
DŽONAS — 1945 


PRATARMĖ 


„..Ir įkandin Šiaurės armijų plūstelėjo kitokia armija. Tie žmonės atkako 
šimtais, tačiau kiekvienas keliavo atskirai. Atkako pėsčiomis, raiti ant mulų 
bei arklių, girgždančiuose furgonuose ar sūpuodamiesi dailiose karietaitėse. 
Buvo jie įvairiausios išvaizdos ir skirtingo augumo, daugybės tautybių pa- 
likuonys. Vilkėjo tamsiomis eilutėmis, dažniausiai papilkėjusiomis nuo kelio 
dulkių, ir plačiakraštėmis skrybėlėmis, kuriomis dengė blyškius savo veidus 
nuo karštos, svetimos saulės. O jiems ant nugaros ar permestas skersai balno, 
arba ant furgono stogo neišvengiamai pūpsojo pasiūtas iš sudriskusių kilimi- 
nių atraižų kelionmaišis, į kurį buvo sugrūsta viskas, ką turėjo pasaulyje. Dėl 
šių kelionmaišių jie ir buvo praminti Aarperbegeriais“ — perėjūnais. 

...Ir žengė jie išsekinto Pietų krašto dulkėtais keliais ir gatvėmis, godžiai 
pražioję burnas, akimis lakstydami į visas puses, žvilgsniu naršydami, skai- 
čiuodami, įkainodami vertybes, išlikusias po niokojamosios karo ugnies. 

„.. Tačiau ne visi jie buvo blogi, kaip nėra blogi visi žmonės. Kai kurie iš 
jų netgi išmoko mylėti kraštą, kurį atvyko plėšti, ir čia pasiliko, tapę gerbia- 
mais piliečiais. 


* Angl. carpetbaggers (carpet — kilimas, bagger — žmogus su maišu) — taip buvo vadinami nešini 
kiliminiais maišais šiauriečiai, po 1861-1865 m. pilietinio karo atklydę į JAV Pietus ieškoti laimės, 
turtų ir valdžios, o vėliau taip imti vadinti ir visokie politikos avantiūristai (čia ir toliau — paaiški- 
nimai vertėjo). 


Pirma Kaja 


DŽONAS — 1925 

SAULĖ BUVO BEPRADEDANTI SMUKTI NUO DANGAUS Į BALTĄ NEVADOS DYKU- 
mą, kai staiga po manimi pasirodė Rynas. Pamažu su „Waco“ padariau viražą 
ir pasukau į rytus. Išgirdęs, kaip tarp dvisparnio pasparų suzvimbė vėjas, nu- 
sišypsojau. Senolis, išvydęs šį lėktuvėką, tikriausiai pakels tokį triukšmą, kad 
stogas kilnosis. Bet neturės dėl ko skųstis. Juk jam nieko nekainavo, nes iš- 
lošiau lėktuvėką kauliukais. 

Pastūmiau vairalazdę priekin ir pamažu nusileidau iki tūkstančio penkių 
šimtų pėdų aukščio. Skriejau viršum 32-ojo plento, ir abipus kelio bėgo dy- 
kuma, kaip vientisa smėlio platybė. Nukreipiau lėktuvo nosį horizonto linkui 
ir pažvelgiau pro šoną. Štai ji tenai, apie aštuonias mylias priekyje manęs, ne- 
lyginant išsiskėtriojusi, bjauri dykumos rupūžė. Gamykla. 


CORD EXPLOSIVES* 
Vėl nustūmiau priekin vairalazdę, ir tuo metu, kai prasklendžiau viršum 


jos, aukštis tesiekė apie šimtą pėdų. Padariau Imelmano kilpą ir pažvelgiau 


atgal. 


* „Kordo sprogmenys“ (ang/.). 

Mane jau stebėjo pro langus. Tamsiaodės merginos — meksikietės ar 
indėnės — šviesių spalvų suknelėmis ir vyrai išblukusiais mėlynais kombine- 
zonais. Beveik galėjau įžiūrėti į mane žvelgiančių išgąsdintų jų akių baltymus. 
Vėl išsišiepiau. Jų gyvenimas gana nuobodus, tegul nors kiek patiria tikro 
jaudulio. 

Imelmano kilpos viršuje išlyginau lėktuvą ir toliau skridau dviejų tūks- 
tančių penkių šimtų pėdų aukštyje. Paskui stumtelėjau vairalazdę ir nėriau 
tiesiai į derva padengtą stogą. 

Sustiprėjęs „Pratta Whitney“ variklio gausmas kurtino, vėjas bloškė į 
akis, veidą. Prisimerkiau ir kiečiau suspaudžiau lūpas. Jutau gyslomis pulsuo- 
jantį kraują, širdis daužėsi, iš vidaus plūstelėjo gyvybinių jėgų banga. 

Galia, galia, galia! Čia, aukštai, iš kur pasaulis po manimi — tartum žais- 
liukas. Kur laikau vairalazdę rankose it savo daikčiuką, ir niekas, netgi mano 
tėvas, nepasakys man „ne!“ 

Juodas gamyklos stogas balto smėlio fone atrodė it mergina ant baltų 
lovos paklodžių — juodas jos gaktos lopinėlis pakuždom kvietė nakties tam- 
sybėn. Staiga man užėmė kvapą. Motina. Nenorėjau nusukti į šalį. Norėjau 
sugrįžti namo. 

Cinkt! Nutrūko viena iš plonų vielinių pasparų. Sumirksėjau ir apsilai- 
žiau lūpas. Liežuvis pajuto sūrų ašarų skonį. Dabar juodoje stogo dervoje ne- 
ryškiai mačiau pilkus akmenėlius. 

Patraukiau vairalazdę ir pradėjau slysti iš pikiruotės. Aštuonių šimtų 
pėdų aukštyje išlyginau lėktuvą ir perėjau į platų posūkį, kuris nunešė mane 
virš aerodromo už fabriko. Nukreipęs lėktuvą prieš vėją, tobulai nutupdžiau jį 
ant visų trijų ratų. Staiga pajutau nuovargį. Vis dėlto skrydis iš Los Andželo 
tolimas. 

Vos tik lėktuvas kiek pariedėjęs sustojo, per lauką prie manęs žengtelėjo 
Nevada Smitas. Išjungiau uždegimą, ir variklis nuslopo iškosėdamas pasku- 
tinį kuro lašą iš karbiuratorinių savo plaučių. Pažvelgiau prieinančio vyriškio 
pusėn. 

Nevada vis toks pat. Visai nepasikeitęs nuo tada, kai, būdamas penkerių, 
pirmąsyk išvydau jį artinantis mūsų priekinio priebučio link. Visai nepasikei- 
tęs. Ivirta, linguojanti kreivų kojų eigastis, lyg niekad nebūtų atpratęs jodinė- 
ti, smulkutės, baltos, vėjo ir saulės nenugairintos raukšlelės sudiržusioje odoje 
apie akių kampučius. Tatai atsitiko prieš šešiolika metų, 1909-aisiais. 

Aš žaidžiau už priebučio kampo, o tėvas netoli paradinių durų didžiulėje 
supamojoje kėdėje skaitė Ryno savaitraštį. Buvo apie aštunta valanda ryto, 
ir saulė jau švietė aukštai danguje. Išgirdau sucaksint žirgo kanopas ir išėjau 
priekin pažiūrėti. 


Kažkoks vyriškis buvo benusėdąs nuo balno. Judėjo apgaulingai lėtai ir 
gracingai. Užmetė pavadžius ant stulpo arkliams rišti ir žengė namo link. Prie 
laiptukų apačios sustojo ir pažvelgė aukštyn. 

Mano tėvas padėjo laikraštį ir atsistojo. Jo būta stambaus vyro. Augumo 
šešių pėdų ir dviejų colių, raumeningo, rausvo veido, kuris nuo saulės smarkiai 
įdegdavo. Jis nukreipė akis žemyn. 

Nevada prisimerkęs paklausė: 

— Džonas Kordas? 

Tėvas linktelėjo: 

— Taip. 

Vyriškis nustūmė ant pakaušio savo plačiakraštę kaubojišką skrybėlę, ati- 
dengdamas varno juodumo plaukus. 

— Girdėjau, lyg ieškotumėte pagalbininko. 

Niekada į nieką tėvas neatsakydavo nei taip, nei ne. 

— Ką gali daryti? — paklausė. 

Vyriškio veidas liko beaistris. Pamažu pervedė žvilgsnį nuo namo priekio 
į dykumą. Paskui vėl dėbtelėjo į tėvą. 

— Galiu ginti bandą, bet jūs neturit galvijų. Galiu pataisyti tvorą, bet jų 
irgi neturite. 

Tėvas kiek patylėjo. 

— O su šituo daiktu tu nors kiek tikęs? — paklausė. 

Pirmąsyk ant žmogaus šlaunies pastebėjau revolverį. Jo rankena buvo 
juoda ir apsitrynusi, o gaidukas ir metalinės dalys blausiai blizgėjo sutepti 
alyva. 

— Dar esu gyvas, — atsakė vyriškis. 

— Kaip vadiniesi? 

— Nevada. 

— Nevada kas? 

Atsakė be dvejonės: 

— Smitas. Nevada Smitas. 

Mano tėvas vėl nutilo. Šįsyk vyriškis nelaukė, kol jis prašneks. Pamojo 
mano pusėn. 

— Tai jūsų jaunylis? 

Tėvas linktelėjo. 

— Kur jo mamutė? 

Tėvas pažvelgė į jį, paskui pakėlė mane nuo žemės. Ant jo rankų išlinkio 
išties gerai pasijaučiau. 

— Numirė prieš kelis mėnesius. — Jo balsas nuskambėjo be jausmo. 

Vyriškis įdėmiai nuvėrė mus akimis. 

— Kaip tik tą aš girdėjau. 

Tėvas savo ruožtu mirksnį stebėjo jį. Jutau, kaip po mano užpakaliu įsi- 
tempia jo rankos raumenys. Paskui, nė nespėjęs kvėptelėti, nuskridau virš 
priebučio turėklų. 

Pagavęs viena ranka, vyriškis prispaudė mane prie savęs priklaupdamas, 
kad sušvelnintų smūgį. Man užėmė kvapą, ir kol spėjau pravirkti, tėvas vėl 
prašneko, kiek šyptelėdamas: 

— Išmokyk jį jodinėti. — Pakėlė laikraštį ir įėjo vidun į namą, nė neatsi- 
gręždamas. 

Viena ranka tebelaikydamas mane, vyriškis, vardu Nevada, ėmė vėl sto- 
tis. Pažvelgiau žemyn. Revolveris kitoje jo rankoje atrodė kaip gyvas juodas 
žaltys, nukreiptas į mano tėvą. Man tebežiūrint, ginklas vėl dingo dėkle. Pa- 
kėliau akis į Nevadą. 

Jo veidas išplito šilta, švelnia šypsena. 

— Ką gi, Jauniau, — tarė jis. — Girdėjai savo tėtuką. Einam. 

Pažvelgiau į namą, tačiau tėvas jau buvo dingęs viduje. Tada dar nežino- 
jau, bet tąsyk buvo paskutinis kartas, kai tėvas mane laikė savo rankose. Dėl to 
visados atrodė, lyg būčiau Nevados vaikas. 


Kai Nevada prisiartino, jau buvau iškėlęs vieną koją iš kabinos. 

Jis prisimerkęs Žiūrėjo į mane: 

— Ilgokai užtrukai. 

Nušokau ant žemės ir iš viršaus pažvelgiau į jį. 

Kažkaip niekaip negalėjau priprasti, kad buvau šešių pėdų ir dviejų co- 
lių ūgio kaip ir mano tėvas, o Nevada — vis tų pačių penkių pėdų ir devynių 
colių. 

— Taip, ilgokai, — sutikau. 

Nevada pasistiebė ir pažvelgė į galinę kabiną. 

— Gražus, — pratarė jis. — Iš kur gavai? 

Nusišypsojau. 

— Išlošiau kauliukais. 

Jis klausiamai pažvelgė į mane. 

— Nesijaudink, — paskubom pridūriau, — vėliau jam leidau išlošti pen- 
kis šimtus dolerių. 

Patenkintas jis linktelėjo. Tai irgi buvo vienas iš dalykų, kurių Nevada 
mane išmokė. Niekad nepasitrauk nuo stalo išlošęs iš žmogaus žirgą ir neleis- 
dęs jam atsilošti bent jau pirmam rytojaus statymui. Tai pernelyg nesumažina 
tavo laimėjimo, o dundukas nueina nuo stalo manydamas, kad vis dėlto šį bei 
tą laimėjo. 


DŽONAS —» 11 


Siektelėjau į galinę kabiną ir ištraukiau keletą kaladėlių. Mestelėjau vieną 
Nevadai ir, apėjęs apie lėktuvą, savąją pakišau po ratu. Nevada tą pat padarė 
kitoje pusėje. 

— Tavo tėtušiui tai nepatiks. Tu šiandien sutrikdei gamybą. 

Aš atsitiesiau. 

— Nemanau, kad tai nors kiek svarbu. — Aplenkęs propelerį, nuėjau 
prie Nevados. — Iš kur jis taip greitai sužinojo? 

Nevados lūpos išsitempė pažįstama nelinksma šypsena. 

— Tu nugabenai merginą ligoninėn. O iš ten pasiuntė pakviesti jos gimi- 
naičius. Prieš mirtį jinai viską jiems papasakojo. 

— Kiek jie reikalauja? 

— Dvidešimties tūkstančių. 

— Galima juos nupirkti už penkis. 

Jis nieko neatsakė, tik pažvelgė man į kojas. 

— Apsiauk batus, ir einam, — tarė. — Tėvas tavęs laukia. 
loniai kuteno basus padus. Mirksnį suriečiau smėlyje pirštus, paskui vėl įlipau 
kabinon ir išsitraukiau 5uarachbo“. Įsispyriau į juos ir nuskubėjau per lauką 
įkandin Nevados. 

Nekėnčiu batų. Jie trukdo kvėpuoti. 

ŽINGSNIUODAMAS GAMYKLOS LINKUI SAVO buarachos VIS KĖLIAU DEBESĖLIUS 
smėlio. Nosin man padvelkė silpnas, primenantis ligoninę sieros kvapas — ją 
čia naudojo parakui gaminti. Toks pat kvapas tvyrojo ligoninėje aną naktį, kai 
aš ją tenai nugabenau. Ir visiškai ne toks kvapas supo mus tąnakt, kai mudu 
darėme vaikelį. 

Toji naktis buvo vėsi.ir giedra. Ir pro mano mažo vasarnamio Malibu 
atvirus langus smelkėsi okeano bangų mūšos kvapas. Bet kambaryje nebuvo 
nieko — tik jaudinantis merginos ir jos geismo aromatas. | 

Mudu įėjome į miegamąjį ir nusirengėme, svarbiausiais savo organais 
jusdami pašėlusią skubrą. Ji pasirodė greitesnė nei aš ir jau gulėjo ant lovos 
žvelgdama į mane, kai atidariau komodos stalčių ir išėmiau pakelį gumyčių. 


Jos balsas naktyje kuždėjo: 


* Meksikietiški lengvi sandalai su odiniais dirželiais. (Isp.) 

— Nereikia, Džoni. Šįsyk nereikia. 

Pažvelgiau į ją. Pro langą liejosi skaisti Ramiojo vandenyno mėnesiena, 
tačiau merginos veidą slėpė šešėliai. Pasilenkė priekin ir pabučiavo mane. 

— Nekenčiu tų prakeiktų dalykėlių, Džoni. Noriu savo vidumi tave 
justi. 

Mirksnį dvejojau. Ji prisitraukė mane ant savęs. Kuždėjo man į ausį: 

— Nieko neatsitiks, Džoni. Aš būsiu atsargi. 

Ilgiau nebepajėgiau delsti, ir jos kuždesys staiga perėjo į skausmingą 
šūksnį. Stigau oro, o ji vis aikčiojo man į ausį: 

— Myliu tave, Džoni. Myliu tave, Džoni. 

Tikrai, ji mane mylėjo. Mylėjo taip stipriai, jog po penkių savaičių pa- 
reiškė, kad mudu privalome susituokti. Šįsyk sėdėjome ant mano automobilio 
priekinės sėdynės ir važiavome iš futbolo rungtynių. 

Pažvelgiau į ją: 

— Kurių galų? 

Ji pakėlė į mane akis. Nebuvo išsigandusi — ne tada. Pernelyg savimi pa- 
sitikėjo. Atsakė bemaž įžūliai: 

— Priežastis įprasta. Dėl kokių gi kitų priežasčių vaikinas ir mergina 
tuokiasi? 

Mano balsas tapo kandesnis. Supratau, kada buvau pagautas. 

— Kai kada norėdami susituokti. 

— Ką gi, aš noriu susituokti. — Ji prisislinko arčiau manęs. 

Atstūmiau ją nuo savęs. 

— Na,0o aš nenoriu. 

Tuomet ji pravirko. 

— Betgi sakei, kad mane myli. 

Nežiūrėjau į ją. 

— Žmogus pasako daug dalykų, kai guli ant viršaus. — Pasukau auto- 
mobilį prie šaligatvio ir sustojau. Pasigręžiau į ją: 

— Man regis, žadėjai būti atsargi. 

Ji šluostėsi ašaras mažute, nieko nepadedančia nosinaite. 

— Aš myliu tave, Džoni. Norėjau turėti nuo tavęs kūdikį. 

Pirmąsyk nuo tada, kai ji man pasisakė, pasijaučiau geriau. Tai vienas iš 
nemalonumų, kad esi Džonas Kordas Jaunesnysis. Pernelyg daug merginų, 
taip pat ir jų motinų mano, kad tatai reiškia pinigus. Didelius pinigus. Nuo 
pat karo, kai mano tėvas sukūrė imperiją, pagrįstą paraku. 

Pažvelgiau į ją. 

— Tuomet paprasta. Turėk jį. 

Jos veidas persimainė. Prisislinko prie manęs. 

— Nori pasakyti... Nori pasakyti, kad mudu susituoksime? 

Silpnas triumfo blizgesys jos akyse kaipmat išblėso, kai aš papurčiau 
galvą. 

— Nee... Norėjau pasakyti — turėk kūdikį, jeigu taip labai jo trokšti. 

Ji vėl atšlijo. Umai jos veidas sustingo ir tapo šaltas. Balsas nuskambėjo 
ramiai ir dalykiškai. 

— Aš taip labai jo netrokštu. Be žiedo ant savo piršto. Man teks jo atsi- 
kratyti. 

Išsišiepiau ir pasiūliau jai cigaretę. 

— Dabar tu šneki kaip reikiant, mergyte. 

Ji paėmė cigaretę, ir aš šią pridegiau. 

— Bet tatai atsieis brangiai, — tarė ji. 

— Kiek? — paklausiau. 

Ji giliai užsitraukė dūmą. 

— Meksikiečių kvartale yra gydytojas. Merginos sako, kad labai ge- 
ras. — Klausiamai pažvelgė į mane. — Du šimtai? 

— Gerai, gausi, — paskubom sutikau. Sandėris tenkino. Paskutinioji iš 
turėtųjų merginų man kainavo tris su puse šimto. Nuspriegiau cigaretę per 
automobilio kraštą ir įjungiau variklį. Nukreipiau mašiną į gatvės srautą ir 
pasukau Malibu linkui. 

— Ei, kur važiuoji? — paklausė ji. 

— Į paplūdimio namelį, — atsakiau. — Galėtume ta proga kuo daugiau 
pasinaudoti šia situacija. 

Ji nusijuokė ir prisislinko arčiau. Pažvelgė man į veidą. 

— Įdomu, ką pasakytų motina, jeigu tik žinotų, kaip toli aš nuėjau, kad 
tave gaučiau. Jinai man patarė išbandyti bet kokią gudrybę. 

— Tu ir išbandei, — nusijuokiau. 

Ji papurtė galvą. 

— Vargšė motina. Jau buvo beveik suplanavusi vestuves. 

Vargšė motina. Jeigu senoji būtų prilaikiusi liežuvį už dantų, galbūt jos 
dukra šiandien būtų buvusi gyva. 

Kitą naktį po to pokalbio, apie pusę dvyliktos, suskambo mano telefonas. 
Buvau beužmiegąs ir, imdamas ragelį, nusikeikiau. 

Mane pasiekė jos išgąsdintas kuždesys: 

— Džonai, aš kraujuoju. 

Miegas kaipmat man išgaravo. 

— Kas atsitiko? 

— Šiandien po pietų nuvažiavau į meksikiečių kvartalą, ir dabar kažkas 
negerai. Aš nesiliauju kraujavusi, man baisu. 

Atsisėdau lovoje. 

— Kur tu esi? 

— Šiandien po pietų įsiregistravau „Westwood“ viešbutyje, kambarys 
devyni — nulis — vienas. 

— Grįžk į lovą. Tuoj atvažiuoju. 

— Prašau, paskubėk, Džoni. Prašau. 

„Westwood“ — komercinis viešbutis Los Andželo centre. Niekas nė 
mirktelėt nesuspėjo, kai aš, nepasisakęs savo pavardės prie administratoriaus 
stalo, pasikėliau aukštyn liftu. Sustojau prie 901-ojo kambario ir pamėginau 
atidaryti duris. Buvo neužrakintos, ir aš įėjau į vidų. 

"Savo gyvenime nebuvau matęs tiek daug kraujo. Jo buvo visur — ant 
pigios kiliminės dangos, ant kėdės, kur ji sėdėjo, kai man skambino, ant baltų 
lovos paklodžių. 

Ji tysojo ant lovos, o veidas buvo toks pat baltas kaip pagalvė, ant kurios 
gulėjo. Buvo užsimerkusi, bet man įėjus jos vokai virptelėję prasivėrė. 

Pajudino lūpas, bet iš jų nepasigirdo jokio garso. 

Pasilenkiau prie jos. 

— Nemėgink kalbėti, mažyte. Aš iškviesiu gydytoją. Viskas bus gerai. 

Ji vėl užsimerkė, ir aš nuėjau prie telefono. Bet skambinti gydytojui pa- 
prasčiausiai nebuvo prasmės. Tėvas nesijaustų laimingas, jeigu mūsų pavardė 
vėl patektų į laikraščius. Paskambinau Makalisteriui — advokatui, tvarkiu- 
siam mūsų firmos reikalus Kalifornijoje. 

Mažordomas pakvietė jį prie telefono. Stengiausi balsą išlaikyti ramų: 

— Man skubiai reikia gydytojo ir greitosios pagalbos. 

Ir mažiau nei per mirksnį supratau, kodėl mano tėvas naudojosi Mako 
paslaugomis. Šis negaišo laiko nereikalingiems klausimams. Tiktai pasidomė- 
jo, kur, kada ir kam. Ne kodėl. Kalbėjo dalykiškai. 

— Gydytojas ir greitosios pagalbos mašina atsiras ten po dešimties mi- 
nučių. Dabar patariu jums pasišalinti. Nėra tikslo veltis daugiau negu jau esate 
įsivėlęs. 

Padėkojau jam ir padėjau telefono ragelį. Pažvelgiau į lovą. Ji gulėjo užsi- 
merkusi, atrodė mieganti. Kai pasukau durų link, ji prasimerkė. 

— Neik, Džoni, aš bijau. 

Sugrįžau prie lovos ir atsisėdau greta. Paėmiau jos ranką, ir ji vėl užsi- 
merkė. Greitoji atvyko po dešimties minučių. Ir ji nepaleido mano rankos, kol 
mes pasiekėme ligoninę. 

ĮŽENGIAU Į GAMYKLĄ, IR TRIUKŠMAS BEI SMARSAS APGAUBĖ MANE NELYGI- 
nant kokonas. Jutau, kaip man einant pro šalį darbas mirksnį sustoja, ir girdė- 
jau iš paskos prislopintus balsus: 

— E! bijo. 

Sūnus. Tokiu vardu jie mane pažinojo. Kalbėdavo apie mane susižavėję 
ir su išdidumu, kaip jų protėviai apie savo pa/rones“ vaikus. Tai teikė jiems ta- 
patybės ir priklausomumo suvokimą, padėjus; kompensuoti skurdą, kuriame 
turėjo gyventi. 

Praėjau pro maišinių katilus, presus, formas ir pasiekiau galinius laiptus, 
vedančius į mano tėvo kontorą. Pradėjęs kopti į viršų, atsigręžiau. Šimtas vei- 
dų nusišypsojo man. Pamojavau ranka ir atsakydamas jiems irgi nusišypsojau 
taip, kaip visados darydavau nuo tada, kai pirmąsyk užkopiau tais laiptais bū- 
damas dar vaikas. 

Vos tik durys laiptų viršuje paskui mane užsivėrė, triukšmas išsyk išnyko. 
Paėjęs trumpu koridoriumi, patekau į savo tėvo kontoros priimamąjį. 

Denbis sėdėjo už rašomojo stalo ir kažką krevezojo savo, kaip visada, ne- 
tvirtu braižu. Priešais jį, prie kito stalo, mergina pragariškai barškino rašomąja 
mašinėle. Dar du žmones pamačiau ant sofutės, skirtos lankytojams. Vyrą ir 
moterį. 

Juodai apsirengusi moteriškė glamžė rankose baltą nosinaitę. Kai iš- 
dygau tarpduryje, pakėlė į mane galvą. Nereikėjo man nė sakyti, kas ji tokia. 
Mergina buvo gan panaši į motiną. Mudviejų žvilgsniai susidūrė, ir ji nusisu- 
ko nuo manęs. 

Denbis nervingai atsistojo. 

— Tėvas laukia jūsų. 

Nieko neatsakiau. Jis atidarė tėvo kabineto duris, ir aš įžengiau į vidų. 
Jis vėl uždarė duris. Apsidairiau po kabinetą. Nevada rėmėsi į kairiąją sieninę 
knygų spintą. Jo akys buvo pusiau užmerktos, bet kupinos apgaulingo jam 
tokio būdingo budrumo. Makalisteris drybsojo krėsle priešais tėvą. Pasukęs 
galvą, pažvelgė į mane. O tėvas sėdėjo prie didžiulio ąžuolinio rašomojo sta- 
lo, rūsčiomis akimis spigindamas į mane. Bet šiaip kabinetas atrodė toks pat, 
kokį jį prisiminiau. 

Tamsios ąžuolu apmuštos sienos, sunkūs odiniai foteliai. Žalios akso- 


2 Šeimininkų (isp.). 

minės langų drapiruotės ir mano tėvo bei prezidento Vilsono portretai ant 
sienos už rašomojo stalo. Šalia tėvo stovėjo telefono stalelis su trimis apara- 
tais, tuojau pat prie šio — stalelis su visad esančiais grafinu vandens, buteliu 
burbono ir dviem taurelėmis. Viskio buvo trečdalis butelio. Vadinasi, trečia 
valanda. Pasitikrinau laikrodyje. Dešimt po trijų. Tėvas buvo iš tų Žmonių, 
kuriems per dieną reikėdavo butelio. 

Perėjau kabinetą ir sustojau priešais jį, susidurdamas su rūstybe degan- 
čiomis jo akimis. 

— Sveikas, tėve. 

Raudonas jo veidas dar labiau patamsėjo, gyslos kakle nuo riksmo iš- 
pampo. 

— Tai visa, ką turi pasakyti, sužlugdęs dienos išdirbį ir savo beprotiškais 
triukais apsišiktinai išgąsdinęs pusę personalo? 

— Atsiuntėte žinią kuo skubiau prisistatyti. Parvykau kaip įmanydamas 
greičiau, sere. 

Bet dabar jo jau negalėjai sustabdyti. Tėvo toks temperamentas: tai jis 
tykus ir ramus, tai pasikelia aukščiau už aitvarą. 

— Kurių velnių tu neišsinešdinai iš to viešbučio numerio, kai Makalis- 
teris tau pasakė? Kodėl važiavai į ligoninę? Ar žinai, ką prisidirbai? Atsidūrei 
pavojuje ir gali būti apkaltintas pastūmėjus kriminaliniam abortui. 

Dabar ir aš įpykau. Temperamentu nė kiek nenusileidžiu tėvui. 

— O ką turėjau daryti? Mergina mirtinai kraujavo ir buvo išsigandusi. 
Nejau išeiti ir palikti ją mirti vieną? 

— Taip, jeigu nors kiek turi smegenų, kaip tik tai ir privalėjai padaryti. 
Mergina vis tiek mirė, ir ten pasilikęs, nieko nepakeisi. Dabar tie prakeikti 
valkatos už durų reikalauja dvidešimties tūkstančių dolerių arba kreipsis į po- 
liciją! Manai, turiu dvidešimt tūkstančių dolerių už kiekvieną mergšę, kuriai 
tu įstatai? Tai trečia merga per metus, su kuria įkliuvai! 

Jam buvo vis vien, kad mergina mirė. Rūpėjo tik dvidešimt gabalų. Bet 
paskui sumojau, kad ir ne pinigai esmė. Viskas kur kas giliau. 

Tai išdavė jo balse pasigirdęs kartėlis. Staiga supratęs pažvelgiau į jį. Tė- 
vas seno, ir tai jį graužė iš vidaus. Matyt, Rina vėl jį užsipuolė. Daugiau nei 
metai praslinko nuo prašmatnių vestuvių Ryne, tačiau taip nieko ir neįvyko. 

Apsigręžiau ir, neprataręs nė žodžio, nupėdinau prie durų. Tėvas riktelėjo 
man iš paskos. 

— Kur sugalvojai keliauti? 

Atsisukau į jį: 

— Atgalį Los Andželą. Aš tau nereikalingas, kad padėčiau apsispręsti. Tu 


arba jiems sumokėsi, arba ne. Man visai nesvarbu. Be to, turiu pasimatymą. 

Jis išbėgo iš už stalo. 

— Kurių galų! — šūktelėjo. — Kad užtaisytum dar vieną mergšę? 

Tvirtai atlaikiau jo žvilgsnį. Tų nesąmonių man jau buvo gana. 

— Gana verkšlenti, seni. Turėtumei džiaugtis, kad kas nors mūsų šeimoje 
vis dar su kiaušiais. Antraip Rina pamanytų, kad mums visiems kažkas ne- 
gerai! 

Jo veidą perkreipė įsiūtis. Pakėlė abi rankas, lyg rengdamasis man smogti. 
Suurzgė ir apnuogino dantis, gyslos jam kaktoje išpampo raudonais pykčio 
rumbais. Paskui staiga, lyg išjungus elektrą, visa išraiška iš jo veido dingo. Su- 
svirduliavęs tėvas smigo į mane. 

Instinktyviai ištiesiau rankas ir sugavau jį. Trumpą mirksnį šviesios jo 
akys žvelgė į manąsias. Sujudino lūpas. 

— Džonai, sūnau mano. 

Paskui akys apsiblausė, kūnas mano rankose suglebo, ir jis nuslydo ant 
grindų. Pažvelgiau žemyn. Kad jis negyvas, žinojau dar prieš jiems apverčiant 
jį aukštielninką ir praplėšiant marškinius. 

Nevada klūpojo ant grindų šalia tėvo, Makalisteris per telefoną kvietė 
gydytoją, o aš buvau besiekiąs ranka „Jack Daniel's“ butelio, kai pro duris įėjo 
Denbis. 

Jis atšlijo, popieriai, kuriuos turėjo rankose, ėmė drebėti. 

— Dieve mano, Jauniau, — pasibaisėjęs pratarė jis. Pakėlė akis nuo grin- 
dų į mane. — Kas pasirašys kontraktus su vokiečiais? 

Pažvelgiau į Makalisterį. Jis nepastebimai linktelėjo. 

— Aš, — atsakiau. 

„Ten, ant grindų, Nevada užspaudė mano tėvui akis. Pastačiau į vietą taip 
4r neatidarytą viskio butelį ir vėl pažvelgiau į Denbį: 
—  — Ir nebevadinkite manęs Jauniumi. 


į 40 


KOL GYDYTOJAI ATVYKO, MES UŽKĖLĖME TĖVO KŪNĄ ANT KUŠETĖS IR PRI- 
DENgėme apklotu. Gydytojas buvo liesas, tvirtas žmogus, nuplikęs, su storais 
akinių stiklais. Jis atvertė apklotą ir pažiūrėjo į kūną. 

— Taip, jis miręs, — pasakė ir vėl nuleido apklotą. 

Aš tylėjau. Tai Makalisteris uždavė klausimą, kol sukinėjausi savo tėvo 
krėsle į šonus. 


— Nuo ko? 

Gydytojas prisiartino prie rašomojo stalo. 

— Užsikimšo smegenų arterijos. Apopleksija. Sprendžiant iš visko, sme- 
genyse susidarė krešulys. — Jis pažvelgė į mane. — Dėkokite Dievui, kad visa 
įvyko taip greitai. Jis nekentėjo. 

Žinoma, greitai. Vieną minutę mano tėvas buvo gyvas, kitą mirksnį tapo 
nieku, netgi nepajėgiu nuvyti smalsią musę, rėplinėjančia apkloto kraštu virš 
uždengto jo veido. Aš vis tylėjau. 

Gydytojas sunkiai klestelėjo į krėslą priešais mane. Išsitraukė iš lagami- 
nėlio parkerį ir lakštą popieriaus. Padėjo jį ant stalo. Sugebėjau perskaityti 
apverstą antraštę didžiosiomis raidėmis: MIRTIES LIUDIJIMAS. Plunksna su- 
krebždėjo popieriumi. Po kurio laiko jis pakėlė galvą. 

— Sutinkate, jei mirties priežastį nurodysiu smegenų arterijų užsikimši- 
mą, ar reikalausite autopsijos? 

Papurčiau galvą. 

— Arterijos užsikimšimas bus gerai. Autopsija dabar nieko nebepakeis. 

Gydytojas vėl ėmė rašyti. Netrukus baigė ir stumtelėjo liudijimą man. 

— Patikrinkite, ar viską teisingai surašiau. 

Paėmiau blanką. Viskas buvo teisinga. Visai neblogai kaip gydytojui, 
kuris niekad anksčiau mūsų nematė. Bet Nevadoje apie Kordus visi žinojo 
viską. Amžius — 67 metai. Likusieji gyvi šeimos nariai: žmona Rina Marlou 
Kord; sūnus Džonas Kordas Jaunesnysis. Stumtelėjau per stalą dokumentą 
atgal gydytojui. 

— Viskas teisinga. 

Jis pasiėmė liudijimą ir atsistojo. 

— Užregistruosiu jį, ir mano sekretorė atsiųs jums kopijas. — Jis ne- 
ryžtingai kiek pamindžikavo, tartum svarstydamas, ar privalėtų man pareikšti 
kokią nors užuojautą. Matyt, nusprendė kitaip, nes daugiau neprataręs nė Žo- 
džio išėjo pro duris. 

Vėl pasirodė Denbis. 

— Kaip dėl tų Žmonių, tenai laukiančių už durų? Ar man juos išgrūsti? 

Papurčiau galvą. Juk jie vėl sugrįžtų. 

— Atsiųsk juos čia. 

Juodu įėjo pro duris — merginos tėvas ir motina, abiejų veiduose buvo 
sustingusi išraiška, atspindinti keistą sielvarto ir užuojautos derinį. 

Jos tėvas pažvelgė į mane. 

— Apgailestauju, kad negalėjome susitikti laimingesnėmis aplinkybė- 
mis, misteri Kordai. 

Pažvelgiau į jį. Žmogaus veidas buvo doras. Matyt, jis kalbėjo nuoširdžiai. 

— Ir aš, — pasakiau. 

Jo žmona tuojau pat pratrūko kūkčioti. 

— "Tai baisu, baisu, — virkavo ji, žvelgdama į uždengtą ant kušetės mano 
tėvo kūną. 

Pažvelgiau į ją. Duktė buvo panaši į motiną, bet panašumas apsiribojo 
tik išore. Mažytė turėjo gaivaus padorumo, o šioji moteris — iš prigimties 
harpija. 

— Dėl ko verkiate? — paklausiau. — Iki šios dienos jūs visai jo nepa- 
žinojote, o dabar tik atėjote pareikalauti pinigų. 

Sukrėsta ji išpūtė į mane akis. Jos balsas perėjo į spygesį. 

— Kaip galite taip kalbėti? Kai jūsų tikrasis tėvas guli čia, ant kušetės, ir 
kai jūs taip pasielgėte su mano dukra! 

Aš pašokau. Viena, ko negalėjau pakęsti — tai veidmainystės. 

— Kaip aš pasielgiau su jūsų dukra? — šūktelėjau. — Nepadariau jai nie- 
ko, ko ji pati nenorėjo. Jeigu jūs nebūtumėt jai patarusi nesustoti prieš nieką, 
kad tik mane sugautų, galbūt ir šiandien ji būtų gyva. Tačiau ne, jūs įkalbinė- 
jote ją bet kuria kaina laimėti Džoną Kordą Jaunesnįjį. Man ji sakė, kad jūs 
jau planavote vestuves! 

Jos vyras pasigręžė į ją. Jo balsas drebėjo: 

— Vadinasi, tu žinojai, kad ji nėščia? 

Moteris išsigandusi pažvelgė į jį: 

— Ne, Henri, ne. Aš nežinojau. Tik pasakiau jai, kad būtų puiku, jeigu ji 
galėtų už jo ištekėti, štai ir viskas. 

Jo lūpos susispaudė, mirksnį pamaniau, kad smogs jai. Tačiau to nepa- 
darė, tik vėl pasisuko į mane. 

— Atleiskite, misteri Kordai. Daugiau mes jūsų netrukdysime. 

Jis išdidžiai pasuko durų link. Jo žmona nuskubėjo iš paskos. 

— Betgi, Henri, — sušuko ji. — Henri? 

— Užsičiaupk! — metė jis, atidarydamas duris ir bemaž išstumdamas ją 
priešais save. — Ar jau ne gana pasakei? 

Durys paskui juos užsivėrė, aš pasisukau į Makalisterį. 

— Ar aš dar iš jų neišsivadavęs, ką? 

Jis papurtė galvą. 

Kiek pagalvojau. 

— Verčiau rytoj nueiti pasimatyti su juo į jo darbovietę. Manau, dabar jis 
atsikabins. Man atrodo padorus žmogus. | 

— Ir, įsivaizduojate, būtent šitaip pasielgs padorus žmogus? — advokatas 
pamažėle nusišypsojo. 

— Tai viena, ką aš išmokau iš savo tėvo, — nejučia žvilgtelėjau į kuše- 
tę. — Jisai sakydavo, kad kiekvienas žmogus turi savo kainą. Vieniems tai — 

pinigai, kai kuriems — moterys, dar kitiems — šlovė. Bet padoraus žmogaus 
netenka pirkti — galų gale baigiasi tuo, kad jis tau nieko nekainuoja. 

— Jūsų tėvas buvo praktiškas žmogus, — pasakė Makalisteris. 

Išpūčiau akis į teisininką. 

— Mano tėvas buvo savanaudis gobšuolis, kuris norėjo susigriebti viską 
pasaulyje, — pasakiau. — Aš tik tikiuosi, kad sugebėčiau žengti jo pėdomis. 

Makalisteris mąsliai pasitrynė smakrą. 

— Jums gerai seksis. 

Pamojau į kušetę. 

— Neturėsiu visą laiką jo greta, kad man padėtų. 

Makalisteris nutylėjo. Aš pažvelgiau į Nevadą. Šis visą tą laiką tylomis 
stovėjo atsirėmęs į sieną. Po nuleistais vokais jo akys žybtelėjo. Išsitraukė iš 
kišenės pakelį su popieriumi bei tabaku ir ėmė suktis cigaretę. Vėl atsisukau 
į Makalisterį. 

— Man prireiks nemažai pagalbos, — tariau. 

Makalisterio akyse šmėkštelėjo domesys, tačiau jis nieko neatsakė. 

— Man reikės patarėjo, konsultanto ir teisininko, — tęsiau. — Ar jūs 
imsitės? 

Jis pamažu prašneko: 

— Nežinau, Džonai, ar pavyks rasti laiko, — tarė. — Turiu gana plačią 
praktiką. 

— Kiek plačią? 

— Surenku apie šešiasdešimt tūkstančių per metus. 

— Ar šimtas tūkstančių padėtų jums persikelti į Nevadą? 

— Jeigu leisite man sudaryti kontraktą. 

Išsitraukiau iš kišenės pakelį cigarečių ir pasiūliau jam vieną. Jis paėmė, 
aš irgi kitą įsikišau burnon. Čirkštelėjęs degtuką, atkišau jam ugnį. | 

— (Gerai, — tariau. 

Prisidegdamas jisai kiek stabtelėjo ir pašaipiai pažvelgė į mane: 

— Iš kur žinote, kad pajėgsite mokėti man tiek pinigų? 

Užsidegiau savąją cigaretę ir nusišypsojau. 

— Nežinojau, iki jūs sutikote imtis darbo. Dabar aš užtikrintas. 

Vietoje atsako jo veidu šmėstelėjo ir išnyko šypsena. Dabar jis tapo da- 
lykiškas. 

— Pirmiausia, ką turime padaryti — tai sušaukti direktorių valdybos su- 
sirinkimą, kad jus oficialiai išrinktų kompanijos prezidentu. Kaip manote, ar 
dėl to gali iškilti kokių nors sunkumų? 

Papurčiau galvą. 

— Nemanau. Mano tėvas nemėgo turėti dalininkų. Devyniasdešimt pro- 

centų akcijų turėjo savo vardu ir pagal testamentą po jo mirties viskas atitenka 
man. 

— Ar turite testamento nuorašą? 

— Ne, — atsakiau. — Bet Denbis tikriausiai turi. Jis registravo viską, ką 
mano tėvas darė. 

Nuspaudžiau skambučio mygtuką, ir įėjo Denbis. 

— Atneškite mano tėvo testamento nuorašą, — įsakiau. 

Po minutės nuorašas gulėjo ant stalo — visiškai įformintas, perjuostas 
mėlynu advokato raišteliu. Stumtelėjau jį Makalisteriui. Šis greitai perbėgo 
dokumentą akimis. 

— Tvarka, — pasakė jis. — Akcijos tikrai jūsų. Mums geriausia būtų 
turėti jį iškart juridiškai patvirtintą. 

Klausiamai pasigręžiau į Denbį. Šis nekantravo atsakyti ir tuoj pat iš- 
klojo: 

— Originalas saugomas pas teisėją Haskelą Ryne. 

— Paskambinkite jam ir paprašykite, kad tuoj pat tuo užsiimtų, — pa- 
liepiau. Denbis rengėsi eiti. Sustabdžiau jį. — Ir kai baigsite, paskambinkite 
direktoriams, pasakykite, kad rytoj per pusryčius rengiu specialų valdybos po- 
sėdį. Mano namuose. 

Denbis išėjo, ir aš vėl pasigręžiau į Makalisterį. 

— Ar turėčiau dar ką nors padaryti, Makai? 

Jis pamažu papurtė galvą. 

— Ne, šiuo metu nieko. Tik yra dar tas kontraktas su vokiečiais. Daug 
apie jį nežinau, bet esu girdėjęs jūsų tėvą sakant, kad tai puiki proga. Siejasi su 
kažkokia nauja produkcija. Plastikais, man regis, jis tai pavadino. 

Užspaudžiau savąją cigaretę į peleninę. 

— Liepkite Denbiui jums duoti bylą apie tai. Per naktį perverskite ir ryt 
rytą prieš valdybos posėdį pateiksite man savo analizę. Aš atsikelsiu penktą 
valandą. 

Makalisterio veide ėmė ryškėti keista išraiška. Mirksnį nesusigaudžiau, 
ką ji galėtų reikšti, paskui sumojau. Pagarbą. 

— Būsiu pas jus penktą, Džonai. 

Jis atsistojo ir pasuko į duris, bet jam dar nespėjus šių pasiekti šūktelėjau: 

— Kai jau tuo užsiėmėte, Makai, pasakykite Denbiui, kad jums duotų 
kitų kompanijos akcininkų sąrašą. Manau, prieš posėdį privalėčiau žinoti jų 
pavardes. 

Pagarba jo veide sustiprėjo. 

— Taip, Džonai, — pasakė jis, išeidamas pro duris. 


Aš atsigręžiau į Nevadą: 

— Ką tu manai? — paklausiau. 

Prieš atsakydamas, jis ilgai delsė. Paskui išspjovė prilipusį prie lūpos suk- 
tinės popierių. 

— Manau, tavo senolis iš tiesų ramiai ilsisi. 

Tatai man priminė, buvau beveik pamiršęs. Atsikėliau nuo krėslo ir apė- 
jęs stalą prisiartinau prie kušetės. Pakėliau apklotą ir vėl pažvelgiau į tėvą. 

Akys užmerktos, burna rūsčiai sučiaupta. Dešiniajame smilkinyje po oda 
ryškėjo melsva dėmelė, einanti aukštyn plaukų linijos link. Tikriausiai nuo 
kraujagyslės užsikimšimo, pamaniau. 

Kažkur giliai širdyje troškau išlieti dėl jo nors kelias ašaras, tačiau jų ne- 
buvo. Jis paliko mane pernelyg seniai — aną dieną priebutyje, kai sviedė Ne- 
vadai. 

Išgirdau už savęs atsidarant duris ir, paleidęs iš rankos apklotą, atsisukau. 
Ant slenksčio stovėjo Denbis. 

— Jus nori pamatyti Džeikas Platas, sere. 

Džeikas buvo gamyklos administratorius. Tai jo dėka sukosi visi sraig- 
teliai. Be to, jis klausydavosi, iš kur pučia vėjas, o dabar jau tikriausiai gandas 
buvo pasklidęs po visą gamyklą. 

— Įleiskite jį, — pasakiau. 

Vos tik nuskambėjus mano žodžiams, jis išdygo tarpduryje greta Denbio. 
Stambus, dramblotas vyriškis, netgi dramblotai vaikščiojantis. Įžengė į kabi- 
netą ištiesta ranka. 

-— Ką tik išgirdau liūdną žinią. — Jis per kambarį nuėjo prie kušetės ir 
pažvelgė žemyn į mano tėvo kūną, nutaisydamas veide kuo rimčiausią airio 
gedėtojo miną. — Iš tiesų apgailėtina netektis. Jūsų tėvas buvo didis žmo- 
gus. — Liūdnai papurtė galvą. — Didis žmogus. 

Aš vėl sugrįžau už rašomojo stalo. „O tu didis artistas, Džeikai Platai“, — 
pagalvojau, o garsiai pasakiau: 

— Dėkui jums, Džeikai. 

Jis pasisuko į mane pašviesėjusiu veidu nuo minties, kad vaidyba nusi- 
sekė. 

— Ir aš noriu jus patikinti, kad jeigu jums ko nors reikės iš manęs, — bet 
ko, — tik pašaukit. 

— Dėkui, Džeikai, — pakartojau. — Gera žinoti, kad mano pusėje esa- 
ma žmonių, tokių kaip jūs. 

Nuo mano žodžių jis kone akivaizdžiai pasipūtė. Pritildė balsą iki kon- 
fidencialaus tono. 


— Žinia jau pasklidusi po visą gamyklą. Kaip manot, gal man derėtų ką 

nors jiems pasakyti? Juk pažįstate tuos meksikiečius ir indėnus. Baisiai jautrūs 
ir nervingi, juos reikėtų bent kiek nuraminti. 

Pažvelgiau į jį. Tikriausiai buvo teisus. 

— Gera mintis, Džeikai. Bet, man regis, atrodytų geriau, jei aš pats su 
jais pakalbėčiau. 

Patiko jam ar ne, bet Džeikas gavo su manimi sutikti. Tokia buvo jo tak- 
tika — neprieštarauti bosui. 

— Teisybė, Džonai, — tarė slėpdamas savo nusivylimą. — Jeigu jaučiatės 
tam pajėgus. 

— Jaučiuosi pajėgus, — mečiau žingniuodamas durų link. 

Mane pasivijo Nevados balsas: 

— O kaip dėl jo? 

— Pakvieskit laidotojus. Tegul juo pasirūpina. Pasakyk, kad mes norime 
geriausio valstijoje karsto. 

Nevada linktelėjo. 

— Paskui palauk manęs su automobiliu prie paradinių durų, važiuosime 
namo. — Išėjau pro duris nelaukdamas, kol jis atsakys. Džeikas nuturseno 
paskui mane. Pasukau į šoninį koridorių ir išėjau į laiptinę, kuri vedė į gamy- 
bines patalpas. 

Kai pasirodžiau pro duris toje nedidelėje aikštelėje laiptų viršuje, visų 
akys ceche nukrypo į mane. Džeikas iškėlė rankas, ir triukšmas ėmė tilti. Prieš 
prabildamas palaukiau, kol sustos visos mašinos. Buvo kažkas antgamtiška. 
Pirmąsyk išgirdau fabriką visiškai nuščiūvant. Pradėjau kalbėti, ir mano balsas 
keistai aidėjo po pastatą. 

— Mi padre ba muerto“, — prašnekau ispaniškai. Nelabai gerai mokėjau, 
tačiau tai buvo jų kalba, ir toliau ja variau. — Bet aš, jo sūnus, esu čia ir tikiuo- 
si tęsti tą patį gerą darbą. Iš tiesų labai blogai, kad mano tėvo nėra čia ir jis 
pats negali pareikšti jums visiems, geriems darbininkams, savo dėkingumo už 
viską, ką jūs padarėte, kad ši kompanija klestėtų. Tikiuosi, jums pakaks žinoti, 
kad prieš pat savo mirtį jis visiems gamyklos darbuotojams penkiais procen- 
tais padidino darbo užmokestį. 

Džeikas stipriai sugriebė mane už rankos, bet aš išsiplėšiau iš jo ir tęsiau: 

— Aš karščiausiai trošktu ir toliau susilaukti tokios pat geranoriškos pa- 
ramos, kokią teikėte mano tėvui. Tikiuosi, turėsite kantrybės su manirni, nes 
man reikia dar daug ko išmokti. Labai dėkui, ir telydi jus Dievas. 

Ėmiau lipti žemyn laiptais, ir Džeikas sekė iš paskos. Man žengiant, 
darbininkai skyrėsi į šalis. Daugiausia jie tylėjo, tik vienas kitas guodžiamai 


* Numirė mano tėvas (:s7.). 

mane paliesdavo, kai žengiau pro šalį. Porąsyk žmonių akyse pastebėjau aša- 
ras. Mano tėvas bent neišėjo neapraudotas. Nors ir buvo tai ašaros jo nepa- 
žinojusių akyse. 

Iš fabriko patekęs į dienos šviesą, sumirksėjau. Saulė vis dar kybojo dan- 
guje. Beveik buvau pamiršęs, kad ši dar čia, viskas, atrodo, buvo taip seniai. 

Didžiulis „Pierce-Arrow“ stovėjo tiesiai prieš paradines duris. Nevada 
sėdėjo prie vairo. Žingtelėjau prie automobilio, bet Džeikas sugriebė mane už 
peties. Atsigręžiau į jį. 

— Kodėl jums reikėjo nueiti ir taip pasielgti, Džonai? — kone suinkštė 
jis. — Jūs nepažįstate tų šunsnukių taip, kaip aš. Duokit jiems sprindį, ir jie 
pareikalaus rankos. Jūsų tėvas visą laiką mygo mane, kad nekelčiau jiems at- 
lyginimo. 

Šaltai nužvelgiau jį. Kai kurie žmonės nepakankamai greit mokosi. 

— Ar girdėjote, ką aš pasakiau ten, viduje, Džeikai? 

— Girdėjau, Džonai. Apie tai ir kalbu. Aš... 

Nutraukiau jį. 

— Neatrodo, kad girdėjote, Džeikai, — švelniai tariau. — Pirmieji mano 
žodžiai buvo: Mi padre ba muerto. Mano tėvas numirė. 

— Taip, bet... 

— Kaip tik tą tie žodžiai ir reiškia, Džeikai. Jis numirė. O aš — ne. Esu 
čia, ir būtų geriausia, kad prisimintumėte būtent vieną mudviejų su tėvu pa- 
našumą: neklausysiu niekieno, dirbančio man, pliurpalų, ir jeigu kam nepa- 
tinka, ką aš darau, gali nešdintis iš čia velniop! 

Džeikas mokėsi greitai. Atsidūrė prie automobilio durelių ir palaikė jas 
man atdaras. 

— Nieko tokio neturėjau galvoje, Džonai. Aš tik... 

Nebuvo prasmės jam aiškinti, kad jeigu daugiau moki, daugiau ir gauni. 
Fordas tai įrodė, kai prieš metus pakėlė savo darbininkams atlyginimus. Na- 
šumas padidėjo daugiau nei trigubai. 

Įsėdau į automobilį ir atsigręžiau į fabriką. Mano akys užkliuvo už juo- 
dos, lipnios dervos stogo. Prisiminiau matęs ją iš lėktuvo. 

— Džeikai, — tariau, — matote tą stogą? 

Jis pasisuko ir pažvelgė aukštyn. 

— Taip, sere? — atsakė sutrikęs. 

Staiga pasijutau labai pavargęs. Atsilošiau į sėdynės atkaltę ir užsimer- 
kiau. 

— Perdažyk jį baltai, — paliepiau. 

KOL DIDYSIS „PIERCE“ ĮVEIKĖ DVIDEŠIMT MYLIŲ NUO FABRIKO IKI NAUJOJO 
mano tėvo namo, nusnūdau. Kartkartėmis prasimerkdavau ir sugaudavau 
mane užpakalinio vaizdo veidrodėlyje stebinčio Nevados žvilgsnį, paskui vėl 
užsimerkdavau, lyg vokai būtų buvę švininiai. 

Nekenčiau savo tėvo ir nekenčiau savo motinos; jeigu būčiau turėjęs se- 
serų ar brolių, būčiau nekentęs ir jų. Ne, aš nebejaučiau neapykantos tėvui. Jau 
ne. Jis miręs. Negali nekęsti mirusiųjų. Gali juos tik prisiminti. Taipgi nejau- 
čiau neapykantos motinai. Šiaip ar taip, juk ji man ne motina. Turėjau pamotę. 
Ir jai nejaučiau neapykantos. Aš ją mylėjau. 

Štai kodėl parsivežiau ją namo. Norėjau vesti. Tiktai mano tėvas pasakė, 
kad esu dar per jaunas. Devyniolika metų — per jaunas amžius, pasakė jis. Bet 
jis buvo ne per jaunas ir vedė ją savaitę po to, kai aš sugrįžau į koledžą. 

Susipažinau su Rina užmiesčio klube dvi savaitės iki baigiantis atosto- 
goms. Buvo atvykusi iš Rytų, kažkur iš Masačusetso — vietos, vadinamos 
Bruklinu, ir buvo nepanaši nė į vieną iš anksčiau pažinotų merginų. Mūsų 
vietinės visos juodbruvos, įdegusios saulėje, vaikščioja, kalba, dargi jodinėja 
kaip vyrai. Ir vienintelis kartas, kai gali būti tikras, kad jos kažkas kita — tai 
vakarai, kai vietoj džinsų segi sijonus, mat netgi baseinuose, prisitaikydamos 
prie mados, jos atrodo kaip berniokai. Plokščiakrūtės ir siauraklubės. 

Bet Rina buvo kaip reikiant mergina. Šito negalėjai nepastebėti. Ypač kai 
vilkėdavo maudymosi kostiumėliu. Kaip tik su juo pirmąkart aš ją ir išvydau. 
Taip, buvo liekna, plačių pečių, galbūt kaip moteris netgi per daug plačių. Bet 
krūtis turėjo stangrias ir pilnas — nelyginti dvi uolas, styrančias po šilkinio 
džersio kostiumėliu, metančiu iššūkį madai. Negalėjai žvelgti į tas krūtis ne- 
pajusdamas burnoje medaus ir pieno skonio. Jos laisvai ilsėjosi ant iškilios 
krūtinės ląstos, pereinančios į ploną taliją, kuri savo ruožtu plito į grakščius, 
bet apvalius klubus bei sėdmenis. 

Blyškiai šviesūs, ilgi plaukai, susukti pakaušyje, vėlgi priešingai madai. 
Aukšti antakiai, plačiai perskirtos bei įkypos akys, savo mėlynumu atspindin- 
čios po jų ledu slypintį karštų. Nosis tiesi ir ne per plona, išduodanti suomišką 
kilmę. Galbūt vienintelis trūkumas — tai burna: plati, tačiau ne itin dosniai 
plati, nes lūpos neganėtinai storos. Valdinga burna, tvirtai įrėžta virš siaurė- 
jančio ryžtingo smakro. 

Baigti mokslų buvo nuvykusi į Šveicariją. Rina nedažnai juokdavosi, pa- 
sižymėjo santūriu elgesiu. Per dvi dienas ji visai susuko man galvą. Minkštas 

ir žemas jos balsas, su silpnu svetimšalės akcentu, nuolat brunzgėjo mano 
ausyse. 

Maždaug po dešimties dienų, šeštadienio vakarą per šokius klube, aš pir- 
mąsyk suvokiau, kad jos geidžiu. Susiglaudę šokome lėtą valsą, melsvos lempų 
šviesos buvo prigesintos. Staiga ji sumaišė žingsnelį. Pakėlė į mane akis ir nu- 
sišypsojo tąja savo lėta šypsena. 

— Jūs labai stiprus, — pratarė ir vėl prisispaudė prie manęs. 

Kai vėl pradėjome šokti, pajutau plūstelint į mane iš jos šlaunų karštį. 
Galiausiai nebepajėgiau ištverti. Paėmiau ją už parankės ir išsivedžiau iš šokių 
aikštelės. 

Ji tylomis nusekė paskui mane į automobilį. Įsėdome į didelį „Duesen- 
berg“ su nuleidžiamu viršumi; įjungiau pavarą, ir mudu nušvilpėme plentu. 
Aplinkui plytėjo naktinės dykumos šiluma. Akių kampučiu pašnairavau į ją. 
Sėdėjo atlošusi galvą į atkaltę, užsimerkusi nuo vėjo. 

Įsukau į datulių giraitę ir išjungiau variklį. Ji tebesėdėjo atsilošus. Pasi- 
lenkiau ir pabučiavau ją į lūpas. 

Lūpos niekaip nesureagavo — nei atsidavė, nei traukė į save. Buvo ne- 
lyginti šulinys dykumos oazėje, kurį randi, kai tau jo prireikia. Siekiau jos 
krūties. Ji suturėjo ir suspaudė man delną. 

Pakėliau galvą ir pažvelgiau į ją. Sėdėjo atsimerkusi, tačiau atsargiomis 
akimis. Nepajėgiau nieko jose išskaityti. 

— Noriu tavęs, — pasakiau. 

„Akių išraiška nepakito. Vos išgirdau jos balsą: 

— Žinau. 

Vėl prisislinkau arčiau. Šįsyk sustabdė mane įsiremdama rankomis man 
į krūtinę. 

— Paskolink savo nosinaitę, — tarė ji ir išsitraukė ją iš mano viršutinės 
kišenėlės. 

Baltuma suplazdėjo nakties tamsoje ir kartu su jos rankomis dingo man 
iš akių. Ji neatkėlė galvos nuo sėdynės atkaltės, nepratarė nė žodžio, tik stebė- 
jo mane tomis savo atsargiomis akimis. 

Pajutau ieškančius jos pirštus ir palinkau vėl artyn, bet kažkokiu būdu 
ji sugebėjo mane išlaikyti per atstumą. Paskui staiga saldus skausmas išplito 
manimi nuo stuburo apačios, ir aš kone nuslydau nuo sėdynės. 

Rina suglamžė nosinaitę gniužulėliu ir išmetė per automobilio kraštą, o 
aš drebančiomis rankomis išsitraukiau cigaretę ir užsirūkiau. Ji išėmė cigaretę 
man iš burnos ir įsidėjo sau į lūpas. 

— Aš vis tiek tavęs noriu. 

Sugrąžino man cigaretę ir papurtė galvą. 

— Kodėl? — paklausiau. 

Ji pasisuko į mane veidu, kuris blyškiai bolavo tamsoje. 

— Todėl, kad po dviejų dienų aš važiuoju namo. Todėl, kad per dvidešimt 
trečiųjų biržos katastrofą mano tėvas prarado viską. Todėl, kad privalau susi- 
rasti turtingą vyrą. Nevalia daryti nieko, kas tam galėtų pakenkti. 

Mirksnį žvelgiau į ją išpūtęs akis, paskui užvedžiau variklį. Išvairavau auto- 
mobil; atbulomis iš datulių giraitės ir leidausi keliu į namus. Nieko nekalbėjau, 
tačiau turėjau atsakymus jai į viską. Buvau turtingas. Arba kada nors būsiu. 

Palikau Riną svetainėje, o pats nudrožiau pas tėvą į kabinetą. 

Kaip visados, jis dirbo prie rašomojo stalo, vienintelė lempa metė šviesą 
ant popierių. Man įėjus pakėlė galvą. 

— Na kas? — paklausė, lyg aš būčiau koks nors pašalietis kabinete, su- 
trukdęs jam spręsti savąją problemą. 

Spragtelėjau sienos jungiklį, ir šviesa užliejo kambarį. 

— Aš noriu vesti, — pareiškiau. 

Tėvas mirksnį žvelgė į mane lyg iš kažkur toli. Taip ir buvo, bet jis greitai 
sugrįžo čionai. 

— Tu išprotėjai, — tarė abejingai. Vėl nuleido akis į rašomąjį stalą. — 
Eik lovon ir nekvaršink man galvos. 

Nepajudėjau iš vietos. 

— Aš rimtai kalbu, tėti, — tariau. Pirmąsyk nuo vaikystės jį taip pava- 
dinau. 

Jis pamažu atsistojo. 

— Ne, — tarė. — Esi per jaunas. 

Tiek tepasakė. Jam visai nekilo mintis paklausti, ką, kaip, kodėl. Tiktai 
pasakė, kad esu per jaunas. 

— Gerai, tėve, — tariau pasisukdamas į duris. — Tik prisimink, aš tavęs 
atsiklausiau. 

— Palūkėk minutėlę, — paprašė jis. Aš stabtelėjau, padėjęs delną ant 
durų rankenos. — Kur ji? 

— Laukia svetainėje, — atsakiau. 

Jis veriamai nužvelgė mane. 

— Kada tu nusprendei? 

— Šįvakar, — atsakiau. — Tik šįvakar. 

— Manau, ji — viena iš tų kvailų mergiočių, kokios pasirodo šokių klu- 
be. Ir ji laukia kaip ant adatų, kad susipažintų su senoliu? — paklausė jis. 

Šokau ją ginti: 

— Ji visai ne tokia. Tiesą sakant, ji netgi nežino, kad aš čia ir tavęs atsi- 
klausiu. 


28 „— PERĖJŪNAI 


— Nori pasakyti, kad tu netgi dar neatsiklausei jos? 

— Man nereikėjo, — atšoviau su didžiausiu savo amžiui pasitikėjimu. — 
Ir žinau, ką atsakys. 

Tėvas palingavo galvą. 

— Na, ar nemanai, kad vien dėl formalumo derėtų jos atsiklausti? 

Išėjau iš kabineto ir sugrįžau vedinas Rina. 

— Rina, čia mano tėvas; tėve — tai Rina Marlou. 

Rina mandagiai linktelėjo. Iš to, kaip ji elgėsi, pamanytum, jog dabar pats 
vidudienis, o ne antra valanda nakties. 

Tėvas mąsliai pažvelgė į ją. Jo veide pasirodė keista, anksčiau niekad man 
nematyta išraiška. 

Jis apėjo apie rašomąjį stalą ir ištiesė jai ranką. 

+= Kaip gyvuojate, panele Marlou? — švelniu balsu pasisveikino jis. Aš 

išpūčiau akis. Niekad anksčiau nemačiau jo taip elgiantis su mano draugais. 

— Kaip jūs gyvuojate? — atsakė ji, paspausdama ištiestą ranką. 

Vis tebelaikydamas jos ranką, tėvas leido sau pereiti į pusiau juokaujamą 
toną. 

— Mano sūnus įsitikinęs, kad nori jus vesti, panele Marlou, bet aš ma- 
nau, kad jis dar per jaunas. Jums taip irgi atrodo? 

Rina pažvelgė į mane. Mirksnį galėjau išskaityti jos akių gelmę. Šviesios 
ir spindinčios, jos tuoj pat vėl tapo atsargios. 

Ji pasisuko į tėvą. 

— Visa taip nepatogu, pone Kordai. Ar neparlydėtumėte manęs namo? 

Apstulbęs, netekęs amo stebėjau, kaip tėvas paima ją už parankės ir drau- 
ge išeina iš kambario. Netrukus išgirdau suburzgiant „Duesenberg“ ir piktai 
apsidairiau ieškodamas, ant ko išlieti pyktį. Vienintelis po ranka pasitaikęs 
daiktas buvo lempa ant stalo. Trenkiau ją į sieną. 

Po dviejų savaičių jau koledže gavau iš tėvo telegramą: 


RINA IR AŠ ŠĮRYT SUSITUOKĖME. MUDU NIUJORKE, 
„WALDORF-ASTORIA“ VIEŠBUTYJE. IŠPLAUKIAM RYTOJ „LEVIATANU“ 
MEDAUS MĖNESĮ PRALEISTI EUROPOJE. 


Sugriebiau telefoną ir paskambinau jam. 

— Nėra didesnio kvailio už seną kvailį! — šūktelėjau per mus skiriančius 
tris tūkstančius mylių laido. — Ar nesupranti, kad ji ištekėjo už tavęs vien dėl 
pinigų? 

Tėvas netgi nesupyko, atvirkščiai, tyliai sukrizeno. 

— Tu pats kvailys. Jai reikėjo vyro, o ne berniūkščio. Ji netgi užsispyrė, 
kad prieš vedybas pasirašytume sutartį dėl mudviejų turimos nuosavybės. 

— Ak, taip? — paklausiau. — O kas surašė sutartį? Jos advokatas? 

Tėvas vėl sukrizeno. 

— Ne. Mano. — Staiga jo balsas pasikeitė. Tapo slogus, pritvinkęs 
šiurkščios prasmės. — O dabar grįžk prie savo studijų, sūnau, ir nesikišk į da- 
lykus, kurie tavęs neliečia. Čia jau vidurnaktis, ir aš jau guluosi lovon. 

Telefonas mano rankose nutilo. Mirksnį stebeilijau į jį, paskui pama- 
žu padėjau ragelį. Tąnakt negalėjau miegoti. Mintyse vyniojosi vaizdai, kaip 
Rina padūkusiai atsiduoda mano tėvo glėby. Kelissyk prabudau išpiltas šalto 
prakaito. 


Kažkieno ranka švelniai purtė mane. Pamažu prasimerkiau. Pirmiausia, 
ką pamačiau — tai Nevados veidą. 

— Pabusk, Džonai, — kalbėjo jis. — Mes jau namie. 

Sumirksėjau vydamas nuo akių miegą. 

Saulė jau beveik nusileido už didžiulio namo. Papurčiau galvą ir išlipau iš 
automobilio. Pažvelgiau į namą. Keistas tai statinys. Kažin ar praleidau jame 
ilgiau nei dvi savaites nuo tada, kai mano tėvas jį pastatė, ir dabar jis atiteko 
man. Kaip ir visa kita, ką tėvas buvo užgyvenęs. 

Žengiau laiptų link. Rina apie viską pagalvojo. Išskyrus apie tai. Mano 

MAN ŽENGIANT PER VERANDĄ, PARADINĖS DURYS ATSIDARĖ. MANO TĖVAS 
buvo pastatęs tradicinį Pietų plantacijos namą ir jam tvarkyti parsikviesdino 
iš Naujojo Orleano Roberą — tikrą tradicinį kreolą mažordomą. 

Jis buvo milžinas, visa galva aukštesnis už mane, ir tiek pat švelnus bei 
sumanus, kiek ir stambus. Jo tėvas ir senelis taip pat buvo mažordomai ir, nors 
dar vergai, įskiepijo jam pasididžiavimą savo darbu. Turėjo šeštą pojūtį tokiai 
pareigybei. Kažkokiu būdu visada atsirasdavo ten, kur jo prireikdavo. 

Jis pasitraukė į šalį, praleisdamas mane. 

— Sveiki, ponaiti Kordai, — pasveikino mane savuoju minkštu kreolišku 
akcentu. 

— Sveikas, Roberai, — atsakiau atsisukdamas šiam uždarant duris. — 
Eime su manimi. 

Jis tylomis nusekė iš paskos į mano tėvo kabinetą. Beaistriu veidu uždarė 
už savęs duris. 

— Klausau, pone Kordai? 

Pirmąsyk jis pavadino mane ponu, o ne ponaičiu. Pažvelgiau į jį. 

— Mirė mano tėvas, — pasakiau. 

— Žinau, — tarė jis. — Paskambino misteris Denbis. 

— Ar kiti žino? — paklausiau. 

Jis papurtė galvą. 

— Informavau poną Denbį, kad ponios Kord nėra namie, o kitiems 
tarnams nieko nepasakiau. — Kažkas negarsiai dunkstelėjo už uždarų durų. 
Nesiliaudamas kalbėjęs, Roberas greitai nuėjo jų linkui. — Maniau, jūs pats 
norėsite pranešti liūdną naujieną. 

Jis atlapojo duris. 

"Už jų nieko nebuvo. Mažordomas skubiai išėjo į koridorių, aš pasekiau 
juo. Besivejančiais aplink priemenę ilgais laiptais į viršų skubėjo moteris. 

Robero balsas nuskambėjo tyliai, bet autoritetingai. 

— Luiza! 

Moteris sustojo. Tai buvo Rinos kambarinė. 

— Eikš čia, žemyn, — įsakė jis. 

Luiza neryžtingai nulipo laiptais. Kai prisiartino, pamačiau jos veide iš- 
gąstį. 

— Klausau, pone Roberai? — baugščiai pralemeno ji. 

Pirmąsyk Roberas suteikė man progą pamatyti, kaip jis palaiko tvarką 
tarp tarnų. Sujudėjo bemaž tingiai, bet delno kirtis jai per žandą nuskambėjo 
it pistoleto šūvis. 

— Kieksyk tau sakiau, kad nesiklausytum už durų, — pritvinkusiu pa- 
niekos balsu tarė jai. 

Luiza stovėjo prisidėjusi ranką prie veido. Jos skruostais nusirito ašaros. 

— Dabar grįžk virtuvėn. Pasikalbėsiu su tavimi vėliau. 

Ji nubėgo į virtuvę tebesilaikydama už žando. Roberas vėl pasigręžė į 
mane. | 

— Atsiprašau už ją, pone Kordai, — tarė jis vėl pažemėjusiu, švelniu 
balsu. — Paprastai mano tarnai taip nesielgia, bet šią gana sunku nulaikyti 
savo vietoje. 

Išsitraukiau cigaretę ir, dar nespėjus man įsidėti burnon, Roberas čirkšte- 
lėjo degtuką ir palaikė jį, kol užsirūkiau. Giliai įkvėpiau dūmus. 

— Viskas gerai, Roberai. Nemanau, kad ji ilgiau bus pas mus. 

Roberas užgesino degtuką ir rūpestingai padėjo jį peleninėn. 

— Taip, sere. 

Susimąstęs pažvelgiau į laiptus. Kad ir kaip keista, aš delsiau. 

— Ponia Kord savo kambaryje, — nuskambėjo Robero balsas man už 
peties. 

Įbedžiau į jį akis. Jo veidas buvo neįžvelgiama profesionalaus mažordo- 
mo kaukė. 

— Dėkui, Roberai. Užlipsiu į viršų ir pasakysiu jai. 

Ėmiau kopti laiptais, bet jo balsas mane sustabdė: 

— Pone Kordai? 

Atsigręžiau. 

Juodas jo veidas švytėjo. 

— Kurią valandą patiekti pietus, sere? 

— Apie aštuntą, — kiek pagalvojęs atsakiau. 

— Dėkui, sere, — pasakė jis ir pasuko virtuvėn. 


Tyliai pasibeldžiau į Rinos duris. Jokio atsako. Atidariau jas ir įėjau į 
vidų. Iš vonios kambario atskriejo jos balsas: 

— Luiza, paduok man rankšluostį. 

Įsmukau į vonios kambarį ir iš krūvos lentynoje viršum jos tualetinio sta- 
lelio paėmiau didelį rankšluostį. Vos tik ji atstūmė stiklines duris, žingtelėjau 
prie įleistos į grindis vonios. 

Blyškiai auksinis jos kūnas blizgėjo nuo varvančio juo vandens. Mirksnį 
stovėjo nustebusi. Daugelis moterų būtų mėginusios prisidengti. Tik ne Rina. 
Ištiesė ranką paimti rankšluostį. 

Mikliai apsuko jį apie save ir išlipo iš vonios. 

— Kur Luiza? — paklausė atsisėsdama prie tualetinio stalelio. 

— Apačioje, — atsakiau. 

Kitu rankšluosčiu ji ėmė sausintis veidą. 

— Tavo tėvui tai nepatiktų. 

— Jis niekada nesužinos, — vėl atsakiau. 

— Iš kur žinai, kad jam nepasakysiu? 

— Nepasakysi, — užtikrintai pareiškiau. 

Kaip tik tada jinai pradėjo jausti, kad kažkas negerai. Pažvelgė į mane 
veidrodyje. Jos veidas staiga surimtėjo. 

— Ar kas nors tarp tavęs ir tavo tėvo nutiko, Džonai? 

Kurį laiką mane stebėjo, jos žvilgsnis tebebuvo sutrikęs. Padavė man ne- 
didelį rankšluostį. 

— Būk gerutis, Džonai, ar nenušluostytumei man nugaros? Nepasiekiu 
jos. — Nusišypsojo į veidrodį. — Matai, man tikrai reikia Luizos. 

Paėmiau rankšluostį ir priėjau prie jos arčiau. Ji leido didžiajam rank- 
šluosčiui nuslysti nuo pečių. Nusausinau drėgmės lašelius nuo nepriekaiš- 

tingai glotnios odos. Į nos; man padvelkė kvepalų aromatas, paaštrėjęs nuo 
šilumos. 

Prispaudžiau lūpas jai prie sprando. Nustebusi ji atsisuko į mane. 

— Liaukis, Džonai! Šį rytą tavo tėvas sakė, kad esi seksualinis maniakas, 
tačiau tau nėra reikalo stengtis tą įrodyti! 

Žiūrėjau į jos akis. Jose nesimatė jokios baimės. Atrodė labai savimi pa- 
sitikinti. Pamažu nusišypsojau. 

— Gal jis ir buvo teisus, — tariau. — O gal tik pamiršo, ką reiškia būti 
jaunam. 

Prisitraukiau ją nuo kėdės prie savęs. Rankšluostis nusmuko dar žemiau 
ir dabar laikėsi tik suspaustas mūsų kūnų. 

Įsisiurbiau į jos burną ir siekiau krūties. Ta buvo pilna, stangri ir tvirta, 
jutau, kaip pašėlusiai po ja daužosi jos širdis. 

Galbūt apsirikau, bet mirksnį man pasirodė, kad jutau iš jos vidaus į 
mane linkstančias liepsnas. O paskui ji atsiplėšė nuo manęs. Dabar rankšluos- 
tis atsidūrė ant grindų, tačiau ji nekreipė į tai dėmesio. 

— Tu ką, išprotėjai? — supurškė sunkiai kilsuojančia krūtine. — Juk ži- 
nai, kad dabar bet kurią minutę jis gali įžengti pro duris. 

Sekundę stovėjau visai sustingęs, paskui pamažu atsidusau, leisdamas iš- 
siveržti mano plaučiuose susitvenkusiam slėgiui. 

— Jis niekad nebejeis pro šias duris, — pasakiau. 

Pamažu rausvumas nuo jos veido ėmė slūgti. 

— Ką... Ką nori tuo pasakyti? — sumikčiojo ji. 

Pažvelgiau tiesiai jai į akis. Pirmąsyk man pavyko jas išskaityti. Jinai bi- 
jojo. Kaip bet kuris kitas, gavęs pažvelgti į nežinomą ateitį. 

— Ponia Kord, — pamažu pasakiau, — jūsų vyras mirė. 

Rinos vyzdžiai mirksnį išgąstingai išsiplėtė, paskui ji pamažu susmuko 
ant kėdės. Instinktyviai pakėlė rankšluostį ir vėl apsivyniojo apie save. 

— Netikiu, — silpnai sumurmėjo. 

— Kuo tu negali patikėti, Rina? — negailestingai paklausiau. — Kad jis 
mirė ar kad suklydai ištekėdama už jo, o ne už manęs? 

Nemanau, kad ji tai dargi išgirdo. Pažvelgė iš apačios į mane sausomis 
akimis, bet šiose atsispindėjo švelnus liūdesys — užuojauta, kurios nė neįta- 
riau ją turint. 

— Ar jam skaudėjo? — paklausė. 

— Ne, — atsakiau. — Tai įvyko greitai. Apopleksija. Vieną minutę jis 
buvo didis kaip pats gyvenimas ir riaumojo it liūtas, o kitą... — aš spragtelėjau 
pirštais, — štai taip. 

Jos akys vis dar buvo įbestos į mane. 

— Džiaugiuosi už jį, — tarė ji švelniai. — Nenorėčiau, kad jis būtų ken- 
tėjęs. 

Pamažu atsistojo. Jai akis vėl aptraukė šydas. 

— Manau, dabar tau būtų geriau išeiti, — tarė. 

Tai buvo man pažįstama Rina — toji, kurią troškau perprasti. Tolima, 
nepasiekiama, apdairi. 

— Ne, — pasakiau. — Aš dar nebaigiau. 

Ji žingtelėjo pro mane. 

— Ką gi reikia baigti? 

Sugriebiau ją už rankos ir vėl prisitraukiau prie savęs. 

— Mudu dar nebaigėme, — sušnypščiau į jos atkragintą veidą. — Tu ir 
aš. Vieną naktį parsivežiau tave namo, nes geidžiau tavęs. Tačiau tu pasirinkai 
mano tėvą, nes tai tau žadėjo greitesnį pelną. Man regis, aš ganėtinai ilgai 
laukiau! 

Ji atlaikė mano žvilgsnį, dabar jau be baimės. Tai sritis, kurioje buvo pri- 
pratusi kovoti. 

— Tu neišdrįsi! 

Užuot atsakęs, nutraukiau nuo jos rankšluostį. Rina apsisuko ir pabandė 
išbėgti iš kambario, bet sugavau ją už rankos ir vėl prisitraukiau prie savęs. 
Kita ranka sugriebiau ją už plaukų ir atlošiau galvą taip, kad jos veidas atsi- 
dūrė tiesiai prieš manąjį. 

— Ne? 

— Aš rėksiu, — kimiai sušvokštė ji. — Atbėgs tarnai! 

Išsišiepiau. 

— Ne, neatbėgs. Jie tik pamanys, kad tai sielvarto riksmas. Roberas visus 
juos sukvietė virtuvėn ir niekas neatbėgs, iki aš pašauksiu. 

— Palauk, — maldavo ji. — Prašau, palauk. Dėl tavo tėvo. 

— Kodėl turėčiau laukti? — atšoviau. — Jis dėl manęs nelaukė. 

Pakėliau ją ir nusinešiau į miegamąjį. Draskė nagais man veidą, trankė 
kumščiais į krūtinę. 

Numečiau ją ant lovos, vis dar užklotos baltu satininiu užtiesalu. Ji pa- 
bandė nusiristi per kitą šoną. Sugriebiau ją už peties ir apsukau vėl ant nuga- 
ros. Įkando man į ranką ir pamėgino ištrūkti, kai atitraukiau plaštaką. Įsprau- 
džiau kelį jai tarp šlaunų ir smarkiai smogiau į veidą. Smūgis nubloškė ją ant 
pagalvės. Jos veide mačiau savo pirštų paliktas baltas dėmes. 

Mirksnį ji užsimerkė, o kai vėl pravėrė akis, šios buvo pamiglijusios ir 
apimtos šėlo, kokio niekad anksčiau nebuvau regėjęs. Nusišypsojo, apsikabino 

už kaklo ir prisitraukė mane ant savęs. Burna įsisiurbė man į lūpas. Pajutau jos 
kūną po manimi pradedant krutėti. 

— Paimk mane, Džonai! — sualsavo man į burną. — Dabar! Nebegaliu 
laukti. Jau taip ilgai laukiau. 

Ieškančiais pirštais nuslydo mano šlaunimi ir susirado manąjį strypą. 
Nusuko veidą į pagalvę, jos judesiai darėsi vis labiau pašėlę. Vos girdėjau jos 
karštą, įsakmų kuždesį. 

— Greičiau, Džonai. Greičiau. 

Buvau besikeliąs, bet ji nepajėgė laukti, kol nusimesiu drabužius. Vėl pri- 
sitraukė mane prie savęs ir priėmė į save. Jos viduje buvo karšta, tartum gulė- 
čiau lovoje su degančiomis anglimis. Pritraukė mano galvą sau prie kaklo. 

— Padaryk man vaiką, Džonai, — sukuždėjo man į ausį. — Padaryk 
man vaiką, kaip toms merginoms Los Andžele. Įleisk į mane savo gyvastį! 

Pažvelgiau jai į veidą. Akys buvo šviesios, jose tviskėjo pašaipus triumfas. 
Neatspindėjo jokios aistros kūno, krutančio po manimi. Rankomis ir kojomis 
dar stipriau apglėbė mane. 

Nusišypsojo žvelgdama man į akis. 

— Padaryk man vaiką, Džonai, — sukuždėjo, — kaip tavo tėvas niekad 
nebūtų sugebėjęs. Jis bijojo, kad kas nors neatimtų ko nors iš tavęs. 

— Ką... Ką? — pabandžiau pasikelti, bet ji buvo lyg bedugnis šulinys, iš 
kurio negalėjau išsigauti į viršų. 

— Taip, Džonai, — patvirtino ji tebesišypsodama, savo kūnu rydama 
mane. — Tavo tėvas nenorėdavo jokios rizikos. Štai kodėl privertė mane prieš 
susituokiant pasirašyti tą sutartį. Norėjo visko savo brangiausiajam sūnui! 

Pabandžiau atsistoti, bet ji kažkaip nesuprantamai apsivijo mane kojo- 
mis. Juokdamasi, triumfuodama pasakė: 

— Juk padarysi man vaiką, tiesa, Džonai? Kas kitas, be mūsų, žinos? 
Pasidalysi savuoju turtu su savo vaiku, net jeigu visas pasaulis manys, kad jis 
tavo tėvo. 

Ji kilnojosi po manimi, ieškodama ir reikalaudama mano gyvybinių syvų. 
Staiga sukaupęs jėgas atsiplėšiau nuo jos — kaip tik pačiu laiku, jėgos jau 
buvo beapleidžiančios mane. Nukritau skersai lovos prie jos kojų. 

Jaudulys praėjo, ir aš atsimerkiau. Jos galva buvo įkniubus į pagalvę, ji 
verkė. Tylomis atsistojau ir išėjau iš kambario. 

Visą kelią koridoriumi iki savo kambario vis mąsčiau, kad savo tėvui rū- 
pėjau, iš tiesų rūpėjau. Net jeigu aš to ir nemačiau, jis mane mylėjo. 

Mylėjo. Bet nepakankamai, kad kada nors tai parodytų. 


Kai atsidūriau savo kambaryje, ašaros riedėjo mano skruostais. 

PAŠĖLUSIU GREIČIU ŠUOLIAVAU ANT NEDIDUKO LOPINIUOTO INDĖNIŠKO PONIO, 
kurį turėjau, kai man buvo dešimt metų. Paniška baimė persekiojo mane, bet 
aš nežinojau, nuo ko bėgu. Atsigręžiau per petį atgal. 

Tėvas sekė man iš paskos ant stambaus keršio. Prasegta jo striukė plevė- 
savo vėjyje, mačiau įsitempusią skersai jo krūtinę sunkią laikrodžio grandinė- 
lę. Girdėjau, kaip jis šaukia grasiu, kraupiu balsu: 

— Sugrįžk, Džonai! Velniai tave rautų, sugrįžk! 

Nusisukau ir pavariau arkliuką dar greičiau. Negailestingai talžiau jį vy- 
tiniu, ir ant arklio šonų nuo mano smūgių likdavo raudoni rumbai. Palengva 
ėmiau tolti. 

Staiga iš kažkur greta atsirado Nevada, lengvai skriejantis ant savojo 
stambaus juodžio. Ramiai pažvelgė į mane. 

— Sugrįžk, Džonai. Juk tėvas tave šaukia. Koks gi tu sūnus? 

Nieko neatsakiau, tik vis raginau savo arklėką. Vėl atsigręžiau per petį atgal. 

Tėvas stabdė savo žirgą. Jo veidas buvo labai liūdnas. 

— Prižiūrėk jį, Nevada, — tik silpnai girdėjau jo balsą, nes mus skyrė 
didelis atstumas. — Prižiūrėk jį, nes aš neturiu laiko. — Jis apgręžė keršį ir 
leidosi šuoliuoti tolyn nuo manęs. 

Sustabdžiau savąjį ponį ir apsisukau pažiūrėti jam pavymui. Toldamas 
jis vis mažėjo. Netgi jo siluetas darėsi neberyškus nuo staiga mano akis už- 
tvindžiusių ašarų. Norėjau jam šūktelėti: „Nepalik manęs, tėve!“ Bet žodžiai 
įstrigo gerklėje. 

Atsisėdau lovoje visas išpiltas prakaito. Papurčiau galvą stengdamasis iš 
jos nuvyti sapno atgarsius. Pro atvirą langą girdėjau bilsčiojant arklius, palie- 
kančius koralį". 

Priėjau prie lango ir pažvelgiau pro jį. Sprendžiant iš saulės, driekiančios 
ilgus šešėlius, buvo apie penkta valanda ryto. Keletas ūkio darbininkų rėmėsi 
į koralio kartis stebėdami, kaip kažkoks raitelis bando išjodinėti tvirtą bėrą 
kumelį. Primerkiau akis nuo saulės. 

Greitai nusigręžiau nuo lango. Kaip tik tokio vaisto man reikia. Ko nors, kas 
iškratytų man iš vidaus tuštumos jausmą, kas išvalytų iš burnos kartėlio skonį. 
Užsimoviau džinsus, užsivilkau senus mėlynus marškinius ir išėjau iš kambario. 

Pasukau koridoriumi prie užpakalinių laiptų, kur sutikau Roberą. Jis 


7 Žirgų laidaras, žardis (a2g/., isp.). 

nešė padėklą su stikline apelsinų sulčių ir ąsotėliu garuojančios kavos. Pažvel- 
gė į mane nė kiek nenustebęs. 
— Labas rytas, pone Džonai. 
— Labas rytas, Roberai, — atsakiau. 
— Ponas Makalisteris čia, nori su jumis pasimatyti. Įleidau jį į kabinetą. 
Mirksnį dvejojau. Koralis gaus palaukti. Yra svarbesnių dalykų, kuriuos 
privalu atlikti. 
— Dėkui, 


— Pone Džonai, — šūktelėjo jis man pavymui. 


Sustojau ir atsisukau. 

— Jeigu ketinate kalbėtis apie reikalus, pone Džonai, tai esu pastebėjęs, 
kad šnekėtis visada lengviau, kai turi ką nors skrandyje. 

Pažvelgiau į jį, paskui į padėklą. Linktelėjau ir prisėdau ant viršutiniojo 
laiptelio. Roberas padėjo šalia manęs padėklą. Paėmiau ir vienu mauku išlen- 
kiau stiklinę apelsinų sulčių. Roberas įpylė kavos, atkėlė servetėlę nuo skrebu- 
čių. Gurkštelėjau kavos. Roberas teisus — tuštuma plytėjo mano skrandyje. 
Šiaip ar taip, dabar ji nyko. Paėmiau riekelę skrudintos duonos. 


Jeigu Makalisteris ir pastebėjo, kaip vilkėjau, nieko dėl to nepasakė. Pra- 
dėjo tiesiai nuo reikalo. 

— Dešimt procentų mažumos akcijų pasidaliję štai taip, — tarė jis, iš- 
skleisdamas ant stalo kelis popierius. — Rina Kord ir Nevada Smitas — po 
du su puse procento kiekvienam; teisėjas Semiuelis Haskelas ir Ryno indus- 
trinio banko prezidentas Piteris Komakas — po du procentus kiekvienam; 
pagaliau Judžinas Denbis — vienas procentas. 

Pažvelgiau į jį: 

— Kiek vertos akcijos? 

— Kuria prasme? — paklausė jis. — Nominalia verte ar pagal pajamas? 

— Abiem, — atsakiau. 

Jis vėl pažvelgė į savo popierius. 

— Pagal vidutines pajamas per paskutiniuosius penkerius metus mažu- 
mos akcijos vertos keturiasdešimt penkis tūkstančius dolerių, o jų nominali 
vertė — galbūt šešiasdešimt tūkstančių dolerių. — Jis užsirūkė. — Korpora- 
cijos pajamų potencialas nuo karo pabaigos vis mažėjo. 

— Ką tai reiškia? 

— Tiesiog mūsų produkcija taikos metu neturi tokios paklausos kaip per 
karą, — atsakė jis. 

Aš išsitraukiau cigaretę ir taip pat užsirūkiau. Ėmiau abejoti dėl tų šimto 
tūkstančių per metus, kuriuos jam pažadėjau. 

— Pasakykit man, ko dar nežinau, — paprašiau. 

Jis vėl žvilgtelėjo į popierius, paskui į mane. 

— Komako bankas atsakė dviejų šimtų tūkstančių dolerių paskolą, ku- 
rios prašė jūsų tėvas finansuoti vokiškajam kontraktui, kurį vakar pasirašėte. 

Pamažu užgesinau cigaretę į peleninę. 

— Vadinasi, lieku šiek tiek su stygiumi, tiesa? 

— Taip, — linktelėjo Makalisteris. 

Kitas mano klausimas jį užklupo netikėtai. 

— Na, tai ką jūs dėl to padarėte? 

Jis išpūtė į mane akis lyg į psichikos ligonį. 

— Kas verčia jus manyti, kad aš ką nors padariau? 

— Jūs buvote mano tėvo kabinete, kai aš atvykau. Žinau, jis jūsų nepa- 
sikviestų vien tam, kad sutvarkytumėt reikalą su tos merginos tėvais. Jis būtų 
galėjęs pats tai padaryti. Be to, jūs priėmėte pasiūlytą darbą. Vadinasi, neabe- 
jojate, kad gausite savo pinigus. 

Jis nusišypsojo. 

— Aš suderinau kitą paskolą su „Pioneer National Trust Company“ Los 
Andžele. Paprašiau trijų šimtų tūkstančių — paprasčiausiai, kad jaustumėmės 
saugiau. 

— Gerai, — tariau. — Tai suteiks man pinigų išpirkti mažumos dalinin- 
kų akcijoms. 

Jam vis dar tebežiūrint su nuostaba į mane, klestelėjau ant krėslo šalia jo. 

— O dabar, — tariau, — pasakykit man viską apie tą naują dalyką, kurio 
taip karštai ėmėsi mano tėvas. Kaip jūs tai pavadinote? Plastikais? 

ROBERAS PATIEKĖ Į STALĄ RANČOS STILIAUS PUSRYČIUS: ŽLĖGTAINĮ SU KIAUŠI- 
niais, karštus biskvitus. Nužvelgiau stalą. Paskutinė lėkštė išnešta, ir Roberas 
diskretiškai pasišalino, uždarydamas paskui save dideles duris. Baigiau gerti 
kavą ir atsistojau. 

— Ponai, — tariau, — žinau, kad nėra reikalo jums sakyti, koks man 
buvo smūgis staiga atsidurti vienam atsakingam už stambią kompaniją, tokią 
kaip „Cord Explosives“. Štai kodėl šįryt sukviečiau jus, kad padėtumėte nu- 
spręsti, kas geriausia kompanijai. 

Iš kitos stalo pusės mane pasiekė cyplus Komako balsas: 

— Galite pasikliauti mumis, mes padarysime, kas teisinga, sūneli. 

— Dėkoju, pone Komakai. — Aš kiek atsikvėpiau. — Man regis, pir- 
miausia turime išsirinkti naują prezidentą, kuris atsiduos kompanijai taip, 
kaip tatai darė mano tėvas. 

Apsidairiau aplinkui stalą. Denbis sėdėjo gale, kažką žymėdamasis blok- 
note. Nevada sukosi cigaretę. Pažvelgė į mane šypsančiomis akimis. Makalis- 
teris ramiai sėdėjo šalia jo. Haskelas ir Komakas tylėjo. Laukiau, kol tyla taps 
slogesnė. Taip ir atsitiko. Man nereikėjo sakyti, kas mano draugai. 

— Ar turite kokių pasiūlymų, ponai? — paklausiau. 

Komakas pažvelgė į mane: 

— O tu? 

— Vakar taip maniau, — tariau. — Bet per naktį gerai apgalvojau ir pri- 
ėjau išvadą, kad kam nors su mano patirtimi — tai kietas riešutėlis perkrimsti. 

Pirmąsyk šį rytą Haskelo, Komako ir Denbio veidai pragiedrėjo. Jie grei- 
tai persimetė žvilgsniais. Komakas prašneko: 

— Tai visai išmintinga, sūneli. O kaip dėl čia dalyvaujančio teisėjo Has- 
kelo? Jis paliko teisėjo krėslą, bet, manau, galėtų imtis šio darbo, kad tau pa- 
gelbėtų. 

Pasisukau į teisėją: 

— Ar sutiktumėte? 

Teisėjas pamažu nusišypsojo. 

— Tik tam, kad tau pagelbėčiau, berniuk, — tarė jis. — Tik tam, kad tau 
pagelbėčiau. 

Žvilgtelėjau į Nevadą. Dabar jis plačiai šypsojosi. Aš irgi jam šyptelėjau, 
paskui pasigręžiau į kitus. 

— Ar balsuosime, ponai? 

Pirmąsyk prašneko Denbis. 

— Pagal šios kompanijos statutą prezidentas gali būti išrinktas tik akci- 
ninkų susirinkimo. Ir tai tiktai svaria balsų dauguma. 

— Tad sušaukime akcininkų susirinkimą, — pasiūlė Komakas. — Akcijų 
daugumai čia atstovaujama. 

— Gera mintis, — tariau. Šypsodamasis pasigręžiau į teisėją. — Tai yra, 
jeigu aš galiu balsuoti už savo akcijas. 

— Žinoma, gali, berniuk, — sududeno teisėjas, išsitraukdamas iš kišenės 
popierių ir paduodamas man. — Tai parašyta tavo tėvo testamente. Šį rytą 
gavau jį patvirtinti. Dabar teisiškai viskas priklauso tau. 

Aš paėmiau testamentą ir kalbėjau toliau: 

— Tad gerai, direktorių susirinkimas atidedamas ir rengiamas akcininkų 
susirinkimas. Pirmasis darbotvarkės punktas — vietoj Džono Kordo išrinkti 
kompanijos prezidentą ir iždininką. 

Komakas nusišypsojo. 

— Aš siūlau teisėją Semiuelį Haskelą. 

— Aš pritariu, — greitai pasakė Denbis. Pernelyg jau greitai. 

Aš linktelėjau. 

— Teisėjo Haskelo kandidatūra registruojama. Ar dar bus pasiūlymų 
prieš baigiant kandidatų sąrašą? 

Atsistojo Nevada. 

— Siūlau Džoną Kordą Jaunesnįjį, — nutęsdamas žodžius pasakė jis. 

Nusišypsojau jam. 

— Dėkui. — Pasisukau į teisėją, ir mano balsas tp9 kietas, bejausmis. — 
Ar dar kas nors pritaria kandidatūrai? 

Teisėjas smarkiai paraudo. Jis žvilgtelėjo į Komaką, paskui į Denbį. Šio 
veidas buvo išblyškęs. 

— Ar dar kas pritaria kandidatūrai? — šaltai paklausiau. 

Teisėjas suprato, kad turiu juos savo rankoje. 

— Pritariu kandidatūrai, — pralemeno jis. 

— Dėkui, teisėjau, — pasakiau. 

Toliau ėjosi lengvai. Nusipirkau jų akcijas už dvidešimt penkis tūkstan- 
čius dolerių ir pirmiausia, ką padariau — tai atleidau Denbį. 

Jeigu rengiausi turėti sekretorių, tai man nereikalingas toks veidmainiš- 


kas niekšelis. 


Roberas įėjo į kabinetą, kur mudu su Makalisteriu dirbome. Pakėliau galvą: 

— Klausau, Roberai? 

Jis pagarbiai nulenkė galvą. 

— Ponia Rina norėtų matyti jus savo kambaryje, sere. 

Atsistojau ir pasirąžiau. Sėdėti čia už rašomojo stalo pusę dienos — blo- 
giau nei bet kas, iki šiol mano daryta. 

— Gerai, tuoj ateisiu. 

Makalisteris klausiamai pažvelgė į mane. 

— Palaukit manęs, — tariau. — Ilgai neužtruksiu. 

Roberas palaikė atidaręs man duris, ir aš užkopiau laiptais ; Rinos kam- 
barį. Pasibeldžiau. 

— Prašom, — šūktelėjo iš vidaus. 

Ji sėdėjo prie tualetinio stalelio priešais veidrodį. Dideliu baltu šepečiu 
Luiza šukavo jai plaukus. Rina veidrodyje pažvelgė į mane. 

— Norėjai mane matyti? — paklausiau. 

— Taip, — atsakė ji. Pasigręžė į Luizą. — Kol kas viskas, — tarė. — Pa- 
lik mus. 

Mergina tylomis linktelėjo ir pasuko į duris. 

— Ir palauk apačioje. Pašauksiu, kai man tavęs prireiks, — pasivijo ją 
Rinos balsas. 

Rina pažvelgė į mane ir nusišypsojo. 

— Ji įpratusi klausytis pro rakto skylutę. 

— Žinau, — pasakiau uždarydamas duris. — Dėl ko norėjai mane matyti? 

Rina atsistojo. Juodas negližė švystelėjo jai apie šlaunis. Pro jį pamačiau, 
kad vilki taip pat juodais apatiniais. Pagavo mano žvilgsnį. Vėl nusišypsojo. 

— Ką tu manai apie manąjį našlės drabužį? 

— Labai panašu į linksmąją našlę, — atsakiau. — Bet juk ne dėl to pa- 
prašei mane ateiti. 

"Ji pasiėmė cigaretę ir užsirūkė. 

— Noriu po laidotuvių tuoj pat iš čia išvykti. 

— Kodėl? — paklausiau. — Juk tai tavo namas. Tėvas paliko jį tau. 

Pro išpūstą dūmų debesį jos akys susidūrė su manosiomis. 

— Noriu, kad namą nupirktum iš manęs. 

— Iš kur aš imsiu pinigų? 

— (Gausi, — tiesiai pareiškė ji. — Tavo tėvas visada jų gaudavo dalykams, 
kurių norėdavo. 

Tiriamai stebeilijau į ją. Atrodo, gerai suvokė, ką daro. 

— Kiek norėtum? — atsargiai paklausiau. 

— Šimto tūkstančių dolerių, — ramiai pasakė ji. 

— Ką? — sušukau. — Jis nevertas daugiau nei penkiasdešimt penkių. 

— Žinau, — tarė ji. — Bet aš pridedu dar kai ką — savo „Cord Explo- 
sives“ kompanijos akcijas. 

— Akcijos nevertos to skirtumo! — pratrūkau. — Dvigubai daugiau jų 
šįryt supirkau už dvidešimt penkis tūkstančius! 

Rina priėjo prie manęs. Šaltai pažvelgė man į akis. 

— Klausyk, Džonai, — tarė lediniu balsu. — Šiame reikale aš elgiuo- 
si padoriai. Pagal Nevados valstijos įstatymus turiu teisę į trečdalį tavo tėvo 
turto, nepriklausomai nuo testamento. Jeigu tik panorėčiau, galėčiau jį užpro- 
testuoti. O jeigu ir negalėčiau to padaryti, įklampinčiau tave į bylinėjimąsi 
penkeriems metams. Kas tada nutiks visiems tavo planams? 

Tylomis spoksojau į ją. 

— Jeigu manimi netiki, kodėl nepaklausi savo draugužio teisininko te- 
nai, apačioje? — pridūrė ji. 

— Tu jau pasitikslinai? — spėjau. 

— Po šimts, kurgi ne! — metė ji. — Teisėjas Haskelas paskambino man 
vos tik sugrįžęs į savo kabinetą! 

Giliai atsidusau. Privalėjau suprasti, kad senasis mergvaikis taip lengvai 
nepasiduos. 

— Aš neturiu tiek pinigų, — pasakiau. — Neturi jų ir kompanija. 

— Žinau, — tarė ji. — Bet sutinku būti nuosaiki. Paimsiu kitą dieną po 
laidotuvių penkiasdešimt tūkstančių ir tavo įsipareigojimą, patvirtintą kom- 
panijos, mokėti man kasmet po dešimt tūkstančių penkerius metus. 

Man nereikėjo teisininko, kad pasakytų, jog ji gavusi gerą patarimą. 

— Ivarka, — tariau pasukdamas į duris. — Ateik į apačią. Liepsiu Ma- 
kalisteriui parengti popierius. 

Ji vėl nusišypsojo. 

— Negaliu to daryti. 

— Kodėl gi? — paklausiau. 

— Juk aš gedžiu, — tarė ji. — Kaip tatai atrodys, jeigu Džono Kordo 
našlė nuliptų į apačią tvarkyti reikalų? — Ji vėl sugrįžo prie tualetinio stalelio 
ir atsisėdo. — Kai popieriai bus parengti, atsiųsk juos čia. 


30 


BUVO PENKTA VALANDA, KAI MES IŠLIPOME IŠ TAKSI PRIEŠAIS BANKĄ LOS AN- 
dželo verslo rajone. Įėjome pro duris ir pasukome į administracijos kontoras 
užpakalinėje pastato dalyje. Makalisteris nusivedė mane pro kitas duris, ant 
kurių buvo užrašyta PRIVAČIOS PATALPOS. Patekome į priimamąjį. 

Sekretorė pakėlė galvą. 

— Pone Makalisteri, — nusišypsojo ji, — mes manėme, kad jūs Neva- 
doje. 

— Buvau, — atsakė jis. — Ar ponas Moronis savo kabinete? 

— Luktelėkit, pasitikrinsiu, — tarė ji. — Kartais jis turi įprotį palikti 
kontorą manęs neperspėjęs. — Ji dingo pro kitas duris. 

Pažvelgiau į Makalisterį. 

— Kaip tik tokia sekretorė man reikalinga. Turi smegenis, o kartu su 
jomis — ir dailius papyčius. 

Jis nusišypsojo. 

— Tokia mergina per savaitę gauna septyniasdešimt penkis, aštuonias- 
dešimt dolerių. Jos kainuoja nepigiai. 

— Už visa, kas gera, privalai mokėti, — pasakiau. 

Sekretorė išdygo tarpduryje šypsodamasi mums. 

— Ponas Moronis jus dabar priims, pone Makalisteri. 

Nusekiau paskui jį į vidinę kontorą — didelį kabinetą tamsiomis, medžiu 
apmuštomis sienomis. Viduryje plytėjo didžiulis rašomasis stalas, už kurio sė- 
dėjo mažutis žmogėnas žilsvais plaukais ir suktomis tamsiomis akimis. Mums 
įėjus, jis atsistojo. 

— Pone Moroni, — tarė Makalisteris. — Čia Džonas Kordas. 

Moronis ištiesė ranką. Paspaudžiau ją. Anaiptol neminkšta, kokias pa- 
prastai turi bankininkai. Šioji buvo kieta, su trynėmis, jos paspaudimas tvir- 
tas. Galėjai iš jos justi ilgus metus darbo ir daugelį iš jų — ne prie rašomojo 
stalo. 

— Malonu su jumis susipažinti, pone Kordai, — pasakė jis su silpnu 
itališku akcentu. 

.— Džiaugiuosi ir aš, sere, — pagarbiai tariau. 

Jis pamojo mums į krėslus priešais savo stalą, ir mes atsisėdome. Maka- 
listeris iškart prašneko apie reikalą. Kai jis baigė, Moronis pasilenkė per stalą 
ir pažvelgė į mane. 

— Apgailestauju dėl jus ištikusios netekties, — tarė jis. — Iš viso to, ką 
girdėjau, jis buvo nepaprastas žmogus. 

Aš linktelėjau. 

— Taip, iš tikrųjų, sere. 

— Jūs, žinoma, suprantate, kad jo mirtis keičia situaciją. 

Pažvelgiau į jį. 

— Pone Moroni, nebandydamas gilintis į techninius dalykus, vis dėlto 
manau, kad paskola buvo skirta „Cord Explosives“ kompanijai, o ne mano 
tėvui ar man. 

Moronis nusišypsojo. 

— Geras bankininkas skolina kompanijoms, bet jis visada atsižvelgia į 
stovinčius už jų Žmones. 

— Mano patirtis ribota, sere, bet aš manau, kad gero bankininko svar- 
biausias tikslas — užsitikrinti paskolos garantijas. Regis, šitai buvo aptarta 
sutartyje dėl paskolos, pono Makalisterio pasirašytoje su jumis. 

Moronis nusišypsojo. Atsilošė krėsle ir pasiėmė cigarą. Užsidegė jį ir pro 
dūmų debesį pažvelgė į mane. 

— Pone Kordai, pasakykite man, ką jūs laikote pirmučiausia pasiskoli- 
nančiojo atsakomybe? 

Mečiau į jį žvilgsnį: 

— Gauti pelną iš paskolos. 

— Aš pasakiau pasiskolinančiojo, pone Kordai, o ne skolintojo. 

— Žinau, pone Moroni, — tariau. — Bet jeigu aš nejausčiau, kad gausiu 
pelną iš pinigų, kuriuos ketinate man paskolinti, man nebūtų prasmės jų imti. 

— O kaipgi jūs tikitės gauti tą pelną? — paklausė jis. — Ar gerai jūs iš- 
manote savo verslą, pone Kordai? 

— Ne tiek gerai, kiek privalėčiau, pone Moroni. Žinoma, ne tiek gerai, 
kiek išmanysiu kitą savaitę, kitą mėnesį, kitus metus. Bet viena žinau: ateina 
rytojus, o kartu su juo ir visiškai naujas pasaulis. Bus progų užsikalti pinigų, 
niekad neegzistavusių mano tėvo laikais. Ir aš jomis pasinaudosiu. 

— Spėju, jūs kalbate apie naują produkciją, kurios imatės pagal vokiškąjį 
kontraktą. 

— Iš dalies ir apie jį, — sutikau, nors apie tai nė negalvojau, iki jis užsi- 
minė. 

— O kiekgi jūs išmanote apie plastikus? — paklausė jis. 

— Labai mažai, — prisipažinau. 

— Tad kas verčia jus būti tokį tikrą, kad tai ko nors verta? 

— Diupono ir Istmano suinteresuotumas įsigyti gamybos Amerikoje 
teises. Jeigu jie suinteresuoti, vadinasi, yra ko nors verta. Taip pat ir jūsų su- 
tikimas mums paskolinti pinigų šioms teisėms įsigyti. Kai tik sutvarkysiu čia 
kai kuriuos reikalus, ketinu du ar tris mėnesius praleisti Vokietijoje, kad iš- 
mokčiau visa, kas įmanoma, apie plastikus. 

— Kas vadovaus kompanijai, kol būsite išvykęs? — paklausė Moro- 
nis. — Pėr tris mėnesius labai daug kas gali nutikti. 

— Ponas Makalisteris, sere, — pasakiau. — Jis jau sutiko prisidėti prie 
kompanijos. 

Bankininko veide pasirodė šiokia tokia pagarba. 

— Žinau, mano direktoriai galbūt man nepritars, misteri Kordai, bet 
aš nusprendžiau suteikti jums paskolą. Ji susijusi su kai kuriais spekuliacijos 
elementais, kurie galbūt neatitinka to, ką jie laiko išmintinga bankininkystės 
praktika, bet „Pioneer National Trust Company“ buvo sukurta kaip tik tokio- 
mis paskolomis. Mes buvome pirmasis bankas, paskolinęs pinigų kino filmų 
prodiuseriams, o nėra nieko labiau susieta su spekuliacijomis nei ši sritis. 

— Dėkui, pone Moroni, — tariau. 

Jis pakėlė telefono ragelį ir surinko numerį. 

— Atneškite Kordo paskolos sutartį ir čekį. — Paskui kreipėsi į 
mane: — Teikitės pastebėti, kad nors paskola yra trims šimtams tūkstančių 
dolerių, pagal šią sutartį mes padidinome jūsų kreditą iki penkių šimtų tūks- 
tančių dolerių. — Jis nusišypsojo man. — Tai vienas iš mano bankininkystės 
principų, pone Kordai — pernelyg nevaržyti savo klientų biudžeto. Kartais 
tik nuo kelių dolerių priklauso sėkmė ar žlugimas. 

Staiga man šis žmogus ėmė patikti. Vienas lošėjas greitai atpažįsta kitą. 
O šisai žmogus turėjo tą gyslelę. Nusišypsojau jam. 

— Dėkui, pone Moroni. Tikėkimės, aš uždirbsiu daug pinigų mums 
abiem. — Pasilenkiau ir pasirašiau prašymą suteikti paskolą. 

— Esu įsitikinęs, kad taip bus, — pasakė Moronis ir per stalą pastūmė 
man čekį. 

Paėmiau jį ir nė nepažvelgęs perdaviau Makalisteriui. Atsistojau. 

— Dar kartą dėkui, pone Moroni. Atleiskite, kad pabėgu, bet šį vakarą 
privalome sugrįžti į Nevadą. 

— Šį vakarą? Bet iki ryto nėra jokių traukinių. 

— Aš turiu nuosavą lėktuvą, pone Moroni. Štai kaip mes čia atvykome. 
Devintą valandą būsime namie. 

Moronis apėjo stalą. Jo veide pasirodė rūpestis. 

:— Verčiau skriskite žemai, pone Kordai, — tarė jis. — Vis dėlto juk mes 
ką tik paskolinome jums krūvą pinigų. 

Aš garsiai nusijuokiau. 

— Nesirūpinkite, pone Moroni. Tai taip pat saugu, kaip važiuoti auto- 
mobiliu. Be to, jeigu kas nors mums nutiktų kelionėje, paprasčiausiai nutrau- 
kite mokėjimus pagal čekį. 

Jie abu nusijuokė. Pastebėjau Makalisterio veidu praslenkant nervingą 
šešėlį, bet teisininko garbei dera pažymėti, kad jis nieko nepasakė. 

Paspaudėme vienas kitam ranką, ir Moronis palydėjo mus iki durų. 

— Sėkmės, — palinkėjo jis mums išeinant į priimamąjį. 

Ant kušetės sėdėjo kažkoks vyriškis, kuris, kai mes pasirodėme, atsistojo. 
Atpažinau Bazą Daltoną — pilotą, iš kurio kauliukais išlošiau lėktuvą. 

— Ei, Bazai, — šūktelėjau. — Nesisveikini su savo draugais? 

Jo veidu išplito šypsena. 

— Džonai! — sušuko jis. — Kokį velnią tu čia veiki? 

— Stengiuos sukrapštyti šiek tiek šlamančiųjų, — pasakiau spausdamas 
jam ranką. — O tu? 

— Tą pat, — atsakė jis, ir jo veidas vėl nuliūdo. — Bet kol kas nesėk- 
mingai. 

— Kodėl? — paklausiau. 

Bazas truktelėjo pečiais. 

— Turiu pašto kontraktą. Iš Los Andželo į Friską“. Garantuota dvylikai 
mėnesių po dešimt tūkstančių per mėnesį. Bet, matyt, teks atsisakyti. Negaliu 
gauti žaliųjų nusipirkti trims lėktuvams, kurie man reikalingi. Bankai mano, 
kad tai pernelyg rizikinga. 

— Kiek tau reikia? 


* San Franciskas (angl. žarg.). 


DŽONAS — 45 


— Apie dvidešimt penkių gabalų, — pasakė jis. — Dvidešimt už lėktu- 
vus ir penkis tam, kad tie laikytųsi ore, kol įplauks pirmasis čekis. 

— Turi kontraktą? 

— Savo kišenėje, — tarė išsitraukdamas jį. 

Užmečiau akis į kontraktą. 

— Ką gi, atrodo, sandėris neblogas. 

— Taip ir yra, — atsakė jis. — Aš viską apmąsčiau. Per mėnesį galiu gau- 
ti penkis gabalus gryno pelno, atmetus išlaidas ir amortizaciją. Štai popierius, 
kuriame viskas suskaičiuota. 

Skaičiai man pasirodė teisingi. Gerai nusimaniau, kiek atsieina išlaikyti 
lėktuvą. Atsigręžiau į Moronį. 

— Laikotės to, ką pasakėte kabinete? Apie mano papildomą kreditą? 
Dėl jo jokių suvaržymų? 

— Visiškai jokių, — nusišypsojo jis. 

Vėl pasisukau į Bazą. 

— Gausi pinigus su dviem sąlygomis, — tariau. — Man penkiasdešimt 
procentų tavo kompanijos akcijų ir turto užstatas lėktuvais po metinės jų eks- 
ploatacijos. Visa išmokama „Cord Explosives“ kompanijai. 

Bazo veidas nušvito šypsena. 

— Žmogau, manyk, sandėris sukirstas! 

— Puiku, — tariau. Grįžtelėjau į Moronį. 

— Gal būtumėte malonus sutvarkyti už mane visas smulkmenas? Šįva- 
kar turiu grįžti namo. 

— Mielai, pone Kordai, — nusišypsojo jis. 

— Tebus paskola trisdešimčiai tūkstančių dolerių, — pasakiau. 

— Ei, minutėlę, — įsiterpė Bazas. — Aš prašiau tik dvidešimt penkių. 

— Žinau, — nusišypsojau vėl atsigręždamas į jį. — Bet šiandien kai ko 
išmokau. 

— Ko? — paklausė Bazas. 

— Kad negerai vyriokui paskolinti pinigų tiek, kad jis galėtų tik užkam- 
šyti skyles. Jeigu iš tikrųjų nori, kad jam pasisektų, paskolink tiek, kad jis tikrai 
pajėgtų atlikti ką užsibrėžęs. 


Mano tėvas susilaukė prašmatniausių laidotuvių, kokios kada nors buvo 
surengtos šioje valstijos dalyje. Atvažiavo netgi gubernatorius. Liepiau užda- 
ryti gamyklą, ir mažutė bažnyčia buvo sausakimša žmonių, nesutilpę būriavosi 
lauke. 

Rina ir aš stovėjome vienu du mažame klaupte bažnyčios priekyje. Tiesi 
ir aukšta, vilkinti juoda suknele, plaukus ir veidą ji slėpė po juodu šydu. Pa- 

žvelgiau Žemyn į naujus juodus batus, kuriais avėjau. Jie buvo mano tėvo ir 
spaudė man pėdas. Paskutinę minutę sumojau, kad neturiu namie kuo apsiau- 
ti, išskyrus 5uaracbos. Roberas nuėjęs atnešė batus iš mano tėvo spintos. Buvo 
visai nenešioti. Pasižadėjau, kad aš jų irgi niekad daugiau nebenešiosiu. 

Išgirdau per susirinkusiuosius nubėgant atodūsį ir pakėliau galvą. Už- 
kalinėjo mano tėvo karstą. Suspėjau pamatyti paskutinįsyk jo veidą, paskui šis 
dingo, ir mano sąmonėje stojo keista tuštuma, mirksnį netgi negalėjau prisi- 
minti, kaip jis atrodė. | 

Paskui mano ausis pasiekė verksmas, ir akių kampučiais apsidairiau ap- 
linkui. Verkė moterys meksikietės iš gamyklos. Išgirdau už savęs šniurkščio- 
jant. Grįžtelėjau atgal. Išvydau Džeiką Platą drėgnomis nuo ašarų akimis. 

Pasukau galvą į Riną, stovinčią greta manęs. Pro tamsų šydą buvo matyti 
jos akys, šviesios ir ramios. Iš susirinkusiųjų už mūsų girdėjosi, kaip daugelis 
žmonių verkia dėl mano tėvo. 

Bet Rina, jo žmona, neverkė. Neverkiau ir aš, jo sūnus. 

TVYROJO ŠILTA NAKTIS, NORS PRO ATDARUS LANGUS IR DVELKĖ GAIVUS VĖJELIS, 
atskriejantis nuo dykumos. Neramiai blaškiausi lovoje, nusitraukęs nuo savęs 
antklodes. Diena buvo ilga — pradedant laidotuvėmis, o paskui planų per- 
žiūra su Makalisteriu, kol jam atėjo laikas išvykti. Jaučiausi pavargęs, tačiau 
miegas neėmė. Pernelyg daug minčių skriejo mano galva. Kažin gal kaip tik 
dėl to girdėdavau ir tėvą, žingsniuojantį pirmyn ir atgal po savo kambarį, kai 
visi kiti namuose jau būdavo seniai atsigulę. 

Į duris kažkas pasibeldė. Aš atsisėdau lovoje. Tylumoje sudžeržgė mano 
balsas: 

— Kas ten? 

Durys prasivėrė plačiau, ir aš išvydau jos veidą; visa kita susiliejo su tamsa 
po juodu negližė. Užvėrė duris ir tylutėliai prašneko: 

— Maniau, gal tu nemiegi, Džonai. Aš irgi negaliu užmigti. 

— Rūpinamės dėl savo pinigų? — įgėliau. — Čekis tenai, ant komodos, 
drauge su dokumentais. Tik pasirašyk turto perdavimą, ir jie tavo. 

— Esmė ne pinigai, — tarė ji, žengtelėdama giliau į kambarį. 

— Tai kas tuomet? — šaltai paklausiau. — Atėjai pasakyti, kad gailiesi? 
Pareikšti užuojautos? O gal tai gedulo vizitas? 

Dabar ji stovėjo prie lovos ir žvelgė į mane. 


— Nereikia taip kalbėti, Džonai, — tarė ji paprastai. — Net jeigu jis ir 
buvo tavo tėvas, aš buvau jo žmona. Taip, atėjau pasakyti, kad gailiuosi. 

Bet manęs tai netenkino. 

— Gailiesi dėl ko? — užsipuoliau ją. — Gailiesi, kad jis nepaliko tau 


daugiau? Gailiesi, kad ištekėjai už jo, o ne už manęs? — Karčiai nusijuo- 
kiau. — Tu jo nemylėjai. 
— Ne, aš jo nemylėjau, — trumpai patvirtino ji. — Bet gerbiau. Buvo 


vyriškesnis už bet kurį vyrą, kurį kada nors pažinojau. 

Aš tylėjau. 

Staiga ji pravirko. Atsisėdo ant lovos krašto ir užsidengė veidą rankomis. 

— Išeik, — šiurkščiai paliepiau. — Per vėlu ašaroti. 

Ji nuleido rankas ir išpūtė į mane akis. Tamsoje mačiau sidabrinius drėg- 
nus blyksnelius riedant jos skruostais. 

— Ką tu žinai, kam per vėlu? — sušniurkščiojo ji. — Per vėlu jį mylėti? 
Ne tai, kad aš nesistengiau, tiesiog aš nesugebu mylėti. Tokia esu, štai ir viskas. 
Tavo tėvas tai žinojo ir suprato. Todėl už jo ir ištekėjau. Ne dėl jo pinigų. Jis 
tai irgi žinojo. Jis buvo patenkintas tuo, ką jam daviau. 

— Jeigu tai tiesa, — pasakiau, — tai ko tu verki? 

— Kadangi aš bijau. 

— Bijai? — nusijuokiau. Paprasčiausiai tatai su ja nesiderino. — Ko gi 
tu bijai? 

Ji išsitraukė kažkur iš savo negližė klosčių cigaretę ir neuždegtą įsikišo 
burnon. Jos akys žėrėjo kaip panteros naktį dykumoje prie stovyklavietės 
laužo. 

— Vyrų, — trumpai metė ji. 

— Vyrų? — pakartojau. — Tu bijai vyrų? Kaipgi, juk esi tikra vilioklė... 

— Taip, teisybė, kvailas nenuovoka! — piktai pasakė ji. — Aš bijau 
vyrų — klausytis jų reikalavimų, nuolaidžiauti jų goslioms rankoms ir vien- 
pusiškoms mintims. Ir girdėti juos slepiant savo geismą meiliais žodeliais, kai 
iš tikrųjų trokšta tik viena: patekti man į vidų! 

— Tu pakvaišai! — pyktelėjau. — Tai ne vienintelis dalykas, apie kurį 
mes galvojame! | 

— Ne? — paklausė ji. Išgirdau čirkštelint degtuką, ir tamsą nutvieskė 
liepsnelė. Rina nuleido į mane akis. — Tuomet pažvelk į save, Džonai. Pa- 
žvelki, kaip geidi savo tėvo žmonos! 

Man nereikėjo pažvelgti, kad žinočiau, ją esant teisią. Piktai ištrenkiau 
jai iš pirštų degtuką. 

Ir tada visai netikėtai ji prigludo prie manęs, bučiniais apibėrė man veidą 
ir smakrą, drebėjo visu kūnu, krečiama savo baimių. 

— Džonai, Džonai. Leisk man su tavimi pasilikti. Tik šią naktį, — mel- 
dė ji. — Taip bijau būti viena! 

Pakėliau rankas, norėdamas nustumti ją nuo savęs. Po juoda negližė buvo 
visiškai nuoga. Oda vėsi ir švelni kaip vasarą vėjelio dvelksmas nuo dykumos, 
styrantys jos speneliai brūkštelėjo mano bekylančių rankų delnus. 

Apmiriau stengdamasis įžiūrėti ją tamsoje. Mačiau prieš save tik jos vei- 
dą, paskui ant savo lūpų pajutau sūrų jos ašarų skonį. Pyktis man viduje nuslū- 
go užleisdamas vietą stiprėjančio geismo šėlsmui. Ir, stumiami tik mano paties 
velnio, abu nugrimzdome į ugninius mudviejų vienų pragaro malonumus. 


Pabudau ir pažvelgiau į langą. Pirmieji brėkšmos problyksniai smelkėsi į 
vidų. Pasisukau į Riną. Ji gulėjo ant mano pagalvės prisidengusi alkūne akis. 
Švelniai paliečiau jos petį. 

Rina patraukė nuo akių ranką; buvo atsimerkusi, žvelgė giedrai ir ramiai. 

Sklandžiu vientisu judesiu išlipo iš lovos. Jos kūnas švytėjo jaunatvišku 
auksiniu skaidrumu. Pakėlė nuo grindų juodąją negližė ir susisiautė ja. Atsi- 
sėdęs stebėjau, kaip ji eina prie tualetinio stalelio. 

— Plunksnakotis viršutiniame dešiniajame stalčiuje, — pasakiau. 

Ji paėmė plunksną ir pasirašė turto perdavimo dokumentą. 

— Neperskaitai? — paklausiau. 

Ji papurtė galvą. 

— Kurių galų? Juk negali gauti daugiau, negu aš sutikau tau duoti. 

Ji buvo teisi. Atsižadėjo visų teisių kelti tolesnius ieškinius dėl turto. Pa- 
siėmusi čekį ir dokumentus, nuėjo prie durų. Nuo jų atsigręžė į mane. 

— Manęs čia jau nebebus, kai sugrįši iš gamyklos. 

Mirksnį žvelgiau į ją. 

— Tau nebūtina išvykti, — pasakiau. 

Jos akys susidūrė su manosiomis. Man pasirodė, kad pastebėjau jose liū- 
desį. 

— Ne, Džonai, — atsakė švelniai. — Nieko neišeis. 

— O gal? — paprieštaravau. 

— Ne, Džonai, — pakartojo ji. — Jau laikas tau ištrūkti iš savo tėvo še- 
šėlio. Jis buvo didis žmogus, bet ir tu toksai būsi. Savaip. 

Paėmiau cigaretę nuo stalelio prie lovos ir tylomis užsirūkiau. Dūmai 
nutvilkė man plaučius. 

— Lik sveikas, Džonai, — tarė ji. — Sėkmės tau. 

Mirksnį žiūrėjau į ją, paskui prabilau kimiu nuo cigaretės balsu: 

— Dėkui. Lik sveika, Rina. 


Durys atsidarė ir tuoj pat vėl užsivėrė, ji dingo. Išlipau iš lovos ir nuėjau 

prie lango. Horizonte plytėjo pirmoji ryto saulės žara. Šiandien kaip reikiant 
svilins. 

Išgirdau duris už manęs atsidarant, ir širdis man suspurdėjo krūtinėje. Ji 
sugrįžo. Aš atsigręžiau. 

Į kambarį įėjo Roberas, nešinas padėklu. Jo balti dantys nušvito švelnia 
šypsena. 

— Pamaniau, jums praverstų puodelis kavos. 


Kai nukakau gamyklon, Džeikas Platas buvo nusiuntęs brigadą vyrų ant 
stogo, kad perdažytų jį baltai. Šyptelėjau sau ir įėjau į vidų. 

Toji pirma diena buvo nerami. Atrodė, kad niekas kaip reikiant nesiseka. 
Detonatorių galvutės, kurias mes siųsdavome į „Endicott Mines“", buvo iš- 
brokuotos ir gavome skubiai pakeisti jų partiją. Trečią sykį šiais metais Diu- 
ponas nukonkuravo mus dėl vyriausybinio užsakymo presuotam korditui. 

Pusę dienos praleidau skaičiuodamas, ir galiausiai viskas susivedė į mūsų 
politiką dėl pelno procentų. Kai pasiūliau verčiau ją peržiūrėti nei prarasti 
užsakymus, Džeikas Platas užprotestavo. Mano tėvas, pasakė jis, tvirtindavo, 
kad gaminti neapsimoka, jeigu pelnas mažesnis nei dvylika procentų. Užsi- 
plieskiau ir Džeikui Platui pasakiau, kad fabriką dabar valdau aš, ir ką darė 
mano tėvas, tai buvo jo reikalas. Atėjus naujam pasiūlymui, aš, po šimts, ne- 
abejoju, kad numušę kainą bent trim centais už svarą nurungsime Diuponą. 

Tuo metu jau buvo penkta valanda ir atėjęs gamybos viršininkas pranešė 
išdirbio duomenis. Kibau juos gvildenti, bet Nevada pertraukė mane. 

— Džonai, — tarė jis. 

Pakėliau galvą. Visą dieną jis buvo kontoroje, bet laikėsi ramiai ir sėdėjo 
kampe, aš netgi pamiršau, kad jis čia. 

— Ką? — atsiliepiau. 

— Ar nieko, jei aš kiek anksčiau išeisiu? — paklausė jis. — Turiu kai ką 


nuveikti. 

— Zinoma, — pasakiau, vėl nuleisdamas akis į lapus su išdirbio rodik- 
liais. — Pasiimk „Duesenberg“. Paprašysiu Džeiką, kad šis parvežtų mane 
namo. 


— Man jo nereikia, — tarė jis. — Esu palikęs savo automobilį aikštelėje. 

— Nevada, — šūktelėjau jam pavymui. — Pasakyk Roberui, kad. grįšiu 
pietauti aštuntą. 

Kiek padvejojęs, jis atsakė: 


— Žinoma, Džonai. Pasakysiu. 


* Endikoto kasyklos (a7g/.). 

Baigiau anksčiau negu tikėjausi ir privažiavau su senuoju „Duesenberg“ 
prie namų pusę aštuonių, kaip tik tuo metu, kai Nevada su lagaminėliais abie- 
jose rankose lipo žemyn laiptais. 

Pažvelgė į mane tartum nustebęs: 

— Anksti sugrįžai. 

— Taip, — atsakiau. — Baigiau anksčiau nei maniau. 

— (O, — tepasakė jis ir vėl ėmė leistis laiptais prie savo automobilio. Įkėlė 
lagaminėlius bagažinėn. 

Nusekiau paskui jį į apačią ir pamačiau, kad bagažinė pilna daiktų. 

— Kur su visu tuo važiuoji, Nevada? 

— Tai mano, — atsakė jis nenoriai. 

— Aš ir nepasakiau, kad ne tavo. Tik paklausiau, kur tu važiuoji. 

— Išvykstu. 

— Medžioklėn? — paklausiau. Vaikystėje šiuo metų laiku mudu su Ne- 
vada keliaudavome į kalnus. 

— Ne, — atsakė jis. — Visiškai. 

— Minutėlę, — tariau. — Juk negali taip imti ir išeiti. 

Tamsios jo akys įsmigo į manąsias. 

— Kas sako, kad negaliu? 

— Aš. Kaip versiuos be tavęs? 

Jis pamažu nusišypsojo. 

— Visai gerai, manau. Aš nebereikalingas tau keisti vystyklus. Paskutines 
kelias dienas tave stebėjau. 

— Bet... Bet... — mėginau užprotestuoti. 

— Visi darbai kada nors baigiasi, Džonai. — Nevada šyptelėjo. — Šitam 
paskyriau šešiolika metų ir dabar man nebeliko ko veikti. Nemėgstu gauti ne- 
uždirbtų pinigų. 

Kurį laiką spoksojau į jį. Buvo teisus. Pernelyg jis vyriškas, kad slampinė- 
tų aplinkui dykinėdamas. 

— Tau pakanka pinigų? 

Jis linktelėjo. 

— Per šešiolika metų savo neišleidau nė cento. Tavo tėtušis nė už ką ne- 
sutikdavo. 

— Ką ketini veikti? 

— Prisidėti prie kelių senų draugužių. Ketiname į Kalifornijos pakrantę 
nugabenti „Laukinių Vakarų šou“. Tikimės didelio pasisekimo. 

Mirksnį abu nepatogiai stovėjome, paskui Nevada ištiesė ranką. 

— Iki, Džonai. 


Įsitvėriau jo rankos. Jutau akyse tvenkiantis ašaras. 

— Iki, Nevada. 

Jis apėjo automobilį ir atsisėdo prie vairo. Užvedė variklį ir įjungė pavarą. 
Pajudėjęs iš vietos, kilstelėjo atsisveikindamas ranką. 

— Kartkartėmis atsiųsk apie save žinutę, Nevada, — šūktelėjau pavymui 
ir lydėjau žvilgsniu, kol jis dingo iš akių. 

Sugrįžau į vidų ir nuėjau į valgomąjį. Atsisėdau prie tuščio stalo. 

Su voku rankoje pasirodė Roberas. 

— Misteris Nevada paliko tai jums, — pasakė jis. 

Negrabiais pirštais atplėšiau voką ir išėmiau raštelį, stropiai išvedžiotą 
pieštuku: 


MIELAS SŪNAU, 
Nesu iš tų, kurie moka sakyti viso geriausio, taigi dabar mėginu tai 
daryti. Nebelieka daugiau ką man čia veikti, tad nutariau, kad atėjo 
laikas išvykti. Visą savo gyvenimą troškau padovanoti ką nors tau gim- 
tadieniui, tačiau tavo tėtušis vis mane pranokdavo. Jis davė tau viską. 
Tūd iki šiolei nebuvo nieko, ką būčiau galėjęs tau duoti, kad ir norėtum. 
Šiame voke tu rasi kai ką, ko tau iš tikrųjų reikia. Tau dėl to nereikia rū- 
pintis. Aš nuvykau į Ryną pas advokatą ir basirašiau viską kaip dera. 
Visokeriopos laimės gimtadienio broga. 
Tavo bičiulis 
Nevada Smitas 


Pažvelgiau į kitus popierius voke. Tai buvo „Cord Explosives“ akcijų ser- 
tifikatai, pervesti mano vardu. 

Padėjau juos ant stalo, ir gerkle ėmė kilti kamuolys. Staiga namai pasi- 
darė tušti. Visi iškeliavo: mano tėvas, Rina, Nevada. Namai ėmė aidėti prisi- 
minimais. 

Prisiminiau, ką pasakė Rina: turiu išsiveržti iš savo tėvo šešėlio. Ji buvo 
teisi. Negaliu gyventi šiame name. Jis ne mano: Priklauso jam. Man visada čia 
bus jo namai. 

Apsisprendžiau. Susirasiu butą Ryne. Tenai neslėgs jokie prisiminimai. 
Perleisiu namą Makalisteriui. Jis turi šeimą, taigi išgelbėsiu jį nuo rūpesčio 
ieškotis būstą. 

Vėl pažvelgiau į Nevados raštelį. Paskutinė eilutė mane pribloškė. Vi- 
sokeriopos laimės gimtadienio proga. Kažkoks skausmas ėmė tvenktis man 
viduje. Aš pats užmiršau šią datą, o Nevada buvo vienintelis ją prisiminęs. 

Šiandien mano gimtadienis. 

Man dvidešimt vieneri. 


Antra Kaja 


NEVADOS SMITO ISTORIJA 

BUVO JAU PO DEVYNIŲ, KAI NEVADA ĮSUKO IŠ PLENTO Į GRUNTINĮ KELIUKĄ, 
vedantį į rančą. Sustabdęs automobilį prie pagrindinio pastato, išlipo ir kiek 
pastovėjo klausydamasis sklindančio iš kazino juoko. 

Į priebutį išėjo žmogus ir nužvelgė jį. 

— Sveikas, Nevada. | 

— Sveikas, Čarli, — atsiliepė Nevada neatsisukdamas. — Regis, išsisky- 
rėlės gan smagiai linksminasi. 

Čarlis nusišypsojo. 

— Ko joms nesilinksminti? Daugeliui iš jų skyrybos — neblogas verslas. 

Nevada pasisuko ir pažvelgė į jį. 

— Matyt, taip. Tačiau aš niekaip negaliu priprasti prie minties, kad turė- 
siu ganyti moteris, o ne galvijus. | 

— Na, galbūt pagaliau priprasi, — pasakė Čarlis. — Šiaip ar taip, tau pri- 
klauso penkiasdešimt procentų šio pyrago. Laikas įsikurti ir imtis darbo. 

— Nežinau, — tarė Nevada. — Mane lyg apnikęs kelionių niežulys. Ma- 
tyt, per ilgai užsibuvau vienoje vietoje. 

— Ir kur tu keliausi? — paklausė Čarlis. — Nelikusios nė vienos vietos. 
Šalis išraižyta kelių, vedančių visur. Pavėlavai trisdešimčia metų. 

Nevada tylomis linktelėjo. Čarlis teisus, bet, keista, jis nesijautė pavėlavęs 
trisdešimčia metų. Jautėsi taip pat, kaip visados. Kol kas gerai. 

 — Aš nusiunčiau moterį į tavo namuką, — pasakė Čarlis. — Marta ir aš 
laukėme tavęs vakarienei. 

Nevada vėl įsėdo į automobilį. 

— Tuomet verčiau važiuosiu ir atsigabensiu ją. Tik nusiprausiu, ir mes 
tuoj prisistatysime čia. 

Čarlis linktelėjo ir apsisuko eiti į vidų. Prie durų atsigręžė ir palydėjo 
akimis nedidele įkalne rančos gilumon tolstantį automobilį. Palingavo galvą 
ir žengtelėjo pro duris vidun. 

Marta laukė jo. 

— Kaip jis? — neramiai paklausė ji. 

— Nežinau, — atsakė Čarlis, vėl palinguodamas galvą. — Jis man atrodo 
kažkoks sumišęs ir nerandantis sau vietos. Tiesiog nežinau. 

Kai Nevada įėjo, namuke tvyrojo tamsa. Jis paėmė žibalinę lempą prie 
durų, pastatė ją ant stalo ir brūkštelėjęs prikišo degtuką prie dagties. Tas 
purkštelėjo ir užsiliepsnojo. Vėl uždėjo stiklą ir pastatė lempą ant lentynos. 

Jam už nugaros nuskambėjo Rinos balsas: 

— Kodėl neuždegei elektros, Nevada? 

— Man patinka žibalinės lempos šviesa, — atsakė jis paprastai. — Elek- 
tros šviesa nenatūrali. Vargina akis. 

Ji sėdėjo krėsle priešais duris, veidas buvo blyškus ir švytintis. Vilkėjo 
storu nertiniu, krentančiu virš išblukusių džinsų, kurie slėpė jos kojas. 

— Tau šalta? — paklausė jis. — Aš įkursiu ugnį. 

Ji papurtė galvą. 

— Man nešalta, — tarė. 

Minutėlę jis pastovėjo, paskui prašneko: 

— Įsinešiu savo daiktus ir nusiprausiu. Čarlis ir Marta laukia mūsų va- 
karienei. 

— Aš tau padėsiu sunešti. 

— Gerai. 

Juodu išėjo į naktį. Juodame dangaus aksome ryškiai spindėjo žvaigždės, 
iš pakalnės sklido silpni juoko ir muzikos garsai. 

Ji pažvelgė kazino pusėn. 

— Aš džiaugiuosi, kad nesu viena iš jų. 

Nevada padavė jai lagaminą. 

— Niekad negalėtum tokia būti. Ne tas tipas. 

— Aš galvojau apie skyrybas, — tarė ji. — Bet kažkas viduje tam prie- 
šinosi, nors iš pat pradžių Žinojau, kad tai klaida. 

— Sandėris lieka sandėriu, — trumpai pasakė jis, pilnomis rankomis 
grįždamas į namuką. 

Tylomis juodu suvaikščiojo dar du kartus, paskui jis, atsisėdęs ant lovos 
krašto, nusivilko marškinius ir pasuko prie praustuvo mažo miegamojo kampe. 

Po stebėtinai balta oda bangavo raumenys. Apžėlę krūtinę plaukai 
minkštais juodais gaurais leidosi link plokščio, kieto pilvo. Jis išsimuilino vei- 
dą ir kaklą, paskiui nusiplovė vandeniu ir nemačiom siekė rankšluosčio. 

Rina padavė rankšluostį, ir Nevada stipriai juo išsitrynė. Paskui atidėjo į 
šalį rankšluostį ir pasiėmė švarius marškinius. Apsivilko jais ir ėmė sagstytis. 

— Minutėlę, — staiga tarė ji. — Leisk, aš. 

Jos pirštai darbavosi greitai ir lengvai. Jų prisilytėjimas prie odos atrodė 
it vėjelio glamonė. Rina klausiamai pažvelgė jam į veidą. 

— Kiek tau metų, Nevada? Tavo oda it bernioko. 

Jis nusišypsojo. 

*— Kiek tau metų? — neatlyžo ji. 

— Mano skaičiavimais, aš gimiau aštuoniasdešimt antraisiais, — atsakė 
Nevada. — Mano motina buvo kiovų genties indėnė, o pas juos nelabai paiso- 
ma gimtadienių. Taigi man keturiasdešimt treji. — Jis susikimšo marškinius 
į kelnes. 

— Atrodai ne daugiau kaip trisdešimties. 

Nevada nusijuokė patenkintas, nors ir nenorėjo to parodyti. 

— Einam, ko nors užkąsime. 

Ji įsikibo jam į parankę. 

— Einam, — tarė. — Staiga pasijutau alkana. 

Buvo jau po vidurnakčio, kai juodu sugrįžo į namuką. Jis atidarė duris ir 
įleido ją į vidų pirma savęs. Paskui nuėjo prie židinio ir prikišo degtuką prie 
balanų. Rina atsistojo Nevadai už nugaros, ir jis pakėlė akis. 

— Eik lovon, — tarė jai. 

Tylomis ji nušlepsėjo į miegamąjį, o jis įniko pūsti balanas. Galiausiai 
medis užsidegė, plykstelėjo liepsna. Jis uždėjo ant viršaus keletą pliauskų ir 
atsistojęs nuėjo per kambarį prie bufeto. Išsiėmė butelį burbono, taurelę ir 
atsisėdo priešais židinį. 

Įsipylęs viskio žvelgė į taurelę. Židinio liepsna suteikė alkoholiui kaitrų 
švytėjimą. Pamažu išgėrė. 

Paskui pastatė tuščią taurelę ant bufeto ir ėmė autis batus. Palikęs juos 
šalia krėslo, nuėjo prie sofos ir atsigulė. Vos tik spėjo užsirūkyti cigaretę, jį nuo 
miegamojo durų pasiekė Rinos balsas: 

— Nevada? 

Jis atsisėdo ir pasisuko į ją. 

== 


— Ar Džonas tau ką nors apie mane pasakojo? 

— Ne. 

— Jis davė man šimtą tūkstančių dolerių už akcijas ir namą. 

— Žinau, — atsakė jis. 

Kiek padvejojusi, ji įėjo giliau į kambarį. 

— Man nereikia visų tų pinigų. Jeigu nors kiek stokoji... 

Nevada be garso nusijuokė. 

— Man nieko netrūksta. Šiaip ar taip, dėkui. 

— Tikrai? 

Jis vėl suprunkštė. Įdomu, ką ji pasakytų, jeigu žinotų apie šešiasdešim- 
ties tūkstančių akrų rančą, kurią jis turi Teksase, ir apie pusę „Laukinių Va- 
karų šou“ dalies. Jis irgi daug ko išmoko iš senio. Pinigai tiktai tada gerai, kai 
jie tau dirba. 

— Tikrai, — patvirtino jis. Atsistojo ir nuėjo prie jos. — O dabar eik 
miegoti, Rina. Tu visai nusivariusi nuo kojų. 

Jis nusekė iš paskos į miegamąjį ir, kol ji gulėsi lovon, išėmė iš spintos 
antklodę. Kai sugrįžo prie lovos, Rina sugriebė jį už rankų. 

— Pasišnekėk su manimi, kol aš užmigsiu. 

Jis prisėdo ant lovos krašto. 

— Apie ką? — paklausė. 

Ji viš nepaleido jo rankų. 

— Apie save. Kur tu gimei, iš kur atėjai, viską. 

Jis patamsy nusišypsojo: 

— Nėra daug ko pasakoti, — tarė. — Kiek man žinoma, gimiau Vakarų 
Teksase. Mano tėvas buvo bizonų medžiotojas, vadinosi Džonu Smitu, o mo- 
tina — kiovų vado duktė, vardu... 

— Gali nesakyti, — pertraukė ji mieguistai. — Žinau jos vardą. Pokahonta. 

Jis tyliai nusijuokė. 

— Kažkas tau pasakė, — tarė su apsimestinio priekaišto gaidele. — Po- 
kahonta. Toks buvo jos vardas. 

— Niekas man nepasakė, — silpnai sukuždėjo ji. — Kažkur perskaičiau. 

Jos ranka pamažu išslydo jam iš delno, ir Nevada pažvelgė žemyn. Rinos 
akys buvo užmerktos, ji jau kietai miegojo. 

Jis tyliai atsistojo ir pataisė apie ją apklotą, paskui apsisukęs nuėjo į kitą 
kambarį. Išskleidė ant sofos antklodę, sparčiai nusirengė, atsigulė ir šiltai su- 
sisupstė. 

Džonas Smitas ir Pokahonta. Įdomu, kiek sykių jis juokais pasakojęs šią 
istoriją? Tačiau teisybė dar keistesnė. Ir tikriausiais niekas ja nepatikėtų. 

Tai dėjosi taip seniai, jog, būdavo, ir jis kartais ja nebetikėdavo. Tada va- 
dinosi ne Nevada Smitas, o Maksas Sendas. 

Ir buvo ieškomas trijose valstijose dėl ginkluoto apiplėšimo ir žmogžu- 


dystės. 

TADA BUVO 1882-ŲJŲ GEGUŽĖ. SEMIUELIS SENDAS ĮŽENGĖ PIRKELĖN, KURIĄ 
vadino namais, ir sunkiai klestelėjo ant dėžės, atstojusios krėslą. Indėnė jo 
žmona, pašildžiusi kavos, padėjo priešais ant stalo. Judėjo apsunkusi, nes buvo 
stora nuo nėštumo. 

Taip jis sėdėjo ilgai, kava vėso. Kartkartėmis pažvelgdavo pro duris į preriją, 
kur užsiglaudę reljefo įdubose dar bolavo menki užsilikusio sniego lopinėliai. 

Indėnė ėmė virti valgį vakarienei. Pupeles ir sūdytą bizonieną. Valgį 
gaminti dar buvo anksti, nes saulė neperėjo danguje aukščiausio taško, bet ji 
jautė kažkokį neaiškų nerimą ir turėjo kuo nors užsiimti. Kartkartėmis akies 
kampučiu paskersuodavo į Semą, bet šis buvo paskendęs savo rūpesčiuose, kur 
moterims įsiskverbti nevalia. Tad vis maišė puode pupeles su mėsa ir laukė, 
kol praeis bloga jo nuotaika ir diena. 

Tą pavasarį Kanehai suėjo šešiolika, ir vos tik praėjusią vasarą į jos gen- 
ties vigvamus atvyko bizonų medžiotojas pirkti sau žmonos. Atjojo ant juodo 
žirgo, vesdamasis sunkiai apkrautą mulą. 

Vadas ir karių taryba išėjo pasveikinti jo. Visi susėdo taikingu ratu aplink 
laužą, virš kurio puode virė mėsa. Vadas išsitraukė pypkę, o Semas — butelį 
viskio. Tylomis vadas palaikė pypkę viršum žioruojančių žarijų, ir kai ta įsi- 
žiebė, įsidėjo burnon ir giliai užsitraukė. Perdavė ją Semui, kuris taip pat už- 
sitraukė ir savo ruožtu perdavė kariui, sėdinčiam rate greta jo. 

Kai pypkė sugrįžo vadui, Semas atkimšo butelį viskio. Rūpestingai nu- 
šluostė kakliuko kraštą ir prisidėjo prie lūpų, paskui padavė vadui. Pastarasis 
padarė tą pat ir nugėrė didelį gurkšnį. Viskis nudegino jam gerklę, akyse iš- 
tryško ašaros, prispyrė kosulys, bet jis jį nuslopino ir perdavė butelį greta sė- 
dinčiam kariui. 

Kai butelis sugrįžo pas Semą, šis pastatė jį ant žemės priešais vadą. Pasi- 
lenkė į priekį ir pasiėmė iš puodo mėsos. Ilgai kramtė riebų kąsnelį, čepsėda- 
mas lūpomis, ir galiausiai nurijo. 

Pažvelgė į vadą. 

— Gardus šuo. 

Vadas linktelėjo. 

— Mes išpjovėme jam liežuvį ir laikėme pririštą prie stulpo, kad būtų 
tinkamo riebumo. 

Kurį laiką jie tylėjo, ir vadas vėl siekė butelio su viskiu. Semas suprato, 
kad jam metas kalbėti. 

— Esu didis medžiotojas, — pasigyrė jis. — Mano šautuvas paguldė 
tūkstančius bizonų. Mano miklumas žinomas visose lygumose. Nėra kario, 
kuris pajėgtų išmaitinti tiek daug Žmonių kaip aš. 

Vadas iškilmingai linktelėjo. 

— Raudonosios Barzdos žygiai mums žinomi. Mums garbė pasveikinti 
jį savo gentyje. 

— Aš atvykau pas savo brolius merginos, žinomos Kanehos vardu, — 
pasakė Semas. — Noriu jos sau per žmoną. | 

Vadas pamažu su palengvėjimu atsiduso. Kaneha — jauniausia iš jo 
dukterų ir mažiausiai vertinama. Mat kaip mergina buvo per aukšta, bemaž 
tokia pat kaip aukščiausias karys, ir liesa, jos liemuo toks laibas, jog jį galėtum 
apimti dviem sprindžiais. Jos viduje nebuvo pakankamai vietos kūdikiui augti, 
o veido bruožai tiesūs ir lygūs, ne apvalūs ir putnūs, kokie turėtų būti mergi- 
nos. Vadas vėl su palengvėjimu atsiduso. Kaneha dabar nebekels rūpesčių. 

— Protingas pasirinkimas, — pagyrė jis balsu. — Mergelė Kaneha pri- 
brendusi gimdyti vaikus. Jos kraujas jau gausiai pilasi žemėn, kai šviečia mė- 
nulio pilnatis. 

Semas atsistojo ir nuėjo prie mulo. Išpakavęs vieną iš nešulių, paėmė šešis 
butelius viskio ir nedidelę medinę dėželę. Sugrįžo viskuo nešinas atgal į ratą, 
padėjo ant žemės priešais indėnus ir vėl atsisėdo. 

— Atgabenau mano broliams kiovams dovanų, — pasakė jis. — Kaip 
įvertinimą garbės, kurią man suteikė leisdami sėdėti jų taryboje. 

Pastatė viskio butelius priešais vadą ir atidarė dėželę. Ši buvo pilna ryš- 
kiaspalvių karoliukų ir papuošalų. Semas palaikė dėželę atdarą, kad jie visi 
galėtų pamatyti jos turinį, o paskui irgi padėjo priešais vadą. 

Šis vėl linktelėjo. 

— Kiovai dėkoja už Raudonosios Barzdos dovanas. Nors mergelės Ka- 
nehos netektis bus genčiai sunki. Jinai jau pelnė sau vietą tarp mūsų savo mo- 
teriškaisiais gabumais: tobulai verda ir siuva, dailiai išdirba odą. 

— Man žinoma pagarba, kurią pelno tarp kiovų jų dukra Kaneha, — kaip 
pridera pareiškė Semas. — Ir aš atjojau pasirengęs atlyginti šią netektį. — Jis 
vėl atsistojo. — Už tai, kad gentis netenka jos pagalbos prasimaitinant, statau 
dviejų bizonų mėsą, — pasakė jis nužvelgdamas juos. — Už tai, kad netenka 
jos triūso, aš dovanoju genčiai šį mulą, kurį atsivedžiau. Ir išlygindamas jiems 
netektį jos grožio, aš atgabenu jiems... 

Jis teatrališkai nutilo ir vėl nuėjo prie mulo. Tylomis nurišo nuo šio nu- 

garos kietai prikimštą nešulį ir sugrįžęs į sėdinčiųjų ratą padėjo prieš juos. 
Pamažu išvyniojo jį ant žemės. 

— „švento baltojo bizono odą, — užbaigė Semas ir apsidairė po ratą. 
Visų akys buvo įsmeigtos į gražią baltą odą, kuri spindėjo prieš juos lyg snie- 
gas ant Žemės. 

Bizonas albinosas buvo retenybė. Vadas, kuris galėjo būti paguldytas am- 
žinajam poilsiui ant šitokios šventos odos, buvo garantuotas, kad po mirties 
jo dvasia pateks į laimingąją medžioklės šalį. Odų prekeiviai būtų už ją davę 
bemaž dešimt paprastų bizono odų, bet Semas žinojo, ko jam reikia. 

Jam reikėjo moters. Jau penkerius metus jis gyveno šiose lygumose ir 
tiktai kartą per metus, kai parduodavo odas, gaudavo su kitais užpakaliniame 
odų pirklio posto kambarėlyje dalytis kekšės paslaugomis. Atėjo laikas įsigyti 
savo moterį. 

Vadas buvo taip sužavėtas dosnių Semo dovanų, kad pamiršęs toliau de- 
rėtis pakėlė galvą: 

— Mums garbė duoti didžiajam medžiotojui Raudonajai Barzdai moterį 
Kanehą į žmonas. — Jis atsistojo leisdamas suprasti, kad taryba baigta. — 
Paruoškite mano dukterį Kanehą jos vyrui, — pasakė jis, apsigręžė ir nuėjo 
link savo vigvamo, o Semas nusekė iš paskos. 

Kitame vigvame laukė Kaneha. Kažkokiu būdu ji žinojo, kad Raudonoji 
Barzda atvyko dėl jos, ir, kaip pridera pagal mergautinį kuklumą, laukė vigva- 
me, kad negirdėtų lygtuvių. Sėdėjo ramiai, nes nebijojo Raudonosios Barzdos. 
Daug kartų buvo žvelgusi jam į veidą, kai šis atsilankydavo pas jos tėvą. 

Pasigirdo prisiartinančių moterų tarškesys. Ji pažvelgė pro vigvamo at- 
vartą. Lygtuvės baigėsi. Mergina tik tikėjosi, kad Raudonoji Barzda pasiūlė už 
ją bent vieną bizoną. Moterys įsiveržė į vigvamą tarškėdamos visos iškart. Už 
jokią nuotaką nebuvo atgabenta brangesnių dovanų. Mulas. Karoliai. Viskis. 
Švento bizono oda. Du bizonai mėsai. 

Kaneha išdidžiai nusišypsojo. Dabar suprato, kad Raudonoji Barzda ją 
myli. Lauke dundėjo būgnai, užvesdami vestuvių giesmę. Moterys ratu apsu- 
po ją, trepsėdamos kojomis į taktą būgnams. 

Mergina nusimetė drabužius, ir moterys prisislinko arčiau. Dvi indėnės 
iš abiejų pusių ėmėsi laisvinti karančias jai nuo pečių ilgas kasas. Dvi kitos 
pradėjo tepti jos kūną meškos taukais, kad pasidarytų vaisinga. Pagaliau viską 
baigusios, jos pasitraukė į šalį. 

Kaneha nuoga stovėjo viduryje vigvamo, žvelgdama į angą, aukšta ir liek- 
na, iškiliomis krūtimis ir plokščiu pilvu, tiesiomis, ilgomis kojomis. 

Atvartas atsilapojo, ir į vidų įžengė žiniuonis. Vienoje rankoje nešinas 
velnio rykšte, kitoje — santuokos lazda. Pamosikavo rykšte visuose keturiuose 

vigvamo kampuose, paskui dusyk šoktelėjo į viršų, varydamas iš tenai piktą- 
sias dvasias, prisiartino prie Kanehos ir iškėlė jai virš galvos santuokos lazdą. 

Ji pakėlė akis. Kruopščiai nugludinto medžio lazda buvo išdrožta stačio 
falo ir kiaušelių pavidalo. Pamažu žiniuonis šią nuleido ir pridėjo jai prie kak- 
tos. Kaneha užsimerkė, nes merginai nedera taip atidžiai žvelgti į kario jėgos 
ištakas. 

Žiniuonis pradėjo apie ją šokti, strykčiodamas aukštai į viršų ir murmė- 
damas užkeikimus. Spaudinėjo lazdą jai prie krūtų, pilvo, nugaros ir sėdmenų, 
prie skruostų ir akių, kol galiausiai ji spindėjo taukais nuo jos kūno. Galop su 
baisingu klyksmu jis pašoko į viršų ir, kai vėl pėdomis palietė žemę, visa nu- 
tilo, netgi būgnai. 

Lyg ištikta transo, ji paėmė iš žiniuonio santuokos lazdą. Tylomis prisi- 
dėjo ją prie veido, krūtų, paskui prie pilvo. 

Būgnai vėl sudundėjo, dabar lėtai. Pagal jų ritmą ji nuleido lazdą sau tarp 
kojų. Jos pėdos ėmė judėti sulig būgnų garsais, iš pradžių pamažu, paskui vis 
greičiau, dūžių tempui įsibėgėjant. Juodi, siekiantys šlaunis jos plaukai pašė- 
lusiai išdriko į šalis, kai Kaneha pradėjo suktis moterų ratu, tiesdama lazdą jų 
palaiminimui ir pavydo šauksmams. 

Užbaigusi ratą, ji vėl sustojo viena jo viduryje, mušdama pėdomis į taktą 
būgnams.'Su santuokos lazda tarp kojų ji pamažėle ėmė tūptis, leisdamasi ant 
Šios. 

— Ai-jai, — atsiduso moterys, linguodamos į taktą būgnams. 

— Ai-jai, — jos vėl atsiduso pritarimo ženklan, kai Kaneha pasikėlė nuo 
lazdos. Mat merginai nedera parodyti, kad pernelyg geidžia priimti vidun 
savo vyrą. 

Visoms užėmė kvapą, kai lazda darsyk ėmė grimzti gilyn į ją. Kiekviena 
prisiminė savo vestuves, kai irgi žvelgė į moterų ratą, akimis melsdama pagal- 
bos. Bet niekas nedrįso pajudėti į priekį. Nuotaka privalo tai atlikti pati. 

Per skausmą Kaneha girdėjo, kaip griaudėja būgnai. Ivirčiau suspaudė 
lūpas. Ten jos vyras, Raudonoji Barzda, didysis medžiotojas. Čia, vigvame, 
prieš visas moteris neturi užtraukti jam nešlovės. Kai jis pats, o ne jo dvasia 
jeis į ją, kelias jam privalo būti lengvas ir greitas. 

Kaneha užsimerkė ir padarė staigų, konvulsišką judesį. Mergautinė plėvė 
plyšo, ir nuotaka susvirduliavo, persmelkta skausmo bangos. Dabar būgnai pa- 
šėlo. Ji pamažu atsitiesė ir išsitraukė santuokos lazdą. Išdidžiai ištiesė žiniuo- 
niui. 

Jis paėmė šią ir skubiai apleido vigvamą. Tylomis moterys susispietė apie 
nuotaką ratu. Nuoga jų viduryje taip, kad liktų nematoma kitų akims, ji nuėjo 
į vado vigvamą. 

Kanehai žengiant į vidų, moterys prasiskyrė. Blausioje šviesoje vadas ir 
Semas sužiuro. Ji stovėjo išdidi, aukštai iškelta galva, pagarbiai žvelgdama vir- 
šum jų. Jos krūtys kilsavo, kojos kiek drebėjo. Meldėsi, kad Raudonoji Barzda 
būtų patenkintas tuo, ką regėjo. 

Pagal paprotį, vadas prašneko pirmas. 

— Tik pažvelk, kaip gausiai ji kraujuoja, — tarė jis. — Ji tau pagimdys 
daug sūnų. 

— Aha, ji pagimdys man daug sūnų, — pritarė Semas, žiūrinėdamas 
Kanehos veidą. — Ir kadangi esu ja patenkintas, dovanoju mano broliams dar 
vieno bizono mėsą. 

Kaneha šyptelėjo ir apleidusi vigvamą nuskubėjo prie upės praustis. Jos 
maldos buvo išklausytos: Raudonoji Barzda liko ja patenkintas. 


Dabar ji judėjo lėtai, apsunkusi nuo jo kūdikio, o jisai sėdėjo prie stalo 
svarstydamas, kodėl nepasirodė bizonai. Kažkoks balsas iš vidaus jam kuždė- 
jo, kad šie niekada nebepasirodys. Per pastaruosius metus per daug jų buvo 
išnaikinta. 

Galiausiai jis pakėlė galvą nuo stalo: 

— Surink mantą, — tarė. — Mes išvykstame iš čia. 

Kaneha linktelėjo ir klusniai suskato rinkti namų apyvokos rakandus, o 
jis išėjęs laukan įkinkė į vežimą mulus. Pabaigęs darbą, sugrįžo į vidų. 

Pakėlusi pirmą ryšulį, Kaneha pasuko į duris, bet staiga ją surėmė skausmas. 

— Manai, jau? — paklausė Semas bemaž nepatikliai. 

Ji linktelėjo. 

— Duokš, padėsiu. 

Ji atsitiesė — sąrėmis praėjo. 

— Ne, — tvirtai tarė kiovų tarme. — Tas dalykas moteriai, ne kariui. 

Semas linktelėjo ir nuėjo prie durų. 

— Aš būsiu lauke. 

Buvo antra valanda paryčiui, kai jis pirmąsyk iš pirkelės išgirdo kūdikio 
riksmą. Tada pusiau snūduriavo, ir tasai garsas jį pažadino. Prasimerkęs atsi- 
sėdo žvaigždėtoje naktyje klausydamasis ištempęs ausis. 

Praslinko apie dvidešimt minučių, paskui pirkelės durys prasivėrė ir ant 
slenksčio pasirodė Kaneha. Jis šiaip taip atsistojo ir įėjo pirkelėn. 

Kampe ant apkloto priešais židinį gulėjo nuogas kūdikis. Semas priėjo 
arčiau ir pažvelgė žemyn. 

— Sūnus, — išdidžiai tarė Kaneha. 

— Taip, velniai rautų. — Semas palietė mažylį, ir tasai kvyktelėjo pra- 

merkdamas akutes. — Sūnus, — pakartojo Semas. — Na, kaip jis? — ir pa- 
silenkė pažiūrėti iš arčiau. 

Kai jis prisilietė barzda, kūdikis vėl kvyktelėjo. Odą turėjo baltą, akis mė- 
lynas kaip tėvo, bet plaukai ant mažutės jo galvelės buvo tamsūs ir tankūs. 


Kitą rytą jie paliko pirkelę. 


20 
ĮSIKŪRĖ APIE DVIDEŠIMT MYLIŲ NUO DODŽ SIČIO, IR SEMAS ĖMĖSI PAŠTO 
krovinių pervežimų. Kadangi be jo apylinkėse niekas neturėjo mulų, verslas 
ėjosi neblogai. 

Gyveno jie mažoje pirkioje, ir tenai Maksas augo. Kaneha labai džiaugėsi 
savo sūnumi. Kartkartėmis ji susimąstydavo, kodėl dvasios nepadovanojo jai 
daugiau vaikų, tačiau per daug dėl to nesisielojo. Mat buvo indėnė, o šios pra- 
tusios viską laikyti savyje. 

Semą tai irgi tenkino. Iš esmės jis buvo labai nedrąsus žmogus, o vienat- 
vė lygumose nepadėjo jam atsikratyti to nedrąsumo. Mieste pelnė tylenio ir 
šykštuolio reputaciją. Sklandė gandai, kad iš tikrųjų jis savo namuose turėjo 
paslėpęs krūvas aukso nuo tų laikų, kai dar medžiojo bizonus. 

Sulaukęs vienuolikos, Maksas buvo lankstus ir lengvakojis kaip jo indė- 
niškieji protėviai. Gebėjo be balno jodinėti bet kuriuo arkliu ir savo 22 kalibro 
šautuvu iš šimto jardų pataikydavo prerijų žiurkei į akį. Juodi, lygūs jo plaukai 
kaip indėno siekė pečius, o akys įdegusiame nuo saulės veide buvo tamsiai 
mėlynos, bemaž juodos. 

Sykį, jiems sėdint prie stalo ir vakarieniaujant, tėvas pažvelgė į sūnų. 

— Dodže atidaro mokyklą. 

Maksas pakėlė į tėvą akis, o Kaneha nuo viryklės priėjo arčiau prie stalo. 
Nežinodamas, ar iš jo laukiama atsakymo, jis toliau tylomis valgė. 

— Aš tave užrašiau, — pasakė Semas. — Sumokėjau dešimt dolerių. 

Dabar Maksas suprato, kad jam laikas prašnekti: 

— Kurių galų? 

— Kad tave išmokytų skaityti ir rašyti, — atsakė tėvas. 

— Kam man to reikia? — paklausė Maksas. 

— Vyras turi mokėti tuos dalykus, — paaiškino Semas. 

— Tu nemoki, — atšovė Maksas su vaikams būdinga logika. — Ir tai tau 
nesukelia nepatogumų. 

— Dabar laikai kitokie, — pasakė Semas. — Kai aš buvau vaikas, tokių 
dalykų nereikėjo. Dabar visi skaito ir rašo. 

— Aš nenoriu ten eiti. 

— Eisi, — staiga sustūgo Semas. — Aš jau dėl visko susitariau. Per savai- 
tę galėsi miegoti Olseno nuomuojamųjų arklidžių užkaboryje. 

Kaneha buvo ne visai tikra, ar gerai suprato savo vyrą. 

— Kas tai per dalykas? — kiovų tarme paklausė. 

Semas atsakė ta pačia kalba. 

— (Gausių žinių šaltinis. Be jų mūsų sūnus niekada netaps didžiu vadu 
tarp baltaveidžių. 

Kanehai tai buvo pakankamas argumentas. 

— Jis eis, — paprastai pasakė ji. — Gausios žinios — tai didūs kerai. — 
Ji sugrįžo prie viryklės. 

Kitą pirmadienį Semas nuvežė Maksą į mokyklą. Mokytoja, nusigyve- 
nusi pietietė, priėjo prie durų ir nusišypsojo Semui. 

— Labas rytas, misteri Sendai, — tarė ji. 

— Labas rytas, mem. Atvedžiau savo sūnų į mokyklą. 

Mokytoja pažvelgė į jį, paskui į Maksą, tada apsidairė po kiemą priešais 
mokyklos pastatą iš rąstų. 

— Kur jis? — paklausė ji sutrikusi. 

Semas į priekį išstūmė Maksą. Kiek kluptelėjęs, berniukas pakėlė akis į 
moterį. 

— Pasisveikink su mokytoja, — paliepė Semas. 

Maksas, jausdamasis nepatogiai su savo švariais elnio odos marškiniais ir 
ilgomis glaudėmis, surietė basų pėdų pirštus ir nedrąsiai prašneko: | 


— Kaip gyvuojate, mem? 
Be galo nustebusi mokytoja pažvelgė žemyn ir su pasidygėjimu susuko nosį. 
— Kaipgi, juk jis indėnas! — sušuko ji. — Mes nepriimame mokyklon 


indėnų. 

Semas įsmeigė į ją akis. 

— Tai mano sūnus, mem. 

Mokytoja niekinamai suspaudė lūpas: 

— Mes taip pat nepriimame mokyklon metisų. Ši mokykla tik baltųjų 
vaikams, — ir buvo benusigręžianti, bet ledinis Semo balsas ją sulaikė. Ko 
gero, tai buvo ilgiausia kalba, kurią jis pasakė per savo gyvenimą: 

— Aš nieko nežinau apie jūsų religiją, mem, ir man nesvarbu, kaip jūs 
tikite. Tik žinau, kad esate du tūkstančius mylių nuo Virdžinijos ir paėmėte 
iš manęs dešimt dolerių už mano vaiko mokslą, kaip paėmėte juos iš kiekvie- 
no, dalyvavusio susirinkime universalinėje parduotuvėje. Jeigu neketinate jo 

mokyti taip, kaip apsiėmėte, tuomet verčiau užsisakykite vietą pirmame pašto 
diližane, vykstančiame į Rytus. 

Mokytoja pasipiktinusi nužvelgė jį. 

— Misteri Sendai, kaip drįstate šitaip su manimi kalbėti? Nejau manote, 
kad kitų vaikų tėvai norės, kad šie lankytų mokyklą su jūsų sūnumi? 

— Jie visi buvo tame susirinkime, — atkirto Semas. — Negirdėjau, kad 
kuris nors iš jų būtų pasakęs „ne“. 

Mokytoja pažvelgė į Semą, ir šis pamatė, kad jos kovingumas išgaravo. 

— Niekad aš jūsų, vakariečių, nesuprasiu, — bejėgiškai tarė ji ir pažvelgė 
į Maksą. — Šiaip ar taip, mes negalime priimti jo mokyklon su tokiais drabu- 
žiais. Jis turi vilkėti kaip kiti vaikai. 

— Gerai, mem, — pasakė Semas ir pasisuko į Maksą. 

— Eime, — tarė jis. — Užsuksime į krautuvę ir nupirksime tau reikiamą 
aprangą. 

— Jeigu jau to imatės, — įsiterpė mokytoja, — tai pasistenkite apkirpti 
jam plaukus. Tada jis labai nesiskirs nuo kitų. 

Semas linktelėjo. Suprato, ką ji turi omeny. 

— Taip ir padarysiu, mem, — pasakė jis. — Dėkui jums, mem. 

Juodu patraukė į universalinę parduotuvę. Maksas tapeno šalia tėvo. Pir- 
mąsyk berniukas pagalvojo apie tai ir pakėlęs galvą paklausė: 

— Ar aš kitoks nei kiti, tėti? 

Semas pažvelgė žemyn į jį. Ir jis pirmąsyk apie tai pagalvojo. Staiga vyrą 
užliejo liūdesys. Atsiklaupė į gatvės dulkes greta sūnaus ir prašneko su tąja iš- 
mintimi, kuri kyla iš gyvenimo patirties. 

— Žinoma, tu kitoks, — tarė pažvelgdamas Maksui į akis. — Visi šiame 
pasaulyje skirtingi, kaip nėra dviejų vienodų bizonų ar mulų. Visi panašūs ir 
vis dėlto kiekvienas kitoks. 

Baigiantis pirmiems mokslo metams, mokytoja Maksu jau labai didžia- 
vosi. Begalinei jos nuostabai, pasirodė, kad Maksas — geriausias mokinys. Jo 
protas buvo žvitrus ir pagavus, mokslas jam ėjosi lengvai. Pasibaigus mokslo 
metams, ji išgavo iš Semo pažadą, kad jo sūnus rudenį sugrįš į mokyklą. 

Stojus vasaros atostogoms, Maksas atsiėmė iš Olsenų savo indėniškus 
drabužius ir sugrįžo namo. Pirmąją savaitę triūsė remontuodamas žiemos pa- 
darytą pirkelei žalą. 

Vieną vakarą, Maksui jau atsigulus miegoti, Kaneha pasigręžė į vyrą. 

— Semai, — pratarė angliškai. 

Šis kone išleido iš rankų odinius pakinktus, kuriuos taisė. Pirmąsyk per 
visus jų bendro gyvenimo metus žmona pavadino jį vardu. 

Kanehai į veidą plūstelėjo kraujas. Pačią nustebino jos drąsa. Indėnės 

niekada nekalbės su savo vyru kitaip, kaip tik atsakydamos į klausimus. Nu- 
dūrė akis į grindis. 

— Ar tiesa, kad mūsų sūnui gerai sekėsi baltaveidžių mokykloje? 

Pajuto, kaip jo žvilgsnis įsmigo į ją. 

— Tiesa, — išgirdo jį atsakant. 

— Aš didžiuojuos mūsų sūnumi, — pasakė ji, pereidama į kiovų tar- 
mę. — Ir esu dėkinga jo tėvui, kuris didis medžiotojas ir mūsų maitintojas. 

— Na? — paragino Semas, vis ją stebėdamas. 

— Jeigu tai ir tiesa, kad mūsų sūnus išmoksta baltaveidžių mokykloje 
daugelį dalykų, kurie yra dideli kerai, jis taip pat išmoksta ir dalykų, kurie jį 
labai trikdo. 

— Pavyzdžiui? — paklausė Semas. 

Ji išdidžiai pažvelgė jam į veidą: 

— Tarp baltaveidžių vaikų yra tokių, kurie mūsų sūnui sako, kad jis že- 
mesnis už juos, kad jo gyslomis teka ne raudonas kraujas kaip jų. 

Semas suspaudė lūpas. Nusistebėjo, iš kur ji tai sužinojo. Juk niekad ne- 
nuvykdavo į miestą, niekad nepalikdavo namų. Pajuto savo viduje krustelint 
neaiškų kaltės jausmą. 

— Jie kvaili vaikai, — pasakė jis. 

— Aš žinau, — paprastai atsakė ji. 

Jis ištiesė ranką ir dėkingai palytėjo jai skruostą. Žmona paėmė jo ranką 
ir palaikė prispaudusi sau prie veido. 

— Manau, metas mums nusiųsti sūnų į didžiojo vado, jo senelio, vigva- 
mus, kad tenai sužinotų tikrąją savo kraujo stiprybę. 

Semas pažvelgė jai į veidą. Daugeliu atžvilgiu pasiūlymas buvo protingas. 
Per vieną vasarą Maksas išmoks visų dalykų, kurie būtini, kad išgyventum 
šioje šalyje. Jis taip pat sužinos, kad yra kilęs iš šeimos, kuri gali atsekti savo 
kraują kur kas iš seniau negu tie šakalai, kurie jį kankina. Jis linktelėjo. 

— Aš nugabensiu mūsų sūnų į mano brolių kiovų vigvamus, — pasakė jis. 

Vėl pažvelgė į ją. Dabar Semui ėjo penkiasdešimt antri, o ji buvo šiek 
tiek daugiau nei perpus jaunesnė, vis dar tiesi, liekna ir stipri, visai nenutukusi, 
kaip linkusios indėnės. Širdį jam užplūdo šiltas jausmas. 

Paleido iš rankų pakinktus ir prisitraukė žmonos galvą prie krūtinės. 
Švelniai paglostė jai plaukus. Staiga suprato, kas visus tuos metus tūnojo giliai 
viduje. Atgręžė jos veidą į save. 

— Myliu tave, Kaneha, — tarė jis. 

Jos akys buvo tamsios ir kupinos ašarų. 

— Aš irgi myliu tave, mano vyre. 

Ir pirmąsyk Semas pabučiavo ją į lūpas. 

TAI ĮVYKO PO TRIJŲ VASARŲ. BUVO APIE ANTRA VALANDA POPIET. MAKSAS STO- 
vėjo ant vežimo Olseno arklidžių kieme ir krovė šieną į atdarą pastogę. Dirbo 
nuogas iki elnio odos kelnių juosmens, nuo spiginančios danguje saulės buvo 
įdegęs varine spalva, bemaž juodas. Kai kabindavo nuo vežimo šakėmis šieną, 
jo nugaros raumenys lengvai suraibuliuodavo. 

Trys vyrai įjojo į kiemą ir sustabdė žirgus netoliese vežimo. Nenušokę iš 
balnų, jie liko sėdėti stebėdami jį. 

— Ei, indėne. Kur berniokas Sendas? 

Maksas įmetė pastogėn dar vieną pleką, paskui įsmeigė šakę šienan ir 
pažvelgė į juos. 

— Aš esu Maksas Sendas, — paprastai atsakė jis, pasirėmęs ant šakės koto. 

Vyriškiai reikšmingai susižvalgė. 

— Mes ieškome tavo tėtušio, — pasakė tasai, kuris kalbėjo pirma. 

Maksas žvelgė į juos tylėdamas, tamsiomis, neįžvelgiamomis akimis. 

— Mes buvome pašto stoties kontoroje, bet ši uždaryta. Ten kabo užra- 
šas, kad tavo tėtušis perveža krovinius. 

— Teisybė, — tarė Maksas. — Bet šiandien šeštadienio popietė, ir jis 
išvyko namo. 

Vienas iš nepažįstamųjų prijojo arčiau. 

— Turime vežimą krovinio, kurį reikia pristatyti į Virdžinija Sitį, — pa- 
sakė jis. — Mums skubu. Norėtume su juo pasišnekėti. 

Maksas vėl paėmė šakę ir įmetė pastogėn dar vieną pleką. 

— Šįvakar sugrįžęs namo aš jam pasakysiu. 

— Mes negalime tiek laukti, — prabilo pirmasis vyras. — Norime sutarti 
ir vakare iš čia išvykti. Kaip surasti jūsų namus? 

Maksas smalsiai nužvelgė juos. Neatrodė, kad jie būtų naujakuriai ar ka- 
sėjai bei kiti tos rūšies žmonės, paprastai aprūpindavę jo tėvą kroviniais. Iš to, 
kaip sėdėjo balnuose su revolveriais žemai prie šlaunų ir iš veidą temdančių 
skrybėlių, labiau panėšėjo į banditus ar valkatas. 

— Aš dar čia užtruksiu porą valandų, — pasakė Maksas. — Tada pa- 
rodysiu jums kelią. 

— Sakiau, kad mes skubame, vaikine. Tavo tėtušiui nepatiks, jei sužinos, 
kad atidavėme krovinį gabenti kam nors kitam. 

Maksas truktelėjo pečiais. 

— Laikykitės kelio šiaurėn apie dvidešimt mylių. 

Daugiau netarę nė žodžio, trejetas raitelių apgręžė žirgus ir leidosi joti iš 
kiemo. Su lengvu vėjeliu atskriejo jų balsai. 

— Pamanytum, kad su visais tais pinigais, kuriuos Sendas turi užkasęs, 
jis galėtų gyventi geriau nei būti indėnės vyru, — pasakė vienas iš jų. 

Maksas išgirdo kitus nusijuokiant ir piktai švystelėjo šieną pastogėn. 


Kaneha pirmoji išgirdo juos prisiartinant. Kiekvieną šeštadienio popietę 
jos ausys būdavo nukreiptos kelio pusėn, nes tada Maksas grįždavo namo iš 
mokyklos. Nuskubėjusi prie durų, atidarė jas. 

— Atjoja trys vyrai, — pasakė ji pažvelgusi. 

Semas atsikėlė nuo stalo ir, priėjęs jai iš už nugaros, pažvelgė į kelią. 

— Aha, — tarė jis. — Įdomu, ko jie nori. 

Kanehą smilktelėjo pavojaus nuojauta. 

— Užsklęsk duris ir neįsileisk jų, — pasakė ji. — Joja tylomis lyg apačiai 
karo take, o ne kaip dori žmonės. 

Semas nusijuokė. 

— Tu paprasčiausiai neįpratusi matyti žmones, — tarė jis. — Tikriausiai 
jie tik ieško kelio į miestą. 

— Jie atvyksta nuo miesto pusės, — pastebėjo Kaneha. Bet jau buvo per 
vėlu. Jis išėjo laukan pro duris. 

— Sveiki, — šūktelėjo, kai raiteliai sustabdė žirgus priešais pirkią. 

— Tu Semas Sendas? — paklausė vienas iš grupelės. 

Semas linktelėjo. 

— Aš. Kuo galiu jums padėti, žmonės? 

— Turime krovinį, kurį mums reikia nugabenti į Virdžinija Sitį, — at- 
sakė vyriškis. Jis nusiėmė skrybėlę ir rankove nusišluostė veidą. — Na ir karšta 
šiandien. 

— Tikrai taip, — linktelėjo Semas. — Užeikite į vidų, šiek tiek atvėsite, 
kol mes apie tai kalbėsimės. 

Vyriškiai nušoko nuo žirgų, ir Semas sugrįžo į pirkią. 

— Atnešk butelį viskio, — paliepė Kanehai. Jis vėl pasigręžė į atvykė- 
lius. — Sėskitės. Kas per krovinys? 

— Auksas. 

— Auksas? — perklausė Semas. — Šiose vietose nėra tiek aukso, kad jį 
reikėtų gabenti vežimais. 

— Mes girdėjome ką kita, — atkirto vienas iš nepažįstamųjų. Staiga visų 
jų rankose sublizgo revolveriai. — Girdėjome, kad turi čia užkasęs tiek aukso, 
jog būtų pilnas vežimas. 

Semas išpūtė į juos akis, paskui nusijuokė. 

 — Paslėpkite ginklus, žmonės, — tarė jis. — Juk netikite tomis kvailomis 
pasakomis, a? 

Pirmasis vyriškis pamažu prisiartino prie Semo. Užsimojo ir revolverio 
rankena kirto jam per veidą. Semas atatupstom nulėkė prie sienos. 

— Tu pasakysi, kur jis, iki mes baigsime, — šiurkščiai tarė banditas. 


Pirkioje tvyrojo nepakenčiamas karštis. Trejetas vyrų pasitraukę į kampą 
kažką tarp savęs kuždėjosi, kartkartėmis mesdami žvilgsnį į savo belaisvius. 

Semas bejėgiškai karojo ant virvių, pririštas prie lubų statramsčio pirkios 
viduryje. Jo galva buvo nusvirusi ant nuogos krūtinės, kraujas lašėjo ant veido, 
krešėdamas ant žilstančios raudonos barzdos ir krūtinės plaukų. Užtinusios 
akys buvo bemaž užmerktos, nosis sulaužyta ir priplota prie skruostų. 

Kaneha sėdėjo pririšta prie kėdės. Nemirksinčios jos akys buvo įsmeigtos 
į vyrą. Stengėsi pasukti galvą, kad išgirstų, ką už jos kuždėjosi banditai, bet 
nepajėgė pajudėti — buvo pernelyg tvirtai pririšta. 

— Galbūt jis iš tiesų neturi aukso, — sušnabždėjo vienas iš vyrų. 

— Turi, kur neturės, — atšovė pirmasis. — Paprasčiausiai jis kietas. Tu 
nepažįsti taip gerai kaip aš bizonų medžiotojų. 

— Na, šitokiu būdu tu niekad nepriversi jo prabilti, — pastebėjo žema- 
sis. — Jis veikiau numirs. 

— Prabils, — atsakė pirmasis. Priėjęs prie viryklės, žnyplėmis išėmė iš 
jos Žioruojančių anglių. Sugrįžo prie Semo ir už plaukų atkragino jo galvą prie 
ramsčio. Prikišo žnyples jam prie veido. — Kur auksas? 

Semo akys buvo atmerktos. 

— Nėra jokio aukso, — kimiai sušvogždė jis. — Dievaži, argi nepasaky- 
čiau jums, jeigu jo būtų? 

Vyriškis pridėjo anglies žariją Semui prie sprando ir peties. Semas iš 
skausmo sukliko: 

— Nėra jokio aukso! 

Jo galva nusviro į šoną. Vyriškis atitraukė žariją, ir kraujas, suplūdęs po 
nudeginta oda, nuvarvėjo Semo krūtine ir žastu. 

Vyriškis pasiėmė nuo stalo butelį viskio ir gurkštelėjo iš jo. 

— Šliūkštelėkite ant jo kiek vandens, — paliepė. — Jeigu jis nenori pra- 
šnekti dėl savęs, galbūt prašneks dėl savo moteriškės. 

Jauniausias iš banditų paėmęs kibirą vandens kliustelėjo ant Semo. Šis 
papurtė galvą ir atsimerkė spogindamas į juos akis. 

Vyriausiasis pastatė ant stalo butelį ir priėjo prie Kanehos. Išsitraukė iš 
už diržo medžioklinį peilį. Kiti vyrai stebėjo jo veiksmus. Jis perpjovė virvę, 
kuria ji buvo pririšta prie kėdės. 

— Stokis, — šiurkščiai paliepė. 

Tylomis Kaneha atsistojo. Vyriškio peilis greitai šmaukštelėjo jai už nu- 
garos, ir jos drapanos nukrito ant grindų — stovėjo prieš juos nuoga. Jau- 
niausias banditas apsilaižė lūpas. Neatplėšdamas nuo jos akių, siekė viskio ir 
nurijo gurkšnį. 

Laikydamas Kanehą už plaukų, įrėmęs peilį į nugarą, vyriausias banditas 
pastūmėjo ją link Semo. Abu sustojo priešais jį. 

— Prieš penkiolika metų aš paskutinįsyk nudyriau indėnui odą, raudo- 
nodės vyre, — pasakė jis. — Bet nepamiršau, kaip tatai daroma. — Jis greitai 
apėjo jai iš priekio, lengvai brūkštelėdamas peiliu jos oda aukštyn ir žemyn. 

Plonutis kraujo dryželis pasirodė ten, kur rėžtelėjo peilis — nuo josios 
smakro žemyn kaklu, įduba tarp krūtų, per pilvą, baigdamasis gaktos krūmyne. 

Semas pravirko, pamiršęs savo paties skausmą, kūną jam tąsė graudi 
rauda. 

— Palikit ją, — meldė jis. — Palikit ją, prašau. Nėra jokio aukso. 

Kaneha ištiesė ranką ir švelniai palietė savo vyro veidą. 

— Aš nebijau, mano vyre, — pasakė ji kiovų tarme. — Dvasios sugrąžins 
blogį tiems, kurie jį neša. 

Semo veidas nusviro į priekį, ašaros sruvo jam iš akių, ritosi barzda ap- 
žėlusiais, kraujuojančiais skruostais. | 

— Atleisk man, brangioji, — irgi kiovų tarme pasakė jis. 

— Pririškite jos rankas prie stalo kojų, — įsakė vyresnysis banditas. 

Kaipmat tai buvo atlikta, ir jis priklaupė viršum jos, nusitaikęs peiliu jai į 
gerklę. Vėl žvilgtelėjo į Semą. 

— Auksas? 

Semas papurtė galvą. Jis nebepajėgė kalbėti. 

— Dievaži, — pratarė jauniausias banditas su nuostaba. — Man stojasi. 

— Gera mintis, — atsiliepė vyriškis su peiliu. Jis pažvelgė į Semą. — 
Manau, tikriausiai žmogėnas nesupyks, jeigu mes kiek pasimėgausime jo mo- 
terim prieš nudirdami jai odą. Indėnai šiuo atžvilgiu išties vaišingi. 

Jis atsistojo, padėjo peilį ant stalo ir ėmė atsiseginėti diržą. 

Kaneha prisitraukė kojas ir spyrė jam. 

Banditas tyliai nusikeikė. 

— Prilaikykite ją už kojų, — paliepė. — Aš įeinu pirmasis. 


Buvo bemaž septinta valanda vakaro, kai Maksas ant Olseno jam pasko- 
linto bėrio prijojo prie pirkios. Viduje buvo tyku, iš kamino nesirangė dūmai. 
Keista. Paprastai prieš jam grįžtant motina virdavo valgį. 

Jis nušoko nuo arklio ir buvo beeinąs vidun, bet staiga sustojo išpūtęs 

akis. Atlapos durys tingiai judėjo nuo silpno vėjelio. Apimtas nesuprantamos 
baimės, jis bėgčia puolė prie namo. 

Įgriuvo pro duris ir sustingo netikėtai sukrėstas, platėjančiomis iš siaubo 
akimis. Jo tėvas karojo pririštas prie vidurinio ramsčio, mirties pravertomis 
burna ir akimis, pakaušiu, nuneštu 45 kalibro kulkos, kuri buvo iššauta įsta- 
čius revolverį jam į burną. 

Pamažėle Makso akys nukrypo į grindis. Kraujo klane tysojo beformė 
masė, savo kontūrais primenanti tai, kas kadaise buvo jo motina. 

Sąstingis praėjo, ir jis buvo besuklinkąs, bet gerklėn sukilęs vėmulys nu- 
slopino garsą. Jis vis žiaukčiojo, kol galiausiai viduje nieko nebeliko. Nusilpęs 
įsikibo durų staktos, o visur aplinkui tvyrojo rūgštus jo skrandžio turinio 
tvaikas. 

Maksas apsisuko ir nieko nematydamas išsvirduliavo iš pirkios. Susmuko 
lauke ant žemės ir pravirko. Po kurio laiko ašaros išdžiūvo. Nuvargęs atsistojo, 
nuėjo už namų prie vandens geldos. 

Panardino galvą, nusiplovė nuo veido ir drabužių vėmalus. Paskui, vis 
tebevarvėdamas vandeniu, jis atsitiesė ir apsidairė aplinkui. 

Jo tėvo arklys buvo dingęs, bet šešetas mulų kaip niekur nieko rupšnojo 
aptvare, o vežimas tebestovėjo pašiūrėje už pirkios. Keturios avys ir viščiukai, 
kuriais jo motina taip didžiavosi, sukinėjosi garde. 

Vaikinas nusišluostė alkūnėmis akis ir apdujęs pagalvojo, kad reikia 
kažką daryti. Bet neįstengė prisiversti palaidoti tų, kurie buvo pirkios viduje. 
Tenai ne jo motina ir ne jo tėvas; jo gimdytojai negali taip atrodyti. Tad liko 
padaryti tik viena. | 

Jis nuėjo prie malkų rietuvės, pasiėmė glėbį pliauskų, paskui sugrįžo pir- 
kion ir numetė jas ant grindų. Užtruko maždaug pusvalandį, kol paskleidė 
malkas ant grindų trim sluoksniais it kilimą. Mirksnį susimąstęs žvelgė į jas, 
paskui apsigręžė ir vėl išėjo laukan. 

Nukabino nuo pašiūrės sienos pavalkus ir įkinkė į vežimą mulus. Susira- 
do narvą, perėjo gardą, sukišdamas vidun visus viščiukus. Įdėjo narvą vežiman. 
Galiausiai vieną po kitos įkėlė į jį visas avis ir pririšo jas prie dugne įtaisytų 
žiedų. 

Vedinas mulų kinkiniu apėjo pirkią ir pririšo bėrį už pavadžio prie ve- 
žimo galo. Paskui išvedė visus juos į kelią apie du šimtus jardų nuo namų ir 
pririšo mulus prie nedidelio krūmokšnio, o pats sugrįžo namo. 

Paėmė kibirą su derva ir įėjo vidun. Pamažu ištepliojo ja suklotas ant 
grindų pliauskas. Visą laiką darbavosi nuleidęs ir nusukęs akis nuo savo gim- 
dytojų kūnų. Stabtelėjo prie durų ir likusia derva ištepliojo jas. 

Mirksnį dvejojo, paskui, kažką prisiminęs, sugrįžo į pirkią. Siektelėjo 

lentynon, kur tėvas laikė savo šautuvą ir pistoletą, bet tų ten nebuvo. Pabraukė 
ranka toliau ir apčiuopė kažką minkšta. Nukėlė nuo lentynos radinį. 

Tai buvo nauji elnio odos marškiniai ir kelnės, kuriuos motina jam pasiu- 
vo. Šviesūs ir minkšti, atrodė kaip zomšiniai. Staiga akys jam pritvinko ašarų. 
Susukęs pasikišo drabužius po pažastimi ir sugrįžo prie durų. 

Palaikė prikišęs degtuką prie dervuoto pagalio, kolei tas skaisčiai įsidegė. 
Dar sekundę padelsęs, kad būtų tikriau, įmetė pagalį pirkion ir atbulas pro at- 
viras duris žengtelėjo laukan. 

Ūmai su nuostaba pažvelgė į dangų. Saulė buvo ką tik nusileidusi ir rūs- 
čiu greičiu artėjo naktis. Žvaigždės grėsmingai žvelgė žemyn į jį. 

Tirštų dūmų kamuolys išsiveržė pro duris. Staiga perkūniškai sutreškėjo, 
ir laukan pliūptelėjo liepsna — sausas it pintis medis įsidegė. 

Jis nuėjo keliu, įlipo vežiman ir pavarė mulus miesto link. Teatsigręžė už 
trijų mylių, nuo didelės kalvos viršaus. 

Ten, kur kadais stovėjo jo namai, aukštai į dangų vertėsi skaisčiai oran- 
žinė liepsna. 


20 


JIS PASTATĖ VEŽIMĄ KIEME UŽ OLSENO ARKLIDĖS, IŠLIPO IR NUĖJO Į ŠALIMAIS 
stovintį namą. 

Užkopęs užpakaliniais laiptukais, pabeldė į duris. 

— Pone Olsenai, — pašaukė jis. 

Šešėlis užtemdė apšviestą langą. Durys prasivėrė, ir jose išdygo Olsenas. 

— Maksas! — nustebo jis. — Kodėl sugrįžai? 

Maksas žvelgė į Olseną. 

— Jie nužudė mano mamą ir tėtį. 

— Nužudė? — nustebęs sušuko Olsenas. — Kas nužudė? 

Atviliota vyro balso, duryse už jo pasirodė ponia Olsen. 

— Trys vyrai, — pasakė Maksas. — Jie manęs pasiteiravo, ir aš nurodžiau 
jiems kelią į mūsų namus. Ir jie nužudė juos. — Kiek padvejojo, ir balsas jam 
užsikirto. — Taip pat pavogė tėčio arklį, pasiėmė jo šautuvą ir pistoletą. 

Ponia Olsen matė sukrėtimą, slypintį po ramia vaikino išore. Nustūmė 
vyrą į šalį ir ištiesė ranką į Maksą. 

— Užeik vidun, aš tau sutaisysiu išgerti kokio karštimo, — pakvietė ji. 

Jis pažvelgė moteriai į akis. 

— Nėra laiko, mem, — tarė. — Turiu juos vytis. — Jis pasigręžė į Ol- 

seną. — Kieme mano mulai su vežimu, keturios avys ir šešiolika viščiukų. Ar 
neduotumėt man už juos šimto dolerių ir meksikietiško ponio? 

Olsenas linktelėjo. 

— Kaipgi, žinoma, vaikine, — tarė. Mulai ir vežimas buvo verti tris kar- 
tus tiek. — Netgi jeigu nori, duosiu tau didįjį bėrį. Jis geresnis arklys. Ir pri- 
dėsiu balną. 

Maksas papurtė galvą. 

— Ne, dėkui, pone Olsenai. Aš noriu ponio, kuriuo galiu joti be balno ir 
kuris pripratęs prie lygumų. Jam neteks daug ką vežti, todėl josiu greičiau. 

— Gerai, jeigu tu šitaip nori. 

— Ar galiu dabar gauti pinigus? — paklausė Maksas. 

— Žinoma, vaikine, — atsakė Olsenas ir pasuko atgal į kambarį. 

Ponios Olsen balsas jį suturėjo. 

— Ne, ne, — pasakė ji ir tvirtai įsitempė Maksą vidun. — Pirma jis turi 
ko nors pavalgyti. Paskui pamiegoti. Pakaks laiko pradėti rytą. 

— Bet jie tuo tarpu nutols, — užprotestavo Maksas. 

— Ne, nenutols, — su moteriška logika atkirto ji. — Jie irgi turės sustoti 
miegui. Nebus toliau nuo tavęs nei yra dabar. 

Ji uždarė duris ir nusivedė jį prie stalo, kur stumtelėjo į kėdę ir padėjo 
prieš jį lėkštę sriubos. Mašinaliai jis ėmė valgyti. 

— Einu lauk ir iškinkysiu mulus, — pasakė Olsenas. 

Kai jis sugrįžo, Maksas jau miegojo padėjęs galvą ant sunertų viršum 
stalo rankų. 

Ponia Olsen davė ženklą savo vyrui elgtis tyliai. 

— Tu juk neleisi jam vytis tų vyrų vienam pačiam, — sukuždėjo ji. 

— Jau turiu eiti, mem, — suskambo jai už peties Makso balsas. 

Ji atsigręžė ir pažvelgė į vaikinuką. 

— Tau negalima, — sušuko ji. — Anie suaugę vyrai ir tave nuskriaus. 
Juk tu dar vaikas! 

Jis pažvelgė jai į veidą, ir moteris pirmąsyk suprato, koks išdidumas slypi 
tose mėlynose akyse. | 

— Daugiau, kiek nuskriaudė, jie manęs nebenuskriaus. Man jau šešioli- 
ka, o pas mano motinos gentainius šešiolikos metų berniukas laikomas vyru. 

Antrą dieną po to, kai paliko Dodž Sitį, jis sulėtino savo ponį žingine ir 
atidžiai įniko tyrinėti kelio pakraštį. Po kelių minučių sustojo ir nušoko ant 
žemės. Rūpestingai apžiūrėjo šalikelę. 

Čia sustota ketverto arklių. Kurį laiką pasisukinėjo, o paskui du iš jų sugrįžo 
į kelią ir nujojo Virdžinija Sičio linkui. Kiti du leidosi per lygumas rytų kryptimi. 


Jis vėl užšoko ant ponio ir nujojo per lygumas, akimis ieškodamas pėdsa- 


72 „— PERĖJŪNAI 


kų, kol galiausiai aptiko tai, ką norėjo pamatyti. Vienas iš arklių buvo jo tėvo. 
Minkštoje dirvoje atpažino pasagos įspaudą. Buvo ne toks ryškus kaip kiti, 
vadinasi, arkliu ne jojama, o šis vedamas. Tai irgi reiškė, kad vyriškis priekyje 
— tikriausiai vadas, antraip jie nebūtų leidę jam pasiimti arklio, kuris buvo 
vertingiausias iš visko, ką turėjo pavogę. 

Dar už kelių mylių jis pastebėjo arklio išmatas. Sustabdė ponį ir vėl nu- 
šoko ant žemės. Paspyrė mėšlą koja. Ne daugiau kaip septynių valandų senu- 
mo. Anas sugaišo kelyje ilgiau, nei jis manė. Užšokęs ant savo arklėko, Maksas 
vėl stūmėsi į priekį. 

Tąnakt jis beveik ištisai jojo, skaisčioje mėnesienoje sekdamas pėdsakais. 
Kitos dienos vakarą nuo savo persekiojamojo buvo atsilikęs mažiau nei valandą. 

Jis pažvelgė į dangų. Apie septinta valanda ir greitai sutems. Vyriškis su- 
stos, įsirengs stovyklavietę, jeigu dar to nepadarė. Maksas nušoko nuo ponio 
ir ėmė laukti, kol visai stos naktis. 

Besislėpdamas išpjovė iš krūmokšnio dvišaką lazdą ir įstatė į ją akmenį. 
Pririšo šį prie lazdos šakumo plonomis odos juostelėmis, kurias vėliau apvy- 
niojo visu ilgiu, šitaip padarydamas rankeną. Kai baigė, turėjo kovos kuoką, ne 
prastesnę už tas, kurias išmoko pasigaminti per pas kiovus praleistas vasaras. 

Visiškai sutemo. Maksas atsistojo, prisitvirtino kuoką prie diržo, paėmė 
arklėką už brizgilo ir pėsčiomis atsargiai pajudėjo pirmyn. 

Ėjo pamažu, klausydamasis kiekvieno neįprasto garso, šnervėmis uosda- 
mas vėjelį, kuris galėtų atnešti laužavietės kvapą. 

Jam pasisekė, nes laužo dūmus užuodė maždaug per ketvirtį mylios. 
Tada pririšo ponį prie krūmo ir iš nešulio ant gyvulio nugaros išsitraukė šau- 
tuvą. Vėl tyliai nuslinko į priekį. | 

Išgirdo žvingtelint arklį ir prigludo prie žemės, stebeilydamas priekin. Jo 
skaičiavimu, arkliai pririšti už kokių trijų šimtų jardų. Tikėjosi išvysti laužo 
liepsną, tačiau šios nebuvo matyti. 

Atsargiai plačiu lanku apėjo pavėjui nuo arklių. Dabar jo šnerves pasiekė 
stiprus laužo dūmų kvapas. Kilstelėjęs galvą iš aukštos prerijų žolės, Maksas 
sėdintį susikūprinus; žmogų — anas kažką valgė iš keptuvės. Stovyklavietei 
buvo išsirinkęs vietą tarp dviejų uolų, tad prisiartinti galėjai tik iš priekio. 

Maksas vėl nugrimzdo į žolę. Gaus palaukti, kol žmogus užmigs. Persi- 
vertė ant nugaros ir pažvelgė į dangų. Kai mėnulis pakils aukštai, dar po kelių 
valandų ateis metas veikti. Iki tol ir jam neprošal kiek pailsėti. Maksas užsi- 
merkė ir netrukus kietai įmigo. 

Jis prabudo staiga. Šviesus mėnulis jau kybojo aukštai danguje. Maksas 
atsisėdo ir kyštelėjo galvą iš žolės. 

„Laužas dabar vos liepsnojo, ugnis pamažėle geso. Jos atšvaituose dūlavo 
gulinčio šalia uolų žmogaus siluetas. Maksas leidosi sėlinti artyn. Žmogus 
negarsiai suknarkė ir miegodamas persivertė ant kito šono. Maksas mirksniu 
sustingo, tačiau gulintysis nurimo, ir jis nuslinko tolėliau į priekį. Jau galėjo 
matyti ištiestą žmogaus ranką, čia pat prie šios pirštų padėtą revolverį. 

Jis prišliaužė žmogui iš užpakalio ir pakėlė nuo žemės akmenėlį. Tylomis 
ištraukė iš už diržo kovos kuoką, pritūpė. Sulaikęs kvėpavimą, sviedė akme- 
nėlį banditui prie kojų. 

Tas, patylomis susikeikęs, staiga atsisėdo, žvelgdamas priekin su revol- 
veriu rankoje. Taip ir nesužinojo, kas nutiko, kai Maksas iš už nugaros trenkė 
kuoka jam per galvą. 

Jis grįžo su poniu, kai rytuose jau beveik ėmė brėkšti. Pririšo arkliūkštį 
prie krūmo šalia kitų Žirgų ir nuėjo pažiūrėti vyriškio. 

Šio akys tebebuvo užmerktos. Kvėpavo lygiai, nors kraujo dryžis driekėsi 
jo skruostu ir ausimi — ten, kur buvo smogta. Tysojo aukštielninkas ant že- 
mės, nuogas, prie įkaltų į žemę kuolų pririštomis rankomis ir kojomis. 

Maksas atsisėdo ant uolos ir į šios lygų paviršių pradėjo galąsti peilį. Kai 
pakilo saulė, žmogus atsimerkė. Žvilgsnis iš pradžių buvo blausus, paskui pa- 
mažu ėmė šviesėti. Jis pamėgino atsisėsti ir suprato, kad yra pririštas. Pasukęs 
galvą, išvydo Maksą. 

— Kas per dalykas? — paklausė. 

Maksas stebeilijo į jį, vis tebegaląsdamas peilį. 

— Aš Maksas Sendas, — atsakė jis. — Prisimeni mane? 

Su rankoje laisvai karančiu peiliu Maksas priėjo prie jo. Sustojo žvelgda- 
mas žemyn ir vėl pajuto kylant iš vidaus šleikštulį — mintyse iškilo vaizdas to, 
kas turėjo būti vykę pirkioje. Tas paveikslas nuvijo jam bet kokį jausmą. Kai 
prašneko, vaikino balsas nuskambėjo ramiai ir šaltai. 

 — Kodėl nužudei maniškius? 

— Aš jiems nieko nedariau, — atsakė banditas akimis sekdamas peilį. 

— Turi ana ten mano tėčio arklį. 

— Jis man jį pardavė, — atsakė banditas. 

— Tėtis neparduotų vienintelio arklio, kurį turėjo, — pasakė Maksas. 

— Paleisk mane, — staiga sustūgo banditas. 

Maksas prikišo jam prie gerklės peilį. 

— Ar pasakysi man, kas nutiko? 

— Kiti tai padarė, — sukliko banditas. — Aš niekuo dėtas. Jie norėjo 
aukso! — Jo akys isteriškai išsprogo. Iš baimės jis apsišlapino, čiurkšlė sruvo 
plikomis kojomis. — Paleisk mane, beprote indėnės išpera! — suspigo jis. 

Maksas dabar veikė greitai. Kad ir turėjo kokių dvejonių, šios išgaravo. 

Juk buvo Raudonosios Barzdos ir Kanehos sūnus, deginamas baisaus keršto. 
Peilis skaisčiai švystelėjo saulėje, ir kai jis atsitiesė, banditas buvo nutilęs. 

Maksas abejingai pažvelgė į jį. Žmogus tiktai nualpo, nors pastirusios jo 
akys dėbsojo aukštyn nieko nematydamos. Vokai buvo perrėžti taip, kad akys 
nebegalėtų užsimerkti, o mėsos juostos it kaspinai karojo per visą kūną nuo 
pečių iki šlaunų. 

Maksas apsisuko ir nuėjęs susirado skruzdėlyną. Rieškučiomis pasėmė 
nuo jo viršaus ir sugrįžo prie bandito. Atsargiai uždėjo skruzdėles jam ant 
gaktos. Netrukus šios pasklido po visą kūną. Nuropojo į kraujo pasaldintus 
rėžius, į viršų — į akis, į pravirą burną ir šnerves. 

Vyriškis ėmė kosėti ir vaitoti. Jo kūnas sujudėjo. Maksas tylomis stebėjo 
jį. Štai toks indėniškas kerštas vagiui, prievartautojui ir žmogžudžiui. 

Banditas merdėjo tris dienas. Tris dienas žioruojanti saulė degino atviras 
jo akis ir pūslėmis nusėjo suraižytą odą, o skruzdės darbščiai siautėjo po kūną. 
Trys dienos šaukiantis vandens ir trys dienos agonijos, kai pritraukti kraujo 
kvapo vabzdžiai ir moskitai sulėkė pasivaišinti. 

Galiausiai jis išprotėjo, ir kai ketvirtą rytą Maksas atėjo apžiūrėti, žmogus 
buvo miręs. Maksas žvelgė į jį minutėlę, paskui išsitraukė peilį ir nudyrė skalpą. 

Vėliau sugrįžo prie arklių ir užsėdo ant savojo ponio. Vesdamasis už pa- 
vadžių kitus du gyvulius, nujojo šiaurėn, kiovų žemių link. 

Senasis vadas, jo senelis, išėjo iš vigvamo ir stebėjo jį, nušokantį nuo po- 
nio. Tylomis laukė, kol Maksas prieis. 

Jaunuolis pažvelgė senoliui į akis. 

— Su liūdesiu atvykstu į savo gentainių vigvamus, — prašneko jis kiovų 
tarme. 

Vadas tylėjo. 

— Mano tėvas ir motina negyvi, — kalbėjo toliau Maksas. 

Vadas vis tylėjo. 

Maksas siektelėjo savo diržo ir paėmė skalpą, kuris ten kabojo. Sviedė jį 
vadui prie kojų. 

— Aš paėmiau vieno iš žudikų skalpą, — tarė jis, — ir atvykau į savo 
senelio, didžio vado, vigvamą praleisti savo sielvarto laiką. 

Vadas pažvelgė į skalpą, paskui vėl į Maksą. 

— Mes dabar negalime laisvai klajoti prerijomis, — pasakė jis. — Gyve- 
name žemėje, kurią baltaveidžiai mums išskyrė. Ar niekas iš jų nematė tavęs 
sėlinant? 

— Niekas nematė, — atsakė Maksas. — Nusileidau nuo kalnų paskui juos. 

Vadas vėl pažvelgė į skalpą. Jau seniai prie jo vigvamo ant stiebo yra 
kabojęs priešo skalpas. Širdis jam pritvinko išdidumo. Jis pažvelgė į Maksą. 

Baltaveidžiai gali pavergti kūną, bet ne dvasią. Jis pakėlė skalpą, pakabino ant 
stiebo ir vėl pasigręžė į Maksą. 

— Medis turi daug šakų, — pamažu pasakė jis. — Ir kai kurios iš jų nu- 
krenta ar būna nukertamos, kitos turi būti užaugintos, kad užimtų jų vietą ir 
kad ankstesniųjų dvasios rastų, kur gyventi. 

Jis išsitraukė iš savo galvos papuošalo vieną plunksną ir ištiesė Maksui. 

— Čia yra mergelė, kurios jaunikis prieš dvi saules nukrito nuo žirgo ir 
užsimušė. Ji priėmusi santuokos lazdą, o dabar turi gyventi viena vigvame prie 
upės, kol jo dvasiai joje atsiras pakaitas. Eik ir paimk ją. 

Maksas išpūtė akis. 

— Dabar pat? — paklausė. 

Vadas įkišo jam rankon plunksną. 

— Dabar, — pasakė su visa savo amžiaus išmintimi. — Pats geriausias 
metas, kovos ir keršto dvasia vis dar kunkuliuoja verpetais tavo kraujyje. Pats 
geriausias metas paimti moterį. 

Maksas apsisuko, nutvėrė pavadį ir patraukė su arkliais žemyn per sto- 
vyklą. Indėnai tylomis jį stebėjo einantį pro šalį. Žengė pamažu, aukštai iškel- 
ta galva. Galiausiai pasiekė nedidelės upės krantą ir pasuko juo palei vingį. 

Tenai stovėjo vienut vienas vigvamas, kurio nebuvo matyti iš stovyklos. 
Maksas patraukė prie jo. Pririšo arklius prie kažkokių krūmų, pakėlė vigvamo 
atvartą ir įsmuko vidun. 

Vigvame buvo tuščia. Jis vėl pakėlė atvartą ir pažvelgė į lauką. Nieko ne- 
pamatė. Paleidęs atkeltą lopą, nuėjo į vigvamo gilumą ir atsisėdo ant guolio iš 
patiestų ant grindų odų. 

Po kiek laiko vidun įžengė mergina. Jos plaukai buvo šlapi nuo upės 
vandens, suknelė glaudžiai prilipusi prie drėgno kūno. Išvydusi jį, išplėtė akis. 
Sustojo pasirengusi tuoj pat sprukti. 

Ne ką suaugesnė nei vaikas, pastebėjo Maksas. Keturiolikos, daugių dau- 
giausia penkiolikos. Staiga Maksas suprato, kodėl vadas jį čia atsiuntė. Pa- 
ėmęs plunksną, ištiesė jai. 

— Nebijok, — tarė švelniai. — Didysis vadas mus sujungė, kad išvarytu- 
me vienas iš kito velnius. 


HU) 


ĮKANDIN PASKUTINIŲ GALVIJŲ RAITOMIS ANT GYSLOTO PONIO MAKSAS RAMPA 
išjojo iš geležinkelio vagono. Palaukė, kol paskutinis jautukas įeis į gardą, ir 

tada užkėlė vartus. Nusiėmė skrybėlę, nusišluostė rankove nuo kaktos pra- 
kaitą ir pažvelgė į saulę. 

Ši kabojo beveik tiesiai virš galvos, įkaitusi iki baltumo, svilindama kie- 
muose besibaigiančio pavasario dulkes. Galvijai tyliai mykė, tartum irgi su- 
prasdami, kad priėjo kelio galą. Ilgo kelio, vedančio iš Teksaso į geležinkelį, 
kuris pristatė juos į Kanzas Sit ir į neišvengiamą žūtį. 

Maksas vėl užsidėjo ant galvos skrybėlę ir prisimerkęs pažvelgė išilgai 
tvoros, kur sėdėjo bosas su galvijų supirkėjais. Nujojo prie jų. 

Fararas atsisuko į jį. 

— Visi suginti? 

— Visi, pone Fararai, — atsakė Maksas. 

— Gerai. — Bosas pasigręžė į vieną iš pirkėjų. — Skaičius atitinka? 
Mano skaičiavimu, tūkstantis šimtas dvidešimt galvų. 

— Mano — taip pat, — atsakė supirkėjas. 

Fararas nulipo nuo tvoros. 

— Šiandien popiet ateisiu į jūsų kontorą atsiimti čekio. 

Supirkėjas linktelėjo. 

— Bus paruoštas. 

Fararas užšoko ant žirgo. 

— Jojam, vaikine, — metė per petį. — Viešbutyje nusiprausime šiek tiek 
to galvijų mėšlo tvaiko. 

— Žmogau, — atsiduso Fararas po vonios. — Jaučiuosi dvidešimčia 
svarų lengvesnis. 

Maksas, avęsis aulinius, pakėlė galvą. 

— Aha, — pasakė jis. — Aš irgi. 

Fararas išpūtė akis ir švilptelėjo. Maksas vilkėjo beveik baltais elnio odos 
marškiniais ir kelnėmis. Aukštakulniai kaubojiški jo batai buvo tiek išblizgin- 
ti, kad spindėjo kaip veidrodis, o kaklaskarė tamsios, įdegusios saulėje odos 
fone žėrėjo it auksinė kibirkštėlė. Tamsūs, bemaž mėlynai juodi plaukai siekė 
pečius. 

Fararas vėl švilpteęlėjo. 

— Žmogau, iš kur ištraukei tuos drabužius? 

Maksas nusišypsojo: 

— Tai paskutinė mamos man pasiūta eilutė. 

— Na, su jais atrodai tikrai panašus į indėną, — nusijuokė Fararas. 

Maksas nusišypsojo drauge su juo. 

— Aš ir esu indėnas, — ramiai pasakė. 

Fararo juokas kaipmat užgeso. 

— Pusiau indėnas, vaikine, — pataisė jis. — Tavo tėvas buvo baltasis ir 

geras žmogus. Pernelyg dažnai medžiodavau su Semu Sendu, kad klausyčiau- 
si, jog tu juo nesididžiuoji. 

— Aš juo didžiuojuosi, pone Fararai, — gynėsi Maksas. — Bet vis prisi- 
menu, kad tai baltieji nužudė jį ir mamą. 

Paėmęs nuo kėdės, apsijuosė diržą su revolveriu. Fararas stebėjo, kaip 
jaunuolis pasilenkęs tvirtinasi prie šlaunies dėklą. 

— Tu vis dar pasiryžęs jų ieškoti? — paklausė jis. 

Maksas pakėlė akis. 

— Ne, sere, neatsisakau. 

— Kanzas Sitis — didelis miestas, — priminė Fararas. — Iš kur Žinai, 
kad jį čia surasi? 

— Jeigu jis čia, surasiu, — atsakė Maksas. — Kur kitur dėsis. Paskui aš 
nuvyksiu į Vakarų Teksasą ir imsiuosi antrojo. 

Fararas kiek patylėjo. 

— Na, šitaip apsitaisęs verčiau saugokis, kad jis tavęs neatpažintų ir ne- 
surastų pirmasis. 

— Aš to ir tikiuosi, — ramiai atrėmė Maksas. — Noriu, kad jis žinotų, 
dėl ko miršta. 

Fararas nusigręžė nuo atšiaurių vaikino akių ir pasiėmė marškinius. 
Maksas kantriai laukė, kol šis baigs rengtis. 

— Dabar norėčiau atsiskaityti, pone Fararai, — prašneko, kai bosas už- 
sitempė kelnes. 

Nuėjęs prie komodos, Fararas pasiėmė kapšą. 

— Štai, — tarė, — atlyginimas už keturis mėnesius — aštuoniasdešimt 
dolerių ir dar šešiasdešimt, kuriuos išlošei pokeriu. 

Neskaičiavęs Maksas įsidėjo pinigus į užpakalinę kišenę. 

— Dėkui, misteri Fararai. 

— Ar tikrai neįkalbėsiu tavęs sugrįžti pas mane? — paklausė Fararas. 

— Ne, dėkui, pone Fararai. 

— Negali laikyti visos tos neapykantos širdyje, vaikine. Žalinga sveikatai. 
Baigsis tuo, kad pakenksi sau. 

— Ką darysi, pone Fararai. — Makso žvilgsnis buvo tuščias ir šaltas. — 
Negaliu pamiršti, kad toje pačioje krūtyje, kuri mane maitino, tasai niekšas 
laiko savo tabaką. 

Durys paskui jį užsivėrė, ir Fararas liko stovėti žvelgdamas į jas. 


Merė Greidi nusišypsojo vaikinui. 
— Išbaik viskį, — tarė ji, — o aš nusivilksiu suknelę. 

Vaikinas sekundėlę ją stebėjo, paskui greitai išlenkė viskį. Užsikosėjęs 
nuėjo prie lovos ir atsisėdo ant krašto. 

Traukdamasi per galvą suknelę, Merė žvilgtelėjo į jį: 

— Kaip jautiesi? 

Jaunuolis pakėlė į ją akis. Jose glūdėjo abejingumas. 

— Turbūt gerai, — atsakė jis. — Aš nepratęs tiek daug gerti. 

Ji priėjo ir sustojo su suknele ant rankos, iš viršaus žvelgdama ; jį. 

— Atsigulk ir užsimerk. Po kelių minučių viskas bus gerai. 

Jisai dėbsojo į ją tylomis, nepratardamas nė žodžio. 

Ištiesusi ranką, ji stumtelėjo jo petį. Vaikinuko akyse žybtelėjo sąmonės 
blyksnis. Pabandė atsistoti graibydamasis revolverio rankenos, bet šitų pa- 
stangų jau buvo per daug, ir jisai susmuko nuvirsdamas šonu ant lovos. 

„Merė pasilenkė ir įgudusiu judesiu atkėlė jo akies voką. Vaikinas kaip 
reikiant „atsijungęs“. Ji nusišypsojo sau ir, priėjusi prie lango, pažvelgė į gatvę. 
Josios sąvadautojas stovėjo kitoje gatvės pusėje priešais barą. Sutartu ženklu ji 
dusyk pakėlė ir nuleido užuolaidą. Vyriškis žengė viešbučio link. 

Kol jis užlipo į kambarį, Merė jau buvo apsirengusi. 

— Ilgokai užtruko, kol čia jį atsitempei, — niūriai prikišo jis. 

— Ką aš galėjau padaryti? — gynėsi ji. — Jis nenorėjo gerti, juk dar visai 
vaikas. 

— Kiek jis prie savęs turėjo? — paklausė sąvadautojas. 

— Nežinau, — atsakė Merė. — Pinigai jo užpakalinėje kišenėje. Paimk 
juos ir nešdinamės iš čia. Nuo to viešbučio aš visada šiurpstu. 

Sąvadautojas priėjo prie lovos ir ištraukė iš vaikino užpakalinės kišenės 
pinigus. Greitai juos perskaičiavo. | 

— Šimtas trisdešimt dolerių, — konstatavo jis. 

Merė priėjo prie jo ir apsivijo rankomis. 

— Šimtas trisdešimt dolerių. Gal dabar pasidarytumėme išeiginę? — 
suburkavo ji, bučiuodama jį į smakrą. — Užsuktumėm pas mane ir praleistu- 
mėm visą naktelę kartu. 

Sąvadautojas nužvelgė ją: 

— Ką? Tu išprotėjai? — užriko jis. — Dabar tik vienuolika. Per šią naktį 
tu gali apdoroti dar tris. 

Kol ji rinkosi daiktus, jis apsisuko ir pažvelgė į jaunuolį. 

— Neužmiršk viskio butelio, — metė jai per petį. 

— Neužmiršiu, — atsakė ji. 

— Jis visai neatrodo kaip kaubojus. Man jis panašesnis į indėną. 

— Jis ir yra indėnas, — pasakė ji. — Ieško kažkokio vyrioko, kuris turi 
tabako kapšą iš indėnės odos. — Ji nusijuokė. — Nemanau, kad norėjo su 

manimi pergulėti. Įsitempiau jį čia duodama suprasti, jog pažįstu tą, kurio 
1eško. 

Sąvadautojas susimąstęs nudūrė akis į grindis. 

— Ir jis turi ginklą. Vyriokui, kurio ieško, apsimokėtų apie jį žinoti. 

— Pažįsti tą, kurio ieško? 


— Galbūt. Einam. 


Buvo jau kone antra valanda nakties, kai sąvadautojas surado žmogų, ku- 
rio ieškojo. Šis lošė kortomis galiniame „Auksinio erelio“ kambaryje. 

— Pone Dortai, — sukuždėjo sąvadautojas, atsargiai paliesdamas jam petį. 

— Kokio velnio? 

Sąvadautojas nervingai apsilaižė lūpas. 

— Atleiskite, pone Dortai, — paskubom atsiprašė jis. — Turiu kai kurių 
žinių, kurios, manau, galėtų jus dominti. — Sąvadautojas baugščiai apsidairė 
aplink stalą. Kiti vyriškiai sužiuro į jį. — Gal geriau būtų tarp keturių akių, 
pone Dortai. Reikalas apie tą tabako kapšą. — Ir jis parodė į stalą, kur tas gulėjo. 

Dortas nusijuokė. 

— Mano kapšą iš indėnės papo? Kas nors vis bando jį nupirkti. Bet ne- 
parduodamas. 

— Visai ne tai, pone Dortai, — sušnabždėjo sąvadautojas. 

Dortas nusigręžė nuo jo. 

— Kokį velnią stengies man pasakyti? 

— Man regis, tatai šio to verta... 

Dortas ūmai atsistojo, sugriebė sąvadautoją už striukės atlapų ir prirėmė 
prie sienos. 

— Ką aš turėčiau žinoti? — paklausė jis. 

— Tai šiek tiek kainuotų, pone Dortai, — užsiminė sąvadautojas plačio- 
mis iš baimės akimis. Dortas garsėjo mieste kaip vienas iš baisiausių žudikų. 

— Tatai šiek tiek kainuos, — grasinamai sušnypštė Dortas, — jeigu tu 
tuoj pat neprabilsi... 

— Mieste vienas vaikinukas indėnas jūsų ieško, — persigandęs sumik- 
čiojo sąvadautojas. — Turi prie savęs revolverį. 

— Indėnas vaikinukas? — perklausė Dortas. Pamažėle jo gniaužtai atsi- 
leido. — Kaip jis atrodo? 

Sąvadautojas greitai nupasakojo Maksą. 

— O jo akys mėlynos? — šiurkščiai paklausė Dortas. 

— Aha. Pastebėjau jas, kai jis pakabino vieną iš mano mergiočių bare. 
Štai kodėl iš pradžių nesupratau, kad jis indėnas. Pažįstate jį? 

Nepagalvojęs Dortas linktelėjo. 

— Pažįstu, — tarė. — Šitas buvo jo motinos. 

Dabar visų akys susmigo į tabako kapšą. Dortas jį paėmė ir įsidėjo kišenėn. 

— Ką ketinate daryti? — paklausė sąvadautojas. 

— Daryti? — bukai pakartojo Dortas. Pažvelgė į sąvadautoją, paskui į 
vyrus aplink stalą. Bėgti jis negalėjo. Jeigu šitaip pasielgtų, viskas būtų pražu- 
vę. Jo reputacija, padėtis šioje iškrypusioje visuomenėje. 

— Daryti? — vėl pakartojo jis, šįsyk jau tvirčiau ir labiau pasitikėdamas 
savimi. — Tai, ką turėjau padaryti prieš metus. Nudėsiu jį. Kur jis? 

— Nuvesiu jus pas jį, — uoliai pasisiūlė sąvadautojas. 

Kiti prie stalo susižvalgė, paskui tylomis atsistojo. 

— Luktelėk mūsų, Tomai, — šūktelėjo vienas iš jų. — Tai turėtų būti 
įdomu. 

"Kai jie nukako iki viešbučio, Maksas jau buvo išėjęs. Bet viešbučio kler- 
kas pasakė, kur rytoj būtų galima jį rasti. Antrą valandą prie galvijų aptvarų. 
Klerkas turėjo ten su juo susitikti ir atsiimti dolerį už kambarį. 

Dortas metė sidabrinį dolerį ant kontoros stalo. 

— Štai tavo doleris, — pasakė jis. — Atsiimsiu jį už tave. 


Fararas stovėjo atsirėmęs į tvorą ir stebėjo, kaip Maksas gena pirmame- 
čius jautukus į šėryklą. Kažkoks žmogus greta jo irgi rėmėsi į tvorą. 

— Tas vaikinas turi šeštą pojūtį valdyti arklį, — tarstelėjo Fararas, nepa- 
žvelgdamas į jį. 

— Aha, — neišsiduodančiai atsiliepė vyriškis. Baigė suktis cigaretę ir įsi- 
kišo burnon. — Turite degtuką? 

— O, taip, — atsakė Fararas, siekdamas kišenėn. Čirkštelėjo degtuką ir 
palaikė jį, prikišęs vyriškiui prie cigaretės. Ranka jam sustingo, kai išvydo to 
žmogaus delne tabako kapšą. 

Tasai pastebėjo jo žvilgsnį. 

— Į ką žiūrite? 

— Į tą tabako kapšą, — atsakė Fararas. — Nieko panašaus nesu regėjęs. 

Vyriškis nusijuokė. 

— Paprasčiausia senos indėnės papas, — paaiškino jis. — Juose geriau- 
siai tabakas išlieka drėgnas ir kvapnus. Nors nešiotis ne kas. Šitas jau siaubin- 
gai išplonėjęs. 

Staiga Fararas pasisuko nuo tvoros, norėdamas duoti ženklą Maksui. 

— Jumis dėtas aš to nedaryčiau, — tarė vyriškis. 

Fararui už nugaros pasigirdo bruzdesys, ir jisai suprato, kad ten esama 
daugiau žmonių. Bejėgiškai stebėjo, kaip Maksas suvaręs paskutinius galvijus 
užkelia vartukus ir atjoja prie jų. 

Jaunuolis nušoko nuo arklio ir pririšo šį prie stulpo. 

— Baigta, misteri Fararai, — nusišypsojo jis. 

— Gražiai jodinėjai, vaikine, — pagyrė vyriškis ir metė Maksui tabako 
kapšą. — Še, užsirūkyk. 

Maksas mikliai pagavo kapšą. 

— Dėkui, misteri, — pasakė jis. Pažvelgė į kapšą, rengdamasis jį atrišti. 
Pakėlė akis į vyriškį, paskui vėl jas nuleido į kapšą, jo veidas nubalo. 

Kapšas išslydo jam iš pirštų, ir tabakas išsipylė ant žemės. Maksas įbedė 
akis į vyriškį. 

— Niekad nebūčiau tavęs atpažinęs, jeigu nebūtumei to padaręs, — tyliai 
tarė jis. 

— Turbūt dėl barzdos, — šiurkščiai nusijuokė Dortas. 

Maksas pradėjo pamažu atatupstom trauktis. 

— "Taip, tu vienas iš jų. Dabar tave atpažįstu. 

— Aš vienas iš jų, — patvirtino Dortas ir padėjo ranką ant revolve- 
rio. — Na ir kas? 

Mašinaliai Fararas ir kiti pasislinko į šalį. 

— Nieko nedaryk, Maksai, — kimiai šūktelėjo Fararas. — Tai Tomas 
Dortas. Tu nežinai, koks jis greitas. 

Maksas neatitraukė akių nuo Dorto veido. 

— Man nesvarbu, kad jis greitas, misteri Fararai. Aš jį nudėsiu. 

— Na, imkis ginklo, indėne, — grėsmingai paragino Dortas. 

— Aš palauksiu, — švelniai atsakė Maksas. — Noriu, kad tu mirtum iš 
lėto, kaip mano mama. 

Karštoje saulėje Dorto veidas užraudo, pritvinko kraujo. 

— Trauk ginklą, — šiurkščiai riktelėjo jis. — Trauk ginklą, prakeiktas 
metise, pigios indėnų kekšės vaike. Trauk ginklą, velniai tave rautų! 

— Man visai nesunku tave užmušti, — tyliai atsakė Maksas. — Ir ne- 
šausiu tau į galvą ar širdį. Pirma nusitaikysiu tau į kiaušius, paskui porąsyk į 
pilvą. Noriu stebėti, kaip tu mirsi. 

Dortą apėmė baimė. Akių kampučiu matė juodu stebinčius vyrus. Pa- 
žvelgė į Maksą — šio veidas degė neapykanta, lūpos šiepėsi virš dantų. 

„Dabar, — pagalvojo Dortas. — Dabar pat galėčiau baigti tą reikalą.“ 

Jo ranka staiga slystelėjo prie revolverio. 

Fararas pastebėjo tą judesį, bet nors ir greitai metė žvilgsnį, nesuspėjo 
pamatyti, kaip revolveris atsirado Makso rankoje. Dortas dar nė neišsitraukė 
ginklo iš dėklo, kai sugriaudėjo šūviai. 

Revolveris iškrito Dortui iš delno. Banditas susmuko ant kelių į purvą, 
rankomis susigriebdamas už šakumo. 

Maksas pradėjo pamažu prie jo artintis. 

Dortas klūpėjo minutėlę bemaž maldos poza, paskui pakėlė delną ir pa- 
žvelgė į šį. Nuo pirštų varvėjo kraujas. Nukreipė akis į Maksą. 

— Tu, kalės vaike! — suspigo jis ir pagrabaliojo purve šalia savęs ginklo. 

Maksas palaukė, kol Dortas nukreips į jį vamzdį, paskui vėl dusyk iš- 
šovė. 

Kulkos apvertė Dortą aukštielninką, jis gulėjo ant Žemės tampomas 
traukulių. Maksas priėjo arčiau ir sustojo ties juo, žvelgdamas iš viršaus su dar 
teberūkstančiu revolveriu rankoje. 

Po dviejų dienų Maksui duota pasirinkti — įsirašyti armijon ar stoti 
prieš teismą. Buvo daug kalbama apie karą su Kuba, o teisėjas pasirodė esąs 
didelis patriotas. Galbūt Maksas būtų galėjęs siekti išteisinamojo nuospren- 
džio savigynos dingstimi, bet jis nenorėjo rizikuoti, nors ir turėjo liudytojų. 

Juk dar privalėjo pasimatyti su žmogumi, kurio netgi pavardės nežinojo. 


10 


NEVADA NERAMIAI SUJUDĖJO, NEAIŠKIAI SUVOKDAMAS, KAD KAMBARYJE YRA 
dar kažkas kitas. Mašinaliai pasigrabinėjo cigaretės ir, kai ranka nieko neuž- 
čiuopusi nukrito palei sofą, jis atsibudo. 

Praėjo koks mirksnis, kol prisiminė, kur esąs, paskui nukėlė kojas nuo so- 
fos ir ištiesė ranką paimti kelnių. Cigaretės buvo dešiniojoje kišenėje. Įsikišo 
vieną burnon ir brūkštelėjo degtuką. 

Tamsoje žybtelėjo liepsnelė, ir Nevada išvydo Riną, sėdinčią giliame fote- 
lyje ir žvelgiančią į jį. Nevada giliai įtraukė dūmus į save ir užgesino degtuką. 

— Kodėl nemiegi? — paklausė. 

Ji giliai atsiduso. 

— Negalėjau užmigti. Aš bijau. 

Jis metė į ją pašaipų žvilgsnį. 

— Bijai, Rina? Ko gi? 

— Bijau to, kas man atsitiks. — Ji sėdėjo fotelyje nejudėdama. 

Nevada tyliai, raminamai susijuokė. 

— Tu gerai apsirūpinusi ir jauna. Visas gyvenimas prieš akis. 

Tamsoje bolavo jos veido siluetas. 

— Žinau, — sukuždėjo ji. — Tą pat ir aš sau sakau. Bet visa bėda, kad 
nepajėgiu prisiversti tuo tikėti. 

Staiga ji atsidūrė klūpom ant grindų priešais jį. 

— Tu turi man padėti, Nevada! 

— Viskam reikia laiko, Rina, — nuramino jis, ištiesė ranką ir paglostė 
jai plaukus. 

— Tu nesupranti, Nevada, — šiurkščiai tarė ji, įsitverdama jo rankos. — 
Aš visados tą jaučiau. Prieš ištekėdama už Kordo, prieš atvykdama čia. Net 
kai buvau maža. 

— Man regis, kiekvienas žmogus kuriuo nors metu bijo, Rina. 

— Ne, man viskas kitaip! — Jos balsas buvo prikimęs iš baimės. — Aš 
kitokia. Numirsiu jauna nuo kokios nors baisios ligos. Žinau tai, Nevada. Jau- 
čiu savo vidumi. 

Ji pravirko, o Nevada sėdėjo tylomis ir išsiblaškęs glostė jai galvą. 

— Viskas pasikeis, kai tu sugrįši ; Rytus, — pasakė jis švelniai. — Sutiksi 
jaunų vyrų ir... 

Rina pakėlė ranką ir pažvelgė į jį. Pirmoji silpna rytmečio žara apšvietė 
jos veidą, išplėstas akis, spindinčias nuo ašarų. 

— Jaunų vyrų, Nevada? — paklausė, ir jos balse suskambo panieka. — 
Tai vienas iš tų dalykų, kurių aš bijau. Ar tau neatrodo, kad jeigu nebūčiau 
bijojusi, būčiau ištekėjusi už Džono, o ne jo tėvo? 

Nevada nutylėjo. 

— Jauni vyrai visi panašūs, — kalbėjo ji toliau. — Nori iš manęs tik vie- 
no. — Prašiepusi lūpas virš baltų dantų, ji spjaute išspjovė. — Dulkinti! Nieko 
kita, tik dulkinti, dulkinti, dulkinti! 

Jis išpūtė akis, savotiškai sukrėstas, išgirdęs iš aukštuomenės damos taip 
aiškiai ir kandžiai tariamą tokį nepadorų žodį. Paskui sukrėtimas praėjo, ir jis 
nusišypsojo. 

— Ko tu tikiesi, Rina? — paklausė. — Kodėl man visa šitai sakai? 

Jos akys įsmigo jam į veidą. 

— Nes noriu, kad suprastum mane. Noriu, kad suprastum, kokia aš. Nė 
vienas vyras iki šiol nesuprato. 

Cigaretė nudegino jam lūpas, paskubėjo išsiimti ją iš burnos. 

— Kodėl būtent man tai sakai? 

— Todėl, kad tu ne berniokas, — sekė greitas atsakymas. — Esi subren- 
dęs vyras. 

— O tu, Rina? — paklausė jis. 

Jos žvilgsnis tapo bemaž provokuojantis, bet balsas išdavė netikrumą. 

— Manau, aš lesbė. 

Jis nusijuokė. 

— Nesijuok, — greitai pasakė ji. — Tai nėra taip nepaprasta. Aš buvau 
ir su merginomis, ir su vyrais. Bet niekad man nebuvo taip gera su vyru, su 

jokiu vyru, kaip su merginomis. — Rina karčiai nusijuokė. — Vyrai tokie 
kvailiai. Taip lengva juos priversti patikėti tuo, ko jie nori. Ir aš išmanau tuos 
dalykėlius. 

Tai užgavo jo vyrišką tuštybę. 

— Galbūt todėl, kad niekada nesutikai tikro vyro. 

Jos balse nuskambėjo iššūkis: 

— Ak, ne? 

Jis pajuto, kaip jos pirštai po apklotu švelniai slenka jo šlaunimis ir susi- 
randa varpą. Ji greitai atidengė apklotą ir prispaudė galvą jam prie kelių. Pa- 
juto jos lūpas sujudant ir staiga supyko. 

Atitraukė už plaukų jos galvą. 

— Ką tu stengiesi įrodyti? — šiurkščiai paklausė jis. 

Ji alsavo sunkiai ir nelygiai. 

— Kad tu vyras, — sukuždėjo. — Vienintelis vyras, kuris gali mane pa- 
tenkinti. 

Jis nieko neatsakė, tik žvelgė ; ją. 

— Tiktai tu, Nevada, — sukuždėjo ji. — Aš žinau. Jaučiu savo vidumi. 
Tu gali man suteikti pilnatvę. Ir aš niekada nebebijosiu. 

Ji vėl pakreipė galvą, bet Nevada ranka ryžtingai ją sulaikė. Rinos akys 
buvo išsiplėtusios ir kupinos nevilties. 

— Nagi, Nevada, nagi, leisk man įrodyti, kaip galiu tave mylėti! — Ir ji 
vėl pravirko. 

Staiga jis atsistojo ir nuėjo prie židinio. Įpūtė Žarijas, uždėjo ant vir- 
šaus balanų ir pliauską. Po minutėlės sutreškėjo ugnis, ir karštis pasklido po 
kambarį. Nevada atsigręžė pažiūrėti. Rina tebesėdėjo ant grindų šalia sofos, 
stebėdama jį. 

Pamažu jis sugrįžo prie jos. 

— Kai aš pakviečiau tave čia, Rina, maniau, kad elgiuosi teisingai. — Jis 
atsisėdo ir išsiėmė cigaretę. 

Nespėjus jam pačiam užsidegti, Rina prikišo degtuką. 

— Tad, Nevada? — švelniai paklausė ji. 

Liepsna suspindo jo akyse ir tuoj pat išnyko degtukui užgesus. 

— Aš ne tas vyras, kurio tu ieškai, Rina. 

Jos pirštai lengvai palietė jam skruostą. 

— Ne, Nevada, — greitai pasakė ji. — Tai netiesa. 

— Galbūt ne, — sutiko jis ir pamažu jo lūpos išplito šypsenėle. — Bet, 
man regis, esu per jaunas. Supranti, viena, ką noriu su tavimi daryti — tai 
dulkinti, dulkinti, dulkinti! 


Minutėlę Rina įsistebeilijo į jį, paskui ėmė šypsotis. Greitai atsistojo ir 


NEVADA SMITAS — » 85 


ištraukė cigaretę jam iš lūpų. Probėgšmais pabučiavo jį į lūpas ir, nuėjusi prie 
židinio, atsigręžė. Įsidėjo burnon cigaretę ir giliai užsitraukė. Paskui nežymiai 
krustelėjo, ir naktinukai nuslinko ant grindų. Šokinėjančių ugnies liežuvių 
nutviekstas jos kūnas atrodė raudonai auksinis. Ji greitai nusviedė cigaretę už 
savęs į židinį ir žengtelėjo prie jo. 

— Galbūt šitaip ir geriau, — tarė krisdama jo glėbin. — Dabar galėsime 
būti draugai. 


AR 


— TURIME NEMALONUMŲ, — PASAKĖ KASININKAS. 

Nevada paskersavo į Riną. Ši žvelgė pro kasos furgono langą, stebėdama 
arenoje paskutinį „Laukinių Vakarų šou“ veiksmą. Per ramų, šiltą orą iki jų 
atskriedavo pritariami publikos šūksniai bei riksmai. 

— Ar daug? — paklausė Nevada, atitraukdamas nuo jos akis. 

— Ganėtinai, — tiesiai atsakė kasininkas. — Visai vasarai pagal kon- 
traktą mūsų pasirodymai seka po „Kodžio Bufalo Bilio šou“. Sprendžiant iš 
pastarųjų dviejų savaičių, šį sezoną prarasime keturiasdešimt tūkstančių. 

Nuskambėjo trimitas, skelbiantis ataką. Nevada pasimuistė nepatogiame 
mediniame krėsle ir ėmė sukti cigaretę. Spektaklis dabar beveik baigėsi. Apsiaus- 
tiems persikėlėliams į pagalbą skubėjo kavalerija. Jis įsikišo burnon cigaretę. 

— Kaip leidote atsitikti tokiai kvailystei? — paklausė jis su nukarusia iš 
lūpų neuždegta cigarete. 

— Tai ne mano kaltė, Nevada, — skubiai atsakė kasininkas. — Manau, 
mus išdavė agentas. 

Nevada nieko neatsakė, tik užsidegė cigaretę. 

— Ką ketinate daryti? — susirūpinęs paklausė kasininkas. 

Nevada įkvėpė į plaučius dūmų. 

— Vaidinti iki sezono pabaigos. 

— Ir netekti keturiasdešimt gabalų? — kasininkas buvo sukrėstas. — 
Mes neatlaikysime tokių nuostolių! 

Nevada atidžiau pažvelgė į jį. Kasininko veidas buvo paraudęs ir sutrikęs. 
Įdomu, kodėl žmogėnas atrodo toks susijaudinęs. Juk ne jo pinigai bus pra- 
rasti. 

— Bet taip pat niekaip nepavyks jų išvengti, — atrėmė Nevada. — Jeigu 
nutrauksime pasirodymus, prarasime geriausius savo pagalbininkus. Jeigu da- 
bar juos atleisime, kitais metais jie nepasirašys su mumis kontrakto. 

Nevada atsistojo, nuėjo prie lango ir pažvelgė pro jį. Indėnai raiti trau- 
kėsi iš arenos, o ūkaujanti kavalerija mynė jiems ant kulnų. Jis vėl atsisuko į 
kasininką: 

— Aš nuvešiu misis Kord į geležinkelio stotį. Tada užsuksiu pas agentą į 
kontorą. Palaukit manęs čia, netrukus sugrįšiu. 

— (Gerai, Nevada, — sutiko kasininkas. 

Nevada paėmė Riną už parankės, ir juodu nulipo furgono laiptukais. 
Kirsdami lauką, abu nuėjo prie Nevados automobilio. Visur aplinkui sukinė- 
josi atlikėjai — skubino žirgus aptvaran, lakstė į; namelius ant ratų pasikeisti 
drabužių, šūkčiojo vienas kitam apie savo planus šiam vakarui. 

Prie automobilio Rina atsigręžė. 

. — Leisk man su tavimi pasilikti, Nevada, na, prašau. 

Jis vangiai nusišypsojo. 

— Man regis, mes jau sutarėme. 

— Betgi, Nevada, — jos akys surimtėjo. — Rytuose man nėra ko veikti. 
Čia aš bent galiu jaustis gyva, visas tas šurmulys.... 

— Nebūk vaikas, — subarė jis. — Juk tu dabar suaugusi moteris. Toks 
gyvenimas — ne tau. Per savaitę įgristų. 

— Jeigu leisi man pasilikti, padengsiu pusę jūsų nuostolių šį sezoną, — 
greitai metė ji. 

Nevada įdėmiai pažvelgė į ją. Manė, kad ji visai negirdėjo pokalbio fur- 
gone, juk atrodė tokia susidomėjusi vaidinimu. 

— Tu to neišgali, — tarė jis. 

— O tu išgali? — atšovė ji. 

— Labiau nei tu, — tuoj pat atrėmė jis. — Esu įdėjęs pinigus ne vien į 
šį dalyką. 

Rina mirksnį stebėjo jį, paskui įsėdo į automobilį. Tylėjo, iki juodu nu- 
važiavo į stotį, ir tik prieš pat lipdama į vagoną paklausė: 

— Rašysi man, Nevada? 

— Aš nelabai tikęs rašymui, — gynėsi jis. 

— Bet vis atsiųsi man apie save žinią? — neatlyžo ji. — Atsakysi, jeigu 
tau parašysiu? 

Jis linktelėjo. 

— Leisi man kai kada atvažiuoti tavęs aplankyti? — paklausė ji. — Kai 
būsiu vieniša ir išsigandusi. 

— Juk tam ir yra draugai, — atsakė jis. 

Jos akys tartum sudrėko. 

— Tu buvai geras draugas, Nevada, — tarė ji rimtai. 

Pabučiavo jį į skruostą ir užlipo miegamojo vagono laipteliais. Nuo durų 

atsisuko ir linksmai pamojavo, paskui dingo viduje. Traukinys pajudėjo, ir jis 
dar suspėjo pamatyti šmėstelint lange jos veidą. Paskui ji išnyko, ir Nevada 
apsisukęs paliko stotį. 


Jis užkopė išklibusiais laiptais į dulkėtą koridorių. Durų dažai buvo apsi- 
laupę, užrašas ant durų — paprastas ir išblukęs: 


DANIELIS PIRSAS — KONTRAKTŲ AGENTAS 


Kontora iš vidaus atitiko koridorių. Nuo popieriais nukrauto rašomojo 
stalo mergina žvilgtelėjo į jį. Jos plaukuose dar buvo žymūs chna pėdsakai. 
Spragtelėjusi burnoje kramtomąja guma, ji bemaž priešiškai paklausė: 

— Ko jums reikia? 

— Danas Pirsas yra? — paklausė jis. 

Minutėlę ji tyrinėjo Nevadą, akimis įvertindama jo sudėvėtą odinę striu- 
kę, išblukusius džinsus, plačiakraštę kaubojišką skrybėlę. 

— Jeigu ieškote darbo, — tarė ji, — tai nėra jokio. 

— Aš ieškau ne darbo, — greitai pasakė jis, — o pono Pirso. 

— Esate susitarę? 

Nevada papurtė galvą: 

— Ne. 

— Jis nieko nepriima, jei nėra susitaręs, — šiurkščiai atšovė ji. 

— Aš iš „Laukinių Vakarų šou“, — paaiškino Nevada. — Jis mane priims. 

Jos veide blykstelėjo smalsumas. 

— Iš „Bufalo Bilio šou“? 

Nevada papurtė galvą. 

— Ne. Iš „Didžiojo Pietvakarių rodeo . 

— O! — smalsumas nuo jos veido dingo. — Iš to kito. 

Nevada linktelėjo. 

— Taip, iš to kito. 

— K3 gi, jo nėra. 

— Kur aš galiu jį rasti? — paklausė jis. 

— Nežinau. Jis nuėjo su kai kuo susitikti. 

— Kur? — mygo Nevada. 

Kažkas jo akyse privertė merginą atsakyti. 

— Išvažiavo į „Norman Pictures“. Galinėje filmavimo aikštelėje bando 
jiems įpiršti savo klientą naujam vesternui. 

— Kaip man ten patekti? 

— Tai Lankeršimo bulvare, už „Universal“ ir „Warner“ studijų. 

— Dėkui, — metė jis ir išėjo. 

Vos tik įsukęs į Lankeršimo bulvarą, išvydo didžiulį „Universal“ rekla- 
minį skydą: 


„UNIVERSAL PICTURES“ — 
TOMO MIKSO IR TONIO STUDIJA 
ŽIŪRĖKITE „UNIVERSAL“ FILMĄ 


UOLINIŲ KALNŲ RAVTE/JAI 


Po kelių minučių priešais „Warner Bros“ jis pravažiavo kitą plakatą: 


„WARNER BROS“ PRISTATO 
MILTONĄ SILSĄ 
FILME 


JUROS VANAGAS 
VITAGRAFINE TECHNIKA* 


Normano studija buvo apie penkios mylios toliau. Ant fasado puikavosi 
įprastas reklaminis skydas. 


BERNARDO B. NORMANO KOMPANIJA 
PRISTATO FILMĄ 


TAIKIOJO MVESTELIO SER/EAS 
PAGRINDINIUOSE VAIDMENYSE — VISAS ŽVAIGŽDYNAS 


Jis pasuko prie didžiųjų vartų, kur buvo sustabdytas sargo. 

— Ar Danas Pirsas čia? — paklausė Nevada. 

— Minutėlę, aš pasižiūrėsiu. — Sargas nuėjo į savo būdelę ir pasitikrino 
popieriaus lape. — Tikriausiai jūs tas, kurio jis laukia, — tarė jis. — Rasite jį 
galinėje filmavimo aikštelėje. Važiuokite keliu tiesiai. Nepasiklyskite. 

Nevada padėkojo ir įstūmė pavarą. Važiavo pamažu, nes kelią tvindė 
žmonės. Kai kurie jų buvo aktoriai įvairiausiais kostiumais, bet dauguma atro- 
dė esą paprasti darbininkai, vilkintys kombinezonais ir darbiniais drabužiais. 
Jis prariedėjo pro keletą labai didelių pastatų ir po kelių minučių atsidūrė dy- 
kynėje. Čia nebuvo nieko — tik šiurkšti žolė ir kalvos. 

Pasiekęs pirmosios kalvos papėdę, jis užtiko dar vieną plakatą: 


* Kitaip „sustabdytosios animacijos technika“ (kai objektai fotografuojami, perstatomi vietomis ir vėl 
fotografuojami) — taip pavadinta pagal „Vitagraph“ kompaniją, kuri pirmoji pradėjo ją naudoti. 

„TAIKIOjJO“ FILMAVIMO AIKŠTELĖ 
PRAŠOM AUTOMOBILIUS PALIKTI ČIA 


Nevada pasuko rodyklės kryptimi. Tolėliau nuo kelio stovėjo daug auto- 
mobilių ir sunkvežimių. Jisai sustojo prie vieno iš jų ir išlipo. 

— Danas Pirsas čionai? — paklausė Nevada vyriškį, sėdintį viename iš 
sunkvežimių. 

— Jisai su „Taikiojo“ trupe? — paklausė vairuotojas. 

— Manau, taip, — atsakė Nevada. 

— Jie čia pat, už kalvelės. 

Ant kalvos viršūnės Nevada stabtelėjo ir apsidairė: kiek žemiau stovinia- 
vo būrelis žmonių. 

— Filmuok, jie artinasi! — šūktelėjo sodrus balsas. 

Staiga purvinu keliuku žemiau jo dardėdamas atlėkė diližanas. Nevada 
matė, kaip pačiame posūkyje vadeliotojas nušoka nuo pasostės ir nusirita šali- 
kelėn. Po mirksnio arkliai išsilaisvino iš pakinktų, karieta pakrypo ant kelio ir 
vartydamasi nuriedėjo pakalnėn. 

Nespėjus dulkėms nusėsti, kažkieno balsas sušuko: 

— Nutraukt! Nutraukt! Velniai rautų, Raselai, nušokai per anksti. Karie- 
ta tenusirito pakalnėn visus keturiasdešimt kadrų po tavęs! 

Vadeliotojas atsistojo ir pamažu nuėjo prie grupelės žmonių, skrybėle 
purtydamas dulkes nuo džinsų. 

Nevada ėmė leistis į pakalnę. Minioje akimis ieškojo Pirso, bet šio nie- 
kur nesimatė. 

Pro šalį praėjo kažkoks žmogus, nešinas skardine su filmo juosta. 

— Ar Danas Pirsas yra čia kur nors? — pasiteiravo Nevada. 

Žmogus truktelėjo pečiais. 

— Nežinau. Paklauskit jį, — tarė jis, parodydamas į jaunikaitį su bridžiais. 

— (Gal matėte Daną Pirsą? 

Jaunikaitis atsisuko: 

— Jam teko nueiti į kontorą paskambinti. 

— Dėkui, — tarė Nevada. — Aš jo palauksiu. — Ir ėmė suktis cigaretę. 

Griausmingas balsas vėl padūko šūkauti. 

— Ar Pirsas dar nesugrįžo su tuo prakeiktu kaskadininku? 

— Nuėjo jam paskambinti, — su staiga veide šmėstelėjusiu išgąsčiu at- 
sakė jaunikaitis. Jis vėl pažvelgė į Nevadą. 

— Ar ne jūs tas vyriokas, kurio Pirsas laukia? 

— Turbūt taip. 

— Einam su manimi, — pakvietė jaunikaitis. 

Nevada nusekė paskui jį prie grupelės žmonių, susibūrusių apie aukštą 
vyriškį šalia filmavimo kameros. 

Jaunikaitis sustojo priešais jį. 

— Štai žmogus, kurio laukė Pirsas. 

Vyriškis atsisuko ir pažvelgė į Nevadą, paskui parodė į uolą ant gretimos 
kalvos. Žemiau uolos šniokštė platus vandens srautas. 

— Ar galėtumėte su žirgu nušokti nuo tos uolos į vandenį? 

Nevada pažvelgė rodančio piršto kryptimi. Kriaušis apie šešiasdešimt 
pėdų aukščio, ir, kad nukristų į vandenį, žirgas turės šoktelėti priekin mažų 
mažiausia penkiolika pėdų. 

— Kaip tik toje vietoje esame pagilinę srautą iki dvidešimt penkių 
pėdų, — nuramino režisierius. 

Nevada linktelėjo. Gylis buvo pakankamas. 

— Manau, galima padaryti, — tarė jis. 

Režisieriaus veidą nutvieskė šypsena. 

— K gi, velniai rautų! — sugriaudėjo jis. — Galiausiai suradome vyrą 
kaip reikiant. — Jis paplekšnojo Nevadai per nugarą. — Eikite tenai, arklinin- 
kas duos jums žirgą. Mes būsime pasirengę, kai tik čia nufilmuosime šią sceną. 

Jis vėl nusisuko į operatorių. Nevada paplojo režisieriui per petį. 

— Aš pasakiau, kad manau, jog galima padaryti, — tarė jis, — bet nepa- 
sakiau, kad aš tai padarysiu. 

Režisierius nustebęs nužvelgė jį. 

„— Mes mokame trigubą kaskadininko tarifą: nejau devyniasdešimties 
dolerių jums negana? Gerai, tebus šimtas. 

Nevada nusišypsojo. 

— Jūs ne taip mane supratote. Atėjau čia ieškodamas Dano Pirso. Nesu 
žirgų kaskadininkas. 

Režisieriaus burna niekinamai persikreipė. 

— Jūs, kaubojai, visi tokie. Tik daug šnekate, o smarvės neturite. 

Minutėlę Nevada stebeilijo į jį. Jautė viduje kylant pyktį. Nuo tada, kai 
paliko Pirso kontorą, jam jau viskas nusibodo — tas bėgiojimas iš vietos į 
vietą. 

— Galiu nušokti, bet tai jums kainuos penkis šimtus dolerių, — šaltai 
pareiškė jis. 

Režisierius išpūtė akis, paskui nusišypsojo: 

— Tikiuosi, girdėjote, kad Holivude bet kas gali atlikti tokį šuolį. 

Nevada tylėjo. 

— Gerai. Tebūnie penki šimtai, — atsainiai metė režisierius ir vėl nusi- 
suko į operatorių. 

„ Nevada stovėjo prie žirgo galvos, kartkartėmis pamaitindamas jį gaba- 
lėliu cukraus. Žirgas pasitrynė snukiu jam į delną, ir vyras paplekšnojo šiam 
sprandą. Žirgas buvo geras, lengvai paklūstantis, bijotis nebuvo ko. 

— Mes jau beveik pasirengę, — vėl atsigręžė į jį režisierius. — Kameros 
nukreiptos iš visų pusių, tad jums neteks rūpintis, kurlink žiūrėti. Pradėsite, 
kai duosiu ženklą. 

Nevada linktelėjo ir užšoko ant žirgo. Režisierius iškelta ranka stovėjo 
netoli uolos krašto. Staiga ranka švystelėjo žemyn, ir Nevada įrėmė pentinus į 
žirgo šonus. Gyvulys metėsi priekin mažne iškart šuoliais. Atleidęs pavadžius, 
jis nukreipė žirgą prie skardžio. 

Žirgas iškilo aukštai į orą ir ėmė leistis įtempęs parengtas trumpam kry- 
čiui kojas. Tačiau jo kanopos neužtiko tikėtosios žemės, ir Nevada pajuto, kaip 
jam tarp kojų sutuksėjo stambaus gyvulio širdis. 

Pradėjęs stačiagalviais virsti į prieki, gyvulys, apimtas panikos, susiblaškė. 
Nevada skubiai išlaisvino pėdą iš balnakilpių ir metėsi žemyn per žirgo šoną. 
Matė didžiuliu greičiu artėjantį vandens paviršių ir vylėsi nušokęs pakanka- 
mai toli, kad žirgas neužkristų ant jo. 

Švariai įnėrė į vandenį ir leidosi smūgio jėgos nešamas gilyn. Šalimais 
smarkiai pūkštelėjo — tai žirgas įpuolė. Plaučius peršėjo, bet Nevada stengėsi 
kuo ilgiau užsilaikyti gelmėje. 

Pagaliau turėjo kilti aukštyn. Atrodo, praėjo amžinybė, kol išniro iš van- 
dens gaudydamas kvapą. Pasisukęs išvydo plūduriuojantį ant šono žirgą, keis- 
tai perkreipta galva. Jo akyse atsispindėjo didi kančia. 

Nevada apsigręžė ir nuplaukė į krantą. Piktas nužirgliojo prie režisieriaus. 

Tasai šypsojosi. 

— Nuostabu. Puikiausias kada nors mano susuktas kadras! 

— Žirgo nugara veikiausiai lūžo, — pasakė Nevada. Jis atsisuko ir vėl pa- 
žvelgė į žirgą. Gyvulys iš paskutiniųjų stengėsi išlaikyti galvą virš vandens. — 
Kodėl niekas nenušauna vargšo nelaimėlio? — paklausė Nevada. 

— Jau pasiuntėme arklininką, kad atneštų šautuvą. Ana jis ten, ant kitos 
kalvos. | 

— Žirgas nuskęs, kol jis atsiras čionai, — riktelėjo Nevada. — Gal kas 
turi ginklą? 

— Kaipgi ne, bet niekas į jį nepataikys. Revolveris iš tokio atstumo — 
menka pagalba. 

Nevada įbedė žvilgsnį į režisierių. 

— Duokit man ginklą. 

Nevada paėmė revolverį ir pasvėrė šį rankoje. Pasuko būgnelį. 

— Tie šoviniai tušti, — pasakė jis. 

Kažkas jam padavė šovinių. Jis greitai iš naujo užtaisė revolverį ir nuėjo į 
upokšnio pakraštį. Iššovė į medžio skiedrą vandenyje. Ginklas nešė šiek tiek į 
kairę. Luktelėjęs, kol žirgas vėl iškels galvą, iššovė gyvuliui tiesiai tarpuakin. 

Sugrįžo atgal ir atidavė režisieriui ginklą. Tas tylomis paėmė ir atkišo pa- 
kelį cigarečių. Nevada išsitraukė vieną, užsirūkė nuo režisieriaus įžiebto jam 
degtuko ir giliai įkvėpė į plaučius dūmų. 

Uždusęs, sunkiai alsuodamas atbėgo kažkoks vyriškis. 

— Atleiskite, misteri Von Elsteri, — sušvokštė jis. — Niekur negaliu su- 
rasti to kaskadininko. Bet aš rytoj pristatysiu jums kitą. 

— Ar niekas jums nepasakė? Jis jau čia, Pirsai. Mes ką tik nufilmavome 
sceną. 

"Pirsas išpūtė akis. 

— Kaip? Prieš minutėlę aš jį palikau prie... 

Režisierius žingtelėjo į šalį, atidengdamas už savęs Nevadą. 

— Štai jis. Pats pažiūrėkite. 

Pirsas pažvelgė į Nevadą, paskui į režisierių. 

— Tai ne tas. Čia Nevada Smitas. Jam priklauso „Didysis Pietvakarių 
rodeo“ ir „Laukinių Vakarų šou“. — Jis vėl pasisuko į Nevadą ir atkišo ranką 
nusišypsodamas. — Malonu tave matyti, Nevada. Kokie vėjai čion atpūtė? 

Nevada nuožmiai nuvėrė jį akimis. Jam vėl užvirė pyktis. Staigiai užsi- 
mojo, ir Pirsas parkrito ant žemės. 

— Kas tave apsėdo, Nevada, — pralemeno jis apstulbęs. 

— Tenoriu žinoti, kiek esi gavęs iš Kodžio šou. 

Von Elsteris atsistojo tarp jų. | 

— Jau seniai ieškau ko nors panašaus į jus, Smitai, — tarė jis. — Par- 
duokite savo šou ir stokite dirbti pas mus. Iš pradžių mokėsiu jums du šimtus 
penkiasdešimt dolerių per savaitę. 

Nuo žemės pasigirdo Pirso balsas: 

— O, ne, Von Elsteri. Tūkstantis per savaitę arba nieko! 

Nevada buvo besižiojąs atsakyti. 

— O tu tylėk! — įsakmiai šūktelėjo Danas Pirsas. — Nepamiršk, juk aš 
tavo agentas! — Jis vėl pasigręžė į Von Elsterį. — Nepraeis nė valandos, kai gan- 
das apie šį triuką pasklis po Holivudą, — pagrasino. — Aš galiu rekomenduoti 
čia pat šalimais „Universal“ ar „Warner“ studijoms. Jie su džiaugsmu jį priims. 

Von Elsteris dėbtelėjo į agentą. 

— Penki šimtai, — metė. — Tai mano paskutinė kaina. 

Pirsas sugriebė Nevadą už rankos. 

— Einam, Nevada. Kreipsimės į „Warner“. Kiekviena studija ieško žmo- 
gaus, kuris sudarytų šiokią tokią konkurenciją Tomui Miksui. 

— Septyni šimtai penkiasdešimt, — pakėlė kainą Von Elsteris. 

— Šešis mėnesius, paskui po tūkstantį per savaitę, o vėliau atitinkamas 
priedas kas pusmetį. 

— Sutarta, — nusileido Von Elsteris. Sukirto su Pirsu rankomis ir pasi- 
suko į Nevadą, su šypsena tiesdamas ir jam ranką. 

— Kaip, sakėte, jūs vadinti? 

— Smitu, Nevada Smitu. 

Juodu paspaudė vienas kitam ranką. 

— Ir kiek jums metų, vaikine? 

Nespėjus Nevadai prasižioti, Pirsas atsakė: 

— Jam trisdešimt, pone Von Elsteri. 

Nevada buvo beužprotestuojąs, bet Pirsas stipriai spustelėjo jam alkūnę, 
tad jis nutilo. 

— Publikai paskelbsime, kad jums dvidešimt devyneri, — nusišypsojo 
Von Elsteris. — Na, o dabar jūs abu eikite su manimi į pagrindinę kontorą. 
Noriu pasakyti Normanui, kad mes galiausiai suradome „Taikiojo miestelio 
šerifą“. 

Nevada nusisuko į šalį ir nusišypsojo. Įdomu, ką prieš daugel daugel 
metų būtų pasakę tie žmonės kalėjimo fermoje, jeigu būtų žinoję, kad jis ga- 
liausiai nešios šerifo ženklelį. Tegul ir kine. 


22 
— DIEVE MANO! — ŠŪKTELĖJO KALĖJIMO VIRŠININKAS, KAI PAS JĮ Į KABINETĄ 
atvedė Maksą. — Ką jie ten sau mano? Čia kalėjimas, o ne pataisos mokykla! 

— Neapsigaukite dėl jo išvaizdos, viršininke. — Šerifo pavaduotojas su 
kramtomuoju tabaku burnoje numetė ant stalo pasirašyti dokumentus. — Jis 
kaip reikiant pagedęs. Naujajame Orleane nužudė žmogų. 

Kalėjimo viršininkas paėmė popierius. 

— Už ką jis čia? Žmogžudystė? 

— Ne, — atsakė šerifo padėjėjas. — Neteisėtas ginklo panaudojimas. 
Jam priteistas nužudymas dėl savigynos. — Kalbėdamas šerifo pavaduotojas 
pasiuntė spjaudyklėn tabako gumulėlį. — Anas vyriokas užtiko jį kažkokios 
klasiškos kekšelės miegamajame. 

— Aš buvau jos asmens sargybinis, viršininke, — pasakė Maksas. 

Kalėjimo viršininkas akylai jį nužvelgė. 

— Tatai nesuteikė tau teisės nužudyti žmogų. 

— Kitaip negalėjau, viršininke, — paaiškino Maksas. — Jis puolė mane 
su peiliu, ir man teko gintis. Buvau be drabužių. 

— Tai tiesa, viršininke. — Šerifo pavaduotojas nešvankiai sugageno. — 
Buvo nuogas kaip kūdikis. 

— Pasiklausius tai iš tiesų atrodo kaip savigynos atvejis, — sutiko kalėji- 
mo viršininkas. — Ir kaip jam prisiuvo tokį nuosprendį? 

— Jis nukepė Darsio pusbrolį, — skubiai pasakė šerifo pavaduotojas. 

— O, — pratarė kalėjimo viršininkas. — Tuomet aišku. Darsiai Nauja- 
jame Orleane gan įtakingi. Jeigu taip, tai tau pasisekė, kad negavai maksima- 
laus termino. — Jis pasirašė dokumentus ir pastūmė per stalą. — Štai, šerifo 
pavaduotojau. 

"Šis paėmė dokumentus ir atrakino Makso antrankius. 

— Iki, gaidžiuk. 

Kalėjimo viršininkas apsunkęs atsikėlė nuo krėslo. 

— Kiek tau metų, vaikine? 

— Regis, apie devyniolika, — atsakė Maksas. 

— Gan jaunas, kad būtum vienos iš tų Naujojo Orleano šliundrų asmens 
sargybinis, — pakomentavo kalėjimo viršininkas. — Kaip iki to nusiritai? 

— Kai palikau armiją, ieškojausi darbo, — atsakė Maksas. — O ji norėjo 
žmogaus greito, su revolveriu. Manau, buvau pakankamai greitas. 

— Dargi per greitas, — nusišiepė kalėjimo viršininkas ir apėjo apie ra- 
šomąjį stalą. — Esu teisingas žmogus, bet nepakenčiu tvarkos drumstėjų. Jūs 
visi tik laiku kelkitės kiekvieną rytą, atlikite savo darbą, kaip bus nurodoma, ir 
nepatirsite iš manęs jokių nemalonumų. 

— Suprantu, viršininke, — pasakė Maksas. 

Kalėjimo viršininkas nuėjo prie savo kabineto durų. 

— Maikai! — užbaubė jis. 

Vidun galvą įkišo gigantiškas negras, vyresnybės patikėtinis tarp kalinių. 

— Klausau, sere. 

— Paimk tą naujoką ir įkirsk jam dešimt rimbų. 

Makso veide pasirodė nuostaba. 

— Čia nieko asmeniška, — greitai pridūrė kalėjimo viršininkas. — Tru- 
putėlį profilaktikos, aš visad sakau. Tai prisiminsi, kai tik sumanysi kelti ko- 
kius nemalonumus. — Jis sugrįžo aplink stalą į savo vietą. 

— Eime, vaikine, — paragino negras. 

Durys iš paskos užsidarė, ir juodu leidosi žingsniuoti koridoriumi. Pa- 
tikėtinio balsas nuskambėjo šiltai, guodžiamai: 

— Nesirūpink dėl rimbų kirčių, vaikine, — pasakė jis. — Pritrenksiu tave 
pirmuoju iš devynių, kitų nė nepajusi! 

Tų metų pradžioje, apie Užgavėnes, Maksas pasiekė Naująjį Orleaną. 
Gatvėse knibždėjo besijuokiančių, besistumdančių žmonių, ir kažkaip jis per- 
siėmė jų nuotaikos šiluma. Kažkas iš visos tos miesto atmosferos įsisunkė jo 
vidun, ir Maksas nusprendė čia užtrukti dieną ar dvi, o paskui toliau joti į 
Vakarų Teksasą. 

Pastatė savo žirgą nuomojamose arklidėse, įsiregistravo nedideliame 
viešbutyje ir nuėjo į Lotynų kvartalą ieškoti pramogų. 

Po šešių valandų jis atvertė porą dešimtakių prieš tris septynakes, ir tai 
reiškė galą. Maksas pralošė savo pinigus, žirgą, viską, išskyrus drabužius, ku- 
riais vilkėjo. Atstūmė atgal kėdę ir atsistojo. 

— Apšvarinote, vyručiai, — pasakė jis. — Einu į arklides, atvesiu savo žirgą. 

Vienas iš lošėjų pažvelgė į jį. 

— Ar galiu drįsti pasiteirauti, sere, ką toliau ketinate veikti? — paklausė 
savo minkštu pietietišku akcentu. 

Maksas truktelėjo pečiais ir išsišiepė. 

— Nežinau. Manau, susirasiu darbą. 

— Kokį darbą? 

— Bet kokį. Neblogai moku elgtis su arkliais. Ženklinti galvijus. Bet ką. 

Lošėjas parodė į Makso revolverį. 

— O su šituo bent kiek miklus? 

— Šiek tiek. 

Lošėjas nerūpestingai atsistojo. 

— Ponia Sėkmė tau šiąnakt nelabai buvo palanki. 

— Jūs ne itin jai padėjot, — pasakė Maksas. 

Lošėjo ranka siekė jo švarkelio ir sustingo, atsidūrusi į Makso revolverio 
vamzdį. Vyriškis nė nespėjo pastebėti, kaip jaunuolis išsitraukė revolverį. 

— Per tokias kvailystes galima likti negyvam, — švelniai pasakė Maksas. 

Lošėjas nusišypsojo. 

— Jūs miklus, — pagarbiai pagyrė jis. 

Maksas vėl paslėpė revolverį dėkle. 

— Manau, turiu jums darbą, — tarė lošėjas. — Tai yra, jeigu jūs ne prieš 
dirbti damai. 

— Darbas yra darbas, — tarė Maksas. — Dabar ne metas būti išrankiam. 


Kitą rytą Maksas ir lošėjas sėdėjo prašmatniausio Naujojo Orleano vieš- 
namio svetainėje. Į kambarį įėjo tarnaitė kreolė. 

— Panelė Pliuvjė dabar jus priims. — Ji tūptelėjo. — Malonėkite sekti 
paskui mane. 

Įkandin merginos jiedu užkopė ilgais dailiais laiptais. Tarnaitė atidarė 
duris ir juos įleisdama tūptelėjo, paskui, abiem įėjus, vėl šias uždarė. Maksas 
žengtelėjo du žingsnius vidun ir sustojo vietoje išsižiojęs. 

Niekada nebuvo regėjęs tokio kambario kaip šis. Viskas buvo tik balta. Ir 
šilku apmuštos sienos, ir langų drapiruotė, ir medžio apdaila, baldai, tviskančio 
šilko baldakimas virš lovos. Netgi storas kilimas ant grindų buvo baltas. 

— Ar čia tas jaunikaitis? — paklausė švelnus balsas. 

Maksas atsisuko ton pusėn. Moteris jį nustebino netgi labiau nei kamba- 
rys. Buvo aukšta, beveik jo ūgio, o jos veidas — jaunas, labai jaunas; bet labiau 
už viską ją jaunino plaukai. Ilgi, bemaž iki juosmens ir balti, mėlynai balti it 
žvilgantis atlasas. 

Lošėjas pagarbiu balsu prabilo: 

— Panele Pliuvjė, leiskite jums pristatyti Maksą Sendą. 

Moteris kurį laiką tyrinėjo Maksą. 

— Sveiki gyvi. 

Maksas linktelėjo galva: 

— Mem. 

Panelė Pliuvjė apėjo jį aplinkui, apžiūrinėdama iš visų pusių. 

— Jis atrodo gan jaunas, — suabejojo ji. | 

— Bet labai gebantis, užtikrinu jus, — pasakė lošėjas. — Jis — pastarojo 
karo su Ispanija veteranas. 

Ji nerūpestingai kilstelėjo galvą, pertraukdama jo kalbą. 

— Neabejoju, kad kvalifikacijos patenkinamos, jeigu jūs rekomenduoja- 
te, — pasakė ji. — Bet jis atrodo gerokai purvinas. 

— Aš ką tik atjojau iš Floridos, mem, — įsiterpė Maksas atgaudamas 
žadą. 

— Vis dėlto jo figūra nebloga, — tęsė ji, tartum jis nė nebūtų prabilęs. 
Vėl apėjo jį aplinkui. — Labai platūs pečiai, beveik visai jokių sėdmenų. Dra- 
bužiai ant jo turėtų gražiai gulėti. Manau, tiks. 

Ji sugrįžo prie tualetinio stalelio, kur anksčiau stovėjo. Atsisuko į juos. 

— Jaunikaiti, — paklausė, — ar žinote, ką reikės daryti? 

Maksas papurtė galvą. 

— Ne, mem. 

— Būsite mano asmens sargybinis, — sausai pratarė ji. — Čia gana didelė 
įstaiga. Apačioje esame išskyrę kelis lošimo kambarius ponams. Žinoma, tei- 
kiame ir kitų diskrečių paslaugų. Mūsų namai turi aukščiausią reputaciją Pie- 
tuose, ir todėl daug kas mums pavydi. Kartais, norėdami pridaryti nemalonu- 
mų, tie žmonės griebiasi kraštutinybių. Draugai mane įtikino įsigyti apsaugą. 

— Suprantu, mem, — pasakė Maksas. 

Jos tonas tapo dalykiškesnis. 

— Nuolat laikysitės prie manęs, — toliau aiškino ji, — ir čia gyvensite. 
Algos gausite šimtą dolerių per mėnesį. Dvidešimt dolerių kas mėnesį bus iš- 
skaitoma už kambarį ir valgį. Ir jokiomis aplinkybėmis neprivalote turėti ką 
nors bendra su bet kuria iš čia esančių jaunų damų. 

Maksas linktelėjo: 

— Taip, mem. 

Panelė Pliuvjė nusišypsojo ir pasisuko į lošėją. 

— O dabar, jeigu malonėtumėte nusivesti jaunikaitį pas savo siuvėją, te- 
gul šis pasiuva jam šešias eilutes — tris baltas ir tris juodas. Manau, pakaks. 

— Aš tuoj pat tuo pasirūpinsiu, — nusišypsojo lošėjas. 

Maksas nusekė paskui jį. Prie durų stabtelėjo ir atsigręžė. Moteris sėdėjo 
prie tualetinio stalelio priešais veidrodį ir šukavosi plaukus. Trumpam pakėlė 
akis ir pagavo jo žvilgsnį. 

— Dėkui, mem, — pasakė jis. 

— Prašom mane vadinti panele Pliuvjė, — šaltai tarė ji. 


Sykį trečią valandą paryčiui Maksas per savo naktinį budėjimą iš lošimo 
kambarių išėjo į fojė. Valytojos jau triūsė apatiniuose kambariuose. 

— Viskas uždaryta, Džakobai? — paklausė jis aukštą durininką negrą. 

— Nė jokio plyšelio, pone Sendai. 

— Gerai, — nusišypsojo Maksas pasukdamas į laiptus, paskui sustojo ir 
atsisuko: 

— Ponas Darsis jau išėjo? 

— Ne, sere, — atsakė negras. — Jis leidžia naktį su mis Eleonora. Tačiau 
jums nėra ko rūpintis. Aš patalpinau juos auksiniame kambaryje. 

Maksas linktelėjo ir ėmė kopti laiptais. Pastaruosius kelis mėnesius vie- 
nintelė jo problema buvo Darsis. Jaunikaitis neketino nurimti, kol nepraleis 
nakties su namų šeimininke. Ir šiąnakt dėl to jis buvo gerokai įkyrus. 

Laiptų viršuje Maksas sustojo. Pasibeldė į duris ir įėjo vidun. Jo darbdavė 
sėdėjo prie tualetinio stalelio, tarnaitė šukavo jai plaukus. Veidrodyje jos akys 
susitiko su jo žvilgsniu. | 

— Viskas užrakinta, panele Pliuvjė, — patikino jis. 

Jos antakiai klausiamai pakilo. 

— O Darsis? 

— Kitame gale namo, auksiniame kambaryje su Eleonora. 

— Bon", — linktelėjo ji. 


* Gerai (pranc.). 

Maksas tebestovėjo, susirūpinusiu veidu žvelgdamas į ją. Veidrodyje ji 
pamatė jo išraišką ir pamojo tarnaitei, kad paliktų kambarį. 

— Kas nors negerai, bėri“? 

Jis linktelėjo. 

— Dėl Darsio, — prisipažino. — Man nepatinka, kaip jis elgiasi. Manau, 
turėtume jo nebegsileisti. 

— La“*, — nusijuokė ji, — mes negalime to daryti. Jo šeima pernelyg 
įtakinga. 

Ji vėl džiugiai nusijuokė ir, priėjusi prie Makso, jį apkabino ir pabučiavo. 

— Mano jaunasis indien""* pavyduliauja. — Paskui nusišypsojo. — Ne- 
sirūpink dėl jo. Greit jis tai pamirš. Visi jauni vyrai pamiršta. Patyriau tatai ir 
anksčiau. 

"Kiek vėliau jis gulėjo greta jos ant plačios baltos lovos, su nuostaba gro- 
žėdamasis dailiu moters kūnu. Pajuto, kaip jos pirštai švelniai jį glamonėja, vėl 
sukurstydami aistros ugnį. Maksas užsimerkė. 

Švelnios jos lūpos lytėjo jo kūną, klausą pasiekdavo tartum atplevenantis 
iš apačios kuždesys: 

— Mon coeur, mon indien, mon chbėri **** 

Girdėjo, kaip moteris tyliai šūkteli iš malonumo, atsitraukdama savo lū- 
pomis nuo jo. Pro bemaž sumerktus vokus matė jos veidu sklindantį goslumą. 

— Ginklas, kurį tu nešiojiesi, pavirto patranka, — sumurmėjo ji, vis švel- 
niai glamonėdama jį pirštais. 

„Maksas ištiesė ranką ir paglostė jai plaukus. Jos veide atsispindėjo kone 
baugi ekstazė, ir jis užsimerkė. Juto iš vidaus kylantį drebulį. Kaip moteris gali 
tiek daug išmanyti? Iš kokio gilaus šaltinio trykšta tokio malonumo versmė? 
Jam užėmė kvapą. Beveik nepakeliama toji keista smagybė. Nieko panašaus 
jis kada nors anksčiau nebuvo patyręs. 

Už durų pasigirdo kažkoks šiugždesys. Jis kiek pasuko galvą, save klaus- 
damas, kas ten galėtų būti. Staiga jos atsilapojo, ir ; kambarį įsiveržė Darsis. 

Maksas mirksniu atsisėdo ir pajuto ją nusiritant į šalį; paskui jos balsas 
nuo lovos galo suspigo: 

— Nešdinkis iš čia, prakeiktas idiote! 

Šiek tiek svirduliuodamas Darsis kvailai spoksojo į ją, o jo akyse atsispin- 
dėjo išgąstis. Išsitraukė ranką iš kišenės, ir ant grindų pažiro banknotai. 

— Matai, atsinešiau tūkstantį dolerių, — apgirtusiai suvapaliojo jis. 


* Brangusis (pranc.). 
** Nagi (pranc.). 
** Indėnas (pranc.) 


= Sirdie mano, indėne mano, brangusis mano (pranc.). 

Moteris iššoko iš lovos it karalienė, nepaisydama savo nuogumo pripuolė 
prie jo ir pakėlusi ranką parodė į duris. 

— Nešdinkis, pasakiau! 

Darsis stovėjo vietoje, vis tebespoksodamas į ją. 

— Dieve mano, — dusliai sumurmėjo, — noriu tavęs. 

Maksas galiausiai atgavo žadą. 

— Girdėjote, ką pasakė panelė Pliuvjė, — prašneko jis. — Išeikite. 

Tik dabar Darsis suvokė jį čia irgi esant. Jo veidas paraudo iš pykčio. 

— Tu, — kimiai tarė jis. — Tu! Visą tą laiką, kai aš meldžiau, prašiau, 
buvai tu, visą tą laiką juokeisi iš manęs. 

Staiga jo rankoje blykstelėjo peilis. Greitai dūrė juo, ir Maksas nusirito 
nuo lovos ant grindų, o geležtė persmeigė atlasines paklodes. Maksas sugrie- 
bė nuo lovos pagalvę ir laikė ją prieš save, traukdamasis prie kėdės, ant kurios 
kabojo jo revolveris. 

Darsio akys sustiklėjo iš įsiūčio. 

— Visą laiką tu juokeis iš manęs, — sušvebeldžiavo jis. — Kas kartą, kai 
tą darei, juokeis iš manęs. 

— Verčiau išeikite, kol jums dar nieko neatsitiko, — pasakė Maksas. 

Darsis papurtė galvą. 

— Kad iš manęs dar labiau pasijuoktumėte? O, ne. Šį sykį juoksiuos aš. 

Jis puolė su peiliu. Dabar tas įsmigo į pagalvę, ir įsibrovėlis užgriuvo 
Maksą, kuris buvo nustumtas prie sienos. Driokstelėjo šūvis, ir Darsio veide 
pasirodė nuostaba; tuo pat metu jis parklupo ir tuojau išsipleikė ant grindų. 
Nuoga moteris išpūtė į Maksą akis, paskui greitai priklaupė šalia Darsio. 
Čiuoptelėjo jo pulso ir paleido ranką. 

— Nereikėjo tau jo nudėti, kvaily! — piktai metė ji. 

Maksas pažvelgė į ją. Jos krūtys iš susijaudinimo kilsavo, įduboje tarp jų 
blizgėjo prakaito lašeliai. Niekada nebuvo regėjęs jos tokios gražios. 

— O ką turėjau daryti? — paklausė jis. — Jis puolė mane peiliu! 

— Galėjai jį pritrenkti! 

— O su kuo turėjau jam smogti? — atsikirto jis, jausdamas užverdant 
pyktį. — Su savo patranka? 

Kurį laiką ji stovėjo visai ramiai žiūrėdama į jį. Paskui apsigręžė ir, nu- 
ėjusi prie durų, iškišo į koridorių galvą. Namuose visur buvo tylu — šūvį nu- 
slopino pagalvė. Ji pamažu vėl uždarė duris ir sugrįžo prie jo. 

Maksas stovėjo stebėdamas, kaip jos veidu plinta goslumas. Moteris nusi- 
leido priešais jį ant kelių, ir Maksas pajuto prie savo šlaunų prisiliečiant lūpas. 

— Nepyk ant Anos Luizos, mano tvirtasis laukini eržile, — sukuždėjo 
ji. — Pamylėk mane. 

Maksas pasilenkė norėdamas įkelti ją lovon. 
— Ne, — tarė ji prisitraukdama jį šalia savęs ant grindų. — Cia. 
Jie paskutinįsyk pasimylėjo ant grindų, šalia negyvėlio. Rytą Ana Luiza 


Pliuvjė ramiai perdavė jį policijai. 


Mo 


IŠ RYTŲ, VAKARŲ IR PIETŲ KALĖJIMĄ SUPO PELKĖ, PALEI KURIĄ AUGO AUKŠTI 
kiparisai, mesdami savo lapus ant drumzlino vandens paviršiaus. Vienintelis 
kelias iš čia vedė į šiaurę, per ryžių laukelius, apdirbamus keidžany“ fermerių, 
kurie nuomojo šią žemę. Už aštuoniolikos mylių į šiaurę nuo kalėjimo drie- 
kėsi nedidelis kaimelis, ir kaip tik čia dauguma mėginančių pabėgti kalinių 
buvo keidžanų pagaunami ir už valstijos skiriamą dešimties dolerių premiją 
sugrąžinami į kalėjimą. Tuos, kurių nepagaudavo, manydavo žuvus pelkėje. 
Per dvidešimt metų, kai kalėjimas veikė, pasitaikė tik du tokie atvejai. 

Vieną gegužės rytą, jau Maksui iškalėjus keletą mėnesių, sargybinis, 
tikrinantis jo baraką, vienam iš vyresnybės patikėtinių pranešė dingus kalinį 
Džimą Rivzą. | 

Patikėtinis apsidairė. 

— Jo čia nėra? 

— Vadinasi, pabėgo, — nusprendė patikėtinis. — Veikiausiai naktį per- 
lipo sieną. 

— Tas Džimas Rivzas išties kvailys, — švelniai tarė sargybinis ir apsisu- 
ko. — Verčiau eisiu ir pranešiu kalėjimo viršininkui. 

Jie stovėjo eilėje prie virtuvės laukdami atsiimti savo kavą ir avižienę, ir 
tada Maksas pastebėjo vieną iš sargybinių išjojant pro kalėjimo vartus ir nu- 
šuoliuojant keliu kaimelio linkui. 

Jis sėdėjo atsirėmęs į vieno iš barakų sieną ir valgydamas sekė akimis 
keliu tolstantį sargybinį. Maikas, milžinas negras, vyresnybės patikėtinis, 
kuris tądien, kai atvyko, išplakė jį dešimčia rimbo smūgių, atėjo ir prisėdo 
greta. 

Maksas pažvelgė į vyresnįjį. 

— Ir tik tiek bruzdulio, kai kas nors pabėga? 

Maikas linktelėjo pilna košės burna. 


* Šitaip vadinami prancūzų kilmės vietiniai Luizianos valstijos gyventojai (angl. Cajuns). 

— O ką daugiau jiems daryti? — paklausė jis. — Palauk, pamatysi, jį 
susigrąžins. 

Jo būta teisaus. Kitą rytą, jiems vėl pusryčiaujant, Džimas Rivzas sugrįžo. 
Sėdėjo vežime tarp dviejų keidžanų su ilgais šautuvais rankos išlinkyje. Kali- 
niai tylomis žvelgė į jį, vežamą pro šalį. 

Vakare, visiems pargrįžus iš darbo, Džimas Rivzas nuogas buvo pririštas 
prie stulpo, kur plakdavo prasikaltusius. Tylomis vyresnybės patikėtiniai su- 
vedė kalinius į uždarą kiemą, kad prieš vakarienę galėtų stebėti bausmę. 

Kalėjimo viršininkas stovėjo laukdamas, kol išsirikiuos visi kaliniai. 

— Jūs, žmonės, žinote, kad bausmė už bandymą pabėgti — dešimt 
rimbo smūgių ir penkiolika dienų narve už kiekvieną ne kalėjime praleistą 
dieną. — Jis pasisuko į šalia stovintį Maiką. — Nenoriu, kad jį apsvaigintum. 
Privalo turėti sąmonę, kad gailėtųsi dėl savo kvailo poelgio. 

Maikas beaistriai linktelėjo ir žingtelėjo į priekį. Raumenys jo nugaroje 
suraibuliavo, ir tartum ilga gyvatė lengvai apsivijo kalinį. Atrodė, kad bemaž 
švelniai paglamonėjo, bet kai Maikas atkėlė rimbą nuo aukos nugaros, iššoko 
ilgas raudonas kruvinas rumbas. 

Kalinys riktelėjo. Gyvatė vėl suvilnijo aplink jį. Šįsyk riksmas buvo pri- 
tvinkęs tikros kančios. Egzekucijos metu Rivzas trissyk prarado sąmonę. 
Kaskart kalėjimo viršininkas žengtelėdavo į priekį ir liepdavo šliukštelėti ant 
nelaimingojo veido kibirą vandens, kad šis atsigautų, paskui įsakydavo toliau 
plakti. 

Vėliau Džimas Rivzas be sąmonės karojo ant stulpo. Kraujas nuo pečių 
varvėjo jam nugara, sėdmenimis ir viršutine šlaunų dalimi. 

— Atriškite jį ir įmeskite narvan, — paliepė kalėjimo viršininkas. 

Tylomis kaliniai pasklido iš rikiuotės ir išsirikiavo į eilę prie valgio. Sto- 
damasis už jų, Maksas pažvelgė į narvą. Kaip tik toksai jis ir buvo — keturpė- 
dis kubas iš plieninių virbų. Jame negalėjai nei vaikščioti, nei stovėti ar netgi 
visu ilgiu išsitiesti. Vietos užteko tik sėdėti ar gūžtis visomis keturiomis kaip 
gyvuliui. Nebuvo jokios priedangos nuo saulės ar gamtos gaivalų. 

Ateinančias trisdešimt dienų Džimas Rivzas gyvens tenai kaip gyvulys 
— be drabužių, be medicininės priežiūros, mis vien duona ir vandeniu. Gy- 
vens tenai su savo skausmais bei išskyromis, ir nebus nė vieno, kuris išdrįstų jį 
užkalbinti ar suteikti jam pagalbą, nes susilauktų tokios pačios bausmės. 

Maksas su savąja mėsos ir pupelių lėkšte užėjo už barako šono, kad nesi- 
matytų narvo. Atsisėdęs ant žemės, ėmė pamažu valgyti. 

Maikas prisėdo greta jo. Stambus negro veidas buvo suprakaitavęs. Jis 
irgi tylomis įniko į valgį. Maksas paskersavo į kaimyną, ir kąsnis įstrigo jam 
gerklėje. Atstūmė nuo savęs lėkštę, susisuko cigaretę ir užsirūkė. 

— Tu nealkanas, žmogau? — paklausė Maikas. — Tuomet aš suvalgysiu, 
kas likę. 

Sekundėlę Maksas žiūrėjo į jį, paskui tylomis apvertė lėkštę ir išvertė 
maistą ant žemės. 

Nustebęs Maikas išpūtė akis: 

— Kodėl taip padarei, žmogau? — paklausė jis. 

— Dabar suprantu, kodėl tu likai čia patikėtiniu tarp kalinių, o ne išva- 
žiavai kaip visi normalūs žmonės, — pasakė Maksas. — Suvedinėji sąskaitas 
su visu pasauliu, kai šitaip švaistaisi tuoju gyvatūnu. 

Patikėtinio akyse blykstelėjo supratingas žvilgsnis. 

— Tai tu šitaip manai, — švelniai pasakė jis. 

— Kaip tik taip, — šaltai patvirtino Maksas. 

Negras pažvelgė Maksui į akis. 

— Tu nieko nesupranti, — pasakė jis pamažu. — Prieš daugelį metų, kai 
pirmąsyk čia patekau, pamačiau šitaip mušamą žmogų. Kai jį atrišo, jis buvo 
visas sučaižytas, iš priekio ir iš nugaros. Nepraėjus nė dviem dienom jis mirė. 
O kai aš ėmiausi rimbo, nemirė nė vienas žmogus. Dabar jau bus dvylika 
metų. Ir jeigu pasižiūrėtum iš arčiau, pamatytum, kad iš priekio jam nėra nė 
žymės, ir nė vieno kirčio, persidengiančio su kitu. Gerai žinau, mano darbas 
blogas, bet kažkas juk turi jį atlikti. Ir jau verčiau tebūsiu aš, nes nemėgstu 
žaloti žmonių, netgi tokių šunsnukių kaip Džimas Rivzas. 

Maksas žvelgė į žemę mąstydamas apie tai, ką išgirdo. 

Supratimo žiburėlis sušvelnino viduje susitvenkusį kartėlį. Tylomis jis 
atkišo patikėtiniui tabako kapšą. Be žodžių Maikas paėmė šį ir susisuko ciga- 
retę. Atrėmę galvas į barako sieną, abu vyrai tylomis traukė dūmą. 


Į baraką įėjo Džimas Rivzas. Praslinko jau mėnuo, kai buvo išneštas iš 
narvo, apskretęs savo paties nešvarumais, sulinkęs, paklaikusiomis it gyvulio 
akimis. Žvilgsniu paieškojęs po tamsą, jis priėjo prie gulto, ant kurio išsitiesęs 
drybsojo Maksas, ir paplekšnojo jam per petį. Maksas atsisėdo. 

— Aš žūtbūt noriu iš čia išsigauti, — pasakė Rivzas. 

Maksas tamsoje išpūtė į jį akis. 

— Negi mes visi nenorime? 

— Nejuokauk su manimi, indėne, — užpyko Rivzas. — Aš rimtai kalbu. 

— Aš irgi, — pasakė Maksas. — Bet dar niekam tai nepasisekė. 

— Aš sugalvojau kaip, — pasakė Rivzas. — Bet tam reikia dviejų žmo- 
nių. Štai kodėl atėjau pas tave. 

— Bet kodėl aš? — paklausė Maksas. — Kodėl ne vienas iš tų, kuriems 
dar ilgai sėdėti? 

— Todėl, kad daugelis jų — miestiečiai, — pasakė Rivzas, — ir mes pel- 
kėje neištvertume nė dviejų dienų. 

Maksas nuleido nuo gulto kojas. 

— Dabar supratau, kad tu beprotis, — pasakė jis. — Niekas negali įveikti 
tos pelkės. Ten keturiasdešimt mylių lakiojo smėlio, aligatorių ir visokiausių 
gyvačių. Vienintelis kelias — šiaurėn, pro kaimelį. 

Karti šypsena perkreipė Rivzo veidą. 

— T4 pat ir aš maniau, — tarė jis. — Visai lengva — per tvorą ir pasi- 
leisk keliu. Lengva, maniau. Jie netgi nepasitelkė šunų. Nereikėjo. Kiekvienas 
prakeiktas keidžanas apylinkėje stengėsi sučiupti mane. 

Jis atsiklaupė šalia Makso gulto. 

— Pelkė, — tarė, — tai vienintelis kelias. Aš viską apmąsčiau. Mes gau- 
name valtį... 

— Valtį! — sušuko Maksas. — Iš kur, velniai rautų, mes gausime valtį? 

— Tai kiek užtruks, — atsargiai pasakė Rivzas. — Bet artinasi ryžių so- 
dinimo metas. Kalėjimo viršininkas tada mus išnuomoja stambiesiems augin- 
tojams. Kalinių darbas pigus, o viršininkas susižeria pinigus. Tie ryžių laukai 
perpus užlieti vandens. Visada aplinkui yra valčių. 

— Kad nežinau, — dvejojo Maksas. 

Rivzo akys žėrėjo kaip žvėries. 

— "Tu nori prarasti ištisus dvejus savo gyvenimo metus šiame kalėjime, 
vaikine? Ar gali niekais paleisti tiek laiko? 

— Leisk man apie tai pagalvoti, — vis dvejojo Maksas. — Aš tau vėliau 
pasakysiu. 

Į baraką įžengė Maikas, ir Rivzas išnyko tamsoje. Patikėtinis atėjo tiesiai 
prie Makso gulto. 
 — Jis buvo pas tave kalbinti, kad kartu su juo bėgtum per pelkę? — pa- 
klausė. 

— Iš kur žinai? — nustebo Maksas. 

— Jis buvo pas kiekvieną, ir visi atsisakė. Pamaniau, netrukus ateis ir pas 
tave. | 

— O, — tepratarė Maksas. 

— Nedaryk to, vaikine, — švelniai tarė milžinas. — Kad ir kaip gražiai 
atrodo iš pažiūros, nedaryk to. Rivzas tiek pritvinkęs neapykantos, kad jam 
nesvarbu, kas nukentės. 

Maksas išsitiesė ant gulto. Jo akys žvelgė į tamsą. Vienintelis dalykas, ku- 
ris Rivzo žodžiuose turėjo prasmės — tai dveji metai. Maksas negalėjo niekais 
paleisti tiek laiko. Kaipgi, po dvejų metų jam jau bus dvidešimt vieneri. 

— ŽMOGAU,ČIA TAI BENT MAISTAS, — DŽIŪGAVO MAIKAS, SĖDĖDAMAS GRETA 
Makso su kupina lėkšte riebios nugarinės, žarnokų, troškintų kopūstų ir bulvių. 
Vangiai kimšdamasis į burną valgį, Maksas nuvargęs žvilgtelėjo į jį. Taip, 
maistas geresnis nei kalėjime, kur per savaitę jie nematydavo tiek mėsos, kiek 
dabar turėjo savo lėkštėse. Bet jis nebuvo alkanas. Buvo pavargęs nuo kiauros 
dienos darbo susilenkus ryžių lauke. Jam atrodė, kad niekad nebeatsities. 

Rivzas ir kitas kalinys atsisėdo iš kitos pusės. Kramtydamas riebų mėsos 
kąsnį, Rivzas užkalbino jį: 

— Dar neišsirinkai mergiotės, vaikine? 

Maksas papurtė galvą. Visoms joms nieko netrūko. Keidžanų mergi- 
nos — jaunos ir stiprios, trumpais sijonėliais, raumeningomis šlaunimis ir 
kojomis. Visur laukuose greta vyrų dirbo daugybė jų — besiplaikstančiais vė- 
jyje plaukais, blyksinčiais dantimis ir svaiginančiu moterišku kvapu. Atrodo, 
joms buvo nė motais, kad vyrai — kaliniai. Svarbiausia, kad jie vyrai ir kad 
bent sykį jų yra pakankamai. 

— Pernelyg esu pavargęs, — atsakė Maksas. Padėjo savo lėkštę ir pasi- 
trynė čiurną, geliančią nuo apkausto ir braidymo visą dieną po vandenį. 

— O aš — ne, — atsiliepė kalinys greta Rivzo. — Taupiau savo užtaisą 
ištisus metus dėl šios savaitės. Pasistengsiu gauti tiek, kad man pakaktų iki 
kitų metų. | 

— Verčiau nepraleisk to, indėne, — patarė Rivzas. — Puikesnių už kei- 
džanų merginas pasaulyje nerasi. 

— Vyruti, tiesa, — pakiliai pritarė kitas kalinys. 

— O tu ar išsirinkai? — pasilenkęs per Maksą, Rivzas paklausė Maiką. 
Tačiau šio žvilgsnis buvo šaltas ir negeras. 

Maikas nutylėjo, tik valgė kaip valgęs. 

Rivzo veidas apniuko. 

— Mačiau tave ten, laukuose, vaikštinėjantį šen ir ten su tuo šautuvu ir 
besipuikuojantį prieš merginas tuo, ką turi aptemptose kelnėse. 

Maikas vis tylėjo. Ėmė duonos riekute šluostyti iš lėkštės taukus. 

Rivzas įžūliai nusijuokė. 

— Visados atsiras kokia nors pusprotė mergiotė, ieškanti stambaus negro 
eržilo su galu, ilgesniu už mano dilbį. Ir, kertu lažybų, tu nekantrauji įgrūsti 
jį į kokią nors baltąją mergiotę. Jūs, negrai, vien apie tai tesvajojate — įstatyti 
baltajai. 

Maikas susikimšo į burną paskutinę duonos riekę, su gailesčiu pažvelgė 
į tuščią lėkštę ir atsistojo. 

— Žmogau, iš tiesų buvo skanu. 

— Aš su tavimi kalbu, juočki, — pasakė Rivzas. 

Pirmąsyk Maikas pažvelgė į jį. Bemaž tingiai persilenkė per Maksą ir 
viena ranka pakėlė Rivzą už gerklės. Laikė jį, besiraitantį ore prieš save. 

— Tu su manimi kalbi, kalėjimo žiurke? 

Rivzas gargėjo, balsas užslopo jam gerklėje. 

Maikas ėmė atsargiai purtyti Rivzą. 

— Atmink viena, kalėjimo žiurke, — tarė jis. — Aš — vyresnybės pa- 
tikėtinis, o tu — tik paprastas kalinys. Jeigu nori likti sveikas, verčiau išmok 
prikąsti liežuvį. 

Rivzo rankos bejėgiškai maskatavo ore, veidas tapo kone purpurinis. 
Maikas papurtė jį dar keletą sykių, paskui atsainiai bloškė į barako sieną, 
maždaug penkias pėdas nuo savęs. 

Rivzas atsitrenkė į rąstus ir nuslydo jais ant grindų. Jo akys piktai dėbsojo 
į Maiką, lūpos be garso krutėjo. 

Maikas jam nusišypsojo. 

— Mokykis, kalėjimo žiurke, mokykis, — pasakė jis ir pasiėmė savo tuš- 
čią lėkštę. — Einu, pažiūrėsiu, ar nesugraibysiu sau dar ėdalo. Prisiekiu, nieko 
skanesnio nesu ragavęs! 

Patikėtinis nuėjo, o Rivzas vargais negalais atsistojo. 

— Aš jį užmušiu! — sustūgo ir piktai nusikeikė. — Prisiekiu Dievu, ku- 
rią nors dieną prieš iš čia išeidamas aš užmušiu tą juočkį! 

Tą vakarą barake tvyrojo laukimo atmosfera. Išsitermpusiam ant gulto 
Maksui persidavė tas jausmas. Staiga nuovargis praėjo. Jis nepajėgė miegoti. 

Atėjo sargybinis, patikrino kojų apkaustus, prirakino kiekvieną žmogų 
prie gultų ramsčių. Paskui, sugrįžęs prie durų, pastovėjo patamsyje, nusijuokė 

Beveik tučtuojau Maksas išgirdo čirkštelint degtuką, ir tamsą nušvietė 
silpna švieselė. Maksas pasisuko į ją. Kažkokiu būdu vienas iš vyrų buvo gavęs 
žvakę. Sakytum linksmai ji liepsnojo netoliese jo lovos galvūgalio. 

Patalpa nušlamėjo prislopintas juokas. Maksas išgirdo kažkieno balsą: 

— Šįsyk bent pamatysime, kaip jos atrodo. 

— Man nesvarbu, kaip jos atrodo, — greitai atsiliepė kitas balsas, — kad 
tik būtų dvipapės. 

Dar kitas balsas sugergždė: 

— Tavo brūklys nežinos ką daryti — juk toks pripratęs prie tavo baltos 


rankelės. 

Tylus juokelis nuvilnijo baraku. Praslinko maždaug pusvalandis. Maksas 
girdėjo nepaliaujamą judėjimą — vyrai nekantriai vartėsi ant gultų. 

— Kaip manai, gal jos nepasirodys? — kažkieno balsas nervingai pa- 
klausė. 

— Nebijok, pasirodys, — atsakė kitas kalinys. — Jos to laukė beveik taip 
pat ilgai kaip ir mes. 

— Jėzau brangus, — iš tolimojo kampo atskriejo sielvartingas balsas, — 
aš nebeišturėsiu. Kiaurą dieną galvojau apie tas moteris, apie šią naktį... — jo 
balsas nutrūko kimia dejone. 

Kurį laiką barake vien ir tebuvo girdėti, kaip vyrai be paliovos vartosi ant 
gultų. Maksui kaktą išmušė prakaitas, širdis smarkiau sutvinksėjo. Jis persi- 
vertė ant pilvo, jusdamas, kaip staiga strėnas užlieja sunki šiluma. Ėmė rangy- 
tis, apimtas pašėlusio geismo ugnies, paskui prisivertė atsiversti. Drebančiais 
pirštais suskato suktis cigaretę. Tabako trupiniai byrėjo aplinkui, bet galiausiai 
pasisekė užsirūkyti, ir jis giliai įkvėpė į plaučius dūmų. 

— Jos neateis, — kažkieno balsas sušuko bemaž pro ašaras. 

— Paprasčiausiai jos tik mus erzina! — piktai metė kitas. — Na, ir vel- 
niop jas! 

Maksas ramiai tysojo savo gulte, leisdamas per šnerves dūmus. Žvakė 
sučirškėjo ir užgeso; dabar barake stojo tamsa, nors į akį durk. Nuo gretimo 
gulto atskriejo Maiko balsas: 

— Kaip laikais, vaikine? 

— Gerai. 

— Duok ir man užsitraukti kokį dūmą. | 

Maksas ištiesė cigaretę, ir jų rankos trumpam susilietė. Maikas užsitrau- 
kė, ir sužėrėjusi cigaretė silpnai nušvietė jo veidą. 

— Nesirūpink, vaikine. — Jo balsas buvo švelnus, raminantis. — Dabar, 
kai žvakė užgeso, jos pasirodys bet kurią akimirką. Tie prakeikti kvailiai nesu- 
pranta, kad moterys nenori jų matyti, juolab ir pačios nenori būti matomos. 

Netrukus barako durys prasivėrė, ir į vidų pradėjo smelktis moterys. 
Slinko tylomis, basos jų kojos vos vos šiureno grindimis. | 

Maksas pasisuko gulte, vildamasis, kad pasiseks įžvelgti prieisiančią prie 
jo moterį. Bet matė tik šešėlius, kurie įsmukdavo vidun ir paskui pradingdavo 
tamsoje. Kažkieno ranka palietė jam veidą. Jis krūptelėjo. 

— Tu jaunas ar senas? — sukuždėjo balsas. 

— Jaunas, — atsakė jis irgi pakuždomis. 

Ji susirado jo ranką ir prisidėjo prie skruosto. Mirksnį pirštais jis švelniai 
tyrinėjo jos veidą. Oda glotni ir šilta. Maksas pajuto, kaip, jam palietus, su- 
virpėjo jos lūpos. 

— Nori, kad su tavimi likčiau? — sukuždėjo ji. 

— Taip. 

Ji guviai šmurkštelėjo gultan greta jo, ir Maksas panardino galvą minkš- 
toje jos krūtinėje. Didi šiluma ir švelnumas tvenkėsi jo viduje. 

Tartum iš tolo išgirdo kažką kitoje barako pusėje tyliai pravirkstant. 

— Brangioji, — rypavo balsas, — brangioji žmonele, tu neįsivaizduoji, 
kaip aš tavęs ilgėjaus. 

Maksas atsuko veidą į moterį. Ši pasilenkė pabučiuoti jį į lūpas. Pajuto 
josios skruostais riedant ašaras ir suprato, kad ji irgi išgirdo. 

Jis užsimerkė. 

Kaip paaiškinti šiai moteriai, kurios netgi negalėjo matyti, ką jis jaučia? 
Kaip paaiškinti, kad ji į šį baraką atnešė švelnumą ir meilę? 

— Ačiū tau, — dėkingai sukuždėjo jis. — Ačiū tau, ačiū. 


Ketvirtą darbo ryžių laukuose dieną prie jo priėjo Rivzas. 

— Norėjau su tavimi pasikalbėti, — skubiai pasakė jis. — Tačiau turėjau 
palaukti, kol čia nesimaišys tasai prakeiktas juodasnukis. Turiu valtį! 

— Ką? 

— Tyliau, — šiurkščiai subarė Rivzas. — Viskas sutvarkyta. Ji bus tame 
didžiajame kiparisų guote, pietuose nuo kalėjimo, tądien, kai mes sugrįšime. 

— Iš kur Žinai? 

— Sutariau su savo mergina, — pasakė Rivzas. 

— Tu įsitikinęs, kad ji iš tavęs nepasijuoks? 

— Įsitikinęs, — greitai atsakė Rivzas. — Tos keidžanų mergiotės trokšta 
to paties. Pasakiau, kad jeigu padės man pabėgti, pasiimsiu ją į Naująjį Orlea- 
ną. Valtis bus ten. Merginos namai pačiame nuošalyje. Ten puikiausiai galėsi- 
me slėptis, kol jie nustos mūsų ieškoję. 

“| Jis greitai apsidairė ir pasitraukė į šalį. 

T3 vakarą valgykloje Maikas prisėdo prie Makso. Kurį laiką tesigirdėjo 
čepsėjimas, lėkštes gramdančių šaukštų džeržgesys. 

— Tu bėgsi su Rivzu, kai dabar jis turi valtį? — staiga paklausė Maikas. 

Maksas išpūtė į jį akis. 

— Tai jau žinai? 

Maikas nusišypsojo. 

— Tokioje vietoje kaip ši nėra jokių paslapčių. 

— Nežinau, — numykė Maksas. 

— Patikėk manimi, vaikine, — nuoširdžiai tarė negras, — trisdešimt 
dienų narve — kur kas ilgiau nei pusantrų metų, kurie tau dar likę. 

— Bet galbūt mums pasiseks. 

— Nepasiseks, — liūdnai paprieštaravo Maikas. — Pirmiausia kalėjimo 
viršininkas paleis šunis. Jeigu jie jūsų nenutvers, tą padarys pelkė. 

— Iš kur jis žinos, kad mes pabėgome per pelkę? — greitai paklausė 
Maksas. — Juk tu jam nepasakysi? 

Negro akyse pasirodė įsižeidusiojo išraiška. 

— Ką tu sau manai, vaikine. Galbūt aš ir vyresnybės patikėtinis, bet ne 
skundikas. Kalėjimo viršininkas patsai susiprotės. Vienas žmogus visada bėg- 
davo keliu, o du — pelke. Tai tartum taisyklė. 

Traukdamas cigaretę Maksas tylėjo. 

— Prašau, nemėgink, vaikine, — įkalbinėjo Maikas. — Nedaryk nieko, 
dėl ko turėčiau tave žaloti. Noriu būti tau draugas. 

„Maksas pažvelgė į jį, paskui vangiai nusišypsojo, ištiesė ranką ir padėjo 
milžinui ant peties. 

— Kad ir kas atsitiktų, tu esi mano draugas. 

— Vadinasi, bėgsi, — padarė išvadą Maikas. — Jau apsisprendei. — Jis 
atsistojo ir pamažu nudūlino tolyn. 

Maksas sutrikęs žvelgė jam įkandin. Kaip gali Maikas žinoti tai, ko jis 
pats nežino? Atsistojęs Maksas išgramdė savo lėkštę. 

Bet tiktai kitą naktį, perlipęs tvorą ir su Rivzu pašėlusiai bėgdamas kipa- 
risų guoto linkui, jis suprato, koks teisus buvo Maikas. 

Rivzas grabinėjo apie kiparisų kamienų apačias perpus iki kelių nu- 
grimzdęs į drumzliną pelkės vandenį ir keikėsi: 

— Kalė! Netikusi melagė, keidžanų kekšė! 

Valties nebuvo. 


E) 


MURDYDAMIESI IKI JUOSMENS VANDENY, JIE PRASIBROVĖ PRO MELDUS IR IŠSI- 
mušė į kalvelę. Prigulė ant jos, dideliais gurkšniais gaudydami orą, krūtinės 
jiems sunkiai kilnojosi. Kažkur toli girdėjosi skalijantys šunys. 

Rivzas nusivaikė aplink galvą besisukančius vabzdžius. 

— Jie mus prisiveja, — sumurmėjo jis sutinusiomis lūpomis. 

Maksas pažvelgė į savo bendražygį. Jo veidas buvo išpampęs ir defor- 
muotas nuo vabzdžių įkandimų, drabužiai suplėšyti. Rivzas piktai nuvėrė 
akimis Maksą. 

— Iš kur žinai, kad mes nesukinėjame ratais? Jau trys dienos praėjo, o 
dar nieko nepamatėme. 

— Tą tai aš Žinau. Jeigu sukinėtumės ratais, jau tikrai būtume ant jų už- 
s1rOvę. 

— Aš daugiau nebegaliu, — suvaitojo Rivzas. — Išprotėsiu nuo tų vabz- 
džių, tegul jau verčiau mane sugauna. 

— Tavo reikalas, — atkirto Maksas, — bet man tai netinka. Ne tam taip 
toli jau nubėgau, kad sugrįžčiau ir sėdėčiau narve. — Jis atsistojo. — Na, eime. 
Pailsėjome. 

Rivzas pasilenkęs pažiūrėjo į jį. 

— Kodėl tie vabzdžiai tavęs nevargina? — apmaudžiai paklausė jis. — 
Matyt, dėl tavo indėniško kraujo ar dar dėl ko nors. 

— Galbūt, — atsakė Maksas. — O gal todėl, kad aš nesikasau. Eime. 

— Ar negalėtume čia pasilikti nakčiai? — suinkštė Rivzas. 

— Ne, — nesutiko Maksas. — Dar dvi valandas bus šviesu, spėsime 
įveikti mylią. Eime. 

Jis įbrido į vandenį. Nors neatsigręžė, bet po mirksnio išgirdo už savęs 
teškenant Rivzą. Jau buvo bemaž sutemę, kai jie aptiko kitą kalvelę. 

Rivzas sukniubo ant žemės. Maksas pažvelgė į jį. Minutėlę jam net pa- 
gailo bendro, bet paskui prisiminė pašėlusią Rivzą deginančią neapykantą, ir 
gailestis pranyko. Juk pats žinojo, ką daro. 

Maksas išsitraukė peilį ir mikliai nukirto ilgą nendrę. Nusmailino jos 
galą it ieties ir įbrido į vandenį. Prastovėjo jame nejudėdamas apie penkiolika 
minučių, kol pastebėjo po vandens paviršiumi šmėstelint šešėlį. Sulaikęs kva- 
pą laukė, kad šešėlis dar labiau priartėtų. Taip ir įvyko, ir Maksas nedelsė nė 
mirksnio. Ietis švystelėjo vandenin. 

Keldamas ietį iš vandens, rankomis pajuto svorį. Ant smaigalio rangėsi 
stambi vilkžuvė. 

— Šįkart nusmeigėme neblogą, — pasakė jisai, sugrįždamas prie Rivzo. 
Pritūpė šalia jo ir čiupo valyti Žuvį. 

Rivzas prisėdo greta. 

— Įkurk laužą, — tarė jis. — Išsikepsime ją. 

Maksas, jau kramsnodamas žuvies gabalėlį, papurtė galvą. 

— Laužo kvapas pasklinda mylias aplinkui. 

Rivzas piktai atsistojo. 

— Man nusispjaut, — suurzgė jis užrausdamas. — Nesu prakeiktas in- 
dėnas kaip tu. Ir žuvį aš sau kepu. 

Jis puolė grabinėtis aplinkui, rankiodamas šakeles. Galiausiai prisirinko 
jų tiek, kad užtektų nedideliam laužui. Siekė kišenėn degtukų. Susirado vieną 
ir brūkštelėjo į rąstigalį. Neužsidegė. Piktai vėl brūkštelėjo, paskui pažvelgė į 
degtukus. 

— Sudrėkę, — pasakė. 

— Aha, — atsiliepė Maksas, fiegmatiškai tebekramsnodamas žuvį. Nors 
buvo it guminė, aliejinga, bet jis pamažu kramtė, nurydamas tik po kąsnelį. 

— Tu gali įkurti laužą, — ūmai metė Rivzas. 

Maksas pažvelgė į jį: 

— Kaip? 

— Indėniškai. Trindamas vieną į kitą du pagalius. 

Maksas nusijuokė. 

— Nieko neišeis. Medis per drėgnas. — Jis pasmeigė žuvies gabalėlį ir 
ištiesė jį Rivzui. — Še, valgyk. Ne tokia jau bloga, jei kramtai pamažu. 

Rivzas paėmė žuvį, pritūpė šalia Makso ir ėmė kramtyti. Po minutėlės 
išspjovė ją. 

'— Negaliu nuryti. — Kiek patylėjo apglėbęs save rankomis, paskui nu- 
sipurtęs pridūrė: — Darosi velniškai šalta. | 

Maksas pažvelgė į jį. Labai šalta nebuvo, bet Rivzo veidas rasojo smul- 
kiais prakaito lašeliais, kūnas drebėjo. 

— Atsigulk, — pasakė Maksas. — Aš uždengsiu tave žole, iškart sušilsi. 

Rivzas atsigulė, ir Maksas pasilenkęs palietė jo veidą. Degė karščiu. 
Maksas pamažu atsistojo ir nuėjo prikirsti daugiau žolės. 

Velniava, na ir reikėjo dabar Rivzui susigriebti maliariją. Nenoromis jis 
išsitraukė iš vaškytinės dėkliuko degtuką ir užkūrė laužą. 


„Rivzas po pelkių žolės apklotu nesiliovė drebėjęs ir dejavęs. Maksas 
žvilgtelėjo į dangų. Naktis beveik baigėsi. Nejučia jis atsiduso. Įdomu, kiek 
užtruks, kol kalėjimo viršininkas juos pasivys? | 

Atsisėdęs jis vėl kiek snūstelėjo, svyrinėdamas į šonus. Staiga išsibudino 
nuo pasąmonėn prasiskverbusio keisto garso. 

Sugriebė savąją ietį, su kuria žvejojo, ir pritūpė. Garsas vėl atskriejo. Kad 
ir kas jį sukėlė, tai kažkas stambaus. Maksas vėl išgirdo tą garsą, šįsyk arčiau. 
Surietė po savimi kojas, pasirengęs sviesti ietį. Nors ir ne kažin koks, bet vis 
dėlto ginklas. | 

Ir štai prieš jį atsainiai stovi Maikas su šautuvu ant sulenktos rankos. 

— Tu velniškai neprotingas, vaikine, — palingavo jis galvą. — Nevertėjo 
čia kurti laužo. 

Maksas atsistojo. Juto po visą kūną pasklindant nuovargį — dabar, kai 
viskas buvo baigta. Pamojo į ligonį. 

— Jam karštinė. 

Maikas nuėjo prie Rivzo. 


— Aba, tikrai, — pratarė su nuostaba balse. — Kaipgi, tas viršininkas 

buvo teisus. Numatė, kad po trijų dienų pelkėje Rivzą ištiks karštinė. — Jis 
prisėdo prie laužo ir pasišildė rankas. — Žmogau, bet prie to laužo išties gera. 
Nederėjo čia tau lūkuriuoti. 

— O ką kita galėjau daryti? 

— Tavimi dėtas jis nebūtų laukęs. 

— Bet jis — tai ne aš, — atšovė Maksas. 

Negras nuleido į žemę akis. 

— (Gal tau dabar verčiau keliauti, vaikine. 

Maksas išpūtė akis. 

— Ką nori tuo pasakyti? 

— Keliauk sau, — šiurkščiai metė Maikas. 

— O kiti persekiotojai? 

— Dar porą valandų jie neprisivys, — nuramino Maikas. — O tada pa- 
sitenkins pagavę Rivzą. 

Maksas spoksojo į jį, paskui dirstelėjo pelkės pusėn. Kiek palūkėjęs pa- 
purtė galvą: 

— Negaliu taip daryti, — pasakė. 

— Esi didesnis kvailys nei maniau, vaikine, — atsiduso Maikas. — Tavi- 
mi dėtas, jis jau bristų pelke. 

— Mudu pabėgome kartu, — atsakė Maksas. — Tad ir grįžti turime 
kartu. 

— Gerai, vaikine, — pasiduodamas tarė Maikas ir atsistojo. — Užgesink 
laužą. 

Maksas kojomis nuspardė laužo nuodėgulius vandenin, kur šie sučirškė 
ir užgeso. Atsigręžęs išvydo Maiką pakeliant Rivzą it kūdikį ir užsimetant ant 
peties. Maksas pasuko pelkėn, kalėjimo linkui. 

— Kur tu droži, vaikine? — iš paskos pasivijo jį Maiko balsas. 

Maksas apsisuko ir nustebęs pažvelgė į jį. 

Maikas parodė į priešingą pusę. 

— Pelkė baigiasi už dvidešimties mylių šia kryptimi. 

Umai Maksas suprato. 

— Tau nevalia to, Maikai. Juk formaliai esi jau net ne kalinys. 

Milžinas linktelėjo galva. 

— Tu teisus, vaikine. Aš ne kalinys. Vadinasi, galiu keliauti kur noriu, ir 
jeigu aš nenoriu sugrįžti, jie nieko negali dėl to prikišti. | 

— Bet visai kas kita, jeigu jie sučiups tave padedantį man. 

— Jeigu jie mus sugaus, būsime sugauti, — paprastai atsakė Maikas. — 
Šiaip ar taip, aš nenoriu tavę vanoti rimbu. Negaliu to daryti. Supranti, juk 
mes iš tiesų draugai. 


112 | — PERĖJŪNAI 


Po aštuonių dienų jie išsigavo iš pelkės. Gaudydami kvapą, išsitiesė ant 
tvirtos sausos žemės. Maksas pakėlė galvą. Tolumoje pastebėjo dangun besi- 
rangančius dūmus. 

— Tenai miestas, — pasakė jisai susijaudinęs, keturiom stodamasis ant 
kojų. — Galėsime gauti šiokio tokio padoraus ėdesio. 

— Ne taip greitai, — pasakė Rivzas, timptelėdamas jį žemyn. Vis dar 
buvo pageltęs, bet drugys jau baigėsi. — Jeigu ten miestas, tai bus ir univer- 
salinė parduotuvė. Šiąnakt įsilaušime į ją. Neverta rizikuoti. Galbūt mūsų 
laukiama. 

Maksas pažvelgė į Maiką. Stambuolis negras linktelėjo. 

Jie įsilaužė parduotuvėn antrą valandą paryčiui. Palikdami ją, visi vilkėjo 
naujais drabužiais, turėjo užsikišę už diržų revolverius ir beveik aštuoniolika 
dolerių, kuriuos rado kasoje. 

Maksas pasiūlė iš nuomojamųjų arklidžių pavogti tris žirgus ir išjoti. 

— Mes ką, indėnai? — sarkastiškai atšovė Rivzas. — Jie žirgus suseks 
greičiau nei mus. Dvi ar tris dienas laikysimės atokiau nuo kelių, o tada pasi- 
rūpinsime žirgais. 

Po poros dienų jie jau turėjo arklius, o dar po keturių apiplėšė kažkokio 
miestuko banką ir išsinešė tūkstantį aštuonis šimtus dolerių. Dešimčia minu- 
čių vėliau visas trejetas šuoliavo Teksaso linkui. 


Bo 


MAKSAS ATVYKO Į FORT VORTĄ PASITIKTI TRAUKINIO, KURIUO IŠ NAUJOJO OR- 
leano turėjo atvažiuoti Džimo Rivzo duktė. Jis sėdėjo kirpėjo kėdėje, stebė- 
damas save veidrodyje. Veidas, kuris žvelgė į jį, buvo anaiptol ne jaunuolio. 
Dailiai apkirpta juoda barzda paslėpė aukštus skruostikaulius, ir jis nė kiek 
nebepanėšėjo į indėną. 

Maksas atsistojo iš kėdės. 

— Kiek moku? 

— Penkiasdešimt centų už plaukus ir dvidešimt už barzdą. 

Maksas numetė kirpėjui sidabrinį dolerį. 

Nuo pastato sienos, į kurią rėmėsi, atsiskyrė ir žingtelėjo į priekį Maikas. 

— Traukinys jau tuoj tuoj turi atvažiuoti, — pasakė Maksas. — Manau, 
mums derėtų eiti į stotį. 

Prieš trejus su puse metų jie vieną naktį atkako į Fort Vortą su septyniais 
tūkstančiais dolerių balnakrepšiuose. Paskui save buvo palikę du apšvarintus 

bankus ir du negyvėlius. Bet jiems pasisekė. Niekas jų neatpažino, manyta, 
kad tai nežinomų plėšikų darbas. 

— Atrodo, neblogas miestas, — tuomet pasidžiaugė Maksas. — Įjoda- 
mas jau pastebėjau du bankus. 

Rivzas pažvelgė į jį nuo krėslo pigaus viešbučio numeryje. 

— Su tuo baigta, — tarė jis. 

Maksas išpūtė akis. 

— Kodėl? Panašu, tikras dalykas. 

Rivzas papurtė galvą. 

— Štai kur aš paskutinį sykį padariau klaidą. Nežinojau, kada baigti. — 
Jis įsikišo burnon cigaretę. 

— Tai ką mes tada veiksime? — paklausė Maksas. 

Rivzas užsirūkė. 

— Pasidairykime kokio nors neblogo legalaus verslo. Čionai daug viso- 
kių galimybių. Žemė pigi, o Teksasas auga. 

Rivzas surado verslą, kokio ieškojo, miestuke šešiasdešimt penkios my- 
lios į pietus nuo Fort Vorto. Barą su lošimų sale. Mažiau nei per dvejus metus 
jis tapo svarbiausiu miestelio žmogumi. Paskui lošimo namų kampe įsteigė 
banką ir kiek vėliau ėmė supirkinėti žemę. Pradėta kalbėti, kad jį reikia iš- 
rinkti meru. 

Užmiestyje jis įsigijo nedidelę rančą, suremontavo namą ir iš kambarių virš 
baro persikėlė gyventi ten. Dar po kurio laiko iš baro, kuriam tada jau vadova- 
vo Maksas, iškėlė banką ir įkurdino šį nedideliame Pagrindinės gatvės pastate. 
Nepraėjus nė metams, žmonės ėmė užmiršti, kad Rivzas kada nors buvo baro 
savininkas, ir žiūrėjo į jį kaip į miestuko bankininką. Patylom jis ėmė turtėti. 

Iki visiško respektabilumo jam tetrūko viena — šeimos. Diskrečiai nu- 
siuntė užklausimą į Naująjį Orleaną. Sužinojo, kad jo žmona mirusi, o duktė 
gyvena pas motinos gimines. Nusiuntė jai telegramą i ir sulaukė atsakymo. Ji 
pranešė atvyksianti į Fort Vortą kovo penktąją. 

Maksas stovėjo žvalgydamas išilgai perono į išlipančius keleivius. 

— Ar tu žinai, kaip ji atrodo? — paklausė Maikas. 

— Tik tiek, kiek Džimas man papasakojo, o jau dešimt metų, kaip jis jos 
nematęs. 

Pamažėle keleiviai išsiskirstė, ir perone liko tik jauna moteris, supama 
kelių lagaminų ir nedidelės skrynios. Ji dairėsi į vieną ir kitą perono galą. Mai- 
kas klausiamai pažvelgė į Maksą: kaip manai, ar tai ne ji? 

Maksas truktelėjo pečiais. 

Juodu nužingsniavo prie jaunosios moters. Maksas nusivožė kaubojišką 


skrybėlę. 

— Mis Rivz? 

Atlėgus rūpesčiui, jaunosios moters veidas nušvito šypsena. 

— Na, žinote, tikrai džiugu jus matyti, — šiltai atsiliepė ji. — Jau buvau 
bepradedanti manyti, kad tėtis negavo mano telegramos. 

Maksas irgi atsakė jai šypsena. 

— Aš — Maksas Sendas, — prisistatė jis. — Jūsų tėvas atsiuntė mane 
jus pasitikti. 

Merginos veidu šmėstelėjo šešėlis. 

— Aš beveik to ir tikėjausi, — pasakė ji. — Tėtis buvo tiek užsiėmęs, jog 
dešimt metų nepasirodė namuose. 

Maksas spėjo, kad ji nežinojo tėvą sėdėjus kalėjime. 

— Eime, — švelniai pakvietė jis. — Nusamdžiau jums kambarį viešbu- 
tyje „Palace“. Galėsite tenai nusiprausti ir šiąnakt pernakvoti. Iki namų dvi 
dienos kelio, tad pajudėsime tik rytoj iš ryto. 

Kai po dvidešimties minučių jie pasiekė viešbutį, pirmąsyk gyvenime 
Maksas pasijautė įsimylėjęs. 


Maksas pririšo žirgą prie stulpo priešais Rivzo rančos gyvenamąjį namą. 
Užlipo laiptukais ir pabeldė į duris. Atidarė Rivzo duktė, jos veidas atrodė iš- 
vargęs ir įsitempęs, lyg ji būtų neseniai verkusi. 

— O, tai tu, — tyliai tarė ji. — eik. 

Jis nusekė įkandin jos į svetainę. Staiga susirūpinęs siekė ją apkabinti. 

— Kas atsitiko, Bete? 

Ji išslydo iš jo rankų. 

— Kodėl man nepasakei, kad esi pabėgęs kalinys? — paklausė nusukusi 
akis į šalį. 

Makso veidas tapo šaltas. 

— Ar tai būtų ką nors pakeitę? 

— Taip, — atsakė ji, atvirai atlaikydama jo žvilgsnį. — Jeigu būčiau ži- 
nojusi, niekad nebūčiau sau leidusi šitaip susipainioti. 

— Dabar žinai, — neatlyžo jis. — Ar tai turi reikšmę? 

— Taip, — vėl pasakė ji. — O, neklausinėk manęs. Aš tokia sutrikusi! 

— Ką dar tėvas tau pasakė? 

Ji pažvelgė sau į delnus. 

— Pasakė, kad negaliu tekėti už tavęs. Ne tik dėl to, bet ir todėl, kad tu 
esi... Esi perpus indėnas! 

— Ir vien dėl to nebemyli manęs? 

Žvelgdama į savo susigniaužinėjančias rankas, ji tylėjo. 

— Aš nežinau, ką jaučiu, — galiausiai pasakė. 

Ištiesęs rankas, jis prisitraukė ją prie savęs. 

— Bete, Bete, — kimiai sukuždėjo. — Praėjusį vakarą per šokius tu 
mane pabučiavai. Sakei, kad myli mane. Nuo tada aš nepasikeičiau. 

Mirksnį ji stovėjo visai rami, paskui išsilaisvino iš jo glėbio. 

— Neliesk manęs, — greitai metė. 

Maksas nustebęs išpūtė akis. 

— Tau nereikia manęs bijoti. 

Ji atšlijo nuo jo rankos. 

— Neliesk manęs, — pasakė, ir šįsyk baimė jos balse Maksui buvo per- 
nelyg pažįstama, kad nesuprastų kodėl. Daugiau neprataręs nė žodžio, jis ap- 
sisuko ir išėjo iš kambario. 

Nujojo tiesiai į miestą, į banką, ir nuėjo į galinį kambarį, atstojantį Rivzui 
kontorą. 

Rivzas pakėlė galvą nuo didelio rašomojo stalo su atverčiamu viršumi. 

— Kas per velniava, kad čia šitaip įsiverži? 

Maksas įrėmė ; jį akis. 

— Nemėgink vedžioti mane už nosies, Rivzai. Jau neblogai apdorojai 
savo dukrą. 

Atsilošęs kėdėje Rivzas nusijuokė. 

— Ar viskas? — paklausė jis. 

— To gana, — atsakė Maksas. — Praėjusį vakarą ji pažadėjo už manęs 
tekėti. 

Rivzas pasilenkė į priekį. 

— Maniau, kad turi daugiau smegenų, Maksai. 

— Dabar tai nesvarbu, Rivzai. Aš pasitraukiu. 

Mirksnį Rivzas jį stebėjo. 

— Tu taip nusprendei? 

Maksas linktelėjo. 

— Taip, nusprendžiau. 

— Pasiimi kartu ir savo juodasnukį? 

— Aha, — patvirtino.Maksas. — Kai gausiu mūsų pinigų dalį. 

Rivzas apsisuko su krėslu ir iš seifo už savęs išėmė keletą banknotų. Nu- 
metė šiuos ant stalo Maksui. 

— Štai. 

Maksas pažvelgė į banknotus, paskui į Rivzą. Paėmė pinigus ir suskai- 
čiavo. 

— Čia tik penki šimtai dolerių, — pasakė jis. 

— O kiek tu tikėjais? — paklausė Rivzas. 

— Mes atvykome į Fort Vortą su septyniais tūkstančiais. Mano dalis 

vien tik nuo jų — du tūkstančiai trys šimtai, o nepasakysi, kad būtume patyrę 
nuostolių dėl baro. — Maksas paėmė nuo Rivzo stalo cigarą ir užsirūkė. — 
Regis, Maikui ir man priklauso mažiausiai penki tūkstančiai. 

Rivzas gūžtelėjo pečiais. 

— Nesiginčysiu, — sutiko jis. — Šiaip ar taip, mudu, tu ir aš, per daug ką 
kartu perėjome. Jeigu tau taip atrodo, tiek ir gausi. 

Jis atskaičiavo pinigus. Maksas paėmė juos ir įsidėjo kišenėn. 

— Nemaniau, kad tu taip lengvai su jais išsiskirsi, — tarė jis. 

Buvo jau perpus pasiekęs barą, kai kažkas iš už nugaros jį pašaukė. Mak- 
sas pamažu atsisuko. 

Prie jo, ištraukę revolverius, artinosi šerifas su dviem savo pavaduotojais. 
Kartu su jais buvo ir Rivzas. 

— Koks reikalas, šerife? — paklausė Maksas. 

— Apieškokite jį, — susijaudinęs šūktelėjo Rivzas. — Ir rasite pinigus, 
kuriuos jis pavogė. 

— Pavogiau? — nustebo Maksas. — Jis pakvaišo! Tie pinigai mano. Juk 
buvo man skolingas. 

— Šalin ranką nuo savo ginklo, — įspėjo šerifas, atsargiai žingtelėdamas 
į prieki. Įkišo ranką Makso kišenėn ir ištraukė pluoštą banknotų. 

— Matote! — sušuko Rivzas. — O ką aš jums sakiau? 

— Tu, šunsnuki! — pratrūko Maksas ir metėsi prie Rivzo. Bet nespėjo jo 
pasiekti — šerifas iš šono trenkė revolverio rankena Maksui į galvą. Kaip tik 
šiuo momentu Maikas žvilgtelėjo pro kambario virš baro langą. 

Rivzas priėjo prie Makso ir iš viršaus pažvelgė į jį. 

— Nederėjo man pasitikėti metisu. 

— Pakelkite jį, vaikinai, ir nugabenkite į cypę, — paliepė šerifas. 

— Vertėtų nueiti į barą ir tuo pačiu žygiu sugriebti juodasnukį jo drauge- 
lį, — patarė Rivzas. — Jis veikiausiai irgi prie to prikišęs nagus. 

Maikas matė, kaip šerifas pažvelgė baro pusėn ir nuėjo jo link. Jis dau- 
giau nelaukė. Nukurnėjo užpakaliniais laiptais ir kuo greičiausiai išsidangino 
iš miesto. | 

Rivzas jojo keliu į savo rančą, panosėje linksmai sau niūniuodamas. Nusi- 
teikęs buvo puikiai. Pirmąsyk pasijautė saugus. Maksas neišdrįs prabilti, tai tik 
pablogintų jo paties padėtį. O juodasnukis išsidangino. Juodasnukiai visad pa- 
bėga, kai reikalai pakrypsta blogon pusėn. Buvo taip paskendęs mintyse, kad nė 
neišgirdo, kaip sušvilpė iš už medžio rimbas ir apsivyniojęs išplėšė jį iš balno. 

Jis pašoko ant kojų ir siekė revolverio, bet antras rimbo smūgis išmušė 
ginklą jam iš pirštų. Maikas su ilgu, per ranką nukarusiu rimbu pamažu pri- 
ėjo prie jo. 


NEVADA SMITAS — » 117 


Rivzas pasibaisėjęs sukliko. 

Vėl sušvilpė rimbas, ir Rivzas apsisukęs nuvirto į dulkes. Pasikėlė ketur- 
pėsčias ir puolė ropoti, paskui, vargais negalais atsistojęs, buvo besprunkąs, bet 
rimbas it žaltys pasivijo jį pakeliui ir įsismelkęs tarp kojų partrenkė ant žemės. 
Pasukęs galvą Rivzas pamatė Maiko ranką su ilgu rimbu vėl pakylant aukštyn. 


Jis sukliko, o rimbas vėl kirto. 


Kitą rytą anksti šerifas ir jo pavaduotojai aptiko kelio pakrašty tysantį 
kūną. O naktį kažkas išlaužė vienintelės kameros areštinėje grotas, ir Maksas 
pabėgo. 

Pirmasis kūną pastebėjo vienas iš šerifo pavaduotojų. Pasuko žirgą prie 
jo ir pažvelgė žemyn. 

Šerifas ir antrasis pavaduotojas irgi pasuko žirgus. Kurį laiką visi stebei- 
lijo į sudarkytą kūną. Paskui vienas iš jų nusivožė skrybėlę ir nusišluostė nuo 
kaktos šalto prakaito lašelius. 

— Atrodo tartum bankininkas Rivzas. 

Šerifas pasigręžė į jį. 

— Taip, tai buvo bankininkas Rivzas, — tarė jis, irgi nusivoždamas skry- 
bėlę bei šluostydamasis veidą. — Keista, bet, kiek aš Žinau, šitaip žmogui gali 
padaryti tik Luizianos kalėjimo rimbas. 


Ko 


ISPANIŠKAS KAIMELIO PAVADINIMAS AMERIKIEČIAMS BUVO PER ILGAS IR SUN- 
kus ištarti, tad po kurio laiko jie pervadino jį savaip. Slaptyne. Ten buvo vieta, 
kur galėdavai nukeliauti, kai neturėdavai niekur kitur pasukti, kai būdavai 
persekiojamas įstatymo bei pavargęs nuo miego žvarbiomis naktimis prerijo- 
se ir nuo maisto, kurį sudarė džiovinta jautiena ir šaltos konservuotos pupelės. 
Gyvenimas čia buvo brangus, bet apsimokėjo jį išbandyti. Tik keturios mylios 
už sienos, o įstatymas tavęs nebepajėgdavo pasiekti. 

Be to, buvo vienintelė vieta Meksikoje, kur visada galėdavai gauti ameri- 
kietiško viskio. Net jeigu ir turėdavai mokėti už jį keturiskart brangiau. 

Alcaldė“ sėdėjo prie stalelio kantinos“" gilumoje ir stebėjo įeinančius du 
americanos“““.Jie atsisėdo prie stalelio netoliese durų. Žemesnysis užsakė tekilos. 

* Alkaldas — mažo Ispanijos ar Lotynų Amerikos miestuko ar kaimelio taikos teisėjas (isp.). 


* Užeigėlė, kur prekiaujama alkoholiniais gėrimais (Ispanijoje, Meksikoje, JAV pietuose). 
** Amerikiečiai (:sp.). 

Alcalde stebėjo tuodu didžiai susidomėjęs. Netrukus anie iškeliaus. Taip 
visados būdavo. Iš pradžių, tik atvykę, užsisakydavo visko, kas geriausia. Pui- 
kiausio viskio, patogiausius kambarius, brangiausių merginų. Paskui pinigai 
baigdavosi, ir jie imdavo riboti savo išlaidas. Pirmiausia pakeisdavo kambarį 
į pigesnį; vėliau atsižadėdavo merginų ir galiausiai — viskio. O kai įnikdavo 
gerti tekilą, tatai reikšdavo, kad netrukus išsidangins. 

Jis pakėlė stikliuką ir greitai išlenkė savąją tekilą. Vėl pažvelgė į žemesnįjį 
vyriškį. Kažkuo šis patraukė jo dėmesį. Atsiduso prisiminęs jaunystę. Chuare- 
sui šitas būtų patikęs: indėniškas Jefė“ kraujas instinktyviai jam pakuždėdavo, 
kas tikras karys. A/ca/de vėl atsiduso: vargšas Chuaresas dėl žmonių norėjo pa- 
daryti tiek daug, o pats gavo tiek mažai. Jis žvelgė į americanos, prisimindamas 
tą pirmą sykį, kada juos išvydo. Tai atsitiko bemaž prieš trejus metus. 

Abu tylomis įžengė į kantiną, pavargę ir dulkini nuo kelionės. Dabar, 
kaip ir tada, atsisėdo prie stalelio netoli durų. 

Butelis ir stikliukai jau stovėjo ant stalo, kai prie jų nuo baro priėjo stam- 
bus vyriškis. Kreipėsi į žemesnįjį, tarsi visai nematydamas antrojo. 

— Į šį barą mes neįleidžiame juočkių. 

Žemesnysis netgi nepakėlė akių. Pirma pripylė draugo stikliuką, paskui 
savąjį ir pakėlė šį sau prie lūpų. 

Stikliukas sudužo ant grindų, ir staiga kantinoje įsiviešpatavo tyla. 

— Tegul tavo juočkis nešdinasi iš čia, — pasakė stambuolis. Dar kiek pa- 
dėbsojęs į juodu, apsisuko ir nužirgliojo atgal prie baro. 

Negras buvo besistojąs, bet žemesnysis suturėjo jį žvilgsniu. Pamažu 
negras vėl nusileido ant kėdės. 

Tiktai tada, kai žemesnysis atsikėlė nuo staliuko ir nuėjo prie baro, a/- 
calde sumojo, kad anas ne toks žemas, kaip jam iš pradžių pasirodė. Tik greta 
negro atrodė žemas. 

— Kas čia nustato taisykles? — paklausė jis barmeną. 

Šis mostelėjo į salės gilumą. 

— Alcalde, senor.“" 

Americano apsigręžė ir nuėjo prie nurodyto stalelio. Jo akys nustebino 
alcalde: šios buvo griežtos, tamsiai mėlynos. Prabilo ispaniškai, su šiokiu tokiu 
amerikietišku akcentu. 

— Ar tas kuilys kalba tiesą, se207? 

— Ne, seo0r, — atsakė a/calde, — visi, kurie turi pinigų užsimokėti, čia 
mielai sutinkami. 


* Vado (isp.). 
** Alkaldas, senjore (:s5.). 

Vyriškis linktelėjo ir sugrįžo prie baro. Sustojo priešais vyrą, kuris buvo 
priėjęs prie jų stalelio. 

— Alcalde sako, kad mano draugas gali pasilikti, — tarė jis. 

Vyras piktai grįžtelėjo į jį. 

— Kam, po velnių, rūpi, ką tas taukuotasis meksikietis mano? Tai, kad 
mes anapus sienos, dar nereiškia, kad aš privalau gerti su juočkiais! 

Žemesniojo vyriškio tonas tapo šaltas: 

— Mano draugas valgo, geria ir miega kartu su manimi, tad niekur neišeis. 

Jis ramiai apsisuko ir sugrįžo prie savo stalelio. 

Bet nespėjo nė atsisėsti, kai piktasis americano puolė prie jo. 

— Jeigu tau taip patinka juočkiai, juočkio numylėtini, pamatysi, kaip tau 
patiks miegoti su negyvėliu, — suriko jis, traukdamasis revolverį. 

Atrodė, kad žemesnysis americano vos krustelėjo, bet iš revolverio jo 
rankoje vamzdžio jau smilko dūmelis, o šūvio aidai slopo kantinos gegnėse. 
Rėksnys dryksojo negyvas ant grindų priešais barą. 

— Atsiprašau, kad sutrikdėme jūsų vaišingo kaimelio ramybę, — tarė 
nepažįstamasis savąja keista ispanų kalba. 

Alcalde pažvelgė į vyriškį ant grindų ir truktelėjo pečiais. 

— De nada, — tarė jis. — Nieko tokio. Jūs buvote teisus. Tas kuilys buvo 
nemandagus. 

Dabar, praėjus maždaug trejiems metams, a/ca/de atsiduso, prisiminda- 
mas aną įvykį. Žemesnysis turėjo grakštumo, daug grakštumo — įgimto kaip 
panteros. O revolveris. Caramba" Nebuvo nė vieno tokio greito. Ginklas buvo 
tartum suaugęs išvien su juo. Koks iš jo būtų išėjęs pisto/era“". Chuaresas būtų 
juo didžiavęsis. 

Kasmet po keletą sykių dvejetas draugužių patylomis dingdavo iš kaime- 
lio ir taip pat patylomis vėl pasirodydavo — po kelių savaičių, kartais po kelių 
mėnesių. Ir kaskart, kai sugrįždavo, jie turėdavo pinigų susimokėti už savo 
kambarius, moteris, viskį. 

Bet kaskart a/ca/de pastebėdavo, kokie vis atskiresni, vis vienišesni jie 
jausdavosi. Kartais jį apimdavo gailestis dėl jų. Buvo kitokie nei visi, atvyks- 
tantys į kaimelį. Toks gyvenimas jiems neteikė malonumo. 

O dabar jie vėl geria tekilą. Kiek dar sykių juodu šitaip išvyks, kol niekada 


nebesugrįš? Ne tik į šį kaimelį, bet niekur, niekur šioje žemėje. 


* 


* Velniai rautų! (Isp.). 


** Samdomas žudikas, teroristas, ginkluotas pistoletu (is6.). 

Maksas nurijo tekilą ir užsikando citrina. Aitrios sultys ištryško gerklėn, 
suteikdamos burnai švaraus gaivumo. Jis pažvelgė į Maiką. 

— Kiek mums dar liko? 

Maikas šiek tiek pagalvojo. 

— Galbūt dar trims savaitėms. 

Maksas susisuko cigaretę ir užsirūkė. 

— Mums reikia surengti stambų išpuolį. Tada galbūt galėtume nuvykti į 
Kaliforniją ar Nevadą, ar dar kurion nors vieton, kur mūsų nepažįsta, ir ramiai 
apsigyventi. Čia pinigų tikrai ilgam neužtenka. 

Negras linktelėjo. 

— Taip tai taip, — sutiko jis. — Bet tai ne sprendimas. Privalome išsi- 
skirti. Mudviejų ieškoma drauge. Kai pamato mane, tai tas pat, lyg neščiau 
didelį plakatą su ant jo užrašytu tavo vardu. 

Maksas vėl prisipylė stikliuką. 

— Bandai manęs nusikratyti? — nusišypsojo jis, nurydamas gėrimą ir 
siekdamas citrinos. 

— Galbūt be manęs tu galėtum kur nors apsistoti ir susitvarkyti gyveni- 
mą, — rimtai pasakė Maikas. — Tau nereikės niekur bėgti. 

Maksas išspjovė citrinos sėklą. 

— Mes sutarėme laikytis kartu. Šįsyk pagrobsime pakankamai pinigų ir 
patrauksime į Kaliforniją. 

Atsidarė durys ir vidun įžengė aukštas raudonplaukis kaubojus. Priėjo 
prie jų staliuko ir klestelėjo į laisvą kėdę. 

— Na, senukas Čarlis Dobsas atsidūrė čia akies mirksniu, — nusijuokė 
jis. — Toji tekila tau sugrauš skrandį. Barmene, atnešk mums butelį viskio. 

Barmenas padėjo ant stalo viskį, stikliukus ir pasišalino. Čarlis pripylė 
stikliukus, ir jie išgėrė. 

— Kodėl sugrįžai, Čarli? — paklausė Maksas. — Maniau, tu sukai Ryno 
pusėn. | 

— Taip ir buvo. Bet pamačiau didžiausią kada nors mano regėtą dalyką, 
pernelyg gerą, kad praeitum pro šalį. 

— Kas per darbas? — paklausė Maksas, pasilenkdamas viršum stalo. 

Čarlis prislopino balsą. 

— Bankas naujas. Prisimeni, tau pasakojau, kad praėjusiais metais gir- 
dėjau apie naftos paieškas Teksase. Tai va, pakeliui į šiaurę nutariau aplankyti 
tuos gręžinius. — Jis prisipylė dar vieną taurelę ir greitai išlenkė. — Ką gi, iš 
tiesų rado jos. Keisčiausias dalykas, kokį tik teko regėti. Iškasa žemėje šulinį, 
o iš ten vietoj vandens srūva nafta. Ją išsiurbia, išpilsto į statines ir siunčia į 


Rytus. Nafta ten visur, ir bankas tiesiog plyšte plyšta nuo pinigų. 

— Neblogai skamba, — pasakė Maksas. — Na, tai koks reikalas? 

— Visą tą darbą sumanė vienas toks vietinis vyriokas, bet jam reikia pa- 
galbos. Jis nori dviejų dalių, mes kiekvienas gauname po dalį. 

— Gana teisingai, — sutiko ir pasisuko į Maiką. — Kaip tu manai? 

Šis linktelėjo. 

— Kada prasukam tą darbelį? — paklausė. 

Čarlis pažvelgė į jį. 

— Tuoj po Naujųjų metų. Tada bankas gauna daug pinigų naujiems grę- 
žiniams. — Jis vėl pripildė visų stikliukus. — Turime išvykti rytoj. Užtrukau 
tris savaites, kol iki čia atjojau. 


50 


PASKUI ČARLĮ DOBSĄ MAKSAS ĮŽENGĖ Į SMUKLĘ. SALĖJE SPIETĖSI NAFTOS GRĘ- 
žinių darbininkai ir kaubojai. Lošimo stalai buvo gulte apgulti žmonių, trimis 
eilėmis laukiančių išbandyti savo laimę kauliukais ir faraonu". 

— O ką aš tau sakiau? — suprunkštė Čarlis. — Tai iš tiesų sparčiai au- 
gantis miestas. 

Jis pirmasis patraukė prie baro, kur vienišas stovėjo kažkoks vyriškis. 
Čarliui priėjus, jis atsisuko. 

— Ilgokai iki čia kaseisi, — papriekaištavo tyliai. 

— Kelias tolimas, Edai, — atsakė Carlis. 

— Susitiksime lauke, — šnibžtelėjo Edas, numesdamas sidabrinį dolerį 
ant prekystalio, ir pasuko durų link. 

Eidamas pro šalį, trumpai žvilgtelėjo į Maksą. 

Šis pagavo blyškių, skvarbių, be jokios išraiškos akių blyksnį. Vyriškis 
atrodė netoli penkiasdešimties, virš jo lūpos driekėsi ilgi smėlio spalvos ūsai. 
Veidas lyg ir matytas, bet Maksas nepajėgė prisiminti, kur buvo anksčiau su- 
tikęs šį Žmogų. 

Vyriškis jų laukė gatvėje prie smuklės. Nužingsniavo pirmas į priekį, o 
jie nusekė iš paskos į tamsų skersgatvį. Ten jis apsigręžė ir atsidūrė akis į akį 
su jais. | 

— Juk sakiau, kad reikės keturių žmonių, — piktai metė jis. 

— Yra dar vienas vyriokas, Edai, — pasiskubino nuraminti Čarlis. — Pa- 
sislėpęs čia pat, už miesto ribos. 


* Toks kortų lošimas. 

— Gerai. Atvykote pačiu laiku. Rytoj vakarą — tai yra penktadienio 
vakarą — banko prezidentas ir kasininkas užsilaikys iki vėlumos, rengdami 
šeštadieniui algalapius įrenginių brigadoms. Jie paprastai baigia apie dešimtą. 
Sugriebiam juos, vos tik išeis pro duris, ir įgrūdam atgal į vidų. Taigi jie mums 
atidarys seifą, neteks jo sprogdinti. 

— Man tinka, — pasakė Čarlis. — O tu ką manai, Maksai? 

Šis pažvelgė į Edą. 

— Jie nešiojasi revolverius? 

— Turbūt. Ką, bijai pasišaudymo? 

Maksas papurtė galvą. 

— Ne. Tik noriu žinoti, ko galima tikėtis. 

.— Kaip manai, kiek paimsime? — įsiterpė Čarlis. 

— Penkiasdešimt tūkstančių, gal dar daugiau. 

Čarlis švilptelėjo. 

— Penkiasdešimt tūkstančių! 

— Atslinksite čionai po vieną. Tyliai. Nenoriu, kad kas nors matytų mus 
kartu. Lygiai pusę dešimtos susitiksime už banko. — Edas pažvelgė į juodu ir 
vėl linktelėjo. Buvo jau benueinąs, bet sugrįžo atgal ir pažvelgė į Maksą. — Ar 
anksčiau nebuvome kur nors susitikę? 

Maksas truktelėjo pečiais. 

— Galbūt. Aš daug kur sukiojaus. Man irgi atrodai kažkur matytas. 

— Na, gal iki ryt vakaro prisiminsiu. — Ir jis nužingsniavo skersgatviu. 

Maksas lydėjo jį akimis, kol šis įsuko į kitą gatvę, paskui pasigręžė į Carlį. 

— Kažkas tame žmoguje keista. Jaučiu, kad turėčiau žinoti, kas jis. | 

Čarlis nusijuokė. 

— Eime. Maikas nerimaus, gal mums kas nors nutiko. 


— Pasiruoškite! — kimiai sušvokštė Edas. — Jie eina! 

Maksas stipriai prigludo prie sienos šalimais durų. Iš kitos jų pusės laukė 
Edas ir Čarlis. Iš banko vidaus pasigirdo besiartinančių vyriškių balsai. 

Vos tik durys prasivėrė, visas trejetas šoko priekin ir su netikėta jėga įsi- 
veržė vidun. 

— Kas čia dedas, velniai rau... — iš tamsos viduje suskambo balsas, pa- 
lydėtas trinksnio ir parkritusio kūno dunkstelėjimo. 

— Užčiaupk koserę, ponuli, jeigu nori likti gyvas! 

Išgąstingas aiktelėjimas, paskui — tyla. 

— Įgrūskit juos į galinį kambarį, — atskriejo šiurkštus Edo balsas. 

Maksas greitai pasilenkė ir grindimis nuvilko parkritusį vyrą banko gilu- 

mon. Už jo čirkštelėjo degtukas, ir galinį kambarį užliejo silpna lempos šviesa. 
Jis įvilko vyriškį vidun ir paleido iš rankų. Tas liko gulėti sukniubęs. 

— Patikrinkite paradines duris! — sušnypštė Edas. 

Maksas nubėgo atgalios prie durų ir iškišo galvą laukan. Gatvė buvo tyli, 
be gyvos dvasios. 

— Nieko lauke nėra, — pranešė jis. 


jų vyriškių. — Atidaryk seifą. 

Žmogus buvo netoli šešiasdešimties. Siaubo išplėstomis akimis žvelgė į 
gulintį ant grindų savo šefą. 

— Aš... Aš negaliu, — sumikčiojo jis. — Tą gali padaryti tik ponas Gor- 
donas. Jis yra prezidentas, vienintelis, kuris žino kombinaciją. 

Edas pasigręžė į Maksą. 

— Išbudink jį. 

Maksas priklaupė prie vyriškio. Pasuko jo galvą į save. Atkarusiu žandi- 
kauliu veidas atrodė keistai. Maksas pakėlė akis į Edą. 

— Niekas jo neišbudins. Tu įlaužei jam kiaušą. 

— Dieve mano! — pratarė antrasis vyriškis. Atrodė, jis tuoj tuoj nualps. 

Edas priėjo prie jo. 

— Vis dėlto manau, kad tau teks atidaryti seifą. 

— Bet... Bet aš negaliu, — gynėsi banko klerkas. — Nežinau kombina- 
cijos. 

Edas stipriai smogė jam į veidą. Kasininkas užkrito ant stalo. 

— Na tai sužinok! 

— Garbės žodis, pone, — sukūkčiojo vyriškis. — Aš jos nežinau. Miste- 
ris Gordonas buvo vienintelis. Jis... 

Edas vėl smogė jam. 

— Atidaryk seifą! 

— Klausykit, pone, — ėmė maldauti vyriškis. — Antai tame rašomajame 
stale per keturis tūkstančius dolerių! Paimkit juos ir nebemuškit manęs, pra- 
šau jus. Aš nežinau kombinacijos... 

Edas apėjo už rašomojo stalo ir atidarė vidurinįjį stalčių. Išėmė iš jo 
pluoštą banknotų, susigrūdo savo striukės kišenėn. Vėl apėjo stalą ir sustojo 
priešais klūpantį banko klerką. 

— Nagi, atidaryk seifą! — paliepė jis, vėl smogdamas jam. 

Žmogus sudribo ant grindų. 

— Aš negaliu, pone, negaliu! 

Edas užsimojo koja spirti kasininkui, bet Maksas palietė jo petį. 

— Galbūt jisai sako tiesą. 

Edas mirksnį dėbsojo į jį, paskui nuleido koją. 

— Galbūt. Bet mes greitai tai sužinosime. — Jis pamojo Maksui. — Eik, 
pasaugok prie durų. 

Maksas sugrįžo per banką prie paradinių durų ir vėl iškišo galvą laukan. 
Gatvė tebebuvo tuščia. Jis liko stovėti, budriai tylus. 

Iš galinio kambario iki jo atskriejo Edo balsas. 

— Pririškite tą išperą prie kėdės. 

— Ką jūs ruošiatės daryti? — silpnu balsu užprotestavo banko klerkas. 

Maksas sugrįžo ir žvilgtelėjo kambario vidun. Edas klūpojo priešais pūs- 
tašonę krosnelę, maišydamas žarstekliu žioruojančias anglis. Čarlis, pririšęs 
kasininką, atsitiesė ir smalsiai pažvelgė į Edą. 

„— Ką tu čia darai? 

— Jis prašneks, kai tas raudonai įkaitintas žarsteklis atsidurs pakankamai 
arti jo akių, — nuožmiai pasakė Edas. 

— Minutėlę, — užprotestavo Čarlis. — Jei manai, kad žmogelis meluoja, 
užmušk jį. 

Edas pašoko ant kojų ir piktai užsipuolė Čarlį. 

— Čia ir bėda su jumis, šių dienų jaunikliais. Jums stinga drąsos, esate 
pernelyg opūs. Juk negyvas jis negalės atidaryti seifo! 

— Taip pat negalės jo atidaryti, jeigu nežino kombinacijos! 

— Jeigu tau nepatinka, kulniuok iš čia! — įsiutęs riktelėjo Edas. — Tame 
seife — penkiasdešimt tūkstančių dolerių. Ir aš juos paimsiu! 

Maksas apsisuko ir buvo besugrįžtąs prie paradinių banko durų. Nespėjo 
nužengti nė poros žingsnių, kai jį sustabdė atskriejęs iš galinio kambario.Edo 
balsas: 

— Tai suveiks, patikėk, — kalbėjo jis. — Maždaug prieš dešimt ar dvy- 
lika metų Rastis Haris, Iomas Dortas ir aš apdorojome seną bizonų medžio- 
toją ir jo raudonodę žmoną. 

Maksas pajuto persiverčiant skrandį ir siekė atsiremti sienos, kad nepar- 
griūtų. Trumpam užsimerkė, ir vėl jam prieš akis iškilo toji scena pirkelėje — 
be gyvybės ženklų karantis tėvas, ant grindų suknežinta motina, oranžinė 
gaisro pašvaistė nakties padangėje. 

Galva ėmė jam skaidrėti. Papurtė ją. Šleikštulį pakeitė šaltas, mirtinas 
jausmas. Jis pažvelgė į galinį kambarį. 

Edas tebeklūpojo priešais krosnelę. Čarlis išblyškęs, liguistu veidu stovė- 
jo kitoje kambario pusėje. 

— Senasis šykštuolis kažkur namuose turėjo paslėpęs auksą. Dodže visi 
tai žinojo... — Edas pakėlė akis ir išvydo Maks3, kuris, perėjęs kambarį, dabar 
stovėjo ties juo. — Ką tu čia veiki? Sakiau tau saugoti prie durų! 

Maksas iš viršaus pažvelgė į jį. Dusliai pratarė: 

— Ir jūs gavote tą auksą? 

Edo veide pasirodė suglumusi išraiška. 

— Negavote, — pasakė Maksas, — nes visų pirmiausia tenai nebuvo 
jokio aukso. 

Edas išpūtė akis. 

— Iš kur žinai? 

— Žinau, — pamažu atsakė Maksas. — Aš — Maksas Sendas. 

Dabar Edas prisiminė. Persivertęs ant šono tolyn nuo Makso, siekė re- 
volverio. Maksas išspyrė ginklą jam iš rankos, ir Edas ropomis metėsi vėl šį 
sugriebti. Tuo metu Maksas ištraukė iš krosnelės iki baltumo įkaitus; žarsteklį. 
Edas atsisuko nukreipdamas į Maksą revolverį, bet gavo žarstekliu per akis. 

Baltas metalas išdegino mėsas, ir Edas sukliko iš skausmo. Revolveris iš- 
šovė, paklydusi kulka įsmigo į lubas, ir ginklas iškrito Edui iš rankos. 

Maksas kiek pastovėjo žvelgdamas žemyn. Į šnerves jam trenkė nusvi- 
lintos mėsos dvokas. Viskas baigta. Praėjo dvylika metų, ir štai dabar viskas 
baigta. 

Čarlis truktelėjo jį už rankos, ir Maksas vangiai atsisuko. 

— Nešdinamės iš čia! — šūktelėjo Čarlis. — Po minutės mus užgrius 
visas miestas! 

— Aha! — pamažu pratarė Maksas. Paleido iš rankos žarsteklį ir pasuko 
durų link. Maikas laikė arklius, ir juodu įšoko į balnus. Iššuoliavo iš miesto po 
švilpiančiomis kulkomis, persekiotojai buvo atsilikę vos trisdešimčia minučių. 


Po trijų dienų jie slėpėsi nedidelėje kalvų papėdės oloje. Maksas sugrįžo 
nuo angos ir pažvelgė į savo draugužį. 

— Kaip tau einasi, Maikai? 

Pastarojo veidas, paprastai blizgantis juodumu, buvo sukritęs ir nupilkęs. 

— Prastai, vaikine, prastai. 

Maksas pasilenkė ir nušluostė jam veidą. 

— Atleisk, Maikai, — pasakė, — bet mes nebeturime vandens. 

Maikas papurtė galvą. 
— Ne taip jau svarbu, vaikine. Šįkart man kaip reikiant kliuvo. Kelionė 
baigėsi. | 

Iš olos gilumos atskriejo Čarlio balsas. 

— Po valandos auš. Reikėtų judėti. 

— Tu jok, Čarli. Aš lieku čia su Maiku. 

Maikas vargais negalais atsisėdo, nugara remdamasis į olos sieną. 

— Nekvailiok, vaikine, — tarė jis. 

Maksas papurtė galvą. 

— Aš lieku su tavimi. 

Maikas nusišypsojo. Paėmė Makso delną ir švelniai jį spustelėjo. 

— Juk mudu draugai, vaikine, tiesa? Tikrai draugai? 

Maksas linktelėjo. 

— Ir juk niekad blogai tavęs nekreipiau, ką? — paklausė Maikas. — Aš 
mirsiu, ir nieko tu čia nepadarysi. 

Maksas susuko cigaretę, uždegė ją ir įkišo Maikui burnon. 

— Verčiau patylėk ir ilsėkis. 

— Atsek man diržą. 

Pasilenkęs prie draugo, Maksas truktelėjo sagtį. Diržui nuslydus, Maikas 
suvaitojo. 

— Šitaip geriau, — tarė jis. — O dabar žvilgtelėk diržo vidun. 

Apvertęs diržą, Maksas prie vidinio jo paviršiaus rado prisiūtą pinigų 
kapšą. 

Maikas nusišypsojo. 

— Tame kapše — penki tūkstančiai dolerių. Taupiau juos tinkamam lai- 
kui, kuris dabar atėjo. Jie buvo skirti tai dienai, kai mes mesime šį verslą. 

Maksas susuko dar vieną cigaretę ir užsirūkė. Tylomis stebėjo savo drau- 
gužį. Maikas sukosėjo. 

— Tu gimei trisdešimčia metų per vėlai tokiam verslui. Nebeliko šiame 
pasaulyje vietos ginkluotiems užpuolikams. Mes atsiradome pabaigoje, gavo- 
me tik likučius. 

Maksas tebesėdėjo tylomis įsmeigęs akis į Maiko veidą. 

— Vis tiek aš niekur nevykstu. 

Maikas pažvelgė į jį. | 

— Neversk manęs manyti, kad tenai, kalėjime, blogai pasirinkau, — tarė 
jis. — Tik ne dabar, kai aš mirštu. 

Staiga Makso veidas išplito šypsena. 

— Niekus paistai, Maikai. 

Šis irgi nusišypsojo. 

— Aš galiu sulaikyti persekiotojus vieną dieną. Per tą laiką jūs atsidursite 
taip toli, kad jie jūsų niekaip nebepagaus. — Jis ėmė juoktis ir ūmai užsikosėjo 
krauju. Siekė Makso rankos. 

— Padėk man atsistoti, vaikine. 

Maksas pasilenkė ir pakėlė Maiką ant kojų. Milžinas pasirėmė į jį, ir juo- 
du pajudėjo prie olos angos. Išėjo į naktį, nuo uolų keterų buvo bepradedąs 
dvelkti lengvas vėjelis. 

Kurį laiką abu stovėjo mėgaudamiesi fizišku vienas kito artumu, tomis 


NEVADA SMITAS — » 127 


menkutėmis apraiškomis meilės, galinčios sieti dvejetą vyrų. Paskui Maksas 
pamažu nuleido savo draugužį ant Žemės. 

Maikas pažvelgė žemyn, į šlaito apačią. 

— Aš galiu čia juos sulaikyti visą amžinybę, — tarė jis. — O dabar pri- 
simink, ką aš tau pasakiau, vaikine. Gyvenk dorai. Daugiau jokių vagysčių. 
Jokių ginkluotų užpuolimų. Žodis, vaikine? 


— Žodis, Maikai. 
— Jeigu jį sulaužysi, tai žinok, po šimts, aš sugrįšiu ir neduosiu tau ra- 
mybės! — pasakė milžinas. Jis nusisuko ir pažvelgė į apačią. — O dabar ke- 


liauk, — dusliai tarė. — Jau aušta. — Jis ištiesė ranką paimti šautuvą, kuris 
gulėjo šalia. 

Maksas apsigręžė, nuėjo prie žirgo ir įšoko į balną, tačiau delsė. Žvelgė 
atgal į Maiką, bet juodaodis milžinas nežiūrėjo jo pusėn. Maksas įrėmė pen- 
tinus žirgui į šonus ir nušuoliavo tolyn. 

Tik po valandos, kai saulė jau buvo pakilusi, Maksas, pasiekęs kitos uo- 
los keterą, pradėjo stebėtis, kodėl taip ramu. Šiuo metu užpakalyje jau turėjo 
girdėtis šūviai. 

Jis taip ir nesužinojo, kad Maikas numirė tuoj pat, kai tik jis dingo šiam 
iš akių. 


Be barzdos jis iš pradžių pasijautė lyg nuogas. Braukdamas pirštais šva- 
riai nuskustą veidą, Maksas įėjo į virtuvę. 

— Dieve mano! — šūktelėjo Čarlis, pakėlęs akis nuo stalo. — Niekad 
nebūčiau tavęs atpažinęs! 

Marta, jo žmona, atsigręžė nuo viryklės ir ūmai nusišypsojo. 

— Tu kur kas jaunesnis, nei aš maniau. Ir taipgi gražesnis. 

Maksas pajuto, kaip skruostus jam užlieja raudonis. Pasijautęs nepato- 
giai, atsisėdo. 

— Manau, man metas dangintis. 

Čarlis ir jo žmona greitai susižvalgė. 

— Kodėl? — paklausė Čarlis. — Tau priklauso pusė viso to gero. Negali 
taip imti ir iškeliauti viską palikęs. 

Maksas tiriamai stebėjo jį. Susisuko cigaretę ir užsirūkė. 

— Mes čia jau trys mėnesiai. Neapgaudinėkime savęs. Ši vieta mudviejų 
nepajėgs išlaikyti. 

Abu nutilo. Maksas buvo teisus. Nors jis ir paskolino pinigų rančai įsi- 
gyti, visiems ji buvo per maža. 

— O jei kas nors tave atpažins? — paklausė Marta. — Plakatai su tavo 
atvaizdu čia, pietvakariuose, išklijuoti kiekvienoje šerifo kontoroje. 

Maksas nusišypsojo ir vėl persibraukė pirštu smakrą. 

— Neatpažins. Aš dabar be barzdos. 

— Verčiau susigalvok kokį nors naują vardą, — patarė Čarlis. 

Maksas iškvėpė kamuolį dūmų. 

— Aba. Ir aš taip manau. Pats laikas. Viskas turi būti pakeista. 

Bet vardas neatėjo jam galvon iki pat tos dienos, kai stovėjo po karšta 
Nevados saule, žvelgdamas į senąjį Kordą ir jaunąjį Džoną. O tada atsirado 
jam ant liežuvio taip lengvai, lyg visą gyvenimą būtų jį turėjęs. 

Smitas. Nevada Smitas. 

Geras, nieko nesakantis vardas. 

Jis pažvelgė į mažutį berniuką, baugščiai spoksantį į jį, paskui į šaltą juo- 
dą revolverį kitoje savo rankoje. Pastebėjo vaiką sekant akimis jo žvilgsnį. Vėl 
nuleido revolverį dėklan ir pamažu nusišypsojo. 

— Ką gi, Jauniau, — tarė, — girdėjai, ką pasakė tavo tėtukas. 

Sugrįžo prie savo žirgo ir nusivedė jį prie darbininkams skirto barako, 
o berniukas klusniai tapeno iš paskos. Barakas buvo tuščias. Jam už nugaros 
cyptelėjo berniuko balsas: 

— Ar tu čia gyvensi su Vong Tojumi? 

Jis vėl nusišypsojo. 

— Turbūt taip. 

Išsirinkęs vieną iš gultų, užtiesė ant šio savo apklotą ir greitai išsipakavo 
daiktus. Atsisukęs aptiko berniuką vis dar stebint; jį plačiomis akimis. 

— Tu tikrai pasiliksi? — paklausė vaikas. 

— Aha. 

— Tikrai? — neatlyžo berniukas. — Visam laikui? — Jo balsas kiek už- 
sikirto. — Neišvyksi kaip kiti? Kaip mamutė? 

Kažkas tokio vaiko akyse privertė jį viduje krūptelėti. Atsiklaupė prie 
berniuko. 

— Pasiliksiu iki tol, kol tu norėsi. 

Staiga berniukas apsivijo rankomis Nevados kaklą ir prisispaudė skruos- 
tu jam prie veido. Padvelkė į jį savo švelniu, šiltu kvapu. 

— Kaip gerai, — tarė. — Dabar tu išmokysi mane jodinėti. 

Nevada atsitiesė, berniukas tebesišliejo jam prie kojų. Jis išėjo į lauką ir 
įkėlė mažylį į savo balną. Jau buvo besisėdąs už jo, kai staiga pajuto prie šlau- 
nies revolverio svorį. 

— Minutėlę, — pasakė jis ir sugrįžo į baraką. Greitai nusisegė diržą su 
revolverio dėklu, pakabino ant vinies viršum savo gulto ir vėl išėjo į lauką, į 
skaisčią saulės šviesą. 

Ir daugiau jis niekada nebesinešiojo revolverio. 

RINA IŠLIPO IŠ TRAUKINIO Į PERONĄ, IŠMARGINTĄ SKAISČIOS, AKINANČIOS 
popietės saulės metamų šešėlių. Aukštas uniformuotas šoferis žingtelėjo į 
priekį, pridėdamas ranką prie kepurės. 

— Panelė Marlou? 

Rina linktelėjo. 

— Ponas Smitas man liepė atsiprašyti, kad negali pats jūsų sutikti. Yra 
užimtas pasitarimo studijoje ir prašė perduoti, kad pasimatys su jumis per 
kokteilius. 

— Dėkui jums, — pasakė Rina ir trumpam nusisuko slėpdama savo nu- 
sivylimą. Treji metai — ilgas laiko tarpas. 

Šoferis paėmė iš jos lagaminus. 

— Teiksitės eiti paskui mane į automobilį, mem? 

Rina vėl linktelėjo. Įkandin aukštojo šoferio nusekė per stotį iki spindin- 
čio juodo „Pierce-Arrow“ limuzino. Šoferis greitai sukrovė lagaminus ir ati- 
darė jai dureles. Į akis suspindo auksiniai inicialai, išgraviruoti ant rankenėlės: 


N 


S 


Ji atsilošė ant sėdynės ir siekė cigaretės. Šoferio balsas per garsiakalbį 
privertė ją krūptelėti. 

— Cigaretes rasite dėželėje sau iš dešinės, mem. 

Užpakalinio vaizdo veidrodėlyje ji pagavo vyriškio veide šmėstelint šyp- 
seną, kai tas užvedė galingą motorą. Ji užsirūkė ir ėmė apžiūrinėti automobi- 
lio vidų. Auksiniai inicialai buvo visur, net jausti į apmušalus. 

Rina atlošė galvą ir susimąstė. Iš esmės, ko čia stebėtis. Juk ganėtinai 
skaitė apie jį laikraščiuose. Keturiasdešimties akrų ranča ir trisdešimties kam- 
barių namas, kurį pasistatė tiesiog vidury Beverli Hilso. Bet vienas dalykas 
skaityti, kitas — pamatyti savo akimis. Ji užsimerkė, kad geriau prisimintų, 
kaip viskas jai tapo tikrove. 

Tai atsitiko praėjus penkiems mėnesiams po to, kai ji sugrįžo į Rytus. 
Nuvažiavo savaitei į Niujorką apsipirkti, ir jos tėvo draugas, bankininkas, pa- 
kvietė ją į premjerą filmo, pastatyto kompanijos, kurios nemažas akcijų pa- 
ketas priklausė jam. 

— Kaip jis vadinasi? 

— „Taikiojo miestelio šerifas“, — atsakė bankininkas. — Normano stu- 

dijos filmas. Bernis Normanas sako, kad tai nuostabiausias iš bet kada sukurtų 
vesternų. 

— Vesternai man pakyrėję, — atsakė ji. — Pakankamai jų prisižiūrėjau, 
kai pati gyvenau tenai, Vakaruose. 

— Normanas sako, kad pagrindinį vyro vaidmenį atlieka nauja žvaigž- 
dė — Nevada Smitas. Anot jo, tai bus didžiausias... 

— Kokia, sakėte, jo pavardė? — pertraukė Rina. Jai pasirodė, kad gerai 
nenugirdo. 

— Nevada Smitas, — pakartojo bankininkas. — Keistas vardas, bet tie 
kino aktoriai visada turi įmantrius vardus. 

— Gerai, aš vyksiu, — skubiai sutiko ji. 

Rina prisiminė, kaip atvyko į kino teatrą — minios žmonių, ryškios švie- 
sos lauke, elegantiški vyrai ir brangakmeniais apsikarsčiusios moterys viduje. 
Ir paskui tas pasaulis tartum išnyko, nustelbtas vaizdų ekrane magijos. 

Filmo pabaigoje buvo scena, kurioje Taikiojo miestelio šerifas, sėdėda- 
mas vienas nykiame kambaryje, prisisega revolverį — revolverį, kurio buvo 
prisiekęs niekada nebeimti į rankas. 

Kamera iš arti parodė jo veidą — iš taip arti, kad Rina mažne galėjo ma- 
tyti mažutes jo odos poras, pajusti jo šiltą alsavimą. Šerifas pakėlė revolverį ir 
pažvelgė į jį. 

Ji jautė žmogaus nuovargį. Matė, kaip nuo sunkaus sprendimo susispau- 
džia jo lūpos, ryžtingai atsikiša kampuotas žandikaulis, kaip pažemėja aukšti 
indėniški skruostikauliai, pereidami į plonas raukšles, įsirėžusias jo skruostuo- 
se. Bet labiausiai patraukė jo akys. 

Tai buvo akys žmogaus, mačiusio mirtį. Ir ne kartą. Akys žmogaus, kuris 
suprato jos beprasmiškumą, kuris išgyveno jos kančią ir sielvartą. | 

Pamažu šerifas nuėjo prie durų ir žengė laukan. Ryški saulė nutvieskė jo 
veidą. Saugodamasis nepakenčiamo spindesio, užsismaukė tamsią skrybėlę ant 
akių ir patraukė pirmyn ištuštėjusia gatve. Pro uždarytas langines, langų stiklus, 
užuolaidų kraštus į jį žvelgė miestelėnų veidai. Nekreipdamas į juos dėmesio, jis 
tvirtai žengė į priekį. Išblukę jo marškiniai ėmė tamsėti nuo besiliejančio karš- 
tyje prakaito, išsitrynę, sulopyti džinsai buvo aptempę jo liesas, kiek išlenktas 
kojas. Jam ant krūtinės skaisčiai žėrėjo šviesaus metalo šerifo žvaigždė. 

Žudikas vilkėjo minkštais brangiais drabužiais. Nė dulkelės ant spin- 
dinčių batų, ant švytinčios dramblio kaulo spalvos revolverio rankenos. Ne- 
apykanta veide, aistringas malonumas žudyti akyse, siūbuojanti it barškuolė 
gyvatė ranka virš revolverio dėklo. 

Kurį laiką jie įdėmiai žvelgė vienas į kitą. Žudiko akys sublizgėjo kovos 
džiaugsmu, o šerifo buvo pavargusios nuo liūdesio. 

Žudikas sujudėjo pirmas, žaibiškai griebdamasis revolverio, bet šerifo 
ginklas tartum šokte įšoko jo rankon. Žudikas atbulom parvirto ant žemės, 
revolveris iškrito jam iš rankos, akys ėmė stiklėti. Kūnas sukrūpčiojo nuo 
dviejų į jį susmigusių kulkų ir pagaliau nurimo. 

Šerifas minutėlę pastovėjo, paskui įsidėjo revolverį dėklan. Nusisuko nuo 
negyvėlio ir nužingsniavo gatve. 

Žmonės pasipylė iš namų. Spoksojo į pracinantį šerifą, tačiau šis nematė 
jų: | 

Kažkuriame priebutyje pasirodė mergina. Serifas sustojo priešais ją. 

Merginos akys buvo pritvinkusios ašarų. 

Šerifo — plačios ir nemirksinčios. Staiga jo veidą užliejo panieka. Pa- 
sibjaurėjimas tuo, kad ji reikalavo kraujo, pasibjaurėjimas visais miestelėnais, 
kurie troško tik vieno — aukos pagal savas taisykles. 

Jis pakėlė ranką prie marškinių ir nusiplėšė šerifo žvaigždę. Sviedė ją į 
dulkes merginai po kojomis ir nuėjo šalin. 

Mergina sukrėsta pažvelgė į žvaigždę, paskui — į tolstančio šerifo nu- 
garą. Buvo bepuolanti paskui jį, tačiau sustojo. 

Gatvės gale šerifas užšoko ant žirgo ir nujojo kalvų linkui. Nusvirusiais 
pečiais, nunarinta galva, pavargęs, jis pasitraukė iš jų gyvenimo skaisčios, aki- 
nančios saulės linkui, ir ekranas ėmė blėsti. 

Kai užsižiebė šviesos, kino teatro salėje tvyrojo tyla. Rina pasigręžė į ban- 
kininką. Šis sutrikęs nusišypsojo ir atsikrenkštė. 

— Pirmą sykį kinas taip mane paveikė. 

Keistas dalykas, bet ir ji pajuto savo gerklėje gumulą. 

— Mane irgi, — kimiai nutęsė. 

Jis paėmė ją už alkūnės. 

— Ana ten Bernis Normanas. Noriu prieiti ir jį pasveikinti. 

Jie prasibrovė pro minią entuziastingų gerbėjų. Normanas buvo stam- 
baus stoto vyriškis su tamsiomis žandenomis; jo akys spindėjo. 

— Kaip tasai vyriokas, Nevada Smitas? — paklausė jis. — Ar jums yra 
tekę matyti ką nors panašaus? Ar vis dar tebesispiriate, kad pakviesčiau fil- 
muotis Tomą Miksą? 

Bankininkas nusijuokė, ir Rina nustebusi pakėlė į jį akis. Jis ne taip daž- 
nai juokdavosi. | 

— Tomą Miksą? — sukikeno šis. — O kas jis toks? 

Normanas suplojo bankininkui per nugarą. 

— Šis filmas atneš du milijonus gryno pelno, — laimingas pasakė jis. — 
O aš nedelsdamas pradedu statyti naują filmą su Nevada Smitu! 


* 

Limuzinas įsuko į įvažiuojamąjį keliuką kalvos papėdėje, pranėrė pro 
geležinių pinučių vartus su jau pažįstamais inicialais ir pradėjo vinguriuoti 
aukštyn siaura asfalto juosta, vedančia kalvos viršūnėn. Rina pažvelgė pro 
langą ir pamatė didžiulį namą, kurio baltą stogą besileidžianti saulė nudažė 
rausvai oranžine spalva. 

Ją apėmė kažkoks keistas jausmas. Ką ji čia veikia? Tai ne tas Nevada, 
kurį anksčiau pažinojo. Staiga atsidarė rankinuką ir suskato kaip paklaikusi 
ieškoti Nevados telegramos. Pagaliau turėjo ją rankoje ir skaitydama pasijautė 
geriau. 

Prisiminė, kad praėjusį mėnesį pasiuntė jam telegramą iš Šveicarijos. 
Buvo praėję treji metai, kai ji neturėjo iš jo jokios žinios. Treji metai, per ku- 
riuos ji visą laiką stengėsi pabėgti nuo savęs. Pirmuosius šešis mėnesius pra- 
leido Bostone, paskui jai atsibodo. Vėliau apsistojo Niujorke, o dar vėliau — 
Londone, Paryžiuje, Romoje, Madride, Konstantinopolyje, Berlyne. Buvo 
pobūvių, geismų, pašėlusių romanų, aistringų vyrų ir nepasotinamų moterų. 
Ir juo toliau ji bėgo, tuo labiau stiprėjo baimė ir vienišumas. 

Ir štai atėjo rytas Ciuriche, kai ji prabudo nuo tvieskiančios į akis saulės. 
Gulėjo nuoga lovoje, pridengta balta antklode. Burna buvo sausa, peršinti, 
atrodė, tarsi mėnesių mėnesius nebūtų gėrusi nė lašelio vandens. Siekė gra- 
fino ant naktinio stalelio, bet nesurado, ir tuomet pirmąsyk sumojo esanti ne 
savame kambaryje. 

Buvo kambaryje, apstatytame brangiais europietiškais baldais, bet visiš- 
kai jai nepažįstamame. Apsidairė aplinkui ieškodama savo chalato, bet niekur 
nebuvo nė mažiausio jos drabužėlio. Išsiblaškiusi svarstė, kur atsidūrusi. Ant 
naktinio stalelio gulėjo cigaretės ir degtukai, tad ji užsirūkė. Aitrūs dūmai nu- 
tvilkė plaučius, ir tuo metu atsivėrė durys. 

Įėjo daili tamsiaplaukė moteris. Stabtelėjo išvydusi Riną, sėdinčią lovoje, 
ir lūpose jai šmėstelėjo šypsena. Ji priėjo prie lovos. 

— A, jau atsibudai, ma chėrie, — tarė ji švelniai, pasilenkdama ir pabu- 
čiuodama Riną į lūpas. 

Rina plačiomis akimis spoksojo į ją. 

— Kas jūs? 

— Ak, meile mano, nejau neprisimeni manęs? 

Rina papurtė galvą. 

— Galbūt tai atgaivins tavo atmintį, mieloji, — pasakė moteris, nusi- 
mesdama chalatėlį ir prisispausdama Rinos galvą prie pilnos nuogos krū- 
tinės. — Nagi, ar prisimeni, kaip stipriai mudvi mylėjomės? — Plaštaka ji 
glamonėjo Rinai veidą. 

Rina piktai nustūmė ją. 

Durys vėl atsivėrė, ir į vidų įėjo vyriškis. Vienoje rankoje jis laikė šampa- 
no butelį ir buvo visiškai nuogas. Nusišypsojo joms. 

— Ak, — tarė, — mes visi vėl žvalūs. Pobūvis buvo ėmęs darytis nuo- 
bodus. 

Jis perėjo kambarį ir ištiesė Rinai šampano butelį. 

— Gurkštelėk vyno, brangute, — paragino jis. — Baisu atsibusti su tokiu 
troškuliu, a? 

Rina rankomis suspaudė sau smilkinius. Juto po pirštais tvinkčiojant pul- 
są. Kažkoks košmaras, tai negali būti tikrovė. Negali. 

Vyras užjaučiamai paglostė jai kaktą. 

— Skauda galvą, ką? Atnešiu aspirino. 

Jis apsisuko ir išėjo iš kambario. Persigandusi Rina žvilgtelėjo į moterį. 

— Prašom, — meldė ji. — Man regis, aš kraustausi iš proto. Kur mes? 

— Ciuriche, žinoma, Filipo namuose. 

— Ciuriche? — perklausė Rina. — Filipas? — Ji pažvelgė į moterį. — 
Tai buvo Filipas? 

— Betgi 7077“, žinoma ne. Tai buvo Karlas, mano vyras. Nejau neprisimeni? 

Rina papurtė galvą. 

— Nieko neprisimenu. 

— Mes susipažinome prieš tris savaites žirgų lenktynėse Paryžiuje, — 
pasakė moteris. — Tu viena sėdėjai ložėje. Tavo draugužis tada negalėjo ateiti, 
prisimeni? 

Rina užsimerkė. Ėmė prisiminti. Ji pastatė už gražų rausvakeršį, ir vyriš- 
kis iš gretimos ložės pasilenkė prie jos: „Labai išmintingai pasirinkote, — pa- 
sakė jis. — Tai mano žirgas. Aš — grafas de Šajenas“. 

— Grafas iš gretimos ložės! — sušuko Rina. 

Moteris linktelėjo ir vėl nusišypsojo: 

— Prisiminei, — patenkinta pasakė. — Užti pradėjome Paryžiuje, tačiau 
tenai buvo per karšta, tad persikėlėme čionai, į Filipo vasarnamį. Beveik prieš 
dvi savaites. 

— Dvi savaites? 

Moteris linktelėjo. 

— Nuostabiai paūžavome, — pasakė ji, prisėsdama ant lovos greta Ri- 
nos. — Tu labai graži mergina. 

Rina be žado spoksojo į ją. Durys vėl atsidarė. Įėjo Karlas su buteliuku 
aspirino vienoje rankoje, šampanu — kitoje. Paskui jį sekė aukštas blondinas 
su rytiniu chalatu. Šis numetė ant lovos keletą fotografijų. 


* Ne (branc.). 

— Kaip tau jos patinka, Rina? 

Ji įsistebeilijo į nuotraukas. Gerkle ėmė kilti šleikštulys. Čia negali būti 
ji. Tik ne šitaip. Nuoga. Su ta moterimi ir tais vyriškiais. Bejėgiškai pakėlė į 
juos akis. 

Grafas šypsojosi. 

— Galėjo išeiti geresnės, — atsiprašomai tarė jis. — Bet, man regis, kaž- 
kas atsitiko ekspozicijos mechanizmui. 

Moteris paėmė fotografijas. 

— Manau, padarei jas visai geras, Filipai. — Ji nusijuokė. — Buvo taip 
įdomu. Kad galėtum daryti nuotraukas, dulkinai su blykste rankoje. 

Rina vis tylėjo. 

Karlas pasilenkė prie jos. 

— Mūsų mažoji americaine“ vis dar blogai jaučiasi, — švelniai tarė jis. 
Padavė jai dvi aspirino tabletes. — Šit, išgerk šitas. Kaipmat taps geriau. 

Rina nužvelgė visus tris. 

— Aš norėčiau apsirengti, — paprašė silpnu balsu. 

Moteris linktelėjo. 

— Betgi žinoma, — tarė ji. — Tavo drabužiai spintoje. 

Jie apsisuko ir išėjo. 

Rina išlipo iš lovos ir greitai nusiprausė veidą. Svarstė, ar neišsimaudžius, 
bet atmetė tą mintį. Jai norėjosi kuo greičiau sprukti iš čia. Apsirengė ir nuėjo 
į kitą kambarį. 

Moteris vis dar vilkėjo peniuaru, bet vyrai jau buvo apsirengę minkštais 
marškiniais ir baltomis Alanelinėmis kelnėmis. Nežiūrėdama į juos, ji pasuko 
durų link. Vyriškis, vardu Karlas, pašaukė ją: 

— Misis Kord, pamiršote savo rankinuką. | 

Tylomis ji sugrįžo pasiimti rankinuko, vengdama pažvelgti vyriškiui į 
veidą. 

— Įdėjau komplektą fotografijų kaip prisiminimą apie mūsų kompaniją. 

Ji atidarė rankinuką. Iš jo begėdiškai žvelgė į ją nuotraukos. 

— Man jų nereikia, — tarė ji išimdama jas. 

Jisai suturėjo jos ranką. 

— Pasilaikykite. Mes visada galime pasidaryti daugiau kopijų iš negatyvų. 

Rina lėtai pažvelgė į jį. Karlas šypsojosi. 

— Gal norėtumėte išgerti puodelį kavos, kol pakalbėsime apie reika- 
14? — mandagiai paklausė jis. 

Negatyvai jai kainavo dešimt tūkstančių dolerių, ir prieš palikdama kam- 


* Amerikietė (pranc.). 

barį ji sudegino visus peleninėje. Vos tik įsiregistravusi, iš viešbučio pasiuntė 
Nevadai telegramą: 


ESU VIENIŠA IR MAN BAISIAU NEGU KADA NORS ANKSČIAU. 
AR TU VIS DAR MANO DRAUGAS? 


Jo atsakymas su čekiu penkiems tūkstančiams dolerių ir patvirtinimu re- 
zervuotų vietų viešbučiuose nuo Ciuricho iki Kalifornijos atėjo kitą dieną. 

Kol limuzinas šliaužė įkalnėn, ji dar sykį perskaitė telegramą ir suglamžė 
ją tarp pirštų. Tekstas tipiškas Nevadai, kokį jį prisiminė. Bet, atrodo, tai visiš- 
kai ne tas Nevada, kurį ji atkeliavo pamatyti. 


AŠ VIS DAR TAVO DRAUGAS. 


Pasirašyta: „Nevada“. 


Vo 


NEVADA SĖDĖJO ATSILOŠĘS KRĖSLE IR DAIRĖSI PO ERDVIĄ KONTORĄ. JOJE TVY- 
rojo įtampa. Dano Pirso veidas mandagiai šypsojo. 

— Šįsyk ne pinigai svarbiausia, Berni, — pasakė jis. — Tiesiog jaučiame, 
kad dabar tinkamas metas. Sukurkime filmą apie Vakarus, kokie šie iš tiesų 
buvo, ir atsisakykime pasakaičių, kokias metų metais sukome. 

Normanas, pašiodamas ranka scenarijų mėlynais viršeliais, žvilgtelėjo į 
rašomąjį stalą. Nutaisė nuoširdų veidą. 

— Esmė ne scenarijus, patikėk, Danai, — pasakė jis, pasisukdamas į Von 
Elsterį paramos. — Mes manome, kad jis puikus, tiesa? 

Ilgšis plikagalvis režisierius linktelėjo. 

— Vienas iš puikiausių, kokius kada nors man teko skaityti. 

— Tai kodėl spyriotis? — paklausė agentas. 

Normanas papurtė galvą. 

— Laikas netinkamas. Kino pramonė pernelyg sutrikdyta. „Warner“ ne- 
trukus išleidžia garsinį filmą „Niujorko žiburiai“. Kai kas mano, kad kai šis 
pasirodys, nebyliam kinui ateis galas. 

Danas Pirsas nusijuokė: 

— Niekai. Kinas yra kinas. Jeigu norite girdėti kalbančius aktorius, eikite 
į teatrą, ten kalbėti priklauso. 

Normanas pasigręžė į Nevadą ir prašneko tėvišku tonu: 

— Paklausyk, Nevada, ar mes kada nors tau blogai patarėme? Nuo pat 

pirmos dienos, kai čia pasirodei, buvome tau teisingi. Jeigu tai pinigų klausi- 
mas, tai jokių problemų. Tik nurodyk sumą. 

— Esmė ne pinigai, Berni, — nusišypsojo Nevada. — Pats tą žinai. De- 
šimties tūkstančių per savaitę pakanka bet kam, net jeigu pajamų mokesčiai 
ir išaugo iki septynių procentų. Tai scenarijus. Pirma tikra istorija, kokią kada 
nors esu čia skaitęs. 

Normanas siekė cigaro. Nevada atsilošė krėsle. Prisiminė, kada pirmą- 
syk išgirdo apie tą scenarijų. Tai buvo pernai, kai filmavosi „Susišaudyme per 
saulėlydį“. 

Vienas iš scenaristų, jaunikaitis su akiniais ir labai blyškios odos, atėjo 
pas jį. 

— Pone Smitai, — droviai tarė jis. — Galiu minutėlei sutrukdyti jus? 

Nevada atsigręžė nuo grimuotojo. 

— Kaipgi, žinoma... — jis užsikirto. 

— Markas Veisas, — greitai prisistatė scenaristas. 

Nevada nusišypsojo. 

— Žinoma, Markai, ką galiu dėl jūsų padaryti? 

— Aš turiu scenarijų. Norėčiau, kad jį perskaitytumėte, — skubiai pa- 
sakė Veisas. — Dvejų metų man prireikė, kol jį sukūriau. Tai apie vieną iš pa- 
skutiniųjų revolverininkų pietvakariuose. Manau, jis visai kitoks nei bet kuris 
iš anksčiau parašytųjų. 

— Man bus malonu jį perskaityti. — Tai vienas iš pavojų, kai esi kino 
žvaigždė. Kiekvienas turi scenarijų, kurį nori, kad perskaitytum, ir visi yra 
nuostabiausi iš kada nors parašytųjų. — Kaip jis vadinasi? 

— „Renegatas“. — Markas atkišo rankraštį mėlynais viršeliais. 

Scenarijus nusvėrė jam ranką. Nevada atsivertė paskutinį puslapį ir su 
dvejone pažvelgė į scenaristą. Scenarijus triskart pranoko įprastinę apimtį. 

— Ilgokas, tiesa? 

Veisas linktelėjo. 

— Ilgas, bet niekaip negalėjau jo sutrumpinti. Viskas jame tiesa. Pasta- 
ruosius dvejus metus peržiūrinėjau senų laikraščių komplektus visoje pietva- 
karių srityje. 

Nevada vėl pasisuko į grimuotoją, tebelaikydamas rankoje scenarijų. 

— Kas jam atsitiko? — paklausė per petį. 

— Regis, niekas nežino. Vieną dieną paprasčiausiai dingo, ir niekas 
daugiau apie jį negirdėjo. Buvo persekiojamas, ir manoma, kad jis mirė tenai, 
kalnuose. 

— Nauja istorija visada gera, — pagyrė Nevada. — Publikai įgrįsta vis tie 
patys herojai. Kaip jūsiškis vyriokas vadinasi? 

— Sendas. Maksas Sendas. — Scenaristo balsas tartum pakibo ore. 

Scenarijus išslydo Nevadai iš rankų. Jis išblyško. 

— Koks, pasakei? — paklausė jis dusliai. 

Veisas nustebęs pažvelgė ; jį. 

— Maksas Sendas. Galime pakeisti, bet tai tikrasis jo vardas. 

Nevada papurtė galvą ir pažvelgė į scenarijų ant dulkėtų grindų. Veisas 
skubiai pasilenkė ir jį pakėlė. 

— Jūs gerai jaučiatės, pone Smitai? — paklausė susirūpinęs. 

Nevada giliai atsiduso. Savitvarda vėl jam sugrįžo. Paėmė iš pratiestos 
rankos scenarijų ir prisivertė nusišypsoti. 

Iš Veiso veido buvo matyti, kad jam atlėgo. 

— Ačiū, pone Smitai, — padėkojo jis. — Aš iš tiesų vertinu jūsų dėme- 
singumą. Ačiū labai. 

Visą savaitę Nevada negalėjo prisiversti perskaityti scenarijų. Keista, bet 
kažkaip jam atrodė, kad jeigu tai padarys, jam vėl grės pavojus. Paskui vieną 
vakarą, po pietų įėjęs bibliotekon, kur jo laukė Von Elsteris, aptiko šį įsigili- 
nusį į scenarijų. 

— Kiek laiko tu ant jo užtūpęs? — paklausė režisierius. 

Nevada truktelėjo pečiais. 

— Apie savaitę. Juk žinai, kaip būna. Tie rašytojai visada ateina su sce- 
narijais. Ar jis nors kiek tikęs? 

Von Elsteris pamažu padėjo jį ant stalo. 

— Daugiau negu geras. Nuostabus. Noriu režisuoti, jeigu tu imsies to 
vaidmens. 

Tą nakt ilgai prie jo lovos degė lempa. Nevada suprato, ką turėjo galvo- 
je režisierius. Veisas suteikė gilumo ir tikslingumo portretui žmogaus, kuris 
gyveno vienišas, ir susikūrė filosofiją, pagimdytą sielvarto ir liūdesio. Jo nu- 
sikaltimai neturėjo jokios romantiškos aureolės, tai buvo tik žūtbūtinė kova 
dėl išlikimo. 

Skaitydamas Nevada suprato, kad filmas turi būti sukurtas. Scenarijus 
per geras, kad praeitum pro jį. Jeigu šis patektų į kieno nors kito rankas, tai ką 
gali žinoti, kiek būtų panorėta gilintis į Makso Sendo gyvenimą. 

Kitą rytą jis nupirko iš Veiso scenarijų už tūkstantį dolerių. 


Staiga Nevados mintys sugrįžo į dabartį. 

— Palaikysime jį metus, — kalbėjo Bernis Normanas. — Tada žinosime, 
kur link mestis. 

Danas Pirsas paskersavo į jį: Nevada suprato tą žvilgsnį. Jis reiškė, kad 
Pirsas jautėsi padaręs, kiek galėjęs. 

— Čaplinas ir Pikford visai teisingai sumanė stengdamiesi įkurti „Uni- 
ted Artists“, — pasakė Nevada. — Man regis, tai vienintelis būdas, kurio dėka 
kino žvaigždė gali vaidinti filmuose, kuriuose panorės. 

Normano žvilgsnis nežymiai apniuko. 

— Nuo to laiko jiems ne itin gerai sėkėsi, — tarė jis. — Dabar yra pra- 
radę pagrindinį akcijų paketą. 

— Galbūt, — sutiko Nevada. — Laikas parodys. Šiaip ar taip, tai nauja 
kompanija. 

Normanas žvilgtelėjo į Pirsą, tada vėl į Nevadą. 

— Gerai, — tarė. — Sutariam. Mes duosime filmo gamybai pusę milijo- 
no, jūs garantuojate padengti visas papildomas išlaidas. 

-— Tai sudarys dar pusantro milijono! — sušuko Pirsas. — Iš kur Nevada 
gaus tiek pinigų? 

Normanas nusišypsojo. 

— Iš ten pat, iš kur ir mes. Banke. Be vargo. Aš tuo pasirūpinsiu. Jums 
filmas priklausys visu šimtu procentų. Mums tereikia atlyginimo už distribu- 
ciją ir susigrąžinti įdėtus pinigus. Tai geresnis sandėris, nei pasiūlytų „United 
Artists“. Matai, Nevada, kaip mes norime su tavimi bendradarbiauti, ganėti- 
nai teisinga, a? 

Nevada nepuoselėjo iliuzijų. Jeigu filmas nenusiseks, jo parašas bus ban- 
ko knygose, ne Normano. Praras viską, ką turėjo, ir dar daugiau. Jis pažvelgė į 
mėlynviršį scenarijų. Jo ryžtas ėmė tvirtėti. 

Sykį Džono tėvas jam pasakė, kad joks malonumas išlošti ar pralošti, 
jeigu tai ne tavo pinigai, ir kad niekados stambiai nelaimėsi, statydamas smul- 
kias sumas. 

Šis filmas tiesiog turėjo pasisekti. Jis tai žinojo. Jautė širdimi. 

Jis vėl pažvelgė į Normaną. 

— Gerai, Berni, — tarė. — Sutarta. 

Kai jie išėjo iš Normano kontoros, gęstančios saulės šviesoje Nevada pa- 
žvelgė į savo agentą. Pirso veidas buvo rūškanas. 

— Gal dabar užeitum į mano kontorą, — suniurnėjo jis. — Turime daug 
apie ką pasikalbėti. 

— Tai gali palaukti iki rytojaus, — pasakė Nevada. — Namuose turiu 
svečių iš Rytų. 

— Tu ką tik krimstelėjai kieto riešutėlio, — pasakė agentas. 

Juodu pasuko prie savo automobilių. 

— Manau, jau pats laikas, — pasitikėdamas savimi, atsakė Nevada. — 
Vienintelis būdas užkalti kaip reikiant pinigų — tai lošti stambiai. 

— Bet šitaip gali ir prakišti, — rūgščiai priminė Pirsas. 

Nevada stabtelėjo prie savojo balto „Stutz Bearcat“. Jausmingai padėjo 
ranką ant durelių — panašiai, kaip elgdavosi su žirgais. — Mes nepralošime. 

Agentas pašnairavo į jį. 

— Tikiuosi, žinai, ką darai. Paprasčiausiai man nepatinka, kai Normanas 
taip greitai prisideda ir pažada mums visą pelną. Čia kažkur šuo pakastas. 

Nevada nusišypsojo. 

— Visa bėda, Danai, kad tu agentas. Visi agentai įtarūs. Bernas prisidėjo, 
nes kitaip negalėjo. Bijojo rizikuoti, kad manęs neprarastų. — Jis atidarė du- 
reles ir įsėdo mašinon. — Būsiu rytoj pas tave kontoroje dešimtą ryto. 

— Gerai, — sutiko agentas. Pasuko prie savo automobilio, paskui stabte- 
lėjo ir sugrįžo. — Tie garsiniai filmai man kelia rūpestį. Pora kitų kompanijų 
irgi paskelbė, kad ketina sukti tokius. 

— Tegul,— numojo Nevada. — Tai jų galvos skausmas. — Jis pasuko 
raktelį, išjudino starterį, ir didžiulis variklis atgijo užriaumodamas. — Tai tik 
naujovė, — šūktelėjo jis agentui per gausmą. — Kol pasirodys mūsų filmas, 
žmonės garsinius bus visai pamiršę. 


Ant stalelio prie lovos tyliai suskambo telefonas. Rina priėjo ir pakėlė ra- 
gelį. Tai buvo vienas iš tų naujųjų prancūziškų telefonų — pirmas, kokį ji pa- 
matė nuo tada, kai sugrįžo iš Europos. Dabar jau pažįstami inicialai puikavosi 
disko vidury — ten, kur paprastai būdavo įspaustas numeris. 

— Klausau. 

Jai į ausį suskambo Nevados balsas. 

— Sveika, drauguže. Jau įsikūrei? 

— Nevada! — šūktelėjo ji. 

— Negi jau turi kitų draugų? 

Ji nusijuokė. 

— Aš dar neišsipakavau daiktų. Esu apstulbinta. 

— Ko? 

— Visko. Šio namo. Jis pasakiškas, nieko panašaus nesu regėjusi. 

Jo balsas atsklido ramiu šnabždesiu: 

— Nieko ypatinga. Menkas būstas, bet aš vadinu tai namais. 

— O, Nevada, — nusijuokė ji. — Aš vis dar negaliu tuo patikėti. Kurių 
galų išsistatei tokį fantastišką namą? Tai visai nepanašu į tave. 

— Tai dalis vaidybos, Rina, — atsakė jis. — Kaip ir plati balta skrybėlė, 
prašmatnūs marškiniai, spalvoti batai. Be tų įmantrybių nebūsi žvaigždė. 

— Kaip ir be inicialų N ir S ant visko? 

— Kaip ir be inicialų N ir S ant visko, — patvirtino jis. — Bet nesileisk 
išmušama iš vėžių. Holivude esama ir didesnių keistenybių. 

— Aš turiu tiek daug tau papasakoti, — tarė ji. — Kada grįši namo? 

— Namo? — Jis nusijuokė. — Aš jau namie. Apačioje, bare, laukiu tavęs. 

— Po minutėlės aš nulipsiu pas tave, — ji užsikirto. — Betgi, Nevada, o 
kaip aš surasiu barą? Čia tokios platybės. 

— Panašiems atvejams turime indėnų vedlių, — tarė jis. — Atsiųsiu 
vieną pas tave. 

Ji padėjo telefono ragelį ir nuėjo prie veidrodžio. Vos tik baigė dažytis 
lūpas, pasigirdo tylus beldimasis į duris. 

Rina perėjo per kambarį ir jas atidarė. 

Priešais ją šypsodamasis stovėjo Nevada. 

— Meldžiu atleisti, mem, — juokaudamas oficialiu tonu prašneko jis. — 
Išgriozdžiau šią visą lindynę, ir, jūs nepatikėsite, pasirodo, aš čia vienintelis 
indėnas! 

— O, Nevada! — švelniai tarė ji. 

Ir staiga atsidūrė jo glėbyje, įkniubusi veidu į standžius jo krūtinės rau- 
menis, ašaromis drėkindama juos dengiančius madingus, minkštus, baltus 
marškinius. 


Trelia Kaja 


DŽONAS — 1930 


PO DEŠINIUOJU SPARNU PASIRODĖ LOS ANDŽELO ŽIBURIAI. PAŽVELGIAU Į BAZĄ, 
sėdintį greta manęs pilotų kabinoje. 

— Mes jau beveik namie. 

— Man regis, taip pat pasiekėme naują rekordą. 

— Velniop rekordą, — tariau. — Svarbiausia — gauti tą pašto kontraktą. 

— Dabar tikrai gausime, — linktelėjo jis ir, ištiesęs ranką, paplekšnojo 
per prietaisų skydą. — Šis mažylis mums tai garantuoja. 

Apsukau platų ratą apie miestą, kreipdamas mašiną Berbanko linkui. 
Jeigu gausime pašto kontraktą siuntoms iš Čikagos į Los Andželą, netrukus 
„Inter-Continental“ aprėps visą šalį. Tolesnis žingsnis — iš Čikagos rytų link, 
į Niujorką. 

— Skaičiau laikraščiuose, kad Fordas dirba prie trimotorio, kuris galės 
gabenti trisdešimt du keleivius, — pasakė Bazas. 

— Kada jis bus baigtas? 

— Po dvejų, galbūt trejų metų, — atsakė jis. — Štai čia tolesnis žingsnis. 

— Aha, — sutikau. — Bet mes negalime laukti Fordo. Gali užtrukti ir 
penkerius metus, kol jie išleis ką nors tinkama praktiškai pritaikyti. Turime 
būti pasirengę po dvejų metų. 

Bazas išpūtė akis. 

— Po dvejų metų? Kokiu būdu? Tai neįmanoma. 

Žvilgtelėjau į jį. 

— Kiek dabar skraidiname lėktuvų? 

— Apie trisdešimt keturis. 

— O jeigu turėsime naują pašto kontraktą? 

— Tada dvigubai, trigubai tiek, — tarė jis ir tiriamai nužvelgė mane. — 
Kur tu lenki? 

— Iš mūsų pašto kontraktų daugiau pasipelno tie lėktuvų gamintojai nei 
mes patys, — tariau. 

— Jeigu kalbi, kad mes patys statysime lėktuvus, tai esi trenktas! — pa- 
reiškė Bazas. — Truktų dvejus metus, kol įrengtume gamyklą. 

— Ne, jeigu nusipirksime jau veikiančią, — atsakiau. 

"Jis kiek pagalvojo. 

— „Lockheed“, „Martin“, „Curtiss-Wright“ — jie visi užversti užsaky- 
mais, neparduos. Vienintelis, kuris galėtų sutikti — tai „Winthrop“. Kai pra- 
rado tą armijos kontraktą, dabar pas juos pertrūkis. | 

Nusišypsojau jam: 

— (Gerai mąstai, Bazai. 

Blausioje šviesoje jis išpūtė į mane akis 

— O ne. Aš dirbau pas senąjį Vintropą. Jis prisiekė, kad niekada... 

Dabar mes jau buvome virš Berbanko oro uosto. Apsukau platų ratą į 
pietinį jo galą, kur stovėjo „Winthrop“ gamykla. Pakreipiau lėktuvą šonu, kad 
Bazas galėtų matyti iš savo pusės. 

— Pažvelk ten, žemyn. | 

Apačioje pro tamsą, apšviestos dviejų prožektorių, ryškėjo milžiniškos 
baltos raidės, nudažytos ant juodo gudroninio stogo: 


CORD AIRCRAFT, INC 


Kai tik palietėme žemę, mus apsupo reporteriai. Jų blykstės žilpino man 
akis, ir aš sumirksėjau. 

— Pavargote, pone Kordai? — vienas iš jų šūktelėjo. 

Aš pasitryniau neskustus skruostus ir išsišiepiau. 

— Žvalutis it vieversys, — atsakiau. Į pėdą man įsispaudė akmenukas. 
Atsigręžęs į lėktuvą, šūktelėjau Bazui: 

— Ei, numesk man batus, gerai? 

Šis nusijuokė ir numetė juos ant žemės, o reporteriai subruzdo fotogra- 
fuoti, kaip aš aunuos batus. 


* Kordo orlaiviai, inkorporuota. 

 Bazas išsiropštė iš lėktuvo ir atsistojo greta manęs. Reporteriai padarė 
dar keletą nuotraukų, ir mes patraukėme angaro linkui. 

— Koks jausmas atsidūrus vėl namie? — dar šūktelėjo kažkuris repor- 
teris. 

— Geras. 

— Iš tiesų geras, — pridūrė Bazas. 

Ir mes nemelavome. Prieš penkias dienas pakilome iš Le Buržė šalia Pa- 
ryžiaus. Niūfaundlendas, Niujorkas, Čikaga, Los Andželas — iš viso penkios 
dienos. 

Pribėgo kažkoks reporteris, mojuodamas popieriaus lapu. 

— Jūs ką tik sumušėte trasos Čikaga — Los Andželas rekordą! — su- 
šuko jis. — Vadinasi, per šį skrydį sumušėte jau penkis rekordus! 

— Po vieną kasdien, — išsišiepiau. — Negalima skųstis. 

— Ar tai reiškia, kad jūs gausite tą pašto kontraktą? — paklausė repor- 
teris. 

Už jų, prie įėjimo į angarą, pamačiau pašėlusiai mosikuojantį Makalis- 
terį. 

— Tai jau verslo reikalai, — atsakiau. — Palieku jums savo partnerį Bazą, 
ponai. Jis jums viską paaiškins. 

Greitai ištrūkau nuo jų, apsupusių Bazą, o pats priėjau prie Makalisterio. 
Jo veidas atrodė susirūpinęs. 

— Maniau, kad niekad neatsirasi čia laiku. 

— Juk sakiau, kad būsiu iki devynių. 

Jis paėmė mane už parankės. 

— Mašina laukia, — tarė jis. — Vykstame tiesiai į; banką. Pažadėjau 
jiems pristatyti tave. 

— Minutėlę, — pasakiau išlaisvindamas ranką. — Kam pažadėjai? 

— Sindikatų grupei, kuri sutiko su tavo kaina už licenciją slėginiam 
greitajam liejimui. Atvyko netgi Diupono atstovas. — Jis vėl paėmė mane už 
parankės, skubindamas prie automobilio. 

Aš ir vėl išsilaisvinau nuo jo. 

— Palūkėk, — spyriausi. — Penkias dienas netgi nebuvau prisiartinęs 
prie lovos ir esu išsimušęs iš jėgų. Pasimatysiu su jais rytoj. 

— Rytoj?! — sušuko jis. — Jie ten laukia dabar. 

— Man nusispjaut, — numojau. — Tegul sau laukia. 

— Betjie tau duoda dešimt milijonų dolerių. 

— Nieko man jie neduoda, — atkirtau. — Turėjo tokią pat progą nusi- 
pirkti tą patentą kaip ir mes. Tais metais jie visi buvo Europoje, bet pašykštėjo. 
Dabar, jeigu jiems jo reikia, gali palaukti iki rytojaus. 

Įsėdau automobilin. 

— Į „Beverly Hills“ viešbutį. 

Makalisteris įsitaisė greta manęs. Atrodė nusiminęs. 

— Iki rytojaus? — pakartojo jis. — Jie nenori laukti. 

Šoferis užvedė variklį. Pažvelgiau į Makalisterį ir išsišiepiau. Man šiek 
tiek jo pagailo. Žinojau, kad jam nebuvo lengva prasukti tą reikalą. 

— Žinai, ką, — švelniai pasakiau. — Duok man numigti šešias valandas, 
ir tada galime susitikti. 

— Betgi tatai bus trečia valanda ryto! — sušuko Makas. 

Aš linktelėjau. 


— Pristatyk juos pas mane į viešbutį. Tuomet būsiu pasirengęs. 


Viešbučio numeryje manęs laukė Monika Vintrop. Man įėjus, atsikėlė 
nuo kušetės ir užgesino cigaretę, paskui pribėgusi mane pabučiavo. 

— O, kokia barzda! — sušuko ji, juokais apsimesdama nustebusi. 

— Ką tu čia veiki? — paklausiau. — Tikėjausi tave išvysti oro uoste. 

— Būčiau buvusi ten, bet bijojau, kad gali pasirodyti tėtis, — skubiai pa- 
aiškino ji. 

Ir buvo teisi: Amosas Vintropas pernelyg įžvalgus, kad nepastebėtų 
simptomų. Visa bėda ta, kad jis nemokėjo deramai dalyti savo laiko. Leisdavo, 
kad moterys trukdytų jo darbui, o darbas — santykiams su jomis. Bet Moni- 
ka buvo vienturtė jo duktė ir, kaip visi palaidūnai, Amosas laikė ją kažkokia 
ypatinga. Tokia ji ir buvo. Bet ne taip, kaip jis įsivaizdavo. 

— Sutaisyk man išgerti, — paprašiau eidamas pro ją į miegamąjį. — Įlį- 
siu karšton vonion. Nuo manęs taip dvokia, jog užuodžiu pats. 

Ji paėmė taurelę burbono su ledu ir atsekė paskui mane į miegamąjį. 

— Jau buvau tau sutaisiusi gėrimą, — pasakė. — Ir vonia prileista. 

Paėmiau iš jos rankos taurelę. 

— Kaip žinojai, kad aš čia atsirasiu? 

Ji vėl nusišypsojo. 

— Išgirdau per radiją. 

Kiek nugėriau iš taurelės, o Monika prisiartino prie manęs. 

— Dėl manęs tau nereikia lįsti į vonią, — tarė ji. — Tas kvapas kelia 
jaudulį. 

Padėjau ant stalo taurelę ir pasukau į vonios kambarį, pakeliui atsisagsty- 
damas marškinius. Kai atsigręžiau uždaryti durų, ji stovėjo čia pat, už manęs. 

— Dar nelįsk vonion, — paprašė ji. — Tiesiog gaila perniek praleisti tą 
gundantį vyrišką kvapą. 


Apsivijusi rankomis kaklą, visu kūnu prisispaudė prie manęs. Ieškojau 

jos lūpų, bet ji nusuko veidą ir įkniubo man į petį. Pajutau ją giliai, su virpuliu 
įkvėpiant. Tyliai suvaitojo, ir karštis iš jos kūno tvokstelėjo į mane it garas iš 
katilo. 

Atsukau į save jos veidą. Buvo beveik užsimerkusi. Vėl suvaitojo, ran- 
gydamasi visu kūnu. Truktelėjau diržą, ir kelnės nusmuko ant grindų. Pa- 
spyriau jas į šalį ir prispaudžiau Moniką atbulomis prie stalelio. Tebeliko 
užsimerkusi, kai stryktelėjo ant manęs it beždžionė, besiropščianti į kokoso 
palmę. 

— Giliau alsuok, mažyte, — pasakiau, jai dusliai riktelėjus. — Galbūt 


ilgus metus aš daugiau taip gerai nekvepėsiu. 


Vanduo, malonus ir karštas, teliūškavosi į mane, ir nuovargis tai išnyk- 
davo, tai vėl sugrįždavo. Siektelėjau ranka už savęs, stengdamasis išsimuilinti 
nugarą. Nepasisekė. 

— Duokš, aš, — pasakė ji. 

Pažvelgiau į ją, ir Monika, paėmusi iš manęs plaušinę, suskato trinti man 
nugarą. Lėti sukamieji judesiai veikė raminamai, ir aš užsimerkęs palinkau į 
priekį. 

— Dar, — paprašiau. — Labai gera. 

— Tu-it kūdikis. Tau reikia, kad kas nors tavimi rūpintųsi. 

Atsimerkiau ir vėl pažvelgiau ; ją. 

— Aš irgi apie tai mąsčiau, — pasakiau. — Turbūt nusisamdysiu tarną 
japoniuką. 

— Japoniukas to nedarys, — tarė ji ir paplekšnojo man petį. — Atsilošk. 
Noriu nuplauti muilą. 

Vėl užsimerkęs atsilošiau vandenyje. Ji perbraukė plaušine man per krū- 
tinę, paskui — žemiau. Atsimerkiau. Ji žvelgė man į apačią. 

— Jis atrodo toks mažutėlis ir bejėgis, — sukuždėjo. 

— Prieš minutėlę kalbėjai visai ką kita. | 

— Žinau, — atsakė vis taip pat pakuždom, o jos akys vėl apsitraukė 
migla. 

Man buvo pažįstamas toks jų žvilgsnis. Kilstelėjęs apkabinau jos kaklą 
ir prisitraukiau ant vonios krašto. Kai bučiavomės, pajutau jos ranką slenkant 
žemyn ir plaušine pridengiant mane. | 

— Jis vėl stiprėja, — sukuždėjo ji, slankiodama lūpomis man po veidą. 

Nusijuokiau, ir tada sučirškė telefonas. Krūptelėję mudu greitai pasisu- 
kome, vanduo išsitaškė ir apliejo iš priekio jai suknelę. Monika tylomis nuo 
tualetinio stalelio paėmė telefono ragelį ir padavė man. 

— Klausau? — suniurnėjau. 

Skambino Makalisteris. Jis laukė apačioje, vestibiulyje. 

— Juk sakiau, trečią, — nukirtau. 

— Jau trečia, — atrėmė jis. — Ar galime pasikelti į viršų? Vintropas taip 
pat su mumis. Sakosi turįs su jumis pasimatyti. 

Pažvelgiau į Moniką. To ir tetrūko, kad tėvas atėjęs aptiktų ją mano 
kambaryje. 

— Ne, — skubiai pasakiau. — Aš vis dar vonioje. Nuvesk juos į barą ir 
nupirk išgerti. 

— Visi barai uždaryti. 

— Ką gi, gerai. Susitiksiu su jumis vestibiulyje. 

— Vestibiulis — ne vieta šiam reikalui užbaigti. Jokio privatumo. Jiems 
tai visai nepatiks. Nesuprantu, kodėl mes negalime pasikelti į viršų. 

* — Todėl, kad turiu čia mergiotę. 

— Na, tai kas? — atšovė jis. — Jie visi plačių pažiūrų, — ir sukrizeno. 

— Toji mergina — Monika Vintrop. 

Kitame laido gale stojo tyla. Paskui išgirdau jį sunkiai atšidūstant. 

— Dievulėliau! — pratarė jis. — Tavo tėvas buvo teisus. Tu niekad ne- 
siliausi, tiesa? 

— Bus metas liautis, kai sulauksiu tavo amžiaus. 

— Nežinau, — pavargusiu balsu tarė jis. — Jiems nepatiks mintis susi- 
tikti vestibiulyje. 

— Jeigu jie trokšta privatumo, — tariau, — tai kaip tik žinau tinkamą 
vietą. 

— Kur? 

— Vyrų tualete, šalimais liftų. Po penkių minučių susitiksiu su jumis ten. 
Bus pakankamai privatu! 

Padėjau telefono ragelį ir atsistojau. Dirstelėjau į Moniką. 

— Paduok rankšluostį, — paprašiau. — Turiu nusileisti į apačią ir pasi- 
matyti su tavo tėvu. 


10 


TRINDAMASIS SKRUOSTUS, APŽĖLUSIUS PENKIŲ DIENŲ SENUMO ŠERIAIS, ĮĖJAU 
į vyrų tualetą. Neturėjau laiko nusiskusti. Šyptelėjau išvydęs juos, visus įsigili- 
nusius į savo popierius, nė neatsisukusius į mano pusę, kai įžengiau vidun. 
— Posėdis pradedamas, ponai, — pasakiau. 
Atsigręžę per petį jie pažvelgė į mane. Iš jų veidų buvo matyti, kad yra 

suglumę. Išgirdau, kaip vienas iš jų po nosimi tyliai nusikeikė, stebėdamasis, 
kokia nelaimė juos čia užnešė. 

Makalisteris priėjo prie manęs. 

— Privalau pareikšti, Džonai, — gan pompastiškai prašneko jis, — kad 
pasirinkai posėdžiui keistoką vietą. 

Nužvelgiau jį. Žinojau, kad jis taip kalba dėl kitų, todėl ne itin ėmiau į 
galvą. Mečiau žvilgsnį į jo kelnes. 

— O, Makai, — tariau, — prieš kalbėdamas verčiau užsisagstytum an- 
tuką. 

Jis nuraudo ir skubiai siektelėjo ranka kelnių priekio. 

Aš nusijuokiau ir pasigręžiau į kitus. 

— Atleiskite, kad suteikiu jums šį nepatogumą, ponai, — tariau. — Bet 
turiu problemų dėl ploto. Ten yra viena tokia skrynia, kuri užima bemaž visą 
numerį. 

Vienintelis, kuris suprato — tai Amosas Vintropas. Jo veide pasirodė iš- 
mani šypsena. Kažin kokia būtų mina, jeigu žinotų, kad kalbu apie jo dukterį. 

O Makas jau atgavo aplombą ir žingtelėjo į priekį, perimdamas vadova- 
vimą. Prisistatėme vieni kitiems ir pradėjome aptarinėti reikalus. Kaip Makas 
man paaiškino, trys stambios chemijos korporacijos įsteigė atskirą kompaniją, 
kad galėtų perpirkti iš manęs licenciją. Būtent ši kompanija įnešianti pirmą 
įmoką ir garantuosianti atskaitymus už patentą. 

Man kilo tik vienas klausimas: 

— Kas garantuoja pinigų išmokas? 

Makas parodė į vieną iš vyriškių. 

— Čia štai Šefildas, — pasakė jis. — Ponas Šefildas yra vienas iš „George 
Stuart, Inc.“ partnerių. 

Pažvelgiau į jį. Stiuartas, Morganas, Lemanas — tai verslo pasaulyje 
garsūs vardai. Finansiniu požiūriu negalėjau trokšti tinkamesnių žmonių. Vy- 
riškio veidas man pasirodė kažkur matytas. Pasirausiau atmintyje ir galiausiai 
prisiminiau. 

F. Martinas Šefildas, Niujorkas, Bostonas, Sauthemptonas, Palm Byčas. 
Harwardo verslo fakultetas. 1917 — 1918-aisiais — JAV armijos majoras. 
Trys koviniai atžymėjimai už drąsą. Polo žaidėjas, pelnęs dešimt įvarčių. 
Aukšta visuomeninė padėtis. Amžius — iš pažiūros trisdešimt penkeri, pagal 
dokumentus — keturiasdešimt dveji. 

Prisiminiau, kad maždaug prieš dešimtį metų buvo apsilankęs pas mano 
tėvą dėl viešosios paskolos emisijos savo kompanijai. Tėvas tada atmetė jo 
prašymą. 

— Nesvarbu, kad ir kaip viliojančiai jie tai pateikia, Jauniau, — tada pa- 

sakė tėvas, — niekad nesileisk užkabinamas ant kabliuko. Nes tuomet jie tvar- 
kys tavo reikalus, o ne tu pats. Jie tegali tau duoti pinigų, o vienintelis dalykas, 
kuris vertinamas labiausiai, tai valdžia. O ją jie visada pasilieka sau. 

Pažvelgiau į Šefildą. 

— Kaip ketinate garantuoti išmokas? 

Už pensnė stiklų sublizgėjo tamsios, giliai paslėptos jo akys. 

— Esame sudarę kontraktus ir su kitais, pone Kordai. 

Kaip tokio nedidelio žmogaus, jo balsas buvo stebėtinai žemas. Ir labai 
savimi pasitikintis. Tarsi nesiteikė atsakyti į mano klausimą, lyg kiekvienam 
būtų žinoma, kad Stiuarto parašas po kontraktu — pakankama garantija. 

Galbūt ir taip, bet širdies gilumoje jaučiau dėl jo kažkokį nerimą. 

— Jūs neatsakote į mano klausimą, pone Šefildai, — mandagiai paste- 
bėjau. — Aš paklausiau, kaip bus garantuoti pinigai. Esu ne bankininkas ar 
Volstrito žmogus, o tik vargšas berniukas, turėjęs mesti mokyklą ir imtis dar- 
bo, nes jo tėtukas numirė. Aš neišmanau tų dalykų. Žinau, kad kai kreipiuosi 
į banką ir jie paprašo garantijų, turiu pateikti laiduotę — pavyzdžiui, žemę, 
ipoteką, vertybinius popierius ar šiaip ką nors vertinga — pirmiau, nei jie ką 
nors man duos. Štai ką turėjau omenyje. 

Jo plonose lūpose pasirodė šaltoka šypsenėlė. 

— Tikriausiai, pone Kordai, jūs neketinote daryti užuominos, kad visos 
šios kompanijos negalės tesėti pažadėtosios sumos? 

— Visai ne, — stengiausi kalbėti mandagiu tonu. — Tiktai žmonės, 
turintys daugiau patirties už mane, žmonės, vyresni ir daugiau išmanantys, 
teigia, kad nūnai neramūs laikai. Rinkai žlugus, ir visoje šalyje bankai ban- 
krutuoja. Ką gali žinoti, kas atsitiks toliau. Norėčiau žinoti, kaip man bus 
mokama, tik tiek. 

— Jūsų pinigai bus garantuoti iš pajamų, kurias pelnys naujoji kompani- 
ja, — kantriai paaiškino Šefildas. 

— Suprantu, — linktelėjau galvą. — Norite pasakyti, kad man bus mo- 
kama iš pinigų, kuriuos uždirbsite, jeigu aš suteiksiu jums licenciją? 

— Maždaug taip, — sutiko jis. į 

Išsiėmiau iš kišenės cigaretę ir užsirūkiau. 

— Aš vis tiek nesuprantu, kodėl negalima man išmokėti visko iškart? 

— Dešimt milijonų dolerių — dideli pinigai netgi šioms kompani- 
joms, — pasakė jis. — Kapitalas jiems visur reikalingas. Štai kodėl pasirodo- 
me scenoje mes. 

— O, — tariau toliau vaidindamas nenuovokų. — Norite pasakyti, kad 
ketinate sumokėti pinigus avansu? 

— Ak, ne, — greitai paneigė jis. — Visiškai ne taip. Paprasčiausiai mes 


DŽONAS — * 149 


išleidžiame akcijas, tokiu būdu sukaupdami kapitalą, kad būtų įmanoma 
įsteigti naują kompaniją. Tai sudarys kelis milijonus dolerių. 

— Čia įeina ir atskaitymai jums, kaip tarpininkams? 

— Žinoma, — patvirtino jis. — Tai visai įprasta. 

— Žinoma. 

Jis metė į mane skvarbų žvilgsnį. 

— Pone Kordai, jūs nesutinkate su mūsų pozicija? 

Truktelėjau pečiais. 

— Anaiptol. Kodėl turėčiau nesutikti? Nedera kitiems žmonėms nurodi- 
nėti, kaip jiems tvarkyti savo reikalus. Turiu pakankamai rūpesčių su savaisiais. 

— Bet vis dėlto atrodo, kad mūsų pasiūlymas jums kelia kai kurių abe- 
jonių. 

— Taip, iš tikrųjų, — pripažinau. — Man susidarė toks įspūdis, kad už 
tas teises gausiu dešimt milijonų dolerių. Dabar išgirstu, kad man tik ga- 
rantuojami dešimt milijonų dolerių. Tarp šių dviejų dalykų esama skirtumo. 
Pirmuoju atveju man išmokama iškart, antruoju — aš lieku atsitiktinis jūsų 
sumanymo dalininkas, rizikuojantis kaip ir jūs, tačiau su apribotomis dalinin- 
kystės teisėmis. 

— Jūs prieštaraujate tokiam sandėriui? 

— Toli gražu ne! Tik noriu žinoti savo padėtį. 

— Puiku. Tuomet galime pradėti pasirašinėti popierius. — Lengviau pa- 
sijutęs nusišypsojo Šefildas. 

— Dar ne, — pasakiau, ir šypsena išnyko iš jo veido taip pat greitai, kaip ir 
buvo pasirodžiusi. — Sutinku tapti dalininku, kaip siūlyta, bet jeigu turiu prisi- 
imti tą riziką, man turėtų būti garantuota penkiolika milijonų, ne dešimt. 

Mirksnį visi tylėjo apstulbę. Paskui prašneko vienu metu. 

— Bet jūs jau sutikote su dešimčia! — užprotestavo Šefildas. 

Nužvelgiau jį. 

— Ne, nesutikau. Juk mes susitinkame pirmąsyk. 

Makas neišturėjo: 

— Minutėlę, Džonai. Davei man suprasti, kad sutiksi su dešimties mili- 
jonų dolerių pasiūlymu! 

— Ką gi, klokite. 

Pirmąsyk pamačiau jį praradus advokato ramybę: 

— Veikiau nuoširdžiai tavo vardu. Nenoriu prisidėti prie tokių suktų ma- 
chinacijų. Jeigu šis sandėris neįvyks kaip sutarta, man gana! Aš atsisakau tau 
dirbti! 

Abejingai pažvelgiau į jį. 

— Elkis kaip tinkamas. 

Makas įsiuto. 

— Visa bėda, kad tu pradėjai pernelyg riesti nosį! Prisimenu tave dar 
pienburnį... 

Dabar ir aš įpykau. 

— Visa bėda, kad tu tik advokatas, — tariau lediniu tonu, — ir turi 
reikalą su mano nuosavybe. Aš pats sprendžiu, ką su ja daryti — parduoti ar 
iššvaistyti viską, kas tik šaus man į galvą. Ji mano, aš — jos savininkas, o tu 
dirbi man. Atmink tai! 

Makas išbalo. Mačiau, kokios mintys sukasi jo galvoje. Šimtas tūkstančių 
per metus, kuriuos jam mokėdavau. Plius procentai nuo mano pelno. Jo gyve- 
namasis namas. Mokykla, kurią lanko jo vaikai. Padėtis visuomenėje. Įdomu, 
ar šią akimirką nesigaili šešiasdešimties tūkstančių per metus advokatūros 
praktikos, kurios atsisakė pereidamas dirbti pas mane. 

Bet nepajėgiau prisiversti jo gailėtis. Juk žinojo, ką daro. Dargi patsai su- 
rašė sutartį — pagal savąsias sąlygas. Norėjo pinigų ir gavo juos. Dabar jau 
per vėlu pradėti skųstis. 

Pažvelgiau į kitus. Šie spoksojo į mus. Supratau, kad, nepaisydamas savo 
atjautos ar neatjautos Makui, privalau ateiti jam į pagalbą. 

— O, užteks, Makai, — tariau nutaisydamas šiltą, draugišką toną. — 
Esame pernelyg artimi, kad toks dalykas stotų tarp mūsų. Pamiršk tai. Bus 
kitų sandėrių. Svarbiausia — pasirašyti su tavimi naują sutartį, kad nė vienas 
iš tų piratų nepersiviliotų pas save. 

Mačiau iš Mako veido, kaip jam atlėgo. 

— Žinoma, Džonai, — pasakė jis ir kiek padvejojęs pridūrė: — Turbūt 
mudu abu šiek tiek pervargę. Aš — nuo derybų, tu — nuo to rekordinio skry- 
džio. Matyt, neteisingai supratau tavo žodžius. 

Jis pasigręžė į kitus. 

— Atleiskite, ponai, — sklandžiai tarė, vėl atgaudamas pasitikėjimą sa- 
vimi. — Tai aš kaltas. Nenorėjau jūsų suvedžioti, bet ne taip supratau poną 
Kordą. Labai atsiprašau. 

Stojo nejauki tyla. 

Minutėlę niekas nepratarė nė žodžio, aš nusišypsojau ir nuėjau prie pisuaro. 

— Bent šitaip neteks nurašyti posėdžio į visiškus nuostolius, — mečiau 
grįžtelėjęs per petį. 

Pirmas nutraukė tylą Šefildas. Išgirdau jį kažką skubriai šnabždant ki- 
tiems. Kai atsisukau, jis pažvelgė į mane. 

— Dalijame, kas daugiau, per pusę, — tarė jis. — Dvylika su puse. 

Vadinasi, jiems baisiai to reikia, jeigu taip greitai pakėlė kainą. Iš pradžių 
papurčiau galvą, paskui man šovė mintis. 

— Daug girdėjau apie jus iš savo tėvo, — pasakiau. — Jis pasakojo, kad 
esate tikras sportininkas ir mėgstate rizikuoti dėl bet ko. 

Plonas jo lūpas ištempė šypsena. 

— "Taip, esu pagarsėjęs pomėgiu kartkartėmis lažintis, — pripažino jis. 

— Kertu lažybų iš dviejų su puse milijono dolerių, kad iš ten, kur stovi- 
te, nepasieksite nusičiurkšti į tą pisuarą, — pasakiau parodydamas į kriauklę 
maždaug už keturių pėdų nuo jo. — Jeigu pasieksite, sandėrį sudarysime už 
dvylika su puse milijono dolerių, jeigu ne — aš gaunu visus penkiolika. 

Burna jam atvipo, akys už akinių stiklų išsprogo. 

— Pone Kordai! — suvebleno jis. 

— Galite mane vadinti Džonu, — pasakiau. — Atminkite, kalbama apie 
du su puse milijono dolerių. 

Jis pažvelgė į kitus. Šie — į jį. Paskui į mane. Galiausiai „Mahlon Che- 
mical“ atstovas prašneko: 

— Du su puse milijono dolerių, Martinai. Dėl tokių pinigų aš pabandyčiau! 

Šefildas minutėlę dvejojo. Pažvelgė į Maką, bet šis nusuko akis. Paskui 
atsigręžė į pisuarą, siekdamas ranka antuko. Dirstelėjo į mane. Aš linktelėjau 
galvą. Bet nieko neįvyko, ničnieko. Jis tik stovėjo, o raudonis nuo apykaklės 
šliaužė jam į veidą. Praslinko minutėlė, dar viena. Dabar jo veidas buvo visas 
raudonas. 

Aš pertraukiau tylą. 

— Gerai, pone Šefildai, — tariau rimtu veidu. — Aš pasiduodu. Jūs lai- 
mėjote. Sandėris kainuos dvylika su puse. 

Jisai stebeilijo į mane, stengdamasis išskaityti, ką galvoju. Tačiau mano 
veidas liko šaltas. Ištiesiau jam ranką. Kiek padvejojęs Šefildas paspaudė ją. 

— Ar galiu jus vadinti Martinu? — paklausiau. 

Šefildas linktelėjo, ir jo lūpose pasirodė nežymi šypsenėlė. 

— Prašom. 

Aš paspaudžiau jam ranką. 

— Martinai, — iškilmingai tariau. — Jūsų antukas prasegtas! 

MAKALISTERIS KONTRAKTUOSE PADARĖ BŪTINUS PAKEITIMUS, IR MES JUOS ČIA 


oyvoo 


prie lifto, bet tuo metu Amosas Vintropas palietė mano petį. 
Neturėjau noro su juo kalbėtis. 

— Gal galima tai atidėti iki ryto, Amosai? — paklausiau. — Man reikia 
bent kiek numigti. | 

Jo veidas susiraukšlėjo numania šypsena. Jis bičiuliškai patapšnojo man 
per petį. 

— Žinau, kokio tau reikia miego, vaikine, tačiau tai svarbu. 

— Niekas negali būti taip svarbu. 

Lifto durys atsidarė, ir aš žengtelėjau į vidų. Amosas šmurkštelėjo greta 
manęs. Liftininkas buvo beužstumiąs duris. 

— Minutėlę, — sustabdžiau jį. 

Durys vėl nuslinko atgal, ir aš išlipau lauk. 

— Gerai, Amosai, — paklausiau. — Koks reikalas? 

„Mudu nuėjome prie kušetės ir atsisėdome. 

— Man reikia dar dešimties tūkstančių, — pasakė jis. 

Įdėmiai nuvėriau jį žvilgsniu. Nenuostabu, kad nuolatos be pinigų. Iš- 
leidžia juos greičiau, nei spėjama spausdinti. 

— Kas atsitiko su visais tais pinigais, kuriuos gavote už akcijas? 

— Baigėsi, — sutrikęs atsakė jis. — Juk žinai, kiek buvau skolingas. 

Aš žinojau. Jis buvo skolingas visiems. Aišku, atsiskaitymui su kredito- 
riais ir buvusioms žmonoms sukišo penkiasdešimt gabalų. Ėmiau gailėtis, kad 
įtraukiau jį į sandėrį, bet pamaniau, jog sugebės kuo nors būti naudingas kom- 
panijai. Kažkada jis buvo vienas iš geriausių lėktuvų konstruktorių šalyje. 

— Jūsų kontrakte nenumatyti tokie avansai, — priminiau. 

— Žinau, — sutiko jis. — Bet čia svarbu. Daugiau tai nepasikartos, pa- 
žadu. Pinigai man reikalingi dėl Monikos. 

— Dėl Monikos? — nustebau. Tai bent dalykėliai. — Koks reikalas? 

Jis palingavo galvą. 

— Noriu nusiųsti ją pas jos motiną į Angliją. Man jau gana. Nebesusit- 
varkau su ja. Paslapčiomis susitikinėja su kažkokiu bernu, ir jaučiu, kad jeigu 
jam dar neduoda, tai greitai taip atsitiks. 

Tylomis nužvelgiau jį. Kažin ar tai ne švelni šantažo forma. Galimas 
daiktas, kad jis jau žino ir šitaip daro man užuominą. | 

— Ar pažįstate tą berną? 

Jis papurtė galvą. 

— Jeigu pažinočiau, užmuščiau, — karštai pasakė. — Juk jinai tokia mie- 
la nekaltutė mergaičiukė. 

Pasistengiau išlikti abejingas. Meilė akla, bet gimdytojai dar aklesni. 
Netgi toksai širdžių ėdikas kaip Amosas ne gudresnis už paprastą naivų žmo- 
gelį. 

— Kalbėjotės su ja? 

Jis vėl papurtė galvą. 

— Mėginau, bet ji nenori klausytis. Žinote, kokie šiais laikais vaikai. 
Visko išmoksta mokykloje, nieko negali jų pamokyti. Kai turėjo šešiolika, jos 
užrašų knygutėje aptikau pakelį prezervatyvų. 

Tada jam ir reikėjo ją sustabdyti. Maždaug trejetą metų pavėlavo. Dabar 
ji devyniolikos ir gyvena savo gyvenimą. 

— Tokie kaip jūs niekada nepasimoko. 

— O ką aš turėjau daryti? — agresyviai paklausė jis. — Laikyti ją už- 
rakintą kambaryje? 

Papurčiau galvą. 

— Galėjote pasistengti būti jai tėvas. 

— Iš kurgi tu toks ekspertas? — atkirto jis. — Kai turėsi savo vaikų, ši- 
taip nebekalbėsi. 

Būčiau galėjęs jam pasakyti. Turėjau tėvą, kuris irgi buvo pernelyg pasi- 
nėręs į savo gyvenimą. Bet jaučiausi pavargęs. Atsistojau. 

— Kaip dėl pinigų? — sunerimęs paklausė jis. 

— Duosiu jums. — Staiga mane apėmė pasidygėjimas. Kodėl apsupu 
save tokiais tipais? Jie tartum dėlės. Sykį į tave įsisiurbę, nebeatkimba. — Tie- 
są sakant, duosiu jums dvidešimt penkis tūkstančius. 

Jo veide atsispindėjo nuostaba ir palengvėjimas. 

— Tikrai, Džonai? 

Aš linktelėjau. 

— Su viena sąlyga. 

Pirmąsyk mūsų pokalbio metu jo akyse pasirodė įtarumas. 

— Ką turit galvoje? 

— Noriu, kad pasitrauktumėte. 

— Iš „Winthrop Aircraft“? — netikėdamas paklausė jis. 

— Iš „Cord Aircraft“, — pabrėžiau aš. 

Jo veidas ėmė blykšti. 

— Bet... Bet juk aš įsteigiau kompaniją. Viską apie ją išmanau. Kaip tik 
dabar konstruoju naują lėktuvą, kuriuo armija tikrų tikriausiai susivilios... 

— Paimkite pinigus, Amosai, — šaltai tariau. — Jums jau gana. 
Pasukau į liftą. Jėjau vidun, ir liftininkas jam prieš pat nosį užtrenkė 
duris. | 

— Į viršų, pone Kordai? 

Nužvelgiau jį. Kvailas klausimas. Kurgi kitur? 

— Iki pat ten, — nuvargęs atsakiau. 

Monika, vilkėdama mano pižamos švarkeliu, gulėjo skersai lovos pusiau 
snūduriuodama. Kai įėjau, prasimerkė ir pažvelgė į mane. 

— Viskas gerai? 

Aš linktelėjau. 

— Ko norėjo tėtis? — Ji stebėjo mane, kai nusivilkęs užmečiau ant kėdės 
marškinius. 

Išsinėriau iš kelnių ir pagavau jos mestą man apatinę pižamos dalį. 

— Ką tik man įteikė savo atsistatydinimą, — tariau nuspirdamas glaudes 
ir maudamasis pižamos kelnes. 

Nuostabos išplėstomis rudomis akimis ji atsisėdo lovoje. 

— Tikrai? 

Aš linktelėjau. 

— Kažin kodėl? 

„ Pažvelgiau į ją. 

— Pasakė, kad tai turi kažką bendra su tavimi. Kad jam reikia daugiau 
laiko, idant galėtų būti tau tėvas. 

Trumpam ji tylomis įsistebeilijo į mane, paskui prajuko. 

— Ką gi, velniai rautų, — tarė. — Visą gyvenimą troškau, kad jis bent 
kiek skirtų man dėmesio, o dabar, kai nebesu jo reikalinga, staiga užsimano 
vaidinti tėtuką. 

— Nebesi jo reikalinga? 

Ji linktelėjo. 

— Jau nebe. Nė kiek, — pamažu pratarė. Išlipo iš lovos ir prigludo galva 
man prie krūtinės. — Jau ne dabar, kai turiu tave, — sušnabždėjo su vaikišku 
patiklumu. — Tu man viskas — tėvas, brolis, meilužis. 

Pamažu paglosčiau švelnius rudus jos plaukus. Staiga mane užplūdo 
užuojauta. Žinojau, koks vienišas gali būti, kai tau devyniolika metų. 

Jos akys buvo užmerktos ir žemiau jų blyškioje odoje ryškėjo melsvi nuo- 
vargio ratilai. Lengvai palytėjau lūpomis jai kaktą. 

— Eime į lovą, vaikuti, — švelniai tariau. — Jau beveik rytas. 

Per mirksnį ji užmigo, padėjusi galvą man ant peties, sprandu įsitaisiusi į 
mano rankos išlinkį. Ilgai nepajėgiau užmigti. Gulėjau žvelgdamas į ramų jos 
veidą. Patekėjo saulė, ir šviesa užliejo kambarį. | 

Velniai rautų Amosą Vintropą! Velniai rautų Džoną Kordą! Keikiau vi- 
sus vyrus, kurie pernelyg neturi laiko ir yra susikoncentravę į save, kad būtų 
tėvai savo vaikams. 

Pajutau užplūstant nuovargį. Jau pusiau snaudžiau, kai ji šalia manęs 
sujudėjo, ir liekno, grakštaus jos kūno šiluma išplito manimi. Pagaliau atėjo 
miegas — gilus, nuostabus bežvaigždės nakties miegas. 

Kitą vakarą mudu susituokėme Ryno mažojoje koplyčioje. 

PASTEBĖJAU VANDENYJE ŠVYSTELINT FOSFORESCUOJANTĮ BRŪKŠNĮ, SMAGIAI 
švystelėjau „muselę“ skersai upelio kaip tik viršum upėtakio. Mane pagavo 
žvejo nuojauta. Žinojau, kad laimikis nuo manęs nepaspruks. Viskas puiku: 
vanduo, mirgantys šešėliai nuo krante augančių medžių, žydri, žali ir raudoni 
„muselės“ blyksneliai mano meškerės gale. Dar akimirka, ir žuvis užkibs. Pasi- 
rengiau užkirsti ir tuo metu išgirdau už savęs, nuo kranto, Monikos balsą. 

— Džonai! | 

Ramybė suskilo, upėtakis nėrė upelio dugnan, valas su „musele“ atsileido, 
ir dar nespėjęs atsigręžti supratau, kad medaus mėnuo baigėsi. 

— Ko reikia? — suniurnėjau. 

Su šortais ji stovėjo ant kranto, keliai buvo paraudę, nosis šerpetojo. 

— Tau telefonas. Iš Los Andželo. 

— Kas skambina? 

— Nežinau, kažkokia moteris. Nepasisakė, kas tokia. 

Vėl atsisukęs pažvelgiau į upelį. Vandenyje jokių blyksnių. Žuvis dingo. 
Taigi viskas. Žūklė šiandien baigta. 

— Pasakyk jai, kad palauktų, — šūktelėjau ir patraukiau į krantą. — Po 
minutėlės ateisiu. 

Monika linktelėjo ir sugrįžo į trobelę. Aš pradėjau vynioti meškerę. Įdo- 
mu, kas čia galėtų man skambinti. Nedaugelis žino apie trobelę kalnuose. 

Kai buvau vaikas, atkakdavau čionai su Nevada. Mano tėvas visada pa- 
reikšdavo norą vykti kartu, bet niekada negalėdavo. 

Išbridau iš upelio ir nukėblinau aukštyn takučiu. Buvo jau vėlyva popietė 
ir tik ėmę ryškėti vakaro garsai. Tarp medžių girdėjau užvedant savo koncertą 
Žiogus. 

Atrėmiau meškerę į trobelės sieną ir įėjau vidun. Monika sėdėjo krėsle 
prie telefono ir sklaidė žurnalą. Aš pakėliau ragelį. 

— Klausau. 

— Ponas Kordas? 

— Taip. 

— Minutėlę, — sučirpė telefonistė. — Los Andžele, jūsų pašnekovas 
klauso. 

Išgirdau trekštelint, paskui pažįstamą balsą: 

— Džonas? 


— Rina? 

— Taip, — pasakė ji. — Tris dienas mėginu su tavimi susisiekti. Niekas 
nenorėjo man sakyti, kur tu, paskui prisiminiau trobelę. 

— Šaunu, — tariau virš telefono pažvelgdamas į Moniką. Nors sėdėjo 
nuleidusi akis į žurnalą, žinojau, kad ji klausosi. 

— Beje, — tarė Rina tuo savo žemu, kimiu balsu. — Sveikinu. Tikiuosi, 
būsi labai laimingas. Tavo žmona tokia dailutė. 

— Pažysti ją? 

— Ne, — greitai atsakė Rina. — Mačiau jos nuotraukas laikraščiuose. 

— O, dėkui. Bet juk ne dėl to skambini? 

— Ne, ne dėl to, — kaip pratusi be užuolankų prisipažino ji. — Man 
reikia tavo pagalbos. 

.— Jeigu dar dešimties tūkstančių, visada galiu tau juos duoti. 

— Man reikia daugiau. Kur kas daugiau. 

— Kiek? 

— Dviejų milijonų dolerių. | 

— Ką? — tepajėgiau šūktelėti. — Kurių velnių tau reikia šitiek pinigų? 

— Ne dėl savęs pačios. — Jos balsas atrodė labai sutrikęs. — Dėl Neva- 
dos. Jis pakliuvo į sunkią padėtį ir gali prarasti viską, ką turi. 

— Bet aš maniau, kad jam puikiai sekasi. Laikraščiai rašo, kad uždirba 
pusę milijono per metus. 

— Taip ir yra, — patvirtino Rina, — bet... 

— Bet kas gi? — išsitraukiau cigaretę ir pasigrabinėjau degtukų. Žino- 
jau, kad Monika mane mato, nors buvo įsikniaubusi į žurnalą. — Aš klau- 
sau, — pasakiau užsitraukdamas cigaretę. 

— Nevada užstatė viską, ką turi, kad galėtų sukurti filmą. Dirbo prie jo 
daugiau nei metus, o dabar viskas pakrypo blogon pusėn, filmo nenorima iš- 
leisti į ekranus. 

— Kodėl? Koks nors niekalas? 

— Ne, — greitai pasakė ji. — Visai ne tai. Filmas puikus. Bet dabar eina 
tik garsiniai. Tik tokius sutinka rodyti visi kino teatrai. 

— O kodėl jis nesusuko garsinio filmo? 

— Jis pradėjo šį kurti daugiau nei prieš metus. Niekas nesitikėjo, kad 
garsiniai taip greitai paplis. Dabar bankas atšaukia savo paskolą, o Normanas 
nebesutinka duoti avansu nė cento. Sakosi įstrigęs su savo paties filmais. 

— Suprantu. 

— Tu turi jam padėti, Džonai. Visą savo gyvenimą jis įdėjęs į tą filmą. 
Jeigu jam nepasiseks, bus žlugęs. 

— Nevadai niekad per daug pinigai nerūpėjo. 


— Esmė ne pinigai, — greitai pasakė ji, — o tai, ką jis jaučia šiam filmui. 

Tiki juo. Nors kartą jam pasitaikė proga parodyti, kokie Vakarai iš tikrųjų 
buvo. 

— Niekam, po velnių, nesvarbu, kokie jie buvo. 

— Ar tu kada nors matei bent vieną jo filmą? 

— Ne. 

Jos balsas suskambo šiek tiek nepatikliai: 

— Nejau tau nebuvo įdomu pamatyti, kaip jis atrodo ekrane? 

— Kurių galų? — atšoviau. — Aš žinau, kaip jis atrodo. 

— Ar padėsi? — paklausė ji negyvu balsu. 

— Tai dideli pinigai, kodėl turėčiau jais rizikuoti? 

— Prisimeni, kažkada tau kai ko baisiai norėjosi, ir jis tau tai davė. 

Žinojau, apie ką ji kalba. Apie Nevados „Cord Explosives“ akcijų dalį. 

— Tai jam nekainavo dviejų milijonų baksų, — pasakiau. 

— Ne? — paklausė ji. — Tai kiek dabar jos vertos? 

Minutėlei tai privertė mane susimąstyti. Galbūt dar ne, bet po penkerių 
metų jos bus tikrai tiek vertos. 

— Jeigu jam taip sunku, tai kodėl pats man nepaskambino? 

— Nevada išdidus, pats tą Žinai. 

— O kodėl tu taip suinteresuota? 

— Todėl, kad jis mano draugas, — greitai pasakė ji. — Kai man reikėjo 
pagalbos, jis neuždavinėjo jokių klausimų. 

— Aš nieko nepažadu. Bet šįvakar atskrisiu į Los Andželą. Kur mes ga- 
lime susitikti? 

— Aš apsistojusi pas Nevadą. Bet verčiau susitikime kurioje nors kitoje 
vietoje. Nenoriu, kad jis žinotų, jog tau skambinau. 


— Gerai, — sutikau. — Apie vidurnaktį būsiu „Beverly Hills“ viešbutyje. 


Padėjau ragelį. 
— Kas skambino? — paklausė Monika. 
— Mano tėvo našlė, — atsakiau eidamas pro ją į miegamąjį. — Susi- 


krauk daiktus. Keliausime atgal į rančą. Šįvakar privalau su reikalais nuvykti 
į Los Andželą. | 

— Bet praėjo vos penkios dienos, o tu pažadėjai, kad mūsų medaus mė- 
nuo truks dvi savaites. 

— Nenumatytos aplinkybės. 

Ji atsekė paskui mane į miegamąjį, o aš atsisėdau ant lovos nusiauti gu- 
minių batų. 

— Ką žmonės pamanys, jeigu grįšime iš savo medaus mėnesio po penkių 
dienų? 

Nužvelgiau ją. 

— Kas man, po velnių, rūpi, ką jie pamanys? 

Ji pravirko. 

— Aš nevažiuosiu, — sušniurkščiojo ji, treptelėdama koja. 

Atsistojau ir nusukau akis į šalį. 

— Tuomet pasilik! — piktai mečiau. — Leidžiuos nuo kalno prie auto- 
mobilio. Jeigu būsi nesusiruošusi, kol sugrįšiu, išvažiuosiu be tavęs! 

Vis dėlto kaip čia yra su tomis moterimis? Pastovi penkias sumautas 
minutes prieš kokį nors pigų pamokslininką, ir kai pasitrauki nuo jo, viskas 
apsiverčia aukštyn kojom. 

Iki vedybų gyvenimas nuostabus. Jautiesi karaliumi. Vieną ranką ji laiko 
tau ant daikčiuko, duodama suprasti, kaip jo trokšta, o tuo pat metu kita sten- 
giasi uždegti tau cigaretę, nuplauti nugarą, sutaisyti maistą, išlyginti pagalvę. 

"Paskui nuskamba magiški žodžiai, ir tu turi to maldauti. Privalai laikytis 
taisyklių, būti žaismingas, šiltas, švelnus. Turi būti čia pat po ranka, uždeginėti 
jai cigaretes, atnešinėti chalatą, atidarinėti duris. Tau netgi tenka jai dėkoti, 
kai leidžia tau gauti tai, ką anksčiau nesiliaudavo siūliusi. | 

Privairavau automobilį prie trobelės durų ir papypsėjau signalu. Monika 
išėjo laukan nešina nedideliu krepšiu ir sustojo laukdama, kad aš atidaryčiau 
jai automobilio duris. Šiek tiek padelsusi, pati atsidarė jas ir, nutaisiusi įskau- 
dintą miną, įsėdo vidun. Ir ta pati mina išliko jos veide visas dvi valandas, ko! 
keliavome atgal į rančą. 

Kai sustojau prie namo, jau buvo devinta valanda. Kaip paprastai, prie 
durų pasitiko Roberas. Kai iškėlė Monikos lagaminą, o aš likau automobilyje, 
jo veidas nė kiek nepakito. Metė žvilgsnį mano pusėn ir pasigręžęs nusilenkė 
Monikai. | 

— Labas vakaras, ponia Kord, — tarė. — Jūsų kambarys sutvarkytas, 
visiškai parengtas gyventi. | 

Roberas vėl žvilgtelėjo į mane, apsisuko ir užlipo laiptukais. 

— Kiek laiko-tavęs čia nebus? — paklausė Monika tyliu, be galo įsitem- 
pusiu balsu. 

Truktelėjau pečiais. 

— Kol sutvarkysiu savo reikalus. — Paskui mane užliejo švelnumas. Po 
šimts, juk mudu vos penkias dienas kaip vedę. — Pasistengsiu kuo greičiau. 

— Gali neskubėti! — metė ji ir, išdidžiai užkopusi laiptukais, neatsigręž- 
dama įėjo vidun. 

Piktai sukeikiau, įstūmiau pavarą ir nurūkau keliu į ganyklą. Už jos lau- 
ke laikiau savo senąjį dvisparnį. Kai įsiropščiau į kabiną, vis dar tebepykau ir 
atlyžau tik pakilęs į dviejų su puse tūkstančio pėdų aukštį bei pasukęs Los 
Andželo link. 

PAŽVELGIAU Į MĖLYNVIRŠĮ SCENARIJŲ SAVO RANKOJE, PASKUI — VĖL Į RINĄ. 
Laikas jos neveikia. Vis tokia pat liekna ir stipri, stačiomis it uolos kanjono 
pakrašty krūtimis, ir aš žinojau, kad jos vis tokios pat standžios. Viena, kas pa- 
sikeitė — tai jos akys. Atsirado pasitikėjimas savimi, kurio anksčiau nebuvo. 

— Ne itin mėgstu skaityti, — tariau. 

— Aš tai numačiau, tad sutariau su studija, kad parodys tau filmą. Jie 
tenai laukia. 

— Ar seniai tu čia? 

— Apie pusantrų metų. Nuo tada, kai sugrįžau iš Europos. 

— Ir visą tą laiką gyveni pas Nevadą? 

Ji linktelėjo. 

— Miegi su juo? 

Rina nė nemėgino išsisukti nuo klausimo. 

— Taip. Jis man labai geras. 

— O tu jam gera? — paklausiau. 

Jos akys vis buvo įsmeigtos į mane. 

— Tikiuosi, — ramiai pasakė. — Bet koksai skirtumas. Tau į tai nusi- 
spjaut. 

— Man tik buvo įdomu, — tariau atsistodamas ir numesdamas scenarijų 
ant kėdės. — Tiesiog norėjau žinoti, ko reikia, kad tave išsaugotum. 

— Ne to, apie ką tu galvoji, — greitai atsakė Rina. 

— Tad ko gi? — replikavau. — Pinigų? 

— Ne, — ji papurtė galvą. — Vyro. Tikro vyro. Su berniuku man niekad 
neišeidavo. 

Tai mane užgavo. 

— Laikui bėgant gal išeis ir su manimi? 

— Tu juk prieš penkias dienas susituokei. 

Pažvelgiau į ją. Pažįstamas senas jaudulys vėl išplito po mane. 

— Einam, — tariau. — Negaliu gaišti visos nakties. 

Sėdėjau užtemdytoje demonstravimo salėje tarp Rinos ir Von Elsterio, 
režisieriaus. 

Rina nemelavo. Filmas buvo nuostabus, bet vien tik Nevados dėka. Tar- 
tum ekraną nušviečiančia savo vidine jėga jis padėjo filmui išlikti vientisam. 

Aš visada jaučiau jo jėgą, bet čia ji buvo didesnė, sutelktesnė ir persmel- 

kianti kiekvieną. Filmo pradžioje vaidino šešiolikmetį berniuką, o pabaigo- 
ję — dvidešimt penkerių metų vyrą, išjojantį į kalnus. Nėsyk per visą filmą 
nesijautė jo tikrojo amžiaus. 

Kai užsižiebė šviesos, atsilošiau krėsle. Dar sujaudintas to, ką mačiau ek- 
rane, išsitraukiau cigaretę ir užsirūkiau. Po strėnas išplito maudulys. Apėmė 
toks jausmas, kad filme vis dėlto kažko trūksta. Paskui pilvo apačioje man už- 
šilo, ir aš supratau kodėl. 

Pažvelgiau į Von Elsterį. 

— Išskyrus tą gabalėlį apie madam iš Naujojo Orleano ir katorgininko 
dukterį kaubojų mieste, filmas visai be moterų. 

— Yra dalykų, — nusišypsojo Von Elsteris, — kurių vesternuose nerodo- 
ma. Moterys — vienas iš jų. 

— Kodėl? 

— Kadangi manoma, jog privalu išsaugoti švaraus, stipraus vyro paveik- 
slą. Herojai gali nusidėti bet kuo, tik ne paleistuvyste. 

Nusijuokiau ir atsistojau. 

— Atleiskite už klausimą, — tariau, — bet kodėl jūs negalite pridėti bal- 
sus, kaip pridedate muziką? Kam viską pradėti iš naujo? | 

— Kad mes galėtume, — atsiduso Von Elsteris. — Bet nebylaus filmo 
projekcijos greitis skiriasi nuo garsinio. Filmai, kuriuose kalbama, sukami kal- 
bos greičiu, o nebylūs filmai sukami kur kas greičiau, priklausomai nuo užrašų 
su dialogais ir išsamesnės veiksmo plėtotės, kad fabula būtų suprasta. 

Aš linktelėjau. Tai, ką jisai sakė, pagal mechanikos dėsnius pagrįsta. Kaip 
ir viskas pasaulyje, šiame versle sava technologija, ir jinai ėmė mane dominti. 
Be mechanikos tas visas reikalas būtų neįmanomas. 

— Važiuojame pas mane į viešbutį. Aš norėčiau šiek tiek daugiau apie“ 
tai pasikalbėti. 

Pastebėjau Rinos akyse šmėkštelint įtarumą. Ji žvilgtelėjo į Von Elsterį, 
paskui į mane. 

— Jau beveik ketvirta valanda, — greitai pasakė. — Ir, man regis, be Ne- 
vados vis tiek nieko nenuspręsime. | 

— Gerai, — nerūpestingai sutikau. — Atsivešite Nevadą pas mane į 
viešbutį. Aštuntą ryto, sutarta? 

— Puiku, aštuntą. 

— Galiu pamėtėti jus iki viešbučio, pone Kordai, — pasisiūlė Von Els- 
teris. 

Paskersavau į Riną. Ši nežymiai papurtė galvą. 

— Ne, dėkui, — tariau. — Rina pakeliui į; namus gali ir mane pamėtėti. 

Visą kelią iki viešbučio Rina tylėjo, prašneko tik, kai mudu sustojome 
prie durų: 

— Von Elsteris nenustygsta. Labai jaudinasi. Niekad anksčiau nėra kūręs 
garsinių filmų, tad baisiai nori imtis šito. Tai didis filmas, ir jeigu jam pasiseks, 
bus vėl užsitikrinęs tvirtą padėtį. 

— Manai, dabar ji netvirta? 

— Kaip ir visų Holivude. Pradedant Garbo su Gilbertu ir einant žemiau. 
Nė vienas nėra užtikrintas, kokią įtaką garsiniai filmai turės jų karjerai. Girdė- 
jau, kad Džono Gilberto balsas toks prastas, jog „MGM“ jo netgi nepakvietė 
vaidinti kitame savo būsimame filme. 

— O kaip Nevados balsas? 

— Geras. Labai geras. Šiomis dienomis atlikome jo balso bandymus. 

— Ką gi, tuomet vienu rūpesčiu mažiau. 

— Ar tu imsies? — paklausė ji. 

— O ką aš iš to gausiu? — atšoviau. 

— Gali uždirbti krūvą pinigų. 

— Man jų nereikia. Aš ir taip daug jų uždirbu. 

Rina įsmeigė į mane akis, jos tonas tapo šaltas. 

— Tu nepasikeitei, tiesa? 

— Ne. Kodėl gi turėčiau pasikeisti? Nejau kas nors keičiasi? Tarkim, ar 
tu pasikeitei? — Paėmiau jos ranką. Buvo šalta it ledas. — Ar tu labai trokšti 
padėti Nevadai išsisukti? 

Ji neatitraukė nuo manęs akių. 

— Atiduočiau viską, kad tik jam padėčiau. 

Mane užplūdo kažkoks liūdesys. Įdomu, ar daug žmonių taip pasakytų 
apie mane? Šiuo metu neįstengiau prisiminti nė vieno. Paleidau jos ranką ir 
išlipau iš automobilio. 

Ji palinko į mane. 

— Na, Džonai, ar jau apsisprendei? 

— Kol kas ne, — pamažu pasakiau. — Man reikia dar daug ką sužinoti. 

— O! — ji nusivylusi atšlijo. 

— Bet nesirūpink, — tariau. — Jeigu to imsiuos, tu būsi pirmoji, pas 
kurią ateisiu atlygio. 

— Tave pažindama, nieko kita ir nesitikėjau, — įgėlė ji ir davė Ženklą 
šoferiui, kuris užvedė variklį. 

Limuzinas nuriedėjo, o aš apsigręžęs įėjau į viešbutį. Kambaryje atsiver- 
čiau scenarijų. Kai maždaug po pusantros valandos baigiau skaityti ir užmer- 
kiau akis, buvo jau beveik šešios. 

MAN PRIE AUSIES VIS SKAMBĖJO TELEFONAS. PAPURČIAU GALVĄ, STENGDAMA- 
sis išsibudinti, ir pažvelgiau į laikrodį. Kelios minutės po septynių. Pakėliau 
ragelį. 

— Ponas Kordas? Čia Von Elsteris. Atleiskite, kad taip anksti jus truk- 
dau, bet esu čia, apačioje, su ponu Normanu. Mums labai svarbu pasimatyti 
su jumis, ko! dar nesusitikote su Nevada. 

— Kas toksai tas Normanas? — paklausiau vis tebesistengdamas išsi- 
budinti. 

— Bernardas B. Normanas iš „Norman Pictures“. Tai toji kompanija iš- 
leidžia į ekranus šį filmą. Ponui Normanui atrodo, kad jis gali jums padėti 
sudaryti tinkamą sandėrį su Nevada. 

— Kodėl man reikėtų padėti? — paklausiau. — Pažįstu Nevadą visą 
gyvenimą. 

Jo tonas tapo konfidencialus: 

— Dėl Nevados tvarka, pone Kordai. Bet jo agentas, Danas Pirsas, labai 
suktas žmogus. Ponas Normanas tik nori duoti jums kai kurių nuorodų prieš 
susiduriant su juo. 

Siekiau cigaretės. Von Elsteris laiko negaišta. Vos tik užuodė mano pini- 
gus, nukurnėjo pas savo bosą. Nežinojau, ko jie nori, bet galėjau prisiekti, kad 
Nevadai tai nežadėjo nieko gera. 

— Palaukit apačioje, kol apsirengsiu. Aš jums paskambinsiu. 

Padėjau ragelį ir užsidegiau cigaretę. Mano žvilgsnis užkliuvo už mėlyn- 
viršio scenarijaus. Vėl pakėliau telefono ragelį. Paprašiau telefonistę sujungti 
su Tonio Moronio, to, iš slėnio, namų numeriu. 

— Atleisk, kad tave žadinu, Toni, — pasakiau. — Čia Džonas. 

Ragelyje pasigirdo tylus jo balsas. 

— Viskas gerai, Džonai. Aš ir šiaip anksti keliuosi. Beje, sveikinu su ve- 
dybomis. 

— Dėkui, — mašinaliai atsakiau, ir staiga man toptelėjo, kad nėsyk ne- 
pagalvojau apie Moniką nuo tada, kai atvykau į miestą. — Jūsų bankas suteikė 
kreditą Nevados Smito naujajam filmui? 

— „Renegatui'? 

— Aha. 

— Taip, mūsų. 

— Kokia ten istorija su juo? — paklausiau. 

— Geras filmas, geras, — pasakė jis. — Turėtų daugiau šansų, jeigu būtų 
garsinis, tačiau vis tiek geras filmas. 

— Jeigu manai, kad jis toks geras, kodėl atšauki savo paskolą? 

— Pirma leisk užduoti tau klausimą, Džonai. Kodėl tuo domiesi? 


— Dar nežinau, — atvirai prisipažinau. — Nevada — mano draugas. 
Noriu sužinoti, kas vyksta. Kodėl atšauki paskolą? 
— Juk žinai, kaip mes dirbame, — paaiškino jis. — Davėme Smitui 


paskolą už jo laiduotę ir „Norman Pictures“ kompanijos garantijas. Dabar 
Berniui Normanui reikia kreditų, kad galėtų perdirbti kai kuriuos savo paties 
filmus, tad jis atšaukia savo garantijas. Automatiškai tai reiškia, kad mums 
tenka atšaukti paskolą. 

Nieko nuostabaus, kad Von Elsteris ir Bernis Normanas ten, apačioj, ves- 
tibiulyje, laukia manęs. Nenori, kad kas nors kištųsi į jų žaidimą su Nevada. 

— O konkrečiau, kas atsitiks Nevadai? — paklausiau. 

— Jeigu jis negalės sugrąžinti paskolos, mes perimame teisę į filmą, lai- 
duotė bus deponuota ir paskui realizuota mūsų paskolai padengti. 

— O kąjjūs veiksite su filmu? — paklausiau. — Sukarpysite ir išmesite? 

— O ne, — tyliai nusijuokė jis, — perduosime Normanui, kad išleistų į 
ekranus. Tai suteiks Berniui šansų atgauti savo pinigus. Jis įdėjęs į jį apie ketu- 
ris šimtus tūkstančių. Kai jis padengs savo nuostolius, perviršis bus išmokėtas 
mums. Susigrąžinę savo paskolą, kas liks, atiduosime Smitui. 

Viskas atsistojo į savo vietą. Kol nors kiek pinigų pasieks Nevadą, jam 
bus baigta. 

— Kokia yra nors kokio perviršio tikimybė? 

— Ne itin didelė, — atsakė Tonis. — Pagal dabartinę sutartį, premijiniai 
už distribuciją labai menki ir pirmiausia pinigai eis Nevadai. Kai perimsime 
mes, premijiniai patrigubės ir jo daliai teks paskiausiai. 

— Kas pasiims premijinius — bankas? 

Jis vėl nusijuokė. 

— Žinoma, ne. Bernis. Juk jis — distributorius. 

Dabar aš supratau. Tie vaikinai apačioje iš tiesų ketina sulošti stambiai. 
Apšvarinti Nevadą. Šitaip jie pasigriebs didelį kąsnį beveik už nieką. Įdomu, ar 
jau toks apsukrus Nevados agentas, jeigu leido šiam įkišti galvą į tokius spąstus? 

— Dar klausimėlis, Toni, — tariau, — ir daugiau tau nebežkyrėsiu. Kiek 
dabar prireiktų pinigų „Renegatui“ perdirbti į garsinį? 

Tonis kiek patylėjo. 

— Na, pasvarstykim, — pagaliau tarė jis. — Dekoracijos dar neišardytos, 
likę visi kostiumai. Tai sudaro maždaug pusę išlaidų. Tikriausiai dar milijono; 
Jeigu viskas sektųsi, galbūt mažiau. 

— Ar verta? 

Jis dvejojo. 

— Paprastai aš nerizikuoju išsakyti savo nuomonę apie filmus. Maža kas 
gali atsitikti. 

— Šįsyk surizikuok, — paprašiau. — Man reikia nesuinteresuoto as- 


mens nuomonės. 

— Sprendžiant iš visko, ką girdėjau, tai gali labai gerai apsimokėti. 

— Dėkui. O dabar padaryk man paslaugą. Pristabdyk bet kokius veiks- 
mus dėl paskolos, iki šiandien vėliau tau paskambinsiu. Galbūt aš vietoje Nor- 
mano imsiuos garantijos. 

— Tačiau tam tau prireiks dar milijono. 

— Žinau, — atsakiau. — Bet dešinė ranka sveika. Visada galiu pasirašyti 
dar vieną čekį. 

Moronis gardžiai nusijuokė, ir mudu atsisveikinome. Jis nė kiek nesirū- 
pino. Žinojo, kad aš lengvai galiu padengti šią sumą iš avanso, gauto iš sindi- 
kato už licencijas mano plastikinėms liejinių formoms. Bankininkai visados 
pasirengę skolinti tiek, kiek tau reikia, jeigu tik gali laiduoti užstatu. 

Pažvelgiau į savo laikrodį ir padėjau telefono ragelį. Buvo apie pusę aš- 
tuonių, ir aš jaučiausi lyg ūke. Jau rengiausi vėl pakelti ragelį, bet persigalvo- 
jau. Velniop juos. Tegul sau laukia, jeigu taip trokšta su manimi pasimatyti. 
Apsisukau ir nudrožiau į vonios kambarį palįsti po dušu. 

Kol prausiausi, telefonas skambėjo tris kartus. Stovėjau leisdamas karš- 
tam vandeniui sunktis ; mano odą ir nuplauti nuovargį. Beveik aštuntą išėjau 
iš vonios kambario, ir tada darsyk suskambo telefonas. 

Vėl skambino Von Elsteris. Jo balsas buvo tylus it sąmokslininko. 

— Pas jus keliasi Nevada, jo agentas ir Rina, — sušnabždėjo jis. — Jie 
mūsų nematė. 

— Gerai, — pasakiau. 

— Betgi kada mes susitiksime? 

— Manau, dabar jau per vėlu. Turbūt man teks surizikuoti su Nevados 
agentu. Pasakykit savajam ponui Normanui, kad, šiaip ar taip, vertinu jo pa- 
siūlymą. Jeigu man ko reikės, paskambinsiu jam. 

Padėdamas ragelį, išgirdau išgąstingą jo atodūsį ir nusijuokiau. Įdomu, 
kaip jis šitai paaiškins savo bosui. Įsinėręs į kelnes, siekiau marškinių, ir tuo 
metu į duris pasibeldė. 

— Prašom, — šūktelėjau iš miegamojo. 

Bilstelėjo atidaromos durys, ir aš baigiau susisagstyti marškinius. Pasi- 
dairiau batų, bet jie buvo kitoje lovos pusėje. Nevertėjo apeiti aplink jų pasi- 
imti, todėl pasirodžiau iš miegamojo basas. 

Rina jau sėdėjo ant didžiosios kušetės. Nevada ir dar kitas vyriškis stovėjo 
viduryje kambario. Nevados veidą pamažu nušvietė šypsena. Jis ištiesė ranką. 

— Džonai, — šiltai tarė jis. 

Nepatogiai paspaudžiau jam ranką. Keista buvo su juo sveikintis tarsi su 
nepažįstamu žmogumi. 

— Nevada. 

Jo akių kampučiuose ryškėjo įtampos raukšlelės, bet mirksnį, kai pažvel- 
gė man į veidą, šios išnyko. 

— Sulig kiekviena diena daraisi vis panašesnis į savo tėtušį, sūneli. 

— Ir tu gan gerai atrodai. Iš kur trauki tokius skudurus? 

Nevada šiek tiek susidrovėjo. 

— Tai dalis vaidybos, — tarė jis. — Turiu juos nešioti. Žmonės to laukia 
iš manęs. — Jis pasirausė kišenėje ir išsitraukė pakelį su tabaku. Ėmė suktis 
cigaretę. — Daug apie tave skaičiau laikraščiuose. Kad atskridai iš Paryžiaus į 
Los Andželą, kad vedei ir visa kita. Tavo žmona čia? 

Papurčiau galvą. 

Jis skvarbiai pažvelgė į mane. Šį mirksnį supratau, kad jis žino, kas dedasi 
tarp Monikos ir manęs. Skaitė mane kaip knygą. Nieko negalėdavau nuo jo 
nuslėpti. 

— Gaila, — pasakė jis. — Būčiau norėjęs su ja susipažinti. 

Dirstelėjau į tą kitą vyriškį, norėdamas pakeisti temą. Nevada kaipmat 
susizgribo: 

— O, čia Danas Pirsas, mano agentas. 

Mudu paspaudėme vienas kitam ranką, ir aš ėjau tiesiai prie reikalo. 

— Vakar mačiau jūsų filmą, — tariau. — Man jis patiko. — Gaila, kad 
turite jį perdirbti. 

— Maniau, kad garsiniai filmai ilgai netvers, — pasakė Nevada. 

— Reikalas ne vien tas, Nevada, — piktai įsiterpė Pirsas. Jis pasigręžė 
į mane: — Taip, tikrai, Nevada norėjo nebylaus filmo, bet kai pradėjome jį 
sukti, suprato, jog buvo neteisus. Tada mes bandėme paversti jį garsiniu, bet 
nepajėgėme. 

— Kodėl? 

— Normanas mums neleido, — paaiškino Pirsas. — Tuo metu jis turė- 
jo tik vieną garso įrašo studiją ir ją buvo užėmęs vienam iš savo paties, filmų. 
Mygo, kad tuojau pat pradėtume filmuoti, antraip grasino nutrauksiantis savo 
garantiją. 

Dabar viskas tapo aišku. Nuo pat pradžių lošta kvailį. Pažvelgiau į Ne- 
vadą. Man tai buvo nesuprantama. Juk Nevada pokerį geriau lošdavo. 

Nevada vėl išskaitė mano mintis. 

— Žinau, ką tu galvoji, vaikine, — greitai pasakė jis. — Bet aš norėjau 
susukti šį filmą. Jame pasakoma tai, prie ko nė iš tolo nepriartėjo nė vienas iš 
kitų šlamštų, kuriuose vaidinau. 

— O Normanas? — paklausiau. — Kaip čia išėjo, kad jie nenori duoti 
avanso jam užbaigti? 

— Jiems išseko kreditas, — paaiškino Nevada. — Štai kodėl bankas at- 
šaukia paskolą. 

— Tai gryni paistalai! — vėl neiškentė Pirsas. — Mes įtraukti į nešvarų 
lošimą. Bernis Normanas paprašo banką atšaukti mums paskolą, o bankas 
perleidžia filmą jam. Jis gauna jį pusvelčiui — apie triskart pigiau, nei jam 
būtų kainavę pastatyti pačiam. 

— Kiek reikėtų filmui perdirbti? — paklausiau. 

Nevada pažvelgė į mane. 

— Apie milijono baksų. 

— Plius paskola, kurią atšaukia bankas, — pasiskubino pridurti Pirsas. 

Grįžtelėjau į jį. 

— Ir Normanas vis tiek platintų filmą? 

— O kaipgi? Jie sudarę dešimtį tūkstančių kontraktų, ir jeigu tai bus gar- 
sinis, nė vienas kino teatras jo neatšauks. 

— O jeigu nebylus? 

— Mums pasisektų, jeigu turėtume pusantro tūkstančio, — atsakė jis. — 
Visi dabar nori garsinių. 

— Kaip manote, ką privalėčiau daryti? 

Nevada mirksnį dvejojo, paskui tiesiai pažvelgė man į akis. 

— Tavimi dėtas, aš to nedaryčiau, — atvirai prisipažino jis. — Tu galė- 
tum viską prarasti. 

Pagavau žvilgsnį, kurį Pirsas metė jam. Buvo kupinas pykčio, tačiau ir 
savotiškos pagarbos. Pirsui aš tik dar vienas žinduklis. Bet jo garbei reikia pri- 
pažinti, jog jisai suprato, kad Nevadai reiškiu kažką daugiau. 

Mirksnį stebeilijau į agentą, paskui nusigręžiau ir pažvelgiau į Riną, sė- 
dinčią ant kušetės. Jos veidas buvo beaistris, tik akys maldavo. 

Vėl pasisukau į Nevadą. 

— Aš pamėginsiu, — tariau, — tačiau tik su viena sąlyga. Atpirksiu iš 
tavęs filmą, ir jis priklausys man. Ir kai mes jį statysime iš naujo, viskas vyks, 
kaip aš noriu. Nebus jokių ginčų, visi darys, ką liepiami. Taip pat ir tu. Jeigu 
jau man lemta pralošti partiją, tai nors noriu pats dalyti kortas. 

Nevada linktelėjo. Dažnokai girdėjo mano tėvą sakant tuos pačius žo- 
džius. Ir kaip tik jis mane išmokė visada stengtis dalyti kortas, kai lošiama iš 
stambių sumų. 

— Bet ką gi jūs išmanote, kaip kurti filmą? — paklausė Pirsas. 

— Nieko, — atsakiau. — Bet kiek jūs pažįstate žmonių, kūrusių garsinį 
filmą? 

Tai jį užčiaupė. Mačiau jo akyse sušvintant nuovokumą. Mano žodžiuose 
būta tiesos. Šis verslas naujas. Veteranų nebėra. Vėl kreipiausi į Nevadą. 

— Na? 

— Kad nežinau, — pamažu pasakė jis. — Vadinasi, tau leidžiu pasiimti 
visą riziką, o pats nieko neprarandu. 


— Klysti! — greitai paprieštaravo Pirsas. — Jeigu išeis niekalas, tavo 
karjerai galas! 

— Iki šiol man pakankamai gerai klostėsi, — nusišypsojo Nevada. — 
Esu jau per senas, kad rūpinčiausi dėl kokio nelaimingo atsitiktinumo. 

— Na kaip, Nevada? 


Jis ištiesė ranką, ir rūpesčio raukšlelės jam apie akis staiga išnyko, veidas 
vėl tapo jaunas. 

— Sutarta, Jauniau. 

Paspaudžiau jam ranką ir nuėjau prie telefono. Paskambinau į banką 
Moroniui. 

— Patvarkyk, kad paskola būtų pervesta „Cord Explosives“ vardu, — pa- 
sakiau. 

— Sėkmės tau, Džonai, — susijuokė jis. — Nujaučiau, kad tu to imsies. 

— Tad tu žinojai daugiau nei aš. 

— Tai gero bankininko savybė. 

Padėjau ragelį ir atsisukau į kitus. 

— Na, o dabar pirmiausia, ką aš padarysiu — tai išvysiu Von Elsterį. 

Nevados veide atsispindėjo nuostaba. 

— Bet Von Elsteris — vienas geriausių šio dalyko žinovų, — užprotesta- 
vo jis. — Režisavo visus filmus, kuriuose vaidinau. Jis mane atrado. 

— Jis niekingas šiknius, — atkirtau. — Tą pat minutę, kai jam pasirodė, 
kad tu patekai į bėdą, jis pabandė tave parduoti. Pakvietė šįryt septintą čionai 
Normaną. Jie norėjo duoti nemokamai man kažkokį patarimą. Aš su jais ne- 
kalbėjau. 

— Galbūt bent dabar manimi patikėsi, kad už šio puolimo stovi Ber- 
nis, — Pirsas pasigręžė į Nevadą. 

— Patinka tau ar nepatinka, Nevada, — tariau, — bet mudu sutarėme. 
Tai mano filmas ir viskas bus, kaip aš pasakysiu. 

Jis tylomis linktelėjo. 

— Kitas dalykas, kurio noriu — tai, kad Pirsas suteiktų man galimybę 


per ateinančias tris dienas pamatyti kuo daugiau garsinių filmų. Paskui kitą 

savaitgalį aš jus nuskraidinsiu į Niujorką. Ten praleisime tris ar keturias die- 
nas lankydami teatrus. Galbūt būdami tenai surasime kokį režisierių. Pažiū- 
rėsime. — Stabtelėjau užsidegti cigaretę ir staiga Nevados veide pastebėjau 
keistą išraišką. — Ko tu šypsais? 

— Kaip sakiau, sulig kiekviena diena tu daraisi vis panašesnis į savo tė- 
tušį. 

Aš irgi jam šyptelėjau. Tuo metu įėjo patarnautojas, nešinas pusryčiais. 
Nevada ir Pirsas nuėjo į vonios kambarį nusiplauti rankų, ir mudu su Rina 
likome vieni. 

Jos veide pasirodė švelnumas. 

— Jeigu tik duotum sau valią, Džonai, — tyliai pasakė ji, — man regis, 
galėtumei tapti žmogumi. 

Pažvelgiau jai į akis. 

— Nebandyk man pataikauti, Rina. Mudu abu žinome, kodėl aš taip pa- 
dariau. Praėjusią naktį sudarėme sutartį. 

Švelnumas iš jos veido išnyko. 

— Ar nori, kad tuojau pat imčiau tau čiulpti? 

Iš jos žodžių supratau, kad ją užgavau. 

— Aš galiu palaukti, — nusišypsojau. 

— Ir aš, — atkirto ji. — Kad ir amžinybę, kiek tai nuo manęs priklauso. 

Suskambo telefonas. 

— Atsiliepk, — pasakiau. 

Rina pakėlė ragelį, ir aš išgirdau sutreškant jame kažkieno balsą, paskui 
ji perdavė ragelį man. 

— Tavo žmona. 

— Alio, Monika. 

Jos balsas buvo pritvinkęs pykčio: 

— Reikalai! — suspigo ji. — Ir kai tau paskambinu, atsiliepia kažkokia 
pigi kekšė. Tikriausiai man pasakysi, kad tai tavo pamotė! 

— Kaip tik taip! 

Ragelyje piktai trekštelėjo, ir telefonas išsijungė. Mirksnį žvelgiau į jį, pa- 
skui prajukau. Viskas taip teisinga. 


Ir kartu taip klaidinga. 


10 


PAŽVELGIAU PRO LANGĄ Į ORO UOSTĄ. TEN KELETAS LĖKTUVŲ, IŠSIRIKIAVĘ 
eilute, šildė motorus. Ant jų šonų ir sparnų apačioje rate spindėjo raudonos, 

baltos ir mėlynos raidės „ICA“*. Pažvelgiau į braižomąją lentą, paskui — į 
konstruktorių. 

Morisis buvo jaunas, jaunesnis už mane. Baigęs Masačusetso technologijos 
institutą ir įgijęs aeronautikos inžinerijos ir konstravimo specialybę. Pats nebu- 
vo pilotas, priklausė tai naujajai kartai, kuri atakuot atakavo dangų. Tai, ką jisai 
siūlė, buvo radikalu: dvimotoris viensparnis, kuriuo būtų galima gabenti bet ką. 

Jis pasitaisė ant nosies akinius. 

— Mano galva, pone Kordai, — tarė savo glausta kalbėsena, — praplatinę 
sparnus gausime visą reikiamą keliamąją galią ir kartu padidinsime kuro talpą, o 
dar vienas privalumas tas, kad išsaugosime pilotui tiesioginį vizualinį valdymą. 

— Mane tedomina naudinga krovininė galia ir greitis. 

— Jeigu mano skaičiavimai teisingi, — atsakė Morisis, — galėsime ga- 
benti dvidešimt keleivių, neskaitant dviejų pilotų, kreiseriniu greičiu maždaug 
du šimtai penkiasdešimt mylių per valandą ir maždaug šešias valandas nepa- 
sipildydami kuro. 

— Norite pasakyti, kad mes galėsime skristi iš čia į Niujorką tik vienąsyk 
nutūpę Čikagoje? — nepatikliai paklausė Bazas. — Netikiu! 

— Kaip tik tai rodo mano skaičiavimai, pone Daltonai, — mandagiai 
atsakė Morisis. 

Bazas pažvelgė į mane: 

— Tu gali švaistyti savo pinigus tokiems kvailiems sumanymams, bet tik 
ne aš. Man tų klejonių gana iki kaklo. 

— Apytikriai kiek kainuotų pastatyti pirmą lėktuvą? — paklausiau Mo- 
risiO. 

— Keturis, galbūt penkis šimtus tūkstančių. Kai pašalinsime visus defek- 
tus, galėsime juos gaminti maždaug perpus pigiau. 

Daltonas šaižiai nusikvatojo: 

— Pusę milijono baksų už vieną lėktuvą? Beprotybė. Niekad nesusigrą- 
žinsime pinigų. 

Kelionė iš pakrantės į pakrantę traukinio pirmąja klase kainuoja per ke- 
turis šimtus dolerių ir trunka bemaž keturias paras. Dar priskaičiavus valgį, 
tai sudaro penkis šimtus baksų vienam keleiviui. O toks lėktuvas kiekvienu 
reisu gabentų septynių gabalų vertės naudingą krovinį, plius pajamos už pašto 
siuntas. Taigi suma išaugtų iki pusdevinto tūkstančio dolerių. Penkiais reisais 
kas savaitę mažiau nei per dvidešimt savaičių mes galėtume susigrąžinti įdė- 
tus pinigus, tarp jų ir eksploatacijos išlaidas. O toliau jau plauktų grynas pel- 
nas. Ką gi, mes net galėtume primesti nemokamą maitinimą skrydžio metu. 


* Inter-Continental Airlines — „Tarpžemyninės oro linijos“, aviakompanijos pavadinimas. 

Pasižiūrėjau į laikrodį: bemaž devinta valanda. 

— Man reikia į studiją. Jie šiandien ten filmuoja pirmą sceną. 

Daltonas paraudo iš pykčio. 

— Mesk tai, Džonai. Grįžk prie reikalų. Pastaruosius pusantro mėnesio 
vien tik ir tupi toje prakeiktoje studijoje, tąsaisi su tuo suknistu filmu, o mums 
reikia kaip nors pastatyti naują lėktuvą. Jeigu to nepadarysime, visa ši pramo- 
nė mus aplenks. 

Nužvelgiau jį rimtai. 

— Mano galva, — tariau, — mes jau turime tokį. 

— Tu juk ne... — negalėjo patikėti jis, — tu juk nenori pasakyti, kad ke- 
tini surizikuoti su šituoju? 

Aš linktelėjau, paskui pasigręžiau į Morisį: 

— Galite tuoj pat pradėti lėktuvo gamybą. 

— Minutėlę, — riktelėjo Daltonas. — Jeigu manai, kad „ICA“ padengs iš- 
laidas, tai pametei protą. Nepamiršk, kad man priklauso pusė akcijų paketo. 

— O „Cord Explosives“ — kita pusė, — atrėmiau. — Be to, jiems dar 
priklauso per pusę milijono dolerių ipotekos už lėktuvus, kurių išpirkos ter- 
minai jau beveik pasibaigę. Ir jeigu aš nesutiksiu, kad jie būtų išpirkti, „Inter- 
Continental Airlines“ pereis į mano rankas. 

Kurį laiką Bazas piktai stebeilijo į mane, paskui atlyžo. 

— Privalėjau tai numanyti, Džonai, — nusišypsojo jis. — Nieko nepasi- 
mokiau tada, kai pokeriu tau pralošiau tą „Waco“. 

Aš irgi nusišypsojau. 

— Tu didis pilotas, Bazai. Tad skraidyk sau, o reikalus palik tvarkyti man. 
Dar padarysiu iš tavęs turtuolį. | 

— Gerai, — lengvai sutiko jisai, pasiimdamas cigaretę. — Bet vis tiek 
manau, kad esi trenktas, jeigu užsispyrei statyti šį lėktuvą. Per jį galima netekti 
paskutinių marškinių. 

Aš nutylėjau, ir mudu nuėjome prie mano automobilio. Nėra prasmės 
Bazui aiškinti paprastus kreditavimo dėsnius. „Inter-Continental Airlines“ 
užsakys dvidešimt šių lėktuvų iš „Cord Aircraft“. Paskui abi kompanijos 
ipotekas už juos perduos „Cord Explosives“ kompanijai. O ši diskontuos jas 
bankuose dar prieš pastatant lėktuvus. Blogiausia, kas gali atsitikti, jeigu lėk- 
tuvas pasirodys niekam tikęs — tai, kad iš „Cord Explosives“ bus išskaičiuoti 
milžiniški mokesčiai. 

Įsėdau į automobilį. 

— Sėkmės tau su filmu! — šūktelėjo man pavymui Bazas, kai pajudėjau 
iš vietos. 

Įsukau pro pagrindinius Normano studijų vartus. Sargas, pažvelgęs iš 
būdelės, pamojo man važiuoti. 

— Labas rytas, pone Kordai, — šūktelėjo jis. — Sėkmės, sere. 

Nusišypsojau ir nuriedėjau į automobilių aikštelę. Joje buvo nedidelis 
ženklas su mano pavarde: PONAS KORDAS. Jie nepraleisdavo progos nu- 
stebinti naujokus. Administracijos valgyomajame man buvo rezervuotas stale- 
lis su mano pavarde. Taip pat turėjau atskirą bungalą su keletu kabinetų ir dvi 
sekretores, prikrautą gėrimų bufetėlį, elektrinį šaldytuvą, asmeninį tualetą ir 
dušą, persirengiamąjį, konferencijų salę ir papildomai prie mano dviejų sek- 
retorių — dvi sekretoriato kontoras. Pro užpakalines bungalo duris nuėjau 
tiesiai į savo kabinetą. Nespėjau atsisėsti už rašomojo stalo, kai vidun įžengė 
viena iš sekretorių. Labai energingai atsistojo priešais mane su bloknotėliu ir 
pieštuku rankose. 

— Labas rytas, pone Kordai, — linksmai pasisveikino ji. — Diktuosite? 

Papurčiau galvą. Tik pamanyk, iki šio laiko privalėtų pati susiprotėti. Pas- 
tarąsias penkias savaites taip dėdavosi kasryt. Aš niekad nieko nerašau — nei 
pavedimų, nei atmintinių, nei nurodymų. Jeigu man reikia ką nors parašyti, 
išsikviečiu Makalisterį. Tam ir yra advokatai. 

Ant mano stalo sučirškė telefonas. Ji pakėlė ragelį. 


— Pono Kordo kabinetas, — atsiliepė. Kiek pasiklausiusi, pasisuko 
į mane: — Devintame paviljone baigė repetuoti ir yra pasirengę filmuoti. 
Klausia, gal jūs panorėtumėte ateiti. 

— Pasakykit jiems, kad einu. 


Devintasis paviljonas buvo tolimajame teritorijos gale. Ten pastatėme 
Naujojo Orleano dekoracijas, manėme, kad bus ramiau ir nepasieks pašaliniai 
garsai iš kitų filmavimo aikštelių. Keikdamas nuotolį, nuskubėjau plytelėmis 
klotais takais ir čia pastebėjau atremtą į sieną pasiuntinio iš administracijos 
bungalų dviratį. Po akimirksnio jau kaip patrakęs myniau pedalus taku. Išgir- 
dau pasiuntinį šaukiant man pavymui. 

Sustojau priešais devintąjį paviljoną kone atsimušdamas į kažkokį vyriš- 
kį, atidarantį duris. Šis sustojo ir be galo nustebęs pažvelgė į mane. Tai buvo 
Bernis Normanas. 

— Nagi, pone Kordai, — pratarė jis. — Nereikėjo šitaip. Galėjote pa- 
skambinti, ir jūsų pasiimti būtų atvažiavęs automobilis. 

Aš atrėmiau dviratį į sieną. 

— Neturėjau laiko, pone Normanai. Man pranešė, kad jau pasirengta 
pradėti. O čia eikvojami mano pinigai ir mano laikas. 

Buvo pasirengta vaidinti pirmą sceną — tą, kurioje dar jaunas Maksas 
susitinka pirmajam pokalbiui su ištaigingo viešnamio madam. Tai nebuvo 

filmo pradžia, bet šitaip čia dirbama. Pirma nufilmuojamos visos scenos už- 
darose patalpose, paskui atvirame ore. Kai visa baigta, redaktorius sumontuoja 
jas tikrąja seka. 

Madam vaidino Sintija Randal — didžiausia Normano žvaigždė. Buvo 
manoma, kad seksualesnės už ją kine nėra. Asmeniškai man ji nedarė jokio 
įspūdžio. Mėgstu, kad mano moterys būtų su papyčiais. Ji sėdėjo prie tuale- 
tinio stalelio — dekoracijos dalies, o aplinkui plušėjo du grimuotojai ir kir- 
pėjas. 

Nevada stovėjo kitame kampe, nugara į mane, ir kalbėjosi su Rina. Kai 
Įėjau, jis atsigręžė, ir manimi perbėgo šiurpas — atmintyje iškilo jo paveikslas 
iš mano vaikystės. Atrodė dargi jaunesnis nei tada, kai pirmąsyk jį pamačiau. 
Nežinau, kaip jam tai pasisekė — netgi jo akys buvo jauno žmogaus. 

Jis pamažėle nusišypsojo. 

— Na štai, Jauniau, mes pradedame. 

Kažkas šūktelėjo: 

— Visi į vietas! 

— Regis, tai man, — tarstelėjo Nevada. 

Rina stovėjo veidu į sceną, jos akyse atsispindėjo susižavėjimas. Pro šalį 
prasispraudė kažkoks žmogus, nešinas kabeliu. Pasitraukiau nuo jo ir bemaž 
atsimušiau į kitą. Kad niekam nekliudyčiau, atsistojau šalia garso įrašo ka- 
binos. Dabar supratau, kodėl filmai taip brangiai kainuoja. Tą pačią sceną 
filmavo jau vienuoliktą kartą, kai mano dėmesį patraukė garso operatorius 
kabinoje. Sėdėjo su ausinėmis palinkęs virš pulto ir kaip pašėlęs sukinėjo de- 
rinimo rankenėles. Mačiau kartkartėmis jo lūpas sujudant tyliais keiksmais, 
paskui vėl įnikdavo į rankenėles. | 

— Kas nors negerai su technika? — paklausiau. 

Jis pažvelgė į mane. Iš jo žvilgsnio supratau, kad nepažįsta, kas aš toks. 

— Technikai nieko bloga, — atsakė jis. 

— Kas nors kita kelia tau rūpestį? 

— Paklausyk, bičiuli, juk mes abu branginame savo darbą, tiesa? 

Aš linktelėjau. | 

— Kai bosas sako, kad kuris nors asmuo atrodytų gerai, tu darai, ką lie- 
piamas, o ne uždavinėji klausimus. Tiesa? 

— Tiesa, — sutikau. 

— Ką gi, stengiuos kaip įmanau. Bet aš juk ne Dievas. Negaliu pakeisti 
balsų skambesio. 

Išpūčiau į jį akis, pagautas užplūstančio išgąsčio. Turėjau tik Rinos žodį, 
kad Nevados balso bandymai praėjo gerai. 

— Turi omeny Nevadą Smitą? 

Jis papurtė galvą: 

— Neee, — niekinamai iškošė. — Dėl jo viskas gerai. Tai toji damutė. 
Taip sniaukroja pro nosį, kad atrodo lyg balsas eitų iš akių obuolių. 

Garso operatorius vėl pasisuko prie savo aparatūros. Čiupau ir nuplėšiau 
jam nuo galvos ausines. 

— Kokie čia pokštai, velniai rautų? 

Bet aš jau buvau jas užsidėjęs, ir jis nieko nebegalėjo padaryti — tik sto- 
vėjo ir spoksojo. Kalbėjo Nevada, jo balsas puikiai girdėjosi — tembras buvo 
gražus. Paskui prašneko Sintija Randal, ir aš nebežinojau, kuo tikėti — savo 
akimis ar ausimis. 

Jos balsas kėlė irzulį — miaukė tarytum katė kažkur kiemo gale ant 
tvoros, netgi be užuominos į seksualumą. Nugara man pašiurpo. Toks balsas 
atbaidytų nuo sekso dargi prašmatniausiame Naujojo Orleano kekšyne. Nu- 
siplėšiau nuo galvos ausines ir įbrukau į nustebusio garso operatoriaus rankas. 
Mečiausi į filmavimo aikštelę. Kažkoks vyriškis mėgino mane sustabdyti, bet 
aš piktai nustūmiau jį į šalį. 

— Nutraukti! — šūktelėjo kažkieno balsas, ir staiga stojo tyla. Visi žvelgė 
į mane keistai išsigandusiais veidais. 

Aš virte viriau. Žinojau tik viena — kažkas norėjo mane apmulkinti, ir 
man tai visai nepatiko. Turbūt aktorė suprato, kodėl aš čia pasirodžiau. Nors 
bandė nusišypsoti, jos akys žvelgė įtariai. 

Filmavimo aikštelėn atskubėjo Bernis Normanas. Aktorės veide šmės- 
telėjo atvanga, ir man viskas paaiškėjo. Berniui pripuolus prie manęs, įsikibo 
jam į parankę. 

— Pone Kordai, — paklausė jis, — kas nors negerai? 

— Aha, — niūriai pasakiau. — Ji. Pašalinkite ją iš filmavimo aikštelės. 
Ji atleista! 

— Betgi jums nevalia šitaip pasielgti, pone Kordai! — sušuko Bernis. — 
Ji pasirašiusi kontraktą šiam filmui! 

— Galbūt, — sutikau, — bet ne su manimi. Aš nė už ką nepasirašyčiau. 

Bernis spoksojo į mane, po saulės įdegiu imdamas blykšti. Suprato, apie 
ką aš kalbu. 

— Tai nepriimtina, — protestavo jis. — Panelė Randal — itin įžymi 
žvaigždė. 

— Tebus ji kad ir Dievo Motina — man visai nesvarbu, — pertraukiau 
iš šios aikštelės, arba aš nutraukiu Olnadinos ir iškeliu teisme jums tokią bylą, 
kokios dar nesate regėję! 

Atsisėdau ant drobinės kėdės su mano pavarde ir apsidairiau po ištuš- 
tėjusią filmavimo aikštelę. Tiktai keletas žmonių slampinėjo aplinkui tartum 
bekūnės šmėklos pokylyje. Pažvelgiau į garso operatorių, palinkusį virš savojo 
pulto, vis dar su ausinėmis ant galvos. Pavargęs užsimerkiau. Buvo jau po de- 
šimtos vakaro. 

Išgirdau prisiartinančius žingsnius ir vėl atsimerkiau. Danas Pirsas. Visą 
tą laiką sėdėjo prie telefono, bandydamas pasiskolinti kokią nors žvaigždę iš 
kitų studijų. 

— Na? — paklausiau. 

Jis papurtė galvą. 

— Nieko neišeis. „MGM“ nesutinka mums paskolinti Garbo. Patys pla- 
nuoja jai garsinį filmą. 

— O Mariona Deivis? 

— Ką tik su ja kalbėjau. Jai vaidmuo patinka, bet nemananti, kad pa- 
jėgsianti susidoroti. Gal reikėjo pasilikti prie Sintijos Randal. Šitaip sėdėti be 
darbo jums atsieina trisdešimt gabalų per dieną. 

Užsirūkiau ir nužvelgiau jį. 

— Verčiau jau mėtysiu juos dabar, nei būsiu išjuoktas kino teatruose ir 
prarasiu viską vėliau. 

— O gal pasikviesti kokią aktorę iš Niujorko? 

— Nėra laiko. Dešimt dienų — trys šimtai gabalų. 

Kaip tik šiuo momentu pasirodė Rina su sumuštiniais. 

— Pagalvojau, kad būsite išalkę, — tarė ji, — tad pasiunčiau atnešti šitų. 

Paėmiau vieną sumuštinį ir niūriai atsikandau. Ji pasigręžė ir padavė kitą 
Pirsui. 

— Dėkui, panele Marlou. 

— Labai prašom, — atsakė ji ir sugrįžo atgal į savo vietą greta Nevados. 

— Gaila, kad negalite surasti tokios, kurios balsas skambėtų kaip jos, — 
suniurnėjo garso operatorius čiaumodamas sumuštinį. 

Grįžtelėjau į jį: 

— Ką norite pasakyti? 

— Jos balse kažkas tokio, kas siekia iki širdies gelmių. Jeigu jis taip pat 
skambėtų garso takelyje, pamatytumėt, kaip visi nuvirstų nuo kėdžių. 

Išpūčiau akis: 

— Kalbi apie Riną? 

Jis linktelėjo ir nurijo kąsnį. 

— Aha. — Jo lūpas pamažu ištempė reikšmingas vypsnys. — Ir jeigu tik 
aš netrenktas, panelės nuotrauka išeitų tokia, jog iškart panorėtum sukristi su 
ja į šieną. Yra itin moteriška. 

Pasigręžiau į Daną. 

— O jūs kaip manote? 

— Visai įmanoma, — atsargiai sutiko jis. 

— Tad pirmyn, — pasakiau atsistodamas. — Trisdešimt gabalų per die- 
ną — nemaži pinigai. 

Rinai pasirodė grynas pokštas, kai paprašiau ją tarti keletą frazių į mikro- 
foną. Vis dar netikėjo manimi, nors sukviečiau visą komandą filmavimo ban- 
dymui. Nemanau, kad ji laikė mano ketinimus rimtais, iki antrą valandą pary- 
čiui susėdome peržiūrų salėje stebėti ją su Nevada vaidinant vieną iš scenų. 

Nieko panašaus į ją ekrane dar nebuvau regėjęs. Kad ir ką savyje turėjo, 
ekrane tai išryškėjo dusyk stipriau. Tiesiog varvėjo seilės į ją žiūrint. 

— Eik namo ir atsigulk miegoti, — tariau jai. — Noriu, kad šeštą ryto 
prisistatytum į drabužinę. Devintą pradedam filmuoti. 

Ji papurtė galvą. 

— Ne-e, Džonai. Juokai per toli nuėjo. Daugiau nenoriu juose dalyvauti. 

— Būsi filmavimo aikštelėje pasirengusi lygiai devintą, — nuožmiai nu- 
kirtau. — Tai tu man paskambinai, o ne aš tau, prisimeni? — Pažvelgiau į 
Nevadą. Jo veidas atrodė sutrikęs, nors aiškiai nekaltai žvelgiančios akys kaž- 
kuo mane užgavo. — Ir tu verčiau pasirūpink, kad ji pasirodytų! — piktai 
mečiau. | 

Apsisukau ir išlėkiau iš demonstravimo salės, palikęs juos išsigandusiais 
veidais žvelgti man įkandin. 


22 


PAMAŽU PRAMERKIAU VIENĄ AKĮ IR PASIŽIŪRĖJAU Į RANKINĮ LAIKRODĮ. ANTRA 
valanda! Kaipmat atsisėdau, ir skausmas sakytum perskėlė man kiaušą. Gar- 
siai suvaitojau, ir tuo metu atsidarė durys. 

Pasirodė Danas, jau apsirengęs kreminės spalvos kelnėmis ir rėksmingais 
sportiniais marškinėliais. Rankoje laikė kažką panašaus į pomidorų sultis. 

— Štai, — tarė, — išgerk, drauguži, nuplausi ūkus. 

Pakėliau stiklinę prie lūpų. Skonis šlykštus, bet Dano būta teisaus: Tuoj 
pat galvoje man praskaidrėjo. Apsidairiau po miegamąjį. Tikras mūšio laukas. 

— Kur mergaitės? — paklausiau. 

— Sumokėjau joms ir išsiunčiau namo. 

— Gerai. — Vargais negalais atsistojau. — Turiu vykti į studiją. Devintą 
pradedama filmuoti. 

Danas nusišypsojo. 

— Aš paskambinau ir pasakiau jiems, kad kol kas neturi laiko, bet popiet 
atvyksi. Pamaniau, tau neprošal pamiegoti. Padūkusi buvo naktis. 

Aš išsišiepiau. Tikrai taip. 

Praėjusią naktį mudu su Danu kaip reikiant paūžėme. Sutikau jį einan- 
tį iš filmavimo aikštelės ir pasisiūliau pametėti į miesto centrą. Bet pakeliui 
nusprendėme sustoti ir ko nors užkąsti. Aš buvau įsitempęs it laikrodžio 
spyruoklė, tad jis pasisiūlė padėti man atsipalaiduoti. Žlėgtainiai vienoje to- 
kioje jam žinomoje vietoje, kuri turėjo būti jau uždaryta, bet nebuvo, kartu su 
burbonu, o vėliau — visa kita. Visa kita atsirado iš jo juodos užrašų knygutės, 
kokią, atrodo, nešiojasi visi agentai. Iš tiesų atsipalaidavau, bet dabar abejojau, 
ar kada nors man pavyks sugrįžti į normalias vėžes. 

Kai išėjau iš vonios, jo tarnas japonas jau buvo sutaisęs plaktos kiaušinienės 
ir dešrelių. Buvau išalkęs. Sulapnojau šešis kiaušinius ir tuziną dešrelių. Kai pa- 
stačiau ant stalo ištuštintą ketvirtą puodelį kavos, Danas nusišypsojęs paklausė: 

— Kaip dabar jauties? 

Aš irgi nusišypsojau: 

— Niekada gyvenime geriau nesijaučiau. — Ir tai buvo tiesa. Nors sykį 
jaučiausi atsipalaidavęs, nesukaustytas. Kai pagalvojau apie manęs laukiančią 
dieną, niekas paširdžiuose nesmilktelėjo, kaip tatai būdavo visados. — Na, ką 
tu ten kalbėjai, kad prisidėsi prie verslo? 

Praeitą naktį mudu daug kalbėjomės, daugiau nei aš pratęs su nepažįsta- 
mais žmonėmis, tačiau Danas Pirsas buvo kitoks. 

Tokio anksčiau man neteko sutikti — jis mane tiesiog sužavėjo: tvirtas, 
apsukrus, žinantis, ko nori. Nepaprastai mane traukė, suvokiau tai. Ilgai taip 
nesitęs, bet kol aš viską perprasiu, toksai žmogus kaip Danas Pirsas man gali 
būti naudingas. 

— Šįryt aš pardaviau savo agentūrą. 

— Kodėl? 

— Nes prisidedu prie tavęs. 

— Ar ne pernelyg skubinies? — paklausiau. — Mane domina tik tas 
vienas filmas. Ką veiksi paskui? 

— Tu tik taip kalbi, — nusišypsojo Danas. — Galimas daiktas, šiuo metu 
pats tuo tikrai tiki. Bet aš žinau ką kita. Turi uoslę šiame versle — įgimtą 
nuojautą, kurios daugelis pavydėtų. Ir čia yra iššūkis, kuriam negali atsispirti. 
Susiradai naują azartinį lošimą ir iš jo nesitrauksi. 

Nugėriau kavos. Buvo stipri ir juoda — tokia, kokią aš mėgstu. 

— O kodėl tu manai, kad galėsi man padėti? 

— Todėl kad aš žinau visus šio verslo užkulisius, visus nešvarius žaidi- 

mus, kuriuose susigaudyti tau ilgai truktų. Turi daug reikalų, ir laikas — tavo 
didžiausia vertybė. Nė pusės tiek nebūčiau tau naudingas, jeigu kino filmai 
būtų tavo vienintelis verslas. Tačiau taip nėra ir niekad nebus. Tau čia — tik 
dar viena kauliukų partija. 

Nužvelgiau jį. 

— Na, tai pateik man nemokamą pavyzdį, kaip turėčiau elgtis. 

— Pirmiausia, — greitai pasakė jis, — aš nebūčiau pradėjęs filmuoti, ne- 
atlikęs kiekvieno aktoriaus balso bandymų. 

— Tas ir man pačiam dabar aišku. Pateik dar nežinomą pavyzdį. 

Jis parodė į mėlynviršį scenarijų. 

— Jeigu Rina atrodys ekrane kaip leidžia tikėtis bindomasis filmavimas, 
mes galime padaryti jame keletą pakeitimų ir taip sutaupyti keturis šimtus 
tūkstančių dolerių. 

— Kokiu būdu? 

— Išplečiant jos vaidmenį ir daugiau sukoncentruojant filmą į Naujojo 
Orleano epizodą. Tai sutaupytų penkias savaites filmavimo atvirame ore, ir 
niekas juk dar nežino, kaip tie mikrofonai veikia lauke. 

— Jeigu taip padarysime, — pamažu tariau pasiimdamas cigaretę, — 
kaip tada Nevada? Jo vaidmuo bus gerokai apkarpytas. 

— Nevada — nebe mano problema, aš jau pardaviau agentūrą ir dabar 
dirbu tau. Manau, jau išeikvojai šiam filmavimui deramus sentimentus. Tai 
paprasčiausiai dar vienas verslas. Svarbiausia — užkalti pinigų. 

Užsitraukiau cigaretę ir nugėriau kavos. Pirmąsyk nuo tada, kai Rina pa- 
skambino, vėl pasijaučiau normaliai. Ji šokdino mane kaip norėjo. Nežinojau, 
kurion pusėn mestis. Dabar visai kitaip. 

— Kokį turi omeny mūsų sandėrį? 

— Jokios algos. Tik dešimt procentų nuo pajamų už filmą ir dengiamos 
einamosios išlaidos. 

— Man regis, tu sakei, kad pardavei savo agentūrą, — nusijuokiau. 

— Tiktai šitaip įsivaizduoju kompensaciją nedidindamas jūsų papildo- 
mų išlaidų. : 

— Nesišaipyk iš manęs. Juk tu ir gyveni iš einamųjų išlaidų. 

— Žinoma, bet ir gaudamas algą taip daryčiau. Nejau tikiesi, kad tau 
dirbčiau negalėdamas leisti pinigų? Šiame mieste vienintelis dalykas, prieš 
kurį neatsispiriama — tai pinigai. 

— Aš tau duosiu dešimt procentų nuo pelno, bet ne dividendus nuo 
akcijų. 

Jis mane kiek tyrinėjo. 

— O dėl einamųjų išlaidų? 

— Tvarka. 
Danas ištiesė ranką: 
— Sutarta. 


Buvo jau po trijų, kai atvykome į devintąjį paviljoną. Daug blaškymosi, 
padrikas dūzgesys, įsakmūs balsai — čia rengėsi filmuoti naują sceną. Nevada 
stovėjo filmavimo aikštelės pakraštyje; Rinos niekur nesimatė. Sustojau šalia 
garso operatoriaus. 

— Kaip einasi? 

Jis pažvelgė į mane ir išsišiepė. 

— Balsas skamba puikiai, — atsakė plekštelėdamas sau per ausines. 

“ Nusišypsojau ir nuėjau prie Nevados. Jis kalbėjosi su režisieriumi, ir man 
prisiartinus abu atsisuko. 

— Kaip ji? 

Naujasis režisierius gūžtelėjo pečiais: 

— Iš pradžių kiek nervinosi, bet dabar apsipranta. Dėl jos bus tvarka. 

— Rina nuostabi, — šiltai tarė Nevada. — Kai ji padėjo man kalti scena- 
rijų, niekad nepagalvojau, kad tatai pravers ir jai. 

Atskubėjo vienas iš režisieriaus asistentų. 

— Mes jau pasiruošę, pone Kerolai. 

Režisierius linktelėjo, ir asistentas apsigręžęs šūktelėjo: 

— Visi į vietas! 

Nevada žengė į filmavimo aikštelę, o režisierius sugrįžo prie kameros. 
Pasisukęs pamačiau iš šoninės patalpos įeinant Riną. Išsižiojau negalėdamas 
patikėti savo akimis. Ilgi, visai šviesūs jos plaukai buvo surišti viršugalvyje, o 
krūtys suveržtos taip standžiai, kad atrodė it berniokas. Ryškiai išdažytos lū- 
pos priminė Kupidono lanką, o antakiai užbrėžti pieštuku plonu, nenatūralių 
ruoželiu. Ji buvo ne šiaip moteris, o bet kurios Vanity Fair“ reklamos parodija. 

Dano veidas liko nepasikeitęs. Pažvelgė į mane neišsiduodančiomis akimis. 

— Jie gerai padirbėjo, — pakomentavo jis. — Ji visai atitinka savo vaid- 
menį. | 

— Betgi ji nepanaši į moterį. 

— Kaip tik to jie ir siekia. 

— Spjaut į tai, ko jie siekia! Man nepatinka. Tokios išvaizdos mergų šia- 
me mieste rasi tuziną už dešimt centų. 

Dano akyse šmėstelėjo šypsenėlė. 

— Jeigu tau nepatinka, pakeisk. Tu čia šeimininkas. Filmas tavo. 


* „Tuštybės mugė“ — madų ir šiaip pramoginis žurnalas moterims. 

Kurį laiką dėbsojau į jį. Man norėjosi išbėgti į fūilmavimo aikštelę ir už- 
kurti pirtį, bet instinktyviai susiturėjau. Suvokiau, kad dar vienas toks spek- 
taklis kaip vakar demoralizuos visą komandą. 

— Pasakyk Kerolui, kad noriu su juo pasikalbėti, — tariau Danui. 

Danas linktelėjo. 

— Šaunu! Kaip tik taip reikia elgtis. Ko gero, aš tau mažiau reikalingas 
nei maniau. — Ir jis nuėjo prie režisieriaus. 

Netrukus režisierius paskelbė dešimties minučių pertrauką ir priėjo prie 
manęs. Mačiau, kad jis nervinasi. 

— Kas nors negerai, pone Kordai? 

— Kas patvirtino šį grimą ir aprangą? 

Režisierius pažvelgė į mane, paskui per petį į Riną. 

— Kaipgi, kostiumų ir grimo skyrius, — atsakė jis. — Nevada jiems nu- 
rodė, kaip viską padaryti. 

— Nevada? 

Jis linktelėjo. 

Pažvelgiau į Daną. 

— Prašau visus, kurie dirba prie filmo, po dešimties minučių susirinkti 
mano kabinete. 

— Gerai, Džonai. 

Apsisukau ir išėjau iš paviljono. 

APSIDAIRIAU APLINK. MATYT, STUDIJOS ADMINISTRACIJA IŠMANO SAVO DARBĄ. 
Kabinetas buvo pakankamai didelis, kad pajėgtų sutalpinti mus visus. Danas 
sėdėjo krėsle kairėje nuo mano rašomojo stalo, Kerolas, naujasis režisierius, čia 
pat, greta. Rina ir Nevada įsitaisė ant kušetės, o priešais juos, kitoje kambario 
pusėje, — kino operatorius: Kabineto gale prisiglaudė grimuotojas ir kostiu- 
mų skyriaus vedėja — liekna, nenusakomo amžiaus moteris, jauno veido ir 
per anksti pražilusiais plaukais, vilkinti paprasto kirpimo suknele. Galiausiai 
man iš dešinės — sekretorė, kaip visada laukianti su pieštuku rankoje virš 
bloknoto. 

Aš užsirūkiau. 

— Praėjus; vakarą visi jūs matėte bandymą, — prašnekau. — Jis pavyko 
nuostabiai. Bet kaip čia atsitiko, kad tos merginos šią popietę nebuvo filma- 
vimo aikštelėje? 


180 „— PERĖJŪNAI 


Niekas neatsakė. 

— Rina, atsistok. 

Ši tylomis atsikėlė nuo kušetės ir laukė, žvelgdama į mane. Vėl apsidai- 
riau po kabinetą. 

— Kaip ji vadinasi? 

Režisierius kostelėjo ir nervingai susijuokė. 

— Pone Kordai, visi žino, kaip ji vadinasi. 

— Taip? Tai kaipgi? 

— Rina Marlou. 

— Tai kodėl ji atrodo ne kaip Rina Marlou, o kaip kokia idiotiška sam- 
plaika iš Klaros Bou, Marionos Devis ir Sintijos Randal? Velniai rautų, ji visai 
nepanaši į Riną Marlou! 

— Bijau, jūs nesuprantate, pone Kordai. 

Aš atsigręžiau: 

— Kokia jūsų pavardė? 

— Ailina Gailard, — atsakė moteris, atlaikydama mano žvilgsnį. — Esu 
kostiumų projektuotoja. 

— Gerai, panele Gailard, tikiuosi, man paaiškinsite, ko aš nesuprantu. 

— Panelė Marlou turi vilkėti pagal pačią paskutinę madą, — ramiai pa- 
sakė ji. — Matot, pone Kordai, nors mes darome kai kurias nuolaidas epochai, 
kurioje vyksta filmo veiksmas, iš esmės drabužio modelis privalo aplenkti pa- 
skutiniąsias aukštosios mados tendencijas. Štai ko daugelis moterų eina į kiną 
pažiūrėti: filmuose diktuojamas mados stilius. 

Pašnairavau į ją. 

— Kad ir koks būtų stilius, nesuprantu, kaip mergina bernioko išvaizda 
būti madinga. Jokio normalaus vyro tokia figūra nesudomintų. 

— Nekaltink panelės Gailard, Džonai. Aš jai liepiau taip padaryti. 
Grįžtelėjau į Nevadą. 

— Tu? | 

Šis linktelėjo. 

Anksčiau ar vėliau tatai turėjo atsitikti. Nutaisiau šaltą toną. 

— Dabar pakloti mano pinigai, ir buvo sutarta, kad aš čia šeimininkas. 
Taigi ateityje rūpinkis tik savo vaidyba. Visa kita — tai mano galvos sopulys. 

Nevada kietai sučiaupė lūpas, iš jo akių pastebėjau, kad mano žodžiai jį 
užgavo. Nusisukau, kad man nereikėtų to matyti. Rina viską stebėjo su savo- 
tišku atsainumu. 


m 


gali 


— Rina! — Ji pasigręžė į mane, abejingumo kaukė greitai nyko jai iš 
akių. — Eik į vonios kambarį ir nusiprausk nuo veido visą tą bjaurastį. Pasi- 
dažyk, kaip esi pratusi. 

Rina tylomis išėjo iš kambario. Niekas nepratarė nė žodžio, iki ji sugrįžo 
į kabinetą. Vėl jos burna buvo plati, lūpos storos, o antakiai — natūralaus iš- 
linkio. Plaukai it šviesus spindintis auksas laisvai krito ant pečių. Bet vis tiek 
kažkas atrodė dar ne taip. Po peniuaru jos kūnas tebeliko plokščias kaip lenta. 

— Grįžk atgal ir nusimesk tuos šarvus. 

Vis tylėdama jinai įvykdė, ką liepta. Šįsyk, kai pasirodė, visa judėjo. Nie- 
kas negalėjo nepastebėti, kad po peniuaru — moteris. 

— Dabar jau panašiau, — tariau. — Mes vėl nufilmuosime tas scenas. 

Linktelėjusi Rina apsisuko eiti. Panelės Gailard balsas ją sustabdė. 

— Mes jos tokios negalime filmuoti. 

Nužvelgiau kostiumų projektuotoją. 

— Ką jūs pasakėte? 

Panelė Gailard atsistojo. 

— Mes negalime tokios jos filmuoti. Biustas šokčioja. 

— Na ir kas? — nusijuokiau. — Papyčiai turi šokčioti. 

— Žinoma, — greitai sutiko kostiumų projektuotoja. — Bet ekrane vis- 
kas atrodo išdidinta. — Ji žvilgtelėjo į kino operatorių. — Juk taip, Li? 

Šis linktelėjo. 

— Teisybė, pone Kordai. Krūtys atrodys visiškai nenatūralios. 

— Turime jai parinkti kokią nors liemenėlę, — tarė panelė Gailard. 

— Gerai. Eikit ir pažiūrėkit, ką galima padaryti. 

Po minutėlės Rina ir kostiumų projektuotoja sugrįžo ir žengė prie ma- 
nęs. Jau buvo geriau nei su ankstesniaisiais šarvais, bet vis tiek ne taip, kai 
krūtų niekas nevaržė. Man vis tiek atrodė negerai. 

Atsistojau ir priėjau prie Rinos. 

— Leisk, pažiūrėsiu. 

Rina sąmoningai atokiu žvilgsniu dirstelėjo į mane. Abejingai nusimetė 
nuo pečių peniuarą, prilaikydama jį tik sulenktomis alkūnėmis. 

— Pasisuk dešinėn, — paliepiau. — Dabar kairėn. 

Žingtelėjau atgal ir pažvelgiau į Riną. Dabar supratau, kur šuo pakastas. 
Kai tik ji pasisukdavo, liemenėlė įsitempdavo ir prisiplodavo, suteikdama jos 
krūtims tą nenatūralią išvaizdą. Pasisukau į kostiumų projektuotoją. 

— O jeigu pašalintume petnešėles? 

Ailina Gailard gūžtelėjo pečiais. 

— Galime pamėginti. — Ištiesusi ranką ji nusmaukė petnešėles. 

Rina stovėjo įbedusi akis į kažkokį tolimą tašką man už peties. 

— Nagi, pasisuk. — Liemenėlė vis tiek veržė jai krūtis. — Hm, — su- 
mykiau. — Ir šitaip man nepatinka. 


— Galiu pabandyti dar kai ką. 

— Pirmyn. 

Po kelių minučių jos vėl išniro iš vonios kambario. Rina turėjo ant savęs 
kažkokį vielinį įtaisą, bemaž panašų į mažą korsetą, tiktai jis nesiekė jai kubų. 
Ir kai ji judėjo, krūtys likdavo nepaslankios. Galėjai jas matyti kaip reikiant, 
bet atrodė lyg iškaltos iš alebastro. 

Pažvelgiau į projektuotoją: 

— Ar kaip nors negalima pašalinti dalį tų vielų? 

— Man regis, atrodo puikiai, pone Kordai. Šiaip ar taip, nesuprantu, 
kodėl jūs taip rūpinatės jos biustu. Panelės Marlou gražios kojos, ir jos pa- 
kankamai matomos. 

— Panele Gailard, kadangi jūs ne vyras, aš ir nesitikiu, kad suprasite, kur 
link taikau. Prisižiūriu kojų iki soties vaikščiodamas gatve. Prašau tik atsakyti 
man į klausimą. 

— Ne, mes negalime pašalinti vielų, pone Kordai, — taip pat mandagiai 
atsakė ji. — Jeigu tai padarysime, bus tas pat, kaip panelė Marlou nevilkėtų 
niekuo. Neliks pakankamai palaikomojo tvirtumo. 

— Galbūt jei aš parodysiu, ko noriu, jūs sugebėsite tai padaryti. Nusiimk 
tai, Rina, — paliepiau prieidamas prie jos. 

Rina abejingai nusisuko į šalį. Kai vėl atsigręžė, įrenginį turėjo vienoje 
rankoje, o kita prilaikė viršum krūtinės susiaustą peniuarą. 

Paėmiau įtaisą ir numečiau ant savo rašomojo stalo. Uždėjęs rankas ant 
Rinos peniuaro viršaus nusmaukiau jį žemyn tiek, kad šis statmenu kampu 
susiėjo tuoj virš spenelių. Iškilios jos krūtys prieš mano tamsius sugniaužtus 
kumščius atrodė lyg dvejetas baltų mėnulių. Grįžtelėjau į projektuotoją.. 

— Supratote, ką turėjau galvoje? 

Galbūt ji ir nesuprato, bet kambaryje nebuvo nė vieno vyriškio, kuriam. 
akys neliptų ant kaktos. 

— Tai, ko jūs reikalaujate, pone Kordai, ne;manoma. Rina — stambi 
mergina. Trisdešimt aštuntas C dydis. Nėra liemenėlės, kuri pajėgtų išlaikyti 
tokį biustą. Aš kostiumų projektuotoja, o ne inžinierius konstruktorius. 

Paleidau Rinos peniuarą ir pasigręžiau į panelę Gailard. 

— Dėkui jums, — tariau eidamas prie telefono. — Tai pirma protinga 
mintis, kurią išgirdau per šį susirinkimą. 


Mažiau nei per dvidešimt minučių Morisis jau buvo čia. 

— Turiu problemėlę, Morisi. Man reikia tavo pagalbos. 
Jaudulys jam šiek tiek praėjo, ir jis nedrąsiai apsidairė aplinkui. 
— Visados, jeigu tik pajėgsiu, pone Kordai. 


— Rina, atsistok, — paliepiau. Ji pamažu atsistojo ir apėjo aplink mus. 

Morisiui už akinių stiklų išsiplėtė akys. Apsidžiaugiau regėdamas, kad be 
lėktuvų jį gali dominti ir kiti dalykai. — Supranti, nesiuva tokių liemenėlių, 
kurios neduotų krūtims tabaluotis ir kartu suteiktų joms normalią išvaizdą. 
Ar gali suprojektuoti tokią, kokios mums reikia? 

— Jūs juokaujate, pone Kordai! 

— Niekada gyvenime nebuvau rimtesnis. 

— Bet... Bet aš nieko neišmanau apie liemenėles. Aš gi aeronautikos in- 
žinierius, — sumikčiojo jis, skaisčiai nurausdamas. 

— Štai kodėl tave išsikviečiau, — ramiai tariau. — Pamaniau, jeigu tu 
gali projektuoti lėktuvus, atlaikančius tūkstančių svarų apkrovą, tai tau turėtų 
būti nesunku suprojektuoti dalykėlį, kuris atlaikytų tokį niekniekį kaip pora 
papyčių. — Pasigręžiau į kostiumų projektuotoją. — Supažindinkite jį su tuo, 
ką reikia Žinoti. 

Panelė Gailard žvilgtelėjo į mane, paskui į Morisį. 

— Gal verčiau jums dirbti pas mane, kostiumų skyriuje. Ten yra viskas, 
ko jums galėtų prireikti. 

Kol kostiumų projektuotoja kalbėjo, Morisis spoksojo į Rinos krūtis. 
Mirksnį man netgi pasirodė, kad yra ištiktas paralyžiaus, bet jis galiausiai 
atsisuko. 

— Manau, galėsiu ką nors padaryti. 

— Taip ir žinojau, — nusišypsojau aš. 

— Žinoma, aš nieko nepažadu. Tačiau problema labai intriguojanti. 

— Labai, — iškilmingai sutikau nutaisydamas rimtą veidą. 

Morisis kreipėsi į kostiumų projektuotoją: 

— Gal kartais turite išormatį? 

— Išormatį? Kurių galų jis mums? 

Morisis nustebęs pažvelgė į ją. 

— O kaipgi kitaip galima išmatuoti aukštį ir perimetrą? 

Kurį laiką projektuotoja nesusigaudydama žvelgė į jį, paskui, paėmusi už 
parankės, nusivedė prie durų. 

— Manau, surasime technikos skyriuje. Eikš su mumis, Rina. 

Mažiau nei po valandos Morisis sugrįžo mosikuodamas popieriaus lakštu. 

— Atrodo, išsprendėme! Iš tiesų buvo visai paprasta, kai tik suradome 
apkrovos tašką. Kiekvienos krūties svoris traukia jas į šalis. Vadinasi, apkrova 
kyla tarp jų, pačiame tarpo viduryje. 

Išpūčiau akis. Morisio kalba buvo keista techninių terminų ir apatinių 
drabužių projektuotojo žodyno mišrainė. Bet jis aiškino taip įsijautęs, kad ne- 
pastebėjo mano žvilgsnio. 

— Tada teliko išspręsti problemą, kaip išlyginti apkrovą. Turėjome su- 


184 | — PERĖJŪNAI 


galvoti, kokiu būdu panaudoti apkrovą, kad ši palaikytų krūtis pastovioje pa- 
dėtyje. Aš įterpiau į tarpą „V“ pavidalu išlenktą vielą, pasitelkdamas pakabi- 
nimo principą. Suprantate? 

Aš papurčiau galvą. 

— Kažkaip nepagaunu. 

— Ar jums žinoma, kokiu principu statomi kabantys tiltai? 

— Nelabai. 

— Pagal šį principą, kuo didesne masės apkrova veikia atramą, tuo labiau 
padeda šiai išlikti savo vietoje. 

Aš linktelėjau. Vis tiek iki galo nesupratau, bet kol kas turėjau viską, ko 
man reikia. Tik norėjau sužinoti, ar tai suveiks. 

Atsakymo ilgai laukti neteko. Netrukus į kabinetą įžengė Rina ir Ailina 
Gailard. Pamažėle Rinos chalatėlis nuslydo ant grindų, ir ji liko stovėti su pa- 
taisytąja liemenėle. 

— Paėjėkite arčiau pono Kordo, — paprašė kostiumų projektuotoja. 

Rina lėtai žengtelėjo link manęs. Nepajėgiau atitraukti akių nuo jos. Pora 
nuostabiausių buferių, ant kurių kada nors yra ilsėjusis vyro galva! Jinai sustojo 
priešais mano stalą ir pažvelgė žemyn. Pirmąsyk tą popietę išgirdau jos balsą. 

— Na? 

Suvokiau, kaip man sunku pakelti akis ir pažvelgti jai į veidą. Susidūriau 
su šaltu, išskaičiuojančiu jos žvilgsniu. Kalė, visados aiškiai žinodavo, kokį po- 
veikį turi man. Apsisuko grįžti atgal. 

— Dar vienas dalykas, panele Gailard, — tariau. — Rytoj, kai pradėsime 
filmuoti, jos apatiniai turi būti juodi, ne šie balti. Noriu, kad visi suprastų, jog 
ji kekšė, o ne nekalta nuotaka. 

— Taip, pone Kordai. — Spindinčiomis akimis Ailina prisiartino prie 
mano stalo. — Iš tiesų manau, kad su panele Marlou mes sukursime naują 
stilių. Arba aš klystu, arba viso pasaulio moterys, kai tik pasirodys šis filmas, 
šoks mėgdžioti jos aprangą. 

— Mes nieko nauja nesukūrėme, panele Gailard, — išsišiepiau aš. — Se- 
niai, prieš mums gimstant, moterys visados likdavo moterimis. 

Ji linktelėjo ir pasuko į duris. Apsidairiau po kabinetą. Posėdis baigėsi, 
ir visi stojosi ant sustingusių kojų. Paskutinis susirengė išeiti Nevada. Pasi- 
šaukiau jį atgal. 

Jis sugrįžo prie mano stalo. Aš pasigręžiau į sekretorę. Ši tebesėdėjo savo 
vietoje su stenografiškai primargintu bloknotu. 

— Ką čia turite? — paklausiau. 

— Pasitarimo užrašus. 

— Kuriam galui? 

— Tokia kompanijos tvarka, — atsakė ji. — Protokoluojami visi admi- 
nistracijos posėdžiai ir padaugintos kopijos išdalijamos visiems. 

— Duokit man tą bloknotą. — Laikydamas jį virš šiukšliadėžės prikišau 
degtuką. Kai popierius užsiliepsnojo, įmečiau bloknotą šiukšliadėžėn ir pa- 
žvelgiau į sekretorę. 

Ši pasibaisėjusi sprogino į mane akis. 

— O dabar greičiau neškite iš čia savo storą subinukę, — paliepiau. — Ir 
jeigu dar kada nors išgirsiu apie posėdžių šiame kabinete protokolus, galėsit 
pasiieškoti kito darbo. 

Pasigręžiau į Nevadą. Šis šypsojosi. 

— Viskas gerai, Jauniau. Aš irgi nebūčiau tylėjęs. 

— Daugelis žmonių šiame mieste laiko mane žindukliu, įsivėlusiu į kvai- 
14 sandėrį. Tu ir aš, mes abu žinome, kad tai netiesa, bet man reikia nutraukti 
tokias šnekas. Man jos kenkia. 

— Suprantu, Jauniau. Ir tavo tėtušis buvo toks pat. Kitų šeimininkų greta 
savęs nepripažino. 

Staiga supratau, kaip toli vienas nuo kito mes atsidūrėme. Mirksnį man 
kilo savosios vaikystės ilgesys — tada aš visada galėdavau kreiptis ; Nevadą sau- 
gumo. Dabar tai praėjo — viskas visai kitaip. Tai Nevada prie manęs šliejasi. 

— Dėkui, Nevada, — tariau prisiversdamas šyptelėti. — Ir nesirūpink. 
Bus viskas gerai. 

Jis apsisuko eiti, ir aš lydėjau akimis, kai žengė prie durų. Netrukus kabi- 
netan sugrįžo Danas Pirsas. Pasiėmiau cigaretę ir užsirūkiau. 

— Dėl to, ką tu šįryt sakei. Manau, turėtume pabaigti scenarijų. Gal ką 
nors tuoj pat pasiųstum pakviesti scenaristus. 

Jis suprantingai nusišypsojo. 

— Tai jau padariau. 


Ur 


FILMĄ UŽBAIGĖME PER KETURIAS SAVAITES. NEVADA SUPRATO, KAS DEDASI, TA- 
čiau tylėjo. Dar po dviejų savaičių viename iš slėnio kino teatrų surengėme 
bandomąją peržiūrą. 

Aš atvykau pavėlavęs, į salę mane įleido studijos atstovas santykiams su 
visuomene. 

— Likusios tiktai kelios laisvos vietos kairėje, pone Kordai, — atsiprašė 
jis. 

Pažvelgiau žemyn į parterį. Jo viduryje išsiskyrė aptvertos vietos svečiams 
iš studijos, ir čia laisvų kėdžių nesimatė. Buvo susirinkę visi studijos žmonės, 
pradedant Normanu ir baigiant pačiu žemiausiu darbuotoju. Visi tik ir laukė, 
kol aš atsisėsiu. 

Užlipau į balkoną, ir šviesos tuoj pat užgeso, filmas prasidėjo. Apgraibo- 
mis susiradau vietą tarp grupės paauglių ir pažvelgiau į ekraną. 

Mano pavardė ekrane atrodė keistai: 


DŽONAS KORDAS PRISTATO 


Tačiau šis jausmas praėjo, kai baigėsi titrai ir prasidėjo filmo veiksmas. 
Po dešimties minučių pajutau vaikėzų aplink save irzulį. Išgirdau vieną su- 
šnabždant: 

— O, šūdas. Maniau, bus kas nors nauja, čia, pasirodo, tik dar vienas su- 
knistas vesternas. 

Paskui ekrane pasirodė Rina. Kai po penkių minučių apsidairiau aplink, 
vaikiai išsižioję, pagauti susižavėjimo spogino akis į švytinčią drobę. Šnabž- 
desiai liovėsi, buvo girdėti tik gilus alsavimas. Greta manęs sėdintis vaikėzas 
tvirtai laikė savo merginos ranką sau virš kelių. Kai galiausiai Rina nusitempė 
Nevadą į lovą, jutau, kaip vaikinas greta muistosi. 

— Dievuliau! — sukuždėjo jis. 

Siekiau cigaretės ir nusišypsojau. Niekas negali stengtis manęs įtikinti, 
kad filmas neatneš daug pajamų. Kai jis baigėsi, nusileidau į fojė. Nevada sto- 
vėjo užspeistas vaikėzų kampe ir pasirašinėjo autografus. Apsidairiau Rinos. 
Ją kitame fojė gale supo reporteriai. Bernis Normanas stūksojo šalia it išdidus 
tėvas. 

Danas stovėjo apsuptas žmonių. Man priėjus, pakėlė galvą. 

— Tu buvai teisus, Džonai, — sušuko jis švytėdamas. — Jie visi nuo jos 
susileido. Užkalsim dešimt milijonų dolerių! 

Daviau ženklą, ir jis atsekė paskui mane prie automobilio. 

— Kai viskas baigsis, — tariau, — atvežk Riną pas mane į viešbutį. 

Jis išpūtė akis. 

— Vis dar tave tai graužia. Ką? 

— Nemokyk manęs, tik daryk, ką sakau! 

— O jeigu ji nenorės? 

— Norės, — niūriai atšoviau. — Tik pasakyk, kad šiandien atėjo laikas 
mokėti skolą. 

Buvo pirma valanda po vidurnakčio, ir aš jau įpusėjau tuštinti burbono 
butelį, kai į duris pabeldė. Nuėjau atidaryti. 


Rina įžengė į kambarį, ir aš uždariau duris. Ji pasigręžė į mane. 

— Na? 

Pamojau link miegamojo. Ji pažvelgė į mane, paskui, truktelėjusi pečiais, 
atsainiai pasuko tenai. 

— Aš pasakiau Nevadai, kad važiuoju čionai, — metė man per petį. 

Įrūžęs apgręžiau ją į save: 

— Kurių velnių tai padarei? 

Ramiai, vertinančiomis akimis ji nužvelgė mane. 

— Nevada ir aš ketiname susituokti. Pasakiau jam, kad noriu pirmoji tau 
tą pasakyti. 

Negalėjau patikėti savo ausimis. 

— Ne! — kimiai šūktelėjau. — Nevalia to daryti. Aš tau neleisiu. Jis se- 
nas, jo dainelė sudainuota. O tu, kai šis filmas išeis į ekranus, tapsi įžymiausia 
kino žvaigžde. 

— Žinau. 

— Jeigu žinai, tai kodėl? Jis tau nereikalingas. Tau niekas nereikalingas. 

— Todėl, kad kai man reikėjo, jis man padėjo, — bejausmiu balsu atsakė 
ji. — Dabar mano eilė. Aš jam reikalinga. 

— Jis? Kodėl? Todėl, kad buvo pernelyg išdidus pats atšliaužti paprašyti? 

— Tai netiesa ir tu tai Žinai! 

— Padaryti tave žvaigžde buvo mano mintis! 

— Aš tavęs to neprašiau, — piktai atkirto Rina. — Dargi visai nenorėjau. 
Manai, nemačiau, ką tu darai? Apkarpei jo vaidmenį filme, kuris priklausė 
jam, ir iškėlei mane it monumentą savo paties egoizmui, tuo pat metu žlug- 
dydamas Nevadą! 

— Nemačiau, kad būtum bandžiusi mane sustabdyti, — atrėžiau. — 
Mes abu suprantame, kad jis jau nueina nuo scenos. Vienoje iš studijų esama 
visiškai naujo kaubojaus tipo. Dainuojančio kaubojaus. Veikia ne su revolve- 
riu, o su gitara! 

— Tu viską žinai, tiesa? — Ji piktai kirto delnu man per veidą. Peršulys 
degino kaip ir jos žodžiai. — Štai kodėl aš jam reikalinga labiau nei kada nors 
anksčiau! 

Neišturėjau ir, sugriebęs ją už pečių, smarkiai papurčiau. 

— O aš? Kaip tu manai, kodėl aš į tai įsivėliau? Ne dėl Nevados. Dėl 
tavęs! Ar bent kada nors susimąstei, kad kai aš čion galvotrūkčiais atskubėjau 
pasimatyti su tavimi, galbūt man reikėjo tavęs? 

Ji sužaižaravo į mane akimis. 

— Tau nieko nereikia, Džonai, išskyrus tave patį. Kitaip tu nebūtum pa- 
likęs tenai savo Žmonos visiškai vienos. Jei nors kiek turėtum jausmų, netgi 
gailesčio, būtum nuvykęs pas ją arba parsikvietęs čionai. 


188 „— PERĖJŪNAI 


— Palik mano žmoną ramybėje! 

Ji pasisuko mėgindama išsiveržti iš mano gniaužtų, ir suknelė iš priekio 
perplyšo iki juosmens. Išsproginau akis. Jos krūtys kilsavo, ir mane užliejo 
karštis. 

— Rina! — Prispaudžiau lūpas jai prie burnos. — Rina, prašau tave. 

Mirksnį ji stengėsi atplėšti savo burną nuo manęs, paskui, apsivijusi ran- 
komis mano kaklą, ėmė glaustis vis arčiau. 

Ir tuo metu už manęs atsidarė durys. 

— Nešdinkitės! — kimiai sušvokščiau, nė nepasivargindamas atsisukti. 

— Šįkart ne, Džonai! 

Įstūmiau Riną į miegamąjį ir tuomet pamažu apsigręžiau atsidurdamas 
akis į akį su savo uošviu ir dar kitu vyru. Už jų tarpduryje stovėjo Monika. 
Nustebęs išpūčiau į ją akis. Jos pilvas pūpsojo kone iki pat manęs. 

Amoso Vintropo balse suskambo duslus triumfo aidas. 

— Anąsyk dešimt gabalų tau buvo per daug, kad galėčiau ją išsiųsti. — 
Jis tyliai sukrizeno. — Kaip manai, kiek dabar tau kainuos, kad jos atsikraty- 
tum? 

Spoksodamas į Moniką pradėjau tylomis keikti save. Nieko nuostabaus, 
kad Amosas Vintropas dabar gali juoktis. Prieš mudviem susituokiant, paži- 
nojau Moniką trumpiau nei mėnesį. Net mano neįgudusioms akims jos nėš- 
tumas buvo mažiausiai penkių mėnesių. Vadinasi, prieš ištekėdama už manęs 
ji jau du mėnesiai buvo užtaisyta. 

Vėl nusikeikiau. Nėra didesnio kvailio už jauną kvailį, visad mėgdavo 
sakyti mano senis. Ir, kaip paprastai, tėvas buvo teisus. 

Jos krosnyje kepa ne mano užmaišytas pyragas. 


Kely Utd Kaja 

RINA UŽVERTĖ ŽURNALĄ, RŪPESTINGAI UŽLENKĖ PUSLAPĮ, KURĮ SKAITĖ, IR NU- 
metė ant dengiančios ją baltos antklodės. 

— Ko nors reikia, brangioji? — atskriejo Ailinos balsas iš gilaus fotelio 
šalia lovos. 

Rina pasigręžė ir pažvelgė į ją. Ailinos veide atsispindėjo rūpestis. 

— Ne, — atsakė Rina. — Kuri valanda? 

Ailina pasižiūrėjo į laikrodį. 

— Trys. 

— O, — nustebo Rina. — Kada gydytojas pažadėjo ateiti? 

— Ketvirtą, — atsakė Ailina. — Ar tau ko nors atnešti? 

Rina papurtė galvą. 

— Ne, dėkui, man viskas gerai. — Ji vėl pasiėmė žurnalą, pasklaidė ir 
darsyk numetė ant antklodės. — Velniai rautų, kaip noriu, kad mane iš čia iš- 
leistų! 

Ailina, jau atsikėlusi iš fotelio, stovėjo šalia lovos, žvelgdama žemyn į 
Riną. 

— Neimk į galvą, — skubiai pasakė ji. — Greitai tave išleis. O tada gai- 
lėsies, kad nepasilikai čia ilgiau. Girdėjau, kad studijoje laukia nesulaukia, kol 
tu išsirašysi, ir tada jie pristatys tave prie darbo „Ponioje Pompadur“. 

Rina atsiduso. 


190 „— PERĖJŪNAI 


— Vėl ta nuvalkiota pasakaitė. Kaskart, kai jie įstringa su kokiu nors f1l- 
mu, ištraukia šią nuo lentynos ir nupučia dulkes. Paskui išvysto didžiulę kam- 
paniją, ir kai tik apsiskelbia, išsireklamuoja, scenarijų vėl nukiša ant lentynos. 

— Šįsyk taip nebus, — karštai paprieštaravo Ailina. — Vakar šnekėjausi 
su Berniu Normanu Niujorke. Jis turi naują autorių ir sako, kad scenarijus 
tampa vis puikesnis. Anot jo, dabar esama socialinio skambėjimo. 

— Socialinio skambėjimo? — nusišypsojo Rina. — Kas jį rašo — Judži- 
nas O'Nilas? 

Ailina išpūtė akis: 

— Tu visą laiką žinojai? 

Rina papurtė galvą. 

— Ne, nežinojau. Tiesiog atsitiktinai atspėjau. Ar tikrai Bernis nusi- 
samdė O'Nilą? 

Ailina linktelėjo. 

— Kai tik O'Nilas pabaigs, ketina atsiųsti scenarijaus kopiją tau. 

Tatai Rinai nejučia padarė įspūdį. Galbūt šįsyk Bernis išties nusiteikęs 
rimtai. Ją apėmė jaudulys. O'Nilas — tikras rašytojas, o ne koks paprasčiausias 
Holivudo rašeiva. Iš šio siužeto galėtų ką nors padaryti. Paskui jaudulys atslū- 
go, ir ji pasijuto labiau nuvargusi nei anksčiau. Socialinis skambėjimas. Nūnai 
viskas daroma su tokia etikete. Nuo tada, kai į valdžią atėjo Ruzveltas. 

— Kiek valandų? 

— Dešimt po trijų, — atsakė Ailina. 

„Rina atsilošė į pagalvę. 

— Kodėl tau nenuėjus atsigerti kavos? 

— Nesirūpink, man viskas gerai, — nusišypsojo Ailina. 

— Juk buvai čia visą dieną. 

— Noriu būti su tavimi, — tarė Ailina. 

— Tu eik... — Rina užsimerkė. — Kol pasirodys gydytojas, šiek tiek nu- 
snūsiu. 

Ailina kiek pastovėjo, kol galiausiai išgirdo tylų miegančiosios alsavi- 
mą. Ji atsargiai pataisė antklodę ir pažvelgė į Rinos veidą. Didelės akys buvo 
užmerktos, žandai įdubę, o virš skruostikaulių kietai įsitempusi oda, kurios 
melsvo blyškumo nepajėgė nustelbti kaliforniškas įdegis. Pasilenkusi ji nu- 
braukė Rinai nuo kaktos šviesius plaukus, paskui, greitai pabučiavusi į nuvar- 
gusias lūpas, iškubėjo iš kambario. 

Sėdinti gretimame kambaryje seselė kilstelėjo galvą. 

— Einu išgerti puodelio kavos, — pasakė Ailina. — Ji miega. 

— Nesirūpinkite, panele Gailard, — nusišypsojo seselė ir su profesiniu 
pasitikėjimu pridūrė: — Miegas jai — geriausias vaistas. 

Ailina linktelėjo ir išėjo į koridorių. Krūtinę jai slėgė maudulys, nuo pasta- 
rųjų kelių savaičių įtampos akis temdė ūkas. Išlipusi iš lifto, pasuko kavinukėn. 

Paskendusi savo mintyse, tik jau verdama duris išgirdo gydytoją. 

— Panelė Gailard? 

Mirksnį ji nepajėgė ištarti nė žodžio, tik tylomis linktelėjo. 

— Neprieštarausite, jei prisidėsiu prie jūsų? 

— Anaiptol. 

Jis nusišypsojo ir palaikė jai atidaras duris. Juodu nuėjo prie kampinio 
staliuko. Gydytojas pamojo ranka, ir prieš juos atsirado du puodeliai kavos. 

— O gal bandelę? Atrodo, neprošal būtų jums užkąsti. — Jis profesiona- 
liai nusijuokė. — Kam man dar vienas pacientas. 

— Ne, dėkui, — atsakė ji. — Pakaks kavos. 

Jis pastatė savo puodelį ant stalo. 

— Gera kava. 

Ailina linktelėjo. 

— Rina miega, — pasakė, kas pirmiausia atėjo į galvą. 

— Gerai. — Tamsios jo akys žybtelėjo pro akinių stiklus. — Ar panelė 
Marlou turi čia kokių nors giminių? 

— Ne, — greitai tarė Ailina. Paskui suvokė klausimo potekstę. Išpūtė į jį 
akis. — Turite galvoje?.. — jos balsas nutrūko. 

— Nieko neturiu galvoje. Tiktai tokiais atvejais mes dėl visa ko norėtu- 
me žinoti artimiausių giminaičių pavardes. 

— Kiek žinau, Rina neturi jokių giminių. 

Gydytojas nustebęs pažvelgė į ją. 

— Ojos vyras? 

— Kas? — sutriko Ailina. 

— Ar ji neištekėjusi už Nevados Smito? — paklausė jis. 

— Buvo. Bet juodu prieš trejus metus išsiskyrė. Vėliau ji ištekėjo už Klo- 
do Danbaro, kino režisieriaus. 

— Ši santuoka irgi baigėsi skyrybomis? 

— Ne, — trumpai atsakė Ailina, sučiaupdama lūpas. — Jis, išgyvenęs su 
ja kiek ilgiau nei metus, nusižudė! 

— O, atleiskite. Regis, pastaruosius kelerius metus turėjau ne per dau- 
giausia laiko neatsilikti nuo gyvenimo. | 

— Jeigu būtina padaryti ką nors ypatinga, veikiausia tam tikčiau aš. Esu 
artimiausia jos bičiulė. Ji man pavedusi tvarkyti savo reikalus. 

Gydytojas tylomis nužvelgė ją. Ailina išskaitė, kas slypi jo mintyse už tų 
spindinčių akinių stiklų. Ji išdidžiai pakėlė galvą. Argi svarbu, ką jis galvoja? 
Argi dabar svarbu, ką kiti galvoja? 

— Gavote kraujo tyrimų rezultatus? 

Gydytojas linktelėjo. 

Stengdamasi, kad balsas nedrebėtų, ji paklausė: 

— Leukemija? 

— Ne, — atsakė jis ir pastebėjo Ailinos akyse sušvintant viltį. Kad ne- 
pajaustų nusivylimo skausmo, greitai kalbėjo toliau: — Iš pradžių mes taip 
manėme. Encefalitas. — Iš veido pastebėjęs, kad Ailina jo nesupranta, paaiš- 
kino: — Kartais tai vadinama miego liga. 

Ailina nenorėjo prarasti vilties. 

— Vadinasi, ji turi šansų? 

— Labai nedaug, — atsakė atidžiai tebestebėdamas ją. — Bet jeigu ji ir 
išgyvens, tai sunku pasakyti, kokia bus. 

-— Ką norite tuo pasakyti? — griežtai paklausė Ailina. 

— Encefalitą sukelia virusas, kuris apsigyvena smegenyse, — pamažu 
paaiškino jis. — Ateinančias keturias ar penkias dienas, kai virusas dauginsis, 
ją kamuos itin didelis karštis. Ir tuo metu virusas ardys smegenis. Tiktai kai 
karštis nuslūgs, galėsime pasakyti, kiek jai padaryta žalos. 

— Duodate suprasti, kad ji neteks proto? — Ailinos akys išsiplėtė iš siaubo. 

— Nežinau. Pažeidimai gali būti įvairiopi. Gal bus paveiktas protas, o gal 
ji bus suparalyžiuota, bent iš dalies; galbūt žinos savo vardą, o gal ir ne. Lieka- 
mieji reiškiniai panašūs kaip po apopleksijos. Priklausys nuo to, kuri smegenų 
dalis bus pažeista. 

Ją nuvėrė baimė. Stengdamasi suimti save į rankas, neteko amo, išblyško. 

— Giliau kvėpuokite ir gurkštelėkite vandens, — patarė gydytojas. 

Ailina įvykdė, kas pasakyta, ir rausvumas vėl sugrįžo jai į veidą. 

— Ar nieko negalima padaryti? Visiškai nieko? 

— Mes darome, ką galime. Mažai težinome apie tą ligą, kaip ja užsi- 
krečiama. Spėjama, kad dažnesnė tropikų kraštuose, ji pernešama vabzdžių ir 
perduodama jų įkandžio. Tačiau daugeliu atvejų Jungtinėse Valstijose ir kitur 
ji paprasčiausiai pasireiškia be jokios aiškios priežasties. 

— Mes neseniai, prieš tris mėnesius, sugrįžome iš Afrikos, — pasakė 
Ailina. — Ten buvo kuriamas filmas. 

— Žinau. Panelė Marlou man apie tai pasakojo. Štai kas pirmiausia ir 
sukėlė įtarimą. 

— Bet niekas kitas nesusirgo. Mes visi ten buvome tris mėnesius, gyve- 
nome lygiai tomis pačiomis sąlygomis, tose pačiose vietose. 

Gydytojas gūžtelėjo pečiais. 

— Kaip sakiau, mes nežinome, kas iš tikrųjų sukelia ligą. 

Ailina pažvelgė į jį, ir išgąsčio gaidelė įsismelkė į jos balsą. 

— Kodėl tai neištiko manęs? — paklausė. — Jai tiek daug dėl ko reikia 
gyventi. 

Pasilenkęs per stalą, jis paplekšnojo moteriai ranką. Nuo šio vieno šilto 
gesto ji nebejautė jam antipatijos kaip daugeliui vyrų. 

— Kiek sykių gyvenime girdėjau šį klausimą? Ir nė kiek ne daugiau galiu 
į jį atsakyti nei tada, kai pradėjau praktikuoti. 

Ji dėkingai pažvelgė į jį. 

— Kaip manote, ar turėtume jai ką nors pasakyti? 

Tamsios jo akys už akinių stiklų prasiplėtė iš nuostabos. 

— Kurių galų? Tegul išsaugo savo svajones. 


Rina girdėjo už durų neaiškius balsus. Buvo pavargusi, išsekusi, ir vis- 
kas aplinkui atrodė tartum aptraukta švelniais, susiliejančiais ūkais. Vangiai ji 
klausė savęs, ar vėl sugrįš tasai sapnas, kurio blausus kraštelis tebesilaikė už- 
strigęs jos mintyse. Štai, jisai sugrįžta. Kaip gera. 

Pamažu, maloniai, nesipriešindama grimzdo į jį, vis giliau, giliau. Nejučia 
nusišypsojo ir įsikniaubė veidu į pagalvę. Dabar sapnas supo ją iš visų pusių. 
Sapnas apie mirtį, kurį sapnuodavo nuo pat savo vaikystės. 


Lp 
KIEME, MILŽINIŠKŲ OBELŲ PAUNKSNĖJE, BUVO VĖSU. RINA SĖDĖJO ŽOLĖJE IR 
rikiavo lėles apie medinę lentikę, atstojančią stalelį. 

— Nagi, Siuze, — pasakė ji mažai šviesiaplaukei lėlei. — Žiūrėk, kad 
negurktum maisto. 

Juodos lėlės akys nemirksėdamos spoksojo į ją. 

— O, Siuze! — sušuko ji su įsivaizduojamu rūpesčiu. — Apsiliejai visą 
suknelę! Dabar aš vėl turėsiu tave perrengti. 

Paėmusi lėlę, Rina greitai ją nurengė. Išskalbė drabužėlius įsivaizduoja- 
moje vonioje, paskui šiuos išlygino. 

— Dabar pasistenk nebeišsitepti, — sušuko ji, dėdamasi pikta. Paskui 
kreipėsi į kitas lėles: — Ar tau patiko pusryčiai, Mere? — Rina nusišypso- 
jo. — Suvalgyk viską. Užaugsi didutė ir stiprutė. 

Kartkartėmis ji žvilgčiodavo į didelį namą. Džiaugėsi, kad ją paliko vie- 
ną — ne itin dažnai taip atsitikdavo. Paprastai kuris nors iš tarnų pašaukdavo 
Ją vidun. Tuomet motina Riną išbardavo, sakydama, kad neturinti žaisti kie- 
me, kad privalanti nenutolti nuo virtuvės durų tolimajame namo krašte. 

Bet jai tenai nepatiko. Labai karšta, jokios žolės, plika žemė. Be to, arti 
arklidžių ir iš jų atsklisdavo arklių tvaikas. Nesuprato, kodėl motina visada 
dėl to tiek nerimauja. Štai ponas ir ponia Marlou niekada nieko nesakydavo 
aptikę ją ten. Sykį ponas Marlou dargi ją pakėlė ir pamėčiojo aukštai sau virš 
galvos, kutendamas savo ūsais tiek, kad ši užsikvatojo bemaž iki isterijos. 

Bet kai Rina įėjo vidun, motina buvo pikta, išpėrė jai kailį, liepė užlipti į 
viršų, į jų kambarį, ir pasilikti ten visą popietę. Tai buvo blogiausia bausmė. Ji 
mėgo būti virtuvėje, kai motina gamino valgį. Ten gardžiai kvepėdavo. Visi sa- 
kydavo, kad jos motina — geriausia virėja, kokią ponai Marlou kada nors turėjo. 

Rina išgirdo žingsnius ir pakėlė galvą. Ronaldas Marlou klestelėjo ant 
žemės šalia jos. Ji vėl pažvelgė žemyn ir baigė maitinti Siuzę, paskui dalykiš- 
kai paklausė: 

* — Norėtum papietauti, Ladi*? 

Iš savo aštuonerių metų aukštumos jis niekinamai prunkštelėjo. 

— Nematau čia jokio valgio. 

Ji pasigręžė į jį. 

— Todėl, kad nežiūri, — tarė. Įspraudė jam į ranką lėlės lėkštelę. — Val- 
gyk. Tau labai naudinga. 

Nenoromis jis apsimetė valgąs. Po kurio laiko jam pabodo, tad atsistojo. 

— Aš alkanas, — tarė. — Einu ir pasiieškosiu tikro valgio. 

— Tu nieko negausi, — pasakė ji. 

— Kodėl? 

— Todėl kad mano mama dar serga ir niekas nieko negamino. 

— Ką nors rasiu, — pasitikinčiu tonu atsakė jis. 

Ji palydėjo berniuką žvilgsniu ir vėl sugrįžo prie savo lėlių. Jau temo, kai 
Molė, viršutiniojo aukšto kambarinė, išėjo laukan dairydamasi jos. Merginos 
veidas buvo paraudęs nuo verkimo. | 

— Eikš, mažiulėle, — pašaukė ji, pakeldama Riną ant rankų. — Mamutė 
darsyk nori tave pamatyti. 

Kambaryje buvo Pitersas, vežėjas, taip pat apatinio aukšto kambarinė Merė 
ir indų plovėja Enė. Jie stovėjo aplink jos motinos lovą ir prasiskyrė praleisdami 
ją. Be to, čia buvo vyriškis juodais drabužiais, kuris rankoje laikė kryžių. 

Rina nuščiuvusi stovėjo prie lovos, baugiai žvelgdama į motiną. Mamutė 
atrodė graži — tokiu baltu ir ramiu veidu, šviesiai geltonais plaukais, minkštai 
sušukuotais nuo kaktos. Rina žingtelėjo arčiau lovos. 

Motinos lūpos sujudėjo, bet Rina negirdėjo, ką ji sako. Vyriškis juodais 
drabužiais pakėlė ją. 


* Angl. Laddie — malonybiškai „vaikinukas“. 

— Pabučiuok savo motiną, vaikuti, — tarė jis. 

Rina klusniai pabučiavo motinos skruostą, kuris jos lūpoms pasirodė 
vėsus. Motina vėl nusišypsojo ir užsimerkė, paskui staiga vėl atsimerkė ir 
spunksojo aukštyn nematančiomis akimis. Vyriškis greitai perkėlė Riną ant 
kitos savo rankos ir pasilenkęs užspaudė jos motinai akis. 

Molė ištiesė rankas, ir vyriškis Riną perdavė jai. Mergaitė atsigręžusi pa- 
žvelgė į motiną. 

Ji dabar miegojo, atrodė graži kaip visados anksti rytais, kai Rina pabu- 
dusi smailakiuodavo į ją per lovytės kraštą. 

Mažylė apsidairė kambaryje. Molės akys vėl priplūdo ašarų, ir ji stipriai 
priglaudė Riną prie savęs. 

— Ššš, vaikuti, — sukuždėjo. — Mes verkiame, nes ją mylime. 

Su mergyte ant rankų ji išėjo iš kambario. Durys už jų užsivėrė, ir Rina 
pažvelgė jai į veidą. 

— Ar mamytė rytoj laiku atsikels ir paruoš pusryčius? 

Galiausiai supratusi, Molė išpūtė akis. Prie užpakalinių laiptų koridoriu- 
je susmuko ant kelių ir ėmė linguoti pirmyn atgal su vaiku glėbyje. 

— O, vargšas vaikeli, vargše našlaitėle, — rypavo ji. 

Rina pakėlė į ją akis ir netrukus, tartum užsikrėtusi ašaromis, pati pra- 
virko, nors ir nesuprato, kodėl verkia. 

Tarnams valgant vakarienę, virtuvėn įėjo Pitersas. Mergaitė pažvelgė į jį 
ir nusišypsojo. 

— Tik pažiūrėkite, pone Pitersai, man įdėjo tris porcijas deserto! 

— Ša, vaikuti, — skubiai sudraudė ją Molė, ir jos akyse vėl pasirodė aša- 
ros, — greičiau baik ledus. 

Rina mąsliai pažvelgė į ją ir vėl nesuprato, kodėl merginos kalbėdamos 
su ja kaskart pravirksta. Naminiai vaniliniai ledai buvo vėsūs ir saldūs. Ji pa- 
kabino dar vieną šaukštą. 

— Aš ką tik šnekėjausi su šeimininku, — pasakė Pitersas. — Jis ne prieš, 
jeigu mes ją paguldysime mano kambaryje virš arklidžių. O tėvas Nolanas 
sakė, kad mes ją galime išlydėti iš Šventojo Tomo bažnyčios. 

— Bet kaipgi mes taip galime, — sušuko Molė, — jeigu net nežinome, 
ar ji buvo katalikė? Nėsyk per trejus metus, kai čia gyveno, ji E pa- 
maldose. 

— Koksai skirtumas? — piktai atšovė Pitersas. — Ji gi atliko išpažintį 
tėvui Nolanui. Gavo iš jo paskutinį patepimą ir šventuosius sakramentus. Tė- 
vas Nolanas patenkintas, kad ji buvo katalikė. 

Merė, apatiniojo aukšto kambarinė, vyriausia iš trijų merginų, pritaria- 
mai linktelėjo. 

— Man regis, tėvas Nolanas teisus. Galbūt ji buvo kuo nors prasižengusi ir 
nedrįso eiti į pamaldas, bet svarbiausia, kad ji galų gale sugrįžo prie Bažnyčios. 

— Tuomet tvarka, — linktelėjo galva Pitersas ir pasuko į duris. Prie jų su- 
stojo ir atsigręžė: — Mole, pasiimk mergaitę šiąnakt miegoti pas save. Aš einu 
į barą, surasiu porą vaikinų, kurie šįvakar padės man ją pernešti. Tėvas Nolanas 
pažadėjo atsiųsti poną Kolinsą, kuris ją aptvarkys, o bažnyčia už tai sumokės. 

— O, koks geras mūsų tėvelis, — pasakė Merė. 

— Telaimina jį Dievas. — Enė persižegnojo. 


— Ar galima man dar ledų? — paklausė Rina. 


Į duris pasibeldė, ir Molė pasiskubino jas atidaryti. 

— O, tai jūs, mem, — patylom šūktelėjo ji. 

— Atėjau pasižiūrėti, kaip mergytė, — pasakė Džeraldina Marlou. 

Mergina žingtelėjo į šalį. 

— Gal įeitumėt vidun, mem? 

Rina kietai miegojo su savo lėlėmis Siuze ir Mere iš abiejų šonų. Blyškiai 
šviesūs jos plaukai smulkiomis sruogelėmis driko ant pagalvės. 

— Kaip ji? 

— Viskas gerai, mem. — Mergina pakinkavo galvą. — Vargšelė buvo tiek 
nuvargusi, kad iškart užmigo. Laimė, ji nieko dar nesupranta, yra per maža. 

Džeraldina Marlou vėl pažvelgė į mergytę. Mirksnį pagalvojo, kas būtų, 
jeigu tai ji numirtų ir paliktų Ladį vieną, be mamos. Nors tikriausiai viskas 
būtų kitaip, nes mažiulis dar turėtų tėvą. 

Prisiminė tą dieną, kai nusamdė Rinos motiną. Jos rekomendacijos buvo 
labai geros, nors keletą metų niekur netarnavo. 

— Aš turiu kūdikį, mem, — pasakė ji savotiškai taisyklinga mokykline 
anglų kalba. — Mergytę, dvejų metų. 

— O jūsų vyras, misis Osterlag? 

— Nuskendo kartu su savo laivu. Jis nė karto nematė mergytės. — Ji 
trumpam nuleido akis į grindis. — Mudu vėlai susilaukėme kūdikio, mem. 
Mes, suomiai, jauni nesituokiame, delsiame, kol tai išgalėsime. Gyvenau iš 
mūsų santaupų, bet jos baigėsi. Privalau vėl imtis darbo. 

Ponia Marlou dvejojo. Dvejų metų kūdikis gali kelti nepatogumų. 

— Rina nekels jokių problemų, mem. Ji geras vaikas, labai rami. Gyvens 
mano kambaryje, ir sutinku, kad atskaitytumėte iš mano algos už jos išlaikymą. 

Ponia Marlou visada troško turėti mergytę, bet kai gimė Ladis, gydytojas 
jai pasakė, kad daugiau negalės gimdyti vaikų. Būtų neblogai, jeigu Ladžiui 
atsiras su kuo pažaisti. Jis darosi perdėm išlepintas. 

Ji staiga nusišypsojo. 

— Jokių atskaitymų iš jūsų algos nebus, ponia Osterlag. Galų gale, kiekgi 
maža mergytė suvalgo? 

Tatai buvo beveik prieš trejus metus. Ir Rinos motina pasirodė teisi. 
Mergaitė nekėlė jokių rūpesčių. 

— Kas dabar atsitiks su vaikeliu, mem? — sukuždėjo Molė. 

Ponia Marlou pasigręžė į tarnaitę. 

— Nežinau, — pasakė ji, pirmąsyk apie tai pagalvodama. — Ponas Mar- 
lou ketina rytoj nuvykti į miestą ir pasiteirauti, gal yra kokių nors giminių. 

Tarnaitė papurtė galvą. 

— Jis nieko nesuras, — pasakė ji įsitikinusi. — Dažnai girdėdavau jos mo- 
tiną kalbant, kad neturinti jokių giminių. — Jos akyse ėmė tvenktis ašaros. — 
O, vargšė, vargšė mažytė. Dabar jai teks eiti į apygardos vaikų prieglaudą. 

Gerklėje ponia Marlou pajuto kylant gumulą. Pažvelgė į Riną, ramiai 
miegančią lovoje, ir jos akys taip pat pritvinko ašarų. 

— Neverk, Mole, — griežtai tarė ji. — Esu įsitikinusi, kad jai nereikės 
eiti į prieglaudą. Ponas Marlou suras jos giminaičius. 

— O jeigu nesuras? 

— Tuomet mes ką nors sugalvosime. 

Ponia Marlou perėjo per kambarį ir greitai išžengė į siaurą koridorių. Už 
savęs išgirdo kojų šliūženimą ir atsisuko pažiūrėti. 

— Nagi atsargiau, vaikinai! — suskambo Piterso balsas, paskui pasirodė 
ir jis pats, atatupstom traukdamasis pro duris į prieškambarį. Misis Marlou 
prisispaudė prie sienos duodama jiems kelią. 

— Meldžiu atleisti, mem, — pasakė jis išraudusiu nuo įtampos veidu. — 
Liūdna, iš tiesų liūdna. 

Jie praėjo su apdengta savo našta, paskleisdami ramiame, šiltame ore 
silpną, tačiau neabejotinai atpažįstamą alaus tvaiką. Ponia Marlou susirūpino, 
ar teisingai pasielgė įtikindama vyrą, kad leistų jiems pasinaudoti butuku virš 
arklidžių. Airiškos budynės gali baigtis siautėjimu. 

Ji girdėjo sunkius žingsnius ant laiptų, kai jie nešė Bertą Osterlag, gimu- 
sią nedideliame Suomijos žvejų kaimelyje, į būsimąsias jos laidotuves sveti- 
moje bažnyčioje ir svetimoje Žemėje. 

NUO SLENKSČIO HARISONAS MARLOU PAMATĖ PALINKUSIĄ PRIE SIUVINĖJIMO 
žmonos galvą. Jis tyliai perėjo kambarį ir, pasilenkęs virš krėslo, greitai pakš- 
telėjo ją į skruostą. 

— O, Hari! O kas, jeigu tarnai mato? — kaip visada jos balsas nuskam- 
bėjo malonaus netikėtumo gaidele. 

— Tik ne šiandien, — nusijuokė jis. — Jie užimti savo pobūviu. Mačiau 
Merę, visą išsipuošusią. 

— Juk tu žinai, kad rengia ne pobūvį. — Žmonos balse skambėjo prie- 
kaištas. 

Vis tebesišypsodamas, jis apėjo jai iš priekio. 

— Gal jie taip to ir nevadina, — sutiko jis, — bet duok airiams valią, ir 
jie iš visko padarys pobūvį. — Ponas Marlou nuėjo prie bufeto. — Gal prieš 
pietus mažumėlę chereso? 

— Jeigu tu ne prieš, tai šįvakar mieliau išgerčiau martinio, brangusis, — 
nedrąsiai paprašė Džeraldina. 

"Jis atsisuko šiek tiek nustebęs. Kai per savo medaus mėnesį juodu lankėsi 
Paryžiuje, vienas barmenas juos supažindino su tuo nauju gėrimu, ir nuo tada 
šis būdavo tarp jų tarytum koks sutartas ženklas. 

— Žinoma, brangioji, — sutiko jis ir patraukė skambučio virvelę. Tarp- 
duryje pasirodė Merė. — Prašom atnešti mums truputėlį ledo, Mere. 

Tūptelėjusi mergina išnyko. Ponas Marlou sugrįžo prie bufeto ir pasiėmė 
butelį džino, prancūziško vermuto ir buteliuką apelsinų ekstrakto. Susiradęs 
menzūrėlę, jis rūpestingai supylė į plaktuvę tris porcijas džino ir vieną vermu- 
to. Paskui ceremoningai įvarvino keturis lašus apelsinų ekstrakto. Per tą laiką 
ledas jau stovėjo šalimais ant bufeto, ir jis iki kraštų pripildė plaktuvę ledo. 
Atsargiai uždarė ją dangteliu ir ėmė stipriai kratyti. 

Galiausiai kokteilis buvo sutaisytas. Ponas Marlou atsuko dangtelį ir ati- 
džiai išpilstė gėrimą į stiklus. Tada į kiekvieną stiklą įmetė po žaliąją alyvą, 
paskui pasitraukė ir pritariamai pažvelgė į savo gaminį. Abu stiklai buvo pilni 
iki kraštų — lašu daugiau, ir gėrimas lietųsi per viršų, lašu mažiau, ir stiklas 
būtų nepilnas. 

Džeraldina Marlou pakėlė savąjį stiklą prie lūpų. Pritariamai suraukė nosį. 

— Nuostabus. 

— Dėkui, — atsakė irgi pakeldamas stiklą. — Į tavo sveikatą, brangioji. 

Pastatė savąjį stiklą ant stalo ir su nuostaba pažvelgė į žmoną. Ko gero, tai, 
ką buvo girdėjęs, tiesa — moterys iš tikrųjų pražysta vyresniame amžiuje, ir tik 
tada jų geismas sustiprėja. Jis greitai paskaičiavo. Jam trisdešimt ketveri, vadi- 
nasi, Džeraldinai — trisdešimt vieneri. Septyneri metai, kai juodu susituokę, ir, 
neskaitant medaus mėnesio, jų seksualinis gyvenimas buvo įgijęs reguliarumo. 
Bet dabar — antrąsyk, nepraėjus nė savaitei. Vis dėlto galbūt tai tiesa. 

Jeigu taip, tai jis nieko prieš. Mylėjo savo žmoną. Kaip tik todėl užsukda- 
vo į tuosius namus Pietinėje gatvėje. Kad apsaugotų ją nuo pažeminimo kęsti 
jį daugiau nei pati geidė. Jis vėl pakėlė savo stiklą. 

— Ar šiandien ką nors sužinojai apie Bertos giminaičius? — paklausė 
žmona. 

Harisonas Marlou papurtė galvą. 

— Niekur nieko nesuradau. Galbūt jie Europoje, bet mes net nežinome, 
iš kurio miesto ji atvykusi. 

Džeraldina nuleido akis į savo stiklą, spindinti blyškiai auksine spalva. 

— Kaip baisu, — tyliai pratarė. — Kas dabar atsitiks su vaikeliu? 

Harisonas gūžtelėjo pečiais. 

— Nežinau. Matyt, reikės informuoti valdžios pareigūnus. Veikiausiai ją 
nusiųs į prieglaudą. 

— Negalime leisti, kad šitaip atsitiktų! — žodžiai išsiveržė Džeraldinai 
iš lūpų nejučia. 

Harisonas nustebęs pažvelgė į žmoną. 

— Kodėl ne? — paklausė. — Kaipgi kitaip galėtume pasielgti. 

— Kodėl paprasčiausiai jos nepasilikus? 

— Paprasčiausiai negalima, ir tiek. Šiuo atžvilgiu esama tam tikrų įstaty- 
mų. Tapęs našlaičiu vaikas — ne kokia nors kilnojamoji nuosavybė. Tu negali 
jos pasilaikyti vien todėl, kad atsitiktinai buvo palikta tavo namuose. 

— Tu gali pakalbėti municipalitete, — mygo Džeraldina. — Esu įsitiki- 
nusi, kad jie mieliau sutiks palikti ją mums, nei užsikrauti naštą visuomenės 
sąskaita. 

— Nežinau, — atsakė Harisonas. — Jie gali panorėti, kad mes ją įvaikin- 
tume, šitaip užsitikrindami, kad netaptų jiems našta. 

— Hari, kokia puiki mintis! — nusišypsojo Džeraldina ir, atsikėlusi nuo 
krėslo, priėjo prie vyro. — Na, kodėl aš apie tai nepagalvojau? 

— Apie ką nepagalvojai? 

— Kad įvaikintume Riną. Aš taip tavimi didžiuojuosi. Koks tavo nuos- 
tabus protas. Apie viską pagalvoji. 

Jisai be žado spoksojo į ją. 

Džeraldina apsivijo rankomis jo kaklą. 

— Betgi tu visada troškai turėti namuose mergytę, tiesa? Ir Ladis bus 
toks laimingas, gavęs sesutę. 

Haris pajuto švelniai priglundant jos kūną, ir kaip atsakas į tai jį užplūdo 
šilumos banga. 

Džeraldina greitai pabučiavo jį į lūpas, paskui taip pat greitai nusuko su- 
sigėdusį veidą į šalį, pajutusi žaibišką jo atsakomąją reakciją. 

— Netikėtai aš taip susijaudinau, — reikšmingai sukuždėjo ji, pusiau pa- 
slėpusi veidą į jo petį. — Kaip manai, ar neišgėrus mums dar vieno martinio? 

Dabišius Džimas Kalahanas stovėjo savo kabineto viduryje žvelgdamas į 
juos. Susimąstęs pasitrynė smakrą. 

— Aš nežinau, — pamažu pratarė jis. — Prašote sunkaus dalyko. 

— Bet, be abejo, pone mere, — paskubom įsiterpė Džeraldina Mar- 
lou, — jūs galite tai padaryti. 

Meras papurtė galvą. 

— Ne taip lengva, kaip jūs įsivaizduojate, brangioji ponia. Užmirštate, 
kad ir Bažnyčia čia turi kai kurį žodį. Šiaip ar taip, motina buvo katalikė, o 
juk negalima taip imti ir atiduoti katalikų vaiką protestantiškai šeimai. Bent 
Bostone. Bažnyčia to nepakęstų. 

Džeraldina nusisuko, jos veide aiškiai atsispindėjo nusivylimas. Kaip tik 
tada pirmąsyk ji išvydo savo vyrą lyg kitokį nei tą malonų jauną vaikiną iš 
Harvardo, už kurio ištekėjo. 

Jis žingtelėjo į priekį, ir jo balse atsirado kažkoks tvirtumas, kokio ji 
anksčiau niekad nebuvo girdėjusi. 

— Bažnyčiai dar labiau nepatiks, jeigu aš įrodysiu, kad motina visai ne- 
buvo katalikė. Tada jie atrodys kvailokai, ar ne? 

Meras pasigręžė į jį. 

— Turite tokį įrodymą? 

— Taip, — atsakė Marlou ir išsitraukė iš kišenės popierius. — Štai mo- 
tinos pasas, o štai vaiko gimimo liudijimas. Abiejuose aiškiai pažymėta, kad 
abi protestantės. 

Dabišius Džimas paėmė iš jo dokumentus ir įdėmiai ištyrinėjo. 

— Jeigu juos turėjote, kodėl nesustabdėte apeigų? 

— Kaipgi galėjau? — atrėmė Marlou. — Gavau juos tik šiandien. Tarnai 
ir tėvas Nolanas viską patvarkė praėjusią naktį. Be to, koks vargšei moteriai 
skirtumas? Juk palaidota krikščioniškai. 

Linktelėjęs Dabišius Džimas sugrąžino dokumentus. 

— Tėvas Nolanas atsidurs labai nepatogioje padėtyje, — pasakė jis. — 
Jaunas kunigas savo pirmoje bažnyčioje ir padaro tokią klaidą. Vyskupui tai 
anaiptol nepatiks. 

— Vyskupui nebūtina sužinoti, — patikino Marlou. 

Dabišius Džimas susimąstęs stebėjo jį, tačiau nieko nepratarė. 

Marlou mygo. 

— Kitais metais įvyks rinkimai. 

— Visada būna kokie nors rinkimai, — vėl linktelėjo Dabišius Džimas. 

— Teisybė, — sutiko Marlou. — Bus kitų rinkimų ir kampanijų. Kandi- 
datui aukos reikalingos kaip ir balsai. 

— Ar kada nors jums sakiau, kad pažinojau jūsų tėvą? — nusišypsojo 
Dabišius Džimas. 

Marlou irgi nusišypsojo. 

— Ne, nesakėte. Bet mano tėvas dažnai tai minėdavo. Daug sykių man 
pasakojo, kaip išmetė jus iš savo kontoros. 

— Tai tiesa, — linktelėjo Dabišius Džimas. — Jūsų tėvas buvo pašėlu- 
sio charakterio. Galėtum jį palaikyti airiu. O aš jo tik paprašiau mažos aukos 
rinkimų kampanijai. Tai atsitiko maždaug prieš dvidešimt metų. Tuomet ba- 
lotiravausi į miesto tarybą. Ar žinote, ką jis man tada pasakė? 

Marlou papurtė galvą. 

— Prisiekė, kad jeigu aš būčiau išrinktas dargi į šungaudžio vietą, jis 
pasiimtų savo šeimą ir išsikraustytų iš miesto. — Dabišius Džimas nusišyp- 
sojo. — Jam nepatiks, kai sužinos, kad jūs paaukojote mano rinkimų kampa- 
nijos fondui. 

Marlou nesidavė išmušamas iš vėžių. 

— Mano tėvas yra mano tėvas, ir aš jį labai gerbiu, — pasakė jis, — ta- 
čiau ką veikiu su savo pinigais ir politinės pažiūros — grynai mano, o ne jo 
rūpestis. 

— Turite kitų vaikų? — pasiteiravo Dabišius Džimas. 

— Berniuką, — greitai atsakė Džeraldina. — Jam aštuoneri. 

— Nežinau, — nusišypsojo Dabišius Džimas. — Kada nors moterys įgis 
balsavimo teisę, ir jeigu toji mergytė bus išauklėta aukštuomenėje, gali būti, 
jog tai bus kaip tik man trūkstamas balsas. 

— Pažadu jums tai, pone mere, — skubiai patikino Džeraldina. — Jeigu 
tokia diena ateis, mano namų moterys visada balsuos už jus! 

Dabišiaus Džimo šypsena dar labiau praplatėjo. Jis mandagiai nusilenkė. 

— Politikų silpnybė — visada leistis į sandėrius. 

Kitą dieną Timotis Kelis, mero sekretorius, prisistatė ; Marlou banko 
kontorą ir paėmė čekį penkiems šimtams dolerių, kartu patardamas, kad 
Marlou pasikalbėtų su vienu tokiu teisėju municipaliniame teisme. 

Įvaikinimas buvo įformintas — greitai, tyliai ir teisiškai. Kai Marlou išė- 
jo iš teisėjo kabineto, paliko šiam gimimo liudijimą Katrinos Osterlag — mo- 
teriškos lyties baltosios rasės kūdikio vardu. 

O kišenėje turėjo gimimo liudijimą savo dukters Rinos Marlou vardu. 


DŽERALDINA MARLOU SĖDĖJO DROBINĖJE KĖDĖJE PO DIDŽIULIU IŠSKLEISTU 
skėčiu, įsmeigtu į smėlį, pamažu mosikuodama vėduokle. 

— Neprisimenu tokios karštos vasaros, — pratarė padususi. — Čia, pa- 
vėsyje, turbūt kokie devyniasdešimt". 

Jos vyras nuo kėdės šalimais tik krenkštelėjo, įkniubęs į Bostono laikraštį, 
kuris ateidavo į Kyšulį“* dieną pavėlavęs. 

— Ką pasakei, Hari? 

Jis sulankstė laikraštį ir pažvelgė į žmoną. 

— Tas Vilsonas — prakeiktas kvailys! 

Džeraldina tebežvelgė į okeaną. 

— Kas verčia tave taip manyti, brangusis? 

Jis energingai pastukseno į laikraštį. 

— Tas reikalas dėl Tautų lygos. Dabar jis ketina nuvykti į Europą ir pa- 
sirūpinti, kad taika būtų įtvirtinta. 

— Manau, tai puiki idėja, — romiai pasakė Džeraldina, žvilgtelėjusi į 
jį. — Šiaip ar taip, šįkart mums pasisekė. Ladis buvo dar per jaunas eiti į karą. 
Kitąsyk gali būti kitaip. 

— Nebus kito sykio, — vėl supurškė jis. — Su Vokietija visiems laikams 
baigta. Be to, ką jie mums padarys? Yra anapus okeano. Mes galime papras- 
čiausiai sėdėti ir netrukdyti jiems vienas kitą žudyti, jeigu tik užsinorės pra- 
dėti dar vieną karą. 

Džeraldina truktelėjo pečiais. 

— Tu verčiau pasislink arčiau po skėčiu, brangusis, — tarė. — Juk žinai, 


kaip parausti nuo saulės. 

Harisonas Marlou atsistojo ir pasislinko su savo kėde po skėčiu. Atsidu- 
sęs vėl įsitaisė kėdėje ir iš naujo įsikniaubė į laikraštį. 

Staiga atbėgo Rina. 

— Jau valanda, kai aš po priešpiečių, mama, — pasakė ji. — Ar dabar 
galima maudytis? 

— Ar leisi maudytis, — mašinaliai pataisė Džeraldina. Pažvelgė į Riną. 
Šią vasarą ji išaugo: Sunku patikėti, kad jai tik trylika. 

Kaip savo amžiui buvo aukšta, bemaž penkių pėdų ir trijų colių, tik coliu 
žemesnė už Ladį, kuris-trejais metais vyresnis. Nuo saulės jos plaukai nublu- 
ko visai iki baltumo, o oda tiek įdegė, taip nutamso, jog, palyginti su šia, jos 
migdolinės akys atrodė kone šviesios. Kojos ilgos ir dailios, sėdinukė tik tik 
pradėjusi apvalėti, o krūtys po mergaitišku maudomuku pūpsojo pilnos ir ap- 
valios, labiau panėšėdamos į šešiolikmetės. 

— Ar leisi, mama? — paklausė Rina. 


* Pagal Farenheitą (apie 329 Celsijaus). 
** Kalbama apie Kodo kyšulį netoliese Bostono. 

— Leidžiu, — linktelėjo Džeraldina. — Bet būk atsargi, brangute, ne- 
plauk per toli. Nenoriu, kad pavargtum. 

Bet Rina jau kūrė pliažu. Džeraldina Marlou šyptelėjo sau. Rina tokia 
nepanaši nė į vieną kitą Džeraldinos pažįstamų mergaičių. Nebežaidžia kaip 
kitos mergaitės. Geba plaukti ir pralenkti bet kurį iš berniukų, su kuriais žais- 
davo Ladis, ir šie tai žinojo. Nevaizdavo bijanti vandens ar norinti slėptis nuo 
saulės. Tiesiog visai nesirūpino savo odos švelnumu ir baltumu. 

Harisonas Marlou pakėlė akis nuo laikraščio. 

— Rytoj turėsiu vykti į miestą. Mes nutraukiame Stendišo paskolą. 

— Taip, brangusis. — Iš tolo iki jų vangiai atpleveno šaižūs vaikų bal- 
sai.— Reikės ką nors daryti dėl Rinos, — susimąsčiusi pridūrė ji. 

— Dėl Rinos? — perklausė jis. — O ką dėl Rinos? 

Ji pasigręžė į vyrą. 

— Nejau nepastebėjai? Mūsų mergytė auga. 

Harisonas atsikrenkštė. 

— Hm... Taip. Bet ji vis tiek dar kūdikis. 

Džeraldina Marlou nusišypsojo. Kas kalbama apie tėvus — tiesa: šie 
daugiau šneka apie savo sūnus, bet slapčia žavisi dukromis. 

— Per praėjusius metus ji tapo moterimi, — pasakė ji. 

Harisonas paraudo ir nuleido akis į laikraštį. Kažkaip neaiškiai jis tatai 
suvokė, bet pirmąsyk juodu apie tai prašneko atvirai. Pažvelgė vandens link, 
spygaujančiame, besitaškančiame būryje stengdamasis išskirti Riną. 

— Kaip manai, ar nepasišaukus jos atgal? Juk pavojinga plaukti taip 
toli. 

Džeraldina nusišypsojo. Vargšelis Harisonas — skaitė jo mintis it knygą. 
Ne dėl vandens jis baiminasi, o dėl berniukų. Ji papurtė galvą. 

— Ne, nieko neatsitiks. Rina plaukioja kaip žuvis. 

Sutrikęs jis pažvelgė jai į akis. 

— Ar tau neatrodo, kad turėtum su ja šnektelėti? Galbūt paaiškinti kai 
kuriuos dalykus. Žinai, kaip aš pasikalbėjau su Ladžiu prieš dvejus metus. 

Džeraldinos šypsena tapo vylinga. Jai patiko matyti savo vyrą, paprastai 
tokį savimi pasitikintį, tokį kategorišką dėl savo menkiausių įsitikinimų, šitaip 
kepurnėjantis. 

— Nebūk kvailutis, Hari, — nusijuokė ji. — Man nebėra jai ko aiškinti. 
Kai toks dalykas atsitinka, paprasčiausia pasakyti jai viską, ką privalo žinoti. 

— O! — Jis lengviau atsiduso. 

Ji vėl prašneko susimąsčiusi. 

— Man regis, Rina bus viena iš tų laimingųjų, kuri baigs paauglystės 
amžių be jokių nemalonių tarpsnių. Joje nematyti nė pėdsako paaugliško ne- 

rangumo, o oda lygut lygutėlė. Be jokios dėmelės ar spuogų. Visai ne taip kaip 
Ladžio. 

Ji vėl pasisuko į vandenyną. 

— Bet vis tiek, manau, reikėtų ko nors dėl Rinos imtis. Turėtų pradėti 
nešioti liemenėles. 

Marlou tylėjo. 

— Tiesą sakant, manau, jos biustas jau beveik toks pat kaip mano, — 
kalbėjo ji toliau savo vyrui. — Tikiuosi, nepasidarys pernelyg didelis. Ji žada 
būti labai graži mergina. 

— O kodėl gi ne? — šyptelėjo jis. 

Džeraldina siekė jo rankos, irgi atsakydama šypsena. Abu suprato, ką jis 
turėjo omeny. Nė vienas iš jųdviejų negalvojo apie Riną kitaip, kaip tiktai lyg 
apie savo tikrą vaiką. 

— Ar nepyktum, jeigu šįvakar kartu su tavimi važiuočiau į miestą? — 
švelniai paklausė ji. — Būtų smagu vienai nakčiai apsistoti viešbutyje. 

— Manau, būtų labai smagu. — Ir jisai spustelėjo jai ranką. 

— Molė galėtų prižiūrėti vaikus, — svarstė ji. — O aš, prieš sugrįžtant, 
mieste šiek tiek apsipirkčiau. 

Jis žvilgtelėjo į ją ir išsišiepė. 

— Sutinku su tavimi, — pritarė juokaujamai iškilmingų tonu. — Vila 
čia šiek tiek perpildyta. Aš paskambinsiu į viešbutį ir pasakysiu, kad mums 
atvykstant lauktų pilna plaktuvė martinio. 

Ji paleido vyro ranką. 


— Pagedėlis! — nusijuokė. 


Rina plaukė lengvais, racionaliais grybšniais, įsmeigusi akis į nardymo 
plaustą už bangų mūšos juostos. Tenai tikriausiai Ladis su savo draugu Tomiu 
Randaliu. Ji išniro iš vandens bemaž jiems prie kojų. Berniukai gulėjo išsi- 
tiesę ant nugaros, atkreipę veidus į saulę ir, Rinai ėmus ropštis kopėtėlėmis iš 
vandens, atsisėdo. 

Ladžio veide atsispindėjo susierzinimas, kad ji drįso įsibrauti į jų šventovę. 

— Kodėl nepasilikai tenai su mergaitėmis? 

— Turiu teisę čia būti tiek pat, kiek tu, — atgavusi kvapą atšovė ji, pasi- 
taisydama per ankšto maudomuko petnešėles. 

— Ak, gerai, — tarė Tomis, nužvelgdamas ją. — Tegul pasilieka. 

Rina akių kampučiu vogčiom paskersavo į jį ir pamatė jo žvilgsnį, įbestą į 
jos pusiau apnuogintas krūtis. Kaip tik šią akimirką ji pradėjo tapti moterimi. 

Dabar netgi Ladis spoksojo į ją keistu žvilgsniu, kokio ji niekad anksčiau 
nebuvo pastebėjusi jo akyse. Instinktyviai nuleido rankas sau prie šonų. Jeigu 

tik tiek reikia, kad jie priimtų ją į savo tarpą, tegul sau žiūri. Ji atsisėdo priešais 
juos, vis tebejausdama jų žvilgsnius. 

Krūtis kažko ėmė bukai dilgčioti, ir ji pažvelgė žemyn į save. Speneliai 
ryškiai styrojo iš po juodo triko maudomuko. Vėl pažvelgė į berniukus. Dabar 
šie vėpsojo į ją visai atvirai. 

— Į ką spoksote? 

Dvejetas berniukų apsimainė greitais, sutrikusiais žvilgsniais ir tučtuojau 
nukreipė juos į šalį. Tomis įsmeigė akis tolyn virš vandens, o Ladis nudūrė jas 
į plaustą. 

Ji pažvelgė į Ladį. 

— Na? 

Nuo Ladžio kaklo aukštyn plūstelėjo ryškus raudonis. 

— Aš mačiau. Jūs abu žiūrėjot į mano krūtinę! — kaltinamai pareiškė ji. 

Berniukai vėl greitai susižvalgė. Ladis atsistojo. 

— Eime, Tomi, — tarė jis. — Čia pernelyg didelė spūstis! 

Jis nėrė nuo plausto, ir po akimirkos juo pasekė draugas. Rina kurį laiką 
stebėjo juos plaukiant kranto link, paskui išsitiesė ant plausto ir pažvelgė į 
šviesų dangų. Berniukai — keisti padarai, pagalvojo ji. 

Ankštas maudomukas veržė jai krūtis. Ji pasimuistė pečiais, ir krūtys iš- 
silaisvino iš nepatogaus kostiumėlio. Pažvelgė žemyn į save. 

Palyginti su rankų ir kaklo įdegiu jos buvo baltos, o speneliai pritvinkę, 
rausvi ir stangresni, nei kada nors anksčiau buvo mačiusi. Nedrąsiai palytėjo 
juos pirštų galiukais. Buvo kieti it akmenėliai, ir jais smilktelėjo šiltas, malo- 
nus tartum skausmas. 

Nuo saulės šilumos jais išplito saldus, švelnus maudulys. Pamažu ji pra- 
dėjo masažuoti spenelius, stengdamasi pašalinti tą pojūtį, ir pamažu šiluma 
nuo krūtų išplito visu kūnu. Pasijuto lyg rūke nuo pasitenkinimo, kokio nie- 


kados dar nebuvo patyrusi. 

RINA ATSISTOJO PRIEŠAIS VEIDRODĮ, PASITAISĖ LIEMENĖLĖS PETNEŠĖLES IR 
giliai atsiduso. Atsigręžė į motiną, sėdinčią už jos ant lovos. 

— Štai, mama, — išdidžiai tarė ji. — Kaip atrodo? 

Džeraldina neryžtingai pažvelgė į dukterį. 

— O gal tau jį užsegus paskutiniu kabliuku? — atsargiai, delikačiai pa- 
siūlė ji. 

— Bandžiau, mama, — atsakė Rina. — Bet šitaip man nepatogu. Veržia. 

Džeraldina linktelėjo. Kitą sykį nupirksianti didesnį, bet kas galėjo pa- 
manyti, kad trisdešimt ketvirtas dydis bus per ankštas tokiam lieknam kūnui. 

Rina vėl atsigręžė į veidrodį ir patenkinta nužvelgė save. Dabar buvo be- 
pradedanti iš išorės atrodyti bemaž panašiai, kaip jautėsi iš vidaus. Veidrodyje 
pamatė, kad motina ją stebi. 

— Kažin ar negalėčiau taip pat gauti ir naujų maudomukų? — paklausė 
ji. — Tie, kuriuos dabar turiu, visi man per maži. 

— Kaip tik apie tai aš galvojau, — atsakė motina. — Ir keletą naujų suk- 
nelių. Galbūt po pusryčių tėtis mus pavėžės iki Hajanis Porto. 

Rina žybtelėjo džiugia šypsena ir pribėgo prie motinos. 

— O, dėkui, mama! — laiminga sušuko apsivijusi rankomis jai kaklą. 

Džeraldina priglaudė Rinos galvą sau prie krūtinės. Pabučiavo blyškiai 
šviesų pakaušį ir atsuko įdegusį mergaitės veidą į save. Pažvelgė jai į akis, pirš- 
tais lengvai glostydama dukters skruostą. 

— Kas yra mano mergytei? — paklausė ji kone liūdnai. 

Rina sugriebė motinos ranką ir pabučiavo atverstą delną. 

— Nieko, mama, — atsakė ji užtikrinta ir pasitikinti savimi. Tatai jau 
buvo betampą neatskiriamais jos charakterio bruožais. — Nieko, tik tai, ką 
pati man sakei. Aš augu. 

Džeraldina pažvelgė į dukters veidą. Staiga migla aptemdė jai akis. 

— Perdaug neskubėk, mažutėle, — tarė ji, dar stipriau priglausdama Ri- 
nos galvą sau prie krūtinės. — Vaikystei turime per mažai metų. 

Bet Rina jos beveik neišgirdo, o jeigu ir išgirdo, kažin ar tie žodžiai turėjo 
jai kokią nors prasmę. Nes tai tik žodžiai, o jie buvo tokie pat bejėgiai prieš 
galingas joje bundančias jėgas kaip už lango bangos, bergždžiai sudūžtančios 
į krantą. 


Ladis pasisuko ir stipriai pasiuntė kamuoliuką į pirmąją bazę. Puolėjas 
pašoko iš vietos ir čiūžtelėjo saugiosios zonos linkui, kulnimis sukeldamas fon- 
taną dulkių. Kai šios nusėdo, teisėjas šūktelėjo „Lauke!“, ir rungtynės baigėsi. 

Berniukai apsupo jį, džiugiai plekšnodami per nugarą. 

— Šaunu, Ladi! Puikus smūgis! 


6“ 


Paskui jie išsisklaidė, ir jis su Tomiu, likę vieni, patraukė pliažo linkui. 

— Ką šiandien popiet veiki? — paklausė Tomis. 

Ladis truktelėjo pečiais. 

— Nieko. — Jis vis dar mąstė apie pašėlusį Makonėjaus smūgį, kuriuo 
šis suteikė progą priešininkui apibėgti iki namų bazės. Nereikėjo jam šitaip 
sviesti kamuoliuko. Gaus pasistengti, jeigu ateinančiais metais nori patekti į 

Baringtono universiteto rinktinę. Nusprendė kiekvieną popietę po valandą 
treniruotis svaidydamas į statinę. Pasakojama, kad šitaip Valteris Džonsas iš- 
lavino savo ranką. 

— „Bijou“ kino teatre rodo naują filmą su Hutu Gibsonu, — pasakė Tomis. 

— Mačiau jį Bostone. — Ladis pažvelgė į savo draugelį. — Kada vėl at- 
važiuos Džoana? 

— Mano pusseserė? 

— Ar pažįsti dar ką nors tokiu vardu? — sarkastiškai paklausė Ladis. 

— Galbūt šį savaitgalį, — atsakė Tomis. 

— Tad gal mes ją nusivesime į kiną? 

— Puikiai sumanyta! — supurškė Tomis. — Tau tinka, o kaip aš? Koks 
įdomumas sėdėti ir žiūrėti, kaip judu grabinėjatės. Ką man pasiimti? 

— Nežinau, — atsakė Ladis. 

Tomis kurį laiką ėjo tylomis, paskui spragtelėjo pirštais. 

— Jau žinau! — džiugiai šūktelėjo jis. — Tavo seserį Riną. 

— Riną? — nustebo Ladis. — Juk ji dar vaikutis. 

— Ne tokia jau vaikutis, — nusijuokė Tomis. — Tie daikčiukai jai taip ir 
stirkso. Pastaruoju metu atrodo dargi didesni nei tuomet, kai prieš porą savai- 
čių mudu ją matėm ant plausto. 

— Bet jai tik trylika. 

— Mano pusseserei Džoanai dabar tiktai keturiolika. Praėjusią vasarą, 
kai užpakaliniame priebutyje su ja glausteis, turėjo trylika. 

Ladis pažvelgė į draugelį. Galbūt Tomis ir teisus. Rina auga. 

— Ivarka, — galiausiai gūžtelėjo jis pečiais. — Pakviesk ją. Nors nieko 
iš to neišeis. Nemanau, kad mano motina ją išleistų. 

— Išleis, jeigu tu paprašysi, — patikino Tomis. 

— Einu į dušą, apsirengsiu, — pasakė Ladis. — Susitiksim pliaže. 

— Gerai, — atsakė Tomis. — Kol kas. 


Po rungtynių įkarščio ir klegesio kotedže atrodė vėsu ir tylu. Ladis pa- 
mažėle nuėjo į virtuvę. 

— Mole? — pašaukė jis. 

Niekas neatsiliepė, ir Ladis prisiminė, jog šiandien ketvirtadienis, Molės 
išeiginė. Išgirdo kažkokį garsą viršuje ir nuėjo prie laiptų. 

— Mama? 

Į apačią iki jo atskriejo Rinos balsas. 

— Jie išvažiavo į Haijanis Portą su kažkuo papietauti. 

— O, — tarstelėjo jis. Sugrįžo į virtuvę ir atidarė šaldytuvą. Išsiėmė bu- 
telį pieno ir gabalėlį šokoladinio pyrago, padėjo juos ant stalo. Pieno atsigėrė 

tiesiai iš butelio, pyragą valgė laikydamas pirštais. Tik viską užbaigęs prisimi- 
nė, kad pasižadėjo neliesti jokių saldumynų, tikėdamasis, jog šitaip gal išnyks 
spuogai. 

Sėdėjo ant kėdės, tartum apimtas kažkokio sąstingio. Staiga išgirdo 
trinktelint vonios kambario duris ir nušlepsint žingsnius Rinos kambario 
link. Jis tingiai nusistebėjo, ką ji šiuo popietės metu veikia namuose. Paprastai 
jau siausdavo pliaže, kvailų, krizenančių draugių būry. 

Gal Tomis ir teisus, Rina auga. Iš tikrųjų iš to, kaip įžūliai tenai, ant 
plausto, ji sėdėjo pusiau išdribusiais papais nedrausdama juodviem spoksoti, 
tikrai nepanaši į vaikutį. Šiaip ar taip, dėl vieno dalyko Tomis teisus — šie 
didesni nei jo pusseserės. 

Mintyse jam vėl iškilo sėdinčios ant plausto Rinos paveikslas: kaip jinai 
juos nužvelgė, kai abu spoksojo į ją; šlapi lygūs plaukai krito jai ant pečių, apa- 
tinę lūpą buvo atkišusi į prieki, sėdėjo kažkokia apsunkusi. 

Pajuto visą kūną užliejant pažįstamą karštį. Kone garsiai suvaitojo. O ne, 
tik ne vėl. Juk pažadėjo sau po paskutinio karto, kad liausis. Staiga atsikėlė nuo 
kėdės. Šįsyk to nedarys. Paėmė tuščią lėkštę ir įdėjo į kriauklę, paskui išėjo iš 
virtuvės ir ėmė kopti laiptais. Palįs po šaltu dušu, ir tada maus į pliažą. 

Rinos kambario priešais laiptus durys buvo praviros. Jau perpus užkopęs 
Į viršų, jis pastebėjo pro jas sklindančią šviesą. Kažkas kambario viduje sujudė- 
jo, ir jis besidaužančia širdimi sustojo ant laiptų. Pamažėle atsiklaupė — da- 
bar tik jo akys buvo aukščiau laiptų aikštelės grindų. 

Rina, ką tik perėjusi per kambarį, stovėjo nugara į duris priešais veidrodį 
vien tik su liemenėle ir kelnaitėmis. Jam bežiūrint, ji siektekėjo už savęs ranka 
ir atsisegė liemenėlę, paskui, pusiau pasisukusi, nusimovė kelnaites. Laikyda- 
ma šias rankoje, vėl perėjo per kambarį ir netrukus sugrįžo nešina maudymosi 
kostiumėlių. Pamažu užsitempė jį viršum krūtų ir pasitaisė petnešėles. | 

Ladis pajuto kaktą išrasojant prakaito lašeliais. Pirmąsyk gyvenime iš- 
vydo visiškai nuogą merginą. Niekad nemanė, kad jos gali būti tokios gražios 
ir jaudinančios. 

Tylutėliai praslinko pro jos kambarį ir šmurkštelėjo į savąjį. Uždarė duris 
ir vis tebedrebėdamas susmuko ant lovos. Ilgokai sėdėjo, o jo viduje tolydžio 
stiprėjo skausmingas karštis, versdamas susilenkti bemaž dvilinką. 

Pamažu ėmė save įtikinėti. Ne. Neprivaląs to daryti. Tik ne vėl. Jeigu 
dabar pasiduos, tuomet niekada nepajėgs atsispirti. Persibraukė alkūne per 
kaktą ir atsistojo. 

Tereikia šiek tiek savikontrolės ir ryžto. Ėmė savimi didžiuotis. Būtina 
atstumti bet kokią pagundą. Tai yra viską. Netgi tas prancūziškas fotografijas, 
kurias nusipirko Lobstertaune, saldainių parduotuvėje. 

Greitai atidarė tualetinio stalelio stalčių ir pagraibęs po įskilusia lent- 
juoste ištraukė fotografijas ir padėjo ant stalo gerąja puse žemyn. Nežvilgtelės 
į jas nė paskutinį sykį. Nuleis į klozetą, kai eis į dušą. 

Jis greitai nusirengė ir apsivilko chalatu. Sugrįžo prie tualetinio stalelio 
ir pagavo savo veido atspindį veidrodyje. Buvo kupinas kilnaus ryžto. Keista, 
kaip greitai išryškėja pasiryžimas. Jis apsisuko ir nuėjo į vonios kambarį, pa- 
miršęs gulinčias ant stalelio fotografijas. 

Šluostėsi rankšluosčiu priešais veidrodį, kai išgirdo jos žingsnius, įšlep- 
sinčius iš koridoriaus į jo kambarį. Staiga prisiminęs sustingo. Fotografijos 
tebegulėjo ant stalelio. Nuo durų užpakalyje savęs sugriebė chalatą. 

Jau buvo per vėlu. Kai pasiekė savo kambarį, ji stovėjo prie tualetinio sta- 
lelio laikydama rankoje fotografijas. Pažvelgė į jį nustebusi. 

— Ladi, iš kur gavai tąsias fotografijas? — paklausė ji su smalsiu jauduliu. 

— Atiduok! — pareikalavo jis, žengtelėdamas Rinos link. 

— Ne! — atšovė ji nusigręždama. — Dar jų neperžiūrėjau. 

Vikriai išsilenkusi jo ištiestos rankos, ji pasitraukė per kambarį prie lovos. 

— Leisk, baigsiu peržiūrinėti, — ramiai pasakė ji. — Tada ir grąžinsiu. 

— Ne! — kimiai šūktelėjo jis, puldamas per lovą prie jos. 

Rina grįžtelėjo mėgindama išsisukti nuo grybšnio, bet Ladis nutvėrė ją 
už petnešėlės. Ji parkrito ant lovos, pažerdama iš rankos fotografijas. Rina 
greitai pasilenkė prie jų. Stengdamasis jai sutrukdyti, Ladis stipriau truktelėjo 
petnešėlę, ir ta nutrūko. Staiga jis sustingo, stebeilydamas į baltą krūtį, ištrū- 
kusią iš po maudymosi kostiumėlio. 

— Nutraukei man petnešėlę, — ramiai pasakė ji nė nekrustelėdama pri- 
sidengti, tik stebėdama jo veidą. 

Jis nieko neatsakė. 

Rina pamažu nusišypsojo ir pakėlė ranką sau prie krūties, švelniai pasi- 
trindama delnu spenelį. 

— Ar aš tokia pat graži kaip bet kuri iš tų merginų fotografijose, a? 

Pakerėtas jis nepajėgė pratarti nė žodžio, tik sekiojo akimis lėtus jos ran- 
kos judesius. 2 2 

— A? — vėl paklausė ji. — Gali man pasakyti. Aš niekam neišduosiu. 
Kaip manai, kodėl leidau tau žiūrėti, kai rengiausi? 

— Tu žinojai, kad aš žiūriu? — nustebo jis. 

Ji nusijuokė. 

— Žinoma, kvailuti. Mačiau tave veidrodyje. Kone nusikvatojau. Ma- 
niau, akys išlips tau iš kaktos. 

Ladis juto viduje kylančią įtampą. 

— Nemanau, kad tai juokinga. 

— Pažvelk į mane, — paragino Rina. — Man patinka, kai tu į mane žiū- 
ri. Noriu, kad visi galėtų žiūrėti. 

— Taip nedera. 

— Kodėl? Kas čia bloga? Man patinka į tave žiūrėti, tai kodėl tu negali 
Žiūrėti į mane? 

— Betgi tu niekada į mane nežiūrėjai, — greitai pasakė jis. 

— O taip, žiūrėjau. — Ji slaptingai nusišypsojo. 

— Žiūrėjai? Kada? 

— Aną dieną, kai sugrįžai iš pliažo. Nieko nebuvo namie, ir aš stebėjau 
tave pro vonios kambario langelį. Mačiau viską, ką ten tu darei. 

— Viską? — ištrūko jam tartum išgąstinga dejonė. 

— Viską, — smagiai patvirtino ji. — Darbavais su savo raumeniu. — Pa- 
žvelgė jam tiesiai į akis. — Niekada neįsivaizdavau, kad jis gali pasidaryti toks 
didelis. Manydavau, kad jis mažutėlis ir nukaręs, kokį turėdavai, kai buvai 
vaikas. 

Gerklę jam tartum kažkas užveržė, vos pajėgė kalbėti. Ėmė stotis nuo 
lovos. 

— Manau, tau geriau išeiti, — kimiai pratarė. 

Vis tebesišypsodama ji pažvelgė į jį. 

— Ar norėtum darsyk į mane pažiūrėti? 

Ladis tylėjo. 

Rina pakėlė ranką, nusitraukė antrą petnešėlę ir išsimuistė iš maudymosi 
kostiumėlio. Jisai stebeilijo į nuogą jos kūną, kojos ėmė drebėti. Pastebėjo jos 
žvilgsnį nuslenkant juo žemyn, kur buvo prasiskleidęs chalatas. Jis vėl pakėlė 
1 ją akis. 

— Nagi, nusimesk chalatą ir leisk man pamatyti tave visą, — pasakė ji. 

Tartum ūkuose jis leido chalatui nuslysti ant grindų. Sudejavęs susmuko 
šalia lovos ant kelių, prisidengęs rankomis. 

Rina greitai persirito per lovą ir pažvelgė į jį. 

— Nagi, — tarė, — dabar gali tai daryti prie manęs. 

Jis ištiesė ranką prie jos krūties. Rina leido kurį laiką jai ten gulėti, paskui 
staiga atšlijo nuo jo. 

— Ne, — griežtai tarė. — Neliesk manęs! 

Nieko nesuprasdamas, Ladis įbedė į ją akis, o viduje jam tvinkčiojo kan- 
kinamas skausmas. 

Iš po nuleistų vokų Rina stebėjo jį. 

— Daryk tai prie manęs, — dusliai sukuždėjo, — o aš darysiu prie tavęs. 
Tik neliesk manęs! 

PER VISĄ FILMĄ LADIS GIRDĖJO JUOS KRIZENANT IR KUŽDANTIS. NETGI NEMA- 
tydamas įsivaizdavo, ką jie daro užtemdytoje salėje. Jo mintys tiesiog liepsnojo 
įvairiausiomis vizijomis. 

Štai dabar Tomis siūlo Rinai kramtuką. Matė, kaip jis nerūpestingai at- 
kiša jai pakelį, savo plaštakos viršumi tartum atsitiktinai paliesdamas jai krūtį. 
Ladis neramiai sujudėjo ant kėdės, patamsy paskersakiuodamas jų pusėn, ta- 
čiau veltui — nieko negalėjo įžiūrėti. | 

— Gal duotum man saldainį? — pasigirdo iš tamsos Džoanos balsas. 

— Ką? — paklausė jis krūptelėdamas. — A, žinoma. — Ištiesė jai maišelį. 

Įkišusi pirštus maišelin, ji pasisuko, ir Ladis pajuto lengvai prisiliečiant 
jos krūtis. Bet tai jam tik dar labiau priminė Riną. Nelaimingas giliau nu- 
grimzdo į kėdę. 

Pakeliui į namus jie stabtelėjo prie Tomio kotedžo. 

— Ką jūs į tai, jeigu išgertume ko nors putojančio? — paklausė Džoa- 
na. — Pas mus šaldytuve stovi didelis butelis. 

Ladis papurtė galvą. 

— Ne, dėkui, — skubiai atsisakė. — Jau beveik aštunta, o aš motinai pa- 
žadėjau grįžti namo prieš sutemstant. 

Rina tylėjo. 

— Gal užsuktum vėliau? Palydėjęs Riną? — neatlyžo Džoana. 

Rina pažvelgė į jį. 

— Nemanau, — atsakė Ladis nurausdamas. — Jaučiuosi nuvargęs. No- 
riu anksčiau atsigulti. 

Džoana metė į jį smalsų žvilgsnį, paskui be žodžių apsisuko ir nužings- 
niavo į kotedžą. Minutėlę tvyrojo nejauki tyla, galiausiai Tomis prašneko: 

— Na, tad labanakt. Pasimatysime rytoj pliaže. 

Likus; kelią namo juodu su Rina žingsniavo tylėdami. Kai užkopė prie- 
bučio laipteliais, jau buvo bemaž sutemę. Jis atidarė stiklines duris. 

Rina buvo bežengianti vidun, paskui išvydusi, kad jis nesirengia eiti su 
ja, sustojo. | 

— Neini vidun? 

Jis papurtė galvą. 

— Kol kas ne. Ketinu šiek tiek pasėdėti lauke. 

— Tada ir aš, — greitai pasakė ji, žingtelėdama atgal į priebutį. 

Jis paleido stiklines duris, ir tos užsitrenkė. Garsas nuaidėjo per visą namą. 

— Tai jūs, vaikai? — šūktelėjo Džeraldina Marlou. 

— Taip, mama, — atsiliepė Rina. Ji greitai žvilgtelėjo į Ladį. — Ar gali- 
me šiek tiek pasėdėti lauke? Šįvakar taip karšta. 

— Gerai. Tačiau tik pusvalandį, Rina. Žiūrėkit, kad pusę devynių jau 
gulėtumėte lovose. 

— Taip, mama. 

Ladis nulipo nuo priebučio ir atsisėdo į platų pintinį šezlongą. Atsekusi 
iš paskos, Rina prisėdo greta. 

— Kodėl Džoana norėjo, kad tu sugrįžtum? — staiga paklausė ji. 

— Nežinau, — atsakė Ladis, nukreipęs akis į šalį. 

— Ar ji norėjo, kad tu tai darytumei jai matant? 

— Aišku, ne! — pasipiktino jis. 

— Nemėgstu Džoanos, — ūmai pareiškė ji. — Jinai... jinai apsi... apsi... 

— Apsimetėlė, — užbaigė už ją Ladis, nustebintas tokio pastabumo. — 
O kodėl tu taip manai? 

— Tomis norėjo, kad kine aš jį lytėčiau, bet kai nesutikau, jis paėmė 
Džoanos ranką, ir ji tai darė. 

— Ne! — nejučia jam ištrūko. Rina teisi. Toji kalytė iš tiesų apsimetėlė. 

— Oji nėsyk nė nežvilgtelėjo į jį, — kalbėjo toliau Rina. — Vis žiūrėjo į 
ekraną ir kartą netgi paprašė tavęs saldainio. 

Ladis nustebęs išpūtė į ją akis. 

— Įdomu, ar dabar juodu tai daro, — svarstė jinai. 

Jo vaizduotėje žybtelėjo Džoanos ir Tomio paveikslas. Ladį apėmė jaudulys. 

— O aš juk ne apsimetėlė, tiesa? — paklausė ji ir pamažėle nusišypsojo. 
Prisislinko arčiau, ir jis pajuto ant savo šlaunies jos pirštus. Rina pažvelgė jam 
į akis. — Ar norėtum, kad aš dabar tau tai daryčiau? — sukuždėjo. 

— Dabar? — apstulbo jis. Pažvelgė per petį atgal namo link. 

— Jie neišeis laukan, — ramiai pasakė ji. — Tėtis skaito laikraštį, o 
mama mezga. Mačiau juos nuo durų. 

— Betgi... — sumikčiojo jis. — Betgi... Kaip? 

Ji vėl nusišypsojo ir ištraukė iš jo viršutinės kišenėlės nosinaitę. 


Džeraldina žvilgtelėjo į laikrodį ant židinio. Lygiai pusė devynių. Išgirdo 
trinktelint stiklines duris, ir į kambarį įėjo Rina. Dukters akys buvo linksmos, 
spindėjo, o veide plytėjo laiminga šypsenėlė. Neišturėjusi Džeraldina irgi jai 
nusišypsojo. 

— Ar gerai praleidai laiką kine, brangute? 

Rina linktelėjo. 


— Nuostabiai, mama, — atsakė ji sujaudinta. — Buvo taip smagu. Tu 


RINA MARLOU — > 213 


nežinai, kaip puiku žiūrėti filmą be visų tų mažių, spygaujančių ir lakstančių 
tarp eilių per dieninius seansus. 

— Dar tik vakar ir tu buvai viena iš jų, — nusijuokė Džeraldina. 

Rinos veidas ūmai surimtėjo. 

— Bet jau tokia nebesu, tiesa, mama? 

— Ne, brangute. — Džeraldina meiliai linktelėjo. — Tu dabar visai su- 
augusi. 

Rina laiminga apsisuko aplink. 

— Teisybė, mama, aš jau visai suaugusi. 

Džeraldina nusijuokė. 

— O dabar marš į lovą, jaunoji ledi. Tau tebereikia pailsėti. 

— (Gerai, mama. — Rina pasilenkė ir greitai pabučiavo ją į skruostą. — 
Labanakt, tėti. 

Ji išbėgo iš kambario, ir juodu girdėjo jos žingsnius užbildant laiptais. 
Harisonas nuleido laikraštį. 

— Ji atrodo gana laiminga. 

— Kodėl neturėtų atrodyti? — atsiliepė Džeraldina. — Tai pirmasis jos 
pasimatymas. Bet kuri mergaitė būna sujaudinta po savo pirmojo pasimatymo. 

Haris padėjo į šalį laikraštį. 

— Kaip tu manai, gal išeinam laukan kvėptelėti gryno oro? 

Juodu išėjo į priebutį. 

— Ladi? — šūktelėjo ji. 

— Aš čia, mama. 

Ji pasisuko ir pamatė sūnų stojantis nuo šezlongo. 

— Ar gerai praleidai laiką? 

— Taip, — trumpai atsakė jis. 

— Rina neįkyrėjo? 

— Ne. 

— Atrodo, ne itin džiaugiesi, kad pasiėmei ją drauge. 

— Viskas gerai, mama, — įsitempęs atsakė jis. 

— Kartais, sūnau, — įsiterpė tėvas, — tenka daryti tai, kas mums nepa- 
tinka. Vienas iš jų — tai globoti savo seserį, tokia brolio pareiga. 

— Sakiau, viskas gerai, tėti, — irzliai nukirto jis. 

— Ladi! — sušuko motina nustebusi. 

Vaikinas nudūrė žemyn akis. 

— Atleisk, tėti, — tyliai pasakė. 

Džeraldina priėjo arčiau ir pažvelgė į sūnaus veidą. 

— Ar gerai jautiesi, Ladi? — paklausė susirūpinusi. — Atrodai išraudęs 
ir sušilęs, veidas išpiltas prakaito. Nagi, leisk, nušluostysiu. — Ištiesė ranką 

paimti iš jo viršutinės kišenėlės nosinaitę. — Palauk, Ladi, kur pasidėjo nosi- 
naitė? Kai ėjai iš namų, mačiau ją tavo kišenėlėje. 

Mirksnį jo akyse šmėstelėjo savotiška išraiška, kuri jai priminė primušto 
gyvulio, tačiau tuojau ji išnyko. 

— Regis, aš... aš ją pamečiau, — sumikčiojo jis. 

Džeraldina palietė sūnaus kaktą. 

— Tu tikrai neturi karščio? 

— Manau, tau reikėtų eiti ir atsigulti, — pasakė tėvas. 

— "Taip, tėti. — Jis pasisuko į motiną ir pabučiavo ją. — Labanakt, — 
tarė ir greitai įėjo vidun. 

— Įdomu, kas jam? 

Harisonas Marlou suprunkštė. 

— Aš žinau, kas jam. 

— Žinai? 

Jis linktelėjo. 

— Yra išlepintas, štai kas. Įpratęs gauti viską, ko nori, tad jam sugenda 
nuotaika, kai tenka daryti tokį menkniekį kaip pagloboti seserį. Pyksta, kad 
negalėjo pasėdėti Randalų kieme ir pasimeilinti Tomio pusseserei Džoanai. 

— Hari, tu baisus! 

— Visai ne, — atrėmė jis. — Patikėk manimi, aš pažįstu berniukus. Rei- 
kia griežčiau su juo. — Haris ėmė kimštis pypkę. — O tu taip pat elgiesi su 
Rina. Duodi viską, ko užsimano. Irgi netrukus ją išlepinsi. 

— Žinau, kas tau knieti, — atkirto Džeraldina. — Tau paprasčiausiai ne- 
patinka, kad juodu auga. Norėtum, kad amžinai liktų vaikai. 

— Ne. Tačiau turi pripažinti, kad jie abu išlepinti. 

— Galbūt trupučiuką, — sutiko ji. 

Haris nusišypsojo. 

— Na, šiaip ar taip, gerai, kad kitą mėnesį juodu jau sugrįžta mokyklon. 
Baringtonas — tinkama vieta Ladžiui. 

— Taip, — pripažino ji. — O aš džiaugiuosi, kad Riną priėmė į Džeinės 
Vincent mokyklą. Ten iš jos padarys mažąją ledi. 


Ladžiui ta vasara buvo kupina skausmo ir kančios, kūniškų pojūčių ir 
nepakeliamų, neduodančių ramybės sąžinės graužačių. Jis negalėjo miegoti, 
valgyti, bijojo rytais pažvelgti į Riną, o kai pažvelgdavo, nebegalėdavo nuleisti 
akių. Jam įsižiebdavo pavydo kančios, kai matydavo ją šypsantis ar kalbantis su 
kitais berniukais. Vaizdiniai, kylantys iš to, ką žinojo apie Riną, užpildydavo 
mintis, tartum regėdavo anuos prieš ją darant tą pat kaip ir jis. Kai juodu bū- 
davo kartu, jausdavo įsismelkiant į save neramų, bauginantį pasitenkinimą. 

Ir visąlaik jo sąmonės gelmėse tūnojo baimė — baimė, kad viskas išaiš- 
kės, kad gaus išvysti savo tėvų veiduose kančią, sukrėtimą ir pasibjaurėjimą, 
kai tie viską sužinos. 

Bet kai Rina pažvelgdavo į jį, nusišypsodavo, palytėdavo, visa tai staiga 
išnykdavo, ir jis kažin ką padarytų, kad tik jai įtiktų. Žeminosi prieš ją, šliau- 
žiojo prie kojų ir paskui ašarodavo, neištverdamas tokios saviplakos. O vėliau 
sugrįždavo baimė. Juk negalėjai pabėgti nuo to, kad jinai — jo sesuo ir šitaip 
negerai. 

Pasijautė lengviau, kai jau atėjo šios beprotiškos vasaros pabaiga. Viskas 
praeis, mąstė jis. Būdamas toli nuo jos, vėl pajėgs suimti save į rankas, gesinti 
tą karštį, kurį jinai sukurstydavo jam gyslose. O kai kitą vasarą juodu vėl susi- 
tiks pajūryje, viskas bus kitaip. 

Daugiau taip nereikia, pasakys jai. Daugiau taip nereikia. Taip negerai. 

Štai kuo jis tikėjo, kai baigiantis tai vasarai sugrįžo į mokyklą. 


Lp 


— AŠ NĖŠČIA, — PASAKĖ JI. — TURĖSIU KŪDIKĮ. 

Ladis pajuto po visą kūną išplintant buką maudulį. Kažkaip visą laiką 
jautė, kad baigsis šitaip. Nuo pat anos pirmosios vasaros prieš dvejus metus. 
Merkdamasis nuo saulės, pažvelgė į ją. 

— Iš kur Žinai? 

Ji tarė žodžius ramiai, lyg kalbėtų apie orą. 

— Man vėluojasi, — paprastai pratarė. — Anksčiau niekad taip neatsi- 
tikdavo. 

Jis nudūrė akis į savo rankas, balto smėlio fone tamsias nuo saulės. 

— K3 ketini daryti? 

— Nežinau, — atsakė ji, pasisukdama į vandenyną, ir blyškiai šviesūs jos 
plaukai sublizgo prieš saulę. — Jeigu iki rytojaus nieko neatsitiks, turbūt teks 
pasisakyti mamai. 

— Ar tu... ar tu pasakysi apie mus? 

— Ne, — greitai tarstelėjo ji nupuolusiu balsu ir, užbėgdama už akių 
kitam klausimui, pridūrė nežiūrėdama į jį: — Pasakysiu jai, kad tai Tomis ar 
Bilas, arba Džo. 

Nejučia jį smilktelėjo pavydas. 

— Ar tu... su visais jais? — nedrąsiai paklausė. 

Rinos akys įsmigo į jį. 

— Ne, — pabrėžtinai nukirto ji. — Žinoma, ne. Tiktai su tavimi. 

— O kas bus, jeigu motina pakalbės su jais? Tada supras, kad meluoji. 

— Nepakalbės, — įsitikinusi atsakė Rina. — Ypač kai jai pasakysiu, kad 
nežinau, kuris iš jų. 

Ladis išpūtė į ją akis. Ji tiek daug kuo už jį vyresnė. 

— Kaip manai, ką ji darys? 

— Nežinau. — Rina truktelėjo pečiais. — Manau, nelabai daug ką yra 
daryti. 

Jinai atsistojo ir patraukė pliažu pas drauges. Ladis palydėjo ją akimis, 
paskui persivertė ant smėlio ir padėjo galvą ant rankų, garsiai suvaitodamas. 
Tai atsitiko. Kažkaip savo pasąmonėje visada žinojo, kad tai atsitiks. Ir jam 
atmintyje iškilo toji naktis vos prieš kelias savaites. 

Tą vasarą, kaip ir visada, jie atvažiavo prie jūros. Bent šįsyk viskas turėjo 
būti kitaip, jis prisiekė sau ir tą pat pasakė jai. 

— Daugiau to nedarysime. Tai kvaila, vaikiški žaidimai. Tu laikykis savo 
draugų, o aš laikysiuos savųjų. Tik papulsim į bėdą, jeigu toliau taip tęsime. 

Jinai tada sutiko. Netgi pažadėjo. Ir jis gavo pripažinti, kad ji savo Žodį 
tesėjo. Tai jis pats sulaužė savąjį įžadą. Ir vien per tą prakeiktąjį butelį apelsi- 
ninio limonado. 

Slinko lietinga popietė, juodu kotedže buvo likę vieni. Karštis ir drėgmė 
tartum nematoma dusinanti antklodė jam iš visų pusių slėgė kūną. Marškiniai 
ir kelnės buvo permirkę prakaitu. Jis nuėjo į virtuvę ir atsidarė šaldytuvą, bet 
apelsininio limonado butelis, kurį paprastai turėdavo pasidėjęs, buvo dingęs. 
Įpykęs užtrenkė šaldytuvo dureles. | 

Užlipo viršun ir jau buvo praėjęs pro atdaras jos kambario duris, kai jo 
protą galiausiai pasiekė tai, ką išvydo akys. Jis sugrįžo ir sustojo tarpduryje. 
Pusiau atsilošusi į pagalvę, Rina nuoga gulėjo lovoje, įdėmiai žvelgdama į 
apelsininio limonado butelį, kurį laikė rankoje. 

Kraujas mušė jam į galvą, prakaitas po drabužiais išpylė dar smarkiau. 

— K čia veiki su mano limonadu? — paklausė jis. Vos tik prašnekęs su- 
prato, kad tai nuskambėjo kvailai. | 

Rina kiek pasuko galvą ant pagalvės ir iš po blakstienų ūku aptrauktomis 
akimis pažvelgė į jį. 

— Geriu, — atsakė kimiai, prisidėdama butelį prie burnos. — O ką tu 
manai? 

Gazuotas vanduo perpildė jai burną ir oranžiniais lašeliais nuvarvėjo 
skruostais, krūtimis ir paskui pilvo išlinkiu ant baltos paklodės. Jinai nusi- 
šypsojo ir ištiesė jam butelį. 

— Nori? 

Tartum regėdamas save iš šalies, jis perėjo per kambarį ir pakėlė butelį, 
dar šiltą nuo jos rankos, sau prie lūpų. Pajuto burnoje salsvą gėrimo skonį. Pa- 
žvelgė Žemyn į ją. 

Pakreipusi į jį veidą, Rina šypsojosi. 

— Tu įsiaudrinęs, — švelniai tarė. — O sakei, kad niekados daugiau tau 
taip nebus. Bet yra. 

Suvokė išsidavęs, ir šlakelis limonado išsiliejo jam ant marškinių. Apsisu- 
ko išeiti, bet Rina sugriebė jį už šlaunies. Nuo jos prisilytėjimo kone riktelėjo, 
ištiktas kankinamo karščio. 

— Tik dar kartelį, — sukuždėjo ji. — Paskui niekada daugiau. 

Jisai riktelėjo bijodamas pajudėti, bijodamas, kad neparkristų nuo vidinio 
virpulio kojoms susipynus. 

— Ne, — sušvogždė. 

— Na, prašau, — sukuždėjo Rina, o jos pirštai jau atseginėjo, ieškojo. 

Jis stovėjo it suparalyžiuotas. Giliai iš vidaus jam išsiveržė skausminga 
dejonė. Šįsyk daugiau to nebus, nebus pažeminimo, nuolaidžiavimo jai. Šįsyk 
ji gaus pamoką, kad nebelįstų prie jo. 

Viena ranka sugriebęs Rinos riešus, užlenkė ją prie lovos. Ji stebėjo jį 
vis dar pasitikinčiomis, vis dar bebaimėmis akimis. Staiga jis įsisiurbė jai į 
lūpas — šiltas, drėgnas ir tebekvepiančias apelsininiu limonadu. Nuslinko 
galva, ir jo lūpos ėmė keliauti žemyn jos kūnu — kaklu, krūtimis. 

Tiktai dabar Rina įniko grumtis. 

— Ne! — sukuždėjo rangydamasi iš po jo. — Ne! Neliesk manęs! 

Bet jis nieko negirdėjo, raudonas įsiūtis tvinkčiojo jam smilkiniuose, 
krūtinę užgulė. Juto, kaip išsilaisvinusia ranka Rina drasko jam krūtinę, pa- 
likdama joje karštus, skaudžius dryžius. Išsigandęs jis pažvelgė į save ir išvydo 
kruvinas jos nagų žymes. Jį užvaldė baisus pyktis. 

— Užteks erzinti mano daiktą! — šūktelėjo užsimodamas laisvąja ranka. 
Smūgis pataikė į skruostą ir partrenkė ją ant lovos. Žvelgė į jį baugščiomis akimis. 

— Kale! — iškošė jis, nusiplėšdamas kelnių diržą. Užlaužė rankas jai už 
galvos ir riešus pririšo prie lovos ramsčių. Pakėlė pustuštį butelį nuo lovos, kur 
buvo nukritęs. 

— Vis dar ištroškusi? 

Ji papurtė galvą. 

Jis palenkė butelį, ir limonadas nutekėjo jai kūnu. 

— Gerk! — nusijuokė jis. — Gerk ligi soties! 

Rina pasispardė, ir butelis išlėkė jam iš rankų. 

— Na, mieloji, žaidimai baigėsi! — Ir jis pašėlusiai nusikvatojo. 

— Žaidimai baigėsi, — dusliai pakartojo ji, stebeilydama jam į akis. Jo 
veidas priartėjo, ir lūpos užspaudė jai burną. Rina pasijuto glembanti. 

Ir tada žiaurus, aštrus skausmas persmelkė jai kūną. Rina sukliko. Sunki 
jo ranka užspaudė jai burną, o skausmas vėl ir vėl plėšė ją. 

Tegirdėjo savo balso tylų klyksmą gerklėje ir tejuto krutant ant savęs 
bjaurų, siaubingą jo kūną. 


Ladis persivertė ant smėlio. Dabar viskas baigta. Rytoj sužinos motina. 
Ir jis liks kaltas. Jie smerks jį, ir bus teisūs. Kad ir kas būtų buvę, jis neturėjo 
leisti, kad tai atsitiktų. Šalia ant smėlio krito šešėlis, ir jis pakėlė galvą. 

Čia pat ties juo stovėjo Rina. Klestelėjo greta jo. 

— Ką darysime? 

— Nežinau, — niūriai atsakė jis. 

Rina paėmė jį už rankos. 

— Neturėjau leisti tau tai daryti, — sukuždėjo. 

— Nebūtum pajėgusi mane sustabdyti. Buvau tartum protą pametęs. — 
Jis pažvelgė į ją. — Kieno nors kito vietoje galėtume pabėgti ir susituokti. 

— Žinau. 

Jo balse suskambo kartėlis. 

— Juk mes netikri brolis ir sesuo. Jeigu tik jie nebūtų tavęs įvaikinę... 

— Bet įvaikino, — greitai ir su tvirtu įsitikinimu užbėgo jam už akių 


Rina. — Be to, negalime kaltės suversti tėvams. Jie niekuo dėti. — Pajuto 
akyse tvenkiantis ašaras. Sėdėjo tylėdama, o ašaros ritosi jai skruostais. 
— Neverk. 


— Aš... Aš nieko negaliu sau padaryti, — sukuždėjo ji. — Labai bijau. 

— Aš irgi, — prisipažino jis. — Bet verksmas nepadės. 

Ašaros tylomis riedėjo jai skruostais. Po kurio laiko išgirdo jo balsą. Pa- 
kėlė akis. Ladis pralemeno: 

— Nors tu man ir sesuo, juk žinai, kad tave myliu? 

Ji nutylėjo. 

— Turbūt visados tave mylėjau. Niekaip nepajėgiu savęs sutramdyti. 
Kažkaip kitos merginos nublankdavo, kai jas palygindavau su tavimi. 

— Matyt, aš todėl buvau tokia bloga, nes pavyduliavau merginoms, ku- 
rios su tavimi draugavo, — prisipažino ji. — Nenorėjau, kad jos tave turėtų. 
Štai kodėl taip pasielgiau. Nenorėjau leisti, kad bet kuris kitas vaikinas mane 
liestų. Negalėjau jų pakęsti. 

Jis tvirčiau suspaudė jos pirštus. 

— Gal dar viskas baigsis gerai? — spėjo jisai, stengdamasis nuraminti. 

— Galbūt, — sutiko ji negyvu balsu. Paskui jųdviem pristigo šnekos, ir 
abu nusisukę stebėjo su bangomis dūžtant ir savo vaikystę. 


* 

 Ladis sėdėjo prie nediduko savo burlaivio vairo ir akimis sekė motiną, 
įsitaisiusią pirmagalyje. Pajuto vėją ištempiant burę ir mašinaliai išlygino kur- 
są, tuo pat metu nužvelgdamas dangų. Priešpriešiais slinko audros debesys. 
Pats laikas grįžti į uostą. Pamažu jis ėmėsi perkelti burę. 

— Suki atgal? — išgirdo šūktelint motiną. 

— Taip, mama, — atsiliepė jis. Keista, kad ji čia, laive. Tačiau tai ji norėjo 
plaukti kartu. Tartum jautė, kad jį kažkas slegia. 

— Šįryt buvai kažkoks tylus, — pastebėjo ji. 

Ladis vengė susitikti motinos žvilgsnį. 

— Privalau susikoncentruoti į laivą, mama. 

— Nežinau, kas jums, vaikai, darosi, — tęsė ji. — Pastaruoju metu jūs 
abu tokie be ūpo. 

Jis nutylėjo. Žiūrėjo įsmeigęs akis į audros debesis priekyje. Pagalvojo 
apie Riną. Paskui apie save. Krūtinėje ėmė tvenktis liūdesys. Pajuto akis pra- 
dedant kaisti ir peršėti. 

Motinos balse suskambo nuostaba. 

— Nagi, Ladi, juk tu verki! 

Ir tada užtvanka lūžo, rauda plėšė jam krūtinę. Pajuto motiną prisitrau- 
kiant jo galvą prie krūtinės, kaip dažnai darydavo, kai jis buvo dar kūdikis. 

— Kas yra, Ladi? Kas negerai? — tyliai paklausė. 

— Nieko, — sukūkčiojo jis, stengdamasis nuryti ašaras. — Nieko. 

Ji švelniai paglostė jam galvą. 

— Žinau, kažkas yra. Gali man pasakyti, Ladi. Kad ir kas tai būtų, gali 
pasakyti. Aš suprasiu ir pasistengsiu padėti. 

— Nieko tu negali padaryti! — pravirko jis. — Dabar niekas nieko ne- 
gali padaryti! 

— Pamėgink man papasakoti, ir mes pažiūrėsime. — Jis tylėjo, akimis 
ieškodamas jos veide kažko — pats nežinojo ko. Ją apėmė keista baimė. — Ar 
tai... Ar tai turi ką nors bendra su Rina? 

Staiga tartum atsileido vienu metu visi jo veidą tempę raumenys. 

— Taip, taip! — sušuko jis. — Ji turės kūdikį! Mano kūdikį, mama, — 
pridūrė jis pro sustingusias lūpas. — Aš ją išprievartavau, ji turės mano kūdikį! 

— O, ne! 

— Taip, mama, — patvirtino jis staiga suakmenėjusiu veidu. 

Ašaros plūstelėjo jai į akis, ir Džeraldina užsidengė rankomis veidą. Šitai 
negalėjo atsitikti jos vaikams. Tik ne jos vaikams. Ji visko jiems troško, viską 
jiems davė. Po minutėlės, susitvardžiusi, prisivertė ramiai pasakyti: 

— Manau, mums verčiau grįžti. 

— Mes tą ir darome, mama. — Jis pažvelgė į savo rankas ant rumpelio. 


Žodžiai dabar jam pilte pylėsi. 

— Nežinau, kas man tada užėjo, mama. — Iškankintomis akimis jis pa- 
žvelgė į ją, jo balsas prikimo, įsitempė. — Bet augti — tai ne tas, apie ką tiek 
šnekama, ne tas, apie ką tiek rašoma knygose. Augti — tai tokia šūdo krū- 
va! — Sustojo pats išsigandęs savo žodžių. — Atleisk, mama. 

— Nieko, sūnau. 

Abu kurį laiką tylėjo, o bangos pašėlusiai daužėsi į laivo šonus. 

— Tik nesmerk Rinos, mama, — garsiai pasakė jis. — Jinai dar vaikas. 
"Tai, kas atsitiko — mano kaltė. 

Džeraldina pažvelgė į sūnų. Nuojautos kibirkštėlė prasismelkė pro pilką 
šydą, kuris tartum buvo nusileidęs jai prieš akis. 

— Rina labai daili mergaitė, Ladi, — pasakė ji. — Manau, kiekvienam 
būtų sunku neįsimylėti tavo sesers. 

Ladis atlaikė motinos žvilgsnį. 

— Aš ją myliu, mama, — pasakė jis. — Ir iš tikrųjų ji — ne mano sesuo. 

Džeraldina nutylėjo. 

— Ar šitai sakyti labai negerai, mama? — paklausė Ladis. — Aš ją myliu 
ne kaip seserį. Myliu ją... — jis ieškojo žodžio, — kitaip. 

„Kitaip, — pagalvojo Džeraldina. — Žodis kaip žodis, kokį kitą dar su- 
galvosi.“ 

— Ar šitai labai negerai, mama? — vėl paklausė Ladis. 

Džeraldina pažvelgė į sūnų, jausdama jam nepaaiškinamą gailestį. 

— Ne, sūnau, — ramiai tarė. — Tai vienas iš tokių dalykų, dėl kurių nie- 
ko negali padaryti. 

Jis gailiai atsiduso, pasijausdamas geriau. Motina bent suprato, nepa- 
smerkė jo. 

— Kas dabar bus, mama? — paklausė. 

Motina pažvelgė jam į akis. 

— Pirmiausia turime Rinai paaiškinti, kad viską suprantame. Vargšelė 
turbūt galvą pametusi iš išgąsčio. 

Pasilenkęs į priekį, jis paėmė motinos ranką ir prispaudė sau prie lūpų. 

— Tu tokia gera mums, mama, — sukuždėjo dėkingai žvelgdamas jai į akis. 

Tai buvo paskutiniai jo ištarti žodžiai. Kaip tik tą akimirką iš dešiniojo 
borto atūžęs škvalas apvertė laivelį. 


Rina beaistriai stebėjo, kaip omarų gaudytojai išneša ir paguldo ant 
kranto pasigailėtinai mažus kūnus. Pažvelgė į juos — Ladį ir motiną. Kažkas 
viduje jai ėmė suktis. Mėšlungis sutraukė slėpsnas, ir ji dvilinka susmuko ant 
kelių smėlin šalia sustingusių figūrų. Užsimerkė ir pravirko, o jai iš vidaus 


plūstelėjo kažkokia drėgmė. 

MARGARETA BREDLI PAVARGUSI PAŽVELGĖ Į SĄSIUVINUKUS ANT SAVO RAšO- 
mojo stalo. It vištos koja tie buvo prikrevezoti hieroglifų, kokiais rašė mer- 
gaitės, lankančios jos gamtos mokslų pamokas. Staiga ji nustūmė juos į šalį ir 
atsistojo. Kaip įkyrėjo, kaip išvargino toji nesibaigianti kasdienė rutina. 

Žvelgdama į pilką vakaro prieblandą nusistebėjo, kodėl dar nėra laiško 
nuo Salės. Jau daugiau nei dvi savaitės negauna nuo jos jokios žinios, o papras- 
tai laiškai ateidavo reguliariai kas dvi savaites. Nejau Salė dar ką nors susirado? 
Kitą draugę, su kuria galėjo pakuždomis dalytis tomis intymiomis paslaptimis? 

Į duris nedrąsiai pabeldė, ir jinai pasisukusi šūktelėjo: 

— Kas? 

— Jums registruotas laiškas, panele Bredli, — atsiliepė kretantis duri- 
ninko Tomo balsas. 

Ji skubiai atidarė duris ir paėmė laišką. 

— Ačiū labai, Tomai, — pasakė uždarydama duris. 

Atsirėmė į jas nugara, žvelgdama į laišką rankoje. Salės braižas. Nuėjusi 
prie rašomojo stalo, greitai atplėšė voką. 


Brangioji Pege, 


vakar aš ištekėjau... 


Į duris pabeldė taip tyliai, kad iš pradžių ji nė neišgirdo. Vėl pabeldė, šį- 
kart kiek garsiau. Margareta pakėlė galvą nuo rašomojo stalo. 

— Kas ten? — šūktelėjo ji savo kimiu balsu. 

— Rina Marlou, panele Bredli. Ar galima pas jus minutėlei? 

Mokytoja nuvargusi atsistojo. 

— Luktelėk, — šūktelėjo ji. 
ir užtinusios, lūpų pomada kiek nusitrynusi. Atrodė vyresnė nei dvidešimt 
šešerių metų. Atsuko čiaupą ir rankšluosčiu nusivalė nuo veido makiažą. Vėl 
pasižiūrėjo į save veidrodyje. Dešimt metų jiedvi su Sale buvo neperskiriamos. 
Dabar viskas baigta. | 

Ji užmetė rankšluostį ant kabyklos ir nuėjo prie durų. 

— Užeik, — pakvietė atidarydama jas. 

Rina pažvelgė į mokytojos veidą. Atrodė, lyg neseniai būtų verkusi. 

— Atleiskite, kad jus sutrukdžiau, — atsiprašė ji. — Galiu ateiti ir vėliau. 

Mokytoja papurtė galvą. 

— Ne, viskas gerai, — atsakė ji. Nuėjusi prie nediduko rašomojo stalo, 
atsisėdo už jo. — Koks reikalas? 

Rina pamažu uždarė už savęs duris. 

— Norėjau paklausti, ar man galima šeštadienį neiti į šokius? 

Nustebusi Margareta Bredli išpūtė akis. Mirksnį negalėjo patikėti savo 
ausimis. Praleisti kas mėnesį rengiamus šokius buvo laikoma didžiausia baus- 
me. Mergaitės kažin ką padarytų, kad tik neprarastų šios privilegijos. Tai vie- 
nintelis kartas, kada į mokyklą būdavo įleidžiami berniukai. 

— Aš nesuprantu, — pasakė ji. 

Rina nudelbė akis į grindis. 

— Paprasčiausiai nenoriu ten eiti, tik tiek. 

-Reikalas ne tas, kad berniukams ji nepatiko. Mokytoja žinojo, kad yra 
kaip tik atvirkščiai. Prieš ją stovinti liekna šviesiaplaukė šešiolikmetė būdavo 
apsupta berniukų per kiekvienus šokius. Kilusi iš geros šeimos — Marlou 
buvo plačiai žinomi Bostone. Tėvas — bankininkas, našlys. 

— Gan keistas prašymas, — pastebėjo ji. — Turbūt tam yra kokia nors 
priežastis. 

Rina tebestovėjo nudelbusi akis į grindis. Nieko neatsakė. 

Margareta Bredli prisivertė nusišypsoti. 

— Nagi, nagi, — draugiškai tarė, — gali su manimi kalbėti. Nesu tokia 
sena, kad tavęs nesuprasčiau. 

Rina pakėlė galvą, ir mokytoją nustebino giliai mergaitės akyse šmėstelė- 
jusi baimė. Paskui ši išnyko, ir Rina vėl nudelbė akis į grindis. 

Mokytoja atsistojo, apėjo apie stalą. Paėmė merginą už rankos ir nusi- 
vedė prie kėdės. 

— Tu kažko bijai, — pasakė jai švelniai. 

— Negaliu pakęsti, kai jie mane liečia, — sukuždėjo mergaitė. 

— Jie? — sutrikusi paklausė Margareta Bredli. — Kas tokie jie? 

— Berniukai. Visi jie nori mane liesti, o man oda eina pagaugais. — Rina 
staiga pakėlė galvą. — Viskas būtų gerai, jeigu norėtų tik pašokti ar pasikalbė- 
ti, bet visados jie stengiasi tave kur nors užspausti į kampą vieną. 

— Kokie berniukai? — Mokytojos balsas ūmai tapo griežtas. — Mes 
tuoj pat uždrausime jiems čia lankytis. 

Rina staiga atsistojo. 

— Tai gal aš eisiu, — tarė ji nervingai. — Ir šiaip netikėjau, kad bus iš 
to kokia nauda. 

Ji pasuko į duris. 

— Minutėlę! — Margaretos Bredli balsas nuskambėjo įsakmiai. Rina 


atsisuko ir pažvelgė į ją. 

— Ar kuris nors iš jų darė dar ką daugiau — ne tik tave lietė? 

Rina papurtė galvą. 

— Kiek tau metų? 

— Šešiolika. 

— Manau, tu jau žinai, kad berniukai visada tokie? 

Rina linktelėjo. 

— Aš tavo amžiaus irgi tą pat jaučiau. 

— Tikrai? — paklausė Rina, ir iš balso girdėjosi, kad jai palengvėjo. — O 
aš maniau, kad tik viena esu tokia. Kitos mergaitės šitaip nejaučia. 

— Jos kvailės! — Mokytojos balsas buvo pritvinkęs nuožmaus pykčio, 
bet ji tučtuojau susitvardė. Neverta mergaitei atskleisti savo kartėlio. — Aš 
kaip tik ketinau sutaisyti puodelį arbatos, ar nenorėtum prisidėti prie manęs? 

Rina dvejojo. 

— Jeigu tai labai jūsų neapsunkintų. 

— Anoks čia sunkumas, — nuramino Margareta Bredli. — Nagi, sėskis 
ir patogiau įsitaisyk. Po minutėlės bus arbata. 

Ji nuėjo į nedidelę virtuvėlę. Kaisdama arbatinuką, savo nuostabai susi- 
griebė niūniuojanti sau po nosim. 


— Manau, jai būtų labai naudinga praleisti vasarą Europoje, kol rudenį 
įstos į Smito koledžą, — pasakė Margareta Bredli. 

Harisonas Marlou atsilošė krėsle ir per baltą valgomojo stalo platybę pa- 
žvelgė į mokytoją, paskui į Riną, sėdinčią priešais ją. Tai, ką pamatė, įkvėpė 
jam kažkokio pasitikėjimo. Niekuo nekrentanti į akis, ne tai, kad nepatraukli 
moteris, netoli trisdešimties, spėjo jis. Apsirengusi paprastais, pagal užsakymą 
siūtais drabužiais, bemaž vyriškais, tartum skelbiančiais apie jos profesiją. Ne- 
turėjo to kvailoko manieringumo, kuris būdingas daugeliui nūdienos jaunų 
moterų. Nieko vėjavaikiška — labai rimta ir dalykiška. 

— Jos motina ir aš dažnai kalbėdavome, kad Rinai reikėtų nuvykti į Eu- 
ropą, — ėmė svarstyti jis. 

— Manoma, kad mergina nėra gavusi gero išsilavinimo, jeigu kurio laiko 
nepraleido Europoje, — tvirtai pareiškė mokytoja. 

Marlou pamažėle linktelėjo. Auginti dukterį — didelė atsakomybė. Vis 
dėlto tai aiškiai suprato tik prieš kelis mėnesius, kai, grįžęs namo, aptiko sve- 
tainėje Riną. 

Vilkėjo tamsiai mėlyna suknute, kuri ją darė pagal savo metus kažkokią 
vyresnę. Baltai gelsvi jos plaukai prietemoje tiesiog švytėjo. 

— Sveikas, tėti. 

— Rina! — sušuko jis. — Kodėl tu namuose? 

— Pagalvojau, kaip tau turi būti siaubinga sugrįžti į šį didžiulį tuščią namą 
ir pasijusti visiškai vienišam, tad atsiprašiau kelioms dienoms iš mokyklos. 

— Bet... bet kaip dėl tavo mokslų? — paklausė jis. 

— Galėsiu visai lengvai pasivyti. 

— Bet... 

— Ar tu nesidžiaugi išvydęs mane, tėti? — pertraukė jį Rina. 

— Žinoma, džiaugiuosi, — pasiskubino jis pasakyti. 

— Tai kodėl manęs nepabučiuoji? — Ji atstatė jam skruostą. Haris pa- 
bučiavo ją, ir kai norėjo atsitiesti, Rina suturėjo jį ranka. — O dabar aš tave 
pabučiuosiu. 

Šiltomis lūpomis pakštelėjo jam į burną ir staiga nusijuokė. 

— Tavo ūsai kutena! 

— Tu visada taip sakydavai, — nusišypsojo jai sužavėtas. — Net kai dar 
buvai visai maža mergytė. 

— Bet aš jau ne maža mergytė, tiesa, tėti? 

Haris pažvelgė į ją — gražią, bemaž moterį su savąja tamsiai mėlyna 
suknute. 

— Turbūt, — sutiko jis. 

Ji pasigręžė į bufetą. 

— Pagalvojau, gal norėsi prieš pietus išgerti. 

Buteliai su gėrimais jau laukė paruošti. Haris nuėjo prie bufeto. Ji net 
buvo susmulkinusi ledą kibirėlyje. 

— Kas pietums? — paklausė jis. 

— Paprašiau, kad Molė sutaisytų tavo mėgstamus. Keptas viščiukas, įda- 
rytos bulvės. | 

— Puiku, — tarė jisai, siekdamas butelio viskio, bet Rinos balsas sustab- 
dė jo ranką. 

— Ar nenorėtumei martinio? Seniai jį gėrei. 

Mirksnį padvejojęs paėmė butelį džino. Tik apsisukęs susivokė laikąs 
rankoje du kokteilių stiklus. Įprotis — keistas įsakinėtojas. Jis apsigręžė ke- 
tindamas pastatyti vieną iš stiklų atgal ant bufeto. 

— Ar galiu ir aš, tėti? Man jau suėjo šešiolika. Mokykloje daug mergai- 
čių, kurioms tėvai leidžia per pietus išgerti kokteilio. 

Jis išpūtė į ją akis, paskui pusę vieno stiklo nupylė atgal į plaktuvę. Padavė 
jai, savąjį iškeldamas aukštyn kaip tortą. 

Ji nusišypsojo ir atsargiai nugėrė. 

— Nuostabus, — pasakė lygiai taip pat, kaip dažnai girdėdavo žmoną 
tariant. 

Pajuto į akis priplūstant karštas, nevaldomas ašaras ir skubiai nusisuko, 

kad Rina nepamatytų. Šios ranka truktelėjo jį už rankovės, tad vėl atsisuko. 
Dukters akys buvo kupinos užuojautos. Leidosi pamažu patraukiamas ant 
kušetės šalimais jos. 

Tą akimirką jis nebebuvo jos tėvas, o tik vienišas vyras, verkiantis prie 
savo motinos, žmonos, dukters krūtinės. Juto jaunas, stiprias jos rankas ant 
savo pečių, pirštus, švelniai glostančius jam plaukus. Išgirdo jos krūtinėje su- 
dudenant pašnabždom tariamus žodžius: 

— Vargšas tėtukas, vargšas tėtukas. 

Taip pat staigiai, kaip ir atėjęs, šis mirksnis praėjo, ir jis tik juto sau prie 
skruosto jos tvirtas, standžias krūtis. Susigėdęs Haris pakėlė galvą. 

— Atrodo, aš sukvailiojau, — nepatogiai jausdamasis pratarė jis. 

— Ne, tėti, — ramiai atrėmė ji. — Pirmąsyk savo gyvenime pasijaučiau 
nebe vaiku, o suaugusia ir reikalinga. 

Jis prisivertė varganai nusišypsoti. 

— Dar yra laiko tau suaugti. 

Vėliau tą vakarą, po pietų, ji priėjo ir atsisėdo ant jo fotelio ranktūrio. 

— Aš nebegrįšiu į mokyklą, — pasakė. — Liksiu namie ir tvarkysiu tau ūkį. 

—- Tau greitai tas atsibos, — nusišypsojo jis. — Pasiilgsi mokyklos bruz- 
dulio, berniukų... 

— Berniukų, — niekinamai supurškė ji. — Galiu be jų apsieiti. Banda 
nevalyvų žvėriūkščių, vis varvinančių dėl tavęs seilę. Man jie įkyrūs. 

— Nejaugi, a? — juokaujamai paklausė jis. — Tai kokio vyro jūsų dide- 
nybė pageidautų? 

Rina pažvelgė į jį. 

— Manau, kokio nors vyresnio, — pasakė ji. — Galbūt panašaus į tave. 
Tokio, kuris padėtų man jaustis saugiai, aprūpintai ir reikalingai. Berniukai vi- 
sada stengiasi ką nors iš tavęs gauti, parodyti, kad yra stipresni, reikšmingesni. 

— Tik todėl, kad jie jauni, — nusijuokė jis. 

— Žinau, — vis taip pat rimtai atsakė ji. — Štai kodėl jie mane baugina. 
Jiems įdomu tik tai, ko siekia, aš jiems visai nerūpiu. — Ji pasilenkė ir pabu- 
čiavo Harį į viršugalvį. — Tavo plaukai tokie dailūs su tuoju nežymiu žilsvu- 
mu. — Rinos balse suskambo širdgėla. — Kaip gaila, kad negaliu ištekėti už 
tavęs. Aš tave myliu, tėti. 

— Ne! — staigiai šūktelėjo jis taip staigiai, jog pats nustebo taip nesu- 
prantamai karštai sureagavęs. 

— Kas ne, tėti? — išsigandusi paklausė ji. 

Haris atsistojo ir pažvelgė žemyn į ją. 

— Ne, tu neliksi namie. Rytoj grįžti į mokyklą. Liepsiu Pitersui tave nu- 
vežti. 

Rina pakėlė į jį veidą, jos akyse ėmė tvenktis ašaros. Staiga vėl tapo maža 
mergyte. 

— Tu manęs nemyli, tėti? — pravirko ji. — Nenori, kad su tavimi likčiau? 

Minutėlę Haris žvelgė į ją tylomis, paskui užuojauta paėmė viršų. 

— Žinoma, aš tave myliu, brangute, — ramiai tarė jis. — Bet argi nesu- 
pranti, kad negalime užsidaryti į kiautą, saugodamiesi nuo supančio pasaulio. 

— Bet aš tetrokštu viena — būti su tavimi, tėtuk! 

— Ne, vaikuti, ne, — kantriai gynėsi jis. — Žinau, dabar tu taip jauti, bet 
kada nors, kai tapsi vyresnė ir galbūt ištekėsi, turėsi savo vaikų, viską suprasi. 

Rina išsiplėšė iš jo rankų ir piktai atsistojo priešais. 

— Ne! — padūko ji. — Aš niekada neištekėsiu! Niekada neturėsiu vaikų! 
Niekada neleisiu jokiam berniukui savo nešvariomis rankomis liesti mane! 

— Rina! — sušuko jisai sukrėstas. 

Duktė dėbtelėjo į jį nematančiomis akimis, paskui vėl apsipylė ašaromis. 

— O, tėti! — lūžtančiu nuo skausmo balsu riktelėjo ji. — Nejau nema- 
tai? Tai ne aš, o tu nieko nesupranti! 

— Kina, brangute. — Jis ištiesė ranką ją apkabinti, bet Rina jau bėgo iš 
kambario. Išgirdo laiptais užbildant jos žingsnius, paskui trinktelėjo durys. 


Pamažu jis sugrįžo į dabartį, per ilgą valgomąjį stalą žvelgdamas į moky- 
toją, paskui į Riną. Šios akys spindėjo, degė laukimu. 

— Esu įsitikinęs, kad jeigu Rinos motina būtų gyva, panele Bredli, — 
prašneko Marlou keistai oficialiui tonu, — ji būtų tokia pat laiminga kaip ir 
aš, galėdama patikėti mūsų dukterį tokioms patyrusioms rankoms. 

Margareta Bredli greitai nuleido akis į sriubą, kad jis nepamatytų jose 
žybtelėjusio triumfo. 

— Dėkui, pone Marlou, — kukliai atsakė ji. 


20 
JIEDVI LIKO ANT DENIO, KOL LAIVAS PRAPLAUKĖ LAISVĖS STATULĄ IR ELIS AI- 
lendą, kol vanduo po juo tapo žalias ir daugiau nebesimatė kranto. 
— Patinka? — paklausė Margareta Bredli. 
— Tai tartum sapnas. — Rinos akys spindėjo. 
Margareta nusišypsojo. 
— Toliau bus vis geriau, geriau. O dabar verčiau eikime į mūsų kajutę ir 


prieš pietus kiek pailsėkime. 

— Bet aš nė kiek nepavargusi, — užprotestavo Rina. 

— Pavargusi, — tvirtai, bet maloniai pasakė Margareta. — „Leviatanu“ 
plauksime šešias dienas, turėsi pakankamai laiko viską pamatyti. 

Rina sutikdama tylomis linktelėjo, ir jiedvi nuėjo į kajutę. Harisonas 
Marlou nešykštavo dėl dukters. Kajutė buvo pirmos klasės, su dviem lovomis 
ir atskiru vonios kambarėliu. Taip pat jis nė kiek nesudvejojo, kai Margareta 
pasakė, kad Rinai reikės naujų drabužių. Paprasčiausiai išrašė čekį tūkstančiui 
dolerių, tardamas, kad jeigu jų nepakaks, tegu! mokytoja jam pasako. 

Niujorke jiedvi įsigijo vos keletą dalykėlių, viską kitką ketino nusipirkti 
Paryžiuje. Tačiau slapčia nuo Rinos Margareta užsakė keletą pirkinių, kuriuos 
liepė pristatyti tiesiai į laivą. Ir dabar nekantravo pamatyti Rinos veido išraiš- 
ką, kai išvys juos. 

Dėžės gulėjo ant lovos, bet Margareta stengėsi neatkreipti į jas dėmesio, 
norėdama sulaukti tinkamo momento. Nusivilko lengvą pavasarinį paltuką ir 
įsmuko į gilų, patogų fotelį. Atsidariusi rankinuką, išsiėmė pakelį cigarečių ir 
tik kai užsirūkė, pagavo nustebus;į Rinos žvilgsnį. Tada prisiminė, kad ši nie- 
kada nebuvo mačiusi jos rūkant. 

Ištiesė jai pakelį. 

— Nori? 

Rina dvejojo. 

— Drąsiau, — paragino Margareta. — Viskas gerai. Pamatysi, daugelis 
Europos moterų rūko; jos ne tokios provincialės kaip mes. 

Ji stebėjo, kaip Rina užsidega cigaretę, ir nusijuokė, kai ši užsikosėjo. 

— Neryk dūmų. 

Rina sulaikė dūmus burnoje ir pamažu išpūtė. 

— O šitaip? 

Margareta nusišypsojo. 

— Puikiai. 

— Smagu, panele Bredli. 

Margareta pažvelgė į ją. 

— Dabar, kai mudvi jau iš tiesų kelionėje, manau, galime apsieiti be 
formalumų. Nuo šiol vadink mane Pege. — Ji atsistojo. — Pageidautum išsi- 
maudyti pirmoji, Rina? 

Ši papurtė galvą. 

— Ne, panele Bredli, jeigu norite, jūs galite eiti pirma. 

— Pege, — papurtė galvą ir nusišypsojo Margareta. 

— Norėjau pasakyti, Pege. 

— Štai taip jau geriau, — pagyrė Margareta. 


* 

Žvelgė į Riną, pasirodžiusią iš vonios kambario ir užsirišančią chalato 
virvelę. Ilgi šviesūs plaukai krito jai ant pečių ir tamsaus įdegio fone atrodė 
netgi dar sidabriškesni. Į duris kažkas tyliai pabeldė. Rina klausiamai pažiū- 
rėjo į ją. 

— Aš užsakiau chereso, — paaiškino Margareta. — Pirmą dieną jūroje 
teigiamai paveiks tau apetitą. Manau, šis padeda nuo ma/ de mer“. 

Ji paėmė iš oficianto padėklą ir vieną taurę padavė Rinai. 

— Būk sveika, — nusišypsojo pamažėle siurbčiodama vyną. 

— Gardu, — linktelėjo Rina. 

— Džiaugiuosi, kad tau patinka. 

Rina padėjo taurę ant stalo. 

— Ar šįvakar man apsivilkti savo naujuoju mėlynu kostiumėliu? 

Margareta nutaisė pasibaisėjusią miną. 

— Pietūs pirmoje klasėje būna oficialūs, Rina. 

— Turiu keletą išeiginių suknelių, galiu apsivilkti viena iš jų. 

— Ar tik ne iš tų baisių suknelių, kuriomis vilkima per mokyklos šokius? 

Iš Rinos veido suprato, kad ji buvo užgauta tų žodžių. 

— O aš maniau, kad jos labai dailios. 

— Galbūt vaikams, — nusijuokė Margareta. — Tačiau tik ne jaunai ledi, 
keliaujančiai į Europą. 

— Tad nežinau, kuo apsivilkti, — bejėgiškai pasakė mergina. 

Nusprendusi, kad jau pakankamai paerzino Riną, Margareta nerūpes- 
tingai pasakė: 

— Tosios dėžės ant lovos — tavo. Manau, galbūt jose rasi, kuo apsivilkti. 

Kai Rina išpakavo dėžes, jos veido išraiška buvo kaip tik tokia, kokios ir 
tikėjosi Margareta. Rina apsivilko visiškai juodą vakarinę suknelę, glaudžiai 
prigulusią prie figūros ir apnuoginusią pečius. Kai po valandos abi įžengė į 
valgomąjį saloną, visų vyrų akys susmigo į jas. 

Margareta pasilenkė per stalelį ir savininkiškai paplekšnojo Rinai ranką: 


— Gražiai atrodai, mieloji. 


Margareta padėjo į vietą rankšluostį ir atsisuko pasižiūrėti į save viso 
žmogaus ūgio veidrodyje. Patenkinta savo atspindžiu, persibraukė rankomis 
per šonus, paskui mėgaudamasi pasiraivė: nedidukės krūtys su mažutėlaičiais 
speneliais, ne ką pranokstančiais vyriškus, plokščios šlaunys, tiesios kojos. 

Ji apsivilko šilkine pižama, greitai užsisagstydama ilgų vyriškų kelnių 
spragą, o paskui susiveržė ankštą bolero tipo švarkelį. Sušukavo atgal ir su- 


* Jūros liga (pranc.). 

tvirtino segtuku tamsius lygius savo plaukus. Darsyk žvilgtelėjo į veidrodį — 
greitomis užmetęs aki, nedaugelis būtų galėjęs atskirti, jog čia ne vyras. 

Patenkinta savimi, ji paliko vonios kambarį ir įžengė į kajutę. 

— Dabar gali eiti tu, Rina. 

Rina nustebusi išpūtė akis. 

— Panele Bredli... tai yra, Pege... ta pižama!.. 

— Patinka? — nusišypsojo Margareta. 

Rina linktelėjo. 

Margareta liko patenkinta. 

— Ji pasiūta iš tikro kiniško brokato. Viena draugė atsiuntė man me- 
džiagos iš San Francisko. Aš pati išsirinkau fasoną. 

Ko jau Salei neprikiši — tai gero skonio. Iš visų dalykų, kuriuos jai pa- 
dovanojo, toji pižama — pati jos mėgstamiausia. 

Rina atsikėlė nuo kėdės ir, pasiėmusi nuo komodos naktinukus, pasuko 
į vonios kambarį. 

— Palūkėk minutėlę, — sustabdė ją Margareta. Nuėjusi prie savo komo- 
dos, išėmė iš jos nedidelę dėželę. — Kai jau tuo užsiėmiau, — tarė, — nupir- 
kau ir tau keletą naktinukų. 

Stebėjo Rinos veidą šiai atidarant dėželę. 

— Jie tikro šilko! 

— Bijojau, kad tu turi tik tas siaubingas mokyklines marškas. 

Rina pažvelgė į dėželę. 

— Skirtingų spalvų kiekvienai savaitės nakčiai, — stebėjosi ji. — Visi 
tokie gražūs, kad nežinau, kuriais pirmiausia apsivilkti. 

— Kodėl tau šiąnakt neapsivilkus baltaisiais? — nusišypsojo Margareta. 

— Gerai, — sutiko Rina. Pasiėmė juos ir vėl pasuko į vonios kambarį. 
Prie durų sustojo. — Nežinau, kaip tau ir dėkoti, Pege, — džiugiai pasakė. — 
Viskas, ką darai, taip nuostabu. 

Laiminga Margareta nusijuokė. 

— Aš ir norėjau, kad tau šitaip atrodytų, — tarė. Pažvelgė į Riną, lyg stai- 
ga būtų toptelėjusi galvon mintis. — O ką tu pasakytum, jeigu mudvi šiąnakt 
atšvęstume? Surengtume sau vienos dvi vakarėlį? 

— Būtų nuostabu, — nusišypsojo Rina. — Aš visada norėdavau išgerti 
šampano, tačiau tėtis man neleisdavo. 

— Ką gi, tebus mudviejų paslaptis, — nusijuokė Margareta ir siekė tele- 
fono. — Pažadu, kad aš jam nepasakysiu. 


Rina pastatė savo taurę ir sukrizeno. 
Margareta atsilošė fotelyje tebelaikydama savąją už laibos kojelės. 

— Kas juokinga? 

— Kai sujudu, mano naktinukai raukšlėjasi ir kibirkščiuoja. 

— Tai statinė elektra, — paaiškino Margareta. — Šilkas — labai geras 
laidininkas. 

— Žinau, — pasiskubino atsakyti Rina. — Prisimenu iš tavo pamo- 
kų. — Ji pabraukė delnu per naktinukus. — Blyksi melsvomis kibirkštėlėmis. 
Matai? 

— Ne. 

Rina pašoko. 

— Aš išjungsiu šviesą, — pasakė ji. — Tada pamatysi. 

Užgesino šviesą ir atsistojo priešais Margaretą. 

— Žiūrėk, — tarė. Persibraukė delnais per šonus. Pasigirdo silpnas traš- 
kesys, ir prie jos pirštų galiukų sužybsėjo kibirkštėlės. Rina pakėlė taurę ir iš- 
tuštino ligi dugno. Ištiesė ją Margaretai. — Ar galėčiau dar, Pege? 

— Žinoma, — atsakė Margareta, vėl pripildydama jai taurę. 

Rina prisidėjo šią prie lūpų ir kiek nugėrė. 

— Šampanas — ne kas kita kaip tik limonadas iš vyno, — rimtai pareiš- 
kė ji. — Bet skonis geresnis. Ne toksai saldus. 

— Čia darosi vis šilčiau, ar tau neatrodo? 

— Darosi vis šilčiau, — sutiko Rina. — Nori, įjungsiu ventiliatorių? 

— O, ne, — greitai užprotestavo Margareta. — Nuo skersvėjo mudvi tik 


persišaldysime. Paprasčiausiai aš nusimesiu švarkelį. 

Ant mažos savo krūtinės pajuto Rinos žvilgsnį ir skubiai pakėlė taurę. 

— Tu ne prieš? 

Rina papurtė galvą. Irgi pakėlė taurę ir vėl nugėrė gurkšnelį. 

— Girdi muziką? 

Margareta linktelėjo. 

— Tai pokylių salės orkestras. Groja valsą. 

Atsistojusi Rina ėmė diriguoti į taktą muzikai. 

— Aš mėgstu šokti, — prisipažino ji. Lengvai nučiuožė per kambarį ir 
kai pasisuko, balti naktinukai švystelėję apnuogino jos ilgas, įdegusias kojas. 

Margareta atsistojo ir pajuto paširdžiuose silpnumą. 

— Aš irgi mėgstu šokti, — pasakė ji, juokais nusilenkdama. — Ar leisite 
pakviesti jus šokiui, panele Marlou? 

Šypsodamasi Rina pažvelgė į ją. 

— Tik šiam vienam. Visi kiti užimti, panele Bredli. 

Margareta priekaištingai pagrūmojo Rinai pirštu. 

— Atleiskite, pone Bredli. 


Rina nusijuokė. 

— O taip, žinoma, pone Bredli. 

Margareta apsikabino Riną per liemenį. Abi nusijuokė, kai nuo Rinos 
naktinukų sutreškėjo mėlynos kibirkštėlės. Per audinį Margaretą pasiekė 
Rinos krūtų šiluma, ir kojos jai suvirpėjo. Tvirtai laikydama merginą, ėmė ją 
vesti šokyje. Abi padūkusiai sukosi ratu, muzika vis garsėjo ir paskui staiga 
nutrūko. 

Rina pažvelgė jai į veidą. Margareta nusišypsojo. 

— Išgerkim dar šampano. — Ji pripildė Rinos taurę ir pakėlė savąją. — 
Tu labai gerai šoki, Rina. 

— Dėkui. Tu vedi geriau, nei bet kuris iš tų berniukų, kurie ateidavo į 
mokyklos šokius. Tu viską darai taip gerai. — Rina kiek susvirduliavo. — Nuo 
šokio man svaigsta galva. 

— Gal truputėlį prigultum į lovą? 

Rina papurtė galvą. 

— Ir nutraukčiau mudviejų vakarėlį? 

— Prigulk minutėlę. Nenutrauksi vakarėlio. Aš ateisiu ir prisėsiu ant 
lovos. 

— Gerai, — sutiko Rina. Nuėjusi prie lovos, pastatė savo taurę ant nak- 
tinio stalelio ir išsitiesė ant baltos paklodės. 

Margareta prisėdo greta. 

— Dabar geriau? 

— Kajutė vis dar sukasi, — pasiskundė Rina. 

Margareta pasilenkė ir paglostė jai kaktą. 

— Trumpam užsimerk. 

Paklusdama Rina užsimerkė. Valandėlę jiedvi tylėjo, tik Margareta vis 
glostė jai kaktą. 

— Jau geriau, — tyliai pratarė Rina. — Sukimasis praėjo. 

Margareta nieko neatsakė, tik toliau palengva glostė jai kaktą. Rina pra- 
simerkė ir pažvelgė į ją. Margareta paėmė jos taurę. 

— Dar truputėlį šampano? 

Rina linktelėjo. Nugėrė gurkšnelį ir sugrąžino taurę Margaretai, kuri nu- 
sišypsojusi vėl pastatė šią ant stalelio 

— Džiaugiuosi, kad mudvi kartu keliaujame į Europą, — staiga prašne- 
ko Rina. — Iš tikrųjų tai niekad anksčiau neturėjau artimos draugės. Mokyk- 
los mergaitės visada man atrodydavo tokios tuštuolės. Tekalbėdavo vien apie 
berniukus. 

— Daugelis jų — tiesiog kvailos nesubrendėlės, — pritarė Margareta. — 
Štai kodėl tu man iškart patikai, kai aną vakarą atėjai pas mane. Supratau, kad 
esi kitokia, labiau subrendusi. 

— Nuo tada, kai mirė Ladis, negaliu pakęsti berniukų, — prisipažino 
Rina. 

— Ladis? 

— Mano brolis, — paaiškino Rina. — Jis ir mano tėtis — vieninteliai du 
vyrai, kurie man kada nors patiko. 

— Jis turbūt buvo labai geras? 

— Taip. — Rina nusuko galvą į šalį. — Man regis, buvau jį įsimylėjusi. 

— Nieko tokio, — greitai nuramino Margareta. — Visos mergaitės myli 
savo brolius. 

— Tiesą sakant, jis nebuvo mano brolis. Mane įvaikino. 

— Iš kur tu žinai, kad jį mylėjai? — paklausė Margareta, ir ją smilktelėjo 
pavydas. 

"— Žinau, — atsakė Rina. — Ir manau, jis irgi mane mylėjo. 

— Tikrai? — paklausė Margareta, pajausdama dar stipresnį pavydą. — 
Ar jis... ar tu... Ar tarp jūsų kas nors buvo? 

Rina nusuko akis. 

— Aš niekada su niekuo anksčiau apie tai nekalbėjau. 

— Su manimi gali kalbėti. Juk aš tavo draugė. Tarp mudviejų nėra pa- 
slapčių. 

— Tu ant manęs nesupyksi? 

— Nesupyksiu, — bemaž griežtai metė Margareta. — Papasakok! 

Pagalvė prislopino Rinos balsą. 

— Neleisdavau jam, kad mane liestų, nes bijojau to, kas gali atsitikti. Pa- 
skui sykį jis atėjo į mano kambarį, pririšo savo diržu man rankas prie lovos ir 
padarė tai. Kaip man skaudėjo! 

— Vadinasi, ne taip jau ir mylėjo, jei uždavė tau skausmą. 

— Betgi mylėjo! — karštai sušuko Rina. — Nejau nesupranti, Pege? Aš 
to norėjau. Visą laiką jį kursčiau, o kai tai padarė, supratau, kad myliu. Bet jis 
išplaukė su motina burine valtimi, ir juodu nuskendo. — Ji pravirko. — Tai aš 
kalta, nes norėjau, kad jis plauktų. Ar nesupranti, kad tai aš turėjau numirti, ne 
motina? Ji užėmė mano vietą sapne. O dabar aš netgi nebesapnuoju. 

— Tu vėl pradėsi sapnuoti, — pamažu pasakė Margareta, glausdama Ri- 
nos galvą sau prie krūtinės. 

— Ne, nesapnuosiu! 

— Taip, sapnuosi, — tvirtai patikino Margareta. — Papasakok man savo 
sapną, ir aš tau padėsiu. 

Rina liovėsi raudoti. 

— Manai, sugebėsi? — paklausė akimis tyrinėdama Margaretos veidą. 

— Papasakok, o tada pažiūrėsime. 

Rina giliai atsiduso. 

— Aš sapnavau, kad numiriau ir visi, susirinkę apie mano lovą, verkia. 
Jaučiau, kaip jie mane myli ir gaili, nes vis meldė, kad nemirčiau. Bet aš nieko 
negalėjau padaryti. Buvau numirusi. 

Margareta pajuto savo kūnu nuvilnijant šaltą jaudulio virpulį. 

— Užsimerk, Rina, — ramiai pasakė ji, — ir mudvi suvaidinsime tavo 
sapną. Kuo nori, kad aš būčiau? 

Rina nedrąsiai žvilgtelėjo į ją. 

— Galbūt Ladžiu? 

— Būsiu Ladžiu, — sutiko Margareta. — O dabar užsimerk. 

Pažvelgė į merginą, ir staiga jos akyse ėmė tvenktis ašaros. Netikėtai ją 
apėmė baimė. Rina numirė, ji iš tikrųjų numirė. 

— Rina! — kimiai suriko Margareta. — Prašau tave, nemirk! Prašau. 

Rina nė nekrustelėjo, ir Margareta parpuolė ant kelių šalia lovos. 

— Rina, nemirk. Aš negaliu be tavęs gyventi. — Ji pasilenkė virš lovos ir 
apibėrė Rinos veidą bučiniais. 

Staiga Rina atsimerkė, jos veide pasirodė išdidi šypsenėlė. 

— Tu iš tikrųjų verki, — nustebo pirštais paliesdama Margaretos skruostą. 
Patenkinta vėl užsimerkė. 

Pamažėle Margareta užkėlė jai naktinukus. 

— Kokia tu graži, — sukuždėjo ji. — Pati gražiausia iš moterų. Esi per 
graži, kad numirtum. 

Rina pažvelgė į ją. 

— Tu iš tikrųjų manai, kad aš graži? 

Margareta linktelėjo. Nusitraukė pižamos kelnes ir numetė jas ant grindų. 

— Kad suprastum, kokia tu iš tiesų graži, tau pakanka tik pažiūrėti į 
mane. — Ji sugriebė Rinos ranką ir prispaudė sau prie krūtų, paskui že- 
miau — prie pilvo ir galiausiai — šlaunų. 

— Matai, kokia aš plokščia, visai kaip vyras. 

Pamažėle ji prigulė ant lovos greta Rinos, švelniai glamonėdama šios 
krūtis, spausdamasi lūpomis prie glotnių, vėsių skruostų. 

— Su tavimi jaučiuosi tokia saugi, man taip gera, — sukuždėjo Rina. — 
Tu ne tokia kaip tie kiti berniukai, man nepatinka, kai jie mane liečia. Aš jų 
bijau. O tavęs nebijau. 

Nuo jausmų proveržio šūktelėjusi, Margareta pasivertė ir keliais praskyrė 
Rinos kojas. 

— Aš myliu tave, Rina! Prašau, nemirk! 

Prisispaudė lūpomis jai prie burnos. Mirksnį pajuto šios deginant liežu- 
vį, o paskui išgirdo Riną dusliai sukuždant. 


— Ladi, krušk mane, krušk mane! Myliu tave, Ladi! 


234 c— PERĖJŪNAI 


00 


RINA PASIŽIŪRĖJO Į LAIKRODUKĄ. PUSĖ TRIJŲ. 

— Man iš tiesų reikia eiti, — pasakė ji. 

— Kur skubėti po tokių priešpiečių? — Žakas Dešanas išskėtė ran- 
kas. — Tai šventvagystė. Prieš išeidama turi išgerti likerio. 

Rina nusišypsojo lieknam žilstančiam av0caf. 

— Betgi aš... 

— Paryžiuje tu jau daugiau kaip metai, — pertraukė Žakas, — ir vis dar 
neišmokai, jog po valgio nedera skubėti. Kad ir kas ten būtų, palauks. — Jis 
pašaukė praeinantį oficiantą. — Psst! 

Oficiantas sustojo ir pagarbiai nusilenkė. 

— Monsieur?" 

Rina vėl atsisėdo. Žakas klausiamai pažvelgė į ją. 

— Perno. Su ledu. 

Advokatas nusipurtė. 

— Su ledu, — pakartojo jis. — Girdėjote, ko paprašė panelė. 

Oficiantas greitai nuvėrė ją žvilgsniu, kuriuo, regis, pasižymi visi prancūzai. 

— Su ledu, monsieur, — pakartojo jis. — O jums kaip visada? 

Žakas linktelėjo, ir oficiantas pasišalino. 

— Kaip tavo tapyba, — vėl kreipėsi advokatas į Riną, — darai pažangą? 

— Juk pats žinai, — nusijuokė Rina. — Bijau, iš manęs niekada neišeis 
dailininkė. 

— Betgi jums tai teikia malonumą? 

Ji nusisuko ir pažvelgė į gatvę. Ore tvyrojo silpnas gegužės aromatas, bū- 
dingas tik Paryžiui. Sunkvežimių vairuotojai jau vaikštinėjo vienmarškiniai, 
o moterys seniai buvo pradėjusios vaduotis iš neišvaizdžių ir juodų žieminių 
apsiaustų. 

— Neatsakei, — priminė jis. 

Rina vėl atsigręžė į jį, ir kaip tik tada priėjo oficiantas su jų užsakytais 
gėrimais. 

— Taip, tai teikia man malonumą, — patvirtino ji paimdama taurelę. 

— Pati ne visai tuo tiki? — neatlyžo jis. 

— Žinoma, tikiu, — staiga nusišypsojo ji. 


* Advokatui (pranc.). 


* Pone? (Pranc.) 

Advokatas pakėlė taurelę. 

— A votre santė?* 

— A votre santė, — pakartojo ji. 

Jis pastatė savo taurelę ant stalo. 

— O tavo draugė? — paklausė. — Kaip ji laikosi? 

— Puikiai, — mašinaliai atsakė Rina, įdėmiai nužvelgdama pašneko- 
vą. — Pegė man labai gera. Nežinau, ką be jos veikčiau. 

— Kodėl? — greitai paklausė jis. — Juk nė nebandei. Daug galimybių — 
esi jauna, graži. Galėtum ištekėti, susilaukti vaikų, galėtum netgi... 

— Tapti tavo meiluže? — pertraukė ji nusišypsodama. 

Jis linktelėjo ir savo ruožtu nusišypsojo. 

— Netgi mano meiluže. Tai ne blogiausia, kas gali nutikti. Bet juk prisi- 
meni mano sąlygas. 

Ji pažvelgė jam į veidą. 

— Tu labai geras žmogus, Žakai, — pasakė prisimindama tą dieną, kai 
pirmąsyk jas išgirdo. 


Gyveno Paryžiuje su Pege jau kelis mėnesius, ir abi buvo ką tik susi- 
radusios butuką, tėvui sutikus, kad ji metams liktų Paryžiuje. Pegė nusivedė 
ją į vakarėlį, surengtą vieno profesoriaus iš universiteto, kur ji buvo pradėjusi 
dirbti. 

Vakarėlyje Rina jautėsi labai vieniša. Nepakankamai gerai kalbėjo pran- 
cūziškai, kad lengvai galėtų įsimaišyti tarp svečių, ir todėl pasitraukė į kampą. 
Vartinėdama žurnalą, išgirdo: 

— Panelė Americainė“*? 

Ji pakėlė galvą. Priešais maloniai šypsodamasis stovėjo lieknas, tamsiap- 
laukis vyriškis su lengva žile smilkiniuose. 

— Non parle fran..*** 

— Aš kalbu angliškai, — greitai pertraukė jis. 

Rina nusišypsojo. 

— Ir ką tokia daili mergina veikia vienut viena su žurnalu? — paklausė 
jis. — Koks kvailys jus atsivedė į šį vakarėlį ir paskui... — Jis padarė išraiš- 
kingą gestą. 

— Mane atsivedė draugė, — atsakė Rina parodydama į Pegę. — Ji ką tik 


gavo darbą universitete. 


* Į jūsų sveikatą (pranc.). 
“ Amerikietė (pranc.). 
** Nekalbu pranc... (Pranc.) 

Pegė gyvai šnekučiavosi su vienu iš profesorių. Su savuoju dailiu, pagal 
užsakymą siūtu kostiumėliu atrodė labai patraukliai. 

— O kąjūs atsivedėte? 

— Nieko. — Jis truktelėjo pečiais. — Tiesą sakant, atėjau tikėdamasis 
sutikti jus. 

Ji žvilgtelėjo į jo rankas ir pastebėjo vestuvinį žiedą, kurį nešiojo daugelis 
prancūzų. 

— Manote, aš tuo patikėsiu? Ką pasakytų jūsų žmona? 

Vyriškis nusišypsojo ir paskui nusijuokė drauge su ja. 

— Mano žmona būtų labai supratinga. Ji negalėjo su manimi ateiti. Ji labai 
labai nėščia. — Ir jis ištiesė prieš save perdėtai dideliu lanku sunertas rankas. 

Rina vėl nusijuokė, ir kaip tik tada jai už peties nuskambėjo Pegės balsas: 

— Tau smagų, brangioji? 

Po kelių savaičių, kartą, kai ji sėdėjo namie viena, suskambo telefonas. 
Skambino Žakas, ir ji susitiko su juo priešpiečių. Ir po to dar keletą kartų. 

Paskui vieną dieną, panašią kaip šią, kai juodu sėdėjo restorane, šneku- 
čiuodamiesi ir siurbčiodami savo gėrimus, jisai staiga paklausė: 

— Kodėl jūs taip bijotės vyrų? 

Rina pajuto, kaip nuo kaklo į veidą jai plūstelėjo raudonis. 

— Kodėl taip sakote? 

— Aš jaučiu, — tarė jis. — Vidujai suvokiu. 

Ji nuleido akis į taurelę ir nutylėjo. 

— Jūsų draugė — tai ne atsakymas, — pastebėjo jis. 

Rina vėl pažvelgė į jį. 

— Pegė čia niekuo dėta. Paprasčiausiai ji gera draugė, ir tiek. 

Jisai supratingai nusišypsojo. 

— Nepamirškite, jūs esate Prancūzijoje. Čia nieko bloga, mes tokius 
dalykus toleruojame. Bet aš nesuprantu jūsų. Jūs ne iš tokių, kurioms įprasta 
šitaip gyventi. 

Rina dabar juto, kad jos veidas degte dega. 

— Nemanau, kad esate itin mandagus. 

Jis nusijuokė. 

— Ne, — atvirai pripažino. — Bet man nepatinka matyti, kaip jūs tuščiai 
eikvojate save. 

— Jums geriau patiktų, kad aš sugulčiau su kokiu nors storžieviu mulkiu, 
kuriam nerūpėtų mano jausmai? — pyktelėjo ji. 

Jis papurtė galvą. 

— Ne. Man visai nepatiktų. Norėčiau, kad sugultumėt į lovą su manimi. 

— Kodėl manote, kad su jumis būtų kitaip? 

Žakas pažvelgė jai į akis. 

— Todėl, kad aš vyras, o ne berniokas. Todėl, kad norėčiau suteikti jums 
malonumą. Berniokai — tartum buliai, galvoja tik apie save. Šituo jūs teisi. 
Tačiau tai neduoda jums pagrindo tvirtinti, kad tik moterys išmano, kaip my- 
lėtis. Esama ir vyrų, kuriems nesvetimas juslingumas. 

— Tokių kaip jūs? — sarkastiškai paklausė ji. 

— Tokių kaip aš. Nejau manote, kad aš su jumis susitikinėju grynai iš 
intelektualinio intereso? 

— Bent esate atviras, — nusijuokė Rina. 

— Taip, aš didis tiesos išpažinėjas. 


Po kelių mėnesių, lietingą popietę, ji nuėjo pas jį į butą, ir visa įvyko taip, 
kaip Žakas žadėjo. Jis buvo mielas, švelnus, ir jai visai neskaudėjo. Ir visą laiką 
juto savo viduje galią — galią iškelti jį palaimos viršūnėn, iš kurios nebegrįžtų, 
galią, niekad netapsiančią siaubu, nes visada sugebės ją arba jį valdyti. 

Stebėjo jį, kai sagstėsi prieš veidrodį marškinius. 

— Žakai. 

Jis atsisuko. 

— Kas yra, saldžiausioji? 

Ištiesė į jį rankas: 

— Eikš čia, Žakai. 

Atėjęs prie lovos, jis greitai pasilenkė ir pabučiavo nuogą jos krūtį. 

— Kai tu myliesi, brangute, — tarė, — tavo speneliai pritvinkę it persir- 
pusios purpurinės slyvos. O dabar jie lyg rausvutės aguonėlės. 

— Buvo taip, kaip ir žadėjai, Žakai. 

— Džiaugiuosi. 

Rina suėmė stiprias rusvas jo rankas ir pažvelgė į jas. Suspindo auksinis 
sutuoktuvių žiedas. Pakėlusi galvą, pažvelgė jam į veidą. 

— Manau, norėčiau tapti tavo meiluže, — sušnabždėjo. 

— Bon", — tarė jis. — Aš ir tikėjaus šitai išgirsti. Štai kodėl nusamdžiau 
šį butuką. Gali šįvakar čia persikelti. 

— Persikelti čia? — nustebo ji. 

Žakas linktelėjo. 

— Jeigu ši vieta tau nepatinka, surasiu kitą. 

— Bet aš negaliu! O kaip Pegė? 

— O kas? — Jis gūžtelėjo pečiais. — Tai fin“. 

— Gal galime taip tęsti? Susitikinėčiau su tavimi čia, kada tik panorėtum. 


* Gerai (pranc.). 
“* Baigta (pranc). 


238 „— PERĖJŪNAI 


— Tai sakai, neatsikraustysi? 

Ji papurtė galvą. 

— Negaliu. Ką Pegė darys? Jai reikia mano pagalbos butui išlaikyti. Be 
to, jeigu tėvas sužinotų, jis mane užmuštų. 

— Bet jis nė kiek neima į galvą, kad tu gyveni su tąja... tąja /esbiennė"? — 
su kartėliu prikišo jis. 

— Tu nepažįsti mano tėvo. Tenai, Bostone, jie net negalvoja apie tokius 
dalykus. 

— O kaip jam atrodo, kas ji tokia? 

— Kas visados buvo — mano mokytoja, kompanionė. 

— Taip, ji tavo mokytoja, — nusijuokė jis. 

— O, Žakai, — paprašė ji užsigavusi, — nesugadink dabar visko. Kodėl 
negalime toliau taip pat tęsti? 

— Vadinasi, nenori čia persikelti? 

— Aš negaliu, — gynėsi Rina. — Nejaugi nesupranti, kad negaliu. 

Jis atsistojo ir sugrįžo prie tualetinio stalelio. Baigė segiotis marškinius ir 
pasiėmė kaklaraištį. 

— Nesuprantu, koks būtų skirtumas. Šiaip ar taip, tu juk vedęs. Kaip 
manai, kiekgi laiko galėtumei čia praleisti? 

Žakas žvilgsniu tyrinėjo ją. 

— Tai visai kas kita, — šaltai tarė. 

— Kas kita? — sušuko ji užpykusi. — Kodėl kas kita tau, o ne man? 

Žakas įsmeigė į ją akis. 

— Vyras gali būti neištikimas žmonai, kaip ir ši jam, jeigu yra taip nu- 
siteikusi. Bet vyras niekada nebūna neištikimas savo meilužei, nei moteris — 
savo meilužiui. 

— Bet juk Pegė — ne vyras! 

— Ne, ne vyras, — niūriai sutiko jis. — Šis tas blogiau nei vyras. 

Rina išdidžiai pakėlė galvą ir pažvelgė į jį. 

— Tokios tavo sąlygos? — ramiai paklausė. 

Sėdėjo ant lovos išdidi, išsitiesus, su nuostabiomis, iškiliomis nuogomis 
krūtimis. Žakas matė, kaip jai kvėpuojant po oda ryškėjo šonkaulių kontūrai. 
„Niekad gyvenime neregėjau tokio grožio“, — pagalvojo jis, o garsiai pasakė: 

— Jeigu taip nori, tai mano sąlygos. 

Rina kiek patylėjo. 

— Paprasčiausiai, aš nieko nesuprantu, — pagaliau tarė. Pakėlė į jį 
akis. — Gal paduotum man suknelę. 


* Lesbietė (pranc.). 

Tatai atsitiko prieš daugelį mėnesių ir, kad ir kaip keista, juodu išliko 
draugais. Rina pakėlė perno prie lūpų ir ištuštino taurelę. 

— O dabar man iš tiesų reikia eiti, — tarė. — Pažadėjau Pavanui trečią 
valandą būti jo studijoje. 

Žakas pakėlė antakius. 

— Pavanui? Ėmeisi skulptūros? 

Ji papurtė galvą. 

— Ne, aš jam pozuoju. 

Žakas žinojo, kaip dirba Pavanas. Vienai statulai naudodavosi daugeliu 
pozuotojų. Visada stengiasi sukurti idealą. Ir jam niekada nepasisekdavo. 

Ant savo krūtų Rina pajuto pašaipų jo žvilgsnį ir nusijuokė. 

— Ne, ne tai, ką tu galvoji. 

— Ne? Kodėl ne? 

— Jisai sako, kad yra per didelės. 

— Beprotis, — greitai pasakė Žakas. — Bet, kita vertus, visi meninin- 
kai — bepročiai. Tai kas gi tada? 

Rina atsistojo. 

— Mano gakta, — pasakė ji. 

Pirmąsyk nuo tada, kai su juo susipažino, Žakas neteko žado. 

Ji nusijuokė. 

Pagaliau jis atgavo amą: 

— Bet kodėl? 

— Todėl, kad tai, anot jo, aukščiausias kalnas, kokį kada nors yra tekę 
įveikti bet kuriam vyrui, ir, stengdamiesi į jį užkopti, daugiau jų žus nei žuvo 
kopdami į Everestą. — Ji pasilenkė prie jo. — Bet mes jam nepasakysime, kad 
tu įveikęs išlikai gyvas, tiesa, Žakai? 

Ji greitai pabučiavo jį į skruostą, apsisuko ir išėjo gatvėn. Jis lydėjo ją aki- 
mis, kol dingo minioje, paskui vėl pašaukė oficiantą. 

— Manau, išgersiu dar. 


7) 


PASISVEIKINUSI SU KONSJERŽU, RINA NUSKUBĖJO AUKŠTYN TRIMIS SIAURAIS 
laiptatakiais. Užsibuvo studijoje ilgiau nei tikėjosi. Vos užteks laiko paruošti 
pietus, kol sugrįš Pegė. 

Per mažutėlę svetainę Rina nuėjo į virtuvę. Greitai uždegė dujas po van- 
dens šildytuvu voniai ir tuo pačiu degtuku — orkaitę, palikdama liepsną vos 

vos rusenančią. Paskui paėmė nedidelį rusvai keptą viščiuką, kurį ką tik nu- 
sipirko užkandinėje prie kampo, įdėjo keptuvėn ir pastatė orkaitėn, kad neat- 
šaltų. Mikliai suraikė ilgą kepalėlį duonos, išdėliojo ant lėkštės greta stambaus 
gabalo sūrio ir ėmė dengti stalą. Per kelias minutes viskas buvo paruošta. 

jau ganėtinai karštas. Priėjusi palytėjo baką — tik drungnas, tačiau bus gerai 
ir toks, jeigu vonią prileis tik iki pusės. 

Pakeliui į vonios kambarį vėl sugrįžo svetainėn atsiseginėdama palaidi- 
nukę. Virstelėjo durys, ir Rina atsisuko. 

— Anksti tu šiandien, — tarė. 

Pegė šaltai pažvelgė į ją ir nieko neatsakiusi uždarė paskui save duris. 
Rina gūžtelėjo pečiais. Pegei kartais užeina tokios nuotaikos. Tai ji giedra, 
nuoširdi ir linksma, tai staiga šalta, netgi paniurusi. Nieko, praeis. 

— Ant stalo yra vyno ir sūrio, jeigu nori ko nors užkąsti prieš pietus, — 
metė ji pasukdama į vonios kambarį. 

Pegė sugriebė ir apgręžė ją. 

— Regis, tau sakiau, kad nebesimatytum su Dešanu! 

Rina išplėtė akis. Ak, štai koks dalykas! Kas nors veikiausiai bus matęs 
juodu restorane ir pasakęs Pegei. Keista, iš visų jų pažįstamų vyrų Pegė pa- 
vyduliavo tik Žakui, niekam kitam. Jaunesni vyrai visai nekėlė jai rūpesčio, 
bet Žakas su savo keista, pasitikinčia šypsena ir žilstelėjusiais smilkiniuose 
plaukais visada nervindavo ją. 

— Paprasčiausiai susitikau jį ir buvau pakviesta priešpiečių. — Rinos 
anaiptol nebaugino Pegės pavydo priepuoliai, tačiau ji nebuvo nusiteikusi ki- 
virčytis. — Tiesiog nemandagu buvo atsisakyti. | 

— Tad kur tu dingai visą dieną? — paklausė Pegė. — Meno mokykloj 
tavęs nebuvo, namie — taip pat. Skambinau abiem telefonais ir tiesiog pa- 
klaikau iš rūpesčio. 

— Man nesinorėjo eiti mokyklon, — atsakė Rina. 

Pegė įdėmiai ją nužvelgė. 

— Ar kartais nenuėjai pas jį į butą? 

Rina atlaikė jos žvilgsnį. 

— Ne, nenuėjau. 

— Apie ketvirtą matė jį įeinant į savo buto laiptinę su kažkokia blondine. 

Rina nustebusi pakėlė antakius. Žakas veltui laiko negaišta. 

— Aš ne vienintelė blondinė Paryžiuje, — išsigynė ji. 

— Jis neatsiliepė į telefono skambučius, — kaltinamai pastebėjo Pegė. 

— Negalėčiau pasakyti, kad jį už tai smerkiu, — nusišypsojo Rina.— O tu? 

Pegė kirto ranka Rinai per veidą. 

— Meluoji! 

Rina prisidėjo delną prie skruosto. Išpūtė akis į draugę. Ši kirto jai vėl, 
nutvilkydama antrą skruostą. Sugriebė Riną už pečių ir ėmė purtyti. 

— Nagi, aš noriu žinoti tiesą! 

— Aš tau pasakiau tiesą! — suriko Rina,įnirtusiai puldama Pegę kumščiais. 

Nustebinta staigaus antpuolio, Pegė atšlijo. Jos veide pasirodė įžeista gri- 
masa. 

— Kodėl šitaip su manimi elgiesi, juk žinai, kaip aš tave myliu? 

Rina spoksojo į ją. Pirmąsyk ją apėmė pasibodėjimas. Pirmiausia Pege, 
paskui savimi. 

Bemaž akies mirksniu Pegė parpuolė ant kelių, apsikabindama rankomis 
Rinos šlaunis. 

— Būk gera, būk gera, brangute, nežiūrėk taip į mane. Nepyk. Atleisk, 
netekau proto iš pavydo. 

Užgauti skruostai Rinai peršėjo. Umai pasijautė pavargusi. 

— Nedaryk to daugiau... niekad, — geibiai pratarė ji. 

— Ne, ne, — karštai pažadėjo Pegė. — Tiesiog negalėjau pakęsti min- 
ties, kad tas ištvirkėlis vėl tiesia į tave savo purvinas letenas. 

— Jis ne ištvirkėlis, o vyras, — gėlė Rina ir pažvelgė į Pegę. Jos balse su- 
skambo paniekos gaidelė. — Tikras vyras. Ne imitacija! 

— Aš tave išmokiau daugiau, nei sugebėtų visi pasaulio vyrai. 

Netikėtai Rina pradėjo suprasti — sušvito pirmas blyksnis tiesos apie 
save. Visu jos kūnu perbėgo baimės šaltis. Nuleido akis į tamsiai rudą galvą, 
prisispaudusią jai prie sijono. 

— Štai tas ir negerai. Tu taip stengies rodyti man meilę, išmokyti mane 
meilės. Bet viskas yra išvirkščia. Kodėl negali manęs išmokyti jausti meilę, do- 
vanoti meilę? — pamažu atstūmė nuo savęs Pegę. Paskui, nerasdama geresnės 
vietos, parpuolė ant kelių, įsikniaubė veidu į Pegės krūtinę ir pravirko. 

— Verk, mylimoji, verk, — kuždėjo Pegė. — Išsiverk. Aš visados tavimi 
pasirūpinsiu. Tam ir yra meilė. 


Buvo dar anksti, kai Amru Singhas atvyko į pobūvį, Pavano surengtą 
savo skulptūrinio šedevro atidengimui pažymėti. Laikrodis rodė tik apie še- 
šias, kai Amru Singhas pareiškė pagarbą šeimininkui, mandagiai atsisakė nuo 
taurelės ir užėmė sau įprastą vietą prie sienos tuščiame kambaryje. 

Savo papratimu nusivilko marškinius, tvarkingai juos sulankstė ir patiesė 
ant grindų. Paskui nusiavė batus — kojinių jis nenešiojo — ir padėjo šiuos 
greta marškinių. Giliai įkvėpęs, atrėmė nugarą į sieną ir pamažu nuslydo ant 
marškinių sukryžiuotomis po savimi kojomis. 

Šitaip, nepasukdamas galvos, galėjo stebėti viską, kas dedasi kambaryje, 
be to, tokioje padėtyje lengviausiai galėjo būti su savo mintimis. Jis mąstė apie 
daugelį dalykų, bet daugiausia — apie žmogiškąsias tuštybes ir siekius. Amru 
Singhas vis ieškojo žmogaus, kurio tuštybės ir siekiai, peržengę asmeninius, 
siektų pažinti didybę, šimtmečiais slypinčią žmogiškosios sielos gelmėse. Tai, 
kad tokio dar nepasisekė rasti, neatėmė jam vilčių. 

Pajuto pažįstamą raumenų įtampą, kartu suteikiančią atsipalaidavimą ir 
ramybę, ėmė alsuoti lėčiau, nebe taip giliai. Kelioms minutėms išjungė dalį 
savo minčių, tačiau akys liko atmerktos ir budrios. Bet kurį vakarą, galbūt 
netgi šiandien, jo paieškos gali baigtis. 

Bet jis jau jautė, kad kambaryje sklando piktoji dievybės Kali dvasia. Truk- 
telėjęs pečiais, nuvijo nuo savęs šį nemalonų jausmą. Čia tiek daug menkystų. 

Ant grindų kampe, už didelės sofos, vyras ir moteris atlikinėjo sangu- 
liavimo aktą, pasislėpę — ar bent jie taip manė — nuo kitų. Amru Singhas 
prisiminė nepadorias pozas, iškaltas aukštai dievybės Kali šventyklos sienose, 
ir jį persmelkė pasidygėjimas. Ši bjauri kopuliacija, kurią jis galėjo stebėti pro 
aukštas regentystės stiliaus sofos kojas, nepateisinama netgi šventu blogio 
garbinimu. 

Nišoje šalia durų, apšviesta iš viršaus vienintelės lempos, ant pjedestalo 
stovėjo drapiruota statula. Savo nejudrumu priminė marška uždengtą lavo- 
ną — dargi nė nekrustelėjo, kai atsidarė durys, įleisdamos dvejetą naujų vieš- 
nių. Net nepasukęs akių, Amru atpažino jas: šviesiaplaukė amerikietė ir jos 
juodbruva draugužė. Užvėrė nuo jų savo mintis. Kaip tik tada laikrodis ėmė 
mušti valandas, ir Pavanas pradėjo savąją kalbą. | 

Ši niekuo nesiskyrė nuo daugelį sykių kalbėtų panašiais vakarais, bet 
baigdamas šįkart Pavanas pravirko. Buvo labai girtas ir, staigiai nuplėšdamas 
nuo statulos dangalą, kone parvirto. | 

Kambaryje stojo tyla, visų žvilgsniai susmigo į šaltas marmurinės statulos 
formas. Ji, dviejų trečdalių natūralaus žmogaus dydžio, iškalta iš tamsiai raus- 
vo itališko marmuro, nuo kambario šviesos įgijo švelnų, šiltą, gyvą atspalvį. 
Figūra stovėjo pasistiebusia poza, virš pakelto veido tiesdama rankas aukštyn 
į savąją meilę — saulę. 

Ūmai tyla nutrūko, visi iškart puolė girti ir sveikinti skulptorių. Tikriau 
sakant, visi, išskyrus vieną — Leokadijų — meno kūrinių prekybos agentą, 
nediduką žilą žmogutį plonomis, papūstomis pinigų keitėjo lūpomis. 

Šiaip ar taip, nesvarbu, ką kiti sakytų, galutinis žodis priklausydavo jam. 
Tai jis nustatydavo kainą. Ir nors toji kaina galėdavo amžinai sutrukdyti par- 
duoti kūrinį, jis įvertindavo meniškumą. 

Pavanas jaudindamasis priėjo prie jo. 


RINA MARLOU — > 243 


— Na kaip, monsieur? — paklausė jis. — Kokia jūsų nuomonė? 

Leokadijus nė nepažvelgė į skulptorių. Kalbėdamasis niekad nežiūrė- 
davo į pašnekovą. Menininkai tvirtino, kad jis nežiūri jiems į akis todėl, kad 
parazituoja sunkdamas iš jų gyvybinius syvus. 

— Skulptūros rinka labai menka, — pasakė jis. 

— Cha! — supurškė Pavanas. — Neklausiu apie rinką, klausiu apie savo 
darbą! 

— Jūsų darbas toks, kaip visi iki šiol, — išsisukinėdamas atsakė agentas. 

Pavanas apsisuko ir pamosikavo ištiesta ranką į nebylią figūrą. 

— Tik pažvelkit į tas krūtis! Kad pasiekčiau harmoniją, kurios nesu- 
teikė joms gamta, lipdžiau jas iš kelių modelių. O veidas! Nepriekaištingas! 
Atkreipkite dėmesį į kaktą, akis, skruostikaulius, nosį! — Jisai staiga nutilo, 
įsispoksojęs į statulą. — Nosis... — sukuždėjo. 

Pasisuko į pozuotojas, besiglaudžiančias prie sienos. 

— Atneškite monsieur butelį vyno! Nosis, monsieur, — priekaištingai už- 
sipuolė jis. — Kodėl nieko nepasakėte man apie nosį? 

Leokadijus tylėjo. Ne metas sakyti Pavanui, kad neturėjo ko prikišti dėl 
nosies. Privaląs palaikyti savo reputaciją. 

— Kaltą! — sustūgo Pavanas. 

Užsiropštė ant kėdės ir atsargiai nusitaikė instrumentu. Šiek tiek pa- 
gramdė akmenį ir patrynė paviršių rankove. Kai skulptorius nulipo nuo kėdės 
ir pažvelgė, marmuras spindėjo dar ryškiau. 

Staiga jis sušuko, apimtas nevilties: 

— Ne taip! Visai ne taip! Kodėl man nepasakėte, monsieur? Kodėl leido- 
te man apsikvailinti? 

Leokadijus vis tylėjo. 

Pavanas bukai spoksojo į agentą, akys jam pritvinko ašarų; paskui pa- 
sisuko ir iš visų jėgų trenkė plaktuku į statulos galvą. Marmuras suaižėjo ir 
skeveldromis pažiro ant grindų. Pavanas it padūkęs ėmė daužyti tai, kas buvo 
likę iš statulos. Atskilo rankos, tada petys; įskilo biustas, galiausiai sutrupėjo ir 
šis. Smarkiai susiūbavusi ant pjedestalo, statula nuvirto į priekį. 

Pavanas atsiklaupė prie skeveldrų, švaistydamasis plaktuku it apsėstasis. 

— Aš tave mylėjau! — pro skruostais riedančias ašaras klykavo jis. — Aš 
tave mylėjau, o tu mane išdavei! — Galiausiai išsekęs susmuko ant grindų 
tarp duženų. 

Staiga, kaip ir pasirodžiusios, ašaros liovėsi, ir Pavanas įnirtingai suskato 
kažko raustis tarp marmuro skeveldrų. Galiausiai surado, ko ieškojęs, ir atsi- 
stojo. Laikydamas rankoje kažkokią nuodaužą, netvirtai nulingavo prie agen- 
to. Laiveliu sudėjęs delnus, ištiesė jam marmuro gabalėlį. 

— Dabar aš matau, kur suklydau, monsieur, — tarė. — O jūs? 

Leokadijus pažvelgė į akmens nuoskilą. Netgi nesusigaudė, kas tai turėtų 
būti. Bet ir šįsyk jam nepritiko kalbėti. Jis tik atsargiai linktelėjo. 

— Ačiū Dievui! — sušuko Pavanas. — Ačiū gerajam Viešpačiui, kad iš 
nevilties kvailumo nesunaikinau vienintelės grožio dalelės! 

Susirinkusieji pasislinko arčiau, norėdami pamatyti, ką Pavanas laikė 
rankoje. Atrodė, tai tebuvo marmuro skeveldra. 

— Kas tai? — kuždėjosi jie. 

— Kvailiai neraliuoti! Nejaugi neatpažįstate, iš kur jūs visi atėję? Pačios 
moteriško grožio dvasios? — sustūgo Pavanas. Jis pašoko ant kojų ir grėsmin- 
gai nužvelgė svečius. — Ant to tinka atsigulti tik patiems dievams! — nuleido 
akis į akmenį savo rankose, ir jo veidą užliejo švelnumas. — Dabar matau savo 
klaidą. Štai aplink šitą dalykėlį aš iškalsiu iš akmens tobulą Moterį! — Jis 
teatrališkai apžvelgė visus. 

Leokadijus vėl žvilgtelėjo į marmuro gabalėlį. Tad štai kas. Beveik tuč- 
tuojau prisiminė dručkę egiptietę princesę, apsilankančią galerijon. Tokį da- 
lyką dera įvertinti. 

— Tūkstantis frankų, — metė jis. 

Atgavęs pasitikėjimą savimi, Pavanas dėbtelėjo į agentą. 

— Tūkstantis frankų! — niekinamai pakartojo. 

— Na, tai tūkstantis penki šimtai, — suniurnėjo Leokadijus. 

Bet Pavanas jau įsitraukė į nesiliaujančią kovą tarp menininko ir prekeivio. 

Kreipėsi į savo kolegas menininkus. 

— Jis man siūlo tik pusantro tūkstančio frankų! 

Skulptorius vėl pasisuko į agentą. 

— Nė santimo mažiau nei du su puse tūkstančio ir užsakymas nukalti 
skulptūrą moters, pagal kurią tai buvo padaryta! — šūktelėjo jis. 

Leokadijus nudūrė akis į grindis. 

— Kaipgi galiu duoti tokį užsakymą, jeigu aš nepažįstu modelio? 

Pavanas apsigręžė. Pozuotojos smalsiai susižvalgė, spėliodamos, kuri iš jų 
pozavo šiai konkrečiai statulos daliai. Tačiau tai nebuvo nė viena iš jų. Staiga 
Pavanas ištiesė ranką. 

— Tu! — sušuko jis parodydamas pirštu. — Eikš čia! 

Visi pasisuko ir pažvelgė rodomojo piršto kryptimi. Rina stovėjo suak- 
menėjusi. Veidas jai užsiplieskė, paskui kažkieno rankos išstūmė ją į priekį, 
niuktelėdamos skulptoriaus linkui. 

Pavanas sugriebė ją už rankos ir atsuko į agentą. Nors kartą Leokadijus 
pažvelgė ir bemaž tučtuojau nusigręžė. 

— Sutarta — suniurnėjo jis. 

Iš skulptoriaus gerklės išsiveržė kimus triumfo šūksnis. Sugriebęs pakėlė 
Riną ir džiugiai pabučiavo į abu skruostus. 

— Liksi visados gyva, mieliausioji mano! — išdidžiai sušuko jis. — Iš- 
kalsiu tavo grožį akmenyje, kad būtum garbinama amžinybę! 

Rina prajuko. Kažkokia beprotybė, jie visi bepročiai. Pavanas sodriai už- 
dainavo, nusitempdamas ją į keistą šokį. Užkėlė ant pjedestalo, kur anksčiau 
stovėjo statula. Juto ant savęs letenas, plėšiančias nuo jos suknelę, kitus dra- 
bužius. Stengdamasi į ką nors įsitverti, kad nenukristų, Rina išskėtė rankas ir 
liko ant pjedestalo visiškai nuoga. Kambaryje stojo keista tyla. 

Padėjo jai nulipti pats Pavanas. Rina pasuko į vonios kambarį, ir jis už- 
metė ant jos kažkokį audeklą. Viena iš pozuotojų padavė jai suplėšytus drabu- 
žius, Rina juos pasiėmė ir uždarė paskui save duris. Netrukus ji vėl pasirodė. 

Pegė jos laukė. Ji tempte nusitempė Riną prie durų, ir tos tuoj pat užsi- 
trenkė paskui ją. 

Staiga Amru Singho sąmonėje nukrito viena iš uždangų. Per ploną me- 
dinę pertvarėlę už savo galvos jis išgirdo neaiškius balsus. 

— Tu išprotėjai? 

— Čia nieko tokio, Pege. 

— O kas, jeigu tai pateks į laikraščius? Nespėsi nė apsidairyti, kai viską 
pasigriebs ir paskleis pirmuose puslapiuose Bostono spauda! 

Nuskambėjo linksmas Rinos juokas. 

— Tiesiog įsivaizduoju antraštę, — nusišaipė ji. — „Merginos iš Bosto- 
no pizė išrinkta gražiausia Paryžiuje!“ 

— Atrodo, lyg tuo didžiuotumeis. 

— O kodėl ne? Tai vienintelis dalykas, kurį kada nors padariau savaran- 
kiškai. 

— Kai tik tai pasklis, visi Paryžiaus vyrai ims tave medžioti. Manau, tau 
tai patiktų. 

— Galbūt. Jau laikas man suaugti, gana visur tavęs klausyti. 

Pliaukštelėjo skambus antausis, ir nuskardėjo piktas balsas. 

— Tu kekšė, pigi kekšė, ir štai ko nusipelno kekšė! 

Mirksnį tvyrojo tyla. 

— Sakiau tau, kad niekad vėl to nekartotum! 

Amru Singhas išgirdo antrą antausį. 

— Kekšė! Kalė! Tik tokią kalbą supranti! — Sekė pauzė, sušiki m 
Rina! 

Balse jautėsi užslėpta baimė. Amru Singhas pagalvojo, kad taip nutinka 
tigrų dresuotojui, kai įžengęs į narvą aptinka, kad jo katytė jau pavirtusi su- 
augusiu Žvėrimi. 

— Ką tu čia darai? Padėk tą batuką! 

Pasigirdo prislopintas riksmas ir krintančio, besivartančio kaip pakliūva 
ilgu stačiu laiptinės šuliniu kūno dunkstelėjimas. Ir pirmąsyk per visą laiką, 
kiek kas nors prisiminė, Amru Singhas paliko pobūvį anksčiau, nei išėjo pa- 
skutinis iš svečių. 

Nupilkusiu veidu Rina stovėjo prie turėklo ir žvelgė žemyn į laiptų šulinį. 
Rankoje tebelaikė savo smailą aukštakulnį batelį. Amru Singhas paėmė iš jos 
batelį ir pasilenkęs užmovė jai ant kojos. 

— Aš prie jos netgi neprisiliečiau! 

— Žinau, — ramiai pasakė Amru Singhas. 

Staiga ji įsikniaubė jam į krūtinę. Juto, kaip pašėlusiai daužosi iš išgąsčio 
jai širdis. 

— Ji paslydo ir nuvirto per turėklą! 

— Nieko niekam neprasižiok! — įsakmiai sukuždėjo jis. — Palik kalbėti 
man! 

Tuo metu užjų atsidarė durys ir į aikštelę išėjo dvejetas išvykstančių sve- 
čių. Amru Singhas pasisuko į juos taip prisispausdamas prie krūtinės Rinos 
veidą, kad ši vos pajėgė kvėpuoti, o kalbėti — juo labiau. 

— Įvyko nelaimingas atsitikimas, — ramiai pasakė jis. — Iškvieskite 
gydytoją. 

Ant savo peties pajuto Riną pravirkstant. Pažvelgė į spindinčią šviesią 
galvelę, ir jo tamsiose, giliose akyse sužibo keistas pasitenkinimas. 

Nuojauta jo neapgavo. Blogio deivė Kali smogė. Bet šįsyk, nors ir labai sten- 
gėsi suversti kaltę, ji negaus šio tyro kūdikio kaip dar vienos aukos savo galybei. 


Ro 


KAI ŽAKAS ĮĖJO Į BUTĄ, RINA STOVĖJO ANT GALVOS, VISU SAVO KŪNO ILGIU 
prisišliejusi prie sienos. Mirksnį jis grožėjosi liekna jos figūra, glaudžiai ap- 
tempta juodu triko, spindinčiais, ant grindų pasklidusiais šviesiais plaukais. 

— Ką tu čia veiki? — mandagiai paklausė jis. 

Ji išsišiepė jam apversta šypsena. 

— Stoviu ant galvos. 

— Aš matau, bet kodėl? 

— Amru Singhas sako, kad tai labai naudinga. Kraujas skalauja smege- 
nis, ir matai pasaulį iš naujos perspektyvos. Ir jis teisus. Tu nežinai, kaip visa 
skirtingai atrodo apversta aukštyn kojomis. 

— Ar Amru Singhas taip pasakė tau, kad pabučiuotų ant galvos stovin- 
čią merginą? — šypsodamasis paklausė jis. 

— Ne, — atsakė ji su vylinga šypsenėle, — bet aš pati sugalvojau. — Rina 
stipriau išlenkė nugarą ir praskėtė kojas. 

Žakas garsiai susijuokė. Negalėjai apsirikti dėl kvietimo, kurį reiškė „Y“ 
raidės pavidalo josios poza. Jis greitai pasilenkė į prieki, įterpdamas galvą tarp 
praskėstų kojų, ir pabučiavo. 

Kvatodamasi Rina nuvirto ant grindų. 

— Gera girdėti tave juokiantis, — pasakė Žakas. — Iš pradžių tu mažai 
juokeisi. 

— Tada nebuvau laiminga. 

— O dabar tu laiminga? — paklausė jis. 

Dar tebesijuokiančiomis akimis Rina pažvelgė į jį. 

— Labai laiminga. 

Buvo visai kitoks žmogus negu toji apdujusi mergina, kurią jis matė aną 
naktį prieš kelis mėnesius. Prisiminė tą naktinį telefono skambutį šalia savo 
lovos. 

— Ponas Dešanas? — paklausė žemas, ramus balsas. 

— Oui?* — atsakė jis pusiau miegodamas. 

— Atsiprašau, kad trukdau jūsų poilsį, — tęsė balsas su savotišku britiš- 
ku ir tačiau ne visai britišku akcentu. — Vadinuosi Amru Singhas. Esu su jūsų 
bičiule madmuazele Rina Marlou. Ji reikalinga jūsų pagalbos. 

Dabar jis visai išsibudino. 

— Tai rimta? 

— Gana rimta, — atsakė Amru Singhas. — Madmuazelė Bredli patyrė 
nelaimingą atsitikimą. Užsimušė krisdama ir iškilo keblumų su policija. 

— Duokit man pakalbėti su madmuazele Marlou. 

— Deja, ji nepajėgia prieiti prie telefono. Ištikta visiško šoko. 

— Kur jūs? 

— Skulptoriaus Pavano studijoje. Žinote kur? 

— Taip, — skubiai atsakė Žakas. — Būsiu pas jus po pusvalandžio. O kol 
kas neleiskit jai su niekuo kalbėtis. 

— Aš jau tuo pasirūpinsiu, — patikino Amru Singhas. — Kol jūs atvyk- 
site, ji su niekuo nesikalbės. 

Žakas ne visai suprato, ką turėjo omeny Amru Singhas, iki išvydo Rinos 
nupilkusį veidą ir negyvą jos akių žvilgsnį. Policija veiksmingai ją izoliavo ne- 
dideliame persirengimo kambarėlyje prie studijos. 


* Taip? (Pranc.). 

— Jūsų bičiulė atrodo ištikta labai sunkaus šoko, monsieur, — pasakė ins- 
pektorius, kai Žakas jam prisistatė. — Aš pasiunčiau gydytojo. 

— Jūs labai malonus, inspektoriau, — nusilenkė Žakas. — Ar galite man 
pasakyti, kas atsitiko? Aš ką tik atvykau, atsiliepdamas į mudviejų bendro bi- 
čiulio telefono skambutį. 

Inspektorius didžiadvasiškai mostelėjo. 

— Čia nieko ypatinga, paprasčiausias atvejis, monsieur. Madmuazelė 
Bredli nukrito nuo laiptų. Mes tereikalaujame iš madmuazelės Marlou pa- 
reiškimo — ji vienintelė to momento liudininkė. 

Žakas linktelėjo. Čia tikriausiai kažkas daugiau, pagalvojo jis. Kitaip ko- 
dėl Amru Singhas būtų skambinęs jam? 

— (Galima, aš nueisiu į persirengiamąjį? 

— Žinoma, pone. — Inspektorius nusilenkė. 

Žakas įžengė į nedidelį kambarėlį. Rina sėdėjo ant kėdutės pusiau pa- 
slėpta aukšto vyriškio su turbanu. 

— Ponas Dešanas? 

— Jūsų paslaugoms, monsieu7 Singhai. — Jis žvilgtelėjo į Riną. Ši tartum 
nematė jo. 

Amru Singhas prabilo švelniu balsu, lyg kalbėtų vaikui. 

— Jūsų bičiulis ponas Dešanas čia, madmuazele. 

Rina pakėlė galvą, jos akys žvelgė be išraiškos, neatpažindamos. 

Žakas metė klausiamą žvilgsnį į Amru Singhą. Vyriškio akys buvo ne- 
įskaitomos. 

— Aš buvau įvykio vietoje, monsieu7 Dešanai. Ji buvo labai išmušta iš 
pusiausvyros ir, atrodo, norėjo prisiimti kaltę už savo draugės nelaimę. 

— Ar ji kuo nors čia dėta? — paklausė Žakas. 

— Kaip jau paaiškinau policijai, — paslaugiai atsakė Amru Singhas, — 
iš to, ką mačiau, drįstu manyti, jog ne. 

— Kąjji jiems pasakė? 

— Pamaniau, jai geriau būtų su jais nekalbėti. 

— Jūs — gydytojas? 

— Studentas, monsieur. 

Žakas pažvelgė į jį. 

— Tai kaip jums pavyko pasiekti, kad ji nebendrautų su policija? 

Amru Singhas išliko beaistris. 

— Ašjai liepiau nebendrauti. 

— Ir ji pakluso? — nustebo Žakas. 

— O ką kita ji galėjo daryti? — savo ruožtu paklausė Amru Singhas. 

— Galiu su ja pasišnekėti? 

— Jeigu pageidaujate. Bet siūlyčiau kur nors kitur, ne čia. Jie gali netei- 
singai suprasti jos Žodžius. 

— Bet policija jau iškvietė gydytoją. Ar jis ne... 

— Gydytojas tik patvirtins, kad mergina ištikta šoko, — nusišypsojo 
Amru Singhas. 

Kaip tik taip ir įvyko. Žakas kreipėsi į inspektorių. 

— Jeigu man leisite, inspektoriau, aš palydėsiu madmuazelę Marlou į 
namus. Kai bus apžiūrėta savo gydytojo, rytoj pristatysiu ją pas jus į kabinetą 
duoti parodymų. 

Inspektorius nusilenkė. 

Važiuojant taksi, Žakas pasilenkė į priekį ir pasakė vairuotojui Rinos 
adresą. 

— Manau, būtų geriau, jeigu madmuazelė nevyktų į savo butą, — greitai 
įsiterpė Amru Singhas. — Ten daug kas primins jai mirusią draugę. 

Žakas kiek pagalvojo, paskui nurodė vairuotojui savo antrąjį adresą. 

Rina klusniai nusekė paskui Amru Singhą į butą. Žakas uždarė duris. 
Amru Singhas nuvedė Riną prie fotelio, pamojo, ir ji atsisėdo. 

— Aš pasitraukiu, — ramiai pasakė jis. — Daugiau negaliu kalbėti už 
jus. Dabar pati privalote kalbėti. 

Mergina pamažu pakėlė galvą, sumirksėjo akimis, lyg busdama iš gilaus 
miego, paskui išvydo Žaką. Bematant iš jos akių plūstelėjo ašaros. Ji metėsi 
jam į glėbį. 

— Žakai! Žakai! — sušuko. — Žinojau, kad tu ateisi! 

Ji ėmė kūkčioti, visu kūnu drebėdama prie jo. Žodžiai biro jai iš lūpų pa- 
drikais, nerišliais sakiniais. 

— Ššš! — raminamai sukuždėjo jis laikydamas ją apglėbęs. — Nesibijok. 
Viskas bus gerai. 

Užpakalyje sugirgždėjo ir trinktelėjo užsiverdamos durys. Žakas kiek pa- 
suko galvą. Amru Singhas buvo dingęs. 

Kitą dieną juodu nuvyko pas inspektorių. Iš ten abu nuvažiavo pas Riną į 
namus ir perkraustė jos daiktus į Žako butą. Po dviejų dienų netikėtai užsukęs 
ten, aptiko Amru Singhą, kuris atsikėlė nuo krėslo. 

— Amru Singhas, mano bičiulis, — nedrąsiai paaiškino Rina. 

Žakas pažvelgė į ją, paskui į indą, galiausiai greitai žengtelėjęs į priekį 
ištiesė ranką. 

— Jeigu jis tavo bičiulis, — tarė, — tuomet taip pat ir mano. 

Suspindo baltadantė indo šypsena, ir abu paspaudė vienas kitam ranką. 
Nuo tada iki šiol jie trise bent sykį per savaitę pietaudavo kartu. 


* 

Žakas pasuko duryse raktą, žingtelėjo į šalį, praleisdamas Riną, paskui 
nusekė jai įkandin į miegamąjį. Vos tik įėjusi vidun, ji nusispyrė batelius. Atsi- 
sėdo ant lovos krašto ir ėmėsi trinti rankomis pėdas. 

— Ak, kaip gera. 

Jis atsiklaupė priešais ir pamasažavo jai pėdas. 

— Šiąnakt buvai labai graži, — nusišypsojo. 

Rina vylingai pažvelgė į jį. 

— Monsieur le Ministrė" irgi taip atrodžiau, — paerzino ji. — Pasakė, kad 
jeigu kada nors svarstyčiau apie naują ryšį, tai kad turėčiau omenyje jį. 

— Senas ištvirkėlis! — nusikeikė Žakas. — Jam tikriausiai jau visa aš- 
tuoniasdešimtis — ir dar Operoje! 

 Rina atsikėlė nuo lovos, nusivilko suknelę, paskui atsisėdo jogo poza ant 
grindų — sukryžiuotomis po savimi kojomis, tiesiai sudėtomis prieš krūtinę 
rankomis. 

— Ką tu čia darai? — nustebo jis. 

— Rengiuosi meditacijai. Amru Singhas sako, kad penkios minutės me- 
ditacijos prieš miegą pašalina visokeriopas proto ir kūno įtampas. 

Žakas išsiėmė iš marškinių rankogalių sąsagas ir padėjo jas ant tualetinio 
stalelio, stebėdamas Riną veidrodyje. 

— Man labai nesunku būtų pradėti pavyduliauti Amru Singhui. 

— Tai padarytų mane labai nelaimingą, — rimtai pasakė ji. — Nes tada 
turėčiau liautis susitikinėjusi su Amru. 

— Padarytum tai dėl manęs? 

— Žinoma, — patvirtino ji. — Aš tave myliu. Jis — tik mano bičiulis, 
mano mokytojas. 

— Jis ir mano bičiulis, — taip pat rimtai pasakė Žakas. — Ir jausčiausi la- 
bai nelaimingas, jeigu šiai juokais išsakytai pastabai leistum sutraukyti tą ryšį. 

Ji nusišypsojo, Žakas — taip pat, paskui, nusisukęs į tualetinį stalelį, ėmė 
vilktis marškinius. 

— Ir ką šiandien išmokai iš mūsų bičiulio? 

— Labai tikėtina, kad galbūt aš greitai išsivaduosiu nuo to mirties ilge- 
sio, kuris atsiliepdavo daugeliui mano poelgių nuo pat vaikystės, — atsakė ji. 

— Puiku. Ir kaip tatai atsitiks? 

— Jis mane moko jogos pratimų vaikams gimdyti. Tai leis man valdyti 
visą savo kūną. 

— Nesuprantu, kaip tai padės. Tokie pratimai svarbūs tada, kai laukiesi 
kūdikio. 


* Ponui ministrui (pranc.). 

— Žinau, — pasakė ji. 

Kažkas Rinos balse paskatino Žaką pažiūrėti į ją veidrodyje. Beaistriu 
veidu sėdėjo medituojančia poza. 

— Kas iškėlė tą temą? — paklausė jis. 

Rinos akys kryptelėjo į jį. 

— Tu. Gydytojas Fornė sako, kad aš enceintė". 

Ūmai Žakas atsidūrė ant grindų greta Rinos, sugriebė ją į glėbį ir suskato 
bučiuoti, tikindamas išsiskirsiąs su žmona, idant kūdikis galėtų gimti šeimos 
viloje Pietų Prancūzijoje. 

Rina pridėjo pirštą jam prie lūpų. Žakui pasirodė, tartum ji staiga tapo 
vyresnė už jį. 

— Na, na, — švelniai subarė ji. — Elgiesi kaip amerikietis, kurio galvoje 
vien kvailos provincialios mintys. Juk abu žinome, kad skyrybos sužlugdytų 
tavo karjerą, tad nebekalbėk daugiau apie jas. Aš pagimdysiu kūdikį, ir viskas 
toliau tarp mūsų liks taip pat. 

— O kas, jeigu sužinos tavo tėvas? 

— Jam nėra reikalo sužinoti, nusišypsojo Rina. — Kai grįšiu aplankyti 
namų, paprasčiausiai pasakysiu, kad nevykusiai ištekėjau, štai ir viskas. — Nu- 
sijuokė ir pastūmė jį vonios kambario link. — O dabar eik, išsimaudyk. Kaip 
vienai dienai, tau pakaks jaudulio. Ar atnešei man Bostono laikraščius? 

— Jie mano portfelyje. 

Žakas įlipo vonion. Šiltas vanduo padėjo atsipalaiduoti, ir pamažėle jis 
pajuto, kaip sujaudintas jo širdies ritmas tampa normalus. Neskubėdamas, už- 
lietas stiprybės ir malonumo, ėmė muilintis. 

Rišdamasis chalatą, išėjo iš vonios kambario. Neaptikęs Rinos miega- 
majame, pasuko į svetainę. Išvydo ją sėdinčią prie stalo įbestomis į laikraštį 
akimis, ir jį nukrėtė šiurpas. 

— Rina! 

Ji pasisuko ir pamažu pakėlė akis. Savo gyvenime Žakas nebuvo regėjęs 
tokios gilios kančios. Tartum iš jos kas būtų atėmęs paskutiniąją viltį. 

— Aš negaliu turėti kūdikio, Žakai, — sukuždėjo ji negyvu balsu. 

— Ką? — žodžiai įstrigo jam gerklėje. 

Rinos akyse ėmė tvenktis ašaros. 

— Man reikia vykti namo, — sukuždėjo ji. 

— Kodėl? — sušuko jis, jau apimtas sielvarto. 

Ji parodė į laikraštį, ir Žakas priėjęs pažvelgė jai per petį. 

Per visą puslapį driekėsi didžiulė antraštė: 


* Nėščia (pranc.). 

APKALTINTAS HARISONAS MARLOU, 
PENKTOS KARTOS BOSTONO BANKININKAS, 
NUSIKALSTAMAI ĮSIVĖLĘS Į ŠEIMOS BANKO SUŽLUGDYMĄ 


Žemiau per tris stulpelius buvo išspausdinta Harisono Marlou fotogra- 
fija. 

Žakas sugriebė ją už pečių. 

— O, mieloji! — tepasakė jis. 

Vos išgirdo ją sukuždant. 

— O aš taip norėjau to kūdikio! 

Jis nė nemanė ginčytis. Kaip prancūzui, jam tas dalykas buvo supranta- 
mas — dukters pareiga. 

:— Mes turėsime kitą kūdikį, — pasakė jis. — Kai tatai baigsis, tu sugrįši 

Prancūzijon. 

Pajuto ją suspurdant savo glėbyje. 

— Ne! — sušuko Rina. Gydytojas Fornė man sakė, kad kito kūdikio 


niekada nebus! 


Bo 


GUBERNATORIAUS KABINETE VIRŠ GALVOS DŪZGĖ DIDŽIULIS VENTILIATORIUS, 
tvyrojo slegiantis, drėgnas rugpjūčio karštis. Smulkaus sudėjimo, nervingos 
išvaizdos sekretorius nuvedė Riną prie krėslo priešais masyvų rašomąjį stalą. 

Ji atsisėdo ir ėmė stebėti, kaip jaunikaitis, nervingai stovėdamas šalia 
gubernatoriaus, vieną po kito pasiima šio pasirašomus popieriaus lapus. Ga- 
liausiai buvo pasirašytas paskutinysis, ir sekretorius, juos susigriebęs, išskubėjo 
uždarydamas paskui save duris. 

Rina paskersavo į gubernatorių, pasilenkus; per stalą pasiimti iš dėželės ci- 
garą, ir pagavo jo skvarbių, tamsių, dailiame veide giliai paslėptų akių žvilgsnį. 

— Jūs ne prieš, jeigu aš užsirūkysiu, panele Marlou? — prašneko jis dus- 
loku balsu. 

Ji papurtė galvą. 

Gubernatorius nusišypsojo, pasiėmė peiliuką ir kruopščiai nupjovė ciga- 
ro galiuką. Įsikišo jį į burną ir čirkštelėjo degtuką, paskui, traukdamas į save 
kvapą, papsėjo, stengdamasis kaip reikiant įdegti cigarą, ir geltona liepsnelė 
tai stiprėjo, tai silpo. Riną pasiekė lengvas, švelnus tabako aromatas. 

— Vienas iš nedaugelio malonumų, kuriuos gydytojas vis dar man lei- 
džia, — vėl nusišypsojo jis. Balsą turėjo niekuo neišsiskiriantį, tačiau nepa- 

prastai aiškų, lengvai užpildantį kambarį, nors kalbėjo tyliai, kaip aktorius, 
išsimiklinęs, kad jo šnabždesys būtų girdimas tolimose antrojo balkono eilėse. 
Jis pasilenkė per stalą, pritildydamas balsą iki konfidencialaus kuždesio. — 
Žinote, tikiuosi sulaukti šimto dvidešimt penkerių, ir netgi maniškis gydyto- 
jas mano, kad man tai gali pasisekti, jeigu mesiu rūkyti. 

Jo balse nuskambėjo tokia įtaigi šiluma ir jėga, jog Rina irgi mirksnį tuo 
patikėjo. 

— Neabejoju, jums tai pasiseks, gubernatoriau. 

Su gana patenkinta mina jis atsilošė krėsle. 

— Tik tarp mūsų kalbant, man iš teisybės tai nelabai rūpi, ar taip ilgai 
išgyvensiu. Tiktai noriu, kad mirdamas nepalikčiau priešų ir, man regis, vie- 
nintelis būdas tai pasiekti — pergyventi juos visus. 

Jis nusijuokė, Rina — taip pat, mirksnį pamiršusi, dėl ko čia atėjo. Guber- 
natorius turėjo kažkokio neįtikėtino jaunatviškumo ir gyvybingumo, niekaip 
nederančių prie jau ryškiai pražilusių tankių, blizgančių, tamsių jo plaukų. 

Per masyvų stalą jis pažvelgė į Riną, vėl pajausdamas nepermaldaujamą 
laiko tėkmę, užsitraukė cigarą ir pamažu iškvėpė dūmus. Jam patiko tai, ką 
matė: nė pėdsako tų šiuolaikinių kvailysčių dėl dietos ir berniukiškos šukuo- 
senos. Panelės Marlou plaukai buvo ilgi, krintantys ant pečių. 

Pakėlęs akis susidūrė su jos žvilgsniu ir kone iškart suprato, kad mergina 
suvokia esanti jo tyrinėjama. Nusišypsojo nė kiek nesutrikęs. 

— Jūs buvote dar visai mažytė, kai aš patvirtinau jūsų įvaikinimo doku- 
mentus. 

Jos žodžiai padėjo jam pasijausti patogiau. 

— Mano motina ir tėvas dažnai man pasakodavo, koks jūs buvote malo- 
nus ir kaip jiems padėjote mane įvaikinti. 

Jis pamažu linktelėjo. Išmintinga, kad jie pasakė jai tiesą. Anksčiau ar 
vėliau vis tiek pati būtų sužinojusi. 

— Jums dabar aštuoniolika? 

— Kitą mėnesį sukaks devyniolika, — greitai atsakė ji. 

— Nuo tada, kai jus mačiau, šiek tiek paūgėjote. — Gubernatorius rū- 
pestingai padėjo cigarą ant peleninės, ir jo veidas surimtėjo. — Žinau, kodėl 
atėjote pas mane, — tarė savo aidžiu balsu, — ir norėčiau pareikšti jums už- 
uojautą dėl tų nemalonumų, kurie ištiko jūsų tėvą. 

— Ar išnagrinėjote kaltinimus, kurie jam iškelti? — greitai paklausė 
Rina. 

— Aš peržiūrėjau dokumentus, — pripažino jis. 

— Ir, manote, jis kaltas? 

Gubernatorius įdėmiai nužvelgė ją. 

— Bankininkystė — kaip ir politika. Esama daugelio dalykų, kurie mo- 
raliniu požiūriu teisingi, tačiau teisiniu — anaiptol. Nesvarbu, kad tai gali būti 
viena ir tas pat. Vertinamas tik galutinis rezultatas. 

— Norite pasakyti, — greitai sureagavo ji, — kad svarbiausia — neįkliūti! 

Gubernatorių užliejo pasitenkinimas — mėgo greitai mąstančius, nuo- 
vokius žmones, mėgo laisvai keistis su jais nuomonėmis. Kaip blogai, kad tiek 
maža tokių traukia politika. 

— Nenorėčiau pasirodyti ciniškas, — ramiai pasakė jis. — Viskas ne taip 
paprasta. Teisė nėra nelanksti. Ji gyva ir atspindi žmonių viltis ir troškimus. 
Štai kodėl įstatymai taip dažnai keičiami ar pataisomi. Mes tikimės, kad kada 
nors, tolimoje ateityje, teisė ir moralė susilies draugėn, kaip dvi lygiagretės, 
kurios susieina begalybėje. 

— Begalybė — per ilgai laukti žmogui tokio amžiaus kaip mano tėvas. 
Niekas neturi tiek laiko. Netgi jūs, nors ir gyventumėte šimtą dvidešimt pen- 
kerius metus. 

— Deja, priimti sprendimą visados išliks didžiausia vadovo rizika. Jūsų 
tėvas prisiėmė tą riziką, kai davė sutikimą toms paskoloms. Jis turėjo pasitei- 
sinimą pačiam sau, nes be jų kai kurios gamyklos turėtų užsidaryti, daugelis 
žmonių netektų darbo, o kiti prarastų savo investicijas arba liktų be pagrindi- 
nių pragyvenimo šaltinių. Tad tai, ką padarė jūsų tėvas, buvo visiškai teisinga 
moraliniu požiūriu. Tačiau teisiniu — kitas dalykas. Pagrindinis banko įsi- 
pareigojimas — savo indėlininkams. Įstatymas atsižvelgia tik į tai, ir valstija 
dėl tokių paskolų turi savas taisykles. Pagal įstatymą jūsų tėvas jokiu būdu 
neprivalėjo suteikti tų paskolų, nes jos buvo be pakankamų garantijų. Žinoma, 
jeigu gamyklos būtų neužsidariusios ir paskolos grąžintos, jis būtų apskelbtas 
visuomenės geradariu, toli numatančiu verslininku. Bet atsitiko priešingai, ir 
tie patys žmonės, kurie būtų jį gyrę, dabar reikalauja jo galvos. 

— Ar visai nesvarbu, kad bandydamas gelbėti banką jis prarado visą savo 
turtą? — paklausė Rina. 

Gubernatorius papurtė galvą. 

— Deja, ne. 

— Vadinasi, jūs nieko dėl jo negalite padaryti? — nusivylusi paklausė ji. 

— Geras politikas niekad neina prieš viešąją nuomonę, — pamažu tarė 
jis. — O kaip tik dabar publika reikalauja atpirkimo ožio. Jeigu jūsų tėvas nu- 
spręs gintis, pralaimės ir gaus nuo dešimties iki penkiolikos metų. Tokiu atve- 
ju mano kadencija jau seniai bus pasibaigusi, kol susilauks teisės būti paleistas 
lygtinai. — Jis pasiėmė nuo peleninės cigarą ir švelniai pasukiojo tarp savo 
stiprių baltų pirštų. — Jeigu galėtumėte įtikinti tėvą prisipažinti kaltu, idant 
bylos nereikėtų nagrinėti prisiekusiųjų teisme, aš pasistengčiau, kad teisėjas 

jam skirtų nuo vienerių iki trejų metų. Po penkiolikos mėnesių, garantuoju, 
jam dovanosiu bausmę. 

— O kas, jeigu jums kas nors atsitiks? — nepasidavė ji. 

— Aš ketinu gyventi šimtą dvidešimt penkerius metus, pamenate? — 
Bet jeigu manęs ir nebūtų, jūsų tėvas nepraloš. Po dvidešimties mėnesių vis 
tiek įgis teisę būti paleistas lygtinai. 

Rina atsistojo ir ištiesė ranką. 

— Labai dėkui, kad mane priėmėte, — pasakė tiesiai žvelgdama jam į 
akis. — Kad ir kas atsitiktų, tikiuosi, jūs išgyvensite šimtą dvidešimt penke- 
rius metus. 


Iš savo grotuotos pertvaros pusės ji stebėjo besiartinantį tėvą. Jo akys 
žvelgė blausiai, plaukai buvo visai pražilę, netgi veidas atrodė įgavęs pilką at- 
spalvį, mažai tesiskiriantį nuo apsmukusios pilkos kalėjimo uniformos. 

— Sveikas, tėti, — švelniai tarė ji, šiam įsmukus į krėslą priešais. 

— Sveika, Rina, — prisivertė nusišypsoti jis. 

— Viskas gerai, tėti? — sunerimusi paklausė ji. — Ar jie?.. 

— Jie elgiasi su manimi puikiai, — greitai pasakė jis. — Man davė darbo 
bibliotekoje. Esu atsakingas už naujų siuntų kontrolę. Buvo prarandama per- 
nelyg daug knygų. 

Rina žvilgtelėjo į tėvą. Tikriausiai šis juokauja. 

Stojo nejauki tyla. 

— Gavau laišką nuo Steno Vaito, — galiausiai prašneko jis. — Už namą 
siūloma šešiasdešimt tūkstančių dolerių. 

Stenas Vaitas buvo tėvo advokatas. 

— Gerai, — nudžiugo ji. — Iš to, ką girdėjau, nemaniau, kad gausime 
tiek daug. Rinka dabar persotinta dideliais namais. 

— Kažkokie žydai nori jo, — be apmaudo paaiškino jis. — Štai kodėl 
tiek daug duoda. 

— Jis buvo mums gerokai per didelis, ir, šiaip ar taip, jame negyventume, 
kai tu sugrįši. | 

— Nelabai daug kas liks jį pardavus. Galbūt kokie dešimt tūkstančių, kai 
atsiskaitysime su kreditoriais ir Stenu. 

— Daug mums ir nereikės, — nuramino ji. — Kaip nors išsiversime, kol 
tu vėl imsi dirbti. 

— Kas norėtų su manimi susidėti? Aš jau nebe bankininkas, o nuteista- 
sis. — Šįsyk jo tonas buvo apkartęs. 

— Nekalbėk taip! — subarė Rina. — Visi žino, kad viskas atsitiko ne dėl 
tavo kaltės. Supranta, kad tu nieko sau nepasiėmei. 

— Tai netgi blogiau, — susiraukė tėvas. — Viena — būti nuteistam už 
vagystę. Kas kita — už tai, kad buvai kvailys. 

— Man nereikėjo išvykti į Europą. Privalėjau likti namie su tavimi. Tada 
galbūt nieko tokio nebūtų atsitikę. 

— Tai aš neatlikau savo priedermės tau. 

— Visai ne, tėti. 

— Čia turėjau daug laiko viską apmąstyti. Naktimis nemiegu svarstyda- 
mas, ką dabar tu veiksi. 

— Aš nepražūsiu, tėti. Imsiuos darbo. 


— Kokio? 
— Nežinau, — greitai atsakė ji. — Ką nors susirasiu. 
— Ne taip paprasta. Tu nieko neišmokyta. — Jis pažvelgė sau į ran- 


kas: — Aš netgi sugadinau tau galimybę gerai ištekėti. 

— Aš dar negalvoju tekėti, — nusijuokė Rina. — Visi jaunikaičiai Bos- 
tone ir tėra tokie — jaunikaičiai. Man jie atrodo vaikai; neturiu su.jais kantry- 
bės. Kai aš tekėsiu, tai už subrendusio žmogaus, tokio kaip tu. 

— Tau reikia pailsėti, — pasakė jis. — Atrodai tokia išvargusi ir sumen- 
kusi. 

— Mes abu pailsėsime, kai tu sugrįši namo. Nuvyksime į Europą. Aš ži- 
nau tokią vietą Rivjeroje, kur galėtume gyventi visus metus mažiau nei už du 
tūkstančius dolerių. 

— Tatai vis dar labai toli. Tau reikia pailsėti dabar. 

— Kur tu lenki, tėti? 

— Parašiau savo pusbroliui Fosteriui. Jis ir jo žmona Betė nori, kad tu 
atvažiuotum ir pagyventum su jais. Sako, tenai pas juos gražu, ir tu galėtum 
pasilikti, kol aš atvykčiau. 

— Bet aš tuomet negalėsiu tavęs lankyti, — paskubom pasakė ji, per si- 
aurą tarpelį po grotomis siekdama jo rankų. 

Jis suspaudė jai pirštus. 

Ž Šitaip bus geriau. Abu mes mažiau kentėsime nuo prisiminimų. 

— Betgi, tėti... — ji buvo bepradedanti protestuoti. 

Priėjo prižiūrėtojas, ir tėvas atsistojo. 

— Aš jau daviau Stenui Vaitui nurodymus, — pasakė užbaigdamas. — 
Paklausyk manęs ir nuvažiuok tenai. 

Tėvas apsisuko, ir Rina ašarų pritemdytomis akimis stebėjo, kaip jis nu- 
eina. Išvydo jį tik po daugelio mėnesių, kai vyko į Europą praleisti medaus 
mėnesio. Į kalėjimą atsivedė ir savo vyrą. 

— Tėti, tai Džonas Kordas, — beveik nedrąsiai pristatė ji. 

Harisonas Marlou išvydo prieš save vyriškį tokio pat kaip ir jis amžiaus, 

galbūt netgi vyrėlesnį, bet augumo ir jaunatviškos energijos, kokiais, regis, pa- 
sižymi gyventojai iš Vakarų. 

— Gal ką nors galime dėl tavęs padaryti, tėti? 

— Viską, kas mums įmanoma, pone Marlou? — pridūrė Džonas Kordas. 

— Ne, ne, dėkui jums. 

Kordas pažvelgė į jį, ir Harisonas Marlou pagavo giliai įdubusių, skvar- 
bių, Žydrų akių žvilgsnį. 

— Mano verslas plečiasi, pone Marlou, — pasakė jis. — Būčiau dėkin- 
gas, jei su manimi pasišnekėtumėte prieš kurdamas kokius nors planus po to, 
kai paliksite šią vietą. Man reikia žmogaus kaip tik su jūsų patirtimi, kuris pa- 
dėtų papildomai finansuoti mano verslo plėtrą. 

— Jūs labai malonus, pone Kordai. 

Džonas Kordas pasigręžė į Riną. 

— "Tu turbūt man atleisi, — tarė. — Žinau, nori šiek tiek pabūti su savo 
tėvu viena. Aš lauksiu lauke. 

Rina linktelėjo, ir dvejetas vyrų atsisveikino. Kurį laiką tėvas ir duktė 
žvelgė vienas į kitą, paskui Rina prabilo: 

— Ką tu apie jį manai, tėti? 

— Kaipgi, jis toks pat senas kaip ir aš! 

Rina nusišypsojo. 

— Juk sakiau tau, tėti, kad ištekėsiu už subrendusio vyro. Niekad nega- 
lėjau pakęsti berniokų. 

— Betgi... betgi... — sumirksėjo tėvas. — Tu jauna moteris. Visas gyve- 
nimas dar prieš tave. Kodėl už jo ištekėjai? 

Rina švelniai nusišypsojo. 

— Jis be galo turtingas, tėti. Ir labai vienišas. | 

— Nori pasakyti, kad todėl už jo ir ištekėjai? — staiga jisai susiprotėjo 
dėl dukters vyro pasiūlymo. — Kad galėtų manimi pasirūpinti? 

— Ne, tėti, — greitai pasakė ji. — Visai ne dėl to. 


— Tai kodėl? Kodėl? 
— Kadjis rūpintųsi manimi, — atsakė ji paprastai. 
— Betgi, Rina... — buvo beužprotestuojąs jis. 


Duktė kaipmat jį nutraukė: 

— Juk, tėti, tu patsai sakei, kad aš nesugebu savimi pasirūpinti. Ar ne 
todėl mane tenai nusiuntei? 

Marlou tylėjo. Jam neliko, ką pasakyti. Dar po kelių nesmagių akimirkų 
juodu išsiskyrė. Atsigulęs savo kameroje ant siauro gulto, jis žvelgė į lubas. 
Visą kūną ėmė krėsti šaltis, jis pašiurpo ir užsitraukė ant kojų skystą apklotą. 
Kaip nuvylęs ją? Kur buvęs neteisus? 

Įsikniaubė veidu į kietą šiaudinę pagalvę, ir karštos ašaros ėmė riedėti 
jam skruostais. Pradėjo krėsti drebulys — šaltis skverbėsi vis giliau. Vėliau 
tąnakt su šimto dviejų laipsnių temperatūra“ jį perkėlė kalėjimo ligoninėn. Po 
trijų dienų jis mirė nuo bronchopneumonijos. Rina ir Džonas Kordas vis dar 
plaukė atvira jūra. 


Mo 


SKAUSMAS ĖMĖ JAI PERSIDUOTI Į SMILKINIUS, TARTUM AŠTRUS PEILIS ĮSIRĖŽ- 
damas į sapną. Rina pajuto, kaip miegas tolsta ir artinasi baisus savo vienatve 
pabudimas. Ji neramiai sujudėjo. Viskas bluko — viskas, išskyrus ją. Mirksnį 
ji sulaikė kvapą kovodama, kad nesugrįžtų tikrovėn. Bet viskas veltui. Pasku- 
tiniai šilti sapno pėdsakai išnyko. Ji atsibudo. 

Atsimerkė ir neatpažįstančiomis akimis apsidairė po palatą, paskui prisi- 
minė, kur esanti. Ant stalelio priešais lovos kojūgalį stovėjo gėlės. Matyt, jas 
atnešė, kai ji miegojo. 

Rina pamažėle pajudino galvą. Ailina snaudė dideliame fotelyje prie lan- 
go. Lauke tvyrojo naktis. Veikiausiai ji pramiegojo visą popietę. 

— Man baisiai skauda galvą, — sukuždėjo Rina. — Gal duotumei as- 
pirino? 

Ailina linktelėjo priekin ir klausiamai pažvelgė į ją. 

„Rina nusišypsojo. 

— Pramiegojau visą popietę. 

— Visą popietę? — Pirmąsyk per visą savaitę Rina atgavo sąmonę. — 
Visą popietę, — pakartojo Ailina. — Taip. 

— Aš taip pavargau, — pasakė Rina. — Ir man visad įskausta galva, kai 
dieną nusnūstu. Norėčiau aspirino. 

— Aš pašauksiu seselę. 

— Nieko, aš pati pašauksiu, — greitai pasakė Rina. Pamėgino pakelti 
ranką prie skambučio mygtuko virš galvos, bet nepavyko to padaryti. Nu- 
leidusi akis išvydo, kad ranka pririšta prie lovos, o į dilbio veną įbesta adata, 
pritvirtinta prie ilgo vamzdelio, einančio link apversto butelio, pakabinto ant 
stovo. — Kam tai? 

— Gydytojas pagalvojo, kad geriau netrikdyti tavo miego maitinant, — 
greitai pasakė Ailina. Pasilenkusi virš lovos, ji nuspaudė skambučio mygtu- 


ką. 


* Pagal Farenheitą (per 40" C). 

Bemaž tučtuojau tarpduryje pasirodė seselė. Ji greitai priėjo prie lovos ir 
sustojo greta Ailinos žvelgdama į Riną. 

— Mes jau pabudusios? — paklausė su profesine linksma šypsenėle. 

Rina vangiai nusišypsojo. 

— Mes jau pabudusios, — silpnu balsu atsakė. — Jūs nauja, tiesa? Aš 
jūsų neprisimenu. 

Seselė greit žvilgtelėjo į Ailiną. Budėjo čia nuo tada, kai Rina buvo at- 
vežta į ligoninę. 

— Esu naktinė sesuo, — ramiai atsakė ji. — Aš ką tik atėjau. 

— Man visad įsiskausta galvą, kai dieną pamiegu, — pasiskundė Ri- 
na. — Gal galėčiau gauti aspirino? | 

— Aš pašauksiu gydytoją, — pasakė seselė. 

Rina pasuko galvą. 

— Tu turbūt pavargai, — tarė Ailinai. — Kodėl tau neparėjus namo ir 
nepailsėjus mažumėlę? Buvai čia visą dieną. 

— Aš iš tiesų nepavargusi. Irgi nusnūdau popiet kelis mirksnius. 

Tuo tarpu palaton įėjo gydytojas, ir Rina pasisuko į duris. Jis sustojo 
mirksėdamas akimis už savo spindinčių akinių. 

— Labas vakaras, mis Marlou. Ar gerai pailsėjote? 

— Per gerai, daktare, — nusišypsojo Rina. — Dargi galva įsiskaudo. — Ji 
suraukė antakius. — Tačiau skausmas kažkoks savotiškas. 

Gydytojas priėjęs prie lovos pridėjo pirštus jai prie riešo, čiuopdamas pulsą. 

— Savotiškas? — paklausė jis žvelgdamas į laikrodį. — Kodėl savotiškas? 

— Atrodo, stipriau suskausta, kai bandau prisiminti vardus. Pažįstu jus ir 
štai čia savo draugę, — ji parodė į Ailiną, — bet kai bandau prisiminti, kaip 
vadinatės, skausmas sustiprėja ir nieko neišeina. 

— Čia nieko ypatinga, — nusijuokė gydytojas paleisdamas jai riešą. — 
Esama tokių migreninių skausmų, per kuriuos žmonės pamiršta savo pačių 
vardą. Jums dar ne taip blogai, tiesa? 

— Ne, ne taip blogai, — atsakė Rina. 

Gydytojas išsiėmė iš kišenės oftalmoskopą ir pasilenkė prie jos. 

— Dabar aš pasižiūrėsiu į jūsų akis štai šituo, — pasakė jis. — Tai leis 
man pamatyti, kas slypi už jų, ir galbūt mes sužinosime, kad jūsų galvoskaudį 
sukėlė ne kas kita, kaip tik akių pertempimas. Nieko nebijokite. 

— Aš ir nebijau, gydytojau, — atsakė Rina. — Mane jau sykį šitaip ap- 
žiūrinėjo gydytojas Paryžiuje. Jam pasirodė, kad man šokas, tačiau jis apsiriko. 
Aš tik buvau užhipnotizuota. 

Gydytojas pridėjo nykštį jai prie akies kampo ir pakėlė voką. Spustelėjo 
mygtuką ant instrumento, ir pro mažytę angą plykstelėjo šviesos pluoštelis. 

— Koks jūsų vardas? — lyg tarp kitko paklausė jis. 

— Katrina Osterlag, — tuoj pat atsakė ji, paskui nusijuokė. — Matote, 
daktare, sakiau jums, kad galvoskaudis ne toksai stiprus, jog pamirščiau, kaip 
vadinuosi. 

— Koks jūsų tėvo vardas? — paklausė gydytojas paslinkdamas instru- 
mentą prie kitos akies. 

— Harisonas Marlou. Matote, ir jį prisimenu. 

— Koks jūsų vardas? — vėl paklausė jis spinduliais apibrėždamas pusratį 
viršutiniame jos akies kampe. 

— Rina Marlou, — atsakė ji ir garsiai nusijuokė. — Jūs manęs nesupai- 
niosite, daktare. 

Šis išjungė oftalmoskopo šviesą ir atsitiesė. 

— Ne, tikrai ne, — nusišypsojo jis. 

Prie durų kilo bruzdesys, ir dvejetas sanitarų įrideno didelę keturkampę 
mašiną. Pristūmė ją prie lovos greta gydytojo. 

— Tai elektroencefalografas, — ramiai paaiškino gydytojas. — Juo ma- 
tuojami smegenų elektros impulsai. Kartais labai padeda nustatyti, iš kur kyla 
galvos skausmas, ir taip jį pagydyti. 

— Atrodo labai sudėtingas, — pastebėjo Rina. 

— Anaiptol. Iš tiesų visai paprastas. Tyrimo metu aš jums aiškinsiu. 

— O aš maniau, kad nuo galvos skausmo tereikia išgerti aspirino. 

Gydytojas drauge su ja nusijuokė. 

— Na, juk pažįstate mus, gydytojus. Kaip galėtume pateisinti savo hono- 
rarus, jeigu tepasiūlytume išgerti kelias tabletes? 

Rina vėl nusijuokė, o gydytojas pasigręžė į Ailiną, tylomis linktelėdamas 
jai ir parodydamas, kad pasišalintų. Ši atidarė duris, o jis vėl pasigręžė į Riną.. 

— Tu dar sugrįši, tiesa? — paklausė Rina. 

Ailina atsisuko. Sanitarai jau jungė aparatą prie tinklo, o seselė talkino 
gydytojui ruošiant Riną. 

— Sugrįšiu, — pažadėjo ji ir išėjusi atsargiai uždarė paskui save duris. 

Tik bemaž po valandos gydytojas pasirodė iš palatos. Klestelėjo į krėslą 
priešais Ailiną, grabinėdamas ranka po kišenę. Išsitraukė iš jos aplamdytą pa- 
kelį cigarečių ir ištiesė jai. Ailina paėmė vieną, ir jis brūkštelėjo degtuką, pirma 
palaikydamas liepsnelę jai, kol prisidegs, paskui prisidegė pats. 

— Na? — sustingusiomis lūpomis paklausė ji. 

— Galėsime daugiau pasakyti, kai išnagrinėsime elektroencefalogra- 
mą, — atsakė jis užsitraukdamas cigaretę. — Bet jau esama aiškių kai kurių 
nervinių zonų silpimo požymių. 

— Daktare, būkit geras, kalbėkit žodžiais, kuriuos suprasčiau. 

— Žinoma. — Jis giliai atsiduso. — Jau ryškėja kai kurių smegenų sričių 
pažeidimo požymiai. Kaip tik todėl jai sunku prisiminti įvairius dalykus — 
paprastus, kasdienius dalykus, vaizdus, vietas, laiką. Viskas jos atmintyje yra 
dabartis, nėra praeities, galbūt nėra ir šios dienos. Pasąmonės pastangos pri- 
kelti tuos dalykus sukelia įtampą ir išprovokuoja galvos skausmą. 

— Betgi gal tai geras ženklas? — viltingai paklausė Ailina. — Pirmąsyk 
beveik per visą savaitę ji atrodo kone normali. 

— Žinau, kaip jūs rūpinatės, — atsargiai tarė jis. — Ir aš nenoriu be rei- 
kalo rodytis pesimistu, bet žmogaus organizmas — tai ypatinga mašina. Tik 
dėl savo fizinės ištvermės panelė Marlou taip gerai laikosi, bet ji patyrė keletą 
pakartotinių itin stiprios karštinės bangų — karštinės, viską niokojančios pa- 
keliui. Bemaž stebuklas, kad kai karštis kiek nuslūgsta, nors trumpam, kaip 
dabar, ji pajėgi susigrąžinti šiokį tokį proto aiškumą. 

— Norite pasakyti, kad ji vėl grimzta į delyrą? 

— Noriu pasakyti, kad jai vėl kyla temperatūra. 

Ailina greitai atsistojo ir nuėjo prie durų. 

— Gal galėčiau su ja pasikalbėti, kol ji vėl nugrims į nebūtį? 

— Atleiskite. — Gydytojas papurtė galvą ir atsistojo. — Temperatūra jai 
ėmė kilti maždaug po dvidešimties minučių, kai jūs išėjote iš palatos. Daviau 
jai migdomųjų skausmui numalšinti. 

Ailina įsmeigė akis į gydytoją. 

— O, Dieve mano! — tyliai pratarė ji. — Kiek laiko tai užtruks, gydyto- 
jau? Kiek dar ji turės šitaip kentėti? 

— Nežinau, — atsakė jis pamažu ir paėmė Ailinos ranką. — Kodėl ne- 
leidžiate man parvežti jus namo? Patikėkit manimi, šiąnakt jūs niekuo nebe- 
galite padėti. Ji užmigo. | 

— Aš... aš nors mirksnį noriu pažvelgti į ją, — pasakė ji užsikirsdama. 

— Gerai, tik leiskite jus perspėti. Neišsigąskite jos išvaizdos. Turėjome 
nukirpti beveik visus plaukus, kad galėtume užrašyti elektroencefalogramą. 


Ailina uždarė savo kabineto duris ir nuėjo prie rašomojo stalo, ant kurio 
gulėjo kostiumų naujam filmui išankstiniai eskizai, laukiantys jos patvirtini- 
mo. Ji įjungė šviesą ir pasuko prie sienoje įrengto baro. 

Išsiėmė butelį škotiškojo ir įmetė taurelėn ledo gabalėlį. Užpylusi ledą 
viskiu, sugrįžo prie rašomojo stalo, atsisėdo ir, gurkšnodama gėrimą, ėmė žiū- 
rinėti eskizus. 

Nuspaudė savo krėslo ranktūryje mygtuką. Virš galvos lubose įsižiebė 
lempa, mesdama šviesą tiesiai į piešinius. Ji pasuko krėslą į pjedestalą sau iš 
kairės, stengdamasi įsivaizduoti, kaip atrodys suknelė ant modelio. 

Bet akis jai vis temdė ašaros. Eskizai tartum išnyko, ir ji tematė Riną, 
stovinčią ant pjedestalo. Balta šviesa spindėjo ant jos ilgų šviesių plaukų — tų 
baltai šviesių plaukų, kurių kuokštai vis atkakliai laikėsi prikibę prie pagalvės 
šalia jos plikai nukirptos galvos. 

— Kodėl tu šitaip pasielgei, Dieve? — piktai sušuko ji į lubas. — Kodėl 
visada sunaikini grožį? Ar nepakanka šiame pasaulyje bjaurasties? 

Ašaros be paliovos temdė jai akis, bet Ailina vis tiek regėjo Riną, kai ši 
pirmąsyk stovėjo ant pjedestalo, visa dengiama balto blizgančio šilko. 

Tai buvo ne taip seniai. Prieš penkerius metus. Ir baltas šilkas buvo ves- 
tuvinei suknelei, prieš pat Rinai ištekant už Nevados Smito. 


Šo 


VESTUVĖS TURĖJO BŪTI KUKLIOS, BET GALIAUSIAI PAVIRTO CIRKU, DIDŽIAUSIU 
reklaminiu triuku, kokį tik regėjo Holivudas. Ir visa vien per tai, kad Deividas 
Vulfas galop įsitempė į lovą tą raudonplaukę statistę, kuriai atiteko nedidukas 
vaidmuo „Renegate“. 

Nors jis tebuvo pradedantis reklamos agentas, vos laipteliu aukščiau že- 
miausio šio skyriaus klerko ir uždirbdavo vos trisdešimt penkis dolerius per 
savaitę, Deividas buvo tiesiog neprilygstamas su merginomis. Tai buvo galima 
paaiškinti vienu žodžiu — nepotizmas. Bernis Normanas buvo jam dėdė. 

Negali sakyti, kad iš tos giminystės jis ištraukdavo didelę naudą. Bet 
merginos to nežinojo. Iš kur joms žinoti, kad Normanas vos galėjo pakęsti 
savo sūnėną ir davė jam darbą vien todėl, kad nebegirdėtų atkaklių sesers pra-. 
šymų. O dabar, kad sūnėnas daugiau neįkyrėtų, Bernis įsakė savo trim sekre- 
torėms, kad ir kas svarbaus atsitiktų, neleisti vaikino pas jį į kabinetą. 

Tai erzino Deividą, bet kaip tik dabar jis visai apie tai negalvojo. Jam 
buvo dvidešimt treji ir šiuo metu turėjo apsvarstyti kur kas svarbesnius daly- 
kus. Pavyzdžiui, kuo skiriasi mergiotės čia nuo tų tenai, namuose. Prisiminė 
bilietininkes Niujorko „Bijou“ kino teatre — baugščias italiūkštes ir stambias 
begėdiškas aires, greitą seksą tuščiame antro aukšto balkone arba tuščioje 
scenoje už didžiulio ekrano, kol virš krūpčiojančių jų galvų rutuliojosi filmo 
veiksmas. Netgi ten Bernio Normano pavardė jam padėjo. Antraip negi jie 
būtų nukėlę aštuoniolikmetį vaikinuką nuo šiukšliavežės ir padarę vadybinin- 
ko padėjėju? 

Mergina kažką kalbėjo. Iš pradžių Deividas jos negirdėjo. 

— K3 pasakei? — paklausė jis. 

— Norėčiau patekti į Nevados Smito vestuves. 

Gal ji ir ėjo aplinkiniu keliu, bet tikslas buvo aiškus. Deividas gavo tai 
pripažinti. 

— Tai bus nedidelės iškilmės, — išsisuko jis. 

Mergina nužvelgė jį ir dar aiškiau pasakė: 

— Vis tiek ten bus daug svarbių žmonių, kurie antraip manęs nepamatys. 

— Pažiūrėsiu, ką galima padaryti, — nusileido jis. 

Kiek vėliau, per trečiąjį godų bandymą atsegti jai liemenuką, jam šovė 
mintis. 

— O-jei! — staiga sušuko Deividas, ir jo galvoje ėmė rutuliotis planas su 
toli siekiančiomis pasekmėmis. | 

Išsigandusi mergina pažvelgė į jį ir išvydo veide aklą ekstazę. 

— Ramiau, branguti, pažadinsi kaimynus, — švelniai sukuždėjo ji many- 
dama, kad jis jau pasiekė viršūnę. 

Tam tikra prasme taip ir buvo. 


Bernis Normanas didžiavosi, kad kasdien į studiją jis atvykdavo pirma- 
sis iš darbuotojų. Kiekvieną rytą septintą valandą jo ilgas juodas limuzinas 
su šoferiu įsukdavo pro masyvius plieninius vartus, skirtus tarnautojams, ir 
sustodavo prieš kontoros pastatą. Jis mėgdavo atvažiuoti į darbą anksti ir sa- 
kydavo, kad tai suteikia jam galimybę peržiūrėti korespondenciją, — bent du 
kartus didesnę nei kieno nors kito iš studijos, — prieš prisistatant trims jo 
sekretorėms. Šitaip likusią dienos dalį galėdavo skirti visiems, kurie tik pas jį 
ateidavo. Skelbėsi, kad jo durys visada atviros. 

O iš tikrųjų anksti atvažiuodavo todėl, kad iš prigimties mėgo visur kai- 
šioti nosį. Nors niekas apie tai nekalbėdavo, visi studijoje žinojo, ką jis veikia, 
kai tik už jo užsitrenkdavo paradinės durys. Šniukštinėdavo po tylius kabine- 
tus, priklausančius tiek administratoriams, tiek sekretorėms, peržiūrinėdamas 
popierius ant rašomųjų stalų, žvilgtelėdamas į stalčius, kuriuos aptikdavo ne- 
užrakintus, ir ištyrinėdamas kiekvieną laišką ar atmintinę. Prieita iki to, jog 
jeigu kuris nors tarnautojas norėdavo užsitikrinti, kad koks nors dalykas pa- 
siektų Normano dėmesį, jis išeidamas lyg netyčia palikdavo ant savo rašomojo 
stalo pranešimo juodraštį. 

Šitokį smalsumą Normanas lengvai pateisindavo: juk tik norįs žinoti 
viską, kas dedasi jo studijoje. Kaip kitaip vienas žmogus pajėgtų valdyti tokią 
sudėtingą struktūrą? 

Tą rytą jis atsirado prie savo kabineto durų apie aštuntą valandą, šiek 
tiek ilgiau nei paprastai užtrukęs inspektuodamas. Sunkiai atsiduso ir atidarė 
duris. Problemos, visur tos problemos. 

Jau buvo bežengiąs prie rašomojo stalo, bet sustingo iš siaubo. Ant kuše- 
tės miegojo jo sūnėnas Deividas, aplinkui ant grindų mėtėsi šūsnys popierių. 
Berniui užvirė pyktis. 

Peržirgliojo per kambarį iki kušetės ir papurtė Deividą. 

— Kokio velnio tu miegi mano kabinete, netikęs dykaduoni! — užriko jis. 

Deividas išsigandęs atsisėdo, pasitrynė akis. 

— Aš visai nemaniau užmigti. Tik peržiūrinėjau kai kuriuos popierius 
ir, matyt, užsnūdau. 

— Popierius! — riktelėjo Normanas. — Kokius popierius? — Jis greitai 


pakėlė vieną lapą ir pasibaisėjusiomis akimis atsigręžė į sūnėną. — „Rene- 
gato“ pastatymo kontraktas! — kaltinamai sušvokštė. — Iš mano slaptosios 
kartotekos! 

— Aš galiu paaiškinti! — greitai atsakė Deividas, dabar jau visai išsi- 
budinęs. 

— Jokių paaiškinimų! — teatrališkai sušuko Normanas parodydamas 


ranka į duris. — Lauk! Kad per penkias minutes tavęs nebeliktų studijoje, 
antraip iškviesiu apsaugą ir tave išmes. Baigta! Tu išvytas! Farrig“! Jau ko mes 
nepakenčiame čia, šioje studijoje — tai šniukštinėtojų ir šnipų. Mano paties 
sesers sūnus! Lauk! 

— Ak, liaukitės, dėde Berni, — tarė Deividas atsistodamas. 


— Jis dar man sako liautis! — užriaumojo Normanas. — Pusę nakties 
jo mamutė neduoda man miegoti savo telefono skambučiais. — Nejučia jis 
ėmė mėgdžioti savo sesers šniaukronę: — „Manou Duvidylis dar nesugrįžo 


namon, vysą naktį nesugrįžo. Gal papuolė avarijon.“ Avarijon, cha! Turėjau jai 
pasakyti, kad jos mažasis Duvidylis visą naktį krušo tą raudonplaukę siksą“*, 
statistę iš studijos, che! Nešdinkis! 

Deividas išpūtė akis į dėdę. 

— Iš kur sužinojote? 

— Sužinojau? — riaumojo jo dėdė. — Žinau viską, kas dedasi šioje stu- 
dijoje. Manai, būčiau susikūręs tokį verslą kiauras naktis krušdamasis meb- 
liuotuose kambariuose? Ne! Aš dirbau, sakau tau, dirbau kaip paskutinis jau- 
tis. Dienas naktis! — Užėjęs už stalo, klestelėjo krėslan ir teatrališkai prisidėjo 
ranką prie širdies. — Toksai smūgis iš pat ryto! Ir nuo ko? Nuo savo paties 
kūno ir kraujo. Tai lyg /ucb in kopf“**.— Jis atidarė stalčių ir išsiėmė buteliuką 
tablečių. Greitai nurijo dvi ir užsimerkęs atsilošė krėsle. 

— Jums viskas gerai, dėde Berni? 

* Baigta (idis). 
** Iš shiksa (jidis) — žydų tautybės merga. 
** Kuolu per galvą (jidis). 

Normanas palengva prasimerkė. 

— Tu vis dar čia? — paklausė balsu žmogaus, iš paskutiniųjų besisten- 
giančio susitvardyti. — Dink! — jo akys užkliuvo už tebeišdraikytų ant grindų 
popierių. — Pirma surink popierius, — skubiai pridūrė, — paskui dink! 

— Jūs net nežinote, kodėl šįryt čia atėjau, — pabandė jį nukalbėti Deivi- 
das. — Atsitiko kai kas labai svarbaus. 

Dėdė išplėtė akis ir pažvelgė į sūnėną. 

— Jeigu tai kažkas svarbaus, tuomet ateik pas mane kaip bet kuris kitas. 
Juk žinai, kad mano durys visada atviros. 

— Atviros? — sarkastiškai prunkštelėjo Deividas. — Net jeigu pats 
Kristus ateitų, tos trys harpijos neleistų jam su tavimi pasimatyti. 

— Nepainiok čia religijos! — perspėjamai iškėlė ranką Normanas. — 
Juk žinai mano taisyklę: man visi vienodi. Bet jeigu kas nori su manimi pasi- 
matyti, pirma turi kreiptis į mano trečiąją sekretorę, paskui šioji — į antrąją, 
tada pastaroji — į pirmąją. Ir jeigu pirmajai pasirodo, kad tai ganėtinai svar- 
bu, ji kreipiasi į mane, ir iškart patenki į mano kabinetą! — Jisai spragtelėjo 
pirštais. — Štai taip! Bet atslinkt čia šniukštinėti, raustis po slaptus popierius 
naktų! Na, nešdinkis! 

— Gerai. — Deividas pasuko durų link. Žinojo, kad neverta bandyti ką 
nors aiškinti senam bezdaliui. — Einu, — pasakė su kartėliu. — Bet kai aš 
eisiu pro šias duris, gerai pagalvokit — išties gerai, nes kartu su manimi iš- 
metat lauk milijoną dolerių! 

— Minutėlę! — šūktelėjo jam dėdė pavymui. — Noriu likti ligi galo tei- 
singas. Minėjai, kad turi kai ką svarbaus man pasakyti? Tad klok. Aš klausausi. 

Deividas uždarė duris. 

— Kitą mėnesį, prieš filmui išeinant į ekranus, Nevada Smitas ir Rina 
Marlou ketina susituokti, — pasakė jis. 

— Ir tu čia sakai man ką nors nauja? — sužaibavo akimis dėdė. — Kam 
tai rūpi? Jie netgi manęs nepakvietė į vestuves. Be to, Nevadai galas. 

— Galbūt, — sutiko Deividas. — Tačiau tik ne merginai. Matėte filmą? 

— Žinoma, mačiau! — nukirto Normanas. — Šįvakar rengiame jo pre- 
liminarią peržiūrą. 

— Ką gi, po tos peržiūros ji taps pati populiariausia iš žvaigždžių. 

Su augančia akyse pagarba dėdė pažvelgė ; jį. | 

— Nagi? 

— Kaip matau iš šių popierių, niekas su ja dar nepasirašęs kontrakto. Pa- 
darykite tai šįryt, ir tada... 

Dėdė jau linksėjo galva. 


— Tada pasakysite, kad norite jiems iškelti vestuves — kaip dovaną nuo 

studijos. Apskelbsime filmą puikiausia juosta, kokią tik yra sukūręs Holivu- 
das, atsiėjusią maždaug penkis milijonus. 

— O mums iš to kokia nauda? — paklausė Normanas. — Neturime tei- 
sių į filmą, netgi į dalį būsimo pelno. 

— Mes gausime premijinius už jo platinimą, tiesa? — paklausė Deividas, 
vis daugiau įgydamas pasitikėjimo savimi, kurio jam teikė dėdės dėmesys. — 
Dvidešimt penki procentai nuo penkių milijonų — tai milijonas su ketvirčiu 
dolerių, pakankamai, kad padengtų pusę mūsų filmo platinimo išlaidų už vi- 
sus metus. O gražiausia, kad galėsime visas savo išlaidas vestuvėms suversti 
reklamai ir jas apmokėti iš pajamų už filmą. Tokiu būdu šitai mums nekainuos 
nė cento. Kordas viską sumokės iš savosios pelno dalies. 

. Normanas pašoko ant kojų, jo akyse spindėjo ašaros. 

— Aš žinojau! Kraujas anksčiau ar vėliau pasireiškia! — teatrališkai su- 
šuko jis. — Nuo šiol tu dirbi pas mane, mano padėjėju! Pasakysiu savo mer- 
ginoms, kad tau paruoštų kabinetą greta! Daugiau negalėčiau tikėtis netgi iš 
savo sūnaus — jeigu tik jį turėčiau! 

— Dar vienas dalykas. 

— Dar vienas? — Normanas vėl atsisėdo. — Koks? 

— Manau, reikėtų sudaryti sutartį su Kordu, kad jis statytų pas mus po 
vieną filmą per metus. 

Normanas papurtė galvą. 

— O ne! Ir be jo mes čia turime pakankamai bepročių. 

— Jis turi uoslę filmams. Tai matyti iš „Renegato“. 

— Tik laimingas sutapimas. 

— Anaiptol, — spyrėsi Deividas. — Aš visą laiką sukiojausi šalia filma- 
vimo aikštelės, kol jis buvo statomas. Nebuvo kadro, dėl kurio Kordas nebūtų. 
davęs kokių nors nurodymų. Jeigu ne jis, Marlou niekados nebūtų žvaigždė, 
kokia dabar taps. Per visą gyvenimą nemačiau nė vieno, kuris turėtų tokią gerą 
akį pizėms. 

— Jis gojus*, — smerkiamai pastebėjo Normanas. — Ką tokie išmano 
apie pizes? 

— Gojai išmanė apie pizes anksčiau nei Adomas išsivedė Ievą iš rojaus. 

— Ne, — tarė Normanas. 

— Kodėl ne? 

— Tokių žmonių nenoriu turėti pas save. Jam nepakaks vien tik statyti 
filmus. Labai greit užsinorės tvarkyti visus reikalus. Tas balabasas* ne iš tokių, 


* Taip žydai vadina nežydiškos kilmės asmenis. 
** Balabuss — bosas, šeimininkas (jidiš). 


RINAMARLOU — > 267 


kurie sutiktų dirbti su partneriais. — Jis atsistojo ir apėjo apie stalą prie savo 
sūnėno. — Ne, — tarė. — Su juo neturėsiu reikalų. Bet kitos tavo mintys man 
patinka. Šįryt mes važiuojam ir gaunam tos merginos parašą po kontraktu. 
Paskui paskelbsim jiems apie vestuves. Nevadai tatai nepatiks, bet galiausiai 
jis nusileis. Šiaip ar taip, įdėjo į filmą savo pinigus ir nenorės rizikuoti! 

Deividas pasirūpino, kad Kordui į Europą būtų nusiųsta speciali kino 
kronikos apie vestuves kopija. Kai tik Džonas įžengė į nedidelę Londono per- 
žiūrų salę, šviesos tuoj pat užgeso, ir tranki muzika pripildė patalpą. Ekrane 
pasirodė bėgantys titrai 


NORMANO KINO KRONIKA 
PIRMASIS SU PUIKIAUSIĄJA FILMUOSE 


Ekrane pasirodė ilgi bažnyčios su miniomis žmonių aplinkui kadrai, ly- 
dimi teatrališkai iškilmingo diktoriaus balso. 

Visas Holivudas, visas pasaulis šiandien žavisi basakiškomis Nevados Smito 
ir Rinos Marlou vestuvėmis — dviejų žvaigždžių, netrukus basirodysiančių filme 
„Renegatas“, kurį išleidžia į ekranus Bernardas B. Normanas. 

Kadre pasirodė Nevada prašmatniu juodu, pagal užsakymą siūtu kaubo- 
jišku kostiumu, atjojantis prie bažnyčios ant sniego baltumo žirgo. 

Šai jaunikis, pasaulinio garso kaubojus Nevada Smitas, atvykstantis prie 
bažnyčios ant savo garsaus žirgo Baltuko. 

Tarp policininkų eilių, sulaikančių minias klykiančių žmonių, Nevada 
laiptukais užlipo bažnyčion. Paskui privažiavo juodas limuzinas, iš kurio pasi- 
rodė Bernis Normanas, jis pasisuko padėti išlipti Rinai. Ši kiek pastovėjo šyp- 
sodamasi miniai ir, įsikibusi į Normano pasiūlytą parankę, žengė bažnyčion. 
Kamera ją filmavo iš arti. 

Ir štai nuotaka, dailioji Rina Marlou, „Renegato žvaigždė, vedama už ba- 
rankės Bernardo B. Normano, žymaus Holivudo prodiuserio, kuris atiduos nuota- 
ką jaunikiui. Panelės Marlou vestuvinė suknelė iš dramblio kaulo spalvos Alanso- 
no nėrinių, suprojektuota specialiai jai Ailinos Gailard, garsios modeliuotojos, taip 
pat brojektavusios nuostabius kostiumus, kuriuos nešiojamus jūs išvysite panelę 
Marlou Bernardo B. Normano filme „Renegatas“. 

Paskui ekrane pasirodė Nevados namas Beverli Hilse, kur buvo išskleis- 
tas milžiniškas tentas, po kuriuo maišėsi daugybė žmonių. 

Virš karališkųjų Nevados Smito rūmų vejos tentas, kurį, kaib savo dovaną 
garsiajai porai išskleidė Bernardo B. Normano studijos darbuotojai. Jis pakanka- 
mai didelis, kad suteiktų paunksnę tūkstančiui svečių, kurie susirinks čia vaišintis, 
ir iki šiol kito tokio niekur pasaulyje neregėta. O dabar pasisveikinkime su kai ku- 
riais garsiais svečiais. 

Kamera slinko veja, ir diktorius pristatinėjo daugelį garsių žvaigždžių 
ir laikraščių apžvalgininkų, kurie tarp kruopščiai parinktos grupelės pozavo, 
šypsojosi ir linkčiojo kameros linkui. Paskui kamera persikėlė prie paradinių 
namo laiptų, ir tarpduryje pasirodė Nevada su Rina. Tuoj pat tarp jų atsistojo 
Normanas. Rina glėbyje laikė didžiulę rožių ir orchidėjų puokštę. 

Šai vėl laimin gi nuotaka ir jaunikis kartu su savo draugu įžymiuoju prodiu- 
seriu Bernardu B. Normanu. Nuotaka tuoj svies puokštę į nekantriai laukiančią 
minią. 

Kadre pasirodė Rina, sviedžianti savąją puokštę, prie kurios stumdyda- 
mosios puolė dailutės jaunos merginos. Gėles galiausiai pagriebė raudonplau- 
kė, įkypakė mergina, ir kamera trumpam ją parodė iš arti. 

„Puokštę pagavo panelė Ana Bari, artima nuotakos bičiulė. Panelė Bari, gra- 
žioji raudonplaukė, taib pat atlieka svarbų vaidmenį „Renegate“ ir ką tik pasirašė 
kontraktą su „Norman Pictures“ už savo puikią vaidybą. 

Po to sekė baigiamasis kadras. Rina, Normanas ir Nevada šypsojosi salei. 
Normanas stovėjo tarp abiejų, vieną ranką tėviškai padėjęs ant Nevados pe- 
ties, kitą paslėpęs už nuotakos. Visi laimingi juokėsi, ir ekranas užtemo. 

Peržiūrų salėje užsižiebė šviesos. Džonas atsistojo ir be šypsenos išėjo iš 
salės. Paširdžiuose maudė šaltis. Ką gi, jeigu Rina to norėjo, tebūnie. 

Bet ko Džonas nematė, ko negalėjo matyti nė vienas, žvelgiantis į ekra- 
ną, tai Bernio Normano kairiosios rankos, pasislėpusios už Rinos nugaros. 

Toji smagiai ir nerūpestingai tyrinėjo nuotakos sėdmenų apvalumus. 


40 
BUVO JAU PO AŠTUONIŲ, KAI AILINA IŠGIRDO ATIDARANT JOS KABINETO DU- 
ris. Ji atidėjo į šalį nedidelę paletę ir į laisvą pilką savo palaidinį nusišluostė 
nuo rankų dažus. | 

— Atleisk, kad tave užlaikiau, Ailina, — atsiprašė Rina. — Šįvakar fil- 
mavimo aikštelėje dirbome viršvalandžius. 

— Viskas gerai, — nusišypsojo Ailina. — Šiaip ar taip, turėjau kai ką 
užbaigti. — Ji pažvelgė į Riną. — Atrodai pavargusi. Kodėl tau neprisėdus ir 
nepailsėjus kelias minutes? Gamybos skyriuje sužinojau, kad ilgiau užtruksi, 
tad užsakiau kavos ir sumuštinių. 

Rina blykstelėjo dėkinga šypsena. 

— Dėkui, — tarė klestelėdama ant didelės kušetės ir nusispirdama ba- 
telius. — Pavargau. 

Ailina pristūmė prie kušetės kavos stalelį. Atidarė nedidelį šaldytuvą, 
išėmė prikrautą sumuštinių padėklą ir pastatė priešais Riną. Paskui atsuko 
didžiulį termosą su juoda kava ir greitai pripylė puodelį. 

Rina pakėlė prie lūpų garuojančią kavą. 

— Kaip gera, — pasakė, paskui vėl kiek nugėrė ir atlošė galvą į kušetės 
atkaltę. — Iš tiesų aš tokia išsikvėpusi, kad nė nejaučiu alkio. 

— Kaipgi kitaip, — atsakė Ailina. — Juk nuo tada, kai užbaigei filmuotis 
„Renegate“, per metus neturėjai nė vienos laisvos savaitės. Trys filmai vienas 
paskui kitą, o ateinančią savaitę vėl pradedi filmuotis naujame. Stebuklas, kaip 
tu dar atlaikai. 

— Man patinka dirbti. 

— Man irgi, — greitai atsakė Ailina. — Bet viskam yra riba. 

Rina nutylėjo. Vėl nugėrė kavos ir, pasiėmusi Variety“ egzempliorių, pra- 
dėjo abejingai sklaidyti. Staiga stabtelėjo ties viena jos dėmesį patraukusia 
antrašte, perskaitė ją ir ištiesė Žurnalą Ailinai. 

— Matei šitą? 

Ailina žvilgtelėjo į žurnalą. Jai į akis krito antraštė, tipiška Varie/y stiliui: 


DIDŽIAUSIAS „RENEGATO“ LAIMIKIS — KASOS PAJAMOS 


Per metus, kupinus kino teatrų savininkų dejonių ir sunerimusių prodiuserių 
skundų, kad bajamos už kino filmus neva smenga gilion bedugnėn, smagu bpažymė- 
ti vieną šviesų vilties sbindulį. Iš patikimų šaltinių sužinota, kad praėjusią savaitę 
pajamos už „Renegatą“ mūsų šalyje branoko penkis milijonus dolerių — nepraėjus 
nė metams, kai šis pradėtas demonstruoti. Sprendžiant iš tų skaičių, galima tikėtis, 
kad Rinos Marlou filmas, kartu su daugeliu kitų, kurie dar bus demonstruojami 
JAV ir apie kuriuos dar laukiama žinių iš likusiojo pasaulio, atneš dešimt milijonų 
dolerių pelno. „Renegatas', kurį platina Normanas, buvo pastatytas ir finansuoja- 
mas Džono Kordo, jauno turtuolio iš Vakarų, geriau žinomo savo praėjusių metų 
rekordiniu skrydžiu iš Paryžiaus į Los Andželą. Taip bat pagrindinį vaidmenį 
felme atlieka Nevada Smitas. 


Ailina pakėlė akis nuo laikraščio. 

— Mačiau. 

— Ar tai reiškia, kad visi susigrąžino pinigus? 

— Turbūt taip. Tai yra, jeigu Bernis per akis jų neapmovė. 

Rina nusišypsojo. Tartum kalnas nusirito nuo pečių. Bent nereikės dabar 
Nevadai rūpintis. Ji pasiėmė sumuštinį ir puolė godžiai valgyti. 


* „Įvairenybės“ — savaitinis iliustruotas žurnalas (įsteigtas 1905 m), nušviečiantis pramogų industriją 
(kiną, televiziją, teatrą, muziką ir kt.). 

— Staiga pasijutau alkana, — tarė pilna burna. 

Tylomis Ailina vėl pripildė jos puodelį kavos, paskui įsipylė sau. Rina 
valgė greitai ir per kelias minutes pasisotino. Išsiėmė iš dėželės ant staliuko 
cigaretę, užsirūkė. Atsilošusi ji išpūtė dūmus į lubas. Į jos skruostus vėl sugrįžo 
šioks toks rausvumas. 

— Na, dabar jau geriau. Kai tik surūkysiu cigaretę, galėsime matuotis 
tuos kostiumus. 

— Nieko skubaus, — tarė Ailina. — Turiu laiko. 

Rina atsistojo. 

— Verčiau pradėkime, — pasakė užgesindama cigaretę į peleninę. Ką tik 
prisiminiau, rytoj šeštą ryto man pusryčiai su žurnalo Screen Stars“ atstovais. 

"Ailina nuėjo prie sieninės spintos ir atstūmė dureles. Ten kabojo šeši cir- 
ko stiliaus ankšti triko, visi skirtingų spalvų. Rina nusikabino vieną ir atsisuko 
į Ailiną prisidėjusi šį prie savęs. 

— Jie tampa vis mažesni ir mažesni. 

— Bernis pats tokius užsakė, — nusišypsojo Ailina. — Šiaip ar taip, f- 
mas vadinasi „Mergina ant skraidančios trapecijos“. 

Ji paėmė ir palaikė kostiumą, kol Rina nusirengė. Nusisukusi nusimetė 
suknelę ir įsispraudė į glaudžiai aptempiantį kostiumą. 

— Uf! — atsipūtė ji. — Gal man nereikėjo valgyti tų sumuštinių! 

Ailina žingtelėjo atgal ir apžiūrėjo kostiumą. 

— Verčiau užlipk ant pjedestalo, — tarė. — Man reikės dar kai ką patai- 
syti. — Greitai kreida ji pabrėžė pakeitimus. — Gerai. Dabar prisimatuokime 
kitą. 

Rina siekė ranka už nugaros atsisegti kabliukus. Vienas jų užstrigo. 

— Padėk man, Ailina. Negaliu nusivilkti. 

Rina nulipo nuo pjedestalo. Ailina mikliai išlaisvino kabliuką, medžiaga 
prasiskyrė, ir modeliuotojos pirštai prisilietė apnuogintą Rinos nugarą. Sąlytis 
su tvirtu, šiltu kūnu nutvilkė šių galiukus. Ailina pajuto, kaip kraujas plūste- 
lėjo jai į smilkinius. Greitai atsitraukė lyg nuo karštos geležies. Pernelyg daug 
sykių buvo patyrusi pagundą, kad panašus dalykas dabar įveltų ją į nemalonu- 
mus. Juk tiek metų praėjo, kol gavo šį darbą. 

Rina išsinėrė iš kostiumo iki juosmens ir pamėgino nusismaukti jį nuo 
šlaunų. Pažvelgė į Ailiną. 

— Bijau, turėsi vėl man padėti. 

Ailina nutaisė veide neišskaitomą miną. 

— Lipk vėl ant pjedestalo, — pasakė sustingusiomis lūpomis. 


* „Ekrano žvaigždės“ (angl). 

Rina sugrįžo ant pjedestalo ir pasisuko į ją. Ailina ėmė smaukti drabužį. 
Pirštus, prisilytėjus Riną, nudegindavo. Galiausiai triko pasidavė, ir ji pajuto, 
kaip Rina suvirpėjo, kai savo ranka netyčia perbraukė jai per švelnius, šilkinius 
gaktos plaukelius. 

— Tau šalta? — paklausė Ailina žingtelėdama atgal. 

Rina žvilgtelėjo į ją, paskui nusuko akis į šalį. 

— Ne, — tyliai atsakė išžengdama iš triko. Pakėlė jį ir padavė Ailinai. 

Ši ištiesė ranką paimti, prisilietė Rinos plaštaką ir staiga nebepajėgė šios 
paleisti. Įdėmiai pažvelgė į Riną, širdis krūtinėje taip stuksėjo, jog bemaž duso. 

Rina vėl suvirpėjo. 

— Ne, — sukuždėjo vis nusukusi akis. — Prašau tave, nereikia. 

Ailina jautėsi tartum sapne. Viskas atrodė nerealu. 

— Pažiūrėk į mane, — paragino. 

Pamažu Rina atsuko galvą. Jųdviejų akys susitiko, ir Ailina pajuto, kaip 
Rina visa sudrebėjo. Išvydo pastyrant Rinos krūtų spenelius — lyg baltame 
lauke pražystų žiedai. 

Ailina žingtelėjo į priekį ir įsikniaubė veidu į lino blyškio švelnius plau- 
kelius jai tarp šlaunų. Minutėlę abi nejudėjo, paskui Ailina pajuto, kaip Rinos 
ranka švelniai glosto jai plaukus. Atsitraukė atgal, ir Rina puolė jos glėbin. 

Karštos ašaros staiga plūstelėjo Ailinai į akis. 

— Kodėl? — aistringai šūktelėjo. — Kodėl tau reikėjo ištekėti už jo? 


Kaip paprastai, Nevada atsibudo pusę penkių ryto, užsitempė nunešiotus 
džinsus ir nuėjo į arklides. Ir, kaip paprastai, pakeliui uždarė jungiančiąsias 
jųdviejų kambarius duris, kad Rina žinotų, jog jo nėra. 

Arklininkas jo laukė su puodeliu garuojančios juodos karčios kavos. Jų 
pokalbis, kaip ir visada rytais, tekėjo įprasta vaga, ir Nevada juto, kaip karšta 
kava, tvilkydama iš vidaus, nubėga jam į skrandį. 

Ištuštinę puodelius, juodu perėjo per arklidę, žvilgtelėdami į kiekvieną 
gardą. Nevada žengė pirmas. Prisiartino prie paskutiniajame garde stovinčio 
Baltuko. į 

— Labryt, vaikine, — šnibžtelėjo jis. 

Žirgas iškišo galvą pro vartukus ir didelėmis protingomis akimis pažvel- 
gė į Nevadą. Pasitrynė snukiu į jo delną, ieškodamas cukraus gabalėlio, kuris, 
žinojo, atsiras ten. Ir nebuvo apviltas. 

Nevada atidarė vartelius ir įėjo į gardą. Perbraukė rankomis glotnius, 
blizgančius gyvulio šonus. 

— Šiek tiek tunkame, vaikine, — sušnabždėjo jis. — Todėl, kad pastaruo- 
ju metu nelabai turime ką veikti. Reikėtų paimti tave kiek prasimankštinti. 

Be žodžių arklininkas jam padavė didelį balną, padėtą skersai ant per- 
tvaros tarp gardų. Nevada užmetė jį ant žirgo nugaros ir tvirtai užveržė. Už- 
movęs apynasrį, išsivedė žirgą iš arklidės. Priešais baltai nudažytą medinį 
pastatą įšoko į balną. 

Keliuku nurisnojo prie nedidelio treniruočių treko, kurį buvo įrengęs 
kalvos papėdėje už namo. Iš čia matėsi pilki jo stogo bokšteliai. Mašinaliai 
ėmė bandyti žirgą. 

Vėl prisiminė žinutę, kurią perskaitė Variety. Jo lūpos ironiškai persi- 
kreipė. Šit jis nusifilmavęs pelningiausiame metų filme, ir nesyk per tą laiką 
niekas jam nepasiūlė kito vaidmens. Didžiųjų vesternų laikai baigėsi, pernelyg 
brangu juos statyti. 

Galų gale ne jam vienam taip atsitiko, pagalvojo Nevada. Miksas, Mei- 
nardas, Gibsonas, Holtas — visiems tas pat. Meinardas bandė kovoti. Da- 
lyvavo keliuose „Universal“ niekaluose, kuriems susukti teprireikė maždaug 
penkių dienų. Nevada matė vieną iš jų. Tai ne jam. Filmas padrikas, garsas 
prastas, pusę jo net negali suprasti, ką aktoriai kalba. 

Tomas Miksas pabandė ką kita. Nuvežė „Laukinių Vakarų šou“ į Euro- 
pą ir, jeigu tikėtume laikraščiais, su savo žirgu Toniu visus pritrenkė. Galbūt 
verta apie tai pagalvoti. Nevados trupei, kuri nuolatos gastroliuoja, vis dar 
gerai sekasi. Jeigu jis nuvyktų tenai su ja, gal eitųsi netgi geriau. Šitai arba kita 
galimybė — imtis gitaros. 

Atsirado naujo tipo vesternas — su dainuojančiu kaubojumi ir gitara. 
Vien apie tai pagalvojęs pasijautė kažkaip nesmagiai. Tam mažajam dručkiui 
Džimui Otri pasisekė. Tik, anot kitų kaubojų, vienintelė problema — kaip 
išlaikyti jį balne, kad nenukristų nuo žirgo. Gerai sekasi ir Teksui Riteriui su 
„Columbia“. 

Nevada vėl pažvelgė į namą. Tatai buvo didžiausia kvailystė — ketvirtį 
milijono kainavę spąstai. Jam išlaikyti reikėjo daugiau nei dvidešimties tarnų 
— rijo pinigus it prerijos vilkų gauja, dorojanti nuklydusį jautuką. Jis greito- 
mis apmetė savo pajamas. 

Galvijų ranča Teksase buvo vos tik pradėjusi duoti pelną, kai visą šalį iš- 
tiko depresija, ir dabar pasiseks, jeigu jis išsikapstys be nuostolių. Gaunami 
atskaitymai už parduodamus „Nevados Smito“ žaislus ir kaubojiškus kos- 
tiumus sumenko, nes vaikigaliai nukreipė savo nepastovias simpatijas į kitas 
žvaigždes. Visa, kas liko, — tai jo „Laukinių Vakarų šou“ dalis ir ranča Ne- 
vadoje. Tatai duodavo daugiausia du tūkstančius per mėnesį, o vien tik namui 
išlaikyti jam reikėjo šešių tūkstančių. 

Rina pasiūlė dalytis išlaidomis, bet jis atsisakė manydamas, jog mokėti 
sąskaitas — vyro reikalas. Bet dabar, nors paskolos už „Renegatą“ bankui ir 

sumokėtos, jisai suprato, kad neliečiant savo pagrindinio kapitalo nebus įma- 
noma toliau išlaikyti namo. Protingiausia būtų jo atsikratyti. 

Turės susitaikyti su nuostoliais. Talbergas iš „Metro“ jam siūlė šimtą 
penkiasdešimt tūkstančių. Šiuo atveju nors nereikėtų niekam mokėti už tar- 
pininkavimą. 

Jis apsisprendė. Nėra ko sėdėti ir laukti, kad kas nors paskambintų. Lei- 
siąsis į gastroles su šou ir parduosiąs namą. Pasijautė geriau. Nusprendė pa- 
sakyti Rinai, kai šįvakar ji sugrįš iš studijos. 

Garsiai suskambo telefonas, įrengtas ant stulpo tolimajame tvoros gale. 
Pasuko savo žirgą tenai. 

— Klausau? 

— Ponas Smitas? — nuskambėjo mažordomo balsas. 

— Taip, Džeimsai. 

— Ponia Smit pageidautų, kad su ja papusryčiautumėte Saulėtajame 
kambaryje. 

Nevada dvejojo. Keista, kaip greitai tarnai susigaudo, kas šeimoje turi 
daugiau svorio. Džeimsas dabar kreipdavosi į jį tokiu pat santūriu, oficialiu 
tonu, kaip anksčiau kreipdavosi į Riną. 

Išgirdo, kaip mažordomas atsikrenkštė. 

— Ar pasakyti poniai Smit, kad būsite pusryčiams, sere? — paklausė 
jis. — Regis, ji laukia fotografų iš Screen Stars žurnalo. 

Taigi šit kaip. Nevadą smilktelėjo apmaudas. Pirmąsyk per daugelį mė- 
nesių Rina pakvietė jį papusryčiauti drauge ir vien tik tam, kad surengtų iš to 
reklaminį spektaklį. Bemaž tučtuojau pasigailėjo, kad šitaip pagalvojo. Galų 
gale ji juk nekalta, ištisus mėnesius dirba dienomis naktimis. 

— Pasakyk jai, kad ateisiu, kai tik parvesiu arklidėn žirgą. 


— Dar vieną kadrą, kaip jūs pilate kavą Nevadai, — paprašė fotogra- 
fas, — ir mes baigiame. 

Nevada paėmė ir per stalą ištiesė Rinai savo puodelį, virš kurio ji palenkė 
sidabrinį kavinuką. Mašinaliai jų lūpose pasirodė profesionalios šypsenos. 

Jau buvo iškentę visą įprastą procedūrą. Nuotrauka Rinos, kepančios 
kiaušinienę, jam prie viryklės žiūrint per jos petį į keptuvę, numeris su skru- 
dintais skrebučiais, kaip jie kemša valgį vienas kitam į burną. Viskas, ko gali 
tikėtis gerbėjų žurnalo skaitytojai iš kino žvaigždžių. Šitaip atseit jiems lei- 
džiama pajausti savo numylėtinių namų aplinką. 

Po to, kai fotografai, susirinkę aparatūrą, išėjo, mirksnį stojo nejauki tyla. 
Pirmasis prabilo Nevada. 

— Džiaugiuos, kad tai baigėsi. 


274 „— PERĖJŪNAI 


— Aš irgi. — Kiek padvejojusi Rina pažvelgė į sieninį laikrodį. — Na, 
reikėtų judėti. Pusę aštuonių turiu būti pas grimuotojus. 

Ji ėmė stotis, bet šalimais suskambo telefonas. Rina vėl atsisėdo ir pakėlė 
ragelį. 

— Alio. 

Nevada išgirdo ragelyje sutreškant balsą. Rina metė į jį keistą žvilgsnį, 
paskui kalbėjo toliau. 

— Labas rytas, Luela, — saldžiai pasakė ji. — Ne, manęs nepažadinai. 
Mudu su Nevada ką tik pusryčiavome... Taip, tikrai — „Mergina ant skraidan- 
čios trapecijos“. Nuostabus vaidmuo. Ne, Normanas nusprendė nesiskolinti 
Geiblo iš „MGM“. Sako, tėra vienintelis vyras, kuris tiktų šiam vaidmeniui... 
žinoma, Nevada, tai kaip tik jam. Minutėlę, perduodu ragelį, pasakysi pati. 

"Ji pridengė delnu ragelį. 

— Tai Parsons, — greitai sukuždėjo ji. — Bernis vakar nusprendė tau 
duoti raito kaskadininko vaidmenį. Luela pasitikrina šią naujieną. 

— Kas atsitiko? — sausai paklausė Nevada. — Ar „MGM“ nesutinka 
jam paskolinti Geiblo? 

— Nekvailiok! Paimk ragelį. 

— Alio, Luela. 

Į ausį suskambo pažįstamas lipšniai saldus balsas: 

— Sveikinu, Nevada! Tiesiog nuostabu, kad vėl vaidinsi greta mielos 
žmonos! 

— Palūkėk, Luela, — nusijuokė jis. — Neskubėk taip. Aš nevaidinsiu filme. 

— Ne? — brendo dar viena iš Parsons sensacijų. — Kodėl? 

— Jau sutikau leistis į gastroles su savuoju „Laukinių Vakarų šou“. Tai 
mane užims šešiems mėnesiams. O kol būsiu išvykęs, Rina paieškos mums 
kito būsto. Manau, abu geriau jausimės mažesniame name. | 

Dabar jos tonas tapo dalykiškas. 

— Parduodi savąją kalvos viršūnę? 

— Taip. 

— Talbergui? — kamantinėjo ji. — Girdėjau, jis domisi. 

— Nežinau. Keletas žmonių domėjosi. 

— Praneši man, kai apsispręsi? 

— Žinoma. 

— Tarp judviejų nėra nesutarimų? — suktai paklausė ji. 

— Luela! — nusijuokė Nevada. — Ką tu čia kalbi. 

— Džiaugiuosi! Jūs abu tokie puikūs žmonės. — Ji kiek patylėjo. — Pa- 
laikyk ryšį, jeigu bus kokių naujienų. 


— Būtinai, Luela. 


RINA MARLOU — 275 


— Sėkmės jums abiem! 

Nevada padėjo ragelį ir pažvelgė per stalą. Nenorėjo, kad viskas šitaip iš- 
eitų, bet dabar nieko nepadarysi. 

Rinos veidas pabalo iš pykčio. 

— Galėjai pirma pasakyti man, o ne visam pasauliui! 

— O kada turėjau progą tai padaryti? — atšovė jis nejučia pyktelėjęs. — 
Tai pirmas sykis per kelis mėnesius, kai mudu kalbamės. Be to, galėjai pati 
man pasakyti apie tą filmą. 

— Bernis vakar visą dieną bandė tau prisiskambinti, tačiau tu nėsyk ne- 
priėjai prie telefono. 

— Paistalai, — atkirto Nevada. — Aš visą dieną buvau namie, ir jis ne- 
skambino. Be to, nebūčiau priėmęs jo išmaldos, beje, taip pat ir tavosios. 

— Jeigu nors kartkartėm iškištum nos; iš tos arklidės, galbūt suprastum, 
kas dedasi. 

— Aš žinau, kas dedasi, — piktai atšovė jis. — Nepradėk elgtis kaip kino 
žvaigždė. 

— O, na ir kas? — su kartėliu atrėmė ji. — Ir apskritai, kodėl tu mane 
vedei? 

— Arba kodėl tu už manęs ištekėjai? — su tokiu pat kartėliu vėl atrėmė jis. 

Juodu pažvelgė vienas į kitą, ir staiga abiem paaiškėjo tiesa. Susituokė, 
nes žinojo, kad yra vienas kitą praradę ir žūtbūt norėjo laikytis įsikibę į tai, 
kas jau buvo praėję. Šitai supratus, pyktis abiem išgaravo taip pat staiga kaip 
ir užėjęs. 

— Atleisk, — atsiprašė Nevada. 

Rina pažvelgė į kavos puodelį. 

— Ir tu man. Juk sakiau, kad aš viską gadinu ir kad tau iš manęs nebus 
nieko gera. 

— Nekalbėk niekų. Tai ne tavo kaltė. Vis tiek tai būtų atsitikę. Šis verslas 
keičiasi. 

— Aš nekalbu apie verslą, — atsakė Rina, — o apie tave ir mane. Turėjai 
vesti kitą, kuri būtų tau davusi šeimą. Aš tau nieko nedaviau. 

— Negali prisiimti visos kaltės. Abu savaip bandėme, bet nė katras iš 
mudviejų neturėjo to, kas iš tiesų buvo reikalinga antram. Tiesiog padarėme 
klaidą, štai ir viskas. | 

— Negalėsiu paduoti pareiškimo skyryboms, kol neužbaigsiu šio fil- 
mo, — nupuolusiu balsu pasakė ji. — Aš ne prieš, jeigu tu panorėsi paduoti 
jį anksčiau. 

— Ne, aš galiu palaukti, — ramiai pasakė Nevada. 

Rina žvilgtelėjo į sieninį laikrodį. 

— Dieve mano! Aš vėluoju! — sušuko ji. — Turiu paskubėti. — Prie 
durų sustojo ir atsigręžė į jį. — Tu kaip ir anksčiau mano draugas. 

Nevada pamažu linktelėjo galvą ir atsakė jai šypsena, tačiau jo balsas 
buvo rimtas: 

— Aš visados būsiu tavo draugas. 

Rina kiek pastovėjo, ir staiga Nevada žmonos akyse išvydo ašaras. Paskui 
ji apsisuko ir išbėgo iš kambario. 

Jis nuėjo prie lango, pakėlė užuolaidą ir pažvelgė į įvažos keliuką. Matė, 
kaip Rina išbėgo iš namo, kaip šoferis užtrenkė dureles. Automobilis, pajudė- 
jęs į studiją, dingo pakalnėje. Nevada paleido užuolaidą. 

Rina daugiau į šį namą nebesugrįžo. Tąnakt pasiliko pas Ailiną. Kitą 
dieną persikraustė į viešbutį ir po trijų mėnesių Ryne padavė pareiškimą sky- 
ryboms. Motyvas — neatitikę charakteriai. 

Ir štai taip viskas baigėsi, išskyrus teisinius formalumus. 


r) 


DEIVIDAS IŠGIRDO, KAIP DĖDĖS KABINETE STIPRIAI TRINKTELĖJO DURYS. JIS 
greitai atsistojo, nuėjo prie durų ir jas atidarė. Dėdė Bernis sėdėjo krėsle išrau- 
dusiu veidu, piktas ir gaudė kvapą, stengdamasis išpurtyti iš apversto butelio, 
kurį laikė rankoje, keletą tablečių. 

Deividas greitai iš ropinukės ant stalo pripylė stiklinę vandens ir padavė 
Normanui. 

— Kas atsitiko? 

Normanas nurijo dvi tabletes, pastatė stiklinę priešais save ir pažvelgė į 
Deividą. | 

— Kodėl aš su savo broliu, o tavo dėde, Luji nenuėjau į drabužių ver- 
slą? — Deividas žinojo, kad šis klausimas gali likti be atsakymo, tad kantriai 
laukė Normano kalbos tęsinio. — Per dieną jie pasiuva penkiasdešimt, šimtą 
eilučių. Ir tylu, ramu. Vakarais jis grįžta namo, pavalgo, eina miegoti. Jokių 
rūpesčių, jokių skrandžio opų, jokių graužačių. Štai kaip žmogus turi gyventi. 
Lengvai. Ne kaip šuo. Ne kaip aš. 

— Kas atsitiko? — vėl paklausė Deividas. 

— Tartum neturėčiau pakankamai rūpesčių, — skundėsi Normanas, — 
mūsų akcininkai prikaišioja, kad prarandame per daug pinigų. Aš nulekiu į 
Niujorką paaiškinti. Profsąjungos grasina kino teatrams streikais, aš gi prisėdu 
ir susitariu, kad kino teatrų vis dėlto neuždarys. Paskui gaunu žinią iš Europos, 

kad Hitleris perėmė visą mūsų nuosavybę Vokietijoje: kontoras, kino teatrus, 
viską! Tie antisemitai iš mūsų pavogė daugiau nei du milijonus dolerių! O dar 
gaunu nusiskundimą iš laiduotojų ir bankininkų, kad mūsų filmai menkai ver- 
tinami. Tad nuperku populiariausią Brodvėjaus pjesę „Strazdanos“ — tokią di- 
džiai menišką, kad aš net nesuprantu, apie ką kalbama. O dabar su ta meniškąja 
bomba esu įstrigęs. Kalbėjausi apie ją su visais Holivudo režisieriais. Aš ne toks 
bukas, jog man ilgai truktų pamatyti, kad ir tie ničnieko toje pjesėje nesupranta. 
Tad nusamdžiau režisierių, kuris pastatė ją scenoje — Klodą Danbarą, /eige/is“, 
kokių dar neregėjau, bet šitai man kainavo penkiasdešimt tūkstančių. Sukišau 
jau šimtą tūkstančių, ir kol kas jokio pelno. Tad paskambinau Luji ir sakau: 
„Nusamdyk man Garbo“. Jis nusijuokia man į veidą. Sako: „Tu neturi pinigų. 
Be to, yra užimta pas mus garsioje pjesėje — Judžino O'Nilo „Anoje Kris- 
ti!“ — „Sudie“, — sakau aš ir paskambinu Džekui Vorneriui. Teiraujuosi dėl 
Betės Deivis. „Palūkėk minutėlę“, — sako jis. Aš prasėdžiu prie telefono dešimt 
minučių. Tas pišeris“* įsivaizduoja, jog nežinau, ką jis per tą laiką veikia? Ogi 
skambina į Niujorką savo broliui — štai ką jis veikia. O aš sėdžiu čia, Niujorke, 
už kiekvieną minutę man tiksi tarpmiestinio pokalbio sąskaita, o jisai skambina 
savo broliui, kuris už dviejų kvartalų nuo manęs. Man knieti pasakyti jam: „Pa- 
dėk ragelį, aš pats galiu paskambinti tavo broliui, ir tai man kainuos tik dešimt 
centų“. Žodžiu, Džekas sugrįžta prie telefono, bet tatai vėliau man atsiėjo de- 
vyniasdešimt penkis dolerius. „Tau pasisekė, — sako jis. — Pas mus ji niekam 
nenumatyta iki rugsėjo. Gali ją gauti už šimtą penkiasdešimt gabalų. — „Už 
šimtą penkiasdešimt jokia man malonė, — sakau jam. — Daugiausia, kiek ji 
gauna — tai trisdešimt, trisdešimt penkis už filmą, gal netgi nė tiek.“ — „Iai 
kiek sutinki mokėti?“ — klausia jis. — „Penkiasdešimt“, — sakau. — „Pamiršk 
tai, — nusijuokia jis. — „Gerai, tuomet septyniasdešimt penki“, — sakau. — 
„Šimtas dvidešimt penki“, — spiriasi jis. — „Lygiai šimtą, ir sutarta“, — sa- 
kau.— “Sutarta, — sutinka jis. Padedu ragelį. Prašnekėjau vos dvi minutes, 
o tai man atsiėjo šimtą trisdešimt penkis dolerius. Taigi aš grįžtu į Volstritą ir 
pareiškiu laiduotojams bei bankininkams, kad mes dabar įsigijome prestižinius 
pjesę, režisierių ir aktorę. Filmas bus toks meniškas, kad galėsime džiaugtis, jei 
apskritai kas nors ateis į kino teatrus. Jie laimingi pasveikina mane, ir aš, sėdęs į 
traukinį, sugrįžtu į Holivudą. — Staiga Bernis pristigo kvapo, vėl paėmė stiklinę 
ir išlenkė ją ligi dugno. — Argi nepakankamai rūpesčių bet kuriam žmogui? 

Deividas linktelėjo. 

— Taigi turėjau pakankamai rūpesčių šįryt įžengdamas į savo kabine- 


* Faigele — paukštis (jidiš). 


* Pisher — mižnius (jidiš). 

tą, sutinki? Ir ką gi aš aptinku manęs laukiančią? Ogi tą kurvą* Riną Mar- 
lou. „Rina, mieloji, — sakau jai. — Šįryt atrodai iš tiesų nuostabiai.“ Ir kad 
nors pasisveikintų su manimi. Ne! Pakiša man po nosim Reporter ir klausia: 
„Kas čia? Tai tiesa?“ Pažvelgiu ir išvystu Žinutę apie tai, kad Deivis filmuosis 
„Strazdanose“. „Ko taip jaudinies, mieloji? — sakau jai. — Tas vaidmuo ne 
dėl tavęs, tokios bombos. Turiu numatęs tau vaidmenį, kuris išvers žmones 
iš koto. „Šeherezadą“. Tokių kostiumų per visą savo gyvenimą neregėjai.“ Ir 
žinai, ką ji man atsako? — Bernis liūdnai palingavo galva. 

— Ką? — paklausė Deividas. 

— Ir po viso to, ką dėl jos esu padaręs, ji šitaip su manimi kalba. „Patrauk 
rankas nuo mano cickų, — sušunka ji. — Ir jeigu aš negausiu to vaidmens, 
gali susikišti „Šeherezadą“ subinėn!“ Ir išžirglioja pro duris. Kaip tau tai pa- 
tinka? — susisielojęs paklausė Normanas. — O aš tik bandžiau ją kiek nura- 
minti. Faktiškai dulkinasi su visais Holivude, o su manimi šitaip kalba! 

Deividas linktelėjo. Irgi buvo girdėjęs apie ją visokių istorijų. Per metus 
nuo tada, kai išsiskyrė su Nevada, ji tartum padūko. Buvo kalbama, kad pobū- 
viai naujuose jos namuose Beverli Hilse — tiesiog orgijos. Netgi ėjo šnekos apie 
ją ir Ailiną Gailard, kostiumų projektuotoją. Bet kol spauda tylėjo, visi dėjosi 
nieko nematą. Tai, ką Rina daro — jos pačios reikalas, kol neužkliudo kitų. 

— Tai ką jūs darysite? 

— O ką galiu daryti? — klausimu į klausimą atrėmė Bernis. — Duosiu 
jai tą vaidmenį. Jeigu ji mus paliktų, prarastume dvigubai daugiau nei da- 
bar. — Jis ištiesė ranką pasiimti cigarą. — Paskambinsiu jai šiandien ir pa- 
sakysiu. — Buvo jau beužsirūkąs, tačiau sustojo. — Ne, sugalvojau geriau. Tu 
nuvažiuok pas ją į namus ir viską pasakysi. Tegu skradžiai žemę prasmegsiu, 
jeigu leisiu jai įsivaizduoti, kad privertė mane bučiuoti jai subinę. 

— Gerai, — sutiko Deividas ir pasuko į savo kabinetą. 

— Palūkėk, — šūktelėjo jam pavymui Bernis. 

Deividas apsigręžė. 

— Žinai, su kuo „Waldorf“ restorane susidūriau savo paskutinį vakarą 
Niujorke? — paklausė Bernis. — Su tavo draugeliu. 

— Mano draugeliu? 

— Taip, tu žinai, apie ką kalbu. Apie tą patrakėlį lakūną. Džoną Kordą. 

— O, — pratarė Deividas. Jam patiko, kaip tatai pateikė dėdė, primin- 
damas jam apie jų ankstesnį pokalbį prieš keletą metų. Jis ir Kordas niekada 
nėra apsimainę daugiau nei žodžiu. Jis netgi abejojo, ar apskritai Kordas žino 
jį egzistuojant. — Kaip jis atrodo? 


* Kekšė (jidiš). 

— Taip pat, — atsakė dėdė. — Kaip valkata. Avi sportukais, be kakla- 
raiščio. Nesuprantu, kaip jam tai atleidžiama. Bet kuris kitas būtų išmestas 
gatvėn, bet jis? Viską daro gojaus pinigai. 

— Jūs su juo kalbėjotės? — smalsiai paklausė Deividas. 

— Žinoma, — atsakė Normanas. — Perskaičiau laikraščiuose, kad jis sta- 
to naują filmą. Kas žino, tariau sau, šmikiui gali vėl pasisekti. Be to, kai esame 
taip įklimpę su prestižiniu filmu, būtų galima jį išnaudoti. Jo pinigais galėtume 
padengti daug savo sąskaitų. Antra valanda nakties, ir jis pasikabinęs už pa- 
rankės dvi Aurvas. Aš prieinu ir sakau: „Sveikas, Džonai.“ Jis pažvelgia į mane 
lyg niekad anksčiau nebūtų matęs. „Prisimenate, — sakau. — Bernis Norma- 
nas iš Holivudo.“ — „O taip“, — atsako jis. Bet iš jo veido negaliu pasakyti, 
prisimena mane ar ne — toks apžėlęs barzda. „Štai dvi mergužėlės — akto- 
rės,— sako jis man, — bet pavardžių nepasakysiu, nes dar galėtumėt jas už- 
angažamentuoti sau. Jeigu man mergužėlė patinka, — varo jis toliau, — pasi- 
rašau su ja kontraktą „Cord Explosives“ vardu. Nenoriu daugiau rizikuoti, kad 
jos ištrūktų nuo manęs kaip tada, kai jūs užangažamentavote mano damutę 
Marlou.“ — Ir juokaudamas man taip ploja per petį, kad dvi valandas negaliu 
pakelti rankos. Prisiverčiu nusišypsoti, nors ir neturiu jokio noro. „Mūsų versle 
reikia greitai suktis, — sakau, — antraip atsiliksi nuo eisenos. Bet užteks apie 
tai. Noriu pasišnekėti su jumis apie naują filmą, kurį, girdėjau, statote. Dėl jūsų 
paskutiniojo fantastiškai pasidarbavome ir, manau, galėtume susitarti kur nors 
susitikti.“ — „O kodėl ne dabar?“ — klausia jis. „Tvarka“, — sakau. Jis pasi- 
gręžia į mergužėles. „Palauksit manęs čia, — paliepia joms ir vėl atsisukęs pa- 
ima mane už parankės. „Einam, — sako timptelėdamas. — Einam pas mane į 
kontorą.“ Pažvelgiau į jį nustebęs. „Turite čia „Waldorf“ kontorą?“ — klausiu. 
„Turiu kontorą kiekviename Jungtinių Valstijų viešbutyje.“ — Sulipame į liftą, 
ir jisai sako: „Prašom į mezoniną.“ Mudu išlipame ir einame koridoriumi iki 
kažkokių durų. Pasižiūriu į lentelę, ant jų parašyta „Vyrams“. Pažvelgiu į Kor- 
dą. Tas šypsosi. „Mano kontora“, — sako atidarydamas duris. Mes įeiname, 
viduje balta ir tuščia. Stovi stalas ir kėdė tvarkytojui. Kordas atsisėda ant kėdės, 
ir staiga aš pamatau, kad jis visiškai blaivus ir dabar nesišypso. „Aš dar neap- 
sisprendžiau, ar išleisiu į ekranus filmą, — sako jis. — Viskas priklauso nuo 
to, kur pasiūlys geriausias sąlygas.“ — „Išmintingai mąstote, — sakau, — bet 
iš tiesų negaliu nieko kalbėti, kol nežinau, apie ką jūsų filmas.“ — „Aš jums 
pasakysiu, — sutinka jis. — Apie lakūnus Pasauliniame kare. Nupirkau apie 
penkiasdešimt senų lėktuvų — spedų, fokerių, niuportų, dehevilendų“ — ir ti- 
kiuosi pasilinksminti smagiai paskraidydamas.“ — „A, filmas apie karą, — sa- 


* Kalbama apie Pirmojo pasaulinio karo kovinius lėktuvus: „Spad“ — britų, „Fokker“ — vokiečių, 
„Nieuport“ — prancūzų, „De Havilland“ — amerikiečių. 

kau aš. — Tuomet nieko gera. Filmai apie karą baigėsi po „Vakarų fronte nie- 
ko naujo“. Niekas neis jų žiūrėti. Bet kadangi turiu su jumis kai kurią patirtį 
ir mudu gerai bendradarbiavome, galėčiau ir toliau suteikti sau šį malonumą. 
Kokios jūsų sąlygos?“ — Jis pažvelgia man į akis. — „Nuo pridėtinių studijos 
išlaidų — dešimt procentų, — sako, — nuo distribucijos — penkiolika, prieš 
tai atskaičiavus nuo pajamų visas išlaidas.“ — „Tai neįmanoma, — papriešta- 
rauju. — Mano pridėtinės išlaidos sudaro mažiausia dvidešimt penkis procen- 
tus.“ — „Visai ne, — užginčija jis, — tuoj aš jums tai įrodysiu pasitelkdamas 
paprasčiausią aritmetiką. Pagal metines ataskaitas jūsų pridėtinės išlaidos per 
pastaruosius kelerius metus vidutiniškai sudarė dvidešimt vieną procentą. Per 
tą patį laikotarpį „Renegatas“ atnešė jums dvidešimt penkis procentus visų 
pajamų. Išskaičiuokite tai iš savo pajamų ir pamatysite, kad jūsų pridėtinės iš- 
laidos sudarė bemaž trisdešimt šešis procentus. Tas pat ir dėl studijos, — sako 
jis. — Apimtis lemia procentus, ir jeigu aš užtikrinsiu apimtį, tai neturėčiau 
būti apsunkinamas įprastinių procentų. Noriu nugriebti šiek tiek grietinėlės, 
kaip jūs, kino žmonės, tatai vadinate.“ — „Su tuo negaliu sutikti“, — sakau 
jam. „Sprendžiant iš kino verslo padėties, jūs negalite nesutikti“, — atremia 
jis.— „Mano direktoratas niekada tam nepritars“, — sakau aš. Jis šypsodamasis 
atsistoja. „Pritars, — sako. — Palūkėkit dar porą metų, ir jie pritars. Kodėl jums 
nenusišlapinus; jei jau čia esate.“ Esu tiek nustebintas, kad prieinu prie pisuaro. 
Kai apsisuku, jis jau dingęs. Kitą rytą, prieš sėsdamas į traukinį, bandau jį susi- 
rasti, bet, regis, niekas nežino, kur jis. Jo kontoroje netgi negirdėję, kad jis Niu- 
jorke. Dingo kaip į vandenį. — Bernis nuleido akis į rašomąjį stalą. — Tikras 
mišiuginas““, sakau tau. 

— Juk jums kalbėjau, kad jis greitai mokosi, — nusišypsojo Deividas. — 
Bet žinote, jo aritmetika teisinga. 

Dėdė pažvelgė į Deividą. 

— Manai, aš pats to nežinau? Bet nejau jis toksai vargšas, kad turėčiau 
atimti nuo savęs duonos kąsnį? 


— Malonėkite paskui mane, sere, — mandagiai pakvietė mažordo- 
mas. — Panelė Marlou soliariume. 

Deividas linktelėjo ir tylomis nusekė paskui jį laiptais ir toliau į namo 
galą. Mažordomas sustojo prie durų ir pasibeldė. 

— Ponas Vulfas jau čia, mem. 

— Tegul įeina, — atsiliepė Rina pro uždaras duris. 

Mažordomas atidaręs palaikė duris. Deividas sumirksėjo nuo staiga į 


* Iš meshuggeneh — beprotis (jidis). 

akis tvieskusios skaisčios Kalifornijos saulės. Kambario stogas buvo skaidraus 
stiklo kupolas, sienos — taip pat stiklinės. 

Tolimajame kambario gale stovėjo aukšta širma, iš už kurios atskriejo 
Rinos balsas. 

— Įsipilkite iš baro ko nors išgerti. Aš tuojau. 

Apsidairęs aplinkui, Deividas pastebėjo kampe barą, paprastas drobines 
kėdes, sustatinėtas po visą kambarį kaip papuola, ir baltą kilimą, dengiantį 
bemaž visas grindis. 

Iš už širmos pasirodė Ailina Gailard, vilkinti baltais marškiniais su be- 
veik iki alkūnių paraitotomis rankovėmis ir juodomis vyriškomis kelnėmis, 
glaudžiai aptempiančiomis jos siaurus klubus. Žilsvų sruogų išmarginti plau- 
kai griežtai lygiai sušukuoti atgal. 

— Sveikas, Deividai, leisk, aš tau padėsiu. 

— Dėkui, Ailina. 

— Sutaisyk ir man martinį, — šūktelėjo Rina iš už širmos. 

Ailina nieko neatsakė, tik pažvelgė į Deividą. 

— Ką gersi? 

— Škotiškąjį su vandeniu. Ir truputėlį ledo. 

— (Gerai, — pasakė ji, jau mikliai darbuodamasi prie baro. Padavė jam 
taurelę. — Na, kaip? 

Deividas paragavo. 

— Puiku. 

— Jau sutaisei man martinį? — nuskambėjo jam už nugaros Rinos balsas. 

Jis atsisuko. Rina, ką tik pasirodžiusi iš už širmos, rišosi frotinį chalatą. 
Iš trumpam surudavusios įdegusios šlaunies Deividas spėjo, kad po juo jinai 
daugiau nieko neturi. 

— Sveika, Rina. 

— Sveikas, Deividai, — atsakė ji ir pažvelgė į Ailiną. — Kur mano gė- 
rimas? 

— Deividas tikriausiai čia su reikalu, — pasakė Ailina. — Kodėl tau ne- 
palūkėjus, kol su juo pasišnekėsi? 

— Nekomanduok! — atkirto Rina. — Sutaisyk gėrimą! — Ji pasigręžė į 
Deividą. — Kai buvau maža, tėvas man duodavo martinio. Galiu jį gerti kaip 
vandenį. Ailina, regis, to nesupranta. 

— Štai, — trumpai metė Ailina. 

Rina paėmė iš jos martinį. 

— Sveiks, Deividai. 

— Sveika, — atsakė Deividas. 

Išlenkusi pusę savo stiklo, ji nuvedė Deividą prie vienos iš kėdžių. 

— Sėskis, — paragino, pati įsmukdama į kitą. 

— Gražų turi namą, — mandagiai pagyrė Deividas. 

— Jis mielas. Mudvi su Ailina puikiai leidome laiką, kol jį įsirengėme. — 
Rina ištiesė ranką ir paplekšnojo Ailinai skruostą. — Ailina nuostabiai su- 
vokia spalvas. Turėtum pakalbėti su savo dėde, kad ją išbandytų kaip meninę 
vadovę. Neabejoju, jis pamatys, kad ji sugeba nuostabiai dirbti. 

— Rina, manau, Deividas atėjo čia ne kalbėtis apie mane, — priminė 
Ailina, tačiau jos balse nuskambėjo laiminga gaidelė. 

— Pakalbėsiu su dėde Berniu, — mandagiai pažadėjo jis. — Aš irgi ma- 
nau, kad ji sugebėtų. 

— Matai? — tarė Rina. — Visa Ailinos bėda, kad ji pernelyg kukli, nors 
yra viena iš talentingiausių asmenybių, kurias kada nors pažinojau. — Ji iš- 
tiesė Ailinai tuščią taurę. — Įpilk dar. 

Deivido žvilgsnis užkliuvo už jos iškilių, pilnų krūtų. Jeigu ji taip gers, 
vien masažo nebeužteks, kad svoris neaugtų. 

Rina pertraukė jo mintis. 

— Ar senasis pūzras nusprendė duoti man tą vaidmenį „Strazdanose“? 

Deividas pažvelgė į ją. 

— Privalai suprasti ir mano dėdės požiūrį, Rina, — greitai pasakė jis. — 
Tu pati didžiausia kompanijos vertybė. Negali jo smerkti, jeigu jis nori, kad tu 
vaidintum filme, kurį tikrų tikriausiai ištiks triukšminga nesėkmė. 

Rina paėmė iš Ailinos taurę. 

— Visa esmė ta, — karingai pareiškė ji, — jog Bernis mano, kad aš nesu- 
gebu vaidinti. Viena, kam tinku — tai vaikštinėti tiek nuoga, kiek jis pajėgia 
mane išrengti. 

— Jis mano, kad tu puiki aktorė, Rina. Bet svarbiausia, tu vienintelė iš 
milijonų — žvaigždė. Tiesiog jis stengiasi tave apsaugoti, štai ir viskas. 

— Aš pati apsisaugosiu, — piktai atkirto ji. — Gausiu aš tą vaidmenį ar 
negausiu? 

— Gausi. 

— Gerai. — Ji kiek nugėrė iš taurės ir atsistojo. Tik dabar Deividas su- 
mojo, kad Rina šiek tiek girta. — Perduok nuo manęs savo dėdei, kad kitąsyk 
ateisiu pas jį į kabinetą be liemenėlės. 

— Neabejoju, jis bus labai laimingas, — išsišiepė Deividas, padėjo savo 
taurelę ir atsistojo. 

— Man regis, jis nori mane padulkinti, — tarė ji kiek svyrinėdama. 

— O kas nenori? — nusijuokė Deividas. — Galiu išvardyti bent šešias- 
dešimt milijonų vyrų, kurie apie tai svajoja. 

— Tu nenori, — metė Rina, staiga pažvelgdama tiesiai jam į akis. 

— Kas sako? 

— Aš, — rimtai tarė ji. — Niekad manęs neprašei. 

— Kada nors primink man, kad išdrįsčiau. 

— O kodėl ne dabar? — paklausė ji ir truktelėjo savo chalato virvelę. Tas 
prasiskyrė, ir Rina stovėjo prieš jį visai nuoga. Deividas iš nuostabos išpūtė 
akis, nepajėgdamas pratarti nė žodžio. 

— Eik į apačią, Ailina, — paliepė Rina neatitraukdama nuo jo akių, — ir 
pažiūrėk, kad paduotų pietus laiku. 

Ailina nuskubėjo pro Deividą prie durų, ir tuo metu jis pagavo jos žvilgs- 
nį. Nors ir šimtą metų gyventų, niekad nepamirštų neišmatuojamų skausmo 
ir kančios jos akyse. 


Bo 


IKI SUTIKO RINĄ MARLOU, KLODAS DANBARAS TURĖJO TIK TRIS SAVO GYVENI- 
mo meiles: savo motiną, save patį ir teatrą — ir kaip tik tokia eile. Jo „Ham- 
letas“ su šiuolaikišku apipavidalinimu buvo vienas iš sulaukusių didžiausio 
pasisekimo Šekspyro pastatymų, kada nors vaidintų Niujorko scenose. Tačiau 
tik režisūrinis darbas prie „Strazdanų“, šiaip vidutiniškos pjesės, iškėlė jį į kar- 
jeros viršūnę. 

„Strazdanos“ buvo trijų personažų pjesė, pasakojanti apie du aukso ieš- 
kotojus, gyvenančius atsiskyrėliškai didelės dykumos pakraštyje, ir atmintį 
praradusią jauną merginą, kuri atklysta į jų stovyklą. Tarp vyrų prasideda 
kova, jaunesnysis stengiasi apginti merginą nuo nedorų vyresniojo kėslų, ta- 
čiau kai jam tai pasiseka, patsai neatsispiria pagundai. 

Pjesė susidėjo vien iš dialogų ir labai mažai veiksmo, tad nors ji jau metus 
ėjo Brodvėjuje, Danbaras nustebo, kai Normanas jam paskambino ir pranešė 
nusipirkęs pjesę bei norįs jam patikėti režisuoti filmą. Jis nedvejodamas sutiko. 
Ir tiktai nuvykęs į Kaliforniją sužinojo, kam paskirtas pagrindinis vaidmuo. 

— Rina Marlou! — tarė jis Normanui. — Betgi aš maniau, kad vaidins 
Deivis. 

Prodiuserio veidas liko mandagus. 

— Vorneris mane apmovė, — pritildęs balsą sušnabždėjo. — Tad aš iš- 
kart pagalvojau apie Riną. 

— Bet ar nėra kokios nors kitos, pone Normanai, — paklausė režisierius, 
kiek užsikirsdamas — kaip tatai jam atsitikdavo, kai būdavo sutrikdytas. — O 
kaip dėl tos aktorės, kuri vaidino teatre? 


284 L— PERĖJŪNAI 


— Visai be vardo, — skubiai pasakė Normanas. — Toji pjesė — svarbus 
mūsų pirkinys. Turime išspausti iš jo kuo daugiau kasos pajamų. Nebuvo nė 
vieno filmo su Rina, kuris neuždirbtų pinigų. 

— Galbūt, — sutiko Danbaras. — Bet ar ji moka vaidinti? 

— Holivude nėra geresnės už ją aktorės. Juk jūs režisierius. Nuvažiuokite 
šiandien popiet su scenarijumi pas ją į namus ir pats įsitikinsite. 

— Pone Normanai... 

Bet šis jau paėmęs jį už parankės vedė prie durų. 

— Būkite teisingas, pone Danbarai, suteikite merginai šansą, padirbėki- 
te su ja. O jeigu jūs vis tiek manysite, kad ji nesusidoros su šiuo vaidmeniu, 
tuomet pažiūrėsime. 

Prodiuseris taip mikliai jo nusikratė, kad, tik atsidūręs už durų, Klodas 
atsipeikėjo stebimas trijų sekretorių. 

Pasijuto raustąs ir, norėdamas tai paslėpti, priėjo prie arčiausiai Normano 
kabineto durų sėdinčios merginos. 

— Gal pasakytumėt man, kur gyvena panelė Marlou? — paklausė jis. — 
Ir kaip tenai patekti? 

Sekretorė nusišypsojo. 

— Aš galiu padaryti geriau, pone Danbarai, — dalykiškai atsakė ji pakel- 
dama telefono ragelį. — Užsakysiu automobilį, kad jus tenai nuvežtų. 

Tądien, prieš nuvažiuodamas pas Riną į namus, Klodas užsuko į kino 
teatrą, kur buvo demonstruojamas jos paskutinysis filmas. Stebėjo ekraną tar- 
tum siaubo pakerėtas. Be jokios abejonės, mergina graži. Jis netgi įžvelgė joje 
kažkokį gyvuliškumą, kuris galėjo rasti atgarsį tam tikros kategorijos publiko- 
je. Bet pjesei buvo reikalinga visai ne tokia mergina. 

Pjesės herojė buvo prislėgta, užsidariusi savyje, įbauginta. Kai stengėsi 
atgauti atmintį, išvaizda atspindėjo jos jausmus — buvo sulysusi, iškankin- 
ta ir išsekinta dykumos karščio. Vyrams geismą kėlė tik moteriška jos lytis, 
o anaiptol ne išorė: Ir tik pačioje pjesės kulminacijoje paaiškėja, kad herojės 
baimės ištakos — jos pačios polinkyje nusidėti. 

O ekrane Rina atrodė jaudinanti ir drąsi, suvokianti savo seksualumą ir 
nuolatos juo besipuikuojanti prieš publiką, tačiau jos vaidyba neturėjo nė kiek 
subtilumo. Ir vis dėlto jam teko pripažinti, kad jautė iš jos spinduliuojančią 
nepaprastą gyvybinę jėgą. Kai ji pasirodydavo ekrane, kad ir kas daugiau tenai 
vyktų, Klodas negalėjo atplėšti nuo jos akių. 

Iš kino teatro jis sugrįžo į viešbutį, kur jau laukė automobilis. Kaip visa- 
da, kai jausdavosi sutrikęs, jis paskambino savo motinai. 

— Ar žinai, mama, kas turi vaidinti tame filme? 

— Kas? — kaip paprastai ramiai paklausė motina. 

— Rina Marlou. 

— Ne! — sukrėsta sušuko motina. 

— Taip, mama. Ponas Normanas sako, kad jie negali įsigyti Betės Deivis. 

— Na, tai tu tuojau pat grįžk namo, — tvirtai pareiškė motina. — Pasa- 
kyk Normanui, kad privalai paisyti savo reputacijos: tau yra pažadėjęs Deivis, 
ir tu nesutiksi kaip pakaitalą gauti tą šviesiaplaukę pamaivą. 

— Bet aš jau pažadėjau ponui Normanui pasikalbėti su panele Marlou. 
Jisai sakė, jei po susitikimo liksiu ja nepatenkintas, jis pamėgins paieškoti ku- 
rios nors kitos. 

— Gerai. Bet atsimink, kad tavo individualybė svarbiau už viską. Jeigu 
nejausi visiško pasitenkinimo, iškart grįžk namo. 

— Taip, mama, bučiuoju tave. 

— Aš tave taip pat, ir saugok save, — atsakė motina atsisveikdama. 


Rina įėjo į kambarį, kur jis laukė, nuo galvos iki kojų apsitempusi juodu 
triko. Blyškiai šviesūs jos plaukai buvo sušukuoti atgal ir susukti mazgu, o 
veidas nė kiek nepadažytas. 

— Pone Danbarai, — tarė prieidama prie jo ištiesusi ranką, visai be šyp- 
senos. 

— Panele Marlou, — atsakė jis paspausdamas jai ranką. Nustebo, kad jos 
pirštai tokie stiprūs. 

— Seniai norėjau su jumis susipažinti, labai daug esu apie jus girdėjusi. 

Jis nusišypsojo pamalonintas. 

— Aš irgi apie jus labai daug girdėjau. 

Ji pakėlė akis ir pirmąsyk nusišypsojo. 

— Kurgi ne, — tarė be nuoskaudos, — antraip ar būtumėte čia prisista- 
tęs pačią pirmą dieną, kai esate Holivude. Jūs turbūt stebitės, kurių velnių aš 
užsimaniau vaidinti „Strazdanose“? 

Klodas šiek tiek suglumo nuo tokio atviro prisipažinimo. 

— Iš tiesų kodėl, panele Marlou? Kam be reikalo siūbuoti valtį, juk dar 
apvirsit. Jums čia ir taip gana neblogai sekasi. 

— Velniop valtį, — atsainiai numojo Rina klestelėdama ant kėdės. — 
Manoma, kad aš aktorė, ir dabar pati noriu pasitikrinti, ką sugebu. Ir jūs esate 
tas režisierius, kuris padės man tai padaryti. 

Klodas trumpai ją nužvelgė. 

— Ar skaitėte scenarijų? 

Rina linktelėjo. 

— Prisimenate pirmuosius žodžius, kuriuos ištaria mergina, atklydusi į 


stovyklą? 

— Taip. 

— Perskaitykite juos man. — Klodas padavė jai scenarijų. 

Rina jį paėmė, tačiau neatvertė teksto. 

„Mano vardas Marija. Taip, tikrai. Manau, mano vardas Marija“. 

— Jūs tariate žodžius, panele Marlou, — susiraukė jis, — bet apie juos 
negalvojate. Neįsijaučiate į merginos pastangas prisiminti savo vardą. Galvo- 
kite šitaip: „Aš negaliu prisiminti savo vardo, bet jeigu man pasisektų, tai jis 
kažkoks žinomas. Juo buvau vadinama visą savo gyvenimą, tačiau man sunku 
jį prisiminti, nors girdėjau dažnai minimą bažnyčioje ir netgi kartojau savo 
maldose. Dabar jis man sugrįžta. Regis, prisiminiau. „Mano vardas Marija. 
Taip, tikrai. Manau, mano vardas Marija“. 

Rina tylomis žiūrėjo į jį. Paskui atsistojo ir nuėjo prie židinio. Atgręžusi 
Klodui nugarą, padėjo rankas ant atbrailos. Kiek palūkėjusi, timptelėjo plau- 
kų mazgą, ir tie laisvai nukrito jai ant pečių. Tuo pat metu ji staigiai atsisuko. 

Prašneko, ir jos veidas staiga pasirodė kažkoks sulysęs, įsitempęs. 

„Mano vardas Marija, — kimiai sušnabždėjo ji. — Taip, tikrai. Manau, 
mano vardas Marija“. 

Klodas žvelgė į ją, ir jo rankos pašiurpo žąsies oda. Taip jam visados atsi- 
tikdavo, kai kas nors didaus iš teatro scenos giliai įsiskverbdavo jo vidun. 


Bernis Normanas pasirodė tiktai paskutinę filmavimo dieną. Krestelėjo 
galvą ir, atidaręs duris, įžengė į erdvią sceną, kurioje buvo filmuojama. Derėjo 
geriau pagalvoti prieš nusamdant tą fegelį režisuoti filmą. Dar blogiau, derėjo 
pasitikrinti, ar esąs sveiko proto prieš leisdamasis įkalbamas nupirkti tokią 
pjesę. Visa, kas su ja susiję — perdėm beprotybė. 

Pirmiausia mėnesiui teko atidėti filmavimo terminus. Režisierius parei- 
kalavo trisdešimties dienų, kad galėtų parepetuoti su Rina vaidmenį. Norma- 
nas gavo nusileisti, kai ji užsispyrė nesifilmuoti, ko! Danbaras nepasakys, kad 
ji yra pasirengusi. Tai atsiėjo šimtą penkiasdešimt tūkstančių vien išmokoms 
už prastovas. 

Paskui režisierius užsispyrė, kad filme būtų visa taip, kaip teatro spektak- 
lyje. Sąmata velniop. Dar šimtas penkiasdešimt tūkstančių sukišta. Ir, negana 
to, Danbaras užsispyrė tobulo kiekvienos scenos garso. Jokio dubliažo ar sin- 
chronizacijos. Kiekvienas žodis turi skambėti nepriekaištingai, lyg būtų taria- 
mas teatro scenoje. Jam nerūpėjo, kiek prireiks pakartojimų. „Ir ko jam turėtų 
rūpėti, tam mergvaikiui? — pagalvojo Normanas. — Juk tai ne jo pinigai“. 

Filmavimas užsitęsė tris mėnesius ilgiau, nei buvo numatyta. Pusantro 
milijono išmesta perniek. Įžengdamas į ryškiai apšviestą scenos sektorių, jisai 
sumirksėjo. 

Ačiū Dievui, tai paskutinė scena — priešais trobelę: mergina rytą atidaro 
duris ir pamato abu vyrus negyvus, jaunesnysis užmušė vyresnįjį, paskui pats 
nusižudė, suvokęs, kaip žemai mergina jį privertė nupulti. Visą, ką jai reikėjo 
padaryti — tai pažvelgti į dvejetą vyrų, mažumėlę nusibraukti ašarų ir paskui 
nueiti į dykumą. Paprasta. Nieko negali čia nepasisekti. Dešimt minučių — ir 
pabaiga. 

— Į vietas! 

Dvejetas aktorių išsitiesė ant Žemės prieš trobelės duris. Režisieriaus 
asistentas ir scenarijaus prižiūrėtoja greitai sutikrino jų pozas su nufilmuoto- 
siomis ankstesnėje scenoje ir kiek jas pataisė. Vieno aktoriaus ranka buvo ne 
toje vietoje, antrajam — išsitepęs skruostas. 

Normanas išvydo Danbarą linktelint. 

— Pradedam! 

Pliaukštelėjo užsklanda, ir mirksnį stojo tyla, paskui Danbaras ramiai 
šūktelėjo: 

— Filmuojam! 

Normanas nusišypsojo. Tvarka. Scena vaidinama be garso, tad nėra ko 
bijotis, kad kas išeis ne taip. Pamažu trobelės durys ėmė vertis. Rina žengte- 
lėjo laukan ir pažvelgė į dvejetą vyrų. 

Normanas tylomis nusikeikė. Nejau tam šmikiui nepakako proto kiek 
praplėšti josios suknelę? Šiaip ar taip, juk veiksmas vyksta dykumoje. Bet ne, 
suknelė buvo uždara iki pat kaklo, lyg vidury žiemos. Visame šiame versle 
gražiausios cickos, su kokiomis teko dirbti Danbarui, ir šis laikė jas paslėpęs. 

Didžiulė kamera ėmė slinkti artyn kadrams iš arti. Rina pamažu pakėlė 
galvą ir pažvelgė į objektyvą. Praėjo akimirka, paskui dar viena. 

— Verk, velniai tave rautų! — riktelėjo Danbaras. — Verk. 

Rina sumirksėjo, bet nieko — ašaros akyse nesublizgėjo. 

— Nutraukt! — sustūgo Danbaras. Jis puolė aikštelėn prie Rinos, pake- 
liui peržengdamas vieną iš gulinčių vyrų. 

— Šioje scenoje turi verkti, prisimeni? — sarkastiškai paklausė. 

Ji tylomis linktelėjo. | 

Danbaras apsisuko ir sugrįžo atgal į savo vietą prie kameros. Rina vėl įėjo 
trobelėn ir uždarė paskui save duris. Režisieriaus asistentas ir scenarijaus pri- 
žiūrėtoja darsyk sutikrino aktorių padėtis, paskui išėjo iš aikštelės. 

— Pradedam! 

— Trys šimtai septyniolikta scena, antras dublis! — šūktelėjo titruotojas 
ir greitai žingtelėjo į šalį nuo kameros kelio. 

— Filmuojam! 


Visa įvyko lygiai taip pat kaip ir pirmąsyk. Stabtelėjusi Rina vėl pažvelgė 

į kamerą — nemirksinčiomis, ramiomis akimis. Paskui staiga išbėgo iš aikš- 
telės. 

— Nutraukt! — šūktelėjo Danbaras ir vėl įšoko į sceną. 

— Atleisk, Klodai, — tarė Rina. — Aš tiesiog negaliu. Geriau pavarto- 
kime grimą. 

— Grimą! — šūktelėjo uolusis režisieriaus asistentas. — Atneškite ašaras! 

Normanas linktelėjo. Nėra prasmės švaistyti pinigus. Ekrane niekas 
nepastebės skirtumo. Be to, netikros ašaros dargi fotogeniškesnės — ritasi 
skruostais lyg tepaluoti šratukai. 

Danbaras grįžtelėjo: 

— Nereikia grimo! 

— Nereikia grimo! — garsiai pakartojo asistentas. — Neneškit ašarų! 

— Tai paskutinė filmo scena, — kreipėsi Danbaras į Riną. — Per tave 
žuvo du vyrai ir iš tavęs tereikalaujama vienos vienintelės sumautos ašarėlės. 
Ne todėl, kad tau gaila jų ar savęs. Bet kad man leistum suvokti, jog kažkur 
tavo gelmėse vis dar slypi siela. Visai nedaug — tik tiek, kad parodytum, jog 
esi moteris, ne gyvulys. Supratai? 

Rina linktelėjo. 

— Tad gerai, — ramiai tarė režisierius. — Filmuojam nuo pat pradžių. — 
Jisai sugrįžo į savo vietą prie kameros ir, kai Rina pasirodė pro trobelės duris, 
šiek tiek palinko į priekį, mygte mygdamas ją žvilgsniu. Rina pažiūrėjo į gu- 
linčius ant žemės vyrus, paskui pakėlė akis į slenkančią artyn kamerą. 

— Na? — bemaž sušvokštė Danbaras. — Verk! 

Rina žvelgė į prisiartinančią kamerą. Ir vėl ničnieko neįvyko. 

— Nutraukt! — sustūgo Danbaras ir piktas išžirgliojo scenon. — Kokia 
tu, po šimts, moteris? — užriko ant Rinos. 

— Klodai, nereikia, — ėmė prašyti ji. 

Šis šaltai nužvelgė ją. 

— Penkis mėnesius mes sukame šį filmą. Aš dieną naktį dirbau dėl vie- 
nintelės priežasties: tu norėjai sau įrodyti, kad esi aktorė. Na, aš padariau, ką 
galėjau. Ir nesirengiu sugadinti šio filmo įspūdžio paskutine scena vien todėl, 
kad tau neišeina. Norėjai būti aktorė — na tai įrodyk tai! Vaidink! 

Jis apsisuko ir nuėjo. Normanas užsidengė veidą rankomis. Juk šitai jam 
kainuoja dešimt tūkstančių dolerių kasdien. Reikėjo tai numatyti. 

— Filmuojam! 

Praskyręs pirštus Normanas pažvelgė į aikštelę. Girdėjo, kaip šįsyk Dan- 
baras tyliai moko Riną 

— Šitaip, šitaip, štai tu išeini pro duris, pažvelgi žemyn ir išvysti juos. 
Pirma Polą, paskui Džozefą. Pamatai Džozefo rankoje revolverį ir supranti, 

kas įvyko. Dabar tavo žvilgsnis kyla aukštyn, tu mąstai. Taip, jie negyvi. Gal- 
būt tu nemylėjai jų, bet gyvenai su jais, išnaudojai juos. Galbūt mirksnį vienas 
iš jų tau sugrąžina atminties dalelę — tos atminties, kurią buvai praradusi ir 
kurios nebeatgavai. Bet sekundės tarpsnį šydas nuslenka. Ir tai tavo tėvas ar 
brolis, o gal vaikas, kurio niekad neturėjai, guli čia, ant smėlio, prie tavo kojų. 
Ir tau akyse sublizga ašaros. 

Pamažu Normano pirštai slinko nuo veido. Norėdamas geriau matyti, 
žingtelėjo į šoną nuo kameros, kuri užstojo vaizdą, ir jam užėmė kvapą. Rina 
verkė. Tikromis ašaromis. 

Danbaras šnabždėjo toliau: 

— Ašaros sublizgo, bet šydas vėl užslenka, ir tu negali prisiminti, kodėl 
verki. Ašaros liaujasi, ir tavo akys sausos. Dabar pasisuki ir peržvelgi dykumą. 
Tenai, tolumoje, smėlio vienatvėje, kažkas laukia — kažkas nutiko tavo at- 
minčiai. Tenai tu surasi tą žmogų ir tada tikrai sužinosi, kas esi. Pradedi eiti į 
dykumą... pamažu... pamažu... pamažu... 

Danbaro balsas vis tilo, o Rina pradėjo eiti tolyn, ir dargi išdidūs jos nu- 
garos kontūrai šaukėsi pagailos. Normanas apsidairė aplinkui. Visa filmavimo 
komanda stebeilijo į Riną, pamiršusi viską, išskyrus ją. Normano akys sudrė- 
ko. Prakeiktoji scena sujaudino netgi jį. 

— Nutraukt! — nuskambėjo kimus, triumfuojantis Danbaro šūksnis. — 
Išryškinti! — Jis išsekęs dribtelėjo į krėslą. 

Filmavimo aikštelė tapo beprotnamiu, visi plojo. Netgi užkietėję koman- 
dos veteranai šypsojosi. Normanas išbėgo į sceną, susijaudinęs sugriebė Rinos 
ranką. 

— Buvai nuostabi, mažyte! — šūktelėjo jis. — Neprilygstama! 

Rina pažvelgė į jį. Mirksnį buvo tartum kažkur toli toli, paskui jos akys 
nusigiedrijo. Pažvelgė į sėdintį krėsle filmavimo komandos ir asistentų apsup- 
tą Danbarą, tada — į Normaną. 

— Tikrai taip manai? 

— Kodėl aš taip sakyčiau, jei manyčiau kitaip, mažyte? — atrėmė jis šyp- 
sodamasis. — Tu juk gerai mane pažįsti. Na, dabar porą savaičių gerai pailsėk. 
Mano jau viskas paruošta „Šeherezadai“. 

Ji nusigręžė ir stebėjo prie jų pamažu prisiartinantį Danbarą, kurio liesa- 
me keturiasdešimtmečio veide ryškėjo nuovargio raukšlės. : 

— Dėkui tau, — tarė ji paimdama Danbaro ranką. 

Šis alsiai nusišypsojo. 

— Jūs didi aktorė, panele Marlou, — tarė jis dabar, kai jų darbas jau buvo 
baigtas, vėl pereidamas į oficialų toną. — Buvo malonu su jumis dirbti. 

Jusdama naujos energijos antplūdį, kurį laiką Rina stebėjo jį. 

— Jūs vos laikotės ant kojų, — tarė ji susirūpinusi. 

— Viskas bus gerai, kai tik kiek pailsėsiu, — greitai pasakė jis. — Nuo 
tada, kai pradėjome filmuoti, kaip reikiant neišsimiegojau nė vienos nakties. 

— Mes kaipmat tai atitaisysime, — pasitikėdama savimi, užtikrino 
Rina. — Ailina! 

Staiga kažkur iš minios išniro Ailina. 

— Paskambink Džeimsui, kad paruoštų ponui Danbarui svečių kambarį. 

— Betgi, panele Marlou, — užprotestavo režisierius, — aš negaliu kelti 
jums tiek rūpesčių! 

— Nejau manote, kad leisiu jums tokios savijautos grįžti į viešbutį? — 
paklausė Rina. 

. — Tačiau aš pažadėjau motinai paskambinti, kai tik filmas bus baigtas. 

— Galėsite paskambinti iš mano namų, — nusijuokė Rina. — Pas mus 
irgi yra telefonų. 

Normanas paplekšnojo Danbarui per petį. 

— Paklausykite Rinos, Danbarai. Jums neprošal pailsėti. Prieš akis dar 
dešimt savaičių montažo. Bet nesirūpinkite — sukūrėte didį filmą. Nenusteb- 
čiau, jei abu gautumėte Akademijos premijas!“ 

Normanas netikėjo tuo, ką kalbėjo, tačiau kaip tik taip ir atsitiko. 


L) 


NELĖ DANBAR, MOTERIŠKĖ ŠEŠIASDEŠIMT TREJŲ METŲ, STIPRI LYG BIBLINĖ 
uola, perėjusi kambarį pažvelgė į sūnų. 

— Toji pabaisa, — ramiai tarė ji. Prisėdo greta sūnaus, priglaudė jo galvą 
prie peties ir išsiblaškiusi paglostė jam kaktą. — Man buvo įdomu, kiek tau 
reikės laiko, kol suprasi, kokia ji yra iš tikrųjų. 

Klodas nutylėjo — nebuvo reikalo ką nors atsakyti. Savo motinos glėby 
jautė pažįstamą saugumą. Visados jausdavo. Net vaikystėje, kai parbėgdavo 
namo iš mokyklos kitų berniukų nuskriaustas. Motina jį suprato. Nereikėdavo 
pasakoti jai apie savo nemalonumus. Šit ir dabar, po jo santuokos su Rina, lyg 
kažką nujausdama persikėlė į Kaliforniją. 

Menkutis ir liesas, jis niekada nebuvo itin stiprus, ir intensyvi nervinė 
kūrybinių proveržių įtampa palikdavo jį išsunktą bei išsekusį. Tokiais tarps- 


* Kalbama apie prestižinius JAV kino akademijos apdovanojimus — „Oskarus“. 

niais motina pasistengdavo, kad jis ilgiau liktų lovoje — kartais ištisas savai- 
tes. Paduodavo jam į lovą valg, laikraščius, garsiai skaitydavo knygas, kurias 
abu mėgo. 

Dažnai Klodui atrodydavo, kad tai pačios laimingiausios jo gyvenimo 
akimirkos. Supamas pastelinių spalvų, kuriomis motina išdekoravo jo kam- 
barį, jautėsi jaukiai, patogiai, lengvai. Viską, ko norėjo, turėjo po ranka, už šių 
sienų jis buvo patikimai apsaugotas nuo pasaulio purvo ir niekšystės. 

Tėvas Klodui visada buvo lyg neaiškus, miglotas šešėlis. Vos tepajėgė jį 
prisiminti, nes mirė, kai sūnui buvo vos penkeri. Jo mirtis menkai tesudrumstė 
jų gyvenimą, nes paliko gerai aprūpintus. Nors nebuvo turtingi, tačiau juodu 
niekada nepatyrė skurdo. | 

— Grįžk namo ir susiruošk būtinus dalykus, — patarė motina. — Gali 
pernakvoti čia. Rytą pagalvosime apie skyrybas. 

Jis pakėlė galvą nuo motinos peties ir pažvelgė į ją. 

— Betgi, mama, aš net nežinočiau, ką pasakyti advokatui. 

— Nesijaudink, — nuramino motina, — aš viskuo pasirūpinsiu. 

Klodas pasijautė, lyg nuo pečių būtų nusiritusi didžiulė sunkenybė. Ir vėl 
jo motina ištarė magiškuosius žodžius. Bet kai sustojo gatvėje prieš namą ir 
išvydo prie priebučio Rinos automobilį, pabūgo įeiti vidun. Kils tik dar viena 
scena, o jis tam nepasirengęs. Jau nebeturėjo jėgų. 
žiuos, nes per priešpiečius turėjo susitikimą studijoje. Klodas sugrįžo pakal- 
nėn į kokteilinę prie pat Saulėlydžio bulvaro kampo. Belaukdamas kiek išgers. 
Galės matyti nuo kalno nusileidžiant jos automobilį. 

Įėjo kokteilinėn. Šioje buvo dar tamsu, kėdės užkeltos ant stalų. Tačiau 
baras jau veikė, ir prie jo sėdėjo kažkoks lankytojas su alaus bokalu rankoje. 
Klodas užsiropštė ant taburetės šalia lango, iš kur galėjo stebėti gatvę. 

J; kiek nupurtė drebulys. Kai leidosi į pakalnę, buvo pradėję dulksnoti, ir 
diena žadėjo pereiti į vieną iš tų nemalonių vėsių popiečių, keistai būdingų sau- 
lėtajai Kalifornijai. Klodas vėl nusipurtė, tačiau vylėsi, kad nebus persišaldęs. 

— Viskio ir karšto vandens, — pasakė barmenui, prisiminęs, ką motina 
jam duodavo gerti vos tik pasirodžius pirmiesiems peršalimo požymiams. 

Barmenas keistai į jį pažiūrėjo. 

— Karšto vandens? 


Klodas linktelėjo. 
— Taip, prašom. — Jis apsidairė aplink ir pastebėjo, kad nuo jo akių ne- 
nuleidžia vienišasis lankytojas — jaunikaitis, vilkis geltonu švarkeliu. — Ir 


riekelę citrinos, jeigu turite, — šūktelėjo barmenui pavymui. 
Klodas pakėlė garuojantį puodelį ir kiek nugėrė. Pajuto šilumą nuslenkant 

skrandžiu. Pasisukęs žvilgtelėjo pro langą. Dabar įsilijo kaip reikiant. Jis vėl pa- 
kėlė puodelį ir nustebo aptikęs jį tuščią. Nusprendė užsisakyti dar vieną. Laiko 
juk yra. Tiksliai žinojo, ką kaip tik šiuo metu Rina veikia. Pamojo barmenui. 

Kaip tik šiuo momentu ji sėdi priešais tualetinį stalelį ir dažosi, iki išgaus 
norimą išvaizdą. Paskui užsiims plaukais — kedens, kol tie atrodys nerūpes- 
tingai išdrikę, tačiau kiekviena sruogelė turės tikslią savo vietą. 

Rinai buvo įprasta neatvykti laiku. Mažiausiai valandą vėluodavo, o daž- 
niausiai — dar daugiau. Jį varydavo iš proto, kad yra verčiamas laukti, bet, 
regis, nieko kito tokie vėlavimai netrikdė — manyta, jog kitaip nebus. 

Klodas pažvelgė į puodelį. Ir vėl tuščias. Užsisakė dar vieną porciją. Pasi- 
jautė geriau. Rina nustebs, kai sugrįžusi namo aptiks dingus jo daiktus. Dau- 
giau nebevadins jo perpus vyru. Pamatys, koks esąs vyras, kai advokatas jai 
įteiks skyrybų dokumentus. Tada supras, kad jis ne šiaip sau pastumdėlis. 

Ir niekada daugiau taip nebežiūrės į jį, kaip tą pirmąją vestuvių nak- 
tį — su gailesčiu ir panieka. Užvis blogiausia — Rinos akyse tada jis išvydo, 
kad ji giliai permato jo vidų, apnuogindama tamsiausias sielos paslaptis, tas 
paslaptis, kurių jis nė patsai nenorėjo pripažinti. 

Įėjo į jos užtemdytą miegamąjį nešinas padėklu, ant kurio stovėjo atšal- 
dyto šampano butelis ir dvi taurės. 

— Atnešiau vyno savo mylimiausiajai. 

Juodu įniko mylėtis. Švelniai ir gražiai, kaip jis visados tai įsivaizdavo, 
nes dar nebuvo praradęs skaistybės. Moteriško jos kūno, tokio pasyvaus ir ne- 
reikalaujančio, kontūrai ant lovos veikė dargi raminamai. Jis netgi jau pradėjo 
kurti eiles šiam grožiui, kai staiga ant savo organo pajuto ieškančią jos ranką. 

Sekundės dalelytę pastiro, išgąsdintas svetimų pirštų. Paskui atsipalai- 
davo, nes lytėjo ji taip lengvai ir švelniai, jog jis vos juto. Staiga kūnas po juo 
sudrebėjo, paskui darsyk, ir į jį plūstelėjo jos karštis. 

Iš gerklės gilumos jai išsiveržė dejonė, ir Rina truktelėjo jį žemyn prie 
savęs, plėšdama nuo jo pižamos kelnes. Nebebuvo nuolanki ir švelni, jai ne- 
berūpėjo, nei ką jis jaučia, nei ko trokšta — blaškėsi pagauta savo pačios siau- 
tulio. Skaudino jį pirštais, bandydama parodyti jam kelią, per jėgą sprauste 
įsprausti į save. 

Ūmai jį pagavo pašėlusi baimė. Išsigando reiklaus jos kūno seksualumo, 
kuris snaudė vien laukdamas šio momento, kad galėtų pasisotinti jo vyriš- 
kumu ir praryti jį. Bemaž apimtas panikos, Klodas atsiplėšė nuo jos ir visas 
drebėdamas atsistojo šalia lovos. 

Bandydamas prisidengti suplėšyta pižama, girdėjo jos alsavimą pamažu 
rimstant. Sušiugždėjo paklodės, ir jis nuleido akis į Riną. 

Ji gulėjo pasivertusi ant šono, nerūpestingai užsimetusi ant šlaunų pa- 

klodę ir žvelgė į jį. Sunkios krūtys buvo nusvirusios, speneliai vis dar išbrinkę 
nuo aistros. Akimis tartum deginte degino jį. 

— Ar tu iš tokių vyrų, kaip kai kurie žmonės apie tave kalba? 

Klodas pajuto skruostus plykstelint karščiu. Žinoma, buvo girdėjęs sau 
už nugaros kandžias pastabas, tačiau paprasti žmonės nesupranta, kad galima 
taip visiškai įsitraukti į darbą. 

— Ne! — iškart paneigė jis. 

— Tad koks tu vyras?. 

Jis parpuolė ant kelių šalia lovos ir pažvelgė į ją. 

— Paklausyk, — sušuko jis. — Paklausyk, tu privalai suprasti. Aš vedžiau 
tave iš meilės, bet esu ne toks, kaip kiti. Anot mano motinos, nervingesnis ir 
labai įsitempęs. 

Rina nutylėjo, ir jos akyse Klodas pastebėjo šmėstelint pasibaisėtiną pa- 
niekos, gailesčio ir suvokimo samplaiką. 

— Nežiūrėk į mane taip, — paprašė jis. — Kitąsyk bus geriau. Jau taip 
nesinervinsiu. Aš tave myliu, myliu. 

Pajuto jos delną švelniai paliečiant jam plaukus, paskui pamažu paglos- 
tant smilkinius. Pamažu ašaros liovėsi, ir Klodas, sugriebęs jos rankas, suskato 
dėkingai bučiuoti. 

— Kitąsyk bus geriau, mieloji, — pažadėjo jis. 

Bet geriau niekada nebuvo. Kažkoks absoliutus jos kūno moteriškumas, 
bauginantis seksualumas išgąsdindavo jį iki visiškos impotencijos. 

— Ką pasakėte? — Tie žodžiai sugrąžino jį iš praeities dabartin. Jis pa- 
kėlė galvą. Kreipėsi tas kitas lankytojas, jaunikaitis su geltonu švarkeliu. — 
Pasigirdo, lyg kažką man pasakėte. Atleiskite. 

Klodas pasijautė nepatogiai. Be abejo, jis kažką pasakė, šitaip dažnai jam 
atsitikdavo, kai būdavo paskendęs mintyse. 

— Taip, — skubiai atsakė stengdamasis paslėpti savo sumišimą. — Pa- 
sakiau, kad subjuro oras, tiesa? 

Jaunikaičio akys pro jį kryptelėjo lango link, paskui sugrįžo atgal. 

— Taip, — mandagiai sutiko jis. — Tikrai. 

Klodas pažvelgė į jį. Gan malonus jaunikaitis, be to, savotiško, šiurkštoko 
grožio. Galbūt aktorius, kuriam šiuo metu nesiseka, stabtelėjęs pralaukti su 
alumi, kol lietus nustos. Danbaras pakėlė savo puodelį — ir vėl tuščias. 

— Leiskite jus pavaišinti, — pasisiūlė. 

Vaikinas linktelėjo. 

— Dėkui, aš išgerčiau dar alaus. 

— Barmene, alaus jaunajam ponui, — šūktelėjo Klodas ir pabeldė savo 
puodeliu. — O man pakartot. 

Abu jau buvo pakartoję po trissyk, kai jis išvydo Rinos automobilį įsukant 
į Saulėlydžio bulvarą centro linkui, ir tada jam toptelėjo mintis. Šiaip ar taip, 
ne tiek jau mažai dalykų jam reikia pasiimti, o juk nepaneš jų pats vienas. 

Tik antrąsyk nuspaudęs durų skambutį Klodas prisiminė, kad šiandien 
ketvirtadienis ir tarnams išeiginė. Jis išsitraukė iš kišenės raktą. Juodu užlipo 
laiptais tiesiai į jo kambarį. Atidaręs sieninę spintą, Klodas pasiėmė lagaminą. 

— O tu ištuštink tuos stalčius, — paliepė vaikinui. — Aš surasiu antrą 
lagaminą. 

Jis išėjo iš kambario, o kai netrukus sugrįžo, jo bendras laikė rankoje Ri- 
nos fotografiją, kuri stovėjo ant rašomojo stalo. 

— Kas čia? 

:— Mano žmona, — trumpai atsakė Klodas ir sukrizeno. — Tai bent ji 
nustebs, kai grįžusi aptiks, kad aš išėjau. 

— Tu Rinos Marlou vyras? 

Klodas linktelėjo. 

— Bet jau nebeilgai, ačiū Dievui! 

Vaikinas keistai pažvelgė į jį. 

— Kodėl tu nori palikti tokį gardų kąsnelį? — paklausė. 

Klodas, piktai pagriebęs iš jo fotografiją, sviedė į sieną. Stiklas sutrupė- 
jo ir pažiro smulkiomis skeveldromis ant kilimo. Jis apsisuko, nuėjo į vonios 
kambarį. Nusivilko švarką ir pasilaisvino kaklaraištį. Atsuko čiaupus, ketinda- 
mas nusiplauti rankas, tačiau trykštantis į kriauklę vanduo staiga jam priminė, 
kaip tąkart šniokštė fontanas, kai įžengęs į soliariumą išvydo Riną, gulinčią 
nuogą ant stalo ir masažuojamą Ailinos. 

Pastaroji taip pat buvo nuoga ligi juosmens, tik apatinę kūno dalį ap- 
sitempusi ankštomis juodomis kelnėmis, kokias paprastai nešiojo. Klodas: 
pastebėjo, kaip jos nugaroje susitraukinėja tamprūs raumenys, kai rankomis 
švelniai slankiojo po Rinos kūną. 

Saugodama akis nuo saulės, Rina vieną ranką buvo užsimetusi ant veido. 
Nuo Ailinos prisilytėjimų juslingai rangėsi visu kūnu. Klodą nustebino plokš- 
čia, lygi Ailinos krūtinė. Abi pajuto jį įėjus, bet Rina kilstelėjo ranką. 

— Nesustok, brangute, — kimiai paprašė. 

Ailina vėl ėmėsi masažuoti. Pasukusi galvą, Rina stebėjo jį, o jos kūnas 
vėl pradėjo ritmiškai, juslingai banguoti. Netrukus ji pakėlė rankas ir apkabi- 
nus prisitraukė Ailinos galvą prie šlaunų. 

— Pabučiuok mane, mylimoji, — įsakė vis nenuleisdama akių nuo Klodo. 

Ūmai apsigręžęs jis pabėgo iš kambario, o ausyse vis tebeaidėjo pašaipus 
jos juokas pramaišiui su fontano vandens šniokštimu. 

Šitai prisiminęs, prisidėjo rankas prie veido — tas buvo išpiltas prakai- 

to. Drabužiai lipo prie kūno, odą ėmė niežėti. Jis nusprendė nusiprausti po 
dušu. 

Po karštomis, badančiomis it adatėlės dušo čiurkšlėmis pradėjo atsipa- 
laiduoti. Odos paviršiun tartum persidavė vidinė šiluma nuo viskio. Mėgau- 
damasis išsimuilavo švelnaus aromato muilu, kurį motina užsakė iš Londono 
tamtyč jam. 

Energingai trindamasis rankšluosčiu, žingtelėjo iš po dušo. Patenkintas 
pažvelgė į savo rausvą, dilgčiojančią odą. Mėgo būti švarus. Paieškojo chalato, 
bet įprastoje vietoje ant pakabos neaptiko. 

— Gal atneštumei man iš sieninės spintos mėlynąjį chalatą, — nepagal- 
vojęs mašinaliai šūktelėjo jis. 

Pasiėmęs nuo lentynos buteliuką odekolono, šiek tiek nupylė jo sau ant 
delno ir ėmė trintis visą kūną. Kažkaip instinktyviai žvilgtelėjo į veidrodį. 
Tarpduryje stovėjo vaikinas stebėdamas jį. Per ranką turėjo persimetęs chala- 
tą. Buvo nusivilkęs geltonąjį švarkelį ir likęs tik su purvinais baltais trumpa- 
rankoviais sportinukais. 

Klodas pastebėjo ant jaunikaičio rankų, pečių ir krūtinės vešlius tankius 
juodus plaukus. Jį apėmė pasidygėjimas. 

— Palik ant kėdės, — pasakė prisidengdamas rankšluosčiu. 

Užuot taip padaręs, vaikinas supratingai išsišiepė ir įėjo į vonios kambarį, 
kulnu užspirdamas paskui save duris. 

Klodas piktai grįžtelėjo. 

— Išeik! 

Jaunikaitis nepajudėjo iš vietos. Jo šypsena dar labiau praplatėjo. 

— O, neapsimetinėk, seni, — tarė jis. — Juk iš tikrųjų atsivedei mane ne 
tam, kad tau padėčiau susipakuoti, a? 

— Išeik arba aš šauksiuosi pagalbos, — pagrasino Klodas, apimtas keisto 
baimės jaudulio. 

— Kas išgirs? — nusijuokė vaikinas. — Išsyk tave perpratau, kai tik pa- 
sakei, kad tarnų nėra namie. 

— Tu — pabaisa! — riktelėjo Klodas, bet tuo pat metu stiprus smūgis 
parbloškė jį ant grindų. Pasikėlė keturpėsčias. — Prašom išeiti, — sukuždėjo 
lūžtančiu balsu. | 

Jaunikaitis grėsmingai užsimojo ranka. Klodas instinktyviai susigūžė, bet 
nepakankamai greitai. Atvira plaštaka smagiai kirto jam per skruostą, ir jo gal- 
va šonu stuktelėjo į klozeto puodą. Klodas baugščiai išsprogino akis į vaikiną. 

— Juk tu nenori, kad išeičiau, tiesa? — paklausė jaunikaitis, segdamasis 
nuo juosmens juodą odinį diržą. — Esi iš tokių, kurie iš pradžių mėgsta šiek 
tiek šiurkštumo. 

— Visai ne! 

— Ne? — nusišaipė vaikinas užsimodamas diržu. — Nepūsk man mig- 
los, aš juk matau. 

Kažkurią sekundės dalį Klodas nesumojo, ką šis turi omeny, paskui nu- 
leido į save akis. Galvoje jam sukosi beprotiška mintis: jeigu tik Rina dabar 
galėtų matyti, suprastų, kad jis vyras. 

Diržas kirto jam per nugarą, ir jo stuburu išplito skausmingas drebulys. 

— Gana! — suinkštė jis. — Nemušk manęs daugiau, prašau! 


Iškankintas jis pasikėlė nuo grindų ir pažvelgė pro duris į miegamąjį. 
Vaikinas buvo dingęs, kartu išsinešė ir visus pinigus, kiek jų Klodas turėjo. 
Pamažu jis vėl atsistojo po dušu ir paleido karštą čiurkšlę. 

Juto, kaip vanduo, smelkdamasis į odą, grąžina jėgas. Ir atsitik tu man 
tokiam baisiam dalykui, pagalvojo jis, prisimindamas visus pažeminimus, ku- 
riuos jaunikaitis privertė jį iškęsti. Bet tuojau pat užplūdo šilta pasitenkinimo 
banga — jeigu būtų buvęs stipresnis, būtų jam parodęs. Nuo minties, kaip 
būtų išplėšęs iš jaunikaičio rankos diržą ir pritalžęs šį iki kraujų, pajuto krūti- 
nėje suspurdant jaudulį, staigų jėgos antplūdį strėnose. 

Ir kaip tik šią akimirką jam paaiškėjo tiesa. 

— O, ne! — sušuko garsiai sukrėstas. Tai, ką visi kalbėjo apie jį, tiesa. Tik 
pats likęs aklas, kol savas kūnas išdavė jį. 

Svaiginantis pyktis užvaldė Klodą. Neužsukęs vandens, išėjo iš dušo ka- 
binos, atidarė vaistinėlę ir išsiėmė iš šios senamadišką skustuvą nesaugiomis 
ašmenimis, kuriuo naudojosi nuo tada, kai pradėjo skustis — skustuvą, kurį 
išdidžiai laikė savo vyriškumo simboliu. 

Pagautas laukinio, beprotiško pykčio iš visų jėgų šmaukštelėjo per save 
skustuvu. Jeigu jam nėra lemta būti vyru, bent pasidarys moterimi. Klodas vis 
raižė savo kūną. Pagaliau jėgos išseko, ir jisai susmuko ant grindų. 

— Būk prakeikta! — pravirko jis. — Būk prakeikta, mama! 

"Tai buvo paskutiniai jo ištarti žodžiai. 


"Ur 


DEIVIDAS VULFAS STOVĖJO VONIOS KAMBARIO TARPDURYJE, NUO PAŠIRDŽIŲ 
gerklėn jam kilo šleikštulys. Visur aptaškyta krauju — baltai mėlynos grindų 
ir sienų plytelės, baltos vonios šonai, kriauklė ir klozetas. 

Sunku patikėti, kad vos tik prieš pusvalandį atsidarė durys ir vidun įsi- 

vėržė dėdė, išraudusiu, purpuriniu veidu — kaip visada, kai būdavo labai su- 
sijaudinęs. 

— Važiuok tuoj pat į Rinos Marlou namus, — paliepė Bernis Norma- 
nas. — Vienas iš mūsų reklamos vyrukų slapčia gavo iš Beverli Hilso polici- 
jos skyriaus žinutę, kad Danbaras nusižudė. — Deividas jau skubinosi prie 
durų. — Tik žiūrėk, kad ji būtų saugoma! — šūktelėjo seniokas jam pavy- 
mui. — Mes į ją įdėję du milijonus dolerių dar neparengtais demonstravimui 
negatyvais. 

Išvažiuodamas prie vartų pasiėmė studijos apsaugos viršininką Harį 
Ričardsą. Buvęs policijos seržantas palaikė gerus santykius su farais. Pasuko 
trumpiausiuoju keliu šalutinėmis gatvėmis per Koldvoterio kanjoną į Saulė- 
lydžio bulvarą ir pasiekė Rinos namus per dvidešimt minučių. 

Du morgo sanitarai baltais chalatais guldė ant nedidelių, krepšio formos 
neštuvų kažkaip susitraukusį Danbaro kūną, kurį uždengė balta drobine pa- 
klode. 

Sanitarai pakėlė neštuvus, ir Deividas pasitraukė į šalį, leisdamas jiems 
praeiti. Kol šie per miegamąjį nešė kūną į koridorių, jis užsirūkė. Pirmasis 
aitrių dūmų gurkšnis nuramino skrandį. Iš apatinio fojė atskriejo silpnas 
klyksmas, ir Deividas nuskubėjo prie durų stebėdamasis, kaip Rinai pasisekė 
ištrūkti iš gydytojų. Bet pažvelgęs nuo laiptų žemyn pamatė, kad šaukė anaip- 
tol ne Rina, o Danbaro motina, besistengianti išsiveržti iš dviejų ją laikančių 
policininkų, kai sanitarai nešė pro šalį balta paklode uždengtus neštuvus. 

— Mano vaikelis! — sukliko ji. — Leiskit man pamatyti mano vaikelį! 

Sanitarai su savo našta abejingai praėjo pro ją prie laukujų durų. Kai tos 
atsidarė, Deividas pamatė lauke susispietusių reporterių minią. Išgirdo, kaip 
senoji moteris vėl sukliko, ir jis ėmė leistis laiptais į apačią. 

Danbaro motina beveik išsirovė iš vieno policininko ir įsikibo ranka į 


laiptų turėklus. 
— Tu nužudei mano sūnų, kale! — šaižus jos klyksmas skardėjo kone 
po visą namą. — Tu jį nužudei, nes sužinojai, kad grįžta pas mane! — Senoji 


moteris išsilaisvino ir antrąją ranką. Atrodė, tuoj tuoj puls laiptais aukštyn. 
— Išveskite iš čia tą beprotę! 
Krūptelėjęs nuo suskambusio iš laiptų viršaus griežto balso, Danbaras 
atsigręžė. | 
Tenai stovėjo Ailina, įsiutusiu, piktu veidu. 
— Išveskite ją! — šiurkščiai sušnypštė. — Gydytojui ir taip pakanka rū- 
pesčių su Rina, kad dar turėtų klausytis tos išprotėjusios senos raganos! 
Deividas pagavo Ričardso žvilgsnį ir linktelėjo. Tučtuojau šis nuėjo prie 
vieno iš policininkų ir kažką jam pašnabždėjo. Daugiau nė kiek nebeapsime- 


298 || — PERĖJŪNAI 


tinėdami mandagiais, abu policininkai vėl sugriebė senikę. Vienas užčiaupė 
jai burną delnu, ir juodu pusiau išvilko, pusiau išnešė ją laukan. Po minutėlės 
trinktelėjo šoninės durys, ir stojo tyla. 

Deividas vėl žvilgtelėjo į laiptų viršų, bet Ailina jau buvo dingusi. Jis pri- 
ėjo prie Ričardso. 

— Pasakiau vaikinams, kad nugabentų ją į Koltono sanatoriją, — šnibž- 
telėjo buvęs policininkas. 

Deividas pritariamai linktelėjo. Gydytojas Koltonas žinos, ką daryti — 
studija ten siųsdavo daug savo žvaigždžių, kad atsipagiriotų. Taip pat pasirū- 
pins, kad senė su niekuo nesikalbėtų, kol jos nenuramins. 

— Paskambink į studiją, tegul iš ten atsiunčia porą tavo žmonių. Neno- 
riu, kad čia prasiskverbtų reporteriai, kai policija pasišalins. 

— Aš jau paskambinau, — atsakė Ričardsas paimdamas jį už paran- 
kės. — Eime į svetainę, noriu tave supažindinti su leitenantu Steniu. 

Leitenantas sėdėjo prie lenktos formos telefono stalelio, pasidėjęs prieš 
save atverstą užrašų knygutę. Jis atsistojo ir pasisveikino su Deividu. Tai buvo 
liesas, pilko veido žilas vyriškis, ir Deividas pagalvojo, kad jis panašesnis į bu- 
halterį nei į detektyvą. 

— Išties baisus nutikimas, leitenante, — tarė Deividas. — Ar jūs išsi- 
aiškinote, kaip tatai įvyko? 

Leitenantas linktelėjo. 

— Man regis, mes jau susidarėme visą vaizdą. Be jokios abejonės — jis 
nusižudė, tikrai. Tik vienas dalykas man kelia rūpestį. 

— Koks gi? 

— Mes atsekėme Danbaro veiksmus, kaip visados tai darome. Prieš pat 
ateidamas čionai, jis kokteilinėje užkalbino kažkokį jaunikaitį. Šio akyse bare 
mokėdamas sąskaitą išsitraukė nemenką pluoštą banknotų, o mes jo kamba- 
ryje neaptikome jokių pinigų. Taip pat ant jo galvos ir nugaros buvo daug mė- 
lynių, kurių koroneris nesugebėjo paaiškinti. Barmenas gana gerai nupasakojo 
tą vaikiną. Mes jį surasime. 

Deividas pažvelgė į leitenantą. 

— O kuo tai padės? — paklausė. — Esate įsitikinęs, kad Danbaras nu- 
sižudė; ką daugiau tas jaunikaitis gali papasakoti? 

— Kai kuriems tipams nieko nereiškia prisikabinti prie homio, kiek pri- 
kulti jį dėl didesnio smagumo ir paskui apšvarinus dingti su pinigais. 

— Taigi? 

— Taigi mūsų rajone Danbaras — ne vienintelis homis, — atsakė lei- 
tenantas. — Savo poskyryje turime ilgą jų sąrašą. Daugelis jų žiūri tik savo 
reikalų ir turi teisę į kai kurią apsaugą. 

Deividas žvilgtelėjo į Ričardsą. Studijos apsaugos viršininko akys niekuo 
neišsidavė. Pasigręžęs į policininką, Deividas padėkojo: 

— Labai ačiū, kad pasikalbėjote su manimi, leitenante. Aš sužavėtas, 
kaip jūs tvarkėte tą reikalą. 

Jis pasuko iš kambario, palikdamas Ričardsą ir policininką vienus. Jau 
nuo slenksčio išgirdo buvusį farą kimiai sušnabždant: 

— Paklausyk, Stenai, jeigu šitai pateks į laikraščius, gali užvirti košė, kuri 
padarytų studijai išties didelę žalą, o ką jau kalbėti apie šią savižudybę. 

Deividas išėjo pro duris ir nužingsniavo prieškambariu laiptų linkui. 
Kaip sumaniai pasielgė atsiveždamas čionai senąjį seržantą. Dabar buvo ga- 
rantuotas, kad joks laikraštininkas nieko nesužinos. Deividas užkopė laiptais 
į nedidelę svetainę, vedančią į Rinos miegamąjį. Ailina sėdėjo bejėgiškai su- 
glebusi ant krėslo. Jam įėjus, ji pakėlė galvą. 

— Kaip ji? 

— „Atsijungusi“, — atsakė Ailina pavargusiu balsu. — Gydytojas sulei- 
do jai tokią dozę, kuri išverstų iš kojų ir arklį. 

— Tau reikėtų išgerti. — Jis nuėjo prie nedidelės spintukės su gėrimais ir 
atidarė dureles. — Man irgi, — pridūrė. — Škotiškasis tiks? 

Ji neatsakė, ir Deividas pripylė dvi taureles viskio. Padavė jai vieną ir pats 
atsisėdo priešais. Ailina išgėrė, ir jos skruostai kiek paraudo. 

— Kaip baisu, — pasakė. Deividas tylėjo, tad ji vėl nugėrė iš taurelės. — 
Rina turėjo paskyrus priešpiečiams susitikimą, ir mudvi grįžome iš studijos 
namo apie ketvirtą. Apie pusę penkių užlipome į viršų persirengti, ir Rina 
pasakė, lyg girdinti Klodo vonios kambaryje bėgant vandenį. Tarnams šian- 
dien išeiginė, tad paprašė, kad aš nueičiau pasižiūrėti. Matyt, įtarė, kad kažkas 
negerai, nes aš užtrukau. Atėjo į miegamąjį, kai jau skambinau policijai. Pa- 
bandžiau jai sutrukdyti, kad nepamatytų, kas atsitiko, bet ji jau stovėjo prie 
vonios kambario slenksčio. 

Ailina padėjo taurelę ir apgraibomis suskato ieškotis cigaretės. Deividas, 
išsitraukęs iš pakelio, uždegė vieną ir padavė jai. Moteris užsirūkė, jos veidas 
paskendo dūmuose. 

— Ji ten stovėjo stebeilydama į jį, stebeilydama į tą baisią kruviną maka- 
lienę ir vis kartojo: „Aš jį nužudžiau, aš jį nužudžiau! Nužudžiau kaip kiekvie- 
ną, kuris mane mylėjo“. Paskui pratrūko klykti. — Ailina prisidengė delnais 
ausis. 

Deividas žvilgtelėjo į savąją taurelę. Buvo tuščia. Tylomis jis atsistojo, 
prisipylė ir vėl atsisėdo, susimąstęs žvelgdamas į gintaro spalvos gėrimą. 

— Žinai, — tarė, — ko aš negaliu suprasti — kodėl apskritai ji už jo iš- 
tekėjo. 

— Čia ir visa bėda, — piktai metė ji. — Nė vienas iš jūsų niekad nebandė 
jos suprasti. Ji jums tereiškė kasoje parduodamus bilietus, pinigus banke. Nė 
vienam nerūpėjo, kokia ji iš tikrųjų. Aš tau pasakysiu, kodėl ji už jo ištekėjo. 
Todėl, kad gailėjosi jo, todėl, kad norėjo padaryti iš jo vyrą. Štai kodėl už jo iš- 
tekėjo. Ir štai kodėl dabar guli savo miegamajame raudodama netgi per miegą. 
Rauda, nes jai nepasisekė. 

Suskambo telefonas. Paskui darsyk. Deividas pažvelgė į Ailiną. 

— Aš atsiliepsiu, — pasakė jis. — Alio? 

— Kas čia kalba? 

— Deividas Vulfas, — mašinaliai atsakė jis. 

— Džonas Kordas, — prisistatė balsas. 

-— Pone Kordai, aš dirbu pas Normaną... 

— Žinau, — pertraukė Kordas. — Prisimenu jus. Jūs tas jaunikaitis, 
kuris padeda Berniui šalinti nemalonumus. Aš ką tik per radiją išgirdau apie 
įvykį. Kaip Rina? 

— Šiuo metu ji miega. Gydytojas jai davė raminamųjų. 

Linijoje stojo ilga spengianti tyla, ir Deividas pagalvojo, kad galbūt nu- 
trūko ryšys. Bet vėl suskambo Kordo balsas: 

— Situacija valdoma? 

— Manau, taip. 

— Gerai. Tęskite taip ir toliau. Jeigu ko prireiks, informuokite mane. 

— Būtinai. 

— Aš nepamiršiu to, ką čia darote, — pasakė Kordas. 

Ragelyje trekštelėjo, ir linija išsijungė. Deividas pamažu padėjo ragelį. 

— Tai buvo Džonas Kordas, — pasakė jis. 

Ailina tebesėdėjo susiėmusi rankomis galvą. 

Deividas darsyk grįžtelėjo į telefoną. Kažkaip viskas nesiriša. Spren- 
džiant iš to, ką buvo girdėjęs apie Kordą, tai ne toks žmogus, kuris gaištų laiką 
užuojautos skambučiams. Kaip tik priešingai, jis visai kitoks. 

Nejučia Deividas žvilgtelėjo į uždaras Rinos miegamojo duris. Čia kaž- 
kas turi būti daugiau, pagalvojo jis. 


Tik po keturių mėnesių Deividas vėl išvydo Riną. Sėdėjo ant kušetės 
savo dėdės kabinete, kai ji įplaukė pro duris. 

— Rina, brangioji! — sušuko Bernis Normanas atsikeldamas nuo rašo- 
mojo stalo ir karštai ją apkabindamas. 

Prodiuseris žingtelėjo atgal ir pažvelgė į ją, apėjo aplink, tartum tai būtų 
telyčia, laimėjusi prizą galvijų parodoje. 

— Lieknesnė ir gražesnė nei kada nors anksčiau. 

Rina metė žvilgsnį į šalį. 

— Sveikas, Deividai, — ramiai tarė. 

— Sveika, Rina. — Jis atsistojo. — Kaip laikaisi? 

— Puikiai, — atsakė ji. — Argi galėtų būti kitaip tris mėnesius taisius 
sveikatą kaime? 

Deividas nusijuokė. 

— O tavo naujasis filmas bus dar vienos atostogos, — įsiterpė Normanas. 

Rina vėl pasisuko į jį ir šyptelėjo. 

— Na, na, senas šelmi, pabandyk mane juo suvilioti. 

Normanas džiugiai susijuokė. 

— Sekundėlę aš paklausiau save, ar čia ta pati mano mergužėlė įžengė į 
kabinetą — taip dailiai atrodė! 

Rina irgi nusijuokė. 

— O kokios atostogos? — paklausė ji. 

— Afrika! — iškilmingai šūktelėjo Normanas. — Nuostabiausias scena- 
rijus apie džiungles, kokį tik skaičiau po „Dramblių ilčių pirklio“. 

— "Taip ir žinojau, — pasigręžė į Deividą Rina. — Žinojau, jis netruks 
pasiūlyti man suvaidinti Tarzanę! 

Kai ji išėjo, Deividas dėdei pasakė. 

— Rina atrodo ramesnė, kažkokia prislopinta. 

Normanas akylai jį nužvelgė: 

— Nair kas? — atšovė. — Gal ji 5iškį“ suaugo ir susitupėjo. Jau metas. — 
Jis atsikėlė nuo rašomojo stalo ir priėjo prie Deivido. — Tik šeši mėnesiai 
mums liko iki akcininkų susirinkimo kovą. 

— Jūs vis dar nežinote, kas muša mūsų akcijų kainą? 

— Ne, — papurtė galvą Normanas. — Visur teiravaus. Tarp maklerių, 
laiduotojų, bankininkų. Jie irgi teiravosi. Niekas nežino. Bet sulig kiekviena 
diena akcijų vertė krinta. — Jis pakramtė neuždegtą cigarą. — Supirkau visas 
akcijas, kiek tik galėjau, bet neturiu tiek pinigų, kad sustabdyčiau šį kritimą. 
Nebeliko ir tų, kuriuos pavyko išprašyti ar pasiskolinti. 

— Galbūt akcijų vertė pakils paskelbus apie naująjį Rinos filmą. Visi 
žino, kad ji garantuotai neša pelną. 

— Tikiuosi, — sutiko Normanas. — Mes visur patiriame nuostolių, net- 
gi su kino teatrais. — Jis sugrįžo prie stalo ir sudribo į krėslą. — Tai mano 
klaida. Nereikėjo jų pirkti. Per tai turėjau išleisti naujas akcijas, pasiskolinti 
iš bankų visus tuos pinigus. Apie filmus aš išmaniau, apie nekilnojamąjį tur- 


* Iš 5isse/ — truputėlį (jidiš). 

tą — fui! Prieš dešimtį metų man nereikėjo klausytis tų chazeremų“ iš Vols- 
trito. Dabar aš pardaviau savo kompaniją ir nebeturiu pinigų. Dargi nežinau, 
kam ji priklauso! 

— Na, nėra ko sielvartauti. — Deividas atsistojo. — Iki akcininkų susi- 
rinkimo dar šeši mėnesiai. O per tą laiką daug kas gali atsitikti. 

— Taip, — be ūpo atsakė Normanas, — gali tapti dar blogiau! 

Nuėjęs į savo kabinetą, Deividas uždarė duris, atsisėdo prie rašomojo 
stalo ir peržiūrėjo sąrašą priešų, kuriuos jo dėdė užgyveno per visą savo amžių. 
Nors sąrašas buvo ilgas, jame neaptiko nė vieno, kuris turėtų pinigų, reikalin- 
gų tokiai operacijai. Be to, daugelis iš jų priklausė kino verslui, ir jie tiek pat 
buvo skolingi dėdei, kiek jis — jiems. Tartum loštų vis to paties klubo nariai. 
Jie daug šaukė, triukšmavo, bet niekas į tai tiek rimtai nežiūrėjo, kad turėtų 
užslėpę tokią neapykantą. 

Staiga jam kai kas dingtelėjo — Rina. Žvilgtelėjo į duris ir mašinaliai 
ištiesė ranką prie telefono, tačiau tuoj pat vėl atitraukė. Kurių galų atsidurti 
kvailoje padėtyje. 

Bet jis kai ką nujautė. Ar iš tiesų teisingai spėjo, jam buvo lemta sužinoti 
po šešių mėnesių, kai privertė Ailiną paguldyti Riną išgalvota pavarde ligoni- 
nėn. Ji buvo ką tik grįžusi iš Afrikos, kur nusifilmavo „Džiunglių karalienėje“, 
ir staiga sunkiai susirgo. Deividas nenorėjo, kad spauda apie tai sužinotų, kol 
filmas dar nebuvo išleistas į ekranus. 


— DŽONAS KORDAS, — SU KARTĖLIU TARĖ NORMANAS, — VISĄ LAIKĄ TAI BUVO 
Džonas Kordas. Kodėl man nepasakei? 

Deividas atsisuko nuo viešbučio lango, išeinančio į Centrinį parką. 

— Aš tiksliai nežinojau. Tik spėjau. 

— Žinojai ar nežinojai, — prikišo prodiuseris kramtydamas savo užge- 
susį cigarą, — vis tiek turėjai man pasakyti. 

— O ką tai būtų davę? — paklausė Deividas. — Nebūčiau sugebėjęs to 
įrodyti, jeigu ir būčiau pasakęs. Jūs neturėjote pinigų kovoti su juo. 

Normanas išsiėmė iš burnos cigarą ir, niūriai apžiūrėjęs jį, nusviedė ant 
kilimo. 


— Ką aš jam padariau, kad nori mane sužlugdyti? — piktai paklausė jis. 


* Iš cbazairem — kiaulės (jidi$). 

Deividas nutylėjo. 

— Nieko! Visiškai nieko. Tik pelniau jam pinigus. Vis daugiau pinigų, 
ir vien tam, kad juos panaudotų mano gerklei perpjauti! — Bernis išsitraukė 
iš kišenės naują cigarą ir pamojavo Deividui prieš nosį. — Tai turėtų būti tau 
pamoka. Niekada nedaryk niekam gera, niekada neuždirbinėk kitiems pini- 
gų — rūpinkis tik savimi. Antraip nugaroje susilauksi peilio, nukalto iš tavo 
paties sidabro! 

Deividas pažvelgė į dėdės tamsiai išraudusį piktą veidą ir prisiminė sceną 
akcininkų susirinkime. 

Normanas nuvyko tenai jausdamasis labiau pasitikintis savimi negu bet 
kada anksčiau per paskutiniuosius kelis mėnesius. Jiems patikėtų balsų pro- 
centas buvo maždaug toks pats, kokį turėdavo kiekvienais metais. Tik apie 
dvidešimt penki procentai akcininkų teikdavosi atsiųsti savo įgaliojimus. 
Jiems terūpėdavo, kad vėl pradėtų plaukti dividendai. Bet šie įgaliojimai, pri- 
dėjus prie tų aštuonių procentų akcijų, priklausančių pačiam Normanui, duo- 
davo jam saugius trisdešimt tris procentus balsų. 

Susirinkime dalyvavo tie patys žmonės kaip visados: keletas pasitrau- 
kusių nuo reikalų verslininkų ir keletas šiaip sau iš nuobodulio užklydusių 
moterų, turinčių po kokią dešimtį akcijų, taip pat tie kompanijos direktoriai, 
kurie atsitiktinai tuo metu buvo mieste, bei kompanijos kontoros Niujorke 
tarnautojai. 

Ir tiktai po visų įvadinių susirinkimo formalumų, kai buvo pasiūlyta kelti 
kandidatūras į direktorių valdybą, Normaną apėmė nuojauta, kad kažkas ne- 
gerai. Jam kalbant, į salę įėjo Danas Pirsas, agentas, ir dar kažkoks vyriškis, ku- 
rio veidas atrodė pažįstamas, bet Normanas niekaip neprisiminė jo pavardės. 

Viceprezidentas, atsakingas už akcijų pardavimą, klusniai perskaitė Nor- 
mano aprobuotą kandidatų į direktorius sąrašą. Kitas viceprezidentas, atsa- 
kingas už kino teatrų veiklą, klusniai pritarė pasiūlytosioms kandidatūroms. 
Trečias viceprezidentas, atsakingas už užsienio operacijas, klusniai pasiūlė nu- 
traukti kandidatūrų kėlimą. 

Šiuo momentu iš vietos atsistojo Pirsas. 

— Pone prezidente, — tarė jis, — aš noriu pasiūlyti dar kelias kandida- 
tūras korporacijos direktorių pareigoms. 

— Neturite teisės, — šūktelėjo Normanas iš prezidiumo. 

— Pagal kompanijos nuostatus, — atšovė Danas Pirsas, — bet kuris 
įregistruotas akcininkas gali siūlyti tiek direktorių kandidatūrų, kiek korpo- 
racijoje yra šių pareigybių! 

Normanas pasigręžė į viceprezidentą ir juriskonsultą. 

— Ar tai tiesa? 

Advokatas nervingai linktelėjo. 

— Tada tu atleistas, kvailio išpera! — sušnypštė Normanas ir vėl pasigrę- 
žė; Pirsą. — Tai neteisėta! — riktelėjo jis. — Dingstis sudrumsti kompanijos 
darbą. 

Tuomet atsistojo šalia Pirso sėdėjęs vyriškis. 

— Pono Pirso pasiūlymas visiškai pagrįstas, ir aš asmeniškai galiu paliu- 
dyti jo juridinę teisę kelti kandidatūras. 

Ir kaip tik tada Normanas prisiminė jo pavardę — Makalisteris, Džono 
Kordo advokatas. Jis kaipmat nusiramino. 

— Tikiuosi, jūs galite įrodyti, kad esate akcininkai? — paklausė klas- 
tingai. 

„ Makalisteris nusišypsojo. 

— Žinoma. 

— Pateikite įrodymų. Aš turiu teisę to reikalauti! 

— Žinoma, turite, — nusišypsojo Makalisteris. Priėjęs prie prezidiumo 
įteikė akcijų sertifikatą. 

Normanas pažvelgė į dokumentą. Tai buvo sertifikatas dešimčiai akcijų, 
tinkamai užpildytas Dano Pirso vardu. 

— Ar tai visa, ką turite? — nekaltu tonu pasiteiravo Bernis. 

Makalisteris vėl nusišypsojo. 

— "Tai visas reikalingas įrodymas, — atsakė išvengdamas prodiuserio 
pastangų sužinoti, kokiam kiekiui akcijų jis iš tikrųjų atstovauja. — Ar dar 
galima siūlyti kandidatūras? 

Normanas tylomis linktelėjo, ir Pirsas atsistojęs pasiūlė šešias pavardes 
į devynių asmenų valdybą. Kaip tik tiek, kad užsitikrintų visišką kompanijos 
kontrolę. Be jo paties ir Makalisterio, visos kitos pavardės Normanui buvo . 
negirdėtos. 

Kai imta skaičiuoti balsus, Makalisteris pateikė susirinkimui keturiasde- 
šimt vieno procento akcijų įgaliojimus — dvidešimt šešių procentų, išduotų 
Džono Kordo vardu, ir penkiolikos, priklausančių įvairioms brokerių konto- 
roms. Visos šešios iš jo iškeltų kandidatūrų buvo išrinktos. 

Pasigręžęs į savo tarnautojus, Normanas kurį laiką tylomis juos stebėjo, 
paskui atsiėmė šešias iš savo pasiūlytų kandidatūrų. Taigi valdyboje liko tik 
jis, Deividas, viceprezidentas ir iždininkas. Susirinkimui pasibaigus, popiet, 
kompanijos patalpose jis paskyrė direktorių valdybos susirinkimą pasiskirstyti 
pareigomis ir be žodžių patraukė iš salės. Paprastai raudonas jo veidas buvo 
išblyškęs. Prie durų jį sustabdė Pirsas. 

— Berni, norėčiau iki direktorių susirinkimo šnektelėti su tavimi minu- 
tėlę. 

Normanas nuvėrė jį žvilgsniu. 

— Su išdavikais aš nesikalbu, — šaltai pasakė jis. — Gali šnekėtis su 
Hitleriu! — Ir išžirgliojo iš salės. 

Danas kreipėsi į Deividą: 

— Padėk man jį atvesti į protą. Kordas mane įgaliojo pasiūlyti už jo akci- 
jų dalį tris milijonus dolerių. Tai daugiau, nei jos yra vertos. Jeigu jis nesutiks 
parduoti, Kordas grasina paskirsiąs kompanijai, kaip nemokiai, administrato- 
rių, o tada visos akcijos tiks tik sienoms klijuoti. 

— Pažiūrėsiu, ką galima padaryti, — pažadėjo Deividas nuskubėdamas 
paskui savo dėdę. 

O dabar štai Normanas vėl šūkalioja, žingsniuodamas pirmyn atgal po 
kambarį ir grasindamas kovoti akcininkų balsais. Parodysiąs tam pamišėliui 
Kordui, kad Bernis Normanas anaiptol ne kvailys, kad plikomis rankomis, ne- 
turėdamas bent šio to savojoje Kopf“, nesukūrė verslo iš nieko. 

— Palūkėkit! — griežtai sudraudė Deividas. Jau pakankamai prisiklau- 
sė visokių niekų iš savo dėdės. Laikas kam nors senioką pamokyti gyvenimo 
tiesos. — Jūs kalbate apie kovą akcininkų balsais? Kuo gi su juo kovosite? 
Popierėliais vietoje pinigų? Ir jeigu kovosite, nejau nuoširdžiai tikite, kad kas 
nors jus palaikys? Pastaruosius ketverius metus ši kompanija nuolat patirdavo 
nuostolių. Geriausias filmas, kurį per tą laiką sukūrėme, — „Renegatas“, ir 
tas tai Kordo filmas, ne mūsų. O pats nūnai populiariausias rinkoje filmas — 
„Padangių velniai“, irgi Kordo filmas. Kaip tik tas pats, kurio nesutikote dėl jo 
platinti, nes nesitikėjote, kad jums pakankamai nubyrės kuom-sbaw"". Mano- 
te, kas nors, turįs sveiko proto, palaikys jus ir eis prieš Kordą? 

Prodiuseris įbedė į jį akis. 

— Tik pamanyk, — sušuko jis, — ir tai kalba mano paties kūnas ir kraujas! 

— Palikite tai, dėde Berni. Giminystė čia niekuo dėta. Aš tik žvelgiu 
faktams į akis. 

— Faktams! — šūktelėjo Normanas. — Tai nori faktų? Ką gi, štai jie. Kas 
nuvažiavo ir įsigijo „Strazdanas“ — filmą, pelnius;į bemaž visas premijas? Kas? 
Ne kas kitas, tik aš! 

— Bet per jį netekome milijono dolerių. 

— Argi čia aš kuo kaltas? — su kartėliu atrėmė dėdė. — Argi aš jų ne- 
perspėjau iš anksto? Ne, jie užsinorėjo prestižinio filmo, na, tokį ir gavo. 

— Kas buvo, pražuvo, dėde Berni. Šiandien viskas kitaip. Niekam dau- 
giau tai nerūpi. 


* Galvoje (jidis). 
** Pelnas (jidi$). 

— Man rūpi, — atšovė Normanas. — Tai mano kraują jie lieja, tai aš au- 
kojamas golemui. Bet aš dar gyvas. Kai paskelbsiu apie filmus, kuriuos statau 
su Rina Marlou, gausiu visus reikiamus balsus. 

Deividas minutėlę stebeilijo į dėdę, paskui nuėjo prie telefono. 

— Tarpmiestinis užsakymas, — tarė į ragelį. — Prašom sujungti su 
Koltono sanatorija Santa Monikoje, Kalifornijos valstijoje, palata trys šimtai 
devyni. — Jis vėl paskersavo į dėdę, žvelgiantį pro langą. — Ailina? Čia Dei- 
vidas. Kaip ji? 

— Nieko gero, — atsakė Ailina taip tyliai, jog jis vos ją išgirdo. 

— K3 sako gydytojas? 

Ragelyje sukūkčiojo. 

— Laikykis, — padrąsino jis. — Dabar ne metas palūžti. 

— Jis pasakė... Kad ji miršta, tiesiog stebuklas, kad taip ilgai pratraukė. 
Nežinia, kas dar palaiko ją gyvą. 

Trakštelėjimas, ir ragelyje stojo tyla. Deividas pasigręžė į dėdę. 

— Rina daugiau nebevaidins jūsų ar kieno kito filmuose. Ji miršta. 

Prodiuseris išpūtė akis, jo veidas nubalo. Susmuko į krėslą. 

— Dieve mano! Kas tuomet nutiks kompanijai? Ji buvo vienintelis šan- 
sas mums išsilaikyti paviršiuje. Be jos akcijų vertė nukris iki pat dugno, mums 
galas! — Jis nusišluostė nosinaite veidą. — Netgi Kordas dėl mūsų nesuks 
sau galvos. 

Deividas išplėtė akis į dėdę. 

— Ką norite tuo pasakyti? 

— Šmiki! — rėžė Normanas. — Nejau dar pats nesupranti? Negi turiu 
tau viską nupiešti? 

— Nesuprantu? — paklausė Deividas išsigandęs. — Ko nesuprantu? 

— Kordui nusispjaut į kompaniją. Jam tereikia tos mergiotės. 

— Mergiotės? 

— Aišku. Rinos Marlou. Pameni tą mano pasimatymą su juo „Waldorf“ 
tualete? Pameni, ką tau pasakojau apie jo žodžius? Kad jis man nepasakys 
kurvelių vardų, nes aš nušvilpiau jam iš panosės tą mergiotę Marlou! 

Staiga Deividui viskas paaiškėjo. Kodėl pats anksčiau apie tai nepagal- 
vojo? O dar tas Kordo telefono skambutis aną vakarą, kai nusižudė Danbaras. 
Jisai su nauja pagarba pažvelgė į dėdę. 

— Tad ką darysime? 

— Ką darysime? — atšovė seniokas. — Laikysime liežuvį už dantų ir ei- 
sime į tą susirinkimą. Tegul ir plyšta man širdis, bet jeigu jis pasiūlė už mano 
akcijas tris milijonus, tai duos ir penkis! 


* 

Šįsyk, kai Rina prasimerkė, sapnas nenuslinko į šalį. Netgi atrodė dar 
tikresnis negu kada nors anksčiau. Kurį laiką ji gulėjo nejudėdama, žvelgdama 
į skaidrią plastikinę palapinę, dengiančią jai galvą ir krūtinę. Paskui pamažu 
kryptelėjo akis. 

Ailina, sėdinti krėsle, stebėjo ją. Rina panoro pasakyti jai, kad nesirū- 
pintų, kad iš tiesų nėra ko bijotis, kad jau tiek daug sykių anksčiau tai patyrė 
sapne. 

— Ailina! — sukuždėjo ji. 

Toji krūptelėjo ir atsikėlė iš krėslo. Rina nusišypsojo jai. 

— Tai iš tiesų aš, Ailina, — vėl sukuždėjo. — Aš visai blaivaus proto. 

— Rina! — Ji pajuto, kaip Ailina po antklode spustelėjo jai ranką. — 
Rina! 

— Neverk, Ailina, — ji sujudino lūpas, paskui pasukusi galvą pamėgino 
įžiūrėti kalendorių ant sienos, tačiau tas buvo per toli. — Kuri diena? 


— Penktadienis. 
— Tryliktoji? — Rina pabandė nusišypsoti. Pamatė, kad ir Ailinos veidą 
nušvietė šypsena, nors skruostais ritosi ašaros. — Paskambink Džonui, — 


silpnu balsu paprašė. — Noriu jį pamatyti. 
Ji užsimerkė ir vėl pravėrė akis tik tada, kai Ailina sugrįžo prie lovos. 
Ailina papurtė galvą. 
— Jo kontoroje sako, kad yra Niujorke, bet jie nežino, kur jį galima rasti. 
— Kad ir kur jis, surask! — nusišypsojo Rina. — Daugiau manęs neap- 
gaudinėsi. Pernelyg daug kartų repetavau šią sceną. Paskambink jam. Aš nenu- 
mirsiu, iki jis čia atvyks. — Jos veide šmėstelėjo ironiška šypsenėlė. — Šiaip ar 
taip, savaitgalį čia niekas nemiršta. Savaitgalio skiltys jau atiduotos spaudai. 


Pakla Ku 

12 
PATRAUKIAU IKI GALO Į SAVE ŠTURVALĄ IR KIEK SPUSTELĖJAU KAIRĮJĮ POSŪKIŲ 
vairą. Tuo pat metu atidariau droselį, ir „CA-4“ šovė į dangų it paleista iš lan- 
ko strėlė, nubrėždamas pusę kilpos. Pajutau, kaip traukos jėga prispaudė mane 
prie sėdynės ir gyslose sukunkuliavo kraujas. Aukščiausiame kilpos taške iš- 


*wo- se 


per valandą greičiu ir dabar jau buvome virš Atlanto, toli už savęs palikę Long 
Ailendą. 

Pasilenkęs paplekšnojau prieky manęs sėdinčio karo lakūno petį. 

— Na kaip, pulkininke? — šūktelėjau pro dviejų variklių gausmą ir švil- 
piant vėjui už plastikinio kabinos gaubto. 

Užuot atsakęs, jis maktelėjo galva, tačiau neatsisuko. Žinojau, ką veikia. 
Stebėjo prietaisų rodmenis skyde priešais save. Papulkininkis Foresteris buvo 
vienas iš tų tikrųjų lakūnų, praėjęs visą kelią nuo pirmųjų oreivių — visai ne 
kaip mūsų paliktasis ant žemės Ruzvelto oro uoste senis generolas, kurį armi- 
ja atsiuntė priimti mūsų lėktuvo. 

Generolas skraidė savo fotelyje Vašingtone, rūpindamasis ginkluotės 
pirkimu ir pristatymu armijai. Arčiausia buvo priartėjęs prie lėktuvo tada, kai 
sėdėjo tarp Bilio Mitčelo* karo tribunolo teisėjų. Bet paskutinis žodis san- 


* Mitchel, William — amerikiečių generolas (1879-1936), stiprių KOP šalininkas. 

dėriuose priklausė jam. Mums pasisekė, kad savo komandoje jis turėjo bent 
vieną KOP karininką. 

Aš iškart nustačiau, koks jis paukštis, kai įėjo į angarą su bidzenančiu 
greta ir kažką karštai įrodinėjančiu Morisiu. Iš paskos žengė du adjutantai — 
pulkininkas ir kapitonas, abu be skiriamųjų KOP ženklų. 

Prie angaro durų generolas sustojo spoksodamas į „CA“. Pamačiau jo 
veidą nepritariamai susiraukiant. 

— Bjaurus, — tarė. — Atrodo kaip rupūžė. 

Jo žodžiai aiškiai nuskambėjo per angarą iki piloto kabinos, kur aš buvau 
bebaigiąs viską sutikrinti. Išlipau ant sparno, nušokau basomis kojomis ant 
žemės ir nuėjau jo pasitikti. Kokį velnią jis išmano apie aptakumą ir dizainą? 
Jo galva tokia pat keturkampė kaip ir tas rašomasis stalas, už kurio sėdi. 

— Pone Kordai! — pusiau pašnabždomis kažkas mane pašaukė iš pas- 
kos. Atsisukau. Vijosi mechanikas. Jo veide plytėjo keistas vypsnys. Matyt, 
irgi išgirdo generolo pastabą. 

— Ko nori? 

— Aš kaip tik rengiausi išridenti mašiną, — greitai pasakė jis, — bet ne- 
noriu sumaigyti jūsų batų. 

Minutėlę žvelgiau į jį nustebęs, paskui išsišiepiau. 

— Dėkui, — tariau ir sugrįžęs įsispyriau į batus. Kol atėjau iki Morisio 
ir generolo, atvėsau. 

Morisis turėjo rankoje brėžinius ir skaičiavimus, kuriuos aiškino gene- 
rolui. 

— „Kordo aparatas — keturi“ — tai revoliucinė dviviečio naikintuvo- 
bombonešio koncepcija, skrydžio nuotolis daugiau nei du tūkstančiai mylių. 
Kreiserinis greitis du šimtai keturiasdešimt, maksimalus — trys šimtai šešias- 
dešimt. Gali būti ginkluotas dešimčia kulkosvaidžių, dviem patrankomis ir 
pajėgus gabenti tūkstantį svarų bombų — po sparnais ir specialiame fiuze- 
liažo skyriuje. 

Kol Morisis kalbėjo, aš vėl atsigręžiau į lėktuvą. Po šimts, tikrai, jo kons- 
trukcija revoliucinė. Atrodė kaip didžiulė juoda pantera, pasiruošusi šuo- 
liui — išsišovusi priekin nosis, atgal lenkti sparnai, plastikinis pilotų kabinos 
gaubtas spindėjo prieblandoje lyg milžiniškos katės akis. 

— Labai įdomu, — išgirdau generolo balsą. — Na, bet aš turiu dar vieną 
klausimėlį. 

— Kokį, sere? — paklausė Morisis. 

Generolas pažvelgė į savo adjutantus ir sukrizeno. Šie išdrįso nežymiai 
šyptelėti. Mačiau, kad senas pirdalas rengiasi paleisti vieną iš savo mėgstamų 
sąmojų. 

— Mes, kariškiai, kasmet apžiūrime maždaug po tris šimtus vadinamųjų 
revoliucinių lėktuvų. Ar jisai skris? 

Daugiau nebeištvėriau. Milijonas dolerių, kuriuos iki šiol sukišau į „CA- 
4“, teikė man teisę nenutylėti. 

— Jisai skris, po šimts, geriau nei bet kuris iš jūsų turimų armijoje, ge- 
nerole, — pasakiau. — Ir bet kuris kitas pasaulyje, tarp jų ir nauji naikintuvai, 
kuriuos gamina Vilis Meseršmitas. 

Generolas nustebęs pasisuko į mane. Mačiau, kaip perbėgo akimis tepalo 
dėmių išmargintą mano baltą kombinezoną. 

Morisis paskubėjo mus pristatyti vienas kitam. 

— Generolas Gedisas. Džonas Kordas. 

„Nespėjus generolui nieko atsakyti, nuo tarpdurio jam už nugaros su- 
skambo balsas: 

— Iš kur žinote, ką Vilis Meseršmitas gamina? 

Pažvelgiau į prašnekusįjį, kai šis priėjo šiek tiek arčiau. Matyt, generolas 
Gedisas bus atsigabenęs trečią adjutantą. Ant šio palaidinės spindėjo sidab- 
riniai sparnai, o ant pečių — sidabriniai 4žuolo lapai. Apie keturiasdešimties 
metų, lieknas, su lakūniškais ūsiukais. Palaidinės krūtinę puošė dvi ordinų 
juostelės — Prancūzijos Croix de guerre“ ir Kryžius už narsą ore. 

— Jis man patsai sakė, — trumpai atrėmiau. 

Papulkininkio veide pasirodė domesys. 

— Kaip laikosi Vilis? 

„Nespėjau atsakyti — įsiterpė generolas. 

— Mes čia atvykome apžiūrėti lėktuvų, — griežtai tarė, — o ne keistis 
informacija apie bendrus bičiulius. | 

Dabar gavau nustebti ir aš. Žvilgtelėjau į papulkininkį, bet šio veidas tapo 
nebeįskaitomas. Tačiau mačiau, kad juodu nejaučia vienas kitam simpatijos. 

— Taip, sere, — greitai atsakė jis ir pasisukęs pažvelgė į lėktuvą. 

— Kaip jums jis atrodo, Foresteri? 

Papulkininkis atsikrenkštė. 

— Įdomus, sere, — atsakė jis ir kreipėsi į mane: — Kintamo atlenkimo 
kampo propeleriai? 

Aš linktelėjau. Turi geras akis, jeigu prieblandoje šitai pastebėjo. 

— Neįprastos koncepcijos sparnai, — kalbėjo jis toliau. — Šitokioje vie- 
toje ir dar užlaužti atgal. Turėtų suteikti mašinai keturissyk didesnę keliamąją 
galią. 

— Taip ir yra, — pasakiau. Ačiū Dievui, bent vienas žmogus išmano kas 


kaip. 


* Karo kryžius (pranc.). 

— Aš klausiau, kaip jis jums atrodo, Foresteri? — irzliai pakartojo ge- 
nerolas. 

Kai pasisuko į generolą, Foresterio veidas vėl tapo neįskaitomas. 

— Labai neįprastas, sere. Kitoks nei visi. 

Generolas linktelėjo. 

— Ir man taip atrodo. Bjaurus. It pritūpusi rupūžė. 

Man jau buvo gana jo mėšlinų pliurpalų. 

— Ar generolas sprendžia apie lėktuvus taip pat, kaip apie damutes gro- 
žio konkurse? 

— Žinoma, ne! — atkirto generolas. — Bet esama tam tikrų konstruk- 
cijos sąlyginumų, kurie pripažinti standartiniais. Pavyzdžiui, naujasis Kerčio 
naikintuvas, kurį anądien apžiūrėjome. Tai lėktuvas, kuris atrodo kaip lėktu- 
vas, o ne kaip bomba su sparnais. 

— Palyginti su tuo Kerčio naikintuvu, apie kurį kalbate, šis mažylis dvi- 
gubai geriau apginkluotas, plius tūkstantis svarų bombų, skrenda septynis 
šimtus penkiasdešimt mylių toliau, penkis tūkstančius pėdų aukščiau ir aš- 
tuoniasdešimt mylių per valandą greičiau! — atšoviau. 

— Kertis gamina gerus lėktuvus, — spyrėsi generolas. 

Nužvelgiau jį. Jokios prasmės ginčytis. Lyg kalbėtum akmeninei sienai. 

— Aš nesakau, kad ne, generole, — sutikau. — Kertis daugelį metų ga- 
mino gerus lėktuvus. Bet aš sakau, kad šis geresnis už bet kurį kitą. 

Generolas Gedisas pasigręžė į Morisį. 

— Mes pasirengę pažiūrėti, kai demonstruosite savo lėktuvą, — lediniu 
tonu tarė jis. — Tai yra, jeigu jūsų pilotas baigė ginčytis. 

Morisis, generolas Gedisas ir jo adjutantas išėjo laukan. Palikęs angarą, 
pamačiau Morisį ir kitus, susibūrusius grupele apie generolą, bet Foresteris 
stovėjo kiek atokiau, šnekėdamasis su kažkokia jauna moterimi. Greitai žvilg- 
telėjau į ją. Kadriukas kaip reikiant: žaižaruojančios akys, juslios lūpos. 

Nusekiau paskui lėktuvą į pakilimo-tūpimo taką. Išgirdęs už savęs žings- 
nius, atsigręžiau. Prie manęs skubėjo Morisis. 

— Jums nederėjo būti.tokiam atžariam su generolu. 

— Gal tam senam pūzrui tai išeis į naudą, — išsišiepiau. — Apie jį per- 
nelyg visi linkčioja, lyg būtų koks kino prodiuseris. 

— Vis tiek, jau ir šiaip būtų buvę sunku jam parduoti. Aš sužinojau, kad 
Kertis siūlo savo lėktuvus po šimtą penkiasdešimt tūkstančių už kiekvieną, o 
juk žinote, kad daugiausia, kiek galime nusileisti — tai iki dviejų šimtų dvi- 
dešimt penkių. 

— Na tai kas? — atšoviau. — Juk yra skirtumas tarp šūdo ir grūdo. Ka- 
dilako nenusipirksi už tokią pat kainą kaip fordo. 

Minutėlę Morisis stebeilijo į mane, paskui gūžtelėjo pečiais. 

— Kaip norit, pinigai tai jūsų, Džonai. 

Stebėjau jį sugrįžtant prie generolo. Morisis galbūt ir puikus aeronau- 
tikos inžinierius, bet pernelyg stengiasi parduoti, iš jo išeitų geras prekeivis. 
Pasigręžiau į mechaniką. 

— Parengta? 

— Parengta, jeigu jūs pasirengęs, pone Kordai. 

— Gerai, — tariau ir ėmiau ropštis kabinon. Kažkas truktelėjo mane už 
kojos. Pažvelgiau žemyn. 

— Neprieštarausite, jeigu aš skrisiu su jumis? 

— Anaiptol. Lipkite. 

.— Dėkui. Beje, nenugirdau jūsų pavardės? 

— Džonas Kordas. 

— Rodžeris Foresteris, — prisistatė papulkininkis ištiesdamas ranką. 

Na, žinoma, privalėjau sumoti, kai tik išgirdau jo pavardę, tačiau tik da- 
bar viską susiejau draugėn. Rodžeris Foresteris — vienas iš pirmųjų Lafajeto 
eskadrilės asų. Jo sąskaitoje — dvidešimt du numušti vokiečių lėktuvai. Kai 
buvau vaikas, žavėjausi juo kaip dievaičiu. 

— Esu apie jus girdėjęs, — pasakiau. 

Foresterio šypsena dar labiau išplito. 

— Ir aš apie jus nemažai girdėjau. 

Abu nusijuokėme, ir aš pasijaučiau geriau. Ištiesęs ranką, pagelbėjau jam 
užlipti ant sparno galo greta manęs. Jis žvilgtelėjo kabinon, paskui į mane. 

— Be parašiuto? | 

— Niekad su jais neskrendu, — pasakiau. — Jie verčia mane nervintis. 
Psichologija. Rodo, kad neturi pasitikėjimo. 

Foresteris nusijuokė. 

— Jeigu norite, vieną dėl jūsų paimsiu. 

Jis vėl nusijuokė. 

— Velniai jo nematė. 

Apie trisdešimt mylių nuo kranto viršum vandenyno ėmiau atlikinėti 
visus klasikinius aukštojo pilotažo triukus, paskui tokius, kokie įmanomi tik 
su „CA“, ir Foresteris nė nemirktelėjo. 

Dėl galutinio efekto įlakinau mašiną statmenai aukštyn, kol pasiekusi ke- 
turiolikos tūkstančių pėdų tašką ji pakibo danguje lyg musė ant adatos smai- 
galio. Paskui leidau jai smigti žemyn suktuku, ir oro greičio rodyklė šoktelėjo 
kone iki penkių šimtų atžymos. Maždaug pusantro tūkstančio pėdų aukštyje 
atitraukiau abi rankas nuo šturvalo ir paplekšnojau Foresteriui per petį. 

Jis atsisuko taip staigiai, jog galėjo išsinarinti sprandą. Aš nusijuokiau. 

— Dabar lėktuvas jūsų, pulkininke! — šūktelėjau. 

Kol jis vėl atsisuko, lėktuvas jau buvo nukritęs iki tūkstančio dviejų šim- 
tų pėdų aukščio, kol išvedė šį iš suktuko — iki aštuonių šimtų, kol išlygino į 
horizontalų skrydį — iki šešių šimtų ir kol galėjo truktelėti atgal į save štur- 
valą — iki keturių šimtų. 

Pajutau, kaip mašina krestelėjo ir sudrebėjo, paskui šaižiai sucypė spar- 
nai — it mergužėlė, prarasdama nekaltybę. Traukos jėga prispaudė mane prie 
sėdynės, akyse suraibuliavo ratilai. Staiga slėgis atlėgo. Buvome mažiau nei 
dvidešimt penkias pėdas virš vandens, kai vėl pradėjome kilti. 

Foresteris grįžtelėjo į mane. 

— Nuo tada, kai penkioliktaisiais pirmą kartą savarankiškai skridau, nie- 
kada nebuvau taip išsigandęs, — šūktelėjo jis išsišiepdamas. — Iš kur žinojo- 
te, kad taip smingant nenulūš sparnai? 

— Ką galėjau žinoti? — atšoviau. — Bet buvo pats laikas pasitikrinti! 

Jis nusijuokė. Pamačiau, kaip ištiesęs ranką pabarbeno į prietaisų skydą. 

— Koks lėktuvas! Kaip ir sakėte — iš tiesų skrenda! 

— Sakykite tai ne man, o tenai tam senam pusgalviui. 

Jo veidas apniuko. 

— Pamėginsiu. Bet nežinau, ar kuo nors galėsiu padėti. — Jis pakėlė nuo 
šturvalo rankas. — Dabar jūs. Parskraidinkite mus atgal. 

Kai leidomės, mačiau oro uoste Morisį ir kariškius, stebinčius mus pro 
žiūronus. Padariau platų posūkį ir paplojau Foresteriui per petį. Šis atsigręžė. 

— Kertam iš dešimties dolerių, kad pirmuoju bandymu numušiu gene- 
rolui kepurę? 

Jis mirksnį dvejojo, paskui išsišiepė. 

— Priimta! 

Prisiartinau prie oro uosto maždaug iš tūkstančio pėdų aukščio ir išlygi- 
nau mašiną maždaug penkiolika pėdų virš pakilimo-tūpimo tako. Mačiau iš- 
sigandusius veidus, kai mes pasinešėme tiesiai į juos, paskui patraukiau į save 
šturvalą. Prašvilpėme jiems virš galvų, bemaž vertikaliai pakildami aukštyn ir 
palikdami juos pačiame propelerių sukelto oro srauto viduryje. 

Atsisukau pačiu laiku: pamačiau bėgantį paskui generolo kepurę kapi- 
toną. Vėl paplojau Foresteriui per petį. Šis atsigręžė pažiūrėti atgal. ES 
kvatotis kone iki ašarų. 

Lėktuvas nutūpė lengvai it karvelis, parskrendantis į savo lizdą. Aš nu- 
stūmiau plastikinį gaubtą, ir mudu nušokome ant žemės. Kai žengėme prie 
grupės, pažvelgiau į Foresterio veidą. Jis buvo rimtas, atrodė toks pat neįskai- 
tomas. 

Generolas stovėjo vėl su kepure. 

— Na, Foresteri? — paklausė lediniu balsu. — K4 jūs manote? 

Foresteris pažvelgė į savo viršininko veidą. 

— Be jokios abejonės, sere, tai geriausias šių laikų naikintuvas, — atsakė 
jis lygiu, bejausmiu tonu. — Siūlyčiau, sere, tučtuojau paskirti bandytojų gru- 
pę patikrinti ir pagrįsti mano nuomonę. 

— Hm, — šaltai tarė generolas. — Jūs taip padarytumėte, a? 

— Taip, tikrai, sere, — ramiai patvirtino Foresteris. 

— Reikia atsižvelgti ir į kitus veiksnius, Foresteri. Ar numanote, kiek 
tokie lėktuvai gali kainuoti? 

— Ne, sere, — atsakė Foresteris. — Mano atsakomybė — tik įvertinti 
lėktuvo savybes. 

— Mano atsakomybė siekia kur kas toliau, — atkirto generolas. — Tu- 
rime prisiminti, kad esame varžomi griežto biudžeto. 

— Taip, sere. 

— Prašom tai atsiminti, — irzliai pamokė generolas Gedisas. — Jeigu 
aš neapdairiai pataikaučiau visoms jūsiškių iš karinių oro pajėgų užmačioms, 
neužtektų pinigų armijai išlaikyti nors mėnesį. 

Foresteris paraudo. 

— Taip, sere. 

Aš pažvelgiau į jį, stebėdamasis, kad stovi išsitempęs ir klausosi to pūzro. 
Nieko nesupratau, juk, turėdamas tokią reputaciją, galėtų palikti armiją ir bet 
kurioje šalies aviakompanijoje uždirbti dvidešimt kartų daugiau nei dabar. Yra 
žinomas nė kiek ne mažiau nei Rikenbekeris". 

Generolas kreipėsi į Morisį. 

— Na, pone Morisi, — tarė kone draugiškai juokaujamu tonu, — su kuo 
mums pasikalbėti apie šio lėktuvo kainą? 

— Galite pasikalbėti su ponu Kordu, sere. 

— Puiku! — sugriaudėjo generolas. — Eime kontoron, ir jūs pakvieskite jį. 

— To nebūtina, generole, — greitai pasakiau. — Galime pasikalbėti tie- 
si0g Čia. | 

Generolas išpūtė akis, paskui ištempė lūpas, kaip jam pačiam atrodė, 
nuoširdžia šypsena. 

— Neįsižeisk, sūneli. Aš kažkaip neįsidėmiu pavardžių. 

— Viskas gerai, generole. 

— Mes su tavo tėvu — seni bičiuliai, — tarė jis. — Dar iš praėjusio karo. 
Aš daug visko iš jo užpirkau armijai, ir jeigu tu nieko prieš, norėčiau šitai ap- 


* Rickenbaker, Eddie (1890-1973) — garsus JAV aviatorius, pasižymėjęs kaip Pirmojo pasaulinio karo 
kovos lėktuvų asas ir aviacijos administratorius. 

tarti su juo. Supranti, grynai iš sentimentų seniesiems laikams. Be to, sandėris 
iš tiesų gali išeiti grandiozinis, ir esu įsitikinęs, kad tavo tėtukas norėtų pats 
juo užsiimti. 

Pajutau, kad blykštu. Vos vos susitvardžiau. Kiek galima gyventi kito 
žmogaus šešėlyje? Netgi man pačiam pasirodė, kad mano balsas negyvas ir 
įsitempęs. 

— Aš irgi taip manau, generole. Bet bijau, kad jums teks kalbėtis su ma- 
nimi. Su juo pasikalbėti negalėsite. 

— Kodėl ne? — Jo tonas staiga tapo šaltas. 

— Jau dešimt metų, kai mano tėvas miręs, — pasakiau apsisukdamas ir 
nužingsniavau į angarą. 


10 


PERKIRTAU ŠĮ IKI NEDIDELIO GALINIO KAMBARĖLIO, KURIS MUDVIEM SU MO- 
risiu atstojo kontorą. Uždariau paskui save duris ir, nuėjęs prie jo rašomojo 
stalo, išsiėmiau butelį burbono, kuris visados čia buvo laikomas man. Įsipyliau 
į popierinį puodelį gurkšnį ir vienu mauku išlenkiau. Gerklę velniškai nude- 
gino. Pažvelgiau sau į rankas. Šios drebėjo. 

Kai kurie žmonės nenumiršta, kad ir ką darytum. Gali juos užkasti že- 
mėje, išversti į vandenyną ar kremuoti. Bet atmintis apie juos vis neduos tau 
ramybės, lyg tebebūtų gyvi. 

Prisiminiau tėvo žodžius, man pasakytus koralyje už namo netrukus po 
jo vedybų su Rina. Vieną rytą atėjau pažiūrėti, kaip Nevada išjodinėja laukinį 
mustangą. Buvo apie penkta valanda, ir pirmieji saulės spinduliai vos tik driko 
virš dykumos. 

Tas gyslotas, juodas eržilėkas pasirodė esąs bjauraus būdo; kaskart, nu- 
metęs nuo savęs Nevadą, puldavo jį, taikydamasis įspirti ar įkąsti. Paskutinį 
sykį jo nusikratęs pabandė netgi užgulti. Nevada vos suskubo išsigelbėti, nu- 
sirisdamas jam iš kelio ir peršokdamas per tvorą. 

Stovėjo persisvėręs kartį ir sunkiai alsavo stebėdamas, kaip meksikiečiai 
gaudo mustangą. Šaižūs jų ūksmai ir riksmai skardeno rytmečio orą. 

— Jis pasiutęs, — pasakė Nevada. 

— Ką dabar tu su juo darysi? — smalsiai paklausiau. Nedažnai man pa- 
sitaikydavo matyti Nevadą trissyk paeiliui nukrentantį nuo žirgo. 

Pagaliau meksikiečiai pagavo eržilėką, ir Nevada stebėjo prie jo vedamą 


gyvulį. 


316 „— PERĖJŪNAI 


— Darsyk pabandysiu, — susimąstęs atsakė jis. — Ir jeigu nieko neišeis, 
paleisiu į laisvę. 

— Kaip tik to jis ir nori, — suskambo už mūsų mano tėvo balsas. 

Mudu su Nevada atsigręžėme. Tėvas jau buvo apsirengęs, lyg tuoj pat 
vyktų į gamyklą. Vilkėjo juodu kostiumu ir kaklaraiščiu, kurio mazgas buvo 
per patį sodriai iškrakmolytos baltos jo marškinių apykaklės vidurį. 

— Kodėl neuždedi jam antsnukio, kad tau neįkąstų? 

Nevada pažvelgė į tėvą. 

— Niekas negali prie jo prieiti — bijo likti be rankos. 

— Niekai! — metė tėvas. Nukabino nuo tvoros kablio trumpą lasą ir pra- 
lindęs tarp karčių įžengė koralin. Mačiau, kaip eidamas prie arklio sulankstė 
virvę į nedidelį apynasrį. 

Eržilas stovėjo mušdamas kanopa žemę ir grėsmingu žvilgsniu stebė- 
damas mano tėvą. Meksikiečiai tvirčiau įtempė virves apie gyvulio kaklą. 
Pasitraukęs atatupstas, mustangas priekinėmis kanopomis spyrė tėvui, be- 
sitaikančiam užmesti kilpavirvę jam ant snukio. Tėvas vos suskubo išsisukti 
antpuolio. 

Kurį laiką jisai stovėjo, žvelgdamas gyvuliui į akis, paskui vėl ištiesė ran- 
ką. Mustangas įnirtingai papurtė galvą ir buvo begrybštelįs dantimis tėvui 
ranką, tuo pat metu smogdamas kanopomis, tačiau ir vėl nepataikė. 

Mustangas dabar iš tikrųjų pašėlo: muistėsi ir sukiojosi lyg ant savęs 
turėtų raitelį. Meksikiečiai užgulė virves stengdamiesi jį nulaikyti. Netrukus 
jiems tai pavyko, ir tėvas žingtelėjo arčiau. 

— "Tu, užsispyręs kalės vaike, — ramiai tarė tėvas. Mustangas prašiepė 
dantis ir vėl siekė grybštelėti jais tėvą. Šis truktelėjo ranką sakytum tik colio 
dalelę, ir mustango snukis nuslydo pro šalį. — Paleiskite jį! — šūktelėjo tėvas 
meksikiečiams. 

Vaikinai susižvalgė, paskui, nepastebimai truktelėję pečiais, — kaip visa- 
dos, kai norėdavo parodyti, jog nusiima nuo savęs visą atsakomybę, — paleido 
virves. 

Pasijutęs laisvas, mustangas sekundės dalelytę baugščiai sustingo. Tėvas 
stovėjo prieš jį — aukštas, plačiapetis su savo juodu kostiumu. Jųdviejų akys 
susidūrė maždaug tame pačiame aukštyje. Pamažu tėvas pradėjo kelti ranką, ir 
eržilas pašėlo — degančiomis akimis, apnuogintais dantimis pasitraukė ata- 
tupstas ir smogė abiem kanopomis. Šįsyk tėvas atšoko ir, mustangui leidžian- 
tis ant Žemės, metėsi į priekį. 

Sekundės dalelę pamačiau virš gyvulio galvos iškeltą tėvo kumštį. Vos tik 
keturios mustango kanopos palietė žemę, tėvo kumštis it kūjis nukrito eržilo 
tarpuakin. Duslus smūgio aidas, it po kokio sprogimo, atsimušė nuo namo 

sienos. Mustangas mirksnį nustėro, paskui priekinės jo kojos sulinko tartum 
guminės, ir jis pamažu susmuko ant kelių. 

Tėvas greitai apėjo jam iš šono ir trenkė atviru delnu per sprandą. Arklys 
parvirto ant šono ir kurį laiką gulėjo besikilnojančiais šonais, paskui kilste- 
lėjo galvą ir pažvelgė į tėvą. Ketvertas mūsų — abu meksikiečiai, Nevada ir 
aš — tylomis stebėjome juos. 

Abu žvelgė vienas į kitą, nuo pakeltos mustango galvos koralio purvynu 
driekėsi ilgas šešėlis, tačiau visiškai mažutis, palyginti su mano tėvo šešėliu. 
Galop eržilas giliai atsiduso ir vėl padėjo galvą ant žemės. 

Minutėlę tėvas žvelgė į gulintį mustangą, paskui pasilenkė ir, suėmęs prie 
pat snukio už apynasrio, privertė gyvulį atsikelti. Šis drebančiomis kojomis 
atsistojo, nuolankiai nunarinęs galvą. Jos netgi nepakėlė, kai tėvas jam pro 
priekį sugrįžo prie mūsų koralio pakraštyje. 

— Daugiau neturėsite su juo vargo. — Tėvas vėl pakabino kilpavirvę ant 
kablio ir pasuko namo linkui. — Eini pusryčiauti, Džonai? — šūktelėjo ne- 
atsigręždamas ir nesulėtindamas žingsnio. 

Nevada, jau sugrįžęs koralin, žengė prie mustango. 

— Taip, sere, — šūktelėjau ir nubėgau tėvui iš paskos. Pasivijau jį užpa- 
kaliniame priebutyje. Abu atsisukome pažiūrėti, kaip Nevada užsėda ant erži- 
lo. Nors tas muistėsi ir spyriojosi, aiškiai matėsi, kad be didesnio ūpo. 

— Kai kurie arkliai lygiai kaip žmonės, — pasigręžęs į mane tarė be šyp- 
senos. — Vienintelę kalbą, kurią supranta — tai, kai užveži jiems per galvą. 

— Nemaniau, kad tau taip rūpi arkliai, — pasakiau. — Niekad neatei- 
davai prie koralio. 

— Man jie ir nerūpi, — greit metė jis. — Aš rūpinuosi tavimi. Dar daug 
ko turi išmokti. 

Nusijuokiau. 

— Baisiai daug ko aš išmokau iš to, kaip trenkei mustangui per galvą. 

— Pamatei, kad Nevada neįstengia be manęs su tuo arkliu susitvarkyti. 

— Na ir kas? 

Tėvas pasisuko į mane. Buvo aukštas, daugiau nei šešių pėdų, bet aš ūgiu 
pranokau jį. 

— Tas, — pamažu tarė jis, — jog nesvarbu, kad ir koks didelis tapsi, nie- 
kada man neprilygsi, kol aš pats tau to neleisiu. 

Nusekiau paskui tėvą į valgomąjį. Rina stovėjo nusigręžusi nugara, ir jos 
plaukai, kai atstatė skruostą jo rytmečio bučiniui, suspindo it sidabras. Tėvas 
atsitiesė ir Žvilgtelėjo į mane, jo akyse žybtelėjo užslėptas triumfas. Tylomis 
atsisėdo į krėslą, bet aš ir taip supratau, apie ką jis galvoja: kad jam nėra reikalo 
mane trankyti per galvą. 

— Pusryčiausi su mumis, Džonai? — mandagiai paklausė Rina. 

Pažvelgiau į ją, paskui į tėvą. Pajutau gerklėn kylant šleikštulio kamuolį. 

— Ne, dėkui. Nesu alkanas. 

Apsisukau ir išskubėjau pro valgomojo duris, kone susidurdamas su Ro- 
beru, įeinančiu su padėklu. Kai sugrįžau prie koralio, Nevada jodinėjo mus- 
tangu pirmyn atgal, pratindamas jį prie pavadžio. Tėvas buvo teisus. Su arkliu 
Nevada nebeturėjo jokio vargo. 

Ir štai dabar, po dvylikos metų, ausyse vis dar girdėjau tėvo balsą, aną rytą 
nuskambėjusį užpakaliniame priebutyje. 


— Atstok, seni, atstok! — piktai sušukau trenkdamas kumščiu į tuščią 
stalą. Pašėlęs skausmas iš rankos persidavė į petį. 
— Pone Kordai! 


Nustebęs pakėliau galvą. Tarpduryje pusiau pravira burna stovėjo Mori- 
sis. Vargais negalais sugrįžau dabartin. 

— Nestovėk ten, — mečiau. — Įeik. 

Jis neryžtingai įžengė vidun, ir po sekundėlės už jo tarpdury pasirodė 
Foresteris. Tylomis juodu įėjo kontoron. 

— Sėskitės ir išgerkite. — Pastūmiau jiems burbono butelį. 

— Su malonumu, — tarė Foresteris pasiimdamas butelį ir popierinį puo- 
delį. Jis kliustelėjo sau gerą šlaką. — Būkite sveikas! 

— Už generolą, — pasakiau. — Beje, kur seniokas? 

— Išvažiavo į miestą. Paskyręs pasimatymą su tualetinio popieriaus ga- 
mintoju. 

— Tai bent vienas dalykas, kurį gali pats išbandyti, — nusijuokiau. 

Foresteris irgi nusijuokė, bet Morisis sėdėjo paniuręs. Pastūmiau jam bu- 
telį. 

— Davei blaivybės įžadą? 

Jis papurtė galvą. 

— Ką dabar daryti? — paklausė. 

Minutėlę žvelgiau į jį, paskui pasiėmiau butelį ir vėl įsipyliau į puodelį. 

— Kaip tik dabar pagalvojau, ar mums nepaskelbus karo Jungtinėms 
Valstijoms. Tik šitaip galėtume jam įrodyti, koks geras mūsų lėktuvas. 

Morisis vis tiek nenusišypsojo. 

— „CA-4“ — geriausias mano kada nors sukonstruotas lėktuvas. 

— Na tai kas? — atšoviau. — Po šimts, jis tau nieko nekainavo. Tai mano 
šlamantieji. Beje, kiek tu apskritai uždirbi kurdamas lėktuvus? Tai nesudaro 
nė dvidešimtosios dalies tavo metinių pajamų už tą gudrią liemenėlę, kurią 
sukonstravai Rinai Marlou. 


Tai buvo tiesa. Bet tik Makalisteris įžvelgė šio prakeikto dalykėlio ko- 

mercines galimybes ir apiformino patentą „Cord Aircraft“ vardu. Morisis 
buvo sudaręs su mumis tipinę darbo sutartį, pagal kurią visi jo išradimai ir 
projektai priklausė kompanijai, bet Makalisteris šiuo klausimu pasirodė di- 
džiadvasis. Paskyrė Morisiui dešimt procentų nuo pajamų už patentą kaip 
premijinius, ir pernai Morisio dalis siekė per šimtą tūkstančių dolerių, o rin- 
kos paklausa vis plėtėsi. Papyčiai dar ilgai neišeis iš mados. 

Morisis nutylėjo, bet aš ir nelaukiau, kad jis atsakytų. Yra vienas iš tų, 
kuriems nusispjaut į pinigus. Gyveno vien dėl savo darbo. 

Išgėriau viskį ir užsirūkiau. Tylomis keikiau save. Ir reikėjo man taip pa- 
sišiaušti, kai išgirdau apie savo tėvą. Žinoma, manęs niekas nevaržo, bet kas gi 
mėgsta paleisti vėjais milijoną dolerių. 

— Gal aš ką nors galiu padaryti, — pasakė Foresteris. 

Morisio akyse įsižiebė vilties spindulėlis. 

— Manote, sugebėtumėte? 

Foresteris gūžtelėjo pečiais. 

— Nežinau, — pamažu tarė. — Sakiau, gal. 

Įbedžiau į jį akis. 

— Ką turite omeny? 

— Tai geriausias mano kada nors matytas lėktuvas. Nenorėčiau, kad jį 
prarastume vien per to senio kvailumą. 

— Dėkui, — tariau. — Mes būsime dėkingi už bet kokią pagalbą. 

Foresteris nusišypsojo. 

— Nereikia dėkoti. Esu vienas iš tų ssnamadžių, kuriems nesinorėtų, kad 
mus užkluptų iš netyčių, jeigu vėl kas užvirtų. 

Aš linktelėjau. 

— Užvirs gana greit. Kai tik Hitleris nutars, kad yra pasirengęs. 

— Kaip manote, kada tai atsitiks? 

— Po trejų, galbūt ketverių metų. Kai turės pakankamai parengę pilotų 
ir lėktuvų. 

— Iš kur jis jų gaus? Dabar jų neturi. 

— Gaus, — atsakiau. — Sklandytojų mokyklos išleidžia po dešimt tūks- 
tančių pilotų per mėnesį, ir kol vasara baigsis, Meseršmitas paleis į gamybą 
savąjį „Me-109“. 

— Generalinis štabas mano, kad jis nieko nepeš, kai atsitrenks į Mažino 
liniją. 

— Jis į ją neatsitrenks, perskris viršum jos. 

Foresteris linktelėjo. 

— Juolab man didesnis pagrindas pamėginti juos įtikinti, kad išbandytų 
jūsų lėktuvą. — Jis pašaipiai pažvelgė į mane. — Kalbate, lyg žinotumėte. 

— Aš žinau, — atsakiau. — Buvau ten mažiau nei prieš devynis mėnesius. 

— O, taip, — tarė jis. — Dabar prisimenu. Mačiau kai ką apie tai laik- 
raščiuose. Nuo to kilo šioks toks kvapelis, tiesa? 

— Taip, tiesa, — nusijuokiau. — Kai kas mane apkaltino, kad simpati- 
zuoju naciams. 

— Dėl to milijono dolerių, kurį pervedėte į „Reichsbanką'? 

Mečiau į jį greitą žvilgsnį: Foresteris ne toks jau naivuolis, kokiu dedasi. 

— Manau, taip, — atsakiau. — Suprantate, aš pervedžiau pinigus kaip 
tik dieną prieš Ruzveltui paskelbiant savo apribojimus. 

— Jūs žinojote, kad apribojimai bus paskelbti, tiesa? Dieną palaukęs, 
būtumėte išsaugojęs pinigus. 

— Negalėjau laukti. Tiesiog pinigai turėjo atsirasti Vokietijoje, štai ir 
viskas. 

— Kodėl? Kodėl jiems pervedate pinigus, kai aiškiai suprantate, kad 
jie — galimi mūsų priešai? 

— Tai buvo išpirka už vieną žydą. 

— Kai kurie iš mano geriausių draugų — žydai, — atsakė Foresteris. — 
Bet neįsivaizduoju, kad už vieną iš jų būtų galima pakloti milijoną dolerių. 

Įdėmiai nužvelgiau jį, paskui vėl prisipildžiau popierinį puodelį. 

— Šisai buvo tiek vertas. 


Vadinosi jis Otas Štrasmeris ir gyvenimo karjerą pradėjo kokybės kon- 
trolės inžinieriumi vienoje iš daugelio Bavarijos porceliano gamyklų. Iš kera- 
mikos perėjo prie plastikų, ir kaip tik jis išrado greitąjį, panaudojant aukštą 
slėgį, liejimą, kurį aš nusipirkau ir pardaviau Amerikos gamintojų sindikatui. 
Pradinis mūsų susitarimas rėmėsi licenciniais atsiskaitymais, bet po kelerių 
metų Štrasmeris panoro jį pakeisti. Tai atsitiko 1933-iaisiais, ir netrukus į 
valdžią atėjo Hitleris. 

Jis prisistatė pas mane į viešbutį Berlyne, kur buvau apsistojęs per savo 
kasmetinę kelionę į Europą, ir paaiškino, ko nori. Štrasmeris pageidavo atsi- 
sakyti būsimos savo licencinių išmokų dalies, o už tai iškart gauti milijoną 
dolerių, kurie jo vardu būtų saugomi Jungtinėse Valstijose. Tai, žinoma, man 
buvo malonu. Išmokų dalis jam per visą licencijos galiojimo laiką sudarytų 
kur kas daugiau. Todėl aš nusistebėjau ir pasidomėjau, kodėl jam to prireikė. 

Jis atsikėlė nuo krėslo ir priėjo prie lango. 

— Jūs klausiate manęs, kodėl, 4er7* Kordai? — paklausė manęs su savo- 
tišku anglišku akcentu ir parodė pro langą į gatvę. 


* Pone (v04.). 

Priėjęs arčiau, pažvelgiau žemyn. Ten, gatvėje priešais „Adlon“ viešbutį, 
būrelis rudmarškinių jaunuolių, ne ką vyresnių nei berniukai, tyčiojosi iš se- 
nuko su surdutu. Mums bežiūrint, dusyk jį partrenkė ant šaligatvio. Matėme, 
kaip jis gulėjo nusvirusia galva į gatvės nutekamąjį lataką, iš jo nosies pylėsi 
kraujas. Vaikinai kurį laiką pastovėjo, stebėdami jį, paskui su panieka kelissyk 
paspyrę nuėjo. 

Klausiamai pasigręžiau į Štrasmerį. 

— Tai buvo žydas, er7 Kordai, — ramiai pasakė šis. 

— Na ir kas? Kodėl jis nesišaukė policijos? 

Štrasmeris parodė skersai gatvės. Kitoje jos pusėje prie kampo stovėjo du 
policininkai. 

— Jie viską matė, kas dėjosi. 

— Tai kodėl anų nesustabdė? 

— Jiems duoti nurodymai nesikišti. Hitleris paskelbė, kad žydai yra už 
Vokietijos įstatymų ribų. 

— O ką tai turi bendra su jumis? 

— Aš — žydas, — atsakė jis paprastai. 

Minutėlę tylėjau, paskui išsitraukiau cigaretes ir užsirūkiau. 

— K norite, kad aš padaryčiau su pinigais? 

— Laikykite juos, kol sulauksite nuo manęs žinios. — Jis nusišypso- 
jo. — Mano žmona ir dukra jau Amerikoje. Būčiau dėkingas, jeigu joms per- 
duotumėte, kad man viskas gerai. 

— Kodėl nenuvykstate pas jas? 

— Galbūt laikui bėgant nuvyksiu. Bet aš vokietis ir dar viliuosi, kad ši 
beprotybė netrukus baigsis. 

Bet Aerr Štrasmerio viltims nebuvo lemta išsipildyti. Tai sužinojau ne- 
praėjus nė metams, sėdėdamas reichsmaršalo kabinete. 

— Pasaulio žydai, taip pat ir Vokietijos, pasmerkti, — mandagiu tonu 
pasakė jis. — Mes, naujosios tvarkos atstovai, tai suprantame ir sveikiname 
savo draugus ir sąjungininkus anapus vandenyno, panorėsiančius prisidėti 
prie šio kryžiaus Žygio. 

Aš tylėjau laukdamas, ką jis pasakys toliau. 

— Mes, padangių žmonės, suprantame vienas kitą, — tarė. 

— Taip, jūsų ekscelencija, — linktelėjau. 

— Gerai, — nusišypsojo jis. — Tad mums nėra ko gaišti laiko. —Jisi nu- 
metė ant stalo kažkokius popierius. — Pagal naujus įstatymus Reichas kon- 
fiskavo tokio Oto Štrasmerio nuosavybes. Kiek mums žinoma, tenai yra tam 
tikrų jam priklausančių pinigų, kuriuos nurodome jums pervesti į Reichs- 


banką. 


322 „— PERĖJŪNAI 


Man nepatiko žodis „nurodoma. 

— Aš mėginau susisiekti su Otu Štrasmeriu, — pasakiau. 

Geringas vėl nusišypsojo. 

— Štrasmerį ištiko sunkus nervinis lūžis, ir dabar jis paguldytas į ligoninę. 

— Suprantu. — Aš atsistojau. 

— Trečiasis Reichas neužmirš savo draugų, — pasakė reichsmaršalas. Jis 
nuspaudė ant stalo mygtuką. 

Duryse pasirodė jaunas vokiečių leitenantas. 

— Hei/ Hitler! — šūktelėjo jis, nacistiškai atiduodamas pagarbą. 

— Hei/ Hitler! — atsainiai atsakė Geringas ir vėl pasigręžė į mane. — 
Leitenantas Miuleris palydės jus į Meseršmito gamyklą. Tikiuosi vėl pasima- 
tyti su jumis per pietus, 4er7r Kordai. 

Meseršmito gamykloje man atsivėrė akys. Jungtinėse Valstijose panašios 
lėktuvų gamyklos nebuvo. Vieninteliai palyginami dalykai — tai automobilių 
gamybos konvejeriai Detroite. Ir kai išvydau kai kuriuos „Me-109“ brėžinius, 
dabinančius Meseršmito kontorą, iškart supratau, jog mums teliko šaukti, kad 
greičiau atsikvošėtume iš savo kvailos kolektyvinės puikybės. 

Tą vakarą per pietus reichsmaršalas pasivėdėjo mane į šalį. 

— Ką manote apie mūsų gamyklą? 

— Įspūdinga, — atsakiau. 

Jis patenkintas linktelėjo. 

— Ji nusižiūrėta pagal jūsų paties gamyklą Kalifornijoje. Bet, žinoma, 
kur kas didesnė. 

— Žinoma, — sutikau sukdamas galvą, kaip jie tenai pateko. Paskui man 
dingtelėjo, kad iš to nedaryta jokios paslapties. Iki šiol vyriausybė visai neuž- 
siėmė tuo — juk mes gaminome tiktai komercinius lėktuvus. 

Maloniai nusijuokęs, jis buvo bepasitraukiąs, bet tuojau pat vėl sugrįžo 
prie manęs. 

— Beje, — šnibžtelėjo, — fiureris buvo labai patenkintas išgirdęs, kad 
sutinkate su mumis bendradarbiauti. Kaip man jį informuoti, kada gausimė 
pinigus? 

Įbedžiau ; jį akis. 

— Tą dieną, kai Oto Štrasmeris įžengs pas mane į kabinetą Niujorke. 

Jis nustebęs pažvelgė į mane. 

— Fiureriui tai nepatiks, — tarė. — Aš jau pasakiau, kad esate mūsų 
draugas. 

— Aš taip pat ir Oto Štrasmerio draugas. 

Jis kurį laiką mane stebėjo. 

— Na, nebežinau nė ką pasakyti fiureriui. Jis bus labai nepatenkintas, kai 
sužinos, jog negausime pinigų. 

— Tokiu atveju, — tariau, — kam kelti jo nepasitenkinimą? Vienu žydu 
daugiau ar mažiau — Vokietijai tas pat. 

— Galbūt tai geriausia išeitis, — pamažu linktelėjo Geringas. 

Lygiai po mėnesio nedidukas vokiečių inžinierius įžengė mano kontoron 
Niujorke. 

— Ką dabar ketinate veikti? — paklausiau. 

— Pirmiausia nuvykti pas savo šeimą Kolorade ir kiek pailsėti. Paskui 
reikės pasidairyti darbo, nebesu jau turtingas. 

Aš nusišypsojau. 

— Ateikite dirbti pas mane. Siūlau jums milijoną dolerių avanso jūsų 
būsimų licencinių išmokų sąskaita. 

Kai jis išėjo iš mano kabineto, daviau Morisiui sutikimą, kad jis toliau 
dirbtų prie „CA“. Jei uoslė manęs neapgauna, visiems mums likę ne kažin kiek 
laiko. Bet visai kas kita, kaip tuo įtikinti kariškius. 

Pažvelgiau per stalą į Foresterį. 

— Aš grįžtu į miestą ir paskambinsiu į kelias vietas Vašingtone. Dar tu- 
riu tenai draugų, — pasakė jis. — Pakeliui stabtelėsiu pasišnekėti su generolu. 
Galbūt sugebėsiu jį įtikinti, kad mane išklausytų. 

— Gerai, — sutikau aš ir pasižiūrėjau į laikrodį. Beveik pusė pirmos. Ak- 
cininkų susirinkimas turi būti jau pasibaigęs. Makalisteris ir Pirsas tikriausiai 
sugrįžo į viešbutį nesunkiai susidoroję su Normanu. 

— Pirmą valandą turiu susitikimą „Waldorf“ viešbutyje, — tariau. — 
Gal jus pakeliui pametėti? 

— Dėkui, — mielai sutiko Foresteris. — Esu paskyręs priešpiečiams pa- 
simatymą, kurio nenorėčiau praleisti. 

Jis atvažiavo į viešbutį kartu su manimi ir pasuko į restoraną, o aš nuėjau 
prie liftų. Kol stovėjau laukdamas, išvydau atsikėlusią nuo kėdės pasitikti pa- 
pulkininkį moterį — tą pačią, su kuria jį mačiau oro uoste. Kažkaip pagalvo- 
jau, kodėl ji nepalaukė jo tenai. 

Tingiai stebėjau, kaip Rikas, metrdotelis, veda juodu prie nuošalaus sta- 
liuko. Nuėjau prie restorano durų ir palaukiau sugrįžtant Riko. 

— A, mesjė Kordas, — nusišypsojo jis. — Pietausite vienas? 

— Ne, Rikai, nepietausiu, — atsakiau įsprausdamas banknotą į visada 
imlią jo ranką. — Vienas klausimėlis. Kas toji ledi, kuri su pulkininku Fores- 
teriu? 

Rikas supratingai nusišypsojo ir pabučiavo sau pirštų galiukus. 

— O, labai charmantė“, — tarė. — Tai madam Gedis, generolo žmona. 

Eidamas atgal prie liftų, apsidairiau po vestibiulį. Kažkur čia pat turi būti 
ir generolas. Sprendžiant iš jo elgesio su Foresteriu, matyt, tarp jų esama ne- 
sutarimų ne tik dėl armijos reikalų ir lėktuvų. 

Pastebėjau generolą, kai žengė per vestibiulį vyrų tualetų link prie arti- 
miausios liftų eilės. Buvo susiraukęs, užraudusiu veidu. Atrodė kaip žmogus, 
reikalingas daugiau palengvėjimo, nei galėjo gauti toje vietoje, į kurią keliavo. 

Palaukiau, kol durys už jo užsitrenkė, ir nuėjau prie lifto. Pirmąsyk nuo 
tada, kai nutupdžiau „CA-4“ Ruzvelto oro uoste, pasijaučiau geriau. Dabar 
visa stojosi į savo vietas. 

Manęs jau nebeslėgė rūpestis. Vienintelė likusi problema — kiek armija 
nupirks lėktuvų. 


20 


LABIAUSIAI MAN NORĖJOSI PALĮSTI PO DUŠU IR NUMIGTI — NUO PENKTOS 
ryto buvau ant kojų. Numečiau ant kėdės drabužius ir įžengiau dušo kabinon. 
Atsukęs stiprią čiurkšlę pajutau, kaip maloni šiluma atpalaiduoja raumenis. 
Kol prausiausi, kelissyk suskambo telefonas, bet aš nekėliau ragelio. 

Išėjęs iš dušo kabinos, paskambinau viešbučio telefonistei ir pasakiau, 
kad iki ketvirtos valandos manęs su niekuo nesujungtų. 

— Bet ponas Makalisteris paprašė manęs jam paskambinti, kai tik jūs 
sugrįšite, — suaimanavo ji. — Sakė, kad tai labai svarbu. 

— Galite mane sujungti su juo ketvirtą valandą. — Padėjau ragelį, nu- 
kritau ant lovos ir užmigau it kūdikis. 


»ow-e- se 


virta. | 

Skambino Makas. 

— Visą popietę mėginau su tavimi susisiekti, — pasakė jis. — Kur, vel- 
niai rautų, buvai? | 

— Miegojau. 

— Miegojai! — sušuko jis. — Mes čia, Normano kontoroje, turime ak- 
cininkų susirinkimą. Tuoj pat vėl ten einame. 

— Nesakei man apie tai. 

— Kaip, po šimts, galėjau, jeigu neatsiliepi į telefono skambučius? 


* 


* Žavinga (pranc.). 

— Sujunkite mane su generolu Gedisu, — paprašiau telefonistę. — Man 
regis, jis čia įsiregistravęs. 

Laukdamas užsirūkiau. Ragelyje trakštelėjo. 

— Kalba generolas Gedisas. 

— Čia Džonas Kordas, — prisistačiau. — Esu savo numeryje — trisde- 
šimt vienas penkiolika, bokšto korpuse. Norėčiau su jumis pasikalbėti. 

— Mums nėra apie ką kalbėtis. — Generolo tonas buvo šaltas. — Jūs — 
užkietėjęs jaunas storžievis... 

— Ne apie savo manieras noriu kalbėtis, — pertraukiau, — o apie jūsų 
žmoną. 

Per telefoną išgirdau, kaip jam ėmė veltis žodžiai. 

— Apie mano žmoną? Ką ji turi bendra su mūsų reikalu? 

— Manau, labai daug ką, generole. Mes abu žinome, su kuo ji šiandien 
pirmą valandą susitiko restorane. Negaliu patikėti, kad Karo departamen- 
tas palankiai pažiūrės, jog asmeniškas priešiškumas buvo pagrindas atmesti 
„CA-4“. 

Ragelyje stojo tyla. 

— Beje, generole, ką jūs geriate? — paklausiau. 

— Škotiškąjį, — mašinaliai atsakė jis. 

— Puiku, turiu čia butelį, laukiu jūsų. Tarkim, po penkiolikos minučių? 

Nespėjus jam atsakyti, padėjau ragelį ir paskambinau kambarių tarnybai. 
Kol laukiau atsiliepiant, kažkas pabeldė į duris. 

— Prašom! — šūktelėjau. 

Nuo lovos pamačiau įeinančius Maką ir Daną Pirsą. Mako veidas kaip 
visada buvo susirūpinęs, bet Danas šypsojosi iki ausų. Gavo bemaž viską, ko 
troško. 

Galiausiai pasirodė patarnautojas ir ėmė svetainėje dengti stalą. Išgirdęs 
skimbčiojant lėkštes, staiga pasijutau alkanas. Nuo pusryčių nieko nevalgiau. 
Užsakiau tris sumuštinius su žlėgtainiu, butelį pieno, puodelį juodos kavos, 
butelį škotiškojo, du butelius burbono ir dvi porcijas prancūziškai pakepintų 
bulvyčių. Padėjau telefono ragelį ir pažvelgiau į juos. 

— Na, kaip ėjosi? 

— Bernis žviegė it padurtas paršas, — išsišiepė Pirsas. — Bet mes turė- 
jome jį kaip reikiant prigriebę, ir jis pats tai suprato. 

— O kaip dėl jo akcijų? 

— Nežinau, Džonai, — pasakė Makas. Jis nenori kalbėtis su Danu. 

— Bet aš pašnekėjau su Deivu Vulfu, — greitai pasakė Danas. — Para- 
ginau jį įkalbinti senioką parduoti akcijas, arba mes įstumsime kompaniją į 
bankrotą. 

— Parengei popierius? — paklausiau Maką. Jisai suprato, apie ką aš kal- 
bu — prašymą paskirti bankrutavusio turto valdytoją. 

— Jie mano portfelyje. Prieš šio ryto susirinkimą trumpai pasitariau su 
mūsų čionykščiais advokatais. Jie mano, kad galėtų prasukti mums palankaus 


valdytojo paskyrimą. 
Pažvelgiau į jį. 
— Neatrodo, kad labai džiaugtumeis. 
— Nelabai, — sutiko jis. — Normanas — suktas seniokas. Nemanau, 


kad taip lengvai jį apmautumėt. Žino, kad kompanijos bankroto atveju tu gali 
taip pat ne mažiau už kitus prarasti. 

— Betgi jisai — senas goduolis. Ir nerizikuos prarasti viską, ką turi, vien 
iš malonumo sudaryti man kompaniją. 

:— Tikiuosi, tu pasirodysi teisus. 

— Mes gana greitai tai sužinosime. — Pasigręžiau į Daną. — Ar dar ne- 
susisiekei su Rina? 

Šis papurtė galvą. 

— Visąlaik bandžiau, bet nesėkmingai. Jos namuose niekas neatsiliepia. 
Studijoje nežino, kur ji. Aš dargi pamėginau prisiskambinti Luelai, bet ir ta 
nieko nežino. 

— Bandyk toliau, — nurodžiau. — Privalome ją surasti. Noriu, kad per- 
skaitytų tą scenarijų. 

— Aš irgi, — pasakė Danas. — Tik ji viena mus pristabdo, kai dabar aš 
jau suderinau dėl De Milio su „Paramount“. 

— „Paramount“ sutiko? 

— Šįryt. Turiu savo kišenėje Cukoro telegramą. 

— Puiku, — pasakiau. — Tai bus didžiausias kada nors pastatytas filmas 
ir kaip tik De Milio žanro. Ketinome jį filmuoti naujoviškai, pasitelkdami 
„Technicolor“ technologiją, ir tai kainuos mums per šešis milijonus baksų. 
Istorija apie Mariją Magdalietę, kurią rengėmės pavadinti „Nusidėjėle“. 

— Ar jūs ne per daug užbėgat į priekį? — paklausė Makalisteris. — O 
jeigu ji nesutiks filmuotis? 

— Sutiks, — pasakiau. — Kaip tu, po šimts, manai, kodėl aš noriu įsigyti 
Normano kompaniją? Jų kontraktas su Rina — vienintelis privalumas. 

— Bet pagal kontraktą numatyta, kad ji turi pritarti scenarijui. 

— Ji pritars, — užtikrinau. — Privalės pritarti. Užsakiau tą prakeiktą 
scenarijų kaip tik dėl jos. 

Kai pasirodė kambarių tarnyba, nuleidau kojas nuo lovos ir liepiau pa- 
tarnautojui pristumti stalelį tiesiai priešais mane; pats nesuvokiau, koks buvau 
išalkęs. Patarnautojui dar neišėjus, aš jau sutvarkiau vieną sumuštinį su žlėg- 
tainiu ir iškliukinau pusę butelio pieno. 

Buvau įpusėjęs doroti antrą sumuštinį, ir kaip tik tada prisistatė genero- 
las. Danas įvedė jį į miegamąjį, ir aš visus supažindinau, paskui paprašiau, kad 
juodu su Makalisteriu paliktų mus vienus. 

— Sėskitės, generole, — pakviečiau, kai durys užsivėrė. — Ir įsipilkite 
išgerti, butelis škotiškojo ant stalelio. 

— Ne, dėkui, — atsisakė generolas įsitempęs, vis dar tebestovėdamas. 

Gūžtelėjau pečiais ir pasiėmiau trečią sumuštinį. 

— Ar jums labai svarbu, jeigu aš priversiu Foresterį palikti armiją? — 
ėjau tiesiai prie reikalo. 

— Kodėl manote, kad aš to noriu? 

Nurijau kąsnį sumuštinio. 

— Kalbėkime atvirai, generole. Esu suaugęs ir turiu akis. Aš tik noriu 
teisingo „CA“ išbandymo. O toliau viskas priklausys nuo jūsų. Nekeliu jokių 
kitų sąlygų. 

— Kodėl manote, kad ir be šito nepaskirsiu jūsų lėktuvui teisingo iš- 
bandymo? 

Aš nusišypsojau. 

— Kad dar labiau išaukštintumėte Foresterį žmonos akyse? 

Mačiau, kad jo įsitempimas slūgsta. Mirksnį man beveik jo pagailo. Briga- 
dos generolo žvaigždė ant pečių nieko nereiškė. Paprasčiausiai jis tik dar vienas 
senukas, besistengiantis išlaikyti prie savęs jauną moterį. Man dargi kilo noras 
jam pasakyti, kad taip nesikankintų. Jeigu ne Foresteris, atsiras kas nors kitas. 

— Manau, aš išgersiu. 

— Įsipilkit, — paraginau. 

Jis atkimšo butelį, įsipylė gerą šlaką, išgėrė ir atsisėdo į krėslą priešais 
mane. 

— Negalvokite blogai apie mano žmoną, pone Kordai, — pusiau atsipra- 
šomai tarė jis. — Paprasčiausiai ji jauna ir pasiduoda įspūdžiams. 

Ne jam mane apgaudinėti. Įdomu, ar jisai stengiasi apgauti save? 

— Suprantu, generole, — tariau. 

— Juk žinote, kaip esti su jauniklėmis, — varė jis toliau. — Uniformoje 
jos įžvelgia tik spindesį, jaudulį. Ją lengva suprasti — toksai žmogus kaip Fo- 
resteris: sidabriniai sparnai ant palaidinės, „Kryžius už skraidymo nuopelnus“ 
ir Croix de guerre. | 

Tylomis linktelėjau ir įsipyliau į puodelį juodos kavos. 

— Tikriausiai ji, kai tuokėmės, manė, kad aš kaip tik toksai kariš- 
kis, — balsu mąstė jis. — Bet netrukus pamatė, kad aš paprasčiausiai aureole 
apgaubtas prekybos agentas. — Vėl prisipylė taurelę ir pažvelgė į mane. — 
Šiuolaikinė armija — sudėtinga mašina, pone Kordai. Kiekvienam žmogui 

fronto linijoje turi tekti penki ar šeši užnugaryje, kurie jį aprūpintų. Aš savimi 
didžiavausi, nes visada stengiausi, kad tas Žmogus gautų geriausia. 

— Tikiu tuo, generole, — pasakiau pastatydamas puodelį ant stalo. 

Generolas atsistojo ir iš viršaus pažvelgė į mane. Galbūt aš tik taip įsi- 
vaizdavau, bet kai prašneko, man jis pasirodė aukštesnis ir tiesesnis. 

— Štai kodėl atėjau su jumis pasikalbėti, pone Kordai, — ramiai, oriai tarė 
jis. — Ne todėl, kad jūs užsimanėte įtraukti mano žmoną į pašalinius reikalus, 
o todėl, kad jums pasakyčiau, jog rytoj rytą į Ruzvelto oro uostą atvyks eksper- 
tų grupė išbandyti jūsų lėktuvą. Pareikalavau to šį rytą, kai tik sugrįžau į miestą. 
Paskambinau tam jūsų Morisiui, bet, matyt, jam nepavyko jūsų surasti. 

Pažvelgiau į jį nustebęs ir kartu susigėdęs. Galėjau turėti nors tiek proto, 
kad prieš prasižiodamas pats paskambinčiau Morisiui. 

Generolo veidu šmėstelėjo šypsenėlė. 

— Taigi matote, pone Kordai, — tarė jis, — dėl manęs jums nereikia 
daryti su Foresteriu jokių sandėrių. Jeigu jūsų lėktuvas atlaikys išbandymus, 
armija jį nupirks. 

Durys paskui jį užsidarė, ir aš siekiau cigaretės. Atsilošiau į lovos galvū- 
galį ir giliai įkvėpiau dūmus į plaučius. 

Telefonistė surado Foresterį bare. 

— Čia Džonas Kordas, — pasakiau. — Esu „Waldorf“ bokšte. Norėčiau 
su jumis pasikalbėti. 

— Aš irgi, — atsakė jis. — Jie rytą bando jūsų lėktuvą. 

— Žinau. Kaip tik apie tai noriu su jumis pasišnekėti. 

Mažiau nei po dešimties minučių jis atsirado mano numeryje. Jo veidas 
buvo įraudęs ir apskritai atrodė, lyg visą popietę būtų praleidęs glamonėda- 
mas butelį. 

— Atrodo, seniui atsivėrė akys, — tarė jis. 

— Jūs iš tiesų taip manote? — paklausiau, kai jis prisipylė taurelę. 

— Galite sakyti apie jį ką tinkamas, bet Gedisas — geras karininkas, iš- 
mano savo darbą. 

— Įpilkit ir man, — paprašiau. 

Jis paėmė kitą taurelę ir padavė man. 

— Man regis, jums jau gana vaidinti kareivį. 

Foresteris išpūtė akis. 

— Ką turite omenyje? 

— Manau, „Cord Aircraft“ nuo šiol turės daug reikalų su armija. O man 
reikia tokio, kuris nusimano apie visus galus — apie žmones, ko jie nori iš 
lėktuvo. Kuris megztų dėl mūsų draugystes, kontaktus. Suprantate, ką turiu 
omenyje. 

— Suprantu, — pasakė jis. — Pavyzdžiui, nebesimatyti su Virdžinija 
Gedis, nes kompanijai tai galėtų pakenkti. | 

— Panašiai, — ramiai atsakiau. 

Jis išlenkė taurelę. 

— Nežinau, ar iš manęs bus kokia nauda. Nuo pat vaikystės tarnauju 
karinėse oro pajėgose. 

— Nepabandęs nežinosi. Be to, išėjęs iš KOP, padarysite joms daugiau 
gera, nei likęs jose. Nebus kam jūsų suturėti, jeigu kviesite išbandyti kokį nau- 
ją sumanymą. 

Foresteris pažvelgė į mane. 

— Kalbant apie sumanymus, — paklausė jis. — Kieno šis buvo — jūsų 
ar Gediso? 

— Mano. Atėjo man į galvą šįryt, po mūsų pašnekesio Morisio kabinete. 
Ir tai neturi nieko bendra su tuo, ar jie nupirks „CA-4“. 

— Aš irgi šįryt apsisprendžiau, — staiga nusišypsojo jis. — Ketinau pri- 
imti darbą, jeigu būtumėt man pasiūlęs. 

— Nuo ko pageidautumėt pradėti? — paklausiau. 

— Nuo viršaus, — iškart atsakė jis. — Armijoje gerbia tik viršenybę. 

— Na gerai, — sutikau, nes tai turėjo šiokią tokią prasmę. — Jūs — nau- 
jasis „Cord Aircraft“ prezidentas. Kiek norėtumėte gauti? 

— Jūs leidote man pasirinkti darbą, tad patsai skirkite algą. 

— Dvidešimt penki tūkstančiai per metus plius einamosios išlaidos. 

Jis švilptelėjo. 

— Galėjote tiek neužkelti. Tai keturissyk daugiau nei aš dabar gaunu. 

— Prisiminkite tai, kai ateisite manęs prašyti, kad pridėčiau algos. 

Mes abu nusijuokėme ir išgėrėme. 

— Prieš rytojaus bandymus norėčiau su jumis aptarti kelis pakeitimus 
lėktuve, — pasakė jis. 

Kaip tik šiuo metu į miegamąjį įėjo Makalisteris. 

— Jau beveik šešios, Džonai, — tarė jis. — Kiek dar galime juos verst 
laukti? Danas ką tik pakalbėjo su Deividu Vulfu. Tasai sako, kad Normanas 
grasina išeisiąs. 

— Tuoj pat ateinu pas jus, tik užsimausiu kelnes. 

Man sagstantis marškinius, suskambo telefonas. 

— Atsiliepkit už mane, gerai? 

— Kaip dėl tų pakeitimų? — paklausė Foresteris, kai Makas kėlė ragelį. 

— Važiuokit į oro uostą ir aptarkite su Morisiu. 

— Los Andželas, — pasakė Makalisteris, pridengęs delnu ragelį. — Mes 


neturime daug laiko. 

Minutėlę žvelgiau į jį. 
— Pasakyk jiems, kad aš ką tik išėjau į susirinkimą. Tegul po dviejų va- 


landų susisiekia su manimi Normano kontoroje. 


AD 
ORAI JAU BUVO PRADĖJĘ VĖSTI, IR MERGINOS, IŠEINANČIOS SU VASARINĖMIS 
suknelėmis iš savo butų palei Park aveniu, siautėsi pečius kailinėmis šerpėmis. 

Į Šeštąjį aveniu irgi plūdo merginos, bet jos ne sėdo į taksi, o skubėjo 
į metro, dingdamos tose žiojinčiose koserėse ir džiaugdamosios, kad darbo 
diena pasibaigė. 

Niujorkas pasižymėjo savotišku gyvybingumu, nepaisančiu visuotinės 
depresijos nuotaikos, tvyrančios virš šalies. Nors Volstritas stenėjo ir niurnėjo, 
toliau vyko kontorų ir brangių butų statybos. Jeigu buvo teigiama, kad dingę 
visi pinigai, tai kodėl tiek daug prostitučių vis dar gyvena geriausiuose būs- 
tuose? Jie nebuvo dingę, o tiesiog pasislėpę, įsirausę žemėn it kurmiai, iškilda- 
mi į paviršių tik tada, kai rizika sumažėdavo ir pelnai padidėdavo. 

Ant Šeštojo aveniu įdarbinimo agentūrų durų kabojo slogūs skelbimai. 
Juodos lentos su kreida užrašytomis darbų pasiūlomis jau buvo bepradedan- 
čios atrodyti iškamuotos, o pigios kekšelės jau buvo bepradedančios savąją 
naktinę sargybą. 

Viena iš jų, stovinti nuošaliau, kai ėjau pro šalį, pažvelgė į mane didelė- 
mis, pavargusiomis, protingomis akimis. Nugirdau, kaip ji bemaž nejudančio- 
mis lūpomis šnibžtelėjo: 

— Šiandien tu būsi pirmasis, saldžiausiasis. Na kaip, gal pradėsim dieną 
kaip reikiant? — Aš nusišypsojau, ir ji, palaikiusi tai padrąsinimu, priėjo ar- 
čiau. — Tik porą žalių, — greitai sušnabždėjo, — ir išmokysiu tave dalykėlių, 
apie kuriuos niekada negirdėjai mokykloj. 

Vis tebesišypsodamas sustojau. 

— Nė kiek neabejoju, kad išmokytum. 

Žengę kiek pirma manęs Makas ir Danas irgi sustojo. Atsigręžęs Makas 
metė į mane apmaudų žvilgsnį. Moteris žybtelėjo akimis į juos, paskui vėl į 
mane. 

— Pasakyk savo draugužiams, kad jums visiems darau nuolaidą. Penki 
doleriai. 

Pasirausęs kišenėje, ištraukiau ir įspraudžiau jai į ranką dolerį. 

— Kada nors kitąsyk. Bet nemanau, kad mano mokytojai tam pritartų. 

Ji pažvelgė į dolerį, ir jos tamsiose, pavargusiose akyse šmėstelėjo pa- 
šaipėlė. 

— Kaip tik tokie vaikinai kaip tu išlepina mergaitę, ir jai sunku vėl grįžti 
prie darbo. 

Ji šmurkštelėjo kavinukėn kitoje gatvės pusėje, o mes įsukome į naują 
Amerikos radijo korporacijos pastatą Rokfelerio centre. 

Aš vis dar šypsojausi, kai mes visi ;žengėme į direktorių valdybos salę. 
Normanas sėdėjo ilgo stalo priekyje, Deividas Vulfas — jam iš dešinės, o 
žmogus, kurį buvau susitikęs studijoje, Ernestas Holis, iždininkas — iš kairės. 
Toliau išilgai stalo sėdėjo mūsų paskirtieji žmonės — du brokeriai, bankinin- 
kas ir buhalteris. | 

Danas ir Makas atsisėdo iš kitos stalo pusės, palikdami man vietą galus- 
talyje. Buvau besėdąs, tačiau tuo metu atsistojo Bernis. 

— Minutėlę, Kordai, — pasakė jis. — Čia tik direktorių susirinkimas. — 
Piktai dėbtelėjo į mane. — Aš veikiau išeičiau, nei sėdėčiau už vieno stalo su 
jumis. 

Išsitraukiau iš kišenės pakelį cigarečių ir užsirūkiau. 

— Tad išeikite, — ramiai pasakiau. — Po šio susirinkimo jums vis tiek 
nebus ko čia veikti. 

— Ponai, ponai, — skubiai įsikišo Makalisteris. — Taip nedera vesti 
svarbaus posėdžio. Turime aptarti daug rimtų problemų dėl šios kompanijos 
ateities. Esant tokiai nepasitikėjimo atmosferai, nieko nenuspręsime. 

— Nepasitikėjimo! — šūktelėjo Bernis. — Nejau norite, kad aš juo pasi- 
tikėčiau? Po to, kai jis pasalūniškai pavogė iš manęs kompaniją! 

— Akcijos buvo laisvai parduodamos rinkoje, ir aš jas supirkau. 

— Kokia kaina? — sustūgo Normanas. — Pirmiausia jis numuša pa- 
klausą, o paskui superka akcijas žemiau tikrosios jų vertės. Jam nė motais, kaip 
tatai pakenks kompanijai. O tada ateina pas mane tikėdamasis, kad aš jam 
parduosiu savąsias akcijas už tokią pat numuštą kainą. 

Nusišypsojau sau. Lygtuvės prasidėjo. Seniokas įsivaizduoja, kad geriau- 
sias būdas pasiekti norimą — pulti mane. Ar pridera man dalyvauti posėdyje, 
jau pamiršta. | 

— Mano pasiūlyta kaina buvo dvigubai didesnė, nei aš mokėjau laisvoje 
rinkoje. | 

— Jūs pats nustatėte rinkos kainą. 

— Ne aš valdžiau kompaniją, — atšoviau, — o jūs, ir per pastaruosius 
šešerius metus — su nuostoliais. 

Normanas apibėgo aplink stalą. 

— O jūs sugebėtumėte geriau? 

— Jeigu taip nemanyčiau, nekiščiau daugiau nei septynių milijonų do- 
lerių. 

Minutėlę jis piktai stebeilijo į mane, paskui sugrįžo prie savo krėslo ir 
atsisėdo. Paėmė pieštuką ir pabarbeno juo į stalą. 

— Eilinis „Norman Pictures“ kompanijos direktorių valdybos posėdis 
laikomas pradėtu, — paskelbė jis ramesniu balsu ir pažvelgė į savo sūnėną. — 
Deividai, tu pabūsi sekretoriumi, kol mes išrinksime naują. 

Seniokas kalbėjo toliau: 

— Kvorumas yra, taip pat kaip pakviestasis dalyvauja ponas Kordas. At- 
žymėk tai, Deividai: ponas Kordas dalyvauja kai kurių iš direktorių kvietimu, 
tačiau prieštaraujant kompanijos prezidentui. — Bernis žvilgtelėjo laukdamas, 
kad sureaguočiau, bet aš likau sėdėti šaltu veidu. — Dabar pereisime prie pirmo 
darbotvarkės klausimo — kompanijos pareigūnų ateinantiems metams rinkimų. 

Aš linktelėjau Makalisteriui. 

— Pone prezidente, — pasakė šis, — norėčiau pasiūlyti, kad. atidėtume 
pareigūnų rinkimus, kol jūs ir ponas Kordas užbaigsite derybas dėl jūsų akcijų 
pardavimo. 

— Kas verčia jus manyti, kad aš rengiuosi jas parduoti? — paklausė Ber- 
nis. — Aš ir toliau karštai tikiu šios kompanijos ateitimi. Esu sudaręs planus, 
kaip užtikrinti sėkmingą jos veiklą, ir jeigu jūs, vyručiai, manote, kad pajėgsite 
man sutrukdyti, tai aš jus įvelsiu į tokią akcininkų balsų kovą, kokia jums nė 
sapnuot nesisapnavo. 

Į tai netgi Makalisteris nusišypsojo. Kuo gi Bernis kovos? Juk mes jau 
turėjome balsų už keturiasdešimt vieną procentą akcijų. 

— Jei prezidento rūpestis dėl šios kompanijos būtų toks pat nuoširdus 
kaip mūsų, — mandagiai pasakė Makalisteris, — tai jisai tikrai suprastų, ko- 
kią žalą padarytų šioji kova balsais, kurios jis tikrai nepajėgtų laimėti. 

Bernio veide pasirodė sukta išraiška. 

— Aš ne toks kvailys, kaip jūs manote, — pasakė jis. — Visą dieną plu- 
šau ir gavau pakankamai akcininkų pažadų, kad man suteiktų kontrolę, jeigu 
aš pasirinkčiau kovą. Kol būsiu gyvas, neatiduosiu kompanijos — kompanijos, 
kurią sukūriau savo prakaitu — Kordui, kad šis galėtų dovanoti daugiau pini- 
gų savo bičiuliams naciams. — Jis teatrališkai trenkė kumščiu į stalą. — Ne, 
net jeigu man vien už akcijas pasiūlytų septynis milijonus dolerių. 

Suspaudęs iš pykčio lūpas, aš pašokau ant kojų. 

— Norėčiau paklausti misterį Normaną, ką jis veiktų su tais septyniais mi- 
lijonais dolerių, jeigu aš juos jam ir duočiau? Paaukotų žydų rėmimo fondui? 

— Ne pono Kordo reikalas, ką aš su savo pinigais veikčiau, — šūktelėjo 
jis man per stalą. — Aš ne toks turtingas kaip jis. Viskas, ką turiu — tai kele- 
tas nuosavos kompanijos akcijų. 

Aš nusišypsojau. 

— Pone Normanai, norite, aš perskaitysiu jūsų likvidinių aktyvų ir indė- 
lių, tiek jūsų paties, tiek jūsų žmonos vardu, sąrašą? 

Bernis atrodė sutrikęs. 

— Sąrašas? — paklausė jis. — Kokį sąrašą? 

Dirstelėjau į Makalisterį. Šis iš savo portfelio padavė man lapą popie- 
riaus. Ėmiau iš jo skaityti: 

— Depozitai Mei Norman vardu: Bostono „National Security“ ban- 
kas — vienas milijonas keturi šimtai tūkstančių; Niujorko „Manhatan 
Company“ bankas — du milijonai šimtas tūkstančių, Los Andželo „Pioneer 
National Trust Company“ — septyni šimtai tūkstančių, Niujorko „Lehman 
Brothers“ — trys milijonai šimtas penkiasdešimt tūkstančių; o dar kitos 
mažesnės sąskaitos visoje šalyje, sudarančios bendrą šešių ar septynių šimtų 
tūkstančių sumą. Be to, poniai Norman priklauso tūkstantis akrų puikios že- 
mės nuosavybės Vestvude, netoliese Beverli Hilso, kurios vertė, kukliausiais 
skaičiavimais, po du tūkstančius dolerių už akrą. 

Bernis išpūtė į mane akis. 

— Iš kur gavote šį sąrašą? 

— Nesvarbu, iš kur. 

Seniokas pasisuko į savo sūnėną. 

— Matai, Deividai, — garsiai pasakė jis, — kiek gali sutaupyti gera žmo- 
na iš namų ūkio pinigų? 

Jeigu jis nebūtų buvęs toksai sukčius, aš būčiau nusijuokęs. Bet, žvilgtelė- 
jęs į jo sūnėno veidą, pamačiau, kad vaikinas nežinojo apie tuos aktyvus. Kaž- 
kokia nuojauta man kuždėjo, kad Deivido laukia ir daugiau praregėjimų. 

Seniokas vėl pasigręžė į mane. 

— Taigi todėl, kad mano žmona turi atsidėjusi šiek tiek dolerių, tai jam 
duoda teisę mane apiplėšti? 

— Argi nekeista, kad pastaruosius šešerius metus, kai jūsų kompanija 
patyrė apie vienuolika milijonų dolerių nuostolio, jūsų žmona atidėdavo į 
įvairias sąskaitas po milijoną kasmet? 

Bernio veidą užliejo raudonis. 

— Mano žmona labai išmintingai investuoja, — pasakė jis. — Aš neeik- 
voju savo laiko šniukštinėdamas, ką ji veikia. 

— Galbūt derėtų, — pasakiau. — Pamatytumėt, kad ji turėjo reikalų iš 
esmės su visais pagrindiniais „Norman Pictures“ kompanijos įrangos ir pa- 
slaugų tiekėjais. Galite man nepasakoti, kad nežinojote apie penkių-penkio- 
likos procentų komisinius, kuriuos ji gaudavo iš pardavėjų už šios kompanijos 
didmenines užpirkas. 

Bernis vėl nugrimzdo į krėslą. 

— Na ir kas čia bloga? Tai visiškai įprasta verslo praktika. Ji — mūsų 
prekybos agentas, tad kodėl neturėtų gauti komisinių. 

Man jau buvo gana to jo akių dūmimo. 

— Gerai, pone Normanai, — tariau. — Užteks vienas kitą kvailinti. Pa- 
siūliau jums už akcijas geresnę nei padorią kainą. Sutinkate parduoti ar ne? 

— Tik ne už tris su puse milijono dolerių. Už penkis dar galėčiau svars- 
tyti. 

— Jūsų ne tokia padėtis, kad galėtumėte derėtis, pone Normanai. Jeigu 
nepriimsite mano pasiūlymo, pasieksiu, kad būtų paskirtas kompanijos turto 
valdytojas. O tada pažiūrėsime, ar federalinis arbitražas ras ką nors nusikalsta- 
ma jūsų žmonos vadinamuosiuose teisėtuose sandėriuose. Regis, jūs pamiršo- 
te, kad tai, ką darote su kompanija, yra federalinio teismo reikalas, nes akcijas 
pardavinėjate laisvojoje rinkoje. Visai kas kita, jeigu turėtumėte jas vienas 
pats. Taigi net galite patekti už grotų. 

— Jūs neišdrįsite. 

— Ne? — Aš ištiesiau ranką, ir Makalisteris man padavė dokumentus su 
grifu 772. Numečiau juos Berniui. — Jums nuspręsti. Jeigu neparduodate, šie 
popieriai rytoj rytą atsidurs teisme. 

Jis pažvelgė į dokumentus, paskui vėl į mane. Iš jo akių tvieskė šalta ne- 
apykanta. 

— Kodėl šitaip su manimi elgiatės? — sušuko jis. — Ar todėl, kad taip 
nekenčiate žydų? O aš visada stengiausi jums padėti. 

Tai perpildė mano kantrybės taurę. Apėjau apie stalą, ištempiau jį iš 
krėslo ir prirėmiau prie sienos. 

— Paklausyk, mėšlina žydo išpera! — šūktelėjau. — Man jau gana tavo 
paistalų. Kaskart, kai pasiūlydavai padėti, įlįsdavai man į kišenę. O dabar siun- 
ti, kad nebeleisiu tau to daryti. 

— Fašistas! — tėškė jis man. 

Pamažėle jį paleidau ir pasigręžiau į Makalisterį. 

— Užregistruokit teisme dokumentus, — pasakiau, — ir iškelkit krimi- 
nalinį ieškinį prieš Normaną ir jo žmoną dėl kompanijos apvaginėjimo. — Aš 
pasukau į duris. 

— Minutėlę! — sustabdė mane Bernio balsas. Jo veide pasirodė keista šyp- 
sena. — Nėra ko jums pasiusti vien dėl to, kad aš mažumėlę pasikarščiavau. 

Nustebęs atsisukau į jį. 

— Sugrįžkit, — pasakė jis, vėl sėsdamasis už stalo. — Mes galime sutvar- 
kyti visą šį reikalą tarp mūsų per kelias minutes. Kaip džentelmenai. 


* 

Aš stovėjau prie lango ir stebėjau Bernį, pasirašinėjantį akcijų perleidimo 
dokumentus. Buvo kažkas nenatūralaus jo pozoje, kai sėdėjo tenai, krebždin- 
damas plunksna ir nubraukdamas viso savo gyvenimo triūsą. Nebūtinai žmo- 
gų turi mėgti, kad jaustum jam gailestį. O aš kaip tik tai ir jaučiau. 

Nors jis savanaudis, niekingas seniokas, be padorumo, be garbės, be eti- 
kos, nors bet kurį paaukotų ant savo galios aukuro, bet kai plunksna judėjo 
po kiekvieną sertifikatą, man kilo toks jausmas, tartum iš auksinio plunksnos 
galiuko kartu su rašalu tekėtų paskutinis jo kraujas. 

Nusigręžiau į langą ir pažvelgiau į gatvę trisdešimt aukštų žemiau, Ten, 
apačioje, žmonės atrodė mažučiai, bet irgi turėjo savo nedidelių svajonių, aki- 
mirkos planų. Rytoj šeštadienis — jiems išeiginė. Galbūt vyks į paplūdimį ar 
parką. Jeigu turėtų pinigų, galėtų pavažiuoti užmiestin. Sėdėtų ant žolės greta 
žmonų ir stebėtų vaikučius, smagiai lakstančius basomis po gaivią, vėsią Žemę. 
Jie buvo laimingi. 

Nereikia jiems gyventi džiunglėse, kur esi vertinamas pagal sugebėjimą iš- 
likti greta vilkų. Nėra gimę iš tokio tėvo, kuris nepajėgia mylėti savo sūnaus, jei 
šis nepanašus į jį. Jų nesupa Žmonės, svajojantys vien apie tai, kaip pripulti prie 
turtų šaltinio. Jeigu jie mylėjo, tai vadovaudamiesi jausmais, o ne išskaičiavimu. 

Burnoje pajutau kartėlį. Štai kaip galėjo būti tenai, apačioje, bet nieko 
tikra aš nežinojau. Ir nelabai man magėjo sužinoti. Gera ir čia, viršuje. 

Lyg būtum danguje — niekas tau nenurodinėja, ką gali ar negali daryti. 
Manajame pasaulyje pats nustatinėji taisykles, ir visi turi jų laikytis, patinka 
jiems tai ar nepatinka. Kol esi viršuje. Ketinu ilgai čia išsilaikyti — tiek ilgai, 
jog kai Žmonės tars mano vardą, žinotų, apie ką kalba. Apie mane, o ne apie 
mano tėvą. 

Nusisukau nuo lango ir sugrįžau prie stalo. Paėmiau sertifikatus ir pa- 
žvelgiau į juos. Buvo pasirašyti teisingai. Bernardas B. Normanas. 

Bernis pažvelgė į mane, pabandė nusišypsoti, bet nelabai jam tai pavyko. 

— Prieš daugelį metų, kai Bernis Normanovičius atidarė pirmąją kino 
salikę Ist Saido Ketvirtojoje gatvėje, niekas nė nepagalvojo, kad jis kada nors 
parduos savo kompaniją už tris su puse milijono dolerių. 

Staiga man daugiau tai neberūpėjo. Nebejaučiau jam gailesčio. Apiplėšė 
kompaniją daugiau nei penkiolika milijonų dolerių, ir vienintelis jo pasiteisi- 
nimas tas, kad buvo ją įkūręs. 

— Manau, jums prireiks ir šito, — tarė jis siekdamas vidinėn švarko ki- 
šenėn ir ištraukdamas sulankstytą popieriaus lapą. 

Paėmiau jį ir išskleidžiau. Tai buvo jo atsistatydinimo iš prezidento posto 
raštas. Nustebęs pažvelgiau į jį. 

— Na, ar dar ką nors galiu dėl jūsų padaryti? 

— Ne, — pasakiau. 

— Klystate, pone Kordai, — švelniai tarė jis ir nuėjo prie telefono kam- 
bario kampe. 

— Mergaite, čia Normanas. Dabar galite jungti su ponu Kordu. — Jis 
padavė man ragelį. — Tai jums, — tarė bejausmiu tonu. Paėmiau ragelį ir iš- 
girdau telefonistės balsą. — Los Andžele, turiu prie linijos misterį Kordą. 

Ragelyje trakštelėjo, paskui darsyk — linija susijungė. Mačiau, kaip Ber- 
nis, suktai į mane pažiūrėjęs, nuėjo prie durų. Iš ten atsisukęs pašaukė savo 
sūnėną: 

— Einam, Deividai? 

Vulfas pradėjo keltis nuo krėslo. 

— Jūs pasilikit, — pasakiau pridengęs ragelį delnu. 

Deividas pažvelgė į Bernį, paskui nežymiai palingavo galvą ir vėl įsmuko 
į krėslą. Seniokas gūžtelėjo pečiais. 

— Ko dar galėčiau sulaukti iš savo paties kūno ir kraujo? — tarė. Durys 
paskui jį užsivėrė. 

Man į ausį suskambo kažkoks moteriškas balsas. 

— Džonas Kordas? 

— Aš kalbu. Kas skambina? 

— Ailina Gailard. Visą dieną bandžiau su jumis susisiekti. Rina... Ri- 
na... — Jos balsas nutrūko. 

Pajutau šaltį suspaudžiant man širdį. 

— Taip, mis Gailard, — paklausiau, — kas Rinai? 

— Ji miršta, pone Kordai, — sukūkčiojo Ailina ragelyje. — Ir nori jus 
pamatyti. | 

— Miršta? — pakartojau. Negalėjau tuo patikėti. Tik ne Rina. Jai nieko 
negali atsitikti. 

— Taip, pone Kordai, encefalitas. Ir paskubėkite. Gydytojai nežino, kiek 
ilgai ji ištemps. Skambinu iš Koltono sanatorijos Santa Monikoje. Ar galiu jai 
pasakyti, kad atvykstate? 

— Pasakykite, kad aš jau pakeliui! — tariau padėdamas ragelį. 

Atsisukau į Deividą Vulfą. Šis stebėjo mane su keista išraiška veide. 

— Jūs žinojote, — pasakiau. 

— Taip, žinojau, — linktelėjo jis ir atsistojo. 

— Kodėl man nepasakėte? 

— Kaipgi galėjau? — paklausė jis. — Mano dėdė bijojo, kad jeigu jūs 
sužinosite, nebenorėsite pirkti jo akcijų. 

Kambaryje stojo keista tyla. Aš vėl pakėliau ragelį. Nurodžiau telefonis- 
tei Morisio numerį Ruzvelto oro uoste. 

— Norite, kad dabar išeičiau? — paklausė Vulfas. 

Aš papurčiau galvą. Mane gražiai apmovė įpiršdami nusipirkti bevertę 
kompaniją, apkirpo kaip avinėlį, tačiau neturėjau teisės niekam skųstis. Juk 
žinojau visas žaidimo taisykles. 

Bet dabar netgi tai nebebuvo svarbu. Viskas nebebuvo svarbu, išskyrus 
Riną. Nekantriai keikiausi laukdamas, kol Morisis atsilieps. 

Vienintelis šansas nukakti pas Riną laiku — skristi savuoju „CA-4“. 


20 


SKAISČIAI APŠVIESTAME ANGARE DARBAS VIRTE VIRĖ. SUVIRINTOJAI DIRBO 
ant sparnų. Prisidengę veidus kaukėmis, karšta mėlyna liepsna žioruojančiais 
degikliais jie virino prie sparnų papildomus kuro bakus. Šalia lėktuvo augo 
krūva visokio laužo — mechanikai plėšė nuo mašinos visą nereikalingą svorį, 
kuris galėtų apsunkinti skrydį. 

Priėjo Morisis, ir aš pasižiūrėjau į laikrodį. Beveik dvylika. Vadinasi, apie 
devynias Kalifornijoje. 

— Dar ilgai? — paklausiau. 

— Nelabai. — Jis pažvelgė į popieriaus lapą savo rankoje. — Nuėmėme 
beveik viską, bet vis tiek tūkstantį keturis šimtus svarų atsiliekame nuo lėktu- 
vo keliamosios galios. 

Pagal mūsų gautą meteorologinę suvestinę Vidurio Vakarai visiškai uždari 
dėl audros. Norėdamas pasiekti Kaliforniją, turėsiu apskristi juos iš pietų. Mo- 
risis paskaičiavo, kad mums prireiks bent keturiasdešimt trim procentais dau- 
giau kuro pačiam skrydžiui užtikrinti ir dar septynių procentų — dėl atsargos. 

— Kodėl jums nepalaukus iki ryto? — paklausė Morisis, — galbūt orai 
pasitaisys, ir galėsite skristi tiesiai. 

— Ne. 

— Dievaži! — šūktelėjo jis. — Jums netgi nepavyks atsiplėšti nuo žemės. 
Jeigu taip norisi žūti, kodėl nepasinaudojate revolveriu? 

Pasisukęs pažvelgiau į krūvą įrangos šalia lėktuvo. 

— Kiek sveria radijas? 

— Penkis šimtus dvidešimt svarų, — greitai atsakė jis. Paskui išpūtė į 
mane akis. — Jums negalima jo išmesti! Kaip, velniai rautų, žinosite, kur esate 
ir kokie orai priekyje? 

— Taip pat, kaip aš tai darydavau prieš įrengiant lėktuvuose radiją. Iš- 
meskite jį! 

Purtydamas galvą Morisis pasuko atgal prie lėktuvo. Staiga man kilo dar 
viena mintis. 

— O kiek sveria deguonies slėgio reguliavimo kabinoje sistema? 

— Šešis šimtus septyniasdešimt svarų kartu su balionais. 

— Išmeskit ir tai, — paliepiau. — Aš skrisiu Žemai. 

— Skrendant virš Uolinių kalnų jums prireiks deguonies. 

— Įdėkit kabinon greta manęs portatyvinį balioną. 

Nuėjęs į kabinetą paskambinau Bazui Daltonui į jo „Inter-Continental“ 
kontorą Los Andžele. Jis jau buvo išėjęs, tad mane sujungė su jo namais. 

— Bazai, čia Džonas. 

— O aš vis galvojau, kada sulauksiu iš tavęs žinios. 

— Norėčiau paslaugos. 

— Žinoma, — greitai atsakė jis. — Kokios? 

— Šįvakar išskrendu į Pakrantę ir noriu, kad pakeliui visame mano mar- 
šrute virš kiekvieno „Inter-Continental“ angaro man būtų iškelti oro progno- 
zės signalai. 

— Kas atsitiko tavo radijui? 

— Skrendu su „CA“ be nutūpimo ir negaliu gabentis papildomo svorio. 

Jis švilptelėjo. 

— Tau nieko neišeis, drauguži. 

— Išeis. Naktį signalizuokite mirksinčiais prožektoriais, dieną užrašykite 
ant stogų. 

— Bus padaryta, — pažadėjo jis. — Koks tavo maršrutas? 

— Dar nenusprendžiau. Tegul pasirengia visi oro uostai. 

— Bus padaryta. Sėkmės tau. 

Padėjau ragelį. Štai kuo man Bazas patiko — savo patikimumu. Negaišo 
laiko kvailais klausimais: kaip, kodėl, kada ar kur. Vykdė, kas jam buvo sako- 
ma. Vienintelis dalykas, kuris jam rūpėjo — tai oro linija. Štai kodėl „Inter- 
Continental Aircraft“ greitai plėtėsi iki stambiausios komercinės oro linijos 
šalyje. 

Paėmiau nuo stalo butelį burbono ir kaip reikiant gurkštelėjau iš jo. Pas- 
kui nuėjau prie kušetės ir atsiguliau. Kas, kad mano kojos kybojo nukarusios 
per kraštą — vis tiek nors kiek pailsėsiu, kol mechanikai viską užbaigs. Aš už- 
simerkiau. Pajutęs šalia savęs stovintį Morisą, pramerkiau akis. 

— Parengta? — paklausiau. 

Jis linktelėjo. 

Nukėliau kojas nuo kušetės ir atsisėdau. Pažvelgiau pro duris į angarą. 
Tas buvo tuščias. 

— Kur lėktuvas? 

— Jau lauke. Liepiau šildyti r motorus. 
sekė Salai mane į tualetą. 

— Esate pavargęs, — pasakė jis stebėdamas mane, kai šlaksčiausi veidą 
šaltu vandeniu. — Tikrai manote, kad reikėtų skristi? 

— Aš privalau. 

— Įdėjau kabinon šešis sumuštinius su jautienos kepsniu ir du termosus 
juodos kavos. 

— Dėkui, — tariau eidamas laukan. 

Morisis sustabdė mane už alkūnės. Rankoje laikė kažkokį baltą buteliuką. 

— Aš paskambinau savo gydytojui, ir šis atsiuntė jums štai ką. 

— Kas čia? 

— Naujos tabletės. Benzedrinas. Jeigu pradės imti miegas, išgerkit vieną. 
Tai jus prablaivys. Bet būkit atsargus su jomis. Nepavartokit per daug, nes 
apsvaigs galva. 

Mudu pasukome prie lėktuvo. 

— Nepersijunkite į atsarginius bakus, kol pagrindiniuose neliks ketvirčio 
kuro lygio. Jeigu rodys daugiau, savaiminis kuro padavimas blogai veiks ir gali 
netgi užsiblokuoti. 

— O kaip aš žinosiu, kad atsarginiai bakai veikia? 

Jis pažvelgė į mane. 

— Nežinosite, kol nepasibaigs benzinas. O jeigu užsiblokuos, oro slėgis 
laikys kuro rodyklę prie ketvirčio atžymos, net jeigu bakas bus tuščias. 

Greitomis žvilgtelėjau į jį, tačiau nutylėjau, ir mudu nužingsniavome to- 
liau. Užlipau ant sparno ir pažvelgiau kabinon. Tuo tarpu kažkas timptelėjo 
mane už kelnių klešnės. Aš atsigręžiau. 

Apačioje stovėjo Foresteris, ir jo veide atsispindėjo didžiulė nuostaba. 

— K3 ketinate daryti su lėktuvu? 

— Skrendu į Kaliforniją. 

— O kaip dėl rytojaus bandymų? — šūktelėjo jis. — Aš netgi šįvakar iš- 
sikviečiau čionai Stivą Randalą jo pasižiūrėti. 

— Apgailestauju. Atšaukit. 

— Betgi generolas!.. — šūktelėjo jis. — Kaip aš jam paaiškinsiu? Jis Pasiuė: 

Aš įsiropščiau kabinon ir pažvelgiau į Foresterį. 

— Tai jau ne mano galvoskaudis, o jūsų. 

— O jeigu kas nors atsitiks lėktuvui? 

Aš staiga išsišiepiau. Uoslė manęs neapgavo. Iš jo išeis pirmaklasis tar- 
nautojas. Nė kiek nesirūpino dėl manęs, tik lėktuvas jam buvo galvoje. 

— Pagaminsite kitą, — šūktelėjau. — Juk jūs kompanijos prezidentas! 

Pamojavau ranka ir atleidęs stabdžius ėmiau pamažu riedėti kilimo-tū- 
pimo tako linkui. Apgręžiau lėktuvą prieš vėją ir sustojau, didindamas variklio 
sūkių greitį. Nuleidau gaubtą ir, kai tachometras pasiekė dvidešimt aštuonių 
atžymą, vėl atleidau stabdžius. 

Lėktuvas nuskriejo kilimo-tūpimo taku. Nė nebandžiau pakelti jo į orą, 
kol greitis nepasiekė šimto keturiasdešimties. Bemaž pačiame tako gale nu- 
rėžė horizonto kraštelį ir paskui lengvai ėmė kilti. 

Keturių tūkstančių pėdų aukštyje išlyginau lėktuvą ir pasukau pietų 
kryptimi. Šiaurinė spindėjo tiesiai man į nugarą, mirguliuodama giedrame, 
tamsiame danguje. Nesinorėjo tikėti, kad vos už tūkstančio mylių nuo čia pa- 
dangė užtraukta debesimis. 

Tik virš Pitsburgo atsiminiau, ką vaikystėje mane pamokė Nevada, kai 
medžioklėje persekiojome lūšį. Tada jis parodė į šiaurinę. 

— Indėnai sako, kad kai šiaurinė šitaip mirguliuoja, į pietus slenka audra. 

Vėl pažvelgiau aukštyn. Šiaurinė mirgėjo kaip tik taip, kaip tada, aną 
naktį. Prisiminiau ir kitą indėnų patarlę, kurios mane išmokė Nevada: trum- 
piausias kelias į vakarus — pavėjui. 

Aš apsisprendžiau. Jeigu indėnai teisūs, tai kol aš pasieksiu Vidurio Va- 
karus, audra bus nuslinkusi piečiau manęs. Nukreipiau lėktuvą pavėjui ir kai 
atitraukiau akis nuo kompaso, šiaurinė skaisčiai žibėjo man iš dešinės. 


Man gėlė nugarą, gėlė viską — pečius, rankas, kojas. Vokai tartum svė- 
rė toną. Pajutau akis merkiantis ir siekiau termoso su kava. Tas buvo tuščias. 
uostą. Įkišau ranką kišenėn ir išsitraukiau buteliuką su tabletėmis, kurias Mo- 
risis man įdavė. Įsimečiau vieną burnon ir nurijau. | 

Keletą minučių neįvyko nieko, paskui savijauta pagerėjo. Giliai atsikvė- 
piau ir apžvelgiau horizontą. Mano skaičiavimais, jau netoli turėtų būti Uoli- 
niai kalnai. Po dvidešimties minučių šie pasirodė priekyje. 

Patikrinau kuro rodyklę. Ši nuolat laikėsi ties ketvirčio atžyma. Atidariau 
atsarginius bakus. Audros kraštelis, pro kurį praskridau virš Vidurio Vakarų, 
man kainavo daugiau nei valandą benzino atsargų ir prireiks vėjo pagalbos, 
kad pasiekčiau tikslą. 

Pasukau droselių rankenėlę ir ėmiau klausytis variklio darbo. Įsiliejus į jų 
gyslas riebesniam mišiniui, jų gausmas sustiprėjo ir pažemėjo. Atlenkiau at- 
gal šturvalą ir ėmiau kilti kalnų linkui. Vis dar jaučiau šiokį tokį nuovargį, tad 
įsimečiau burnon antrą tabletę. 

Dvylikos tūkstančių pėdų aukštyje ėmė darytis žvarbu. Įsispyriau į san- 
dalus ir siekiau deguonies vamzdelio. Bemaž tučtuojau man pasirodė, kad 

lėktuvas šoktelėjo tris tūkstančius pėdų aukštyn. Pažvelgiau į aukštimatį. Tas 
terodė dvylika tūkstančių keturis šimtus. 

Vėl įkvėpiau pro vamzdelį deguonies. Visą mano kūną užliejo galios po- 
jūtis, ir aš padėjau rankas ant prietaisų skydo. Velniop benziną! Galiu pakelti 
šią mažytę viršum Uolinių kalnų plikomis rankomis. Tereikia tik sutelkti va- 
lia. Kaip sako Indijos fakyrai, stulbinantys mus savais gulėjimo ore fokusais, 
protui tereikia įveikti materiją. Visa esmė — protas. 

„Rina!“ — bemaž balsu sušukau ir pažvelgiau į aukštimatį. Rodyklėlė 
buvo nusmukus iki devynių tūkstančių penkių šimtų pėdų ir vis tebesmuko. 
Pro lėktuvo kraštą išvydau priešpriešiais atslenkantį kalną ir, įsikibęs šturvalą, 
truktelėjau į save. Užtruko tartum amžinybę, kol kalnas po manimi vėl ėmė 
Žžemėti. 

Pakėliau rankas ir nusišluosčiau išrasojusią kaktą, mano skruostus vilgė 
ašaros. Keistas galios pojūtis jau buvo dingęs, man įsiskaudo galva. Morisis 
buvo perspėjęs dėl tablečių, be to, šiek tiek prisidėjo ir deguonis. Paliečiau dro- 
selio rankenėlę ir atsargiai pareguliavau į variklius paduodamo kuro mišinį. 

Liko skristi dar bemaž keturi šimtai mylių ir man nesinorėjo, kad pri- 
stigtų benzino. 


20 


NUTŪPIAU BERBANKE APIE ANTRĄ, PRALEIDĘS ORE BEVEIK PENKIOLIKA VA- 
landų. Privairavau prie „Cord Aircraft“ angarų, išjungiau variklius ir puoliau 
ropštis iš kabinos. Varikliai vis dar gaudė man ausyse. 

Nušokau ant žemės, ir mane apspito minia. Atpažinau kai kuriuos iš 
reporterių. 

— Atleiskite, vyručiai, — pasakiau braudamasis pro juos į angarą. — Aš 
tebeapkurtęs nuo variklių. Negirdžiu, ką jūs sakote. 

Bazas irgi buvo čia, jo veidas spindėjo plačia šypsena. Sugriebė mano 
ranką ir stipriai pakratė. Jo lūpos judėjo, bet pirmos jo sakinio dalies nesupra- 
tau, paskui staiga klausa man sugrįžo. | 

— ...pasiekei naują skrydžio nuo pakrantės ligi pakrantės iš rytų į vaka- 
rus rekordą. 

Dabar tai buvo visai nesvarbu. 

— Ar manęs laukia automobilis? 

— Tenai, prie pagrindinių vartų. 

Vienas iš reporterių išsiyrė į priekį. 

— Pone Kordai, — šūktelėjo man. — Ar tiesa, kad jūs atlikote šį skrydį 
tam, kad pasimatytumėte su mirštančia Rina Marlou? 

Nieko neatsakiau, tik taip pažvelgiau, kad jis vos nepridėjo į kelnes. 

— Ar tiesa, kad jūs nupirkote „Norman Pictures“ vien todėl, kad užval- 
dytumėte jos kontraktą? — šūktelėjo kitas. 

Šiaip taip pavyko įsėsti į limuziną, bet jie vis tiek bėrė man klausimus. 
Automobilis pajudėjo iš vietos. Pirma mūsų startavęs faras ant motociklo 
įjungė sireną. Mašinos priešakyje išskydo į šalis, ir mes padidinome greitį. 

— Man labai gaila dėl Rinos, Džonai, — pasakė Bazas. — Nežinojau, 
kad ji buvo jūsų tėvo žmona. 

Pažvelgiau į jį. 

— Iš kur atkasei? 

— Iš laikraščių. Normano studija paskelbė apie tai savo pareiškime spau- 
dai, taip pat ir apie tai, kad skrendi čia pasimatyti su ja. 

Kiečiau sučiaupiau lūpas. Štai tau ir kino verslas. Jie lyg vampyrai, besi- 
sukinėjantys aplinkui kapą. 

— Turiu čia indelyje kavos ir sumuštinį, jeigu nori. 

Paėmiau kavą. Karštas juodas skystis nubėgo giliai mano vidun. Nusisu- 
kau ir pažvelgiau pro langą. Nugarą vėl ėmė tvinkčioti ir gelti. 

Kažin ar ištversiu iki ligoninės nepagulėjęs vonioje? 


Koltono sanatorija veikiau viešbutis nei ligoninė. Išsidėsčiusi aukštai uo- 
lose su vaizdu į vandenyną. Norėdamas ją pasiekti, turi iš Pakrantės greitkelio 
išsukti į siaurą vingiuojantųį keliuką. Prie geležinių vartų stovi sargyba, pro 
kurią gali prasiveržti tik parodęs atitinkamus pažymėjimus. 

Gydytojas Koltonas — ne Kalifornijos šarlatanas, o tiktai apsukrus 
žmogus, suvokęs iš tiesų privačios ligoninės būtinumą. Kino žvaigždės čia 
atvažiuodavo gimdyti, gydytis, pasidaryti plastinių operacijų ir pataisyti pa- 
krikusių nervų. Ir, sykį patekę už vartų, galėdavo lengviau atsikvėpti, atsipa- 
laiduoti, nes neteko girdėti, kad kada nors čionai būtų įsismelkęs bent vienas 
reporteris. Galėdavo jaustis ramūs, kad nesvarbu, dėl ko čia buvo atvykę, iš- 
orinis pasaulis sužinos tik tai, ką patys pasakys. 

Sargas prie vartų jau mūsų laukė, nes vos tik išvydęs motorizuotąjį farą 
šoko šiuos atidaryti. Reporteriai kažką mums šaukė ir bandė fotografuoti. 
Vienas iš jų, kol važiavome pro vartus, netgi įsikabino į automobilį, bet atsi- 
radęs antras apsaugininkas jį tiesiog stumte nustūmė ; šalį. 

Pasigręžiau į Bazą. 

— Jie niekad nesiliauja, tiesa? 

— Nuo šiol tau reikėtų prie to priprasti, Džonai. Viskas, ką darysi, bus 
jiems naujiena. — Bazo veidas buvo rimtas. 

— Niekai, — numojau. — Tai tik šiandien taip. Rytoj bus kas nors kitas. 

Bazas papurtė galvą. 

— Nematei šios dienos laikraščių ir nesiklausei radijo. Apie tave žino 
visoje šalyje. Kažkuo tavo veiksmai patraukė publikos dėmesį. Radijo stotys 
pranešinėjo apie tavo skrydį kas pusvalandį. Rytoj Examiner pradės spausdin- 
ti tavo biografiją. Po Lindbergo niekas taip kaip tu vienu užsimojimu neper- 
šoko šalies. 

— Kodėl tu taip kalbi? 

Jis nusišypsojo. 

— Šios dienos Examiner išvežiojančios mašinos apklijuotos plakatais su 
tavo portretu. Skaitykite paslaptingojo Holivudo žmogaus — Džono Kordo 
gyvenimo istoriją, parašytą Adelos Rodžers Sent Džons. 

Išpūčiau į jį akis. Matyt, man iš tiesų teks prie to priprasti. Sent Džons 
buvo svarbiausioji Hersto sindikato sensacijų gaudytoja. Vadinasi, seniokas 
pridėjo pirštą prie mano išgarsinimo. Nuo šiolei gyvensiu lyg akvariume. 

Automobilis sustojo ir pasirodė durininkas. 

— Malonėkite paskui mane, pone Kordai, — pagarbiai kreipėsi jis į 
mane. 

Užkopiau jam įkandin laiptais į ligoninę. Seselė su baltu chalatu už regis- 
tracijos stalo nusišypsojo man ir parodė į juodais odiniais viršeliais knygą. 

— Jeigu jūsų tai neapsunkintų, pone Kordai, pas mus tokia taisyklė — 
visi lankytojai privalo pasirašyti knygoje. 

Aš greitai pasirašiau, o ji tuo metu nuspaudė mygtuką po stalu. Po minu- 
tėlės šalimais išdygo kita seselė. 

— Malonėkite su manimi, pone Kordai, — mandagiai pakvietė j ji. — Aš 
jus nuvesiu į panelės Marlou palatą. 

„ Nuėjome per vestibiulį prie poros liftų. Ji nuspaudė mygtuką ir pažvelgė 
į indikatorių virš durų. Jos veidą pritemdė šioks toks apmaudas. 

— Atleiskite, pone Kordai, dėl nepatogumo, bet mums teks kelias minu- 
tes palūkėti. Abu liftai viršuje, prie operacinės. 

Ligoninė lieka ligonine, kad ir kaip stengtumeis padaryti ją panašią į 
viešbutį. Apsidairiau po vestibiulį, kol galiausiai aptikau, ko ieškojau — duris 


su diskretiška lentele VYRAMS. 


Vos tik lifto durys už mūsų užsivėrė, aš išsitraukiau cigaretę. Kvapas vi- 
duje kaip ir bet kurioje kitoje ligoninėje. Spiritas, dezinfekuojamieji, formal- 
dehidas. Įžiebęs degtuką kėliau prie cigaretės. Vyliausi, kad seselė nepastebės, 
kaip dreba mano pirštai. 

Liftas sustojo, ir durys atsidarė. Mes išėjome į švarų ligoninės koridorių. 

Giliai užsitraukiau cigaretę ir nuėjau paskui seselę. Ji sustojo priešais vienas 
duris. 

— Bijau, jums teks užgesinti cigaretę, pone Kordai. 

Perskaičiau virš durų nedidelį oranžinį perspėjimą: 


RŪKYTI DRADŽIAMA! 
VIDUJE NAUDOJAMAS DEGUONIS! 


Darsyk užsitraukiau cigaretę ir numečiau ją spjaudyklėn šalia durų. Stovė- 
jau staiga pabūgęs žengti vidun. Seselė už manęs ištiesė ranką ir atidarė duris. 

Išvydau nedidelį prieškambarėlį. Čia kita seselė fotelyje skaitė žurnalą. 
Ji pakėlė galvą. 

.— ĮJeikite, pone Kordai, — pakvietė apsimestinai linksmu balsu. — Mes 
jūsų laukėme. 

Pamažu peržengiau slenkstį. Durys už manęs užsidarė,ir išgirdau nutolstan- 
čius mano palydovės žingsnius. Prieš mane buvo kitos durys. Seselė nuėjo prie jų. 

— Panelė Marlou čia, — pasakė ji. 

Aš stabtelėjau tarpdury. Iš pradžių nemačiau Rinos, nes prie lovos nu- 
gara į mane stovėjo Ailina Gailard, gydytojas ir dar viena seselė. Tartum pagal 
kažkokį signalą, jie visi iškart atsisuko. Nuėjau prie lovos. Seselė pasitraukė į 
šalį, o Ailina ir gydytojas šiek tiek prasiskyrė palaisvindami man vietą. Ir tada 
ją pamačiau. 

Virš jos galvos ir pečių buvo pakabinta perregima plastikinė palapinė. 
Atrodė, kad Rina miega. Galva, išskyrus veidą, buvo paslėpta po storu baltu 
tvarsčiu, kuris slėpė visus jos blyškiai šviesius plaukus. Gulėjo užsimerkusi, ir 
pro vokus prasišvietė melsvuma. Aukšti skruostikauliai tiek aptempti susi- 
traukusios odos, kad skruostų vietoje likusios įdubos, kėlusios įspūdį, jog visa | 
mėsa po jais išnykusi. Plačios jos lūpos, paprastai tokios šiltos ir gyvos, buvo 
išblyškusios, kiek prašieptos ir apnuogino lygius, baltus dantis. 

Minutėlę stovėjau tylomis. Man pasirodė, kad ji nekvėpuoja. Klausiamai 
pažvelgiau į gydytoją. Šis papurtė galvą. 

— Ji gyva, pone Kordai, — sukuždėjo, — tačiau vos vos laikosi. 

— Ar galiu su ja pasikalbėti? 

— Pamėginkite, pone Kordai. Tokia jos būklė pastarąsias dešimt valan- 
dų. Ir netgi jei ji atsakytų, gali jūsų neatpažinti. 

Vėl pasisukau į ją. 

— Rina, — pašaukiau tyliai. — Tai aš, Džonas. 

Ji gulėjo rami. Pakišęs ranką po plastikine palapine susiradau jos plaštaką 
ir spustelėjau. Plaštaka buvo vėsi ir suglebusi. Staiga mano viduje viskas tar- 
tum sustingo iš siaubo. Ji jau negyva. Mirusi. 

Susmukau ant kelių šalia lovos. Nustūmiau palapinę į šalį ir pasilenkiau 
arčiau. 

— Pabusk, Rina! — karštai maldavau. — Tai aš, Džonas. Prašau, nemirk! 

Pajutau jos delną nežymiai spustelint mano ranką. Pažvelgiau į ją, ašaros 
sruvo man skruostais. Delnas spustelėjo stipriau. Ji pamažu prasimerkė ir pa- 
žvelgė į mane. 

Iš pradžių jos akys buvo apsiblaususios, kažkokios atokios. Paskui pra- 
skaidrėjo, ir lūpos išlinko kažkuo panašiu į šypseną. 

— Džonai, — sukuždėjo ji. — Žinojau, kad ateisi. 

— Visados tau tereikėdavo tik sušvilpti. | 

Jos lūpos susiraukė, bet iš šių neišsiveržė jokio garso. 

— Niekad nesugebėjau išmokti švilpti, — sukuždėjo ji. 

Už manęs suskambo gydytojo balsas: 

— Jums reikėtų kiek pailsėti, panele Marlou. 

Pro mano petį jos žvilgsnis nuslydo į jį. 

— Ne, — sukuždėjo ji. — Prašau jus. Man nebedaug liko laiko. Leiskit 
man pakalbėti su Džonu. 

Atsisukęs pažvelgiau į gydytoją. 

— (Gerai, — tarė šis. — Tačiau tik minutėlę. 

Išgirdau už savęs užsiveriant duris, paskui vėl mano akys nukrypo į Riną. 
Ji kilstelėjo ranką ir paglostė man skruostą. Sugriebiau jos pirštus ir prispau- 
džiau sau prie lūpų. 

— Aš turėjau tave pamatyti, Džonai. 

— Kodėl taip ilgai delsei, Rina? 

— Štai kodėl turėjau tave pamatyti, — sukuždėjo ji. — Kad paaiškinčiau. 

— Kokia dabar nauda iš paaiškinimų? 

— Prašau tave suprasti, Džonai. Pamilau tave nuo pat tos minutės, kai 
pirmąsyk pamačiau. Bet aš bijojau. Juk atnešdavau nelaimę kiekvienam, kuris 
mane mylėjo. Mano motina ir brolis mirė, nes mane mylėjo. Tėvas pasimirė 
iš sielvarto kalėjime. 

— Tu dėl to nekalta. 

— Aš nustūmiau nuo laiptų Margaretą ir ją nužudžiau. Nužudžiau savo 
kūdikį dar negimusį, pavogiau iš Nevados jo karjerą, o Klodas nusižudė dėl 
mano elgesio su juo. 

— Taip tiesiog sutapo. Nekaltink savęs. 

— Ne, tai mano kaltė! — kimiai spyrėsi ji. — Tik pažiūrėk, ką padariau 
tau, tavo santuokai. Nereikėjo man tą naktį ateiti pas tave į viešbutį. 

— Tai aš kaltas, juk priverčiau tave. 

— Niekas manęs neprivertė, — sukuždėjo ji. — Atėjau, nes pati norėjau. 
Kai ji pasirodė, supratau, kaip negerai pasielgiau. 

— Kodėl? — karčiai paklausiau. — Vien todėl, kad jos pilvas buvo išsi- 
pūtęs? Tai netgi nebuvo mano vaikas. 

— Koks gi skirtumas? Na ir kas, kad ji su kažkuo pergulėjo prieš sutikda- 
ma tave? Kai ją vedei, turėjai tai Žinoti. Jeigu tada neturėjo reikšmės, tai kodėl 
įgijo reikšmę vien todėl, kad ji laukėsi kūdikio nuo kažko kito? 

— Turėjo reikšmę, — spyriausi. — Ją tedomino mano pinigai. O tie pusė 
milijono dolerių, kuriuos ji gavo, kai santuoka buvo panaikinta? 

— Tai netiesa, — sukuždėjo Rina. — Ji tave mylėjo. Mačiau tai iš nuo- 
skaudos jos akyse. Ir jeigu jai pinigai buvo tokie svarbūs, tai kodėl visus ati- 
davė savo tėvui? 

— Aš to nežinojau. 

— Tu daug ko nežinojai, — sukuždėjo Rina. — Bet neturiu laiko tau 
pasakoti. Tik tą. Aš sugrioviau tavo santuoką. Tai mano kaltė, kad tas vargšas 
vaikelis auga be tavo pavardės. Norėčiau kaip nors atitaisyti jai skriaudą. — Ji 
trumpam užsimerkė. — Turbūt nedaug likę mano turto, — toliau kuždėjo 
ji. — Visad ne itin mokėjau elgtis su pinigais, bet aš viską palikau jai ir pasky- 
riau tave savo valios vykdytoju. Pažadėk man, kad ji tai gaus. 

Pažvelgiau į ją. 

— Pažadu. 

Rina vangiai nusišypsojo. 

— Ačiū tau, Džonai. Visad galėjau tavimi pasikliauti. 

— O dabar pasistenk nors kiek pailsėti. 

— Kurių galų? — sujudino ji lūpas. — Kad išgyvenčiau dar kelias dienas 
su tuo beprotišku, keistu pasauliu, kuris vis sukasi man galvoje? Ne, Džonai. 
Pernelyg skaudu. Aš noriu mirti. Bet neduok man numirti čia, uždarytai po šia 
plastikine palapine. Išnešk mane į terasą. Leisk man darsyk pažvelgti į dangų. 

Aš išpūčiau akis. 

— Gydytojas... 

— Prašau tave, Džonai. 

Pažvelgiau į Riną, ir ji nusišypsojo. Aš taip pat nusišypsojau ir nustū- 
miau į šalį deguonies palapinę. Suėmiau ją į glėbį ir pakėliau — buvo lengva 
it plunksnelė. 

— Kaip gera vėl būti tavo glėbyje, Džonai, — sukuždėjo Rina. 

Pabučiavau ją į kaktą ir žengiau į saulės užlietą terasą. 

— Aš jau beveik pamiršusi, kokie žali būna medžiai, — sukuždėjo ji. — 
Žinai, Bostone auga toks žalias ąžuolas, kokio tu gyvenime nematei. Nuvežk 
mane ten, Džonai. 

— Gerai. 

— Ir neleisk jiems daryti cirko iš mano laidotuvių. Šiame versle jie tai 
sugeba. 

— Žinau. 

— Ten man yra vieta, Džonai, — sukuždėjo ji. — Šalia mano tėvo. 

Rinos ranka nuslydo man nuo krūtinės, kūnas labiau apsunko. Nuleidau 
akis. Jos veidą užstojo mano petys. Pasisukau pažiūrėti į medį, kuris jai pri- 
minė namus. Bet pro ašaras nieko nemačiau. 

Kai apsigręžiau, Ailina ir gydytojas jau buvo palatoje. Tylomis prinešiau 
Riną prie lovos ir švelniai paguldžiau. Atsitiesęs pažvelgiau į juos. 

Norėjau prabilti, bet kurį laiką nepajėgiau. O kai galiausiai atgavau žadą, 
mano balsą gniaužė sielvartas. 

— Ji norėjo mirti šviečiant saulei, — pasakiau. 


10 


PAŽVELGIAU Į DVASININKĄ. KOL SKAITĖ Iš MAŽUTĖS JUODAI ĮRIŠTOS BIBLIJOS, 
kurią laikė rankose, jo lūpos tyliai judėjo. Trumpam pakėlė akis į dangų, pas- 
kui užvertė Bibliją ir pamažu nuėjo taku. Po minutėlės ir kiti sukruto skirs- 
tytis, ir mudu su Ailina likome vienu du prie kapo. Ji stovėjo priešais mane 
iš kitos kauburio pusės, sunykusi ir tyli, su juoda suknele ir skrybėle, kurios 
trumputis šydas dengė jai akis. 

— Baigta, — tarė pavargusiu balsu. 

Aš linktelėjau ir pažvelgiau į kapo plokštę „Rina Marlou“. Dabar tai tik 
vardas ir pavardė. 

— Tikiuosi, viskas atlikta, kaip ji pageidavo. 

— Tikrai taip. 

Mes nutilome jausdamiesi nejaukiai kaip dvejetas žmonių kapinėse, ku- 
rių vienintelė jungiančioji-grandis dabar gulėjo kape. Aš giliai atsidusau, buvo 
metas eiti. 

— Gal jus pavėžėti iki viešbučio? 

Ailina papurtė galvą. 

— Aš dar norėčiau čia kiek pasilikti, pone Kordai. 

— Jums bus viskas gerai? 

Jos akys po šydu blykstelėjo. 

— Taip, pone Kordai, — atsakė ji. — Niekas daugiau nebegali manęs 
ištikti. 

— Aš pasirūpinsiu, kad jūsų lauktų automobilis. Sudie, panele Gailard. 

— Sudie, pone Kordai, — oficialiai atsakė ji. — Ir... Ir dėkui jums. 

Aš pasisukau ir nuėjau takeliu prie pagrindinės kapinių alėjos. Kitoje 
gatvės pusėje, už policijos eilių, vis tebelaukė minia smalsuolių ir žioplių. Man 
pasirodžius pro kapinių vartus, kilo silpnas ūžesys. Padariau, ką galėjau, bet 
kažkaip į tokias laidotuves visada susirenka minios žmonių. 

Šoferis atidarė limuzino dureles, ir aš įsėdau vidun. Vėl jas užtrenkęs, jis 
apibėgo aplink automobilį, užėmė savo vietą prie vairo. 

— Kur, pone Kordai? — linksmai pasiteiravo jis, mums pajudėjus. — At- 
galį viešbutį? 

Atsigręžęs pažvelgiau pro užpakalinį langą. Kaip tik važiavome kalvele, 
ir nuo viršaus už kapinių tvoros pamačiau Ailiną. Sėdėjo šalia kapo paslėpusi 
veidą tarp rankų — gailestį kelianti mažutė juoda figūra. Paskui įnėrėme į po- 
sūkį, ir ji dingo man iš akių. 

— Atgal į viešbutį, pone Kordai? — pakartojo šoferis. 

Aš išsitiesiau ir susiradau cigaretę. 

— Ne, — pasakiau. — Į oro uostą. 

Giliai įkvėpiau į plaučius dūmus ir sulaikiau juos. Staiga panorau atsi- 
durti kuo toliau nuo čia. Bostonas ir mirtis, Rina ir svajonės. Pernelyg daug 
prisiminimų. 


Į ausis man įsiveržė grumesys, ir aš ėmiau kopti ilgomis juodomis ko- 
pėčiomis iš tvyrančios virš mano galvos tamsumos. Kuo aukščiau kopiau, tuo 
labiau garsas stiprėjo. Atsimerkiau. | 

Už lango pro šalį dardėjo Trečiojo aveniu elektrinis traukinys. Mačiau 
jo viduje ir ankštose atvirose platformose susispaudusius žmones. Traukinys 
pralėkė, ir kambaryje stojo keista tyla. Mano akys ėmė klydinėti aplinkui. 

Mažas tamsus kambarėlis, jau pradėję ruduoti balti sienų tapetai. Netoli 
lango — nedidelis stalelis, ant sienos viršum jo — krucifiksas. Gulėjau senoje 
geležinėje lovoje. Pamažu iškėliau kojas ant grindų ir atsisėdau. Atrodė, galva 
tuoj tuoj suskils. 

— Taigi jau pabudai, a? 

Ėmiau kreipti galvą, bet moteris priėjo artyn. Kažkas jos veide man pa- 
sirodė pažįstama, bet negalėjau prisiminti, kur anksčiau buvau ją matęs. Pa- 
kėliau ranką ir persibraukiau per skruostą. Barzda buvo šiurkšti lyg švitrinis 
popierius. 

— Ar seniai aš čia? — paklausiau. 

Ji susijuokė. 

„| — Mažne savaitę, — atsakė. — Buvau pradėjusi manyti, kad tavo troš- 
kuliui nebus galo. 

— Aš gėriau? 

— Ne kitaip. 

Įkandin jos žvilgsnio nuleidau akis į grindis. Ten stovėjo trys kartoninės 
dėžės, prikrautos tuščių viskio butelių. Pasitryniau sprandą. Nieko nuosta- 
baus, kad skauda galvą. 

— Kaip aš čia patekau? — paklausiau. 

— Neprisimeni? 

Papurčiau galvą. 

— Priėjai prie manęs šalia parduotuvės Šeštajame aveniu ir paėmei už 
parankės tardamas, jog dabar esi pasirengęs pamokai. Jau tada buvai prisitašęs. 
Paskui mudu užsukome į „Baltosios rožės“ barą išmesti porą taurelių, ir ten tu 
susipešei su barmenu. Tad parsitempiau tave namo, kad būtų saugiau. 

Pasitryniau akis. Dabar ėmiau prisiminti. Atvažiavau iš oro uosto ir ėjau 
Šeštuoju aveniu Normano kontorų linkui, kai staiga užsinorėjau išgerti. Po to 
viskas dingo it ūkuose. Neaiškiai prisiminiau, kad priešais radijo parduotuvę 
ieškojau kažkokios kekšės, kuri buvo pažadėjusi mane išmokyti tokių dalykė- 
lių, apie kokius mokykloje girdėt negirdėjau. 

— Tai tu toji? — paklausiau. 

Ji nusijuokė. 

— Ne, ne toji. Tačiau tokios būklės, kokios tada buvai, nemanau, kad tai 
būtų sudarę kokį nors skirtumą. Ne moters tu ieškojai, o norėjai nuskandinti 
liūdesį. 

Aš atsistojau. Pasirodo, buvau vien su trumpikėmis. Klausiamai pažvel- 
giau į ją. 

 — Nunešiau tavo drabužius apačion išvalyti, kai tu vakar lioveisi gėręs. 
Dabar nueisiu ir atnešiu juos, kol tu apsitvarkysi. 

— O vonios kambarys? 

Ji parodė į duris. 

— Dušo nėra, bet pakankamai karšto vandens voniai. O ant lentynėlės 
viršum kriauklės rasi skustuvą. 

Kai išėjau iš vonios, drabužiai jau manęs laukė. 

— Tavo pinigai ant tualetinio stalelio, — pasakė ji man baigus sagstytis 
ir velkantis švarką. Nuėjau prie stalelio ir paėmiau pinigus. 

— Čia visi, išskyrus tuos, kuriuos paėmiau viskiui. 

Laikydamas banknotus rankoje pažvelgiau į ją. 

— Kodėl mane čia parsivedei? 

Ji gūžtelėjo pečiais. 

— Mes, airės, prastos kekšės. Susigraudenam dėl girtuoklių. 
Nuleidau akis į pluoštą banknotų savo rankoje — beveik du šimtai do- 
lerių. Atskyriau nuo jų penkinę ir įsigrūdau kišenėn; likusius padėjau ant 


komodos. 

Ji tylomis paėmė pinigus ir palydėjo mane iki durų. 

— Tu juk žinai, jinai mirė, — pasakė. — Ir visas pasaulio viskis nesu- 
grąžins jai gyvybės. 


Minutėlę žvelgėme vienas į kitą, paskui ji uždarė duris ir aš nulipau tam- 
siais laiptais į gatvę. Užėjęs į vaistinėlę prie Trečiojo aveniu ir Aštuoniasde- 
šimt antrosios gatvės kampe paskambinau Makalisteriui. 

— Kur, velniai rautų, tu buvai? — paklausė jis. 

— Gėriau. Ar gavai Rinos Marlou testamento kopiją? 

— Taip, gavau. Po visą miestą ieškojome tavęs. Ar įsivaizduoji, kas dedasi 
kino kompanijoje? Jie visi ten bėgioja it viščiukai nukapotomis galvomis. 

— Kur testamentas? 

— Tavo numerio prieškambaryje, ant staliuko, kur liepei man jį palikti. 
Jeigu artimiausiu metu nesušauksime pasitarimo dėl kino kompanijos, tai tau 
nebereikės rūpintis dėl savo investicijos. Jos nebeliks. 

— Gerai, paskirkit laiką, — tariau ir padėjau ragelį jam nesuspėjus at- 


sakyti. 


Išlipau iš automobilio, susimokėjau taksistui ir ėmiau žingsniuoti šaligat- 
viu palei namus. Žaidžiantys ant žolės vaikai sekė mane smalsiomis akimis. 
Dauguma durų buvo atidaros, tad negalėjau perskaityti namų numerių. 

— Kojjūs ieškote, pone? — šūktelėjo vienas vaikiūkštis. 

— Vintrop, — pasakiau. — Monikos Vintrop. 

— Ji turi mergytę? — paklausė vaikiūkštis. — Apie penkerių metų? 

— Regis, taip. 

— Ketvirtas namas nuo čia. 

Padėkojau vaikiščiui ir leidausi žingsniuoti gatve. Prie ketvirtojo namo 
durų pažvelgiau į lentelę su pavarde po skambučiu. Vintrop. Jokio atsako. 
Darsyk nuspaudžiau skambutį. 

— Ji dar negrįžusi iš darbo, — šūktelėjo man vyriškis nuo gretimo 
namo. — Pirma užsuka į darželį pasiimti vaiko. 

— Maždaug kada ji grįžta namo? 

— Dabar jau kiekvieną minutę turi atsirasti, — atsakė jis. 
danti leistis, ir dienos karštis kiek atlėgo. Atsisėdau ant laiptukų ir užsirūkiau. 
Burnoje jutau šlykštų skonį, man buvo beįskaustanti galva. 

Cigaretė jau bemaž baigėsi, kai iš už kampo pasirodė Monika, o pirma 
jos striksėjo mažutė mergytė. 

Mažylė stabtelėjusi pažvelgė į mane, ir aš atsistojau. Suraukusi nosytę ir 
primerkusi tamsias akutes, ji plonu balseliu cyptelėjo: 

— Mamute, ant mūsų laiptukų stovi kažkoks dėdytė. 

Pažvelgiau į Moniką. Minutėlę mudu stovėjome tylėdami ir Žiūrėjome 
vienas į kitą. Ji atrodė taip pat, tačiau ir kažkokia pasikeitusi. Galbūt dėl savo 
šukuosenos ar dėl paprasto dalykiško kostiumėlio. Bet svarbiausia — jos akys. 
Jose atsirado ramus pasitikėjimas savimi, kokio anksčiau nebuvau pastebėjęs. 
Ji paėmė mergytę už rankos ir prisitraukė prie savęs. 

— Viskas gerai, Džoana, — nuramino ji pakeldama mergytę ant ran- 
kų. — Jis mamytės draugas. 

Mergytė nusišypsojo. 

— Sveikas, dėdyte. 

— Sveika, — atsakiau. Pažvelgiau į Moniką. — Sveika, Monika. 

— Sveikas, Džonai, — varžydamasi tarė ji. — Kaip laikaisi? 

— Gerai. Noriu su tavimi pasikalbėti. 

— Apie ką? Maniau, viskas jau sutvarkyta. 

— Ne apie mus, — greitai pasakiau. — Apie mažylę. 

Staiga Monika stipriau priglaudė mergytę prie savęs, jos akyse šmėkšte- 
lėjo kažkokia baimė. 

— O ką apie Džoaną? 

— Nieko, dėl ko reikėtų rūpintis, — pasakiau. 

— Gal užeikime vidun. 

Žingtelėjęs į šalį, praleidau ją atidaryti duris ir nusekiau iš paskos į ne- 
didukę svetainę. Ji pastatė mergaitę ant žemės. 

— Eik į savo kambarį pažaisti su lėlytėmis, Džoana. 

Mergaičiukė laiminga susijuokė ir išbėgo iš svetainės. Monika vėl atsi- 
gręžė į mane. 

— Atrodai pavargęs, — tarė. — Ar ilgai laukei? 

Papurčiau galvą. 

— Neilgai. 

— Sėskis, — ramiai tarė ji. — Aš sutaisysiu kavos. 

— Nesivargink. Aš ilgai tavęs nesutrukdysiu. 

— Viskas gerai, — pasiskubino atsakyti ji. — Man jokio vargo. Ne taip 
dažnai mudvi susilaukiame svečių. 

Ji nuėjo virtuvėn, o aš įsmukau į krėslą ir apsidairiau po kambarį. Kažkaip 
nepajėgiau apsiprasti su mintimi, kad ji čia gyvena. Baldai tartum nupirkti iš 
komiso. Ne tai, kad nebuvo geri. Tiesiog viskas atrodė tvarkinga, praktiška 

ir pigu. O juk Monika veikiau buvo iš tų, kurios pirkdavo prabangiose par- 
duotuvėse. 

Netrukus ji vėl sugrįžo svetainėn nešina garuojančios juodos kavos puo- 
deliu, kurį padėjo ant stalo priešais mane. 

— Du gabalėlius cukraus, tiesa? 

— Taip. 

Monika greitai įmetė cukrų į kavą ir pamaišė. Aš kiek nugėriau ir pasi- 
jaučiau geriau. 

— Kava puiki, — pagyriau. 

— Tai „G. Washington“. 

— Ką tatai reiškia? 

— Dirbančios merginos palydovas. Tirpi kava. Iš tiesų ne tokia prasta, 
kai prie jos pripranti. 

— Ką jie dar sugalvos? 

— Gal duoti porą tablečių aspirino? — paklausė ji. — Atrodai, lyg tau 
skaudėtų galvą. 

— Iš kur Žinai? 

Ji nusišypsojo. 

— Kažkada juk mes buvome vedę, prisimeni? Kai tau skauda galvą, kak- 
toje atsiranda raukšlelė. 

— Tuomet duok dvi, — pasakiau. — Dėkui. 

Kai jas nurijau, ji atsisėdo priešais mane ir kurį laiką stebėjo nenuleisda- 
ma akių. 

— Nustebęs, kad matai tokioje vietoje? 

— Šiek tiek. Tik visai neseniai sužinojau, kad nė kiek nepasilikai tų pini- 
gų, kuriuos tau daviau. Kodėl? 

— Man jų nereikėjo, — paprastai pasakė ji. — O mano tėvui — taip. Tad 
aš jam juos ir atidaviau. Ketino panaudoti verslui. 

— O ko tau reikėjo? 

Ji šiek tiek uždelsė atsakyti. 

— To, ką dabar turiu. Džoaną. Ir kad man duotų ramybę. Pasilikau šiek 
tiek pinigų, kiek reikėjo kelionei į Rytus ir vaikui pagimdyti. — Ji nusišypso- 
jo. — Žinau, tau atrodys ne kažkas, bet aš esu atsakingoji sekretorė ir uždirbu 
septyniasdešimt dolerių per savaitę. 

Tylėdamas baigiau gerti kavą. 

— Kaip Amosas? — paklausiau. 

Monika gūžtelėjo pečiais. 

— Nežinau. Ketverius metus nieko apie jį negirdėjau. Kaip tu sužinojai, 
kur aš gyvenu? 


DŽONAS —* 353 


— Iš Rinos. 

Kurį laiką ji tylėjo, paskui giliai atsiduso. 

— Man gaila, Džonai. — Mačiau jos akyse giliai užslėptą užuojautą. — 
Gali manimi netikėti, bet man iš tiesų gaila. Skaičiau apie tai laikraščiuose. 
Baisus dalykas. Turėti tiek daug ir šitaip išeiti. 

— Rina neturėjo gerų giminaičių. Štai kodėl aš pas tave. 

Jos žvilgsnis sutriko. 

— Nesuprantu. 

— Ji paliko visą turtą tavo dukrai, — greitai pasakiau. — Tiksliai nežinau 
kiek, galbūt trisdešimt, keturiasdešimt tūkstančių, sumokėjus visus mokesčius 
ir skolas. Ji paskyrė mane savo valios vykdytoju ir pareikalavo, kad pasižadė- 
čiau, jog vaikas viską gaus. 

Monika staiga išblyško, jos akyse sužibo ašaros. 

— Kodėl ji taip padarė? Juk nebuvo nieko man skolinga. 

— Ji pasakė, kad kaltina save dėl to, kas atsitiko mudviem. 

— Tai, kas mudviem atsitiko, — tai tavo ir mano kaltė, — karštai pasa- 
kė ji, paskui staiga nutilo ir pažvelgė į mane. — Kvaila vėl prisiminti praeitį. 
Viskas baigta ir pamiršta. 

Minutėlę ją stebėjau, galiausiai atsistojau. 

— Teisybė, Monika, — sutikau. — Viskas baigta ir pamiršta. — Pasu- 
kau į duris. — Jeigu susisiektum su Makalisteriu, jis sutvarkys visus būtinus 
popierius. 

Ji pažvelgė man į veidą. 

— Kodėl tau nepasilikus ir nepavakarieniavus su mumis? — mandagiai 
pasiūlė ji. — Atrodai pavargęs. 

Nesinorėjo jai aiškinti, kad aš tik pagiringas. 

— Ne, dėkui, — taip pat mandagiai atsisakiau. — Man reikia grįžti. Rei- 
kalai verčia — turiu su kai kuo susitikti. 

Jos veide šmėkštelėjo kreiva, bemaž kartėlio grimasa. 

— O, aš beveik pamiršau. Tavo reikalai. 

— Kaip tik taip, — linktelėjau. 

— Turbūt privalau padėkoti, kad suradai laiko užeiti. — Nespėjus man 
atsakyti, ji pasisuko ir pašaukė mergytę: — Džoana, ateik pasakyti gerajam 
dėdei sudie. 

Spausdama glėbyje nedidelę lėlę, mergytė įėjo į kambarį. 

— Čia mano lėlytė. 

— Graži tavo lėlytė, — nusišypsojau. 


— Pasakyk sudie, Džoana. 

— Sudie, dėde, — rimtai tarė ji ištiesdama man ranką. — Ateik vėl mus 
aplankyti. Kada nors. Greitai. 

Paspaudžiau jai ranką. 

— Būtinai, Džoana. Sudie. 

Mergytė nusišypsojo ir skubiai atitraukė ranką, paskui vėl išbėgo iš kam- 
bario. 

Aš išsitiesiau. 

— Sudie, Monika. Jeigu tau ko reikės, paskambink. 

— Man nieko netrūks, Džonai, — atsakė ji ištiesdama ranką. Paspau- 
džiau ją. Monika nedrąsiai nusišypsojo. — Ačiū tau, Džonai. Ir neabejoju, 
jeigu Džoana suprastų, irgi tau padėkotų. 

Aš taip pat nusišypsojau. 

— Ji miela mergytė. 

— Sudie, Džonai. — Ištraukė savo ranką ir liko stovėti tarpdury man 
tolstant šaligatviu. — Džonai! — šūktelėjo man pavymui. 

Aš atsigręžiau. 

— Kas, Monika? 

Minutėlę ji delsė, paskui nusijuokė. 

— Nieko, Džonai. Nedirbk tiek daug. 

— Pasistengsiu, — pažadėjau irgi nusijuokdamas. 

Ji uždarė duris, ir aš sparčiai nužingsniavau šaligatviu. Forest Hilsas 
Kvinse — tikras pragaras gyventi. Turėjau prakulniuoti šešis kvartalus, kol 
pasigavau taksi. 


— Bet ką mes darysime su kompanija? — paklausė Vulfas. 

Pažvelgiau per stalą į jį, paskui paėmęs butelį burbono vėl prisipyliau 
taurelę. Nuėjau prie lango ir pažvelgiau į Niujorką. 

— O kaip „Nusidėjėlė“? — paklausė Danas. — Turime nuspręsti, ką da- 
ryti. Aš jau kalbėjau su „Metro“, gal jie paskolins mums Džiną Harlou. 

Aš įsiutęs grįžtelėjau į jį. 

— Aš nenoriu Harlou, — nukirtau. — Tas filmas buvo skirtas Rinai.: 

— Bet, dievaži, Džonai, — sušuko Danas. — Juk negali taip imti ir išmesti 
tokį scenarijų. Tau kainuos pusę milijono, kol baigsi atsiskaityti su De Miliu. 

— Man nesvarbu, kiek kainuos! — suniurnėjau. — Paprasčiausiai aš jį 
išmetu! 

Kambaryje stojo tyla, ir aš vėl nusisukau į langą. Kairėje ligi dangaus sie- 
kė Brodvėjaus šviesos, dešinėje buvo matyti Ist Riveris. Kitoje šios upės pusė- 
je — Forest Hilsas. Susiraukiau ir vienu mauku išlenkiau taurelę. Monika dėl 
vieno dalyko buvo teisi — aš per daug dirbu. 

Pernelyg daug Žmonių turiu ant savo sprando, pernelyg daug visokių ver- 
slų: „Cord Explosives“, „Cord Plastics“, „Cord Aircraft“, „Inter-Continental 
Airlines“. O dabar dar turiu kino kompaniją, kuri man visai nereikalinga. 

— Na, Džonai, — ramiai paklausė Makalisteris, — ką ketini daryti? 

Sugrįžau prie stalo ir vėl prisipyliau taurelę. Taip, nuspręsta. Žinojau, ką 
nuo šiolei darysiu: tiktai tai, ką norėsiu. Tegul jie atidirba už savo išlaikymą ir 
parodo man, ką iš tikrųjų sugeba. 

Pažvelgiau į Daną Pirsą. 

— Tu nuolat kalbi, kad galėtum kurti geresnius filmus nei bet kuris šia- 
me versle. Gerai. Skiriu tave atsakingu už gamybą. — Nespėjus jam atsaky- 
ti, pasigręžiau į Vulfą: — Jūs rūpinatės dėl kompanijos likimo. Dabar tikrai 
galite rūpintis, skiriu jus atsakingu už viską kitką — komerciją, kino teatrus, 
administraciją. 

Aš apsigręžiau ir sugrįžau prie lango. 

— Visa tai puiku, Džonai, — tarė Makalisteris. — Bet tu nepasakei, ko- 
kios bus mūsų pareigos. 

— Tu, Makai — valdybos pirmininkas. Danas — prezidentas. Deivi- 
das — pirmasis viceprezidentas. — Aš nugėriau iš taurelės. — Bus daugiau 
klausimų? 

Jie susižvalgė, paskui Makas vėl kreipėsi į mane: 

— Kol tavęs nebuvo, Deividas kai ką paskaičiavo. Kad per šiuos metus 
pajėgtų išlaikyti dabartinį gamybos lygį, kompanijai reikia trijų milijonų do- 
lerių apyvartinių lėšų. 

— Gausite milijoną, — pasakiau. — Turėsite išsiversti su tiek. 

— Betgi, Džonai, — užprotestavo Danas. — Kaip galiu aš statyti filmus, 
kokius noriu, jeigu mums neduodi pinigų? 

— Jeigu negalite, tai eikite po velnių, o aš gausiu tokį, kuris galės. — Ma- 
čiau, Danas išblyško ir nuožmiai sučiaupė lūpas, tačiau nutylėjo. Pasigręžiau į 
kitus: — Tas pat galioja ir visiems jums. Nuo šiolei aš apie nieką nebetupinė- 
siu. Kas nesugebės — tegul išeina. Nebekvaršinkite toliau man galvos. Jeigu 
man jūsų prireiks — pats susirasiu. Jeigu turėsite ką nors pranešti, išdėstykite 
tai raštu ir atsiųskite man į kontorą. Viskas, ponai. Labos nakties. 

Kai durys paskui juos užsivėrė, pajutau paširdžiuos užsiveržiant pykčio 
mazgą. Pažvelgiau pro langą. Forest Hilsas. Įdomu, kokios ten mokyklos, ku- 
rios būtų tinkamos tokiai mažylei kaip Džoana? 

Išlenkiau taurelę iki dugno. Mazgas nuo to neatsileido, atvirkščiai, dar 
stipriau užsiveržė. Staiga užsigeidžiau moters. 

Pakėliau telefono ragelį ir paskambinau Chozė — „Rio Club“ metrdo- 
teliui. 


356 „— PERĖJŪNAI 


— Chozė, — pasakiau, — pas jus ten rumbos orkestrėlyje dainininkė, na, 
toji su didelėmis... 

— Akimis, — pertraukė jis tyliai susijuokdamas. — Taip, pone Kordai. 
Žinau. Po pusvalandžio ji bus pas jus. 

Padėjęs ragelį sugrįžau prie stalo. Nusinešiau prie lango butelį ir vėl pri- 
sipyliau taurelę. Šįvakar kai ko išmokau. 

Žmonės sutinka mokėti bet kokią kainą už tai, ko iš tikrųjų trokšta. Mo- 
nika gyvens Kvinse, kad galėtų išlaikyti dukterį. Danas nuris mano įžeidimus, 
kad tik galėtų kurti filmus. Vulfas bet ką padarys, kad įrodytų, jog moka tvar- 
kyti kompaniją geriau nei jo dėdė Bernis. O Makas vis tebemoka už tą saugų 
gyvenimą, kurį jam suteikiau. 

Taigi visi žmonės turi savo kainą. Tik skiriasi mokos pobūdis — tai gali 
būti pinigai, valdžia, šlovė, seksas. Bet kas. Tik reikia žinoti, ko jie nori. 

Į duris pabeldė. 

— Įeikit, — šūktelėjau. 

Ji įėjo į kambarį: tamsios blizgančios akys, juodi ilgi plaukai, krintantys 
nugara mažne iki juosmens, juoda suknelė su iškirpte priekyje kone iki boluo- 
jančios bambos. Nusišypsojo man. 

— Sveiki, pone Kordai, — tarė be akcento, su kuriuo kalbėdavo kavinė- 
je. — Kaip malonu, kad mane pakvietėte. 

— Nusivilk suknelę ir įsipilk ko nors išgerti. 

— Aš ne iš tokių mergužėlių, — atkirto ji ir apsigręžė išeiti pro duris. 

— Štai čia penki šimtai dolerių, jie patvirtins, kad tu kaip tik iš tokių. 

Ji šypsodamasi vėl atsisuko į mane, jau pirštais grabaliodama suknelės 
užtrauktuką. Kol ji rengėsi, nusigręžęs žvelgiau pro langą. | 

Kvinse ne tiek daug žiburių kaip Manhatane. Ir jie ne tokie šviesūs. Stai- 
ga mane apėmė pyktis, stipriai timptelėjau žaliuzių virvelę. Šios pokštelėda- 
mos nukrito ir atskyrė nuo manęs miestą. Atsisukau į merginą. 

Ji žvelgė į mane plačiomis akimis. Vilkėjo vien juodomis, prie kūno pri- 
gludusiomis kelnaitėmis, rankas buvo sukryžiavusi priekyje, pridengdama 
vien savo pilnų krūtų spenelius. 

— Kodėl nuleidai žaliuzes? — paklausė ji. — Vis tiek niekas nematytų. 

— Pabodo žiūrėti į Kvinsą, — atsakiau ir žengtelėjau per kambarį prie 
jos. 

DEIVIDAS VULFAS ĮĖJO Į SAVO VIEŠBUČIO NUMERĮ, NENUSIRENGĘS KRITO ANT 
lovos ir įbedė akis į tamsias lubas. Naktis jau tęsėsi tartum tūkstantį metų, 
nors jis žinojo, kad dabar tik šiek tiek po pirmos. Jautėsi pavargęs ir kartu 
nejautė nuovargio, nuotaika buvo pakili ir tuo pat metu kažkokia prislėgta, 
džiūgavo tartum nugalėtojas ir vis dėlto viduje kirbėjo neaiškaus pralaimėji- 
mo kartėlis. 

Štai atsiranda proga — pirmoji slaptų jo ambicijų, vilčių ir svajonių pro- 
brėška. Tai kodėl gi kankina tokių prieštaringų jausmų maišalynė? Anksčiau 
taip niekados nėra buvę. Jis visada tvirtai žinojo, ko nori. Viskas atrodė labai 
paprasta: tiesi linija, nubrėžta nuo jo paties ligi galutinio tikslo. 

Tikriausiai dėl to kaltas Kordas, pagalvojo jis. Žinoma, Kordas. Kitos 
priežasties nėra. Kažin ar ir kitus Kordas taip pat veikia? Deivido vis dar ne- 
buvo apleidęs tasai sukrėtimas, kurį patyrė, kai įėjęs į viešbučio liukso numerį 
išvydo Kordą — pirmąsyk po anos nakties, kai tas paliko valdybos as 1f 
išskrido į Pakrantę. 

Buvo praėję penkiolika dienų — dvi savaitės, per kurias įsigalėjo panika 
ir kompanija pradėjo irti tiesiog Deivido akyse. Jo ausyse vis tebeskambėjo 
Niujorko kontoros tarnautojų pasikuždėjimai, nėjo iš galvos jų slapti, išgąs- 
tingi, kupini rūpesčio žvilgsniai, metami įkandin, kai jis praeidavo pro šalį 
koridoriumi. Ir jis nieko negalėjo dėl to padaryti, neturėjo ko jiems pasakyti. 

Atrodė, lyg kompanija tūnotų susigūžusi iš baimės, laukdama transfuzijos, 
kuri į jos gyslas įlietų naujų gyvybinių syvų. 

Ir šit pagaliau Kordas vėl sėdėjo savo kabinete, pasistatęs priešais ant sta- 
lo pusiau ištuštintą butelį burbono. Bet tai buvo ne ankstesnysis Kordas, o iš- 
kankintas, tuščias kiautas to žmogaus, kurį jie matė vos prieš kelias savaitėles. 
Buvo sublogęs, išsekimo raukšlės giliai vagojo išvargusius skruostus. Tačiau 
tik pažvelgęs į jo akis galėjai suprasti, kad įvykę ne fiziniai pokyčiai — buvo 
pasikeitusi pati žmogaus esybė. 

Iš pradžių Deividas nesusivokė, kur šuo pakastas. Paskui trumpam šydas 
pakilo, ir jis suprato, pajautė, koks vienišas šis žmogus — tartum ateivis iš kitos 
planetos. Visi jie tapo jam svetimi, bemaž kaip vaikai, kurių potroškius jau se- 
niai buvo praaugęs. Būtų jiems pakantus ligi tol, kol laikytų sau naudingais, bet 
sykį pasiekęs tikslą vėl pasitrauktų į tą pasaulį, kuriame egzistavo vienas. 

Tada, palikę Kordo numerį ir leisdamiesi liftu, visi trys tylėjo. Tiktai kai 
išlipo į vestibiulį ir įsimaišiė į minią, atvykstančią pasižiūrėti šou ant „Žvaigž- 
dėtojo stogo“, Makalisteris prabilo: 

— Manau, mums reikėtų susirasti ramią vietelę ir pasikalbėti mažumėlę. 

— Apačioje, „Vyrų bare“ — jis dar atidaras, — pasiūlė Pirsas. 

Baras iš tiesų buvo atidaras, ir kai oficiantas atnešė jiems išgerti, Maka- 
listeris pakėlė taurelę. 

— Už sėkmę. 

Juodu aidu atkartojo šį tostą, paskui išgėrė ir padėjo taureles ant stalo. 
Makalisteris, prieš prašnekdamas, pažvelgė į vieną ir kitą savo bendrą. 

— K gi, nuo šiol viskas gula ant mūsų pečių, — prabilo jis šiek tiek pom- 
pastišku, oficialiu tonu. — Norėčiau daugiau tiesiogiai prisidėti, bet aš advo- 
katas ir nieko neišmanau apie kino filmus. Tačiau galiu išdėstyti kompanijos 
reorganizacijos planą, kuriam pritarė Džonas prieš pat sudarydamas sandėrį. 

Iki tol Deividas nė nenutuokė, koks toliaregiškas buvo Džono sumany- 
mas — išimti iš apyvartos senas akcijas, jas pakeičiant naujais pajais, mainais 
už jo įnešamą milijono dolerių apyvartinį kapitalą išleisti privilegijuotas akci- 
jas — padengti kai kurioms stambesnėms korporacijos skoloms bei obligaci- 
joms, laiduotoms įkeistu nekilnojamuoju kompanijos turtu, įskaitant studiją 
ir kino teatrus. 

Kitas klausimas, kurį nušvietė Makalisteris — tai jų atlyginimai. Deivi- 
dui ir Pirsui bus pasiūlyta septynerių metų darbo kontraktas su šešiasdešimt 
penkių tūkstančių dolerių alga pirmuosius metus ir didėjančia kasmet po try- 
lika tūkstančių dolerių, kol baigsis susitarimo galiojimo laikas. Be to, kiekvie- 
nam visiškai bus padengtos išlaidos ir mokami premijiniai iki dviejų su puse 
procento nuo pelno, jeigu šis bus, atsiimant akcijomis arba grynaisiais. 

— Maždaug viskas, — baigė Makalisteris. — Turite klausimų? 

— Skamba gražiai, — pasakė Danas Pirsas. — Tačiau kokios garantijos, 
kad Džonas mus pasiliks šiame versle, kai išseks tas milijonas dolerių? Jokių. 
O jis visiškai apsidraudęs savosiomis akcijomis ir obligacijomis. 

— Jūs teisūs, — sutiko Makalisteris. — Neturite garantijų, bet ir jis ne- 
turi jokių garantijų, kiek bus vertos jo akcijos, jeigu pasirodys, kad nugyve- 
note kompaniją. Mano supratimu, nuo jūsų pačių priklauso, kad visa eitųsi 
gerai. 

— Bet jeigu Deivido skaičiavimai teisingi, — kalbėjo toliau Danas, — 
dar neįpusėję savo pirmojo filmo mes nebeturėsime iš ko mokėti algų. Neži- 
nau, kas Džoną apsėdo. Negalima statyti milijoninį filmą be pinigų. 

— O kas sako, kad mes privalome statyti milijoninius filmus? — ramiai 
atrėmė Deividas. Staiga jam viskas tapo aišku. Dabar jis pradėjo suprasti, ką 
Džonas padarė. Iš pradžių Deividas jautėsi nusivylęs, kad nebuvo paskirtas 
vadovauti studijai. Jam būtų patikę turėti ant savo durų lentelę su užrašu „Pre- 
zidentas“. Bet Kordas kiaurai pramatė visą reikalą. Tikrai, juk studija tebuvo 
fabrikas, išleidžiantis kompanijos produkciją. Deivido rankose paliktas admi- 
nistravimas, komercija, kino teatrai, ir būtent iš čia plaukė pinigai. Studijos 
politiką visados diktavo pinigai, o pinigus kontroliuoja jis. — Už milijoną 
baksų mes galime pastatyti dešimt filmų. Ir už pirmąjį įplaukos ateis anksčiau, 
nei gamybai bus paleidžiamas penktasis. 

— Tik ne aš, — skubiai pasakė Danas. — Šiame versle dar taip žemai 
nepuoliau, kad pradėčiau gaminti paskubom sukurptą niekalą. Teužsiima tuo 
„Republic“ ar „Monogram“. 

— „Columbia“, Vorneriai ir „RKO“ ne tokie išdidūs. — Deivido balse 
suskambo naujos kietos gaidelės. 

— Na ir tegul, jeigu taip jie nori, — atkirto Danas, — O aš privalau rū- 
pintis savo reputacija. 

— Nekalbėk niekų, — neištvėrė Deividas. — Viena, kas šiame versle 
vertinama — tai sėkmė. Ir niekam nesvarbu, kaip tu ją pasieksi, jeigu tik tuo 
padidinsi kasos pajamas. Visi kino pramonėje žino, kaip tu palenkei Kordą 
nupirkti kompaniją, kad pats galėtum tapti prodiuseriu. Ir jeigu dabar išeisi, iš 
tavo reputacijos nieko nebeliks. 

— O kas kalbėjo, kad išeisiu? 

Įtampa Deividui atlėgo, jį užliejo iki šiol dar nepatirtas galios jausmas. 
Dabar jis suprato, kodėl dėdei Berniui buvo taip sunku pasitraukti. Tad gūž- 
telėjo pečiais. 

— Juk girdėjai, ką pasakė Kordas. Jeigu tu nepadarysi, atsiras kas nors 
kitas, kuris to imsis. 


360 „— PERĖJŪNAI 


Pirsas kurį laiką jį stebėjo, paskui pasigręžė į Makalisterį. Advokato vei- 
das buvo beaistris. 

— Labai gera jums kalbėti, — suniurnėjo Danas. — Bet kol aš ten suksiu 
smegenis, ką jūs per tą laiką veiksite? 

— Žiūrėsime, kad kompanija išsilaikytų iki tol, kol pradės veikti tavoji 
gamybos programa, — atsakė Deividas. 

— Kokiu būdu? — susidomėjo Makalisteris. 

— Rytoj aš atleidžiu keturiasdešimt procentų kompanijos personalo. 

— (Gana drastiška, — replikavo Makalisteris. — Ar tokiomis sąlygomis 
įstengsite dirbti? 

Deividas stebėjo advokato veidą. Aišku, čia nelyginant dar vienas pa- 
tikrinimas. 

 — Manau,įstengsime, — ramiai tarė. 

— Šitaip neįsigysi draugų, — įterpė Pirsas. 

— O aš nesuku sau dėl to galvos, — dygiai atkirto Deividas. — Nesi- 
stengiu laimėti populiarumo varžybų. Ir tai bus tik pradžia. Man nesvarbu, 
kas nukentės — kompanija privalo išsilaikyti. 

Kurį laiką advokatas atidžiai žiūrėjo į jį. Paskui Deividas pastebėjo giliai 
jo akyse užslėptą šaltą šypsenėlę. Makalisteris pasigręžė į Daną. 

— Na, ką tu manai? 

Danas šypsojosi. 

— Manau, išsikapstysim. Kitaip kodėl Džonas būtų norėjęs, kad jis čia 
sukinėtųsi? 

Makalisteris siekė portfelin. | 

— Štai jūsų kontraktas, — pasakė Deividui. — Džonas nori, kad pasi- 
rašytumėte jį šįvakar. 

Deividas išpūtė akis. 

— O kaip Danas? 

— Danas pasirašė savąjį valdybos posėdžio dieną. 

Mirksnį Deividą pagavo pyktis. Viskas buvo vaidyba. Jie tyčia jį spus- 
telėjo norėdami pamatyti, kas atsitiks. Paskui jis atsikvėpė. Galų gale koksai 
skirtumas? Paėmė advokato ištiestą jam parkerį. 
apie kompaniją tiek pat, kiek Kordas. O tada jau dabartinės smulkmenėlės 
nebeturės reikšmės. 

Pasirašęs kontraktą, už viską bus atsakingas jis. 


Durys tarp jo ir dėdės kambarių atsidarė, ir tamson įsiveržė šviesa. 
— Tu čia, Deividai? 


DEIVIDAS VULFAS — » 361 


Jis atsisėdo lovoje ir nuleido kojas ant grindų, paskui ištiesęs ranką įjungė 
lempą ant naktinio stalelio. 

— Taip, dėde Berni. 

Normanas įėjo į kambarį. 

— Nu? — paklausė jis. — Tu mateisi su juo? 

Deividas linktelėjo graibydamasis cigaretės. 

— Mačiausi. — Jis užsirūkė. — Atrodo baisiai. Rinos mirtis, matyt, stip- 
riai jį paveikė. 

Seniokas nusijuokė. 

— Negaliu jo gailėtis, — gaižiai pasakė. — Tik ne po to, ką jis man pa- 
darė. — Jis išsiėmė iš kišenės cigarą ir neuždegtą įsikišo burnon. — Jis pasiūlė 
tau darbą, ar ne? 

Deividas linktelėjo. 

— Kokį darbą? 

— Vykdomojo viceprezidento. — Dėdė kilstelėjo antakius. 

— Šitaip? — paklausė jisai susidomėjęs. — O kas prezidentas? 

— Danas Pirsas. Jisai statys filmus. Aš tvarkysiu visa kita — administra- 
vimą, komerciją ir kino teatrus. 

Iš susijaudinimo cigaras senioko burnoje sušokčiojo aukštyn žemyn. Jo 
veide nušvito plati šypsena. 

— Berniuk mano, aš didžiuojuosi tavimi. — Jis padėjo ranką Deividui 
ant peties. — Visada sakydavau, kad iš tavęs kas nors išeis. 

Nustebęs Deividas pažvelgė į dėdę. Ne tokios reakcijos jis tikėjosi. Vei- 
kiau apkaltinimo išdavyste. 

— Jūs? 

— Žinoma, aš, — entuziastingai pasakė Bernis. — Ko kita galėjau tikėtis 
iš savo sesers sūnaus? 

Deividas išsprogino akis. 

— Aš maniau... 

— Manei? — seniokas vis tebesišypsojo. — Koksai skirtumas, ką tu ma- 
nei? Kas buvo — pražuvo. Dabar mes iš tiesų galim suglausti pečius. Aš tau 
parodysiu, kaip daryti pinigus, nė sapnuot apie tai nesi sapnavęs! 

— Daryti pinigus? 

— Žinoma, — atsakė Bernis, nuleisdamas balsą iki konfidencialaus 
šnabždesio. — Goishe kopf“ visada lieka goisbe kopf. Kai tu vadovausi, niekas 


nesupras, kas dedasi. Rytoj aš visiems tiekėjams pranešiu, kad mūsų senasis 


* Gojaus makaulė (jidiš). 

sandėris tebegalioja. Tiktai dabar tu gausi dvidešimt penkis procentus nuo to, 
kas nuskils mums iš šalies. 

— Dvidešimt penkis procentus? 

— O kas? — suktai paklausė Bernis. — Dvidešimt penkių procentų tau 
per maža? 

Deividas nieko neatsakė. 

— Na, tavo dėdė Bernis ne koksai chazeris“. Gerai. Tuomet penkiasdešimt. 

Užgesinęs į peleninę cigaretę, Deividas atsistojo ir tylomis nuėjo prie 
lango. Pažvelgė žemyn į parką anapus gatvės. 

— Kas yra? — jam už nugaros neatlyžo dėdė. — Argi po penkiasdešimt 
procentų neteisinga. Juk esi man kažkiek skolingas. Jeigu ne aš, nebūtumei 
gavęs šio darbo. 

"Deividas pajuto burnoje kartėlį. Atsisukęs pažvelgė į senioką. 

— Aš jums ką nors skolingas? — piktai bloškė jis. — Skolingas už visus 
tuos metus, kai gainiojot mane, kol nebejusdavau kojų, ir mokėjot sumautus 
tris šimtus penkiasdešimt per savaitę? Kaskart, kai paprašydavau jus pridurti 
daugiau, pratrūkdavote šaukti apie nuostolius, kuriuos kompanija patiria. Ir 
visą tą laiką kasmet perpumpuodavote sau į kišenę po milijoną baksų. 

— Tai visai kas kita, — gynėsi seniokas. — Tu nesupranti. 

— Kuo puikiausiai suprantu, dėde Berni, — nusijuokė Deividas. — Su- 
prantu, kad turite apvalutėlaičius, švarutėlaičius penkiolika milijonų dolerių. 
Jeigu gyventumėte ir iki tūkstančio metų, nepajėgtumėte visko išleisti. Ir vis 
tiek norite dar daugiau. 

— O kas gi čia bloga? — atrėmė Bernis. — Aš dirbau. Turiu į juos teisę. 
Tu nori, kad aš į viską numočiau vien todėl, kad kažkoks š/emi/is““* išgrūdo 
mane iš mano paties verslo? 

— Taip. 

— Tu stoji to... To nacio pusėn prieš nuosavą kūną ir kraują? — sukliko 
seniokas, rausdamas iš pykčio. 

Deividas pažvelgė į jį. 

— Man nereikia stoti niekieno pusėn, dėde Berni, — ramiai atrėmė — 
Juk pats pripažinote, kad tai nebe jūsų kompanija. 

— Betgi tu jai vadovauji. 

— Teisybė, — linktelėjo Deividas, — aš vadovauju kompanijai, ne jūs. 

— Vadinasi, viską pasilieki sau? — kaltinamai prikišo seniokas. 

Nieko neatsakęs, Deividas nusigręžė nuo dėdės. Minutėlę tvyrojo tyla, 
paskui Bernis neiškentė: 


* Chazer — šykštuolis, nagas (jidiš). 
** Shlemiel — nevykėlis (jidis). 

— Tu dar blogesnis už jį, — pagiežingai tarė. — Jis nors neapvaginėjo 
savo paties kūno ir kraujo. 

— Palikit mane, dėde Berni, — neatsigręždamas paprašė Deividas. — 
Esu pavargęs, noriu bent kiek numigti. 

Jis išgirdo senioką nušlepsint per kambarį ir piktai užtrenkiant paskui 
save duris. Alsiai atrėmė galvą į langą. Taigi štai kodėl seniokas iškart po val- 
dybos posėdžio nesugrįžo į Kaliforniją. Pajuto gerklėn kylant gumulą. Kaž- 
kodėl jam užėjo noras verkti. 

Iš gatvės atskriejo skambalo žvangesys. Deividas kiek pasuko galvą ir pa- 
žvelgė pro langą. Garsai sustiprėjo — greitosios pagalbos automobilis įsuko 
į Penkiasdešimt devintąją gatvę vakarų kryptimi. Apsigrežęs jis pamažu nu- 
ėjo nuo lango kambario gilumon. Žvangesys silpo. Kažkodėl visą gyvenimą jį 
lydėjo tas garsas. 

Kai jis važiuodavo greta savo tėvo ant kietos medinės sendaikčių vežimo 
pasostės, tartum vien tik tas garsas ir tebuvo girdėti — skambalo žvangesys. 


20 


PAVARGĘS ARKLYS BIDZENO PRO ABIPUS RIVINGSTONO GATVĖS IŠRIKIUOTUS 
karučius, ir už Deivido tingiai žvangėjo skersai vežimo pakabinti skambalė- 
liai. Slegiantis vasaros karštis tvieskė į galvą. Jis paliko vadeles laisvai karoti 
sau tarp pirštų, nes nelabai galėjai kreipti arklį, kuris pats rinkosi kelią pro 
žmonių užtvindytą gatvę, kaskart pasukdamas į atsilaisvinusį tarpą. 

— Ei-ei-ei, superku drabužius! — Dainingas tėvo balsas prarėždavo 
turgaus gatvės garsus, siųsdamas žinią aukštyn iki gyvenamųjų būstų langų, 
tuščiomis, nematančiomis akimis žvelgiančių į šį alkaną pasaulį. 

— Ei-ei-ei, superku drabužius! 

Nuo vežimo jis pažvelgė į tėvą, besiplaikstančia vėjyje barzda žengiantį 
per žmonių spūstį šaligatvio link ir akimis šaudantį į langus — gal atsiras 
šiuose koks nors judėjimas. Seniokas išsiskyrė kažkokiu orumu: plačiakraštė 
juoda skrybėlė, atkeliavusi dar iš gimtosios šalies; ilgas juodas durtinys besip- 
laikstančiais apie kulkšnis skvernais; marškiniai su kietai iškrakmolyta, tačiau 
jau kiek aplamdyta apykakle ir kaklaraištis su dideliu mazgu, pūpsančiu tuoj 
po išsikišusiu Adomo obuoliu. Veidas blyškus ir vėsus, nė mažiausio prakaito 
lašelio ant kaktos, nors nuo paties Deivido sruvo upeliai. 

— Ei, pone skudurininke! 


Tėvas žingtelėjo į nutekamąjį lataką, kad geriau galėtų pamatyti, kas 

šaukia, bet pirmas ją pastebėjo Deividas — senyvą moteriškę, mojančią iš 
penktojo aukšto lango. 

— Tai ponia Saperštein, tėti. 

— Manai, pats nematau? — suniurnėjo tėvas. — U-hū, ponia Saperštein! 

— Tai jūs, pone Vulfai? — šūktelėjo žemyn moteris. 

— Taip, — atsiliepė seniokas. — Ką turite? 

— Užlipkite čionai, aš jums parodysiu. 

— Man nereikia žieminių drabužių, — šūktelėjo seniokas. — Kas juos 
pirks? 

— O kas sakė apie žieminius? Lipkite čia, ir pamatysite! 

— Pririšk ana ten arklį, — paliepė tėvas, parodydamas į laisvą vietą tarp 
dviejų karučių. — Paskui ateik nusinešti daiktų. 

Jis linktelėjo, o tėvas perėjo gatvę ir dingo namo viduje. Deividas nuvedė 
už pavadžio arklį ir pririšo jį prie hidranto. Užmovęs pavargusiam gyvuliui 
ant snukio maišą su pašaru, leidosi paskui tėvą. 

Apgraibomis susirado kelią per tamsų, neapšviestą koridorių bei laiptinę 
ir, sustojęs prie durų, pasibeldė. Durys tučtuojau atsidarė. Jose stovėjo ponia 
Saperštein suktukais suraitytais ilgais žilais plaukais ant viršugalvio. 

— Įeik, įeik. 

Deividas įžengė į virtuvę ir išvydo prie stalo sėdintį tėvą. Priešais jį buvo 
lėkštė su sausainiais. 

— Puodelį arbatos, Deividai? — paklausė senikė, eidama prie viryklės. 

— Ne, dėkui, ponia Saperštein, — mandagiai atsisakė jis. 

Ji nukėlė nuo lentynėlės virš viryklės raudoną skardinėlę ir rūpestingai 
atseikėjo į verdantį vandenį du arbatinius šaukštelius. Arbatos lapeliai tučtuo- 
jau išsilygino ir kaip pašėlę suskato suktis vandens paviršiumi. Kai ji galiausiai 
per sietelį įpylė arbatą stiklinėn ir pastatė priešais tėvą, spalva buvo juoda, be- 
maž kaip kavos. 

Tėvas paėmė iš cukrinės gabalėlį cukraus, suspaudė lūpomis ir kiek nu- 
gėrė arbatos. Nurijęs pirmą karštą gurkšnį, jis pratarė: 

— Ak! 

— Gera, tiesa? — Ponia Saperštein šypsojosi. — Tikra arbata. Kaip 
mūsų senojoj tėvynėj, o ne toks chazerai“, kokį mėgina čia tau įkišti. 

Tėvas linktelėjo ir vėl pakėlė stiklinę. Kai padėjo ją ant stalo, jau buvo 
tuščia — ir tuo mandagumo formalumai baigėsi. Dabar stojo metas pereiti 
prie reikalo. 


— Nu, ponia Saperštein? 


* Šlamštas (jidi9). 

Bet ponia Saperštein dar nebuvo pasirengusi kalbėtis apie reikalus. Ji pa- 
žvelgė į Deividą. 

— Toks mielas berniukas, tas jūsų Deividas, — pašnekesio tonu pradėjo 
ji. — Primena manąj;į Hovardą, kai buvo to paties amžiaus. — Ji paėmė lėkštę 
su sausainiais ir ištiesė Deividui. — Paimk, — paragino, — mano pačios kepti. 

Paėmęs sausainį, Deividas įsidėjo burnon. Buvo kietas ir sausas, baisiai 


trupėjo tarp dantų. 
— Paimk dar, — mygo ji. — Toks liesas, tau reikia valgyti. 
Deividas papurtė galvą. 


— Ponia Saperštein, — įsiterpė tėvas, — man daug darbų, o jau vėlu. 
Turite ką nors man? 

Senikė linktelėjo. 

— Kim sbayn'". 

Juodu nusekė paskui ją per siaurą butą, kurio kambariai buvo išdėstyti 
vienas paskui kitą tarsi traukinio vagonai. Viename kambaryje ant lovos gu- 
lėjo daugybė vyriškų kostiumų, keletas suknelių, marškiniai, vienas paltas ir 
kelios poros batų popieriniuose maišuose. 

Deivido tėvas nuėjo prie lovos ir pakilnojo keletą iš tų daiktų. 

— Drabužiai žieminiai, — irzliai prikišo jis. — Ir dėl to aš kopiau keturis 
aukštus? 

— Visai kaip nauji, pone Vulfai, — įtikinėjo senutė. — Mano sūnus Ho- 
vardas ir jo Žmona nešiojo juos tik vieną sezoną. Rengėsi atiduoti Gelbėjimo 
armijai, o aš užsispyriau, kad atvežtų man. 

Tėvas nieko neatsakė, tik greitai perrinkinėjo drabužius. 

— Mano sūnus Hovardas gyvena Bronkse, — išdidžiai pareiškė ji. — 
Naujame name, Grand Konkorso rajone. Jis gydytojas. 

— Du doleriai už ganse gesbeft"", — pareiškė tėvas. 

— Pone Vulfai! — sušuko ji. — Viskas verta mažiausi dvidešimties dolerių! 

Tėvas gūžtelėjo pečiais. 

— Perku tuos dalykus vien todėl, kad perduočiau HIPD. Tai geriau nei 
Gelbėjimo armijai. 

Deividas klausėsi jų lygtuvių ne per daug dėmesingai. HIPD santrumpa 
reiškė Hebrajų imigrantų pagalbos draugiją. Tėvo žodžiai jam nepadarė jokio 
įspūdžio. Žinojo, kad tie drabužiai niekad tenai nepateks, bet po to, kai jo mo- 
tinos bus rūpestingai nubraukti šepečiu ir išvalyti, atsidurs padėvėtų drabužių 
krautuvėlių vitrinose palei Žemutinę Bouveri ar Rytinį Brodvėjų. 


* Eikit šen (jidi$). 
** Visą reikalą (jidi$). 

— Dešimt dolerių, — vėl pasiūlė ponia Saperštein. Baigusi apsimetinėti, 
dabar ji derėjosi iš širdies. — Mažiau nenuleisiu. Antraip mano sūnui Hovar- 
dui neapsimokės benzinas vežti juos iš Bronkso čionai. 

— Penki doleriai. Nė cento daugiau. 

— Šeši, — spyrėsi senikė, suktai žvelgdama į jį. — Šitaip jis nors atsiims 
pinigus už benziną. 

— Metro kol kas dar veikia, — atrėmė Deivido tėvas. — Kodėl aš turiu 
mokėti, jeigu jūsų sūnus trokšta puikuotis automobiliu? 

— Penki penkiasdešimt, — derėjosi ponia Saperštein. 

Deivido tėvas pažvelgė į ją, paskui gūžtelėjo pečiais ir įkišo ranką po 
durtiniu. Išsitraukė ilgu juodu batraiščiu prie diržo pririštą piniginę ir atidarė 
ją. — Penki penkiasdešimt, — atsiduso jis. — Bet, mato Dievas, aš prarandu 
pinigus. 

Jis pamojo Deividui ir suskato skaičiuoti pinigus į atkištą senutės ranką. 
Deividas suvyniojo drabužius į paltą, paskui perrišo šio rankovėmis. Užsikė- 
lęs visą gumulą ant peties, leidosi lipti žemyn laiptais. Įmetęs ryšulį vežiman, 
apėjo furgoną iš priekio. Nutraukė arkliui nuo snukio maišą su pašaru ir, at- 
rišęs vadžias nuo hidranto, užsiropštė ant pasostės. 

— Ei, Deivi! 

Jis pažvelgė žemyn į šaligatvį. Ten stovėjo aukštas vaikinas ir jam šyp- 
sojosi. 

— Visą dieną ieškojau tavęs. 

— Mes buvome Brukline, — paaiškino Deividas. — Po minutėlės tėvas 
atsiras Čia. 

— Tad pasistengsiu kalbėti kuo trumpiau. Šokis duos tau uždirbti de- 
šimt baksų, jeigu šiąnakt prisistatysi su furgonu ir arkliu. Turime pergabenti 
į miestą krovinį. 

— Betgi šiandien penktadienis. 

— Kaip tik todėl. Gatvės bus tuščios. Niekas nesidomės, ką mes naktį 
veikiame. Ir farai prie mūsų neprikibs, kai ant furgono pamatys sendaiktinin- 
ko licenciją. 

— Pasistengsiu, — pasakė Deividas. — Kuriuo laiku, Smailianosi? 

— Devintą valandą už Šokio garažo. Šit, ateina tavo senis. Pasimatysime 
vėliau. 

— Su kuo kalbėjais? — paklausė tėvas. 

— Su vienu draugeliu, tėti. 

— Izidoriumi Švarcu? 

— Aha, su Smailianosiu. 

— Laikykis nuo jo kuo atokiau, Deividai, — griežtai pasakė tėvas. — 

Toks mums nereikalingas. Niekam tikęs pašlemėkas. Kaip visi tie pašlemėkai, 
slampinėjantys apie Šokio garažą. Jie vagia, ką tik nutveria. 

Deividas linktelėjo. 

— Nuvesk į arklidę kumelę. Aš einu į šv/g“. Pasakyk mamai, kad septintai 
valandai paruoštų vakarienę. 


Estera Vulf, apsigobusi maldos skara, nuėjo prie s4abbas nacht Vichten““. 
Prikišo ilgą degtuką, ir žvakės sumirksėjo geltona šviesa. Ji rūpestingai užpūtė 
degtuką, padėjo šį į lėkštelę ant nedidelio bufetinio staliuko. Palaukusi, kol 
žvakės įsidegė ryškia balta liepsna, pradėjo melstis. 

Pirmiausia ji meldėsi už savo sūnų, savo sbaine Duvidelė“"* 
vėlai į šį pasaulį, kai ji ir jos vyras Chaimas bemaž buvo praradę palaimingą- 
ją vilų. Paskui meldėsi, kad Jahvė suteiktų jos vyrui Chaimui daugiau valios 
siekti sėkmės, tuo pat metu prašydama Viešpatį atlaidumo, nes juk tarnystė 
Viešpačiui šulėje sulaikydavo jos vyrą toli nuo savųjų. Tada, kaip visada, ji pri- 
siėmė nuodėmę, kad nukreipė Chaimą nuo pasirinktosios jo veiklos. 

Kai juodu pirmąsyk susitiko senojoje tėvynėje, jis buvo Talmudo studen- 
tas. Prisiminė, kaip jis tada atrodė — jaunas, liesas ir blyškaus veido, su pirmo- 
siomis švelniomis tamsios jo barzdos garbanomis, iš kurių sušvisdavo rausvai 
auksaspalviai žybsniai. Tamsios jo akys spindėjo, kai sėdėjo prie stalo jos tėvo 
namuose, mirkydamas gabalėlį pyrago į vyną ir laikydamasis su senuoju rabi- 
nu ir vyresniaisiais daugiau nei užtikrintai. 

Bet kai juodu susituokė, Chaimas stojo dirbti pas jos tėvą. Paskui prasi- 
dėjo pogromai, žydų veidai sukrito ir tapo baugštūs. Jie palikdavo savo namus 
tik sutemus, skubrūs it mažieji miško žvėreliai. Arba tūnodavo susigūžę savo 


namų rūsiuose, už tvirtai užremtų bei užrakintų durų ir langų — it viščiukai, 
aeoke jok 


„ atėjusį taip 


stengdamiesi pasislėpti vištidėje, kai nujausdavo prisiartinant šochetas 

Taip tęsėsi iki tos nakties, kai ji daugiau nebepajėgė ištverti. Klykdama 
pašoko nuo čiužinio, kur gulėjo greta savo vyro. Mintyse jai vis dar sukosi 
laiškas, gautas nuo jos brolio Bernardo iš Amerikos. 

— Nejau mes taip ir gyvensime tarsi triušiai urvuose laukdami, kol ateis 
kazokai? — sušuko ji. — Argi mano vyras tikisi, kad aš pagimdysiu kūdikį 
šiam tamsiam pasauliui? Netgi Jahvė negalėjo pasėti savo sėklos rūsyje. 

— Ššš! — šiurkščiai sušnabždėjo Chaimas. — Nedera Viešpaties-vardo 
minėti be reikalo. Melskis, kad Jis nenusisuktų nuo mūsų. 


* Sbul — sinagoga (jidiš). 
** Šabo nakties žvakės (jidiš). 
** Mieląjį Dovydėlį (jidiš). 
*** Sbochet — rabino paskirtas asmuo skersti gyvulius maistui pagal žydų įstatymus (jidiš). 

Estera karčiai nusijuokė. 

— Jis jau mūsų atsižadėjo, irgi bėga nuo kazokų. 

— Tylėk, moterie! — pasipiktinęs užbaubė Chaimas. 

Ji pažvelgė į kitus čiužinius drėgname rūsyje. Blausioje šviesoje vos vos 
bolavo blyškūs, išsigandę jos tėvų veidai. Ir kaip tik tuo metu lauke sudundėjo 
žirgų kanopos ir sutrinksėjo smūgiai šautuvo buože į užrakintas duris. 

Jos tėvas skubiai pašoko ant kojų. 

— Greičiau, kinder“, — sukuždėjo jis. — Čia yra užpakalinės durys. Jūs 
išsmuksite daržais. Ir jie jūsų nepastebės. 

Chaimas sugriebė Esterą už rankos ir nusitempė prie užpakalinių durų. 
Staiga jis sustojo suvokęs, kad jos tėvai neseka iš paskos. 

„— Eime, — sušvokštė jis. — Paskubėkit! Nėra laiko. 

Esteros tėvas ramiai stūksojo tamsoje, apkabinęs žmoną per pečius. 

— Mes liekame, — pasakė jis. — Geriau bus, jei jie ką nors čia suras, o 
tai šoks naršyti po daržus. 

Bildesys viršum jų galvų sustiprėjo — šautuvų buožės jau skaldė duris. 
Chaimas sugrįžo prie uošvio. 

— Tuomet mes visi pasiliekame ir juos pasitiksime, — ramiai pareiškė 
Chaimas ir pakėlė nuo grindų sunkų baslį. — Parodysim jiems, kad žydai taip 
lengvai nemiršta. 

— Eikite, — tyliai paliepė tėvas. — Atidavėme tau savo dukterį. Pir- 
miausia turi rūpintis jos saugumu, ne mūsų. Tavo narsa paprasčiausiai kvailys- 
tė. Kaipgi kitaip žydai būtų išgyvenę tuosius tūkstančius metų, jeigu nebūtų 
gelbėjęsi bėgdami? 

— Bet... — užprotestavo Chaimas. 

— Eikite, — sušnypštė senukas. — Greičiau. Esame seni, mūsų gyveni- 
mas baigtas. O jūs — jauni, jūsų vaikai turi gauti savo šansą. 


Po kelių mėnesių juodu atsidūrė Amerikoje. Bet praėjo beveik dvidešimt 
metų, kol Viešpats Dievas, Jahvė, susimylėjo ir leido jai susilaukti kūdikio. 

Galop ji pasimeldė už savo brolį Bernardą, kuris dabar buvo macberis“* 
ir turėjo verslą toli toli, vietoje, kuri vadinosi Kalifornija, kur ištisus metus 
vasara. Pasimeldė, kad jis būtų saugus ir sveikas, kad jo neliestų indėnai, kaip 
jinai tatai matydavo filmuose, kuriuos aplankydavo pagal brolio atsiųstus ne- 
mokamus bilietus. 

Baigusi melstis, Estera sugrįžo į virtuvę. Sriuba kunkuliavo ant viryklės, 


* Vaikai (jidiš). 
** Macher — veiklus žmogus, verslininkas (jidiš). 

ir tirštas, bemaž čiuopiamas vištienos buljono aromatas kybojo ore. Pasėmusi 
šaukštą, ji pasilenkė viršum puodo. Kruopščiai nugraibė nuo paviršiaus sod- 
rius riebalų skritulėlius ir supylė juos į stiklainį. Vėliau, kai riebalai atauš ir 
sustings, juos bus galima užsitepti ant duonos ar įmaišyti į liesesnį maistą, 
taip suteikiant jam kvapnumo. Palinkusi prie viryklės, išgirdo trinktelint ati- 
daromas laukujas duris ir iš žingsnių atpažino, kas įėjo. 

— Tai tu, Dovydėli? 

— Taip, mama. 

Baigusi darbą, Estera atidėjo šaukštą į šalį ir pamažu apsisuko. Kaip 
visada, širdis jai suspurdėjo iš džiaugsmo, matant savo sūnų, tokį tiesų ir 
aukštą. 

— Tėtis nuėjo į $u/2, — pasakė Deividas. — Grįš namo apie septintą. 

Ji nusišypsojo. 

— Gerai. Tad nusiplauk rankas ir apsišvarink. Vakarienė gatava. 


D 


KAI DEIVIDAS ĮSUKO ARKLĮ Į SIAURUTĮ TAKĄ, VEDANTĮ UŽ ŠOKIO GARAŽO, 
priešpriešiais atskubėjo Smailianosis. 

— Tai tu, Deividai? 

— O kas gi kitas, tavo manymu, galėtų čia būti? — sarkastiškai atšovė 
Deividas. 

— Dievaži, mes nežinojome, pasirodysi tu ar ne. Jau beveik dešimta. 

— Negalėjau ištrūkti, kol mano senis neužmigs, — paaiškino Deividas 

"sustabdydamas furgoną palei garažo sieną. 

Po minutėlės pro duris išėjo Šokis, švytinčia blausioje šviesoje plike. 
Buvo vidutinio ūgio, išpūsta, statinės formos krūtine ir ilgomis, karančiomis 
rankomis, kurios siekė kone iki kelių. 

— Ilgokai čion danginaisi, — suniurnėjo jis. 

— Bet juk aš čia, tiesa? t 

Šokis nutylėjo ir pasisuko į Smailianosį. 

— Pradėk krauti bidonus, — paliepė. — Jis tau padės. 

Deividas nušoko nuo furgono ir nusekė paskui Šokį į garažą. Apšviesta 
vienintelės aukštai palubėje kabančios elektros lemputės, blausiai spindėjo 
ilga bidonų eilė. Stabtelėjęs Deividas sušvilpė. 

— Čia koks keturiasdešimt bidonų. 

— Žiūrėk, jis moka skaičiuoti, — nusišaipė Šokis. 

— Tai sudarys keturis šimtus svarų. Nemanau, kad senutė Besė tiek pa- 
trauktų. 

Šokis nužvelgė jį. 

— Praėjusį kartą juk patraukė. 

— Ne, — paprieštaravo Deividas. — Praėjus; kartą vežiau tik trisdešimt 
bidonų. Ir netgi tuomet buvo akimirka, kai maniau, jog ji tuoj prie mano akių 
nusprogs. O jeigu taip ir būtų atsitikę? Būčiau likęs su kritusiu arkliu ir dviem 
šimtais galonų spirito furgone. Kokį vėją būtų pakėlęs mano senis! 

— Dar tik šį sykį, — pasakė Šokis. — Aš pažadėjau Dženuarijui. 

— O kodėl nepasinaudoji vienu iš savo sunkvežimių? 

— Negaliu, — atsakė Šokis. — Kaip tik to ir laukia fedai. O į skuduri- 
ninko furgoną nekreips dėmesio. 

— Daugiausia, kiek paimsiu, tai dvidešimt penkis bidonus. 

Šokis nuvėrė jį akimis. 

— Šįsyk tebus dvidešimt dolerių. Užspeitei mane į kampą. 

Deividas tylėjo. Dvidešimt dolerių — tai daugiau, negu jo tėvas sukrapš- 
tydavo kartais per visą savaitę. Ir tik tuomet, kai važiuodavo su furgonu šešias 
dienas per savaitę, per lietų ar spiginant saulei, per vasaros karštį ar žiemos 
speigą — kasdien, išskyrus šeštadienius, kuriuos jo tėvas praleisdavo šulėje. 

— Dvidešimt penki baksai, — užkėlė Šokis. 

— Ką gi, gerai. Surizikuosiu. 

— Tad krauk. — Šokis savo ilgomis rankomis užkėlė po bidoną. Dei- 
vidas vienišas sėdėjo ant pasostės, o senutė Besė pamažu brido traukdama 
furgoną centro linkui. Prie kampo jis sustojo, praleisdamas sunkvežimį. Nuo 
šaligatvio nerūpestingai prisiartino policininkas. 

— Ką tu čia naktį veiki, Deivi? 

Deividas vogčiomis metė žvilgsnį furgono gilumon. Bidonai su spiritu 
gulėjo paslėpti po brezentu, iš viršaus dar pridengti skudurais. 

— Girdėjau, už skudurus fabrike gerai moka, — atsakė jis. — Pagalvojau, 
kad reikia ištuštinti furgoną. 

— Kur tavo tėvas? 

— Juk šiandien penktadienis. 

— Ak taip, — prisiminė policininkas ir skvarbiai nužvelgė Deividą. — 
Ar jis žino, kad tu išvažiavęs? 

Deividas tylomis papurtė galvą. Policininkas nusijuokė. 

— Jūs, vaikai, visi tokie. 

— Gal jau aš važiuosiu, kol senis manęs nepasigedo, — pasakė Deividas, 
suniuoksėjo kumelę, ir senoji Besė pajudėjo iš vietos. Policininkas šūktelėjo 
jam pavymui, ir Deividas sustojęs atsigręžė pažiūrėti. 


DEIVIDAS VULFAS — 371 


— Perduok savo tėvui, kad pasidairytų drabužių devynerių metų ber- 
niūkščiui. Mano Maiklas jau baigia išaugti paskutinius. 

— Perduosiu, pone Doili, — pažadėjo Deividas ir lengvai suplakė vade- 
lėmis. Kai privažiavo prie krovinių platformos, Šokis ir Smailianosis jau buvo 
vietoje. Dženuarijus nuo platformos stebėjo, kaip jie ėmėsi iškrauti furgoną. 

Staiga iš tamsos išdygo detektyvai su ištrauktais revolveriais. 

— Nagi, stot! 

Deividas sustingo, vis tebelaikydamas iškėlęs bidoną su spiritu. Mirksnį 
jam šmėstelėjo mintis mesti bidoną ir sprukti, bet senutė Besė ir furgonas pa- 
siliktų čia. Kaip jis pasiaiškintų tėvui? 

— Pastatyk bidoną ant žemės, vaikine, — pasakė vienas iš detektyvų. 

Pamažu Deividas įvykdė ką lieptas ir pasisuko veidu į policininkus. 

— Gerai, o dabar prie sienos! 

— Nereikėjo tau šito, Džo, — pasakė kažkuris detektyvas priėjusiam 
Dženuarijui. 

Tasai šypsojosi. Deividas pažvelgė į jį — atrodė nė kiek nesusijaudinęs 
dėl to, kas įvyko. 

— Eime į vidų, leitenante, — pakvietė jis. — Neabejoju, mes sutvarky- 
sime šį nesusipratimėlį. 

Leitenantas nusekė paskui Dženuarijų į pastatą, ir Deividui pasirodė, 
kad jie dingo visiems laikams. Bet po dešimties minučių juodu vėl pasirodė, 
abu besišypsantys. 

— Gerai, vyručiai, — prašneko leitenantas. — Regis, mes didžiai sukly- 
dome. Ponas Dženuarijus viską paaiškino. Vykstame. 

Taip pat greitai, kaip ir pasirodę, detektyvai prašapo. Deividas išpūtęs 
akis, pražiota burna spoksojo jiems įkandin. 


Jiems įsukant į arklidę, Smailianosis tylus sėdėjo ant pasostės greta Dei- 
vido. 

— Juk sakiau tau, kad viska suderinta, — prabilo jis, kai juodu pagaliau 
išėjo į gatvę. 

Deividas pažvelgė į jį. Suderinta ar nesuderinta, bet per plauką jis vos 
neįkliuvo. Šito jam nereikia. Dargi neverta dvidešimt penkių dolerių, kuriuos 
įsidėjo kišenėn. | 

— Man gana, — pasakė jisai Smailianosiui. — Daugiau nė sykio. 

Smailianosis nusijuokė. 

— Ką, išsigandai? 

— Po šimts, žinoma, išsigandau. Yra lengvesnių būdų pelnytis duoną. 

— Jeigu tokį surasi, — atšovė Smailianosis, — pranešk man. — Jis nu- 

sijuokė. — Šokis savo bute turi keletą kiniukių. Sako, šiąnakt galime jas pa- 
tvarkyti, jeigu tik norime. 

Deividas nutylėjo. 

— Tenai bus Sing Lu, — gundė Smailianosis. — Žinai, toji mažytė, šo- 
kėja, kuri skutasi apželtukę. 

Deividas dvejojo jausdamas, kaip visą kūną užlieja jaudulys. 


Didysis laikrodis „Goldfarbo delikatesų“ vitrinoje jau rodė pirmą valan- 
dą, kai Deividas, aplenkęs kampą, įsuko gatvėn. Prie jo namo durų stovėjo po- 
licijos automobilis. Aplinkui sukinėjosi grupelė žmonių, smalsiai žvelgiančių 
koridoriaus gilumon. 

Deividą staiga nusmelkė baimė. Policija atvyko suimti jo. Mirksnį paga- 
vo noras sprukti atgal, bet kažkokia jėga pastūmėjo jį per minią prie namo. 

— Kas atsitiko? — paklausė jis vyriškio. 

— Nežinau, — atsakė šis ir smalsiai nužvelgė jį. — Girdėjau vieną farą 
sakant, kad kažkas ten, viršuje, miršta. 

Staiga kaip pašėlęs Deividas šoko brautis pro žmones į namą. Bėgdamas 
laiptais aukštyn link trečio aukšto buto, išgirdo klyksmą. 

Tarpduryje išvydo motiną, besiveržiančią iš dviejų policininkų rankų. 

— Chaimai! Chaimai! 

Deividui susigniaužė širdis. 

— Mama, — pašaukė jis. — Kas atsitiko? 

Motina pažvelgė į jį nematančiomis akimis. 

— Aš šaukiuosi gydytojo, o atvyksta policija, — pasakė ji ir pažvelgė ko- 
ridoriumi tualetų link. — Chaimai, Chaimai! — vėl sukliko ji. 

Deividas pasisukęs pasekė jos žvilgsniu. Vienos iš kabinų durelės buvo 
atviros. Jo tėvas sėdėjo ant unitazo, keistai atsirėmęs į sieną. Akys ir burna 
buvo pravertos, ant žilos barzdos nutįsusi seilių srovelė. 

— Chaimai! — priekaištingai sušuko motina. — Juk man pasakei, kad 
tau išpūtė vidurius, neprasitarei, kad eini čia numirti. 

— AR TAI AŠ KALTAS, KAD JO TĖVAS MIRŠTA PRIEŠ JAM BAIGIANT MOKYK- 
lą? — piktai paklausė dėdė Bernis. — Tegul susiranda darbą ir pluša vakarais, 
Jeigu jau taip nori. 

Deividas sėdėjo ant kėdės krašto ir žvelgė į motiną, netardamas nė žodžio. 

— Aš ne išmaldos prašau, Berni, — pasakė ji. — Deividui reikalingas 
darbas. Tik tiek tavęs prašau. 

Normanas pasisuko ir įtariai pažvelgė į sūnėną. 

— Gal norėtum dirbti mano kompanijoje viceprezidentu, a? 

Deividas piktai pašoko ant kojų. 

— Išeinu, mama, — metė jis. — Viskas, ką apie jį kalba — tiesa. 

— Kalba apie mane? — šūktelėjo dėdė. — Ką gi apie mane kalba? 

Deividas pažvelgė į jį. 

— Tenai, šu/ėje, kai nuėjau pasimelsti už tėtį, man kalbėjo apie jus. Sakė, 
neatvykote į laidotuves, nes bijojote, kad kas nors nepaprašytų iš jūsų keleto 
centų. 

— Kaipgi galėjau atvažiuoti iš Kalifornijos per vieną dieną? — šūktelėjo 
Normanas. — Juk sparnų neturiu. 

Deividas pasuko į duris. 

— Palūkėk minutėlę, Deividai, — ramiai suturėjo motina ir pasigręžė į 
brolį. — Kai tau prieš karą prireikė tavo verslui penkių šimtų dolerių, iš kur tu 
juos gavai? — Ji kiek padelsė ir paskui pati atsakė į savo klausimą. — Iš savo 
schnorrer“ svainio, Chaimo, skudurininko. Jis davė tau pinigų, o tu davei jam 
popierėlį. Aš tą popierėlį tebeturiu, bet ar mes kada nors išvysime pinigus? 

— Popierėlį? — nustebo Bernis. — Kokį popierėlį? 

— Aš jį tebeturiu, — pasakė motina. — Dėžutėje, į kurią padėjo tą vaka- 
rą — vakarą, kurį jis davė tau pinigus. 

— Nagi, parodyk. — Bernis žvelgė į ją, išeinančią iš kambario. Dabar 
jis pradėjo prisiminti. Tai buvo sertifikatas, kuriuo pažadėta jo svainiui penki 
procentai Normano kompanijos akcijų po to, kai atpirksiąs „Diamond“ kom- 
paniją. Visai buvo apie tai pamiršęs. Bet apsukrus teisininkas sugebėtų įrodyti, 
kad tas popierėlis vertas krūvos pinigų. 

“Sesuo vėl sugrįžo į kambarį ir įteikė jam popieriaus lapelį — išblukusį ir 
pageltusį, bet data jame tebebuvo ryški ir aiški: 1912 rugsėjo 7. Tai dėjosi prieš 
keturiolika metų. Kaip greit prabėgo laikas. 

Jis pažvelgė į seserų. 

— Tai prieštarauja mano politikai nesamdyti giminaičių, nes galėtų pa- 
kenkti verslui. 

— O kas žino, kad jis tavo sūnėnas? — atrėmė Estera. — Be to, kas la- 
biau dėl tavęs stengsis nei savas kūnas ir kraujas? 

Minutėlę Bernis stebeilijo į ją, paskui atsistojo. 

— Gerai, priimsiu jį, nors tai prieštarauja mano sveikai nuovokai. Galbūt 


* Elgetos (jidiš). 

tu ir teisi. Kraujas — ne vanduo. Čia, Keturiasdešimt trečiojoje gatvėje, šalia 
upės, mes turime sandėlį. Ten jį ir pristatys prie darbo. 

— Ačiū, dėde Berni, — padėkojo Deividas. 

— Atmink — nė nebandyk prasitarti, kad esi mano sūnėnas. Išgirsiu 
nors žodį — bus baigta. 

— Aš neprasitarsiu, dėde Berni. 

Normanas pasuko prie durų, tačiau nuo slenksčio atsigręžė su popieriu- 
mi rankoje. Sulankstė šį ir įsidėjo kišenėn. 

— Tą aš pasiimu, — pasakė seseriai. — Kai sugrįšiu į kontorą, atsiųsiu 
tau čekį penkiems šimtams dolerių ir dar procentus už keturiolika metų. Po 
tris kasmet. 

„Sesers veidą aptemdė rūpestis. 

— Manai, Berni, tu išgalėsi? — greitai paklausė ji. — Mums neskubu. 
Išsiversime, jeigu Deividas dirbs. 

— Išgalėsiu, kurgi dėsiuos, — didžiadvasiškai pareiškė Normanas. — 
Tegul niekas nesakys, kad Bernis Normanas netesi žodžio. 

Purvinas pilkas fabriko pastatas palei Hudsono upę seniai buvo nebe- 
naudojamas pagal paskirtį ir paverstas į komercines patalpas. Turėjo du erd- 
vius krovinių liftus iš kiemo pusės ir tris mažus keleivinius šalia paradinio 
Įėjimo, vos pakankamus pervežti miniai darbininkų, kasryt aštuntą valandą 
plūstančių vidun ir kas vakaras šeštą — laukan. 

Pastatu dalijosi penki nuomininkai: apatiniame aukšte glaudėsi auto- 
mobilių dalių kompanija; antrame — kosmetikos prekybos firma; trečia- 
me — nedidelė garso įrašų studijai plokšteles spausdinanti įmonėlė; ketvirta- 
me — „Henri France Company“, didžiausio pasaulyje pigių prezervatyvų ir 
kontraceptinių priemonių gamintojo fabrikas. Penktas ir šeštas aukštai pri- 
klausė „Norman Pictures“. 

Deividas atvyko anksti. Jis išlipo iš lifto šeštame aukšte ir pamažu nu- 
žingsniavo plačiu praėjimu tarp plieninių ir medinių stelažų eilių. Gale, šalia 
išeinančių į kiemą langų, stovėjo keletas sustumtų priešpriešiais rašomųjų 
stalų. | 

— Sveiki! — šūktelėjo Deividas. — Ar kas nors čia yra? — Kraupus jo 
balso aidas nuskardėjo erdvia viso aukšto tuštuma. Ant vieno iš stalų stovėjo 
laikrodis, kuris rodė pusę aštuonių. 

Trinktelėjo atsidarydamos krovinių lifto durelės, ir žilaplaukis vyriškis, 
iškišęs galvą, nužvelgė išilgai praėjimo. 

— Regis, kažkas šaukė, — tarė jis. Deividas nuėjo prie jo. 

— Man reikia pamatyti viršininką, aš dėl darbo. 

— Ak, tai tu ir esi tas? 

— K3 turite galvoje? — sutriko Deividas. 

— Tas naujasis vaikinas, — atsakė liftininkas. — Senio Normano sūnėnas. 

Be galo nustebęs Deividas nieko neatsakė. Liftininkas jau rengėsi už- 
daryti dureles. 

— Nieko dar nėra. Be aštuntos jie nesusirenka. 

Plieninės durelės užsitrenkė, ir kabina girgždėdama dingo iš akių. Deivi- 
das susimąstęs nusigręžė nuo lifto. Dėdė Bernis jam buvo liepęs nieko neprasi- 
tarti. Jis ir neprasitarė niekam. Bet jie visi žinojo. Įdomu, ar dėdė žino, kad jiems 
aišku, jog jis — Normano sūnėnas? Deividas pasuko atgal prie rašomųjų stalų. 

Staiga jisai sustojo priešais didžiulį plakatą ant sienos. Ryškiai raudonos 
raidės skelbė: Vilma Benki ir Rodas Larokas. Nuotraukoje buvo pavaizduota 
ant sofos gulinti panelė Benki su gerokai virš kelių patraukta suknele. Už jos 
stovėjo ponas Larokas, tamsaus gymio, dabar madingo Valentino tipo gražuo- 
lis, aistra liepsnojančiomis akimis žvelgdamas žemyn į ją. 

Deividas tyrinėjo plakatą. Kažkas iš sandėlio darbuotojų pridūrė baigia- 
mąjį akcentą: prie vyriškosios kino žvaigždės kelnių priekio plokščiu smeigtu- 
ku buvo prisegtas pieno baltumo prezervatyvas su tvarkingai greta išvedžioto- 
mis juodomis raidėmis: „Sveikinimai nuo Henrio Franso“. 

Deividas nusišiepė ir vėl leidosi žingsniuoti praėjimu. Žvilgtelėjo plieni- 
nių stelažų vidun. Tenai buvo sukrauti plakatai, kino teatrų vestibiulių afišos, 
reklaminiai skydai, kiekvienas reprezentuojantis skirtingus filmus. Deividas 
pavartė juos. Stebėtina, kokie jie visi panašūs. Matyt, dailininkas tik pakeis- 
davo aktorių vardus ir filmo pavadinimą. 

Jis išgirdo sustojant keleivinį liftą, paskui praėjimu nuskambėjo žings- 
niai. Deividas apsisuko ir laukė. 

Aukštas, liesas vyriškis su šviesiai rausvais plaukais ir susirūpinusiu vei- 
du išsuko iš už kampo šalia pakavimo stalų. Jis sustojo ir tylomis pažvelgė į 
Deividą. 

— Esu Deividas Vulfas. Man reikia pamatyti viršininką, aš dėl darbo. 

— Aš viršininkas, — pasakė vyriškis, nusisuko ir nuėjo atsisėsti prie vie- 
no iš rašomųjų stalų. — Mano pavardė Vagneris — Džekas Vagneris. 

Deividas ištiesė jam ranką. 

— Malonu su jumis susipažinti, pone Vagneri. 

Vyriškis pažvelgė į ištiestą ranką. Paspaudė ją geibiai, neryžtingai. 

— Tu — Normano sūnėnas, — pasakė priekaištingai. 

Staiga Deividas sumojo, kad žmogus nervinasi — nervinasi dargi labiau 
nei jis pats. Įdomu kodėl? Mažai tikėtina, kad būtų sutrikęs dėl tos giminystės. 
Bet Deividas nesirengė apie ją kalbėti, nors, atrodo, visiems buvo žinoma. 

— Niekas neturi apie tai Žinoti, išskyrus mane, — pasakė Vagneris. — 

Sėskis čia. — Jis parodė kėdę šalia stalo, paskui išėmė iš stalčiaus popieriaus 
lapą ir pastūmė Deividui. — Užpildyk šią stojančiojo dirbti anketą. Grafą, 
kur prašoma nurodyti pavardę bet kurio kompanijoje dirbančio giminaičio, 
palik tuščią. 

— Taip, sere. 

Vagneris atsistojo ir kažkur nuėjo. Deividas ėmėsi pildyti anketą. Už savęs 
išgirdo vėl atsidarant ir užsidarant keleivinio lifto dureles. Pro šalį praėjo kele- 
tas vyriškių, vogčiomis mesdami žvilgsnį į Deividą, paskui, atsidūrę prie pakavi- 
mo stalų, ėmė dėlioti ant jų darbo įrankius. Deividas vėl palinko prie anketos. 

Aštuntą valandą nuaidėjo skambutis, ir visas pastatas prisipildė tylaus 
veiklos dūzgesio. Darbo diena prasidėjo. 

Kai Vagneris sugrįžo, Deividas ištiesė jam anketą. Viršininkas atsainiai 
ją peržvelgė. 

— Gerai, — neapibrėžtai pasakė ir, numetęs popierių ant rašomojo stalo, 
vėl išėjo. 

Deividas matė, kaip jis užšnekino vyriškį prie pirmojo pakavimo stalo. 
Abu nusigręžė, ir Deividas buvo įsitikinęs, kad anie kalbasi apie jį, tad pradėjo 
nervintis, galop užsirūkė. Vagneris atsisukęs žvilgtelėjo jo pusėn, ir susirūpi- 
nimas dar giliau įsirėžė Žmogaus veide. 

— Čia draudžiama rūkyti, — šūktelėjo Deividui. — Ką, nemoki skaityti, 
kas parašyta? 

— Ak, atleiskite, — atsakė Deividas, dairydamasis peleninės, tačiau jos 
neaptiko. Staiga jis pajuto, kad visi nutraukę darbą sužiuro į jį. Šaltas prakaitas 
išmušė jam kaktą. 

— Gali rūkyti išvietėje, — vėl šūktelėjo Vagneris pamodamas sandėlio 
galo link. Deividas nuėjo ton pusėn ir galiausiai surado vyrų tualetą. Staiga 
jam kilo noras nusišlapinti, tad žingtelėjo prie pisuaro. 

Už jo nugaros atsidarė durys, ir Deividas pajuto, kaip greta atsistojo kaž- 
koks vyriškis. | 

— Khop tsech tu“, — pasakė šis. 

Deividas išpūtė į jį akis. Vyriškis išsišiepė, parodydamas burną, pilną 
auksinių dantų. | 

— Tu — Chaimo Vulfo berniukas, — pasakė jis jidiš kalba. 

Deividas linktelėjo. 

— Aš esu „Šerifas“. Icchakas Margolis. Iš Prušnicerio draugijos“*, kaip 
ir tavo tėvas. 


* Sveikas (jidiš). 


** Zydų labdaros ir savitarpio paramos organizacija. 

Nieko nuostabaus, kad gandas taip greitai pasklido. 

— Jūs čia dirbate? — smalsiai pasiteiravo Deividas. 

— Žinoma. Nejau manai, kad ėjau taip toli iš miesto vien nusišlapin- 
ti? — Jis pritildė balsą iki konfidencialaus šnabždesio. — Manau, dėdė labai 
apsukriai pasielgė įdarbindamas tave čia. 

— Apsukriai? 

„Šerifas“ linktelėjo plika galva. 

— Apsukriai, — pakartojo tuo pačiu senatvišku šnabždesiu. — Dabar 
jiems teks šiek tiek susirūpinti. Pernelyg ilgai jautėsi nebaudžiami. Tau terei- 
kės žiūrėti kortelių. 

— Kortelių? — paklausė Deividas. 

— Aha. Siuntimo kortelių. Aš per dieną supakuoju triskart daugiau nei 
jie per savaitę. Man tai nėra ko rūpintis, tačiau tie tinginiai verčiau lai susi- 
rūpina dėl savo darbo. 

Pagaliau Deividui pradėjo aiškėti. Vyrai bijojo jo, bijojo dėl savo darbo. 

— Betgi jiems nėra ko rūpintis, — neišturėjo jis. — Nesirengiu atimti 
iš jų darbą. 

— Ne? — nesusigaudydamas paklausė Margolis. 

— Ne, Aš atėjau čia, nes man pačiam reikia darbo. 

Iš „Šerifo“ veido matėsi, kad liko nuviltas, paskui jo akyse sužibo suktas 
žvilgsnis. 

— Šaunu, — tarė. — Tu šaunus vaikinas. Žinoma, iš nieko neatimsi dar- 
bo. Aš jiems tai pasakysiu. 

Jis pasuko į duris. Nuo slenksčio atsigręžė ir darsyk pažvelgė į Deividą. 

— Primeni man savo dėdę. Tasai senas bezdalius niekad neduoda savo 
kairiajai rankai Žinoti, ką daro dešinioji. 

Durys už jo užsivėrė, ir Deividas nuspriegė cigaretę į pisuarą. Praėjimo 
viduryje susitiko Vagnerį. 

— Tu moki dirbti keltuvu? 

— Tokiu, kuriuo keliami pakai? 

Viršininkas linktelėjo. 

— Kaip tik tokį turėjau galvoje. 

— Žinoma, — patvirtino Deividas. Nerimas trumpam dingo iš Vagnerio 
akių. 

— Gerai. Apačioje, ant platformos, penkių šimtų tūkstančių anonsų 
siunta. Užkelk juos į viršų. 


378 „— PERĖJŪNAI 


20 


LIFTAS DŽERGŽDAMAS SUSTOJO APATINIAJAME AUKŠTE, IR SUNKIOS DURYS 
atsivėrė į krovos platformą, kurioje darbas virte virė. Keletas sunkvežimių sto- 
vėjo atbuli prie platformos, ir žmonės siuvo ten ir atgal juos pakraudami ar 
iškraudami. Išilgai jos užpakalinės sienos buvo surikiuotos krūvos kartoninių 
dėžių ir visokių medžiagų. 

Deividas pasigręžė į liftininką. 

— Kur krovinys, kurį turiu pakelti į viršų? 

Žmogelis gūžtelėjo pečiais. 

— Paklausk platformos brigadininką. Aš tik dirbu prie lifto. 

— Kuris iš jų brigadininkas? 

Liftininkas parodė į dramblotą vyriškį su apatiniais marškinėliais. Tankūs 
juodi krūtinės plaukai lindo iš po jų. Veido bruožai buvo šiurkštūs ir niūrūs, o 
tamsiai įraudusi oda bylojo apie pomėgį gausiai išgerti. Deividas nuėjo prie jo. 

— Ko reikia? — paklausė vyriškis. 

— Ponas Vagneris atsiuntė mane paimti anonsus. 

Brigadininkas pašnairavo į jį. 

— Vagneris, sakai? O kur Semas? 

Deividas išpūtė akis. 

— Semas? 

— Na, Semas, gaunamųjų siuntų registratorius. 

— Iš kur, po šimts, aš galiu žinoti? — atšovė Deividas imdamas pykti. 

Brigadininkas per jo galvą pažvelgė į liftininką. 

— Ką, negalėjo jie pavesti to darbo Semui, o ne šitam pajacui? — šūk- 
telėjo jis. 

— Ne. Mačiau jį dirbant viršuje, prie pakavimo stalų, — atsakė liftinin- 
kas. Brigadininkas pasisuko į Deividą. 

— Ana ten, — parodė jis. — Prie sienos. 

Anonsai buvo sukrauti ant keturių medinių padėklų pakais po tūkstantį 
egzempliorių — po šimtą dvidešimt penkis pakus ant kiekvieno. Deividas 
privairavo keltuvą ir pakišo po vienu iš jų šakes. Jis visu kūnu užgulė rankenas, 
bet šimto trisdešimties jo svarų nepakako atkelti padėklui nuo žemės. 

Deividas apsisuko. Brigadininkas išsišiepęs stebėjo jį. 

— Gal padėtum man? 

Vyriškis nusijuokė. 

— Turiu savo darbo, — pašaipiai atrėžė jis. — Perduok seniui Normanui, 
kad jis vyriškam darbui nusamdė bernioką. 

Staiga Deividas pajuto, kad platformoje stojo tyla. Apsidairė aplink. 
Liftininko veide klaidžiojo keista šypsenėlė; netgi sunkvežimių vairuotojai 
šypsojosi. Iš pykčio jo veidą užliejo raudonis. Visi jie išvien prieš jį. Tik ir lau- 
kia, kad boso sūnėnas įpultų į balą. Mašinaliai Deividas išsitraukė iš kišenės 
cigaretę ir ėmė degtis. 

— Platformoje nerūkoma, — perspėjo brigadininkas. — Jeigu nori rū- 
kyti, eik į gatvę. 

Deividas žvilgtelėjo į jį, paskui tylomis rampa nužingsniavo į gatvę. Už 
savęs išgirdo juoko pliūpsnį ir brigadininko balsą: 

— Manau, parodėme tai niekingai žydo išperai jo vietą! 

Užsukęs už kampo, Deividas užsirūkė. Matyt, jie visi prieš jį. Netgi tas 
viršininkas viršuje, Vagneris, ne itin apsidžiaugė jį išvydęs. Tikriausiai pavedė 
jam tą darbą žinodamas, kad yra per lengvas keltuvui. 

Deividas pažvelgė į kitą gatvės pusę. Priešais stovėjo garažas,ir jam kilo idėja. 

Davęs penkiasdešimt centų mechanikui, jis sugrįžo stumdamas didelį 
hidraulinį domkratą, kuris garaže buvo naudojamas sunkvežimiams pakelti. 
Kai pakišo jį po mediniu padėklu, platformoje vėl įsitvyrojo tyla. Sparčiai pa- 
spaudinėjo prietaiso rankeną, ir padėklas pakilo į viršų. 

Mažiau nei per penkias minutes Deividas pakrovė visus keturis padėklus 
į liftą. || 

— Gerai, — pasakė liftininkui, — keliame aukštyn. 

Prieš pat susiraukusio brigadininko nos; durelės užsitrenkė, ir Deividas 
nusišypsojo. 

Vyrai nuo pakavimo stalų sužiuro, kai lifto durelės vėl atsidarė. 

— Palūkėk minutėlę, — pasakė liftininkui. — Einu, paklausiu Vagnerį, 
kur tuos padėti. 

Praėjimu jis nužingsniavo prie viršininko stalo, bet ten nieko nebuvo. 
Apsisukęs išvydo, kad vyrai nuo savo stalų jį stebi. 

— Kur Vagneris? 

Tie nepatogiai susižvalgė. 

— Išvietėje, nuėjo parūkyti, — galiausiai atsakė jam „Šerifas“. Deividas 
padėkojo ir praėjimu patraukė į tualetą. Su cigarete rankoje viršininkas kalbė- 
josi su kažkokiu vyriškiu. Deividas priėjo jam iš už nugaros. 

— Pone Vagneri? 

Šis krūptelėjo ir apsisuko, jo veide pasirodė keista išraiška. 

— Koks reikalas, Deividai? — paklausė jis piktai. — Negali užkelti tų 
anonsų į viršų? 

Ką gi, ir viršininkas išvien su visais. Deividas karčiai šyptelėjo sau. O 
dėdė Bernis pasakė, kad giminystė turi likti paslaptim. 

— Nagi, — irzliai tarė viršininkas, — jeigu nepajėgi, taip ir sakyk. 

— Viskas jau čia, viršuje. Tik noriu žinoti, kur juos padėti. 

— Jau viršuje? — Vagnerio tonas tapo nebe toksai savimi pasitikintis 
kaip prieš minutėlę. 

— Taip, sere. 

Vagneris į pisuarą numetė cigaretę. 

— Gerai, — šiek tiek suglumęs tarė jis. — Jų vieta penktajame praėjime. 
Aš tau parodysiu, kurie stelažai. 

Kai Deividas baigė iškrauti padėklus ir užpildyti stelažus, buvo jau be- 
maž pusė vienuoliktos. Įstūmęs į vietą paskutinį anonsų paką, jis atsitiesė. Juto 
kūnu žliaugiantį prakaitą. Švarūs balti marškiniai, kuriais motina liepė jam 
apsivilkti, buvo pajuodę nuo dulkių. Jis nusibraukė rankove nuo kaktos pra- 
kaitą ir nuėjo prie viršininko stalo. 

— Ką toliau daryti? 

— Ten buvo penki šimtai pakų? 

Deividas linktelėjo. | 

Viršininkas pastūmė jam popieriaus lapą. 

— Tuomet pasirašyk pakvitavimą. 

Paėmęs pieštuką, Deividas žvilgtelėjo į popierių. Tai buvo sąskaita už 
anonsus: „500 tūkst. anonsų po 1 dol. už tūkst. — 500.00 dol.“ 

„Brangus popierius“, — pagalvojo jis, brūkštelėdamas apačioje savo pa- 
rašą. 

Ant stalo suskambo telefonas, ir viršininkas pakėlė ragelį. 

— Sandėlys. | 

Deividas girdėjo kitame linijos gale treškantį balsą, nors nepajėgė išskirti 
žodžių. Vagneris žvilgtelėjo į Deividą. 

— Atnešk man tų anonsų pavyzdį, — paliepė pridengęs delnu ragelį. 

Deividas linktelėjo ir nubėgo praėjimu. Ištraukęs iš vieno pako anonso 
egzempliorių, nunešė viršininkui. Vagneris pastvėrė iš jo lapelį ir apžiūrėjo. 

— Ne, pone Bondai. Tik vienspalviai. 

Kitame linijos gale balsas užkilo iki klyksmo. Vagneriui tapo nepatogu, ir 
netrukus jis pamažu padėjo ragelį. 

— Skambino ponas Bondas, užsakovas. 

Tylomis Deividas linktelėjo. 

Vagneris nepatogiai atsikrenkštė. 

— Tie anonsai, kuriuos ką tik priėmėme, jie turėjo būti dvispalviai. 

Deividas pažvelgė į juodai baltą lapelį. Nesuprato, ko taip dėl to jau- 
dintis. Vis tiek juk tai tik paprasčiausias reklaminis lapelis. Koks skirtumas, 
vienspalvis jis ar dvispalvis? 

— Ponas Bondas liepė juos išmesti. 

Nustebęs Deividas išpūtė akis. 

— Išmesti? 

Vagneris linktelėjo ir atsistojo. 

— Iškraustyk juos iš stelažų ir vėl nugabenk į apačią, — nurodė jis. — 
Mums čia prireiks vietos. Popiet atveš naujus. 

Deividas gūžtelėjo pečiais. Suknistas verslas, jeigu daiktą turi išmesti, kol 
dar už jį nesumokėta. Tačiau tai ne jo reikalas. 

— Tuojau. 

Buvo pusė pirmos, kai jis vėl pasirodė krovos platformoje stumdamas 
pirmą padėklą su anonsais. Brigadininkas šūktelėjo jam: 

— Eli, kur tu danginiesi su tuo? 

— Liepta išmesti. 

Brigadininkas priėjo arčiau ir pažvelgė lifto vidun. 

— Išmesti? — paklausė. — Viską? 

Deividas linktelėjo. 

— Kur juos sudėti? 

— Niekur, — nukirto brigadininkas. — Drožk tiesiai į viršų ir pasakyk 
Vagneriui, kad paklotų penkis baksus, jeigu nori, jog padėčiau jam atsikratyti 
tuo šlamštu. 

Širdyje Deividas pajuto vėl pamažu tvenkiantis pyktį. Pasikėlęs į viršų, 
aptiko Vagnerį sėdintį prie stalo. 

— Platformos brigadininkas reikalauja penkių dolerių už tai, kad pa- 
šalins tą šlamštą. 

— Ak, taip, žinoma, — pasakė Vagneris, — aš visai pamiršau. 

Jis iškėlė iš stalčiaus skardinę dėžutę, atidarė ją ir atkišo penkių dolerių 
banknotą. 

— Jūs tikrai ketinate jam duoti penkis dolerius? — paklausė Deividas, 
negalėdamas patikėti. 

Vagneris linktelėjo. 

— Betgi ten geras laikraštinis popierius, — stebėjosi Deividas. — Mano 
tėvui prireiktų visos dienos tiek surinkti. Jam moka po dvidešimt centų už 
centnerį. Bet kurioje makulatūros supirktuvėje už tą krūvą gautum penkias- 
dešimt dolerių. 

Mes neturime laiko tuo užsiimti. Štai, duok jam penkis dolerius: ir 
pamiršk apie tai. 

Deividas išpūtė į jį akis. Šiame versle jam viskas buvo nesuvokiama. Jie 
išmetė makulatūron popierių už penkis šimtus dolerių, dargi negavę už jį pi- 
nigų, paskui nė nepabandė susigrąžinti nors penkiasdešimties dolerių. Verčiau 


sutinka primokėti dar penkis baksus, kad tik jo atsikratytų. 

Jo dėdė ne toksai apsukrus kaip kalbama, jeigu taip tvarko reikalus. Dei- 
vidui turi pasisekti. Jeigu ne laimės stoka, jo tėvas būtų buvęs milijonierius. Jis 
giliai atsikvėpė. 

— Ar aš gausiu valandą priešpiečiams, pone Vagneri? 

Vagneris linktelėjo. 

— Žinoma, kaip ir visi. 

— Ar nieko, jeigu aš tuoj pat pasinaudosiu savo pertrauka? 

— Galėsi ją pradėti, kai pasirūpinsi anonsais. 

— Jeigu jūs neprieštarausite, — pasakė Deividas, — tai aš jų atsikratysiu 
per priešpiečius. 

— Kaip nori, bet nėra būtino reikalo. Tau duodama visa valanda prie- 
špiečiams. 

Deividas dirstelėjo į telefoną. 

— Galiu paskambinti? 

Vagneris linktelėjo, ir Deividas paskambino Smailianosiui į Šokio garažą. 

— Kaip greitai gali čia prisistatyti su sunkvežimiu? — paklausė jis, trum- 
pai paaiškinęs reikalą. 

— Po dvidešimties minučių, Deivi, — pasakė Smailianosis. Minutėlę 
stojo tyla, paskui vėl suskambo jo balsas: — Šokis sako atskaitysiąs iš tavęs už 
sunkvežimį tik dešimt dolerių. 

— Perduok jam, kad sutinku, — greitai metė Deividas. — Ir atsivežk 
porą kastetų. Galime turėti šiek tiek nemalonumų. 

— Supratau, Deivi. 

— Gerai, lauksiu tavęs lauke. | 

Baigęs kalbėti, Deividas padėjo ragelį, ir Vagneris sunerimęs pažvelgė į jį. 

— Nenoriu jokių nemalonumų, — nervingai pasakė jis. 

Deividas atlaikė jo žvilgsnį. Jeigu jie visi taip jo bijo, kad trukdo dirbti, 
tuomet pasistengsiąs suteikti daugiau pagrindo tokiai baimei. 

— Pats suprantate, kokie bus nemalonumai, pone Vagneri, jeigu dėdė 
Bernis kada nors išgirs, kad sumokėjote penkis dolerius, idant prarastumėte 
penkiasdešimt. 

Viršininko veidas staiga išblyško. Smulkūs prakaito lašeliai išpylė jam 
kaktą. 

— Ne aš nustatau taisykles, — skubiai pasakė jis. — Tik darau tai, ką 
liepia užsakovas. 

— Tad jums nėra ko rūpintis. 

Vagneris įdėjo penkių dolerių banknotą atgal į dėželę, paskui šią — į ra- 
šomąjį stalą ir užrakino stalčių. 

— Turbūt eisiu priešpiečių, — tarė atsistodamas. 

Deividas atsisėdo į viršininko kėdę ir užsirūkė, nekreipdamas dėmesio į 
draudžiamąjį ženklą ant sienos. Vyrai prie pakavimo stalų stebėjo jį. Tylomis 
atlaikė jų žvilgsnius. Po kelių minučių jie ėmė skirstytis — po vieną, po du, 
matyt, ėjo priešpiečių. Netrukus liko tiktai vienas iš jų — „Šerifas“. 

Seniokas pakėlė akis nuo pako, kurį raišiojo. 

— Atmink mano žodį, — prašneko jis. — Neverta, kad dėl to tave už- 
muštų. Tas Tonis apačioje — kazokas. Paprašyk savo dėdę, kad tau duotų kitą 
darbą. 

— Kaip, tėvuk? — paklausė Deividas. — Pakankamai sunkiai į šį įsi- 
prašiau. Jeigu dabar nubėgsiu pas jį verkšlendamas, tai galiu apskritai likti be 
nieko. 

„Šerifas“ prisiartino prie jo. 

— Ar žinai, kur jie nuėjo? — šaižiai paklausė. — Visi? Jie nenuėjo prieš- 
piečių, o nusileido apačion, į gatvę, laukia norėdami pamatyti, kaip Tonis tave 
užmuš. 

Susimąstęs Deividas užsitraukė cigaretę. 

— Nejau taip svarbu penki baksai? 

— Iš kiekvieno pastato nuomininko jis gauna nedidelę priemoką. Negali 
leisti, kad tu nutrūktum nuo kabliuko. Tuomet jis praras visus. 

— Tuomet jis šmikis, — staiga pyktelėjo Deividas. — Aš tik norėjau 
dirbti savo darbą. Nieko nebūtų atsitikę: jis ir toliau būtų galėjęs imti tuos 
savo nedidelius kyšius. 

Deividas atsistojo ir numetė cigaretę ant grindų, sutrypė ją kulnimi. Bur- 
noje juto kartų skonį. Viskas taip kvaila. Ir jis ne apsukresnis už kitus: leidosi 
pagaunamas į jam paspęstas pinkles. Nebegalėjo trauktis, nors ir norėtų. Taip 
pat nebegalėjo pralaimėti kovos apačioje. Jeigu taip atsitiktų, jo dėdė tikrai 
apie tai sužinotų. Ir tuomet darbui — baigta. 

 Smailianosis jo laukė apačioje. 

— Kur sunkvežimis? — paklausė Deividas. 

— Anoj pusėj gatvės. Atvežiau kastetus. Kurių nori — paprastų ar su 
dygliais? 

Smailianosis ištraukė ranką iš kišenės, ir Deividas paėmė iš jo masyvaus 
metalo kastetus. Apžiūrėjo juos. Apvalūs, aštrūs dygliai grėsmingai sublizgo 
šviesoje. Įsimetė abu į kišenę. 

— Kaip mes su vyrioku pasielgsime? — paklausė Smailianosis. — Ki- 
niškai? 

Tai buvo įprastas kinų kvartalo triukas. Vienas žmogus iš priekio, kitas iš 
užpakalio. Auka puldavo priekinį ir gaudavo smūgį iš užpakalio. Devyniais at- 


vejais iš dešimties ji taip ir nesužinodavo, kas trenkė. Deividas papurtė galvą. 

— Ne, šituo aš pats privalau pasirūpinti, jeigu noriu, kad būtų kokios 
nors naudos. 

— Tas tipas tave užmuš, juk penkiasdešimčia svarų sunkesnis. 

— Jeigu įkliūsiu bėdon, ateisi man į pagalbą. 

— Jeigu įkliūsi bėdon, — sausai pasakė Smailianosis, — bus jau per vėlu, 
teliks tave palaidoti. 

Deividas išsišiepė. 

— Tokiu atveju nusiųsk sąskaitą mano dėdei Berniui. Tai jo sumanyta. 
Eime. 


A 


TAIP, IŠ TIESŲ, JIE LAUKĖ. „ŠERIFAS“ BUVO TEISUS. VISI PASTATE ŽINOJO, KAS TU- 
ri įvykti. Netgi keletas merginų iš kosmetikos kompanijos ir „Henri France“. 

Buvo karšta, ir Deividas juto, kaip drabužius jam merkia prakaitas. Plat- 
formoje klegėjo balsai — žmonės kalbėjosi apsimesdami valgą sumuštinius 
ar įsidėtus priešpiečius. Deividui pasirodžius, visas apsimetinėjimas išgaravo, 
pokalbiai ir priešpiečiai buvo pamiršti. 

Stojo slogi tyla. Deividas pajuto smalsius, bemaž atsargius jų žvilgsnius. 
Jis atsainiai pažvelgė į minią. Atpažino keletą vyrų iš pakavimo skyriaus vir- 
šuje.Jam einant pro šalį, šie nusuko akis. 

Staiga jam pasidarė silpna. Tai beprotybė. Juk nėra joks herojus, kuriam 
galui visa tai? Nejau tasai sumautas darbas toksai svarbus, kad dėl jo leisis už- 
mušamas? Bet, išvydęs platformos brigadininką, užmiršo viską. Kelio atgal 
nebeliko. 

Vėlgi tas pats džiunglių įstatymas — Ist Saido gatvėse, atliekų kiemuose 
palei upę, o dabar — Keturiasdešimt trečiosios gatvės sandėlyje. Visur buvo 
savas karalius, nuolat pasirengęs kovoti dėl savo mažosios karalystės, nes visa- 
dos atsiranda kas nors, tik ir tykantis ją paveržti iš jo. | 

Persmelktas šio didžio suvokimo, Deividas pajuto jėgų ir pasitikėjimo 
savimi antplūdį. Juk pasaulis taip sutvarkytas — netgi jo dėdė, sėdintis tenai, 
viršuje, irgi savotiškas karalius. Įdomu, kiek nemigo naktų dėdė Bernis pra- 
leido rūpindamasis dėl grėsmių savajai imperijai? 

Karaliai priversti gyventi bijodami labiau nei bet kurie kiti žmonės. Ir 
visados giliai viduje jie žino, kad vieną dieną viskas baigsis. Šiaip ar taip, ka- 
raliai juk Žmonės, ir jų galia laikui bėgant sumažės, o mintys veiks nebe taip 
greitai. Karaliams lemta numirti, o jų įpėdiniams — paveldėti. Taip atsitiks 

ir platformos brigadininkui, taip atsitiks ir jo dėdei Berniui. Kada nors viskas 
atiteks Deividui, nes jis jaunas. 

— Privažiuok su sunkvežimiu, — šnibžtelėjo jisai savo bičiuliui. 

Smailianosis rampa, paskui per gatvę nuėjo ten, kur stovėjo sunkvežimis. 
Deividas apsigręžė ir pakišo didįjį domkratą po artimiausiu mediniu padėk- 
lu, paspaudinėjo rankeną, ir padėklas pakilo nuo grindų. Su padėklu atsirado 
prie krovos platformos krašto kaip tik tuo pat metu, kai ten pristūmė atbulom 
sunkvežimį Smailianosis. 

Šis išlipo iš kabinos. 

— Padėti tau, Deivi? 

— Susidorosiu pats, — pasakė Deividas, paskui užstūmė domkratą su 
kroviniu ant atidaro sunkvežimio kėbulo ir atleido fiksatorių. Medinis padėk- 
las nusėdo ant kėbulo grindų. Grįždamas prie antro padėklo su anonsais, jis 
vogčiomis paskersavo į brigadininką. Tas nejudėjo iš vietos. 

Deivido galvoje ėmė žiebtis silpna viltis. Galbūt jis klydo, galbūt visi jie 
klydo. Jis užstūmė ant sunkvežimio paskutinį padėklą ir vėl atleido fiksatorių. 
Vis dėlto neteks muštis. 

Apsukdamas domkratą nuridenti nuo sunkvežimio, išgirdo negarsų 
žmonių atodūsį. Deividas pakėlė galvą. Prieš jį stovėjo brigadininkas, blo- 
kuodamas kėbulo galą. Deividas stūmė domkratą jo linkui. Kai prisiartino 
prie brigadininko, tas iš priekio ant prietaiso uždėjo koją, tylomis žiūrėdamas 
į vaikiną. Nuleidęs akis, Deividas pamatė įremtą į domkratą storapadį, buka- 
nosį darbinį batą. 

Jaunuolis nužvelgė vyriškį ir pamėgino užstumti domkratą ant krovos 
platformos. Brigadininko koja staigiai sujudėjo, ir domkrato rankena išsprūdo 
Deividui iš pirštų, o pats prietaisas nučiuožė į šalį, priešakine savo dalimi pa- 
kibdamas ore. Jo ratukai sukosi siaurame plyšyje tarp sunkvežimio kėbulo ir 
krovos platformos. Iš minios vėl išsiveržė nervingas atodūsis. 

— Nagi, žyduk, — tarė vyriškis beaistriu balsu. — Tau atsieis penkis do- 
lerius, kad išliptum iš to sunkvežimio. — Jeigu neturi, teks pasilikti! 

Deividas įkišo ranką kišenėn ir užsimovė kastetą, pajusdamas pirštais 
ledinį metalo šaltį. 

— Aš kai ką turiu tau, — ramiai tarė eidamas artyn prie vyriškio ir tebe- 
laikydamas ranką kišenėje. | 

— Daraisi įžūlus, žyduk, — nusišiepė brigadininkas, akis nuo jaunuolio 
nukreipdamas į minią. Kaip tik tada Deividas jam smogė. Kastetas įsirėžė 
vyriškiui į veidą, ir Deivido ranką nusmelkė aštrus skausmas. Iš brigadinin- 
ko gerklės išsiveržė prislopintas klyksmas — metaliniai dygliai perplėšė jam 
skruostą it pernokusį moliūgą. 


386 c— PERĖJŪNAI 


Vyras pasisuko ir pašėlusiai trenkė Deividui. Smūgis pataikė iš šono į 
galvą, nublokšdamas Deividą prie kėbulo krašto. Vaikinukas pajuto tinstant 
kaktą. Kova turi trukti trumpai, antraip tas žmogus jį užmuš. Stengdamasis 
praskaidrinti protą, jis papurtė galvą ir išvydo brigadininką vėl artinantis. Įsi- 
rėmęs kojomis į kėbulo bortą ir taip įgydamas papildomos atsvaros, Deividas 
smogė jam į veidą. 

Tačiau smūgis nepasiekė tikslo. Brigadininkas iškelta ranka atmušė šį, 
bet buvo nublokštas prie platformos krašto. Deividas vėl užsimojo smogti. 
Kad išvengtų smūgio, brigadininkas žingtelėjo į šalį, nepataikė koja ir nuo 
platformos nukrito ant žemės. 

Persisvėręs per didžiulį domkratą, vaikinukas pažvelgė žemyn. Brigadi- 
ninkas stojosi keturiomis. Atsigęžė į Deividą. Vyro skruostais varvėjo kraujas, 
tarp lūpų it žvėries šiepėsi dantys. 

— Užmušiu tave, tu, žydo išpera! 

Deividas vėl pažvelgė žemyn. Vyriškis jau buvo priklaupęs ant vieno kelio. 

— Jūs pats to norėjote, pone, — pasakė Deividas, ištiesdamas ranką prie 
domkrato rankenos. 

Brigadininkas riktelėjo, sunkiam prietaisui prislėgus jį, paskui liko tylus 
gulėti, įkniubęs veidu į žemę. It pirmykštė pabaisa domkratas kėpsojo apžar- 
gom jam ant nugaros. 

Pamažu, sunkiai alsuodamas Deividas atsitiesė. Pažvelgė į žmonių mi- 
nią. Tie, pablyškusiais ir išsigandusiais veidais, jau buvo bepradedą skirstytis. 
Smailianosis užsiropštė ant kėbulo ir pažvelgė į brigadininką. 

— Kaip manai, tu jį nugalabijai? 

Deividas gūžtelėjo pečiais ir įleido bičiulio kišenėn kastetus. 

— Tau būtų geriau dingti su sunkvežimiu iš čia. 

Smailianosis linktelėjo ir įsiropštė už vairo, o Deividas žingtelėjo į krovos. 
platformą. Sunkvežimis įsuko gatvėn kaip tik tuo metu, kai pasirodė Vagneris, 
lydimas policininko. 

— Kas čia nutiko? — paklausė policininkas Deividą. 

— Nelaimingas atsitikimas, — atsakė vaikinas. Policininkas pažvelgė į 
gulintį brigadininką. | 

— Iškvieskit greitąją, — skubiai pasakė jis. — Kas nors padėkit man at- 
kelti nuo jo tą daiktą. 

Deividas apsigręžė ir pasikėlė į viršų krovinių liftu. Tualete prausdamasis 
išgirdo greitosios pagalbos mašinos skambalą. Atsidarė durys, ir jis atsisuko. 

Ant slenksčio su rankšluosčiu rankoje stovėjo „Šerifas“. 

— Pagalvojau, šitas tau pravers. 

— Dėkui. — Deividas paėmė rankšluostį, sušlapino jį karštame vande- 
nyje ir prisidėjo prie veido. Šiluma ramino. Jis užsimerkė. 

Greitosios pagalbos skambalas žvangėjo vis silpniau. 
— Tau viskas gerai? — paklausė seniokas. 
— Visiškai, — atsakė Deividas. 


614 e . 


Sušlepsėjo tolstantys „Šerifo“ žingsniai, ir Deividas, atitraukęs nuo veido 
jis atrodė visai nieko. Apsišlakstęs veidą šaltu vandeniu, nusišluostė, paka- 
bino rankšluostį ant kriauklės krašto ir išėjo į koridorių. Šalia laiptų stovėjo 
kažkokia mergina, vilkinti mėlynu darbiniu chalatėliu su užrašu ant kišenėlės 
„Henri France“. Jisai stabtelėjo ir pažvelgė į ją. Veidas atrodė lyg pažįstamas. 
Veikiausiai tai viena iš tų merginų, kurias jis buvo matęs apačioje. 

Ji drąsiai jam nusišypsojo, parodydama ne per gražiausius dantis. 

— Ar tiesa, kad tu senio Normano sūnėnas? 

Jis linktelėjo. 

— Fredis Džonsas, jūsų fotolaboratorijos reklamai vedėjas, sako, kad tu- 
rėčiau filmuotis. Jis prikalbino mane jam papozuoti. 

— Taip? 

— Aš turiu čia nuotraukų. Nori pažiūrėti? 

— Žinoma. 

Nusišypsojusi ji išsiėmė iš kišenės keletą fotografijų, Deividas peržiūrėjo 
jas. Tas Fredis, kad ir kas jis būtų, išmanė, kaip reikia fotografuoti. Ji atrodė 
kur kas geriau be šypsenos. Ir be drabužių. 

— Patinka? 

— Aha. 

— Gali jas pasilaikyti. 

— Dėkui. 

— Jeigu kada nors pasitaikys proga, parodyk jas savo dėdei, — greitai 
pasakė ji. — Daugelis merginų šitaip patenka į filmus. 

“Jis linktelėjo. 

— Aš mačiau, kas nutiko apačioje. Buvo pats laikas Toniui atsiimti savo. 

— Tu jo nemėgsti? 

— Niekas jo nemėgsta, bet visi bijo. Faras manęs paklausė, kas atsitiko. 
Pasakiau jam, kad nelaimingas įvykis, kad ant jo užkrito domkratas. 

Deividas pažvelgė merginai į akis. Šios buvo įdėmios ir spindinčios. 

— Šaunuolis, — pagyrė ji. — Patinki man. — Mergina išsiėmė iš kišenės 
ir padavė jam kažką panašaus į dėželę aspirino, bet su užrašu: Henri France De 
Luxe“. — Dėl šitų jokių rūpesčių. Geriausi, kokius mes gaminame. Gali pro 
juos skaityti laikraštį. Mano pačios patikrinti ir susukti. 


* Aukščiausios rūšies (pranc.). 

— Dėkui. 

— Turiu grįžti prie darbo, — pasakė ji ir nuėjo laiptų link. — Iki. 

— Iki. 

Deividas pažvelgė į skardinę dėželę savo rankoje ir nukėlė dangtelį. Mer- 
gina buvo teisi. Galėjai pro juos skaityti. Dugne gulėjo popieriaus skiautelė. 
Juodu pieštuku ant jos buvo užrašytas vardas — Betė — ir telefono numeris. 

Kai Deividas sugrįžo į darbo vietą, Vagneris jau sėdėjo prie savo stalo. 

— Tau ganėtinai pasisekė, — pasakė jis. — Gydytojas nustatė, kad To- 
niui sutrenkimas ir pora lūžusių šonkaulių, na, taip pat prireiks susiūti skruos- 
tą dvylika siūlių. 

— Tai jam pasisekė, — atšovė Deividas. — Juk tai buvo nelaimingas 
atsitikimas. 

* Darbų prižiūrėtojas nuleido akis, neatlaikęs jo žvilgsnio. 

— Iš garažo anapus gatvės reikalauja dešimties dolerių už domkrato su- 
taisymą. 

— Atiduosiu jiems rytoj. 

— Nėra reikalo, — greitai pasakė Vagneris. — Aš jau užmokėjau. 

— Dėkui. 

Viršininkas pakėlė akis nuo stalo ir pažvelgė Deividui tiesiai į veidą. 

— Norėčiau, kad manytume, jog šio ryto nebuvo, — pasakė jis tyliai. — 
Geriausia būtų pradėti viską iš pradžių. 

Deividas minutėlę stebėjo jį, paskui nusišypsojo ir ištiesė ranką. 

— Mano pavardė Deividas Vulfas. Noriu pamatyti viršininką, dėl darbo. 

Vagneris pažvelgė į ištiestą ranką ir atsistojo. | 

— Aš Džekas Vagneris, sandėlio viršininkas, — atsakė jis, tvirtai pa- 
spausdamas Deividui ranką. — Eime, supažindinsiu tave su vaikinais. 

Deividas pasisuko į pakavimo stalus. Visi vyrai nuo jų šypsojosi jam. 
Staiga jis nebebuvo svetimas. Jie tapo draugais. 


10 


BERNARDAS NORMANAS ĮŽENGĖ Į SAVĄJĄ NIUJORKO KONTORĄ. BUVO DEŠIMTA 
valanda ryto. Jo akys švietė ir spindėjo, skruostai, per žiemos orą smagiai pa- 
ėjėjus nuo viešbučio, įraudo. 

— Labas rytas, pone Normanai, — pasveikino sekretorė. — Gerai ke- 
liavote? 

Jis nusišypsojo merginai, įėjo į savo kabinetą ir atidarė langą. Stovėjo prie 

jo, alsuodamas šaltu, gaiviu oru. Ak, čia tai geshmach“. Ne vis ta pati Kalifor- 
nijos kasdienybė. 

Normanas nuėjo prie rašomojo stalo, pasiėmė iš dėželės cigarą ir pama- 
žu užsirūkė mėgaudamasis tirštu havanišku aromatu. Netgi cigarai Niujorke 
geri. Galbūt, jeigu jis turės laiko, užbėgs į Retnerio restoraną Delansio gatvėje 
priešpiečiams pavalgyti 5/incy““. 

Bernis atsisėdo prie stalo ir pradėjo peržiūrinėti čia sudėliotas ataskaitas. 
Kartkartėmis patenkintas linkčiojo — pastaruosius metus akcijų kursas bir- 
žose kyla. Jis ėmė žiūrinėti Niujorko kino teatrų ataskaitas. „Norman Ihea- 
ter“, jo premjerų salė Brodvėjuje, pagerino padėtį, kai ten, greta filmų, ėmė 
rodyti ir spektaklius. „Low's State“ ir „Palace“ laikosi tame pačiame lygyje. Jis 
pasklaidė dar keletą ataskaitų, paskui vėl įsigilino į „Park Theater“ ataskaitą. 
Per pastaruosius du mėnesius vidutiniškai keturi tūkstančiai du šimtai dole- 
rių pajamų kas savaitę. Tikriausiai čia įsivėlusi klaida, šis kino teatras pačiu 
geriausiu atveju niekad nesurinkdavo daugiau kaip tris tūkstančius. Tai tik 
nežymi salikė Keturioliktosios gatvės kairėje pusėje. 

Normanas toliau peržiūrinėjo ataskaitą, ir jo akys sustojo ties punktu, pa- 
žymėtu „Premijos tarnautojams“. Vidutiniškai šios sudarė po tris šimtus per 
savaitę. Bernis ištiesė ranką prie telefono. Kažkas, matyt, kraustosi iš proto. Jis 
pats niekada nepritartų tokioms premijoms. Veikiausiai visa ataskaita klaidinga. 

— Klausau, pone Normanai? — atsiliepė sekretorės balsas. 

— Pasakyk Erniui, kad atidangintų čion savo subinę, — paliepė Norma- 
nas. — Tuojau pat, — pridūrė ir padėjo ragelį. Ernis Holis buvo jo iždininkas. 
Šis padės viską išsiaiškinti. 

Holis įžengė pro duris, jo akis dengė stori akiniai. 

— Kaip laikais, Berni? — paklausė jis. — Kelionė buvo maloni? 

Normanas paplekšnojo ataskaitą ant stalo. 

— Kas per dalykai dėl tų „Park Theater“ duomenų? — paklausė jis. — 
Nejau jūs, netikšos, nieko nesugebat daryti kaip reikiant? 

— „Park Iheater“? — Holis atrodė sutrikęs. — Duokš, pažiūrėsiu. 

Normanas padavė jam ataskaitą, paskui atsilošė krėsle, įnirtingai papsė- 
damas cigarą. Holis pakėlė galvą. 

— Nieko čia bloga nematau. 

— Nematai? — sarkastiškai paklausė Normanas. — Tu manai, aš neži- 
nau, kad „Park“ niekad nesurinkdavo daugiau kaip trijų tūkstančių per savaitę 
nuo tada, kai buvo pastatytas? Aš juk ne kvailys. 


* Malonumas (jidi$). 
** Blintzes — lietiniai su įdaru (jidiš). 

— Pajamos ataskaitoje nurodytos teisingai, Berni. Mūsų revizoriai tik- 
rina kas savaitę. 

Bernis piktai nužvelgė jį. 

— O kaip tos premijos tarnautojams? Du tūkstančiai keturi šimtai do- 
lerių per pastaruosius du mėnesius. Tu manai, aš išprotėjau? Niekada tam ne- 
daviau sutikimo. 

— Kaipgi, davei, Berni, — atsakė Holis. — Tai tie dvidešimt penki pro- 
centai administracijos premijinių, kuriuos mes patvirtinome, kad padidintu- 
me pajamas po kalėdinio nuosmukio. 

— Bet mes nustatome teatrams viršutinę pajamų ribą kaip kvotą, — at- 
kirto Normanas. — Paskaičiavome, kad mums tai beveik nieko nekainuos. 
Kiek numatyta „Park“ salei? 

— Trys tūkstančiai. 

Bernis vėl pažvelgė į ataskaitą. 

— Tai apgaulė, — pasakė jis. — Taubmanas mus per akis apvaginėjo. 
Jeigu tai netiesa, tai kokiu būdu staiga pas jį pajamos išaugo iki keturių tūks- 
tančių dviejų šimtų? 

— Taubmanas dabar neadministruoja kino teatro. Tuoj po Kalėdų jis su- 
sirgo apendicitu. 

— Po ataskaita jo parašas. 

— Čia tik guminis štampas. Visi administratoriai tokius turi. 

— Tad kas dabar administruoja kino teatrą? — paklausė Normanas. — 
Kas tas gudruolis, išpurtantis iš mūsų po tris šimtus kas savaitę? 

Regis, Holis pasijautė nepatogiai. | 

— Mums buvo striuka, Berni. Taubmano liga užklupo mus negeru metu, 
neturėjome ko tenai pasiųsti. 

— Liaukis maklinėjęs kaip ožys apie agurkus ir pasakyk pagaliau! — už- 
riko Normanas. 

— Tavo sūnėnas, Deividas Vulfas, — nenoriai išklojo iždininkas. 

Normanas teatrališkai pliaukštelėjo sau per kaktą. 

— Oi! Taip ir turėjau žinoti. 

— O ką kita galėjome padaryti? — Holis nervingai siekė cigaretės. — 
Bet vaikinas šauniai padirbėjo, Berni. Jis užmezgė ryšius su artimiausiomis 
krautuvėmis, prieš seansus pardavinėja jų atpigintas prekes ir dukart per 
savaitę užtvindo gretimus rajonus reklaminiais anonsais. Netgi ėmė rengti 
vadinamuosius šeimyninius seansus pirmadienio ir antradienio vakarais, kai 
lankomumas būna mažesnis. Šeimai bilietas kainuoja septyniasdešimt penkis 
centus. Ir tatai suveikė. Ledinukų ir kukurūzų spragėsių apyvarta padidėjo 
keturis kartus. 

— O kiek tas papildomas verslas mums atsieina? 

Regis, iždininkui vėl tapo nepatogu. 

— Žinoma, tatai kiek padidino valdymo išlaidas, bet, atrodo, šitai apsi- 
mokėjo. 

— Taigi? — paragino Normanas. — Kiek? 

Holis paėmė ataskaitą ir atsikrenkštė. 

— Kažkur tarp aštuonių ir aštuonių su puse šimto per savaitę. 

— Kažkur tarp aštuonių ir aštuonių su puse šimto, — sarkastiškai pa- 
kartojo Bernis. Jis atsistojo ir rūsčiai nužvelgė iždininką. 

— Pas mane dirba gauja šmikių! — riktelėjo jis. — Iš tų padidėjusių 
įplaukų mums jokios naudos, o jam — puiku. Papildomai įsideda į kišenę po 
tris šimtus per savaitę. 

Jis apsisuko ir nulėkė prie atdaro lango, pažvelgė pro jį. Į Bernį plūstelėjo 
šalčio banga. Orai čia prasti, ne tokie šilti ir saulėti kaip Kalifornijoje. 

— Aš to nepasakyčiau, — tarė Holis. — Kai viską suskaičiuoji, taip pat ir 
atpigintą prekybą, mes gauname viršaus gryno pelno po šimtą penkiasdešimt 
per savaitę. 

Normanas atsisuko. 

— Devynis šimtus per savaitę mūsų pinigų jis išleidžia, kad pasidarytų 
sau tris šimtus. Galbūt reikia pareikšti jam padėką, kad leidžia ir mums pasi- 
likti šimtą penkiasdešimt? — Jo balsas peraugo į šaižų klyksmą. — Ar jis dar 
nesugalvojo būdo, kaip apsukti mus ir su šitais? 

Jis piktai vėl atžirgliojo prie savo rašomojo stalo. 

— Nežinau kodėl, bet kiekvieną sykį, kai atvykstu į Niujorką, gaunu susi- 
durti su coriais“! — Jis numetė į šiukšlių pintinę cigarą, vėl pasiėmė iš dėželės 
naują, įsikišo burnon ir ėmė jį kramtyti. 

— Prieš pusantrų metų aš atvykstu į Niujorką ir ką aptinku? Jis dirba 
sandėly šiek tiek daugiau nei metus ir uždirba iš jo daugiau negu mes. Sudaro 
po tūkstantį per metus pardavinėdamas makulatūron išmetamus reklaminius 
anonsus, du tūkstančius — pardavinėdamas nepadorias nuotraukas, kurias 
spausdina šimtais ant mūsų fotopopieriaus mūsų pačių fotolaboratorijoje. O 
dar toji nuolaida, su kuria jis urmu pardavinėja prezervatyvus mūsų kontorose 
visoje šalyje. Laimė, kad spėjau laiku jį sustabdyti, antraip mes visi būtume 
sutūpę už grotų. 

— Tačiau turi pripažinti, Berni, kad sandėlys dirba geriau nei anksčiau, — 
pasakė Holis. — Toji nuolatinė rotuojanti inventorizacija sutaupė mums masę 
pinigų, kuriuos būtume turėję išleisti pakartotiniams užsakymams. 


* Tsoris — blogos naujienos (jidiš). 

— Cha! — sušuko Normanas. — Manai, jis galvojo apie mus, kai to 
ėmėsi? Nebūk kvailas! Jo alga buvo septyniolika dolerių per savaitę, o kasdien 
į darbą atvažiuodavo dviejų tūkstančių trijų šimtų dolerių vertės biuiku, — 
Bernis čirkštelėjo degtuką, pasikišo po cigaru ir ėmė papsėti, kol tas įsidegė. 
Tada išpūtė kamuolį dūmų ir numetė degtuką peleninėn. — Tad aš įtaisiau 
jį „Normano“ kompanijon vadybininko padėjėju. Pagalvojau, kad dabar bus 
tyku, galėsiu ramiai sau miegoti. Kokių dar galėtų pridaryti rūpesčių tokioje 
didelėje firmoje? Cha, rūpesčių! — karčiai nusijuokė jis. — Po šešių mėnesių 
sugrįžęs randu, kad jis kino teatrą pavertė kekšynu ir bukmekerių prieglauda. 
Ir visos šalies vodevilių trupės nori vaidinti pas Normaną. Ir kodėl nenorėti? 
Argi „Loew's State“ ar „Palace“ neturi gražiausių Brodvėjuje bilietininkių, pa- 
sirengusių kruštis nuo ryto dešimtos iki nakties pirmos? Argi „Loew's State“ 
arba „Palace“ neturi vadybininko padėjėjo, kuris priimtų lažinį dėl kiekvienų 
žirgų lenktynių šalyje, jums nė neišėjus iš persirengimo kambario? 

— Bet Galageris ir Šynas, Vėberis ir Fildsas, taip pat ir kitos didžiosios 
trupės vaidino pas mus, juk taip? — paklausė Holis. — Ir tebevaidina. Tai pa- 
darė mums reklamą. 

— Laimė, aš jį iš ten iškėliau ir nusiunčiau į Bruklino „Hopkins“, kol 
apie tai nesužinojo dorovės policija, — varė toliau Normanas. — Maniau, da- 
bar man nebereikės rūpintis. Visą gyvenimą galės jis ten likti vadybininko pa- 
dėjėju. Pamaniau, ką Brukline jis gali mums iškrėsti. Tad ramia galva sugrįžtu 
į Pakrantę. Galiu jį pamiršti. — Staiga Bernis vėl atsistojo. — Taigi po šešių 
mėnesių sugrįžtu ir ką atrandu? Jis pasityčioja iš visos kompanijos. Parsineša 
namo pinigų daugiau negu koks viceprezidentas. 

Holis pažvelgė ; jį. 

— Galbūt kaip tik tą tu ir turėtum padaryti. 

— Ką taip? 

— Padaryti jį viceprezidentu. 

— Bet... Bet jis dar tik vaikėzas. 

— Praėjus; mėnesį jam sukako dvidešimt vieneri. Yra iš tų vaikinų, ku- 
riuos norėčiau turėti mūsų komandoje. 

— Ne, — nukirto Normanas, vėl nugrimzdamas į krėslą. Mąsliai pažvel- 
gė į iždininką. — Kiek jis dabar gauna? 

— Trisdešimt penkis per savaitę, — greitai atsakė Holis. 

Normanas linktelėjo. 

— Ištrauk jį iš ten ir perkelk į studiją, ryšių su visuomene skyriun. Ten 
pats turėsiu jį po akimis, nebegalės daugiau kelti rūpesčių. 

Holis atsistojo. 

— Tuoj pat to imsiuos, Berni. 

Normanas nulydėjo akimis einantį iš kabineto iždininką, paskui paėmė 
telefono ragelį. Paskambinsiąs savo seseriai ir pasakysiąs, kad nesirūpintų. 
Apmokėsiąs jų persikraustymo Kalifornijon išlaidas. Staiga Bernis prisimi- 
nė — sesuo neturi telefono, ją pašaukia iš cukrainės apačioje. Jis padėjo ragelį 
atgal į vietą. Užbėgsiąs ją aplankyti po priešpiečių su 5/incais ir grietine. Ji nie- 
kur neišeina, visąlaik sėdi namie. 

Bernį užliejo iki šiol nepatirtas pasididžiavimas. Tas jo sūnėnas — gabus 
vaikinas, net jeigu jam ir kyla beprotiškų idėjų. Sumaniai jį kreipiant, ko niekad 
nedarė Deivido tėvas, kas žino, kas gali nutikti? Ko gero, vaikinas toli nužengs. 

Jis nusišypsojo ir paėmė ataskaitą. Sesuo buvo teisi. 

Savas kraujas — ne vanduo. 


Ad 


HARIS RIČARDSAS, STUDIJOS APSAUGOS VIRŠININKAS, BUVO SARGO BŪDELĖJE, 
kai Nevada automobiliu įvažiavo pro pagrindinius vartus. Ištiesta ranka išėjo 
pasitikti jo. 

— Pone Smitai, kaip malonu vėl jus matyti. 

Atsakydamas Nevada nusišypsojo, patenkintas akivaizdžiu Žmogaus 
nuoširdumu, ir paspaudė ištiestą ranką. 

— Ir man malonu vėl tave matyti, Hari. 

— Kiek laiko praėjo, — pasakė Ričardsas. 

— Aha, — nusišypsojo Nevada. — Septyneri metai. — Paskutinį sykį jis 
lankėsi studijoje tuoj po „Renegato“ pasirodymo ekranuose, 1930-aisiais. — 
Turiu susitikti su Danu Pirsu. 

— Jis jūsų laukia. Senajame Normano kabinete. 

Nevada linktelėjo, įjungė pavarą, ir Ričardsas žingtelėjo nuo automobilio. 

— Tikiuosi, viskas pasiseks, pone Smitai. Jums sugrįžus, čia bus kaip tais 
senais gerais laikais. 

Nevada šyptelėjo ir pasuko automobilį administracinio korpuso' linkui. 
Bent vienas dalykas studijoje nepasikeitė — čia nebuvo paslapčių. Visi žinojo, 
kas dedasi. Matyt, jie žinojo dargi daugiau nei jis pats. O jis žinojo tik tai, ką 
perskaitė Dano telegramoje. 

Sugrįžęs iš rančos aptiko gulinčią ant stalelio koridoriuje. Pakėlė ją ir 
greitai atplėšė. 

TURIU SVARBŲ PASIŪLYMĄ DĖL FILMO. BŪČIAU DĖKINGAS, JEI TUOJ 
PAT SUSISIEKTUMEI SU MANIMI. 
DANAS PIRSAS 


Kol jisai skaitė, su prijuoste iš virtuvės pasirodė Marta. 

— Priešpiečiai jau beveik gatavi, — pasakė ji. 

Jis padavė jai telegramą. 

— Danas Pirsas turi man pasiūlymą dėl filmo. 

— Matyt, jiems kilę sunkumų, — ramiai pakomentavo Marta. — Antraip 
kodėl po tiekos metų jie tavęs ieškotų? 


— Nebūtinai taip turi būti, — tarė jis, dėdamasis abejingas. — Džo- 
nas — tai ne Bernis Normanas. Galbūt viskas pasikeitė nuo tada, kai jis per- 
ėmė studiją. 


— Tikiuosi. — Martos balsas nuskambėjo kiek linksmiau. — Tik neno- 
riu, kad jie vėl tave išnaudotų. — Ji apsisuko ir sugrįžo virtuvėn. 

Minutėlę jis žvelgė jai įkandin. Štai kuo Marta jam patinka — ji tvirta 
ir patikima. Gyveno dėl jo ir dėl nieko kito, netgi ne dėl savęs. Kažkaip jis ži- 
nojo, kad šitaip ir bus, kai prieš dvejus metus juodu susituokė. Čarlio Dobso 
našlė — kaip tik tokia moteris, kokią jisai seniai privalėjo vesti. 

Nusekė paskui ją virtuvėn. 

— Man vis tiek reikia nuvykti į Los Andželą ir apsilankyti banke dėl to 
tūkstančio akrų, kuriuos perku iš Merčisono, — pasakė jis. — Nieko bloga 
neatsitiks, jei užsuksiu pas Daną ir pažiūrėsiu, ką jis turi galvoje. 

— Žinoma, — sutiko ji statydama ant stalo kavinuką. 

Nevada apžargom atsisėdo ant kėdės ir įsipylė į puodelį kavos. 

— Žinai ką, — staiga pasakė jis. — Mes abu tenai nuvažiuosime. Apsi- 
stosime „Ambasadoriuje“ ir prisiminsime smagius senuosius laikus. 

Marta atsisuko ir pažvelgė į Nevadą. Jo akių gelmėje spindėjo jaudulys. 
Ir tada ji suprato, kad vyras ten sugrįš, jeigu tik atsiras jam kokio nors darbo. 
Ne todėl, kad jiedviem stigtų pinigų. Pagal bet kokius standartus Nevada iš 
tiesų buvo turtuolis. Viskas nešė pelną: „Laukinių Vakarų šou“, kuris vis dar 
naudojosi jo vardu; ištaiginga turistinė ranča Ryne, kur jis su jos velioniu vyru 
buvo partneriai, ir galvijų ranča čionai, Teksase, kur juodu dabar gyveno. Ne, 
lemia ne pinigai. Juk jis atsisakė nuo milijono dolerių išmokos už teisę vyk- 
dyti geologines paieškas savo valdų šiaurinėje dalyje. Gretimose žemėse buvo 
aptikta naftos, bet Nevada nenorėjo, kad jo rančą gadintų gręžinių bokštai, 
verčiau telieka viskas taip, kaip yra. 

Tai buvo tas pats jaudulys, kuris įsižiebdavo jo akyse, kai būdavo atpa- 
žįstamas praeinantis gatve. Vaikiščių palydimas susižavėjimo šūksnių ir bruz- 

dulio. Bet dabar tie turėjo kitus herojus. O šito jam kaip tik ir stigo. Šito — ir 
taip pat Džono. 

Galų gale tikriausiai visa esmė — Džonas. Džonas buvo sūnus, kurio 
Nevada niekada neturėjo. Visa kita tebuvo pakaitalas — netgi ji pati. Mirksnį 
Martai jo pagailo. 

— Na kaip? — paklausė jis žvelgdamas į ją. 

Viduje ją užliejo švelnumas. Visada šitaip būdavo, netgi prieš daugelį 
metų, kai abu dar buvo labai jauni ir jis atvyko į rančą Ryne, kur ji su Čarliu 
buvo įsikūrę. Suvargęs, iškamuotas, besislapstantis nuo įstatymo, užguitu, ku- 
pinu vienatvės žvilgsniu. Netgi tada ji suprato, koks jis iš tikrųjų geras. 

Ji nusišypsojo. | 

— Manau, iš tiesų būtų puiku, — veik nedrąsiai sutiko. 


— Tai tiesiog žiurkių lenktynės, — pasakė Danas. — Mes jau nebekuria- 
me filmų, o tik esame lyg fabrikas, gaminantis kas mėnesį nustatytą jų kiekį. 

Nevada atsilošė kėdėje ir nusišypsojo. 

— Matyt, tatai tau tinka, Danai. Atrodai nė kiek ne prasčiau. 

— Atsakomybė mane žudo. Bet ką darysi — toks darbas. 

Nevada įdėmiai pažvelgė į jį. Pirsas buvo priaugęs svorio. 

— Bet kad pragyventum, reikia velniškai daug dirbti, tiesa? 

Danas iškėlė rankas. 

— Žinojau, kad nėra ko tikėtis tavo užuojautos, Nevada. — Abu nusi- 
juokė, ir Danas nuleido žvilgsnį į rašomąjį stalą. Kai vėl pakėlė akis, jo veidas 
buvo rimtas. — Turbūt nori sužinoti, kodėl pasiunčiau tau tą telegramą? 

Nevada linktelėjo. 

— Tam čia ir esu. 

— Aš tau dėkingas, kad atvykai, — tarė Pirsas. — Kai iškilo tas reikalas, 
pirmiausia pagalvojau apie tave. 

— Ačiū, — šaltai padėkojo Nevada. — Koks reikalas? 

Danas dėjosi įsižeidęs — jo akys išsiplėtė ir suapvalėjo. 

— Nevada, vaikuti, — užprotestavo jis. — Argi taip kalbama su senu 
bičiuliu? Juk aš kadais buvau tavo agentas. Kas tau išrūpino pirmąjį darbą 
filmuose? 

Nevada nusišypsojo. 

— O kas pasiuntė velniop manąjį šou sužinojęs, kad galima daugiau pa- 
sipelnyti iš „Bufalo Bilio šou“? 

Į tai Pirsas tik numojo ranka. 

— Tas buvo labai seniai, Nevada. Dargi stebiuosi, kad tu prašnekai apie tai. 

— Tik dėl teisybės, Danai, — tarė Nevada. — Na, ką tu slepi galvoje? 

— Ar žinai, kaip nūnai parduodami filmai? — paklausė Pirsas ir, nelauk- 
damas, ko! Nevada atsakys, varė toliau: — Mes parduodame iš anksto visiems 
metams. Tiek ir tiek — „A“ kategorijos filmų, tiek ir tiek — „B“ kategorijos, 
tiek ir tiek — aštraus nuotykinio siužeto, tiek ir tiek — kraupių detektyvų, 
tiek ir tiek — vesternų. Kai įvyksta sandėris, būna nufilmuota koks dešimt 
procentų programos, likusioji dalis — mums tęsiant darbą. Štai ką aš turėjau 
galvoje sakydamas: jos — tai žiurkių lenktynės. Ir mums pasiseka, jeigu pa- 
vyksta aplenkti kontraktų terminus. 

— O kodėl nesukaupiate rezervo, kurį galėtumėte leisti į ekranus? — pa- 
klausė Nevada. — Tai turėtų išspręsti jūsų problemą. 

Danas nusišypsojo. 

— Žinoma, bet mes neturime atliekamų grynųjų pinigų. Visada laukia- 
me įplaukiant baksų iš demonstruojamųjų filmų, kad galėtume pradėti statyti 
kitą. Tai užburtas ratas. 

— Aš vis dar neišgirdau tavo pasiūlymo, — priminė Nevada. 

— Tuojau jį išklosiu. Manau, galiu kalbėti su tavimi atvirai? 

Nevada linktelėjo. 

— Džonas verčia mus laikytis glausto biudžeto, — pasakė Danas. — Aš 
nesiskundžiu, galbūt Džonas teisus. Pernai, nors nepraradome pinigų, pirmą 
sykį beveik per penkerius metus suvedėme galą su galu. O šiais metais komer- 
cijos skyrius tikisi, kad išgalės parduoti keturiolika vesternų. 

— Skamba gražiai, — pastebėjo Nevada. 

„— Bet jiems pastatyti mes neturime pinigų. Tačiau bankas mums pasko- 
lins, jeigu juose dalyvausi tu. 

— Tikrai taip manai? — paklausė Nevada. 

— Aš pats kalbėjausi su Moroniu, — linktelėjo Pirsas. — Jis įsitikinęs, 
kad tai puikus sumanymas. 

— Kiek tau duos avanso? — paklausė Nevada. 

— Po keturiasdešimt tūkstančių kiekvienam filmui. 

— Už visą negatyvo savikainą? — nusijuokė Nevada. 

Danas linktelėjo. 

Nevada atsistojo. 

— Dėkui, bičiuli. 

— Minutėlę, Nevada, — suturėjo jį Danas. — Palūkėk, aš dar nebaigiau. 
Juk nemanai, kad tave čion atsikviečiau nepagalvojęs, kad galėtum užsidirbti 
baksų, ką? 

Tylomis Nevada vėl įsmuko į krėslą. 

— Žinau, kaip tu žiūri į greitą niekalą, — pasakė Danas. — Bet patikėk, 
šitie bus kitokie. Mes dar tebeturime dekoracijas, kurias naudojome „Rene- 

gatui', jos sukrautos teritorijos gale. Tereikia jas kiek pagražinti, ir bus kaip 
naujos. Įkinkysiu visą savo geriausią gamybos personalą. Tu pats gali pasi- 
rinkti bet kurį studijos režisierių ir operatorių. Tas pat galioja ir dėl scenaristų 
bei prodiuserių. Aš pernelyg geros nuomonės apie tave, vaikuti, kad gadinčiau 
tau reikalą. 

— Visa tai puiku, — pasakė Nevada, — bet už ką aš turėsiu dirbti? Už 
ačiū ir tabaką? 

— Manau, turiu tau gerą pasiūlymą. Liepiau mūsų buhalteriams imtis 
to ir ką nors sugalvoti, kad tau liktų šiek tiek pinigų, nereikėtų visų atiduoti 
mokesčiams, kuriais Ruzveltas mus prispaudė. 

— Geriau nė būti negali, — linktelėjo Nevada. 

— Mokėsime tau po dešimt gabalų už filmą, — pasakė Danas. — Tai 
sudarys po penkis gabalus per savaitę, nes kiekvieną filmą susukti trunka dvi 
savaites. Atidedi savo atlyginimą, kol įplauks pirmasis pelnas, o mes tau po 
septynerių metų perduodame teises į filmą. Tau priklausys viskas — negaty- 
vai, kopijos bei visa kita. Paskui, jeigu norėsi, mes jį vėl atpirksime iš tavęs. 
Taip tu laimėsi kapitalo. 

Nevados veidas liko beaistris. 

— Kalbi kaip Bernis Normanas, — pasakė jis. — Matyt, tokios pareigos. 

Pirsas nusišypsojo. 

— Skirtumas tik tas, kad Normanas stengėsi tave apmauti, o aš — ne. 
Paprasčiausiai trokštu, kad šis fabrikas dirbtų. 

— Kokią medžiagą panaudosime scenarijams? 

— Aš nenorėjau to reikalo imtis, iki pasišnekėsiu su tavimi, — greitai 
pasakė Danas. — Juk žinai, visada buvau geros nuomonės apie tavo nuojautą 
dėl scenarijų. 

Nevada nusišypsojo. Iš Pirso atsakymo suprato, kad tas dar netgi nepa- 
galvojo apie scenarijus. 

— Svarbiausia — sukurti tokias serijas, kurių personažais žmonės patikėtų. 

— Kaip tik taip ir aš manau, — sušuko Danas. — Pagalvojau, kad gal- 
būt duosime ir tau pačiam vaidinti. Kiekvienoje serijoje tu dalyvausi naujame 
nuotykyje. Na, supranti, visi tie senieji triukai, gudrybės ir susišaudymai. 

Nevada papurtė galvą. 

— Ne, šitai man netinka. Tai visada atrodo netikra. Tuo užsiima Džinas 
Otri ir Rojus Rodžersas iš „Republic“. Be to, nemanau, kad kas nors tuo pa- 
tikėtų, turint omeny mano žilus plaukus. 

— Mes visada galime juos nudažyti. 

— Ne, dėkui, — nusišypsojo Nevada. — Aš jau tartum prie jų pripratęs. 

— Gerai bus ir su tokiais, — nusileido Danas. — Net jeigu mums teks 

ką nors pasirinkti iš Zeino Grėjaus ir Klarenso Mulfordo. Tik tark žodį, ir 
mes pradedame. 

Nevada atsistojo. 

— Leisk man kiek pagalvoti, — tarė jis. — Pasikalbėsiu su Marta ir tau 
pranešiu, ką nusprendžiau. 

— Girdėjau, tu vėl vedei, — pasakė Danas. — Nors ir pavėluotai, sveikinu. 

Nevada pasuko durų linkui. Pusiaukelėje sustojo ir atsisuko. 

— Beje, — paklausė, — kaip Džonas? 

Pirmą sykį per visą pokalbį Pirsas tartum dvejojo. 

— Manau, viskas gerai. 

— Manai? — paklausė Nevada. — Ar jis niekada neapsilanko studijoje? 

Danas nuleido akis į stalą. Atrodė bemaž sutrikęs. 

-— Niekas jo nebemato. Kartkartėmis, jeigu mums pasiseka, gauname su 
juo pasišnekėti telefonu. Kai kada jis atvyksta čia. Bet visada vėlai naktimis, 
kai nieko aplinkui nėra. Sužinome, kad jis lankėsi, iš paliktų raštelių. 

— O jeigu iškyla kas nors svarbaus? 

— Paskambiname Makalisteriui, kuris perduoda Džonui, kad norime su 
juo pasikalbėti. Kartais jis pats mums paskambina, bet dažniausiai tik pasako 
Makui, kaip reikia tvarkytis. 

Staiga Nevadai kilo nuojauta, kad Džonui jis reikalingas. Pažvelgė per 
kambarį į Daną. 

— Ką gi, kol nepasišnekėjau su Džonu, aš negaliu apsispręsti. 

— Bet aš ką tik tau sakiau, kad niekas jo nemato. 

— Tu nori, kad aš vaidinčiau filmuose? — paklausė Nevada. 

Pirsas nužvelgė jį. 

— Jis gal netgi ne mūsų šalyje. Mėnesį galime nesulaukti iš jo jokios 
Žinios. 

Nevada atidarė duris. 


— Aš galiu palaukti, — metė jis. 


20 


— LIEKI VAKARIENEI, DUVYDĖLI? 

— Negaliu, mama, — atsakė Deividas. — Aš tik užėjau pažiūrėti, kaip 
tu gyveni. 

— Kaip gyvenu? Taip pat kaip visada. Kamuoja artritas. Ne pernelyg 


stipriai, bet ir ne pernelyg silpnai — kaip paprastai. 

— Tau dažniau reikėtų pabūti saulėje. Matai jos tiek pat, kiek tenai, gy- 
vendama Niujorke. 

— Užtat aš turiu sūnų, — tarė ponia Vulf, — nors ir niekad jo nematau, 
nors jis ir gyvena viešbutyje. Galbūt kartą per tris mėnesius jis užsuka pas 
mane. Matyt, turėčiau džiaugtis, kad jis apskritai užsuka. 

— Liaukis, mama. Juk žinai, koks aš apsivertęs darbais. 

— Tavo dėdė Bernis rasdavo laiko kas vakarą grįžti namo, — pasakė 
motina. 

— Tada buvo kiti laikai, mama, — nevykusiai teisinosi jis. Juk negalėjo 
jai pasakyti, kad jos brolis visame Holivude buvo pagarsėjęs kaip rytinis mei- 
lišius. Be to, teta Mejė būtų jį užmušusi, jeigu nenakvotų namie. Saugojo jį 
labiau nei vyriausybė Fort Noksą". | 

— Jau savaitė, kai tu čia, ir tik antrąsyk užėjai mane aplankyti. Ir nė karto 
nepasilikai pavakarieniauti. 

— Netrukus ištaikysiu progą vakarienei, mama. Pažadu tau. 

Ji nuvėrė jį skvarbiu žvilgsniu. 

— Ketvirtadienio vakarą, — pareiškė netikėtai. 

Jis nustebęs išpūtė akis. 

— Ketvirtadienio vakarą? Kodėl taip staiga ketvirtadienio vakarą? 

Motinos veide pasirodė slaptinga šypsena. 

— Noriu tave su kai kuo supažindinti, — tarė. — Su labai miela būtybe. 

— Ak, mama, — suvaitojo jis. — Tik ne dar viena mergina? 

— Na ir kas čia bloga susipažinti su miela mergina? — įžeistai nekaltu 
tonu paklausė motina. — Ji labai miela mergina, Deividai, patikėk. Jos šeima 
prie pinigo. Be to, yra baigusi koledžą. 

— Bet, mama, aš nenoriu pažinčių su jokiomis merginomis. Neturiu 
laiko. 

— Neturi laiko? — paklausė motina. — Tau jau trisdešimt metų, pats 
laikas vesti — mielą merginą iš padorios šeimos, o ne visą gyvenimą lakstyti 
po naktinius klubus paskui tas si4sas. 

— Tai darbas, mama. Aš turiu rodytis žmonėse su jomis. 

— Dėl visko, ką jis trokšta daryti, pasiteisina man darbu, — retoriškai 
pareiškė ji. — O kai ko nors netrokšta daryti, irgi pasiteisina darbu. Tad sakyk, 
ateisi pietų ar neateisi? 

Deividas minutėlę žvelgė į motiną, paskui pasiduodamas gūžtelėjo pečiais. 

— Gerai, mama. Aš ateisiu. Bet nepamiršk, privalėsiu anksti tave palikti. 


Turiu daug darbo. 


* Fort Knox — JAV iždo saugykla. 

Motina patenkinta nusišypsojo. 

— Gerai, — tarė ji. — Tik nevėluok. Lygiai septintą. 

Kai Deividas sugrįžo į viešbutį, jo laukė raštelis, kad paskambintų Danui 
Pirsui. 

— Na kas, Danai? — paklausė jis, susisiekęs su Pirsu telefonu. 

— Ar žinai, kur Džonas? 

— Tas vardas kažkur girdėtas, — nusijuokė Deividas. 

— Liaukis kvailiojęs, — sudraudė Danas. — Tai rimta. Vienintelis būdas 
mums gauti Nevadą tiems vesternams, jeigu Džonas su juo pasikalbės. 

— Tu tikrai manai, kad jisai priims pasiūlymą? — paklausė Deividas. 
Tiesą sakant, jis tuo abejojo. Nevada nestokojo pinigų, be to, visi žinojo jo 
požiūrį į greitą niekalą. 

— Priims, — patikino Danas, — kai pasišnekės su Džonu. 

— Aš pats norėčiau su juo pasišnekėti, — pasakė Deividas. — Valdžia 
vėl pradeda tą kampaniją prieš trestus. 

— Žinau, — pasakė Danas. — Man pačiam ant sprando sėdi profsą- 
jungos. Nežinau, ar ilgai sugebėsiu jas išlaikyti pažabotas. Juk negali teisintis 
skurdu — jie matė mūsų paskutiniąsias ataskaitas, žino, kad dabar pavyksta 
nuostolių išvengti, o kitais metais gausime pelno. 

— Manau, mums reikėtų pasikalbėti su Maku. Išklosim jam viską atvirai. 
Manau, dveji metai be susirinkimo — ilgas laiko tarpas. 

Bet ir Makalisteris nežinojo, kur dabar yra Džonas. Padėjus ragelį, Dei- 
vidą apėmė šioks toks nusivylimas. Tartum dirbtumei tuštumoje. Kur tik pasi- 
sukdavai, nieko neaptikdavai, vien tik stengiasi sudarinėti sandėrius — krau- 
damas šiuos vieną ant kito tartum nesibaigiančią piramidę. Derėdavaisi su 
„Fox“, „Loew's“, „RKO“ „Paramount“, „Warner“. Demonstruodavai filmus jų 
kino teatruose, jie — tavuosiuose. Viską, ką galėjai daryti — tik nuolat balan- 
suoti tai ant vienos, tai ant kitos kojos. 

Įdomu, kodėl Džonas su jais šitaip elgiasi? Juk kitus savo reikalus jis ki- 
taip tvarko. „Cord Aircraft“ sparčiai darėsi vienu iš pramonės milžinų. „Inter- 
Continental Airlines“ jau buvo stambiausia šalies komercinė linija. O „Coid 
Explosives“ ir „Cord Plastics“ sėkmingai konkuravo su Diuponu. 

Bet jei kalbėsime apie kino kompaniją, tai ši vos vos gyvavo. Anksčiau 
ar vėliau Džonas turės į tai atsižvelgti. Arba norės pasilikti šiame versle, arba 
gaus pasitraukti. Privalai nuolat žengti į priekį — tokia kino verslo dinamika. 
Jeigu sustosi — Žūsi. 

Ir Deividas žengė į priekį — kiek pajėgė, savarankiškai. Jis įrodė, kad 
kompaniją galima išlaikyti gyvybingą. Bet jei nori tikėtis tikros sėkmės, teks 


griebtis ko nors iš tiesų stambaus. Sandėrių ar filmų — nesvarbu ko. 

Tiesą sakant, jis labiau linko į sandėrius. Šie saugesni ir kur kas mažiau 
rizikingesni negu didelės sąmatos filmai. Disnėjus, Goldvinas ir Boneris 
— visi ieškojo naujų distribucijos galimybių. Ir jie visi statė filmus, nešančius 
didelius pelnus, o svarbiausia — visiškai patys juos finansavo. Deividas vis 
dar laukė atsakymo į bandomuosius pasiūlymus, kuriuos jis buvo nusiuntęs 
Goldvinui ir Disnėjui. Jis jau vieną kartą buvo susitikęs su Morisu Boneriu. 
Bet pritarti tokiam sandėriui gali tik Džonas — tik jis, ir niekas kitas. 

Boneris reikalavo tokių pačių sąlygų, kokias Holas Volis turėjo pas Vor- 
nerį arba Zanekas — pas „Twentieth Century Fox“ — visišką vykdomąją 
programų priežiūrą, galimybę kasmet pastatyti po keturis stambesnius savo 
paties sumanymus, kompanijos akcijas ir pirmenybę šias įsigyti. 

Tai buvo aukšta kaina, bet jeigu norėjai geriausio, privalėjai mokėti. Sku- 
resas nedvejojo, kai norėjo įsigyti Zaneką. Vienas toksai žmogus gali padidinti 
pajamas dvidešimčia milijonų dolerių. Štai koks skirtumas tarp gyvaliojimo 
ir tikro gyvenimo! 

Bet vis dėlto kur Džonas? Šio vyruko rankose vienintelis raktas, galintis 
atrakinti auksines duris. 


— Skambina ponas Irvingas Švarcas, — pranešė sekretorė per selektorių. 

Deividas susiraukė. 

— Ko jis nori? Aš nepažįstu jokio Irvingo Švarco. 

— Jisai sakosi jus pažįstąs, pone Vulfai. Liepė man perduoti — Smai- 
lianosis. 

— Smailianosis! — sušuko Deividas ir nusijuokė. — Kodėl iškart taip 
neprisistatė? Sujunkit. 

Ragelyje trakštelėjo — tai mergina perjungė liniją. 

— Smailianosi! — riktelėjo Deividas. — Velniai rautų, kaip laikais? 

Smailianosis tyliai nusijuokė. 

— Normaliai. O tu, Deivi? 

— Puikiai. Nors dirbu kaip šuo. 

— Žinau, — pasakė Smailianosis. — Daug apie tave girdėjau. Žmogus 
geriau pasijauti, kai matai ką nors iš savo kaimynystės aukštai iškylant. 

— Ne taip jau ir aukštai. Darbas kaip darbas. — Tatai šiek tiek pradėjo 
skambėti tartum įžanga paskolai. Jis greitai sumojo, kiek gali kainuoti seni 
draugai. Penkiasdešimt ar šimtą tūkstančių? 

— Vis dėlto darbas svarbus. 

— Užteks apie mane, — pasakė Deividas, norėdamas pakeisti temą. — 
O kaip tu? Ką čia veiki? 


— Sekasi normaliai. Dabar gyvenu čia. Turiu namą Koldvoter Kanjone. 

Deividas bemaž švilptelėjo. Jo senajam draugužiui iš tiesų gerai sekasi. 
Namai tenai kainuoja mažų mažiausia septyniasdešimt penkis gabalus. Bent 
tie žodžiai nebus įžanga paskolai. 

— Puiku, — tarė jis. — Bet velniškai toli nuo Rivingtono gatvės. 

— Kurgi ne. Norėčiau tave pamatyti, Deividai, berneli. 

— Aš irgi tave, — pasakė Deividas. — Bet aš čia taip užsivertęs darbais. 

Smailianosio balsas liko ramus, tačiau neatlyžtantis. 

— Suprantu, Deivi, — tarė jis. — Jeigu nemanyčiau, kad tatai svarbu, 
tavęs netrukdyčiau. 

Deividas kiek pagalvojo. Na, jeigu ne paskola, tai kas gi gali būti tokio 
svarbaus? 

— Žinai ką, — pasakė jis. — Kodėl tau neatvažiavus į studiją? Galėsime 
čia pavalgyti priešpiečius, paskui aš tau viską aprodysiu. 

— Nieko neišeis, Deivi. Turime susitikti, kur mūsų niekas nematytų. 

— Ojei pas tave namuose, a? 

— Irgi nekas, — atsakė Smailianosis.— Aš nepasitikiu tarnais. Taip pat 
ir ne restoranuose. Kas nors galėtų mudu sušniukštinėti. 

— Ar negalima pasikalbėti telefonu? 

Smailianosis nusijuokė. 

— Nelabai pasitikiu ir telefonais. 

— Minutėlę, — Deividas staiga prisiminė. — Šįvakar pietauju pas savo 
motiną. Ji gyvena „Parko apartamentuose“, Vestvude. 

— Tai skamba gerai. Ar ji vis dar gamina tą plaukiančią riebalais vištie- 
nos sriubą su Aned/ikais“? 

— Žinoma, — nusijuokė Deividas, — o tie macų gurvuolėliai sukris tau 
į skrandį it tona plytų. Pamanysi niekad nepalikęs namų. 

— (Gerai, — sutiko Smailianosis. — Kuriuo laiku? 

— Septintą. 

— Būsiu. 

Deividas padėjo ragelį, vis dar smalsaudamas, ko norėjo iš jo Smailiano- 
sis. Jam neteko ilgai laužyti galvą, nes į kabinetą įėjo Danas, įraudusiu veidu ir 
susijaudinęs, nuo prakaito spindinčiomis vešliomis žandenomis. 

— Tau ką tik paskambino toksai tipas, pavarde Švarcas? 

— Aha, — patvirtino Deividas nustebęs. 

— Ketini su juo susitikti? 

— Šįvakar... 


* Knaidlach — miltiniai (macų) kukuliai su kitų maisto produktų priemaiša (maltais migdolais, tar- 
kuotomis bulvėmis), žydų valgomi su sriuba (jidiš). 

— Ačiū Dievui! — sušuko Danas, nugrimzdamas į krėslą priešais stalą. 
Išsiėmęs nosinę jis nusišluostė veidą. 

Deividas smalsiai pažvelgė į jį. 

— Kas čia tokio svarbaus, jeigu aš ketinu pamatyti vyrioką, su kuriuo 
drauge užaugome? 

Danas įrėmė į jį akis. 

— Tai tu nežinai, kas jis? 

— Kaipgi ne, — atsakė Deividas. — Jis gyveno gretimame name Riving- 
tono gatvėje. Mudu drauge lankėme mokyklą. 

Danas trumpai susijuokė. 

— Tavasis draugužis iš Ist Saido nužengė toli. Jį atsiuntė čia prieš še- 
šis mėnesius, kai Baiofas ir Braunas" papuolė bėdon. Oficialiai jis atstovauja 
profsąjungai, bet kartu jisai svarbus žmogus Vakarų pakrantės Sindikate““. 

Deividas be žado išpūtė į jį akis. 

— Tikiuosi, tau pavyks su juo susitarti, — pridūrė Danas. — Nes, Dievas 
žino, aš mėginau, ir nieko neišėjo. Jeigu tau nepavyks, po savaitės mūsų verslas 
sustos. Turėsime ant sprando didžiausią, bjauriausią streiką, kokį tik esi regė- 
jęs. Jie uždarys viską — studijas, kino teatrus, sustabdys visus darbus. 

NUSEKDAMAS PASKUI MOTINĄ VIRTUVĖN, DEIVIDAS METĖ ŽVILGSNĮ Į VALGO- 
mojo stalą. Buvo padengta penkiems asmenims. 

— Tu man nesakei, kad pietums lauki didelės kompanijos. 

Motina, palinkusi prie viryklės virš puodo, neatsisuko. 

— Argi padori mergina galėtų ateiti pirmąsyk vakarienės be savo tėvų? 

Deividas nuslopino dejonę. Turėjo būti dar blogiau, negu jis tikėjosi. 

— Beje, mama, padenk dar vieną vietą prie stalo. Aš pakviečiau papie- 
tauti su mumis vieną seną draugužį. 

Motina nuvėrė jį skvarbiu žvilgsniu. 

— Pakvietei jį šįvakar? 

— Negalėjau kitaip, mama. Reikalai. 

Subirzgė durų skambutis. Deividas pažiūrėjo į laikrodį. Buvo septinta 
valanda. 


* Willie Bioff and George Brown — tuo meto pagarsėję gangsteriai, turto prievartautojai, varę siaubą 
Holivudo elitui. 
** Taip vadinta gangsterių organizacija. 

— Aš atidarysiu, mama, — greitai pasakė jis. — Tikriausiai tai Smailia- 
nosis. 

Jis atidarė duris ir priešais save išvydo neaukštą, susirūpinusio žvilgsnio, 
penkiasdešimt kelerių metų vyriškį žilstelėjusiais plaukais. Greta jo stovėjo 
maždaug tokio pat amžiaus moteris ir jauna mergina. Rūpestis veide išnyko, 
kai vyriškis nusišypsojo ir ištiesė ranką. 

— Tikriausiai jūs būsit Deividas. Aš — Otas Štrasmeris. 

Deividas paspaudė jam ranką. 

— Sveiki, pone Štrasmeri. 

— Mano žmona Frida ir duktė Roza, — pristatė Štrasmeris. Deividas 
nusišypsojo jiems. Ponia Štrasmer nervingai linktelėjo ir kažką pasakė vo- 
kiškai, tada pasisveikino ir mergina. Ji nebuvo aukšta, gal kokių penkių pėdų 
ir keturių colių ir, kiek jis galėjo matyti, liekna. Tamsūs plaukai smulkiomis 
garbanėlėmis krito ant plačios jos kaktos viršum gilių pilkų akių, bemaž visai 
paslėptų po ilgomis blakstienomis. Iš nepatenkinto burnos išlinkio ir kiek 
atkišto smakro Deividas kaipmat sumojo, kad mergina ne labiau troško šio 
susitikimo negu jis pats. 

— Kas ten, Deividai? — šūktelėjo iš virtuvės motina. 

— Prašom atleisti, — greitai atsiprašė jis. — Gal užeitumėt vidun? — Ir 
pasitraukė į šalį, praleisdamas juos. — Tai Štrasmeriai, mama. 

— Paprašyk juos svetainėn, — šūktelėjo motina. — Ant stalo yra šnapso. 

Deividas uždarė paskui juos duris. 

— Leisite padėti jums nusivilkti? — paklausė jis merginą. Ji linktelėjo ir 
išsinėrė iš apsiausto. Po juo vilkėjo paprastą vyriško fasono palaidinukę ir si- 
joną, sutrauktą apie ploną liemenį plačiu odiniu diržu. Deividas nustebo. Tu- 
rėjo pakankamai patirties, kad suprastų, jog įžūliai po palaidinuke styrančios 
krūtys nebuvo varžomos jokios liemenėlės. 

Merginos motina pasakė kažką vokiškai. Roza pažvelgė į jį. 

— Mama sako, kad jūs su tėčiu galite eiti į svetainę ir išgerti, — pasakė 
ji. — O mudvi virtuvėje pažiūrėsime, gal galime kuo padėti. 

Deividas pažvelgė į ją. Vėlgi tas balsas. Su akcentu ir tartum be jo. Bent ne 
su tokiu stipriu, kaip josios tėvo. Moterys apsisuko ir nuėjo virtuvėn. Deividas 
žvilgtelėjo į poną Štrasmerį. Žmogutis nusišypsojo ir nusekė paskui jį į svetainę. 

Ant kavos stalelio Deividas aptiko butelį viskio, o aplink šį — taureles. 
Pintos talpos butelis „Old Overholt“. Deividas vos ištvėrė niekinamai nevyp- 
telėjęs. Tai tradiciškas viskis, pasirodydavęs per visas ceremonijas — gimtuves, 
bar mizval“, vestuves, pakasynas. Tai stiprių ruginių viskių rūšis — kai juos 


* Berniuko brandos šventė (bebr.). 

geri, nudegina tau gerklę ir nemaloniai plūsteli į nos; alkoholio kvapu. Derėjo 
susiprotėti ir atsinešti butelį škotiškojo. Deividas buvo įsitikinęs, kad kaip tik 
„Old Overholt“ apsaugojo žydus nuo pomėgio viskiui. 

Paaiškėjo, kad ponas Štrasmeris šiuo atžvilgiu buvo kitokios nuomonės. 
Paėmęs apžiūrėjo butelį ir nusišypsojo Deividui: 

— A, gut schnapps". 

Deividas irgi nusišypsojo ir paėmė iš jo butelį. 

— Gryno ar su vandeniu? — paklausė atlupdamas nuo kaklelio laką. 

Tai dar viena tradicija. Butelis visada būna užlakuotas. Kartą atkimštas ir 
nebaigtas gerti, jis niekada vėl nepaduodamas į stalą. Deividas pagalvojo, kas 
nutiko visiems tiems atkimštiems, pusiau nugertiems buteliams. Tikriausiai 
kokiame sandėliuke laukia dienos, kada bus išvaduoti. 

— Gryno, — pasakė Štrasmeris šiek tiek baugščiu balsu. 

Deividas pripylė taurelę ir padavė svečiui. 

— Aš turėsiu pasiieškoti šiek tiek vandens, — atsiprašė jis. Kaip tik tuo 
metu į svetainę įėjo Roza, nešina ropine vandens ir keliomis stiklinaitėmis. 

— Pamaniau, jums gali prireikti, — nusišypsojo ji, padėdama indus ant 
kavos stalelio. 

— Dėkui. 

Ji vėl nusišypsojo ir išėjo. Deividas, gausiai atmiešęs vandeniu, susitaisė 
gėrimą ir pasisuko į Štrasmerį. Mažasis vokietis pakėlė taurelę. 

— Lthbaim““. 

— Lchaim, — pakartojo Deividas. 

Štrasmeris, atlošęs galvą, vienu mauku išlenkė taurelę, mandagiai koste- 
lėjo ir apsiašarojęs pasisuko į Deividą: 

— Ach, gub“. 

Deividas linktelėjo ir nugėrė iš savosios taurelės. Siaubingas skonis, netgi 
su vandeniu. 

— Dar vieną? — mandagiai pasiteiravo jis. 

Otas Štrasmeris nusišypsojo. Deividas vėl pripylė jam taurelę, ir mažasis 
žmogelis nuėjęs atsisėdo ant kušetės. 

— Vadinasi, tai jūs Deividas, — pasakė jis. — Labai daug esu apie jus 
girdėjęs. | 

Deividas, užuot atsakęs, nusišypsojo ir linktelėjo. Tokio vakaro jis ir tikė- 
josi. Jam pasibaigus, sopės galvą nuo visų tų mandagių šypsenų. 

— Taip, — kalbėjo toliau Štrasmeris. — Daug esu apie jus girdėjęs. Jau 


* Gera degtinė (vok.). 
** Į sveikatą (bebr.). 
** Ak, geras (v04.). 

seniai troškau su jumis susipažinti. Žinote, mes abu dirbame tam pačiam 
žmogui. 

— Tam pačiam Žmogui? 

— Taip, — linktelėjo Štrasmeris. — Džonui Kordui. Jūs dirbate jam 
kino versle, o aš — plastikų versle. Susipažinome su jūsų motina praėjusiais 
metais šu/ėje, kai ten apsilankėme Švenčiausiosios dienos maldoms, — Štras- 
meris nusišypsojo. — Įsikalbėjome ir paaiškėjo, kad mano žmona Frida jūsų 
tėvo antros eilės pusseserė. Abi šeimos kilusios iš Silezijos. 

Jis ištuštino taurelę, vėl atsikosėjo ir ašarotomis akimis pažvelgė į Deividą. 

— Pasaulis mažas, tiesa? 

— Tikrai mažas, — sutiko Deividas. 

Už nugaros jis išgirdo motinos balsą: 

— K gi, 2u, metas jau sėsti vakarienės, o kurgi tas tavo draugužis! 

— Kiekvieną minutę jis turi būti čia, mama. 

— Tu jam pasakei septintą? — įtariai paklausė motina. Deividas link- 
telėjo. | 

— Tai kodėl jo dar nėra? Nejau jis nežino, kad kai ateina metas valgyti, 
turi valgyti, kitaip viskas sugenda? 

Tuo metu nuaidėjo durų skambutis, ir Deividas lengviau atsikvėpė. 

— Štai ir jis, mama, — tarė atsikeldamas eiti prie durų. 

Stovis prie slenksčio aukštas, dailios išvaizdos jaunikaitis nė kiek nepa- 
nėšėjo į liesą, įsitermpus; tamsių akių vaikiną, kurį jis prisiminė. Vietoj aštraus, 
snapo pavidalo uoslės organo, pelniusio jam pravardę, Deividas išvydo dailią, 
bemaž erelišką nosį, gražiai kontrastuojančią su plačia burna ir žemyn siaurė- 
jančiu smakru. Pamatęs, kaip Deividas nustebo, Smailianosis nusišypsojo: 

— Aš nuėjau į veido fabriką jos pataisyti. Nekaip atrodytų, jeigu po Be- 
verli Hilsą vaikščiočiau su Ist Saido nosimi. — Jis ištiesė ranką. — Malonu 
tave matyti, Deivi. 

Deividas paspaudė ištiestą ranką. Ji buvo tvirta ir šilta. 

— Įeik, — pakvietė jis. — Mama jau nerimsta. Pietūs gatavi. 

Juodu įėjo svetainėn, Štrasmeris atsistojo, 0 motina įtariai nužvelgė 
Smailianosį. Deividas greitai apsidairė aplink — Rozos nebuvo kambaryje. 

— Mama, — pasakė jis, — tu prisimeni Irvingą Švarcą? 

— Sveika, ponia Vulf. 

— Icchakas Švarcas, — pasakė ji. — Žinoma, prisimenu. Kas nutiko tavo 
nosiai? 

— Mama, — užprotestavo Deividas. 

— Viskas gerai, Deividai, — nusišypsojo Smailianosis. — Aš ją patai- 
siau, ponia Vulf. 

| — Michegass".Stebėtina, kaip su tokia maža nosimi gali kvėpuoti. Tu dir- 
bi, Icchakai? — karingai paklausė ji. — Ar vis dar šlaistaisi su tais tinginiais 
palei Šokio garažą? 

— Mama! — skubiai įsiterpė Deividas — Irvingas dabar gyvena čia. 

— Taigi dabar Irvingas, — piktai pasakė motina. — Pasitaisyti nosį dar 
negana. Jam prireikė pasitaisyti ir vardą. O kuo blogas vardas, kurį tau davė 
gimdytojai, a? 

Smailianosis susijuokė ir pažvelgė į Deividą. 

— Suprantu, ką tu turėjai galvoje, — pasakė jis. — Niekas nepasikeitė. 
Visai neblogas, ponia Vulf, tačiau Irvingą lengviau tarti. 

— Jeigu būtum baigęs mokyklą kaip mano sūnus Deividas, — atšovė 
ji, — nebūtų taip sunku tarti. 

— Nagi, ponia Vulf. Deividas pažadėjo man Aned/iky. Nebegaliu laukti, 
visą dieną, vos tik pagalvodavau apie juos, pasijusdavau toksai išalkęs. 

Ponia Vulf įtariai nužvelgė jį. 

— Būsi gerutis, — tarė ji kiek suminkštėjusi, — tai kiekvieną penktadie- 
nį galėsi ateiti knedlikų. 

— Būsiu, ponia Vulf. 

— Gerai, — tarė ji. — Tad aš einu pasižiūrėti, ar sriuba neataušo. 

Kai Deividas jau rengėsi pristatyti Smailianosį Štrasmeriams, į kambarį 
įžengė Roza. Nustebusiu veidu ji stabtelėjo tarpduryje, paskui nusišypsojusi 
priėjo arčiau. 

— Žiū, ponas Švarcas, — tarė ji. — Kaip malonu jus matyti. 

Irvingas žvilgtelėjo ir ištiesė ranką. 

— O, daktare, — pasakė jis. — Nežinojau, kad pažįstate mano bičiulį 
Deividą. 

Roza paspaudė jam ranką. 

— Mes ką tik šį vakarą susipažinome. 

— Daktarė Štrasmer sutvarkė man nosį, — paaiškino Irvingas Deivi- 
dui.— Ji išties puiki specialistė, Deividai. Ar žinai, kad pernai kaip tik ji ope- 
ravo Lindą Deivis? 

Susidomėjęs Deividas pažvelgė į Rozą. Niekas jam nepasakė, kad ji gy- 
dytoja. O Lindos Deivis operacija iš tikrųjų sukėlė daug triukšmo. Aktorės 
veidas per automobilio avariją buvo suraižytas į skutelius, tačiau kai po metų 
ji stojo prieš kameras, sužalojimų nebuvo likę nė menkiausios žymelės. 

Staiga Deividas susivokė, kad ponas ir ponia Štrasmeriai nervingai stebi 


jį. Nusišypsojęs Rozai tarė: 


* Kvailystė (jidiš). 

— Daktare, aš kaip tik su jumis norėjau pasikalbėti. Kaip manote, ką 
man daryti dėl siaubingos tuštumos pojūčio skrandyje? 

Roza dėkingai pažvelgė į jį, nervingumas iš jos akių dingo, užleisdamas 
vietą klastingai ugnelei. 

— Manau, jūsų motinos Aned/ikai galėtų padėti. 

— Knedlikai? Kas čia užsiminė apie Anedlikus? — atsiliepė motina nuo 
slenksčio. Reikšmingu veidu ji įskubėjo vidun. 

— Taigi visi sėdamės, — tarė ji. — Sriuba ant stalo ir jau pradeda aušti. 


o 


KAI JIE BAIGĖ PIETAUTI, ROZA PASIŽIŪRĖJO Į LAIKRODUKĄ. 

— Valandžiukei aš atsiprašysiu, — pasakė ji. — Turiu užbėgti ligoninėn 
pasižiūrėti paciento. 

— Norite, aš jus pavėžėsiu? — sasisiaiė Deividas. 

— Nesivarginkite, — nusišypsojo ji. — Aš su automobiliu. 

— Jokio vargo, — mandagiai atsakė Deividas. — Tuomet bent leiskite 
jums sudaryti kompaniją. 

Irvingas irgi atsistojo. 

— Aš taip pat turiu eiti, — pasakė jis ir pasisuko į ponią Vulf. 

— Dėkui jums už skanius pietus. Man jie priminė namus. 

Deivido motina nusišypsojo. 

— Na, būk geras berniukas, Icchakai, — tarė ji, — ir galėsi ateiti. 

Roza nusišypsojo Deivido motinai. 

— Mes ilgai neužtruksime. 

— Eikite, — pasakė ponia Vulf. — Ir neskubėkite, vaikai. — Ji pasiuntė 
spinduliuojantį žvilgsnį Rozos tėvams. — Mums, senukams, yra apie ką pa- 
sišnekėti. 

— Atleisk, Irvingai, — pasakė Deividas, kai jie išėjo į gatvę. — Nelabai 
turėjome progos pasikalbėti. Gal susitartumėme rytojui? 

— Galime pasikalbėti dabar čia pat, — ramiai pasakė Irvingas. — Ne- 
abejoju, mes galime pasitikėti Roza. Juk taip, daktare? 

Roza numojo ranka. 

— Aš galiu palaukti automobilyje, — greitai pasakė ji. Deividas sustabdė ją. 

— Ne, viskas gerai. — Jis vėl pasigręžė į Irvingą. — Turbūt pasirodžiau 
kvailai, kai tu vakar paskambinai. Bet pas mus darbo santykius daugiausia 
tvarko Danas Pirsas. 

— Viskas normalu, Deivi, — nuramino Irvingas. — Aš maždaug taip ir 
pamaniau. | 

— Danas man sako, kad mums gresia streikas. Turbūt tu žinai, kad mes 
negalime leisti, jog jis įvyktų. Tai mus sužlugdytų. 

— Žinau, — atsakė Irvingas. — Todėl stengiuosi padėti. Bet ir mano 
sunki padėtis, jeigu mes nesudarysime ko nors panašaus į sandėrį. 

— Kokia gali būti tavo sunki padėtis? Niekas jūsų nespaudžia paskelbti 
streiką. Jūsų profsąjungos nariai vos tik spėjo susitvarkyti su depresijos meto 
atleidimų iš darbo pasekmėmis. 

— Taip, — linktelėjo Irvingas. — Jie nenori streikuoti, bet čia kišasi 
komunistai. O tie kelia didelį triukšmą — girdi, kino kompanijos nusigrie- 
bia visą grietinėlę. Ir nemažai žmonių jų klausosi. Sužino apie aukštus kino 
žvaigždžių ir administracinio personalo uždarbius, ir jiems tai atrodo gražiai. 
Kodėl ir patiems neatsirėžus kąsnelio? O komunistai juos vis kursto. 

— O kaip dėl Baiofo ir Brauno? 

— Jie — kiaulės, — niekinamai konstatavo Irvingas. — Vienos pusės 
jiems buvo negana, bandė imti iš abiejų, štai kodėl mes juos nuvertėme. 

— Jūs juos nuvertėte? — skeptiškai paklausė Deividas. — O aš maniau, 
kad jie įkliuvo. 

Irvingas keistai pažvelgė į jį. 

— Kaip manai, iš kur valdžia gavo dokumentaciją? Juk nesurado jos be- 
sivoliojančios gatvėje. 

— Man regis, tu bandai mumis pasinaudoti, kad užgesintum gaisrą, kurį 
jūsų pačių žmonės įžiebė, — pasakė Deividas. — Komunistai tik pasiteisinimas. 

— Galbūt ir taip, — nusišypsojo Irvingas, — bent iš dalies. Tačiau ko- 
munistai profsąjungose labai aktyvūs. Ir visa kino industrija ką tik pasirašė 
naujus susitarimus su Filmų režisierių ir Kino scenaristų gildijomis, kuriais 
numatomas didžiausias uždarbio padidinimas, kokį kada nors jie yra gavę. 
O visus nuopelnus prisiskiria komunistai. Dabar jie bando paveikti techni- 
nių darbuotojų profsąjungas. Ir juk žinai, kokie tie techniniai darbuotojai. Jie 
įsivaizduoja, jeigu komunistai gali taip padaryti dėl gildijų, tai padarys ir dėl 
jų. Artėja rinkimai į techninių darbuotojų profsąjungas. Komunistai rengiasi 
didelei kovai, ir jeigu mes greitai nieko nepasieksime, tai tuoj atsidursime pa- 
šalinių stebėtojų vaidmenyje. Jeigu taip atsitiks, pamatysi, kad su jais Kur kas 
sunkiau susitarti nei su mumis. 

— Vadinasi, tu siūlai mums apsispręsti, su kuo norime tartis — su jumis ar 
komunistais. O kaip į tai žiūri jūsų paprasti nariai? Ar jie neturi jokio balso? 

Irvingo tonas tapo dalykiškas. 

— Daugelis iš jų — menkystos, — su panieka pasakė jis. — Jiems terūpi 

vokas su atlyginimu ir kas pažadės daugiau. — Jis išsiėmė iš kišenės pakelį ciga- 
rečių. — Kaip tik šiuo metu komunistai jiems ima atrodyti iš tiesų patrauklūs. 

Deividas patylėjo, kol jo bičiulis užsirūkė. Trumpai blykstelėjęs, auksinis 
žiebtuvėlis vėl sugrįžo Irvingo kišenėn. Jo švarkas kiek prasiskyrė, ir Deividas 
pastebėjo iš dėklo po pažastimi kyšančią juodą revolverio rankeną. 

Auksiniai žiebtuvėliai ir revolveriai. Ir du vaikėzai iš Niujorko Ist Saido, 
stovintys šiltoje žvaigždėtoje Kalifornijos pavasario naktyje, besikalbantys 
apie pinigus, valdžią ir komunistus. Įdomu, kiek Irvingui iš to nubyra, bet jis 
žinojo, kad geriau to neklausti. Esama dalykų, kurie jo neliečia. 

— Ko iš manęs nori? — paklausė jis. 

Irvingas nuspriegė cigaretę į nutekamąjį lataką. 

— Komunistai reikalauja padidinti vidurkį dvidešimt penkiais centais 
už valandą ir trisdešimt penkių valandų darbo savaitės. Mus patenkins penki 
centai už valandą dabar, dar dešimtinė kitais metais ir trisdešimt septynių su 
puse valandos darbo savaitė. — Jis pažvelgė Deividui į akis. — Danas Pirsas 
sako neturįs įgaliojimų ko nors dėl to imtis ir negalįs susisiekti su Kordu. 
Aš laukiau tris mėnesius. Daugiau nebegaliu laukti. Sėdėsite ant savo pini- 
gų — prasidės streikas. Prarasite ir jūs, ir mes. Tiktai jūs prarasite daugiau. 
Visa jūsų kompanija nueis velniop. O mums liks ką veikti dar daug kur kitur. 
Tikri laimėtojai bus komunistai. 

Deividas dvejojo. Tokiam sandėriui jis turi ne daugiau įgaliojimų nei 
Danas. Tačiau nėra laiko laukti Džono. Patiks tai Džonui ar nepatiks, vis tiek 
turės pritarti. 

— Sutarta. — Deividas atsiduso. 

Irvingas nusišypsojo blykstelėdamas baltais dantimis ir paplekšnojo Dei- 
vidui per petį. 

— Puiku, vaikine, — nušvito jis. — Taip ir maniau, kad nebus vargo: 
tave įtikinti. Derybininkų komitetas susitinka su Pirsu rytoj rytą. Tegul jie 
paskelbs pareiškimą. — Irvingas pasigręžė į Rozą: — Atleiskite, kad šitaip 
įsibroviau į jūsų pobūvį, daktare, bet buvo malonu vėl jus išvysti. 

— Viskas gerai, pone Švarcai. 

Roza ir Deividas žiūrėjo įkandin Irvingo, kuris, nuėjęs prie šaligatvio 
krašto, įsėdo į savo automobilį — atlenkiamu viršumi kadilaką. Jis įjungė va- 
riklį ir pažiūrėjęs į juos šūktelėjo: 

— Ei, jūs abu! Žinote, ką? 

— Ką? — paklausė Deividas. 

Irvingas išsišiepė. 

— Kaip pasakytų tavo mama, judu atrodote daili pora. 

Jie stebėjo jį užsukant už kampo, paskui Deividas pažvelgė į Rozą. Jam 
pasirodė, kad jos veidas raustelėjo. Paėmė ją už parankės. 

— Mano mašina kitoje gatvės pusėje. — Beveik visą kelią iki ligoninės 
Roza tylėjo. — Jūs kažko susirūpinusi, daktare? 

— Štai dabar ir jūs, — tarė ji. — Visi mane vadina daktare. Man geriau 
patiko, kai vadinote Roza. 

Deividas nusišypsojo. 

— Kas slegia jus, Roza? 

Ji nuleido akis į prietaisų skydą. 

— Mes keliavome netgi iki Amerikos, kad atsidurtume kuo toliau nuo jų. 

— Jų? — paklausė Deividas. 

— Tas pat kaip Vokietijoje, — pasakė ji irzliai. — Naciai. Gangsteriai. 
Iš teisybės, jie tokie patys. Ir vieni, ir kiti kalba tuos pačius dalykus. Priimkite 
mus arba gausite komunistus. Ir su mumis bus lengviau, su mumis galima su- 
sitarti. — Mergina pakėlė į jį akis. — Bet ką jūs pasakysite išvydę, kad jie viską 
iš jūsų atėmė? Tokia priedanga jie naudojosi užgrobdami valdžią Vokietijoje. 
Kad išgelbėtų ją nuo komunistų. 

— Duodate suprasti, kad mano draugas Irvingas — nacis. 

Roza atrėmė jo žvilgsnį. 

— Ne, jūsų draugas ne nacis, — rimtai atsakė ji. — Tačiau jo veiksmus 
grindžia tas pats beprotiškas noras valdyti. Jūsų draugas labai pavojingas 
žmogus. Jis nešiojasi revolverį, ar jūs tai žinote? 

— Aš mačiau, — linktelėjo Deividas. 

— Įdomu, ką jis būtų daręs, jeigu jūs būtumėte nesutikęs? — tyliai pa- 
klausė Roza. 

— Nieko. Smailianosis man nepakenktų. 

Pilkos jos akys vėl plykstelėjo. 

— Ne, ne su revolveriu, — greitai patikslino ji. — Prieš jus jis turi kitokių 
ginklų. Ekonominių ginklų, kurie privestų jūsų verslą iki bankroto. Bet žmo- 
gus nesinešioja ginklo, jeigu neketina anksčiau ar vėliau jo panaudoti. 

Deividas sustabdė automobilį prie ligoninės. 

— Kaip manote, ką turėjau daryti? Atsisakyti sutarties su Irvingu ir leisti 
viskam, dėl ko dirbau visus tuos metus, nueiti perniek? Sužlugdyti kiekvieną 
varganą investuotoją, parodžiusį pasitikėjimą kompanija ir įdėjus; pinigus? 
Išmesti į gatvę tarnautojus naujo darbo paieškom? Ar tą turėjau padaryti? Ar 
aš kaltas, kad manieji tarnautojai neturi pakankamai smegenų išsirinkti pado- 
rius atstovus ir stebėti, kad profsąjungos būtų padorios? — Nejučia jo balsas 
iš pykčio vis garsėjo. 

Staiga Roza pasilenkė ir uždėjo delną ant jo rankos, gniaužiančios vairą. 
Jos ranka buvo šilta ir tvirta. 

— Ne, žinoma, tai ne jūsų kaltė, — greitai pasakė ji. — Jūs pasielgėte, 
kaip manėte teisinga. 

Ilgais laiptais nulipo durininkas ir atidarė automobilio dureles. 

— Labas vakaras, daktare Štrasmer. 

— Labas vakaras, Porteri, — atsakė ji, atsitiesė ir pažvelgė į Deividą. — 
Gal norėtumėte įeiti vidun ir pažiūrėti, kur aš dirbu? 

— Nenoriu jums painiotis po kojom. Jeigu neprieštarausite, aš verčiau 
palauksiu čia. 

Ji nusišypsojo ir netikėtai spustelėjo jam ranką. 


— Prašau jus, eime, — pasakė ji. — Aš pasijausiu geriau, tuomet bent 
žinosiu, kad nesupykote ant manęs, kad — kaip jūs čia sakote — įkišau savo 
dvylekį į jūsų reikalus. 


Deividas nusijuokė, o Roza, vis tebelaikydama už rankos, ištempė jį iš 
automobilio ir nusivedė į viršų ligoninės laiptais. 


Stovėdamas tarpduryje Deividas stebėjo, kaip Roza atsargiai pašalina 
nuo vaiko veido tvarstį. Ji tylomis ištiesė ranką, ir seselė, išėmusi įr indo tam- 
poną, padavė jai. | 

— Šiek tiek gali skaudėti, Mere, — pasakė ji. — Bet tu nejudėk ir ne- 
kalbėk, gerai? 

Mergaitė papurtė galvą. 

— Tuomet puiku, — tarė Roza. — O dabar ramiai, labai ramiai. — Jos 
balsas skambėjo tyliai, guodžiamai, o tuo pat metu ranka greitai brūkštelėjo 
tamponu per mergaitės lūpas. Deividas pamatė, kaip mažytės akys staiga pri- 
tvinko ašarų. Mirksnį jam pasirodė, kad ji truktelės galvą, bet taip neatsitiko. 

— Tvarka, — švelniai pasakė Roza, ir seselė paėmė iš jos tamponą. — 
Šaunuolė. — Seselė vikriai pakeitė ant mergaitės burnos tvarstį. — Rytoj mes 
nuimsime tvarstį, ir tu galėsi važiuoti namo. 

Mergaitė nuo stalelio greta lovos paėmė bloknotą su pieštuku, kažką 
greitai parašė ir padavė Rozai. Ši perskaitė, kas parašyta, ir nusišypsojo. 

— Rytoj rytą, kai nuimsime tvarstį. | 

Deividas pamatė, kaip mergaitės akys staiga nušvito. Kai juodu išėjo į 
koridorių, Roza pasigręžė į jį: | 

— Dabar galime grįžti pas jūsų motiną. 

— Graži mergaičiukė, — pasakė jis, jiedviem belaukiant lifto. 

— Taip. 

— Kai jai yra? 

— Kiškio lūpa, — atsakė Roza. — Mažytė gimė tokia. — Jos balse su- 
skambo ramaus išdidumo gaidelė. — Dabar ji bus kaip kiekvienas. Niekas 
nespoksos į ją ar juoksis, kai kalbės. 

Durys atsidarė, juodu įžengė į liftą, ir jos vėl užsivėrė. Jis pastebėjo Rozos 

rankoje raštelį, kurį jai padavė mergaitė. Paėmė iš jos tą lapelį ir perskaitė vai- 
kiškai pakrevezotus žodžius: „Kada aš galėsiu kalbėti?“ Jis pažvelgė į Rozą. 

— Jūs turite jausti pasitenkinimą. 

Ji linktelėjo. 

— Plastinės operacijos — ne tik nosies pataisymai ar dvigubo pagurklio 
pašalinimas kino žvaigždėms. Svarbiausia — padėti žmonėms, kad jie galėtų 
gyventi normaliai. Kaip toji Merė tenai, viršuje. Jūs nė neįsivaizduojate, kaip 
tokia yda gali sužaloti vaiko gyvenimą. 

Einant jiems per vestibiulį prie laukujų durų, Deivido pagarba Rozai iš- 
augo. Durininkas kilstelėjo ranką prie kepurės snapelio. 

— Aš privažiuosiu jūsų automobilį, sere. 

Jis nubėgo laiptais stovėjimo aikštelės linkui. Tuo metu prieš juodu su- 
stojo prabangus limuzinas. Deividas atsainiai žvilgtelėjo į jį ir pasisuko į Rozą. 
Išsitraukęs iš kišenės pakelį cigarečių, pasiūlė: 

— Cigaretę, Roza? 

Ji paėmė cigaretę. Už savo nugaros Deividas išgirdo atsidarant limuzino 
dureles. Įsikišęs ir pats burnon cigaretę, palaikė Rozai uždegtą žiebtuvėlį. 

— Norėjai mane matyti, Deividai? 

Deividas staigiai apsisuko, kone išmesdamas iš rankos žiebtuvėlį. Atvi- 
rose limuzino durelėse neryškiai subolavo marškiniai, paskui pasirodė galva ir 
pečiai. Džonas Kordas! Deividas tylomis stebeilijo į jį, paskui nejučia žvilgte- 
lėjo į Rozą. Šios akyse buvo kažkokia keista išraiška. Pamanęs, kad galbūt tai 
išgąstis, jis buvo besiekiąs paimti ją už rankos. 

Iki jo atskriejo tylus Džono juokas. 

— Viskas gerai, Deividai, — tarė jis. — Gali pasiimti Rozą drauge. 


20 


ROZA NUGRIMZDO Į SĖDYNĘ LIMUZINO KAMPE IR PAŽVELGĖ Į GRETA SĖDINTĮ 
Deividą, paskui į Džoną. Automobilio viduje buvo tamsu, tiktai kartkartėmis 
gatvės žibintų šviesos nutvieksdavo įsitaisiusio priešais ant atlenkiamosios 
sėdynės Džono veidą. | 

— Kaip laikosi tavo tėvas, Roza? 

— Puikiai, pone Kordai. Jis dažnai kalba apie jus. — Ji veikiau pajuto nei 
pamatė Džoną nusišypsant. 

— Perduok jam nuo manęs linkėjimus. 

— Būtinai, pone Kordai. 

Įsukus į Pakrantės plentą, automobilio greitis padidėjo. Roza pažvelgė 
pro langą. Jie važiavo nuo Los Andželo šiaurėn, Santa Barbaros link. 

— Makalisteris sakė, kad norėjai su manimi pasimatyti, Deividai. 

Jinai pajuto Deividą greta ant sėdynės sujudant, paskui jis palinko į priekį. 

— Mes nuėjome bemaž taip toli, kiek galėjome savarankiškai, Džonai. 
Norint žengti toliau, mums reikia jūsų pritarimo. 

— Kodėl žengti toliau? — Džono balsas buvo beaistris. — Aš esu pa- 
tenkintas esama padėtimi. Jūs likvidavote veiklos nuostolius ir nuo šiol turė- 
tumėte pradėti dirbti pelningai. 

— Ilgai taip nedirbsime. Profsąjungos reikalauja padidinti atlyginimus 
arba jos streikuos. Tai suris visą pelną. 

-— Padidinkit, — pasakė Džonas vis tokiu pat beaistriu balsu. — Nerei- 
kia jiems suteikti dingsties. 

— Aš jau taip padariau, — atsakė Deividas. 

Roza bemaž girdėjo stojusią tylą. Žvilgtelėjo į juos, nors ir nematė vei- 
dų. 

— Padarei? — ramiai paklausė Džonas, tačiau jo balse pasigirdo šaltokos 
priegaidės. — Maniau, derybos su profsąjungomis — Dano sritis. 

— Taip ir buvo iki šio vakaro. — Deivido balsas skambėjo tvirtai, nors ir 
kiek atsargiai, tačiau tai buvo atsargumas žmogaus, žengiančio per nepažįs- 
tamą teritoriją, o ne padiktuotas baimės. — Kol neiškilo grėsmė kompanijos 
gerovei. Tada tai tapo ir mano reikalu. 

— Kodėl Danas negalėjo to sutvarkyti? 

— Todėl, kad jūs neatsiliepdavote į jo pranešimus, — ramiai atsakė Dei- 
vidas. — Jis manė negalįs sudaryti sutarties be jūsų pritarimo. 

— O tu manei kitaip? 

— Taip. 

Džono balsas tapo dar šaltesnis. 

— Kas verčia manyti, kad tau mažiau reikia mano pritarimo nei jam? 

Roza išgirdo spragtelint žiebtuvėlį — tai Deividas įskėlė ugnį ir prisi- 
degė cigaretę. Mirksnį šviesa šokinėjo po jo veidą, paskui užgeso. Tamsoje 
sužėrėjo cigaretė. 

— Nes padariau išvadą, kad jeigu būtumėt norėjęs, jog aš sužlugdyčiau 
kompaniją, būtumėt man tai pasakęs prieš dvejus metus. 

Džonas atsakymą nuleido negirdom. 

— Dar dėl ko norėjai pamatyti mane? 

— Valdžia vėl pradeda tą prieš trestus nukreiptą vajų, — pasakė Dei- 
vidas. — Nori, kad mes kino teatrus atskirtume nuo studijų. Prieš kurį laiką 
jums nusiunčiau duomenis šiuo klausimu. Mes privalėsime duoti atsakymą. 

— Aš jau pasakiau Makalisteriui, ką reikia daryti. — Iš Džono balso at- 
rodė, kad jam visiškai neįdomu. — Sugebėsim atsilaikyti iki karo pabaigos, o 
tada už kino teatrus turėtume gauti gerą kainą. Pokario metais nekilnojamasis 
turtas visada brangsta. 

— O kas, jeigu nebus karo? 

— Bus, — trumpai drūtai patikino Džonas. — Per keletą artimiausių 
metų Hitleris atsidurs padėty be išeities. Turės plėsti teritoriją arba sužlugdyti 
visą tariamąją gerovę, kurią davė Vokietijai. 

Rozai sutraukė paširdžius. Vienas dalykas jausti, kad tai neišvengiama, 
nes visada viliesi, jog klysti, kitas — išgirsti viską suformuluota taip paprastai 
bei glaustai, kaip tą išdėstė Džonas... Be jokio jausmo: kaip dukart du — ke- 
turi. Karas. Ir tada nebebus kur bėgti. Vokietija valdys pasaulį. Netgi jos tėvas 
sakė, kad Faterlandas taip toli pralenkęs visą likusįjį pasaulį, jog kitiems pri- 
reiks šimtmečio, kad pasivytų. 

Ji pažvelgė į Deividą. Kaip gali amerikiečiai tiek mažai nutuokti? Nejau 
jie nuoširdžiai tiki, kad gali nenukentėję išvengti šio karo? Kaip jis gali lyg 
niekur nieko čia sėdėti ir kalbėtis apie reikalus? Juk jis žydas. Argi nejaučia, 
kad Hitlerio šešėlis jau slenka ir ant jo? 

Girdėjo, kaip Deividas susijuokė, paskui kalbėjo toliau: 

— Jei taip, tai mes visi toje pačioje valtyje. — Roza išpūtė akis, nu- 
stebinta tolesnių jo žodžių: — Ką mes padarėme padedami suintensyvintos 
ekonomikos — tai patys susikūrėme netikrą ekonomiką. Tokią, kurioje pelnu 
laikome santaupas, gautas šalinant mūsų pačių kūno atmatas. Bet mes nesu- 
kūrėme jokių naujų realaus pelno šaltinių. 

— Ir todėl tu kalbėjaisi su Boneriu? 

Roza pajuto, kaip Deividas nustebęs krūptelėjo. Pirmą sykį per šį vakarą 
jo balsas tapo nebe toks užtikrintas. 

— Taip, — patvirtino jis. 

— Turbūt įsivaizdavai visiškai turįs teisę vesti tokias derybas, prieš tai 
nepasikonsultavęs su manimi? — Džono balsas vis tebeskambėjo ramiai. 

— Dar prieš dvejus metus nusiunčiau jums laiškutį prašydamas, kad 
leistumėte pasikalbėti su Zeneku. Nesulaukiau atsakymo, ir Zenekas pasirašė 
sutartį su „Fox“. 

— Jeigu būčiau norėjęs, kad pasikalbėtum su juo, būčiau davęs tau Ži- 
nią, — šiurkščiai pasakė Džoną. — Kas verčia tave manyti, kad Danas negali 
tiek nuveikti kiek Boneris? 

Deividas delsė atsakyti. Užgesino cigaretę į peleninę ant porankio šalia 
savęs. 

— Du dalykai, — pagaliau tarė jis atsargiai. — Aš nieko neturiu prieš 

Daną, jis užsirekomendavo kaip itin gabus administratorius ir studijos va- 
dovas. Jisai sukūrė programą, kurios dėka mūsų fabrikėlis dirba maksimaliu 
efektyvumu, bet viena, ko jam stinga — tai tokių žmonių kaip Boneris ar 
Zenekas kūrybinės gyslelės. Sugebėjimo nusitverti sumanymo ir pačiam jį 
įgyvendinti grandioziniu filmu. — Deividas patamsyje žvilgtelėjo į Džoną. 
Kaip tik tuo metu jie pravažiavo gatvės žibintą, ir jo šviesa mirksniui išryškino 
Džono veidą — blakstienų paslėptomis akimis, bejausmiais bruožais. — Kū- 
rybinės gyslelės stoka kaip tik ir skiria studijos vadovą, koks iš tiesų ir yra 
Danas, nuo tikro režisieriaus. Toji gyslelė verčia žmogų tikėti, kad jis gali 
kurti filmus geresnius nei bet kuris kitas, ir taip pat įtikinti visus, kad jis tą 
pajėgia. Mano galva, tuose dviejuose filmuose, kuriuos jūs pastatėte, daugiau 
kūrybingumo negu penkiasdešimtyje Dano, kuriuos jis išleido į ekranus per 
pastaruosius dvejus metus. 

— O kas antrasis? — paklausė Džonas, nekreipdamas dėmesio į Deivido 
žodžiuose nuskambėjus; pagyrimą. Supratusi, kad Džonas priėmė šią pastabą 
kaip faktą, Roza nusišypsojo. 

— Antrasis — tai pinigai, — atsakė Deividas. — Tarkim, Danas ir įsigis 
tokią savybę, teks rasti pinigų. Dviem ar trim grandioziniams filmams pasta- 
tyti reikėtų penkių milijonų dolerių. O tokių pinigų jūs nenorite investuoti. 
Boneris pats finansuos. Jis statys po keturis filmus per metus, ir mūsų investi- 
cijos bus minimalios, tiktai pridėtinės išlaidos. Nesvarbu, kad ir kas atsitiktų, 
mes nepažeidžiami tiek ir dėl distribucijos išlaidų, tiek ir dėl pelno dalybų. O 
tai, kad jis prižiūrės ir kitų filmų programą, mums išeis tik į naudą. 

— Ar pagalvojai, kaip tatai paveiks Daną? — paklausė Džonas. Dėividas 
giliai atsikvėpė. 

— Danas — tai jūsų rūpestis, ne mano. Aš atsakau už kompaniją. — Jis 
kiek padvejojo. — Danas galėtų dirbti ir ką nors kitką. 

— Šitaip tau nepatinka, — tiesiai atkirto Džonas. — Jokiame versle ne- 
reikia dviejų galvų. 

Šįsyk Deividas nutylėjo. 

Džono žodžiai rėžė per tamsą it peilis. 

— Gerai, susitark su Boneriu, — tarė jis. — Bet pats turėsi atsikratyti 
Dano. — Paskui apsisuko ant nulenkiamosios sėdynės. 

— Dabar gali vežti mus prie pono Vulfo automobilio, Roberai. 

— Taip, pone Kordai. 

— Aš mačiausi su Nevada, — pasakė Džonas, vėl atsisukęs į juos. — Jis 
dalyvaus tose mūsų serijose. 

— Gerai. Mes tuojau pat imsimės scenarijų. 

— Nėra reikalo, — pasakė Džonas. — Mes jau dėl to susitarėme. Pasiū- 
liau j jam, kad mes paimsime Makso Sando personažą iš „Renegato“ ir tęsime 
istoriją toliau. 

— Kaipgi galima? Filmo pabaigoje jis išjojo į kalnus numirti. 

Džonas nusišypsojo. 

— Tarkim, jis nenumirė. Parodysim, kad liko gyvas, pasivadino kita pa- 
varde, įtikėjo Dievą ir paskyrė savo gyvenimą padėti žmonėms, kurie neturi 
į ką kreiptis pagalbos. Jis paleidžia į darbą revolverį pačiu kraštutiniu atveju. 
Nevadai patiko. 

Deividas nustebęs išpūtė į Džoną akis. Ir kodėl gi Nevadai turėtų ne- 
patikti? Toksai siužetas iškart pagauna vaizduotę. Nė vienas aktorius, vaidi- 
nantis vesternuose, nepraleistų progos nusifilmuoti tokiame seriale. Štai ką jis 
turėjo galvoje, kai kalbėjo apie kūrybinę gyslelę. Džonas iš tiesų tokią turėjo. 

Automobilis sustojo priešais ligoninę. Džonas pasilenkęs atidarė duris. 

— Judu išlipkite čia, — ramiai pasakė jis. 

Pasimatymas baigėsi. 


Stovėdami prie Deivido automobilio, juodu stebėjo, kaip ištaigingas juo- 
das limuzinas tolsta privažiuojamuoju keliu. Deividas atidarė dureles, ir Roza 
pakėlė į jį akis. 

— Šis vakaras buvo įstabus, tiesa? — paklausė ji tyliai. 

— Itin įstabus, — linktelėjo jis. 

— Jums nebūtina mane parvežti namo. Aš galiu iš čia pasigauti taksi. Aš 
viską suprantu. 

Rimtu veidu jis pažiūrėjo į ją, paskui nusišypsojo. 

— O jeigu mes nuvažiuotume kur nors išgerti taurelę? 

Roza kiek padvejojo. 

— Aš Malibu turiu kotedžą, — pasakė ji. — Nuo čia netoli. Jeigu norite, 
galėtumėme tenai nuvažiuoti. 

Po penkiolikos minučių juodu atsidūrė kotedže. 

— Tik nekreipkite dėmesio į netvarką, — pasakė ji, kišdama raktą į spy- 
ną. — Pastaruoju metu neturėjau laiko susitvarkyti. 

Ji įjungė šviesą, ir Deividas nusekė paskui ją į erdvią svetainę, nelabai 
gausiai apstatytą baldais. Kušetė, keletas kėdžių, du staliukai su lempomis. 
Viename gale buvo židinys, kitame — tvirto stiklo siena, atsiverianti į vande- 
nyną. Priešais stovėjo molbertas su neužbaigtu paveikslu, tapytu aliejumi. Ant 
grindų gulėjo darbinis chalatėlis ir paletė. 

— Ką gersite? — paklausė Roza. 

— Škotiškojo, jeigu turite. 

— Turiu. Sėskitės, o aš atnešiu ledo ir taureles. 

Deividas palaukė, kol ji nuėjo į kitą kambarį, paskui prisiartino prie mol- 
berto ir pažvelgė į paveikslą. Šiame buvo pavaizduotas saulėlydis virš Ramiojo 
vandenyno su ryškiai raudonais, geltonais ir oranžiniais atspalviais viršum be- 
maž visai juodo vandens. Išgirdo už savęs dzinktelint taurelėje ledą ir atsisuko. 
Ji padavė jam sutaisytą gėrimą. 

— Jūsų darbas? — paklausė jis, paimdamas iš jos taurelę. 

Roza linktelėjo. 

— Iš tiesų aš nelabai tam gabi. Panašiai skambinu ir fortepijonu. Tačiau 
tai padeda atsipalaiduoti, nuslopinti graužatį dėl to, kad ne viską sugebu. Ši- 
taip save įtikinu, kad nesu genijus. 

— Nedaugelis žmonių genijai, — pasakė jis. — Bet, sprendžiant iš to, ką 
aš girdėjau, jūs gana gera gydytoja. 

— Tarkime, taip. Bet nepakankamai gera. Tai, ką jūs šįvakar pasakėte, 
labai įžvalgu. Ir labai teisinga. 

— Ką tokio? 

— Apie kūrybinę gyslelę, sugebėjimą daryti tai, ko niekas kitas nepajėgia 
padaryti. Ją taip pat privalo turėti didis gydytojas ar chirurgas. — Ji truktelėjo 
pečiais. — Aš labai gera amatininkė. Ne daugiau. 

— Galbūt per griežtai save vertinate. 

— Ne, anaiptol, — greitai atsakė ji. — Aš mokiausi pas genialius gydy- 
tojus ir pakankamai regėjau kitų tokių, kad žinočiau, ką kalbu. Mano tėvas 
irgi savaip genijus. Su plastikais ir keramika gali padaryti tai, ko niekas kitas 
pasauly neįstengtų. Žigmundas Froidas, kuris yra mano tėvo draugas, Pikasas, 
su kuriuo susipažinau Paryžiuje, Bernardas Šo, kuris dėstė man koledže, kai 
gyvenau Anglijoje — jie visi genijai. Ir jiems visiems bendra toji savybė — kū- 
rybinė gyslelė, kuri leidžia jiems atlikti tokius dalykus, kokių niekas iki jų ne- 
sugebėjo. — Roza papurtė galvą. — Ne, aš pati geriau žinau. Nesu genijus. 

Deividas pažvelgė į ją. 

— Aš irgi. 

Apsisuko ir nukreipė akis į vandenyną. Roza priėjo ir atsistojo šalia. 

— Aš taip pat pažinojau kelis genijus, — pasakė Deividas. — Dėdė Ber- 
nis, kuris davė pradžią „Norman Pictures“, buvo genijus. Jis pats vienas nu- 
veikė visą tą darbą, kuriam atlikti dabar reikia dešimties žmonių. Taip pat ir 
Džonas Kordas — genijus, tik dar nesu visai tikras, kurioje srityje. Kaip gaila, 
kad jis tiek daug sugeba. 

— Suprantu, ką turite galvoje. Mano tėvas kalbėjo apie jį bemaž tą patį. 

Deividas pažvelgė žemyn į ją. 

— Liūdna, tiesa? — tarė. — Dvejetas paprastų žmonių, ne genijų, stovi 
čia ir žvelgia į Ramųjį vandenyną. 

Jos akyse sužibo linksma kibirkštėlė. 

— Dar į tokį didelį vandenyną. 

— Patį didžiausią, — pasakė Deividas iškilmingai. — Patį didžiausią pa- 
saulyje. — Jis pakėlė taurelę. — Išgerkime už tai. 

Juodu išgėrė, ir jis vėl pasigręžė į vandenyną. 

— Jis šiltas, bemaž toks šiltas, kad būtų galima paplaukioti. 

— Nemanau, kad vandenynas nesutiktų, kad dvejetas paprastų žmonių 
nueitų paplaukioti. 

Deividas dirstelėjo ; Rozą ir pamažu nusišypsojo. 

— Nejaugi? 

— Žinoma, — nusijuokė ji. — Maudymosi glaides rasite pagalbinėje 


patalpoje, spintelėje. 


Deividas išlipo iš vandens ir parkrito ant užtiesalo, paskui pasivertė ant 
šono ir stebėjo Rozą, atbėgančią per pliažą prie jo. Jam užėmė kvapą. Atrodė 
tokia moteriška, jog jis beveik pamiršo, kad ji taip pat ir gydytoja. 

Roza klestelėjo greta jo ir, paėmusi rankšluostį, užsimetė ant pečių. 

— Nemaniau, kad vanduo bus toksai šaltas. 

— Vanduo nuostabus, — nusijuokė Deividas ir susiieškojo cigaretę. — 
Kai buvau vaikas, mes eidavome paplaukioti nuo dokų į Ist Riverį, tačiau tai 
buvo visai kas kita. — Jis užsidegė cigaretę ir padavė jai. 

— Dabar buvo geriau? — paklausė ji. 

— Kaip tik pagal gydytojo paskyrimą, — linktelėjo jis ir nusijuokė. — 
Iškart atsileido visi mazgai. 

— Gerai, — pasakė ji, užsitraukė cigaretės ir sugrąžino ją Deividui. 

— Žinote, Roza, — pasakė jis vėl nedrąsiai, — kai motina pakvietė mane 
pietums, kad supažindintų su jumis, aš nenorėjau ateiti. 

* — Žinau, — pasakė ji, — aš ir pati nenorėjau. Įsivaizdavau, kad jūs būsit 
tikras nevėkšla. | 

Ji atsidūrė jo glėbyje, jos lūpos buvo sūrios nuo vandens. Po maudomuku 
Deividas susirado jos krūtį ir pajuto, kaip Roza visu kūnu suvirpėjo spene- 
liams brinkstant po jo delnu. O paskui jos pirštai nuslinko jam ant šlaunies, 
pastverdami jo vyriškumą. 

Pamažu Deividas ištiesė ranką, nutraukė maudomuką jai nuo pečių ir 
galop visai nunėrė nuo kūno. Įkniubęs veidu jai tarp krūtų, girdėjo, kaip Roza 
alsuodama švokščia. Ji apsivijo rankomis jo kaklą, ir nakties tartum nebeliko. 
Paskui viena jos ranka slystelėjo žemyn, ir pirštai pašėlo, kreipdami jį vidun. 
Šiurkščiu, nekantriu balsu ragino: 

— Nebūk toks atsargus, Deividai. Aš jau moteris! 

ĮĖJUSI Į KOTEDŽĄ, ROZA PASUKO TIESIAI Į MIEGAMĄJĮ. PAŽVELGĖ Į LAIKRODĮ 
ant naktinio stalelio. Seštos valandos vakarinių žinių laikas. Įsijungė radiją ir 
ėmė nusirenginėti. Kambarį pripildė diktoriaus balsas: 


Šiandien vokiečių armijos pasididžiavimas „Dykumų lapė“ Ro- 
mėlis pirmąsyk iš tiesų pajuto dykumos smėlio skonį, kai, siaučiant akis 
ži/binančiai smėlio audrai, Montgomeris pradėjo stumti jį Tobruko link. 
Aiškiai netinkamai pasirengę atremti sutelktą puolimą italai, priden- 
giantys Romelio flangus, masiškai pasiduoda. Praradus priedangą iš 
flangų, jam nebeliko nieko kita, kaip tik pradėti trauktis jūros linkui. 
Šiandien Londone ministras pirminininkas Vinstonas Čerčilis pasakė... 


Roza išjungė radiją. Karo žinios. Nieko kita, tiktai karo žinios. Šiandien 
ji nenorėjo jų klausytis. Apsisukusi pažvelgė į nuogą savo kūną veidrodyje virš 
tualetinio staliuko. 

Paspaudinėjo delnu sau pilvą. Buvo kietas ir, kaip jai pasirodė, kažkoks 
pilnokas. Ji pasisuko šonu ir apžiūrėjo save. Vis dar plokščia ir lygi. Bet ne- 
trukus imsianti apvalėti ir pilnėti. Nusišypsojo, prisiminusi nuostabą gydytojo 
Mejerio balse: 

— Kaipgi, daktare, juk jūs nėščia! — Jo žvilgsnis buvo sutrikęs. 

— Aš taip ir maniau, daktare, — nusijuokė Roza. 

— Nagi, — pralemeno jis, — nagi! 

— Nesijaudinkite taip, daktare, — bemaž sausai pasakė ji. — Kaip žino- 
ma, tai atsitinka daugeliui moterų. 

Ją nustebino staiga užplūdęs pasididžiavimo ir laimės jausmas. Niekada 
nemanė, kad tokį patirs. Mintis susilaukti kūdikio visada ją baugino. Tai buvo 
ne fizinio skausmo baimė, o veikiau tai, kad nėštumas atitrauks ją nuo darbo, 
sutrikdys gyvenimo ritmą. | 

Bet išėjo visai kitaip. Ji didžiavosi, buvo laiminga ir džiugi. Šitai įmanoma 
tik jai. Per visą medicinos istoriją nežinoma vyro, kuris būtų pasigimdęs vaiką. 

Ji užsimetė ant pečių chalatą, nuėjo į vonios kambarį ir atsuko vandenį. 
Kone apatiškai įpylė vonion kvapių druskų. Aromatas pakuteno jai nosį. Roza 
sučiaudėjo. 

— Gesundbeif“! — garsiai tarė sau ir paglostė rankomis pilvą. 


* Į sveikatą (v0k.). 

Nusijuokė balsu. Kūdikis viduje dar nė nesusiformavęs, o ji jau su juo 
kalbasi. Pažvelgė į savo veidą vonios kambario veidrodyje. Oda švari ir rausva, 
o akys spindi. Ji vėl nusišypsojo. Pirmąsyk gyvenime buvo patenkinta, kad yra 
moteris. 

Atsargiai Roza įlipo vonion ir atsisėdo į šiltą vandenį. Per ilgai jame ne- 
mirks. Jai reikia būti prie telefono septintą, kai Deividas skambins iš Niujor- 
ko. Norėjo išgirsti džiaugesį jo balse, kai praneš jam naujieną. 


Deividas pažvelgė į mėlyną, oda įrištą buhalterinę knygą priešais save. 
Šiais metais šeši milijonai dolerių pelno. Beveik du milijonai praėjusiais me- 
tais. Jeigu ne kas kita, tai bent skaičiai rodė, koks teisus jis buvo prieš trejus 
metus pasirašydamas sutartį su Boneriu. 

Tiesa, bemaž tiek pat Boneris sudarydavo ir sau pačiam. Bet jis turėjo teisę. 
Beveik visas pelnas gautas iš tų grandiozinių filmų, kuriuos jis pats statė ir finan- 
savo. Jeigu tik Deividas būtų sugebėjęs įtikinti Džoną, kad paremtų finansiškai, 
kai Boneris jiems tai siūlė, pelnas šiais metais būtų buvęs dešimt milijonų. 

Tik vienas dalykas kėlė Deividui rūpestį. Per pastaruosius metus Kordas 
pamažu likvidavo savo akcijų dalį, kylant jų rinkos kainai. Jis jau atsiėmė savo 
pradinę investiciją, ir dvidešimt trys procentai akcijų, kuriuos tebeturėjo, ne- 
buvo susaištyti su įdėtaisiais pinigais. Paprastai tokios apimties kompanijoje 
to kontrolei pakako. Bet kažkas akcijas supirkinėjo. Kartojasi istorija, kadaise 
nutikusi dėdei Berniui. Tačiau šį sykį Džonas atsidūrė kitoje pusėje. 

Kartą pas Deividą prisistatė brokeris, pavarde Šefildas. Sklido gandai, 
kad jis stovi priekyje galingo sindikato, turinčio jų kompanijoje žymių įnašų. 
Pakvietęs atsisėsti, Deividas klausiamai pažvelgė į jį. 

— Jau beveik metai, kai bandome susitikti su ponu Kordu ir aptarti ben- 
dras mūsų problemas, — pasakė Šefildas. — Bet, atrodo, niekas nežino, kur 
jis yra ar kaip būtų galima su juo susisiekti. Mes netgi nesulaukėme atsako į 
savo laiškus. 

— Ponas Kordas labai veiklus žmogus. 

— Aš žinau, — greitai pasakė Šefildas. — Turėjau su juo reikalų anks- 
čiau ir mažų mažiausia, ką galiu apie jį pasakyti — tai, kad yra nepastovus 
žmogus. — Jis išsitraukė iš kišenės auksinį portsigarą, išsiėmė cigaretę, įsikišo 
burnon ir užsirūkė. Paskui vėl rūpestingai įsidėjo portsigarą kišenėn ir iškvėpė 
į Deividą kamuolį dūmų. — Mūsų kantrybė baigia išsekti, šioje kompanijoje 
mes turime didelių investicijų — tokių investicijų, kurios neleidžia toleruoti 
nei diletantiško valdymo, nei aiškaus nepaisymo progų gauti pelną. 

— Man regis, investuotojams nėra ko skųstis, — pasakė Deividas. — 
Ypač atsižvelgiant į šių metų pelną. 

— Jūsų lojalumas pagirtinas, pone Vulfai, — nusišypsojo Šefildas. — Bet 
mes abu puikiai suprantame, koks reikalas. Manoji investuotojų grupė norėjo 
finansuoti tam tikrus filmus, kurie galbūt būtų padvigubinę mūsų pelną. Ponas 
Kordas nepanoro. Mes norime sudaryti teisinio akcijų ir pelno pasidalijimo pla- 
ną. Ponas Kordas nenori. Ir mes nelabai suinteresuoti, kad kompanija neštų tam 
tikrų išlaidų naštą, pavyzdžiui, susijusių su „Boulevard Park“ viešbučiu. 

Deividui buvo įdomu, kiek užtruks, iki Šefildas prieis prie to. Tarp kino 
pramonininkų tas viešbutis nebuvo jokia paslaptis. Jį vadino Kordo haremu. 

Visa prasidėjo prieš dvejus metus, kai Kordas mėgino nusamdyti mergi- 
nai numerį viešbutyje ir jam buvo atsakyta. Pasinaudodamas kino kompanija 
kaip priedanga, jis išsinuomojo keletą rimtos įstaigos aukštų Beverli Hilso 
pakraštyje. Kai tik nuomos sutartis buvo pasirašyta, davė įsakymą studijai 
įtraukti visas merginas į dirbančių pagal kontraktą aktorių sąrašą. 

Na ir kilo triukšmas, kai nustebusių viešbučio tarnautojų akivaizdoje 
trisdešimt merginų spiečiumi sugužėjo į tiek pat kambarių. Laikraščiai tądien 
smaginosi aprašinėdami, kad nė viena iš jų per metus neuždirba tiek, kiek pa- 
prastai apartamentai kainuoja per mėnesį. 

Tai buvo prieš dvejus metus, bet nuoma buvo sudaryta penkiolikai metų. 
Galima sutikti, kad kompanijai tai kainavo krūvą pinigų. Viešbutis mielai 
būtų sutikęs nutraukti nuomos sutartį, bet Džonas apie tai nė nenorėjo gir- 
dėti. Pamažu dauguma merginų išsikraustė. Dabar daugelis kambarių stovėjo 
tušti, išskyrus tuos atvejus, kai Džonas aptikdavo kokią merginą, kuri, jo nuo- 
mone, turėdavo duomenų. 

Deividas atsilošė krėsle. 

— Žinoma, man nereikia jums sakyti, kad Džonas iš kompanijos negau- 
na jokios kompensacijos ir jo išlaidos nepadengiamos. 

Šefildas nusišypsojo. 

— Mes ne prieš, jeigu ponas Kordas padarytų kokių nors paslaugų kom- 
panijai. Tačiau tiesa tokia, kad jis visiškai neaktyvus. Nesilankė nė viename 
valdybos posėdyje nuo tada, kai yra susijęs su kompanija. 

— Ponas Kordas įsigijęs kontrolinį akcijų paketą, — pabrėžė Deivi- 
das. — Todėl jo sąsaja su ja ne tokia pati kaip paprasto tarnautojo. 

— Aš puikiai tai suprantu, — atsakė Šefildas. — Bet ar jūs esate visiškai 
įsitikinęs, kad kompanijos kontrolė tebeišlieka jo rankose? Mes dabar turime 
tiek pat akcijų, kiek ir jis, o gal ir daugiau, todėl manome, kad turime teisę 
turėti balsą jos valdyme. 

— Mielai perduosiu jūsų samprotavimus ponui Kordui. 

— Nebūtina, — pasakė Šefildas. — Esame įsitikinę, kad jo tai nedomina, 
nes neatsiliepia į mūsų reikalavimus sušaukti susirinkimą. 

— Tuomet kodėl jūs pas mane atėjote? — paklausė Deividas. Įžanginis 
pokalbis baigėsi, dabar jie prieis prie reikalo esmės. 

Šefildas palinko į priekį. 

— Mes manome, kad šios kompanijos sėkmė tiesiogiai susijusi su jumis 
ir jūsų vykdoma politika. Mes didžiai vertiname jūsų sugebėjimus ir norėtu- 
mėme, kad turėtumėte kompanijoje deramą vietą kaip jos vyriausiasis admi- 
nistratorius. — Jis užgesino cigaretę į peleninę priešais save. — Suprantama, 
su atitinkamais įgaliojimais ir pinigine kompensacija. 

Deividas išpūtė akis. Juk jam siūlomas visas pasaulis ant sidabrinės lėkš- 
telės. 

— Tai labai miela, — atsargiai pasakė jis. — O kas, jeigu aš jums pasiū- 
lysiu palikti viską kaip buvę? Jeigu įtikinsiu poną Kordą priimti kai kuriuos 
jūsų pasiūlymus? Ar tatai jus tenkintų? 

Šefildas papurtė galvą. 

— Nors ir labai gerbiu jūsų atvirumą — ne. Matote, mes esame tvirtai 
įsitikinę, kad Kordas žalingas kompanijai. 

— Vadinasi, jeigu aš neisiu išvien su jumis, jūs pradėsite kovą akcijų balsais? 

— Abejoju, ar tai bus reikalinga. Aš jau minėjau, kad mes turime didelį 
kiekį akcijų. Kai kurie brokeriai mums pažadėjo dar penkis procentus. — Še- 
fildas išsitraukė iš kišenės popierių ir padavė Deividui. — O čia štai Bonerio 
įsipareigojimas parduoti mums visas jo turimas akcijas iki gruodžio penkio- 
liktosios — iki tos dienos, kai vyks kasmetinis akcininkų susirinkimas, o tai 
bus ateinančią savaitę. Pono Bonerio dešimt procentų akcijų duos mums gali- 
mybę turėti jų iš viso trisdešimt aštuonis procentus. Su jūsų penkiais procen- 
tais ar be jų, mes turėsime daugiau negu pakankamai akcijų, kad kontroliuo- 
tume kompaniją. Balsuojant ponas Kordas nepajėgs atstovauti daugiau kaip 
trisdešimčiai procentų balsų. 

Deividas paėmė popieriaus lapą. Taip, tai tvirtas įsipareigojimas, su Bo- 
nerio parašu. Jis tylomis sugrąžino Šefildui popierių. Staiga jam atmintyje 
iškilo senasis Normano sandėlis, kur pirmąkart stojo dirbti. Karalius privalo 
mirti. Bet dabar tai buvo ne koks platformos brigadininkas, o Džonas. Iki šio- 
lei jis nesusimąstydavo, kad tatai įmanoma. Džonas atrodė nepažeidžiamas. 

Bet viskas pasikeitė, Džonas slysta nuokalnėn. Ir Šefildas iš tikrųjų sako: 
prisidėk prie mūsų, ir mes padarysime tave karaliumi. Deividas giliai atsiduso. 
O kodėl ne? Juk jis apie tai svajojo nuo pat tos pirmos savo darbo dienos. 


Roza padėjo ant lovos laikraštį ir pasiėmė cigaretę. Pažvelgė į laikrodį. 
Jau po aštuonių. Vadinasi, Niujorke vienuolikta. Jeigu jis tikėdavosi kur nors 
ilgiau užsibūti, pranešdavo jai. 

Gal kas jam nutiko? Gal guli sužeistas kur nors Niujorko gatvėje, už trijų 
tūkstančių mylių nuo čia, ir ji sužinos apie tai, kai jau bus per vėlu? 

Ji pakėlė telefono ragelį ir paskambino jam į viešbutį. Išgirdo greitą te- 
lefono linijos persijungimą per visą šalį, paskui šaukiamuosius signalus jo nu- 
meryje. Ilgai niekas nekėlė ragelio. 

— Alio, — pagaliau atsiliepė Deivido balsas, tylus ir atsargus. 

— Deividai, tau viskas gerai? 

— Taip. 

— Aš rūpinausi. Kodėl nepaskambinai? 

— Pas mane rimtas susitikimas. 

— O! Tu vienas? Miegamajame? 

— Taip, — atsakė jis tuo pačiu tyliu, atsargiu balsu. — Aš miegamajame. 

— Sėdi ant lovos? 

— Taip. 

— Aš guliu lovoje. — Ji laukė, kad jis užduotų įprastą klausimą, bet ne- 
sulaukusi pasakė pati: — Aš be nieko, — sukuždėjo ji, staiga pajusdama iš 
vidaus plūstelėjusią šilumą. — O, Deividai, aš taip tavęs pasiilgau. Noriu, kad 
būtum čia, šalia manęs. 

Ragelyje ji išgirdo, kaip čirkštelėjo degtukas. 

— Aš būsiu pas tave savaitės pabaigoje. 

— Aš negaliu sulaukti, Deividai. O tu? 

— Aš irgi, — pasakė jis vis dar taip pat atsargiai. 

— Minutėlę prigulk ant lovos, Deividai, — sukuždėjo ji. — Noriu, kad 
tu mane jaustumei kaip ir aš tave. 

— Roza... 

— O, Deividai, — patylom pertraukė ji. — Dabar matau tave. Kietą ir 
stiprų, juntu, kaip lieji į mane savo gyvybę. — Roza užsimerkė, jusdama, kaip 
karštis iš strėnų kyla ja aukštyn. Girdėjo ragelyje jo alsavimą. — Deividai, — 
sukuždėjo. — Aš negaliu laukti. 

— Roza! — griežtai pratarė jis. — Aš... 

— Froidas su manimi puikiai praleistų laiką. Tu nepyksti ant manęs, 
Deividai, kad esu tokia godi? — Jos balsas kuždėjo šiltai ir ilgesingai. 

— Ne. 

Roza giliai atsiduso. 

— Aš džiaugiuosi, turiu tau nuostabią naujieną, brangusis. 

— Arji negali palaukti iki rytojaus, Roza? — greitai paklausė jis. — Man 
svarbus susitikimas. 

Ji delsė atsakyti, netekusi žado. 

Jos tylėjimą iš nuostabos Deividas palaikė sutikimu. 

— Na štai, gera mergytė. Atia, brangioji. 

Nespėjus jai atsakyti, ragelyje trekštelėjo, ir linija išsijungė. Suglumusi 
Roza minutėlę spoksojo į telefoną, paskui pamažu padėjo ragelį. 

Ji ištiesė ranką prie cigaretės, vis teberūkstančios peleninėje. Aštrus dū- 
mas nutvilkė gerklę. Piktai sumaigė ją, paskui įkniubo veidu į pagalvę ir ty- 
lomis gulėjo. 

„Nereikėjo jam skambinti, — pagalvojo. — Pasakė, kad yra užsiėmęs“. 

Roza išlipo iš lovos, nuėjo į vonios kambarį ir pasižiūrėjo į veidrodį. 

„Turėtum suprasti, — pasakė ji sau. — Pasitaikydavo, kad tu pati būdavai 
pernelyg užsiėmusi ir neprieidavai prie telefono, kai j jis paskambindavo. Tu, 
ne kas kitas.“ 

Bemaž su nuostaba išvydo akyse besitvenkiančias ašaras, kurios ėmė 
ristis skruostais. Priveikta jų, susmuko ant kelių, atrėmė galvą į šaltą vonios 
porcelianą ir užsidengė veidą rankomis. 

Nejaugi tatai ir reiškia būti moterimi? 


Ko 


MORISAS BONERIS ATSISĖDO LOVOJE IR SEKĖ AKIMIS MERGINĄ, NUEINANČIĄ 
per kambarį prie krėslo ir atsisėdančią. Vertinančiu žvilgsniu tyrinėjo ją. Mer- 
gina buvo nuoga. Ir graži. Tvirtos, pilnos krūtys viršum dailios formos krūti- 
nės ląstos, plokščias, kietas pilvas, staiga pereinantis į stebėtinai iškilią gaktą ir 
paskui švelniai susiaurėjantis į ilgų, lieknų kojų šlaunis. 

Ji pasisuko paimti nuo stalo cigaretės, ir jis pastebėjo, kaip suraibuliavo 
jos nugaros raumenys. Linktelėjo sau — taip, ji graži. Galbūt ne įprastine to 
žodžio prasme, bet graži, kokią turi teisę būti, bet niekad nebūna, prostitutė. 

— Dievuliau, koks tu bjaurus, — pasidygėjo mergina, pažvelgdama į jį. 

Jis išsišiepė apnuogindamas savo ilgame, arkliškame veide kreivus, ne- 
lygius dantis. Nieko nauja ji nepasakė. Boneris dėl to neturėjo jokių iliuzijų, 
kasdien matė save veidrodyje. Nusimetė antklodę ir išlipo iš lovos. 

— Še, prisidenk, — tarė mergina ir metė jam rankšluostį. — Su šitaip 
nukarusiu pimpalu atrodai kaip beždžionė. 

Morisas mikliai pastvėrė rankšluostį ir apsivyniojo apie juosmenį. 

— Gerai buvo? — smalsiai paklausė jis, pasiimdamas iš pakelio cigaretę. 

Mergina nutylėjo. 

— Ar vertėjo pamėginti? 

— Turbūt, — abejingai atsakė ji. 

Boneris sugrįžo prie lovos ir atsisėdo ant krašto. 

— Tiktai tiek? — paklausė jis. — Paprasčiausiai dar vienas Džonis? 

Mergina nužvelgė jį. 

— Manau, tu vyriokas ne iš kelmo spirtas. Nori sužinoti tiesą? 

— Žinoma, tiktai tiesą, — vėl nusišypsojo jis. 

— Visi jūs vienodi, — pasakė ji, tvirtai atlaikydama jo žvilgsnį. — Kad ir 
su kokakolos buteliu mane brūkliuotų — visiškai ir tas pat. 

— Nejau niekad nieko nejauti? 

— Kaipgi ne, jaučiu, — atsakė ji. — Aš juk žmogus. Tačiau tik ne su 
klientais, šito niekada sau neleidžiu. Jie moka už gerą darbą. — Ji užgesino 
cigaretę į peleninę. — Kai užsinoriu pajausti malonumą, pasiimu savaitę 
atostogų ir nuvažiuoju į vieną iš tų rančų turistams, aptarnaujančių ištekė- 
jusias moteris, kurios trokšta gerai pasilinksminti. Ten visada atsiranda koks 
nors dykas kaubojus, kuris įsivaizduoja suteiksiantis man didelį malonumą, ir 
jis suteikia, nes neprivalau jam įtikti. Bet džoniai užmoka ir turi teisę gauti 
geriausia. 

— Bet argi tu neapgaudinėji džonių? 

— O ar tu jautiesi apgautas? — nusišypsojo ji. 

— Ne, — atsakė jis, paskui paskubom pridūrė: — Nežinau. Aš nema- 
niau, kad tu vaidini. 

— Aš nevaidinau, — pasakė ji, vėl pasiimdama cigaretę. — Tik dirbau. 
Toks mano darbas. 

Jis nutylėjo. 

Mergina užsirūkė ir vėl pasisuko į jį. 

— Paklausyk, — tarė, — tu suvalgai gerus pietus. Po to papasakoji savo 
draugams, kad bifšteksas buvo nuostabus. Pats nuostabiausias. Taip tvirtinti 
tau nieko nereiškia. Netgi papasakoji savo draugams, kur jį valgei, kad ir jie 
patys galėtų paragauti. Tiesa? 

Morisas linktelėjo. 

— Tas pat ir manuoju atveju, — kalbėjo ji toliau. — Tu turi draugą. Šįsyk 
tai Irvas Švarcas. Judu gurkšnojate džiną, jis pažvelgia į tave ir sako: „Praėjusią 
naktį turėjau nuostabią pupytę. Pačią nuostabiausią. Dženę Denton. Pasi- 
linksmink su ja.“ Tad tu ateini ir pakloji pinigus ant stalo. Tu pasieki viršūnę 
ir vėl nusileidi. Prisipildai oro it balionas ir plauki virš pasaulio. Kertu lažybų, 
tau seniai neištrykšta triskart per tokį trumpą laiką. Ar vis dar tebesijauti ap- 
gautas? 

Morisas nusijuokė, staiga pasijausdamas jaunas ir stiprus. Ji teisi. Seniai 
šitą bepatyrė, gal jau kokius dvidešimt metų. Pajuto šilumą sugrįžtant į strėnas 
ir atsistojo. Rankšluostis nukrito ant grindų. 

0 — O, tu jaunesnis nei aš maniau, — nusijuokė ji. — Bet paklausyk, jau 
vidurnaktis. 

— Na tai kas? — nustebo jis. 

— Sutarėme už dvi šimtines iki vidurnakčio, — pasakė ji. — Tu savo ga- 
vai. Nuo dabar iki ryto atsieis tris šimtines. Įskaitant ir pusryčius. 

— Kokia tu griežta, — nusijuokė jis. — Gerai, sutarta. 

Dženė nusišypsojo ir atsistojo. 

— Tad eime. 

Jis nusekė paskui ją į erdvų vonios kambarį, kur į grindis buvo įleista 
milžiniška stačiakampė marmurinė vonia. Prie sienos po langu stovėjo stalas 
masažui. | 

— Užlipk čia, — pamojo Dženė ; stalą. 

Jis atsisėdo ant stalo krašto ir stebėjo, kaip ji atidarė vaistinėlę, išsiėmė 
iš jos peiliukinį skustuvą, tūtelę kremo ir šepetėlį. Paskui įpylė į stiklinaitę 
vandens ir po kranu suvilgė rankšluostį. Viską padėjo ant kriauklės krašto 
netoliese stalo. 

— Gulkis, — paliepė ji, panardindama šepetėlį į stiklinaitę ir iš kremo 
plakdama putas. 

— Ką rengiesi daryti? 

— O kaip tu manai? Rengiuosi tave nuskusti. 

— Aš skutausi šįvakar. 

— Ne tavo veidą, kvailuti, — nusijuokė ji ir ištiesusi ranką stumtelėjo jį 
aukštielninką ant stalo. — Noriu pažiūrėti, koks tu po visais šitais gaurais. 

— Bet... 

— Gulėk ramiai, — griežtai pasakė Dženė, jau imdama šepetėliu tepti 
putas jam ant krūtinės. — Nebijok, neįpjausiu. Visąlaik tai darydavau, kai 
dirbau ligoninėje. 

Justi putas buvo keistai malonu. 

— Tu dirbai ligoninėje? 

Ji linktelėjo. 

— Dvidešimties metų.aš baigiau seserų mokyklą. Beje, su pagyrimu. 

— Kodėl išėjai iš ligoninės? 

Jis vos juto slankiojant skustuvą savo kūnu. Ji pasigręžė nuplauti instru- 
mentą po kranu. | 

— Šešiasdešimt penki doleriai per mėnesį ir aštuoniolikos valandų darbo 
diena, — pasakė ji vėl atsisukdama ir pradėjo muilinti kitą jo krūtinės pusę. — 
Ir per daug veikėjų įsivaizduodavo, kad gali gauti už dyką. 

Skustuvas nuslinko ant pilvo, ir Morisas susijuokė. 

— Kutena. 

Ji vėl nuplovė skustuvą. 

— Apsiversk, — paliepė. — Dabar imsiuos tavo nugaros ir pečių. 

Jis apsivertė ant pilvo ir padėjo galvą ant rankų. Į šnerves įsismelkė nuo 
putų sklindantis silpnas mentolo kvapas. Skustuvas greitai slankiojo jo kūnu. 
Morisas užsimerkė. 

Netrukus Dženė paplekšnojo jį per pečius, priversdama atsimerkti. 
Atidariusi vaistinėlę, išėmė muilo plytelę. Nuplėšė pakuotę ir padavė muilą 
jam. 

— O dabar lysk po karštu dušu ir gerai nusiprausk. 

Karšto vandens adatėlės susmigo į kūną, dušo kabina prisipildė garų, 
muilas kvepėjo jazminu. Oda maloniai peršėjo ir kaito. Išėjo iš kabinos įrau- 
dusiu, šypsančiu veidu. 

"Ji išskleidė jam platų vonios rankšluostį. 

— Nusisausink ir atgal ant stalo. 

Morisas greitai nusišluostė ir vėl atsigulė. Dženė išėmė iš spintelės ne- 
didelį rankinį vibratorių, įjungė jį ir pradėjo masažuoti jam kūną. Tartum vien 
tik vibratoriaus zvimbesys išlygino ir atpalaidavo jam raumenis. 

— Geriau negu turkiška pirtis, — pasakė jis. 

— Čia ir yra turkiška pirtis, — sausai atsakė ji, paskui išjungė vibratorių 
ir užmetė ant Moriso rankšluostį. — O dabar kelias minutes pagulėk. 

Jis pamatė, kaip ji pasilenkė virš marmurinės vonios, paleido vandenį 
ir kruopščiai reguliavo jo temperatūrą, kol ta pasirodė jai tinkama. Kai van- 
dens vonion pribėgo maždaug keturis centimetrus gylio, ji užsuko čiaupą. 

— Gerai, — tarė. — Kelkis. 

Morisas atsisėdo, rankšluostis nusmuko ant grindų. 

— Žinai, — vėl tarė Dženė, — be tų plaukų tu atrodai perpus geriau. — 
Paspyrusi koja užtrenkė vonios kambario duris, kurių vidinėje pusėje buvo 
ištisinis veidrodis. 

Morisas pažvelgė į veidrodį, ir lūpos jam išplito šypsena. Mergina teisi. 
Iškart pajaunėjo dvidešimčia metų, kūnas be plaukų buvo švarus ir baltas. Jau- 
tėsi netgi palieknėjęs. Dženė nusišypsojo jam į veidrodį. 

— Užteks grožėtis savimi, — pasakė. — Lipk į vonią. 

Jis atsisėdo į vandenį, vos vos šiltesnį už kūno temperatūrą. 

— Išsitiesk. Aš tuoj. 

Jis atsigulė vonioje ir po minutėlės Dženė sugrįžo į kambarį vienoje 
rankoje nešina buteliu šampano, kitoje — nedideliu Aakonėliu. Pastačiusi 
šampaną ant grindų, atkimšo flakonėlį ir įvarvino iš jo kelis lašelius į vandenį. 
Stiprus jazmino aromatas kaipmat pripildė kambarį. Ji padėjo Aakonėlį ant 
kriauklės ir pasiėmė šampaną. 

Įgudusiu judesiu Dženė nuplėšė foliją ir atlenkė vielutes, kamštis iššovė, 
ir šampanas ištryško jai ant pirštų. 

— Tu pamiršai taures, — pastebėjo jis sekdamas jos veiksmus. 

— Nebūk kvailas. Tiktai mulkiai geria šį skystalą. Jisai skirtas voniai. 
Tai geriau už bet kokią putojančią priemonę. — Dženė ėmė pilti šampaną 
vonion. 

Vynas purslojo ir gaiviai kuteno odą. Mergina pastatė tuščią butelį ant 
grindų ir išėmė iš spintelės cigarinę. Atidariusi išėmė vieną cigaretę ir uždegė. 
Ore pasklido aitrus, pikantiškas marihuanos kvapelis. 

Dženė sykį užsitraukė dūmą ir ištiesė jam cigaretę. 

— Še, — tarė. — Užsitrauk dusyk. Ne daugiau. 

Morisas papurtė galvą. 

— Ne, dėkui. Aš to nedarau. 

— Neversk manęs įtikinėti. Aš tik noriu, kad tu šiek tiek atsipalaiduotum. 
giliai nuslinko žemyn, jam nė nereikėjo jų iškvėpti, kūnas viską sugėrė it kem- 
pinė. 

Nustebęs jis apžiūrėjo save. Staiga pasijuto toks žvalus. Kūnas tapo glot- 
nus ir stiprus. Pakėlė į Dženę akis, kai ši įlipo vonion. Darsyk užsitraukė ciga- 
retę. Pasijūto lengvai plūduriuojąs vandeny. 

— Užteks. — Ji ištraukė cigaretę jam iš lūpų ir numetė į kibirą. 

— Tai beprotybė, — nusišypsojo Morisas, išvydęs ją gulantis greta. 

— Kaipgi ne, — atsakė Dženė, nuleisdama galvą jam prie krūtinės, sek- 
liai apsemtos vandens. Morisas krūptelėjo nustebęs — jos dantys ėmė lengvai 
kandžioti jam odą. Pažvelgusi į Morisą, šypsodamasi pakartojo: — Kaipgi ne. 
Tas butelis šampano man kainavo dvidešimt baksų. 


Jis taip ir nepajėgė prisiminti, kada atėjo į galvą ši mintis. Tikriausiai 
miegant. Bet tai ne tiek jau svarbu. Kai tą rytą nulipo į apačią pusryčiauti, 
buvo jau subrendusi. Ir kartu su ja — pasitikėjimas savimi, kuris lydėdavo 
tokių pačių idėjų sėkmę praeityje. 

Išgirdusi jo žingsnius ant laiptų, Dženė pakėlė akis nuo valgomojo sta- 
lelio. 

— Labas rytas, pone Boneri. Išalkote? 

— Išalkau, — atsakė jis, dėkingai nusišypsodamas. Ir pats nustebo — jau 
seniai norėjo pavalgyti sočius pusryčius. Paprastai pakakdavo tik sulčių ir ka- 
vos. 

Pastebėjo, kaip Dženė koja nuspaudė mygtuką po stalu. Iš virtuvės kaž- 
kur namo gale aidu atsiliepė varpelio garsai. 

— Kol kas atsigerkite sulčių, — tarė ji. — Pusryčiai atsiras po minutėlės. 

Morisas atsisėdo už stalo priešais ją ir pasiėmė iš kibirėlio su ledu stiklinę 
pomidorų sulčių. 

— Būk sveika. 

Jis pritariamai nužvelgė merginą. Skaisčioje rytmečio šviesoje jos vei- 
de nebuvo žymu nė raukšlelės, akys žvelgė giedrai, lūpos vos vos padažytos. 
Šviesbruviai plaukai tvarkingai surišti pakaušyje arklio uodegėle. Nuo baltų 
trumparankovių sportinukų, tvarkingai, bemaž stropiai sukištų į nerūpestin- 
gai sukirptą skeltą sijonėlį, išsiskyrė įdegusios rankos. 

Durys už jos atsidarė ir į vidų įkrypavo stambi meksikietė, nešina di- 
džiuliu padėklu, kurio turinį ji perkėlė ant stalo vidurio. Paskui vikriai paėmė 
tuščią Bonerio stiklinę ir padėjo prieš jį plačią lėkštę tardama: 

|— Cafė, un momento“ 

— Apsitarnaukite, pone Boneri, — paragino Dženė. — Dubenėliuose su 
žaliais dangteliais rasite kumpio, lašinių, bifšteksą, rūkytos silkės ir inkstų, o 
dubenėliuose su geltonais dangteliais — virtų kiaušinių, plaktos kiaušinienės 
ir skrudintų bulvių. 

Morisas įsidėjo lėkštėn kumpio. Sugrįžo meksikietė su kavinuku, karštais 
raguoliais ir duonos skrebučiais. Jis pažvelgė į savo lėkštę. Kumpis buvo kaip 
tik toks, kokį mėgo. Dženė įsidėjo gerą porciją žlegtainio. 

— Ištaisei velniškai puikų stalą, — pasakė Morisas, kai meksikietė jam 
pylė puodelin kavos. 

— Šiuose namuose nieko nėra pigaus, — nusišypsojo Dženė. 

Meksikietė, apėjusi aplink stalą, pripylė puodelį ir Dženei, paskui iškry- 
pavo atgal į virtuvę. | 

— Atrodai, lyg šį rytą būtum žaidusi tenisą. 

Ji linktelėjo. 

— Kaip tik tą ir dariau. Aš kasryt žaidžiu po dvi valandas. 

— Kur žaidi?. 

— „Bei Air“ kortuose. Esu susitarusi su Frenkiu Gardneriu. 

Morisas nustebęs pakėlė antakius. Frenkis Gardneris — vienas geriau- 
sių šalies teniso profesionalų. Jo paslaugos brangios — mažiausiai dvidešimt 
penki doleriai per valandą. 

— Aris vienas iš tavo klientų? — smalsiai paklausė Morisas. 

— Su savo klientais aš nežaidžiu, tai netinka verslui. Aš moku jam už 
valandas kaip ir bet kuris kitas. 

— Kodėl? 


* Tuoj bus kava (isp.). 

| — Mėgstu pasimankštinti, tai padeda išlaikyti formą. Dabar jau žinote, 
kad aš kartais gerokai užtrunku iki vėlumos. 

— Suprantu, ką turi omeny. Ar niekada nepagalvojai užsiimti kuo kitu? 

— Ką norite tuo pasakyti? — paklausė ji. — Juk jau minėjau, kad aš bai- 
gusi seserų mokyklą. 

— Ne tą turiu galvoje. Kaip čia atsitiko, kad niekada nebandei filmuotis? 

Mergina linksmai nusijuokė. 

— Aš gimusi Kalifornijoje, pone Boneri. Mačiau, kas nutinka mažytėms, 
kurios atsidangina čia, ir kur kas gražesnėms negu aš. Jos baigia arba mėsainių 
pardavėjomis į pravažiuojančius automobilius, arba penkiadolerinėmis kekšė- 
mis, siūlančioms savo paslaugas pakrantėje. Man to nereikia. 

— Aš rimtai, — karštai pasakė jis. — Ar tu žinai, kas aš? 

— Be abejo, pone Boneri. Juk skaitau laikraščius. Jūs — vienas žymiausių 
Holivudo režisierių. 

— Tai galbūt nutuokiu, apie ką kalbu, a? 

— Galbūt, — nusišypsojo ji. — Bet aš pati žinau, kad nesu aktorė. 

— Vakar naktį kalbėjai kitaip. 

— "Tai visai kas kita. Mano toks darbas. Be to, matote, kaip aš gyvenu. 
Praeis daug laiko, ko! filmuose pradėsiu uždirbinėti po gabalą per savaitę. 

— K3 gali žinoti? Penkerius metus mes turime scenarijų, kuriam niekaip 
nerandame pagrindinio vaidmens atlikėjos. Jis buvo parašytas Rinai Marlou. 

— Jūs išprotėjote! — nusijuokė ji. — Rina Marlou buvo viena iš gražiau- 
sių ekrano moterų. Nė iš tolo jai neprilygstu. 

Morisas staiga surimtėjo. 

— Kai kuo man ją primeni. 

— Galbūt, — sutiko ji. — Girdėjau, ji buvo gana pašėlusi. 

— Tatai irgi, — pasakė jis, pasilenkdamas prie jos. — Bet aš turėjau gal- 
voje ką kita. Prisistatyk rytoj į studiją, ir aš surengsiu ekrano bandymą. Jeigu 
nieko neišeis, pamiršime apie tai. Jeigu pavyks — na, tuomet man tereikės tik 
vieno žmogaus pritarimo, ir tada tu būsi verta dviejų gabalų per savaitę. 

— Dviejų gabalų? — išpūtė ji akis. — Juokaujate. 

Morisas papurtė galvą. 

— Kai kalbu apie pinigus, niekada nejuokauju. 

— Kas tas žmogus, kurio pritarimo esate reikalingas? 

— Džonas Kordas. 

— Tuomet verčiau iškart pamirškime apie tai. Sprendžiant iš to, ką esu 
mieste girdėjusi kai kurias merginas kalbant, jis iš tiesų trenktas. 

šo 


IRVINGAS NUSEKĖ PASKUI DEIVIDĄ Į SVETAINĘ, O ROZA ĖMĖSI NUO STALO RINK- 
ti lėkštes. 

— Niekada nemačiau jos taip gražiai atrodant, — pasakė jis, ištiesdamas 
kojas krėsle priešais židinį. 

Deividas išsiblaškęs linktelėjo. 

DES Aha. 

Irvingas pažvelgė ; jį. 

— Tu apie kažką mąstai, Deividai? 

— Nieko ypatinga, — išsisukinėdamas atsakė Deividas. 

— Kiek girdėjau, ne visai taip. 

Kažkas jo balse privertė Deividą suklusti. 

— Ką tu girdėjai? 

— Kalbama, kad prispaudė tavo vaikiną, — tyliai pasakė Irvingas. 

— Ką dar girdėjai? 

— Kad naujoji komanda nori padaryti tave vyriausiuoju, jeigu susidėsi su 
jais. Taip pat kalbama, kad Boneris jiems jau parsidavė. 

Deividas tylėjo. Jis negalėjo patikėti, kad Džonas nežino, kas dedasi. Bet, 
galimas daiktas, taip ir yra. 

— Tu tyli, Deividai, — ramiai tarė Irvingas. — Juk ne šiaip sau čia mane 
atsivežei. 

— Iš kur tu sužinojai? 

Irvingas gūžtelėjo pečiais. 

— Mes turime akcijų, — nerūpestingai atsakė jis. — Kai kurie vaikinai 
man paskambino ir pasakė, kad buvo kreiptasi į jų brokerius. Jie teiraujasi, ką 
mes darysime. 

— Kiek tų akcijų? 

— O, per visą šalį — apie aštuoniasdešimt devyniasdešimt tūkstančių. 
Manėme, sprendžiant iš to, kaip tu tvarkai reikalus, naudinga įdėti pinigus. 

— Ar tu... Ar tie vaikinai, — pasitaisė Deividas, — dar nenusprendė, 
kaip pasielgs? Šitos akcijos gali būti svarbios, sudaro per tris procentus nuo 
dviejų su puse milijono išleistųjų akcijų. 

— Ne, mes gana konservatyvūs, — nusijuokė Irvingas. — Mėgstame 
sukti ten, kur pinigai. O anie iš tiesų gražiai suokia: visiškas finansavimas, 
pelno padvigubėjimas, akcijų pasidalijimas per porą ateinančių metų. 

Deividas linktelėjo. Susimąstęs pasiėmė cigaretę ir neužsidegęs įsidėjo 

į burną. Kodėl Džonas neatsako jam? Tris kartus mėgino susisiekti su juo ir 
kassyk — jokio atsako. Tikriausiai dabar jis jau viską žino. Iš paskutiniosios 
vietos, kurią Deividas surado, jam buvo pranešta, kad Džono nėra šalyje. Jeigu 
tai tiesa, tuomet kai jisai sugrįš, viskas jau bus /ai7 accomp/r“. 

— Ką tu ketini daryti, Deivi? — švelniai paklausė Irvingas. 

— Nežinau. Aš nežinau, ką daryti. 

— Tu nebegali ilgiau sėdėti apžargom ant tvoros, bičiuli. Reikia apsi- 
spręsti. Su pralaimėjusiuoju ne pakeliui. 

— Žinau, — linktelėjo Deividas. Pagaliau jis čirkštelėjo degtuką ir prisi- 
kišo jį prie cigaretės. — Bet yra kaip yra. Aš žinau, kad Kordas nelabai skiria 
mums dėmesio, galbūt kai kada mus netgi pristabdo. Bet taip pat žinau, kad 
jis gali statyti filmą, turi tikrą nuojautą šiame versle. Štai kodėl jis nupirko 
kompaniją. Ne vien iš šalto išskaičiavimo kaip Šefildas ir kiti. Pas juos tik pa- 
prasta bankininkiška-brokeriška aritmetika ir velniop viską, išskyrus pelnus ir 
nuostolius bei balanso suvestines. 

— Bet bankininkai ir brokeriai turi visas kortas savo rankose, — paste- 
bėjo Irvingas. — Tik kvailys gali jų nepaisyti. 

— Aha, — beveik įnirtęs pasakė Deividas, sumaigydamas cigaretę į pe- 
leninę. || 

Irvingas kiek patylėjo, paskui vėl nusišypsojo. 

— Žinai, ką aš tau pasakysiu, Deivi. Surinksiu visus mūsų akcininkų 
balsus ir perduosiu juos tau. Tu pats nuspręsi, kaip geriausia jais pasinaudoti 
balsuojant. 

— Tu iš tiesų tai padarysi? — nustebo Deividas. 

Irvingas nusijuokė. 

— Kaip suprantu, aš neturiu pasirinkimo. Ar ne tu vežiojai mums tą al- 

koholį iš Šokio garažo? 

— Štai ir kava, — pranešė Roza, įnešdama padėklą. 

— Dievuliau! — sušuko Irvingas. — Tik pažvelk į tą perteptą šokoladu 
tortą! 

Roza patenkinta nusijuokė. 

— Aš pati jį kepiau. 

Irvingas atsilošė į sofos atkaltę. 

— O, daktare! — sušuko pažvelgęs į Rozą ir užversdamas akis. 


— Dar gabalėlį? 


* Įvykęs faktas (pranc.). 

— Aš jau suvalgiau tris. Dar vienas, ir teks man daryti plastinę pilvo ope- 
raciją, kad vėl atgaučiau formą. 

— Tuomet išgerkit dar kavos, — paragino ji, vėl pripildydama jo puodelį, 
ir pradėjo rinkti nuo stalo torto lėkšteles. 

— Norėjau tavęs paklausti, Deivi, — vėl prašneko Irvingas. — Ar kada 
nors girdėjai apie tokią Dženę Denton? 

— Dženę Denton? — Deividas papurtė galvą. — Ne. 

— Buvau pamiršęs, — tarė Irvingas žvilgtelėdamas į Rozą. — Tu juk iš- 
imtas iš apyvartos. 

— O ką dėljos turite omenyje? — paklausė Roza. — Aš pažinojau Dže- 
nę Denton. 

— Taip? Iš kur jūs ją pažįstate, daktare? 

— Iš ligoninės. Prieš ketverius metus tenai buvo seselė tokia pavarde. 

— Apie penkių pėdų šešių colių ūgio, tamsių akių, ilgais šviesbruviais 
plaukais, dailios figūros ir įdomios eigasties? 

Roza nusijuokė. 

— Norėjot pasakyti, seksuali? 

— Kaip tik tai norėjau pasakyti, — linktelėjo Irvingas. 

— Atrodo, tai ta pati, — patvirtino Roza. 

— Na ir kas dėl jos? — paklausė Deividas. 

— Ką gi, Dženė tikriausiai pati brangiausia kekšelė visame Los Andžele. 
Turi nuosavą šešių kambarių namą kalvose, ir jeigu nori ją pamatyti, privalai 
susitarti iš anksto ir ateiti pas ją. Į viešbučius ji nevaikšto. Jos klientų sąrašas iš 
tiesų rinktinis, ir jeigu nori su ja pasimatyti, gauni laukti gal dvi tris savaites. 
Ji dirba tik penkias dienas per savaitę. 

— Jeigu ją rekomenduojate mano vyrui, — įsiterpė Roza šypsodama- 
si, — tai verčiau šioje vietoje sustokite. 

Irvingas nusijuokė. 

— Ką gi, regis, praėjusią savaitę kažkurią naktį ją aplankė Morisas Bo- 
neris ir gavo visišką aptarnavimą. Taigi nieko nelaukęs, kitą dieną jis pakvietė 
Dženę į studiją ekrano bandymams. Nufilmavo ją spalvota juosta keliose sce- 
nose iš seno, užsigulėjusio pas jį scenarijaus. Ir kai jau ėmėsi, nusprendė pada- 
ryti viską išties gerai. Aprengė ją balta šilkine marška. Tai turėjo būti krikšto 
scena, ir kai ji išlipo iš vandens dvyliktoje aikštelėje esančiame rezervuare, 
galėjai matyti visas jos grožybes. Per dvi dienas šių bandymų juosta tapo ge- 
riausiu namų peržiūros filmu. Boneris sulaukė daugiau užsakymų jai, negu 
Selznikas — „Vėjo nublokštiems“! 

Kiek Deividas prisiminė, tebuvo vienas scenarijus su krikšto scena. 

— Gal tau likęs galvoje to scenarijaus pavadinimas? — paklausė jis. — 
Ar ne „Nusidėjėlė“? 

— Galbūt. 

— Jeigu taip, tai čia tasai scenarijus, kurį Kordas užsakė parašyti specia- 
liai Rinai Marlou dar iki jos mirties. 

— Man nerūpi, kam jis buvo parašytas, — nusišypsojo Irvingas. — Rei- 
kia pamatyti tą bandomąją juostą. Išvirsi iš koto. Aš žiūrėjau ją du kartus. Taip 
pat ir visi kiti, kurie buvo demonstravimo salėje. 

— Aš pats rytoj ją pasižiūrėsiu, — nusprendė Deividas. 

— Aš irgi norėčiau pamatyti. 

Deividas pažvelgė į Rozą ir nusišypsojo. Pirmąsyk žmona parodė nors 
kokį dėmesį filmui. 

— Ateik į studiją dešimtą, ir mes drauge pasižiūrėsime. 

— Jeigu neturėčiau svarbaus susitikimo, — prisipažino Irvingas, — aš 
irgi ateičiau. 


Deividas susirišo pižamos juostą ir atsisėdo prie lango, žvelgdamas į 
vandenyną. 

Girdėjo vonios kambaryje leidžiamą vandenį ir Rozos balsą — praus- 
damasi ji negarsiai niūniavo. Jis atsiduso. Nors ji gali būti laiminga turėdama 
savo darbą. Gydytojui, kad galėtų praktikuoti mediciną, nereikia išgyventi 
nervų karo. 

Už nugaros virstelėjo durys, ir Deividas atsigręžė. Roza stovėjo tarpdu- 
ryje, susimąsčiusiu veidu žvelgdama į jį. 

— Norėjai man ką nors pasakyti? — nusišypsojo jis. — Klok! 

— Ne, Deividai, — atsakė ji, pakėlusi šiltas akis. — Tai žmonos pareiga 
klausytis, kai kalba jos viešpats ir valdovas. 

— Nelabai aš jaučiuosi viešpačiu ir valdovu. 

— Ar kas nors negerai, Deividai? 

— Nežinau, — atsiduso jis ir ėmė jai pasakoti pradėdamas nuo savo susi- 
tikimo su Šefildu tą naktį, kai ji paskambino. Priėjusi Roza apkabino jo galvą 
ir priglaudė sau prie krūtinės. 

— Vargšas Deividas, — užjaučiamai sukuždėjo ji. — Tiek daug problem 

Jis pakėlė į ją veidą. 

— Netrukus turiu apsispręsti, — tarė. — Kaip patartumei man pasielgti? 

Roza pažvelgė į jį savo pilkomis spindinčiomis akimis. Jautėsi stipri, nie- 
ko nebijanti, tartum šaknimis giliai jaugusi į žemę. 

— Kad ir ką nuspręstum, Deividai, — pasakė ji, — mums vis tiek bus 
gerai. 

— Mums? 
Ji pamažu nusišypsojo. Būti moterimi — įsigyta nauja tvirtybė. 


— Mes turėsime kūdikį, — tyliai, laimingu balsu sukuždėjo. 


LI6) 


IŠĖJUS Iš TAMSIOS DEMONSTRAVIMO SALĖS SKAISTI SAULĖ APŽILPINO AKIS. Juo- 
du tylomis patraukė į Deivido kabinetą viename iš administracinių kotedžų. 

— Apie ką tu mąstai, Deividai? — ramiai paklausė ji. — Tas bandymas 
verčia tave gailėtis, kad esi vedęs? 

Deividas pažvelgė į ją ir nusijuokė. Atidarė kotedžo duris, ir juodu, praėję 
pro sekretorę, atsidūrė jo kabinete. 

Deividas atsisėdo už savo rašomojo stalo, Roza — ant odinio krėslo prie- 
šais. Jo veidas vis dar tebebuvo susimąstęs. Paėmusi cigaretę, ji užsirūkė. 

— Ką tu manai apie tą bandymą? — paklausė Deividas. 

— Dabar suprantu, kodėl ji varo visus vyrus iš proto, — nusišypsojo 
Roza. — Tai, kaip toji marška buvo prilipus jai prie kūno, kai žengė iš van- 
dens — įspūdingiausias vaizdas, kokį kada nors esu regėjusi. 

— Pamiršk tą sceną. Jeigu jos nebūtų bandyme, ką tu manytum apie šią 
merginą? 

Roza užsitraukė cigaretę, ir šypsena nuo jos veido išnyko. 

— Pagalvojau, kad ji nuostabi. Man kone širdis plyšo stebint tą sceną, 
kurioje matei tik einančio Jėzaus kojas, Jo velkamo kryžiaus apačią ir ją, šliau- 
žiančią per dulkes ir besistengiančią pabučiuoti Jo kojas. Pasijutau verkianti 
kartu su ja. — Roza kiek patylėjo. — Jos ašaros buvo tikros ar dirbtinės? 

— Tikros, — atsakė Deividas. — Bandymuose nenaudojamos dirbtinės 
ašaros. 

Jį apėmė jaudulys. Pati nenutuokdama Roza jam pakišo atsakymą. Nuo 
tada, kai pirmąsyk ekrane išvydo Riną Marlou, nieko panašaus nebuvo paty- 
ręs. Jie visi buvo pernelyg pakerėti krikšto scenos, kad pastebėtų visa kita. 

Išsitraukęs iš laikiklio keletą lapelių popieriaus, jis suskato rašyti. Roza 
minutėlę stebėjo jį, paskui, apėjusi apie stalą, smalsiai pažvelgė per jo petį. 


DŽONAI, 
MANAU, ATĖJO LAIKAS GRĮŽTI PRIE KINO VERSLO. LAUKIU Iš JŪSŲ 
ŽINIOS. 

DEIVIDAS 

Baigęs rašyti Deividas ištiesė ranką prie telefono. 

— Sujunkite mane su Makalisteriu Ryne, — bloškė į ragelį. 

Pakėlė galvą ir nusišypsojo Rozai. Ši irgi atsakė jam šypsena ir sugrįžo į 
savo krėslą. 

— Sveikas, Makai, — Deivido balsas skambėjo tvirtai ir įtaigiai. — Turi 
man atsakyti į du klausimus. | 

Rozą užliejo pasididžiavimo jausmas. Džiaugėsi atėjusi į studiją. Išvydo 
savo vyrą visai kitokį. 

— Pirmas, — kalbėjo Deividas į ragelį. — Ar aš galiu pasirašyti kontraktą 
su aktore „Cord Explosives“ vardu? Turiu tam tikrų priežasčių, kad kontraktas 
nebūtų pasirašytas mūsų studijos. Svarbių priežasčių. Gerai. — Deividui kiek 
atlėgo. — Antras klausimas. Turiu čia tokią juostą. Noriu, kad Džonas tuoj 
pat ją pamatytų. Ar gali jam persiųsti? — Jis kiek palūkėjo. — Daugiau nieko 
neprašau. Po dviejų valandų juosta bus tavojoj Los Andželo kontoroje. Dėkui, 
Makai. Sudie. 

Jis nuspaudė telefono svirtelę, vėl prisidėjo ragelį prie ausies. 

— Panele Vilson, sujunkite mane su Džesu Li iš kopijavimo ir ryškini- 
mo skyriaus, paskui ateikite čia. 

Nepadėdamas ragelio, Deividas laukė. Susiradęs cigaretę, įsidėjo burnon. 
Roza prikišo jam degtuką. Deividas užsirūkė ir nusišypsojo jai. 

Tuo metu atsidarė durys ir įėjo sekretorė. 

— Džesai, — pasakė Deividas į ragelį. — Aš siunčiu jums raštelį. Noriu, 
kad jį tuojau pat nufotografuotumėte kartu su titrais ir pridėtumėte pabaigoje 
prie Dženės Denton bandinio. — Deividas pridengė ragelį delnu. — Nuneš- 
kite tai pati Džesui Li, — pasakė sekretorei, parodydamas į raštelį ant stalo. 
Ši paėmė popierių ir tylomis išėjo. — Žinau, tai fantastiškas bandinys, Dže- 
sai, — vėl prašneko į ragelį. — Padaryk vieną kopiją su mano rašteliu ir iškart 
persiųsk Makalisterio sekretorei į „Cord Aircraft“ kontorą. Iki vidudienio turi 
ten būti. 

— Tu apsisprendei? — paklausė Roza. 

— Aš pradėjau stambų lošimą, — linktelėjo jis. — Jeigu suklysiu, nesvar- 
bu, kas laimės, aš būsiu pralošęs. 

— Kiekvienoje operacijoje būna toks metas, — nusišypsojo Roza. — Įsi- 
vaizduok, esi chirurgas, laikai rankose skalpelį, prieš tave guli pacientas. Teo- 
riškai yra daug sprendimų, bet privalai pasirinkti tik vieną — teisingą. Ir tu 
jį pasirenki, nesvarbu, kokios slegia aplinkybės, nesvarbu, ką rašo knygos. Tu 
privalai žengti savo keliu. — Vis tebesišypsodama ji pažvelgė į vyrą. — Juk tu 
taip ir darai, Deividai? — švelniai paklausė. — Žengi savuoju keliu? 

Deividą nustebino Rozos įžvalgumas ir nuovoka. 

— Taip, — nedvejodamas atsakė jis. — Aš žengiu savuoju keliu. 
Niekad apie tai šitaip negalvojęs. Bet ji teisi. Dabar jis žengia savuoju 


keliu. 


Dženė sėdėjo svetainėje prie stalo, pasirašinėjo čekius už mėnesio sąskai- 
tas, kai nuaidėjo durų skambutis. Išgirdusi meksikietę nukrypuojant pro šalį 
jų atidaryti, susiraukė ir nuleido akis į stalą. 

Su kartėliu pagalvojo, kad pasielgė kvailai, leisdamasi įkalbama šiam 
ekrano bandymui. Iš karto privalėjo susiprotėti, kai tik Džonas apie tai pra- 
sižiojo. Dabar iš jos juokiasi visas Holivudas. Šiaip ar taip, keturi kiti Džonai 
jai paskambino, sarkastiškai sveikindami dėl to ekrano bandinio. Jie visi jau 
buvo jį matę. 

"Juk ji žinojo, kad iš jos jokia aktorė. Kurių velnių užkibo ant šio kabliu- 
ko? Kaip bet kuri kita čionai atvykstanti pakvaišusi dėl scenos mažytė. Tačiau 
ji tarėsi esanti protingesnė, kad pakliūtų į tokias pinkles. Pasirodo, pakliuvo 
kaip ir visos kitos. 

Kai tik atsistojo prieš kameras, privalėjo suprasti, kad šitai ne jai. Bet ji 
perskaitė scenarijų. Marija Magdalietė. Iš pradžių ji vos nenumirė iš juoko, 
nė kiek nesirūpindama, ką apie ją pagalvos Boneris. Tikrai itin vykęs tipažo 
pasirinkimas! 

Paskui kažkuo toji istorija ją patraukė. Pasijautė sukrėsta, paliesta iki šir- 
dies gelmių. Užsimiršo tame vaidmenyje ir kartkartėmis verkė prieš nukreip- 
tas į ją kameras, o šito jai neatsitiko nuo tada, kai buvo maža mergytė. Nieko 
nuostabaus, kad visi juokiasi. Jais dėta, ir pati juoktųsi. Kekšė, raudanti dėl 
kekšės. Nereikėjo jai klausytis. Praėjo savaitė, o nuo Bonerio — nė žodžio. 

Už jos sušlepsėjo sunkūs meksikietės žingsniai. Dženė atsigręžė. Mažu- 
tės tarnaitės akys buvo neįskaitomos. 

— Senor Wolf esta agui“ 

Vulfas. Tokia pavarde ji nieko nepažinojo. Matyt, koks naujas žmogus iš 
policijos. Jai buvo pranešta, kad atsiimti duoklės ateis naujas faras. 

— De Jas peliculas“*, — greitai pridūrė tarnaitė. 

— O,— linktelėjo ji. — Zrdiga/e agui““. 

Tarnaitei išėjus, Dženė greitai sutvarkė ir į stalčių įkišo krūvą sąskaitų. 
Kai meksikietė, lydima jaunikaičio, sugrįžo, ji su visu krėslu pasisuko nuo sta- 
lo ir atsistojo šaltai nužvelgdama atsilankiusįjį. 

— Jus atsiuntė Boneris? 


* Čia senjoras Vulfas (:s5.). 
** Iš filmų (isp.). 
** Įleisk vidun (isp.). 

— Ne, — atsakė jis. — Tiesą sakant, Boneris netgi nežino, kad aš čia. 

— O! — dabar ji suprato, kodėl jis atėjo. — Jūs matėte bandinį? 

Vyriškis linktelėjo. 

Dženės tonas tapo dar šaltesnis. 

— Tuomet galite eiti. Aš su niekuo nesusitikinėju nesusitarusi iš anksto. 

Jo lūpose šmėkštelėjo šypsenėlė. Dženė dar labiau pyktelėjo. 

— Ir nuo manęs galite Boneriui perduoti, kad verčiau liautųsi po visą 
miestą rodęs tą bandinį, antraip pasigailės. 

Svečias nusijuokė, paskui jo veidas surimtėjo. 

— Aš jau taip padariau, panelė Denton. 

— Jau padarėte? — pyktis Dženei ėmė slūgti. — Toks dalykas galėtų su- 
žlugdyti mano verslą. 

— Manau, jūs jau iš jo išėjote, — ramiai pasakė jis. 

Nustebusi ji išpūtė akis. 

— Ką norite tuo pasakyti? 

— Bijau, jūs nesuprantate, — tarė jis, išsiimdamas iš kišenės vizitinę 
kortelę ir paduodamas jai. Kortelė buvo brangi, graviruota. Dženė perskaitė: 
„Deividas Vulfas“ ir žemiau kamputyje — „Vykdomasis viceprezidentas“. Po 
tuo — kino kompanijos pavadinimas, su kuria buvo susijęs Boneris. Dabar ji 
prisiminė, kas jis. Buvo skaičiusi apie jį laikraščiuose. Gabus jaunikaitis, Kor- 
do vunderkindas. Ji vėl pakėlė akis į vyriškį. 

Jo lūpomis tebeklaidžiojo vos pastebima šypsenėlė. 

— Ar sutiktumėte vaidinti Mariją Magdalietę? 

Staiga Dženė pradėjo nervintis. 

— Nežinau, — dvejodama tarė. — Aš maniau, kad tai tik Bonerio juokai. 

— Galbūt ir juokai, — skubiai atsakė Deividas Vulfas. — Aš nežinau, 
ką jis galvojo. Bet man tai ne juokai. Manau, galite tapti įžymia kino žvaigž- 
de. — Ir kiek patylėjęs pridūrė: 

— Tokia pati ir mano žmonos nuomonė. 

Dženė klausiamai pažvelgė į jį. 

— Roza Štrasmer. Ji pažinojo jus prieš ketverius metus, kai dar dirbote 
ligoninėje. 

Staiga Dženės akys suspindo. 

— Turite galvoje gydytoję Štrasmer? Tą, kuri persodino Lindos Deivis 
veido odą? 

Jis vėl linktelėjo šypsodamasis. 

— Tada aš kaip tik buvau chirurgijos skyriaus vyresnioji sesuo, — prisi- 
pažino Dženė. — Ji dirbo nuostabiai. 


— Dėkui. O dabar pasakykite, ar sutiktumėte vaidinti Mariją Magdalietę? 

Ūmai ji baisiai panoro šio vaidmens. 

— Taip. 

— Tokio atsakymo ir tikėjausi, — tarė jis išsitraukdamas iš vidinės kiše- 
nės popieriaus lapą. — Kiek Boneris žadėjo jums mokėti? 

— Du tūkstančius per savaitę. 

Jo rankoje jau atsirado parkeris, ir jis ėmėsi kažką rašyti lape. 

— Minutėlę, pone Vulfai, — skubiai tarė ji. — Žinau, Boneris tai suma- 
nė kaip pokštą. Neprivalote tiek daug man mokėti. 

— Galbūt jis ir pajuokavo. Bet aš nejuokauju. Jis pasakė du tūkstančius, 
tiek ir gausite. — Jis baigė rašyti ir padavė kontraktą Dženei. — Patarčiau 
įdėmiai perskaityti. 

Ji pažvelgė į spausdintą blanką. Ranka tebuvo įrašyta jos pavardė ir at- 
lyginimo suma. 

— Ar būtina? 

Deividas linktelėjo. 

— Manau, derėtų, — tarė jis. — Kontraktus lengva pasirašyti, bet ne taip 
lengva nutraukti. 

Dženė įsmuko į krėslą ir ėmė skaityti kontraktą. 

— Matau, čia kontraktas su „Cord Explosives“. 

— Tai mūsų įprasta praktika. Kompanija priklauso Kordui. 

— O! — Dženė baigė skaityti, paėmė parkerį ir pasirašiusi sugrąžino 
kontraktą Deividui. — Na, kas toliau? — šypsodamasi paklausė ji. 

Jis įsidėjo kontraktą kišenėn. 

— Pirmiausia pakeisime jūsų pavardę. 

— Kuo ji negera? 

— Pernelyg daugeliui žmonių žinoma. Vėliau tai gali pasirodyti nepatogu. 

Dženė kiek pagalvojo, paskui nusijuokė. | 

— Man dėl to nusispjaut, — tarė. — O jums? 

Deividas papurtė galvą. 

— O man — ne. 

Ji vėl nusijuokė. Tegul džoniai graužiasi nagus dėl to, ką praranda. 

Deividas apsidairė po kambarį. 

— Tai jums priklauso ar nuomojatės? — paklausė jis. 

— Nuomojuos. 

— Gerai, — pasakė jis. — Uždarykite šią vietą ir kuriam laikui išvykite. 
Kur nors į dykumą. Galbūt į Palm Springsą. Tegul niekas, išskyrus mane, ne- 
žino, kur išvykote. 

— Gerai, — sutiko ji. — O toliau? 

— Laukite, — pasakė jis. — Laukite, kol mes jus atrasime! 

— DEJA, DEIVIDAI, — PASAKĖ PIRSAS ATSISTODAMAS. NORS ŠYPSOJOSI, JO AKYS 
buvo šaltos. — Negaliu tau pagelbėti. 

— Kodėl? 

— Nes aš pardaviau savo akcijas prieš metus. 

— Šefildui? — paklausė Deividas. 

Agentas linktelėjo. 

— Kodėl nesusisiekei su Džonu? 

— Nes nenorėjau, — atkirto Pirsas. — Ir taip užtektinai mane išnaudojo. 
Jam tikau per sunkiuosius metus, kad atlikčiau visą juodą darbą ir neduočiau 
nutrūkti gamybai. Bet kai tik dalykai pakrypo į gerą pusę ir tapo įmanoma 
imtis didžių užmojų, jis pasikvietė Bonerį. 

— Tu taip pat juo pasinaudojai. Džonas irgi patyrė nuostolių, nes tu už- 
sigeidei studijos, su kuria galėtum žaisti. Tai jo dėka praturtėjai. Ir dar prieš 
ateinant Boneriui supratai, kad esi tik agentas, o ne režisierius. Visa kino pra- 
monė tai žinojo. 

— Tik todėl, kad jis niekad nesuteikė man šanso, — nelinksmai šyptelėjo 
Danas. — Dabar jo eilė šiek tiek paprakaituoti. Nekantrauju pamatyti, kaip 
jam tai patiks. — Jis piktai nuėjo prie durų, bet kai nuo jų vėl atsisuko į Dei- 
vidą, jo pyktis tartum buvo išgaravęs. — Palaikyk su manimi ryšį, Deividai. 
Esama kraštutinės galimybės, kad man pasiseks pasiskolinti iš „Metro“ Treisį 
ar Geiblą, jeigu tik pasiūlysi tinkamą kompensaciją. 

Deividas linktelėjo, ir agentas išėjo. Nudūręs akis į rašomąjį stalą, Dei- 
vidas su kartėliu pagalvojo: kaip visada verteiviškas. Pirsui nieko nereikštų 
prasukti tokį sandėrį ir užtikrinti kompanijai milijoninį pelną. Tai jo darbas, 
neturįs nieko bendra asmeniškai su Džonu Kordu. Bet parduoti kompanijai 
savo akcijas — visai kas kita. 

Pavargęs ištiesė ranką prie telefono. 

— Klausau, pone Vulfai. 

— Paskambinkit Boneriui ir paklauskit, gal galėtų tuoj pat su manimi 
pasimatyti. 

— Jūsų ar jo kabinete? — pasitikslino sekretorė. 

Deividas nusišypsojo. Laikantis įprasto protokolo, Boneris privalėtų pas 
jį ateiti. Tiesiog stebėtina, kaip jautriai reaguoja studijos gandų mašina. Šiuo 
metu jau visi jautė, kad kažkas bręsta, ir dargi sekretorė nebuvo visiškai tikra 
dėl jo padėties. Todėl ir pamėgino savaip prazonduoti. 

— Žinoma, mano kabinete, — irzliai pasakė jis padėdamas ragelį. 

Boneris atėjo pas jį į kabinetą maždaug po keturiasdešimt penkių minu- 
čių. Ne taip jau ir blogai, atsižvelgiant į jų abiejų užimamų pareigų svorį. Ne 
per ilgai, kad pasirodytų nemandagus, ir ne per greitai, kad būtų palaikytas 
pataikūnu. 

— Atleisk, kad tave trukdau, Morisai, — mandagiai atsiprašė Deividas. 

— Nieko tokio, Deividai, — lygiai taip pat mandagiai atsakė Boneris. — 
Aš pasistengiau užbaigti šio ryto gamybinį pasitarimą. 

— (Gerai. Vadinasi, turi šiek tiek laiko? 

— Maždaug dabar pas mane turi susirinkti scenaristai. 

— Rašytojai įpratę laukti, — nusišypsojo Deividas. 

Boneris susidomėjęs pažvelgė į jį ir, nejučia įkišęs ranką po švarku, pasi- 
kasė per marškinius. 

— Niežti? — išsišiepė Deividas tai pastebėjęs. 

— Tu jau girdėjai tą istoriją? — paklausė Boneris. 

Deividas linktelėjo. 

Boneris nusiviepė ir dabar atvirai pasikasė. 

— Tiesiog varo mane iš proto. Tačiau buvo verta. Ir tu kada nors turė- 
tum pabandyti su Džene. Toji mergiotė tavo seną smuiką priverčia skambėti 
it Stradivarijaus. 

— Kurgi ne. Aš mačiau bandinį. 

Boneris pažvelgė į jį. 

— Norėjau tavęs paklausti. Kodėl išėmei visas kopijas? 

— Privalėjau, — pasakė Deividas. — „Nusidėjėlė — ne mūsų nuosa- 
vybė. Priklauso asmeniškai Kordui. O tu žinai, koks jis. Nenoriu jokių ne- 
malonumų. 

Boneris tylomis jį stebėjo. Deividas nusprendė, kad nėra tikslo sukinėtis 
aplinkui. 

— Šefildas man parodė tavo įsipareigojimą parduoti jam akcijas. 

Boneris linktelėjo. Dabar jis jau nesikasė. 

— Taip ir maniau, kad jis pasakys. 

— Kodėl? — paklausė Deividas. — Jeigu norėjai parduoti, kodėl nepa- 
sikalbėjai su Kordu? 

Boneris kiek patylėjo. 

— O kokia iš to būtų buvusi nauda? Aš netgi nesu matęs to žmogaus. 
Jeigu jis stokojo mandagumo nors sykį žvilgtelėti per tuos trejus metus, ku- 
riuos jam dirbu, nematau reikalo dabar imti lakstyti iš paskos. Be to, mano 

kontraktas kitą mėnesį baigiasi, ir niekas man nepasiūlė jo pratęsti. Netgi 
Makalisteris nepaskambino. — Jis vėl pradėjo kasytis. 

Deividas užsirūkė. 

— Kodėl neatėjai pas mane? — švelniai paklausė jis. — Juk aš tave čia 
įtaisiau. 

Boneris vengė jo akių. 

— Žinoma, Deividai, privalėjau taip pasielgti. Bet visi žino, kad be Kor- 
do sutikimo tu nieko negali daryti. Kol būtum su juo susisiekęs, mano kon- 
traktas būtų pasibaigęs. Prieš visus, dirbančius kine, atrodyčiau kaip kvailys. 

Deividas giliai įtraukė į plaučius dūmų. Jie visi panašūs — tokie sukti, to- 
kie negailestingi, tokie visokeriopai gabūs, tačiau tokie vaikiški su savo kvailu 
išdidumu. 

Boneris jo tylą palaikė atsisakymu nuo kovos. 

— Šefildas man pažadėjo mumis pasirūpinti, — skubiai pridūrė jis. — 
Mes jam reikalingi abu, Deividai. Tu tai žinai. Jisai sakė, kad kai tik perims 
vadovavimą, sudarys naują sutartį — finansuos filmus, pateiks mums naują 
pelno dalybų planą ir duos galimybę pirmumo teise įsigyti akcijų. 

— Tu turi jo pasižadėjimų raštus? 

Boneris papurtė galvą. 

— Žinoma, ne, — pasakė jis. — Jis negali pasirašyti kontrakto, kol nėra 
perėmęs kompanijos vadovavimo. Bet jo žodžiu galima tikėti, tai solidus 
žmogųus, o ne koks vėjavaikis Kordas, besiblaškantis nuo karšto prie šalto. 

— Ar Kordas kada nors tau sulaužė žodį? 

Boneris papurtė galvą. 

— Ne. Dar neturėjo progos. Mano rankose buvo kontraktas. O dabar, kai 
šis beveik pasibaigęs, nenoriu suteikti jam tos progos. 

— Tu kaip mano dėdė, — atsiduso Deividas. — Jis klausėsi tokių žmo- 
nių kaip Šefildas ir baigė spekuliuodamas akcijomis ir bonais, o ne kurdamas 
filmus. Prarado savo kompaniją. Dabar tu darai tą pat. Šefildas negali tau 
duoti kontrakto, nes nevaldo kompanijos, o tu jam įteiki pasirašytą susitarimą, 
leidžiantį perimti ją. — Deividas atsistojo, jo balsas tapo piktas. — Na, o ką tu 
darysi, prakeiktas kvaily, kai jis tau, perėmęs į savo rankas kontrolę, pasakys, 
kad negali tesėti pažado? 

— Bet mes jam reikalingi, kad viskas eitųsi sklandžiai. Kas statys filmus, 
jeigu ne aš? 

— Taip pat galvojo ir mano dėdė Bernis, — sarkastiškai atkirto Deivi- 
das. — Bet verslas sukasi ir be jo. Ir suksis be mūsų. Šefildas visada gali susi- 
rasti ką nors, kas už jį vadovaus studijai. Šeris iš „MGM“ tik ir laukia tokio 


444 ||| — PERĖJŪNAI 


pasiūlymo, Matis Foksas iš „Universal“ pultų prie jo kaip bitė prie medaus. 
Jam nė perpus nebūtų čia taip sunku kaip tenai. — Deividas staiga klestelėjo 
į krėslą. — Ar tu tebemanai, kad jis negali apsieiti be mūsų? 

Išblyškęs Boneris dėbsojo į jį. 

— Bet ką man daryti, Deividai? Juk pasirašiau susitarimą. Jeigu atsime- 
siu nuo jo, Šefildas gali, po perkūnais, paduoti mane į teismą. 

Deividas pamažėle užgesino cigaretę. 

— Kiek prisimenu tavo susitarimą, — tarė jis, — tu sutikai parduoti jam 
visas savo akcijas gruodžio penkioliktąją? 

— Taip, tiesa. 

— O kas, jeigu kartais tu tą dieną teturėtum vieną akciją? — tyliai pa- 
klausė Deividas. — Jeigu parduotum jam tą vieną akciją, būtum tesėjęs Žodį. 

-— Bet tai bus ateinančią savaitę. Ką tu iki tol surastum, kad nupirktų 
akcijas? 

— Džoną Kordą. 

— Bet jeigu tu nespėsi su juo susisiekti? Tada aš netenku keturių milijo- 
nų dolerių. Jeigu norėsiu tiek akcijų parduoti atviroje rinkoje, iškart numušiu 
jų kainą. 

— Aš pasistengsiu, kad tu gautum savo pinigus. — Ir, pasilenkęs per sta- 
14, Deividas švelniai pridūrė: — Gali pradėti rengti sau naują kontraktą. 


— Keturis milijonus dolerių! — sukliko Irvingas. — Kaip tu manai, iš 
kur, velniai rautų, aš paimsiu tokius pinigus? 

Deividas pažvelgė į savo draugelį. 

— Na, na, Smailianosi. Tai žucblas“. 

— O kas bus, jeigu Kordas pasakys, kad jam nereikia akcijų? — ramesniu 
balsu paklausė Irvingas. — Ką tada aš su jomis veiksiu? Vartosiu kaip tualetinį 
popierių? — Jis pakramsnojo savo cigarą. — Tarkim, tu mano draugas. Jeigu 
pramausiu su tokiu-sandėriu, niekam nebebūsiu draugas. Vadins mane velio- 
niu Icchaku Švarcu. 

— Nėra jau taip blogai. 

— Neaiškink man, — pyktelėjo Irvingas. — Iš tokio darbo kaip manasis 
neišvejama. 

Deividas minutėlę žvelgė į jį. 

— Atleisk, Irvingai. Neturėjau teisės tavęs prašyti, kad taip rizikuo- 
tum. — Ir apsisukęs jis žingtelėjo durų link. 

Draugo balsas privertė jį sustoti. 


* Niekai (jidi$). 

— Ei, minutėlę! Kur dabar droži? 
Nustebęs Deividas išpūtė akis. 
— Argi aš griežtai atsisakiau tau padėti? — paklausė Irvingas. 


Pilna tetos Mejės krūtinė suvirpėjo iš pasitenkinimo. 

— Dėdė Bernis buvo tau kaip tėvas, — užsipuolė ji savo šaižiu, ausį rė- 
žiančiu balsu. — O ar tu buvai jam kaip sūnus? Ar įvertinai, ką jis dėl tavęs 
padarė? Ne. Nėsyk netgi nepadėkojai savo dėdei Berniui, kai jis buvo dar gy- 
vas. — Išsitraukusi iš suknelės priekinės kišenėlės nosinaitę ji ėmė šluostytis 
akis, o dvylikos karatų deimantas ant rausvo jos piršto blykčiojo vaivorykštės 
spalvomis lyg prožektorius. — Tik iš Dievo malonės tavo vargšė Tan/ė““* liku- 
sių dienų nenugyvens elgetyne. 

Ant kieto krėslo Deividas nepatogiai pasimuistė. Didžiulio namo erd- 
viame, tuščiame kambaryje smelkė nakties žvarba. Juo perbėgo šiurpulys, 
tačiau Deividas nesuprato, ar nuo šalčio, ar nuo to, kaip šis namas visados jį 
veikdavo. 

— Gal užkurti jums židinį, Tan/e? 

— Tau šalta, Duvydėli? — paklausė teta Mejė. 

Jis truktelėjo pečiais. 

— Maniau, gal jūs sužvarbusi. 

— Sužvarbusi? — pakartojo ji. — Tavo vargšė senutė Zan/e pratusi 
žvarbti. Tik skaičiuodama centus įstengiu gyventi šiame name. 

— Jau vėlu, Zan£e, turiu eiti. Ar duosit man savo akcijų balsus? 

Senoji moteris nužvelgė jį. 

— Kodėl turėčiau duoti? — paklausė ji. — Turiu duoti akcijų balsus, kad 
padėčiau tam momzeriuf““, tam niekadėjui, pavogusiam iš tavo dėdės kompa- 
niją. 

— Niekas jos nepavogė. Dėdė Bernis vis tiek pats būtų ją praradęs. Dar 
jam pasisekė, kad surado tokį žmogų kaip Kordas, kuris taip lengvai jį pa- 
leido. 

— Pasisekė? — vėl suspigo ji. — Iš visų akcijų, kurias jis turėjo, man 
teliko dvidešimt penki tūkstančiai. Kur pasidėjo kitos? Na, pasakyk, kur jos 
pasidėjo, a? 

— Už jas dėdė Bernis gavo tris su puse milijono dolerių. 

— Nair kas? — atrėmė ji. — Jos buvo vertos tris kartus tiek. 


* Teta (jidiš). 
* Momser — mergvaikis (jidiš). 

— Jos buvo vertos 5upkas“, — pasakė jis tvardydamasis. — Dėdė Bernis 
per akis apvaginėjo kompaniją, ir jūs tai žinot. Akcijos nebuvo vertos popie- 
riaus, ant kurio buvo išspausdintos. 

— Dabar savo dėdę vadini vagimi, — ji pašoko ant kojų. — Lauk! — su- 
kliko parodydama į duris. — Lauk iš mano namų! 

Nužvelgęs ją, Deividas pasuko durų link. Kartą ir dėdė išvijo jį iš savo 
kabineto bemaž tokiais pačiais žodžiais. Tačiau tada jis gavo, ko norėjo. O teta 
Mejė kur kas gobšesnė už savo velionį, vyrą. Jis apsisuko. 

— Teisybė, tai tik dvidešimt penki tūkstančiai akcijų, — pasakė. — 
Menkutis vienas procentas nuo viso jų kiekio. Tačiau dabar jos šio to vertos, 
šiaip ar taip, kas nors iš šeimos turi rūpintis jūsų interesais. Bet atiduokite savo 
akcijų balsus Šefildui ir pamatysite, kas atsitiks. Jis iš tokių žmonių, kurie pir- 
miausia ir pastūmėjo dėdę Bernį į Volstritą. Jeigu taip padarysite, manęs čia 
nebebus, kad rūpinčiausi jūsų interesais. Jūsų akcijos vėl bus vertos 5upkas. 

Tetulė išpūtė akis. 

— Tai tiesa? 

Deividas tarsi matė jos galvoje sukantis kalkuliatorių. 

— Tiesa iki paskutinio žodžio. 

Ji giliai atsiduso. 

— Tada eikš, — tarė, — aš tau pasirašysiu už balsus. — Apsisukusi ji nu- 
krypavo prie sieninės spintos. — Tavo dėdė, o/ev a' sbolem“", visada sakydavo, 
kad, prireikusi patarimo, kreipčiausi į tave. Tasai Deividas, sakydavo jis, turi 
galvą ant pečių. 

Tetulė išėmė iš spintos popierius, padėjo ant stalo ir pasirašė. Deividas 
paėmė juos ir įsidėjo kišenėn. 

— Dėkui, teta Meje. 

Ji nusišypsojo. Deividas nustebo, kai teta paėmusi jo ranką bemaž ne- 
drąsiai paglostė. 

— Tavo dėdės ir manęs niekada Dievas neapdovanojo vaikais, — virpan- 
čiu balsu tarė ji. — Iš tiesų jis tave laikė savo sūnumi. — Tetulė greitai sumirk- 
sėjo. — Tu nežinai, kaip jis didžiuodavosi, netgi jau pasitraukęs iš kompanijos, 
kai perskaitydavo apie tave verslo laikraščiuose. 

Deividui į gerklę pakilo gailesčio šiai vienišai senutei kamuolys. 

— Žinau, teta Meje. 

Jis pabandė nusišypsoti. 


* Muilo burbulus (jidiš). 
* Amžiną jam atilsį (jidis). 

 — Ir tavo tokia gražutė žmona, — tarė. — Nesišalink manęs. Kodėl 

kartkartėmis tau jos neatvežus atsigerti arbatos su manimi? 

Staiga Deividas apkabino senutę ir pabučiavo į skruostą. 

— Atsivešiu, teta Meje. Netrukus. 

Deividui sugrįžus į studiją, Roza jo laukė kabinete. 

— Kai panelė Vilson paskambino ir pasakė man, kad tu vėluosies, pagal- 
vojau, jog būtų gražu, jeigu aš užvažiuočiau ir pasiimčiau tave papietauti. 

— (Gerai, — tarė jis, bučiuodamas ją į skruostą. 

— Na? 

Deividas sunkiai susmuko ant krėslo prie rašomojo stalo. 

— Teta Mejė man atidavė savo akcijų balsus. | 

— Vadinasi, turėsi devyniolika procentų balsų? 

— Nelabai tai padės, jeigu Džonas manęs neparems. Irvingas man pa- 
sakė, kad gaus parduoti akcijas Šefildui, jeigu Kordas jų neperims. 

Roza atsistojo. 

— Na, padarei, ką galėjai, — dalykiškai pasakė ji. — O dabar einam 
pietauti. 

Deividas atsikėlė nuo krėslo, ir tuo metu įpuolė sekretorė. 

— Telegrama iš Londono, pone Vulfai. 

Jis atplėšė telegramą. 


PASKIRKIT NUSIDĖJĖLĖS FILMAVIMO PRADŽIĄ KOVO I 
KORDAS 


Jau buvo bepaduodąs telegramą Rozai, bet vėl pasirodė sekretorė. 
— Dar viena telegrama, pone Vulfai. 
Deividas skubiai ją atplėšė ir perbėgo akimis. Staiga jam didžiai paleng- 


vėjo. 


MAKALISTERIS PARENGĘS VISUS REIKALINGUS PINIGUS ŠEFILDUI 
ATREMTI. DUOK JAM Į KAULUS KAIP REIKIANT. 


Kaip ir pirma telegrama, ši taip pat buvo pasirašyta Kordo. Deividas per- 
davė abi Rozai. Perskaičiusi ji pakėlė į jį spindinčias akis. 

— Mes nugalėjome! — džiugiai sušuko jis ir buvo beapkabinąs žmoną, 
bet ir vėl atsidarė durys. 

— Na, kas dar, panele Vilson? — paklausė jisai sunerimęs. Mergina ne- 
ryžtingai sustojo ant slenksčio. 

— Atleiskit, kad trukdau, pone Vulfai, — tarė, — bet ką tik atėjo dar 
viena telegrama. 

— Tai ko stovite, duokit šen. — Deividas pažvelgė į Rozą. 

— Šitoji mums abiem, — tarė paduodamas jai. — Atplėšk. 

Roza pažvelgė į voką, paskui vėl į Deividą. Jos veide nušvito šypsena. 

Deividas nuleido akis į telegramą žmonos rankoje. 


MAZEL T0V'! TIKIUOSI BUS DVYNUKAI! 


Šioji buvo pasirašyta DŽONAS. 


Geros kloties (jidi9). 


a ima Kaja 

— VELNIAI RAUTŲ, KAIP KVAILA! — SUMURMĖJO FORESTERIS, PAKELDAMAS Į 
orą „CAB — 200“ įkandin spitfairų" formuotės. 

— Kas kvaila? — paklausiau iš antrojo piloto sėdynės atsigręždamas pa- 
žvelgti į Londoną, išnykstantį ankstyvo rytmečio ūkuose. Po vakarykštės nak- 
ties antpuolio dar kur ne kur liepsnojo gaisrai. — Jie nenupirko mūsų lėktuvo, 
bet nupirks visus „B-17“, kiek tik pajėgsime išleisti. Kas per velnias, juk abu 
žinome, kad jie turi laikytis standartų. 

— Aš ne apie tai kalbu, — suniurnėjo Rodžeris. 

— Pirmas ir antras variklis — tvarka, — šūktelėjo už mūsų Morisis. — 
Trečias ir ketvirtas — tvarka. Dabar galite sumažinti kuro padavimą. 

— Gerai. — Rodžeris pridarė mišinio sklendę. — Štai apie ką kal- 
bu, — paaiškino jis, pamodamas į Moris;, atliekantį borto inžinieriaus funk- 
cijas. — Tai kvaila — mes visi tame pačiame lėktuve. O jeigu jis nukris? Kas 
tada vadovaus kompanijai? 

Aš išsišiepiau. 

— Pernelyg rūpiniesi. 

Jis irgi man nusišypsojo, tačiau be linksmumo. 


* Angl. „Spitfire“ („Spjaudantysis ugnimi“) — vienvietis britų KOP naikintuvas, plačiai naudotas Ant- 


rojo pasaulinio karo metu, taip pat prieš jį ir po jo iki praėjusio amžiaus šeštojo dešimtmečio vidurio. 

— Juk už tą tu man moki. Kompanijos prezidentas privalo rūpintis. Ypač 
kai taip plečiamės. Praėjusiais metais mūsų bendrosios pajamos sudarė per 
trisdešimt penkis milijonus; šiais metais dėl karinių užsakymų viršysime šim- 
tą milijonų. Reikia pradėti rengti personalą, kuris galėtų mus pakeisti, jeigu 
kas nors atsitiktų. 

Išsiėmiau cigaretę. 

— O kas gali atsitikti? — paklausiau užsirūkydamas ir nužvelgiau jį pro 
dūmų kamuolį. — Nebent pradėjai pavyduliauti Karališkosioms oro pajė- 
goms ir ketini sugrįžti tarnybon. 

Jis ištraukė man iš burnos cigaretę ir įsidėjo ją sau tarp lūpų. 

— Juk pats žinai, Džonai, kad aš negalėčiau su tais vaikinais lygintis. Jie 
vis suktų ratus aplinkui mane. Jeigu jau man lemta būti kabinetiniu pilotu, tai 
verčiau tai darysiu čia, kur aš nors priklausau tavo generaliniam štabui. 

Tai, ką jis pasakė, iš dalies buvo tiesa. Karas verčia mus taip plėstis, kaip 
nė sapnuot nesapnavome. O juk dar nė nesame nepradėję kariauti. 

— Mums reikia ką nors surasti, kad vadovautų gamyklai Kanadoje. 

Aš tylomis linktelėjau. Jis teisus — tai velniškai išmintingas ėjimas. Vals- 
tijose, savo gamyklose, gaminsime dalis ir siųsime šias į Kanadą, kur bus su- 
renkamos konvejeriu. Surinktus lėktuvus nuskraidins į Angliją Kanados ka- 
rališkųjų oro pajėgų lakūnai. Jeigu planas pasiseks, kiekvieno lėktuvo gamybą 
mes sutrumpinsime maždaug trimis savaitėmis. 

Ši idėja turėjo ir kai kurių finansinių pranašumų. Fabriko statybą apsiėmė 
finansuoti britų ir Kanados vyriausybės, ir šitaip mes sutaupysime daugiau. 
Fabrikas kainuos mažiau, nes mums nereikės mokėti procentų nuo kapitalo, 
o grynųjų pajamų mokestis bus išskaičiuojamas Kanadoje, kur amortizacijos 
nuolaida keturis kartus didesnė nei pas Dėdę Semą. O jo didenybės vaikinai 
irgi džiaugsis, nes gyvendami sterlingo zonoje galės leisti mažiau dolerių. 

— Gerai, sutinku. Bet niekas iš pas mus dirbančių vaikinų, išskyrus Mo- 
risį, neturi tiek patirties, kad galėtų perimti tokią stambią gamybą, o jo mes 
negalime atiduoti. Ar tu dar ką nors esi numatęs? 

— Žinoma, — tarė jis, mesdamas į mane keistą žvilgsnį. — Bet tau ne- 
patiks. | 

Pažvelgiau ; jį. 

— Pabandyk pasakyti, ir tada žiūrėsim. 

— Amosas Vintropas. 

— Ne! 

— Jis — vienintelis žmogus, galintis imtis to reikalo. Ir būtina paskubėti, 
paskui jo negausim. Sprendžiant iš to, kaip viskas klostosi, kas nors pagriebs 
jį (mums iš panosės. 

— Na ir tegul! Jis pasipūtėlis ir girtuoklis. Be to, kad ir ko imtųsi, viską 
sugadina. 

— Jis išmano lėktuvų gamybą, — spyrėsi Foresteris. — Girdėjau, kas 
tarp judviejų nutiko, bet tatai neturi nieko bendra su reikalu. 

Aš nutylėjau. Priekyje mačiau spitfairų formuotės vadą palinguojant 
sparnais. Tai buvo ženklas užmegzti radijo ryšį. Foresteris pasilenkė ir nu- 
spaudė radijo mygtuką. 

— Klausau, kapitone? 

— Mesjus čia paliekame, seni. 

Pažvelgiau žemyn. Po mumis driekėsi pilki Atlanto vandenys. Buvome 
nutolę šimtą mylių nuo britų salų. | 

— Gerai, kapitone, — atsakė Foresteris. — Dėkui. 

— Laimingai grįžti namo, vyručiai. Ir nepamirškite atsiųsti mums tų 
didžiųjų. Ateinančią vasarą mums jų prireiks, duosime fricams šiek tiek 
grąžos. 

Foresteris nusijuokė į mikrofoną. Britai ką tik gavo į kailį ir jau rūpinasi, 
kaip atsigriebti. 

— Atsiųsime, kapitone. 

— Šaunu. Ryšys baigtas. 

Jis vėl palingavo spitfairo sparnais, ir formuotė plačiu ratu atsiplėšė at- 
galios savojo kranto link. Stojo tyla, ir mes likome vieni virš Atlanto pakeliui 
į namus. 

Atsisegiau saugos diržą ir atsistojau. 

— Jeigu jūs ne prieš, tai einu į galą ir kiek nusnūsiu. 

Rodžeris linktelėjo. Aš atidariau pertvaros duris. 

— Pagalvok apie tai, ką tau sakiau, — šūktelėjo jis man pavymui. 

— Jeigu kalbi apie Amosą Vintropą, tai pamiršk jį. 

Morisis paniuręs sėdėjo borto inžinieriaus krėsle. Man įėjus, jis pakėlė 
akis. 

— Aš to nesuprantu, — liūdnai tarė. 

— Visai nesunku paskaičiuoti. — Aš atsisėdau ant gulto krašto. — „B-7“ 
skrenda su penkių žmonių įgula, o pas mus — devyni. Vadinasi, jie gali pakelti 
į orą bemaž dvigubai daugiau lėktuvų. Iki Vokietijos ir atgal skristi susidaro 
daugiausia du tūkstančiai mylių, tad jiems nereikalingas penkių tūkstančių 
mylių maksimalaus skrydžio nuotolis. Be to, jo gamyba kainuoja beveik per- 
pus mažiau nei mūsiškio. 

— Bet mūsų lėktuvas gali skristi dešimt tūkstančių pėdų aukščiau ir du 
šimtus mylių per valandą greičiau, — pasakė Morisis. — Ir gali pakelti bemaž 
dvigubai didesnį bombų krovinį. 

— Visa tavo bėda, Morisi, kad esi pralenkęs laiką. Tokiems lėktuvams jie 
kol kas nepasirengę. 

Mačiau iš veido, kaip jis nusiminė. Tačiau tai, ką aš pasakiau, buvo tiesa. 
Mano pinigų dėka jis buvo genialiausias lėktuvų konstruktorius. 

— Pamiršk tai. Jie dar tave prisivys. Kada nors skraidys tūkstančiai tokių 
lėktuvų. 

— Ne šiame kare, — be ūpo pasakė jis ir iš kartoninės dėželės išėmė ter- 
mosą. — Gal nunešiu Rodžeriui kavos. 

Jis nuėjo į pilotų kabiną, o aš išsitiesiau ant gultų. Mano ausyse ūžė ke- 
turių galingų variklių gausmas. Užsimerkiau. Tris naktis praleidau Anglijoje 
ir nė vienos kaip reikiant neišsimiegojau. Vis tai bombos, tai merginos. Tai 
bombos, tai merginos. Bombos. Merginos. Aš užmigau. 


Pasigirdo vis stiprėjantis, kone orgazmą pasiekiantis kauksmas, ir bomba 
nukrito kažkur netoliese. 

— Man neramu dėl savo dukters, pone Kordai, — pasakė liesa žilaplaukė 
moteris man iš dešinės. 

Žvilgtelėjau į ją, paskui į Morisį, sėdintį priešais mane. Jo veidas buvo 
blyškus ir įsitempęs. Aš vėl pasisukau į moterį. Bomba nukrito faktiškai visai 
šalimais, o moteris išgyvena dėl savo dukters, saugiai gyvenančios Amerikoje. 
O gal ir derėjo jai nerimauti. Juk tai Monikos motina. 

— Nemačiau Monikos nuo tada, kai ji buvo devynerių, — nervingai to- 
liau kalbėjo ponia Holm. — Tai buvo beveik prieš dvidešimt metų. Aš dažnai 
apie ją mąstau. | 

Tyliai sau pagalvojau: „Nelabai dažnai tu ją prisimindavai.“ Anksčiau 
maniau, kad motinos kitokios, bet jos nesiskiria nuo tėvų. Pirmiausia galvo- 
ja apie save. Bent viena tarp manęs ir Monikos buvo bendra: mes abu savo 
tėvams nė kiek nerūpėjome. Mano motina numirė, o josios pabėgo su kitu 
vyru. 

Iš po ilgų juodų blakstienų ji pažvelgė į mane tamsiai violetinėmis aki- 
mis, ir man pasisekė pastebėti tą grožį, kurį buvo perdavusi savo dukteriai. 

— Kaip manote, ar pamatysite ją sugrįžęs į Ameriką, pone Kordai? 

— Abejoju, ponia Holm, — pasakiau. — Dabar Monika gyvena Niujor- 
ke, o aš — Nevadoje. 

Ji kiek patylėjo, paskui aš vėl susilaukiau jos tiriamo žvilgsnio. 

— Jūs nelabai mane mėgstate, tiesa, pone Kordai? 

— Tiesą sakant, aš apie tai nesusimąsčiau, ponia Holm, — greitai atsa- 
kiau. — Atleiskite, jeigu daviau pagrindą tokiam įspūdžiui. 


Ji nusišypsojo. 

— Sprendžiu ne iš jūsų žodžių. Tiesiog jaučiau, kaip jūs susigūžėte, kai 
pasakiau, kas aš tokia. — Ji nervingai pavartė rankoje šaukštą. — Tikiuosi, 
Amosas jums viską papasakojo apie mane — apie tai, kaip aš pabėgau su kaž- 
kuo kitu, palikdama jį vieną auginti vaiką? 

— Vintropas ir aš niekada nebuvome tokie artimi. Nėsyk nesikalbėjome 
apie jus. 

— Privalote manimi patikėti, pone Kordai, — sukuždėjo ji, staiga steng- 
damasi įtikinti. — Aš nepalikau savo dukters. Noriu, kad ji tai žinotų, suprastų. 

Niekada niekas nesikeičia. Tėvams nuolat svarbiau būti suprastiems nei 
suprasti. 

— Amosas Vintropas buvo bobišius ir apgavikas, — pasakė ji ramiai, be 
kartėlio. — Dešimt mūsų santuokos metų virto pragaru. Per mūsų medaus 
mėnesį aš užklupdavau jį su kitomis moterimis. Ir galiausiai, kai įsimylėjau 
padorų, garbingą Žmogų, jis mane šantažavo, kad atsižadėčiau dukters, ant- 
raip grasino viską atskleisiąs ir sužlugdysiąs to žmogaus karjerą jo didenybės 
karinėse pajėgose. 

Pažvelgiau į ją. Galbūt ir panašu į tiesą. Amosas gabus tokiems triukams, 
pats tai Žinojau. 

— Ar jūs kada nors parašėte Monikai apie tai? 

— Kaip tokį dalyką gali rašyti savo pačios dukteriai? 

Aš nutylėjau. 

— Prieš dešimt metų Amosas man pranešė, kad siunčia ją pagyventi pas 
mane. Pagalvojau, Monika geriau mane pažins, paaiškinsiu jai, ir ji supras. — 
Ji nežymiai palingavo galvą. — Bet netrukus perskaičiau laikraščiuose apie 
jūsų vedybas. Monika neatvažiavo. 

Atėjęs mažordomas nurinko tuščias lėkštes, kitas tarnas padėjo prieš mus 
puodelius. Kai jis pasišalino, paklausiau: 

— Ką jūs norėtumėte, kad aš padaryčiau, ponia Holm? 

Minutėlę tyrinėjo mane akimis. Pamačiau jas šiek tiek apsitraukiant 
drėgme. Tačiau jos balsas liko tvirtas. 

— Jeigu jums pasitaikytų su ja kalbėtis, pone Kordai, — tarė ji, — per- 
duokite, kad aš apie ją teiravausi, kad apie ją mąstau ir kad būčiau dėkinga 
sulaukusi iš jos Žinutės. 

Pamažu linktelėjau. 

— Perduosiu, ponia Holm. 

Mažordomas ėmė pilstyti kavą, ir tuo pat metu į kambarį pro sunkias 
užuolaidas įsismelkė duslus sproginėjančių bombų trenksmas — lyg iš kažkur 
toli prieškariniame Londone atgrumėtų griaustinis. 

Keturių galingų motorų gausmas vėl įsiveržė man į ausis. Atsimerkiau. 
Morisis sėdėjo savo krėsle nepatogiai nulenkęs galvą į šoną ir snaudė. Man 
atsisėdus, jis pramerkė akis. 

— Ar ilgai miegojau? — paklausiau. 

— Apie keturias valandas. 

— Einu, pakeisiu Rodžerį, — pasakiau atsistodamas. 

Man įėjus į kabiną, Foresteris pakėlė galvą nuo prietaisų. 

— Turbūt buvai gerokai pavargęs. Kurį laiką taip garsiai knarkei, kad pa- 
maniau, jog pas mus dirba penki, o ne keturi varikliai. 

Aš įsmukau į antrojo piloto krėslą. 

— Pamaniau, reikia duoti tau atsipūsti. Kur mes esame? 

— Maždaug čia, — parodė jis pirštu į žemėlapį ant planšetės tarp mūsų 
krėslų. Aš pažvelgiau į jo rodomą tašką. Buvome nuskridę virš vandenyno apie 
tūkstantį mylių. 

— Lėtai judame. 

Jis linktelėjo. 

— Susidūrėme su stipriu priešiniu vėju. 

Ištiesiau ranką ir truktelėjau į save šturvalą, kol tas man pakluso. 

— Gerai, — tariau. — Turiu jį. 

Jis paleido savąjį šturvalą, atsistojo ir pasirąžė. 

— Na, turbūt eisiu nusnūsti. 

— Puiku, — pasakiau pažvelgdamas pro priekinį langą. Buvo bepradedą 


— Tu tikrai pajėgsi ištverti kelias valandas atsimerkęs? 

— Kaip nors. 

Jis nusijuokė. 

— Arba tu pajėgesnis vyras nei aš, seni, arba aš jau senstu. Tenai, Londo- 
ne, vienu metu pamaniau, kad ketini išbarškinti visas angles. 

Aš išsišiepiau: 

-— Žinai, kai krito visos tos bombos, pamaniau, kad reikia suspėti kuo 
daugiau. | | 
Rodžeris vėl nusijuokė ir išėjo iš kabinos. Aš pasisukau į prietaisų skydą. 
Matyt, ne aš vienas taip galvojau, veikiausiai tą pat galvojo ir merginos. Buvo 
kažkas desperatiška tame, kaip jos atkakliai stengėsi, kad priimtum jų teikia- 
mas malones. 

Dabar jau pradėjo snigti. Sunkios, besisukančios snaigės plakėsi į prieki- 
nį stiklą. Įjungiau defrosterius ir stebėjau, kaip ant pleksiglaso tirpsta snaigės. 
Skrydžio greitis buvo du šimtai ir lėtėjo. Vadinasi, priešinis vėjas stiprėja. Nu- 
sprendžiau pamėginti pakilti virš jo. 

Patraukiau į save šturvalą, ir didžiulis lėktuvas ėmė pamažu kopti aukš- 
tyn. Trylikos tūkstančių pėdų aukštyje išnirome iš debesų į skaisčią saulę. Už- 
fiksavau girokompensatorių ir pajutau lėktuvą išsilyginant. 

Likusį kelią iki namų skridome be trikdžių, sklandžiai. 

MAN IŠĖJUS IŠ LIFTO, ROBERAS STOVĖJO TARPDURYJE. NORS BUVO KETVIRTA 
valanda ryto, atrodė toks šviežutis ir budrus, lyg būtų ką tik gerai išsimiego- 
jęs. Viršum baltų marškinių ir nepriekaištingai pasiūto mažordomo kostiumo 
tamsus jo veidas spindėjo pasitikinčia šypsena. 

— Labas rytas, pone Kordai. Gerai atskridote? 

— Puikiai. Dėkui, Roberai. 

Jis uždarė už savęs duris. 

— Makalisteris svetainėje. Laukia nuo praeito vakaro aštuntos. 

— Pašnekėsiu su juo, — pasakiau eidamas per prieškambarį. 

— Paruošiu sumuštinių su mėsa ir kavos, pone Kordai. 

Sustojau ir atsigręžiau į aukštąjį negrą. Atrodė, jis visai nesensta — plau- 
kai tebebuvo juodi ir tankūs, stotas it milžino, galingas. 

— Ei, Roberai, žinai ką? Aš tavęs pasiilgau. 

Jis vėl nusišypsojo. Toji šypsena neturėjo nė truputėlio vergiškumo ar ne- 
nuoširdumo. Tai buvo draugo šypsena. 

— Aš irgi pasiilgau jūsų, pone Kordai. 

Apsisukau ir nuėjau į svetainę. Roberas daugiau negu draugas. Tam tikra 
prasme jis mano angelas sargas. Nežinau, kaip būčiau ištvėręs po Rinos mir- 
ties, jeigu ne Roberas. 

Tada iš Niujorko į Ryną sugrįžau visiškas griuvėsis. Nieko nenorėjau, tik 
gerti ir užsimiršti. Buvau pavargęs nuo žmonių. 

Mane visąlaik persekiojo tėvo šešėlis. Juk tai jo buvusios moters aš gei- 
džiau. Juk tai jo buvusi moteris numirė. Kodėl aš verkiau? Kodėl jaučiau tokią 
tuštumą? 

O paskui sykį rytą atsibudau purviname kieme už Nevados kambario 
tarnų namelyje ir pamačiau pasilenkus; ties manimi Roberą. Kaip per miglas 
prisiminiau, kad užbaigdamas butelį burbono nugara rėmiausi į to namuko 
sieną. Matyt, tatai buvo praėjusį vakarą. Pamažu pasukau galvą. Tuščias bute- 
lis voliojosi šalia. Įsirėmiau rankomis į purvą ir kiek pasikėliau. Galvą skaudė- 
jo, burna džiūvo, ir kai pabandžiau atsistoti, aptikau, kad stinga jėgų. 


456 „— PERĖJŪNAI 


Pajutau, kaip Robero ranka apsivijo mane ir stato ant kojų. Mudu pama- 
žu patraukėme per kietai suplūktą žemę. 

— Dėkui, — pasakiau išganingai remdamasis į jį. — Bus viskas gerai, kai 
tik gausiu išgerti. 

Jo balsas nuskambėjo taip tyliai, jog iš pradžių pamaniau, kad nenugirdau. 

— Daugiau nė lašo viskio, pone Kordai. 

Išpūčiau į jį akis. 

— Ką tu pasakei? 

Jo didelės akys buvo beaistrės. 

— Daugiau nė lašo viskio, pone Kordai, — pakartojo jis. — Manau, jums 
laikas sustoti. 

"Susitvenkęs viduje pyktis man suteikė jėgų. Atsistūmiau nuo Robero. 

— Kuo, velniai rautų, įsivaizduoji? — šūktelėjau. — Jeigu aš noriu išgerti, 
tai ir išgersiu! 

Jis papurtė galvą. 

— Daugiau nė lašo viskio. Jūs jau ne vaikas. Juk negalite kiekvieną sykį, 
kai kas nors nutinka, pabėgti ir slėptis viskio butelyje. 

Kurį laiką be žado spoksojau į jį. Mano viduje šaltais pliūpsniais tvenkėsi 
pasipiktinimas ir įniršis. Galop atgavau balsą. 

— Tu išvytas! — sušukau. — Joks juodas kalės vaikas man neįsakinės! 

Apsigręžiau ir leidausi į namus, tačiau sustojau pajutęs ant peties ranką. 
Žvelgė į mane liūdnu veidu. 

— Atleiskite, pone Kordai, — tarė jis. 

— Nėra ko atsiprašinėti, Roberai. | 

— Aš atsiprašinėju ne už savo žodžius, pone Kordai, — tyliai pasakė jis, 
ir pamačiau artėjant į mane milžinišką it kūjis jo kumštį. Pabandžiau išsilenk- 
ti, bet, atrodo, kūnas manęs visai neklausė, ir aš vėl pasinėriau į tamsą. 

Šįsyk, kai pabudau, gulėjau lovoje, užklotas švariomis antklodėmis. Židi- 
nyje degė liepsna, ir aš jutau didelį silpnumą. Pasukau galvą. Roberas sėdėjo 
krėsle šalia lovos. Ant stalelio prie jo garavo dubenėlis karštos sriubos. 

— Atnešiau jums karštos sriubos, — pasakė jis, ramiai pasitikdamas aki- 
mis mano žvilgsnį. 

— Kodėl mane čia atboginai? 

— Kalnų oras išeis jums į sveikatą. 

— Aš čia nepasiliksiu, — sumurmėjau pasikeldamas ant alkūnių. Gana 
man tos pirkios iš praeito karto, kai buvau čia per savo medaus mėnesį. 

Stambi Robero plaštaka stumtelėjo mane atgal ant pagalvės. 

— Pasiliksit, — ramiai pasakė jis, paėmė dubenėlį, panardino į jį šaukštą 
ir, pasėmęs sriubos, ištiesė man. 

— Valgykit. 

Ramus jo balsas skambėjo taip įsakmiai, jog nespėjęs nė pagalvoti pražio- 
jau burną. Karšta sriuba nuplikydama nubėgo skrandžiu. Aš pastūmiau jo ranką. 

— Daugiau nenoriu. 

Minutėlę žvelgiau į tamsias jo akis, paskui pajaučiau tokią gėlą ir vienat- 
vę, kokios niekad anksčiau nebuvau patyręs. Staiga pravirkau. 

Jis padėjo dubenėlį ant stalo. 

— Verkite, pone Kordai. Išsiverkite. Bet pamatysite, kad ašaros kaip ir 
viskis nenuskandins jūsų sielvarto. 

Kai pagaliau išėjau iš pirkelės, Roberas sėdėjo priebutyje priešais vėlyvo 
popiečio saulę. Aplinkui visur žaliavo, iki pat kalno apačios šlaitas buvo apau- 
gęs krūmais ir medžiais, o paskui toji žaluma perėjo į gelsvai raudoną dyku- 
mos smėlį. Man atidarius duris, jis atsistojo. 

Nuėjau prie turėklų ir pažvelgiau žemyn. Mes buvome toli nuo žmonių. 
Pasisukau į Roberą. 

— Kas šiandien pietums? — paklausiau. 

Jis gūžtelėjo pečiais. 

— Tiesą sakant, pone Kordai, aš laukiau, kol jūs panorėsit. 

— Čia netoliese yra upokšnis, o jame — patys didžiausi upėtakiai, kokius 
tik kada nors esi regėjęs. 

Roberas nusišypsojo. 

— Srėbalas iš upėtakių. Puikiai skamba, pone Kordai. 

Praėjo veik dveji metai, kol mudu nusileidome iš kalnų. Medžiojamų 
žvėrių buvo užtektinai, o kartą per savaitę Roberas važiuodavo pasipildyti at- 
sargų. Aš suliesėjau ir patamsėjau nuo saulės, mano raumenys sukietėjo ir su- 
tvirtėjo, miestiškas kūno suglebimas išnyko. 

Gyvenome nusistovėjusia tvarka, ir stebėtina, kaip gerai klostėsi reikalai 
be manęs. Tai tik patvirtino seną aksiomą: kai pasieki tam tikrą mastą, gana 
sunku sustoti augus. Puikiai laikėsi visos kompanijos, išskyrus kino studiją. 
Šiai stigo kapitalo, bet man tatai nelabai terūpėjo. 

Tris kartus per savaitę telefonu kalbėdavausi su Makalisteriu. Paprastai 
to pakakdavo daugumai problemų išspręsti. Sykį per mėnesį Makas atvažiuo- 
davo vingiuojančiu aukštyn keliuku į pirkelę, prisigrūdęs pilną portfelį popie- 
rių man pasirašyti ir ataskaitų išstudijuoti. 

Makas buvo nepaprastai nuodugnus žmogus. Labai maža kas praslys- 
davo nuo jo pastabios akies. Kažkokiu nepaaiškinamu būdu viskas, kas vyko 
svarbaus bet kurioje iš kompanijų, patekdavo į jo ataskaitas. Buvo daug daly- 
kų, į kuriuos, žinojau, derėtų man asmeniškai įsikišti, bet viskas atrodė kaž- 
kaip labai nutolę ir nė kiek nesvarbu. 

Buvome pragyvenę kalnuose kone pusantrų metų, kai susilaukėme 
pirmojo išorinio pasaulio lankytojo. Grįždamas taku iš medžioklės, nešinas 
persvertu per ranką putpelių vėriniu, pastebėjau priešais pirkelę nepažįstamą 
automobilį — ševrolė su kalifornietiškais numeriais. 

Apėjau aplink ir pažvelgiau į registracijos kortelę ant vairo kolonėlės: 
„Roza Štrasmer, med. dr., Pakrantės plentas 1104, Malibu, Kalifornija“. Ap- 
sigręžęs įžengiau trobelėn. Ant kušetės sėdėjo jauna moteris ir rūkė cigaretę. 
Tamsiaplaukė, pilkų akių, ryžtingu smakru. 

Kai ji atsistojo, pamačiau, kad vilki išblukusiais džinsais, savotiškai pa- 
brėžiančiais jos liekną figūrą ir moterišką klubų išlinkį. 

— Ponas Kordas? — paklausė ji, ištiesdama ranką. Kalbėjo kažkokiu ne- 
žymiu svetimšalės akcentu. — Aš Roza Štrasmer, Oto Štrasmerio duktė. 

Paspaudžiau ištiestą ranką, trumpai nužvelgdamas viešnią. Jos delnas 
buvo tvirtas. Pasistengiau nuslopinti savo balse šiokį tokį irzulį. 

— Kaip sužinojote, kur mane surasti? 

Ji išsiėmė voką ir padavė man. 

— Ponas Makalisteris paprašė manęs tai užvežti, kai sužinojo, jog ren- 
giuosi šiuose kraštuose atostogauti. 

Atplėšiau voką ir pažvelgiau į popierius viduje. Nieko ypatinga, kas ne- 
būtų galėję palaukti iki jo eilinio atsilankymo. Numečiau popierius ant stalo. 
Tuo metu į kambarį įėjo Roberas. Paėmė iš manęs putpelių vėrinį ir šautuvą, 
pasiuntė man keistą žvilgsnį ir vėl sugrįžo į virtuvę. 

— Tikiuosi, jūsų nesutrukdžiau, pone Kordai, — skubiai pasakė ji. 

Pažvelgiau į ją. Kad ir ką aš maniau, ji niekuo dėta. Tai tik Makalisteris 
nelabai subtiliai stengiasi man priminti, jog amžinai negaliu pasilikti kalnuose. 

— Ne, — atsakiau. — Prašau atleisti man, kad nustebau, bet čia sulau- 
kiame nedaug lankytojų. 

Staiga ji nusišypsojo. Sypsantis jos veidas nušvisdavo keistu grožiu. 

— Ir aš galiu suprasti, kodėl nekviečiate pas save žmonių, pone Kordai, — 
pasakė ji. — Daugiau nei dvejetas asmenų pernelyg perpildytų tokį rojų. 

Aš nutylėjau. 

Kiek padelsusi, ji sukruto išeiti. 

— Turiu dabar vykti, — nepatogiai tarė. — Džiaugiuosi susipažinusi su 
jumis. Tiek daug esu girdėjusi apie jus iš savo tėvo. 

— Daktare Štrasmer! 

Ji atsigręžė į mane nustebusi. 

— Klausau, pone Kordai? 

— Darsyk prašau man atleisti, — greitai pasakiau. — Regis, šitaip čia 
gyvendamas pamiršau gero elgesio įgūdžius. Kaip laikosi jūsų tėvas? 

— Gerai, jaučiasi laimingas, pone Kordai, dėkui jums. Jam nepabosta 
pasakoti, kaip jūs privertėte Geringą išleisti jį iš Vokietijos. Jis laiko jus labai 
narsiu žmogumi. 

— Tai jūsų tėvas narsus, daktare, — nusišypsojau. — Aš labai maža te- 
padariau. 

— Mano motinai ir man — tai labai daug, — pasakė ji ir vėl kiek padel- 
sė. — Na, manau, tikrai dabar turiu eiti. 

— Likit papietauti, — pakviečiau. — Roberas taip moka įdaryti putpeles 
ryžiais, kad, spėju, būtumėte sužavėta. 

Ji kiek tyrinėjo mane akimis. 

— Gerai, — atsakė. — Tik su viena sąlyga — jūs mane vadinsite Roza, 
ne daktare. 

— Sutinku. Dabar sėskitės, liepsiu Roberui atnešti jums ko nors išgerti. 

Bet Roberas jau stovėjo tarpduryje su ąsotėliu martinio. Kai baigėme 
pietauti, buvo per vėlu važiuoti, tad Roberas įtaisė ją mažutėlaitėje svečių 
kamarėlėje. Ji nuėjo miegoti, o aš dar pasėdėjau svetainėje ir paskui taip pat 
nuėjau į savo kambarį. 

Pirmąsyk per ilgą laiką manęs neėmė miegas. Žvelgiau į šešėlius, šokčio- 
jančius ant lubų. Prie durų kažkas sukrebždėjo, ir aš atsisėdau lovoje. 

Ant slenksčio tylomis stovėjo Roza, paskui ji įėjo į kambarį. Sustojo prie 
lovos ir pažvelgė į mane. 

— Nebijok, vienišiau, — švelniai sukuždėjo ji. — Iš tavęs tenoriu šios 
nakties. 

— Bet, Roza... 

Ji prispaudė pirštą man prie lūpų, kad tylėčiau, ir įsmuko į lovą, perdėm 
šilta, moteriška, atjaučianti ir supratinga. Prisispaudė mano galvą prie krūti- 
nės panašiai kaip motina kūdikį. 

— Dabar aš suprantu, kodėl Makalisteris mane čia atsiuntė. 

Pakišau rankas po tvirtomis, jaunomis jos krūtimis. 

— Roza, tu graži, — sukuždėjau. 

Išgirdau ją tyliai susijuokiant. 

— Aš žinau, jog nesu graži, bet džiaugiuosi, kad tu taip sakai. 

Ji padėjo galvą ant pagalvės ir pažvelgė į mane švelniomis, šiltomis aki- 
mis. | 

— Kommen sie, liebchen", — pakvietė apsikabindama mane. — Tu sugrą- 
žinai mano tėvą į jo pasaulį, leisk man pamėginti sugrąžinti tave į tavąjį. 

Rytą po pusryčių, kai ji išvyko, susimąstęs grįžau į svetainę. Rinkdamas 


* Eikš, mielasis (v04.). 

nuo stalo lėkštes, Roberas dirstelėjo į mane. Mudu nepratarėme nė žodžio. 
Bet to ir nereikėjo. Sią akimirką abu supratome, kad tik laiko klausimas, kada 
paliksime kalnus. 


Pasaulis nebebuvo jau taip toli. 


Kai įžengiau į svetainę, Makalisteris miegojo ant kušetės. Nuėjau prie jo 
ir paliečiau petį. Jis atsimerkė ir pažvelgė į mane. 

— Sveikas, Džonai, — tarė atsisėsdamas ir trindamasis akis, paskui pa- 
siėmęs cigaretę užsirūkė. Po minutėlės mieguistumas visiškai išnyko jam iš 
akių. — Aš laukiau tavęs, nes Šefildas skubina susitikti. 

Klestelėjau į krėslą priešais jį. 

— Ar Deividas surinko akcijas? 

— Taip. 

— Šefildas apie tai dar nežino? 

— Nemanau, — atsakė Makas. — Sprendžiant iš jo šnekos, spėju, kad 
tebemano viską turįs kišenėj. — Jis užgesino cigaretę į peleninę. — Šefildas 
pasakė, kad jeigu tu su juo susitiktum prieš susirinkimą, tai už savo akcijas gali 
tikėtis iš jo kai kurių nuolaidų. 

— Labai miela iš jo, tiesa? — nusijuokiau ir nusispyriau batus. — Pasa- 
kyk jam, kad eitų po velnių. 

— Minutėlę, Džonai, — greitai pasakė Makas. — Manau, tau vis tiek 
geriau būtų su juo susitikti. Jis gali pridaryti daug rūpesčių. Juk, šiaip ar taip, 
balsuos už trisdešimt procentų akcijų. 

— Tegul sau, — atkirtau. — Jeigu nori kovos, tai aš nupešiu jam plaukus. 

— Vis dėlto susitik su juo, — mygo Makas. — Šiuo metu pernelyg daug 
dalykų susiję su ta kova. 

Kaip paprastai, jis buvo teisus. Negalėjau būti šešiose vietose vienu metu. 
Be to, jeigu noriu statyti „Nusidėjėlę“, nereikia, kad akcininkų mažuma savo 
bylinėjimaisiais mums trukdytų. 

— Gerai. Paskambink jam ir pasakyk, kad tuoj pat ateitų. 

— Tuoj pat? — nustebo Makas. — Dieve mano! Juk dabar ketvirta 
ryto. 

— Na ir kas? Juk jis norėjo susitikti. 

Makas priėjo prie telefono. 

— O kai baigsi su juo kalbėti, — pasakiau, — paskambink į Pakrantę 
Moroniui ir pasiteirauk, ar bankas paskolins man pinigų Šefildo akcijoms iš- 
pirkti, jeigu aš jiems įkeisiu kino teatrus. 

Nėra prasmės švaistyti daugiau nuosavų pinigų negu reikia. 

20 
ŽIŪRĖJAU Į ŠEFILDĄ, KELIANTĮ PRIE LŪPŲ PUODELĮ KAVOS. JO PLAUKAI BUVO 
kiek labiau žilstelėję, kiek labiau pliktelėję, tačiau ant ilgos, plonos nosies taip 
pat grobuoniškai tebespindėjo akiniai be rėmelių. Vis dėlto jis geriau susi- 
taikė su pralaimėjimu, negu tai būčiau padaręs aš, jeigu viskas būtų susiklostę 
kitaip. 

— Kur aš suklydau, Džonai? — paklausė jis nerūpestingai, tokiu neša- 
lišku tonu, lyg gydytojas, kalbantis su savo pacientu. — Aš juk tikrai buvau 
pasirengęs užmokėti pakankamai. 

Aš patogiau įsitaisiau krėsle. 

— Jūsų sumanyta buvo teisingai. Visa esmė ta, kad pavartojote ne tą 
valiutą. 

— Aš nesuprantu. 

— Kino žmonės kitokie. Žinoma, jie mėgsta pinigus kaip ir bet kuris 
kitas. Bet yra dar šis tas, ko jie trokšta netgi dar labiau. 

— Valdžios? 

Papurčiau galvą. 

— Tik iš dalies. Labiausiai jie trokšta statyti filmus, ir ne šiaip sau filmus, 
o tokius, kurie pelnytų jiems pripažinimą. Trokšta laikyti save menininkais. 
Gerai apsaugotais pinigų, žinoma, bet vis tiek menininkais. 

— Vadinasi, todėl, kad jūs kūrėte filmus, jie labiau patikėjo jūsų, o ne 
mano pažadais? 

— Matyt, maždaug taip, — nusišypsojau. — Kai aš statau filmą, jiems 
atrodo, kad aš taip pat rizikuoju kaip ir jie. Rizikuoju ne tik pinigais, o viskuo, 
ką turiu — savo reputacija, gabumais, kūrybine gyslele. 

— Kūrybine gyslele? 

— Tai sąvoka, kurią aš perėmiau iš Vulfo. Šitaip jis vertindavo kai kuriuos 
režisierius. Tie, kurie ją turėjo, kūrė didžius filmus, o kurie jos neturėjo — tik 
filmus. Trumpai drūtai, jie pasirinko mane, nes aš sutikau būti vertinamas pa- 
gal jų pačių kriterijus. 

— Suprantu, — susimąstęs tarė Šefildas. — Daugiau nebepadarysiu to- 
kios pačios klaidos. 

— Tikiu. — Staiga man smilktelėjo įtarimas. Viskas ėjosi pernelyg leng- 
vai. Per daug jau jis malonus dėl to visko. Juk yra kovotojas. O kovotojai taip 
paprastai nepasiduoda. 

Be to, Šefildo elgesys šiame reikale nederėjo su įprastiniu jo dalykiškumu. 

Šefildas juk finansininkas ir su verslo žmonėmis bendrauja per finansus. Tačiau 
šiuo atveju jis tiesiogiai kreipėsi į kino žmones. Normaliomis aplinkybėmis iš- 
kart būtų užmezgęs kontaktą su manimi, ir mudu būtume išsprendę tai tarp 
savęs. Būtume padarę šiokių tokių abipusių nuolaidų ir likę abu patenkinti. 

Čia galėjo būti tik vienas atsakymas. Kai kurie dalykai, įvykę Anglijoje, 
kai aš ten lankiausi, staiga pradėjo įgyti prasmę. Tai atsitiko tada, kai su mūsų 
britų komercijos vadybininku išėjau iš demonstravimo salės mūsiškėje konto- 
roje, kur buvau nuvykęs pasižiūrėti bandinio su Džene Denton. 

Mums įžengus į jo kabinetą, suskambo telefonas. Jis atsiliepė, kelias mi- 
nutes pakalbėjo, padėjo ragelį ir paskui pasisuko į mane. 

— Skambino Engelio kino teatrų tinklo filmų pirkimo agentas, — pa- 
sakė jis. — Jiems žūtbūtinai reikalingi kino filmai. Per patį pirmąjį oro reidą 
jų studijos buvo visiškai subombarduotos, o dėl amerikietiškos produkcijos jie 
niekada nebuvo sudarę sutarties kaip kad kitos kompanijos. 

— Ką jie ketina daryti? — paklausiau vis tebemąstydamas apie bandinį. 
Pirmąsyk po Rinos mirties mane buvo bepradedąs apimti jaudulys, sužadintas 
perspektyvos vėl statyti filmą. Tad nelabai klausiausi, ką pašnekovas kalba. 

— Nežinau, — atsakė jis. — Jie valdo keturis šimtus kino teatrų ir, jeigu 
per ateinančius šešis mėnesius nesulauks papildomos produkcijos, turės pusę 
jų uždaryti. 

— Kaip blogai, — pasakiau, tačiau man nė kiek nerūpėjo. Engelis, kaip 
ir Korda, atvyko į Angliją iš Vidurio Europos ir įsitraukė į kino verslą. Bet 
Korda susikoncentravo į filmų gamybą, o Engelis užsiėmė kino teatrais. Į f1l- 
mų gamybą jis įsivėlė tik tiek, kiek tai padėjo spręsti jo kino teatrų aprūpini- 
mo problemas. „Rank“, „British Lion“, „Gaumont“ ir „Associated“ sutartinai 
gebėjo kontroliuoti visą produkciją, tiek britiškąją, tiek amerikietiškąją. Vis 
dėlto priežasties jį apraudoti nebuvo. Buvau girdėjęs, kad jo investicijos Jung- 
tinėse Valstijose pranoko dvidešimt milijonų dolerių. 

Iki šiol buvau pamiršęs tą pokalbį. Viskas dailiai stojosi į vietą. Būtų iš 
tiesų labai apsukrus pokštas, jeigu Engeliui būtų pasisekę nušvilpti kompani- 
ją man iš po nosies. Kaip tik tokį sandėrį savo vidurio europiečio protu jis ir 
tegalėjo sumąstyti. 

Įsmeigiau akis į Šefildą. 

— Ką Engelis ketina dabar daryti su akcijomis? — nerūpestingai pasi- 
teiravau. 

— Nežinau. — Paskui jis pažvelgė į mane. — Nieko nuostabaus, — tyliai 
tarė. — Dabar suprantu, kodėl mums nieko neišėjo. Jūs visą laiką žinojote. 

Nieko neatsakiau. Už Šefildo nugaros mačiau nustebusį Mako veidą, bet 
apsimečiau to nepastebjs. 

 — O ašjau buvau bepatikįs jūsų išvedžiojimais apie kino žmones, besi- 
laikančius vienas kito, — pasakė Šefildas. 

Aš nusišypsojau. 

— Na, dabar, kai sandėris sužlugo, manau, Engeliui neliks nieko kita, 
kaip uždaryti tuos kino teatrus. Iš niekur kitur jis negaus produkcijos. 

Šefildas tylėjo, jo akys tapo įtarios. 

— Gerai, Džonai, — tarė jis. — Ką turite galvoje? 

— Gal Engelis pageidautų nusipirkti Normano filmų distribucijos An- 
glijoje kompaniją? Tai jam užtikrintų priėjimą prie mūsų produkcijos ir ne- 
tektų uždaryti kino teatrų. 

— Kiek jam tai kainuotų? — paklausė Šefildas. 

— O kiek jis turi akcijų? 

— Apie šešis šimtus tūkstančių. 

— Tiek jam ir kainuos. 

— Betgi tai penki milijonai dolerių! Britanijoje Normano kompanija 
duoda grynųjų pajamų tik tris šimtus tūkstančių per metus. Jam prireiks dvi- 
dešimties metų, kad susigrąžintų savo pinigus. 

— Priklausomai, kaip žiūrėsi. Uždaręs du šimtus kino teatrų, per metus 
praras per milijoną svarų. 

Minutėlę jisai stebeilijo į mane, paskui atsistojo. 

— Ar galiu iš jūsų paskambinti į Londoną? Nepaisant laiko skirtumo, 
gal man dar pavyks užtikti poną Engelį kontoroje. 

— Prašom, — tariau. 
ir aš supratau, kad pagavau jį. Mat niekas, netgi Džordžas Engelis, nepalieka 
savo kontoros antrą valandą dienos. Tik ne linksmojoje senučiukėje Anglijoje, 
kur kontoros atdaros iki šešių ir klerkai jose tebesėdi ant aukštų kėdžių prie 
savo senamadiškų rašomųjų stalų. Engelis tikriausiai kaip tik dabar laukia prie 
telefono Šefildo skambučio. 

Iki vidudienio visa buvo sutvarkyta. Ponas Engelis su savo advokatais 
kitą savaitę atvyks į Niujorką pasirašyti sutarties. Tik vienas dalykas man ne- 
patiko: turėčiau pasilikti Niujorke. Ištiesiau ranką prie telefono. 

— Kam skambini? — paklausė Makas. 

— Deividui Vulfui. Jis kompanijos atsakingasis tarnautojas, tad ir gali 
pasirašyti popierius. 

— Palik ramybėje telefoną, — pavargusiu balsu tarė Makas. — Jis Niu- 
jorke. Atsivežiau jį kartu. 

— O, — pratariau ir, nuėjęs prie lango, pažvelgiau žemyn. Vidudienio 

Niujorkas. Man persidavė transporto, judančio Park aveniu, įtampa. Ėmiau 
nekantrauti. 

Vėl atsigręžiau į Makalisterį. 

— Ką gi, pakviesk jį čia. Po dviejų savaičių pradedu statyti grandiozinį 
filmą. Norėčiau sužinoti, kas dėl to daroma. 

— Deividas kartu pasiėmė ir Bonerį, kad su tavimi aptartų gamybos 
reikalus. 

Išpūčiau akis. Jie viskuo pasirūpino. Kritau į krėslą. Tuo metu suzvimbė 
durų skambutis, ir Roberas nuėjo atidaryti. Vidun įžengė Foresteris ir Mori- 
sis. Pažvelgiau į juos, kai ėjo per kambarį prie manęs. 

— Maniau, tu turi šįryt išskristi į Kaliforniją, Morisi, — šaltai pasa- 
kiau. — Kada gi, velniai rautų, mes paleisime tą naują gamybos liniją? 

* — Nežinau, ar mes galėsime, Džonai, — greitai pasakė jis. 

— K, po šimts, turi omeny? — šūktelėjau. — Juk sakei, kad pajėgsime. 
Pats ten buvai, kai pasirašėme tą kontraktą. 

— Ramiau, Džonai, — tyliai tarė Foresteris. — Iškilo problema. 

— Kokia problema? 

— Jungtinių Valstijų armija ką tik užsakė penkis „CA — 200“. Pirmąją 
partiją nori gauti birželį, ir mes įklimpome į sunkią padėtį. Negalime ant to 
paties konvejerio gaminti ir „B-17“.'Tu turi nuspręsti, katruos pirmiau. 

Įbedžiau į jį žvilgsnį. 

— Tu nuspręsk. Juk esi korporacijos prezidentas. 

— Bet prakeiktoji kompanija priklauso tau, — atkirto jis. — Kuriam 
kontraktui nori suteikti pirmenybę? 

— Abiem. Ne tam esame šiame versle, kad atstumtume pinigus. 

— Tuomet teks kuo greičiau paleisti gamyklą Kanadoje. Galėtume pa- 
jėgti gaminti dalis, jeigu „B-17“ būtų surenkami tenai. 

— Tuomet paleisk ją, — pasakiau. 

— Gerai, tačiau nusamdyk Amosą Vintropą, kad jai vadovautų. 

— Aš tau jau sakiau — Vintropo nebus. 

— Nebus Vintropo, nebus ir gamyklos Kanadoje. Vien todėl, kad iš už- 
sispyrimo neklausai proto balso, nesirengiu pasiųsti daugybę žmonių myriop 
lėktuvais, kurie bus surenkami diletantų. 

— Vis dar vaidini skraidantį herojų? — nusišiepiau. — Koks tavo reika- 
las, kas juos surinkinės? Juk tu jais neskraidysi. 

Foresteris peržirgliojo per kambarį ir sustojo prie mano krėslo, žvelgda- 
mas iš viršaus. 

— Kol tu tenai, Londone, kekšinėjai, stengdamasis išdulkinti kiekvieną, 
kuri pasitaikydavo po ranka, aš oro uoste stebėjau, kaip tie vargšai iš paskuti- 

niųjų stengiasi, kad fricų bombos nekristų ant tavo krutančio užpakalio. Kaip 
tik ten aš nusprendžiau, kad jeigu mums pasiseks gauti tą kontraktą, aš asme- 
niškai prižiūrėsiu, kad kiekvienas mūsų išsiunčiamas lėktuvas būtų toks, kad 
pats nebijočiau pakilti į orą. 

— Tik paklausykit, paklausykit! — sarkastiškai nusišiepiau. 

— Kada sumąstei, kad tau pakaks žymėti savo vardu antrarūšius lėktu- 
vus? Kai sukaupei užtektinai pinigų? 

Įsistebeilijau į jį. Foresteris teisus. Sykį mano tėvas kiek kitaip pasakė tą 
patį. Mudu tenai, Nevadoje, ėjome per gamyklą, ir prisiartinęs gamybos prižiū- 
rėtojas Džeikas Platas pranešė apie prastą parako partiją. Pasiūlė šį sumaišyti su 
kitomis partijomis ir šitaip nuslėpti kokybės defektą. Tėvas įsiutęs užsipuolė jį. 

— O kas padės nuslėpti mano reputacijos defektą? — šūktelėjo jis. — 
Juk mano pavardė ant kiekvienos to parako dėžės. Sudegink jį! 

— Gerai, Rodžeri, — pamažu tariau. — Nusamdyk Vintropą. 

Jis kurį laiką žvelgė man į akis, paskui prašneko šiek tiek ramesniu tonu. 

— Turėsi mums jį surasti. Aš siunčiu Morisį į Kanadą, kad paleistų ga- 
myklą dirbti, o pats vykstu Pakrantėn ir pradedu gamybą. 

— Kur jis? 

— Nežinau, — atsakė Foresteris. — Kai paskutinįsyk apie jį girdėjau, 
buvo Niujorke, bet šįryt pasitikrinau ir, atrodo, niekas negali pasakyti, kur jis. 
Panašu, kad bus dingęs iš akių. 

NUSILEIDOME NUO KVINSBORO TILTO, IR AŠ ATSIDRĖBIAU Į PRABANGAUS LI- 
muzino kampą. Jau gailėjausi, kad nusprendžiau čia atvažiuoti. Kvinsas turėjo 
kažką mane slegiančio. Roberas įgudusiai vairavo didžiulį automobilį trans- 
porto srautu, o aš tuo metu žvelgiau pro langą. Staiga suirzau, kad Monika 
čia gyvena. | 

Automobilis pamažu lėtindamas greitį sustojo, ir aš atpažinau grupelę 
namų. Jie nepasikeitė, tik veja dabar buvo nublukusi ir parudavusi, o ne ryškiai 
žalia, kai praėjusį kartą lankiausi čia vasarą. 

— Palauk manęs, — pasakiau Roberui ir, užkopęs tris laiptelius, nuspau- 
džiau durų skambutį. Žvarbus vėjas švilpavo tarp pastatų, ir aš stipriau susi- 
siaučiau lietpalčiu, nepatogiai pasikišdamas po pažastimi paketėlį. 

Durys atsidarė, jose stovėjo maža mergytė, žvelgdama į mane. Jos akys 
buvo tamsiai violetinės, rimtos. 

— Džoana? — neužtikrintai paklausiau aš. Ji tylomis linktelėjo. 

Minutėlę žvelgiau į ją. Vaikai tik ir primena apie slenkant; laiką. Jie su- 
geba taip augti, jog tavo metai atitiksenami tiksliau negu laikrodžiu. Paskutinį 
sykį, kai ją mačiau, buvo ne ką didesnė už kūdikį. 

— Aš Džonas Kordas, — pasakiau. — Tavo mama namie? 

— Įeikite, — pakvietė mergytė plonyčiu, skambiu balseliu. Nusekiau 
paskui ją į svetainę. Čia ji atsisuko į mane. — Sėskitės. Mamytė rengiasi. Sakė, 
kad ilgai neužtruks. 

Aš atsisėdau, o ji įsitaisė priešais krėsle. Stebėjo mane plačiomis, rimto- 
mis akimis, tačiau nieko nekalbėjo. Pasijaučiau nesmagiai taip atvirai apžiū- 
rinėjamas, tad užsirūkiau. Jos akys sekė mano ranką, kol dairiausi peleninės, 
kur galėčiau įmesti degtuką. 

— Peleninė ten, — pasakė ji parodydama į stalelį man po dešinei. 

— Dėkui. 

— Prašom, — atsakė ji mandagiai, paskui vėl nutilo, tyrinėdama mano 
veidą. Užsitraukiau cigaretę ir kiek patylėjęs paklausiau: 

— Ar prisimeni mane, Džoana? 

Ji nudūrė žemyn akis, staiga tapo nedrąsi ir grynai moterišku judesiu pa- 
sitaisė ant kelių sijoną. 

— Taip. 

Aš nusišypsojau. 

— Paskutinį sykį, kai tave mačiau, buvai tokia, — parodžiau maždaug 
sulig savo keliu. 

— Žinau, — sukuždėjo ji, nežiūrėdama į mane. — Jūs stovėjote ant laip- 
tukų ir laukėte mūsų pareinant namo. | 

Išėmiau paketėlį, kurį laikiau po pažastim. 

— Atnešiau tau dovaną. Čia lėlė. 

Ji paėmė iš manęs paketėlį ir atsisėdo ant grindų jį išvynioti. Dabar jos 
akys šypsojosi. Pakėlusi lėlę, pažvelgė į mane. 

— Labai graži. 

— Taip ir maniau, kad tau patiks. 

— Labai patinka. — Mergytės akys vėl sumirksėjo. — Dėkui. 

Atsidarė durys, ir svetainėn įėjo Monika. Džoana pašoko ir pribėgo prie 
jos. 

— Mamute! Žiūrėk, ką ponas Kordas man atnešė! 

— Tu labai dėmesingas, Džonai, — pasakė Monika. 

Aš pamažu atsikėliau nuo krėslo. Mudu stovėjome žvelgdami vienas į 
kitą. Iš Monikos dvelkė bemaž karališka savitvarda. Vilkėjo juoda vakarine 
suknute, tamsūs plaukai krito kone iki nuogų pečių. 

Sučirškė durų skambutis. Atėjo auklė pabūti su mergaite, ir Džoana taip 
įniko jai rodyti naująją lėlę, kad mums išeinant neturėjo laiko atsisveikinti. 

Mums pasirodžius kieme, Roberas stovėjo prie automobilio durelių. 

— Roberai! — Monika ištiesė ranką. — Malonu vėl jus matyti! 

— Man irgi malonu jus matyti, panele Monika, — atsakė jis, pasilenk- 
damas prie jos rankos. 

Automobilis nuriedėjo atgal Manhatano linkui, ir aš žvelgiau į nykų 
Kvinso peizažą. 

— Kodėl tu nori čia gyventi? — paklausiau. 

Ji išsiėmė cigaretę ir luktelėjo, kol jai palaikiau degtuką. 

— Džoana gali žaisti lauke, kai oras geras, o man nereikia rūpintis, kad 
centro gatvėse ją galėtų ištikti nelaimė. Be to, čia ne taip brangu kaip centre, 
išgaliu susimokėti. 

— Kiek girdėjau, tau sekasi gerai. Jeigu nori gyventi priemiestyje, kodėl 
tau nepersikrausčius į Vestčesterį? Ten gražiau. 

— Vis tiek per brangu. Tiek pinigų aš neuždirbu. Esu tik žurnalo kance- 
liarijos vedėja. Kol kas dar ne redaktorė. 

— Bet atrodai kaip redaktorė. 

Monika nusišypsojo. 

— Nežinau, ar norėjai tai pasakyti kaip komplimentą. Bet S/y/e bendra- 
darbiai stengiasi atrodyti taip, kaip juos įsivaizduoja skaitytojai. 

Nužvelgiau Moniką. Sžy/e buvo vienas iš labiausiai klestinčių naujųjų 
mados žurnalų, skirtų jaunoms ištekėjusioms moterims. 

— O kodėl tu dar ne redaktorė? 

Ji nusijuokė. 

— Mane nuo to teskiria vienas žingsnis. Ponas Hardinas — senama- 
diškas verslininkas. Jis įsitikinęs, kad kiekvienas redaktorius privalo šiek tiek 
susipažinti ir su praktine dalykų puse. Taip susipažįstama su verslo problemo- 
mis, iškylančiomis leidžiant žurnalą. Bet jis jau pažadėjo, kad kita atsilaisvi- 
nusi redaktoriaus vieta atiteks man. 

Pažinojau senąjį Hardiną. Jau labai ilgai leidžia žurnalus, tačiau moka 
pažadais, o ne doleriais. 

— Kiek laiko jis jau žada? 

— Trejus metus. Bet, manau, tai greitai įvyks. Jis ketina leisti naują kino 
žurnalą, ant kreidinio popieriaus, su geros kokybės fotografijomis. Kažką pa- 
našaus į senąjį Pžo/op/ay. Jis jau būtų atiduotas spaudai, bet mus prilaiko fi- 
nansinės problemos. 

— Kokios būtų tavo pareigos? 

— Apybraižų skilties redaktorė. Supranti, tvarkyčiau istorijas apie kino 
žvaigždes ir panašius dalykus. 

Paskersavau į ją. 

— Gal tokiu atveju tau reikėtų gyventi Holivude? 

— Veikiausiai taip, — linktelėjo Monika. — Bet Hardinas kol kas neturi 
tam pinigų, tad tik peršokus per tvorą galėsiu pasakyti „op“. 


Monika padėjo ant stalo savąjį kavos puodelį ir nusišypsojo man. 

— Pietūs buvo nuostabūs, Džonai, ir tu pasirodei kaip žavus šeiminin- 
kas. Dabar pasakyk, kodėl mane pakvietei? 

— Ar turi būti kokia nors priežastis? 

Ji papurtė galvą. 

— Nebūtinai, bet aš tave pažįstu. Kai stengiesi sužavėti, vadinasi, tau 
kažko reikia. 

Luktelėjau, kol oficiantas pridegė jai cigaretę. 

— Aš ką tik sugrįžau iš Anglijos, — tyliai pasakiau. — Ten susitikau 
tavo motiną. 

Jos akis tartum aptraukė šydas. 

— Tikrai? 

Aš linktelėjau. 

— Ji man pasirodė labai maloni moteris. 

— Aš įsivaizduoju, sprendžiant iš to, ką apie ją prisimenu, — pasakė 
Monika su šiokiu tokiu kartėliu. 

— Tavo, matyt, labai gera atmintis. Tada turbūt buvai maždaug Džoanos 
amžiaus? 

Violetinių akių žvilgsnis tapo tvirtas. 

— Kai kurių dalykų žmogus nepamiršti, — tarė ji. — Pavyzdžiui, motina 
nuolatos tvirtina, kaip tave myli, o vieną gražią dieną dingsta ir daugiau ne- 
bepasirodo. 

— Galbūt ji kitaip negalėjo, galbūt ji turėjo tam rimtą priežastį. 

— Kokią priežastį? — niekinamai atšovė ji. — Aš tai negalėčiau šitaip 
palikti Džoanos. 

— Jeigu parašytum jai, gal sugebėtų tau viską paaiškinti. 

— Ką ji sugebėtų paaiškinti? — šaltai paklausė Monika. — Kad įsimy- 
lėjo kitą vyriškį ir su juo pabėgo? Šitai aš galiu suprasti. Bet negaliu suprasti 
kitko — kodėl ji nepasiėmė manęs kartu? Čia teįžiūriu vienintelę priežas- 
tį — aš jai nerūpėjau. 

— Tu gali nepažinti savo motinos, tačiau tikrai pažįsti savo tėvą. Juk ži- 
nai, kaip jis gali neapkęsti, jeigu kas nors stoja jam skersai kelio. 

Ji pažvelgė tiesiai man į akis. 

— Kas nors toks kaip tu? 

— Kas nors toks kaip aš, — linktelėjau. — Aną naktų, kai jūs abu Los 
Andžele atėjote pas mane į viešbutį, jis galvojo apie tave ar apie tai, kaip su- 
vesti su manimi sąskaitas? 

Kurį laiką Monika tylėjo, paskui jos akys sušvelnėjo. 

— Ar panašiai buvo ir su mano motina? 

Aš vėl linktelėjau. 

— Panašiai, — ramiai pasakiau. 

Monika tylomis nudūrė akis į staltiesę. Kai pagaliau jas pakėlė į mane, jos 
žvilgsnis vėl buvo giedras. 

— Dėkui, kad man pasakei, Džonai. Kažkaip dabar geriau jaučiuosi. Puiku. 

Oficiantas priėjęs vėl įpylė mums į puodelius kavos. 

— Beje, — tariau, — ar pastaruoju metu mateisi su tėvu? 

Kreivai šyptelėjusi ji papurtė galvą. 

— Maždaug prieš dvejus metus jis užsuko pas mane papietauti ir pasi- 
skolino tūkstantį dolerių. Tada paskutinį kartą jį ir mačiau. 

— Ar nenumanai, kur jis dabar galėtų būti? 

— Kodėl klausi? 

— Turiu jam gerą darbą Kanadoje, bet, atrodo, tavo tėvas kažkur dingęs. 

Monikos akyse pasirodė keista išraiška. 

— Nori pasakyti, kad po viso to, ką jis yra tau iškrėtęs, duotum jam darbą? 

— Nelabai turiu ką rinktis, — ne itin noriai prisipažinau. — Man šis su- 
manymas ne prie širdies, bet vyksta karas. Man reikalingas toks žmogus kaip jis. 

— Maždaug prieš metus gavau nuo jo laišką. Rašė kažką, kad ketina pra- 
dėti dirbti Teterboro oro uosto administratoriumi. 

— Dėkui, — pasakiau. — Aš jo tenai pasidairysiu. 

Monika staiga per stalą ranką paspaudė man ranką. Nustebęs pažvelgiau 
] ją. Jinai šypsojosi. 

— Žinai, Džonai, man kilo toks keistas įspūdis, kad tu tapsi kur kas ge- 
resnis draugas, nei buvai vyras. 


KAI KITĄ DIENĄ SUGRĮŽAU Į VIEŠBUTĮ, MANĘS TEN LAUKĖ MAKALISTERIS. 


— Suradai jį? — paklausė. 
Papurčiau galvą. 

— Jis ten užsibuvo tik tiek, kad įkištų kažkokiam vargšui nevykėliui su- 
klastotą čekį penkiems šimtams dolerių. 

— Žemokai nusmuko. Nė kiek nenujauti, kur jis pasuko toliau? 

— Ne, — atsakiau. Numečiau ant kėdės lietpaltį ir atsisėdau. — Kiek 
žinau, tupi kalėjime kažkokiame provincijos mieste, apie kurį mes nė nesame 
girdėję. Suklastotas čekis! Viešpatie! 

— K4 man daryti? — paklausė Makalisteris. 

— Nieko. Bet aš pažadėjau Rodžeriui pamėginti jį surasti. Verčiau mums 
įtraukti į šį reikalą detektyvų agentūrą. Jeigu ir jiems nepasiseks jo surasti, Ro- 
džeris bent žinos, kad aš mėginau. Paskambinai Hardinui? 

Makas susidomėjęs pažvelgė į mane. 

 — Taip. Kiekvieną minutę dabar turi čia prisistatyti. Kodėl tau prireikė 
jį pamatyti? 

— Galbūt mes imsimės leidybos. 

— Kurių galų? — paklausė Makas. — Tu netgi neskaitai laikraščių. 

Aš nusijuokiau. 

— Girdėjau, jis ketina leisti kino žurnalą. O aš statau filmą. Geriausias 
būdas, kurį žinau, vietai puslapiuose išsikovoti — tai turėti savo žurnalą. Ma- 
nau, jeigu mes jam padėsime su šituo kino žurnalu, jis padarys mums reklamą 
ir kituose savuosiuose. O tai sudaro dvylika milijonų egzempliorių per mė- 
nesį. 

Makas nieko nepasakė. Sučirškė durų skambutis, ir Roberas nuėjo įleisti 
atvykėlio. Atvyko S. Dž. Hardinas, prisistatė tiksliai sutartu laiku. Įžengė į 
kambarį tiesdamas ranką. | 

— Džonai, mano berniuk, — sušvokštė jis savo amžinai prikimusiu bal- 
su. — Kaip gera tave matyti. 

Mudu paspaudėme vienas kitam ranką. 

— Pažįstate mano advokatą, poną Makalisterį? — paklausiau. 

S. Dž. džiugiai nužvelgė jį. 

— Iš tiesų malonu, sere, — pasakė entuziastingai purtydamas Mako 
ranką, paskui vėl pasigręžė į mane. — Nustebau gavęs tavo laiškutį. Ką tu su- 
galvojai, berniuk? 
 Pažvelgiau į jį. 

— Girdėjau, ketinat leisti kino žurnalą. 

— Taip, galvoju apie tai, — prisipažino jis. 

— Taip pat girdėjau, kad šiek tiek stokojate pinigų jam pradėti. 

Hardinas išraiškingai skėstelėjo rankomis. 

— Juk žinai leidybą, berniuk. Mes visada jų stokojame. 

Aš nusišypsojau. Kas nors jo paklausęs pamanytų, kad neturi nė nakti- 


DŽONAS — * 471 


puodžio. Bet S. Dž. nuolat verkšleno, nors pinigų turėjo pakankamai. Taip 
apvaginėjo savo kompaniją, jog palyginti su juo Bernis Normanas atrodė kaip 
mokinukas. 

— Po aštuonerių metų pertraukos vėl ketinu statyti filmą. 

— Sveikinu, Džonai, — sugriaudėjo jis. — Tai geriausia žinia, kokią iš- 
girdau per daugelį pastarųjų metų. Kinui tokie žmonės kaip tu reikalingi. Pri- 
mink man, kad liepčiau savo brokeriui nupirkti „Normano“ akcijų. 

— Būtinai, S. Dž. 

— Ir gali būti ramus, mano žurnalas tau padarys didelę reklamą, — to- 
liau varė jis. — Mes žinome, ko reikia geram numeriui. 

— Kaip tik apie tai ir norėjau su jumis pasikalbėti, S. Dž. Man regis, tie- 
siog tikra gėda, kad tarp jūsų leidinių nėra kino žurnalo. 

Jis nuvėrė mane suktu žvilgsniu. 

— Aš irgi taip manau, Džonai. 

— Kiek kainuotų tokį išleisti? — paklausiau. 

— O, du... Galbūt tris šimtus tūkstančių. Privalai užtikrinti jo metinę 
leidybą. Tiek laiko reikia, kad žurnalas išpopuliarėtų. 

— Tokio pobūdžio žurnalas labai priklauso nuo redaktoriaus, tiesa? Tu- 
rėk gerą redaktorių ir, manyk, viskas padaryta. 

— Visiškai teisingai, berniuk, — nuoširdžiai sutiko Hardinas. — Ir aš 
turiu būrį puikiausių redaktorių. Matau, išmanai leidybą, Džonai. Mane visa- 
da domina šviežias požiūris. Štai kur slypi naujienų esmė. 

— Kas bus jūsų naujasis apybraižų skilties redaktorius? 

— Kaipgi, Džonai? — neva nustebęs jis išplėtė akis. — Maniau, tu žino- 
jai. Žinoma, toji damutė, su kuria vakar pietavai. 

Nusijuokiau. Nieko nepadarysi, senasis sukčius apsukresnis negu ma- 
niau. Turi savo šnipų netgi restorane „21“. 

Kai jis išėjo, pasisukau į Makalisterį. 

— Man juk iš tiesų nebūtina čia likti, kad pasirašyčiau tuos popierius su 
Engeliu, a? 

Makas griežtai nužvelgė mane. 

— Man taip neatrodo. O ką? 

— Noriu nuvykti į Pakrantę. Juk rengiuosi statyti filmą. Ko man čia be 
reikalo sėdėti? | 

— Deividas ir Boneris čia. Laukia, kad tu jiems paskambintum. 

— Sujunk mane su Deividu.— Po kurio laiko jis padavė man ragelį. — 
Alio, Deividai. Kaip Roza? 

— Puikiai, Džonai. Labai laiminga. 

— Gerai. Aš tik noriu tau padėkoti, kad taip puikiai pasidarbavai su ak- 

cijomis. Klausyk, manau, man nedera sėdėti čia, Niujorke, juk reikia pasirengti 
„Nusidėjėlės“ filmavimui. Tad braukiu į Pakrantę. 

— Bet, Džonai, aš atsivežiau į Niujorką Bonerį. 

— Puiku, — pasakiau. — Bet pasistenk jį sugrąžinti į studiją ir perduok, 
kad aš pasimatysiu su juo tenai. Tai vienintelė vieta, kur galima kalbėtis apie 


filmą. 
— Gerai, Džonai, — nusivylusiu balsu sutiko Deividas. — Jūs išskrendat? 
— Taip. Manau, dar suspėsiu į „ICA“ antrosios valandos reisą. Taigi rytoj 
rytą būsiu Kalifornijoje. 
— Paskambinkite Rozai, Džonai, gerai? Jai bus malonu jus išgirsti. 
— Būtinai, Deividai, — pažadėjau. — Beje, kaip man susisiekti su ta 


Džene Denton? Manding, privalėčiau susipažinti su mergina, atliksiančia 
„Nusidėjėlėje“ pagrindinį vaidmenį. 

— Jinai Palm Springse, „Tropikų gėlės“ viešbutyje, užsiregistravusi Džu- 
dės Belden pavarde. 

— Dėkui, Deividai. Sudie. 


— Laimingos kelionės, Džonai. 


Pusę dvylikos Kalifornijos laiku pastačiau savo automobilį prie įvažia- 
vimo į „Tropikų gėlės“ viešbutį Palm Springse. Pasiteiravau prie registracijos 
stalo ir nuėjau į kotedžą Nr. 5. Pasibeldžiau, tačiau niekas neatsiliepė. Durys 
buvo neužrakintos, tad įėjau vidun. 

— Panele Denton? — pašaukiau. 

Jokio atsako. Išgirdau vonios kambaryje ošiant dušą. Perėjau kambarį ir 
atidariau antrąsias duris. Pro matinę dušo užuolaidą mačiau jos kūno siluetą. 
Prausdamasi ji dainavo žemu, kimiu balsu. Užsidaręs vonioje, atsisėdau ant 
šiukšliadėžės, užsirūkiau ir įnikau pro dušo užuolaidą ją stebėti. 

Ilgai laukti neteko. 

Ji užsuko vandenį, ir aš išgirdau, kaip nuo cigaretės dūmų sučiaudėjo. Iš 
užuolaidos atskriejo ramus jos balsas: 

— Jeigu čia laukia vienas iš kambarių patarnautojų, verčiau tegul išeina, 
kol aš nepasirodžiau, antraip pranešiu administracijai. 

Aš neatsiliepiau. 

Ji iškišo galvą pro dušo užuolaidą ir pagrabinėjo rankšluosčio. Nuka- 
binau jį nuo kabyklos ir padaviau jai. Pro užuolaidą mačiau ją apsivyniojant 
rankšluosčiu. Užuolaida nuslinko į šoną, ir mergina pažvelgė į mane. Tamsiai 
pilkose jos akyse nebuvo nė žymės baimės. 

— Blogiausia šiame viešbutyje — tai kambarių patarnautojai, — tarė 
ji. — Užklumpa tave pačiu netikėčiausiu metu. 

— Galėtumėte pabandyti užsirakinti duris. 

Ji išlipo iš vonios. 

— Kurių galų? Jie vis tiek turi visrakčius. 

Aš atsistojau. 

— Dženė Denton? 

— Registratūroje užrašyta — Džudė Belden. — Jos veide atsispindėjo 
klausimas. — Jūs iš policijos? 

Papurčiau galvą. 

— Ne. Aš Džonas Kordas. 

Ji pažvelgė į mane ir pamažėle plačiai nusišypsojo. 

— O, sveiki! Troškau su jumis susipažinti. 

Aš irgi nusišypsojau. 

— Kodėl? 

Dženė priėjo prie pat manęs ir apsivijo rankomis kaklą. Prisitraukė mano 
veidą prie savęs. Rankšluostis nuo kūno nuslydo ant grindų, ir pasistiebusi ji 
pabučiavo mane. Paskui atlošė galvą ir pažvelgė į mane šelmiškomis, besijuo- 
kiančiomis akimis. 

— Bose, — sukuždėjo, — ar ne pats metas jums pasirašyti su manimi 
kontraktą? 

TAI BUVO TA PATI BUNGALO TIPO KONTORA, KURIA AŠ NAUDOJAUSI PRIEŠ DE- 
šimt metų, kai mes filmavome „Renegatą“. Niekas čia nepasikeitė, išskyrus 
sekretores. 

— Labas rytas, pone Kordai, — vienu balsu sučirpė jos man įėjus. 

Atsakiau joms į pasveikinimą ir patraukiau į savo kabinetą, kur nervingai 
pirmyn atgal žingsniavo Boneris. Danas Pirsas sėdėjo ant kušetės prie lango. 
Žvilgtelėjau į jį ir, netaręs nė žodžio, atsisėdau prie rašomojo stalo. 

— Paprašiau Pirsą ateiti, kad man padėtų jus įtikinti, — pasakė Bone- 
ris. — Negalima statyti tokio brangaus filmo be žinomos pavardės. 

— Danas manęs neįtikins, aš jau turėjau peržiūras. 

— Minutėlę, Džonai, — greitai pasakė Danas. — Žinau, ką tu jauti. Bet 
patikėk, aš tik trokštu tau gera. 

Grįžtelėjau į jį. 

— Kaip tada, kai pardavei savo akcijas Šefildui nepasitaręs su manimi? 

— Akcijos buvo mano, — karštai atrėmė jis. — Su niekuo neprivalėjau 

tartis. Be to, kas galėjo su tavimi susisiekti? Visi žinojo, kad tau buvo nusi- 
spjaut į kompaniją, kad tu pats stengeisi nusikratyti dalies savo akcijų. 

Pasiėmiau cigaretę, paskui linktelėjau. 

— "Tu teisus, Danai. Akcijos buvo tavo, ir tu man nieko neskolingas. 
Dirbai savo darbą, o aš tau mokėjau už jį, tavo kontraktas dar turėjo tęstis 
penkerius metus. — Aš atsilošiau krėsle ir užsitraukiau cigaretę. — Tiesiog 
padariau klaidą. Kai susipažinau su tavimi, buvai geras agentas. Bet būčiau 
puikiausiai išsivertęs ir be tavęs. 

— Aš bandau tave apsaugoti nuo dar vienos klaidos, Džonai. „Nusidė- 
jėlės“ scenarijus buvo parašytas specialiai garsiai žvaigždei — Rinai Marlou. 
Garsiausiai iš visų, kokios tada buvo. Tu negali paprasčiausiai pakviesti merginą 
be jokios patirties, niekieno negirdėtos, ir duoti vaidmenį filme be kitų žvaigž- 
džių, kurios ją paremtų. Tave taip išjuoks, kad turėsi pabėgti iš kino salės. 

Pašaipiai pažvelgiau į jį. 

— Tai ką, tavo nuomone, turėčiau daryti? 

Pirso akyse žybtelėjo pasitikėjimas savimi. 

— Nusamdyk porą garsenybių, — pasakė jis. — Jeigu nori, gali pasinau- 
doti ta mergina, bet paremk ją kitomis žvaigždėmis. Bogartu, Treisiu, Kolma- 
nu, Geiblu, Flinu. Bet kuris iš jų garantuos tavo filmui pasisekimą. 

— Spėju, tu sugebėtum man juos nusamdyti? 

Danas nepastebėjo mano sarkazmo. 

— Manau, galėčiau padėti, — atsargiai pasakė jis. 

— Ką gi, tebus palaiminta tavo kraujuojanti, dešimtprocentinė širdžiūkš- 
tė. — Aš atsistojau. — Nešdinkis, Danai. Nešdinkis, kol tavęs neišmečiau. Ir 
kad niekad nepasirodytum filmavimo aikštelėje, kai aš ten esu. 

Pirsas apstulbęs spoksojo į mane, jo veidas ėmė blykšti. 

— Tau nevalia taip kalbėti su manimi, — užkriokė jis. — Nesu vienas iš 
tavo liokajų, kuriuos gali pirkti ir parduoti. 

— Aš tave nupirkau ir pardaviau, — šaltai atrėmiau. — Tu likai tas pats 
tipas, kuris bandė išmainyti Nevados šou į Bufalo Bilio. Parduotum savo pa- 
ties motiną, jeigu iš to turėtum naudos. Bet manęs nebepardavinėsi, aš ne- 
įperkamas. 

Nuspaudžiau skambučio mygtuką, ir tarpduryje pasirodė viena iš sekre- 
torių. 

— Klausau, pone Kordai? — pasakė ji nuo slenksčio. 

— Palydėkite poną Pirsą, jis išeina. 

Dano veidas pamėlynavo iš pykčio. 

— Tu dar pasigailėsi, Džonai. 

Durys įkandin jo užsitrenkė, ir aš pasigręžiau į Bonerį. 

— Atleiskite, Džonai, — sumikčiojo jis. — Aš... Nežinojau... 

— Nieko tokio, — nuraminau jį. — Jūs nežinojote. 

— Bet, sprendžiant iš visko, filmas atsieis per tris milijonus dolerių. Man 
būtų ramiau, jeigu pakviestume keletą žvaigždžių. 

Papurčiau galvą. 

— Žvaigždės — puiku, aš ne prieš jas. Tačiau tik ne šįsyk. Mes kuriame 
istoriją, pagrįsta Biblija. Kai žmonės žvelgs į Joną ar Petrą ekrane, aš noriu, 
kad jie ir matytų Joną ar Petrą, o ne Geiblą, Treisį ar Bogartą. Be to, svarbiau- 
sia — toji mergina. 

— Betgi niekas apie ją negirdėjo. 

— Na ir kas? — atšoviau. — O kam gi turime reklamos skyrių? Iki to 
laiko, kai filmas pasirodys ekranuose, pasaulyje nebus vyro, moters ar vaiko, 
kuris nežinotų jos pavardės. Juk jūs pakankamai gerai apie ją pagalvojote, jei- 
gu pasiūlėte ekrano bandymą, tiesa? O tiek težinojote, kad ji mergina, su kuria 
susipažinote per kažkurį pobūvį. 

Bonerio veidas keistai sutriko. 

— Tai buvo visai kas kita, bemaž kaip pokštas. Niekad nemaniau, kad kas 
nors pažiūrės į tą dalyką rimtai. 

— Deividas matė tą bandinį ir pažiūrėjo rimtai. Aš taip pat. 

— Bet bandinys — tai dar ne visas filmas. Galbūt ji neatlaikys... 

— Ji atlaikys, — pertraukiau. — Ir jūs tai žinot. Jau žinojot, kai pakvietėt 
ekrano bandymui. 

Boneris pakreipė į mane savo bjaurų, arklišką veidą ir nervingai pasikasė. 

— Ari... Ji papasakojo jums apie pobūvį? — užsikirsdamas paklausė jis. 

Aš linktelėjau. 

— Papasakojo, kaip jūs visą vakarą sekiojote ją akimis, kaip priėjęs pa- 
kvietėte ją ekrano bandymui. — Aš nusijuokiau. — Jūs, vaikinai, mane ste- 
binate. Surandate Laną Terner prie gazuoto vandens prekystalio, surandate 
Dženę pietų pobūvyje. Kaip jums tai pavyksta? 

Jo akys sutriko. Buvo bepradedąs kažką sakyti, tačiau tuo metu ant mano 
stalo suskambo telefonas. Pakėliau ragelį. 

— Panelė Denton jau baigė kirpykloje, — pranešė sekretorė. — Ar no- 
rite, kad ji ateitų? 

— Taip. — Padėjau ragelį ir vėl pasisukau į Bonerį. — Nusiunčiau Dže- 
nę į kirpyklą. Man kilo mintis, kurią norėjau patikrinti. 

Atsidarė durys, ir jose pasirodė Dženė. Pamažu, bemaž nedrąsiai atėjo iki 
kabineto vidurio ir sustojo priešais mano stalą. Iš lėto apsisuko. Ilgi jos plau- 
kai buvo nebe šviesbruviai, bet blyškiai šviesūs, žaižaruojantys. Krito bango- 
mis ant kaklo ir pečių, skleisdami skaidrų mirgesį apie įdegusį veidą. 

— Dieve mano! — apstulbintas sukuždėjo Boneris. 

Pažvelgiau į jį. Bonerio veide plytėjo keista išraiška, jo lūpos krutėjo be 
garso, akys buvo prikaustytos prie jos. 

— Tartum... Tartum ji čia stovėtų. 

— Teisingai, — pamažu pasakiau ir vėl pažvelgiau į Dženę. Širdis man 
susigniaužė. Rina. — Noriu, kad ją rengtų Ailina Gailard, — šnibžtelėjau 
Boneriui. 

— Kad aš nežinau, — sutriko jis. — Jinai juk pasitraukusi iš studijos. Su- 
grįžo į Rytus. Man regis, į Bostoną. 

Prisiminiau vienišą žilaplaukę figūrą, klūpančią prie Rinos kapo. 

— Nusiųskit jai Dženės fotografiją. Ji atvažiuos. 

Boneris priėjo prie stalo ir sustojo greta Dženės, žvelgdamas į mane. 

— Beje, — pasakė jis. — Man paskambino Ostinas Gilbertas. Scenarijus 
jam patiko. Šiandien popiet jis atvažiuoja pasižiūrėti bandinio. Jeigu toji mer- 
gina jam patiks, imsis režisuoti filmą. 

— Gerai, — tariau. — Tokie jau yra tie garsūs režisieriai. Du gabalai, 
kuriuos moki, jiems nieko nereiškia, tiek jie gali gauti už bet kurį filmą. Svar- 
biausia jiems — scenarijus. Ir aktoriai. 

Boneris nuėjo prie durų ir tenai stabtelėjo, vėl pažvelgė į Dženę. 

— Iki, — galiausiai pasakė. 

— Sudie; pone Boneri, — mandagiai atsakė Dženė. 

Aš linktelėjau, ir jis išėjo pro duris. 

— Galiu dabar atsisėsti? — paklausė Dženė. 

— Prašom. i 

Ji atsisėdo ir tyliai stebėjo, kaip aš peržiūrinėju ant savo stalo popierius. 
Išankstinė sąmata. Dekoracijų įkainiai. Boneris teisus — šitai atsieis krūvą 
pinigų. 

— Ar aš privalau atrodyti kaip ji? — tyliai paklausė Dženė. 

Aš atplėšiau akis nuo popierių. 

— Ką? 

— Ar aš privalau atrodyti kaip ji? 

— Kodėl klausi? 

— Nežinau. — Dženė palingavo galvą. — Keistai jaučiuosi, štai ir viskas. 
Lyg būčiau nebe aš, o kažkokia šmėkla. 

Aš nutylėjau. 

— Ar tu tik tiek įžvelgei tame bandinyje — Riną Marlou? Ji juk buvo 
įstabiausia žvaigždė, kada nors spindėjusi kino ekranuose. 

— Žinau, — pamažu tarė Dženė. — Bet aš — tai ne ji. Ir niekad ne- 
galėčiau ja būti. 

Nužvelgiau ją. 

— Už du tūkstančius dolerių būsi bet kuo, ką aš tau liepsiu. 

Dženė nieko neatsakė, tik tylomis, neįskaitomomis akimis niūriai žvelgė 
į mane. Negalėjau atspėti, ką galvoja. 

— Atmink, — ramiai pasakiau. — Kasmet tūkstančiai panašių į tave 
merginų atvyksta į Holivudą. Galėčiau pasirinkti bet kurią iš jų. Jeigu tau 
nepatinka, grįžk prie to, ką veikei iki tol, kai Boneris tave pastebėjo tame po- 
būvyje. 

Jos žvilgsnis tapo kažkoks atsargus. Nieko tokio, jeigu manęs kiek prisi- 
bijos. Jau pernelyg užtikrinta savimi. 

— Boneris tau apie mane pasakojo? 

— Nė žodžio. Nebuvo reikalo. Tu pati papasakojai viską, ką privalėjau 
žinoti. Tokios merginos kaip tu visada ieško režisierių, kad padarytų jiems 
įspūdį. Ką gi, tau pasisekė — tokį suradai. Nepraleisk progos. 

Dženė pamažu atsiduso. Atsargumas iš jos žvilgsnio išnyko, ir ji staiga 
nusišypsojo. 

— Gerai, šeimininke, kaip įsakysi. 

Apėjau stalą ir prisitraukiau ją į glėbį. Jos lūpos buvo minkštos ir šiltos, 
akys užmerktos. Ir tuomet suskambo prakeiktas telefonas. Ištiesiau ranką už 
jos ir pakėliau ragelį. Iš Niujorko skambino Makalisteris. 

— Toji detektyvų agentūra surado Vintropą, — pranešė jis. 

— Gerai. Susisiek su juo ir pasakyk, kad dangintų savo subinę čia. 

— Jų agentas sako, kad jis niekur nevažiuos. 

— Tuomet paskambink Monikai ir paprašyk, kad ji pasikalbėtų su tėvu. 
Jos jis paklausys. 

— Aš jau pabandžiau, — skubiai pasakė Makas. — Bet šiandien ji jau 
išskrido į Kaliforniją, bus „Twentieth Century“ studijoje. Jeigu tau reikalingas 
Vintropas, verčiau pats pasišnekėk su juo. 

— Esu pernelyg užsiėmęs, kad vėl skubėčiau sugrįžti į Niujorką. 

— Tau ir nereikia sugrįžti. Amosas Čikagoje. Tenykštėje detektyvų 
agentūros kontoroje tau pasakys, kaip jį surasti. 

— Čikagoje? Ką gi, matyt, teks nuvykti pas jį. — Padėjau telefono ragelį 
ir pažvelgiau į Dženę. 

— Savaitgalis čia pat, — švelniai tarė ji. — Aš nieko neveikiu: Čika- 
ga — nuostabus miestas. 

— Tu vyksi? — paklausiau. 

Ji linktelėjo. 

— Juk mes skrisime, taip? 

— Visą kelią, — patvirtinau. 

DŽENĖ PAŽVELGĖ Į MANE. 

— Tai bent kelionė, — tarė ji. — Visas lėktuvas — mums vieniems. 

Apsidairiau po tuščią saloną. Bazas, kai jam paskambinau, specialiai man 
rodykles dviem valandomis į priekį, nustatydamas jas pagal Čikagos laiką. 
Ausis šiek tiek užgulė — vadinasi, pradėjome leistis. 

— Tikriausiai puiku turėti nuosavą avialiniją? — nusišypsojo Dženė. 

— Paranku, kai tenka kur nors skubiai nuvykti. 

— Nesuprantu tavęs. 

— Ko nesupranti, mergužėle? 

— Tavęs, — pasakė Dženė. — Tu mane stulbini. Daugumą vyrų aš su- 
prantu. Jie yra į ką nors nusitaikę ir to atkakliai siekia. O tu jau viską turi. 

— Ne viską. 

Ji kryptelėjo galva į Čikagos žiburius apačioje mūsų. 

— Matyt, nori tuo pasakyti, kad neturi to, kas yra ten, apačioje. 

— Teisybė. Nors daug nereikia, esu patenkintas tuo, ką turiu čia. 

Jos akys apsitraukė rūku. 

— O jeigu mes bumbtelėsime žemyn? 

Spragtelėjau pirštais. 

— Na ir velniai nematė! Lengvai įgyta, lengvai praganyta. 

— Tik tiek? 

— Tik tiek. 

Minutėlę ji žvelgė pro langą, paskui vėl atsisuko į mane. 

— Man atrodo, lyg būčiau tavo nuosavybė. 

— Aš kalbėjau ne apie tave, o apie šį lėktuvą. 

— Žinau, bet vis tiek tai tiesa. Tavo nuosavybė visi, kurie dėl tavęs dirba, 
jeigu tau taip ir neatrodo. Viską daro pinigai. | 

— Pinigai daug ką daro dėl manęs, — atrėmiau. 

— Tai kodėl nenusiperki už juos batų? 

Pažvelgiau sau į pėdas, apautas vien kojinėmis. 

— Nesirūpink, turiu batus. Jie kažkur šiame lėktuve. 

Ji nusijuokė, paskui vėl surimtėjo. 

— Už pinigus gali nusipirkti laiką. Taip pat už juos gali perdaryti žmones 
į tokius, kokie tau reikalingi. 

Kilstelėjau antakį. 

— Nežinojau, kad tu taip pat ir filosofė, ne tik aktorė. 

— Tu nežinai, ar aš aktorė — bent kol kas. 

— Verčiau tau ja būti, — pasakiau. — Antraip atrodysiu baisiai kvailai. 

Jos akys surimtėjo. 

— Tau tai nepatiktų, tiesa? 

— Niekam tai nepatinka. Aš nesiskiriu nuo bet kurio kito. 

— Tad kodėl tu tai darai, Džonai? Juk tau nėra reikalo, nestokoji pinigų. 
Kodėl tu nori statyti filmus? 

Atlošiau galvą į sėdynės atkaltę. 

— Galbūt noriu, kad mane prisimintų už ką nors kitką, ne tik už paraką, 
lėktuvus ir plastikinius indus. 

— Tave už juos prisimins ilgiau nei už filmus. 

— Nejaugi? — pasukau į ją galvą. — Kodėl tu prisimeni žmogų? Už tai, 
kad tau suteikė šiurpulių, ar už tai, kad sumūrijo aukščiausią pasaulyje pas- 
tatą? 

— Prisimeni už viską, — švelniai pasakė ji. — Jeigu tik tuos dalykus jis 
padarė. 

— Tu iš tiesų filosofė. Nemaniau, kad taip gerai supranti vyrus. 

Dženė nusijuokė. 

— Visą gyvenimą aš buvau moteris. O vyrai — tai pirmiausia, ką mergi- 
na stengiasi perprasti. 

Pajutau, kaip ratai palietė žemę. Nejučia palinkau į priekį, tartum už- 
guldamas vairą, kad mašinos nemėtytų į šalis. Paskui įtampa atlėgo. Įpro- 
tis — keistas dalykas, visada bandai nutupdyti lėktuvą, nesvarbu, pats jį valdai 
ar esi tik keleivis. 

Pro atdaras duris plūstelėjo pirma šalčio srovė, ir Dženė nusipurčius 
tvirčiau apsigaubė savo plonu apsiaustėliu. Perkirtome kilimo-tūpimo taką ir 
apsnigta žeme nužingsniavome oro uosto pastato linkui. 

Mane sustabdė šoferis. Pridėjęs ranką prie kepurės snapelio, pagarbiai 
pranešė: 

— Automobilis jūsų laukia tuoj prie išėjimo, pone Kordai. 

Įsėdusi vidun, Dženė vis dar tebedrebėjo. 

— Buvau pamiršusi, kokia žiema gali būti šalta, — tarė ji. 

Po keturiasdešimt penkių minučių atsidūrėme „Dreiko“ viešbutyje. Prie 
durų mus pasveikino administratoriaus pavaduotojas. 

— Malonu vėl jus matyti, pone Kordai. Numeris jums paruoštas. Mums 
paskambino iš jūsų kontoros Pakrantėje. — Jisai spragtelėjo pirštais, ir tartum 
burtų lazdelei pamojus nusileido liftas. Kartu su juo ištaiginga kabina sparčiai 
pasikėlėme į viršų. 

— Aš drįsau užsakyti jums karštą vakarienę, pone Kordai. 

— Dėkui jums, Karteri, už atidumą. 

Karteris atidarė mums numerio duris. Valgomojoje nišoje stovėjo pa- 
dengtas stalelis, o ant baro tviskėjo pilni buteliai. 

— Kai tik būsite pasirengęs, pone Kordai, paskambinkite, ir jums tuoj 
pat pristatys vakarienę. 

— Mums tereikia kelių minučių nusiprausti, pone Karteri. 

— Labai gerai, sere. 

Dirstelėjau į Dženę, kuri vis tebedrebėjo nuo šalčio. 

— Klausau, pone Kordai? 

— Panelė Denton aiškiai nepasirengusi tokiam šalčiui. Gal pasisektų jai 
gauti šiltą apsiaustą? 

Karteris išdrįso mesti į Dženę greitą žvilgsnį. 

— Manau, tai galima sutvarkyti, sere. Be abejo, audinių? 

— Be abejo, — pasakiau. 

— Labai gerai, sere. Netrukus atnešime panelei pasirinkti. 

— Dėkui, Karteri. 

Jis nusilenkė ir išėjo uždarydamas paskui save duris. Dženė plačiomis 
akimis pasisuko į mane. 

— Tai bent! O aš maniau, kad niekas manęs nenustebins, tačiau klydau. 
Ar žinai, kiek dabar laiko? 

— Dešimt po dvylikos. 

— Niekas, juk tikrai niekas po vidurnakčio nevaikštinėja po krautuves, 
ieškodamas nusipirkti audinių kailinių. | 

— Mes ir nevaikštinėjame. Juos atsiųs čia. 

Minutėlę ji spoksojo į mane, paskui linktelėjo. 

— O, suprantu. Tai visai kas kita? 

— Žinoma. - 

— Pasakyk man, kodėl tu čia toksai svarbus asmuo? 

— Moku nuomą, 

— Nori pasakyti, kad visą laiką nuomoji šį numerį? 

— Žinoma, — atsakiau. — Iš kur galiu žinoti, kada man prisireiks būti 
Čikagoje? 

— Kada paskutinįsyk čia buvai? 

Pasitryniau skruostą. 

— Maždaug prieš pusantrų metų. 

Suskambo telefonas. Pakėliau ragelį, paskui perdaviau Dženei. 

— Man? — nustebusi paklausė ji. — Betgi niekas nežino, kad aš čia. 

Nuėjau į vonios kambarį ir uždariau paskui save duris. Kai po kelių mi- 
nučių sugrįžau, Dženė apstulbusi sėdėjo ant lovos krašto. 

— Skambino kailininkas, — pasakė ji. — Teiravosi, kokių kailinių pa- 
geidauju — šviesių ar tamsių. Taip pat, kokio dydžio. 

— Koki jam pasakei? 

— Dešimtą. 

Palingavau galvą. 

— Maniau, pasakysi dvyliktą. Niekas neperka dešimto dydžio audinių 
apsiausto, nelabai apsimoka. 

— Jau aš sakiau, kad tu beprotis, — tarė ji, puldama man į glėbį ir stipriai 
prisiglausdama. — Bet mielas beprotis. 

Aš garsiai nusikvatojau. Audinės kaskart šitaip suveikia. 


a IC) 


ŽMOGUS Iš DETEKTYVŲ AGENTŪROS ATVYKO MUMS VAKARIENIAUJANT. VADINO- 
si Semas Vaitelas, ir jeigu jam pasirodė keista, kad Dženė valgo vilkėdama ilgu, 
beveik juodu audinių apsiaustu, protingos jo akys neišdavė jokios nuostabos. 

— Čikagoje šalta, — paaiškino Dženė. 

— Taip, mem, — mandagiai atsakė jis. 

— Ar sunku buvo jį surasti? — paklausiau. 

— Nelabai. Tereikėjo pasitikrinti kredito agentūrose. Paskui save jis pali- 
ko suklastotų čekių pėdsaką. Buvo tik laiko klausimas. Kai paieškos susiaurėjo 
iki Čikagos apylinkių, mes pasitikrinome socialinio draudimo inspekcijoje. 
Žmonės nors ir keičia vardus, bet paprastai nekvailioja su savo socialiniu 
draudimu. Jis prisidengęs Amosi Džordano pavarde. 

— Kur jis dirba? — smalsiai paklausiau. 

— Viename Sisero garaže mechaniku. Uždarbio visiškai pakanka kauša- 
lui. Jis gana smarkiai išgėrinėja. 

— Kur gyvena? 

— Name, kur nuomojami mebliuoti kambariai, bet jis ten grįžta tik per- 
nakvoti. Didžiumą laiko praleidžia vienoje linksmoje skylėje, pavadinimu „La 
Paree“. Žinote tokios rūšies skyles. Ištisinės linksmybės: scenoje be pertrau- 
kos vyksta striptizas, o kitos merginos pakaitomis kimba prie primityvų, kad 
šie statytų joms gėrimų. 

Amosas nepasikeitė. Vis tebevaikščioja ten, kur gali rasti mergiočių. Pa- 
stūmiau nuo savęs kavos puodelį. 

— Gerai, eime pas jį. 

— Aš pasirengusi, — pasakė Dženė. 

Vaitelas pažvelgė į ją. 

— Gal jums verčiau pasilikti čia, mem. Tai gana nekokia vieta. 

— K3? — greitai paklausė Dženė. — Ir praleisti progą padėvėti savo 
naująjį audinių apsiaustą? 


„La Paree“ buvo vienas iš maždaug dvidešimties panašių klubų gatvėje, 
atrodančioje kaip bet kuri striptizų gatvė visoje šalyje. Langai joje buvo už- 
klijuoti plakatais su pusnuogėmis merginomis — Meibelina, Žarlina, Darlina 
ir būtinai Roze. Visos jos šiąnakt šoko. 

Kai mūsų didžiulis limuzinas iš lėto sustojo prie klubo, durininkas nu- 
taisė šypseną iki pat ausų ir įmantriu gestu atidarė duris. 

— Sveiki atvykę, žmonės. Pas mus „La Paree“ sulaukiame svečių iš viso 
pasaulio. | 

Iš tikrųjų taip. Durininkas puolė vidun, ir tuoj prieš mus išdygo mažas 
žmogėnas tamsiu kostiumu; rūbininkė, vilkinti triko, paėmė mūsų apsiaustus. 
Dženė papurtė galvą ir liko su savuoju. Mes nusekėme paskui mažąjį žmo- 
gėną per tamsią, ankštą, prirūkytą salę prie nedidelio stalelio priešais sceną. 
Mums virš galvų darbavosi striptizo šokėja. Būgnai dundėjo lėtu ritmu, ir ji 
uoliai nusirenginėjo kone iki nuogos realybės. 

— Du butelius geriausio jūsų šampano, — paliepiau. Čia ne ta vieta, kur 
užsakinėtum viskį, nebent turėtum cinkuotą skrandį. 

Išgirdusi žodį „šampanas“, striptizo šokėja per savo įprastąją procedūrą 
tarp dviejų būgnų dunksnių stabtelėjo ir pažvelgė žemyn. Pajutau ant savęs 
vertinantį jos žvilgsnį ir buvau apdovanotas pačia gundomiausia šypsena. 

Dženė nusimetė ant kėdės atkaltės apsiaustą ir nusiėmė skrybėlaitę. 
Krisdami ant pečių ilgi šviesūs jos plaukai suspindo prožektorių šviesoje. Vos 
tik pasirodžiusi šypsena nuo striptizo šokėjos veido dingo. 

Pažvelgiau į Dženę. Šyptelėjusi man, ji pasakė: 

— Su ugnimi reikia kovoti ugnimi. 

Aš nusijuokiau. | 

Priėjo vienmarškinis oficiantas su dviem buteliais šampano kibirėlyje. 
Mikliai pastatė ant stalo tris taures ir atkimšo pirmą butelį. Pokštelėjo kamš- 
tis, ir šampanas išsiliejo butelio šonais. Patarnautojas, nelaukdamas, kol aš 
paragausiu, pripylė visas tris taures ir nuskubėjo šalin. 

Nors dar ir šiltas, šampanas buvo geras. Pažvelgiau į butelį. „Heidstieck, 
1937“. Jeigu etiketė ir netikra, nėra jau toks prastas. Paskui šalia savęs ant stalo 
pastebėjau sąskaitėlę: aštuoniasdešimt dolerių. 

 — Jeigu būtumėte atvažiavę taksi, — pasakė Vaitelas, — butelis jums 
tebūtų kainavęs dvidešimt dolerių. 

— O jeigu būtume atėję pėsčiomis? 

Jis išsišiepė. 

— Penkiolika. 

— Į sveikatą. — Aš pakėliau taurę. 

Vos tik pastatėme taures ant stalo, oficiantas vėl jas mums pripylė. Jis dir- 
bo greitai, nuliedamas šiek tiek šampano per taurių kraštus, paskui jau buvo 
bestatąs butelį dugnu aukštyn į kibirėlį. 

Sustabdžiau jį ranka. 

— Ne taip greitai, drauguži. Jeigu aš netriukšmauju dėl kainos, tai nors 
galėtum mums netrukdyti išbaigti butelį. 

Jis išpūtęs akis žvilgtelėjo į mane, paskui į kibirėlį ir prašapo. Dundant 
būgnams striptizo šokėja nuėjo nuo scenos, palydėta padrikų, skystų aplodis- 
mentų. 

— Jis štai ten, baro gale, — pasakė Vaitelas. 

Pasisukau pasižiūrėti. Salėje vis dar tebebuvo tamsoka, ir aš teišvydau pa- 
linkusią prie baro figūrą, apgaubusią delnais taurelę. 

— Pabandysiu pas jį nueiti. 

— Gal jums prireiks pagalbos? — paklausė Vaitelas. 

— Ne. Likite čia su panele Denton. — Šviesos vėl užgeso, ir į sceną išėjo 
kita striptizo šokėja. Kai broviausi baro linkui, kažkokia mergina užkliudė mane. 

— Kažko ieškai, stambuoli? — sukuždėjo ji. Tai buvo ką tik nuo scenos 
nuėjusi striptizo šokėja. 

Nekreipdamas į ją dėmesio, nusiyriau iki baro. Amosas nė nepakėlė gal- 
vos, kai užsirangiau ant laisvos kėdės greta jo. 

— Butelį „Budweiser“, — pasakiau barmenui. Nespėjau dar kaip reikiant 
įsitaisyti ant kėdės, kai manasis doleris jau buvo dingęs, o priešais stovėjo 
alaus butelis. 

Pasisukęs pažvelgiau į Amosą, kuris stebėjo sceną, ir buvau sukrėstas. 
Senis. Neįtikėtinai nukriošęs ir žilas. Plaukai išretėję, oda ant skruostų ir žan- 
denų karojo kaip lieso nusenusio žmogaus. 

Jis pakėlė prie lūpų taurelę. Mačiau, kaip dreba jo ranka su pilkai rausvo- 
mis gyslelėmis paviršiuje. Pamėginau suskaičiuoti. Juk negali būti toks šenas. 
Daugių daugiausia dabar eina šeštą dešimtį. Paskui pamačiau jo akis ir žino- 
jau atsakymą. 

Buvo sugniuždytas, jam likusi tik praeitis. Visos viltys sužlugusios nuo 
patirtų nesėkmių, ir dabar įsimetęs sausas laiko puvėsis. Ir nebeturėjo kur dė- 
tis — galėjo tik smukti žemyn. Žemyn, vis žemyn iki pat mirties. 

— Sveikas, Amosai, — tyliai tariau. 

Jis pastatė ant baro savo taurelę ir pamažu pasuko galvą. Pažvelgė į mane 
krauju pasruvusiomis, ašarotomis akimis. 

— Eik šalin, — sušvogždė kimiu, viskiu įmirkusiu balsu. — Ten dabar 
šoka mano mergina. 

Pažvelgiau į sceną. Šoko raudonplaukė, kažkada mačiusi geresnius laikus. 
Juodu gera pora, abu įnirtingai, tačiau nesėkmingai kovoję — ir pralaimėję. 

Palaukiau, kol nugriaudėjo paskutiniai muzikos akordai, ir vėl prašnekau. 

— Turiu tau pasiūlymą, Amosai. 

Jis grįžtelėjo į mane. 

— Juk sakiau tavo pasiuntiniui, kad manęs tai nedomina. 

 Mirksnį pamaniau atsistoti ir išeiti. Laukan, į gatvę, į šaltą naktį, kuo 
toliau nuo išsivadėjusio alaus tvaiko, negalios ir nuopuolio. Tačiau to nepa- 
dariau. Ne tik dėl Foresteriui duoto pažado. Taip pat ir todėl, kad jis buvo 
Monikos tėvas. 

Priėjo barmenas, ir aš užsakiau mums dar po vieną. Jis paėmė penkinę ir 
pasišalino. 

— Aš pasakiau Monikai apie tą darbą. Ji labai nudžiugo. 

Amosas vėl pasigręžė ir pažvelgė į mane. 

— Monika visada buvo baisi kvailė, — šiurkščiai nusijuokė jis. — Žinai, 
ji nenorėjo su tavimi skirtis. Buvo pašėlusiai padūkusi, bet paskui vis tiek ne- 
norėjo su tavimi skirtis. Sakė, kad myli tave. 

Nieko neatsakiau, ir jis vėl nusijuokė. 

— Bet aš prablaiviau jai protą, — varė toliau. — Pasakiau, kad tu visai toks 
kaip aš, kad nė katras iš mudviejų niekada nepajėgė atsispirti pizės kvapui. 

— Su tuo galutinai baigta, — pasakiau. — Jau seniai. 

Jis su trenksmu drebančia ranka pastatė taurelę ant baro prekystalio. 

— Nebaigta! — šūktelėjo. — Manai, pamiršiu, kaip tu išstūmei mane iš 
mano paties kompanijos? Manai, pamiršiu, kaip tu nušvilpdavai man iš pa- 
nosės kiekvieną kontraktą, neleisdamas pradėti iš naujo? — Jisai suktai nusi- 
juokė. — Aš ne kvailys. Manai, nežinojau, kad pasiuntei žmones sekti mane 
po visą šalį? 

Atidžiai į jį pažiūrėjau. Jis ligonis, kur kas didesnis ligonis nei iš pradžių 
maniau. 

— Ir dabar tu ateini su kažkokiu melagingu pasiūlymu, a? — Jis gudriai 
nusišypsojo. — Manai, aš tavęs neperprantu? Manai, tavęs neįžvelgiu? Manai, 
nežinau, kad bandai pašalinti mane iš kelio, nes supranti, kad jeigu kas nors 
pamatytų mano brėžinius, tu būtum baigtas? 

Jis nuslydo nuo kėdės ir kaip padūkęs puolė prie manęs iškeltais kumščiais. 

— Baigtas, Džonai! — sukliko. — Baigtas! Girdi mane? 

Pasisukau ant kėdės ir už plonų, trapių, senatviškų riešų pastvėriau jo 
rankas. Laikiau jį taip, ir staiga seniokas sukniubo prie manęs, priglusdamas 
galva man prie krūtinės. 

Pažvelgiau žemyn — jo akys buvo pritvinkusios senatviškos negalios 
ašarų dėl savo bejėgiškumo. 

— Aš toks pavargęs, Džonai, — sukuždėjo jis. — Prašau, nebevyk manęs 
šalin. Atleisk. Esu toks pavargęs, jog niekam nebetinku... 

Jis išslydo iš mano glėbio ir susmuko ant grindų. Raudonplaukė, kuri 
buvo priėjusi ir atsistojusi už jo, suspigo, ir staiga muzika nutilo. Aplinkui 
mus susigrūdo žmonės. Nuslinkdamas nuo kėdės pasijutau stipriai pastūmė- 
tas atbulom prie baro prekystalio ir prieš save išvydau stambuolio su juodu 
kostiumu veidą. 

— Kas čia vyksta? 

— Palik jį, Džo, — jam už nugaros nuskambėjo Vaitelo balsas, ir išgrū- 
dikas atsisuko. 

— A, tai tu, Semai, — slėgis į mano krūtinę atlėgo. 

Pažvelgiau į Amosą ant grindų. Dženė jau klūpojo prie jo, laisvindama 
marškinių apykaklę ir atsmaukdama kaklaraištį. Aš pasilenkiau. 

— Jis prarado sąmonę? 

Dženė pakėlė į mane akis. 

— Manau, šis tas daugiau, — pasakė ji. — Prisilietus jis degte dega karš- 
čiu. Reikėtų jį parvežti namo. 

— Gerai, — pasakiau ir, išsitraukęs pluoštą banknotų, numečiau šim- 
tinę dolerių ant baro prekystalio. — Čia už mano vaišes. — Pakėliau galvą 
ir pamačiau spoksančią į mane raudonplaukę, jos skruostais sruvo ašaros 
pramaišiui su tušu. Atlupau nuo pluošto dar vieną šimtinę ir įspaudžiau jai 
į delną. 

— Eikit ir nusišluostykit ašaras. 

Paskui pasilenkiau ir, pakėlęs Amosą ant rankų, žengiau durų linkui. Ste- 
bėtina, koks jis lengvas. Vaitelas paėmė iš rūbinės mūsų apsiaustus ir nusekė 
paskui mane laukan. 

— Jis gyvena vos porą kvartalų nuo čia, — pasakė detektyvas, kai kėliau 
Amosą į automobilį. | 

Tai buvo purvinas mebliuotų kambarių namas, dvi katės ant atvirų šiuk- 
šliadėžių priešais duris spoksojo į mus savo grasiomis geltonomis patamsių 
akimis. Pro automobilio langą pažvelgiau į pastatą. 

Šoferis iššoko ir apibėgo apie automobilį atidaryti užpakalinių durų. Iš- 
tiesęs ranką aš vėl jas užtrenkiau. 

— Grįžk į viešbutį, vairuotojau, — paliepiau. 

Pasisukau ir pažvelgiau į tysantį ant užpakalinės sėdynės Amosą. Vien 
tik todėl, kad jis ligonis, mano požiūris į jį nė kiek nepasikeitė. Bet aš nepajė- 
giau atsikratyti jausmo, kad jeigu dalykai būtų susiklostę kiek kitaip, čia galėtų 


gulėti mano paties tėvas. 


20 


LINGUODAMAS GALVĄ GYDYTOJAS IŠĖJO IŠ KAMBARIO, JAM TUOJ Iš PASKOS SEKĖ 
Dženė. 

— Kai rytą jis atsibus, viskas bus gerai. Kažkas jam šliūkštelėjo į gėrimą 
natrio amitalio. 

— Ko? 

— Tokio atjungiančio narkotiko. Jo įpila, kai ketinama apvogti, — pa- 
aiškino Dženė. 

Aš nusišypsojau. Nuojauta manęs neapgavo. Vaitelas nenorėjo nieko pa- 
likti atsitiktinumui. Matė, kad man labai reikia Amoso, tad pasirūpino, kad 
aš jį turėčiau. 

— Jis labai išsekęs, — pridūrė gydytojas. — Pernelyg daug viskio ir per- 
nelyg mažai maisto. Turi nedaug karščio, bet šiek tiek paslaugytas pasitaisys. 

— Dėkui jums, daktare, — pasakiau atsistodamas. 

— Prašom, pone Kordai. Rytą užsuksiu dar žvilgtelėti į jį. O per tą laiką, 
panele Denton, kas valandą jam duokite po vieną tų tablečių. 

— (Gerai, daktare. 

Linktelėjęs gydytojas pasišalino. 

Pažvelgiau į Dženę. 

— Minutėlę. "Tau nėra reikalo kiaurą naktį sėdėti prie to girtuoklio. 

— Man tai nebaisu. Ne pirmą sykį slaugau ligonį. 

— Ligonį? 

— Žinoma. — Dženė pašaipiai pažvelgė į mane. — Ar aš tau nesakiau, 
kad esu baigusi seserų mokyklą? 

Papurčiau galvą. 

— Švenčiausiosios Marijos seserų koledžą San Franciske. 

— Kodėl metei profesiją? 

— Atsibodo, — atsakė Dženė, ir jos akys tapo neįskaitomos. 

Supratau, kad neverta mygti. Šiaip ar taip, tai jos asmeninis reikalas. 

— Nori išgerti? — paklausiau eidamas prie baro. 

Ji papurtė galvą. 

— Ne, dėkui. Klausyk, nėra prasmės mums abiem čia visą naktį budėti. 
Kodėl tau neatsigulus ir šiek tiek nepailsėjus? 

Dvejodamas pažvelgiau į ją. 

— Man bus viskas gerai. Galėsiu atsimiegoti ryte. — Priėjusi ji pabučia- 
vo mane į skruostą. — Labos nakties, Džonai. Ir dėkui tau. Manau, tu labai 
geras Žmogus. 

Nusijuokiau. 

— Nejau tikėjais, kad leisiu tau vaikštinėti po Čikagą su tokiu lengvu 
paltuku? 

— Už kailinius taip pat. Bet ne tik už juos, — greitai pasakė ji. — Gir- 
dėjau, ką jis tau prišnekėjo, ir vis tiek atsivežei jį čia. 

— O ką kita galėjau daryti? Nejau paliksi jį gulėti tenai? 

— Ne, žinoma, ne, — sutiko ji. — Na, eik miegoti. 

Aš apsisukau ir nuėjau į miegamąjį. Tai buvo slogi, beprotiška naktis. 
Sapne Amosas ir mano tėvas vaikėsi mane po kambarį, kiekvienas steng- 
damasis priversti, kad vykdyčiau, ką jie man šaukia. Bet aš nepajėgiau jų su- 
prasti — vapaliojo kažką nerišlaus. Paskui į kambarį įėjo Dženė, o gal Rina, 
vilkinti balta uniformine suknele, ir abu jie puolė vaikytis ją. Pabandžiau juos 
sustabdyti ir galiausiai man pasisekė ištempti ją iš kambario ir užtrenkti du- 
ris. Apsisukęs apkabinau ją, bet pasirodė, kad tai Monika, ir ji verkė. Paskui 
kažkas bloškė mane nugara į sieną, ir prieš mane išniro „La Paree“ išgrūdiko 
veidas. Jis ėmė spiginti kišeniniu prožektoriumi man į akis, ir šviesa darėsi vis 
ryškesnė, ryškesnė ir ryškesnė. 

Pravėriau akis ir sumirksėjau. Saulės spinduliai liejosi pro langą, buvo 
aštunta valanda ryto. 


Dženė sėdėjo svetainėje, prieš ją ant stalelio stovėjo kavinukas ir duonos 
skrebučiai. 

— Labas rytas. Atsigersi kavos? 

Aš linktelėjau, paskui nuėjau prie Amoso kambario ir įkišau galvą vidun. 
Jis gulėjo aukštielninkas ir miegojo kaip kūdikis. Uždariau duris, sugrįžau prie 
kušetės ir atsisėdau greta Dženės. | 

— Tu turbūt pavargusi, — pasakiau paimdamas savąjį puodelį su kava. 

— Šiek tiek. Bet kažkuriuo metu to pradedi nebejausti. Tiesiog dirbi 
savo darbą, ir tiek. — Ji pažvelgė į mane. — Jis nemažai kalbėjo apie tave. 

— Taip? Turbūt nieko gera? 

— Smerkia save už tai, kad sugriovė tavo santuoką. 

— Visi mes truputėlį prie to prisidėjome, ir jo kaltė ne didesnė nei 
mano... Ar jos. 

— Arba Rinos Marlou? 

— Tik jau ne Rinos, — greitai pasakiau ir pasiėmiau cigaretę. — Dau- 
giausia tai įvyko todėl, kad mudu su Monika buvome per jauni. Mums ap- 
skritai nereikėjo tuoktis. 

Ji pakėlė savąjį puodelį kavos ir nusižiovavo. 

— Gal dabar eik pailsėti, — pasiūliau. 

— Manau, palauksiu, kol ateis gydytojas. 

— Eik į lovą. Pažadinsiu, kai jis ateis. 

— Gerai, — sutiko ji, atsistojo ir buvo besukanti į miegamąjį, paskui su- 
stojo ir sugrįžusi pasiėmė nuo kėdės audinių apsiaustą. 

— Tau jo neprireiks, — pasakiau. — Palikau lovą jaukiai šiltą. 

Dženė priglaudė veidą prie kailinių. 

— Miela girdėti. 

Ji įėjo į miegamąjį ir uždarė paskui save duris. Vėl įsipyliau į puodelį ka- 
vos ir pakėliau telefono ragelį. Mat staiga pasijutau alkanas. Paprašiau kam- 
barių tarnybos atsiųsti dvigubą porciją kiaušinienės su kumpiu ir dar vieną 
kavinuką kavos. 

Man pusryčiaujant pasirodė Amosas, apsisiautęs antklode it toga. At- 
šlepsėjo iki stalelio ir pažvelgė į mane. 

— Kas pavogė mano drabužius? 

"Dienos šviesoje jis neatrodė taip prastai kaip praėjusią naktį. 

— Išmečiau juos, — pasakiau. — Sėskis, papusryčiausi. 

Jis liko stovėti netardamas nė žodžio. Po kurio laiko apsidairė po Las 
barį. 

— Kur mergina? 

— Miega. Visą naktį budėjo tave slaugydama. 

Amosas kiek susimąstė. 

— Buvau atsijungęs? — tai nuskambėjo veikiau kaip fakto konstata- 
vimas nei kaip klausimas, tad nutylėjau. — Taip ir maniau, — linktelėjo jis, 
paskui suvaitojo. Pakėlė ranką sau prie kaktos, bemaž leisdamas nuslinkti 
nuo savęs antklodei. — Kažkas įpylė man migdomųjų, — lyg kaltindamas 
pareiškė jis. 

— Užkąsk. Šiame maiste turėtų būti daug vitaminų. 

— Man reikia išgerti. 

— Įsipilk. Štai ten baras. 

Amosas nušlepsėjo prie baro, prisipylė taurelę ir užsivertęs išmaukė ligi 


dugno. 

— Ak, — atsikrenkštė jis ir greitai įmetė dar vieną. Į nupilkusį jo veidą 
sugrįžo šiek tiek rausvumo. 

Paršlepsėjo vėl prie stalo, vis tebelaikydamas butelį viskio rankoje, ir su- 
dribo į krėslą priešais mane. 

— Kaip mane suradai? 

— Visai lengvai. Tereikėjo sekti paskui netikrus čekius. 

— O, — pratarė jis, vėl prisipylė taurelę, tačiau paliko stovėti ant stalo 
priešais save. Staiga jo akys prisipildė ašarų. — Būtų ne taip blogai, jeigu tai 
būtų padaręs kas nors kitas, ne tu. 

Nieko neatsakiau, tik valgiau toliau. 

— Tu nežinai, ką reiškia senti. Prarandi sąlytį su aplinka. 

— Tačiau tu jį ne praradai, o numetei į šalį. 

Jis pakėlė taurelę. 

— Jeigu tavęs nedomina mano pasiūlymas, — pasakiau, — tai pirmyn, 
gali išgert šią taurelę. 

Minutėlę Amosas tylomis stebeilijo į mane, paskui pažvelgė į taurelę su 
gintariniu skysčiu savo rankoje, kuri šiek tiek drebėjo, ir truputėlis viskio iš- 
siliejo ant staltiesės. 

— Kodėl staiga tapai tokiu geradariu? 

— Anaiptol, — atšoviau, pasiėmiau puodelį kavos ir nusišypsojau. — Aš 
nė kiek nepasikeičiau. Ir toliau laikau tave didžiausiu pasaulio šikniumi. Jeigu 
tai priklausytų nuo manęs, neprisileisčiau tavęs nė iš tolo. Bet Foresteris nori, 
kad tu vadovautum mūsų gamyklai Kanadoje. Jis vis tebemano, kad tu pats 
geriausias. 

— Rodžeris Foresteris, a? — paklausė jis. Pamažu taurelė su viskiu at- 
sidūrė ant stalo. — Jis bandė manąjį „Liberty-5“, kurį sukonstravau tuoj po 
karo. Sakė, tai puikiausias lėktuvas, kokiu kada nors skraidęs. 

Tylomis stebėjau jį. Tai buvo prieš dvidešimt metų ir vėliau buvo sukurta 
daug puikių lėktuvų. Bet Amosas tebeprisiminė „Liberty-5“. 

Jo veide šmėkštelėjo mano pažintojo Amoso Vintropo šešėlis. 

— O ką aš gausiu iš to sandėrio? — suktai paklausė jis. 

Aš gūžtelėjau pečiais. 

— Tai judviejų su Rodžeriu reikalas. 

— Gerai, — Amosas atsistojo pademonstruodamas šiokį tokį orumą. — 
Jeigu reikėtų turėti reikalą su tavimi, manęs tai nesudomintų už jokią kainą. 

Jis nustypino prie savo kambario durų, nuo ten atsigręžė ir nuvėrė mane 
piktu žvilgsniu. 

— O kaip mano drabužiai? 

— Apačioje yra vyriškų drabužių parduotuvė. Paskambink ir pasakyk 
jiems, kad atsiųstų tau, ko reikia. 

Durys už jo užsivėrė, ir aš pasiėmiau cigaretę. Girdėjau negarsų jo balsą, 
burbenantį į telefoną. Atsilošiau krėsle ir ėmiau tingiai leisti pro nosį dūmus. 

Kai atnešė drabužius, liepiau juos palikti Amoso kambaryje. Paskui vėl 
suzvimbė durų skambutis, ir susikeikęs nuėjau atidaryti. Po šimts, buvau be- 
pasijuntąs mažordomu. 

— Sveiki, pone Kordai, — nuskambėjo vaikiškas balselis, kai atidariau 
duris. Nustebęs pažvelgiau žemyn — tai buvo Džoana. Stovėjo greta Moni- 
kos, viena ranka laikydama lėlę, kurią buvau jai padovanojęs, kita — įsitvėrusi 
motinos apsiaustą. 

„— Makalisteris man į traukinį atsiuntė telegramą, — paaiškino Moni- 
ka. — Pranešė, kad tu veikiausiai būsi čia. Ar suradai Amosą? 

Spoginau į ją akis apstulbęs. Makas tikriausiai pametė protą. Aišku, jis 
žinojo, kad Čikagoje bus trijų valandų postovis ir kad Monika galės užvažiuo- 
ti į viešbutį. O kas, jeigu aš nenorėjau jos matyti? 

— Ar suradai Amosą? — pakartojo Monika. 

— Taip, suradau. 

— O, tai bent! — staiga sušuko Džoana, pastebėjusi ant stalo pusry- 
čius. — Aš alkana. — Šmurkštelėjusi pro mane, ji užsiropštė ant krėslo ir pa- 
sigriebė gabalėlį skrebučio. Nustebęs sekiau akimis jos veiksmus. 

Monika atsiprašomai pažvelgė į mane. 

— Atleisk, Džonai. Juk žinai, kokie tie vaikai. 

— Tu sakei, kad mes papusryčiausime su ponu Kordu, mamyte. 

Monika nuraudo. 

— Džoana! 

— Viskas gerai, — pasakiau. — Kodėl nejeini? 

Ji įžengė į kambarį, ir aš uždariau duris. 

— Užsakysiu tau ko nors papusryčiauti, — tariau eidamas prie telefono. 

Monika nusišypsojo. 

— Man tik kavos, — pasakė nusimesdama apsiaustą. 

— Gydytojas dar neatėjo, Džonai? 

Monika išpūtė akis. 

Aš irgi. 

Tarpduryje stovėjo Dženė, ilgi šviesūs jos plaukai driko viršum tamsaus 
audinių apsiausto, kuriuo buvo susisiautusi tartum chalatu. Iš nuogo kaklo ir 
kojų buvo aišku, kad po juo niekuo nevilkėjo. 

Šypsena nuo Monikos veido dingo. Kai pasisuko į mane, jos akys dvelkė 
šalčiu. 

— Atleisk man, Džonai, — pasakė lediniu balsu. — Iš patirties privalė- 
jau žinoti, kad prieš ateinant reikia pasiskambinti. 

Perėjusi kambarį ji paėmė mergytę už rankos. 

— Eime, Džoana. 

Jiedvi jau buvo beveik prie durų, kai atgavau žadą. 

— Palūkėk minutėlę, Monika, — kimiai pratariau. 

Čia mane pertraukė Amosas. 

— A, pačiu laiku, dukruže, — ramiai tarė jis. — Mes galime išeiti kartu. 

Pasisukęs pažvelgiau į jį. Iš ligoto, purvino senio, kokį mes užtikome pra- 
ėjusią naktį bare, nieko nebeliko. Čia buvo senų laikų Amosas: tvarkingai ap- 
sirengęs pilku, su plonytėmis juostelėmis dvieiliu kostiumu, atsainiai persisvė- 
ręs per ranką ilgą tamsų paltą. Kiekvienu savo coliu jis atrodė kaip aukštesnio 
rango vadovaujantis darbuotojas, žmogus, prisiimantis atsakomybę. 

Kai perėjęs per kambarį atsisuko, jo lūpomis šmėsčiojo klastinga šypse- 
nėlė. 

— Mano vaikai ir aš nenorime trukdyti... — Jis stabtelėjo ir nežymiai 
linktelėjo Dženės pusėn. Piktas žingtelėjau prie durų, atidariau jas ir išgirdau, 
kaip atsidarė ir vėl užsitrenkė lifto durelės, paskui koridoriuje stojo tyla. 

— Atleisk, Džonai, — atsiprašė ji. — Nenorėjau tau taip sumauti. 

Pažvelgiau į ją. Jos akys buvo kupinos užuojautos. 

— Nieko tu nesumovei, — pasakiau. — Viskas jau seniai sumauta. 

Nuėjau prie baro ir prisipyliau taurelę. Visa puiki nuotaika išgaravo. Tai 
paskutinis kartas, kai vaidinu gerąjį samarietį. Išlenkiau viskį ir sugrįžau prie 
Dženės. 

— Ar kada nors buvai pasiguldyta su audinių apsiautu? — piktai pa- 
klausiau. 

Jos veide atsispindėjo liūdesys ir atjauta. 

— Ne. 

Prisipyliau dar taurelę ir išlenkiau. Stovėjome tylomis žvelgdami per 
kambarį vienas į kitą. Galiausiai pratariau: 

— Na? 

Nenuleisdama akių nuo manęs, ji pamažu linktelėjo. Pakėlusi ištiesė į 
mane rankas, ir apsiaustas prasiskyręs nuslydo nuo nuogo jos kūno. Kai pra- 
šneko, balsas nuskambėjo taip, lyg visada būtų žinojusi, kad kaip tik šitaip 
turės būti. 

— Eikš pas mamutę, mažiuli, — švelniai sukuždėjo. 


Aštunta ky 7 

DŽENĖ IŠĖJO PRO UŽUOLAIDA PRIDENGTAS DURIS KAMEROS LINK, IR REŽISIE- 
rius sušuko: 

— Stot! Susukta! 

Ir viskas buvo baigta. 

Kurį laiką ji stovėjo apdujusi, mirksėdama akimis po to, kai užgeso galingi 
prožektoriai. Paskui iš viršaus plūstelėjo slogus rugpjūčio karštis, ir ji pasijuto 
tuoj tuoj apalpsianti. Tartum iš tolo girdėjo milžinišką tylią filmavimo aikštelę 
virstant beprotnamiu. Atrodė, kad visi juokiasi ir kalba iškart vienu metu. 

Kažkas įspraudė jai į rankas stiklinę vandens, kurią Dženė dėkinga vienu 
mauku išgėrė. Staiga pradėjo virpėti nuo žvarbulio, ir kostiumininkė skubiai 
užmetė jai ant pečių chalatą, pridengdama permatomą apdarą. 

— Dėkui, — sukuždėjo Dženė. 

— Prašom, panele Denton — Kostiumininkė kažkaip keistai ją nužvel- 
gė. — Jūs gerai jaučiatės? 

— Kuo puikiausiai, — atsakė Dženė, jusdama kaktą išmušant šaltą pra- 
kaitą. Kostiumininkė pamojo, ir atskubėjo grimuotojas. Šis greitai suvilgė jai 
veidą drėgna kempine. Į šnerves padvelkė švelniu hamamelio aromatu, ir 
Dženė pasijautė geriau. 

— Panele Denton, — susirūpino grimuotojas, — gal prigultumėt. Esate 
išsekusi. 

„ Dženė nuolankiai leidosi nuvedama į nedidelį kilnojamąjį persirengimo 
kambarį. Įeidama vidun, atsigręžė per petį. Atsirado buteliai, ir gausiai liejosi 
viskis. Visi spietėsi apie režisierių, garsiai sveikindami, reikšdami susižavėjimą 
ir tuo, jų manymu, užsitikrindami dalyvavimą kitame jo filme. Atrodė, lyg jie 
jau būtų ją pamiršę. 

Uždariusi paskui save duris, ji išsitiesė ant sofutės ir pavargusi užsimer- 
kė. Trys mėnesiai, numatyti filmui susukti, nusitęsė į penkis. Penki mėnesiai, 
per kuriuos filmavaisi dieną naktį, keldavaisi penktą ryto ir krisdavai į lovą 
kaip akmuo vidurnaktį, o kartais dar vėliau. Penki mėnesiai, per kuriuos visas 
scenarijaus prasmingumas pražuvo nuo aibės perfilmavimų, perrašymų ir pa- 
prasčiausios painiavos. 

Ją vėl ėmė krėsti drebulys, tad užsitraukė ant savęs lengvą vilnonę antklo- 
dę, tačiau ir toliau tebedrebėjo. Dženė užsimerkė, pasivertė ant šono, surietė 
kelius ir susigūžė. Pamažėle nuo susitelkusio po antklode savo kūno karščio 
sušilo ir pasijuto geriau. 

Kai po kurio laiko prasimerkė, išvydo sėdinčią priešais ant krėslo Ailiną 
Gailard. Nė negirdėjo, kaip ši įėjo į kambarėlį. 

— Sveika, — tarė Dženė atsisėsdama. — Ar ilgai miegojau? 

Ailina nusišypsojo. 

— Kokią valandą. Tau reikėjo pailsėti. 

— Jaučiausi taip kvailai, — teisinosi Dženė. — Paprastai man taip ne- 
atsitinka. Bet jutau tokį silpnumą... 

— Tave slėgė baisi įtampa. Tačiau nėra ko sielotis. Kai šis filmas išeis į 
ekranus, tu tapsi žvaigžde — viena iš didžiausių. 

— Tikiuosi, — kukliai atsakė Dženė, paskui vėl pažvelgė į Ailiną. — Kai 
pagalvoju apie visus tuos žmones, apie tai, kaip sunkiai jie dirbo ir kiek atidavė 
filmui, man būtų labai nesmagu juos nuvilti. 

 — Nenuvilsi. Sprendžiant iš mano matytų nufilmuotų kadrų, tu buvai 
puiki. — Ailina atsistojo ir iš viršaus pažvelgė ; Dženę. — Manau, tau nepro- 
šal būtų atsigerti ko nors karšto. 

Dženė nusišypsojo pamačiusi, kad Ailina paėmė skardinėlę su kakavos 
milteliais. 

— Šokolado? 

— O kodėl ne? — atsakė Ailina. — Jis tau suteiks daugiau energijos nei 
arbata. Be to, nebereikia jaudintis dėl dietos. Filmas baigtas. 

— Ir ačiū Dievui, — atsiduso Dženė atsistodama. — Dar vieni priešpie- 
čiai su baltu sūriu, ir būčiau susivėmusi. — Ji nuėjo prie spintos. — Taip pat 
man reikėtų nusimesti šituos dangalus. 

Ailina linktelėjo ir ėmė stebėti, kaip Dženė išsineria iš savo kostiumo — 

perregimų, plono šilko haremo plačkelnių, permatomos gazinės palaidinukės 
ir mėlyno, auksu siuvinėto aksominio švarkelio, su kuriais vaidino paskutinėje 
scenoje. Vertinančiomis kostiumų projektuotojos akimis nužvelgė merginos 
figūrą ir liko patenkinta tuo, ką pamatė. 

Dabar džiaugėsi, kad Džonas pakvietė ją atvažiuoti. Iš pradžių nenorėjo 
sugrįžti į Holivudą — atgal prie apkalbų, konkurencijos, smulkaus pavydo. 
Bet svarbiausia, nenorėjo sugrįžti prie savo prisiminimų. 

Bet kai geriau įsižiūrėjo į atsiųstą fotografiją, kažkuo ši mergina paskati- 
no ją sugrįžti. Galėjo suprasti, ką Džonas joje įžvelgė. Kažkuo priminė Riną, 
tačiau turėjo savitumų, būdingų vien jai. 

Tik ilgai tyrinėjusi fotografiją Ailina galiausiai sumojo, kur šuo pakastas. 
Nepaisant aiškaus juslingumo, fotografija spindėjo keistu, asketišku vaisku- 
mu. Akys iš atvaizdo pro savo pasaulietiškąją patirtį žvelgė giedrai ir nekaltai, 
kaip vaiko. Tai buvo veidas merginos, išsaugojusios nepaliestą sielą, nesvarbu, 
ką tekę praeityje išgyventi. 

Dženė susisegė liemenėlę ir užsitempė ant plačių kaip maišai kelnių storą 
juodą nertinį, paskui atsisėdo ir paėmė iš Ailinos puodelį garuojančio šokolado. 

— Staiga pasijaučiau visai išsisėmusi, — pasakė ji, nugerdama gurkšne- 
l;. — Išsunkta kaip citrina. 

Ailina nusišypsojo ir paragavo iš savojo puodelio šokolado. — Visi taip 
jaučiasi, kai filmas baigtas. 

— Toks jausmas, kad niekad nebegalėčiau vaidinti kitame filme, — su- 


simąsčiusi kalbėjo Dženė. — Kitas vaidmuo man atrodytų visai beprasmis. 
Tartum visą save atidaviau šiam filmui, nieko sau nepalikau. 
Ailina vėl nusišypsojo. 


— Tatai išnyks, kai tik tau įduos į rankas naują scenarijų. 

— Manai? — paklausė Dženė. — Argi kaip tik taip ir būna? 

— Kassyk, — linktelėjo Ailina. 

Pro plonas sienas įsiveržė garsų šuoras. 

— Jie ten linksminasi, — nusišypsojo Dženė. 

— Kordas užsakė iš bufeto stalą su užkandžiais ir du žmones, kurie ap- 
tarnauja barą. — Ailina baigė gerti savo šokoladą, padėjo puodelį ir atsistojo. 

— Tiesą sakant, aš atėjau atsisveikinti. 

Dženė klausiamai pažvelgė į ją. 

— Tu išvyksti? 

— Šįvakar traukiniu grįžtu į Rytus, — linktelėjo Ailina. 

— O, — ištarė Dženė, taip pat padėjo savo puodelį ir, atsikėlusi nuo so- 
futės, ištiesė Ailinai ranką. — Ačiū tau už viską, ką dėl manęs padarei. Daug 
ko iš tavęs išmokau. 

Ailina paėmė jos ranką. 

— Aš nenorėjau čia sugrįžti, bet dabar džiaugiuosi, kad sutikau. 

Jiedvi oficialiai paspaudė viena kitai ranką. 

— Tikiuosi, mudvi vėl kartu dirbsime, — pasakė Dženė. 

Ailina buvo beapsisukanti išeiti, tačiau sustojo ir pažvelgė į Dženę. 

— Žinoma, dirbsime, — pasakė ji. — Jeigu tau manęs prireiks, parašyk. 
Mielai atvyksiu. 

Po minutėlės durys vėl atsidarė ir vidun įkišo galvą Elas Petročelis, rekla- 
mos skyriaus vedėjas. Kartu su juo į kambarį įsiveržė triukšminga muzika. 

— Eime, — paragino jis. — Linksmybės pačiame įkarštyje. Kordas at- 
siuntė orkestrą. 

— Minutėlę. — Dženė atidėjo į šalį cigaretę, pasisuko į veidrodį ir pa- 
sitaisė plaukus. 


Jis išpūtė į ją akis. 
— Juk neisi tokia? — netikėdamas paklausė. 
— O kodėl ne? Filmas baigtas. 


Elas įėjo į kambarį ir uždarė paskui save duris. 

— Betgi, Džene, vaikuti, pasistenk suprasti. Dalyvauja L:/e žurnalo ko- 
respondentai. K2 pagalvos jų skaitytojai, kai didžiausio filmo, kokį tik per 
dešimt metų sukūrėme, žvaigždė vilkės apdribusiu juodu nertiniu ir plačkel- 
nėm? Turime jiems suteikti galimybę pamatyti kai ką daugiau. 

— Nesivilksiu vėl to kostiumo, — spyrėsi Dženė. 

— Prašau tave, vaikuti. Aš jiems pažadėjau gardėsį. 

— Jeigu jie taip nori, duok jiems fotografijų rinkinį. 

— Dabar ne laikas rodyti charakterį, — įtikinėjo Elas. — Klausyk, juk iki 
šiol buvai klusni mergytė. Na, tik dar kartelį, prašau tave. 

— Viskas gerai, Elai, — jam už nugaros nuskambėjo Bonerio balsas. — 
Jeigu Dženė nenori persirengti, tai ir nebūtina. — Jis maloniai nusišypsojo 
savo bjauria šypsena ir įsispraudė į kambarėlį. — Tiesą sakant, manau, Life 
skaitytojams tai būtų sveikintina permaina. 

— Gerai, jeigu jūs taip sakote, pone Boneri, — pasidavė Elas. 

Boneris šypsodamasis pasisuko į Dženę. 

— Na, tu susidorojai su tuo vaidmeniu. 

Ji nieko neatsakė, tik pažvelgė į jį. 

— Aš mąsčiau apie tave, — varė jis toliau, nenuleisdamas akių nuo jos 
veido. — Tu būsi didi žvaigždė. 

Dženė vis tylėjo. 

— „Nusidėjėlė“ bus filmas, kuriuo sekti bus sunku. 

— Aš apie tai dar negalvojau. 


496 „— PERĖJŪNAI 


— Žinoma. Nei tu, nei Džonas. — Boneris nusijuokė. — Bet ir kodėl 
turėtum galvoti? Tai ne tavo, o mano reikalas. O Džonas daro tik tai, kas jam 
patinka. Jeigu užsinori statyti filmą, stato. Bet gali praeiti dar aštuoneri metai, 
kol jam kils toks noras. 

— Tad? — paklausė ji, tiesiai pasitikdama jo žvilgsnį. 

Boneris gūžtelėjo pečiais. 

— Nuo manęs priklauso, kad tu turėtum darbo. Jeigu tarp filmų padarai 
tokią pertrauką, žmonės tave pamiršta. — Jis iš švarko kišenės išsiėmė pakelį 
cigarečių. — Ar toji meksikietė dar dirba pas tave? 

— Taip. 

— Vis dar gyveni ten pat? 

— Žinoma. 

— Pamaniau, gal kitą savaitę kurį vakarą pas tave užsukčiau, — pasakė 
jis. — Turiu keletą scenarijų, kuriuos galėtume aptarti. 

Ji nutylėjo. 

— Džonas išvyksta, — toliau dėstė Boneris. — Į Kanadą, su reikalais. — 
Jis nusišypsojo. — Žinai, manau, tiesiog laimė, kad jis negirdėjo tų istorijėlių 
apie tave, tiesa? 

Ji pamažu atsiduso. 

— Taip. 

— Tai galbūt trečiadienį, vakare? 

— Verčiau pirma paskambinkite, — išspaudė pro sustingusias lūpas Dženė. 

— Žinoma, aš pamiršau. Niekas nepasikeitė, ką? 

Ji pakėlė akis. 

— Ne, — atsakė negyvu balsu ir nuėjo pro jį prie durų. Pajuto didžiulį 
nuovargį. Niekas nepasikeitė. Dalykai klostosi taip, kaip visada jai klostydavo- 
si. Niekas nesikeitė, išskyrus tai, iš kurių rankų į kurias eidavai. 


AD 


JINAI ATSIBUDO IR IŠKART PASTEBĖJO UŽ LANGO ANT VIRVĖS VĖJYJE PLEVĖ- 
suojančius baltinius. Stiprus keptos jautienos ir kopūstų kvapas, iš virtuvės 
atsklidęs su smarkoku vasarišku brizu pas ją į kambarį, priminė, kad šiandien 
sekmadienis. Sekmadieniais visada taip būdavo, tačiau vaikystėje tai suteikda- 
vo daugiau džiaugsmo. 

Sekmadieniais, kai jiedvi su motina sugrįždavo iš bažnyčios, tėvas, jau 
atsikėlęs, laukdavo jų šypsantis, su tvarkingai pakirptais ir nudažytais ūsais, 

glotniu ir kvepiančiu lauravyšnės losjonu veidu. Jis išmesdavo ją į viršų, krin- 
tančią pagaudavo ir stipriai priglausdavo prie savęs dudendamas: 

— Na, kaip šiandien jaučiasi mano meškutė Dženė? Ar ji gerutė, ką tik 
pasisėmusi Dievo šventumo iš ropinės bažnyčios gale? 

Jis juokdavosi, juokdavosi ir jinai, kartais netgi mama, ir sakydavo: 

— Na, Tomai Dentonai, nejau taip tinka kalbėtis tėvui su dukra ir jos 
sieloje sėti savo paties nepaklusnumo Dievo valiai sėklą? 

Tėvas ir motina buvo jauni, kupini juoko ir laimės, taip pat ir tosios paties 
gerojo Dievo saulės šviesos, spindinčios viršum San Francisko įlankos. Ir po 
puikių pietų tėtis kruopščiai apsirengdavo išeigine mėlyna eilute, pasiimdavo 
ją už rankos, ir juodu leisdavosi iš namų ieškoti nuotykių. 

Pirmas nuotykis juos pasitikdavo pro pat namus einančiame tramvajuje. 
Laikydamas ją glėbyje, tėvas įšokdavo į judantį vagonėlį ir, pamojavęs baltai 
mėlynu konduktoriaus pažymėjimu, duodančiu jam teisę nemokamai važi- 
nėtis bet kokiu kompanijos transportu, prasibraudavo į vagono priekį šalia 
mašinisto. Ten jis išstatydavo Dženę priešiniam vėjui, kol jai galiausiai už- 
imdavo kvapą ir atrodydavo, kad plyšianti iš smagumo, kai gaivus tyras oras 
plūstelėdavo į plaučius. 

— Čia mano dukrytė, meškutė Dženė, — šaukdavo tėtis visiems, kurie 
tik jo klausydavosi, išdidžiai laikydamas ją ant rankų, kad visi norintys galėtų 
matyti. 

Ir keleiviai, iki tol paskendę savo slaptose mintyse, šypsodavosi Dženei, 
daugiau ar mažiau įsitraukdami į džiaugsmą, šviečiantį it švyturys iš jos ap- 
valaus spindinčio veiduko. 

Paskui juodu eidavo į parką arba kartais į prieplauką, kur valgydavo 
karštas austres ar krabus, plaukte plaukiančius česnako padaže, o jos tėvas iš 
didžiulių bokalų gerdavo putojantį alų — šį pirkdavosi pas butlegerį“, kuris 
bemaž atvirai darbuodavosi šalia prekystalių. Bet, žinoma, vien tam, kad pa- 
dėtų nuplauti česnakų kvapą. Arba kartais juodu nueidavo į zoologijos sodą, 
ir tėtis jai nupirkdavo maišelį žemės riešutų, kuriais galėtų pavaišinti dramblį 
ar beždžiones. Ir kai vakarais juodu sugrįždavo namo, ji būdavo išvargusi, kar- 
tais netgi užmigdavo tėčiui ant rankų. O kita diena būdavo pirmadienis, ir ji 
laukdavo nesulaukdavo, kol vėl ateis sekmadienis. 

Ne, niekas taip greit neprabėga, kaip jūsų vaikystės sekmadieniai. 

O paskui ji ėjo į mokyklą ir iš pradžių bijojo seserų, kurios su savo juo- 
dais abitais atrodė griežtos ir grasios. Viršum baltos palaidinukės su žydra 
prijuostėle apvalus jos veidukas atrodė labai rimtas. Seserys mokė katekizmo, 


* Alkoholinių gėrimų kontrabandininkas prohibicijos („sausojo įstatymo“) JAV laikais (1920-1933 m.). 

ir vėliau baimė išnyko. Tolydžio jos tapo mokytojomis, vedančiomis į visapu- 
siškesnį krikščioniškąjį gyvenimą, ir laimingi vaikystės sekmadieniai vis giliau 
traukėsi į blausias atminties kerteles, kol galiausiai bemaž visai pasimiršo. 

Šešiolikmetė Dženė gulėjo ant lovos įtempusi klausą, stengdamasi pa- 
gauti sekmadienio ryto garsus. Kurį laiką buvo tylu, paskui ji išgirdo šaižų 
motinos balsą: 

— Pone Dentonai, paskutinį sykį tau sakau, laikas keltis ir eiti į mišias. 

Tėvo balsas buvo kimus, žodžiai neaiškūs. Dženė mintyse matė jį gulintį 
ant minkštos plačios lovos, įkniaubtu į pagalvę veidu — nesiskutusį, išpurtusį, 
iš šeštadienio vakaro sulaistytais alumi ilgais vilnoniais apatiniais. Ji vėl išgir- 
do savo motiną: 

— Bet aš tėvui Hedliui pažadėjau, kad šį sekmadienį tu tikrai ateisi. Jeigu 
tau nesvarbu tavo paties siela, tai nors kiek pagalvok apie žmoną ir dukterį. 

Jokio atsako, paskui trinktelėjo durys — tai motina sugrįžo į virtuvę. 
Dženė iškėlė basas kojas ant grindų, pasigrabinėjo šlepečių. Suradusi jas, atsi- 
stojo ir perėjo per kambarį. Balti medvilniniai naktinukai siekė jai kulkšnis. 

Pakeliui į vonios kambarį užsuko į virtuvę. Motina atsigręžė nuo viryklės. 

— Džene, brangute, tu gali užsidėti mišioms naująją mėlyną kepuraitę, 
kurią tau pasiuvau. 

— (Gerai, mama, — atsakė Dženė. 

Ji kruopščiai išsivalė dantis, prisimindama, ką mokė sesuo Filomena per 
higienos pamoką: sukamieji judesiai šepetėliu iki dantenų, paskui žemyn pa- 
šalins visas maisto dalelytes, kurios gali sukelti puvimą. Atidžiai apžiūrėjo 
savo dantis veidrodyje. Dantis ji turėjo gražius — švarutėlius, baltus ir lygius. 

Jai patiko būti švariai, ne tokiai kaip dauguma Dievo gailestingumo vi- 
durinės mokyklos mergaičių, kilusių iš tos pačios vargingos kaimynystės ir 
tesimaudančių kartą per savaitę, šeštadieniais. Dženė maudydavosi kas va- 
karą — net jeigu jai tekdavo šildytis vandenį seno namo, kuriame jie gyveno, 
virtuvėje. 

Giedromis, pilkomis akimis ji pažvelgė į savo veidą veidrodyje ir pa- 
mėgino įsivaizduoti save su balta seselės kepuraite ir uniforma. Netrukus tu- 
rėsianti apsispręsti. Ateinantį mėnesį jau baigia mokyklą, o juk ne kiekviena 
išleistuvininkė gali tikėtis gauti stipendiją Švenčiausiosios Mergelės Marijos 
seserų koledže. 

Seserys vienuolės ją mėgo, ir, lankydama Dievo gailestingumo mokyklą, 
ji visada gaudavo gerus pažymius. Be to, tėvas Hedlis parašė motinėlei M. 
Ernest ir rekomendavo jai Dženę, kad ši stropiai lankiusi mišias ir tarnavusi 
bažnyčiai ne taip, kaip šiais laikais dauguma jaunų panelių, kurios daugiau 
laiko praleidžia dažydamosios priešais veidrodį, negu klūpodamos bažnyčioje 

priešais savo Viešpatį. Tėvas Hedlis išreiškė viltį, kad geroji motinėlė rasianti 
būdą, kaip atlyginti šiai vargšei dievobaimingai mergaitei už tokį pamaldumą. 

Švenčiausiosios Mergelės Marijos koledžo stipendija kasmet buvo su- 
teikiama tik vienai mokinei, kurios laimėjimai religijos ir mokslo srityse buvo 
aukščiausiai įvertinami komiteto, kuriam vadovavo arkivyskupas. Šiais metais 
stipendija atitektų Dženei, jeigu tik ji apsispręstų tapti medicinos seserimi. 
Šįryt, po pamaldų bažnyčioje, ji turės prisistatyti į seserų bendruomenę, pas 
motinėlę M. Ernest, ir duoti galutinį atsakymą. 

— Tu teigsi Dievo gailestingumą, — pasakė sesuo Sirilė, pranešusi jai 
apie komiteto pasirinkimą. — Tačiau turi apsispręsti. Gali pasirodyti, kad 
slaugyti ligonius ir neįgalinčiuosius nėra tavo tikrasis pašaukimas. 

Sesuo Sirilė nužvelgė merginą, tyliai stovinčią priešais rašomąjį stalą. 
Dženė jau buvo aukšta ir liekna, susiformavusios moteriškos figūros, tačiau iš 
ramiai žvelgiančių pilkų akių dvelkė romus nekaltumas. Mergina tylėjo. Sesuo 
Sirilė jai nusišypsojo. 

— Turi savaitę apsispręsti, — pasakė švelniai. — Ateinantį sekmadienį 
po mišių užsuk į seserų bendruomenę. Motinėlė Marija Ernest bus ten ir iš- 
klausys tavo atsakymą. 

Išgirdęs apie stipendiją, jos tėvas piktai nusikeikė. 

— Kas tai per gyvenimas vaikui? Nešioti purvinų senių basonus? O pas- 
kui nespės nė sumoti, kai įkalbės ją tapti vienuole. — Piktai pasigręžęs į jos 
motiną, jis sušuko: — Tai vis tavo darbas. Tavo ir tų kunigų, kurių klausaisi. 
Kas čia yra šventa — paimti mažytę, kuriai vos tik pradėję kunkuliuoti gyvy- 
biniai syvai, ir uždaryti už vienuolyno sienų? 

Motinos veidas išblyško. 

— Tu piktžodžiauji, Tomai Dentonai, — šaltai atrėmė ji. — Jeigu nors 
kartą nueitum ir pasikalbėtum su geruoju tėvu Hedliu, tai suprastum, kaip 
klysti. Ir jeigu duktė taptų vienuole, jausčiausi išdidžiausia motina tarp visų 
krikščionių. Kas čia bloga atiduoti savo vienintelį kūdikį į Kristaus sužadėtines? 

— Et, — sunkiai numojo tėvas. — Tačiau ką reikės kaltinti, kai kūdikis 
užaugs ir pamatys, kad tu atėmei iš jos malonumus būti moterimi? 

Jis pasigręžė į Dženę. 

— Meškute, — švelniai tarė, — aš ne prieš, kad tu taptum medicinos 
sesele. Tik trokštu, kad pati apsispręstum. Nepaisyk nei motinos, nei manęs, 
nei netgi bažnyčios. Svarbiausia — ko nori pati. — Jis atsiduso. — Supratai, 
vaikuti? 

— Supratau, tėti, — linktelėjo Dženė. 

— Tu nenurimsi, iki išvysi savo dukrą tapus kekše, — staiga užriko ant 
jo motina. 

Tėvas ūmai grįžtelėjo į ją. 

— Verčiau regėsiu ją kekše savo pačios pasirinkimu, — atkirto jis, — 
negu varu varomą į šventumą. — Pažvelgė į Dženę, ir jo balsas vėl sušvelnė- 
jo: — Ar nori tapti medicinos sesele, meškute Džene? 

Ji pažvelgė į jį savo giedromis pilkomis akimis. 

— Manau taip, tėti. 

— Jeigu tu to nori, meškute Džene, — ramiai pasakė jis, — aš būsiu pa- 
tenkintas. 

Tyliai triumfuodama motina pažvelgė į jį: 

— Kada tu suprasi, kad negali kovoti su Viešpačiu, Tomai Dentonai? 

Jis buvo besižiojąs atsakyti, paskui kietai sučiaupė lūpas ir išžirgliojo iš 
kambario. 


Sesuo Sirilė pabeldė į sunkias ąžuolines kabineto duris. 

— Jeikite! — šūktelėjo stiprus, aiškus balsas. Sesuo Sirilė atidarė duris ir 
pamojo Dženei įeiti. 

Dženė neryžtingai žingtelėjo į kambarį, o įkandin jos ir sesuo Sirilė. 

— Čia Dženė Denton, garbioji motinėle. 

Nuo stalo į Dženę akis pakėlė vidutinio amžiaus moteris juodu vienuolės 
apdaru, jos rankoje buvo pusiau nugertas puodelis arbatos. Keistai spindinčio- 
mis klausiančiomis akimis ji kurį laiką tyrinėjo merginą, paskui nusišypsojo 
atidengdama baltus, lygius dantis. 

— Vadinasi, tu Dženė Denton, — pasakė ištiesdama ranką. 

Dženė greit tūptelėjo ir pabučiavo žiedą ant garbiosios motinėlės piršto. 

— Taip, garbioji motinėle. — Ji atsitiesė ir laukė sustingusi priešais stalą. 

Motina M. Ernesta vėl nusišypsojo, jos akyse žybtelėjo linksma kibirkštėlė. 

— Nebijok, vaikuti, — tarė ji. — Aš tavęs nesuėsiu. | 

Dženė varžydamasi nusišypsojo. 

Garbioji motinėlė klausiamai kilstelėjo antakį. 

— Gal norėtum arbatos? — paklausė. — Nuo arbatos aš visada pasi- 
jaučiu geriau. | 

— Būtų labai malonu, — varžydamasi atsakė Dženė. 

Garbioji motinėlė pažvelgė į seserį Sirilę ir kryptelėjo galvą. 

— Atnešiu, garbioji motinėle, — greitai pasakė vienuolė. 

— Ir dar puodelį man, gerai? — Motina M. Ernesta vėl kreipėsi į Dže- 
nę: — Aš iš tiesų mėgstu išgerti puodelį geros arbatos. — Ji nusišypsojo. — O 
čia jos turima. Ne tos silpnos arbatos rutulėliais, kurie vartojami ligoninėse; 
tikros arbatos, užplikytos arbatinuke, kaip ir priklauso. Gal prisėstum, vaikuti? 

Paskutinis sakinys sekė taip greit, kad Dženė suabejojo, ar gerai nugirdo. 

— Ką, mem? — pralemeno ji. 

— Gal prisėstum, vaikuti? Nereikia tau taip nervintis. Aš noriu, kad 
mudvi susidraugautume. 

— Taip, mem, — pasakė Dženė ir atsisėdo, dar labiau nervindamasi nei 
anksčiau. 

Kurį laiką garbioji motinėlė žvelgė į ją. 

— Vadinasi, nusprendei tapti sesele, taip? 

— Taip, garbioji motinėle. 

Keistai spindinčios garbiosios motinėlės akys susmigo į ją. 

— Kodėl? — staiga paklausė. 

— Kodėl? — nustebinta klausimo ir neatlaikiusi garbiosios motinėlės 
žvilgsnio Dženė nuleido akis. — Kodėl? — Ji vėl pakėlė galvą ir pažvelgė 
tiesiai į vienuolę. — Nežinau. Tiesą sakant, turbūt niekada apie tai nesusi- 
mąsčiau. 

— Kiek tau metų, vaikuti? — paklausė garbioji motinėlė. 

— Kitą mėnesį sukaks septyniolika, savaitę iki išleistuvių. 

— Tu visada svajojai tapti sesele ir padėti sergantiems, svajojai nuo pat 
vaikystės, tiesa? 

Dženė papurtė galvą. 

— Ne, — atvirai atsakė. — Iki šiol niekada apie tai daug negalvojau. 

— Kad taptum sesele, reikės labai sunkiai dirbti. Švenčiausiosios Mer- 
gelės Marijos koledže sau pačiai turėsi labai mažai laiko. Visą dieną dirbsi ir 
mokysies; naktimis liksi koledže. Tik vieną dieną per mėnesį galėsi aplankyti 
savo šeimą. — Garbioji motinėlė atsargiai pasuko nuo savęs puodelio 4se- 
lę. — Tavo berniukui gali tai nepatikti. 

— Betgi aš neturiu berniuko, — gynėsi Dženė. 

— Tačiau tu į vyresniųjų klasių vakarėlius ateidavai su Maiklu Halora- 
nu, — pasakė garbioji motinėlė. — Ir kiekvieną šeštadienį žaidi su juo tenisą. 
Argi jis ne tavo berniukas? 

Dženė nusijuokė. 

— Ne, garbioji motinėle. Jis ne mano berniukas, bent ne tokia pras- 
me. — Ji vėl nusijuokė, šįsyk viduje, prisiminusi ilgšį, linguojantį jaunuolį, 
kurio vienintelės romantiškos mintys tesisuko apie tai, kaip atlikti atbulinį 
smūgį. — Tiesiog jis čia geriausias teniso žaidėjas, tik tiek. — Paskui ji pri- 
dūrė: — Ir kada nors aš vis tiek jį nugalėsiu. 

— Pastaraisiais metais buvai mergaičių teniso komandos kapitonė? 

Dženė linktelėjo. 

— Švenčiausiosios Mergelės Marijos koledže tu neturėsi laiko žaisti te- 
nisą, — pasakė garbioji motinėlė. 


502 c— PERĖJŪNAI 


Šįsyk Dženė nutylėjo. 

— Ar norėtum dar ko nors labiau nei tapti sesele? 

Kiek pagalvojusi, Dženė pažvelgė į garbiąją motinėlę. 

— Norėčiau įveikti Heleną Vils kovoje dėl Jungtinių Valstijų čempionės 
titulo. 

Garbioji motinėlė pratrūko kvatotis. Vis dar tebekvatojo, kai sesuo Sirilė 
įžengė su arbata. Pažvelgė per stalą į merginą. 

— Tu ją įveiksi, — pasakė ji. — Ir, jaučiu, iš tavęs taip pat išeis gera seselė. 

VOS TIK PRIĖJĘS PRIE KASOS LANGELIO ATSIIMTI VOKO SU SAVO ATLYGINIMU, 
Tomas Dentonas pajautė kažką negera. Paprastai kasininkas būdavo pasiren- 
gęs pajuokauti ką nors apie tai, ar neatidavus voko su atlyginimu Tomo žmo- 
nai, kad tas šeštadienio vakarą neatitektų aludėms. Bet šį sykį kasininkas nei 
pajuokavo, nei draugiškai pasišaipė, nors tai bene penkiolika metų būdavo jų 
kassavaitinių susitikimų dalis. Dabar viskas buvo kitaip: kasininkas tylomis, 
nunėręs galvą, vengdamas pažvelgti tiesiai į akis, pro grotuotą langelį atkišo 
Tomui voką. 

Tomas spitrijo į jį minutėlę, paskui žvilgtelėjo į kai kuriuos už jo stovin- 
čiųjų veidus. Tie irgi suprato. Jį užliejo keistas gėdos jausmas. Šito negalėjo 
jam atsitikti, tik ne po penkiolikos metų darbo. Nudelbęs akis jis su voku ran- 
koje pasitraukė nuo kasos langelio. 

Jam nereikėjo aiškinti, kad stojo blogi laikai. Ėjo 1931-ieji, ir jis pats 
matė, kas dėjosi aplink. Šeimos, gyvenančios iš bedarbio pašalpų, eilės prie 
nemokamai dalijamo maisto, begalė pilkais, pavargusiais veidais žmonių, kas 
rytą sėdančių į jo vagoną. 

Jis jau beveik buvo išėjęs iš depo, kai staiga suprato, kad nebegalės dau- 
giau laukti. Įnėręs į tamsų kampą, drebančiais pirštais atplėšė voką. Pirmiau- 
sia ištraukė tą baisųjį žalią lapelį apie atleidimą iš darbo. 

Netikėdamas savo akimis, stebeilijo į jį. Tikriausiai čia bus įsivėlusi klai- 
da. Tai negalėjo būti jis. Juk jau išdirbęs ne vienerius ir ne dvejus metus, netgi 
ne penkerius, turi stažo pranašumą. Penkiolika metų. Jie gi neišmeta į gatvę 
žmogaus, išdirbusio kompanijai penkiolika metų. Kol kas dar ne. 

Ir vis dėlto išmetė. Blausioje šviesoje jisai spoksojo į lapelį. Išmestas. Kokia 
karti ironija. Kai buvo mažinamos algos, tokia priežastis jiems nurodyta — kad 
būtų išvengta atleidimų iš darbo. Netgi profsąjunga jiems taip aiškino. 

Tomas įsibruko voką kišenėn, bandydamas nuslopinti paširdžiuose ky- 
lantį baimės šleikštulį. Ką dabar reikės daryti? Jis teišmanė tramvajus, buvo 
pamiršęs visa kita, ką anksčiau darė. Viena, ką iš ankstesnių darbų prisimi- 
nė — tai mūrininko padėjėjo darbą savo jaunystėje. 

Iš tamsaus depo išėjęs į dienos šviesą, jis sumirksėjo akimis. Ant šali- 
gatvio stoviniavo būrelis vyrų, kurių apsitrynusios mėlynos uniformos saulės 
spindulių nutviekstos atrodė purpurinės. Vienas iš jų šūktelėjo jam: 

— Tu irgi gavai, Dentonai? 

— Taip, — pažvelgęs jo pusėn, linktelėjo Tomas. 

— Mes taip pat, — atsiliepė kitas. — Jie atsikrato vyresnių, nes mums 
daugiau mokėdavo. Naujokai visi paliekami. 

— Gal jau buvote nuėję į profsąjungą? — paklausė Tomas. 

— Buvome ir sugrįžome. Ten uždaryta. Sargas sakė, kad ateitume pir- 
madienį. 

— Niekas nepaskambinote Riordanui? 

— Jo namų telefonas neatsako. 

— Kas nors turi žinoti, kur Riordanas. Eime profsąjungon, tegul sargas 
mus įleis į salę. Šiaip ar taip, kodėl mes mokame įnašus, jeigu negalime ten 
susirinkti? 

— Gėra mintis, Tomai. Kad ir ką jie kalbėtų, negalime sutikti, kad mus 
pakeistų kokiais nors geltonsnapiais, kuriems mokės centus. 

Visu būriu jie patraukė link profsąjungos pastato, kuris buvo už dviejų 
kvartalų nuo depo. Tomas žingsniavo kartu su vyrais. Kažkaip jis vis dar ne- 
galėjo patikėti. Dešimt centų už valandą juk neturėjo kompanijai tiek daug 
reikšti. Kaipgi, jis net būtų sutikęs su dar vienu uždarbio apkarpymu, jeigu 
būtų paprašę. Taip, kaip jie elgiasi, neteisinga. Būtina susirasti Riordaną. Jis 
žinos, ką daryti, juk yra profsąjungų veikėjas. 

Kai jie tenai nukako, profsąjungos pastatas buvo tamsus. Suskato belsti į 
duris, kol galop senukas naktinis sargas jiems atidarė. 

— Juk sakiau jums, vyručiai, kad Riordano čia nėra, — sugergždė jisai 
senatvišku, irzliu balsu. 

— Kur Riordanas? 

— Nežinau, — atsakė sargas, bandydamas užtrenkti duris. — Eitumėt, 
vyručiai, namo. 

Tomas įspraudė pėdą į durų plyšį ir stumtelėjo. Seniokas nulėkė atatups- 
tas, kluptelėjo, kone parvirto. Įkandin Tomo vyrai sugužėjo į vidų. 

— Jūs, vyručiai, geriau dinkit iš čia! — suirzusiu balsu šūktelėjo sargas. 

Nekreipdami į jį dėmesio jie nusigrūdo į susirinkimų salę — didelę pa- 
talpą koridoriaus gale. Jų būrys išaugo iki trisdešimties žmonių. Patekę į salę, 

vyrai neryžtingai sustojo, nežinodami, ką daryti toliau, tik sukinėjosi aplinkui 
ir dairėsi vienas į kitą. 

— Eime į Riordano kontorą, — pasiūlė Tomas. — Gal ten mums pavyks 
sužinoti, kur jis. 

Riordano kontora buvo stiklinis atitvaras susirinkimų salės gale. Jie įsi- 
grūdo tenai, tačiau tiktai keletui iš jų pavyko įsisprausti į ankštą kamarėlę. 
Tomas pažvelgė į jų organizatoriaus rašomąjį stalą. Čia tebuvo kalendorius, 
žalias bloknotas su keliais pieštukais ant viršelio. Jis ėmė paeiliui vieną po kito 
atidarinėti stalčius. Teaptiko dar daugiau pieštukų, įnašų blankų ir kvitų. 

Salės gale pasirodė sargas. 

— Ei, vyručiai, — šūktelėjo jis, — jeigu jūs iš čia neišsinešdinsite, aš iš- 
kviesiu farus. 

* — Eik šikt, seni! — šūktelėjo vienas konduktorius mėlyna uniforma. 

— Aha, — pritarė kitas. — Tai mūsų profsąjunga. Mes mokame įnašus 
ir nuomą už salę, todėl turime teisę čia būti, jeigu norime. 

Sargas vėl dingo koridoriuje. Keletas vyrų pažvelgė į Tomą. 

— K toliau darysime? 

— Gal geriau sugrįžkime čia pirmadienį, — pasiūlė vienas. — Tada pa- 
žiūrėsime, ką pasakys Riordanas. 

— Ne, — griežtai nukirto Tomas. — Pirmadienį niekas nieko negalės 
padaryti. Privalome šiandien tai sutvarkyti. 

— Kokiu būdu? — paklausė tas pats vyriškis. 

Tomas šiek tiek pagalvojo. 

— Profsąjunga — mūsų vienintelis šansas. Turime priversti ją, kad ką 
nors dėl mūsų darytų. | 

— Kaipgi priversime, jeigu Riordano nėra? 

— Riordanas — tai dar ne profsąjunga, — atsakė Tomas. — Ja esame 
mes. Jeigu negalime jo surasti, turime veikti be jo. — Jis pasigręžė į vieną 
iš vyrų. — Patrikai, tu priklausai valdybai. Ką paprastai tokiais atvejais daro 
Riordanas? 

Patrikas nusivožė kepurę ir pasikasė žilus plaukus. 

— Nežinau, — susimąstęs tarė jis. — Bet, man regis, pirmiausia jisai su- 
šauktų susirinkimą. 

— Gerai, — linktelėjo Tomas. — Eik su kuopele vyrų į depą ir pasakyk 
dieninei pamainai, kad tuoj pat ateitų čionai į susirinkimą. 

Susijaudinę žmonės sukruto, ir po poros minučių keletas iš jų palikę salę 
nuskubėjo į depą. Kiti liko laukti. 

— Jeigu mes rengiame susirinkimą, — kažkuris tarė, — turime sudaryti 
darbotvarkę. Jie nešaukia susirinkimų iš anksto neparengę darbotvarkės. 

— Darbotvarkė tokia: ar kompanija gali šitaip mus išmesti į gatvę? — 
pasakė Tomas. 

Visi pritariamai linktelėjo. 

— Mes turime savo teises. 

— Tas reikalas apie susirinkimą man baisiai kelia troškulį, — pasakė ki- 
tas iš vyrų. — Nuo visų šitų kalbų siaubingai išdžiūvo gerklė. 

— Pasiųskime ką nors, kad atridentų statinaitę alaus, — kažkieno balsas 
šūktelėjo iš gilumos. 

Pritarta tikro entuziazmo šūksniais, ir kaipmat surinkta sumestinė. Du 
žmonės buvo deleguoti su užduotimi, ir kai sugrįžo, salės gale ant stalo iškilo 
statinaitė. 

— Na štai, — šūktelėjo vienas iš vyrų, mosikuodamas prieš Tomą stikli- 
ne, — dabar galime pasišnekėti ir apie reikalus! 


Salėje viešpatavo beprotiškas triukšmas ir erzelynė — daugiau nei šimtas 
žmonių maišėsi išvien, kalbėjo ir šaukė. Pirmoji alaus statinė buvo seniai iš- 
baigta, tačiau ant stalo stovėjo dar dvi, gausiai liedamos savąją atgaivą. 

Tomas trankė į stalą plaktuku, kurį surado Riordano stalčiuje. 

— Dabar jau pradėsime susirinkimą! — sušuko jis penktą kartą bene per 
tiek pat minučių. Be paliovos trinksėjo į stalą, kol galiausiai patraukė į save 
kelių vyrų iš priekinės eilės dėmesį. 

— Tylos! — šūktelėjo vienas iš jų. — Paklausykime, ką mums pasakys 
draugužis Tomas. 

Triukšmas pamažėle ėmė rimti ir galiausiai visi susirinkusieji sužiuro į 
Tomą. Šis palaukė, kol įsivyraus tyla, paskui nervingai atsikrenkštė. 

— Mes sušaukėme šį susirinkimą, nes šiandien kompanija išmetė iš 
darbo penkiasdešimt žmonių, ir mums nepasisekė surasti Riordano, kuris pa- 
aiškintų, kodėl tai buvo padaryta. — Jis vėl pagrabinėjo ant stalo ieškodamas 
plaktuko. — Profsąjunga, kurios paskirtis ginti mūsų darbo teises, dabar pri- 
valo veikti, net jeigu mes ir nežinome, kur yra Riordanas. Žmonės, šiandien 
išmesti iš darbo, turi stažo pranašumą, ir nėra priežasčių, kodėl kompanija 
negalėtų jų sugrąžinti atgal. — Minia sustūgo. 

— Koljūs, vyručiai, gėrėte alų, — kalbėjo toliau Tomas, — aš žvilgtelėjau 
į savo profsąjungos nario knygelę, kurioje išspausdinta nuostata, suteikianti 
teisę susirinkimui balsuoti dėl streiko, jeigu jame dalyvauja daugiau nei dvide- 
šimt penki nariai. Čia yra daugiau nei dvidešimt penki nariai, ir aš sakau, kad 
mes turime balsuoti dėl streiko, kuris prasidėtų pirmadienį, jeigu kompanija 
tuoj pat nesugrąžins mūsų į darbą. 

— Streikas! Streikas! 

— Mes visi daugelį metų buvome ištikimi kompanijos tarnautojai ir 
visada su ja garbingai atsiskaitydavome, jie neturi teisės mūsų šitaip išspirti 
gatvėn. 

— Ta-aip! 

— Atsargiau, Tomai! — šūktelėjo kažkas iš gilumos. — O tai dar kas 
nors įskųs kompanijai. 

Sale nuvilnijo juokas. 

— Jeigu nori įskųsti, — nuožmiai atšovė Tomas, — tai tegul eina ir pra- 
neša kompanijai, ką mes čia veikiame. Parodysime jiems, kad mūsų negalima 
stumdyti. 

Nugriaudėjo aplodismentai. 

Tomas pamosikavo ranka. 

'— O dabar balsuojame dėl streiko, — šūktelėjo jis. — Kurie „už“, pa- 
kelkite rankas. 

Vyrai staiga nuščiuvo ir nervingai susižvalgė. Durys salės gale atsidarė ir 
jose išdygo Riordanas. 

— Kas čia per netikusios šnekos apie streiką, žmonės? 

Visi nustebę atsigręžė ir išpūtė į jį akis. Raudonveidis kresnas profsąjun- 
gos organizatorius suskato brautis per salę. Jam pasirodžius, kilo šurmulys, 
nuvilnijo tarytum palengvėjimo atodūsis. Riordanas čia jiems pasakys, ką 
daryti, viską sutvarkys. 

— Sveikas, Tomai, — tarė Riordanas apeidamas už stalo ir ištiesdamas 
ranką. Tomas ją paspaudė — šitaip jie sveikinosi pirmąsyk. | 

— Atėjome čia, nes manėme, kad profsąjunga turėtų ką nors dėl mūsų 
daryti. 

Riordanas metė į jį suktą žvilgsnį. 

— Žinoma, Tomai, — raminamai tarė jis. — Ir jūs teisingai pasielgėte. 

Tomas lengviau atsikvėpė. Buvo bepagalvojąs, kad Riordanas supyks dėl 
to, kaip jie įsiveržė: ir užgrobė salę. Stebėjo Riordaną pasisukant į žmones ir 
pakeliant ranką. Salėje stojo tyla. 

— Vyrai, — prašneko Riordanas savo žemu balsu. — Jūs manęs nesu- 
radote todėl, kad aš iškart, kai tik sužinojau apie atleidimus iš darbo, nulėkiau 
į kompanijos kontorą. Nebuvo laiko šaukti susirinkimą, bet noriu, kad žino- 
tumėte, jog profsąjunga nedelsdama ėmė veikti. 

Iš minios nuskambėjo džiugūs, pritariantys šūksniai, žmonės sutrikę 
žvalgėsi vienas į kitą. 

— Ir aš noriu čia pareikšti padėką broliui Tomui Dentonui, kad taip grei- 
tai ėmėsi veikti ir surinko jus šioje salėje. Tai rodo, kad Tomas Dentonas kaip 
ir kiekvienas iš jūsų supranta, kad profsąjunga — jam draugas. 

Tomas paraudo, nes darsyk nuskambėjo pritariantys šūksniai. Riordanas 
vėl kreipėsi į minią: 

— Aš dirbau visą popietę, kovojau su administracija ir galiausiai pasie- 
kiau, kad jie šiek tiek atsitrauktų. 

Ilgi džiugūs šauksmai sudrebino lubas. Riordanas šypsodamasis pakėlė 
ranką. 

— Dar nedžiūgaukite, vaikinai. Kaip sakiau, aš tik pasiekiau, kad jie šiek 
tiek atsitrauktų, tačiau tai tik pradžia. Jie pažadėjo man dar kelis susitikimus 
ateinantį Mėnesį. 

— Ar jie mus priima atgal? — paklausė Tomas. 

Riordanas nužvelgė jį, paskui vėl pasisuko į vyrus: 

— Administracija sutiko priimti atgal dešimt iš šią savaitę atleistųjų. Jie 
taip pat sutiko priimti atgal dar dešimt ateinantį mėnesį. 

Keista tyla tvyrojo salėje. Žmonės nervingai šnairavo vienas į kitą. 

— Bet mūsų išmetė daugiau nei penkiasdešimt, — garsiai pasakė To- 
mas. — Ką reiškia tie dešimt žmonių iš tiekos daugelio? 

— Tai tik pradžia, Tomai, — pasakė profsąjungos lyderis. — Juk visko 
iškart negali padaryti. 

— Kodėl ne? — karštai atšovė Tomas. — Juk išmetė mus visus iškart. 

— Tai kitas dalykas, — aiškino Riordanas. — Kompanija turi teisę at- 
leisti, jeigu reikalai einasi prastai. 

— Mes tą žinome. Bet jaučiamės įskaudinti to, kaip jie tai padarė. Ne- 
kreipė dėmesio į stažą, nors šitai buvo numatyta sutartyje su profsąjunga. At- 
leido visus, uždirbančius daugiau, ir pasiliko tuos, kurie uždirba mažiau. 

— Suprantu, — atsakė Riordanas, ir jo balse suskambėjo kieta gaide- 
lė. — Betgi iš pradžių jie sutiko priimti atgalios dešimt žmonių. Tai geriau nei 
visai penkiasdešimčiai atsidurti gatvėje. — Jis vėl kreipėsi į vyrus: — Dešimt 
iš jūsų sugrįš į darbą. Kitą mėnesį galbūt sugrįš dar dešimt. Tai geriau negu 
nieko. Kompanijai nesvarbu, kad jūs nutarsite streikuoti, teigia, kad nedirb- 
dama sutaupys lėšų. 

— Manau, sutikime, — šūktelėjo vienas iš vyrų. — Kaip Riordanas sako, 
geriau tegul dirbs dešimt iš mūsų nei nė vienas. 

— Ne, — piktai atkirto Tomas atsistodamas. — Kompanija privalo visus 
mus priimti atgal. Kiekvienas iš mūsų turi tokią pat teisę dirbti kaip ir bet 
kuris kitas. Jeigu sutiktume gauti po dešimt centų už valandą mažiau, galėtų 
mus visus pasilikti. 

Riordanas šiurkščiai nusijuokė. 

— Girdite, žmonės? — šūktelėjo jis. — Nejau sutiktumėte, kad jums 

Iš minios pakilo murmesys. Visi neramiai mindžikavo. 

— Aš verčiau sutikčiau, kad apkarpytų uždarbį, nei visus išmestų gat- 
vėn, — spyrėsi Tomas. 

Riordanas įsmeigė į Tomą liepsnojančias akis, jose nebeliko jokio drau- 
giškumo. Niršo nuo pat tada, kai jam paskambino kadrų skyriaus viršininkas 
ir paragino greičiau vykti į profsąjungos salę. Skambutis užklupo jį labai ne- 
patogiu laiku. Jis iššoko iš lovos ir keikdamasis ėmė temptis ant savęs dra- 
bužius. 

— Kas yra, mielasis? 

— Kažkoks pajacas konduktorius užgrobė salę ir įkalbinėja vaikinus 
streikuoti. 

— Betgi jis negali šitaip daryti, — nustebo jo meilužė. — Juk tu pažadė- 
jai kompanijai, kad jie neturės jokių nemalonumų. 

— Jie ir neturės! — ryžtingai metė jis. — Niekas neprivers Riordano 
mainyti savo Žodį! 

Kol pasiekė profsąjungos pastatą, jis šiek tiek nusiramino. Tačiau dabar 
vėl ėmė širsti. Juk ir taip turėjo pakankamai vargo, kol išaiškino savo žmonai, 
kur praleidinėja šeštadienio vakarus, o čia dar viską sugadino kvailų tramva- 
jininkų sambūris. 

Jis vėl kreipėsi į minią: 

— Siūlau viską išspręsti čia ir dabar, — šūktelėjo. — Galite rinktis. De- 
šimt Žmonių grįžta į darbą arba streikuojate. 

— Minutėlę, — užprotestavo Tomas. 

— Vyrai jau atmetė tavo pasiūlymą, — nukirto Riordanas ir vėl pakėlė 
ranką. — Kas už tai, kad grįžtumėte į darbą, tegul pakelia dešinę ranką. 

Apie devyniasdešimt žmonių pakėlė rankas. 

— Kas „prieš“? 

Be Tomo, pakilo tik dar keletas rankų. 

— „Už“ dauguma. O dabar, vyrai, keliaukite namo pas savo žmonas. Pir- 
madienį aš jums pranešiu, kurie grįžta į darbą. 

Pamažu žmonės pradėjo po vieną skirstytis iš salės. Tomas pažvelgė į 
Riordaną, tačiau tas tik nukreipė akis į šalį, pasitraukė į savo stiklinį atitvarą 
ir pakėlė telefono ragelį. 

Tomas pavargęs patraukė durų link. Kai kurie iš vyrų pažvelgdavo į jį ir 
greitai nuskubėdavo pro šalį vengdami susidurti su juo akimis. Nuo slenksčio 
Tomas atsigręžė. Riordanas tebekalbėjo telefonu. 

Naktis buvo giedra ir šviesi, nuo įlankos dvelkė švelnus vėjelis. Tomas su- 
simąstęs žingsniavo gatve. Jis nebus tarp tų dešimties laimingųjų, kuriuos su- 
grąžins į darbą, tuo nė kiek neabejojo, juk matė pyktį Riordano akyse. Pasukęs 

už kampo, patraukė tramvajaus stotelės ties kitu namu link, tingiai svarstyda- 
mas, ar tebegalioja jo pažymėjimas, jeigu jau yra atleistas iš darbo. 

Tamsioje gatvėje pro jį praėjo dvejetas vyrų. Vienas iš jų stabtelėjo. 

— Turi degtukų? 

— O kaipgi, — atsakė Tomas ir siekė kišenėn. Tegul jis nebeturi darbo, 
bet degtukų dar nestokoja. Staiga sunuožmėjusios užkalbinusiojo akys ir pa- 
sigirdę už nugaros žingsniai jį perspėjo, tačiau jau buvo vėlu. Nuo stipraus 
smūgio į pakaušį Tomas sukniubo ant kelių. 

Jis pamėgino pasikelti, grabinėdamasis už priešais stovinčiojo kojų. Vyriš- 
kis patylom nusikeikė ir smogė aukštyn keliu, pataikydamas Tomui į tarpukojį. 

Tomas suvaitojo iš skausmo ir nuvirto aukštielninkas, atsitrenkdamas 
galva į šaligatvį. Tartum iš tolo juto, kaip vyrai jį gulintį spardo. Nusirito į 
šaligatvio pakraštį, paskui į nutekamąjį lataką. 

Kažkieno ranka įslinko jo kišenėn ir ištraukė voką su atlyginimu. Jis pa- 
mažu pabandė sulaikyti ranką. 

— Ne, — maldavo jis. — Tai mano atlyginimas, viskas, ką turiu! 

Vyriškis šiurkščiai nusijuokė ir, nusitaikęs paskutinįsyk, spyrė Tomui į galvą. 

Tomas matė priartėjant sunkų batą, bet nepajėgė šio išsilenkti. Akyse 
sprogo šviesa, ir jis nusirito veidu žemyn į vandens balutę nutekamajame la- 
take, vangiai pabandydamas pasukti galvą. Pradėjo lynoti. 

Tomas pasikėlė ant rankų, paskui pamažu ėmė stotis. Visą kūną maudė. 
Kiek pasvirduliavęs, įsitvėrė į gatvės žibinto stulpą, stengdamasis išsilaikyti 
ant kojų. Žibintas sumirksėjo ir užgeso. Buvo jau beveik rytas. Aplinkui plito 
nesveika dienos pilkuma. 

Netoli nuo ten, kur stovėjo, nutekamajame latake pamatė savo mėlynąją 
konduktoriaus kepurę. Pamažėle atsiklaupęs pakėlė ją, nuvalė į švarką ir nu- 
šlitiniavo prie gatvės kampo. Čia vaistinės vitrinoje buvo veidrodis. Tomas 
sustojęs priešais jį apžiūrėjo save. 

Uniforma suplėšyta ir purvina, kaklaraištis nusisukęs į šoną, marškinių 
sagos ištrūkusios. Prisidėjęs ranką prie veido, ėmė jį čiupinėti. Nosis didžiulė, 
ištinusi, viena akis jau purpurinės spalvos. Liežuvio galiuku užtiko nelygius 
išlūžusių dantų kraštus. 

Minutėlę jisai spitrijo į save, apdujęs nuo sukrėtimo, paskui pradėjo su- 
vokti, kas jam nutiko. Tai Riordano darbas, ne kitaip. Štai kodėl šis kalbėjo 
telefonu, kai vyrai ėjo iš salės. 

Staiga jam tapo aišku, kad niekada nebegalės sugrįžti į dirbą tramvajų 
kompanijoje. Riordanas ir tuo pasirūpins. Tomas stovėjo ir žvelgė į save, jo 
skruostais ėmė ristis ašaros. Viskas susiklostė labai prastai. Dabar jis ir be dar- 


bo, ir be pinigų. O blogiausia, kad teks pasakyti Elenai. 

Ji nė už ką nepatikės, kad jis nebuvo nusigėręs, ir didžiausia ironija ta, 
kad jis teišgėrė vienintelį stiklą alaus. 


ba) 
— AR RENGIESI VISĄ DIENĄ ČIA SĖDĖTI SU LAIKRAŠČIU IR NAGRINĖTI, KOKS 
darbas geriausiai tiks jūsų šviesybei? — kandžiai paklausė Elena Denton. 

Niūriu veidu ji vyniojo į sviestinį popierių Dženės priešpiečius. Tomas 
nutylėjo ir vėl įsikniaubė į laikraštį. Tuo metu į kambarį įėjo duktė. 

— Labas rytas, mama, — linksmai pasisveikino ji. — Labas rytas, tėti. 

— Labas rytas, meškute Džene, — nusišypsojo jai tėvas. — Kaip šian- 
dien jaučiasi mano darbštuolėlė? 

— Tiesiog puikiai, tėti. 

Judviem šitaip tapo įprasta juokauti. Taip jis praminė Dženę, kai ši pra- 
ėjusį mėnesį susirado mašininkės darbą draudimo kompanijoje, vos penkios 
savaitės po to, kai jis pats neteko darbo tramvajų kompanijoje ir dvi po to, kai 
ji baigė Dievo gailestingumo mokyklą. 

— Tu darbštuolėlė, — pasakė jis. — Bet per porą savaičių aš ką nors su- 
sirasiu, ir tada tu galėsi mokytis Švenčiausiosios Mergelės Marijos koledže, 
kaip ir planavai. 

— Tu per daug pasidažiusi lūpas, Džene, — prikišo motina. — Verčiau 
šiek tiek nusivalytum pomados. 

Tomas pažvelgė į dukterį. Ne tiek jau daug ji pasidažiusi. Kur kas mažiau 
nei daugelis merginų, kurias jis kasryt matydavo tramvajuje. 

— Ak, mama, — užprotestavo Dženė. — Dabar aš dirbu kontoroje, o ne 
lankau mokyklą, tad turiu padoriai atrodyti. 

— Padoriai atrodytum ir nedažyta. 

— O, Elena, palik mergaitę ramybėj, — pamažėle sudraudė Tomas. 

Elena piktai nužvelgė jį. 

— Kai tu parnešinėsi namo nors kiek pinigų, tuomet ir galėsi kalbėti. 

Tomas išpūtė į ją akis, jo veidas paniuro ir ėmė blykšti. Dženė užjaučia- 
mai jam nusišypsojo, ir nuo to tapo dar blogiau. Niekaip nesitikėjo, kad Dže- 
nė jo gailėsis. Tvirčiau suspaudė lūpas, kad iš jų neišsiveržtų pikti žodžiai. 

— Dievuliau, aš pavėluosiu, — sušuko Dženė pašokdama ir, sugriebusi 
popierinį maišelį, puolė prie durų. — Atia, mam, — metė per petį. — Atia, 
tėti, sėkmės tau šiandien. 

Tomas girdėjo nutrinksint laiptais jos žingsnius. Jis vėl pažvelgė į laikraštį. 

— Galima dar puodelį kavos? 

— Ne, tau pakaks vieno. Kaip manai, kiek jos išgalim iš vaiko atnešamų 
vienuolikos dolerių per savaitę? 

— Betgi štai ten turi kavos. Ji jau sutaisyta. 

— Tai rytoj rytui pašildyti, — atšovė Elena. 

Tomas tvarkingai sulankstė laikraštį, atsistojo ir nuėjo į vonios kambarį. 
Atsukęs čiaupą, paleido vandenį ir nukėlė nuo lentynėlės skutimosi šepetėlį 
bei skustuvą, paskui pakišo ranką po čiaupu. Vanduo tebebėgo šaltas. 

— Elena, nėra karšto vandens man nusiskusti. 

— Tad skuskis šaltu, — šūktelėjo ji. — Nebent turi ketvirtį dolerio dujų 
skaitikliui. Aš taupau dujas, kiek mums dar likę — mergaitės voniai. 
tiek kreiva, dviejų priekinių dantų vietoje stirksojo lūžgaliai. Padėjęs šepetuką, 
nuėjo į virtuvę. 

Elena vis tebestovėjo nugara į jį. Apkabinęs ją per pečius, atgręžė į save. 

— Elena, Elena, — švelniai tarė jis. — Kas mums atsitiko? 

Minutėlę ji žvelgė jam į veidą, paskui nustūmė jo rankas nuo savo pečių. 

— Neliesk manęs, Tomai Dentonai. Neliesk manęs. 

— Kodėl, Elena, kodėl? — nuolankiai paklausė jis. — Juk tai ne mano 
kaltė, kas nutiko. Tokia Dievo valia. 

— Dievo valia? — šaižiai nusijuokė ji. — Kaip tik tokiam ir kalbėti apie 
Dievą. Tokiam, kuris nesilankė bažnyčioje daugybę metų. Jeigu būtum vis 
galvojęs apie savo Išganytoją, o ne apie šeštadieninį alų, Jis būtų tau parodęs 
nors kiek gailestingumo. 

Tomas giliai atsiduso. Paskui apsigręžė, vėl nuėjo į vonios kambarį ir ėmė 
skustis šaltu vandeniu. Ne visada ji buvo tokia — aštrialiežuvė ir pagiežinga, 
taip pat bažnyčios ir kunigų fanatikė. Kadaise buvo Elena Ficdžerald, jukio- 
mis akimis ir šokti nesitveriančiomis kojomis. Prisiminė, kaip pirmąsyk susi- 
tiko su ja Dienos gatvės airių šokių salėje. 

Tą vakarą ji buvo dailiausia mergina — tamsiai kaštoninių plaukų, mė- 
lynų akių, su mažutėmis pėdomis. Tai buvo 1912-aisiais, ir kitais metais jiedu 
susituokė. Dar po metų gimė Dženė. 

Vargšas mažutėlis Tomis. Jo gyvenimas buvo trumpas — jis mirė dve- 
jų metukų. Paguldė jį amžinam poilsiui Kalvarijos kapinėse. Dženei tuomet 
buvo aštuoneri, ir ji mažai tesuprato, kas nutiko jos broliukui, bet Elena rado 
sau paguodą bažnyčios ramumoje ir kasdien kartu vesdavosi ten Dženę. Iš 
pradžių Tomas į tai nekreipė per daug dėmesio. Perdėtas Elenos prieraišumas 
bažnyčiai visai suprantamas ir netrukus, laikui bėgant, išsivadės. 


512 „— PERĖJŪNAI 


Tačiau neišsivadėjo. Tai jis patyrė vieną naktį, kai norėjo apkabinti žmo- 
ną ir ji liko šalta, neatsiliepė į glamones. Po storais medvilniniais marškiniais 
pagrabaliojo jos krūtis, tačiau Elena atsuko jam nugarą. 

— Mėnesius nėjai išpažinties. Neleisiu, kad vėl užtaisytum man vaiką. 

Tomas pabandė viską nuleisti juokais. 

— Kas gi ketina daryti kūdikį? Aš tenoriu truputį meilės. 

— Tuomet dar blogiau, — atkirto Elena pagalvės prislopintu balsu. — 
Tai nuodėmė, ir aš neketinu nė kiek jos prisiimti. 

— Ar tai kunigai tau prizurzė į ausis? Kad atstumtum savo vyrą? 

Elena nieko neatsakė. Jis sugriebė žmoną už peties ir atgręžė į save. 

— Taip? — su įniršiu paklausė jis. 

— Kunigai nieko man nesakė, pati nusprendžiau. Pakankamai gerai iš- 
manau Bibliją, kad atskirčiau, kas gera, o kas bloga. Ir nerėkauk. Pažadinsi už 
sienos Dženę. 

— Aš nerėkauju, — piktai atrėžė jis. Elenos peties karštis persidavė jo 
rankai, Tomas užkaito ir paėmė ją jėga. Spazmas supurtė jam kūną, ir sunkiai 
šnopuodamas jisai suglebo viršum žmonos, įrėmęs savo akis į josios. 

Elena nejudėdama, tokia pat pasyvi kaip ir viso antpuolio metu, ramiai 
pažvelgė į vyrą. Paskutinis virpulys išsunkė visus jo syvus. Tuomet ji prašne- 
ko — ramiu, beaistriu, nutolusiu balsu, lyg jo čia nė nebūtų. 

— Arjau išleidai į mane visą savo bjaurastį? 

Šaltas šleikštulys nusmelkė Tomui paširdžius. Kurį laiką dar spoksojo į ją, 
paskui nusirito nuo viršaus į savąją lovos pusę. 

— Jau, — pasakė negyvu balsu. 

Elena išlipo iš lovos ir atsiklaupė prie mažutės prakartėlės, kurią buvo 
įsirengusi po krucifiksu. Tomas pajuto ją patamsyje pasisukant į jį. 

— Aš melsiu Nekalčiausiąją Mergelę, kad tavo sėkla neprigytų many- 
je, — kimiai sušnabždėjo ji. 

Tomas užsimerkė ir nusigręžė nuo jos. Štai ką jie padarė jai — sugadino 
viską, kas buvo tarp jųdviejų. Jį ėmė graužti kartėlis. 

Nuo tada jis niekada nebeįkėlė kojos į bažnyčią. 


20 


ČIA, BAŽNYČIOS NAVOJE, TVYROJO TYLA. ELENA DENTON SU ROŽINIU TARP SU- 
nertų rankų klūpojo priešais Dievo Motinos statulą ir jos sieloje buvo ramu. 
Lūpos nejudėjo maldoje, proto netrikdė jokios mintys — Elena jautė vien 

ramybę, malonią tuštumą, persmelkiančią visą jos esybę, padedančią atsitverti 
nuo pasaulio, esančio už šių paguodą teikiančių sienų. 

Savųjų kalčių pajautos, dėl kurių nuolatos graužėsi būdama už šių sienų, 
teliko vien silpni, tolimi atgarsiai. Mažutėlis Tomis ramiai ilsisi kapelyje, be 
jokio priekaišto savo rausvose lūpytėse, kad jo, sergančio, neišsaugojo. Jokie 
prisiminimai apie savo baltą nuogą kūną, besiraitantį aistroje ir malonumuose 
tuo metu, kai josios sūnus merdėjo tame pačiame kambaryje, daugiau nebe- 
kankino Elenos. 

Atrodė, tai tik lengvas peršalimas — peršalimas, kuris taip dažnai ištin- 
ka vaikus ir po kurio jie atsibunda rytą sveiki. Iš kur jai buvo žinoti, kad tuo 
metu, kai ji gulėjo kuždėdama vyrui į ausį smagybės žodžius, gleivių gumulė- 
lis užstrigo jos sūnaus gerklėje sutrukdydamas į plaučius patekti orui? Taigi, 
kai ji atsikėlė pataisyti jo antklodės, kaip paprastai darydavo prieš užmigdama, 
aptiko jį keistai šaltą ir jau pamėlusį. Iš kur jai buvo žinoti, kad tai atpildas už 
padarytas jos nuodėmes? 

Tėvas Hedlis bandė paguosti ją, sielvartaujančią: 

— Nesmerk savęs, vaikeli. Viešpats duoda, Viešpats atima. Tebūnie Jo 
valia. 

Tačiau Elena nepasidavė įtikinama. Prisiminimas apie nuodėmingą 
džiaugsmą vis dar tebebuvo gyvas, kad ir kaip ji stengėsi palengvinti savo sielą 
nuo šios naštos begale išpažinčių. Kunigų paguodos žodžiai taip pat nesuteikė 
atgaivos sielai. Tai jos vienos kaltė, ir tik ji pati gali šią išpirkti. Bet čia, tykioje 
navos ramybėje, prie tylios, užjaučiančios Švenčiausiosios Mergelės kojų, ją 
gaubė rimtis, tuštuma ir užsimiršimas. 


Džonis Berkas nuobodžiavo. Dar sykį užsitraukė cigaretę ir nusviedė ją į 
gatvės griovelį. Spuoguotas vaikėzas, stovėjęs greta jo, tarė: 

— Eime, pasižiūrėsime, gal Tesė neužimta. 

— Tesė visada užimta. Be to, girdėjau, kad vieną vyruką ji apdovanojo 
triperiu. Nenoriu rizikuoti. — Džonis išsitraukė dar vieną cigaretę ir vėl užsi- 
rūkė, akimis nervingai naršydamas gatvę. — Nors vienąsyk norėčiau susirasti 
paną, kurios dar niekas nebarškino. 

— Kaip tu ketini tai padaryti, Džoni? 

— Yra būdų, Endi, — paslaptingai pasakė Džonis. — Yra būdų. 

Endis susidomėjęs pažvelgė į jį. 

— Kalbi lyg žinotum. 

Džonis linktelėjo ir paplekšnojo sau per kišenę. 

— Turiu čia kai ką, nuo ko mergiotė duotų ant lėkštutės. 


— Tikrai, Džoni? — greitai paklausė Endis. — Ką tokio? 

— Mosca cantbarides, — paaiškino Džonis, atsargiai pritildęs balsą. 

— Kas tai yra? 

— Ispaniška muselė, kvanki. Pavogiau jas, kai gydytojas paprašė mane 
pabūti vaistinėje, kol jisai suvaikščios į viršų. 

— Tai bent, — sužavėtas pratarė Endis. — Ar kiekvienai mergiotei jos 
suveiks? 

— Žinoma, — linktelėjo Džonis. — Jeigu tik įbersi jai į gėrimą. Taps 
karšta it bandutė iš orkaitės. 

Vaistininkas iškišo pro duris galvą. 

— Džoni, pasaugok man vaistinę, gerai? Aš noriu minutėlei užbėgti į viršų. 

— Gerai, gydytojau. 

Juodu palaukė, kol jis įsmuko į gretimo prieangio duris, paskui įėjo 
vaistinėn. Džonis atsistojo už prekystalio ir nerūpestingai pasirėmė į kasos 
aparatą. 

— Džoni, gal kolos? | 

— Na ne, — atkirto Džonis. — Kol saugau gydytojui vaistinę, veltui 
nebus. — Iš dykumo Džonis ėmė atidarinėti ir uždarinėti stalčius po prekys- 
taliu. — Ei, Endi, — šūktelėjo jis. — Nori pažiūrėti, kur gydytojas laiko visas 
tas gumytes? 

— Aha. — Endis užėjo už prekystalio. 

— Galima kolos? — nuo selterio kranelio atskriejo mergiškas balselis. 
Abu berniukai kaltai kilstelėjo galvas, o Džonis užtrenkė stalčių. 

— Aišku, Džene. 

— Kur gydytojas? 

— Minutėlei nuėjo į viršų. 

— Jinai mus matė, — šnibžtelėjo Endis. — Suprato, į ką žiūrėjome. 

Eidamas prie selterio kranelio, Endis žvilgtelėjo ; Dženę. Galbūt ir matė. 
Jos veide plytėjo keista šypsenėlė. Jis nuspaudė kolos sirupo siurblio rankenėlę 
ir stebėjo, kaip tamsus skystis trykšta į stiklinę. 

— Dar neturi žinių nuo čempiono, Džene? 

Ji papurtė galvą. 

— Šįvakar mudu turėjome eiti į kiną, bet jis dar negrįžo iš Berklio. Ti- 
kiuosi, nieko neatsitiko jo stipendijai. 

Džonis nusišypsojo. 

— O kas gali jai atsitikti? Jis jau laimėjo valstijos finalą. 

Endis atėjęs atsistojo už jo. 

— Ar jai jos suveiktų? — šnibžtelėjo. Džonis suprato, ką šis turi galvoje. 
Staiga jis pakėlė galvą. Umai jam pasirodė, kad kaip reikiant jos nė nebuvo 
matęs. Viena iš tų nepraimtukių, į kurias jis paprastai nekreipdavo dėmesio. 

Palikusi savo stiklinę su kola, Dženė sklaidė žurnalus. Jam patiko, kaip lengva 
vasarinė suknelė buvo apgulusi jai figūrą. Niekada nė neįsivaizdavo, kad jos 
tokie dideli papyčiai. Nieko nuostabaus, kad Maikas Holoranas neatleidžia 
jos nuo savęs. Staiga Džonis išsitraukė iš kišenės popieriaus lankstinuką ir su- 
pylė žiupsnelį miltelių į merginos stiklinę. 

Dženė pasiėmė nuo lentynėlės žurnalą ir sugrįžo prie kranelio. Džonis 
pažvelgė į jos stiklinę. Paviršiuje tebeplūduriavo miltelių pėdsakai. Paėmęs 
stiklinę, jis prileido dar vieną porciją sirupo, paskui ant šio — selterio ir stip- 
riai papurtė. Pastatė gėrimą priešais Dženę ir pažvelgė į laikrodį. 

— Šiek tiek vėloka vaikštinėti, a? 

— Šiandien šeštadienio vakaras, — atsakė Dženė: — Namie taip karšta, 
kad nutariau kiek prasivėdinti. — Ji padėjo ant prekystalio dešimt centų ir 
pasiėmė iš stiklinio indelio šiaudelį. 

Džonis įsitempęs stebėjo, kaip ji siurbčioja gėrimą. 

— Geras? 

— (Gal kiek saldokas. 

— Įleisiu dar šiek tiek selterio, — greitai pasakė Džonis. — Na kaip? 

Ji siurbtelėjo. 

— Dabar puiku. Dėkui. 

Paėmęs dešimtuką, Džonis sugrįžo prie kasos automato ir įmetė monetą 
vidun. 

— Aš mačiau, ką tu padarei, — šnibžtelėjo Endis. 

— Užsičiaupk. 

Siurbčiodama gėrimą, Dženė pamažu sklaidė žurnalą. Kai vaistininkas 
sugrįžo, jos stiklinė jau buvo pusiau tuščia. 

— Viskas gerai, Džoni? 

— Tvarka. 

— Dėkui, Džoni. Nori kolos? 

— Ne, dėkui, gydytojau. Iki rytojaus. 

— Kodėl tu taip padarei? — paklausė Endis, kai juodu išėjo į gatvę. — 
Dabar mes netgi nesužinosime, ar tai suveikė. 

— Sužinosime, — patikino Džonis, atsigręždamas pažiūrėti pro langą. 

Dženė baigė gerti ir rangėsi nuo kėdės. Padėjusi žurnalą ant lentynėlės, 
pasuko į duris. 

Džonis nuskubėjo ir pastojo jai kelią. 

— Eini namo, Džene? 

Ji stabtelėjo ir nusišypsojo. 

— Ketinau paėjėti iki parko. Gal tenai nuo įlankos vėsesnis vėjukas. 

— Ne prieš, jei ir mes kartu? — paklausė Džonis. — Neturime, ko veikti. 

Ji nustebo, kodėl Džonis nei iš šio, nei iš to pasisiūlė eiti kartu. Anksčiau 
tartum niekada ja nesidomėjo. 


Buvo jau beveik dešimta, kai Tomas Dentonas išėjo iš aludės kitoje 
gatvės pusėje priešais tramvajų depą. Jis buvo girtas ir iš girtumo liūdnas, 
ašarojantis, nelaimingas. Vėpsojo skersai gatvę į depą. Tenai stovėjo senukas 
212-asis, jo buvusysis tramvajus. Bet dabar tai nebe jo tramvajus ir niekada 
nebebus. Dabar juo važinėja kas nors kitas. 

Ašaros ėmė riedėti jam skruostais. Jis nevykėlis. Nei tramvajaus, nei dar- 
bo, nei netgi žmonos, pas kurią galėtum sugrįžti. Kaip tik šiuo metu ji vei- 
kiausiai sėdi bažnyčios kampe ir meldžiasi. 

Nejau ji nesupranta, kad vyrui, kai gulasi į lovą, reikia šio to daugiau nei 
maldos? Jeigu jis turėtų kišenėje bent porą dolerių, žinotų, kur eiti. Mergytės 
pas Megę išmano, kaip elgtis su vyrais. Tomas pagrabinėjo kišenėje monetų 
ir rūpestingai šias perskaičiavo. Trisdešimt penki centai. Būtų galima sugrįžti 
aludėn, užtektų dar vienai taurelei. Tačiau tada jam teks pirmadienį paprašyti 
Eleną kišenpinigių. 

Tomas. juto, kaip alkoholio poveikis ėmė vadėtis. Jis piktai susigrūdo 
monetas atgal į kišenę. Gerti joks malonumas, kai turi rūpintis dėl kiekvieno 
išleidžiamo cento. Beveik jau prablaivėjęs, jis pamažu patraukė namo. 

"Tomas patamsyje sėdėjo prie virtuvės stalo, kai pusvalandį vėliau sugrįžo 
Elena. Ji įjungė šviesą, ir vyras pakėlė apsunkusią galvą. 

— Nesitikėjau tavęs taip anksti namie, — pasakė ji. — Kas nutiko? Ne- 
jau pas juos baigėsi viskis? 

Jis tylėjo. 

Elena išėjo į ankštą prieškambarį. Jis girdėjo, kaip ji atidarė Dženės kam- 
bario duris, paskui vėl jas uždarė. Po minutėlės žmona sugrįžo į virtuvę. 

— Kur Dženė? 

— Nežinau. Turbūt išėjusi su Maiku. 

— Maikas vis dar Berklyje. Man išeinant į bažnyčią, Dženė buvo čia. 
Sakė šiandien anksti gulsis miegoti. 

— Labai šilta, — atsakė jis. — Galbūt išėjo kiek pakvėpuoti grynu oru. 

— Man nepatinka, kad ji šitaip išeina viena. 

— Na, nepradėk dabar pulti jos, Elena. Ji jau suaugusi. 

Ji nukėlė nuo lentynos arbatinį, prileido vandens, pastatė ant viryklės ir 
uždegė po juo dujas. 

— Atsigertum puodelį arbatos? 

Tomas nustebęs kilstelėjo galvą. Jau seniai ji buvo kvietusi jį vakare iš- 
gerti kartu arbatos. Jis dėkingai linktelėjo. 

Ji paėmė iš bufetėlio puodelius ir padėjo ant stalo, paskui pati atsisėdo 
priešais jį palaukti, kol užvirs vanduo. Žmonos veide atsispindėjo rūpestis. 

— Nesirūpink, — pasakė staiga pagailęs jos. — Dženė tuoj tuoj sugrįš. 

Elena pakėlė galvą ir retą praregėjimo akimirką susivokė, ką jinai daro jam 
ir sau pačiai. Pajuto akis pritvinkstant ašarų ir padėjo delną jam ant rankos. 

— Atleisk, Tomai. Nežinau, kas man yra. Bet pusę laiko aš įsivaizduoju 
dalykus, kurie niekada nenutinka. 

— Aš žinau, Elena, — švelniai pasakė jis. — Aš žinau. 

Kaip tik tada atėjo policininkas ir pranešė, kad Dženė buvo surasta par- 
ke — išprievartauta ir sumušta. Ir iš Elenos veido Tomas suprato, kad jie am- 
žinai vienas kitą prarado. 

VISI TRYS IŠĖJO Iš BAŽNYČIOS Į SKAISČIĄ SAULĖS ŠVIESĄ, IR TUOJAU PAT Į JUOS 
susmigo smalsūs žvilgsniai. Tomas pajuto, kaip duktė greta jo susigūžė, rau- 
donis užliejo jai veidą, vis dar ištinusį nuo beveik prieš dvi savaites patirto 
sumušimo. Buvo nudelbusi akis į laiptelius, kuriais jie ėmė leistis šaligatvio 
linkui. 

— Aukščiau galvą, meškute Džene, — sukuždėjo jis. — Tai jų sūnums 
turi būti gėda, ne tau. 

Dženė pakėlė galvą ir dėkingai nusišypsojo jam. 

— Ir tu taip pat, Elena Denton, — pridūrė jis. — Liaukis Žiūrėjusi į 
Žemę. 

Iš dalies Elena sieloje triumfavo. Jos vyras galiausiai sugrįžo į bažnyčią. 
Prisiminė, kas įvyko anksti šį rytą. Jau apsirengusi eiti į pamaldas, ji pašaukė 
Dženę. Atidariusi duris į jos kambarį, pamatė dukterį sėdinčią krėsle ir žvel- 
giančią pro langą. 

— Tu dar neapsirengusi, Džene, — pasakė ji nustebusi. — Jau laikas eiti 
į mišias. 

— Aš neisiu, mama, — negyvu balsu atsakė Dženė. 

— Betgi tu nebuvai bažnyčioje nuo tada, kai iš ligoninės sugrįžai r namo. 
Tu beveik neišeini iš namų. 

— Buvau išėjusi, mama. — Ji pasisuko į motiną, ir tamsūs ratilai po jos 
akimis dienos šviesoje atrodė dar tamsesni. — Ir visi spoksojo į mane, kuždė- 
josi, kai ėjau pro šalį. Negaliu to ištverti. Neisiu į bažnyčią, nenoriu, kad visi 
juoktųsi iš manęs. 

— Tu atstumi Išganytoją! — karščiavosi Elena. — Kaip tikiesi sulaukti 
nuodėmių atleidimo, jeigu nelankai bažnyčios? 

— Už kokias gi nuodėmes vaikutis reikalingas atleidimo? — jai už nu- 
garos suskambo vyro balsas. Elena apsisuko ir dar labiau įširdo. 

— Pakanka, kad mes šiuose namuose jau turime bažnyčios išdaviką, — 
riktelėjo. — Mums nereikia dar vienos. — Ji vėl pasisuko į Dženę. — Renkis. 
Eisi su manimi, net jeigu turėčiau tave vilkte vilkti. 

— Aš neisiu, mama, — spyrėsi Dženė. — Negaliu. 

Elena grėsmingai žingtelėjo prie dukters ir užsimojo ranka. Staiga ji pa- 
juto, kaip geležiniai gniaužtai sugriebė jos riešą, ir atsisukusi išvydo savo vyro 
veidą. Paprastai švelnios mėlynos jo akys žvelgė šaltai ir kietai. 

— Palik vaiką ramybėje! Nejau tu visai išprotėjai? 

Minutėlę Elena stebeilijo į jį, paskui pyktis atslūgo, palikdamas ją išseku- 
sią ir nusilpusią. Jai akyse sublizgo ašaros. | 

— Tėvas Hedlis prašė ją atsivesti. Pažadėjo jos paguodai sukalbėti 
maldą. 

Tomas, pajutęs žmonos pyktį atslūgstant, paleido jos ranką, kuri bejėgiš- 
kai nusviro žemyn. Jis pasigręžė į dukterį. 

— Ar dėl to tu nenori eiti bažnyčion, meškute Džene? — švelniai pa- 
klausė jis. — Dėl to, kad jie spokso į tave? 

Ji tylomis linktelėjo. 

— Ar tu eitum, jeigu ir aš eičiau kartu? — staiga paklausė jis. 

Dženė pažvelgė jam į akis ir išskaitė jose meilę. Kiek pagalvojusi, ji link- 
telėjo. 

— Taip, tėti. | 

— Tad gerai. Renkis. Aš per minutėlę nusiskusiu. — Jis apsisuko ir grei- 
tai išėjo iš kambario. Elena sprogino akis jam įkandin, tiek nustebusi, kad veik 
nesusivokė, kas įvyko. 

Kai jie bažnyčios praėjimu žengė prie savo klauptų, suošė nuostabos šur- 
mulys. Tomas matė visų galvas pasisukant jų pusėn ir spoksant. Jį visą supurtė 
nuo žmonių žiaurumo. Ivirčiau suspaudęs dukters ranką jis nusišypsojo, pri- 
klaupė ir persižegnojo prieš altorių, paskui atsisėdo į savo vietą klauptuose. 

Bet jei ir blogai buvo jiems įeinant, kur kas blogiau buvo išeinant. Smal- 
suoliai suspėjo susirinkti ant skaisčios saulės nutviekstų laiptų, tad visiems 
trims teko praeiti tartum pro abipus išsirikiavusius idiotus. 

— Štai ir baigta, — tyliai pasakė Tomas, kai jie užsuko už kampo. Būrelis 
vaikėzų, vilkinčių sekmadieniniais drabužiais, dykinėjo prie krautuvės vitrinų. 
Jiems prisiartinus, vaikiūkščiai nutilo, susmeigdami į trijulę savo numanius, 

gatvinius žvilgsnius. Tomas piktai grįžtelėjo į juos. Neatlaikę jo žvilgsnio, šie 
nuleido akis. Visa šeima praėjo pro šalį ir pasuko už kampo. 

Tomas išgirdo, kaip staiga jie pusbalsiu sušneko, paskui vienas vaikėzas 
prunkštelėjo, kitas garsiai nusijuokė, ir kilusi nesveika, nešvanki linksmybė 
užgavo jam širdį. Umai jis paleido Dženės ranką ir sugrįžo atgal. Nustebę 
vaikėzai išpūtė į jį akis, juokas jų lūpose apmirė. 

— Ko juokiatės, vaikinai? — paklausė jis pabalusiu iš pykčio, šaltu vei- 
du. — Pasakykit man, kad ir aš galėčiau pasijuokti. 

Jie spogino į jį akis tylomis, susigėdę. Paskui nudelbė žvilgsnius į žemę, 
nejaukiai mindžikuodami, slapčia pašnairuodami vienas į kitą su išraiška, ku- 
rią Tomas prisiminė iš savo paties jaunystės. Tartum būtų užklupti žiūrinėjan- 
tys nepadorias fotografijas. 

Plūstelėjo gėda dėl to, koks jis pats buvo jų amžiaus, ir pyktį pakeitė nuo- 
vargio silpnumas. 

— Dinkite nuo šio kampo, — tyliai tarė jis. — Ir jeigu aš kada nors išgirsiu 
kurį nors iš jūsų juokiantis ir laidantį pastabas apie mane ar apie bet kurį mano 
šeimos narį, sugrįšiu čia ir savo plikomis rankomis suplėšysiu jus į gabalus! 

Aukščiausias iš vaikėzų žingtelėjo Tomo linkui ir nužvelgė jį suktomis, 
įžūliomis akimis. Buvo kiek aukštesnis už Tomą, ir jo lūpas šiepė nežymi, nie- 
kinama šypsenėlė. 

— Čia laisva šalis. Mes galime stovėti, kur mums patinka. 

Staiga Tomas užvirė rūsčiu. Sugriebė vaikėzą už striukės atlapų ir jėga 


parklupdė. 
— Sakai, laisva? — šūktelėjo jis su išpampusiomis ant kaktos gyslo- 
mis. — Laisva tau čia stovėti ir rinktis, ką šiąnakt išprievartauti? — Atviru 


delnu jis kirto vaikėzui per veidą. 

Berniokas susigūžė, visas ;žūlumas jam išgaravo. 

— Už ką mus užsipuolate, pone Dentonai? Juk ne mes išdulkinome 
Dženę. 

Nuo tų žodžių kraujas tartum sustingo Tomui gyslose. Liko stovėti iš- 
kelta ranka, žvelgdamas žemyn į vaikėzą. Išdulkino Dženę. Šitaip jie galėjo 
kalbėti apie jo dukterį, ir jis bejėgis pakeisti šį faktą. Pamažu jo ranka nusviro, 
paskui Tomas šiurkščiai nustūmė bernėką nuo savęs. 

Vedžiojo piktą žvilgsnį nuo vieno prie kito. Jie tik vaikai, tarė sau. Juk ne- 
galima neapkęsti visų vaikinų už tai, ką dvejetas iš jų padarė. Berniokas teisus. 
Jie nekalti. 

J; apėmė pralaimėjimo kartėlis. Jeigu kas nors ir kaltas, tai kalčiausias iš 
visų jis pats. Jeigu jis būtų buvęs vyras ir išsaugojęs savo darbą, viso to galbūt 
nė nebūtų atsitikę. 

— Dinkite nuo šio kampo, — iškošė jis. — Ir jeigu kada nors vėl pasi- 
maišysite mano kelyje, verčiau pereikite kiton gatvės pusėn. 

Vaikėzai pažvelgė į jį, paskui vienas į kitą ir beveik atrodė, kad dabar jie 
jo gailisi. Staiga tartum pagal kažkokią slaptą vienas kitam perduotą komandą 
jie pradėjo po vieną, po du skirstytis. 

Po minutėlės prie kampo Tomas liko vienas. Pastovėjo kurį laiką steng- 
damasis įveikti staiga apėmusį drebulį, paskui irgi apsisuko ir užėjo už kampo, 
kur laukė žmona ir duktė. 

— Štai ir baigta, — pasakė jis šįryt antrąsyk, paėmė Dženę už rankos, ir jie 
vėl leidosi žingsniuoti namo. Tačiau nors šitaip ir pasakė, Tomas vis dėlto suvo- 


kė, kad nėra baigta — kad niekad nebus baigta, kol jis bus gyvas ir prisimins. 


Šaltas rugsėjo vėjas nuo vandenyno jau pranašavo besiartinantį rudenį. 
Dženė pažvelgė pro tramvajaus langą savo stotelės linkui. Tėvas stovėjo po 
gatvės žibintu, laukdamas jos, kaip dabar kiekvieną vakarą. Tramvajus sustojo, 
ir Dženė išlipo. | 

— Sveikas, tėti. 

— Sveika, meškute Džene. 

Užsukę už kampo juodu leidosi namų link, ir Dženė prisitaikė žings- 
niuoti į koją su tėvu. 

— Kaip šiandien sekėsi? 

"Tomas papurtė galvą. 

— Aš nesuprantu. Paprasčiausiai niekur nėra jokio darbo. 

— Galbūt rytoj atsiras. 

— Tikiuosi, — tarė jis. — Galbūt po rinkimų reikalai pasitaisys. Ruzvel- 
tas sako, kad vyriausybė turi imtis iniciatyvos aprūpinant žmones darbu, kad. 
didysis verslas neatlaikė savo atsakomybės. Dirbančiajam jo žodžiai supran- 
tamesni negu Huverio ir respublikonų. — Tėvas žvilgtelėjo į dukterį. — Kaip 
praėjo diena? | 

— Normaliai, — atsakė ji. Bet iš tikrųjų kontoroje ji jautėsi nelabai sma- 
giai. Daugelis kompanijos agentų, įeidami į kontorą ar išeidami, įprato stab- 
telėti prie jos stalo. Kartais jie tik pašnekindavo, tačiau kai kurie stengdavosi 
paskirti jai pasimatymą. Galbūt jeigu viskas būtų buvę kitaip, jinai būtų suti- 
kusi su jais nueiti kur nors. Bet kai pakėlusi nuo stalo galvą pažvelgdavo jiems 
į akis, suprasdavo, apie ką jie galvoja. Mandagiai atsisakydavo, ir kai kurie iš 
jų sutrikdavo, netgi nurausdavo, nes kažkaip suprasdavo, kad ji perskaito jų 
mintis. — Tau nėra reikalo kas vakarą mane pasitikinėti, tėti, — staiga pridūrė 
ji. — Aš nebijau grįžti namo viena. 

— Žinau, kad nebijai. Žinojau nuo pat pirmos dienos, kai atėjau tavęs 

pasitikti. Bet aš pats to noriu. Tai vienintelis kartas per visą dieną, kai jaučiu, 
kad iš tikrųjų turiu ką veikti. 

Dženė neatsakė, ir juodu kurį laiką ėjo tylėdami. 

— Ar tu nori, kad aš liaučiausi sutikinėjęs? 

— Ne, jeigu tu to nori, tėti. 

Jie jau priėjo namus, ir Dženė buvo bestatanti koją ant laiptelio, kai tėvas 
suturėjo ją už alkūnės. 

— Dar kol kas neikime vidun, meškute Džene. Pasėdėkim čia ir pasi- 
šnekėkim minutėlę. 

Ji pažvelgė į tėvą. Jo veidas buvo rimtas. 

— Kas yra, tėti? 

— Aš dar nesakiau apie tai tavo mamai. Buvau nuėjęs pasimatyti su tėvu 
Hedliu. 

— tp. 

— Jis neis į teismą paliudyti apie tavo gerą elgesį. Sakė, tai nesuderinama 
su Bažnyčios taisyklėmis. Tas pats ir dėl seserų mokyklos. 

— O, — tepratarė ji. 

Viduje vėl pajuto šleikštulį. Advokatas pasirodė teisus. Prieš mėnesį buvo 
pas juos atėjęs — Žemas žmogutis žebenkšties akimis. Sėdėjo virtuvėje ir per 
stalą žvelgė į juos. 

— Ponas Berkas ir ponas Taneris prašė mane pasimatyti su jumis, — pa- 
sakė jis. — Manau, jūs suprantate, kaip jie apgailestauja dėl to, hm... — Jis 
greitai žvilgtelėjo į ją ir nusuko akis į šalį, — ...to nutikimo, jie norėtų sutvar- 
kyti šį incidentą, jeigu galėtų. 

Tėvo veidas paraudo iš pykčio. 

— Pirmiausia, pone O'Konorai, — greitai pasakė jis, — tas incidentas, 
apie kurį užsiminėte, anaiptol nebuvo incidentas. Tuodu vaikinai išprie... 

Advokatas, pakėlęs ranką, jį pertraukė. 

— Mes žinome, ką jie padarė. Bet patikėkite, pone Dentonai, kokiam 
tikslui pasitarnaus jų teismas — tik atkreips dar didesnį dėmesį į jūsų dukterį 
ir primins jai tai, kas ir šiaip buvo skaudu patirti. Ir kas, jeigu vaikinai bus iš- 
teisinti? 

Tėvas nusijuokė. 

— Išteisinti? Aš buvau policijos nuovadoje, kai juos tenai pristatė. Gir- 
dėjau, kaip jie inkštė ir verkšleno, jog labai gailisi, kad tai padarė. 

— Ką jie tada kalbėjo, pone Dentonai, — pasakė advokatas, — neturi 
reikšmės. Svarbu, ką jie pasakys teisme. O jie pasakys, kad jūsų duktė juos tam 
išprovokavo, kad pasikvietė eiti kartu į parką. 

— Jie turės tai įrodyti, — atkakliai spyrėsi Tomas. 

— Jums bus sunkiau tai paneigti, — įrodinėjo advokatas. — Jie bus du 
prieš vienos jūsų dukters žodį. Ir turės ne mažiau savo gero elgesio liudytojų 
nei jūsų dukra. 

— Atrodo, rengiamasi teisti mano dukterį, o ne juos! — užsiplieskė To- 
mas. 

— Būtent, — linktelėjo advokatas. — Tokiais atvejais taip ir esti. Kaltin- 
tojas rizikuoja prarasti daugiau negu kaltinamasis. 

— Mano dukters reputacija nereikalinga įrodymų, — atrėmė Tomas. — 
Tėvas Hedlis iš Šventojo Povilo bažnyčios ir seserys iš Dievo gailestingumo 
mokyklos papasakos jums apie manąją Dženę. 

Advokatas paslaptingai nusišypsojo. 

„ — Abejoju, pone Dentonai, — ramiai tarė jis. — Labai abejoju. — Jis 
pažvelgė į Dženę, paskui vėl į Tomą. — Esu savo klientų įgaliotas pasiūlyti 
jums tūkstantį dolerių, jeigu jūsų duktė atsisakys savo kaltinimų vaikinams. 

— Manau, jums verčiau eiti, pone O'Konorai, — tarė tėvas atsistoda- 
mas. — Jūs negalite nupirkti to, kas jau pavogta. 

Advokatas irgi atsistojo. Išėmęs iš kišenės vizitinę kortelę, padėjo ant 
stalo ir nuėjo prie durų. 

— Jeigu apsigalvosite, bet kuriuo metu iki teismo galite susisiekti su 
manimi kontoroje. 

— K3 dabar darysime, tėti? — paklausė ji, vėl sugrįždama į dabartį. 

— Tėvas Hedlis pasakė, kad tą patį jie kalbėjo su mama dar prieš tris 
savaites. 

Dženė išpūtė akis į tėvą. 

— Vadinasi, ji visą laiką žinojo ir nieko mums nesakė? 

Jis linktelėjo. Dženę nukrėtė šiurpulys. Koks yra Dievas, kuris leidžia,. 
kad motina pasmerktų savo vaiką gėdai ir pajuokai vien tam, kad apsaugotų 
savo pačios sąžinę. | 

— Tėvas Hedlis taip pat pasakė, kad Švenčiausiosios Mergelės Marijos 
koledžo stipendija tau tebegalioja, jeigu tu to nori, Džene. 

Staiga Dženę pagavo juokas: jie neapgynė jos gero vardo, tačiau neat- 
sakė labdaros. Ji nepajėgė to suvokti. Ar viena turėjo būti kompensacija už 
kitą? 

Tomas nustebęs pažvelgė į ją. 

— Iš ko tu juokiesi, Džene? 

Juokas jos lūpose apmirė, ir ji nesišypsodama pažvelgė į tėvą. 

— Iš nieko, tėti. Manau, verčiau tu paskambintum tam advokatui. 

.— Vadinasi, paimsi tūkstantį dolerių? 

Ji linktelėjo. 

— Taip pat ir Švenčiausiosios Mergelės Marijos koledžo stipendiją. Tai- 
gi, kol manęs čia nebus, turėsite iš ko gyventi. 

— Aš nepaimsiu iš tavęs pinigų. 

— Paimsi, tėti, — švelniai pasakė ji. — Bent iki tol, kol susirasi darbą ir 
vėl atsistosi ant kojų. 

Tomui akys pritvinko ašarų. Staiga jis prisitraukė dukterį prie savęs. 

— Ar myli mane, meškute Džene? Ar myli savo vargšą nevykėlį tėvą? 

— Juk žinai, kad myliu, tėti, — greitai pasakė ji, prisiglausdama jam prie 
krūtinės. Ir taip juodu stovėjo tenai, ant laiptelių, apsikabinę vienas kitą tylio- 
je, vėsioje rudens naktyje. 


Ar) 


KURĮ LAIKĄ VIENINTELIS GARSAS, KURIS BUVO GIRDĖTI — TAI TYLUS FLUO- 
rescencinių lempų zurzesys viršum operacinio stalo. Gydytojo Granto rankos 
judėjo greitai ir užtikrintai. Jis mikliai pašalino visiškai normalų apendiksą 
stambiai turtingai moteriai, gulinčiai ant operacinio stalo. Tyloje nuskambėjo 
jo Žemas vyriškas balsas: 

— Bus gerai. — Jis patenkintas atsiduso. — Dabar galite užsiūti, gydy- 
tojau Lobai. 

Grantas nusigręžė nuo stalo, ir viena seselė greitai nušluostė jam nuo 
kaktos prakaitą, o tuo pat metu chirurgijos rezidentas pradėjo sujunginėti 
kabelėmis žaizdos kraštus. 

Dženė pažvelgė į seserį M. Kristoferę. Jeigu vyresnioji sesuo ir žinojo, 
kad apendiksas neinfekuotas, jos tamsios akys, žvelgiančios virš marlinės kau- 
kės, niekuo neišsidavė. 

— Siūlą, — suniurnėjo gydytojas Lobas ištiesdamas ranką. Dženė ma- 
šinaliai padavė jam adatą su siūlu. Paskui kelias minutes ji neturėjo laiko dai- 
rytis, nes reikėjo greitai suktis. Tačiau jautė, kad sesuo Kristoferė ją stebi. Bet 
tai jos nebetrikdė kaip iš pradžių, beveik prieš trejus metus. Kitą mėnesį ji jau 
baigs koledžą. 

Sesuo Kristoferė pritariamai stebėjo Dženę. Mergina buvo viena iš ga- 
biausių mokinių jos klasėje. Galbūt tik viena iš šimto turėjo tokį pašaukimą 
chirurgijai kaip Dženė. Tam reikėjo tiek daug savybių, ir Dženė jas visas turė- 
jo. Kraujo vaizdas jos netrikdė, netgi tą pirmąjį kartą, kai jį išvydo. Veikė mik- 
liai ir užtikrintai, greitai perprato visus instrumentus, o paskui ir savitarpio 
supratimą su visais chirurgais. Nesant tokio supratimo, padedančio nebyliam 

ryšiui tarp gydytojo ir sesers, chirurgas galėtų pavojingai uždelsti manipuliuo- 
damas instrumentais. 

Ir paskutinis svarbus faktorius — ištvermė. Niekas kaip reikiant neįsi- 
vaizduoja, kaip svarbu operacinės seselei būti ištvermingai. Sugebėti valandų 
valandas išstovėti šalia tykaus balto stalo, nors kojos įskausta ir strėnas bei 
nugarą maudžia nuo tos ypatingos, šiek tiek palinkusios į priekį pozos. Suge- 
bėti tą ištvermę perteikti gydytojui ir taip įkvėpti jam pasitikėjimą savimi bei 
prisidėti prie nenutrūkstamo gydymo proceso ritmo. Ir stoiškai atlaikyti šio 
ritmo sutrikimus, kai ant ratukų nuveža dabar jau amžinai nutilus; pacientą; 
stovėti ten ramiai ir vėl imti plautis rankas neabejojant, kad šis ritmas atsista- 
tys, kai bus įvežtas naujas pacientas. 

„Gydytojas Lobas pakėlė galvą ir linktelėjo. 

— Ivarstį. — Jis atitraukė ranką, aptrauktą balta pirštine, nuo dailiai su- 
siūto pjūvio. 

Vos tik jis pakėlė ranką, Dženė jau turėjo paruošusi tvarstį. Tučtuojau juo 
uždengė pjūvį, o kita ranka atplėšė pleistro juosteles nuo planšetės stalelio pa- 
kraštyje. Pirštais tvirtai priklijavo pleistrą, palygino tvarstį, paskui pakėlė abi 
rankas, parodydama, jog baigė. 

Sesuo Kristoferė linktelėjo, ir asistentai, greitai suvynioję pacientę į pa- 
klodę, perkėlė ją ant kito stalo. Trekštelėjusios fluorescencinės lempos užgeso. 
Planuotosios rytinės operacijos Švenčiausiosios Mergelės Marijos koledže 
baigėsi. 


— Tai jau ketvirtas sveikas apendiksas, kurį jis šį mėnesį pašalino, — su- 
šnabždėjo Dženė prie kriauklės viršum šniokščiančio iš čiaupo vandens. — 
Kodėl jis taip daro? 

Jaunas rezidentas nusijuokė. 

— Kai vien spragtelėjęs pirštais gauni du šimtus penkiasdešimt dolerių, 
su pacientais nesiginčiji. 

— Bet jam to nereikia, — sušnabždėjo Dženė. — Juk jis didis chirurgas, 
vos viską suspėja. 

— Žinoma, — irgi pašnabždom atsakė gydytojas Lobas. — Bet netgi 
didiems chirurgams reikia valgyti. Daugelis sudėtingų atvejų būna arba už 
dyką, arba už sunkiai išgaunamą atlygį. Na ir kas, jeigu kartkartėmis jis pa- 
šalina kokį nekenksmingą apendiksą vienam kitam turtingam senam hipo- 
chondrikui? Čia jokios rizikos. Gydytojas gali apsimokėti savo sąskaitas, o 
ligonis — girtis patirtąja operacija. 

Jis atsitiesė ir pasiėmė rankšluostį. 

— O —o! — perspėjo. — Šit ateina pats didis žmogus. 

 Dženė pasiėmė nuo pakabos rankšluostį ir suskato sausintis rankas. Už 
nugaros išgirdo gydytojo balsą. 

— Panele Denton? 

Ji atsisuko ir pažvelgė į jį. 

— Klausau, daktare Grantai? 

— Kiek žinau, kitą mėnesį jūs baigiate koledžą. 

— Tikiuosi, taip. 

— Manau, jums nėra dėl ko rūpintis, — pasakė jis. — Ką tik kalbėjau su 
sesele Kristofere. Ji labai geros nuomonės apie jus. Aš taip pat. 

— Dėkui. 

— Ar dar neturite jokių planų po to, kai baigsite koledžą? 

— Tiesą sakant, ne, — atsakė Dženė. — Ketinu išlaikyti valstijos egza- 
minus ir pasirūpinti, kad mano pavardę įtrauktų į pretendenčių sąrašus darbui 
vienoje iš didesnių ligoninių. 

— Visų ligoninių personalas ganėtinai sukomplektuotas. 

Dženė suprato, kur jis taiko. Personalas anaiptol nebuvo ganėtinai sukom- 
plektuotas. Iš tikrųjų visoms jo trūko, nes stigo pinigų reikiamam etatų skaičiui 
apmokėti. Ypač operacinės seserų. Už jų darbą buvo geriausiai mokama. 

— Aš žinau, — pasakė ji. 

Jis kiek padvejojo. 

— Ar šiuo metu jūs ką nors veikiate? 

— Kaip tik rengiausi eiti kavinukėn priešpiečių. 

— Norėčiau su jumis pasikalbėti. Sesuo Kristoferė sakė, kad nepriešta- 
raus, jeigu jūs priešpiečius valgysite ne ligoninėje. Ką pasakysite dėl „Kepsnių 
su padažais'? 

— Skamba puikiai, — pasakė Dženė. 

— Gerai, — nusišypsojo gydytojas. — Lauksiu jūsų apačioje prie savo 
automobilio — juodo pakardo. 

— Žinau, — greitai pasakė ji. Visos seselės žinojo tą automobilį, jis visa- 
da stovėdavo priešais jų bendrabutį. Išskyrus gydytojo Gedeono juodąjį kadi- 
laką, tai buvo brangiausias automobilis ligoninėje. 

— Tad pasimatome po penkiolikos minučių. 

Dženė išėjo į koridorių ir nuspaudė lifto mygtuką. Durys atsidarė, ir ji 
įžengė kabinon, o jai iš paskos paknopstom įpuolė gydytojas Liobas. 

— „Kepsniai su padažais'! 

— Įdomu, ko jis nori? — paklausė Dženė. 
Lobas išsišiepė dar plačiau. 
— Aš žinau, ko jis nori, — begėdiškai tarė. — Bet man to nepasisekė 

gauti „Taukuotame šaukšte“. 

Dženė irgi išsišiepė. 

— Jam nė kiek ne geriau seksis ir „Kepsniuose su padažais“. 

— Nežinau, — nusijuokė jis. — Vis tiek kažkada kam nors turėsi tą 
daikčiuką atiduoti. Nėra prasmės palikti, kad sugraužtų kirminai. 

— Taip niekada neatsitiks, — atkirto Dženė. — Jau tam per vėlu, — pa- 
galvojo ji. Bet dabar tai nebeturėjo reikšmės. Viskas pamiršta, ir niekas čia 
apie tai negirdėjo. — Vis dėlto, ko jis nori? 

— Galbūt, kad jam dirbtum. Ar kada nors pagalvojai apie tai? 

— Pagalvojau, — prisipažino ji. — Bet nematau jokios prasmės. Kodėl 
aš? Jis gali pasirinkti iš geriausiai čia dirbančių. 

Gydytojas Lobas išsišiepė, bet jo akys liko rimtos. 

— Tu čia esi geriausia, brangute. Jau pats laikas tai įsisąmoninti. 

"Lifto durys atsidarė, ir juodu išlipo į cokolinio aukšto koridorių, kur buvo 
ligoninės darbuotojų kavinukė. Dženė nužvelgė savo baltą uniformą. 

— Matyt, aš verčiau nusimesiu ją ir apsivilksiu suknelę. 

— Man visai pakaktų, kad tu tik nusimestum ją, — nusijuokė jis. — Dėl 
manęs suknelės gali nesivilkti. 

Dženė pažvelgė į jį ir nusišypsojo. Iš to jaunikaičio kada nors išeis iš tiesų 
geras specialistas. 

— Galbūt kada nors tave nustebinsiu. 

— Nustebink parveždama sumuštinį su kepsniu, — pavymui šūktelėjo 
jis. — O dėl to kitko, tai aš jau atsižadu vilties. 


Gydytojas Grantas ištiesė jai pakelį cigarečių. Dženė išsitraukė vieną, 
ir jis įžiebęs palaikė jai degtuką. Viršum krūpčiojančios liepsnelės judviejų 
žvilgsniai susitiko. 

— Turbūt stebitės, kodėl pakviečiau jus priešpiečių? 

Ji linktelėjo. 

— Mažų mažiausia man buvo smalsu. 

— Atleiskite, jeigu kaitinau jūsų smalsumą, — nusišypsojo jis. — Bet aš 
iš tiesų nuoširdžiai sakiau, kad per priešpiečius mėgstu pamiršti savo darbą. 
Bet, matyt, dabar laikas eiti prie reikalo. 

Dženė nutylėjo. 

— Per pastaruosius metus, panele Denton, turėjau puikią galimybę ste- 
bėti jūsų darbą operacinėje. Iš pat pradžių man krito į akis jūsų sugebėjimai, ir 
aš, kaip chirurgas, visada vertinau itin kvalifikuotą jūsų asistavimą. 

— Dėkui, pone Grantai. 

— Kaip galbūt žinote, panele Denton, aš turiu gana plačią, intensyvią 
praktiką. Daug gydytojų nukreipia savo pacientus man operuoti. Dauguma iš 

tų operacijų nesudėtingos ir, laikantis atitinkamų sąlygų, gali būti atliekamos 
mano kabinete. Tai gerokai palengvina ekonominę naštą pacientui. 

Dženė tylomis linktelėjo. 

— Šįryt išgirdau iš panelės Džani, kuri daugelį metų man talkino, kad ji 
išteka ir ketina persikelti į Pietų Kaliforniją. — Jis užsitraukė cigaretę. — Tad 
šiandien, atvykęs į ligoninę, drįsau pasikalbėti su sesele Kristofere apie jus. 
Jinai sutinka su manimi, kad jūs puikiai pakeistumėte panelę Džani. 

— Norite pasakyti, kad kviečiate mane pas save dirbti? 

Jis nusišypsojo. 

— Kaip tik to norėjau paprašyti sau įprasta aplinkine kalbėsena. Jus tai 
domina? 

— Žinoma. Kurios nedomintų? 

— Supraskite, darbas nelengvas. Mano klinikoje yra keletas lovų, ir daž- 
nai tenka dirbti iki vėlumos. Kai kada aš netgi pasilieku pacientą nakčiai. To- 
kiais atvejais jums taip pat tektų pasilikti ir budėti prie jo. 

— Daktare Grantai, — nusišypsojo Dženė. — Pastarąją savaitę dirbau 
po dvi pamainas per parą, tarp jų tenumigdama po keturias valandas. Darbas 
pas jus man bus kaip atgaiva. 

Gydytojas nusišypsojo ir, pasilenkęs per stalą, raminamai paplekšnojo jai 
ranką. Dženė irgi nusišypsojo. Galų gale ne toks jis jau blogas, jeigu kartais ir 
pašalina visai sveikus apendiksus. Juk jis tik chirurgas ir negali būti atsakingas 
už kiekvieno gydytojo jam atsiųsto paciento klaidingai nustatytą diagnozę. 

Bet šitaip ji manė iki nuėjo pas jį dirbti ir pamatė, kad sveiki apendik- 
sai buvo ne vieninteliai dalykai, kuriuos jis šalino. Jis varė labai intensyvią 
praktiką šalindamas negimusius kūdikius iki dešimties savaičių po to, kai tie 
buvo pradėti. Iš tikrųjų jis buvo pats paklausiausias abortų specialistas visoje 
Kalifornijoje. 

Bet kai šitai jai paaiškėjo, nebebuvo svarbu, nes Dženė jį įsimylėjo. Ir ne- 
besvarbu, kad jis buvo vedęs ir turėjo trejetą vaikų. | 


20 
KAIP TIK TUO METU, KAI JI JAU RENGĖSI IŠEITI Iš MAŽUTĖLIO DVIEJŲ KAMBA- 
rių butuko virš klinikos, suskambo telefonas. Sugrįžusi Dženė pakėlė ragelį. 
— Gydytojo Granto kabinetas, — atsiliepė ji. Telefonas buvo suporintas 
su įrengtuoju gydytojo kabinete aukštu žemiau. 
— Dženė? — pasigirdo ragelyje šnabždesys. 

— Aš. 

— Tu dar kurį laiką čia būsi? 

— Ką tik buvau beišeinanti pasimatyti su tėvais. Jau trys savaitės, kai jų 
nemačiau. Tai trečias sekmadienis iš eilės... 

Jis pertraukė ją: 

— Aš pasirūpinsiu, kad tu turėtum tam laiko savaitės vidury. Prašau, 
Džene, man reikia tave pamatyti. 

Dženė minutėlę dvejojo, ir jis per telefoną pajuto jos neryžtingumą. 

— Prašau, Džene! Aš išprotėsiu, jeigu tavęs nepamatysiu. 

Ji pažvelgė į laikrodį. Buvo jau po septynių. Kol per miestą pasieks na- 
mus, tėvui bus metas eiti miegoti. Jis dirbo pašto agentūroje ir turėdavo keltis 
labai anksti. 

— Na, gerai, — pasakė ji tyliai. 

— Ačiū, Džene. — Įtampa balse šiek tiek atslūgo. — Būsiu pas tave po 
dvidešimties minučių. Myliu tave. 

— Ir aš myliu tave, — atsakė Dženė ir išgirdo trekštelint — telefonas 
išsijungė. Ji padėjo ragelį ir pamažu nusivilko paltą. Pakabinusi atgal į spintą, 
nuėjo prie kušetės, atsisėdo ir užsirūkė mąstydama. 

Kas būtų galėjęs pamanyti prieš tris mėnesius, kai čia stojo dirbti, kad jis 
ją įsimylės? O jinai — jį. Bet ką gi ji galėjo padaryti? Ypač žinodama, koks jo 
gyvenimas namuose. Vedęs išlepintą jauną turtingą moterį, kuri nuolatos pri- 
kaišioja, kad tai tik jos pinigai padėjo jam atidaryti savo kabinetą, kad tai tik 
jos-tėvo įtaka padėjo jam įsitvirtinti visuomenėje. Vedęs moterį, kuri pagimdė 
jam trejetą vaikų ne iš meilės, o tik apsėsta beprotiško noro amžinai pririšti 
jį prie savęs. | 

Tad nenuostabu, kad jis surado prieglobstį darbe ir mažne kiekvieną 
minutę, kai nemiegodavo, praleisdavo užsiimdamas gydytojo praktika. O tos 
merginos ir moterys, kurios ateidavo pas jį toms operacijoms? Jis paaiškino 
jai, kodėl tai daro; ir ji suprato. 

— O ką aš turiu daryti, Džene? — paklausė jis, ir jautrų jo veidą nu- 
švietė iš vidaus sklindantis švelnumas. — Atstumti jas, kad pražudytų savo 
gyvenimą dėl vienos vienintelės kvailos klaidos? Ar leisti, kad patektų į ko- 
kio nors šundaktario rankas, kuris visiems laikams paliktų jas pasiligojusias 
ar netgi nužudytų — ir vien dėl pasenusių religinių normų? Tokios religinės 
nuostatos jau seniai tapo dogma, kaip ir žydiška nesąmonė apie „košerinę“ 
mėsą. Netgi mūsų valstybės įstatymai tam tikromis aplinkybėmis leidžia da- 
ryti abortus. Kada nors jie bus atliekami teisėtai, nesislepiant, kaip daugelyje 
pasaulio šalių — Kuboje, Danijoje, Švedijoje ir dar daugelyje kitų. — Jis 
Įbedė į ją savo gilias rudas akis. — Tapdamas gydytoju, daviau priesaiką, kad 

sieksiu savo pacientams gero, kiek išgalėdamas stengsiuos jiems visokeriopai 
padėti. Ta priesaika man svarbiau už viską. Kai kokia vargšė išsigandusi ma- 
žytė ateina pas mane pagalbos, aš negaliu vaidinti Dievą ir atsakyti jai. 

Jai tai buvo suprantama. Tačiau buvo daug dalykų, susijusių su Bažnyčia, 
kurių ji nesuprato. Dženė vis dar nepamiršo, kaip bažnytininkai pasielgė su ja 
pačia, ir giliai širdyje ją vis tebegraužė kartėlis. Jeigu jos dora taip svarbu, tai 
kodėl jie neužsistojo jos? Iš tikrųjų jie tik siekė ją valdyti, o ne prisiimti už ją 
atsakomybę. 

Ir pamažu ji ėmė nebesmerkti moterų, kurios kreipdavosi į jį pagalbos, 
ir užjausdavo jas. Ir jauną moterį, neišgalinčią mesti darbo, nes netgi dviese 
su vyru nebepajėgė išlaikyti jau turimų vaikų; ir išsigandusias jaunas mergi- 
nas, kai kurias dar mokinukes ar ką tik baigusias mokyklą; pusamžes moteris, 
artėjančias prie savo gyvenimo permainos ir turinčias jau suaugusius vaikus; 
ir netgi telefonines kekšeles, nerūpestingai gyvenančias šia diena, tačiau gy- 
dytojo kabinete giliai slepiančias savo baimę po linksmu, smagiu juoku. Jinai 
gailėjosi jų kaip ir jis, o nuo čia iki meilės jam tebuvo vienas žingsnis. 

Tai atsitiko, kai Dženė jau buvo pradirbusi pas jį apie mėnesį. Būdama 
viršuje, savo butuke, ji išgirdo kažkokį garsą, atsklindantį iš kabineto apačioje. 
Buvo aštunta valanda vakaro. Iš pradžių ji pamanė, kad vyksta ligonių pri- 
ėmimas, bet paskui prisiminė, kad antradienis, o gydytojas priimdavo pirma- 
dienio, trečiadienio ir penktadienio vakarais. Ji užgesino dujas po kavinuku ir, 
susisiautusi chalatu, nuėjo pasižiūrėti. 

Kai atidarė kabineto duris ir žingtelėjo vidun, Grantas sėdėjo už rašomo- 
jo stalo, jo veidas buvo nupilkęs ir išvargęs. 

— Atleiskite, daktare. Nežinojau, kad tai jūs. Išgirdau garsus... 

Jis vangiai šyptelėjo. 

— Viskas gerai, panele Denton. 

— Labanakt, daktare, — pasakė ji ištiesdama ranką uždaryti duris. 

— Minutėlę, panele Denton, — staiga pašaukė jis. 

Pro atdaras duris ji vėl pažvelgė į gydytoją Grantą. 

— Klausau, daktare? 

Šįkart jis nusišypsojo. 

— Mes turėjome tiek darbo, kad nebuvo laiko paklausti. Ar jūs čia pa- 
tenkinta? 

Dženė linktelėjo. 

— Taip, daktare. Labai. 

— Džiaugiuosi. 

— Jums reikėtų vykti namo, daktare. Atrodote visai išsimušęs iš jėgų. 

— Namo? — paklausė jis su kreiva šypsenėle. — Čia mano namai, pa- 
nele Denton, o ten aš tik pernakvoju. 

— Aš... Aš nesuprantu, daktare. 

— Žinoma, nesuprantate, — švelniai pasakė jis. — Aš ir nesitikiu, kad 
suprastumėte. Esate per jauna ir per graži, kad jums rūpėtų tokie kaip aš. — 
Jis atsistojo. — Dabar grįžkite į viršų, panele Denton. Pasistengsiu elgtis tyliai 
ir jūsų netrikdyti. 

Nušviestas lempos ant rašomojo stalo, gydytojo veidas atrodė netgi gra- 
žesnis nei paprastai. Dženė stovėjo tarpduryje žiūrėdama į jį. Juto, kaip širdis 
krūtinėje kažkaip keistai suspurdėjo. 

— Betgi man jūs rūpite, daktare. Per sunkiai dirbate. 

. — Man nieko neatsitiks, — atsakė jis bespalviu balsu ir pakėlė į ją akis. 
Jų žvilgsniai susitiko ir nebenukrypo į šalį. Dženė pasijuto tartum besisukanti 
svaigiame jo švelnių akių gelmės sūkuryje. Kojos jai ėmė virpėti, turėjo skubiai 
įsitverti staktos, kad nepargriūtų, žodžiai nėjo į lūpas; Dženė be žado žvelgė į jį. 

— Ar kas nors ne taip, panele Denton? 

Paskutinėmis valios pastangomis jai pasisekė papurtyti galvą. 

— Ne, — sukuždėjo prisiversdama nusukti į šalį akis. — Ne. — Staiga ji 
apsisuko ir išbėgo į laiptinę. 

Dženė dargi nesuvokė, kad jis atsivijo ją iš paskos, iki pasijuto sugriebta 
tarpduryje. Per ploną chalatą į jos petį plūstelėjo jo rankos šiluma. 

— Tu manęs bijai, Džene? — kimiai paklausė jis. 

Dženė pažvelgė jam į veidą ir išskaitė jo akyse kančią. Ją apėmė keistas 
silpnumas, ir būtų susmukusi ant grindų, jeigu jis nebūtų jos prilaikęs. 

— Ne, — sukuždėjo ši. 

— Tad kas yra? 

Nepratardama nė žodžio, ji nuleido galvą; šiluma, sklindanti nuo jo ran- 
kos, pradėjo įžiebti jos viduje ugnį. 

— Pasakyk man! — mygo jis, purtydamas ją. 

Jos akyse sužibo ašaros. 

— Negaliu. 

— Gali, Džene, gali, — neatlyžo jis. — Žinau, ką tu jauti. Tą pat, ką ir aš. 
Negaliu miegoti tavęs nesapnuodamas, nejusdamas šalia savęs. 

— Prašau, ne! Taip nedera. 

Stipriomis chirurgo rankomis jis pakėlė jos smakrą. 

— Aš myliu tave, Džene. Myliu. 

Ji spygsojo jam į akis ir matė, kaip jo veidas linksta vis arčiau arčiau, ga- 
liausiai jis įsisiurbė į jos lūpas. Ji užsimerkė jusdama, kaip visą kūną užlieja 

ugnis. Staiga Dženė atsiplėšė nuo jo ir atbulom pasitraukė į kambarį. Grantas 
žingtelėjo paskui ją ir koja užtrenkė duris. 

— Tu mane myli, — pasakė jis. — Prisipažink. 

Išplėstomis akimis Dženė žvelgė jam į veidą. 

— Ne, — sukuždėjo ji. 

Jis vėl žingtelėjo priekin, tvirtais savo pirštais suimdamas jai pečius. 

— Prisipažink! — kimiai pakartojo jis. 

Nuo jo prisilytėjimo Dženę užliejo silpnumo banga. Nepajėgė nukreipti 
veido į šalį nuo jo akių. 

— Aš myliu tave, — sukuždėjo ji. 

Jis vėl įsisiurbė jai į lūpas. Dženė pajuto jo rankas huslenkant jai po cha- 
latu, atseginėjant liemenėlę, jos krūtys išsiveržė iš nelaisvės, speneliai džiugiai 
suspurdėjo jo delnuose. 

Dženė iš palaimos suvirpėjo visu kūnu ir kone parkrito. 

— Nereikia, — sukuždėjo ji iš po jo prisispaudusių lūpų. — Taip negerai. 

Pakėlęs ją ant rankų, nusinešė per kambarį ant lovos, paguldė ir pats atsi- 
klaupė greta. 

— Kai vyras ir moteris myli vienas kitą, — sukuždėjo jis, — viskas, kas 
vyksta tarp jų namų vienumoje, nėra negerai. O čia juk mūsų namai. 

Jis vėl ėmė bučiuoti jai lūpas. 


Tomas per stalą pažvelgė į virtuvės laikrodį. Buvo jau kelios minutės po 
dešimtos. Jis sulankstė laikraštį. 

— Turbūt ji nebeateis. Matyt, reikės judėti į lovą. — Jis atsistojo. — Vai- 
kinai iš sąjungos sako, kad bet kurią dieną mane gali paaukštinti kontrolieriu- 
mi, tad reikia išsimiegoti. Man nepritiktų vėluotis į darbą. 

Elena niekinamai suprunkštė. 

— Jeigu tu vis klausysies tų komunistų iš Darbininkų sąjungos, tai žiū- 
rėk, kad apskritai neprarastum darbo. 

— Nesakyk, jie neblogai įsitvirtinę. Juk pati žinai, kad tik jų dėka mane 
priėmė visai darbo dienai, o ne pusei. Jie gina darbininkus. 

— Komunistai — pagonys, — pareiškė ji. — Tėvas Hedlis man sakė, kad 
jie prieš Bažnyčią, nes netiki Dievą. Pasak jo, jie tik įsiteikinėja darbininkams, 
kol užgrobia valdžią, kaip Rusijoje. Tada jie uždarys bažnyčias ir mus visus 
padarys vergais. 

— Na ir kas? — atšovė jis. — Nesitikiu, kad Dievas surastų man darbą 
ar apmokėtų mano sąskaitas. Ne, tai Darbininkų sąjunga surado man darbą 
ir pasirūpino, kad iš uždarbio pajėgčiau susimokėti už nuomą ir maistą. Man 
nerūpi, kaip tėvas Hedlis juos vadina, svarbiausia, kad jie man geri. 

Elena karčiai nusišypsojo. 

— Na ir šeimą turiu. Vyrą komunistą ir dukterį, niekad nesurandančią 
laiko aplankyti namų. 

— Galbūt ji labai daug dirba, — neįtikinamai gynėsi Tomas. — Juk ži- 
nai, kokia jos atsakinga vieta. Argi sesuo iš Švenčiausiosios Mergelės Marijos 
koledžo nesakė per išleistuves, kad mūsų dukrai labai pasisekė, dirbs pas tokį 
žinomą gydytoją? 

— Taip, bet vis tiek galėtų kartkartėmis parvykti namo. Kirsčiau lažybų, 
kad baigusi koledžą ji nėsyk neapsilankė mišiose. 

— Iš kur žinai? — piktai atšovė Tomas. — Šventojo Povilo bažnyčia — 
ne vienintelė San Franciske. 

— Aš žinau, — spyrėsi ji. — Jaučiu. Ji nenori mūsų matyti. Dabar už- 
dirba tiek pinigų, kad mūsų gėdijasi. 

— O kuo jai didžiuotis? Tavo nuolatiniu bažnytiniu pamokslavimu ar 
vaikėzais gatvėje, vis besišaipančiais ir besijuokiančiais jai įkandin, kai eina 
pro šalį? Kaip manai, ar gali tai traukti jauną merginą į namus? 

Elena nuleido jo žodžius negirdom. 

— Negerai, kad mergaitė būna atokiai nuo namų, — ji užsispyrusi laikėsi 
savo. — Juk mes abu žinome, kas dedasi ten, ant kalvos, kur visi miega vienas 
su kito žmonomis ir geria. Nemanyk, aš irgi skaitau laikraščius. 

— Dženė — gera mergina. Jinai šitaip nesielgs. 

— O aš nesu tuo tikra. Kartais pagundos skonis tarsi medaus šaukštas. 
Pakankamas, kad liežuvis pajustų saldumą, bet neganėtinas burnai pripildyti. 
O mes abu žinome, kad ji paragavusi pagundos. 

— Tu vis dar ja nepasitiki, a? — su kartėliu paklausė jis. — Esi linkusi 
labiau tikėti tų dviejų chuliganų žodžiais nei savo dukra? 

— Tai kodėl ji nestojo prieš teismą? Jeigu jų žodžiuose nebūtų buvę bent 
dalelytės tiesos, ji nebūtų bijojusi. Bet ne, ji paima tūkstantį dolerių ir leidžiasi 
paženklinama šliundra. 

— Tu ne blogiau nei aš žinai, kodėl ji nestojo, — atsakė Tomas. — Ir 
dėl to gali padėkoti savajai bažnyčiai. Jie dargi nenorėjo ateiti paliudyti, kad 
ji padori mergina. Nes pabijojo, kad vaikinų tėvams tatai gali nepatikti, ir jie 
nutrauks kassavaitines savo aukas. 

— Bažnyčia ją pasiuntė į koledžą ir surado jai šį darbą. Savo priedermę 
ji atliko. 

— Tai kuo tu skundies? 


Elena kurį laiką tyli sėdėjo virtuvėje klausydamasi, kaip vyras miegama- 
jame piktai numeta ant grindų batus ir rengiasi. Paskui ji atsistojo ir pačiupi- 

nėjo vandens šildytuvą. Karšta vonia kiek apmalšins jai gėlas ir sopulius; nuo 
visų tų drėgnų rudens orų vėl įsismarkavo artritas. Ji pasiėmė degtukų dėžutę 
ir atsiklaupė prie šildytuvo. Čirkštelėjusi degtuką, atsuko kranelį. Liepsna 
plykstelėjo ir tuoj pat silpdama gelsvu apskritimėliu užgeso. Elena pažvelgė į 
skaitiklį. Baigėsi dujos — raudona vėliavėlė buvo pakilusi į viršų. Ji atsistojo ir 
nuėjo prie savo piniginės, pasirausė joje, tačiau smulkiųjų skyrelyje neaptiko 
dolerio ketvirtinių, joje tebuvo penketukai ir dešimtukai. Jai buvo bekylanti 
mintis paprašyti Tomą monetos, paskui gūžtelėjusi pečiais persigalvojo — ir 
taip jau gana prisiklausė jo piktžodžiavimų. Apsieisianti be vonios. Galės išsi- 
maudyti rytą, sugrįžusi iš mišių. 

Elena nuėjo į vonios kambarį ir paskutiniais karšto vandens likučiais nu- 
siprausė veidą. Kai sugrįžo virtuvėn, Tomas, iki pusės nuogas, stovėjo vidury. 
Ji tylomis praslinko pro jį ir uždarė paskui save miegamojo duris. 

Tomas įėjo į vonios kambarį ir ėmė triukšmingai praustis. Staiga vanduo 
atšalo. Jis nusikeikė ir greitai nusišluostė rankšluosčiu, paskui pagrabinėjo ki- 
šenėje dolerio ketvirtinės. Pasistiebęs įleido monetą į skaitiklį ir stebėjo, kaip 
nuo skalės dingsta raudona vėliavėlė. Jis patenkintas linktelėjo. 

Rytą įjungs šildytuvą ir per kelias minutes turės pakankamai karšto van- 
dens, kad galėtų nusiskusti. Tomas nuėjo į miegamąjį, palikdamas už savęs 
neuždarytas duris ir neatkreipęs dėmesio į sklindantį iš po šildytuvo lengvą 
šnypštimą. 

Jis numetė kelnes ant kėdės ir atsisėdo ant lovos. Kiek palūkėjęs atsiduso 
ir įsiropštė į patalą, prisiliesdamas petimi Eleną. Ši atsuko jam nugarą. 

A, velniai jos nematė, pagalvojo jis, versdamasis ant šono ir nusigręžda- 
mas. Galbūt ir teisūs komunistėliai su savo idėjomis apie laisvą meilę. Vyrui 
bent nereikėtų taikstytis su tokia ragana kaip ji. 

Vokai jam ėmė sunkėti. Girdėjo greta tylų žmonos alsavimą, ji jau mie- 
gojo. Patamsyje Tomas nusišypsojo — kai bus laisva meilė, galės rinktis mote- 
ris. Tada ji kalbės kitaip. Jo akys užsimerkė, ir jis prisidėjo prie žmonos miego. 
Ir mirties. 


Dženė atsisėdo lovoje dengdamasi antklode nuogą savo kūną ir plačio- 
mis, išsigandusiomis akimis spoksodama į moterį tarpduryje. Kitoje lovos 
pusėje Bobas jau skubiai sagstėsi marškinius. | 

— Nejau manei, kad jis dėl tavęs paliks mane? — sušuko moteris Dže- 
nei. — Nejau manei, kad tu jam pirmoji? Ar jis tau nepasakojo, kiek sykių 
buvau šitaip jį užklupusi? — Jos tonas pritvinko paniekos. — O gal manai, 
kad jis iš tikrųjų tave myli? 

Dženė tylėjo. 

— Pasakyk jai, Robertai, — piktai metė jo žmona. — Pasakyk jai, kad šią- 
nakt norėjai su manimi mylėtis, o kai aš atsisakiau, tu atbėgai čia. Pasakyk jai. 

Išplėstomis akimis Dženė spoksojo į Bobą. Jo veidas buvo išblyškęs, ven- 
gė pažvelgti jos pusėn. Sugriebęs nuo kėdės švarką, priėjo prie žmonos. 

— Tu pernelyg susijaudinusi. Parvešiu tave namo. 

Namo. Dženei paširdžiuos nusmelkė. Juk čia namai — jo ir jos. Bent jis 
taip jai sakė. Tai čia juodu mylėjosi, čia buvo kartu. Bet jis kalbėjo apie kai ką 
kitur. Apie kitą vietą. 

— Aš visada susigraudinu, tiesa, Robertai? Kassyk, kai tu pasižadi, kad 
tai niekada nebepasikartos. Bet man geriau žinoti, ar ne? Ką gi. — Staiga jos 
tonas tapo kietas, šaltas. — Mes eisime. Bet pirma tu jai pasakyk. 

— Prašau, brangioji, — greitai pratarė jis. — Kitąsyk. Ne dabar. 

— Dabar, Robertai, — šaltai atrėžė ji. — Dabar, antraip visas pasaulis su- 
žinos apie gydytoją Grantą — šundaktarį, abortų dareivą, didį meilišių. 

Jis pasisuko ir pažvelgė į Dženę ant lovos. 

— Jums teks išeiti, panele Denton, — dusliai prašneko jis. — Supran- 
tate, aš jūsų nemyliu. — Jo balsas skambėjo nenatūraliai. — Aš myliu savo 
žmoną. 

Ir beveik tuo pat metu, kai durys paskui jį užsivėrė, kitoje miesto pusėje, 
sename name, nugriaudėjo sprogimas. Gaisrininkai, ištraukę iš liepsnos suan- 
glėjusius kūnus, pateikė išvadą — aukoms pasisekė: prieš gaisrui prasidedant 
šios jau buvo negyvos. 


20 


ČARLZAS STANDHERSTAS SUSIPAŽINO SU DŽENE DENTON JAU BŪDAMAS Aš- 
tuoniasdešimt vienerių metų. Tai atsitiko 1936-ųjų pavasarį, aštuntą valandą 
ryto, Santa Monikos Koltono sanatorijos operacinėje. Kaip šios klinikos pa- 
cientas, jis netrukus turėjo būti paguldytas ant operacinio stalo, o Dženė ėjo 
operacinės vyresniosios sesers pareigas. 

Juto, kaip kojas jam pririša prie laikiklių, o ant viršaus užtiesia paklodę. 
Taigi dabar netgi kilstelėjęs galvą jis negalėjo matyti savo apatiniosios kūno 
dalies. Kai pasiruošimai baigėsi, išvydo ją išdygstant iš kažkur jam iš už galvos 
ir nueinant prie stalo kojūgalio. Ji atkėlė paklodę. 

Mirksnį jį sutrikdė abejingas jos žvilgsnis, kuriuo apžiūrinėjo intymiąsias 
jo kūno dalis. Po penkių žmonų, nesuskaičiuojamų meilužių ir daugiau nei 
keturiasdešimties vaikų, dėl kurių jis buvo tikras ir iš kurių tik aštuoni buvo 


DŽENĖ DENTON — 535 


gimę iš santuokų, jam pasirodė keista, kad. kas nors galėtų žiūrėti į jį taip at- 
sainiai. Juk tiek daug gyvybių ištryško iš šio fontanėlio. 

Dženė vėl nuleido ant jo paklodę ir pakėlė galvą. Protingose pilkose jos 
akyse žybtelėjo linksma kibirkštėlė ir jam tapo aišku, kad ji suprato. 

Priėjusi iš stalo šono, ji čiuoptelėjo Čarlzui pulsą. Jisai stebėjo ją, kol skai- 
čiavo nenuleisdama akių nuo laikrodžio. 

— Kur gydytojas Koltonas? 

— Po minutėlės atsiras. Jis plaunasi rankas. 

Ji paleido jo riešą ir negarsiai tarstelėjo kelis žodžius kažkam, stovinčiam 
už jo galvos. Jis užvertė akis ir sugebėjo trumpai pamatyti kitą seselę. Tuo pat 
metu pajuto, kaip rankon įsmigo adata. Čarlzas greitai vėl pasuko atgal galvą, 
bet Dženė jau spaudė dūrio vietą vata. 

— Ei, kokia greita, — pasakė jis. 

— Toks mano darbas. 

— Aš irgi greitas. 

Vėl toji šypsenėlė pilkose jos akyse. 

— Žinau. Skaičiau laikraščiuose. 

Tuo metu į operacinę įėjo gydytojas Koltonas. 

— Sveiki, pone Standherstai, — tarė jisai jam įprastu širdingu tonu. — 
Na kaip? Nuleidome šiandien nors kiek vandenėlio? 

— Jūs, daktare, galbūt ir nuleidote, bet, po šimts, puikiai žinote, jog aš — 
ne, — sausai atsakė Standherstas. — Antraip manęs niekaip nebūtų privertę 
gultis į šitą skerdyklą. 

Gydytojas Koltonas nusijuokė. 

— Na, jums nėra ko jaudintis. Mes kaipmat pašalinsime tuos inkstų ak- 
menukus. 

— Vis tiek, daktare, džiaugiuosi, kad to imsis specialistas. Jeigu pasi- 
kliaučiau tik jumis, Dievas žino, ką išpjautumėt. 

Jo sarkazmas Koltono nesutrikdė. Pernelyg ilgai juodu vienas kitą paži- 
nojo. Tai Čarlzas Standherstas paskolino didžiumą pinigų šiai ligoninei ati- 
daryti. Jis vėl nusijuokė. 

Priėjo chirurgas ir atsistojo greta gydytojo Koltono. 

— Pasirengęs, pone Standherstai? 

— Pasirengęs kaip visada. Tik palikite šį bei tą mergužėlėms, a, daktare? 

Chirurgas linktelėjo, ir Standherstas pajuto dūrį kitoje savo rankoje. Jis 
pasuko galvą ir išvydo čia stovint Dženę. 

— Pilkaake, — tarė jai. Antra jo žmona taip pat turėjo pilkas akis. O gal 
tai buvo trečioji? Jis nebeprisiminė. — Gal nusiimtumėte kaukę, kad aš galė- 
čiau pamatyti ir likusią jūsų veido dalį? 

Jis vėl pastebėjo jos akyse linksmumo kibirkštėlę. 

— Nemanau, kad gydytojai tam pritartų, — pasakė ji. — Bet po opera- 
cijos ateisiu jūsų aplankyti. Tiks? 

— Puiku. Jaučiu, kad esi graži. 

Jis nematė, kaip anesteziologas jam už galvos linktelėjo. Dženė pasilenkė 
virš jo. 

— O dabar, pone Standherstai, — tarė ji, — skaičiuokite drauge su ma- 
nimi nuo dešimties atgal. Dešimt, devyni, aštuoni... 

— Septyni, šeši, keturi, penki, du, devyni. — Jo lūpos judėjo pamažu ir 
viskas atrodė taip jauku bei tolima. — Dešimt, aštuoni, vienas, trys... šeši... 
keturi... vienas... du... — Jis nutilo. 

Anesteziologas pažvelgė į chirurgą. 

-— Jis narkozėje, — pasakė. 


Visi jie vienu metu, pažvelgę į chirurgo prapjautą ertmę, pamatė tai — 
bjaurų pilką darinį, apėmusį beveik visą vieno inksto pusę ir plonyčiais ruože- 
liais nusidriekusį kito linkui. Nepakeldamas galvos chirurgas atkirpo ir padėjo 
du audinio gabalėlius ant objektinių stiklelių, kuriuos jam po ranka pakišo 
Dženė. Nepasigręždama ji perdavė stiklelius už savęs stovinčiai seselei. 

— Į patologiją, — šnibžtelėjo. 

Seselė išskubėjo, ir Dženė vis taip pat mikliai padavė du spaustukus 
kraujavimui sustabdyti. Chirurgo asistentas paėmė šiuos jai iš rankos ir už- 
spaudė bei perrišo dvi chirurgo skalpelio apnuogintas venas. 

— Nelauksite biopsijos atsakymo? — paklausė gydytojas Koltonas sto- 
vėdamas greta chirurgo. Pastarasis neatsisuko, tik tyrinėjo pirštais aptiktą 
darinį. 

— Ne, jeigu primygtinai nereikalaujate, daktare. — Jis ištiesė ranką, ir 
Dženė įdėjo į ją ploną kiuretę. Dabar jis darbavosi greitai, rengdamasis pa- 
šalinti pažeistą inkstą. 

Koltonas sutriko. 

— Čarlzas Standherstas — ne šiaip paprastas žmogus. 

Visi aplinkui operacinį stalą tai žinojo. Vienu ar kitu metu ramiai dabar 
čia gulintis seniokas galėjo būti kone viskuo, jeigu tik būtų panorėjęs. Gu- 
bernatoriumi, senatoriumi — bet kuo. Turėdamas daugiau nei dvidešimties 
stambių, visą šalį aprėpiančių laikraščių tinklą ir sukauptą iš naftos ir aukso 
turtą, jis visada tetroško būti pačiu savimi. Buvo antrasis po Hersto tarp šalies 
finansinių ryklių. 

Chirurgas, palyginti jaunas žmogus, greitai tapęs vienu iš žymiausių uro- 
logijos specialistų pasaulyje ir atskraidintas iš Niujorko tamtyč šiai operacijai, 

pradėjo kelti lauk inkstą. Seselė už Dženės nugaros paplojo jai per petį. Dže- 
nė paėmė iš jos popieriaus skiautelę ir ištiesė chirurgui prieš akis. 
Jai aiškiai matėsi mašinėlė išspausdinti žodžiai. 


Karcinoma. Metastazė. Piktybinis. 


Chirurgas tyliai atsiduso ir pažvelgė į gydytoją Koltoną. 
— Ką gi, jis dabar ganėtinai paprastas žmogus. 


Ponas Standherstas kitą rytą, kai chirurgas atėjo pas jį į palatą, jau ne- 
miegojo. Jeigu šis ir pastebėjo kampe stuksenantį teletaipą, tai to neparodė. 
Priėjęs prie lovos, pažvelgė žemyn. 

— Atėjau atsisveikinti, pone Standherstai. Šįryt išvykstu į Niujorką. 

Seniokas kilstelėjo galvą ir išsišiepė. 

— Sveiki, daktare. Ar iki šiol niekas jums nesakė, kad jūsų tėtušis buvo 
siuvėjas? 

— Mano tėvas ir buvo siuvėjas, pone Standherstai. 

— Žinau, — greitai pasakė Standherstas. — Jis vis dar tebeturi krautuvę 
Stentono gatvėje. Daug ką apie jus žinau. Kai dvidešimt septynerių metų bai- 
gėte Sičio koledžą, buvote Draugijos Sakui ir Vancečiui* gelbėti prezidentas, 
pirmaisiais specializacijos chirurgijoje metais — registruotas socialistų parti- 
jos narys ir pirmas chirurgas, savo pirmaisiais savarankiškos praktikos metais 
tapęs tikruoju Amerikos chirurgų korporacijos nariu. Jūs vis tebesat socialistų 
partijos sąrašuose ir tikriausiai per prezidento rinkimus balsuosite už Norma- 
ną Tomasą““. 

— Daug apie mane žinote, — nusišypsojo chirurgas. 

— Aišku, žinau. Nejau manote, kad leisčiausi bet kieno pjaustomas? 

— Manyčiau, tiek žinodamas apie mane turėjote mažumėlę susirūpin- 
ti, — pasakė gydytojas. — Juk žinote, ką mes, socialistai, apie jus manome. 

Seniokas nusijuokė, tačiau tuoj pat susiraukė iš skausmo. 

— Velnias! Kaip įsivaizduoju, jūs pirmiausia gydytojas, o tik paskui so- 
cialistas. — Jisai suktai prisimerkė. — Žinote, jeigu balsuotumėte už padorų 
respublikonų sąrašą, galėčiau per trejus metus padaryti iš jūsų milijonierių. 

Gydytojas nusijuokė ir papurtė galvą. 


— Ne, dėkui. Per daug turėčiau rūpesčių. 


* Nicola Sacco ir Bartolomeo Vanzetti — du italų kilmės anarchistai, nuteisti ir nubausti mirtimi 
elektros kėdėje 1927 m. Masačusetse. Dėl jų kaltės būta daug prieštaringumų ir visuomenės pro- 
testų. 

** Thomas, Norman Matoon (1884-1968) — JAV socialistų partijos lyderis, penkis kartus keltas kan- 
didatu į prezidentus. 

— Kodėl neklausiate, kaip jaučiuosi, daktare? Koltonas čia lankėsi jau 
keturis kartus ir kiekvienąsyk to teiravosi. 

— Ko'man klausti? — gūžtelėjoo pečiais gydytojas. — Žinau, kaip jau- 
čiatės. Jums skauda. 

— Velniškai skauda, daktare, — pasiskundė Standherstas. — Koltonas 
sakė, kad tie akmenys, kuriuos pašalinote, buvo dideli it beisbolo kamuoliai. 

— Iš tiesų jie buvo didoki. 

— Jis taip pat sakė, kad turėsiu nešiotis šį maišelį, kurį prie manęs pri- 
kabinote, iki inkstas pasveiks ir vėl ims veikti. 

— Taip, teks ilgokai panešioti. 

Seniokas nuvėrė jį žvilgsniu. 

* — Žinote, jūs abu su juo pliurpiate šūdniekius, — ramiai pasakė jis. — 
Aš tai nusinešiu į kapą, kuris, beje, jau ne taip toli. 

— To nepasakyčiau. 

— Žinau, kad nepasakytumėte, — atkirto Standherstas. — Štai kodėl 
aš taip kalbu. Paklausykite, daktare, man jau aštuoniasdešimt vieneri. O tokio 
amžiaus Žmogus, jeigu tiek ilgai išgyvena, ima gerai užuosti mirtį — bet kie- 
no, taip pat ir savo paties. Išmoksti tai pamatyti iš veido arba akių. Tad liauki- 
tės užkalbinėję man dantį. Kiek man dar liko? 

Gydytojas pažvelgė į senioko akis ir suprato, kad šis nebijo. Kas be ko, 
jose dargi atsispindėjo gyvas smalsumas. Jis greitai apsisprendė. Koltonas vi- 
siškai neteisingai tvarko šį reikalą. Tai tikras vyras, ir jis nusipelno tiesos. 

— Trys mėnesiai, jeigu jums pasiseks, pone Standherstai. Antraip — 
Šeši. 

Seniokas nė nemirktelėjo. 

— Vėžys? 

Chirurgas linktelėjo. 

— Piktybinis auglys, su metastazėmis. Aš pašalinau visą inkstą ir beveik 
pusę antrojo. Štai kodėl jums pritvirtintas tas maišelis. 

— Ar skaudės? 

— Labai. Bet galėsime pagelbėti morfijumi. 

— Velniai jo nematė, — numojo seniokas. — Mirtis — vienintelis daly- 
kas gyvenime, kurio dar nepatyriau. Nereikia praleisti progos. 

Staiga pradėjo stuksenti teletaipas, ir seniokas žvilgtelėjo ton pusėn, pa- 
skui vėl į gydytoją. 

— Kaip aš žinosiu, kad galas arti, daktare? 

— Stebėkite šlapimo spalvą šiame maišelyje. Kuo jis bus raudonesnis, 
tuo galas arčiau. Tai reikš, kad vietoj šlapimo inkstas skirs gryną kraują, nes 
vėžys bus visiškai jį užblokavęs. 

Senioko žvilgsnis liko giedras ir protingas. 

— Vadinasi, tikriausiai mirsiu nuo ureminio apsinuodijimo. 

— Veikiausiai. Jeigu kas nors kita nesutriks. 

Standherstas nusijuokė. 

— Velniai rautų, daktare. Tatai aš galėjau padaryti prieš dvidešimt metų, 
jeigu tik būčiau ir toliau gėręs. 

Chirurgas šyptelėjo. 

— Bet tik pagalvokite, kiek būtumėte nustojęs malonumų. 

Seniokas nusišypsojo. 

— Jūs, socialistai, turbūt paskelbsite nacionalinę šventę. 

— Nežinau, pone Standherstai, — irgi šypsena atsakė jam gydytojas. — 
Tuomet kuo galėtume skųstis? 

— Manęs tai nejaudina, — pasakė seniokas. — Pasiliks Herstas ir Pe- 
tersonas. 

— K gi, turiu eiti, pone Standherstai. — Gydytojas ištiesė ranką. 

Standherstas paspaudė ją. 

— Sudie, daktare. Ir dėkui jums. 

Tamsios chirurgo akys žvelgė rimtai. 

— Sudie, pone Standherstai, — tarė jis. — Atleiskite. — Jis pasuko į 
duris. Sehioko balsas privertė jį atsigręžti. 

— Gal padarytumėte man paslaugą, daktare? 

— Viską, jeigu tik pajėgsiu, pone Standherstai. 

— Toji operacinės seselė, — pasakė seniokas. — Na, kurios pilkos akys 
ir statūs papyčiai. 

Chirurgas suprato, apie ką jis kalba. 

— Panelė Denton? 

— Jeigu tokia jos pavardė. 

Gydytojas linktelėjo. 

— Ji pasakė, kad jeigu aš norėčiau pamatyti ją be kaukės, ateis pas mane. 
Ar išvykdamas pakeliui negalėtumėte perduoti Koltonui, kad aš norėčiau, jog 
ji papriešpiečiautų su manimi? 

— Bus įvykdyta, pone Standherstai, — nusijuokė chirurgas. 

DŽENĖ PAĖMĖ BUTELĮ ŠAMPANO IR ĮPYLĖ JO Į AUKŠTĄ TAURĘ SU LEDO GABA- 
lėliais. Vynas supurslojo paviršiuje sudarydamas putelę, paskui pamažu nu- 

sėdo, ir Dženė pripildė taurę iki kraštų. Įstatė jon stiklinį šiaudelį ir padavė 
Standherstui. 

— Štai tavo limonadas, Čarli. 

Jis valiūkiškai išsišiepė. 

— Jeigu nori ko nors gazuoto, tai šampanas bet kuriuo atveju pranoksta 
limonadą. — Jisai skanaudamas kiek nugėrė. — Ak, — pratarė ir atsirūgo. — 
Išgerk, gal pasijusi seksualesnė. 

— Kas tau iš to, jeigu ir pasijausčiau? 

— Man taptų gera vien prisiminus, ką aš būčiau padaręs prieš dvidešimt 
metų. 

— Verčiau dėl tikrumo sakytum prieš keturiasdešimt. 

— Ne, — Standherstas papurtė galvą. — Geriausias laikas buvo prieš 
dvidešimt metų. Gal todėl, kad labiau tą dalyką vertinau žinodamas, kad ilgai 
nesitęs. 

Bibliotekos kampe sustukseno teletaipas. Dženė atsikėlė nuo krėslo ir 
nuėjo tenai. Kai aparatas nutilo, ji nuplėšė juostą ir sugrįžo prie ligonio krėslo. 

— Ką tik Ruzveltą iškėlė kandidatu antrai kadencijai. — Dženė padavė 
jam geltoną juostą. 

— Aš to ir tikėjaus, — pasakė Standherstas. — Dabar jie niekaip nebeiš- 
krapštys iš ten to šunsnukio. Bet ko gi man jaudintis? Manęs jau nebebus. 

Vos tik jam ištarus šiuos žodžius, suskambo telefonas, tiesiogiai sujung- 
tas su Los Andžele leidžiamu laikraščiu. Dženė, paėmusi nuo rašomojo stalo, 
atnešė telefoną ligoniui. 

— Standherstas, — pasakė jis į ragelį. | 

Dženė girdėjo silpną zurzenimą kitame linijos gale. Standherstas klau- 


atšovė Dženė. 


sėsi beaistriu veidu. 

— Velniai rautų, ne! Pakaks laiko įdėti vedamajam po to, kai jis pasakys 
savo kalbą, kuria sutiks kandidatuoti. Tokiu atveju bent žinosime, kokius pa- 
žadus rengiasi sulaužyti. Iki rytojaus — jokių vedamųjų. Tai galioja visiems 
laikraščiams. Perduokite jiems teletaipu. 

Jis padėjo ragelį ir pažvelgė į Dženę. Staiga vėl ėmė stuksenti teletaipas. 
Ji priėjo ir pažvelgė į besiliejančias ant geltono popieriaus žalias raides. 


NUO ČARLZO STANDHERSTO VISIEMS LAIKRAŠČIAMS: SVARBU, 
VISIŠKAI JOKIŲ VEDAMŲJŲ DĖL RUZVELTO PERRINKIMO ANKSČIAU 
JO KALBOS IR JOS ĮVERTINIMO. KARTOJU. VISIŠKAI JOKIŲ VEDAMŲJŲ 
DĖL RUZVELTO PPR... 


Dar aparatui tebestuksenant, Dženė sugrįžo prie ligonio. 
— Stai tavo įsakymai, bose. 

— Gerai. O dabar išjunk tą prakeiktą daiktą, kad galėtume pasišnekėti. 

Nuėjusi prie aparato, ji nuspaudė jungiklį, paskui sugrįžusi atsisėdo prie- 
šais Standherstą, pasiėmė cigaretę ir užsirūkė, kol tasai susimąstęs siurbčiojo 
per šiaudelį šampaną. 

— K3 ketini veikti, kai šis tavo darbas baigsis? — paklausė jis. 

— Per daug apie tai dar nemąsčiau. 

— Verčiau jau pradėtum mąstyti, ilgai tai jau nebetruks. 

— Skubiniesi manęs atsikratyti? — nusišypsojo Dženė. 

— Netaukšk kvailysčių. Aš vien dėl to taip ilgai gyvenu, kad nenoriu 
tavęs palikti. 

Kažkas jo balse privertė ją suklusti. 

— Žinai, Carli, tikiuosi, kad tu nuoširdžiai kalbi. 

— Žinoma, taip, — patvirtino jis. 

Sujaudinta Dženė ūmai priėjo ir pabučiavo jį į skruostą. 

— Ei, sese Denton. Man regis, tu gniūžti. Aš dar tave pasigausiu. 

— Tu jau seniai mane pasigavai, Carli. Tik visa bėda, kad mudu per vėlai 
susitikome. 

Geriau pagalvojusi ji gavo pripažinti, jog tai tiesa. Nuo pat pirmojo karto, 
kai po operacijos atėjo pas jį į palatą priešpiečių, Čarlis jai patiko. Dženė ži- 
nojo, kad jis miršta, ir tuoj pat suprato, kad ir jis tą žino. Bet tai jam netrukdė 
vaidinti galantišką kavalierių. Jokio tausojančio, beskonio ligoninės maisto 
— kas, kad jis pats negalėjo valgyti. 

Priešpiečiams patiekalai buvo pristatyti iš „Romanoff“ restorano auto- 
mobiliu, priešaky eskortuojamo policijos su visą kelią įjungtomis sirenomis. O 
kartu su patiekalais atvyko metrdotelis ir dvejetas patarnautojų. 

Standherstas sėdėjo lovoje sriubčiodamas šampaną ir stebėdamas ją val- 
gančią. Jam patiko, kaip ji valgo. Išrankūs valgytojai paprastai meilėje būna 
egoistai. Neduoda partneriui nieko, bet reikalauja iš jo lovoje tokio pat nepa- 
siekiamo malonumo, kaip ir prie stalo. Kaip visada, jis apsisprendė akimoju. 

— Aš kurį laiką sirgsiu, — pasakė jis, — ir man reikalinga slaugytoja. 
Kaip jūs Žiūrėtumėt į tokį darbą? 

Dženė pažvelgė į jį viršum kavos puodelio, pilkose jos akyse atsispindėjo 
klausimas. 

— Betgi esama seserų, kurių specialybė — namų slauga, pone: Stand- 
herstai. Joms tikriausiai šis darbas sektųsi geriau nei man. 

— Aš paprašiau jus. 

— Betgi aš dirbu Los Andželo bendrojo profilio klinikoje, — pasakė 
ji. — Darbas geras. Be to, kartais specialiai mane pakviečia pagelbėti čia, kaip 
šį kartą. Man toks darbas gerai sekasi. 

— Kiek uždirbate? 

— Aštuoniasdešimt penkis per mėnesį, taip pat sumokama už būstą ir 
maistą. 

— Aš mokėsiu jums tūkstantį per savaitę, taip pat ir už būstą, ir už maistą. 

— Betgi tai juokinga! 

— Nejau? — paklausė jis įdėmiai ją stebėdamas. — Aš išgaliu tiek mo- 
kėti. Gydytojas išvykdamas šįryt man pasakė, kad man telikę trys mėnesiai. O 
aš visada linkęs mokėti daugiau, jeigu negaliu pasiūlyti pastovaus darbo. 

Dženė nuleido akis, o patarnautojas vėl jai įpylė į puodelį kavos. 

— Jūs čia gulėsite dar tris savaites, — tarė ji, — tad turėsiu laiko iš anksto 
perspėti, kad atsisakau darbo klinikoje. Kada pageidaujate, kad stočiau pas jus 
tarnybon? 

— Tuojau pat. Ir nesivarginkite nieko perspėti. Aš jau pasakiau Koltonui 
ir Los Andželo klinikai, kad stojate dirbti man. 

Kurį laiką Dženė žvelgė į jį, paskui pastatė puodelį ant stalelio ir atsistojo 
pamodama metrdoteliui. Patarnautojai tuoj pat išstūmė stalelį. 

— Eli, kas gi čia? — nustebo Standherstas. 

Dženė nieko neatsakė, tik priėjusi prie lovos kojūgalio paėmė tempera- 
tūros lapą ir įdėmiai šį ištyrinėjo. Paskui priėjo prie Standhersto ir paėmė iš jo 
rankos taurę su šampanu. 

— Jeigu nuo šiol aš dirbu pas jus, — tarė, — pats metas dabar jums pa- 
ilsėti. 


Standherstas pagalvojo, kad laikas niekad taip greit nebėga, kai jis bai- 
giasi. Kažkaip viskas atrodo ryškiau, aiškiau suvokiama, netgi sprendimai 
lengviau priimami. Galbūt todėl, kad atsakomybės už juos nebeteks patirti. 
Niekas negali laimėti ginčo su kapu. 

Skausmas it peiliu perrėžė vidurius. Standherstas nė kiek nesusiraukė, 
tačiau iš Dženės veido suprato, kad ji nuspėjo jo kančią. Tarp jų nusistovėjo 
keistas ryšys. Žodžiai buvo nereikalingi. Kai kada jam rodėsi, kad ji irgi junta 
skausmą. 

— Gal geriau tau atsigulus lovon? — pasiūlė ji. 

— Kol kas ne. Noriu su tavimi pasikalbėti. 

— Gerai. Klok. 

— Tu negrįši atgal į darbą ligoninėje, ką? 

— Nežinau. Tiesą sakant, dar apie tai negalvojau. 

— Tokiu darbu niekada nebūsi patenkinta. Aš tave sugadinau. Niekas 
taip nepaveikia, kaip dideli pinigai. 


Ji nusijuokė. 

— "Tu visiškai teisus, Carli. Aš apie tai galvojau. Viskas dabar atrodys 
kitaip. 

Jis susikrimtęs tyrinėjo ją akimis. 

— Galėčiau savo testamentu tau kai ką palikti ar netgi tave vesti. Bet 
mano vaikai tikriausiai bylinėtųsi netgi iki federalinio teismo teigdami, kad 
tu mane paveikei. Iš to tik susilauktum daugybės graužaties. 

Dženė atlaikė jo žvilgsnį. 

— Vis tiek dėkui, Čarli, kad apie tai pagalvojai. 

— Tau reikia užsidirbti daug pinigų. Kodėl nusprendei tapti sesele? Ar 
visada to troškai? 

— Ne. — Ji truktelėjo pečiais. — Kuo iš tikrųjų troškau tapti — tai ant- 
raja Helena Vilis*. Bet gavau Švenčiausiosios Mergelės Marijos koledžo sti- 
pendiją, tad ir nuėjau tenai. 

— Netgi kad taptum keliaujančiu tenisininku, reikia pinigų. 

— Žinau. Šiaip ar taip, dabar jau per vėlu. Būčiau patenkinta, jeigu galė- 
čiau nusisamdyti geriausią profesionalą ir žaisti su juo kasdien po dvi valandas. 

— Matai! — triumfuojamai pastebėjo jis. — Vien tai per dieną atsieina 
šimtą baksų. 

— Aha. Veikiausiai aš vėl apsistosiu ligoninėje. 

— Nebūtina. 

— Ką turi galvoje? — paklausė Dženė pažvelgdama į jį. — Juk tik šitam 
aš mokiaus. 

— Bet iki pradėdama mokytis seselės amato tu išmokai ko kito — būti 
moterimi. 

— Ką gi, ne taip jau man sekėsi to mokytis, — kreivai šyptelėjo ji. — Pir- 
mąsyk, kai atsidūriau moters vaidmeny, buvau apsvaiginta. 

— Turi galvoje gydytoją Grantą Friskę? 

— Iš kur tu apie tai Žinai? 

— Daugiausia spėju. Bet laikraštis automatiškai surenka duomenis apie 
kiekvieną, kuris atsiduria mano aplinkoje. Grantas turi tam tikrą reputaciją, 
o tas faktas, kad tu pas jį dirbai ir taip skubiai pasitraukei, leido man padaryti 
tokią prielaidą. Kas atsitiko? Jo žmona judu užklupo? 

Dženė pamažu linktelėjo. 

— Tai buvo siaubinga. 

— Visada taip būna, kai esi įsivėlęs jausmais; ir aš pats nesyk tai paty- 
riau. — Standherstas vėl įsipylė į taurę šampano. — Svarbiausia — nepasi- 
duoti jausmams. 


* Helen Willis — garsi amerikiečių tenisininkė 1923-1929 m. 

— O kaip šitai padaryti? 

— Kad už tai būtų mokama. 

— Vadinasi, turiu tapti kekše? 

Standherstas nusišypsojo. 

— Čia kalbi kaip katalikė, bet širdies gilumoje netgi tu turi pripažinti, 
kad tame yra prasmės. 

— Bet tapti kekše? — vis tebesipiktino Dženė. 

— Ne kekše, o kurtizane arba šiuolaikiniu jos atitikmeniu — telefonine 
mergina. Senosiose civilizacijose kurtizanės profesija buvo didžiai gerbiama. 
Jų malonių siekė ir valstybės vyrai, ir filosofai. Ir ne tik dėl pinigų šis verslas 
patrauklus, šitoks gyvenimas įvairiapusiškesnis. Prabangus ir teikiantis pasi- 
tenkinimą. 

 Dženė nusijuokė. 

— Paprasčiausiai tu nešvankus seniokas, Čarli. Kada tu išsitrauksi pran- 
cūziškus atvirukus? 

Standherstas nusijuokė drauge su ja. * 

— O kodėl man juo nebūti? Juk buvau ir nešvankus jaunuolis. Bet nie- 
kad nebuvau kvailas. Tu turi visus duomenis tapti didžia kurtizane. Kūnas, 
protas, netgi tavasis seselės išsilavinimas nenueis perniek. Tikras seksas reika- 
lauja didesnio intelektualumo nei paprastas gyvuliškas rujojimas. 

— Dabar jau matau, kad tau laikas į lovą, — nusijuokė ji. — O tai dar 
pasiūlysi eiti mokyklon, kur viso to moko. 

— Gera mintis, — sukrizeno jis. — Mane nuolatos mygia paremti vieną 
ar kitą koledžą. Kodėl aš apie tai anksčiau nepagalvojau? Standhersto sekso 
koledžas. Kitaip žinomas Senosios dulkinimosi mokyklos vardu. — Stand- 
herstas pratrūko skaniai kvatotis, paskui veidą jam perkreipė skausmas. Jis 
išblyško ir prakaito lašais išpilta kakta sukniubo krėsle. 

Akies mirksniu Dženė atsidūrė prie ligonio ir atsmaukė jo chalato 
rankovę apnuogindama ranką. Mikliai sušvirkštė venon ampulę morfijaus. 
Standherstas kaulėtais pirštais pabandė nustumti jos ranką, tuo pat metu 
žvelgdamas kančios kupinomis akimis. 

— Dėl Dievo meilės, Čarli, — piktai metė ji. — Suteik sau atokvėpį, 
nesipriešink! 

Jo gniaužtas kiek atsileido, ir ji sušvirkštė venon antrą ampulę. Pažvelgusi 
seniokui į akis, suprato jį stengiantis kovoti su raminamu narkotiko poveikiu. 
Dženė paėmė gležną, liesą jo ranką ir greitai pakėlė sau prie lūpų. 

Standherstas nusišypsojo — nuo narkotikų akys jam ėmė blaustis. 

— Vargšelė Dženė, — švelniai pratarė. — Kada nors kitados būčiau tave 
padaręs savo karaliene! — Jis lengvai pirštais perbraukė jai per skruostą. — 

Bet aš nepamiršiu, apie ką mudu kalbėjomės. Neleisiu tau nueiti perniek vien 
dėl to, kad man jau nebelemta pasimėgauti tavimi! 


Eu 
PO TRIJŲ DIENŲ, KAI JUODU VALGĖ PRIEŠPIEČIUS TERASOJE, DŽENĖ PAMATĖ 
prie namo privažiuojant pilką rolsroisą. Prašmatniai vilkintis šoferis atidarė 
dureles, ir iš automobilio išlipo moteris. 

— Ponia Švarc pageidauja jus matyti, pone Standherstai. 

Seniokas nusišypsojo. 

— Padėk dar vieną komplektą, Džadsonai, ir pakviesk ponią Švarc prisi- 
dėti prie mūsų. 

Mažordomas nusilenkė. 

— Klausau, pone Standherstai. 

Po minutėlės moteris pasirodė terasoje. 

— Čarli! — šūktelėjo ji su neabejotinu malonumu ir eidama artyn ištiesė 
rankas. — Kaip džiaugiuos tave matydama. 

— Aida! — Standherstas pabučiavo jai ranką. — Atleisk, kad neatsistoju 
tavęs pasitikti. — Jis pažvelgė jai į veidą. — Kaip visada graži. 

— Tu nė kiek nepasikeitei, Čarli. Vis dar gebi meluoti kaip velnias ir likti 
rimto veido. 

Standherstas nusijuokė. 

— Aida, čia Dženė Denton. 

— Kaip gyvuojate? — pasisveikino Dženė. Prieš ją stovėjo moteris, įpu- 
sėjusi ar baigianti šeštą dešimtį, apsirengusi kukliai, tačiau prabrangiai. Vieš- 
nia šiltai, draugiškai jai nusišypsojo, tačiau Dženė pajautė, kad mažai kas iš jos 
išvaizdos praslydo nuo moters akių. 

Ši vėl pasigręžė į Standherstą. 

— Ar čia ta mergina, apie kurią man kalbėjai telefonu? 

Standherstas linktelėjo. 

Moteris vėl pasisuko į Dženę. Šįsyk nužvelgė ją atvirai vertindama ir ne- 
tikėtai nusišypsojo. | 

— Tu galbūt ir praradęs savo kiaušius, Čarli, — lengvo pašnekesio tonu 
pasakė ji, — tačiau tikrai nepraradęs skonio. 

Atkarusia žiauna Dženė išpūtė į juodu akis. Standherstas nusikvatojo, ir 
tuo metu duryse pasirodė mažordomas, nešinas dar vienu krėslu. Palaikė jį, 
kol ponia Švarc atsisėdo. 

— Chereso /7ip4“ misis Švarc, Džadsonai. — Mažordomas nusilenkė ir 
dingo. Standherstas kreipėsi į Dženę: — Manau, suki galvą, dėl ko visas šis 
reikalas? 

Dženė linktelėjo vis dar be žado. 

— Prieš dvidešimt penkerius metus Aida Švarc valdė geriausią kekšyną 
vakarinėje Čikagos dalyje. 

Ponia Švarc pasilenkusi paplekšnojo jam ranką. 

— Čarlis viską prisimena, — pasigręžė ji į Dženę. — Netgi tai, kad aš 
geriu tik chereso flipą. — Ji metė žvilgsnį į Standhersto taurę ant stalo. — O 
tu, spėju, vis dar tebegeri šampaną iš aukštos taurės su ledu? 

Šis linktelėjo. 

— Seni įpročiai kaip seni bičiuliai, Aida. Sunku jų atsižadėti. 

Mažordomas atnešė flipą. Ponia Švarc grakščiai pakėlė taurę prie lūpų ir 
kiek nugėrė, paskui pažvelgusi į mažordomą nusišypsojo. 

— Dėkui. 

— Džiaugiuosi, ponia. 

Su linksma nuostaba ši kilstelėjo antakius. 

— Labai geras, — pagyrė. — Jūs nė neįsivaizduojate, kaip sunku gauti 
gerą kokteilį, netgi brangiausiuose restoranuose. Atrodo, šiais laikais damos 
geria tik martinį, nieko kita. — Ji mandagiai nusipurtė. — Baisu. Mano lai- 
kais jokia moteris nė nesvajotų ką nors panašaus ragauti. 

Standherstas pažvelgė į Dženę. 

— Aida neleisdavo savo mergaitėms gerti nieko kita, tik cheresą. 

— Viskis sujaukia smegenis, — mandagiai atsiliepė Aida. — O mano 
mergaitėms buvo mokama ne už tai, kad gertų. | 

Seniokas prisimindamas nusijuokė. 

— Tikrai ne už tai. Aida, ar pameni, kaip prieš karą aš ateidavau, kad 
man pamasažuotų prostatą? 

— Žinoma, pamenu, — nusišypsojo ji. 

Standherstas per stalą pažvelgė į Dženę. 

— Turėjau šiokių tokių sutrikimų, ir gydytojas patarė prostatos masažą 
tris kartus per savaitę. Pirmąsyk nuėjau pas jį į kabinetą. Paskui nusprendžiau, 
kad jeigu man reikia masažo, tai nors turėsiu iš to malonumo. Tad tris vakarus 
per savaitę ateidavau gydytis į Aidos įstaigą. 

— Bet jis tau nepasakė, — pridūrė Aida, — kad toksai gydymas nepa- 
prastai jį sužadindavo. O mano mergaitės buvo išmokytos niekad nenuvilti 
svečio. Kai Čarlis po dviejų savaičių vėl apsilankė pas gydytoją ir viską paaiš- 
kino, tas baisiai susinervino. 


* Karštas alkoholinis gėrimas su vynu, kiaušiniu, pienu ir prieskoniais. 

Standherstas vis tebesijuokė. 

— Gydytojas pasakė, apskųsiąs Aidą valdžios atstovams už tai, kad ver- 
čiasi medicinos praktika neturėdama licencijos. 

Ponia Švarc ištiesusi ranką švelniai plekštelėjo Standherstui plaštaką. 

— O tu prisimeni Edą Barį? 

— Kaipgi ne, — sukrizeno jis ir pažvelgė į Dženę. — Edas Baris buvo 
vienas iš tų apkiautusių pietiečių baptistų, į viską žvelgiančių iš aukšto ir tuč- 
tuojau apšaukiančių nuodėme. Ką gi, kaip tik buvo rinkimų išvakarės, ir Edas 
kandidatavo į gubernatorius nuo reformatorių sąrašo. Sugebėjau vardan viso 
to jaudulio jį nugirdyti, ir vidurnaktį jis verkė girtomis ašaromis. Tad nepa- 
sakęs, kur einame, nusivedžiau jį pas Aidą. Jis niekad to nepamiršo. — Stand- 
herstas nusikvatojo taip, jog jam iš akių ištryško ašaros. — Vargšelis Edas, jis 
taip ir nesužinojo, kur suklupo. Pralaimėjo rinkimus, tačiau, regis, visai nepa- 
ėmė to į galvą. Tądien, kai įsivėlėme į karą ir Aida uždarė savo įstaigą, jisai 
sėdėjo apačioje bare ir taip graudžiai verkė, lyg būtų atėjusi pasaulio pabaiga. 

— Geri seni laikai, — atsiduso Aida. — Daugiau niekad jų nebeišvysime. 

— Kodėl jūs užsidarėte? — smalsiai paklausė Dženė. 

— Būta keleto priežasčių, — pasisukdama į Dženę rimtai atsakė ji. — 
Karo metu ir po jo atsirado pernelyg daug laisvos konkurencijos. Atrodė, 
tartum kiekviena mergina būtų pasirengusi dalyti save į visas puses. Ir pa- 
prasčiausiai tapo per sunku surasti merginų, pakankamai suinteresuotų ir atsi- 
davusių dirbti taip, kad atitiktų tuos aukštus standartus, kuriuos aš stengiuosi 
palaikyti. Visos tetroško būti kekšėmis. Kadangi nestokojau pinigų, uždariau 
savo įstaigą. 

— Aida labai turtinga moteris. Ji įdėjo visus savo pinigus į nekilnojamąjį 
turtą ir daugiabučius namus čionai bei daugelyje stambiųjų šalies miestų. — 
Standherstas pažvelgė į ją. — Maždaug kiek dabar esi verta, Aida? 

Ši truktelėjo pečiais. 

— Apie šešis milijonus dolerių, truputėlį daugiau ar mažiau, — atsainiai 
atsakė. — Tavo ir kelių gerų, panašių į tave, draugų dėka. 

Standherstas išsišiepė. . 

— Ir vis dar tu pasiryžusi grįžti ligoninėn? 

Dženė tylėjo. 

— Na, kaip? — mygo jis. 

Mergina pažvelgė į jį, paskui į Aidą. Abu įdėmiai ją stebėjo. Buvo bepra- 
sižiojanti kalbėti, bet žodžiai įstrigo jai gerklėje. 

Ponia Švarc staiga raminamai paplekšnojo jai ranką. 

— Duok jai nors kiek laiko pagalvoti, CČarli, — švelniai tarė ji. — Tokį 


sprendimą mergina turi priimti pati. 

Standherstas nusišypsojo Dženei, ir jo akyse suspindo karštai glamonė- 
jantis žvilgsnis. 

— Jai gana greitai teks apsispręsti, — tyliai pasakė jis. — Laiko liko nebe 
daug. 


Tada jis dar to nežinojo, bet buvo likusios lygiai dvi dienos. 


Po dviejų dienų, rytą, Dženė įėjo pas jį į kambarį. 

— Turbūt šiandien liksiu gulėti lovoje, Džene, — tyliai pratarė jis. 

Atitraukusi nuo langų užuolaidas, iš lauko krintančioje šviesoje Dženė 
pažvelgė į jį. Veidas buvo baltas, plona it pergamentas oda aptempusi skruos- 
tikaulius, akys pusiau užmerktos, lyg ryški šviesa jas skaudintų. 

Ji priėjo prie lovos. 

— Gal iškviesti gydytoją, Carli? 

— O ką jis padarys? — paklausė ligonis, ir jo kakta nusidriekė prakaito 
dryželis. Paėmusi nuo stalelio prie lovos rankšluostį, Dženė pašluostė jam 
veidą. Paskui nutraukė antklodę, atkėlė jo senamadiškus naktinius marškinius 
ir mikliai pakeitė maišelį, į kurį rinkosi šlapimas. Vėl užklodama Standherstą, 
Dženė pastebėjo, kaip jo akys trumpam susmigo į maišelį. Paėmusi šlapimo 
surinktuvą, ji nuėjo į vonios kambarį. 

— Labai blogas? — kai ji sugrįžo, paklausė jis neatitraukdamas akių jai 
nuo veido. 

— Labai. 
it pragaro gelmės. 

Prakišusi ranką po ligoniu, Dženė kilstelėjo jį ir pataisė pagalvę, paskui 
pamažu vėl paguldė. 

— Nežinau, kai kuriais rytais matydavau ir blogesnį. 

— Neapgaudinėk manęs kaip vaiko. — Standherstas trumpam užsimer- 
kė ir vėl pravėrė akis. — Mano tokia nuojauta, kad šiandien ta diena, — su- 
kuždėjo jis įsmeigęs akis jai į veidą. 

— Pasijusi geriau, kai duosiu išgerti apelsinų sulčių. 

— Velniop jas, — karštai sukuždėjo jis. — Kur girdėta, kad pragaran iš- 
keliautum su apelsinų sultimis? Duokš man šampano! 

Tylomis ji atidėjo į šalį apelsinų sultis ir paėmė aukštą taurę, įmetė iš 
kibirėlio kelis ledo gabalėlius ir užpylė juos šampanu. Įdėjusi taurėn stiklinį 
šiaudelį, ištiesė jam prie burnos, kad išgertų. 

— Aš dar sugebu pats nulaikyti savo taurę, — pasakė jis. 

Kambario kampe sustukseno teletaipas. Dženė nuėjo prie jo pasižiūrėti. 

— Kas tai? 

— Kažkokia kalba, kurią Landonas* pasakė vakar vakare per respubli- 
konų pietus. 

— Išjunk, — irzliai paliepė jis ir ištiesė jai taurę. Dženė paėmė ją ir pa- 
statė ant stalo. Tuo metu suskambo telefonas. Ji pakėlė ragelį. 

— Laikraščio apžvalgų redaktorius iš Los Andželo, dėl tavo vakarykščio 
skambučio. 

— Pasakyk jam, kad čionykščiam laikraščiui man reikalingas Dikas Trei- 
sis*". — Džeinė linktelėjo ir per telefoną pakartojo paliepimą, paskui padėjo 
ragelį. Atsigręžusi pamatė, kad ligonio veidas vėl išpiltas prakaito. 

— Tavo sūnus Čarlzas išgavo mano žodį, kad į JAB paskambinsiu, kai 
manysiu tai reikalinga. 

— Ne! — nukirto jis. — Kam reikia, kad jis čia piktdžiugiautų prie ma- 
nęs? Tas kalės vaikas metų metus laukia nesulaukia, kol aš padėsiu šaukštą. Jis 
nori paimti į savo rankas laikraščius. — Standherstas be garso sukikeno. — 
Kertu lažybų, kitą dieną po mano laidotuvių tasai kvailys visus laikraščius 
pakreips Ruzvelto naudai. — Aštrus skausmas pervėrė jį, priversdamas staiga 
kone tiesiai atsisėsti lovoje. — O Dieve, — pratarė jis susigriebdamas už pil- 
vo. — Akimoju Dženė apglėbė jo pečius, kitą ranką tiesdama prie švirkšto su 
morfijumi. — Dar ne, Džene, prašau. 

Minučiukę ji stebėjo jį, paskui vėl padėjo švirkštą ant stalo. 

— Gerai, — tarė, — pasakysi man kada. 

Jis susmuko atgal ant pagalvės, ir Dženė vėl pašluostė jam veidą. Stand- 
herstas užsimerkė ir kurį laiką gulėjo ramus. Paskui pramerkė akis, ir Dženė 
išvydo jose tokį siaubą, kokio niekad anksčiau nebuvo regėjusi. 

— Toks pojūtis, kad aš dūstu! — sušvokštė jis atsisėsdamas prisidėjęs 
ranką prie burnos. 

Nepasisukdama ji greitai sugriebė nuo stalo už savęs drenažinę kiuvetę 
ir pakišo po ligonio burna. Šis sukosėjo, pasitampė ir išvėmė juodą, bjaurią 
tulžį. Dženė padėjo ant stalo kiuvetę, nušluostė jam burną bei smakrą ir vėl 
paguldė ant pagalvės. 

Pro ašarų pritvinkusias akis Standherstas pažvelgė į ją, pamėgino nusi- 
šypsoti. | | 

— Dievaži, — sušvokštė jis. — Skonis lyg mano paties myžalo! 

Dženė nutylėjo, ir Standherstas pavargęs užsimerkė. Ji matė Čarlį drębina- 
mą skausmo priepuolio. Po kelių minučių, neatmerkdamas akių, jis prašneko: 


* Landon, Alfred Mossman — stambus verslininkas ir politikos veikėjas, 1936-aisiais kandidatas į 
Jungtinių Amerikos Valstijų prezidento postą nuo Respublikonų partijos, bet pralaimėjo F. D. 
Ruzveltui. 

** Tracy, Dick — komiksų ir kino filmų personažas nuo 1931 m., policijos detektyvas, nusikaltėlių pa- 
ieškoms naudojęsis pusiau fantastiniais išradimais. 

— Žinai, Džene, — sukuždėjo, — maniau, jau ateina toji pati saldžiau- 
sia agonija, kokios dar nepatyriau. Bet iškeliauti į aną pasaulį — neprilygs- 
tama! 

Standherstas atsimerkė ir pažvelgė į ją. Baimė iš jo akių dingo užleisda- 
ma vietą giliai nuovokiai ramybei. Jis pamažėle nusišypsojo. 

— Gerai, Džene, — sukuždėjo žvelgdamas jai į akis. — Dabar! 

Neatitraukdama nuo jo žvilgsnio akių, Dženė paėmė nuo stalelio švirkš- 
tą. Mašinaliai surado subliuškusią veną ir sušvirkštė narkotiką, paskui paėmė 
dar vieną ampulę. Tai pastebėjęs, Čarlis nusišypsojo ir sukuždėjo: 

— Dėkui, Džene. 

Ji pasilenkė ir pabučiavo blyškią, drėgną kaktą. 

— Sudie, Carli. 

Jis susmuko ant pagalvės ir užmerkė akis, kai Dženė suleido į veną ant- 
rą ampulę. Netrukus ant antklodės jau gulėjo šešios tuščios ampulės. Neju- 
dėdama ji sėdėjo ant lovos krašto, čiuopdama jo pulsą, kuris vis. silpnėjo, kol 
galiausiai visai išnyko. Minutėlę Dženė žvelgė į Standherstą, paskui užspaudė 
jam vokus ir užtraukė ant veido antklodę. 

Tada atsistojo, įsidėjo chalato kišenėn ampules, pavargusiu žingsniu nu- 
ėjo prie telefono ir surinko numerį. 

Koridoriuje, einančią į savo kambarį, ją sustabdė mažordomas. Rankoje 
jis turėjo laišką. 

— Ponas Standherstas mane paprašė jums perduoti, panele Denton. 
Įteikė man jį šį rytą, prieš jums pradedant darbą. 

— Dėkui, Džadsonai. — Ji uždarė paskui save duris ir, eidama per kam- 
barį, atplėšė voką. Viduje buvo penki banknotai po tūkstantį dolerių ir laišku- 
tis, parašytas jo krevezone. 


BRANGIOJI DŽENE, 

Dabar tau aišku, kodėl aš norėjau, kad būtum su manimi. Viena, ko 
aš niekados nesuprasdavau — Tai netikro gailestingumo, kurį daug kas 
skelbia bratęsdami besiartinančios mirties kančią. 

Čia rasi savo išeitinį atlygį. Gali jį panaudoti kaip tinkama — ati- 
dėti juodai dienai, Jeigu ir toliau eikvosi savo gyvenimą tokiam ne- 
dėkingam tikslui kaib rūpestis kitais, arba, jeigu turi nors perpus tiek 
proto, kiek tau jo briskyriau, ir jeigu jautiesi nors perpus moterimi, kiek 
aš įsivaizdavau, tai susimokėsi jais už mokslą Aidos mokykloje, kurią dėl 
padoresnio vardo aš pavadinčiau Standbersto koledžu, ir iš ten pasuksi į 
prabangesnio gyvenimo kelią. 

Nuoširdžiai tavo 
Č. Standherstas 

Vis dar su rašteliu rankoje Dženė nuėjo prie sieninės spintos ir išsiėmė 
lagaminą. Padėjusi jį ant lovos, pamažu ėmė krautis daiktus. Nepraėjus nė 
valandai, ji išlipo iš taksi ir skubiai užkopė laiptukais į bažnyčią, apsigobdama 
galvą skarele, kurią turėjo pasirišusi ant kaklo. Bažnyčios viduje priklaupė, nu- 
skubėjo viduriniu praėjimu altoriaus link ir paskui pasuko kairėn, prie Šven- 
čiausiosios Mergelės statulos. 

Dženė atsiklaupė, sunėrė rankas ir nulenkė galvą. Paskui pasisukusi 
paėmė nuo padėklo žvakę, prikišo prie jos degtuvą ir pastatė uždegtą tarp 
kitų žvakių prie statulos. Vėl nulenkė galvą, kiek paklūpojo, tada apsisuko 
ir skubiai nužingsniavo atgal praėjimu. Prie durų pamirkė pirštus į švęsto 
vandens dubenėlį, persižegnojo, atidarė piniginę ir įkišo į aukų dėželės plyšį 
banknotą. 

Tą vakarą bažnyčios rektoriaus laukė malonus netikėtumas: aukų dėže- 
lėje tarp sidabrinių ir varinių monetų puikavosi tvarkingai sulankstyta tūks- 
tančio dolerių kupiūra. 


Kai taksi sustojo, Dženė pastebėjo prie seno namo Deilhersto aveniu 
stovintį pilką rolsroisą. Sumokėjusi vairuotojui, nuėjo prie durų, pastatė ant 
žemės lagaminą ir paspaudė skambutį. 

Kažkur namo gilumoje pasigirdo melodingi kurantai. Po kelių sekundžių 
atsidarė durys, ir tarnaitė pakvietė: 

— Prašom čia, panele. 

Aida sėdėjo ant kušetės, ant stalelio priešais ją buvo padėklas su arbata 
ir sausainukais. 

— Pastatyk lagaminą greta kitų, Mere. 

— Taip, mem, — atsakė tarnaitė. | 

Dženė atsisukusi pamatė, kad tarnaitė pastatė jos lagaminą prie durų, 
greta kelių kitų. Ji vėl pasigręžė į Aidą. Greta šios ant kušetės gulėjo išskleistas 
laikraštis su ryškia, juoda antrašte: 


MIRĖ STANDHERSTAS! 


Aida atsistojo, paėmė Dženę už rankos ir švelniai truktelėjo greta savęs 
ant kušetės. 

— Sėskis, brangioji, — maloniai pakvietė. — Aš laukiau tavęs. Iki trau- 
kinio mes dar turime pakankamai laiko išgerti puodelį kavos. 

— Iki traukinio? 

— Žinoma, brangioji. Važiuojame į Čikagą. Tai vienintelė vieta Jungti- 
nėse Valstijose, kur merginai tinka pradėti savo karjerą. 


552 „— PERĖJŪNAI 


Lo 


DIDŽIULIO FORMATO PLAKATAS NUO SKELBIMŲ LENTOS BUVO PRITVIRTINTAS 
virš improvizuotos armijos stovyklos scenos. Tai buvo išdidinta garsi spalvota 
žurnalo Life viršelio fotografija. Žvelgdama į ją, Dženė prisiminė, kaip foto- 
grafas pavojingai užsikorė ant viršutinio kopėtėlių laiptuko pačioje palubėje, 
taikydamasis savo kamera į ją, gulinčią ant lovos. 

Iš šio taško jos kojos buvo per ilgos ir netilpo į kadrą, todėl fotografas 
liepė jai atsigulti tobulai ir padėti kojas ant baltu atlasu apmušto lovos galvū- 
galio. Paskui žybtelėjo blykstė, kaip visada mirksniui ją apakindama, ir viskas 
buvo baigta. 

Ji vilkėjo įmantraus fasono juodų nėrinių naktinukus, dengiančius kūną 
nuo kaklo ligi kulkšnių. Ir vis dėlto jie nieko neslėpė — buvo tokie prigludę, 
kad pro juodus nėrinius, nepaliekančius nieko vaizduotei, prasišvietė švelnios 
jos apybrėžos — išbrinkę speneliai, sudirginti aptempusios styrančias krūtis 
medžiagos, nežymus pilvo išlinkis ir ryškiai iškilusi gakta, kurios nebuvo įma- 
noma paslėpti dėl kojų padėties. Ilgi šviesūs plaukai krito nuo lovos krašto 
žemyn, ir akinanti blykstės šviesa suteikė jos žvilgsniui juslingos vilionės, kai 
šypsojosi nematomam žiūrovui viršutiniame kampe kairėje. 

Life išspausdino šią fotografiją su vieninteliu žodžiu, spindinčiu po ja 
baltomis didžiosiomis raidėmis: 


DENTON 


Tai buvo beveik prieš dvejus metus, 1941-ųjų spalį, maždaug tuo laiku, 
kai Niujorke vyko pasaulinė „Nusidėjėlės“ premjera. Ji prisiminė nuostabą, 
kurią patyrė, kai, žengdama šalia Džono per „Waldorf“ viešbučio vestibiulį, 
išvydo eiles savo fotografijų, žvelgiančių į ją nuo žurnalinių stendų. 

— Tik pažiūrėk, — pasakė ji sustodama iš netikėtumo. Džonas nusi- 
šypsojo tąja savotiška šypsena, kuri, kaip ji dabar jau žinojo, reiškė, kad jis 
buvo kuo nors ypač patenkintas. Perkirtęs vestibiulį prie stendo su žurnalais, 
jis numetė monetą ir pasiėmė vieną egzempliorių. Jiedviem žengiant į liftą, 
padavė žurnalą jai. 

Kabinoje, ko! liftas kilo į viršų, Dženė atsivertė jį. Virš teksto krito į akis 
antraštė: DVASINGUMAS SEKSE. 


Džonas Kordas, jaunas turtuolis, gaminantis lėktuvus, sprogme- 


nis, plastmases, pinigus (žiūr. Life, 1939-ųjų spalis) ir kartais, kai 

užeina jam ūpas, kino filmus („Renegatas“, 1930; „Padangių vel- 
niai“, 1932), pasiūlė grynai asmenišką, išlaikytą tradiciniu De Milio 
stiliumi, Marijos Magdalietės istorijos versiją. Su įprastu atvirumu 
pavadino ją „Nusidėjėle“. 

Be jokios abejonės, svarbiausia, dėl ko filmas daro tokį poveikį 
žiūrovams — tai jaunos aktorės Dženės Denton, kurią Kordas pa- 
rinko pagrindiniam vaidmeniui, įspūdinga vaidyba. 

Visiškai neturėdama ankstesnio darbo kine ar teatre patirties, 
panelė Denton sužadina nepaprastą publikos simpatiją. Nors josios 
kūno (37-21-36) judesiai tartum atvirai žadina seksualinius jaus- 
mus, žiūrovas tuo pat metu suvokia iš jos be paliovos spinduliuojantį 
gilų dvasingumą. Galbūt tatai kyla iš jos akių, plačiai žvelgiančių, 
pilkų ir, nepaisant tokio amžiaus, kupinų išminties bei kančios, 
meilės ir mirties pažinimo. Kažkokiu nesuvokiamu būdu ji tartum 
atspindi mūsų laikų paradoksalius kontrastus — egoistiškas žmo- 
gaus pastangas siekti fizinio pasitenkinimo ir nenugalimą dvasinių 


vertybių ilgesį. 


Lifto durys atsidarė, ir Dženė ant alkūnės pajuto sau Džono ranką. Ji už- 
vertė žurnalą, ir juodu išlipo iš lifto. 

— Dieve mano, nejaugi jie tikrai tuo tiki? 

Džonas nusišypsojo. 

— Manau, taip. Tai vienintelis žurnalas, kurio nenupirksi reklamai. Juk 
sakiau tau, kad tapsi žvaigžde, — tarė ir abu įėjo į jo numerį. 

Po premjeros Dženė turėjo tuoj pat išvykti Pakrantėn ir pradėti darbą 
naujame filme. Ji pastebėjo gulintį ant stalelio priešais kušetę scenarijų. Džo- 
nas priėjęs paėmė jį ir pasklaidė puslapius. 

— Man jis nepatinka. 

— Man jis irgi nepatinka. Bet Morisas sako, kad atneš krūvą pinigų. 

— Man tas nerūpi, — numojo Džonas. — Paprasčiausiai nenoriu, kad 
jame vaidintum. — Jis nuėjo prie telefono. — Sujunkite mane su ponu Bone- 
riu Šeri-Neterlende. — Morisai, čia Džonas, — po minutėlės metė jis. — At- 
šauk „Žvaigždžiaakes“. Nenoriu, kad jame filmuotųsi Denton. 

Per visą kambarį ji išgirdo karštus Bonerio protestus. 

— Man tas nerūpi, — pakartojo Džonas. — Nusamdyk tam vaidmeniui 
kurią nors kitą... Ką?.. Heivort, Šeridan, ką tik nori. Ir nuo šiol nenumatykite 
Denton jokiam kitam filmui, kol aš nepritarsiu scenarijui. 

Jis padėjo ragelį ir šypsodamasis pasigręžė į Dženę: 

— Girdėjai? 

— Taip, bose, — irgi nusišypsojo ji. 

Toji fotografija iškart susilaukė didžiulio saskšiamo Kad ir kur eitum, 
žvelgė į tave nuo sienų, iš vitrinų, kalendorių, afišų. Kas be ko, Dženė išgarsė- 
jo. Kai sugrįžo Pakrantėn, buvo tapusi žvaigžde, ir tada sužinojo, kad patvir- 
tino jai naują kontraktą. 

Bet praėjo metai, įskaitant ir bombas Perl Harbore, o ji vis dar nebuvo 
nusifilmavusi jokiame kitame filme. Ne taip labai tai ir buvo svarbu. „Nusi- 
dėjėlė“ jau antrus metus ėjo Niujorke, didžiuliame Normano kino teatre, vis 
tebeturėjo ganėtiną pasisekimą. Darėsi aišku, kad filmas taps pelningiausiu iš 
kada nors kompanijos pastatytų. 

Kasdienis jos gyvenimas liko griežtai įspraustas į rėmus ir neįvairus. Be 
reklaminių pasirodymų per filmo premjeras įvairiuose šalies miestuose, ji visą- 
laik gyveno Pakrantėje. Kas rytą i į studiją. Ten jos dienotvarkė būdavo 
žurnalistu, norinčiu gauti interviu; sopiei — balso, dainavimo ir šokio pamo- 
kos. Vakarus ji paprastai praleisdavo viena, išskyrus tuos atvejus, kai į miestą 
pasitaikydavo atklysti Džonui. Tuomet ji praleisdavo su juo kiekvieną naktį. 

Kartkartėmis ji pietaudavo su Deividu ir Roza Vulfais. Jai patiko Roza 
ir jų linksmas mažylis, kuris tik dabar mokėsi vaikščioti ir turėjo įspūdingą 
Henrio Bernardo vardą — pagal Deivido tėvą ir dėdę. Bet didžiumą laiko ji 
praleisdavo viena kartu su meksikiete tarnaite savo nedideliame name. Paėjo 
gandas, kad ji Džono mergina. Tad tokia ir išliko. 

Tik būdama su juo Dženė nejausdavo vienišumo ir būties betiksliškumo, 
vis labiau iš vidaus ją graužiančių. Dženė nebegalėjo rasti sau vietos, metas 
buvo griebtis darbo. Godžiai skaitinėdavo scenarijus ir keletą sykių, kai kuris 
nors jai patikdavo, susisiekdavo su Džonu. Kaip visada, jis pažadėdavo jai, kad 
perskaitys scenarijų, o po kelių dienų paskambindavo ir pasakydavo, kad tatai 
ne jai. Ir visada atsirasdavo kokia nors priežastis. 

Kartą, netekusi kantrybės, Dženė paklausė, kodėl jis mokąs jai algą, jei- 
gu vis tiek neturinti ko veikti. Minutėlę jis tylėjo, paskui šaltu, neleidžiančiu 
ginčytis tonu pasakė: 

— Tu ne aktorė, bet žvaigždė. O žvaigždė gali šviesti tik tada, kai visa 
kita yra kaip reikiant. 

Po kelių dienų į jos persirengiamąjį studijoje užėjo Elas Petročelis, rek- 
lamos skyriaus vedėjas. 

— Bobas Houpas Pendletono karo stovykloje rengia vaikinams spektak- 
l;. Jis nori, kad ir tu kartu pasirodytum. 

Ji pasisuko ant kušetės ir atidėjo į šalį scenarijų, kurį skaitė. 

— O ar man galima? — paklausė pažvelgusi į Elą. 

Abu žinojo, apie ką kalbama. 

— Boneris pasišnekėjo su Kordu. Abu sutiko, kad pasirodymas tau išeitų 
į naudą. Di Sančiui pavesta parengti tavo numerį. 

— Gerai, — pasakė ji atsistodama. — Smagu bus vėl ko nors imtis. 

Ir štai dabar, po šešių savaičių kruopščių repeticijų, per kurias paren- 
gė nedidelę įvadinę kalbą ir vieną dainą, rūpestingai išdailintą, surimuotą ir 
aranžuotą taip, kad kuo geriau išryškintų jos žemą, kimų balsą, Dženė stovėjo 
improvizuotos scenos užkulisiuose laukdama, kada išeis į sceną. Nors ir buvo 
susisupsčiusi audinių apsiaustu, visa drebėjo nuo nakties vėsumos. 

Kiek praskleidusi užuolaidas, ji žvilgtelėjo į minią. Garsus juokas atsi- 
rito iki jos iš kareivių eilių, nusidriekiančių nakties tamson kiek akis užmatė. 
Houpas ką tik pažėrė vieną iš savo pagarsėjusių nešvankių kareiviškų anekdo- 
tų, kurių niekad nebūtų drįsęs paleisti į eterį per savo radijo laidas visai šaliai. 
Vis tebedrebėdama ji pasitraukė nuo užuolaidos. 

— Nervinies, a? — paklausė Elas. — Niekada anksčiau nepasirodydavai 
prieš publiką? Nesijaudink, netrukus tai praeis. 

Staiga Dženei atmintyje iškilo Aida ir tai, kaip ši vertė ją rodytis prieš 
nedidelę, tačiau rinktinę Naujojo Orleano turtuolių grupelę. 

— O, aš anksčiau pasirodydavau prieš publiką. — Pastebėjusi Elo akyse 
nuostabą, ji sausai pridūrė: — Kai mokiausi koledže. 

Dženė pasisuko ir vėl ėmė stebėti Bobą Houpą. Kažkaip nuo to prisi- 
minimo ji pasijuto geriau. 

Elas kreipėsi į greta stovintį kareivį: 

— Na, jūs žinote, ką turite daryti, seržante? 

— Aš puikiai viską prisimenu, pone Petročeli. 

— Gerai. — Elas pažvelgė į sceną. Houpo pasirodymas ėjo į pabaigą. At- 
kišdamas tartum stebuklingai atsiradus; rankoje banknotą, Elas vėl kreipėsi į 
kareivį: — Tuoj tuoj ji jau išeis į sceną. Bėkite ir atsisėskite tenai į pirmą eilę 
priešais sceną. Ir nepamirškite, kalbėti reikia garsiai ir aiškiai. 

— Taip, pone Petročeli, — pasakė kareivis, ir dvidešimt dolerių dingo jo 
kišenėje. | 

— Jeigu viskas praeis sklandžiai, po pasirodymo gausite dar vieną tokį 
patį. 

— Jeigu taip, pone Petročeli, tai galite nesirūpinti, už antrą dvidešimtinę 
mane girdės netgi Aliaskoje. 

Elas susirūpinęs linktelėjo ir pasigręžė į sceną, o kareivis paliko užkuli- 
sius ir nusileido į salę. Houpas kaip tik pradėjo pristatinėti Dženę. 

— O dabar, vyručiai, — pasakė jis ; mikrofoną, — vakaro kulminaci- 
ja... — Jis minutėlę nutilo ir iškėlė rankas, tildydamas bekylančius aplodis- 

mentus — ...Dėl kurios mes visi čia. Netgi ir karininkų klubas visos sudė- 
ties. — Bobas palaukė, kol nutils juokas. Kalbėjo toliau: — Taigi, vyručiai, kai 
aš Karo departamente pranešiau, kas čion atvažiuos, jie pasakė: „O ne, pone 
Houpai. Mes neturime tiekai krėslų saugos diržų.“ Bet aš juos nuraminau. 
Pasakiau, kad jūs, kareiviai, mokate susidoroti su kiekviena situacija. — Vėl 
nuskambėjo juokas, bet jame jau girdėjosi lūkestis. Houpas iškėlė rankas. — 
Taigi, draugužiai, pristatau jums... 

Staiga šviesos prigeso, ir nedidelis prožektoriaus spindulys apšvietė pasi- 
rodžiusios iš užkulisio Dženės galvą. 

— Užsisekite saugos diržus, vyručiai! — sušuko Houpas. — Dženė 
Denton! 

„Publika sustūgo, kai ji atsargiu, neryžtingu, kruopščiai surepetuotu 
žingsniu išėjo į sceną, visiškai susisupsčiusi audinių apsiaustu. 

Apkurtinta triukšmo, jusdama nuo šio vibruojant po savo kojomis me- 
dines scenos grindis, ji prisiartino prie mikrofono ir sustojo, tylomis žvelgda- 
ma į publiką, o šviesūs, pakirpti kaip pažo jos plaukai tviskėjo, atspindėdami 
plieskiančią šviesą. Kareiviai švilpė, šaukė, trypė kojomis. 

Praėjo kelios minutės, tačiau triukšmas vis nesiliovė. Dženė pasilenkė 
prie mikrofono. 

— Vyručiai, kiek palūkėkite, — tarė ji žemu balsu, leisdama savo ap- 
siaustui nuslysti nuo vieno peties, — aš tuoj nusiimsiu apsiaustą. 

Triukšmas dar sustiprėjo, jeigu tik tai buvo įmanoma, kai ji pamažėle at- 
sargiai nusivilko apsiaustą, numesdama jį už savęs ant scenos ir likdama su bal- 
ta, deimantais nusagstyta, aptempta vakarine suknele. Dženė vėl pasilenkė prie 
mikrofono, ir viena petnešėlė nusmuko jai nuo peties. Skubiai ją pasitaisė. 

— Man baisiai nejauku, niekad anksčiau neteko stovėti prieš tiek vyrų. 

Kareiviai entuziastingai sustūgo. 

— Užtat dabar nežinau, ką daryti, — pasakė ji tyliai. 

— Nedaryk nieko, mažyte, — atskriejo griausmingas šūksnis iš pirmo- 
sios eilės prie pat scenos. — Tik stovėk čia! 

Vėl pašėlo stūgsmas, tartum iš pragaro būtų ištrūkę visi velniai, ir Dženė 
nusišypsojusi pažvelgė ton pusėn, iš kur atskriejo balsas. Palaukė, kol triukš- 
mas kiek nutils. 

— Turiu parengusi tokią dainelę, kurią norėčiau jums padainuoti. Ar pa- 
klausysite? 

— Taip! — vienu metu išsiveržė iš tūkstančio gerklių. 

— Gerai, — pasakė ji ir priėjo arčiau prie mikrofono, vėl prisilaikydama 
smunkančią petnešėlę. — Taigi įsivaizduokite, kad jūs namie, klausotės radijo. 
Užsimerkite... 

— Užsimerkti? — vėl sustūgo tas pats griausmingas balsas. — Mažyte, 
mes nors ir armijoje, tačiau ne bepročiai! 

Publika pratrūko kvatotis, Dženė bejėgiškai šypsojosi ir tuo metu pasi- 
girdo vis stiprėjantys muzikos akordai. Pamažu prožektoriaus spindulys su- 
siaurėjo, apšviesdamas tik jos veidą. Salėje stojo tyla. Studijoje buvo padaryta 
puiki tos senoviškos meilės dainos aranžuotė pagal Martinikos negrų melo- 
diją, atliekamą fortepijonu, pučiamaisiais ir smuikais, ritmą mušant būgnams 
ir kontrabosui. 

Reikiamoje vietoje Dženė įsijungė, jos akys nuo prožektoriaus pluošto 
buvo pusiau primerktos, lūpos spindėjo. 


„Aš noriu, kad tu mane mylėtum, — kimiu balsu dainavo ji. — „Niekas 
kitas, tik tu...“ 

„Aš noriu, kad mane mylėtum...“ 

„Aš nooriu...“ 


Iš salės kilęs staugsmas bemaž nustelbė jos balsą. Mirksnį Dženei tapo 
baisu, nes tame stūgesyje ji girdėjo slopinamo seksualumo proveržį. 


Bo 


MORISAS BONERIS, NEŠINAS STORU SCENARIJUMI MĖLYNO POPIERIAUS VIRŠE- 
liais, įėjo į Holivudo „Brown Derby“ restoraną. Metrdotelis nusilenkė. 

— Laba diena, pone Boneri. Ponas Pirsas jau čia. 

Juodu nuėjo per restoraną prie kabinos salės gilumoje. Danas pakėlė 
akis nuo Hlo/yw00d Reporter numerio ir padėjo laikraštį ant stalo prie savo 
taurelės. 

Boneris klestelėjo į krėslą priešais jį. 

— Sveikas, — tarė ir žvilgtelėjo į savosios profesijos laikraštį. — Skaitei, 
kaip išgirta mūsų mergužėlė? 

Danas linktelėjo. 

— Čia nė pusės tiek neaprašyta, — pasakė Boneris. — Elas Petročelis 
man pasakojo, kad nieko panašaus anksčiau nebuvo regėjęs. Jie nenorėjo Dže- 
nės paleisti nuo scenos, o po spektaklio, kai brovėsi prie automobilio, kone 
nuplėšė nuo jos drabužius. Houpas paskambino man iš pat ryto ir pasakė, kad 
nori turėti ją savo programoje, kada tik bus įmanoma. 

— Juolab tai įrodo, kad aš teisus, — pasakė Pirsas. — Manau, ji dabar 
populiaresnė nei kažkada Marlou. — Jis metė į Bonerį suktą žvilgsnį. — Vis 
dar ten lankaisi kartą per savaitę? 

Boneris nusišypsojo. Šiame mieste nieko nenuslėpsi. 

— Ne. Po „Nusidėjėlės“ premjeros Niujorke Kordas suplėšė senąjį kon- 
traktą ir sudarė su ja naują. 

— Nematau ryšio. 

— Visai paprasta. Tą rytą, kai gavo tą kontraktą, atėjo pas mane į kabi- 
netą, pasiskolino plunksnakotį ir pasirašė po juo. Paskui pažvelgė į mane ir 
pareiškė: „Dabar nebeprivalau su niekuo kruštis. Netgi su tavimi“. Pasiėmė 
kontraktą ir išėjo. 

Pirsas nusijuokė. 

— Ašja netikiu. Pizelė visada pizelė. Kažkur surado priebėgą. 

— Aha, pas Džoną Kordą. Kažkaip uodžiu, kad ji rengiasi už jo tekėti. 


— Taip tam kalės vaikui ir reikia, — šiurkščiai metė Pirsas. — Jis vis dar 


nežino, kad ji kekšė? 

— Nežino. 

— Na, matai. Kad ir kokiu apsukriu įsivaizduotum, visada atsiranda 
kokia nors mergšė, apsukresnė už tave, — nusijuokė Pirsas. — Kaip Džonui 
sekasi? 


— Nieko neveikia, tik kala pinigus. Tačiau tu pažįsti Džoną — vis tiek 
nesijaučia laimingas. 

— Kodėl? 

— Norėjo įsirašyti į oro pajėgas, bet nepriėmė. Dargi neleido stoti prieš 
komisiją, sakydami, kad pernelyg svarbus karo pramonei. Tad jis įpykęs paliko 
Vašingtoną, nuskrido į Niujorką ir užsirašė eiliniu, šmikis. 

— Bet jis vis tiek ne armijoje, — pastebėjo Pirsas. 

— Žinoma, ne. Medicinos komisija neleido — trūkę ausų būgneliai ar 
kažkoks panašus mažmožis. Todėl jį pripažino ribotai tinkamu, o Rodžerį Fo- 
resterį kitą savaitę priėmė atgal į armiją su brigados generolo laipsniu. 

— Girdėjau, netrukus ir Deividas stos prieš medicinos komisiją, — pri- 
minė Pirsas. | 

— Dabar jau kasdien. Tas besmegenis galėjo lengvai pasiekti, kad šau- 
kimas jam būtų atidėtas. Vedęs, turi kūdikį. Ypač dabar, kai mūsų pramonė 
labai aukštai vertinama. Bet jis nenorėjo. — Boneris pažvelgė per stalą į Pir- 
są. — Dargi Nevada gastroliuoja su savuoju „Laukinių Vakarų šou“, parem- 
damas karo paskolos kampaniją. 

— Tai tik įrodo, kad vis dar esama žmonių, įsivaizduojančių Žemę plokš- 
čią, — pasakė Danas ir pamojo patarnautojui atnešti jiems dar po taurelę 
viskio. — Visiems tiems vaikinams faktiškai aš padėjau pradėti savo karjerą 
kine. Šiandien jie įsitvirtinę, o kur esu aš? Vis besistengiantis sudarinėti kon- 
traktus. 

Boneris pažvelgė į pašnekovą. Gailesčio Pirsui nejautė — Danas vis dar 
tebebuvo vienas iš labiausiai klestinčių Holivudo agentų. 

— Aha, — sarkastiškai tarė jis. — Mano širdis tiesiog plūsta krauju dėl 
tavęs. Ne tam atėjau čia priešpiečių, kad išklausyčiau tavo gyvenimo istoriją. 

Danas buvo pakankamai patyręs agentas, kad suprastų grėsmę netekti 
klausytojo. Tad liovėsi skundęsis ir pritildė balsą iki konfidencialaus tono. 

— Skaitei scenarijų? 

Boneris paėmė nuo kėdės scenarijų ir padėjo ant stalo. 

— Skaičiau. 

— Puikus, tiesa? — paklausė Pirsas, ir jo balse suskambo besistengian- 
čiojo įpiršti entuziazmas. | 

— Neblogas. — Boneris priekabiai linktelėjo galva. — Nors dar reikia 
prie jo nemažai padirbėti. 

— Prie kurio scenarijaus nereikia? — šypsodamasis atrėmė Pirsas ir 
palinko priekin. — Na, kiek aš suprantu, šiam scenarijui reikia stipraus re- 
žisieriaus, tokio kaip tu. Vagneris iš „Universal“ eina dėl jo iš proto. Taip pat 
ir Cimbalistas iš „Metro“. Bet aš neįsivaizduoju to dalykėlio jų rankose. Pa- 
prasčiausiai jie neturi tokios pajautos ir artistiškumo kaip tu. 

— Nekalbėkim niekų, Danai. Juk abu suprantame, kad scenarijus geras 
tik tuo atveju, jei turėsime tinkamą aktorę. Ir mes abu žinome, kas ji tokia. 

— Denton, — greitai pasakė Pirsas. — Ir aš taip manau. Štai kodėl tau 
jį atnešiau. Ji pasirašiusi kontraktą su jūsų studija. 

— Bet paskutinis žodis priklauso Džonui, kokiuose filmuose jai vaidinti. 
Ir jis atmetė keletą labai gerų scenarijų. 

— Kojjis siekia? — paklausė Pirsas. — Paslėpti ją spintoje ir laikyti vien 
dėl savęs? Su žvaigžde taip nesielgiama, ji užges. 

Boneris gūžtelėjo pečiais. 

— Juk pažįsti Džoną. Niekam nevalia jo klausti kodėl. 

— Galbūt scenarijus jam patiktų. 

— Jeigu jam ir patiktų, kai tik pamatys, kad tu čia agentas, visas sandėris 
nueis perniek. 

— O kas, jeigu mergužėlė jį prispaus ir pasakys, kad būtinai nori šio 
vaidmens? 

Boneris vėl gūžtelėjo pečiais. 

— Gali manyti kaip nori. Bet neketinu jos įkalbinėti. Nenoriu nemalo- 
numų. Kad ir koks geras būtų scenarijus, visada atsiras kitas. 

Pirsas atkakliai sučiaupęs savo storas lūpas kurį laiką stebėjo jį. 

— Žinau, kaip padaryti, kad ji mūsų paklausytų, — pagaliau pasakė. — 
Man į rankas pateko... 

— Nesakyk man. — Boneris pertraukė jį. — Jeigu pasiseks, tebus tai 
man malonus netikėtumas, kol kas nenoriu nieko girdėti. 

Kurį laiką Pirsas spoksojo į jį, paskui atsilošė kėdėje ir paėmė nuo stalo 
valgiaraštį. 

— Gerai, Morisai, — tarė nusišypsodamas. — Ką valgysi? 


Sugrįžusi iš studijos, Dženė svetainėje ant stalo pamatė jos laukiančią 
korespondenciją. Atsisėdo peržiūrėti laiškų. 

— Pietausime apie pusę devynių, — pasakė ji. — Noriu pirma išsimau- 
dyti ir kiek pailsėti. 

— St, senorita“, — atsakė Marija ir iškrypavo iš kambario. 

„Ant stalo gulėjo du vokai: vienas — didelis, manilinis, kuriame, kaip iš 
patirties Dženė spėjo, buvo scenarijus, antras — įprastinio formato laiškas. 
Pirmiausia ji atplėšė laišką. Jo viršuje puikavosi firminio blanko raidės: Šven- 
čiausiosios Mergelės Marijos medicinos seserų mokykla. Dženė greitai per- 
metė akimis tekstą, parašytą aiškiu sesers M. Kristoferės braižu. 


BRANGIOJI DŽENE, 
Trumpu laiškučiu moksleivių ir koledžo personalo vardu noriu pa- 
dėkoti už specialią tavojo filmo peržiūrą, kurią mums suorganizavai. 
Garbioji motinėlė ir seserys, tarp jų ir aš, buvome didžiai sužavėtos 
Jaudinančio tikėjimo bei meilės mūsų Išganytojui Jėzui Kristui, kuriuos 
„perteikei atlikdama tokį daug jėgų reikalaujantį ir sunkų vaidmenį. Iš 
tiesų gaila, kad filmo statytojai laikė reikalinga įtraukti į jį tam tikras 
scenas, kurias, mūsų nuomone, lengvai buvo galima praleisti, nepaken- 
kiant Marijos Magdalietės istorijai. Bet abskritai mums itin malonu, 
kad šiais neramiais laikais visi gali pamatyti tokį kilnų reginį apie tai, 
kaib savo Viešpaties meilėje galima rasti nuodėmių atleidimo malonę. 
Ką gi, turiu baigti, nes greitai eisiu budėti į chirurgijos skyrių. Kai 
prasidėjo karas, mes visos koledže ir ligoninėje dirbame bo dvi bamai- 
nas, nes stinga personalo. Bet su Dievo malone mes padvigubinsime savo 
varganas pastangas teikti žmonėms Jo gailestingumą. 
Garbioji motinėlė perduoda tau savo kuo maloningiausią palaiminimą 
ir meldžiasi, kad susilauktum sėkmės 17 laimės savo naujojoje karjeroje. 


Nuoširdžiai tavo 
Jėzuje Kristuje 
sesuo M. Kristoferė 


* Taip, panele (isp.). 

Griežtas, įdėmus sesers Kristoferės veidas švystelėjo Dženės atmintyje 
kartu su gnybtelėjusia nostalgija koledže praleistiems metams. Atrodė, tai 
buvo taip seniai, kad ji visai kitas Žmogus, palyginti su ta plačiaake, besivar- 
žančia mergaite, tada atėjusia pas garbiąją motinėlę. 

Dženė prisiminė valandas tyliai besimokant, atliekant praktiką ir seki- 
nančiai triūsiant ligoninėje. Būdavo akimirkų, kai ji verkdavo iš tikros nevil- 
ties, kad nesugebės išmokti visko, ko buvo mokoma. Ir kaip tik tada griežtu- 
mo kaukė nuslinkdavo nuo sesers Kristoferės veido, ji švelniai apkabindavo 
mergaitę per pečius. 

— Nuoširdžiai dirbk ir nuoširdžiai melskis, — aaa) — ir tu išmoksi. 
Tu turi tikrą gydymo dovaną. 

Ir Dženė jausdavosi paguosta, jėgos sugrįždavo, kai ji matydavo, kaip ne- 
gailėdama savęs sesuo atsideda tiek ligoniams, tiek studentams. Atrodė, kad 
bet kurią dienos ar nakties valandą, kai Dženė budėdavo, sesuo Kristoferė 
visada būdavo šalia. 

Dženė pasiėmė cigaretę. Visos jos turbūt labai sunkiai dirba, jeigu sesuo 
Kristoferė užsiminė apie tai laiške — juk ji niekada neteikdavo daug reikš- 
mės savo pačios pastangoms. Pagalvojus apie savo palyginti lengvą gyvenimą, 
Dženę apėmė bevertiškumo jausmas. Pažvelgė į savo stiprias, liesas rankas. 
Tiek mažai ką dabar bedirba jomis. Jų sukauptas patyrimas tartum dilgsėjo 
pirštų galiukuose. Kažką privalanti padaryti, kad pagelbėtų seserims. 

Žinanti, ką. Vos tik jai atėjo ši mintis, greitai surinko telefono numerį. 

— Roza? Čia Dženė. 

— Kaip laikais, Džene? Deividas man papasakojo, kaip tu per Houpo 
pasirodymą beveik demoralizavai Jungtinių Valstijų armiją. 

Dženė nusijuokė. 

— Vargšai vaikinai taip ilgai atitrūkę nuo moterų. 

— Nebandyk manęs apgauti. Kino laikraščiai rašė, kad buvai nuostabi. 

— Nejau nori pasakyti, kad Deividas verčia tave juos skaityti? 

— Žinoma, — atsakė Roza. — Ar ne tą patį daro visų verslininkų žmo- 
nos? Tik taip jos gali užčiuopti, kuo užsiima jų vyrai. 

— Kaip mažasis Bernis? 

— Kodėl tau kurį vakarą neužvažiavus papietauti ir pasižiūrėti pačiai? 
Jau seniai buvai pas mus. 

— Netrukus užvažiuosiu. 

— Nori pasikalbėti su Deividu? 

— Jeigu jis čia pat, — mandagiai pasakė Dženė. 

— Sudie, brangioji, laukiu tavęs pietų. Duodu Deividą. 


— Kaip laikosi Normano studijos pasididžiavimas ir džiaugsmas? 

— Puikiai. Atleisk, kad trukdau tave namie, Deividai, bet turiu proble- 
mėlę ir pagalvojau, kad galėtumei man patarti. 

Jo balsas surimtėjo. 

— Klok. 

Dženė atsikrenkštė. 

— Kažkada aš lankiau Švenčiausiosios Mergelės Marijos medicinos se- 
serų koledžą ir pagalvojau, gal galėčiau suderinti su studija, kad kas savaitę 
dalį mano atlyginimo išskaičiuotų ir persiųstų joms, kaip tatai daroma dėl pa- 
galbos kino aktoriams fondo. Taip tartum nors šiek tiek atsilyginčiau joms už 
viską, ką dėl manęs padarė. 

— Visai nesunku, — nusijuokė Deividas lyg su palengvėjimu. — Pa- 
prasčiausiai atsiųsk rytoj rytą man į kontorą raštelį, nurodydama, kiek nori 
paskirti, ir mes atliksime viską kitką. Dar ko nors? 

— Ne, tai viskas. 

— Gerai. Ką gi, apsilankyk pietų, kaip pažadėjai Rozai. 

— Būtinai, Deividai. Sudie. 

Dženė padėjo ragelį ir vėl pažvelgė į laišką. Pasijautė geriau. Jeigu jau 
negali pati būti ten, kad padėtų, tai nors tą padarys jos pinigai. Atidėjo laiš- 
ką į šalį ir paėmusi atplėšė kitą voką. Kaip ir spėjo, tai buvo scenarijus, dargi 
ilgas. 

Susidomėjusi perskaitė pavadinimą ant mėlyno viršelio: „Afroditė, sce- 
narijus pagal Pjero Luiso romaną“. Dženė atvertė pirmą puslapį, ir iškrito 
raštelis, trumpas ir dalykiškas: 


BRANGIOJI PANELE DENTON, 

Jau seniai jūs nesiflmavote, ir aš manau, kad abdairiai laukėte tin- 
kamo scenarijaus, kuris badėtų pakartoti jūsų turėtą milžinišką pasise- 
kimą „Nusidėjelėje“. 

Man regis, „Afroditė“ — kaip tik toks. Jame aš aptikau privalumus, 
kurie suteiktų jūsų karjerai dar daugiau spindesio. Mane labai domins, 
kaib jūs į tai bažiūrėsite. 

Nuoširdžiai, 
Danas Pirsas 
Dženė sulankstė laiškutį ir įdėjo atgal į scenarijų. Tas Danas Pirsas apsu- 


kruolis. Žinojo, kad neverta įprasta tvarka nusiųsti studijai. Pasiėmusi scena- 
rijų, ji ėmė kopti laiptais į savo kambarį. Paskaitys jį lovoje po pietų. 

BRANGUSIS PONE PIRSAI, 
Dėkoju už atsiųstą „Afroditės“ scenarijų, kurį jums grąžinu. Jis labai 
įdomus, tačiau ne iš tų, prie kurių norėčiau imtis darbo. 
Džene Denton 


Ji nebuvo tikra, ar teisingai pasielgė, taip trumpai drūtai atmetusi scena- 
rijų, kuris jai sukėlė dvejopus jausmus. Vakare, gulėdama lovoje ir skaitydama, 
negalėjo nuo jo atsiplėšti. Ta istorija, kuri jai priminė Standhersto žodžius 
apie kurtizanę, padedančią valstybės vyrams valdyti pasaulį, buvo kažkuo 
pagauli. Scenarijuje tarytum stengtasi užgriebti originalaus veikalo vaizdų 
juslingumą bei poeziją ir šiuos įsprausti į kino filmams keliamų reikalavimų 
rėmus. Tačiau kuo atidžiau ji skaitė, tuo labiau darėsi nuvilta. 

Nė vienai teksto eilutei ar scenai, atskirai paėmus, nieko negalėjai pri- 
kišti. Iš pirmo žvilgsnio. Bet geriau įsisiskaičius ryškėjo erotinė potekstė, kuri 
subtiliai veiktų žiūrovų pasąmonę. Perskaičiusi iki galo, Dženė įsitikino, kad 
tai ir tebuvo vienintelis autoriaus tikslas. 

Jinai užmigo, keistai sutrikdyta ir rytą atsibudo su tuo pačiu jausmu. Atva- 
žiavusi į studiją paprašė, kad jai atsiųstų iš bibliotekos romano originalą, ir visą 
tą dieną, taip pat dalį kitos praleido jį skaitydama. Tada ji dar kartą perskaitė 
scenarijų ir suprato, kaip įžūliai buvo iškraipyti šios istorijos grožis ir prasmė. 

Ir vis dėlto Dženė neabejojo, kad pagal šį scenarijų galima pastatyti pui- 
kų filmą. O dar mažiau abejojo, kad aktorė, kuri suvaidins Afroditę, taps gar- 
siausia ir reikšmingiausia to sezono aktore. Scenarijaus Afroditė iš tiesų buvo 
dievybė ir moteris, kokią visi vyrai troško matyti. 

Tačiau to nepakanka. Niekur iš scenarijaus nesimatė Afroditės sielos, 
nė vienintelės dvasingos meilės ir susitelkimo akimirkos, kuri ją pakylėtų virš 
savęs pačios ir padarytų iš tiesų prilygstančią dievams. Ji buvo graži, miela, 
išmintinga, mylinti ir netgi morali savo pačios supratimu. Bet buvo kekšė, ne 
geresnė už visas kitas nuo neatmenamų laikų, ne geresnė už tas, kurias paži- 
nojo Dženė, ne geresnė už tą, kokia ir pati Dženė anksčiau buvo. Ir kažkaip 
širdyje ją išgąsdino tai, ką perskaitė. Tartum išvydo pačią save, — tokią, kokia 
buvo ir kokia dar liko, — tačiau kitame laike ir kitoje vietoje. 

Ji padėjo voką ant tualetinio stalelio ir nuspaudė mygtuką, iškviesdama 
pasiuntinį. Tuo metu suskambo telefonas. Dženė pakėlė ragelį. Tik išgirdusi 


balsą, ji suprato, kaip labai jo pasiilgusi. 

— Džonai! Kur tu? Kada atvykai? 

— Aš Berbanko gamykloje. Noriu pamatyti tave. 

— O, Džonai, aš irgi noriu tave pamatyti. Man taip prailgs diena. 
— Ko laukti iki vakaro? Ar negali atvažiuoti čia priešpiečių? 

— Juk žinai, kad galiu. 

— Pirmą? 

— Būsiu, — pasakė ji ir padėjo ragelį. 


— Galite viską palikti čia, mielasis, — pasakė Džonas. — Mes patys su- 
sitvarkysime. 

— Klausau, pone Kordai. — Nešikas pažvelgė į Dženę, paskui vėl į Džo- 
ną. — Ar nieko, — neryžtingai kreipėsi jis, — ar nieko, jeigu aš patrukdyčiau 
panelę Denton dėl autografo? 

Džonas nusijuokė. 

— Paklauskit ją. 

Kai durys už nešiko užsivėrė, Dženė nusijuokė. 

— Dalydama autografus aš visada jaučiuosi kaip karalienė. — Ji apsidai- 
rė po kabinetą. — Čia gražu. 

— Ne mano, — pasakė Džonas, pildamas kavą į du puodelius. — Tai 
Foresterio kabinetas. Aš tik juo naudojuos, kol yra išvykęs. 

— Ak, — smalsiai pratarė ji. — O kurgi tavo? 

— Aš niekur neturiu kabinetų, jeigu neskaitysime priklausiusio mano 
tėvui senojoje gamykloje, Nevadoje. Aš niekad taip ilgai neužsibūnu vienoje 
kurioje nors vietoje, kad man iš tiesų reikėtų kabineto. — Jis prisistūmė arčiau 
kėdę, atsisėdo ir, kiek nugėręs kavos, ramiai pažvelgė į Dženę. 

Ši pasijuto raustanti. 

— Ar normaliai atrodau? Gal makiažas išsitepliojęs ar dar šiaip kas? 

Džonas papurtė galvą ir nusišypsojo. 

— Ne. Atrodai puikiai. 

Dženė nugėrė kavos, ir tarp jų stojo nejauki tyla. 

— Ką tu veikei? — paklausė ji. | 

— Daugiausia galvojau. Apie mudu, — atsakė jis, nenuleisdamas nuo jos 
akių. — Apie tave ir save. Šį pastarąjį kartą, kai buvau toli nuo tavęs, pirmąsyk 
gyvenime pasijaučiau vienišas. Viskas buvo negerai, nė matyt nenorėjau kitų 
merginų, mąsčiau tik apie tave. 

Širdis jai suspurdėjo kone sukeldama dusulį. Kažkaip atrodė, jeigu nors 
kiek sujudės, tuoj nualps. Džonas iš kišenės išsitraukė dėželę ir padavė jai. 
Dženė apkvaitusi žvelgė į tviskančias auksines raides: Van CleefRArpels. 

Drebančiais pirštais atidarė ją. Nuostabiai šlifuotas širdelės formos dei- 
mantas sutvisko visu savo spindesiu. 

— Aš noriu, kad taptum mano žmona, — švelniai pasakė jis. 

Karštos dėkingumo ašaros plūstelėjo jai į akis. Lūpos drebėjo, ji nepajėgė 
pratarti nė žodžio. 

Kitą dieną Lonelos skiltyje tai pasirodė kaip svarbiausia sensacija su di- 
džiule antrašte. Dženės persirengimo kambaryje visą rytą skambėjo telefonas, 
kol galiausiai ji paprašė komutatorinės, kad skambučiai būtų atsijojami. Tele- 
fonistės balse skambėjo naujos pagarbios gaidelės. Dženei bepadedant ragelį, 
ji pasakė: 

— Panele Denton? 

— Klausau. 

— Visos komutatorinės merginos linki jums kuo didžiausios laimės. 

Dženę užliejo šilta laimės banga. 

— Ką gi, dėkui. 

Vėliau, dieną, paskambino Roza. 

— Aš taip džiaugiuosi už jus abu. 

— Aš apdujusi, — nusijuokė Dženė žvelgdama į spindintį ant piršto 
deimantą. 

— Tu vis dar prisimeni kvietimą pietų? 

— Taip. 

— Mes su Deividu pagalvojome štai apie ką: kaip tu pažiūrėtum, jeigu tai 
paverstume sužadėtuvių priėmimu? „Romanoff“ restorane, su visais atributais. 

— Nežinau, — dvejojo Dženė, — man reikia pasitarti su Džonu. 

Roza nusijuokė. 

— Su Džonu? Kas jis toks? Tik jaunikis, o jaunikio neklausiama, ko jis 
nori. Jeigu nepageidauji, nebūtina kelti didelio pokylio. 

— Gerai, — nusijuokė Dženė. — Tu mane užlaužei. 

— Beje, turėsi progą pasipuikuoti sužadėtuvių žiedu. Girdėjau, kad jis iš 
tiesų verčia iš koto. 

Dženė ištiesė ranką ir vėl pasigrožėjo deimantu. 

— Labai dailus, — pasakė. 

— Bernis nerimauja, nori valgyti. Paskambinsiu tau šįvakar į namus, ir 
mes viską suderinsime. 

— Dėkui, Roza. Atia. 

Kai Dženė tą vakarą iš studijos sugrįžo namo, prie savo durų išvydo ne- 
pažįstamą automobilį. Ji įvažiavo garažan ir įėjo į namą pro užpakalines duris. 
Jeigu tai dar vienas reporteris, tuomet nenori jo matyti. Virtuvėje sukinėjosi 
tarnaitė meksikietė. 

— Svetainėje laukia senjoras Pirsas, senjorita. 

Ko jam galėtų reikti, nusistebėjo ji. Galbūt jis dar negavo scenarijaus ir 

užvažiavo jo pasiimti? Pirsas sėdėjo giliame krėsle ant kelių pasidėjęs atverstą 
scenarijaus egzempliorių. Jis atsistojo ir linktelėjo: 

— Panele Denton. 

— Pone Pirsai. Ar gavote scenarijų? Nusiunčiau jį jums prieš kelias dienas. 

Jis nusišypsojo. 

— Gavau. Tačiau pagalvojau, kad mums vertėtų jį toliau aptarti. Viliuosi 
įkalbėti jus pakeisti savo nusistatymą. 

Dženė papurtė galvą. 

— Nemanau. 

— Prieš apie tai kalbant, — greitai pasakė jis, — ar galiu jus pasveikinti 
su sužadėtuvėmis? 

— Dėkui. Bet dabar turiu jūsų atsiprašyti. Esu paskyrusi susitikimą. 

— Aš iš jūsų atimsiu tiktai kelias minutes, — Pirsas pasilenkė ir pakėlė 
nuo grindų lagaminėlį, kurį buvo pastatęs prie krėslo. 

— Bet, pone Pirsai, iš tikrųjų... 

— Šitai užtruks tiktai kelias minutes. — Jo balsas skambėjo keistu pa- 
sitikėjimu savimi. Tartum žinotų, kad ji nedrįs jam atsakyti. Pirsas nuspaudė 
užraktą, ir lagaminėlio dangtis atšoko. — Ar jūs žinote, kas čia, panele Den- 
ton? — paklausė jis. 

Dženė nieko neatsakė, buvo jau beužpykstanti. Jeigu jis šitaip sumanęs 
pajuokauti, tai tokie juokai ne jos skonio. 

— Tai aštuonių milimetrų projektorius, — lengvo pašnekesio tonu pa- 
aiškino jis, įstatydamas į vietą lęšį. — Ioksai, kokiu naudojamasi demonstruo- 
jant filmus namie. 

— Labai įdomu. Bet nelabai suprantu, ką tai turi bendra su manimi? 

— Tuoj suprasite, — pažadėjo pakeldamas galvą. Jo akys buvo šaltos. 
Apsidairė aplink ieškodamas rozetės. Aptikęs sienoje už krėslo, mikliai įkišo 
jon projektoriaus laido šakutę. 

— Manau, toji balta siena priešais jus kuo puikiausiai mums atstos ekra- 
ną, tiesa? — Jis nukreipė projektorių į sieną ir spragtelėjo jungtuką. — Leidau 
sau įstatyti filmo ritę prieš ateidamas. | 

Ėmė suktis filmas, ir Dženė pasigręžė stebėti projektuojamo ant sienos 
vaizdo. Dvi apsikabinusios nuogos merginos gulėjo ant kušetės, jų veidų ne- 
buvo matyti. Dženės mintyse dzingtelėjo pavojaus skambutis. Kažkuo ši sce- 
na buvo keistai pažįstama. 

— Gavau šį filmą iš vieno savo draugužio Naujajame Orleane, — nu- 
skambėjo jai už nugaros abejingas Pirso balsas kaip tik tuo metu, kai kadre 
pasirodė vyriškis. Jis taip pat buvo nuogas, ir viena iš merginų pasisuko į jį, 
žvelgdama tiesiai į ekraną. 

Nejučiomis Dženė aiktelėjo. Toji mergina — tai ji pati. Galiausiai prisi- 
minė. Tai dėjosi anuo metu Naujajame Orleane. Išblyškusi atsigręžė į Pirsą. 

— Jūs jau netgi tada buvote fotogeniška. Jums derėjo įsitikinti, kad tenai 
nėra paslėptų kamerų. 

— Jų ten ir nebuvo, — sumikčiojo ji. — Aida nė už ką nebūtų to leidu- 
si! — Staiga išdžiūvusia burna ir gerkle ji be žado stebeilijo į jį. 

Pirsas nuspaudė jungiklį, ritė liovėsi suktis, ir šviesa užgeso. 

— Kaip matau, jus nelabai domina naminis kinas. 

— Kojjūs norite? — paklausė ji. 

— Jūsų. — Jis ėmėsi uždarinėti projektorių. — Bet ne įprastine pras- 
me, — pasiskubino pridurti. — Aš noriu, kad vaidintumėte Afroditę. 

— O jeigu aš nuspręsiu atsisakyti? 

— Esate daili, esate žvaigždė, esate susižadėjusi, — pasakė Pirsas at- 
sainiai. — Galite netekti visų tų trijų dalykų, jeigu šis filmukas patektų į ne- 
tinkamas rankas. Kartu su jūsų buvusios profesinės veiklos nušvietimu. — Jis 
Įbedė į ją šaltą žvilgsnį. — Joks vyras, netgi toks beprotis kaip Džonas Kordas, 
nepanorės vesti miesto kekšės. 

— Aš susaistyta kontrakto su Normano kompanija ir negaliu vaidinti 
filmuose kitur. 

— Žinau, — ramiai pasakė Danas. — Bet aš neabejoju, jeigu jūs papra- 
šysite, Kordas duos sutikimą įsigyti šį scenarijų. Boneris režisuos filmą. 

— O kas, jeigu Džonas nesutiks? Jis turi savo labai aiškią nuomonę apie 
filmus. 

— Tad priverskite jį pakeisti ją, — šyptelėjo Pirsas. 

Dženė pamažu atsiduso. 

— Ir jeigu aš tai padarysiu? 

— Ką gi, tuomet, žinoma, gausite šį filmą. 

— Taip pat ir negatyvą? 

Pirsas linktelėjo. 

— O kaip aš žinosiu, kad nėra dublikatų? 

Jis pritariamai kilstelėjo antakius. 

— Matau, jūs kai ko išmokote, — tarė. — Aš už tą filmo skardinėlę su- 
mokėjau penkis tūkstančius dolerių. Ir nebūčiau to padaręs, jeigu nebūčiau 
įsitikinęs, kad kitų kopijų nėra. Kita vertus, kurių galų papjauti žąsį, kuri deda 
auksinius kiaušinius? Gal mes kada nors vėl turėsime reikalų. — Pirsas įsidėjo 
projektorių į lagaminėlį. — Aš palieku scenarijų jums. 

Dženė tylėjo. 

Jis apsisuko ir, jau spausdamas durų rankeną, nuo slenksčio tarė: 

— Juk sakiau, kad tai užtruks tik kelias minutes. 

B 


DANAS PIRSAS ATSISTOJO PASTUKSENDAMAS ŠAUKŠTELIU Į PUODELĮ, PASKUI it 
apuokas spoksojo į susirinkusius. Jis buvo girtas, girtas iš laimės ir nuo pasi- 
sekimo, ir nuo škotiško viskio, kurio tiek gausiai buvo supylęs į save. 

Kai visi sužiuro, jis linktelėjo galvą. 

— Danas Pirsas nepamiršta savo draugų, stengiasi viską daryti kaip pri- 
dera. Aš atnešiau sužadėtiniams kiekvienam atskirai po dovaną. — Pasisukęs 
jis spragtelėjo pirštais. 

— Taip, pone Pirsai, — greitai pasakė metrdotelis, pamojo ir į salę pa- 
tarnautojas įnešė du paketus. Pažvelgęs į pritvirtintas prie kiekvieno korteles, 
didesnę, apvyniotą auksiniu popieriumi, dėžę pastatė priešais Džoną, mažes- 
niąją, apvyniotą sidabriniu popieriumi — priešais Dženę. 

— Dėkui, Danai, — pasakė Džonas. 

— Atidaryk, Džonai, — apgirtęs paragino Danas. — Noriu, kad visi pa- 
matytų dovanas. 

Kažkokia negera nuojauta smilktelėjo Dženę. 

— Atidarysime jas vėliau, Danai. 

— Ne, — spyrėsi jis. — Dabar. 

Ji apžvelgė sėdinčiuosius prie stalo. Visų veiduose atsispindėjo smalsu- 
mas. Nuleido akis į Džoną. Šis, gūžtelėjęs pečiais, nusišypsojo jai. Dženė pra- 
dėjo atrišinėti savo dovaną, kuri buvo įpakuota taip stipriai, jog ji siekė paimti 
peilį, kad nupjautų virvelę, o tuo metu Džonas baigė išvynioti savąją dėžę. 

— Ei, — nusijuokė jis iškeldamas visiems pažiūrėti. — Šampanas! Di- 
džiausias butelis! 

Dženės dovana slypėjo gražiai inkrustuotoje raudonmedžio dėželėje. Ji 
atkėlė dangtelį ir žvilgtelėjo į vidų — veidas jai ėmė blykšti. Džonas paėmė iš 
jos rankų dėželę ir iškėlė, kad visi galėtų pamatyti. 

— Angliškų skutimosi peiliukų komplektas, — paskelbė jis ir išsišiepė 
Danui. — Patarnautojas turbūt supainiojo korteles. Dar kartą dėkui, Danai. 

Šis šypsodamasis nudribo ant kėdės. 

Dženė jautė, kad visi sužiurę į ją. Ji pakėlė galvą ir apžvelgė susirinku- 
siuosius. Tartum žinojo, apie ką šie galvoja. Iš kitų dvylikos prie stalo sėdinčių 
porų, prieš tą ekrano bandinį ji pažinojo penketą vyrų. Irvingą Švarcą, Bonerį, 
tris kitus, aukštus kitų kompanijų administracijos pareigūnus. Kitiems sep- 
tyniems jos praeitis buvo žinoma, taip pat ir kai kurioms jų žmonoms. Matė 
tai iš jų akių. Tik dvejeto vyriškių veiduose atsispindėjo užuojauta. Deivido ir 
Nevados Smito. 

„Kad Deividas ją užjaučia, dar galėjo suprasti, bet kodėl gi Nevada turėtų 
jos gailėtis? Juk vos ją pažinojo. Kai juodu susitikdavo studijoje, visad atrody- 
davo toks romus, netgi nedrąsus. Bet dabar, kai nukreipė žvilgsnį nuo Dženės 
į Pirsą, jo juodų indėniškų akių gelmėje slypėjo kažkoks įniršis. 

Trylika vyriškių, pagalvojo ji, ir visi, išskyrus vieną, žinojo, kas ji buvo. Ir 
tam tryliktajam išpuolė nelaimingiausia dalia — rengėsi ją vesti. Dženė pa- 
juto, kaip kažkas lengvai palytėjo jai ranką. Roza pertraukė tylą, kuri, atrodė, 
tuoj tuoj nugramzdins ją bedugnėn. 

— Manau, pats metas mums į mergaičių kambarėlį. 

Dženė mašinaliai linktelėjo, atsikėlė nuo stalo ir tylomis nusekė pa- 
skui Rozą, jausdama ant savęs kitų svečių žvilgsnius. Nors ir neišsiduodama, 
eidama ji atpažino dar keletą vyrų, siunčiančių jai savo gudrias, numanias 
šypsenas. Pajuto, kad tuoj tuoj susivems. Roza atitraukė užuolaidą mažutės 
nišos kampe, ir Dženė be žodžių susmuko ant kušetės. Roza uždegė cigaretę 
ir padavė jai. 

Dženė pakėlė į ją galvą, pamiršusi suspaustą tarp pirštų cigaretę. Ašaros 
ėmė tvenktis jai akyse. 

— Kodėl? — paklausė įskaudintu, išsigandusiu balsu. — Aš nesuprantu. 
Ką aš jam esu padariusi? 

Ji tylomis pravirko, o Roza, prisėdusi šalia, priglaudė sau prie peties jos 
galvą. 


Per tamsią ir tuščią automobilių aikštelę šlitinėdamas prie savo mašinos 
Danas Pirsas mintyse kreknojo. Tik palūkėkit, kol jis rytoj rytą papasakos 
apie tai „Hillcrest“ klubo rūbinėje. Vaikinai sprogs iš juoko. Kas be ko, jie visi 
Džono nemėgsta. 

Teisybė, pakentė jį, tačiau nelaikė savu. Štai čia ir slypi skirtumas. Jie ger- 
bė Džono sėkmę, bet nė piršto nepajudintų jam padėti. Kas kita dėl jo, Dano 
Pirso — jeigu būtų reikalingas jų pagalbos, tuoj pat atskubėtų padėti, tačiau 
šito nereikėjo. Jis buvo vienas iš jų, išaugo šiame versle drauge su jais. Jie turi 
savas taisykles ir laikosi vienas kito. 

Tik palūkėkit, kol jiems pasakys, kaip toji mergšė atrodė. Atrodė trokš- 
tanti prasmegti skradžiai grindis, o Džonas visą laiką stovėjo greta kaip šmi- 
kis, šypsojosi ir džiaugėsi, kokie visi malonūs. Tiesiog nulūš iš juoko. 

Staiga iš sutemų priekyje išniro tamsi figūra. Danas per nakties juodumą 
mėgino įsižiūrėti tylomis besiartinantį žmogų. 

— A, tai tu, Nevada. Iš pradžių tavęs nepažinau. 

Nevada tylus sustojo priešais jį. 

Danas garsiai nusijuokė, vėl prisiminęs pietus. 

— Na, argi ne kalė? — sukikeno jis ištiesdamas ranką prisilaikyti už Ne- 
vados. — Pamaniau, kad ji išvirs, kai atidarė dėželę ir pamatė peiliukus. O 
Džonas, mulkis, netgi nenutuokia, į ką jis... 

Dano žodžiai staiga nutrūko, užgniaužti skausmingo kriūksnio — tai 
Nevados kumštis rėžėsi jam į pilvą. Atatupstas jis atsitrenkė į automobilį, 
grabinėdamasis už šio, kad nenuvirstų. Išpūtė akis į Nevadą. 

— Už ką? — sustūgo jis. — Juk mudu seni draugeliai. 

Pamatęs nutaikytą į veidą Nevados kumštį, pabandė išsilenkti, tačiau 
nesuspėjo, ir skausmas tartum sprogo akyse. Kitas smūgis vėl trenkė į veidą. 
Danas susirietė dvilinkas, ėmė žiaukčioti. Dar vienas smūgis iš šono į skruostą 
parbloškė jį į savo paties vėmalus. Išsigandusiomis akimis nuo žemės pažvelgė 
į Nevadą. 

Baimės šaltis ėmė slinkti aukštyn sugniauždamas širdį, kai Danas išgirdo, 
kaip Nevada, žvelgdamas į jį iš viršaus, tarė: 

— Turėčiau tave užmušti, tačiau nesi vertas, kad dėl to patekčiau į dujų 
kamerą. 

Jis su panieka nusigręžė ir nuėjo sau. Danas palaukė, kol! nutils aukšta- 
kulnių batų garsas, paskui nuleido veidą ant į šaltą betoną atremtų rankų. 

— Aš tik pajuokavau, — girtai pravirko jis. — Aš tik pajuokavau. 


Džonas nusekė paskui Dženę į tamsų namą. 

— Tu pavargusi, — švelniai pasakė jis, žvelgdamas į jos išblyškus; vei- 
dą. — Buvo nuostabus vakaras. Eik ir atsigulk. Pasimatysime rytoj. 

— Ne, — trumpai atsakė Dženė, jau žinodama, kaip toliau elgtis. Apsi- 
sukusi nuėjo į svetainę ir uždegė šviesą. Džonas nustebęs atsekė ją iš paskos. 

Ji atsigręžė, nusiėmė nuo piršto žiedą ir ištiesė Džonui. Šis pažvelgė į 
žiedą, paskui į ją. 

— Kodėl? — paklausė jis. — Ką nors šįvakar ne taip padariau? 

Ji papurtė galvą. 

— Ne, — greitai tarė. — Lu čia niekuo dėtas. Na, paimk žiedą. 

— Aš turiu teisę žinoti kodėl, Džene. 

— Aš tavęs nemyliu. Ar to pakanka? 

— Ne, dabar jau nepakanka. 

— Tuomet turiu rimtesnę priežastį, — tvirtai pasakė ji. — Prieš tą ekra- 
no bandymą aš buvau brangiausiai kainuojanti Holivudo kekšė. 

Jis išpūtė akis. 

— Netikiu tavimi, — galiausiai pamažu ištarė. — Nebūtum sugebėjusi 
taip mane apgauti. 

— Tu kvailas, — šiurkščiai metė ji. — Jeigu netiki manimi, pasiklausk 

„Bonerio ar bet kurio kito iš keturių, kurie sėdėjo prie stalo. Jie irgi mane tvar- 
kė. Ir bent tuzinas kitų vyrų, su kuriais šįvakar mačiausi restorane. 

— Aš vis tiek tavimi netikiu, — tyliai ištarė jis. 

Dženė nusijuokė. 

— Tuomet paklausk Bonerį, kodėl Pirsas man įteikė tokią dovaną. Tai ne 
klaida, tie skutimosi peiliukai buvo skirti man. Tą patį rytą, kai Boneris paliko 
mano namus, istorija pasklido po visą Holivudą — kaip aš nuskutau visą jo 
kūną, o paskui nustekenau šampano vonioje. 

Atrodė, Džoną tuoj tuoj supykins. 

— O kaip tu manai, kodėl aš paprašiau, kad leistumei man filmuotis 
Afroditėje? — toliau bėrė ji. — Visai ne todėl, kad man patiko scenarijus, bet 
kad užmokėčiau Pirsui už tai. — Greitai nuėjusi prie stalo Dženė išėmė iš 
stalčiaus dvi ant ričių susuktas filmo juosteles. Pasuko vieną iš jų, ir filmas nu- 
sivyniojo spirale tartum serpantino kaspinėlis. — Mano pirmasis pagrindinis 
vaidmuo, — sarkastiškai pasakė, — pornografiniame filme. 

Ji išsiėmė iš dėželės ant stalo cigaretę ir užsirūkė, paskui vėl atsisuko į 
Džoną. 

— O gal esi iš tų vyrų, — jau ramesniu balsu tarė, — kuriems patinka 
būti vedusiems tokią moterį. Kad kaskart, sutikęs kitus vyrus, vis klaustum 
savęs — pergulėjo jisai su ja ar ne? Kada, kur ir kaip? 

Jis žingtelėjo prie jos. 

— Dabar juk viskas praeityje. Tai nebeturi reikšmės. 

— Nebeturi? Vien todėl, kad kažkuriuo momentu buvau kvaila, tau nėra 
reikalo tokiu tapti. Kaip manai, kiek tu būtum pajėgęs ištverti šį vakarą, jeigu 
būtum žinojęs tai, ką dabar žinai? 

— Bet aš tave myliu! 

— Tu netgi dėl šito save apgaudinėji. Visai manęs nemyli. Esi įsimylėjęs 
prisiminimą. Prisiminimą apie merginą, kuri pasirinko tavo tėvą, o ne tave. 
Kai tik tau pasitaikė proga, pamėginai perdirbti mane į ją. Netgi tais dalykais, 
kuriuos norėjai, kad aš daryčiau dėl tavęs lovoje. Nejau tu iš tiesų manei, kad 
aš tokia naivi, jog nesuprasčiau ją tokius dalykus darius tau? 

Žiedas vis tebebuvo jos rankoje. Dženė padėjo jį ant stalo prieš Džoną. 

— Paimk. 

Džonas įbedė akis į žiedą — deimantas tartum blykčiojo piktomis ki- 
birkštėlėmis. Pakėlė į Dženę raukšlių išvagotą, perkreiptą veidą. 

— Pasilaikyk sau, — trumpai bloškė ir išėjo pro duris. 

Dženė stovėjo nejudėdama, iki išgirdo nuvažiuojant jo automobilį. Pas- 
kui užgesino šviesą ir užlipo į viršų, palikusi žiedą ant stalo, o filmą tartum 
serpantiną po pobūvio — ant grindų. 

Gulėjo ant lovos, plačiai atmerktomis akimis žvelgdama į nakties tamsą. 
Jeigu tik galėtų verkti, pasijaustų geriau. Bet buvo viduje sugniuždyta, su- 
graužta savų nuodėmių. Nebeturėjo ko kitiems duoti, buvo sunaudojusi savo 
meilės atsargas. 

Kadais, seniai seniai, ji mylėjo ir buvo mylima. Tačiau Tomas Dentonas 
miręs, amžinai, nesugrąžinamai prarastas. 

Ji pravirko tamsoje. 

— Tėtuk, padėk man! Prašau! Aš nebežinau, ką daryti. 

Jeigu tik būtų galima sugrįžti atgal ir pradėti viską iš naujo. Sugrįžti į tą 
pažįstamą sekmadieninį keptos mėsos ir kopūstų kvapą, skambančias ausyse 
tylias maldas per rytines mišias, atsidurti tarp seserų ligoninėje, pajusti vidinį 
pasitenkinimą nuo darbo, kuriam pritaria Dievas. 

Paskui iš pilkos rytmečio blandos suskambėjo tėvo balsas: 

— Ar tu tikrai nori eiti, meškute Džene? 

Dženė gulėjo rami, mąstydama, prisimindama. Nejau anas laikas praėjęs 
amžinai? Jeigu tik ji per išpažintį galėtų nuslėpti tą gyvenimo dalį, kuri tar- 
tum nebepriklausė jai, tuomet nebūtinai. Seserys nesužinos. Tai buvo vienin- 
telis tikras jos paslydimas. Visas kitas jos gyvenimas joms žinomas. 

Taip pasielgti būtų nuodėmė. Sąmoningai nuslėptos kaltės nuodėmė. 
Padarytų niekine bet kurią josios būsimą išpažintųų. Bet ji turėjo daug ką duoti 
žmonėms ir to neatiduodama nuskriaus ne tik save, bet ir kitus, kuriems būtų 
prireikę jos pagalbos. Katra didesnė nuodėmė? Iš pradžių ji išsigando, paskui 
nusprendė, kad šis reikalas tik tarp jos pačios ir Kūrėjo. Sprendimas priklausė 
jai, ir tik ji viena bus už jį atsakinga — dabar ar kada nors ateityje. 

Staiga ji apsisprendė ir daugiau neabejojo. 

— Taip, tėtuk, — sukuždėjo. 

Su vėju atskriejo švelnus jo balsas: 

— Tuomet apsirenk, Džene, aš einu su tavimi. 


LE 


PRAĖJO BEVEIK DVEJI METAI NUO TO SUŽADĖTUVIŲ VAKARO, KOL ROZA VĖL Iš- 
girdo apie Dženę. Tai atsitiko šeši mėnesiai po to, kai ji gavo siaubingą prane- 
šimą, kad Deividas žuvo 1944-ųjų gegužę, išsilaipinant su desantu Ancijuje. 
Sudie svajonėms, sudie didiems darbams, pastangoms ir planams pa- 
sistatydinti įspūdingą monumentą iš korporacijos, aprėpiančios visą Žemę 
it voratinklio siūleliai plonytėmis celiulioidinėmis juostelėmis. Jam, kaip ir 

tūkstančiams kitų, viskas galutinai baigėsi ankstyvą Italijos rytą niokojančioje, 
perkūniškai griaudėjančioje ugnyje. 

Roza irgi atsisveikino su svajonėmis. Su meilės kuždesiais naktyje, su 
žingsnių girgždesiu grindimis iš kitos lovos pusės, su jaudinančiais ir šiltais 
pasipasakojimais vienas kitam apie rytojaus planus. 

Nors sykį Roza buvo dėkinga savo darbui, kuris užimdavo visas jos min- 
tis, išsunkdavo energiją, išsekindavo kasdiene atsakomybe. Laikui bėgant, 
gėla liko nustumta į tolimiausias sąmonės kerteles ir tesugrįždavo, kai būdavo 
viena. 

Paskui po truputėlį atėjo suvokimas, kaip tatai visados būna išlikusiems 
gyventi, kad tiktai dalis svajonių buvo palaidota drauge su Deividu. Augo jo 
sūnus, ir sykį, kai Roza pamatė jį lakstant; po žalią veją priešais jų namus, ji 
vėl išgirdo paukščių giesmę. Pažvelgė į žydrą dangų, skaisčią saulę virš galvos 
ir suvokė vėl esanti gyva, vėl kvėpuojanti, turinti kūną, kupiną gyvybės syvų. Ir 
kaltės jausmas dėl to, kad ji liko gyva, o jo nebėra šioje žemėje, išnyko. 

Visa tai atsitiko tądien, kai ji perskaitė Dženės laišką. Buvo adresuotas jai 
smulkiu moterišku braižu, kurio Roza neatpažino. Iš pradžių pamanė, kad jis 
nuo kokio nors dar vieno prašytojo, bet paskui išvydo firminio blanko raides: 


1 


GAILESTINGOSIOS SESERYS 
BERLINGEMAS, KALIFORNIJA 


1944-ųyjų spalio 10 


BRANGIOJI Roza, 

Paėmiau į rankas plunksną su tam tikru jauduliu, tačiau ir suvokda- 
ma, kad tu patikėsi mano nuoširdumu. Nesistengsiu vėl atverti žaizdų, 
kurios iki šio laiko bent iš dalies užsitraukė, tačiau vos tik prieš kelias 
dienas sužinojau apie tavąją netektį ir panorau perduoti tau ir maža- 
Jam Berniui savo užuojautą bei maldas. 

Deividas buvo puikus vyras ir iš Hiesų geros sielos žmogus. Visi, kurie 
Jį pažinojome, stokosime jo. Kas dieną meldžiuosi už jį ir jaučiu baguodą 
mūsų Viešbaties ir Išganytojo žodžiuose: „Aš esu prisikėlimas ir gyveni- 
mas. Kas tiki mane, — nors ir numirtų, bus gyvas. Ir kiekvienas, kuris 
gyvena ir tiki mane, neragaus mirties per amžius“. 


Nuoširdžiai tavo Jėzuje Kristuje 
sesuo M. Tomas (Dženė Denton) 


* NT Jn 11, 25-26. 

Ir kaip tik tada, išėjusi pašaukti žaidžiančio savo sūnaus, Roza išgirdo 
paukščių giesmę. Kitą savaitgalį ji nuvažiavo į Berlingemą aplankyti sesers 
Dženės. 

Kai Roza įsuko savo automobilį į įvažiuojamąjį keliuką, vedantį link 
motinėlės vyresniosios namo, žydru dangumi plaukė mažučiai plunksniniai 
debesys. Buvo šeštadienis ir aikštelėje jau stovėjo daug automobilių. Roza su- 
rado laisvą tarpą kiek atokiau nuo plačiai išsidriekusio pastato. 

Neišlipdama iš automobilio užsirūkė. Į širdį jai ėmė smelktis dvejonė. 
Galbūt nereikėjo atvažiuoti. Gal Dženė nenorės jos matyti, nenorės prisimin- 
ti už savęs palikto pasaulio. Atvažiuodama čia, pasidavė akimirkos paskatai ir 
nebegalės kaltinti Dženės, jei ši atsisakys pasimatyti su ja. 

"Roza prisiminė rytą po sužieduotuvių vakaro. Kai Dženė nepasirodė 
studijoje, niekas pernelyg nesuko sau dėl to galvos. O Deividas, bandęs susi- 
siekti su Džonu Berbanko gamykloje, pasakė jai, kad ir jam nepasisekė ano 
surasti. 

Praslinko dar diena, paskui kita, o apie Dženę vis nebuvo jokių Žinių. 
Tada studija sunerimo. Džonas galiausiai buvo surastas Kanadoje, naujojoje 
gamykloje, ir Deividas paskambino jam ten. Džonas trumpai per telefoną pa- 
sakė Deividui tik tiek, jog paskutinįsyk matė Dženę po sužadėtuvių vakaro 
išeidamas iš jos namų. 

Deividas tučtuojau paskambino Rozai ir paprašė skubiai nuvažiuoti pas 
Dženę į namus. Kai ji tenai nukako, duris atidarė tarnaitė meksikietė. 

— Panelė Denton namie? 

— Senjoritos nėra. 

— Gal žinote, kur ji? — paklausė Roza. — Man labai svarbu su ja susi- 
siekti. 

Tarnaitė papurtė galvą. 

— Senjorita išvyko nepasakiusi kur. 

Pamažu Roza pro ją įėjo vidun. Palei visas prieškambario sienas stovėjo 
supakuotos dėžės. Ant vienos iš jų buvo užrašyta: Benkinzas, Perkraustymas Š 
Sandėliavimas. Varnaitė pamatė jos veide nuostabą. 

— Senjorita man įsakė uždaryti namus ir taip pat išvažiuoti. 

Roza nebeiškentė, kol parvažiuos namo, pakeliui paskambino Deividui 
iš pirmo pasitaikiusio taksofono. Šis pažadėjo darsyk pabandyti pasišnekėti 
su Džonu. 

Tą vakarą vos tik vyrui pasirodžius duryse ji paklausė: 

— Ar susisiekei su Džonu? 

— Taip. Paliepė man nutraukti Afroditės filmavimą ir išmesti iš studijos 
teritorijos Pirsą. Kai pasakiau jam, kad galime susilaukti teisminio ieškinio, 

nurodė perduoti Danui, jog jeigu šis sumanysiąs ką nors pradėti, tuomet jis, 
Džonas, išsileisiąs iki paskutinio savo dolerio, tačiau sužlugdysiąs jį. 

— Bet kaip Dženė? 

— Jeigu iki savaitės pabaigos ji nepasirodys, Džonas liepė man įtraukti ją 
į atleistųjų sąrašą ir nebemokėti algos. 

— O jų sužieduotuvės? 

— Džonas nieko nepasakė, bet spėju, kad ir su jomis baigta. Kai paklau- 
siau jį, ar parengti spaudai kokį nors pareiškimą, liepė nieko jiems nesakyti ir 
padėjo ragelį. 

— Vargšė Dženė. Kažin kur ji? 

Dabar Roza žinojo. Išlipo iš automobilio ir pamažu nužingsniavo prie 
motinėlės vyresniosios namo. 


Sesuo Tomas ramiai sėdėjo savo kambarėlyje ir skaitė Bibliją. Į duris 
kažkas tyliai pasibeldė. Vis dar su Biblija rankoje ji atsistojo ir nuėjo atidaryti. 
Pro koridoriaus langą krintanti šviesa švelniai pasidabravo jos baltą naujokės 
galvos dangalą. 

— Klausau, sese? 

— Lankytoja nori jus pamatyti, sese. Ponia Vulf. Laukia apačioje, lanky- 
tojų kambaryje. 

Sesuo Tomas mirksnį dvejojo, paskui prašneko tyliu, ramiu balsu: 

— Dėkui, sese. Prašau pasakyti poniai Vulf, kad po kelių minučių aš at- 
eisiu į apačią. 

Vienuolė nulenkė galvą ir nuėjo koridoriumi, o sesuo Tomas uždarė du- 
ris. Kurį laiką stovėjo atsirėmus į jas nugara, apimta silpnumo, stokodama. 
Nesitikėjo, kad Roza atvažiuos. Suėmė save į rankas ir, perėjusi per kamba- 
rėlį, atsiklaupė priešais Nukryžiuotąjį ant plikos sienos šalia jos lovos. Sudėjo 
rankas maldai. Tarytum vos tik vakar atvykusi ji čia, tarytum vis dar tebebuvo 
tąja išgąsdinta mergina, kuri visą gyvenimą stengėsi slėpti nuo savęs meilę 
Dievui. 

Prisiminė švelnų motinėlės vyresniosios balsą, kai klūpėjo įkniubusi vei- 
du į minkštos medžiagos jos abito skreitą. Vėl pajuto švelnius pirštus glostant 
jai galvą. 

— Neverk, vaikuti. Ir nesibijok nieko. Kelias, vedantis į mūsų Viešpatį, 
gali būti sielvartingas ir sunkus, bet Jėzus Kristus, mūsų Išganytojas, neatstu- 
mia nė vieno, iš tiesų Jo ieškančio. 

— Bet, garbioji motinėle, aš nusidėdavau. 

— Kas iš mūsų be nuodėmės? — švelniai atrėmė garbioji motinėlė. — 
Jeigu tu ateisi su savo nuodėmėmis pas Jį, prisiimantį visas mūsų nuodėmes, 

ir įtikinsi savo atgaila, Jis tau suteiks savo šventą atleidimą ir ten būsi pasvei- 
kinta Jo namuose. 

Dženė pro ašaras pažvelgė į garbiąją motinėlę: 

— Vadinasi, galiu pasilikti? 

Motinėlė nusišypsojo jai: 

— Žinoma, gali pasilikti, vaikuti. 


"Į lankytojų kambarį įžengė sesuo Tomas, ir Roza atsikėlė nuo krėslo. 

— Dženė? — su dvejone pratarė ji. — Tai yra, norėjau pasakyti, sesuo 
Tomas? 

— Roza, kaip gera tave matyti. 

„Roza pažvelgė į ją. Atokios viena nuo kitos pilkos akys ir dailus veidelis 
priklausė Dženei, bet giedra ramybė, spinduliuojanti iš jų po baltu naujokės 
dangalu, ėjo iš sesers Tomas. Staiga ji atpažino, kad tas veidas, į kurį dabar 
žvelgė, buvo jai kadais matytasis ekrane, tūkstantį kartų išdidintas ir kupinas 
tos pačios meilės, kai Magdalietė tiesė ranką prisiliesti savo Išganytojo apdaro 
kraštelio. 

— Džene! — tarė ji šypsodamasi. — Aš taip džiaugiuosi, kad tiesiog 
noriu tave apkabinti. 

Sesuo Tomas ištiesė į ją rankas. 

Vėliau jiedvi vaikštinėjo tykiais sodo takeliais, nutviekstais popietės sau- 
lės, ir, pasiekusios kalvos viršūnę, sustojo žvelgdamos į plytinčią po jų kojomis 
slėnio žalumą. 

— Jo grožis yra visur, — tyliai ištarė sesuo Tomas, pasisukdama į savo 
bičiulę. — Aš suradau savo vietą Jo namuose. 

Roza pažvelgė į ją. 

— Kiek laiko išbūsi noviciate? 

— Dvejus metus. Iki ateinančios gegužės. 

— O kas paskui? — paklausė Roza. 

— Jeigu įrodysiu, kad esu verta Jo malonės, apsigobsiu juodu dangalu ir 
žengsiu motinėlės steigėjos keliu, nešdama Jo gailestingumą visiems, kuriems 
šito reikia. 

Ji pažvelgė Rozai į akis, ir ši darsyk išvydo tame žvilgsnyje giliai užslėptą 
ramybę. 

— Ir aš kur kas laimingesnė už daugelį, — vėl tarė sesuo Tomas. — Jis 
jau yra mane išmokęs savojo darbo. Tie metai, kuriuos praleidau ligoninėje, 
padės man, kad ir kur būčiau pasiųsta, nes kaip tik šioje srityje aš labiausiai 
galiu būti naudinga. 


Devinta Kaja 

UŽ LANGO'IKI BALTUMO ĮKAITUSI LIEPOS VIDURIO SAULĖ SPIRGINO NEVADOS 
oro uosto kilimo-tūpimo taką, bet čia, generolo kabinete, visu apkrovimu bes- 
isukantys oro kondicionieriai palaikė ne daugiau aštuoniasdešimties laipsnių“ 
temperatūrą. Pažvelgiau į Morisį, paskui per stalą — į generolą ir jo štabą. 

— Taigi, ponai, — tariau, — reaktyvinis „CA-JET X. P.“ turėtų lengviau 
pasiekti šešių šimtų per valandą greitį negu, kaip britai giriasi, jų „De Havil- 
land-Rols“ penkių šimtų — šešių su puse. — Nusišypsojęs atsistojau. — O 
dabar, ponai, jeigu teiksitės išeiti į lauką, aš jums pademonstruosiu. 

 — Aš dėlto nė kiek neabejoju, pone Kordai, — maloniai prašneko gene- 

rolas. — Jeigu mums būtų iškilę nors kiek abejonių, jūs nė nebūtumėte gavęs 
šio kontrakto. 

— Tad ko mes laukiame? Eime. 

— Minutėlę, pone Kordai, — greitai pasakė generolas. — Mes negalime 
leisti, kad jūs demonstruotumėte lėktuvą. 

Aš išpūčiau akis. 

— Kodėl? 

— Jums nesuteikta teisė pilotuoti reaktyvinius aparatus, — pasakė jis ir 
pažvelgė į popieriaus lapą ant stalo. — Jūsų medicininėje pažymoje nurodyta, 


* Pagal Farenheitą (apie 26-27C). 

kad esate šiek tiek susilpnėjusių reakcijų. Žinoma, atsižvelgiant į jūsų amžių, 
jos visai normalios, bet supraskite mus — negalima leisti, kad juo skristumėte. 

— Gryna nesąmonė, generole. Kaip manote, kas jį čia atskraidino pa- 
rodyti jums? 

— Tuomet tam turėjote visišką teisę, — atsakė generolas. — Tai buvo 
jūsų lėktuvas. Bet kai tik jis nusileido šiame oro uoste, pagal kontraktą tapo 
armijos nuosavybe. Ir mes negalime rizikuoti leisdami jums pakilti su juo į 
orą. 

Piktai trenkiau kumščiu sau į delną. Taisyklės, vien tik taisyklės! Čia ir 
visa bėda su tais prakeiktais kontraktais. Vakar būčiau galėjęs nuskristi iki 
Aliaskos ir atgal, ir niekas nebūtų galėjęs manęs sulaikyti. Arba jeigu jau apie 
tai kalbame, netgi pasivyti. „CA-JET X. P“ buvo daugiau nei dviem šimtais 
mylių per valandą greitesnis nei bet kuris iš dabar armijos turimųjų. Kada 
nors turėsiu ištaikyti laiko ir įsiskaityti į tuos kontraktus. 

Generolas nusišypsojo ir apėjo apie stalą prie manęs. 

— Puikiai suprantu, ką jaučiate, pone Kordai. Kai medikai man pasakė, 
kad aš per senas koviniam skraidymui ir privertė atsisėsti už rašomojo stalo, 
buvau ne vyresnis kaip jūs dabar. Ir tuo apsidžiaugiau ne daugiau kaip jūs. 
Niekam nėra malonu išgirsti, jog sensti. 

Apie ką jis čia kalba? Man tik keturiasdešimt vieneri. Tai dar ne senatvė. 
Aš vis dar sugebėčiau apskraidyti daugelį tų šlapukų, vaikštinėjančių tenai, po 
oro uostą, su auksinių bei sidabrinių juostų ir ąžuolų lapų antsiuvais ant pečių. 
Pažvelgiau į generolą. 

Matyt, šis pastebėjo mano akyse nuostabą, nes vėl nusišypsojo. 

— "Tai įvyko tik prieš metus. Dabar man keturiasdešimt treji. — Jis pa- 
siūlė cigaretę, ir aš tylomis ją paėmiau. — Lėktuvą pakels į orą papulkininkis 
Šo. Kaip tik šiuo metu jis laukia oro uoste. 

Vėl jis perskaitė mano akyse klausimą. 

— Nesirūpinkite, — skubiai pasakė. — Šo labai gerai susipažinęs su lėk- 
tuvu. Pastarąsias tris savaites praleido jūsų Berbanko gamykloje bandydamas jį. 

Žvilgtelėjau į Morisį, bet šis rūpestingai suko akis kažkur į šalį. Matyt, 
ir jis čia prikišęs nagus. Dar paprakaituos man už tai. Vėl pasigręžiau į gene- 
rolą. 

— Gerai, generole, einam laukan ir pasižiūrėsime, kaip skraido tas ma- 
žylis. 

„Mažylis“ tiko ne tik lėktuvui. Papulkininkiui Šo galėjo būti ne ką dau- 
giau nei dvidešimt metų. Stebėjau, kaip jis pakėlė lėktuvą į orą, bet paskui 
nebeturėjau jėgų stovėti ir prisimerkęs sekti jį manevruojant. Tai buvo taip 
pat nemalonu, lyg būčiau parsivedęs namo nekaltybę, įkaitinęs ją ir viską pa- 

rengęs, o paskui, atidaręs miegamojo duris ir aptikęs kitą vaikiną nuskinant 
man iš panosės vyšniukę. 

— Ar kur nors čia galėčiau išgerti kavos? 

— Netoliese, prie pagrindinių vartų, yra užkandinė, — pasakė vienas iš 
kariškių. 

— Dėkui. 

— Prašom, — atsakė jis mašinaliai, vis neatplėšdamas akių nuo dangaus. 
Aš nuėjau nuo jų. 

Užkandinė neturėjo oro kondicionieriaus, tačiau čia tvyrojo prieblanda ir 
nebuvo taip blogai, nors ledo kubiukai šaldytoje kavoje ištirpo anksčiau, nei aš 
atsinešiau stiklinę atgal į vietą. Niūriai žiūrėjau pro langą priešais mano staliu- 
ką. Per jaunas arba per senas — ir šitaip visą gyvenimą. Kai 1918-aisiais bai- 
gėsi karas, man buvo keturiolika, o kai mes įsitraukėme į šį, jau buvau beveik 
peržengęs šaukiamojo amžiaus ribą. Kai kuriems žmonėms nuolat nesiseka. 
Visada manydavau, kad kiekvienai kartai tenka po karą, bet aš nepriklausiau 
nei vienai, nei kitai. Tokia jau netikusi mano laimė — gimti tarp jų dviejų. 

Prie užkandinės sustojo vidutinio dydžio armijos autobusas. Iš jo pasi- 
pylė žmonės, ir aš įnikau stebėti juos, nes nebuvo į ką kita žiūrėti. Visi civiliai, 
ne kareiviai ir jau nebejauni. Daugelis iš jų nešėsi persimetę per ranką švarką, 
o antra — portfelį, kai kurie buvo žili, kiti — visai be plaukų. Man krito į akis 
vienas dalykas: jie visiškai nesišypsojo, netgi kalbėdamiesi tarp savęs grupelė- 
mis, kuriomis sustojo vos tik išlipę iš autobuso. 

Ir ko gi jiems šypsotis, karčiai save paklausiau. Nėra tam jokios prie- 
žasties. Matyt, kaip ir aš priklauso aptarnaujančiajam personalui. Išsiėmiau 
cigaretę ir brūkštelėjau degtuką. Vėjo srovė nuo besisukančio ventiliatoriaus 
užpūtė jį. Nusisukęs nuo jo ir slėpdamas liepsną tarp sulenktų delnų, brūkš- 
telėjau kitą. 

— Herr Kordai! Iš tiesų koks netikėtumas! Ką jūs čia veikiate? 

Atsisukau ir pamačiau Štrasmerį. 

— Ką tik pristačiau naują lėktuvą, — pasakiau tiesdamas ranką. — Betgi 
ką jūs čia veikiate? Maniau, esate Niujorke. 

Štrasmeris paspaudė man ranką — kažkaip savotiškai, europietiškai. 
Šypsena dingo jam iš akių. 

— Mes irgi kai ką pristatėme ir dabar grįžtame. 

— Jūs su tais tenai, lauke? 

Jis linktelėjo, pažvelgė pro langą į juos, ir jo akyse suspindo liūdesys. 

— Taip, — pamažu pasakė jis. — Visi mes atvykome kartu tuo pačiu 
lėktuvu, bet dabar grįžtame skirtingais reisais. Trejus metus dirbome drauge, 
o dabar užduotis atlikta. Netrukus grįžtu į Kaliforniją. 

— Aš to tikiuosi, — nusijuokiau. — Mums jūs tikrai praverstumėte ga- 
mykloje, bet, manau, kurį laiką dar teks palūkėti. Karas Europoje gal ir pasi- 
baigs, tačiau jeigu spręsime pagal Taravą“ ir Okinavą“", prireiks mažų mažiau- 
siai šešių mėnesių ar metų, kol Japonija kapituliuos. 

Štrasmeris nutylėjo. 

Pažvelgiau į jį ir staiga prisiminiau: juk europiečiai baisiai jautrūs dėl 
etiketo. 

— Atleiskite, 4err Štrasmeri, — greitai pasakiau. — Gal išgertumėte su 
manimi kavos? 

— Aš neturiu laiko. — Jo akyse pasirodė kažkokia keista dvejonė. — Ar 
turite čia kabinetą kaip ir bet kur kitur? 

. — Žinoma, — patvirtinau. — Įeidamas pastebėjau šio pastato gale ant 
vienų durų užrašą „Vyrams“. 

— Susitiksiu tenai su jumis po penkių minučių, — pasakė jis ir išskubėjo 
iš užkandinės. 

Pro langą stebėjau jį prisidedant prie vienos iš grupelių ir šnekant su vy- 
rais. Kažin, gal seniokas mažumėlę kuoktelėjęs? Ką gali žinoti, gal persidirbo 
ir dabar įsivaizduoja vėl esąs nacistinėje Vokietijoje. Juk nėra jokio reikalo taip 
slėptis, kad kalbasi su manimi. Šiaip ar taip, mudu abu toje pačioje pusėje. 

Užgesinau cigaretę ir palengva išėjau laukan. Jis nė nepažvelgė į mano 
pusę, kai žengiau pro jo grupelę tualeto link. Po minutėlės ten prisistatė ir jis. 
Nervingai apžvelgė kabinas. 

— Mes vieni? 

— Manau, taip, — atsakiau nužvelgdamas jį ir mąstydamas, kaip reikės 
prisišaukti gydytoją, jeigu tik išryškės kokie nors jo kuoktelėjimo požymiai. 

Štrasmeris nuėjo prie kabinų ir ėmėsi atidarinėti dureles, pažvelgdamas 
vidun. Įsitikinęs, kad ten nieko nėra, sugrįžo prie manęs. Jo veidas buvo įsi- 
tempęs ir išblyškęs, ant kaktos blizgėjo prakaito lašeliai. Simptomai man pa- 
sirodė pažįstami. Jeigu nesi pripratęs prie Nevados saulės, per didelė jos dozė 
gali būti pražūtinga. Pirmi jo žodžiai mane įtikino, kad buvau teisus. | 

— Herr Kordai, — kimiai sušnabždėjo jis. — Karas nepasibaigs per šešis 
mėnesius. 

— Žinoma, ne, — švelniai tariau. Kiek esu girdėjęs, pirmiausia, ką reikia 
tokiais atvejais daryti — tai su jais sutikti, juos nuraminti. Stengiausi prisi- 
minti, kaip dera elgtis toliau. Pasigręžiau į kriauklę. 


* Japonijai priklausanti Ramiojo vandenyno sala, kur Antrojo pasaulinio karo metu, 1943-iaisiais, 
išsilaipino amerikiečių jūrų desantas, patyręs nemenkus nuostolius. 

** Japonijos sala, kur 1945-aisiais įvykdyta stambi JAV jūrų pėstininkų ir sausumos dalinių karinė 
operacija. 

— Šit, prileisiu jums stiklinę... 

— Jis baigsis kitą mėnesį! 

Matyt, tai, ką pagalvojau, atsispindėjo mano veide — žandikaulis man 
atkaro iš nuostabos. 

— Ne, aš neišprotėjęs, 5err Kordai, — greitai pasakė Štrasmeris. — Nie- 
kam kitam to nepasakyčiau. Šitaip tegaliu jums atsidėkoti už tai, kad išgelbė- 
jote man gyvybę. Žinau, kaip tatai gali būti svarbu jūsų verslui... 

— Betgi... Betgi kokiu būdu... 

— Daugiau nieko negaliu jums sakyti, — pertraukė jis mane. — Tik pa- 
tikėkite manimi. Kitą mėnesį Japonija bus verfa//en*! — Štrasmeris apsisuko 
ir išbėgo pro duris. 

Kurį laiką žvelgiau jam įkandin, paskui nuėjau prie kriauklės ir nusiplo- 
viau veidą šaltu vandeniu. Mane pagavo toks jausmas, kad esu netgi didesnis 
beprotis už jį, nes buvau juo bepatikįs. Betgi kodėl? Niekas nesusieina. Taip, 
mes stumiame japonpalaikius atgal, bet jie vis dar turi savo rankose Malajus, 
Hongkongą ir Olandų Rytų Indiją, ir su tąja jų kamikadzių filosofija būtų 
stebuklas, jeigu karas baigtųsi per mėnesį. 

Vis dar mąsčiau apie tai, kai kartu su Morisiu įsėdau į traukinį. 

— Žinai, ant ko aš tenai užsidūriau? — paklausiau ir nedaviau jam laiko 
atsakyti. — Ant Oto Štrasmerio. 

Morisis nusišypsojo, tartum jam būtų palengvėję. Matyt, tikėjosi gauti 
nuo manęs velnių, kad nepasakė apie tą KOP lakūną-bandytoją. 

— Mielas žmogutis, — pasakė jis. — Kaip laikosi? 

— Kiek man pasirodė, visai gerai. Jis grįžta į; Niujorką. — Pažvelgiau 
pro langą į plytinčią Nevados dykumą. — Beje, ar kartais negirdėjai, prie ko 
konkrečiai jis dirba? 

— Konkrečiai — ne. 

Nužvelgiau jį. 

— O ką girdėjai? 

— Girdėjau ne iš jo paties, — pasakė Morisis, — o iš vieno savo drau- 
gelio Inžinierių klube, kuris irgi kurį laiką prie to dirbo. Bet jis žinojo ne itin 
daug — tik tiek, kad tai buvo vadinama „Manhatano projektu“ ir turėjo kažką 
bendra su profesoriumi Einšteinu. 

Nustebęs suraukiau antakius. O ką galėjo Štrasmeris nuveikti dėl tokio 
žmogaus kaip Einšteinas? | 

Morisis vėl nusišypsojo. 

— Šiaip ar taip, juk Štrasmeris yra išradęs plastikinį alaus indelį, kuris 
tvirtesnis už metalinį. 


E Žlugusi (vok.). 

— Nair kas? 

— Galbūt profesorius paprašė Otą, kad jam išrastų plastikinį konteinerį 
atomams laikyti, — nusijuokė Morisis. 

Mane pagavo didžiulis jaudulys. Konteineris atomams, energija butelyje, 
pasirengusi sprogti, kai tik ištrauki kamštį. Tasai žmogelis neišprotėjęs, nu- 
tuokė, apie ką kalba. Tai aš beprotis. 

Tam prireiktų stebuklo, pagalvojau. Ką gi, Štrasmeris ir jo draugužiai at- 
vyko į dykumą, sukūrė tokį ir dabar, atlikę savo darbą, grįžta namo. Koks tatai 
buvo darbas, kaip jie jį atliko, negalėjau atspėti ir nelabai stengiausi. 

Bet giliai širdyje buvau įsitikinęs, kad tai įvyko. Stebuklas, kuris užbaigs 
karą. 


IŠLIPAU IŠ TRAUKINIO RYNE, O MORISIS TĘSĖ KELIONĘ Į LOS ANDŽELĄ. NE- 
buvo laiko paskambinti į rančą Roberui, tad iki fabriko nusigavau taksi. Pro 
vielų tinklo vartus po iškaba „CORD EXPLOSIVES“ įriedėjome į gamyklos ribas, 
dabar mylios atstumu nuo pagrindinio korpuso. 

Nuo karo pradžios fabrikas nepaprastai išsiplėtė. Beje, kaip ir visos mūsų 
kompanijos. Atrodė, kad ir ką darytume — nuolat stigdavo vietos. 

Išlipęs iš mašinos, susimokėjau taksistui ir, šiam nuvažiavus, pažvelgiau 
] pažįstamą seną pastatą. Buvo susidėvėjęs ir greta naujų statinių atrodė ap- 
rūkęs ir nutriušęs, tiktai stogas akinančia baltuma tviskėjo saulėje. Kažkodėl 
niekaip neprisiverčiau persikraustyti iš ten, nors kiti tarnautojai perkėlė savo . 
kabinetus į naująjį administracijos korpusą. Numečiau ant šaligatvio ir sutry- 
niau kulnu cigaretę, paskui įžengiau pro duris. 

Kvapas padvelkė toks pat kaip visada, ir šnabždesiai sklido tokie patys, 
kuriuos visada girdėdavau iš čia dirbančių vyrų ir moterų lūpų, kai eidavau pro 
šalį. „El hijo“ — sūnus. Praėjo dvidešimt metų, kai mirė mano tėvas, ir dauge- 
lis jų dar čia nedirbo, bet vis tiek jie mane šitaip vadino. Netgi jaunesnieji, kai 
kurie perpus jaunesni už mane. 

Toks pats buvo ir kabinetas. Sunkus, pernelyg didelis rašomasis stalas ir 
oda apmušti baldai, nuo laiko sutrūkinėję ir apsitrynę. Laukiamajame nebuvo 
sekretorės, bet ir neturėjo būti. Juk manęs nelaukta. 

Nuėjau už rašomojo stalo ir nuspaudžiau selektoriaus jungiklį — šitokiu 
būdu galėjau susisiekti su Makalisterio kabinetu naujajame korpuse, ketvirtis 
mylios nuo čia. Kai atsiliepė, jo balse suskambo nuostaba. 

— Džonas! Iš kur tu atsiradai? 

— Iš KOP bazės. Ką tik pristatėme naująjį lėktuvą. 

— Puiku. Ar jiems patiko? 

— Manau, taip, — atsakiau. — Nepatikėjo man pakelti jį į orą. — Pasi- 
lenkęs atidariau spintutės po telefono staleliu dureles ir iš ten išsiėmiau bur- 
bono butelį. — Kokioje atsidurtumėme padėtyje, jeigu, karui pasibaigus rytoj, 
būtų nutraukti mūsų kariniai kontraktai? 

— Sprogmenų kompanijos? — paklausė Makas. 

— Visų kompanijų, — pasakiau, nes žinojau, kad jis čia saugo visų kada 
nors mūsų sudarytų kontraktų kopijas, nes laikė šį kabinetą tartum namais. 

— Tai šiek tiek užtruks. Ką nors tuoj pat pasodinsiu peržiūrėti popierius. 

— Tarkim, valandą? 

Makalisteris kiek dvejojo, paskui prašneko su smalsumo gaidele balse: 

— Gerai, jeigu tai taip svarbu. 

— Svarbu. 

— Ar tu ką nors žinai? 

— Ne, — sąžiningai prisipažinau. Iš tiesų aš nežinojau, tik spėjau. — Pa- 
prasčiausiai, man to reikia. 

Kurį laiką kitame linijos gale buvo tylu, paskui Makalisteris vėl prašneko: 

— K tik gavau iš inžinerinio skyriaus skaičiavimus, kiek atsieitų aviaci- 
jos radarų ir smulkių detalių cechus paversti numatoma elektronikos kompa- 
nija. Ar atnešti juos? 

— Būk malonus, — pasakiau ir nuspaudžiau jungtuką, nutraukdamas 
ryšį. Pasiėmiau nuo padėklo su termosu stiklinę ir iki pusės įsipyliau burbo- 
no. Peržvelgiau kambarį. Nuo sienos į mane žvelgė tėvo portretas. Iškėliau į 
jį stiklinę. 

— Seniai matėmės, tėti, — pasakiau ir susipyliau gerklėn viskį. 


Baigiau peržiūrinėti brėžinius ant rašomojo stalo ir vėl susukau juos į 
standų ritinį. Pažvelgiau į Makalisterį. 

— Man atrodo kaip reikiant, Makai. 

Jis linktelėjo. 

— Pažymėsiu ant jų, kad pritarta, ir persiųsiu tiekimo skyriui, kad pada- 
rytų papildomus užsakymus reikalingoms medžiagoms, kurios būtų pristaty- 
tos karui pasibaigus. — Jis dirstelėjo į butelį burbono ant stalo. — Nesi labai 
vaišingas. Nepasiūlysi išgerti? 

Pažvelgiau į jį nustebęs. Makas nebuvo didelis gėrovas. Ypač darbo va- 
landomis. Pastūmiau jam butelį ir stiklinę. 


— Įsipilk. 

Jis kliustelėjo gurkšnelį ir išlenkė gryną, paskui atsikrenkštė. Pažvelgiau ; jį. 

— Norėčiau su tavimi pasikalbėti apie dar vieną pokario planą, — var- 
žydamasis prašneko jis. 

— Klok. 

— Apie save patį, — tarė nedrąsiai. — Nebesu jaunas. Noriu pasitraukti 
] poilsį. 

— Pasitraukti į poilsį? — Negalėjau patikėti savo ausimis. — Kurių galų? 
Kokį velnią tu veiktum? 

Makas sutrikęs nuraudo. 

— Visą gyvenimą dirbau kaip jautis, — tarė jis. — Turiu du sūnus, duk- 
terį ir penkis vaikaičius, iš kurių trijų dar nesu matęs. Mudu su žmona norė- 
tume praleisti daugiau laiko su jais, geriau pažinti, kol dar ne vėlu. 

Aš nusijuokiau. 

— Kalbi taip, lyg kiekvieną minutę tikėtumeis užversti kanopas. Juk tu 
dar jaunas vyras. 

— Man šešiasdešimt treji. Aš su tavimi jau dvidešimt metų. 

Išpūčiau į jį akis. Dvidešimt metų! Kur jie pasidėjo? Armijos gydytojai 
buvo teisūs. Aš irgi jau nebe vaikas. 

— Mums tavęs čia stigs, — nuoširdžiai pasakiau. — Nežinau, kaip vieni 
versimės. — Tai irgi buvo tiesa. Makas buvo vienintelis žmogus, kuriuo visada 
galėjau pasikliauti, kada tik man prireikdavo pagalbos. 

— Versitės labai gerai. Šiuo metu mums dirba keturiasdešimt advokatų 
ir kiekvienas — savo srities specialistas. Tu jau nebe vienas, valdai didžiulę 
kompaniją ir privalai turėti didelį teisinį aparatą, kuris tave saugotų. | 

— Na tai kas? — atšoviau. — Juk negali vidury nakties paskambinti apa- 
ratui, kai esi papuolęs į bėdą. 

— Šiam aparatui gali. Jis pasirengęs visiems netikėtiems atvejams. 

— Bet ką tu veiksi? Tik nepasakok man, kad būsi laimingas vien gulinė- 
damas ir vaidindamas senelį. Juk privalėsi kuo nors užimti savo protą. 

— Pagalvojau apie tai, — rimtai atsakė Makas. — Aš taip ilgai užsiimi- 
nėjau korporaciniais ir mokesčių įstatymais, kad bemaž užmiršau svarbiausia. 
Įstatymus, reguliuojančius žmonių gyvenimus. — Vėl pasiėmė butelį ir įsipylė 
dar vieną šlakelį. Nelengva jam buvo čia sėdėti ir pasakoti man, ką galvoja. 

— Manau, imsiuos advokato praktikos kokiame nors provincijos mies- 
telyje. Išklausysiu kiekvieną, kas pasibels į duris. Man pabodo nuolat kalbėti 
apie milijonus. Nors sykį noriu padėti kokiam nors vargšui žmogeliui, tikrai 
reikalingam pagalbos. 

Žiūrėjau į Makalisterį. Dirbi su žmogumi dvidešimt metų ir vis tiek iki 
galo nesugebi jo pažinti. Išvydau tokią jo pusę, kokios nė neįtariau egzistuojant. 

“ — Žinoma, mes anuliuosime visus kontraktus ir susitarimus, kuriuos 
esame sudarę, — pasakė jis. 

Žinojau, kad jam nestigo pinigų, bet nestigo jų ir man. 

— Kurių galų? Kartą per kelis mėnesius vis pasirodyk direktorių valdy- 
bos posėdyje, taip mes nors kartkartėmis galėsime tave pamatyti. 

— Vadinasi tu... Tu sutinki? 

Aš linktelėjau. 

— Žinoma, bet palaukime karo pabaigos. 


Jis vertė kiekvieno kontrakto santraukas, ir krūva popierių vis didėjo. 
Galiausiai Makas baigė ir pažvelgė į mane. 

— Kiekviename kontrakte turime pakankamai apsaugos punktų tiems 
atvejams, jeigu jis būtų nutrauktas. Išskyrus vieną. Šis pagrįstas produkcijos 
tiekimu, kol baigsis karas. 

— Kuris iš jų? 

— Dėl tos skraidančiosios valties, kurią laivynui statome San Diege. 

Žinojau, apie ką jis kalba. Apie „Centurioną“. Tai buvo didžiausias kada 
nors pastatytas lėktuvas, numatytas gabenti visą kuopą, susidedančią iš šimto 
penkiasdešimties žmonių, be to, dvylikos žmonių įgulą, du lengvuosius tan- 
kus-amfibijas, lengvąją artileriją, ginklus, amuniciją ir maisto atsargas visai 
kuopai. Tai man kilo mintis, kad toks lėktuvas pasirodys labai naudingas iš- 
laipinant užnugario desantą mažosiose Ramiojo vandenyno salose. 

— O kodėl mes pasirašėme tokį kontraktą? 

— Tu jo norėjai, prisimeni? 

Prisiminiau. Laivyno vadovybė abejojo, ar išvis toksai didelis lėktuvas su- 
gebės pakilti į orą, tad aš juos paspaudžiau, kad sudarytų kontraktą, pagal kurį 
visiškai išbandytas lėktuvas turėjo būti atiduotas iki karo pabaigos. Tai įvyko 
daugiau nei prieš septynis mėnesius. 

Ir bemaž tuojau pat susidūrėme su problemomis. Apkrovos bandymai pa- 
rodė, kad įprastiniai metalai padarys jį per sunkų varikliams pakelti į orą. Pra- 
radome du mėnesius, kol konstruktoriai surado fiberglaso junginį, dešimt kartų 
lengvesnį ir keturiskart stipresnį už metalą. Tada teko pastatyti specialią įrangą 
naujajai medžiagai gaminti. Aš netgi atsigabenau iš Kanados Amosą Vintropą, 
kad sėdėtų prie šio projekto. Senasis nelaikšis fantastiškai padirbėjo ir sugebėjo 
išjudinti gamybą, kaip niekas kitas nebūtų pajėgęs. Ir prityręs vilkas nė kiek 
nepakeitė savo elgsenos. Žinojo, kad turi mane sugriebęs už pautų, ir prieš at- 
vykdamas čia išsikovojo, kad jį paskirčiau „Cord Aircraft“ viceprezidentu. 

— Kiek mes jau įkišę? — paklausiau. 

Makas pažvelgė į popieriaus lapą. 

— Iki birželio tryliktosios — šešiolika milijonų aštuonis šimtus septy- 
niasdešimt šešis tūkstančius penkis šimtus devyniasdešimt keturis dolerius ir 
trisdešimt vieną centą. 

— Mes įklimpę, — pasakiau tiesdamas ranką telefono. Atsiliepė telefonis- 
tė.— Sujunkite mane su Amosu Vintropu San Diege. O kol aš lauksiu pokalbio 
su juo, paskambinkite ponui Daltonui į jo „Inter-Continental Airlines“ konto- 
rą Los Andžele ir paprašykite, kad atsiųstų man specialų užsakomąjį lėktuvą. 

— Kokios bėdos? — paklausė Makas stebėdamas mane. 

— Septyniolika milijonų dolerių. Neteksime jų, jeigu tuoj pat nepakel- 
sime šio lėktuvo į orą. 

Pagaliau atsiliepė Amosas. 

„— Kaip greit tikiesi pakelti „Centurioną“ į orą? — paklausiau. 

— Mums sekasi neblogai, kaip tik baigiame paskutinius potėpius. Ma- 
nau, turėtume jį pakelti rugsėjį arba spalio pradžioje. 

— Ko trūksta? 

— Įprastinių dalykų. Įrangos, instaliacijos, apdailos, sutvirtinimų. Pats 
Žinai. 

Žinojau. Smulkūs, bet svarbūs dalykai, užimantys laiko daugiau negu kas 
kita. Bet nieko iš tikrųjų esminio, kas neleistų lėktuvui skristi. 

— Paruošk jį, — pasakiau. — Aš rytoj su juo pakilsiu. 

— Tu išprotėjai? Dar netgi nepylėme į jo bakus benzino. 

— Tad pripilkite. 

-— Bet dar fiuzeliažas neišbandytas vandenyje, — sušuko jis. — Iš kur tu 
žinai, ar jis nenuskęs čia pat, San Diego įlankoje, kai pradėsi įsibėgėti? 

— Tad išbandyk. Turi dvidešimt keturias valandas įsitikinti, ar jis laikosi 
ant vandens. Jeigu tau reikia pagalbos, šiąnakt atsirasiu pas tave. 

Tas projektas nenumatė papildomų išlaidų, neturėjo vyriausybės garanti- 
jos, kuria ji prisiimtų viską sau — ar būtų pelnas, nuostolis arba išeitų lygiom. 
Tai buvo mano pinigai ir neturėjau jokio noro jų prarasti. 

Dėl septyniolikos milijonų „Centurionas“ skris, jeigu ir turėčiau iškelti jį 
iš vandens plikomis rankomis. | 


20 


PAPRAŠIAU ROBERĄ, KAD NUVEŽTŲ MANE Į RANČĄ, KUR IŠSIMAUDŽIAU PO DUŠU 
ir, prieš skrisdamas į San Diegą, persirengiau. Jau ėjau iš namų, kai suskambo 
telefonas. 

— Jums, pone Džonai, — pasakė Roberas. — Makalisteris. 

Paėmiau iš jo ragelį. 

— Klausau, Makai? 

— Atleisk, kad tave trukdau, tačiau tai svarbu. 

— Klok. 

— Ką tik iš studijos paskambino Boneris. Mėnesio pabaigoje jis pasi- 
traukia iš mūsų ir pereina į „Paramount“. Sutarė su jais, kad statys tik gigan- 
tiškus filmus. 

— Pasiūlyk jam daugiau pinigų. 

— Jau siūliau. Atsisako. Nori išeiti. 

— Na ir velniop jį. Jeigu nori, tegul sau keliauja. 

— Mes įstrigę, — rimtai pasakė Makas. — Turėsime ką nors surasti, 
kas vadovautų studijai. Kino kompanija negali veikti, jeigu nėra kam statyti 
filmų. 

Nieko nauja jis man nepasakė. Kaip gaila, kad Deividas Vulfas nebesu- 
grįš. Galėjau juo kliautis. Turėjo tokią pat nuojautą dėl filmų kaip aš — dėl 
lėktuvų. Bet jisai susilaukė savo dalies prie Ancijaus. 

— Šiąnakt man reikia nuskristi į San Diegą, — pasakiau. — Leisk man 
apie tai pagalvoti, ir viską apsvarstysime tavo kontoroje Los Andžele poryt. 

Šiuo metu turėjau didesnių rūpesčių. Vienas „Centurionas“ kainavo 
maždaug tiek, kiek visų metų studijos produkcija. 

Mes nutūpėme San Diego oro uoste maždaug pirmą paryčiui. Tiesiai iš 
ten nusisamdęs taksi nuvažiavau į nedidelę laivų statyklą, kurią nuomojomės 
netoli laivyno bazės. Nuo jos išvydau už dešimties kvartalų spindinčias švie- 
sas. Nusišypsojau sau. Amosui gali patikėti darbą. Jis surinko naktinę pamai- 
ną, ir darbas virte virė, nors ir teko sulaužyti užtemdymo taisykles. 

Apėjau seną didžiulį elingą, kuris mums atstojo angarą, ir kaip tik tuo 
metu išgirdau, kaip kažkas sušuko: 

— Atlaisvinkite šliūžę! 

Ir tuojau iš angaro išriedėjo „Centurionas“. Pirmiausia išlindo jo uo- 
dega — bet kuriam pašaliečiui galėjo pasirodyti panašus į milžinišką bjaurų 
kondorą, skrendantį atbulom. Tartum riebi kiaulė, jo fiuzeliažas nučiuožė 
šliūže prie vandens. 

Iš angaro atgriaudėjo galingas stūgesys, ir aš buvau kone parmuštas ant 
žemės būrio žmonių, iššokusių lauk bėgomis paskui lėktuvą. Nespėjau nė atsi- 
kvėpti, kai jie, aplenkę mane, atsidūrė prie vandens. Pamačiau minioje Amosą 
— jis šaukė ne mažiau nei kiti. 

Garsiai ištryško purslai, ir „Centurionas“ pūkštelėjo į vandenį; mirksnį 
stojo kankinanti tyla, kai uodega paniro atbulom į vandenį, bemaž visai paslė- 

pus; tris didžiulius vairus, o paskui pratrūko pergalingi šūksniai — fiuzeliažas 
išsilygino lengvai plūduriuodamas įlankos paviršiumi. Lėktuvas ėmė suktis ir 
tolti nuo doko. Sugirgždėjo didžiulės gervės, įtempdamos prilaikančiuosius 
lynus, kad sugrąžintų jį prie kranto. 

Kai nuėjau prie Amoso, žmonės dar tebešaukė. 

— Kokį velnią čia darote? — paklausiau stengdamasis perrėkti triukš- 
„mą. 

— Ką ir liepei — bandome jį ant vandens. 

— Prakeiktas kvaily! Juk galėjai jį nuskandinti. Kodėl nepasinaudojai 
slėgio rezervuaru? 

— Nebuvo laiko. Anksčiausiai rezervuarą galėjau gauti po trijų dienų. O 
tu sakei, kad nori pakelti jį į orą rytoj. 
kyšojo ant sausumos. 

— Palūkėk čia minutėlę, — pasakė Amosas. — Turiu duoti vyrams dar- 
bo. Aš jiems moku trigubai. 

Jis nuėjo per doką prie darbininkų, kurie prie milžiniško lėktuvo korpu- 
so jau buvo pristatę kopėtėles. Užsiropštęs jomis lyg būtų perpus jaunesnis, 
Amosas atidarė dureles tuoj už pilotų kabinos ir dingo fiuzeliaže. Po mirks- 
nio išgirdau kažkur viduje suūžiant variklį, ir nusileido didžiulė atlenkiamoji 
plokštė, atverdama žiojinčią angą priekyje, pakankamai didelę, kad galėtų įva- 
žiuoti sunkvežimis. Lėktuvo rampos viduje pasirodė Amosas. 

— Tvarka, vyručiai. Žinote, ką reikia daryti, judinkitės. Mokame trigubai 
ne už kalbeles. | 

Jis sugrįžo per doką prie manęs, ir mudu nuėjome į jo kontorą. Ten ant 
stalo stovėjo butelis viskio. Iš konteinerio sienoje jis išėmė du popierinius 
puodelius ir ėmė į juos pilti viskį. 

— Tu tikrai nori rytoj jį pakelti į orą? 

Aš linktelėjau. 

Jis papurtė galvą. 

— Tavimi dėtas, to nedaryčiau. Tai, kad jis plaukia, dar nereiškia, kad 
skris. Dar nesame tikri dėl tiek daug dalykų. Jeigu jis ir pakils į orą, visai nėra 
garantijos, kad jame išsilaikys. Padangėje gali netgi suskilti dalimis. 

— Bus nelengva, — tariau. — Bet vis tiek aš pakelsiu jį į orą. 

Amosas gūžtelėjo pečiais. 

— Tu čia šeimininkas, — pasakė paduodamas man vieną popierinį puo- 
delį. Pakėlė savąjį prie lūpų. 

— Už sėkmę. 

Kitos dienos antrą valandą mes vis dar nebuvome pasirengę. Dešiniojo 
borto antrasis variklis spjaudėsi tepalu it naftos gręžinys kaskart, kai tik jį už- 
vesdavome, ir mes niekaip negalėjome suprasti, pro kur švirkščia. 

— Turime jį iškelti, — pasakė Amosas, — ir sugrąžinti į dirbtuves. 

— Kiek tai užtruks? — paklausiau. 

— Dvi tris valandas, jeigu mums pasiseks ir iškart aptiksime, kur bėda. 
Gal geriau atidėti pakilimą į orą iki rytojaus? 

— Kurių galų. Po penktos dar tris su puse valandos bus šviesu. — Aš pa- 
sukau atgal jo kontoros link. — Grįžtu pas tave į kontorą ir kiek nusnūsiu ant 
kušetės. Pašauk mane, kai tik visa bus parengta. 

Bet verčiau būčiau miegojęs boilerių fabrike — toks buvo triukšmas nuo 
šauksmų, keiksmų, bilsmų, kniedžių plakimo. Paskui suskambo telefonas, ir 
aš priėjau atsiliepti. 

— Alio, tėti? — Monikos balsas. 

— Ne, čia Džonas. Aš tau jį surasiu. 

— Dėkui. 

Padėjęs ragelį ant rašomojo stalo, nuėjau prie durų ir pašaukiau Amosą. 
Paskui sugrįžau ir vėl atsiguliau ant kušetės. Amosas pakėlė ragelį ir, išgirdęs 
dukters balsą, metė į mane kažkoki keistą žvilgsnį. 

— Taip, nelabai turiu laiko. — Jis kiek patylėjo klausydamasis jos, paskui 
nusišypsojo. — Puiku. Kada tu išvyksti? Tuomet, kai šis darbas bus baigtas, aš 
atskrisiu į Niujorką ir mudu atšvęsime. Pabučiuok nuo manęs Džoaną. 

Jis padėjo ragelį ir priėjo prie manęs. 

— Skambino Monika, — pasakė žvelgdamas iš viršaus į mane. 

— Žinau. 

„= Šiandien išvyksta. S. Dž. Hardinas ką tik ją paskyrė vyriausiąja Sžy/e 
redaktore ir nori, kad tuojau pat sugrįžtų. 

— Kaip miela, — pasakiau. 

— Pasiima su savimi Džoaną. Tu jau seniai nematęs mažytės, tiesa? 

— Penkerius metus — nuo tada, kai abi jas išsivedei Čikagoje iš mano 
numerio „Drake“ viešbutyje. 

— Turėtum dabar ją pamatyti. Mažytė tampa tikra gražuole. 

Išpūčiau į jį akis. Dabar jau būsiu viską regėjęs — šit Amosas Vintropas 
vaidina išdidų senelį. 

— Vyruti, tu iš tiesų pasikeitei, a? 

— Anksčiau ar vėliau žmogus turi ateiti į protą. — Amosas sutrikęs nurau- 
do. — Susivoki pridaręs daugybę kvailysčių įskaudindamas savo mylimus žmo- 
nes ir, jeigu nesi visiškas pimpelis, stengies atitaisyti jiems padarytą skriaudą. 

— Irgi esu apie tai girdėjęs, — sarkastiškai pasakiau. Nebuvau nusiteikęs 
klausytis seno pendėsio pamokslų, kad ir kaip jis būtų persimainęs. — Kalba- 
ma, kad taip dažniausiai atsitinka, kai jau nebesistoja. 

Aiškiai buvo matyti, kad senis užpyko, ir pamačiau jo veide ankstesniojo 
Amoso pėdsakus. 

— Norėčiau tau pasakyti keletą dalykų. 

— Pavyzdžiui, kokių, Amosai? 

— Jau pasirengta įstatyti variklį, pone Vintropai! — šūktelėjo nuo durų 
kažkurio darbininko balsas. 

— Tuoj ateisiu. — Amosas vėl pasigręžė į mane. — Primink man apie 
tai, kai grįšime po bandomojo skrydžio. 

 Išsišiepiau žvelgdamas jam įkandin, kai ėjo pro duris. Šiaip ar taip, ne 
toks jis jau šventas, kad nepriverstum pašiaušti šerių. Atsisėdau ir ėmiau grai- 
bytis po kušete savo batų. 

Kai išėjau laukan, variklis jau sukosi, jo gausmas buvo ausiai malonus, 


lygus. 


— Atrodo, dabar tvarka, — pasakė man Vintropas. 

— Tad pirmyn. Ko laukiame? 

Amosas padėjo ranką man ant alkūnės. 

— Ar tikrai man nepavyks tavęs įtikinti, kad persigalvotum? 

Papurčiau galvą. Septyniolika milijonų dolerių — pakankamas argu- 
mentas. Amosas prisidėjo ruporu delnus prie burnos. 

— Visi iš laivo, išskyrus skrisiančią įgulą. | 

Bemaž tučtuojau, kai tik variklis užgeso, kieme stojo tyla. Po kelių minu- 
čių paskutinis darbininkas išlipo pakeliamuoju trapu. Kažkoks žmogus iškišo 
galvą pro mažą pilotų kabinos langelį. 

— Visi pasišalino, pone Vintropai, išskyrus įgulą. 

Amosas ir aš atversto borto trapu įlipome į lėktuvą, paskui iš krovinių 
skyriaus į keleivių saloną ir galiausiai — į pilotų kabiną. Ten sėdėjo trejetas 
jaunų vyrų. Jie smalsiai pažvelgė į mane. Tebeturėjo ant galvos statybininkų 
šalmus. 

— Štai jūsų įgula, pone Kordai, — oficialiai pristatė Amosas. — Iš deši- 
nės — Džo Keitsas, radistas. Viduryje — Stivas Jablonskis, borto inžinierius, 
atsakingas už dešiniojo sparno pirmąjį, trečiąjį ir penktąjį variklius. Iš kai- 
rės — Baris Goldas, borto inžinierius, atsakingas už kairiojo sparno antrąjį, 
ketvirtąjį ir šeštąjį variklius. Dėl jų galite nesirūpinti. Visi jie — laivyno vete- 
ranai ir išmano savo darbą. 

Mes paspaudėme vienas kitam rankas, ir aš vėl kreipiausi į Amosą: 

— Kur antrasis pilotas ir navigatorius? 

— Čia pat, — atsakė Amosas. 

— Kur? 

— Aš. 

— Kas per velnias... 

Jis išsišiepė. 

— Ar turi ką nors, kas geriau pažinotų šią mažytę? Be to, pusę metų 
kasnakt miegojau su ja. Kas dar turi didesnę teisę pasimėgauti pirmuoju jos 
skrydžiu nei aš? | 

Minutėlę žiūrėjau į jį, paskui pasidaviau. Gerai žinojau, ką jis jaučia. Aš 
irgi tą pat jaučiau, kai vakar man neleido pilotuoti manojo reaktyvinio. 

Įsispraudžiau į piloto krėslą. 

— Į vietas, vyrai. 

— Taip, sere. 

Išsišiepiau. Tikrai, jie laivyno vaikinai. Paėmiau nuo planšetės patikros 
lapą. 

Skaitydamas iš jo įsakiau: 

— Uždaryti atkeliamąjį trapą. 

Apačioje sugaudė motoras. Po akimirkos prietaisų lentoje žybtelėjo rau- 
dona lemputė, ir motoras nutilo. 

— Trapas pakeltas, sere. 

— Užvesti pirmąjį ir antrąjį variklius, — skaičiau toliau, siekdamas prie- 
kin ir nuspausdamas žemyn du jungiklius, kuriais borto inžinieriai paleidžia 
šiuos dirbti. Galingi varikliai sukosėjo ir išriaugėjo juodus dūmus. Propeleriai 
vangiai pajudėjo, paskui, varikliams įsibėgėjant, ėmė su tolygiu švilpesiu suktis 
vis greičiau. 

— Dešinės pusės pirmasis variklis dirba normaliai, sere. 

— Kairės pusės antrasis variklis dirba normaliai, sere. 

Tolesnis punktas patikros sąraše man buvo naujas. Nusišypsojau sau. 
Tikrai, čia ne lėktuvas, o karo laivas su sparnais. 

— Atlaisvinkit lynus, — sukomandavau. 

Sėdintis man iš dešinės Amosas ištiesė ranką ir nuspaudė svertą, kuriuo 
buvo atlaisvinami prilaikantys lynai. Prieš mane prietaisų lentoje užsižiebė 
dar viena raudona lemputė, ir pajutau, kaip „Centurionas“ nuslydo į vandenį. 
Jo galas kiek paniro, paskui mašina ėmė palengva suptis ant bangų. 

Iš apačios iki mūsų atskriejo silpnas teliūškuojančio į fiuzeliažą vandens 
garsas. Pasilenkiau į priekį ir pasukau vairą. Didžiulis lėktuvas pamažu apsi- 
gręžė ir ėmė slinkti į atvirą įlanką. Pažvelgiau į Amosą. Jis išsišiepė man. 

Aš irgi nusišypsojau. Kol kas pradžia gera. Nors plauksime jūra. 

240 


BANGA SUDUŽO Į LĖKTUVO NOSĮ, PAŽERDAMA SŪRIUS PURSLUS ANT KABINOS 
lango priešais mane. O aš perėjau prie paskutinio patikros punkto. Jų buvo 
koks šimtas, ir atrodė, kad praėjo kelios valandos nuo tada, kai mes pradėjome 
doką. Pažvelgiau pro langus. Sešetas galingų variklių sukosi sklandžiai, pro- 
peleriai žybsėjo saule ir vandens purslais. Kažkas palietė man petį, ir aš atsi- 
gręžiau. 

„Už manęs stovėjo radistas, vienoje rankoje jis laikė pripučiamą gelbėji- 
mosi liemenę, kitoje — parašiutą. 

— Avarinė ekipuotė, sere. 

Pažvelgiau į jį. Jau buvo apsivilkęs savąja, taip pat ir dvejetas kitų vyrų. 

— Padėkite juos už mano krėslo. 

Paskersavau į Amosą. Šis irgi jau buvo su liemene ir dabar segėsi parašiuto 
diržus. Iš nepatogumo suniurnėjęs, vėl atsilošė krėsle, paskui pažvelgė į mane. 

— Turėtum juos užsivilkti. 

— Aš prietaringas, — pasakiau. — Jeigu jų neturi ant savęs, tai niekada 
ir neprisireikia. — Jis nieko neatsakė, tik gūžtelėjo pečiais, o tuo metu radistas 
sugrįžo į vietą ir užsisegė diržą. 

Apsidairiau po kabiną. 

— Pasirengę kilti? 

Visi iškart atsakė: 

— Taip, sere! 

Pasilenkiau į priekį, spragtelėjau jungikliu, ir visos lemputės prietaisų 
skyde iš raudonų tapo žaliomis. Nuo šiol jos užsižiebs raudonai tik tada, jei 
ištiks koks nors gedimas. Nukreipiau lėktuvą į atvirą jūrą. 

— Tvarka, vyručiai. Kylam! 

Pamažu atidariau droselį. 

Didžiulis lėktuvas metėsi į priekį, jo nosis įsirėžė į bangas, paskui pa- 
mažu pakilo, šeši propeleriai vis greičiau skrodė orą. Pradėjome skrieti kiek 
iškilę iš vandens, tartum lenktyninė valtis per vasaros varžybas. Pažvelgiau į 
prietaisų skydą. Oro greičio rodyklė stovėjo ties devyniasdešimt. 

Greta manęs suskambo Amoso balsas: 

— Apskaičiuotasis kilimo greitis šiam skrydžiui — šimtas dešimt. 

Nepažvelgęs į jį linktelėjau ir dar labiau atidariau droselį. Adatėlė pasi- 
slinko prie šimto, paskui prie šimto dešimt. Bangos daužė fiuzeliažo dugną it 

kniedžių kūjis. Įvariau adatėlę iki šimto penkiolikos ir pradėjau traukti į save 
šturvalą. 
Staiga „Centurionas“ tartum sudrebėjo, paskui atsiplėšė nuo vandens ir, nebe- 
varžomas jo pasipriešinimo, šokte pašoko į orą. Adatėlė stryktelėjo iki šimto 
šešiasdešimties, valdymo prietaisai lengvai slankiojo mano rankose. Pažvel- 
giau pro langą. Vanduo buvo du šimtai pėdų po mumis. Mes skridome. 

— Velniai rautų! — suniurnėjo vienas iš vyrų man už nugaros. 

Amosas pasimuistė krėsle. 

— K3 gi, vyručiai, — tarė ištiesdamas ranką. — Mokėkite! — Pažvelgė 
į mane ir išsišiepė. — Visi tie bernužėliai lažinosi su manimi iš dolerio, kad 
mes niekaip nepakilsime nuo vandens. 

Aš irgi jam šyptelėjau, vis kreipdamas mašiną pamažu aukštyn, kol pasie- 
kėme šešis tūkstančius pėdų. Paskui pasukau į vakarus, nusitaikydamas tiesiai 
į besileidžiančią saulę. 


— Jį lengva valdyti it vaikišką vežimėlį, — džiugiai sukreknojo Amosas 
nuo savo krėslo. 

Pažvelgiau į jį iš už radisto krėslo, kur stovėjau, kol šis man aiškino, kaip 
veikia naujasis automatinis signalų įrašų prietaisas. Tereikėjo vienąsyk pasiųsti 
radiogramą, o paskui įjungti automatiką, ir prietaisas vis kartos signalus, kol 
išsieikvos baterijos. 

Saulės spinduliai vėl nudažė žilus Amoso plaukus ugnine raudona jo jau- 
virš Ramiojo vandenyno apie du šimtus mylių nuo kranto. 

— Verčiau apsigręžkime ir grįžtame atgal, Amosai, — pasakiau. — Ne- 
noriu pirmąsyk su juo tūpti tamsoje. 

* — Laivyno terminais, kapitone, „Kursas atgal“, — nusišypsojo man ra- 
distas. 

— Gerai, jūreivi, — atsakiau ir pasigręžiau į Amosą: — Kursas atgal. 

— Klausau, sere. 

Mašina kiek pakrypo ir sklandžiai perėjo į posūkį, o aš vėl pasilenkiau 
viršum radisto. Staiga stipriai krestelėjo, ir aš kone užkritau ant vyrioko, įsi- 
tverdamas jam į petį. 

— Vėl gedimas penktajame! — sušuko kairiojo borto inžinierius. 

Prasispraudžiau iki savo krėslo ir pažvelgiau pro langą. Variklis švirkštė 
tepalą it geizeris. 

— Išjunk jį! — šūktelėjau prisisegdamas diržu prie krėslo. 

Gyslos Amoso kakle įsitempė it plieninės vielos — jis iš paskutiniųjų 

stengėsi suturėti staiga pradėjusio kratytis lėktuvo šturvalą. Aš sugriebiau savą- 
jį, ir abiem pasisekė išlyginti skrydį. Mašina pamažu pasidavė mūsų valdoma. 

— Penktasis išjungtas, sere, — šūktelėjo bortinžinierius. 

Pažvelgiau į variklį. Propeleris sukosi lėtai, varomas oro pasipriešinimo, 
bet tepalas nustojo liejęsis. Pažvelgiau į Amosą. Jo veidas buvo baltas, varvan- 
tis prakaitu, bet šiaip taip pajėgė nusišypsoti. 

— Be vargo galime grįžti ir su penkiais varikliais. 

— Aha. — Pagal skaičiavimus galėtume grįžti ir su trim. Bet nenorėčiau 
to išbandyti. Dirstelėjau į prietaisų skydą. Raudonai žibėjo penktojo variklio 
lemputė. Man bestebint, pradėjo raudonai blyksėti ir ketvirtojo. — Kas per 
velnias? 

Pasisukęs pažvelgiau į ketvirtą variklį. Šis irgi pradėjo užsikirsti ir kos- 
čioti. 

— Patikrinkite ketvirtąjį! — sušukau. Vėl pasigręžiau į prietaisų skydą. 
Raudonai žibėjo ketvirtojo variklio kuro padavimo sistemos lemputė. 

— Užsikimšus ketvirtojo kuro padavimo sistema! 

— Prapūst jį neigiamu slėgiu! 

— Klausau, sere! 

Išgirdau spragtelėjimą — jis įjungė vakuuminį siurblį. Dar viena raudona 
lemputė užsidegė priešais mane. 

— Vakuuminis siurblys neveikia, sere! 

— Išjungt ketvirtąjį! — paliepiau, nes nebuvo jokios vilties, kad sistema 
prasivalys savaime. Užsikimšusios kuro padavimo sistemos linkusios užsideg- 
ti. O mums vis tiek dar likę keturi varikliai. 

— Ketvirtasis išjungtas, sere! 

Lengviau atsidusau, kai praėjo dešimt minučių ir neiškilo jokių naujų 
rūpesčių. | 

— Manau, dabar viskas bus gerai, — tariau. 

Veikiau reikėjo nepraverti savo bjaurių žiobtų. Vos tik ištariau šiuos Žo- 
džius, pradėjo dusti ir čiaudėti pirmasis variklis, ir prietaisų skydas priešais 
mane sužibo it Kalėdų eglutė. Pradėjo dusti ir šeštasis variklis. 

— Išėjo iš rikiuotės pagrindinis kuro siurblys! 

Žvilgtelėjau į aukštimatį — penki tūkstančiai pėdų ir aukštis vis mažėjo. 

— Avarinį radijo signalą ir pasirengt apleisti lėktuvą! — šūktelėjau. 

Išgirdau radisto balsą: 

— Mayday! Mayday" Eksperimentinis „Cord Aircraft“ reisas. Krentame 
virš Ramiojo apie šimtą dvidešimt penkias mylias į vakarus nuo San Diego. 


* Tarptautinis pavojaus radijo signalas (iš pranc. M'aidez — padėkite man), vartojamas laivyboje ir 
aviacijoje. 

„Kartoju, apie šimtą dvidešimt penkias mylias į vakarus nuo San Diego. May- 
day! Mayday! 

Išgirdau garsiai klinktelint, ir radiograma vėl ėmė kartotis. Pajutau ant 
peties ranką. Greitai atsisukau. Radistas. Kažkur minčių užkaboryje prisimi- 
niau, kad pagalbos radiograma įrašyta ir kartojama automatiškai. 

— Mes pasiliksime, sere, jeigu jums reikia, — įsitempęs pasakė jis. 

— Čia ne už Dievą ir tėvynę, jūreivi, o už pinigus! Tad šokite! — Pažvel- 
giau į Amosą, kuris nesijudino iš krėslo. — Tu taip pat, Amosai. 

Jis nieko neatsakė, tik atsisegė savo saugos diržą ir atsikėlė iš krėslo. Iš- 
girdau už savęs atsidarant kabinos dureles, ir jie visi nuėjo prie avarinių durų 
keleivių skyriuje. 

Aukštimatis rodė tris tūkstančius aštuonis šimtus, aš išjungiau pirmąjį ir 
šeštąjį variklius. Galbūt man pavyks nutupdyti lėktuvą ant vandens, jeigu du 
likusieji varikliai galės dirbti kuru, nukreiptu iš sugedusiųjų. Aukštis buvo trys 
tūkstančiai keturi šimtai, kai užsidegė raudona avarinių durų lemputė, rodan- 
ti, kad šios atsidarė. Greitai grįžtelėjau pažvelgti pro langą ir pamačiau, kaip 
vienas po kito sparčiai išsiskleidė trys parašiutai. Pažvelgiau į prietaisų skydą. 
Du tūkstančiai aštuoni šimtai. 

Išgirdau už savęs kažkokį garsą ir atsisukau pažiūrėti. Amosas, begrįž- 
tantis į savo vietą. 

— Aš gi sakiau tau šokti! — šūktelėjau. 

Jis paėmė į rankas šturvalą. 

— Vaikinai iššoko, dabar saugūs. Pagalvojau, kad mudu abu turime šansų 
nutupdyti mažylį ant vandens. 

— O jeigu ne? — piktai atšoviau. 

— Daug neprarasime. Mums nelikę tiek daug laiko gyventi kaip jiems. 
Be to, šis mažylis kainavo krūvą pinigų! 
 — Na tai kas? — riktelėjau. — Juk čia ne tavo pinigai! 

Jo veide pasirodė keista, smerkianti išraiška. 

— Pinigai dar ne viskas, kas įdėta į šį lėktuvą. Aš jį pastačiau. 

Devynių šimtų aukštyje išėjo iš rikiuotės trečiasis variklis. Užgeso iškart 
kaip degtukas, ir lėktuvas trenkėsi į vandenį it poliakalė. Sėdynės diržas su- 
spaudė vidurius, vos nesurikau iš skausmo, tačiau staiga diržo veržimas atlėgo. 
Akys man prašviesėjo ir pažvelgiau pro langą . Lėktuvas neramiai suposi ant 
vandens, vienas sparnas stirksojo dangun. Vanduo jau sunkėsi į kabiną po 
mūsų kojomis. 

— Po šimts, nešdinamės! — šūktelėjo Amosas, šokdamas prie kabinos 
durų, kurios buvo užsitrenkusios. Nulenkė rankeną ir pastūmė jas, paskui už- 


gulė visu kūnu. Durys nepajudėjo. 

— Užstrigo! — šūktelėjo jis pasigręždamas į mane. 

Spoginau į jį akis, paskui šokau prie avarinio liuko pilotams virš mūsų 
galvų. Viena ranka truktelėjau skląstį, kita — stumtelėjau liuką. Neatsidarė. 
pasitelkęs dinamitą galėtum jį atidaryti. 

Amosas nelaukė, kol jam pasakysiu, ką daryti. Išsitraukė iš avarinių ins- 
trumentų dėklo veržliaraktį ir puolė daužyti šoninio iliuminatoriaus stiklą, 
kol iš šio liko vien rėmas su styrančiomis šukėmis. Jis numetė veržliaraktį, 
sugriebė gelbėjimosi liemenę ir sviedė man. Greitai ją užsinėriau, pasitikrin- 
damas, kad vožtuvas būtų tokioje padėtyje, jog suveiktų man atsitrenkus į 
vandens paviršių. 

— Tvarka, — tarė Amosas, — lisk lauk. 

Aš išsišiepiau. 

— Jūrų tradicijos, Amosai. Kapitonas paskutinis palieka laivą. Po tavęs, 
Alfonsai. 

— Tu išprotėjai, žmogau? — šūktelėjo jis. — Aš nepralįsčiau pro tą skylę, 
net jeigu mane perpjautų perpus. 

— Ne toks jau tu storas, — atrėmiau. — Pabandykime. 

Staiga jis nusišypsojo. Turėjau žinoti, kad negalima Amosu tikėti, kai jis 
šitaip šypsosi. Tas ypatingas vilkiškas vypsnys pasirodo tiktai tuomet, kai jis 
stengiasi tau iškrėsti šunybę. 

— Tvarka, Gastonai. Tu kapitonas. 

— Šitaip jau geriau, — pasakiau įsiręždamas ir sunerdamas laipteliu ran- 
kas, kad padėčiau jam palypėti iki iliuminatoriaus. — Žinojau, kad kurią nors 
dieną suprasi, kas šeimininkas. 

Ir vis dėlto jis nesuprato, o aš taip ir nepamačiau, kuo man trenkė. Nu- 
dreifavau sapnų karalystėn kaip reikiant apsvaigintas. Buvau „atsijungęs“, bet 
nevisiškai. Suvokiau, kas dedasi, bet nieko negalėjau padaryti. Mano rankos ir 
kojos, galva ir netgi kūnas — viskas priklausė kažkam kitam. 

Jutau, kaip Amosas stumia mane prie iliuminatoriaus, paskui skausmas 
nutvilkė man veidą — lyg juo būtų perbraukusi nagais katė. Bet aš jau atsi- 
dūriau lauke už siauro iliuminatoriaus ir kritau žemyn. Kritau apie tūkstantį 
mylių ir tūkstantį valandų, ir vis dar graibiausi išskleidžiamosios parašiuto 
virvelės, kai trenkiausi it maišas į lėktuvo sparną. 

Šiaip taip pamažu atsistojęs ant kojų pabandžiau užsiropšti kabinos siena 
prie iliuminatoriaus. 

— Išlisk iš ten, niekam tikęs, bjaurus kalės vaike! — šaukiau aš ir ver- 
kiau. — Išlįsk, aš užmušiu tave! 

Staiga lėktuvas kryptelėjo, kažkoks lūžgalis atskilo nuo sparno ir trenkė 

„man į šoną, nublokšdamas stačiagalviais į vandenį. Išgirdau tyliai sušvilpiant 
suspaustą orą — tai pradėjo pūstis apie mane gelbėjamoji liemenė. Padėjau 
galvą ant didelių minkštų jos pagalvių ir užmigau. 


30 


NEVADOJE, KUR GIMIAU IR UŽAUGAU, DAUGIAUSIA VIEN SMĖLIS, AKMENYS IR 
kartkartėmis neaukšti kalnai. Tačiau ten nėra vandenynų. Esama upelių ir 
ežerų, taip pat plaukymo baseinų kiekviename kaimo klube ir viešbutyje, bet 
jie visi pilni gaivaus gėlo vandens, kuris pursluoja burnoje it vynas, jeigu ne- 
tyčia, užuot maudęsis, jo atsigertum. 

Kažkada pabuvau poroje vandenynų: Atlanto, prie Majami Bičo ir At- 
lantik Sičio, Ramiajame — prie Malibu ir mėlynuose Viduržemio jūros van- 
denyse prie Rivjeros. Esu dargi pasinėręs į šiltus Golfo srovės vandenis balta- 
me, smėlėtame Bermudų paplūdimyje vaikydamasis nuogą mergužėlę, kurios 
vienintelis tikslas buvo atlikti tai kaip žuvims. Man taip ir nepavyko sužinoti, 
kaip tatai daro delfinai, nes sūriame vandenyje kažkaip viskas praslydo nuo 
mano pojūčių. Aš niekad nemėgau sūraus vandens, nes pernelyg limpa prie 
odos, degina šnerves, dirgina akis. O jeigu netyčia jo gurkšteli, tai skonis toks, 
kaip išspjauto eliksyro, kuriuo vakar skalavais burną. 

Tad ką gi aš čia veikiu? 

Velniai raguoti, žmogeli, visos žvaigždės danguje juokiasi iš tavęs. Tai 
tave išmokys šiokios tokios pagarbos vandenynams. Tau nepatinka sūrus van- 
duo, a? Ką gi, o kaip tau patiks milijonas, bilijonas, milijardas galonų tokio 
vandens? 

— A, velniai jo nematė, — pasakiau ir vėl užmigau. 


Iškurnėjau iš už tarnų barako kampo, kiek nešė manosios aštuonmečio 
kojos, vilkdamas paskui save per smėlį sunkų šovininį diržą ir dėklą su revol- 
veriu. 

Išgirdau tėvo balsą: 

— Eli, vaikine! Ką tu čia turi? 

Atsisukau ir susidūriau akis į akį su juo, stengdamasis paslėpti už nugaros 
šovinyną ir revolverį. 

— Nieko, — pasakiau kreipdamas akis į šalį. 

— Nieko? — pakartojo tėvas. — Na, duokš, pažiūrėsim. 

Jis ištiesė ranką ir ištraukė man už nugaros paslėptą šovinyną. Pakėlė jį, 

ir iš dėklo kartu su revolveriu iškrito sulankstytas popiergalis. Tėvas pasilenkė 
1r juos pakėlė. 

— Iš kur tai gavai? 

— Nuo sienos barake šalia Nevados lovos, — pasakiau. — Turėjau ant 
jos pasilipti. 

Tėvas įdėjo ginklą atgal į dėklą. Tai buvo juodas revolveris, glotnus, juo- 
das revolveris su M. S. inicialais ant jo juodos rankenos. Net aš buvau pakan- 
kamai didelis, kad suprasčiau, jog kažkas suklydo dėl Nevados inicialų. 

Tėvas buvo bepadedąs sulankstytą popierių atgal į dėklą, bet tas išsprūdo 
jam iš rankų ir krisdamas išsiskleidė. Pamačiau, kad tai buvo Nevados atvaiz- 
das su kažkokiais skaičiais viršuje ir išspausdintu tekstu apačioje. Tėvas kurį 
laiką stebeilijo į popierių, paskui jį sulankstė ir sugrąžino į dėklą. 

— Nunešk ir padėk viską atgal, iš kur paėmei, — piktai pasakė jis. Ma- 
čiau, kad buvo įsiutęs. — Ir saugokis, kad niekada daugiau tavęs nenutverčiau 
paėmus tai, kas ne tavo, arba aš kaip reikiant išpersiu tau kailį. 

— Nėra reikalo jo perti, pone Kordai, — mums už nugaros nuskambėjo 
Nevados balsas. — Tai aš kaltas, kad palikau tuos daiktus ten, kur berniukas 
galėjo pasiekti. — Mudu atsigręžėme. Nevada, tamsaus, neišskaitomo veido, 
stovėjo priešais, tiesdamas ranką. — Jeigu grąžinsite man, aš jį paslėpsiu. 

Tylomis tėvas atidavė jam ginklą, ir abu stovėjo, tyrinėdami vienas kitą. 
Nė vienas iš jų nepratarė nė žodžio. Išsigandęs sproginau į juos akis. Abu tar- 
tum tyrinėjo vienas kito žvilgsnį. Galiausiai Nevada prabilo: 

— Jeigu norite, pone Kordai, aš nutrauksiu sulygtą laiką. 

Supratau, ką tatai reiškia. Nevada išeina. Bemat užkaukiau: 

— Ne! Aš daugiau taip nedarysiu! Pažadu! 

Tėvas pažvelgė žemyn į mane, paskui vėl ; Nevadą, ir jo akyse šmėstelėjo 
nežymi šypsenėlė. 

— Vaikai, kaip ir gyvūnai, patys supranta, ko jiems iš tiesų reikia, kas yra 
geriausia. 

— Taip sakoma. 

— Verčiau tu tatai padėk taip, kad niekas nesurastų. 

Dabar ir Nevados akyse pasirodė šypsenėlė. 

— Klausau, pone Kordai. Tikrai taip ir padarysiu. 

Tėvas vėl nuleido į mane akis, ir šypsena jose išnyko. 

— Girdi, vaikine? Tik paliesk, kas ne tavo, ir gausi kaip reikiant į kailį. 


— Taip, tėve, — atsakiau garsiai ir tvirtai. — Girdėjau. 


Gurkštelėjau sūraus vandens, paspringau, užsikosėjau, ėmiau spjaudytis 
ir atsimerkiau. Žvaigždės vis dar mirksėjo man, tačiau rytuose dangus buvo 

bepradedąs pilkėti. Lyg pasigirdo tolimas motorų gausmas, tačiau, matyt, 
mano ausyse skambėjo jų atbalsiai. 

Šoną ir koją skaudėjo, lyg būčiau juos nugulėjęs. Kai sujudėjau, skausmas 
šovė į galvą ir apsvaigino. Žvaigždės ėmė suktis ir, pavargęs jas stebėti, vėl už- 
migau. 


Saulė dykumoje, didelė ir stipri, kybo danguje taip arti tavo galvos, kad 
kartais atrodo, jog jeigu ištiesęs ranką ją paliestum, nusidegintum pirštus. Ir 
kai būna taip karšta, reikia žiūrėti, kur statai koją tarp akmenų, nes po jais, 
pavėsyje, slepiasi nuo dienos kaitros geibiai susirangiusios barškuolės, savo 
vėsiu krauju vos ištverdamos nelemtą karštį. Jeigu atsitiktinai sutrikdai jų 
ramybę, greitos supykti, greitos pulti savo nuodingomis seilėmis. Žmonės 
panašūs į jas. 

Kiekvienas iš mūsų turi savąjį slaptą akmenį, po kuriuo slepiamės, ir var- 
gas tam, kuris už jo užklius, nes tada mes lyg dykumos barškuolės kertame 
aklai į bet kurį, kam tik pasitaiko eiti pro šalį. 

— Bet aš tave myliu, — pasakiau ir, ištaręs tuos Žodžius, supratau jų 
tuštumą. 

Matyt, ir ji suprato, nes negailestingai save demaskuodama apkaltino 
mane visorhis nuodėmėmis vyrų, kuriuos pažinojo. Ir ne be pagrindo, nes jos 
buvo ir mano nuodėmės. 

— Bet aš tave myliu, — pakartojau ir vos tik pasakęs supratau, kad ji at- 
pažino, kokie tie žodžiai neįtikinami. Nuskambėjo mano lūpose tuščiai ir be- 
prasmiškai. Jeigu būčiau buvęs garbingas iki pat galo, štai ką būčiau pasakęs: 
„Aš tavęs noriu. Noriu, kad tu būtum tokia, kokios aš trokštu. Mano svajonių 
atspindys, mano slaptų geismų veidrodis, veidas, kurį noriu rodyti pasauliui, 
brokatas, kuriuo dabinu savo šlovę. Jeigu tu esi viskas tas, padovanosiu tau 
save ir savo namus. Bet ne už tai, kuo tu esi, bet dėl savęs ir dėl to, kuo trokštu, 
kad tu būtum.“ 

Bet aš tik stovėjau marmėdamas tuščias banalybes, o žodžiai, kurie liejosi 
jai iš burnos, tebuvo mano paties nuodai, kuriuos ji taikė sau. Iš nežinojimo 
ji užkliudė mano slaptąjį akmenį. Stovėjau tenai nepakenčiamame karštyje 
po skaisčia spiginančia saule, slapčia gėdydamasis mano gyslomis srūvančio 
vėsaus kraujo žvarbos, skiriančios mane nuo visų kitų šioje žemėje. Ir netruk- 
džiau jai naikinti save mano nuodais. 

O kai nuodai padarė savo darbą, palikdami tik mažutę, išgąsdintą, nesu- 
laukusią nuodėmių atleidimo jos sielą, aš nusigręžiau. 

Su būdingu tokiems kaip aš negailestingumu atsukau jai nugarą. Pabė- 
gau nuo jos nerimasčių, nuo jos poreikio būti paguostai ir saugiai, nuo ne- 

bylaus meldimo parodyti jai gailestingumą, meilę ir supratimą. Pabėgau nuo 
karštos saulės, gelbėdamasis po savo slaptuoju akmeniu. 

Bet dabar nebeteikė jaukumo jo paunksnė, šviesa sunkėsi po juo, ir 
vėsi, vangi mano kraujo tėkmė nebeteikė jaukumo. Akmuo, atrodė, vis ma- 
žėjo, mažėjo, o saulė darėsi vis didesnė, didesnė. Bandžiau gūžtis, slėptis po 
vis labiau susitraukiančiu akmeniu, bet išsigelbėjimo nebuvo. Greit nebeliks 
manojo slaptojo akmens. Saulė plieskė vis skaisčiau ir skaisčiau. Skaisčiau ir 
skaisčiau. 

Pravėriau akis. 

Į jas tvieskė plonytis šviesos spindulys. Sumirksėjau, ir skvarbusis spin- 
dulys nusislinko į šalį. Dabar galėjau matyti, kas dedasi už jo. Gulėjau ant 
stalo baltame kambaryje, o šalia stovėjo kažkoks vyriškis baltu chalatu ir balta 
kepuraite. Šviesos pluoštas sklido nuo mažo apvalaus veidrodžio, kurį turėjo 
ant akies ir pro kurį žvelgė į mane. Mačiau juodus jo veido plaukelius, paliktus 
skustuvo. Jo lūpos buvo tvirtai sučiauptos, rūsčios. 

— Dieve mano! — suskambo už jo kažkieno balsas. — Jo veidas — ištisa 
bjaurastis, jame tikriausiai šimtai stiklo skeveldrėlių. 

Kryptelėjau akimis ir pamačiau antrą vyriškį, į kurį pasisuko pirmasis. 

— Nagi, nutilkit! Nejau nematote, kad jis atsibudo? 

Pamėginau kilstelėti galvą, bet lengva, greita ranka atsidūrė man ant pe- 
ties, stumtelėdama atgal, ir tada virš manęs palinko veidas. Jos veidas, kupinas 
tokio gailesčio ir atjautos, kokių niekada nebuvo manajame. 

— Džene! 

Spausdama ranka mano petį, ji kreipėsi į kažką, stovintį man už galvos. 

— Paskambinkite gydytojai Rozai Štrasmer į Los Andželo bendrojo 
profilio kliniką arba į Koltono sanatoriją Santa Monikoje. Praneškite jai, kad 
Džonas Kordas pateko į rimtą avariją, tegul tuoj pat atvažiuoja. | 

— Gerai, sesele Tomas, — nuskambėjo jaunas mergaitiškas balsas. Iš- 
girdau nutolstančius žingsnius. 

Skausmas vėl nudiegė šoną ir koją, aš sugrikšėjau dantimis. Man iš akių 
ištryško ašaros. Trumpai užsimerkiau, paskui vėl pravėriau akis ir pažvelgiau 
Į ją. 

— Džene! — sukuždėjau. — Džene, atleisk! 

— Viskas gerai, Džonai, — irgi sukuždėjo ji. Jos rankos slystelėjo po 
mane dengiančia paklode, ir aš pajutau žaste aštrų dūrį. — Nekalbėk. Tuoj 
viskas bus gerai. 

Dėkingai nusišypsojau ir vėl užmigau, per ūkus nusistebėdamas, kodėl 
Dženė su tokiu keistu baltu dangalu virš savo gražiųjų plaukų. 

PRO MANO PALATOS LANGUS Iš GATVIŲ, DABAR JAU NUTVIEKSTŲ RYTMEČIO 
saulės, vis dar įsiverždavo šventės garsai. Netgi šioji rimta ir rami Hilkrest 
Draivo dalis, juosianti Dievo gailestingumo ligoninę, buvo kupina džiugių 
garsų ir gausybės žmonių. Nuo San Diego laivyno bazės kitoje miesto pusėje 
kartkartėmis atskriedavo pergalingi laivo sirenos ūksniai. Šitaip tęsėsi kiau- 
rą naktį nuo praėjusio vakaro, kai atskriejo žinia apie Japonijos kapituliaciją. 
Karas baigėsi. 

Dabar supratau, ką Otas Štrasmeris mėgino man pasakyti. Dabar apie 
stebuklą dykumoje supratau iš laikraščių ir radijo prie savo lovos. Visi jie pa- 
sakojo apie nedidutį konteinerį su atomais, kurio dėka žmonija atsidūrė prie 
rojaus vartų. Arba pragaro. Pasiverčiau lovoje, stengdamasis surasti patogesnę 
padėtį, ir atatampos, prie kurių buvo prikabinta mano koja, cyptelėjo savo pe- 
lišku garsu įsiliedamos į kitus, atskriejančius iš lauko. 

Man pasisekė, pasakė viena iš seselių. Pasisekė. Dešinė mano koja buvo 
lūžusi trijose vietose, be to, dar sutraiškytas dešinys klubas ir keletas šonkau- 
lių. Ir vis dėlto žvelgiau į šį pasaulį iš po storo sluoksnio tvarsčių, dengiančių 
visą mano veidą, išskyrus plyšelius akims, nosiai ir burnai. Bet man pasise- 
kė — šiaip ar taip, likau gyvas. 

Ne taip kaip Amosas, kuris tebesėdėjo „Centurione“, nugrimzdusiame 
ant smėlio šelfo kokie keturi šimtai ar daugiau pėdų Ramiojo vandenyno gel- 
mėn. Vargšas Amosas. Trys įgulos nariai buvo aptikti sveikut sveikutėlaičiai, ir 
aš tebebuvau gyvas — už tai turėjau dėkoti Dievui ir neturtingiems žvejams, 
aptikusiems mane plūduriuojantį ant vandens ir atgabenusiems į krantą, o 
Amosas sėdėjo tylus savajame vandens kape, vis dar prie valdymo prietaisų 
lėktuvo, kurį jis pastatė ir kuriuo neleido skristi man vienam. 

Prisiminiau buhalterio balsą, kai šis per telefoną mane guodė: 

:— Nesirūpinkit, pone Kordai, mes viską galime nurašyti į pelno mokes- 
čius. Kai nuo bendrų pajamų atskaitysite normalų keturiasdešimt vieną pro- 
centą ir devyniasdešimt procentų viršpelnio mokesčio, grynas nuostolis mums 
nesieks nė dviejų milijonų... 

Trenkiau ragelį nebenorėdamas daugiau jo klausytis. Visa tai gražu ir 
puiku. Bet kaip nurašysi nuo balanso gyvybę žmogaus, kuris žuvo per tavo 
godumą? Ar yra kokia nors pajamų mokesčių nuolaida atsižvelgiant į mirtį? 
Tai aš nužudžiau Amosą ir, nesvarbu, kiek atskaitymų padaryčiau nuo savo 
paties sielos, vis tiek jo nesugrąžinsiu. 

Atsidarė durys, ir aš pasukau galvą. Į palatą įėjo Roza, lydima interno ir 
sesers, stumiančios nedidelį stalelį ant ratų. 

— Sveikas, Džonai. 

— Sveika, Roza, — sumykiau pro tvarsčius. — Vėl metas perrišti? Tikė- 
jausi tavęs sulaukti tik poryt. 

— Karas baigėsi. 

— Taip, žinau. 

— Ir kai šiandien atsikėliau, rytas man pasirodė toks gražus, kad nu- 
sprendžiau nieko nelaukdama atlėkti pas tave ir nuimti tvarsčius. 

Pažvelgiau į ją. 

— Suprantu, — tariau. — Visada stebėdavaus, iš kur gydytojai semiasi 
logikos. 

:— Tai ne gydytojiška, o moteriška logika. Galiu pasigirti, kad, prieš tap- 
dama gydytoja, buvau moteris. 

Aš nusijuokiau. 

— Dėkingas už šią logiką, kad ir katrai iš judviejų ji priklauso. Bus ma- 
lonu likti be tvarsčių, net ir trumpai minutėlei. 

Roza tebesišypsojo, nors jos akys surimtėjo. 

— Šįsyk jie bus nurišti visam laikui, Džonai. 

Spitrijau į ją, kol ėmė nuo stalelio žirkles. Paskui ištiesiau ranką ir sustab- 
džiau ją. Staiga pabūgau, kad man nuriš tvarsčius. Jaučiausi su jais saugus. Lyg 
kokone, slepiančiame mano veidą nuo smalsaujančių pasaulio akių. 

— Ar ne per greitai? Viskas bus gerai? 

Roza suprato mano jausmus. 

— Veidą dar kurį laiką skaudės, — pasakė ji imdama karpyti koko- 
ną. — Skaudės dar labiau, kol oda ir raumenys apsipras. Bet tatai praeis. Juk 
negalime amžinai slėptis po kauke, tiesa? 

Čia jau kalbėjo gydytoja, ne moteris. Žvelgiau jai į veidą, kol ji vis kirpo 
ir nurišinėjo, vis kirpo ir nurišinėjo, ir pagaliau likau be tvarsčių. Pasijaučiau 
nuogas it naujagimis, keista vėsa lytėjo man skruostus. Pabandžiau pamatyti 
Rozos akyse savo atspindį, bet šios liko ramios ir beaistrės, neišsiduodančios 
ir profesionaliai nešališkos. Pirštais paspaudinėjo man skruostus, smakrą, nu- 
braukė nuo kaktos plaukus. 

— Užsimerk. 

Įvykdžiau, ką lieptas. Pajutau, kaip pirštais ji lengvai palietė man vokus. 

— Atsimerk. 

Atsimerkiau. Jos veidas tebebuvo ramus, neišskaitomas. 

— Nusišypsok, — paliepė. — Štai šitaip. — Ji nutaisė platų, be jokio 


džiugesio šypsnį — juokdarišką savo įprastos šiltos šypsenos parodiją. 

Aš išsišiepiau. Šiepiausi tol, kol nedidelis skruostų peršulys pradėjo pra- 
gariškai kaisti. Bet aš vis tiek šiepiausi. 

— Tvarka, — tarė ji, staiga nusišypsodama. Dabar iš tikrųjų nusišypso- 
dama. — Gana. 

Lioviausi šiepęsis ir pažvelgiau į ją. 

— Na kaip, daktare? — stengiausi kalbėti lengvu tonu. — Labai baisu? 

— Ne taip jau ir blogai, — trumpai atsakė ji. — Žinai, niekad nebuvai 
pritrenkiantis gražuolis. — Ji paėmė nuo stalelio veidrodį. — Štai. Pasižiūrėk 
pats. 

Nepažvelgiau į veidrodėlį. Dar nenorėjau savęs matyti. 

— Gal galima pirmiau cigaretę, daktare? | 

Tylomis ji padėjo atgal ant stalelio veidrodėlį ir išsitraukė iš chalato kiše- 
nės pakelį cigarečių. Prisėdusi ant lovos krašto, įsikišo vieną burnon, uždegė ją 
ir įstatė man į lūpas. Užsitraukęs pajutau silpną jos pomados salsvumą. 

— Tu buvai žiauriai suraižytas, kai Vintropas išstūmė tave pro tą iliumi- 
natorių. Bet laimei... 

— Tu žinojai apie tai? — pertraukiau ją. — Turiu galvoje — apie Amo- 
są? Kaip tu sužinojai? 

— Iš tavęs. Kol buvai narkozėje. Surankiojome visą istoriją nuotrupomis 
kartu su stiklo trupinėliais, kuriuos knaibėme iš tavo veido. Laimė, nė vienas iš 
svarbiausiųjų veido raumenų nebuvo sunkiai pažeistas. Daugiausia paviršiniai 
sužalojimai. Gebėjome greitai persodinti odą. Ir, galiu pridurti, sėkmingai. 

Ištiesiau ranką. 

— Dabar noriu veidrodėlio, daktare. 

Ji ištraukė man iš lūpų cigaretę ir padavė veidrodį. Pakėliau jį sau prieš 
akis, ir visas pašiurpau. 

— Daktare, — kimiai pratariau. — Atrodau visai kaip mano tėvas! 

Roza paėmė iš mano rankos veidrodėlį. Pakėliau į ją akis. Ji šypsojosi. 

— Tikrai, Džonai? Betgi tu visada šitaip atrodei. 


Vėliau tą rytą Roberas atnešė man laikraščius. Jie visi mirgėjo praneši- 
mais apie Japonijos kapituliaciją. Atsainiai juos perverčiau ir numečiau į šalį. 

— Gal dar ką nors atnešti paskaityti, pone Džonai? 

— Ne, dėkui. Nelabai turiu ūpo skaityti. 

— Gerai, pone Džonai. Galbūt norėtumėte pamiegoti. — Jis pasuko 
prie durų. 

— Roberai! 


— Klausau, pone Džonai? 

— Ar aš... — neryžtingai užsikirtau, mašinaliai pirštais prisiliesdamas 
skruosto, — ar aš visados šitaip atrodžiau? 

Jis nusišypsojo blykstelėdamas baltais dantimis. 

— Taip, pone Džonai. 

— Kaip mano tėvas? 

— Kaip iš akies luptas. 

Aš tylėjau. Keista, kaip visą gyvenimą stengies nebūti į ką nors panašus, 
o paskui sužinai, kad esi pažymėtas neištrinamu įspaudu kraujo, tekančio tavo 
gyslomis. 

— Dar ko nors pageidaujate, pone Džonai? 

Papurčiau galvą. 

— Dabar pamėginsiu numigti. 

Atkritęs ant pagalvės užsimerkiau. Išgirdau, kaip durys užsidarė, ir toly- 
džio garsai iš gatvės nutolo į mano sąmonės pakraščius. Užmigau. Regis, pa- 
staruoju metu labai daug miegu. Tartum stengčiausi atsigriebti už visus tuos 
kelis šimtus metų, kai atimdavau iš savęs miegą. Bet, matyt, mano miegota ne 
per ilgiausiai — pajutau kažką palatoje esant. 

Atsimerkiau. Prie lovos stovėjo Dženė, žvelgdama į mane. Pamačiusi 
mane atsimerkus, nusišypsojo. 

— Sveikas, Džonai. 

— Aš miegojau, — pralemenau it nejučia išbudintas vaikas. — Sapnavau 
kažkokią nesąmonę. Kad man keli šimtai metų. 

— Vadinasi, malonus sapnas. Džiaugiuosi. Malonūs sapnai padės tau 
greičiau pasveikti. 

Pasikėliau ant alkūnės, ir kai siekiau paimti nuo stalelio prie lovos pa- 
kelį cigarečių, atatampos cyptelėjo. Dženė greitai papureno ir pakėlė aukščiau 
man už nugaros pagalves, kad galėčiau atsiremti. Išsitraukiau cigaretę. Dūmai 
nuvijo iš galvos miegą. 

— Dar pora savaičių, ir tau nuims nuo kojos gipsą. Galėsi važiuoti namo. 

— Tikiuosi, Džene. 

Staiga sumojau, kad ji vilki ne balta ligoninės uniforma. 

— Pirmąsyk matau tave su juodu apdaru, Džene. Kas čia, kokia nors 
speciali apranga? 

— Ne, Džonai, aš ja visados vilkiu, išskyrus tą laiką, kai dirbu ligoninėje. 

— Vadinasi, šiandien tau laisva diena? 

— Tarnaujant mūsų Išganytojui, laisvų dienų nebūna, — paprastai pa- 
sakė ji. — Ne, Džonai, aš atėjau atsisveikinti. 

— Atsisveikinti? Bet aš nesuprantu. Pasakei, kad praeis dar pora savaičių, 
kol aš... 

— Aš išvykstu, Džonai. 

Kvailai įsispitrijau į ją. 

— Išvyksti? 

— Taip, Džonai, — ramiai pasakė ji. — Buvau čia, Dievo gailestingumo 
ligoninėje, tik iki tol, kol mane perkels į Filipinus. Ten mes atstatome per karą 
sugriautą ligoninę. Dabar man leista išskristi lėktuvu. 

— Betgi tu negali taip pasielgti, Džene. Negali palikti žmonių, kuriuos 
pažįsti, palikti kalbos, kurią šneki. Tenai būsi svetima, vieniša. 

Pirštais Dženė palytėjo krucifiksą, prikabintą prie juodos juostelės ant 
krūtinės. Tylios rimties išraiška jos akyse pagilėjo. 

— Aš niekad nesu viena, — paprastai tarė ji. — Jis visada su manimi. 

— Nereikia to daryti, Džene, — pasakiau. Paėmiau brošiūrėlę, kurią ra- 
dau ant stalelio prie savo lovos, ir atverčiau ją. — Tu juk davei tik laikinus įža- 
dus. Panorėjusi gali bet kada jų atsisakyti. Juk tebėra trejų metų bandomasis 
laikotarpis, kol priimsi galutinius šventinimus. Tai ne tau, Džene. Taip pasiel- 
gei, nes buvai įskaudinta ir supykusi. Esi per jauna ir per graži, kad slėptumei 
savo gyvenimą po juodu apdaru. 

Ji vis tylėjo. 

— Nejau tu nesupranti, ką aš tau sakau, Džene? Noriu, kad sugrįžtum 
ten, kur tavo vieta. 

Pamažėle ji užsimerkė, o kai pravėrė akis, šios buvo apniukusios nuo 
ašarų. Bet jai prašnekus, balsas skambėjo tvirtai, buvo kupinas išminties ir 
tikėjimo. 

— Tai tu nesupranti, Džonai. Neturiu vietos, kur trokščiau sugrįžti, nes 
kaip tik čia, Jo namuose, mano vieta. 

Žiojausi jai atsakyti, bet Dženė švelniai pakėlė ranką. 

— Tu manai, aš atėjau pas Jį iš nuoskaudos ir pykčio? Klysti, — ramiai 
tarė ji. — Nebėgama prie Dievo nuo gyvenimo, o bėgama prie Jo tam, kad 
gyventum. Visą savo amžių ieškojau Jo, nesuvokdama, ko ieškau. Meilę, kurią 
aš ten pažinau, vien pasijuokimas iš tos, kokia, žinau, meilė gali būti. Labdara, 
kurią teikiau, buvo tik maža dalelytė tos, kurią galėjau suteikti; gailestingu- 
mas, kurį rodžiau, buvo niekas palyginti su Jo gailestingumu, kurį jaučiau savo 
viduje. Čia, Jo namuose ir Jo darbuose, atradau didesnę meilę, negu kada nors 
pažinojau. Per Jo meilę atradau saugumą, pasitenkinimą ir laimę, sutampančią 
su Jo dieviškąja valia. 

Minutėlę Dženė nutilo žvelgdama į krucifiksą tarp pirštų. Kai vėl pakėlė 
akis, jos žvilgsnis buvo giedras, nesudrumstas. 

— Ar yra pasaulyje kas nors, Džonai, galintis pasiūlyti daugiau nei 
Dievas? 

Aš tylėjau. 

Pamažu ji ištiesė į mane savo kairiąją ranką. Ant didžiojo piršto pama- 
čiau storą sidabrinį žiedą. 

— Jis pakvietė mane į savo namus, — pasakė ji švelniai, — tad aš pri- 
ėmiau ir nešioju Jo žiedą, kad amžinai išsaugočiau Jo malonę. 

Paėmiau ranką ir prispaudžiau lūpas prie žiedo. Pajutau, kaip Dženės 
pirštai lengvai slystelėjo mano plaukais, paskui ji nuėjo prie lovos kojūgalio ir 
ten sustojo. 

— Aš tave dažnai prisiminsiu, drauguži, — švelniai pasakė ji. — Ir mel- 
siuos UŽ tave. 

Tylomis užgesinau į peleninę cigaretę. Dženės akys spindėjo tokiu gro- 
žiu, kokio niekad anksčiau nebuvau regėjęs. 

— Ačiū tau, sese, — pasakiau tyliai. 

Nepratarusi daugiau nė žodžio, ji apsisuko ir išėjo pro duris. Žiūrėjau į 
lovos kojūgalį, kur ji ką tik stovėjo, tačiau dabar netgi jos dvasia buvo dingusi. 

Įsikniaubiau veidu į pagalvę ir pravirkau. 


Jo 


IŠĖJAU Iš LIGONINĖS RUGSĖJĮ. SĖDĖJAU INVALIDO VEŽIMĖLYJE, STEBĖDAMAS, 
kaip Roberas krauna į lagaminą paskutinius mano daiktus. Ir tuo metu atsi- 
darė durys. 

— Sveiks, Jauniau! 

— Nevada! Ką tu čia veiki? 

— Atvažiavau pargabenti tave namo. 

Aš nusijuokiau. Keista, kaip galima metų metus gyventi vos prisimenant 
žmogų, o paskui taip apsidžiaugti, staiga jį išvydus. 

— Galėjai nevargti, — pasakiau. — Roberas susitvarkys pats. 

— Tai aš paprašiau jį atvažiuoti, pone Džonai. Pamaniau, galėtų būti kaip 
senais laikais. Pasijaustumėte rančoje labai vienišas, neturėdamas ką veikti. 

— O aš pagalvojau, kad visai neblogai būtų paatostogauti, — pasakė 
Nevada. — Karas baigėsi, šou Žiemai užsidarė. Martai labai patinka globoti 
neįgaliuosius. Dabar ji ten, viską tvarko prieš mums atvažiuojant. 

— Juk judu susimokėte, a? — nusišiepiau. 

— Taip, iš tiesų, — pasakė Nevada, užeidamas už mano vežimėlio. — 
Pasirengę? 

Roberas uždarė lagaminą ir spragtelėjo užraktais. 

— Viskas sutvarkyta, pone Nevada. 

— Tad pirmyn. — Nevada pajudėjo su vežimėliu pro duris. 

— Mums reikės stabtelėti Berbanke, — atsigręžęs pasakiau Nevadai. — 
Makas turi krūvą popierių man pasirašyti. 

Nors ir gulėjau ligoninėje, reikalai riedėjo savo keliu. 

Bazas Daltonas pasirūpino, kad San Diego oro uoste mūsų lauktų spe- 
cialus užsakomasis „ICA“ reisas. Antrą valandą dienos mes jau nusileidome 
Berbanke. Kai mane su vežimėliu įstūmė į kabinetą, Makalisteris atsistojo ir 
išėjo iš už stalo priešpriešiais pasitikti. 

— Žinai, kiek pamenu, pirmąsyk matau tave sėdintį. 

Aš nusijuokiau. 

— Tuomet skubėk pasigėrėti šiuo reginiu. Gydytojai sako, kad po poros 
savaičių vaikščiosiu kaip seniau. 

— Puiku, o kol kas pasinaudosiu tavo padėtimi. Pristumkite jį prie rašo- 
mojo stalo, vyručiai. Aš jau paruošęs plunksną. 

Buvo jau beveik keturios, kai pasirašiau paskutinįjį iš šūsnies dokumentų. 
Pavargęs pakėliau galvą. 

— Na, kas dar nauja? 

Žvilgtelėjęs į mane, Makas nuėjo prie stalelio, kuris stovėjo pasieny. 

— Štai, — tarė nutraukdamas dangalą nuo kažko, atrodančio lyg radijas 
su langeliu. 

— Kas tai? 

— Pirmasis „Cord Electronics“ kompanijos gaminys, — išdidžiai pasakė 
jis. — Kalame jį ceche, kuris anksčiau gamino radarus. Tai televizorius. 

— Televizorius? — paklausiau. 

— Vaizdai perduodami oru kaip radijo laidos, — paaiškino jis. — Jie pri- 
imami šiame ekrane. Visai kaip namų kinas. 

— O, tai dalykas, dėl kurio prieš karą kankinosi Diumonas. Nieko ne- 
išėjo. 

— O dabar išėjo, — pasakė Makas. — Dabar tai vienas didžiausių da- 
lykų. Visos radijo ir elektronikos kompanijos puolasi prie to. „RCA“, „Co- 
lumbia“, „Emerson“, „ITAIT“, „GE“, „Philco“. Visos. Nori pažiūrėti, kaip 
veikia? | 

— Žinoma. 

Makalisteris priėjo prie telefono ir pakėlė ragelį. 

— Sujunkite mane su laboratorija. — Jis pridengė delnu mikrofoną. — 
Liepsiu jiems ką nors paleisti. 

Po minutėlės Makas nuėjo prie televizoriaus ir pasuko rankenėlę. Lan- 

gutyje užsiplieskė šviesa, paskui pasirodė daugybė taškų ir linijų. Pamažu iš- 
ryškėjo raidės: 


„CORD ELECTRONICS“ PRISTATO 


Po šio titro pasirodė scena iš vesterno — raitelio, jojančio tiesiai į kamerą. 
Kai vyriškio veidas išryškėjo, pamačiau, kad tai Nevada. Sceną irgi atpaži- 
nau — tai buvo vijimosi epizodas iš „Renegato“. Penkias minutes mes tylomis 
stebėjome šią sceną. 

— Velniai rautų! — pratarė Nevada, kai ekranas užgeso. 

Pažvelgiau į Roberą. Jo veide atsispindėjo nuostaba. 

— Čia tai bent stebuklas, pone Džonai, — pasakė jis tyliai. — Dabar 
galima žiūrėti filmą namie, nereikės grūstis su negrais kažkur palubėje. 

— Štai kodėl jie visi nori nusipirkti mano senuosius filmus, — pasakė 
Nevada. 

Pažvelgiau į jį. 

— Ką turi omeny? 

— Pameni tuos devyniasdešimt su kažkiek filmų, kuriuos statėme ir ku- 
rie dabar priklauso man? 

Aš linktelėjau. 

— Pas mane buvo žmonės, norintys, kad jiems parduočiau. Siūlė gerus 
pinigus. Po penkis tūkstančius dolerių už kiekvieną. 

Išpūčiau į jį akis. 

— Viena, ko išmokau kino versle, — tariau, — tai niekada neparduoti 
iškart to, už ką gali gauti procentus. | 

— Nori pasakyti, kad filmus jiems nuomočiau kaip ir kino teatrams? 

— Visiškai teisingai. Pažįstu tas transliacijų kompanijas. Jeigu perka už 
penkis, tai numatę pasipelnyti penkiasdešimt. 

— Aš nelabai.išmanau tokius didelius sandėrius, — pasakė Nevada. — 
Makai, gal tu man padėsi? 

— Nežinau, Nevada. Iš manęs nekoks agentas. 

— Pirmyn, Makai, padėk jam, — pasakiau. — Pameni, kaip mane mokei 
statyti ant visko, kas neša pelną. 

Makalisteris netikėtai nusišypsojo. 

— (Gerai, Nevada. 

Staiga pasijutau pavargęs. Sulinkau krėsle, Roberas prišoko prie manęs. 

— Jums viskas gerai, pone Džonai? 

— Paprasčiausiai pavargau, — atsakiau. 


— Gal verčiau pernakvoti viešbutyje? Į rančą galime vykti rytoj. 

Pažvelgiau į Roberą. Perspektyva atsigulti į lovą atrodė viliojanti, užpa- 
kalį įskaudo nuo to invalido vežimėlio. 

— Aš iškviesiu automobilį, — pasakė Makalisteris, keldamas telefono 
ragelį. — Pakeliui į; miestą išleisite mane prie studijos. Ten turiu kai kurių 
reikalų. 

Kol važiavome iki studijos, mano protas visąlaik dirbo. Automobiliui su- 
stojus prie vartų, staiga man viskas paaiškėjo. 

— Kažko turime imtis, kad pakeistume Bonerį, — prabilo Makas iš- 
lipdamas. — Nekas, kai studiją valdo teisininkas. Aš nieko neišmanau apie 
kino filmus. | 

Susimąstęs žvelgiau į jį. Žinoma, jis teisus. Betgi kas apie juos išmanė? 
Tik Deividas, o jo nebėra. Mano vaizduotėje nebeliko nieko, nė vieno siužeto, 
kurį norėčiau perkelti į ekraną, kad visas pasaulis galėtų pamatyti. O juolab 
kad tame kabinete, kurį ką tik palikau, stovėjo dėželė su langučiu paveikslė- 
liams, ir greitai ji atsiras kiekvienuose namuose. Turtuolių ar vargšų. Tos dėže- 
lės pervirškins visus filmus, ko niekada nepajėgė padaryti kino teatrai. Tačiau 
vis tiek manęs tai nejaudino. 

Net vaikystėje, iki soties pasidžiaugęs žaislu, jį išmesdavau. Ir niekada 
prie jo nebesugrįždavau. 

— Parduok kino teatrus, — šnibžtelėjau Makui. 

— Ką? — šūktelėjo jis, tartum negalėdamas patikėti savo ausimis. — Juk 
jie šiame versle vieni tik ir duoda šiek tiek pelno. 

— Parduok kino teatrus, — pakartojau. — Po dešimties metų vis tiek 
niekas į juos nebevaikščios. Bent ne taip, kaip dabar. Žmonės galės žiūrėti 
filmus namie. 

Makas sprogino į mane akis. 

— O ką daryti su studija? — paklausė jis kiek sarkastiškai. — Irgi par- 
duoti? 

— Taip, — ramiai pasakiau. — Bet ne dabar. Galbūt po dešimties metų. 
Kai žmonėms, kuriantiems filmus tai dėželei, pritrūks gamybinės erdvės. Tada 
parduosime. 

— O ką mes su ja veiksime iki tol? Leisime supūti mokėdami už ją mo- 
kesčius? 

— Ne, — pasakiau. — Paversk ją nuomojama studija, kaip tatai padarė 
senis Goldvinas. Jeigu pelno ir nebus arba netgi šiek tiek prarasime, aš nesi- 
skųsiu. 

Jis tebestebeilijo į mane. 

— Tu tikrai šito nori? 

— Taip, — atsakiau ir nukreipiau žvilgsnį į stogą, dengiantį paviljonus. 


610 + — PERĖJŪNAI 


Pirmą sykį kaip reikiant į jį įsižiūrėjau. Juodas, bjaurus, gudronuotas. — Ma- 
kai, matai tą stogą? 
Jis pasisuko ir prisimerkęs nuo besileidžiančios saulės pažvelgė į viršų. 
— Prieš ko nors imdamasis pirmiausia liepk jį perdažyti baltai. 
Atsilošiau automobilyje. Nevada metė į mane keistą žvilgsnį. Kai pra- 
šneko, jo balsas nuskambėjo bemaž liūdnai: 
— Niekas nepasikeitė, a, Jauniau? 
— Taip, — pavargęs atsakiau. — Niekas nepasikeitė. 


20 


SĖDĖJAU PRIEBUTYJE MERKDAMASIS NUO PUSIAUDIENIO SAULĖS. Iš NAMO IŠĖ- 
jo Nevada ir įsmuko į krėslą. Išsitraukęs iš kišenės plytelę kramtomojo tabako, 
atsikando gabalėlį ir vėl įsigrūdo atgal. Iš kitos kišenės išsiėmė medgaliuką, 
sulenkiamąjį peiliuką ir ėmėsi drožinėti. 

Pažvelgiau į jį. Vilkėjo išblukusius mėlynus džinsus. Plačią krūtinę ir pe- 
čius buvo aptempę prakaitu nudažyti elnio odos marškiniai, ant kaklo turėjo 
pasirišęs raudonai baltą skepetaitę. Jeigu ne žili plaukai, jis atrodė toks pat, 
kokį prisiminiau nuo vaikystės — rusvos jo rankos buvo greitos ir tvirtos. 

Nevada linksmai pažvelgė į mane. 

— Dvejetas prarastų sugebėjimų, — tarė. 

— Kokių? 

— Kramtyti tabaką ir drožinėti. 

Aš nutylėjau. 

Jis pažvelgė į medgalį savo rankoje. 

— Daugelį vakarų praleidau priebutyje su tavo tėvu kramtydamas tabaką 
ir drožinėdamas. | 

— Taip? 

Jis pasisuko ir per turėklus išspjovė tabako čiurkšlę į dulkes apačioje, pas- 
kui vėl prašneko: 

— Prisimenu vieną naktį. Mudu su tavo tėčiu sėdėjome kaip tik čia, vi- 
sai kaip dabar. Turėjome šunišką dieną. Kaitra tokia, kad atrodė tavo kiaušiai 
skęsta savo pačių prakaite. Staiga jis pažvelgia į mane ir sako: „Nevada, jeigu 
kas nors man atsitiktų, globok mano berniuką, girdi? Džonas — geras vaikas. 
Kartais netelpa savame kailyje, bet jis geras vaikas ir turi duomenų kada nors 
tapti geresniu žmogumi negu jo tėtušis. Aš myliu tą berniuką, Nevada. Jis 
viskas, ką aš turiu“. 

— Jis niekada man to nekalbėjo, — nustebau įbedęs žvilgsnį į Neva- 
dą. — Niekada! Nė sykio! 

Nevada žybtelėjo į mane akimis. 

— Žmonės, kaip tavo tėtušis, nelabai linkę apie tokius dalykus kalbėti. 

Aš nusijuokiau. 

— Jis ne tik nekalbėjo, bet niekada to neparodė. Tik visąlaik baudė mane 
tai už viena, tai už kita. 

Nevados žvilgsnis įsmigo tiesiai man į akis. 

— Jis visada atsirasdavo šalia tavęs, kai tik patekdavai į bėdą. Gal ir šauk- 
davo, bet niekados nuo tavęs nenusigręždavo. 

— Jis paveržė ir vedė mano merginą, — su kartėliu pasakiau. 

— Matyt, tavo paties labui. Galbūt jis suprato, kad ji iš tikrųjų visai ne tau. 

Nuleidau tai negirdom. 

— Kodėl dabar man tą viską pasakoji? — paklausiau. 

Tos jo indėniškos akys man buvo neįskaitomos. 

— Kadangi tavo tėvas kadaise manęs paprašė tave globoti. Aš jau pa- 
dariau vieną klaidą. Matydamas, koks tu apsukrus versle, pamaniau, kad su- 
augai. Tačiau anaiptol. O aš nenorėčiau dusyk nuvilti tokio žmogaus kaip tavo 
tėvas. 

Kelias minutes sėdėjome tylėdami, paskui Marta atnešė man arbatos. 
Paliepė Nevadai išspjauti tabaką ir neteršti priebučio. Jis beveik nedrąsiai pa- 
žvelgė į mane, tada atsikėlęs nuėjo ir išspjovė tabako gumulą į krūmą. 

Kai sugrįžo į priebutį, išgirdome iš kelio posūkio mūsų link atburzgiant 
automobilį. 

— Įdomu, kas ten galėtų būti? — paklausė Marta. 

— Galbūt gydytojas, — pasakiau. Senasis gydytojas Henlis turėjo kartą 
per savaitę užvažiuoti ir mane apžiūrėti. 

Kai automobilis įsuko į įvažiuojamąjį keliuką, atpažinau, kas atsilankė. 
Remdamasis į lazdą, atsistojau sutikti besiartinančias Moniką ir Džoaną. 

— Sveikos! — šūktelėjau. 

Jiedvi sugrįžusios Kalifornijon nutraukti savo buto nuomos sutarties, pa- 
aiškino Monika, ir kadangi ji norėjo pasikalbėti sa manimi apie Amosą, pa- 
keliui į Niujorką stabtelėjo Ryne. Jųdviejų traukinys turįs išvykti tik septintą. 

Mačiau, kaip Marta, tai išgirdusi, reikšmingai žvilgtelėjo į Nevadą. Šis 
atsistojo ir priėjo prie Džoanos. 

— Turiu koralyje ramų bėrį, kuris tiesiog miršta, kaip nori, kad tokia 
jauna ledi juo pajodinėtų. 

Džoana nenuleido nuo jo dievinamo žvilgsnio. Iš to, kaip spoksojo, aiškiai 


galėjai pasakyti, kad lankydavosi kinuose — prieš ją stovėjo gyvas herojus. 

— Kad nežinau, — neryžtingai pratarė ji. — Tiesą sakant, aš niekad 
anksčiau nesu jodinėjusi ant arklio. 

— Aš tave išmokysiu. Tai visai lengva — lengviau nei nukristi nuo buomo. 

— Bet ji nepasirengusi jodinėti, — dvejojo Monika. 

Iš tikrųjų graži gėlėta suknelė, su kuria ji buvo tokia panaši į savo motiną, 
nelabai tiko jodinėti. 

— Turiu kombinezono kelnes, — skubiai įsikišo Marta. — Jos perpus 
susitraukė ir kaip tik Džoanai tiks. 

Nežinau, kam tos kelnės priklausė, bet viena buvo tikra — jomis Marta 
niekada nevilkėjo. Tikrai ne, sprendžiant iš to, kaip buvo aptempusios ketu- 
riolikmetės Džoanos klubus, standžius ir lygius, bet jau su užuomina į apva- 
lumus. Tamsūs Džoanos plaukai buvo sutraukti į arklio uodegėlę, ir apskritai 
visa jos išvaizda buvo kažkaip keistai pažįstama. Tačiau ne visai gebėjau su- 
moti kuo. 

Stebėjau, kaip ji išbėgo pro duris paskui Nevadą, paskui pasigręžiau į 
Moniką. Ši šypsojosi man. Aš irgi jai nusišypsojau. 

— Džoana išaugo, — pasakiau. — Žada būti daili mergina. 

— Vaikai greitai auga. Vieną dieną dar mergytė, o žiūrėk, kitą — jau 
jauna panelė. 

Aš linktelėjau. Mudu dabar buvome likę vieni, ir stojo nejauki tyla. Išsi- 
ėmiau cigaretę ir žvilgtelėjau į Moniką. 

— Noriu tau papasakoti apie Amosą. 

Buvo jau netoli šešių, kai baigiau jai pasakoti apie tai, kas įvyko. Jos akyse 
nebuvo ašarų, nors veidas atrodė liūdnas ir susimąstęs. 

— Negaliu dėl jo verkti, Džonai, — pasakė ji, — nes jau pernelyg dis 
sykių esu per jį verkusi. Ar supranti? 

Aš linktelėjau. 

— Jis taip blogai elgėsi visą savo gyvenimą. Džiaugiuosi, kad pagaliau 
nors kartą pasielgė teisingai. 

— Jis pasielgė labai narsiai. Maniau, jis visada manęs nekentė. 

— Taip ir buvo, — greitai pasakė ji. — Matė tavyje viską, kuo pats ne- 
buvo: sumaniu, klestinčiu, turtingu... Nekentė tavo proto. Manau, galiausiai 
jisai suprato, koks buvo kvailas ir kiek daug žalos tau padarė, tad pabandė iš- 
pirkti savo kaltę. 

Pažvelgiau į ją. 

— Ką bloga jis man padarė? Tarp mudviejų tebuvo verslo reikalai. 

Ji keistai nužvelgė mane. 

— Nejau tu dar nesupranti? 


— Ne. 

— Tuomet, manau, niekad nesuprasi, — pasakė ji ir užlipo į priebutį. 

Girdėjome, kaip Džoana plyšta juokais didžiuliu bėriu jodinėdama po 
aptvarą. Kaip pradedančiajai, visai neblogai sekėsi. Pažvelgiau į Moniką. 

— Ji laikosi taip, lyg būtų gimusi balne. 

— O kodėl gi ne? — atsakė Monika. — Kalbama, kad tokie dalykai pa- 
veldimi. 

— Nežinojau, kad tu jodinėdavai. 

Monika pažvelgė į mane, mačiau jos akyse nuoskaudą ir pyktį. 

— Aš ne vienintelė jos gimdytoja, — šaltai atkirto ji. 

Išpūčiau akis. Tai buvo pirmas kartas, kai ji prie manęs užsiminė apie 
Džoanos tėvą. Kažkaip dabar vėlu buvo dėl to pykti. 

Išgirdau įpukšint įvažiuojamuoju keliuku senąjį gydytojo Henlio auto- 
mobilį. Sustojęs ties aptvaru, gydytojas išlipo ir nuėjo prie tvoros. Jis niekada 
negalėdavo ramiai pravažiuoti pro žirgą. 

— Tai gydytojas Henlis. Turi mane apžiūrėti. 

— Tuomet daugiau tavęs nebetrukdysiu, — šaltai tarė Monika. — Čia 
ir atsisveikinsiu. 

Ji nulipo laiptukais ir pasuko prie koralio. Sutrikęs žvelgiau jai įkandin. 
Niekada jos neperprasdavau, kai ją apimdavo tokia keista nuotaika. 

— Liepsiu Roberui nuvežti jus į stotį, — šūktelėjau pavymui. 

— Dėkui! — metė ji per petį neatsigręždama. Mačiau, kaip sustojo pa- 
sikalbėti su gydytoju, paskui aš apsisukau ir nuėjau vidun. Nuklibikščiavęs 
į kambarį, kuris mano tėvui atstojo studiją, susmukau ant kušetės. Monika 
visada buvo ūmaus charakterio. Nusišypsojau prisiminęs, kaip išdidžiai pasti- 
rusi ir išdidi ji nužingsniavo užriesta į viršų nosimi. Kaip jos amžiaus moteriai, 
vis dar neblogai atrodė. Man keturiasdešimt vieneri, vadinasi, jai — trisdešimt 
ketveri. Ir niekas ant jos nekrėsčiojo, kas neprivalėtų. 


Svarbiausia gydytojo Henlio bėda — jo plepumas. Kalba, kol apkursti, 
apsvaigsti ir apžlimbi, bet nelabai galėjai pasirinkti — kai prasidėjo karas, te- 
liko jis arba nieko. Visi jauni gydytojai buvo mobilizuoti. 

Kai baigė apžiūrą ir ėmė uždarinėti savąjį instrumentų lagaminėlį, buvo 
jau pusė septynių. 

— Tau einasi gerai, — pasakė jis. — Bet aš nepritariu toms naujoviškoms 
pažiūroms išrašyti pacientą iš ligoninės, kai tik tas gali judėti. Jeigu nuo manęs 
priklausytų, laikyčiau tave palatoje dar mėnesį. 

Atsirėmęs į studijos sieną, Nevada šypsodamasis stebėjo, kaip užsitempiu 
kelnes. Pažvelgiau į jį, truktelėjau pečiais ir kreipiausi į gydytoją: 

— Kiek dar truks, kol galėsiu kaip reikiant vaikščioti? 


614 + — PERĖJŪNAI 


Per savo bifokalinių akinių viršų jis įsispitrijo į mane. 

— Gali pradėti vaikščioti dabar pat. 

— Bet aš maniau, kad jūs nesutinkate su tais miesto gydytojais, — ta- 
riau. — Maniau, norite, kad dar pailsėčiau. 

— Aš su jais nesutinku, — atsakė jis. — Bet kadangi esi jau išrašytas ir 
nieko nebepakeisi, gali pradėti judėti. Nėra prasmės gulinėti. 

Jis užtrenkė lagaminėlį, išsitiesė ir nuėjo prie durų. Nuo ten atsigręžė į 
mane. 

— Tikrai šauni mergaičiukė ta tavo duktė. 

Išverčiau akis. 

— Mano duktė? 

— Aha, kai pamačiau ją su taip sutrauktais plaukais, tai man pasirodė, 
kad niekad nesu matęs mergiotės, tokios panašios į savo tėvą. Na, kaip iš akies 
lupta tu, kai buvai vaikėzas. 

Netekau amo, tik sproginau akis. Senajam idiotui, matyt, išklibo smege- 
nys. Juk visiems žinoma, kad Džoana — ne mano duktė. 

Gydytojas nusijuokė ir pliaukštelėjo sau per šlaunį. 

— Niekada nepamiršiu, kaip jos motina atėjo pas mane į kabinetą, — to- 
liau varė jis. — Aišku, tuomet ji buvo tavo žmona. Niekada nebuvau regėjęs 
tokio didelio pilvo. Supratau, kodėl tu taip staiga susituokei. Ankstokai pa- 
sėjai savo sėklas. — Vis tebesišypsodamas pažvelgė į mane. — Bet, supranti, 
šitaip pagalvojau, kol dar nebuvau jos apžiūrėjęs, — greitai pridūrė jis. — Ir 
kaip likau nustebęs, kai apžiūrinėdamas aptikau, kad nėštumas tik šešių sa- 
vaičių. Kaip tik vienas iš tų ypatingų atvejų, kai nešiojama aukštai. Ji tada taip 
nervinosi ir buvo sutrikusi, kad išsipūtė lyg oro balionas. Aš netgi peržiūrėjau 
laikraščius ir pasitikrinau jūsų vedybų datą, kad galutinai įsitikinčiau. Ir pri- 
dėk man į kepurę, jeigu tu jos neužtaisei dvi savaites po vestuvių. Bet vieną 
dalyką turiu tau pasakyti, vaikine. — Jis vėl pasigręžė į duris. — Kai joms įka- 
li, tai įkali kaip reikiant, iki pat gilumos, kur ir prilimpa! — Ir vis nešvankiai 
tebesijuokdamas Henlis išėjo pro duris. 

Paširdžiuose man ėmė veržtis stangrus šleikštulio mazgas. Atsisėdau ant 
kušetės. Visus tuos metus, visus tuos metus aš klydau. Staiga supratau, ką 
Amosas norėjo man pasakyti, kai sugrįšime iš bandomojo skrydžio. Jis matė, 
koks aną naktį aš buvau įšėlęs, ir nukreipė mano neapykantą prieš mane patį. 
Ir Monika mažai ką tegalėjo padaryti. 

Koks derinys — Amosas ir aš. Bet nors jis pats įžvelgė tiesą. Niekam 
nereikėjo trenkti ja jam per galvą. Ir jis bandė atitaisyti skriaudą. Bet aš — aš 
niekada nė nesivarginau pasukti galvą, kad praregėčiau. Man pakako gyventi 
kaltinant pasaulį dėl savo paties kvailumo. Ir aš buvau tas, kuris kovojo su 

savo tėvu, nes buvau įsitikinęs, kad jis manęs nemyli. Štai kur didžiausia 
ironija! 

Dabar ir čia galėjau pažvelgti tiesai į akis. Ne dėl jo meilės aš abejojau, 
o dėl savo paties. Nes giliai širdyje visada suvokiau, kad niekada nepajėgsiu 
mylėti jo taip, kaip jis mylėjo mane. Pažvelgiau į Nevadą. Jis vis dar rėmėsi į 
sieną, bet jau nesišypsojo. 

— Tu irgi matei? 

— Žinoma, — linktelėjo jis. — Visi matė, išskyrus tave patį. 

Užsimerkiau. Dabar viskas man paaiškėjo. Kaip tą rytą ligoninėje, kai 
pažvelgęs į veidrodį išvydau savo tėvo veidą. Tą patį panašumą pamačiau šian- 
dien ir Džoanoje, kai man pasivaideno kažkas joje taip pažįstama. Jos tėvo 
veidas. Mano paties. 

— Ką man daryti, Nevada? — suvaitojau. 

— Ką tu nori daryti, sūneli? 

— Noriu jas susigrąžinti čia. 

— Tiktai tu to nori? 

Aš linktelėjau. 
kinys pajudės iš stoties, dar penkiolika minučių. 

— Bet kaip? Mes niekaip ten nesuspėsime laiku! 

— Aure telefonas. 

Pažvelgiau į jį suglumęs, paskui nuklibikščiavau prie telefono. Paskambi- 
nau į Ryno stoties viršininko kabinetą ir paprašiau surasti Moniką. Laukda- 
mas, kol ji prieis prie telefono, mečiau žvilgsnį į Nevadą. Staiga mane apėmė 
baimė, o vaikystėje aš išsigandęs visada kreipdavausi į Nevadą. 

— O kas, jeigu ji nesugrįš? 

— Sugrįš, — patikino jis ir nusišypsojo. — Ji tebemyli tave. Štai dar vie- 
nas dalykas, kurį visi žinojo, išskyrus tave patį. 

Pagaliau Monika atsiliepė, jos balsas buvo susirūpinęs, neramus. 

— Džonai, tau viskas gerai? Gal kas atsitiko? 

Mirksnį nepajėgiau prakalbėti, paskui atgavau žadą. 

— Monika, — pratariau, — neišvažiuok! | 

— Betgi aš privalau važiuoti, Džonai. Savaitės pabaigoje turiu būti darbe. 

— Teužsikruša darbas, man tavęs reikia! | 

Kitame linijos gale stojo tyla, ir sekundėlę aš pagalvojau, kad ji padėjo 
ragelį. — Monika, tu klausaisi? 

Išgirdau, kaip ji atsiduso į ragelį. 

— Klausausi, Džonai. 

— Aš visąlaik buvau neteisus, nežinojau apie Džoaną. Patikėk manimi. 

Vėl tyla. 

— Prašau tave, Monika! 

Dabar ji verkė. Po kurio laiko sukuždėjo: 

— O Džonai, niekada nesilioviau tave mylėjusi. 

Mečiau žvilgsnį į Nevadą. Jis nusišypsojo ir išėjo iš kambario uždaryda- 
mas paskui save duris. 

Išgirdau Moniką sušniurkščiojant, paskui staiga jos balsas paryškėjo ir 
prisipildė šilumos bei meilės: 

— Kai Džoana buvo mažutė, ji visada taip norėjo broliuko. 

— Tuomet skubėk namo, aš pasistengsiu, kiek išgalėsiu, — pasakiau. 

Ji nusijuokė, pasigirdo spragtelėjimas, ir ragelis mano rankoje nutilo. Ne- 
padėjau jo, vis tebegeisdamas justi Monikos artumą. Pažvelgiau į savo tėvo 
fotografiją ant stalo. 

— Ką gi, seni, — tariau pirmąsyk gyvenime trokšdamas, kad jis man pri- 
tartų. — Ar teisingai pasielgiau? 


5 aroldas Robinsas — be galo ryškių, spalvingų, ilgam įsime- 
nančių likimų pasakotojas. „Perėjūnuose“ matome ištisą jų galeri- 
ją, nusidriekiančią per itin permainingą XX a. pirmosios pusės JAV 
stori kurią romane reprezentuoja aviacijos ir pramogų verslo 
peripetijos — nuo pirmųjų lėktuvų iki karinių bombonešių, nuo ne- 
byliojo kino iki televizijos atsiradimo. 

Šių verslo sričių centre — nepaprastai gyvybinga, energija 
trykštanti Džono Kordo asmenybė ir pustuzinis su jo likimu artimai 
susijusių vyrų ir moterų, savaip nulėmusių pagrindinio knygos he- 
rojaus gyvenimo kelią. 

Septintojo dešimtmečio pradžioje sukurtą romaną tebe- 
gaubia jauki retro aureolė, spinduliuojanti saikingai romantizuotą 
pasaulėjautą. Nebanalūs, nors pagal Holivudo vesternų modelį 
sukurti vyriški charakteriai, originalios, nors Marijos Magdalietės 
nuopuolio ir prisikėlimo istoriją atkartojančios moterų lemtys. 

Didžiuliai turtai ir garbės svaigulys „Perėjūnuose“ — tarytum 
dvi prarajos, tarp kurių balansuodami romano herojai desperatiškai 
bando išsaugoti savo žmogiškąjį orumą. 

